
Exc.mus P. D. Pericles Felici, arch. tit. Samosatensis, secretarius 
generalis Concilii: 

Praesidet hodiernae congregationi generali em.mus ac rev.mus P. D. 
card. Ioseph Frings, arch. Coloniensis. 

Laetissime communico omnibus Patribus valetudinem Summi Pon- 
tificis amatissimi in melius versam esse [plausus] adeo ut speret se cra- 
stina e fenestra, ut ceteris diebus dominicis, posse cunctis gentibus bene- 
dictionem impertiri [plausus]. Interea idem Summus Pontifex salutem 
plurimam omnibus Patribus dicit eisque benedictionem paternam lar- 
gitur [plausus]. Oremus omnes pro Pontifice nostro Ioanne! 

Em.mus ac rev.mus D. praefectus Congregationis Caeremonialis no- 
tum facit omnibus em.mis Patribus cardinalibus a crastina usque ad diem 
7 decembris esse induendas vestes laneas violacei coloris. 

Durante hac congregatione generali suffragatio fiet circa propositio- 
nem hanc, quae vel est iam distributa typis impressa, vel mox distribue- 
tur. Propositio ita sonat: « Expleta disceptatione circa decretum de Ec- 
clesiae unitate, Sacri Concilii Patres illud adprobant tamquam documen- 
tum in quo recoluntur quae in fide sunt communia et uti pignus recor- 
dationis et benevolentiae erga fratres separatos orientis. Hoc decretum 
vero, attentis emendationibus propositis, in unum documentum compo- 
netur cum decreto de Oecumenismo a secretariatu ad unitatem christia- 
norum fovendam confecto, et cum cap. XI de Oecumenismo schematis 
constitutionis dogmaticae de Ecclesia ». 

Suffragatio fit per placet et non placet. 

Item, durante hac congregatione generali, distribuentur aliae emen- 
dationes de schemate constitutionis de sacra Liturgta. Attamen suffraga- 
tio de his novis emendationibus fiet feria II proxima. 

Nunc notos facio exitus suffragationum habitarum heri circa emen- 
dationes de sacra Liturgia: 1 



Circa VI emendationem: 

Praesentes votantes . . . 2.122 

Dixerunt Placet . . 2.101 

Non placet 15 

Vota nulla 3 6 

Ideo est approbata emendatio VI. 

Quoad VII emendationem: 

Praesentes votantes . . . ... ... 2.120 

Dixerunt Placet . . . . ... . . . 2.004 

Non placet ......... 101 

Vota nulla 3 ...... . .... 15 

Ideo etiam VII emendatio approbata est. \ 

Circa VIII emendationem: 

Praesentes votantes . . . . . . . . . 2.116 

Dixerunt Placet .... . . . . . . 2.092 

Non placet ...... . . . 19 

Suffragia nulla 4 .......... 5 

Etiam VIII emendatio placuit. 

Denique circa IX emendationem: 

Praesentes votantes ■ . . . . . . . . . 2.117 

Dixerunt Placet . . . . . . . . . . 2.097 

Non placet . . . . . . . . . 13 

Vota nulla ■ . 7 

Igitur etiam IX emendatio est approbata. 



Omnes igitur emendationes propositae de cap. I schematis de sacra 
Liturgia approbatae sunt. Rogatur commisio, ut velit procedere ad 
insertionem emendationum in textum. 



1 Cf. vol, I, pars III, p. 694. 

3 Quorum unum est placet iuxta modum. 

3 Quorum unum est placet iuxta modum. 

4 Quorum unum est placet iuxta modum. 

5 Quorum unum est placet iuxta modum. 

Suffragatio circa propositionem iam lectam explicit hora 10,45. Illa 
hora colligentur schedulae. 

Nunc ad schema constitutionis dogmaticae de Ecclesia. Verba dicet 
em.mus ac rev.mus D. card. Alfredus Ottaviani, praeses, deinde rela- 
tionem faciet exc.mus D. Franciscus Franic, ep. Spalatensis. 

Et veniam loquendi petierunt: em.mi ac rev.mi DD. cardd. Achilles 
Lienart, ep. Insulensis . in Gallia; Ernestus Ruffini, arch. Panormitanus 
in Italia; Ioseph Bueno, arch. Hispalensis in Hispania; Franciscus 
Konig, arch. Vindobonensis in Austria; Ioseph Ritter, arch. S. Ludo- 
vici in Statibus Foederatis Americae Septemtrionalis; exc.mi DD. Lu- 
cianus Bernacki, ep. aux. Gnesnensis in Polonia; Aemilius De Smedt, ep. 
Brugensis in Belgio; Marcellus Lefebvre, arch. tit. Synnadensis; Artu- 
rus Elchinger, ep. coad. Argentoratensis in Gallia; Ioseph D'Avack, 
arch. Camerinensis in Italia; Antonius Pawiowski, ep. Vladislaviensis 
in Polonia; Ioannes Van Cauwelaert, ep. Inongoensis in Congo; Aloisius 
Carli, ep. Signinus in Italia; Boleslaus Kominek, arch. tit. Euchaitenus 
in Polonia; Franciscus Marty, arch. Remensis in Gallia; Ioseph Gargit- 
ter, ep. Brixinensis in Italia; Gerardus Huyghe, ep. Atrebatensis in 
Gallia; Dionysius Hurley, arch. Durbanianus in Africa Meridionali; Iu- 
lius Barbetta, ep. tit. Pharanitanus in Italia; Narcissus Jubany, ep. aux. 
Barcinonensis in Hispania; Ioannes Rupp, ep. Monoecensis in Monaco. 



DISCEPTATIO 



1 - SCHEMA CONSTITUTIONIS DOGMATICAE 
DE ECCLESIA * 

Caput I 

DE ECCLESIAE MILITANTIS NATURA 

1. [Prologus: Dei Patris consilium]. Aeternus Unigeniti 
Pater, cum liberrimo eoque arcano sapientiae suae consilio sta- 
tuisset genus humanum, per peccatum Adami protoparentis ex 
statu iustitiae originalis misere delapsum, per Incarnati Filii sui 
mortem redimere et in regnum eius transferre, 1 ubi venit ple- 
nitudo temporis misit eum 2 qui per Spiritum Sanctum sese 
hostiam Deo immaculatam offerens 3 acceptabilem sibi populum 
mundaret; 4 complacuit enim Patri ut redempti, maxime in novo 
et aeterno Testamento, non plane singuli coram se, quavis habi- 
tudine connexioneque seclusa, sanctificandi consisterent, sed ut 
ex multitudine advocati, novum genus electum, regale sacerdo- 
tium, gentem sanctam, novum scilicet Israel constituerent, 5 sub 
uno Capite Iesu Christo, cuius virtute omnes simul essent non 
solum redempti, sed in opere salutifero Christi perpetuando re? 
demptores. 6 

* Textus Patribus distributus est in congregatione generali XXV, die 
23 nov. 1962. Cf. Sacrosanctum Oecumenicum Concilium Vaticanum Se- 
cundum, Schemata Constitutionum et Decretorum de quibus disceptabitur 
in Concilii sessionibus, Series secunda: De Ecclesia et de B. Maria Virgine, 
Typis Polyglottis Vaticanis 1962. 

In voluminis initio legitur: « Ss.mus Dominus Noster Ioannes 
Pp. XXIII, in audientia hac die infrascripto impertita, statuere dignatus 
est ut haec Constitutionum et Decretorum schemata, in Concilio Oecume- 
nico Vaticano secundo discutienda, ad eiusdem Concilii Patres transmit- 
tantur. 

Ex Aedibus Vaticanis, die x mensis novembris anno mcmlxii. 

Hamletus Ioannes Cicognani 
a publicis Ecclesiae negotiis 

Notae, quae singulis schematum capitibus adiciuntur, schematum par- 
tem non habent; sed a Commissionibus praeparatoriis ideo exaratae sunt, 
ut Patribus schemata pervestigantibus exstent subsidio. Verba autem, ini- 
tio singulorum numerorum characteribus cursivis inter uncas [ ] posita, 
in redactione definitiva tollentur ». 

2. [Consilii Patris per Filium exsecutio]. Cum igitur Unigeni- [9] 
tus Dei Filius ex muliere factus habitavit in nobis,' ut novus 
Adam caput totius generis humani constitutus, voluntati Patris 
obsecutus est; 8 qui Magistri 9 Sacerdotis 10 Regis 11 munera pro 
nobis obivit et populum Dei 12 ad aeternam salutem non modo 20 
per se, sed et per electos a se praepositos multipliciter sanctificat 
sapienterque gubernat. Quos enim praepositos in eo populo in- 
stituit, eos muneribus praeconis, sacerdotis, regis, sub Petro 
exercendis, exornavit dicens: « Data est mihi omnis potestas 

in caelo et in terra. Euntes ergo docete omnes gentes baptizantes 25 
eos in nomine Patris et Filii et Spiritus Sancti, docentes eos ser- 
vare omnia quaecumque mandavi vobis. Et ecce ego vobiscum 
sum omnibus diebus usque ad consummationem saeculi » (Mt. 
28, 18-20); et: « Euntes in mundum universum praedicate evan- 
gelium omni creaturae. Qui crediderit et baptizatus fuerit salvus 30 
erit; qui vero non crediderit condemnabitur » (Mc. 16, 15-16). 

Itaque novus hic populus, quem Paulus Apostolus Israel Dei [10] 
appellavit, 13 non tamquam effusa turba, sed ut confertum agmen 
procedit, quod esca spirituali nutritum, et de spirituali conse- 
quente illud, petra potatum, 14 portis inferi 10 et insidiis diaboli 
victor adversans, ad finem usque saeculi, in unitate fidei, in sacra- 5 
mentorum communione et in apostolicitate gubernii, unum sin- 
gulareque in spiritu et caritate iugiter perdurabit. 

3. [Israel Dei indoles, voce Ecclesiae variisque figuris ex- 
pressa]. Porro sicut Moyses, eum qui in deserto peregrinabatur, 
Israel secundum carnem, 16 Dei Ecclesiam nuncupavit, 17 ita et 10 
Christus Israel Dei, qui in praesenti saeculo incedens, futuram 
eamque manentem civitatem inquirit, 18 Ecclesiam edixit eamdem- 
que suam esse praenuntiavit, 19 non modo quod eam suo sanguine 
acquisivit, 30 verum etiam quod eamdem debitis mediis ad finem 
proxime instructam, super Petrum 21 eiusque successores aedifi- 15 
cavit in quibus idem Petrus perpetua sua esset auctoritate su- 
perstes. 

Quo autem clarius definitiusque Ecclesiae suae indolem na- 
turamque hominibus patef aceret, eam ipse sive per se, sive per 
Apostolos diversis figuris repraesentavit nominibusque appella- 20 
vit, quibus socialis et mysticus ipsius aspectus potissime descri- 
berentur: itaque quae regnum 22 domus 23 templum 24 Dei prae- 
dicatur, eadem grex seu ovile, 2 ° sponsa 26 Christi, columna et 
firmamentum veritatis 27 edicitur. 

[10] 25 4. [Figura corporis Christi]. Ex omnibus tamen figuris, ob 
elementum sociale una cum mystico clarius in eo expressum, 
principem locum figura corporis tenet, qua Christi instinctu 28 
Paulus usus est: « Et ipse est caput corporis Ecclesiae » (Col. 
1, 18); « quae est corpus ipsius et plenitudo eius qui omnia in 

30 omnibus adimpletur » (Eph. 1, 23); etenim quotquot in Eccle- 
siam baptismate ingressi 29 et in sanctorum communione Christum 
induti sunt, 30 cum de uno pane eucharistico participent, in uni- 
tate unius Corporis consummantur: 31 « Quoniam unus panis, 
unum corpus multi sumus, omnes enim ex uno pane participa- 

35 mus » (1 Cor. 10, 17 gr.). 

5. [Enucleatio figurae corporis]. Ecclesia ergo, eo ipso quod 
corpus est, oculis cernitur, quod quidem ceterae quoque figurae 
eiusdem insinuant; ipsa porro est multorum membrorum, haud 
[11] sane aequalium, compages, 32 cum alia aliis subdantur, cumque 
clerici et laici, praepositi et subditi, magistri et discipuli, diversi- 
que status in ipsa consistant, quibus Christus Caput et loco et 
perfectione et virtute omnibus praestat. 
5 In hac corporis compage membrorum praeter connexionem 
e vinculis socialibus, iuridicis et ministerialibus ortam, alia quo- 
que connexio inest quae eorumdem augmento, 33 actibus, 34 pas- 
sione 3o completur, immo vero naturae ac vitae ea conformitas 
quam Dominus illustravit quando et se viti et nos palmitibus 

io comparavit dicens: « Ego sum vitis, vos palmites: qui manet in 
me, et ego in eo, hic fert fructum multum: quia sine me nihil 
potestis facere » (Io. 15, 5). 

Sicut autem Christus Caput est Corporis, ita et Spiritus 
Sanctus, in Capite et in membris inhabitans, 36 eius est Anima; 

15 qui unus cum sit, totum Corpus in unitate constituit et tenet 37 
et membris omnibus, secundum mensuram donationis Christi, 38 
gratiam et dona administrat et charismata confert. 39 Quam ob 
rem Ecclesia una persona, mystica sane, in Christo Iesu esse 
dicitur: « Omnes enim vos unus estis in Christo Iesu » (Gal. 

20 3, 28 gr.). 

In eo tamen non omnia membra sanctitate virescunt, quia 
aegrota in ipso membra consistunt quae nempe gratia et cari- 
tate privata, saltem virtute fidei cum Christo Capite iunguntur. 40 
Horum tamen peccata Ecclesiam quidem offendunt; sed eius- 
25 dem sanctitatem essentialem non laedunt; Ecclesia enim sancta 
est potissimum quia, ut Sponsa Christi, in sanctitate constituta 

cum sit, 41 sua membra ad sanctitatem gignit, numquam membris [11] 
sanctitate praestantibus caret, 42 et insuper non modo peccata 
membrorum suorum reprimit, sed et ipsa membra quae aegrota 
sunt suo ministerio in pristinam et aliquando uberiorem reddit 30 
sanctitatem. Ecclesia quippe pia Mater est, utpote quae non modo 
verbi praedicatione sua membra concipiat, baptismate pariat, sed 
et salutaris veritatis sacramentorumque pabulo enutriat, vitaeque 
divinae in dies magis unita faciat. 

6. [Ecclesia societas est mysticum Christi Corpus]. Cum 35 
autem S. Spiritus multa charismata Ecclesiae elargitur, quae cor- 
respondent indoli eius sociali et missioni eius divinae, in variis 
officiis et ministeriis, eo fine, ut qui iisdem donati sunt, tamquam 
Dei adiutores 43 una secum in aedificationem corporis Christi 
operentur, 44 falso Ecclesia hierarchica seu iuris ab Ecclesia cha- 40 
rismatica vel amoris, quam vocant, re differre dicitur. Quam [12] 
ob rem Ecclesia societas et Mysticum Christi Corpus haud binae 

res sunt, sed una tantum quae humano et divino se praefert aspe- 
ctu; quae ergo ob analogiam non parvam Incarnati Verbi my- 
sterio assimilatur. 45 5 

Etenim sicut in Verbo Incarnato natura humana ut vivum in- 
strumentum divinae eiusdem naturae, pro nostra et totius mundi 
salute inserviit et in caelis inservire perseverat, ita Ecclesiae so- 
cietas praeconis, sacerdotis, regis charismatibus exornatur, ut 
Spiritui Christi in aedificatione Corporis Christi serviat; haec io 
enim charismata, non aliter atque cetera quae a S. Spiritu tri- 
buuntur, tamquam veritatis et caritatis servitium ministeriumque 
exercenda sunt, ut parta per Christum salus simulque beneficia 
omnia quae inde proficiscuntur, in omnes homines atque ad 
omnes aetates propagentur. 46 15 

7. [Ecclesia Catholica Romana est Mysticum Christi Corpus\ 
Docet igitur Sacra Synodus et sollemniter profitetur non esse nisi 
unicam veram Iesu Christi Ecclesiam, eam nempe quam in Sym- 
bolo unam, sanctam, catholicam et apostolicam celebramus, 47 
quam Salvator sibi in Cruce acquisivit 48 sibique tamquam cor- 20 
pus capiti et sponsam sponso coniunxit, quamque post resurrec- 
tionem suam S. Petro et Successoribus, qui sunt Romani Pon- 
fices, tradidit gubernandatii; 49 ideoque sola iure Cathdlica Ro- 
mana nuncupatur Ecclesia. 50 

NOTAE 

1 Cf. Col. 1, 13. 

2 Cf. Gal. 4, 4. 

3 Cf. Hebr. 9, 14. 

4 Cf. Tit. 2, 14. 

5 Cf. 1 Pt. 2, 9 et Gal. 6, 16. 

B Cf. Clemens Alexandrinus, Strom. 7, 2; Pius XII, Litt. Encycl. 
Mystici Corporis, 29 iun. 1943: AAS 35 (1943), pp. 221. 

7 Cf. Gal. 4, 4. 

8 Cf. Phil. 2, 8. 

9 Cf. Mt. 23, 8-10; Io. 13, 13-14. 

10 Cf. Hebr. 4. 14; 5, 10; 9, 11-14. 

11 Cf. Lc. 23, 3; Io. 18, 37. De triplici munere messianico cf. etiam 
Eusebius, Hist. Eccl. 1, 3; PG 20, 68-73 et Demonstr. Evang. IV, 15: 
PG 22, 290-291; Io. Chrysostomus, in 2 Cor. hom. 3, 5: PG 61, 411; 
Fastid. Britt. De Vita Christi, 1: PL 50, 384; S. Thomas, Ad Rom. lect. 1 
et Summa Tbeol. III, q. 31, a. 2; Catechismus Tridentinus I, cap. 3, 7. 
Accedunt plura documenta pontificia Leonis XIII, S. Pii X et Pii XII. 

12 Cf. 1 Pt. 2, 10. 

13 Cf. Gal. 6, 16. 

14 Cf. 1 Cor. 10, 3. 

15 Cf. Mt. 16, 18 et Eph. 6, 11. 

16 Cf. 1 Cor. 10, 18. 

17 Cf. Num. 20, 4; Deut. 23, 2. 

18 Cf. Hebr. 13, 14. 
18 Cf. Mt. 16, 18. 

20 Cf. Act. 20, 28. 

21 Cf. Mt. 16, 18. 

22 Cf. Mt. 16, 19; cf. Leo XIII, Litt. Encycl. Satis cognitum, 29 iun. 
1896: ASS 28 (1895-96) p. 724. 

23 Cf. 1 Tim. 3, 15; Mt. 16, 18; cf. Leo XIII, 1. c. 
34 Cf. 1 Cor. 3, 16; 2 Cor. 6, 16; Eph. 2, 21. 

25 Cf. Io. 10, 16; 21, 15-17; 1 Pt. 5, 2-3; Lc. 12, 32; Mt. 26, 31; 
cf. Leo XIII, 1. c. 

26 Cf. Apoc. 21, 9; 22, 17; Eph. 5, 22-32. Praedicatio Christi de- 
scripta ut sponsalia: Mt. 9, 15; Mc. 2, 19; Lc. 5, 34; Io. 3, 29. 

27 Cf. 1 Tim. 3, 15. 

28 Cf. Act. 9, 4; 22, 7; 26, 14; cf. Pius XII, Litt. Encycl. Mystici 
Corporis, 1. c. p. 193. 

29 Cf. Io. 3, 5. 

30 Cf. Gal. 3, 27. 

31 Cf. Io. 17, 23. 

32 Cf. Rom. 12, 4-8; 1 Cor. 12, 1-31; Eph. 4, 11-16; Leo XIII, Litt. 
Encycl. Sapientiae christianae, 10 ian. 1890: ASS 22 (1889-90) p. 392; 
Id., Litt. Encycl. Satis cognitum, 1. c. pp. 710 et 724 s.; Pius XII, 
Litt. Encycl. Mystici Corporis, 1. c. pp. 199-200. 

33 Cf. Eph. 4, 11-14. 

34 Cf. 1 Cor. 12, 18-30. 

35 Cf. 1 Cor. 12, 26 coll. Col. 1, 24; 2 Tim. 2, 10. 

36 Cf. Rom. 8, 11. 

37 Leo XIII, Litt. Encycl. Divinum illud, 9 maii 1897: ASS 29 (1896- 
97) p. 650; Pius XII, Litt. Encycl. Mystici Corporis, 1. c. pp. 219-220: 
Denz. 2288; S. Thomas, in Col. 1, lect. 5: Sicut constituitur unum 
corpus ex unitate animae, ita ecclesia ex unitate spiritus ». 

38 Cf. Eph. 4, 7. 

39 Cf. 1 Cor. 12, 4-11, colt. 1 Cor. 12, 28 et Eph. 4, 11-12. 

40 Cf. Conc. Trid., Sess. VI, Decr. de iustificatione , c. 15: Denz. 808, 
et can. 28: Denz. 838; Pius V, Errores Baii, prop. 63-64: Denz. 1063- 
1064; Io. Chrysostomus, in ep. ad Eph., cap. 6, hom. 22, 4: PG 62, 
161: « nam multi sunt uniti Christo, ipsum autem non diligentes »; 
Augustinus, Serm. 349, 2: PL 39, 1530, docet etiam in Corpore Christi 
meretricis amorem perducere ad gehennam; Id., De abstinentia, cap. 11: 
PL 40, 366, comparat Ecclesiam cum carne concupiscenti contra spiritum, 
quatenus nondum pacem ex infirmitate languoris in membris habet: 
« Deinde, cur non confiteamur in hominibus spiritualibus Ecclesiam sub- 
ditam Christo, in carnalibus autem adhuc concupiscere adversus Chri- 
stum... Has enim carnis concupiscentias Christus in suis sanat, sed in nullis 
amat. Unde sancta Ecclesia quamdiu habet etiam membra talia, nondum 
est sine macula et ruga ». 

41 Cf. Eph. 5, 26-27. 

42 Cf. Pius XII, Litt. Encycl. Mystici Corporis, 1. c. p. 201. 

43 Cf. 1 Cor. 3, 9. 

44 Cf. Eph. 4, 11-16. 

45 Cf. Leo XIII, Litt. Encycl. Satis cognitum: 1. c. p. 712. 

46 Pius IX, Epist. La Chiesa di Dio, 2 marzo 1871: ASS 6 (1870) 
p. 267; Leo XIII, Litt. Encycl. Satis cognitum, 1. c. p. 710; Pius XII, 
Litt. Encycl. Mystici Corporis, 1. c. p. 206-207; S. Thomas, in Eph., 4, 
lect. 4; Quodlib. VII, q. 6, a. 2, ad 5. 

47 Cf. Symbolum Apostolicum: Denz. 6-9; Symbolum Nic.-Const.: 
Denz. 86, coll. Prof. Fidei Trid.: Denz. 994 et 999. 

48 Cf. 1 Pt. 2, 9; Act. 20, 28; Eph. 2, 15-16; Hymn. Vesp. in festo 
SS. Cordis. 

49 De identitate Ecclesiae Catholicae et Corporis Mystici cf . Pius XII, 
Litt. Encycl. Mystici Corporis, 1. c. p. 221 ss.; Id., Litt. Encycl. Humani 
generis, 12 aug. 1950: AAS 42 (1950) p. 571: Denz. 2319. Sequitur 
Pius XII vestigia multorum praedecessorum. 

50 Ecclesia est Catholica Romana: cf. Prof. Fidei Trid.: Denz. 999, 
et Conc. Vat. I, Sess. III, Const. dogm. de fide cath.: Denz. 1782. Data 
opera in Conc. Vat. I dictum est « catholica apostolica Romana » et non 
Romano-catholica, quia ultimus dicendi modus sapit doetrmam trium 
ramorum. 

Caput II 

DE MEMBRIS ECCLESIAE MILITANTIS 
EIUSDEMQUE NECESSITATE AD SALUTEM 

8. [Necessitas Ecclesiae ad salutem]. Docet S. Synodus, 
sicut semper docuit sancta Dei Ecclesia, Ecclesiam esse neces- 
sariam ad salutem, 1 neminemque salvari posse, qui sciens Eccle- 
siam Catholicam a Deo per Iesum Christum esse conditam, ta- 
men eam renuat intrare, vel in eadem perseverare. 2 Sicut autem 
nemo salvari potest, nisi per Baptismum re susceptum, quo quis 
non ponens obicem incorporationis 3 fit membrum Ecclesiae, vel 
saltem per votum Baptismi, 4 sic nemo salutem obtinere valet, nisi 
membrum Ecclesiae exsistat, vel voto ad eamdem ordinetur. Ut 
autem salutem quis acquirat, non sufficit, ut sit reapse membrum 
Ecclesiae vel voto ad eam ordinatus, sed insuper requiritur ut 
moriatur in statu gratiae, fide et spe et caritate cum Deo con- 
iunctus. 5 

9. [Quinam membra sensu proprio]. Etsi plures relationes 
reales exsistunt in ordine iuridico 6 et sacramentali, immo exsi- 
stere queunt in ordine mystico,' quibus omnis omnino baptizatus 
cum Ecclesia connectitur, tamen ii soli ex antiquissima traditione 
vero et proprio sensu Ecclesiae membra vocantur, ex quibus ipsa 
Ecclesia, ut est una et indivisibilis, indefectibilis et infallibilis, in 
unitate fidei, sacramentorum et regiminis, coalescit. Ii igitur vere 
et proprie membra Ecclesiae dicendi sunt qui, regenerationis la- 
vacro abluti, veram fidem catholicam profitentes et Ecclesiae aucto- 
ritatem agnoscentes, 8 in compagine visibili eiusdem 9 cum Capite 
eius, Christo videlicet eam regente per Vicarium suum, 10 iungun- 
tur, nec ob gravissima delicta a Corporis Mystici compage seiuncti 
sunt. 11 Voto autem ad Ecclesiam ordinantur non catechumeni 
dumtaxat, 12 qui, Spiritu Sancto movente, conscio et explicito 
desiderio ad Ecclesiam aspirant, sed ii quoque, qui etsi ignoran- 
tes Ecclesiam catholicam esse veram et unicam Christi Ecclesiam, 
tamen, gratia Dei implicito et inscio desiderio simile praestant, 13 
sive quod sincera voluntate id volunt quod vult ipse Christus, 
sive quod etsi ignorantes Christum, sincere adimplere desiderant 

voluntatem Dei et Creatoris sui. Gratiae autem caelestis dona 
nequaquam illis defutura sunt, qui luce divina recreari sincero 
animo velint ac postulent. 14 

10. [Unio cum separatis]. Cum omnibus autem, qui veram 
fidem vel unitatem communionis sub Romano Pontifice non 
profitentur, tamen desiderio, etsi inscio, ea cupiunt, pia Mater 
Ecclesia semetipsam scit plures ob rationes coniunctam, singu- 
lari modo si baptizati christiano nomine gloriantur, et, quam- 
quam non credunt fide catholica, 15 tamen amanter in Christum 
credunt Deum et Salvatorem, imprimis autem si fide et devo- 
tione erga Sanctissimam Eucharistiam et amore erga Deiparam 
eminent. Nam fidei illi communi in Christum accedit eiusdem 
consecrationis baptismalis participatio; orationum, expiationum 
et beneficiorum spiritualium aliqua saltem communio; 16 immo 
aliqua in Spiritu Sancto coniunctio, quippe qui non solum donis 
et gratiis in ipso mystico Corpore operatur, sed sua virtute, 
non exclusa gratia sanctificante, etiam extra venerandum illud 
Corpus agit, ut fratres separati, modo a Christo statuto, eidem 
incorporentur. 17 Ut autem illa Spiritus Christi ad Corporis My- 
stici augmentum operatio uberiorem consequatur effectum, Ec- 
clesia precari numquam desinit, ut fratres separati internis divi- 
nae gratiae impulsibus ultro libenterque dociles se praebendo, ab 
eo statu exire studeant, in quo ad salutem sempiternam obtinen- 
dam tot tantisque caelestibus muneribus adiumentisque carent, 
quibus illis solummodo frui licet, qui reapse sunt membra Ec- 
clesiae. 18 Memores igitur sint omnes Ecclesiae filii conditionis 
suae eximiae, non propriis meritis, sed gratiae peculiari Christi 
adscribendae, cui si cogitatione, verbo et opere non correspon- 
deant, nedum salventur, severius iudicabuntur. 19 



NOTAE 

1 Doctrinam Patrum: Ignatii Antioch., Origenis, Cypriani, Hie- 
ronymi, Augustini, Fulgentii vide apud Tromp, De Spiritu Christi 
Anima, pp. 210-213. Quoad doctrinam Ecclesiae, cf.: Symbolum Athana- 
sianum: Denz. 40; Pelagius II, Ep. Dilectionis vestrae, ann. 585: 
Denz. 247; Innocentius III, Prof. fidei Wald.: Denz. 423; Bonifa- 
cius VIII, Bulla Unam Sanctam, 18 nov. 1302: Denz. 468; Clemens VI, 
Epist. Super quibusdam, 29 sept. 1351: Denz. 570 b; Conc. Florent., 
Decr. Pro Iacobitis: Denz. 714; Prof. fidei Trid.: Denz, 1000; Bene- 

dictus XIV, Prof. fidei Maronitarum: Denz. 1473; Gregorius XVI, Litt. 
Eneycl. Mirari vos, 15 aug. 1832: Denz. 1613; Pius IX, Litt. Encycl. 
Quanto conficiamur moerore, 10 aug. 1863: Denz. 1677; Syllabus, n. 16-17: 
Denz. 1716-1717; Pius XII, Litt. Encycl. Mystici Corporis: AAS 35 
(1943) pp. 242-243; Litt. Encycl. Humani generis, 12 aug. 1950: Denz. 
2319; Epist. S. C. S. Officii ad Archiep. Boston., 8 aug. 1949 [invenitur 
in tertia editione Encycl. Mystici Corporis, cura P. Tromp, in Appendice]. 

2 Epist. S. C. S. Officii ad Archiep. Boston., 8 aug. 1949. 

3 Obex poni potest tum ratione gratiae, tum ratione efiectus iuridici, 
cf. CIC, can. 87. Obex gratiae v. g. habetur si adultus baptizandus non 
vult abstinere a peccato mortali; obex admembrationis, si adultus bapti- 
zandus caret fide. In documentis ecclesiasticis limitatio « nisi ponatur 
obex » saepius supponitur. Cf . Prof. fidei Trid. : Denz. 996, ubi dicitur 
« sacramenta gratiam conferre » sine ulla restrictione, in oppositione ad 
Can. de Sacr. in genere: Denz. 849. Generatim quoque definitur Sacra- 
mentum: « signum sensibile, a Christo institutum, conferens gratiam, 
quam significat », et nemo exigit, ut addatur « non ponentibus obicem ». 

4 Conc. Trid., Sess. VI, Decr. de iustificatione: Denz. 796, coll. 
cap. 14 de lapsis: Denz. 807. 

5 Epist. S. C. S. Officii ad Archiep. Boston.: « Neque enim putan- 
dum est quodcumque votum Ecclesiae ingrediendae sufficere ut homo 
salvetur. Requiritur enim ut votum, quo quis ad Ecclesiam ordinetur per- 
fecta caritate informetur, nec votum implicitum effectum habere potest, 
nisi homo fidem habeat supernaturalem (Hebr. 11, 6; Conc. Trid.: 
Denz. 801) ». 

6 Omnis baptizatus vi baptismi est subiectus legibus Ecclesiae. Cf. 
Benedictus XIV, Litt. Encycl. Singulari nohis, 9 febr. 1749, § 14; 
Leo XIII, Litt. Encycl. Annum sacrum, 25 maii 1899: ASS 31 (1898- 
1899) p. 647; Pius XI, Litt. Encycl. Quas primas, 11 dec. 1925: AAS 17 
(1925) p. 601: Denz. 2196; Can. 12. 

7 Cf. § 10, de unione in Spiritu Sancto. 

8 Mutata sunt verba Litt. Encycl. Mystici Corporis, 1. c. p. 202, quia 
inter baptizatos, qui auctoritatem Ecclesiae non agnoscunt, perplures sunt 
qui numquam sese personaliter ab Ecclesia separaverunt, ut v. g. omnes 
Baptistae, qui dum baptizantur ponunt obicem admembrationi. 

9 Pius XII, Litt. Encycl. Mystici Corporis, 1. c. 199-200; 223-224. 

10 Bonifatius VIII, Bulla Unam Sanctam: Denz. 468; Pius XII, 
Litt. Encycl. Mystici Corporis, 1. c. p. 211. 

11 Cf. 1) Clemens VIII, Instr. Magnus Dominus, 23 dec. 1595: 
« § 1. Nuper vero venerabilis frater Michael, Archiepiscopus et Metro- 
polita Kiovensis... et cum eo plerique eius Comprovinciales Episcopi... 
divina Spiritus Sancti luce eorum corda collustrante, coeperunt ipsi secum 
cogitare, et inter se multa consultatione, et prudentia adhibita conferre, 
et serio tractare, se et greges quos pascerent, non esse membra Corporis 
Chrtsti, quod est Ecclesia, qui visibili ipsius Ecclesiae capiti, Summo Ro- 
mano Pontifici non cohaererent... Quamobrem... decreverunt redire ad 
suam, et omnium fidelium Matrem, Romanam Ecclesiam »; 

2) Benedictus XIV, Litt. Encycl. Singulari Nobis, nn. 13 et 14: 

« Compertum est, eum qui baptisma ab haeretico rite suscepit, illius vi Ec- 
clesiae Catholicae membrum effici... Exploratum habemus, ab haereticis 
baptizatos, si ad eam aetatem venerint, in qua bona a malis dispicere per 
se possint, atque erroribus baptizantis adhaereant, illos quidem ab Eccle- 
siae unitate repelli, iisque bonis orbari omnibus, quibus fruuntur in Ec- 
clesia versantes; non tamen ab eius auctoritate et legibus liberari »; 

3) Pius IX, In suprema, 6 ian. 1852, Acta, P. I, vol. I, 89 s.: 
« Nec enim fieri unquam poterit, ut in Unius Sanctae Catholicae et Apo- 
stolicae communione sint, qui divulsi esse voluerint a soliditate petrae, 
super quam Ecclesia ipsa divinitus aedificata est... Itaque non aliud Vobis 
imponimus oneris, quam haec necessaria; nimirum ut ad unitatem reversi 
consentiatis Nobiscum in professione verae Fidei, quam Ecclesia Catholica 
tenet et docet, et cum Ecclesia ipsa, supremaque hac Petri Sedi commu- 
nionem servetis »; 

4) Pius XII, Litt. Encycl. Mystici Corporis, 1. c. pp. 202-203 et 
242-243; 

5) Epist. S. C. S. Officii ad Archiep. Boston.; 

6) Vide etiam Pn V, Bull. Regnans in Excelsis, 25 februarii 1570: 
« § 3. ... Elisabeth haereticam... eique adhaerentes in praedictis, ana- 
thematis sententiam incurrisse, esseque a Christi Corporis unitate prae- 
cisos », et perplura alia similia; 

7) Ut cognoscatur mens Ioannis XXIII, feliciter regnantis, cf. Al- 
loc. In sollemnis, 14 nov. 1960: AAS 52 (1960) p. 1009: « [Fratres], 
qui a Nobis sunt disiuncti, quique extra saepta Ecclesiae catholicae sunt... 
ut... in eam unitatem coire aliquando possint, [de qua Io. 17, 19-21] »; 
et: Orat. ad Spir. S., 24 nov. 1960: « Ti preghiamo ancora per le peco- 
relle, che non sono piu delPunico ovile di Gesu Cristo, affinche anch'esse, 
che pur si gloriano del nome cristiano, possano finalmente ritrovare Puni- 
ta sotto un solo Pastore ». Quid ad mentem S. Pontificis sibi velint verba 
« si gloriano del nome cristiano », clare apparet ex Allocutione ad fideles 
Irlandiae: L'Oss. Rom., 18 mart. 1961: « Siate Romani come siete cri- 
stiani. L'appartenenza alla Chiesa di Roma e il distintivo per ogni vero 
cristiano »; 

Epist. Quotiescumque Nobis, ad Card. Tien-Chen-Sin, 29 iun. 1961: 
L'Oss. Rom., 29 iun. 1961: « ... Atque in primis vos, Venerabiles Fratres, 
hortamur, ut has gravissimas ac salutares veritates in memoriam ovium 
vigilantiae vestrae creditarum redigere ne omittatis. Scilicet debitum Om- 
nipotenti Deo exhibere cultum cum eoque coniungi neminem posse, nisi 
per Iesum Christum; non posse vero coniungi cum Christo, nisi in Ecclesia 
et per Ecclesiam, quae est mysticum eius corpus; non posse denique ad 
Ecclesiam pertinere, nisi per Episcopos, Apostolorum successores, cum 
Supremo Pastore coniunctos, qui successor est Petri »; 

Litt. Encycl. Aeterna Dei sapientia } 11 nov. 1961: AAS 53 (1961) 
p. 794: « At illud perspectum habeatur necesse est, non esse christifide- 
lium cum divino Redemptore omnium Capite perfectam illam unionem. 
qua videlicet iidem cum Ipso unum vivens et adspectabile corpus efficiunt, 
nisi, pariter iisdem animi virtutibus, religiosorumque communicatione 

rituum et Sacramentorum alii cum aliis cohaereant, pariter omnes eandem 
fidem servent ac profiteantur ». 

12 De catechumenis, cf. S. Ambrosius, De obitu Valentini 51: PL 
16, 1374; S. Augustinus, De Bapt. IV, 21, 28: PL 43, 172; Innocen- 
tius II, Epist. ad Episc. Cremon.: PL 179, 624 s., coll. Denz. 388; In- 
nocentius III, Epist. ad Episc. Meten., 28 aug. 1206: PL 215, 986 s., 
coll. Denz. 413. 

13 Pius XII, Litt. Encycl. Mystici Corporis, l c. pp. 242-243; Epist. 
S. C. S. Officii ad Archiep. Boston. 

14 Cf. Pius IX, Alloc. Singulari quadam, 9 dec. 1854: Denz. 1648. 

15 Distinguendum est inter fidem divinam simpliciter, et fidem divi- 
nam catholicam. Potest autem fides catholica considerari obiective (cf. v. g. 
Denz. 1000), et subiective (cf. Denz. 1792). Fides catholica subiectiva 
supponit magisterium Ecclesiae ut normam fidei et motivum credibilitatis. 
Baptismus non facit membrum, nisi accedat fides catholica subiectiva. Quan- 
do in Conc. Trid., Decr. de iustificatione , cap. 7: Denz. 800, agitur de 
fide, qua quis vivum membrum Corporis efficitur, si accedit gratia, quae- 
stio est de illa fide subiectiva quam catechumeni ab Ecclesia petunt, i. e. 
de fide catholica, formata caritate. 

16 Non adhibetur vox « Communio Sanctorum », quia in traditione 
diverse intelligitur. 

17 Nota distinctionem S. Augustini: «Ducere in via et ad viam; 
ducere in Christo et ad Christum ». Cf. In Ps. 85, 15: PL 37, 1092; Cle- 
mens VIII, Instr. Magnus Dominus: « § 1. ...Divina Spiritus Sancti luce 
eorum corda collustrante, coeperunt ipsi secum cogitare... se et greges 
quos pascerent non esse membra Corporis Christi, quod est Ecclesia ». 

18 Pius XII, Litt. Encycl. Mystici Corporis, 1. c. pp. 242-243. Cf. Cle- 
mens VIII, 1. c; Pius IX, Syllabus n. 17: Denz. 1717; Epist. S. C. S. 
Officii ad Archiep. Boston. 

19 Mt. 5, 19-20; 7, 21-22; 25, 41-46; Iac. 2, 14. 

Caput III 

DE EPISCOPATU 
UT SUPREMO GRADU SACRAMENTI ORDINIS 
ET DE SACERDOTIO 

11. [Episcopatus ut Sacramentum\ Apostolus et Pontifex 
confessionis nostrae, Iesus (cf. Hebr. 3, 1), Pastor et Episcopus 
animarum nostrarum (1 Pt. 2, 25), potestatem authentice do- 
cendi et gubernandi in Ecclesia ita instituit ut natura sua arcto 
vinculo coniungeretur cum potestate sanctificandi quae in Sa- 
cramento Ordinis confertur. 1 Episcopatus ergo, procul dubio, 
ad Sacramentum Ordinis pertinet, atque est praecellenti gradu 
sacerdotium, quod nimirum et voce sanctorum Patrum et rituali 
Ecclesiae consuetudine summum sacerdotium, sacri ministerii 
summa nuncupatur. 2 Immo, quia ex Traditione, quae praesertim 
liturgicis ritibus 3 et Ecclesiae tum Orientis tum Occidentis usu 
innotescit, 4 perspicuum est manuum impositione et verbis con- 
secrationis episcopalis gratiam Spiritus Sancti conferri, dubitare 
nemo debet episcopatum esse vere et proprie gradum supremum 
Sacramenti Ordinis. 5 Praeterea Episcopus consecratus ita cha- 
ractere sacramentali ordinis ornatur, ut numquam simplex sa- 
cerdos vel laicus rursus fieri, vel potestatem valide conferendi 
sacramentum confirmationis et ministros Ecclesiae ordinandi 
amittere possit. Proinde Sancta Synodus declarat Episcopos, 
etiam sola vi Sacramenti suscepti, presbyteris, in hierarchia nem- 
pe Ordinis, superiores esse. 

12. [De Presbyteris]. Presbyteri, qui ab Episcopis ad ipso- 
rum societatis et operis adiumentum ordinantur, et in quos ve- 
luti paternae plenitudinis abundantia transfunditur, 6 licet Pon- 
tificatus apicem non habeant, tamen sacramento recepto veri sunt 
sacerdotes. 7 In sacrificio Missae offerendo et sacramentis admi- 
nistrandis et ipsi in persona Christi agunt. Nullam tamen obti- 
nent iurisdictionem vel curam animarum nisi, directe vel indi- 
recte, ex collatione Romani Pontificis vel Episcopi competentis 
a quo ut cooperatores assumuntur, et cuius in pascendo grege 
vices agunt. 

NOTAE 

1 Cf. Leo XIII, Litt. Encycl. Satis cognitum, 29 iun. 1896: ASS 28 
(1895-1896) p. 723; Pius XII, Alloc. iis qui interfuerunt Conventui al- 
teri catholicorum ex universo orbe, pro Laicorum Apostolatu, 5 oct. 1957: 
AAS 49 (1957) p. 924. 

2 Leo XIII, Ep. Apostolicae curae, 13 sept. 1896: ASS 29 (1896- 
1897) p. 200. 

3 In omnibus documentis liturgicis, iam a primis saeculis Ecclesiae, 
consecratio episcopalis describitur ita ut clare appareat eius sacramenta- 
litas; per eam enim confertur aliqua gratia Spiritus Sancti. 

4 Certum est saepe datam esse consecrationem episcopalem subiecto 
qui nondum erat sacerdos: cf. Gregor. Naz., Orat. 18, 33: PG 35, 1027- 
1030; Io. Chrysost., De Beato Philogonio, Hom. 6, 2: PG 48, 751; 
Augustinus, Epist. 209: PL 33, 953 s.; Liber Pontificalis, ed. Duchesne, 
I, 209; Ordines Romani: cf. M. Andrieu, Les Ordines Romani du Haut 
Moyen-Age, III, Louvain, 1951, p. 572 s., p. 608 et 610. 

5 Hoc etiam apparet ex modo loquendi Romanorum Pontificum: 
v. g. Leo XIII, Ep. Apostolicae curae: 1. c. pp. 199-200; Pius XII, Const. 
Apost. Sacramentum Ordinis, 30 nov. 1947: AAS 40 (1948) pp. 5-7; 
Ioannes XXIII, Allocutio, 8 maii 1960: AAS 52 (1960) p. 466: conse- 
cratio episcopalis transmittit et characterem episcopalem et gratiam. 

6 Pontificale Romanum, De Ordinatione Presbyteri. Imago desumitur 
ex Aaron et filiis eius, quae imago invenitur etiam in multis textibus litur- 
gicis et in Patribus. Item verba in adiumentum habentur in Pontificali 
Romano, De Ordinatione Presbyteri: imago sumitur ex Septuaginta viris 
qui in adiutorium Moysis assumpti sunt, et invenitur in omnibus docu- 
mentis liturgicis, iam a Traditione Apostolica Hippolyti Romani. 

7 Innocentius I, Epist. ad Decentium: PL 20, 554 s.. cf. Mansi 3, 
1029; Denz. 98. 

Caput IV 
DE EPISCOPIS RESIDENTIALIBUS 



13. [Episcoporum munus et dignitas]. Quos ipse Christus, 
qui « non venit ministrari, sed ministrare » (Mt. 20, 28), voluit 
usque ad finem temporum successores Apostolorum 1 in munere 
doctorum et pastorum ad aedificationem et in ministerium Ec- 
clesiae suae, eosdem Spiritus Sanctus posuit Episcopos regere 
Ecclesiam Dei (cf. Act. 20, 28). 2 Qui Episcopi singuli tamquam 
vicarii et legati Christi 3 singulas sibi commissas Ecclesias pro- 
pria, ordinaria et immediata potestate episcopali in unitate cum 
Romano Pontifice et sub eius auctoritate 4 regunt ut fidelium 
patres et pastores gregum suorum, J memores semper moniti prin- 
cipis Apostolorum: « Pascite qui in vobis est gregem Dei pro- 
videntes non coacte, sed spontanee secundum Deum: neque 
turpis lucri gratia, sed voluntarie: neque ut dominantes in cleris, 
sed forma facti gregis ex animo. Et cum apparuerit princeps 
pastorum, percipietis immarcescibilem gloriae coronam (1 Pt. 
5, 2-4). Episcopi non solum dirigere possunt et debent per con- 
silia, suasiones, exempla, sed etiam veram et proprie dictam 
potestatem habent, quae non tantum est fori interni et sacra- 
mentalis, sed etiam externi et publici; habent enim potestatem 
iubendi per leges conscientiam obligantes, et quidem non in iis 
dumtaxat quae ad doctrinam et mores, ad cultum et sanctifica- 
tionem spectant, sed in iis quoque quae ad disciplinam et admi- 
nistrationem ecclesiasticam externam pertinent; demum devios 
contumacesque externo iudicio ac salubribus poenis in bonum 
publicum et animarum, immo in bonum ipsius praevaricatoris, 
coercere, cogere atque punire possunt, necnon aliquando de- 
bent, 6 etsi magna cum prudentia et caritate. Omnis itaque Epi- 
scopus ex hominibus assumptus et circumdatus infirmitate con- 
dolere debet iis qui ignorant et errant (cf. Hebr. 5, 1-2), et resu- 
scitans semper gratiam quae in se est per impositionem manuum 
(cf. 2 Tim. 1, 6), impleat oportet varia sui muneris officia ut 
imago viva Boni Pastoris qui animam suam posuit pro ovibus 
suis (cf. Io. 10, 11), atque pro animabus rationem redditurus Deo 
(cf. Hebr. 13, 17), curam etiam habens oratione, praedicatione 
et caritate eorum qui ex suo ovili nondum sunt. 

14. [Primatus et Episcopatus]. Etsi sacra ordinatio summi 
gradus Sacerdotii cum munere sanctificationis munera quoque 
magisterii et regiminis, quibus iurisdictio constat, tribuat, 7 tamen 
Episcopi iurisdictionis exercitium non ipsa ordinatione sacra, 
sed missione, et quidem non ab Ecclesia, ut est congregatio fide- 
lium, vel a fidelibus, etiam quam plurimis congregatis, neque 
a potestate civili, sed a regimine Ecclesiae supremo accipiunt. 
Nam, sicut ait S. Leo Magnus, beatissimus Petrus apostolus 
« ab ipso omnium charismatum fonte (Iesu Christo) tam copio- 
sis est irrigationibus inundatus, ut, cum multa solus acceperit, 
nihil in quemquam sine ipsius participatione transierit ». 8 Quae 
missio fieri potest per legitimas consuetudines, a suprema et 
universali potestate Ecclesiae non revocatas, vel per leges ab 
eadem auctoritate latas aut agnitas, vel directe per ipsum suc- 
cessorem Petri; quo renuente, Episcopi in officium assumi ne- 
queunt, a quo etiam deponi, transferri, restitui possunt. 9 Sub- 
sunt insuper ita supremae potestati Romani Pontificis, ut ipse 
exercitium eorum iurisdictionis ordinariae ampliare vel restrin- 
gere possit, etiam subditorum exemptione: habet enim Roma- 
nus Pontif ex super omnes alias ordinarias potestates principa- 
tum, et potestatem iurisdictionis immediatam et episcopalem, 
cum in omnes et singulas ecclesias, tum in omnes et singulos 
pastores atque fideles. 10 Longe autem a vero aberrant, qui 
asseverant Episcopos habere tantum delegatam potestatem, non 
vero propriam et ordinariam, cum ipso officio episcopali coniun- 
ctam; vel per potestatem supremam pontificiam aboleri vel absor- 
beri vel augeri posse ipsam Episcoporum potestatem; vel eam non 
esse iuris divini atque reapse propriam, ideoque eam ad ipsius 
Ecclesiae constitutionem non pertinere sed in aliud mutari posse. 
Minime igitur auctoritate Vicarii Christi iura Episcoporum mi- 
nuuntur, cum e contra a supremo et universali Pastore asserantur, 
roborentur ac vindicentur, secundum illud sancti Gregorii Ma- 
gni: « Meus honor est honor universalis Ecclesiae. Meus honor 
est fratrum meorum solidus vigor. Tum ego vere honoratus sum, 
cum singulis quibusque honor debitus non negatur 

15. [Relatio Episcoporum ad totam Ecclesiam]. Quoniam 
Episcopi singuli centrum et fundamentum et principium unitatis 
sunt in suis Ecclesiis particularibus, prout in illis et ex illis, ad 
imaginem Ecclesiae universalis formatis, una et unica Ecclesia 
Catholica exsistit, cuius centrum et fundamentum et principium 

unitatis est successor Petri, ut ipsius Christi vicarius, hac de 
causa singuli suam, omnes autem simul cum Papa totam Eccle- 
siam repraesentant « in vinculo pacis » (Eph. 4, 3) et amoris. 12 
Episcopi quamvis singillatim sumpti vel etiam quam plurimi 
congregati potestatem in universam vel in aliam ac sibi commis- 
sam Ecclesiam non habeant nisi ex participatione potestatis Ro- 
mani Pontificis, 13 tamen erga universam Ecclesiam vera sollici- 
tudine tenentur, quae quidem, etsi potestas iurisdictionis non 
est, nihilominus, ut in communione fraterna soliditatis robur, 
summopere confert ad Ecclesiae universalis emolumentum: 14 
debent enim promovere et tueri unitatem fidei et disciplinam 
toti Ecclesiae communem, fideles suos edocere ad amorem totius 
Mystici Corporis Christi, praesertim membrorum dolentium et 
eorum qui persecutionem patiuntur propter iustitiam (cf. Mt. 
5, 10), ac tandem promovere omnem actuositatem quae toti 
Ecclesiae communis est, praesertim ut fides incrementum capiat 
et lux plenae veritatis oriatur super eos qui in tenebris et in um- 
bra mortis sedent (cf. Lc. 1, 79). Ceterum hoc sanctum est quod, 
bene regendo propriam suam Ecclesiam ut partem Ecclesiae 
Universalis, ad bonum totius Mystici Corporis quod teste S. Ba- 
silio etiam est Corpus Ecclesiarum, 10 efficaciter conferunt. 

16. [ Collegium Episcoporum ] . Collegium Episcoporum quod 
Collegio Apostolorum in magisterio et regimine pastorali suc- 
cedit, immo in quo Collegium Apostolorum continuo perseverat, 
quoque missionem Iesu Christi eiusdemque doctrinam et le- 
ges continuo testatur, una cum capite suo, Romano Pontifice 
et numquam sine hoc capite, unum subiectum plenae et supre- 
mae potestatis in universam Ecclesiam creditur. 16 Potestas tamen 
huius Collegii, etsi ordinaria, utpote officio inhaerens, nonnisi 
modo extraordinario et in devota subordinatione Iesu Christi 
Vicario in terris quando, quomodo et quousque eidem id in Do- 
mino videtur expedire, legitime exercetur. 18 Quod vero ad con- 
stitutionem augusti huius Collegii attinet, omnes Episcopi resi- 
dentiales in pace cum Sede Apostolica viventes suo iure eiusdem 
membra sunt, 19 et nemo Episcoporum, sive residentialium sive 
aliorum, ad hoc Collegium pertinere potest, nisi dedita opera vel 
consensu tacito a successore Petri, Christi Vicario et Capite Col- 
legii, in idem assumptus sit. 20 

NOTAE 

1 Conc. Trid., Sess. XXIII, Doctr. De sacramento Ordinis, c. 4: 
Denz. 960; 

Conc. Vat., Sess. IV, Const. Dogm. I De Ecclesia Christi, c. 3: 
Denz. 1828; 

Leo XIII, Litt. Encycl. Satis cognitum, 29 iun. 1896: ASS (1895- 
1896) p. 732: « Quo modo Petri auctoritatem in Romano Pontifice per- 
petuam permanere necesse est, sic Episcopi, quod succedunt Apostolis, 
horum potestatem ordinariam hereditate capiunt... »; 

Pius XII, Litt. Encycl. Mystici Corporis, 29 iun. 1943: AAS 35 
(1943) p. 209: « Ac praeterea triplicem potestatem Apostolis eorumque 
successoribus impertiit... », et p. 212: « Quapropter ut Apostolorum ex 
divina institutione successores, a populo venerandi sunt... »; 

Can. 329, § 1; 

Conc. Prov. Coloniense, 1860: Mansi 48, 106: « Itaque inde a 
suo primordio Ecclesia universa Episcopos " Apostolis vicaria ordinatione 
succedere " [S. Cypr., Epist. 69, opp. ed. Baluz., p. 122], " habere suc- 
cessionem ab Apostolis, et cum Episcopatus successione charisma veritatis 
certum " [S. Iren., Adv. haer., lib. IV, cap. 26, al. 43, opp. ed. Migne 
1053 c], Dei loco praesidere [S. Ign., Epist. ad Magn., n. 6: PG 5, 667 A] 
credidit »; 

Conc. Prov. Quebecense III, 1863: Mansi 48, 411: « Episcopos 
enim esse principes Ecclesiae, Apostolorum successores, ipsiusmet Christi 
legatos, passim et aperte docent [Sancti Patres Doctoresque] »; 

Conc. Prov. Colocense, 1863: Mansi 48, 519: « Episcopos Apo- 
stolorum successores esse legitimos non ambigit, qui eorum in Ecclesia 
seriem ab Ascensione Christi Spiritu Sancto duce continuam novit... Epi- 
scopos qui in Apostolorum locum successerunt... »; 

Conc. Plen. Baltimorense II, 1866: Mansi 48, 912: « Episcopi 
igitur, qui sunt successores Apostolorum... ». 

2 Textus, de quo exegetice disputari potest, sumitur quia in docu- 
mentis Ecclesiae saepe saepius adhibetur, cf.: 

Conc. Trid., Sess. XXIII, Doctr. De Sacramento Ordinis, c. 4: 
Denz. 960; 

Conc. Vat., Sess. IV, Const. Dogm. I de Ecclesia Christi, c. 3: 
Denz. 1828; 

Conc. Prov. Coloniense, 1860: Mansi 48, 106; 
Conc. Prov. Colocense, 1863: Mansi 48, 519; 
Conc. Plen. Baltimorense II, 1866: Mansi 48, 912; 
Conc. Prov. Ravennatense, 1855: Mansi 47, 201; 
Conc. Prov. Viennense, 1858: Mansi 47, 782. 

3 Conc. Prov. Coloniense, 1860, cf. supra nota x ; 
Conc. Prov. Quebecense III, 1863, cf. supra nota *; 
Benedictus XIV, Br. Romana Ecclesia, 5 oct. 1752, § 1: SS.mi D.ni 

Nostri Benedicti Papae XIV Bullarium, t. IV, Romae, 1758, 21: « ut Epi- 
scopus, qui Christi typum gerit, eiusque munere fungitur »; 



CONGREGATIO GENERALIS XXXI 



Pius XII, Litt. Encycl. Mystici Corporis, 1. c. p. 211: « Christi no- 
mine pascunt et regunt» ; 

Leo XIII, Litt. Encycl. Satis cognitum, 1. c. p. 732: « non tamen 
vicarii Romanorum Pontificum putandi » (Ergo: in quantum potestas 
Episcoporum non est delegata a Papa, non vicarii Romani Pontificis nomi- 
nari possunt Episcopi. Ergo haec potestas vicaria Christi esse debet); 

Id., Epist. Officio Sanctissimo, 22 dec. 1887: ASS 20 (1887), p. 264. 

Iac. Lainez, Disputationes Tridentinae, t. I, Oeniponte, 1886, 
pp. 232 s.: « ... argumentantur [adversarii] a titulis et praerogativis quas 
Patres Episcopis tribuunt. Vocant enim eos Christi vicarios... Dicuntur 
etiam Christi legatione fungi... Respondemus, has praerogativas habere 
quidem Episcopos... Licet enim Christi vicarii dicantur et sint, non tamen 
sunt vicarii generales super totam Ecclesiam, sed in suis tantum dioecesi- 
bus. Et ideo a generali vicario creati sunt, qui solum a Christo potest 
praefici... ». 

4 Conc. Vat., Sess. IV, Const. Dogm. I de Ecclesia Christi, c. 3: 
Denz. 1828; 

Schema Constitutionis Dogmaticae secundae de Ecclesia Christt, se- 
cundum reverendissimorum Patrum animadversiones reformatum, c. 4: 
Mansi 53, 310: « ... atque ecclesias sibi commissas propria et ordinaria 
potestate regere. Itaque et singuli in sua quisque ecclesia et congregati in 
Synodis de doctrina et disciplina decernunt, leges ferunt, iudicium exer- 
cent... Romano Pontifici ceteri praesules subiecti sunt, tum singuli in pro- 
priis ecclesiis administrandis, tum universi in communibus Ecclesiae ne- 
gotiis gerendis »; 

Leo XIII, Litt. Encycl. Satis cognitum, 1. c. p. 732 ss.; 

Pius XII, Litt. Encycl. Mystici Corporis, 1. c. p. 211 s.; 

Can. 329, § 1; Can. 334, § 1; 

Conc. Prov. Colocense, 1863: Mansi 48, 519: « ... gregem domi- 
nicum infra fines suorum dioecesium veluti legitimi ac proprii pastores 
pascunt, immediatam habentes in clerum et in populum auctoritatem ». 

5 «Patres»: CoNc. Prov. Remense, 1857: Mansi 47, 562; Conc. 
Prov. Coloniense, 1860: Mansi 48, 107; Conc. Prov. Colocense, 
1863: Mansi 48, 520; Conc. Prov. Ultraiectense, 1865: Mansi 48, 
675; dicitur « fidelium patres », quibus verbis indicatur in Ecclesia esse 
potestatem patrisfamilialem, et potestatem iufidicam moderari spiritu pie- 
tatis, qui inter fideles et Episcopos intercedere debet; 

« Pastores »: Conc. Vat., Sess. IV, Const. Dogm. I de Ecclesia 
Christi, c. 3: Denz. 1828; Ptus XII, Litt. Encycl. Mystici Corporis, 1. c. 
p. 211; Can. 334, § 1; Can. 2214, § 2. 

6 Benedictus XIV, Epist. Ad assiduas, 4 mart. 1755: SS.mi D. N. 
Benedicti XIV Bullarium, t. IV, Romae, 1758, 163: « § 1. Eo enim 
tendere, ac collimare videssetis execrandi foetus auctorem, ut collatam a 
Christo Domino et Salvatore nostro Ecclesiae suae potestatem, non solum 
dirigendi per consilia et suasiones, sed etiam iubendi per leges, ac devios, 
contumacesque exteriore iudicio, et salubribus poenis, coercendi, atque 
cogendi, labefactet, convellat, et prorsus eliminet; Ecclesiasticum mini- 
sterium ita saeculari dominationi subiiciens, ut ad hanc spectare pronun- 

ciet, de externa omni ac sensibili gubernatione cognoscere ac iudicare. 
Pravum ac perniciosum systema, iampridem ab Apostolica Sede, praeser- 
tim a Ioanne XXII, Praedecessore nostro, Constitutione incipiente Licet 
iuxta doctrinam reprobatum, ac pro haeretico expresse damnatum... »; . 

Pius VI, Const. Auctorem fidei, 28 aug. 1794, prop. 4^5: Mansi 38, 
1265: Denz. 1504-1505; Can. 335, § 1; Conc. Vat., Primum Schema 
Const. Dogm. de Ecclesia Christi, c. 10: Mansi 51, 543: « Cum vero Ec- 
clesiae potestas alia sit et dicatur ordinis, alia iurisdictionis : de hac altera 
speciatim docemus, eam non solum esse fori interni et sacramentalis; sed 
etiam fori externi ac publici, absolutam atque omnino plenam, nimirum le- 
giferam, iudiciariam, et coercitivam. Potestatis autem huiusmodi subiectum 
sunt pastores et doctores a Christo dati, qui eam libere et a quavis saeculari 
dominatione independenter exercent; adeoque cum omni imperio regunt 
Ecclesiam Dei tum necessariis et conscientiam quoque obligantibus legibus, 
tum decretoriis iudiciis, tum denique salutaribus poenis in sontes etiam 
invitos, nec solum in iis, quae fidem et mores, cultum et sanctificationem, 
sed in iis etiam, quae externam Ecclesiae disciplinam et administrationem 
respiciunt »; 

Ibid., Can, 11-12: Mansi 51, 552: « Canon XI. Si quis dixerit, Ec- 
clesiam mstitutam divinitus esse tanquam societatem aequalium; ab Epi- 
scopis vero haberi quidem officium et ministerium, non autem propriam 
regiminis potestatem, quae ipsis divina ordinatione competat, quaeque 
ab iisdem sit libere. exercenda; A.S.; 

Canon XII. Si quis dixerit, a Christo Domino et Salvatore nostro 
Ecclesiae suae collatam tantum fuisse potestatem dirigendi per consilia et 
suasiones, non vero etiam iubendi per leges, ac devios contumacesque ex- 
teriori iudicio ac salubribus poenis coercendi atque cogendi; A.S. »; 

Ibid., plura documenta: Mansi 51, 589-597, 625-626; 

Conc. Vat., Schema Const. dogm. de Ecclesia Christi, c. 8: Mansi 
53, 314: « Postremo adversus quorundam novatorum perversam doctri- 
nam statuimus et declaramus, ecclesiasticum regimen divina ordinatione 
non esse fori tantum interni et sacramentalis, sed externi quoque et publici, 
plenamque Ecclesiae a Deo collatam esse potestatem, non solum dirigendi 
per consilia et suasiones sed etiam iubendi per leges, ac devios contuma- 
cesque exteriore iudicio ac salutaribus poenis coercendi atque cogendi. 
Qua quidem potestate cum in definiendis iis, quae fidem et mores, divinum 
cultum et sanctificationem fidelium respiciunt, tum in disciplina externa 
constituenda et sancienda et ipsos Apostolos et qui in eorum locum suc- 
cesserunt praesules omni tempore usos esse constat »; 

Ibid.j Can. 12: Mansi 53, 316: « Si quis dixerit, hanc potestatem 
esse tantum directivam, non vero legislativam, iudiciariam et coerciti- 
vam: ^l.^. ». 

7 Cf . « Praef atio » in Consecratione Episcopi. 

8 Sermo A denatali ipsius: PL 54, 149. Cf. Id. Epist. 10: PL 54, 629. 

9 Conc. Trid., Sess. XXIII, Canones de Sacramento Ordinis, Can. 8: 
Denz. 968; 

Clemens VI, Epist. Super quibusdam, 29 sept. 1351: C. Baronius, 
Annales Ecclesiastici, t. VI, Lucae 1750, p. 529; Denz. 570 h, 570 p; 

Pius VI, Brev. Super soliditate, 28 nov. 1786, § 4: A. A. Barberi, 
Bullarii Romani Continuatio, t. VII, Romae 1843, p. 672 s.: Denz. 1500; 

Ibid.j § 16, 1. c, p. 675: «... caeteris porro Episcopis suam cuique 
peculiarem gregis portionem non divino, sed ecclesiastico iure, non Christi 
ore, sed hierarchica ordinatione assignari opus sit, ut ordinariam regiminis 
potestatem explicare in eam valeat. Cuius assignationis summam auctori- 
tatem quisquis Romano Pontifici abiudicare volet, eum necesse est in 
legitimam tot in orbe toto Episcoporum successionem invadere, qui ec- 
clesias apostolica auctoritate de integro fundatas, aut ab aliis divulsas, 
aut invicem unitas regunt, ad easque regendas a Romano Pontifice mis- 
sionem acceperunt; ut proinde sine ingenti Ecclesiae perturbatione, ipsius- 
que episcopalis regiminis discrimine tentari nequeat magnum hoc, et mira- 
bile potentiae consortium, divina dignatione Petri cathedrae tributum, ut 
quemadmodum a Leone Magno dictum est, omnes proprie regat Petrus, 
quos principaliter regit et Christus; et si quid Christus commune cum 
Petro caeteris voluit esse principibus, numquam nisi per ipsum dedit quid- 
quid aliis non negavit »; 

Pius IX, Syllabus, prop. 50-51: ASS 3 (1867) p. 173: Denz. 1750- 
1751; 

Can. 329, § 2; Can. 332, § 1; 

Conc. Vat., Schema Const. dogm. secundae de Ecclesia Christi, c. 4: 
Mansi 53, 310: « At quoniam primatus Petro datus est, ut uiia Ecclesia 
Christi et cathedra una monstraretur, Romano Pontifici ceteri praesules 
subiecti sunt, tum singuli in propriis ecclesiis administrandis, tum uni- 
versi in communibus Ecclesiae negotiis gerendis. Ad summum enim hie- 
rarcham pertinet, novas ecclesias instituere, iam institutas aliis finibus cir- 
cumscribere aut prorsus abolere, singulis proprios pastores vel eligere vel 
electos conjirmare, horum potestatem etiam ordinariam ampliare et restrin- 
gere, acta sive singulorum sive synodorum diiudicare, ipsos quoque prae- 
sules, ubi opus est, a munere removere. Neque hi pro universa Ecclesia 
quidquam disponere vel decernere possunt, nisi a regnante Pontifice . in 
partem sollicitudinis vocati... ». 

10 Pius VI, Brev. Super soliditate, 1. c; 

Id., Const. Auctorem fidei, 28 aug. 1794, prop. 6-8, 45: Denz. 1506- 
1508, 1545; 

Conc. Vat., Sess. IV, Const. dogm. I de Eccl. Christi, c. 3: Coll. 
Lac. VII, 484-485: Denz. 1827-1831; Can. 218, § 2. 

Leo XIII, Const. Romanos Pontifices, 8 maii 1881: ASS 13 (1880) 
p. 483 . ss.; 

Cann. 893-894; 2245, §§ 2-3; 

Conc. Vat. y .Schema Const. dogm. secundae de Ecclesia Christi, c. 4: 
Mansi 53, 310, cf. nota 6 . t 

Iurisdictionis ordinariae exercitium Episcoporum ampliari vel restrin- 
gi posse, probatur ex legibus communibus, probatur exceptionibus, etc. 

11 S. Gregorius, Epist. ad Eulogium episc. Alexandrinum } 1. 8, c. 30: 
PL 77, 933; 

Conc. Vat., Sess. IV, Const. dogm. I de Eccl. Christi, c. 3: Coll. 
Lac. VII, 484: Denz. 1828; 

Leo XIII, Litt. Encycl. Satis cognitum, 29 iun. 1896: ASS 28 (1895- 
1896) p. 737: Denz. 1962; 

Pius XII, Litt. Encycl. Mystici Corporis, 1. c. p. 212; 

Leo XIII, Epist. Est sane, 17 dec. 1888: ASS 21 (1888) pp. 321 s.: 
« Muneris enim Nostri est vigilare et conniti, ut divina Episcoporum po- 
testas omnino incolumis atque inviolata consistat. Nostrum est pariter 
imperare et efScere, ut ea ubique honore vigeat suo, neve quidquam a ca- 
tholicis iustae obtemperationis et reverentiae ulla in parte desideret. Di- 
vinum quippe aedificium, quod est Ecclesia, verissime nititur, tamquam 
in fundamento conspicuo, primum quidem in Petro et successoribus eius, 
proxime in Apostolis et successoribus Apostolorum Episcopis: quos qui 
audit vel spernit, is perinde f acit ac si audiat vel spernat Christum Do- 
minum. Ex Episcopis constat pars Ecclesiae longe augustissima, quae 
nimirum docet et regit homines iure divino: ob eamque rem quicumque 
eis resistat, vel dicto audientem esse pertinaciter recuset, ille ab Ecclesia 
longius recedit (Mt. 13, 17). Neque vero continenda obtemperatio est, 
quasi finibus, in rebus ad fidem christianam pertinentibus, sed multo 
amplius proferenda, videlicet ad res omnes, quascumque episcopalis pote- 
stas complectitur. Sunt illi quidem in populo christiano fidei sanctae ma- 
gistri, at praesunt etiam tamquam rectores et duces, atque ita praesunt, 
ut de hominum salute, quos habent a Deo creditos, ipsi Deo ratio sit ab 
illis aliquando reddenda ». 

12 S. Ignatius, Epist. ad Philad., 3, 2; 8, 1: PG 5, 700, 704 [Rouet 
de Journel: 56, 59]; Epist. ad Smyrn., 8, 1: PG 5, 713 [RJ 65]; 

S. Cyprianus, Epist. 69: PL 4, 406 [RJ 587]; Epist. 27: PL 4, 
298 [RJ 571]; Epist. 76: PL 3, 1140 [RJ 589]; De cath. Eccl. unit., 
4-6: PL 4, 498-501 [RJ 555-557]; 

S. Leo Magnus, Sermo 4: PL 54, 149 s.; 

Conc. Vat., Sess. IV, Const. dogm. I de Eccl. Christi, c. 1: Coll. 
Lac. VII, 482: Denz. 1821; Ibid., c. 3: Coll. Lac. VII, 484: Denz. 1827; 
Ibid., c. 4: Coll. Lac. VII, 486-487: Denz. 1837; 

Leo XIII, Litt. Encycl. Satis cognitum, 1. c. p. 733 s.: Denz. 1960; 
Epist. Testem benevolentiae, 22 ian. 1899: ASS 31 (1898-1899) p. 479: 
Denz. 1976; 

Epist. S. C. S. Officii ad Episc. Angliae, 16 sept. 1864: ASS 2 (1866) 
p. 685 s.: Denz. 1686; 

Martinus V, Bull. Inter cunctas, 22 febr. 1418, prop. 5-6: Mansi 
27, 1211: Denz. 657-658; 

Pius VI, Brev. Super soliditate, § 1, § 5, § 20, § 22: A. A. Barberi, 
Bullarii Romani Continuatio, t. VII, Romae, 1845, 671, 673, 676: § 20: 
« Praeclarum etiam, atque ut allatae Parisiensium doctorum sententiae, sic 
et constanti maiorum suorum traditioni plane consentaneum de Romani 
Pontificis primatu testimonium edidere Gallicani praesules in comitiis 
anno 1681: " Caput est, inquiunt, Ecclesiae, centrum unitatis: obtinet 
ille in nos primatum auctoritatis, et iurisdictionis sibi a Christo Iesu in 
persona sancti Petri collatum: qui ab hac veritate dissentiret, schismaticus, 
immo et haereticus esset " ». 

13 Conc. Lat. IV, c. 5: Mansi 22, 990 ss.: Denz. 436; 

Conc. Lugd. II, Professio fidei M. Palaeologi: Mansi 24, 71 ss.: [30] 
Denz. 466; 

Clemens VI, Epist. Super quibusdam, 1. c; 
Cann. 271-280; 

Conc. Vat., Schema Const. dogm. secundae de Eccl. Christi, c. 4: 
Mansi 53, 310, 321; 310: « Neque hi pro universali Ecclesia quidquam 
disponere vel decernere possunt, nisi a regnante Pontifice in partem solli- 
citudinis vocati: et licet, ab eo congregati, tamquam veri iudices et fidei 
decreta et disciplinae leges condant; Romani tamen Pontificis est, gene- 
ralia eorum concilia non solum convocare et dissolvere, sed etiam dirigere 
et confirmare ». 

Omnis proinde potestas supra-episcopalis est participatio potestatis 
Papae, e. gr. potestas archiepiscopalis, patriarchalis, etc. 

14 S. Gregorius, Epist. ad Eulogium episc. Alexandrinum, 1. 8, c. 30: 
« Meus honor est honor universalis Ecclesiae. Meus honor est fratrum 
meorum solidus vigor »: PL 77, 933; Pius IX, Litt. Encycl. Quanta cura, 
8 dec. 1864: ASS 3 (1867) pp. 161 s.: Denz. 1688; 

Pius XI, Litt. Encycl. Rerum Ecclesiae, 28 febr. 1926: AAS 18 
(1926) p. 69: « ... unde liquet, propagandae fidei curam ita ad Nos perti- 
nere, ut in laborum societatem Nobiscum venire Nobisque hac in re 
adesse, quantum singularis ac propria vestri perfunctio muneris sinit, sine 
ulla dubitatione debeatis »; 

Pius XII, Litt. Encycl. Fidei donum, 21 apr. 1957: AAS 49 (1957) 
p. 236 s.: « ... ma, se ogni Vescovo e pastore proprio soltanto della por- 
zione del gregge, affidata alle sue cure, la sua qualita di legittimo succes- 
sore degli Apostoli per istituzione divina lo rende solidamente respon- 
sabile della Chiesa ... ». 

15 S. Basilius, In Isaiam, 15, 296: PG 30, 637, collato S. Grego- 
rio Magno, Moral. 4, 7, 12: PL 75, 643. Similia apud Clem. Alex. Cyrill. 
Alex. Io. Damasc, alos. 

16 Doctrina habetur in theologia De Conciliis Oecumenicis et in 
doctrina de successione Apostolorum eorumque Collegii. Episcopi in Con- 
cilio adunati una cum Papa unum tribunal constituunt, veri iudices fidei 
et legislatores sunt, ius sedendi in Concilio omnibus Episcopis residen- 
tialibus competit: Relatio officialis relatoris Zinelli: Mansi 52, 1109 s.; 

Cong. Vat., Schema Const. dogm. secundae de Eccl. Christi, c. 4: 
Mansi 53, 310 [cf. supra nota 8 ], et insuper: « Verum etiam supremi mu- 
neris docendi et gubernandi universam Ecclesiam Episcopi expertes non 
sunt. Illud enim ligandi et solvendi pontificium, quod Petro soli datum est, 
collegio quoque Apostolorum, suo tamen capiti coniuncto, tributum esse 
constat, protestante Domino: " Amen, dico vobis, quaecumque alliga- 
veritis super terram, erunt ligata et in caelo; et quaecumque solveritis 
super terram, erunt soluta et in caelo " (Mt. 18, 18). Quapropter inde 
ab Ecclesiae primordiis oecumenicorum conciliorum decreta et statuta iure 
merito tamquam Dei sententiae et Spiritus Sancti placita summa venera- 
tione et pari obsequio a fidelibus suscepta sunt »; 

Ihid., Relatio Kleutgen de schemate reformato: pp. 321-322. 

3 

[31] N. B.: Corpus seu collegium per se ab hoc praescindit utrum sit 

subiectum potestatis iurisdictionis tantum an etiam aliarum potestatum. 

17 Dicitur « modo extraordinario »; hoc sequitur ex eo quod Con- 
cilia Oecumenica absolute loquendo non necessaria sunt; ergo actto Cor- 
poris Episcoporum, inquantum agitur de actione iuridica, non est ex insti- 
tutione divina permanens in Ecclesia. 

18 Doctrina continetur in theologia De Conciliis Oecumenicis, prae- 
sertim in veritatibus de convocatione iuridica necnon de confirmatione 
iuridica; Conc. Lat. V, Sess. XI, Bull. Pastor aeternus, 19 dee. 1516: 
Mansi 32, 967: Denz. 740; 

Cann. 222-229; cf. alia Documenta: H. Schauf, De Conciliis Oecu- 
menicis, Romae 1961. 

19 Doctrina habetur in theologia De Conciliis Oecumenicis et spe- 
ciatim in doctrina de iure sedendi in Conciliis Oecumenicis; 

Can. 223, § 1, n. 2. 

20 Doctrina fluit et habetur in veritate de Primatu, de Romano Pon- 
tifice ut Capite Corporis Episcoporum et de munere episcopali. 



[32] Caput V 

DE STATIBUS EVANGELICAE ACQUIRENDAE 
PERFECTIONIS 



17. [De consiliis evangelicis]. Pastor magnus ovium Domi- 
nus Christus Iesus (cf. Hebr. 13, 20) Ecclesiam suam non modo 
salutaribus praeceptis communivit, quibus servatis credentibus 
in se omnibus ostium pateret salutis (cf. Mt. 19, 17-19), verum 

5 etiam consiliis instruxit sanctissimis, ut volentibus via praebe- 
retur expeditior atque tutior ad impletionem caritatis, quae divi- 
nae est plenitudo legis (cf. Rom. 13, 10). Properante itaque vitae 
suae exitu, exemplo aperta etiam adiunxit invitationis verba, ut, 
qui vellent Ipsum perfectius imitari, sine proprio viverent (cf. 

10 Mt. 19, 21; Mc. 10, 21; Lc. 18, 22) et in castitate (cf. Mt. 19, 
11-12), ac, sicut iam antiquitus intellexit et adprobavit Ecclesia, 
oboedientiam Eius ad Patrem (cf. Io. 6, 38; Phil. 2, 8) strictius 
sub constituta auctoritate prosequerentur. 

Ne autem consilia haec oboedientiae, paupertatis et castita- 

15 tis, a sanctis etiam Apostolis atque Patribus verbo et exemplo 
commendata, irrita manerent, invitationi addidit Dominus et gra- 
tiam, qua operante omnibus Ecclesiae aetatibus utriusque sexus 
fideles illa, sive ex parte sive ex toto, generoso animo amplexi 

atque fideliter secuti sunt. Horumque ideo vita multum contulit [32] 
ut sanctitatis nota, qua divinus Conditor Ecclesiam suam voluit 20 
insignitam, perpetuo auctoque in dies splendore ante oculos 
omnium emicaret et colluceret. 1 

Idcirco sancta Synodus consilia haec eorumque exercitium 
originis esse divinae docet, eorum observationem enixe commen- 
dat, hancque inter elementa notae sanctitatis Ecclesiae constitu- 25 
tiva adnumerat. 



18. [De momento statuum perfectionis in Ecclesia]. Siqui- 
dem Sancta Ecclesia, omnibus bonis inexhauste fecunda, consi- 
liorum evangelicorum observatione indesinenter effulget. Spiri- 
tus Sancti namque gratia multos urgere numquam desinit ut et 30 
vitam supernae Ierusalem, quantum in carne possibile est, in- 
choatam ducant, et propinquiorem Christi imitationem prose- 
quantur, unde ipsorum et apostolatus roboratur et meritum ge- [33] 
minatur. Quo factum est ut, eodem Spiritu Christi impellente, 
paulatim ex germine divinitus dato variae vivendi f ormae ad illam 
perfectionem assequendam exortae sint veluti arbor mirabiliter 
in vinea Domini ramificata. Cum enim consilia evangelica neces- 5 
sario coniuncta sint cum imitatione Christi atque a curis saecu- 
laribus efficaciter animum liberent, eos prae aliis ad suam obser- 
vationem attrahunt qui, sive oratione et contemplatione, sive 
labore apostolico, sive operibus misericordiae spiritualis et cor- 
poralis, saepe quoque in vita ducenda communi, vitam Salvatoris 10 
in se clarius exprimere cupiunt. 

Haec autem consiliorum via, cum ad perfectionem caritatis 
in Deum et proximum ordinetur, 2 cum munere Ecclesiae intime 
cohaeret, quod in eo est ut Deus hominibus donetur homines- 
que Deo reddantur suo. Quapropter quisque suo modo missioni 15 
Ecclesiae salvificae prodest, quamcumque amplectitur formam 
evangelicae perfectionis acquirendae. 

Meminerint ergo omnes ad perfectionem evangelicam pecu- 
liariter vocati suum esse officium ut per ipsos Ecclesia revera 
Christum in dies melius commonstret vel in monte contemplan- 20 
tem, vel concionantem ad populos, vel sanantem aegros et sau- 
cios, ac peccatores ad frugem bonam convertentem, vel denique 
bene facientem omnibus. 3 Unusquisque ideo sedulo curet ut 
in qua vocatione vocatus est, in ea permaneat atque magis 
ac magis excellat. 25 

[33] 19. [De positione statuum perfectionis in Ecclesia\ Ut 
autem observationem evangelicorum consiliorum tamquam rem 
sibi propriam 4 etiam publice sibi assumeret modoque adspecta- 
biliore commonstraret, provida mater Ecclesia, motiones Sancti 

30 Spiritus assidue secundans, leges pro summa auctoritate ipsa tulit 
vel ab eminentibus viris ac feminis propositas probavit, quarum 
sectatores statum perfectionis acquirendae constituerent electam- 
que portionem mystici Corporis Christi. 5 

Status perfectionis proprie non est intermedium quoddam 

35 inter clericalem et laicalem conditionem, sed utrique potest esse 
communis. Eo autem magis evangelicorum consiliorum observa- 
tio ab Ecclesia honoratur, quo intimior atque firmior fit cum Deo 
et Iesu Christo communio. Quare suapte natura haec observantia 
melior est ex voto quam ex promissione, cum ligamine perpetuo 

40 quam cum vinculo temporaneo assumpta. 6 Dispari enimvero fir- 
[34] mitate quis et conformis fit imagini Christi oboedientis, pauperis, 
virginis, ipsique sanctae Ecclesiae assimilatur utpote cum Christo 
sponso suo intime et indissolubiliter coniunctae cunctarumque 
gentium ad patriam peregrinantium portui salutis conspicuo. Haec 
5 autem conformitas cum Christo, qui homo etiam perfectissimus 
fuit, atque assimilatio Ecclesiae suae sanctae, quae societas est 
non modo humana verum etiam divina, sat superque ostendunt 
statum perfectionis, nedum personae humanae profectui obstet, 
summopere eidem prodesse. 

io Propterea sancta Synodus ut falsas declarat illorum senten- 
tias, qui affirmare contendunt eo magis eminere consiliorum 
evangelicorum observationem quo minus assumitur coram Deo 
et Ecclesia obligatio; aut statum perfectionis efformationem per- 
sonalitatis impedire vel minuere. 

15 Cum autem ad unam sacram hierarchiam spectet adprobare 
et invigilare qua ratione vita perfectioni dicata ducenda sil apte- 
que componenda, 7 omnia idcirco instituta ad eam sectandam 
passim erecta, ut crescant ac floreant, semper et ubique vigi- 
lantiae et auctoritati Ecclesiae subesse debent. Ad hoc et quo 

20 melius necessitatibus totius dominici gregis provideatur, Roma- 
nus Pontifex, ratione sui in universam Ecclesiam primatus, quin 
principiis constitutionis divinitus Ecclesiae datae ullatenus of- 
ficiat, quodcumque perfectionis institutum ac sodales singulos 
ab Episcoporum iurisdictione subtrahere sibique immediate su- 

25 biicere potest. 8 Attamen etiam exempti ut tales Ordinariis loco- 
rum reverentiam et oboedientiam iuxta canonicas leges prae- 

stare debent in ofEcio ecclesiastico adimplendo ex peculiari suae [34] 
vitae forma defluente. Illud enim in eo est ut sacrae hierarchiae 
propinquiores sint adiutores in regno Christi provehendo ac 
stabiliendo atque cetera Ecclesiae membra omni nisu ad legem 30 
Domini impigre sectandam trahant. 

Ideo sancta Synodus singulos ad perfectionem evangelicam 
peculiariter vocatos adhortatur ut factis illud divi Pauli sine 
intermissione repetere valeant: « Imitatores mei estote, fratres 
et observate eos qui ita ambulant, sicut habetis formam no- 35 
stram » (Phil. 3, 17), ita ut ipsorum opera ad maiorem Dei glo- 
riam conferant, odorque vitae delectamentum sit Ecclesiae Christi. 



NOTAE [35] 

1 Cf. Conc. Vat., Schema Const. dogm. de Ecclesia Christi, cap. XV, 
adnot. 48: Coll. Lac. } t. VII, 628 c; 

Pius XI, Litt. Encycl. Quas primas, 11 dec. 1925: AAS 17 (1925) 
p. 609. 

2 Cf. S. Thomas, Summa TheoL, II-II, q. 188, a. 2; 

S. Bonaventura, Apologia pauperum, c. 3, 3 (ed. Ad Claras Aquas, 
t. VIII, 1898, p. 245 a). 

3 Cf. Pius XII, Litt. Encycl. Mystici Corporis, 29 iun. 1943: AAS 35 
(1943) pp. 214-215. 

4 Cf. Conc. Vat., Schema Const. dogm. de Ecclesia Christi, cap. XV, 
adnot. 48; ColL Lac. } t. VII, 628 c. 

5 Cf. Leo XIII, Epist. Au milieu des consolattons } 23 dec. 1900: 
ASS 33 (1900-01) p. 355 ss.; 

Pius XII, Alloc. Sous la maternelle protection y 9 dec. 1957: AAS 50 
(1958) p. 37. 

6 Alii adiungere volunt: « publice quam etiam privatim ». 

7 Cf. Pius XII, Const. Apost. Provida Mater, 2 febr. 1947: AAS 39 
(1947) p. 114. 

8 Cf. Leo XIII, Const. Romanos Pontifices, 8 maii 1881: ASS 13 
(1880) p. 483; 

Pius XII, Alloc. Annus sacer, 8 dec. 1950: AAS 43 (1951) p. 28 s. 

Caput VI 
DE LAICIS 

20. [Principium]. « Pastor aeternus et Episcopus animarum 
nostrarum, ut salutiferum redemptionis opus perenne redderet, 
sanctam aedificare Ecclesiam decrevit, in qua veluti in domo Dei 
viventis fideles omnes unius fidei et caritatis vinculo contineren- 
tur »/ In ea omnibus fidelibus onus honorificum incumbit adla- 
borandi ut divinum salutis propositum ad universos homines 
omnium temporum magis magisque applicetur. Ad populum Dei 
vocati et in uno Corpore Christi sub uno Capite constituti, qui- 
cumque sunt, ut viva membra ad Ecclesiae incrementum eiusque 
continuam sanctificationem vires suas omnes, beneficio Creatoris 
et gratia Redemptoris acceptas, conferre tenentur. Ipse autem 
Dominus quosdam in Ecclesia pastores et doctores ad opus mini- 
sterii sanctificavit, ut fideles, non tamquam parvuli fluctuantes, 
sed secundum operationem in mensuram uniuscuiusque membri 
augmentum Corporis faciant, donec perveniant omnes ad aetatem 
plenitudinis Christi (cf. Eph. 4, 11-16). Pastores ergo instituti 
non sunt ut totum onus aedificandi corporis in se suscipiant, sed 
ut omnes fideles, quos regunt, eo adducant ut suo modo et ordine 
ad commune opus explendum cooperentur. Una est enim totius 
organici Corporis vocatio. 

21. [De sacerdotio universali et de sacerdotio ministeriali]. 
Antiquus populus Dei ut « regnum sacerdotale et gens sancta » 
constitutus est (cf. Ex. 19, 5-6), cuius membra « sacerdotes Do- 
mini » vocarentur (cf. Is. 61, 6). In Christo autem novus po- 
pulus in templum spirituale et sacerdotium sanctum per regene- 
rationem baptismalem et Spiritus Sancti unctionem evehitur, ut 
spirituales offerat hostias, et tamquam genus electum, regale 
sacerdotium, gens sancta, populus acquisitionis, virtutes annun- 
tiet Eius qui de tenebris eum vocavit in admirabile lumen suum 
(cf. 1 Pt. 2, 4-10). Ideo universi discipuli Christi, quos ipse 
Dominus regnum et sacerdotes Deo et Patri suo fecit (cf. Apoc. 
1, 6 et 5, 9-10) sive ad hierarchicum ordinem pertineant sive 
non, seipsos ut hostiam viventem ac Deo placentem exhibeant 

(cf. Rom. 12, 1), et testimonium praebeant ubique terrarum de 
Christo Eiusque virtutibus. 

Hoc in Corpore omnia quidem membra baptismate et con- 
firmatione Christo Sacerdoti ita dicantur, ut oratione, eleemosyna 
et abnegatione sui Deo spiritualia sacrificia offerant atque poscen- 
tibus rationem reddant de ea quae in nobis est spes salutis aeter- 
nae (cf. 1 Pt. 3, 15), immo in sacrificio Missae Corpus Christi, 
verbis consecrationis in altare positum, per manus ministri sacri- 
ficantis Deo offerant; attamen in eodem Corpore proprii quoque 
nominis sacerdotes sunt, qui sacramento ordinis consecrati, pro 
hominibus in iis quae sunt ad Deum constituti (cf. Hebr. 5, 1), 
sacerdotium hierarchicum ut ministri Christi exercent. Qui viri 
electi auctoritate sacra populi curam gerunt, eique media salutis 
praestant, cultumque administrant. Ipsi soli in sacrificio eucha- 
ristico verba consecrationis in persona Christi proferunt, et in 
eo offerendo totam Ecclesiam repraesentant, ut « quod populus 
agit voto, sacerdotes peragant mysterio ». 2 

Alterum autem alterum non elidit, sed e contra sacerdotium 
ministeriale et sacerdotium universale, quia non gradu tantum, 
sed etiam essentia differunt, 3 suo peculiari modo a Summo Sa- 
cerdote Christo profluunt, et ita ad invicem respiciunt, ut pri- 
mum potestate sacra regnum sacerdotale diffundat et dirigat, 
alterum vero ad oblationem sacrificii concurrat 4 et in oratione, 
testimonio, abnegatione et actuosa caritate exerceatur. 

22. [Quinam nomine laicorum veniant]. Sacrosancta Sy- 
nodus hic sub nomine laicorum intelligit fideles, qui baptismate 
ad populum Dei appositi, attamen in saeculo commorantes, solis 
communibus normis vitae christianae reguntur. Animum scilicet 
dirigit ad fideles illos, qui neque hierarchiam ordinis, neque ad 
statum religiosum, ab Ecclesia sancitum, ex populo Dei vocati 
sunt, sed peculiari modo per opera quoque saecularia sanctita- 
tem christianam ad gloriam Dei prosequi debent. In laboribus 
saeculi partes agunt, sed spiritu evangelico ducti, malitiae mun- 
di valide opponuntur, immo vocatione sua christiana mundum 
velut ab intra sanctificant. 

23. [De iuribus et officiis laicorum]. Iura et officia laicorum 
sunt igitur illa quae ad omnes et singulos christifideles, sola vi no- 
minis christiani, pertinent. Ius habent, ut secundum capacitates 
suas opus salutare Ecclesiae etiam operose participent. Ius habent 

ut de fide sua verbo et scriptis testimonium reddant. Ius habent 
a Pastoribus adiumenta ad salutem necessaria accipiendi, eisque 
necessitates et desideria sua reverenter patefacere possunt. 5 Pa- 
stores Ecclesiae, memores verborum S. Scripturae: « probate 
spiritus si ex Deo sint » (1 Io. 4, 1) et: « Spiritum nolite exstin- 
guere » (1 Thess. 5, 19), coepta et vota a fidelibus proposita 
attente in Christo considerent, et fidelibus officium testimonium 
vitae integraliter christianae praebendi indesinenter inculcent 
Per baptismum enim in filios Dei regenerati, fidem christia- 
nam profitentur et ad cultum religionis christianae charactere 
deputantur. Sacramento Confirmationis ad fidem quam ab Ec- 
clesia acceperunt simul diffundendam et defendendam roboran- 
tur. Sacrificium eucharisticum participantes, vota sua cum votis 
ministri litantis iungentes, divinam Victimam per manus sacer- 
dotis Deo offerunt, et hac maxime ratione partes activas in litur- 
gia agunt. 6 Simul sese Deo devoventes, sui abnegatione regnum 
peccati in seipsis et in aliis impugnant. Ita de munere Christi 
sacerdotali, prophetico et regali suo modo participes facti, man- 
datum Eius novum et fundamentale observant, caritatem vide- 
licet, qua proximos amamus ea dilectione qua Ipse dilexit nos, 
praesertim minimos fratres, quos Dominus Sibi speciatim iden- 
tificat. Ita autem missionem Eius salutarem non quidem auctori- 
tate sed dilectione continuant. 

24. [De vita salutifera Ecclesiae a laicis active participata]. 
Cum, teste Apostolo (Eph. 4, 16), Ecclesia corpus compactum 
et connexum sit per omnem iuncturam subministrationis, secun- 
dum operationem in mensuram uniuscuiusque membri, etiam 
laicis adlaborandum est, ut totum corpus augmentum faciat in 
aedificationem sui in caritate. Immo eorum operositas, quae apo- 
stolatus laicorum nomen habet, licet nec auctoritatem pastorum 
implicet, nec peculiarem vitae statum religiosum ferat, tamen ex 
eodem fonte fluit ac omnis operositas in Ecclesia, sive nobilior 
sit, sive humilior; ex superabundantia nempe gratiarum Christi 
Capitis. Gratia enim Christi, caritas Dei et communicatio Spiritus 
Sancti (cf. 2 Cor. 13, 13) omnes fideles attingit, eosque ad acti- 
vitatem in totius Corporis Mystici bonum et incrementum im- 
pellit. 

a) Eorum igitur socius labor est imprimis indolis expli- 
cite religiosae, ut iam patet in primaeva communitate, in qua 
baptizati, oratione, exemplo, sacrificio, verbo, Ecclesiam aedifi- 

cabant (cf. Act. 2, 42; 4, 31; 8, 4; 11, 19-20). Laici proinde in 
Ecclesia non exclusive curis temporalibus deputantur, sed pre- 
tiosissimam actionem in ea exercent. Et ipsi servitio evangeli- 
zationis et sanctificationis suo modo mancipantur. Si quidam 
eorum, deficiente clero vel sub regimine persecutionis, officia 
sacra pro facultate supplent; si plures ex eis pro Regno Dei om- 
nibus renuntiantes, totas vires suas operi apostolico impendunt; 
omnes oportet ad augmentum extensivum et intensivum totius 
Corporis Christi cooperari. Quod praeprimis faciunt coniuges 
qui se invicem in vita christiana ex virtute sacramentali sancti- 
ficant, parentes et educatores catholici necnon cuiusvis generis 
catechistae, qui ad fidem et gratiam proli vel fratribus suis im- 
pertiendam eximio fructu adlaborant. 

b) Ad laicos spectat ut etiam indirecte religionem pro- 
moveant, quatenus in ipso saeculo viventes, mundum clausum 
et adversantem evangelico nuntio adaperiant eumque illuminent: 
ut Ecclesiae spatium vitae et operositatis obtineant atque commu- 
niant; ut denique instituta et conditiones mundi, si qua mores 
ad peccatum conducant, ita sanent, ut etiam ista mundana ad 
virtutem et iustitiam potius conferant. Ad quam apostolicam 
navitatem Ecclesia omnia sua membra instanter appellat. 7 

c) Ad laicos denique pertinet consecratio mundi, id est 
actio ut mundus in omni campo suae activitatis suique progressus 
Spiritu Christi imbuatur, quin ex proprio suo ordine exeant sae- 
culari. 8 In quo officio universaliter adimplendo ipsi ob statum 
suum laicalem principem locum occupant. Sanctificando opera 
saecularia eo tendant, ut bona creata secundum Creatoris ordina- 
tionem humano labore, arte technica civilique cultura ad utili- 
tatem omnium prorsus hominum excolantur, aptiusque inter illos 
distribuantur, et suo modo ad universalem progressum in chri- 
stiana libertate conferant (cf. Io. 8, 32). Ita Ecclesia reapse 
tamquam principium supernaturaliter vivificans totius societatis 
eminebit. In quo sincero labore laici sedulo curent ut, Spiritu 
Sancto impellente, supernaturali principio ducantur, ultimatim 
ad finem supremum glorificationis Dei et aeternae felicitatis 
respiciant, et omnes actiones suas per gratiam Christi valore spi- 
rituali ac redemptivo intrinsecus augeant. 

25. [De collaborationis laicorum principalibus formis]. So- 
cia laicorum operositas seu apostolatus, spectata Ecclesiae indole, 
variis formis exerceri potest: modo scilicet individuali vel 

collectivo; titulo missionis universalis baptizatorum vel insu- 
per cum missione speciali; in re religiosa vel etiam sociali. 

Prima forma collaborationis laicorum, tum virorum tum 
mulierum, est personalis, scilicet actio ab uno vel pluribus 
individuis suscepta, sive sponte ex universali vocatione christia- 
na, sive ex particulari munere sibi a Pastoribus commisso, tam 
in ordine evangelizationis et testimonii quam in ordine consecra- 
tionis mundi. Nulla autem exstat fidelium categoria, quae ad tale 
opus magna cum efficacitate concurrere non valeat. 9 

Pastores dein Ecclesiae ius et nonnumquam obligationem 
habent commonendi laicos, ut etiam coetibus ad hoc ordinatis 
adscripti sacerdotes adiuvent in rebus mere religiosis, etiam ex 
mandato et cum vera missione canonica, qua accepta laici partici- 
pant apostolatum hierarchicum Ecclesiae, quae participatio nomine 
actionis catholicae usu venit. Ideo huius generis associationes 
varias, pro locorum ac temporum diversitate, excitant vel appro- 
bant, sive ad diffundendam salutiferam doctrinam, sive ad pro- 
movendum orationis apostolatum, sive ad fovendam familiam 
catholicam, sive ad promovenda opera missionalia, sive ad alia 
bona, quae altare tangunt, obtinenda vel confirmanda. 

Cum vero pia mater Ecclesia non solum verbo sed etiam 
exemplo praedicare debeat mandatum caritatis, ius habet pu- 
blice exercendi opera misericordiae spiritualis et temporalis, 
etiam per instituta cum religiosorum tum laicorum, ad hoc data 
opera erecta. 

Etsi res oeconomico-sociales profanae ad Ecclesiam directe 
non spectant, tamen, quia homines generatim vitam religiosam 
expedite agere nequeunt, nisi etiam in temporalibus modo hu- 
mana persona digno vivere valeant, Ecclesia miserens super turbas 
(cf. Mc. 8, 2) ius et officium habet, speciatim ubi debitae condi- 
tiones deficiant, clerum fidelesque suos impellendi ut opera socia- 
lia promoveant, quae huiusmodi necessitatibus obvient. Eos data 
opera exhortatur ut talem conditionis vitae ordinationem pro- 
moveant, quae iustitiae et aequitati in dies melius congruat, 
utque principia christiana de re sociali, a Magisterio proposita, 
funditus cognoscant atque in praxim deducant. 

Pastorum Ecclesiae denique est fideles commonere, ut in 
rebus cuiusvis generis temporalibus multiformem activitatem ex- 
pleant, et satagant ut institutiones et opera culturae intellectuali 
et physicae, publicae et privatae, arti, scientiae, immo utili re- 
creationi addicta, fini suo debite respondeant et, nedum religioni 

officiant, supernaturali inspiratione et christiana virtute effica- 
ciora reddantur. Laicis commendat ut libenter suscipiant onus, 
eis potissimum incumbens, in politica societatis ordinatione bo- 
num commune temporale efficaciter et apte promovendi. In quo 
campo catholici, pacis ac cooperationis inter cunctos homines 
bonae voluntatis studio, activam et faustam praesentiam exer- 
ceant, ad prosperitatem tum propriae nationis, tum totius com- 
munitatis internationalis. 

26. [De sana autonomia civitatis terrenae]. In mundo a Deo 
creato et Christi passione redempto, humana societas suis pro- 
priis principiis ad finem suum immediatum, bonum scilicet tem- 
porale commune, praesertim per laicorum operositatem perdu- 
cenda est. Ex una parte laici confusionem vel indebitam per- 
mixtionem religionis et Ecclesiae cum rebus mere civilibus sedulo 
vitabunt; et ex altera parte totali separationi earumdem vel immo 
oppositioni societatis terrenae contra Deum Eiusque Ecclesiam 
legitime adversabuntur, memores omnem activitatem humanam 
etiam in re profana Dei legibus subesse. Unde sicut merito pro- 
bari debet indoles laica terrenae civitatis, quae saecularibus curis 
iure addicta, propriis regitur principiis, ita infensus « laicismus » 
seu « saecularismus » qui societatem extra omnem religionem 
exstruere contendit et libertatem christianam impugnat et eruit, 
merito proscribitur. 10 

27. [Adhortatio]. Sancta Synodus, magna cum gratitudine 
conscia de ingentibus bonis, etiam ope laicorum ad continuam 
Corporis Christi aedificationem obtentis, omnes utriusque sexus 
fideles ex laicorum ordine amanter et instanter hortatur, ut col- 
latis viribus cum clericis ac religiosis, una cum Hierarchia divi- 
nitus instituta, sub Capite Christo, Eiusque Spiritu animati, mis- 
sionem suam caritatis apostolicae ad gloriam Dei Patris indesi- 
nenter expleant. 

NOTAE 

1 Conc. Vat., Sess. IV, Const. dogm. I de Ecclesia Christi: Denz. 

COMMENTARIUS 

a) \Vrincipium\ Ex constitutione et fine Ecclesiae patet, omnes in 
ea, ducentibus Pastoribus, partes activas exercendas habere. 

b) \De sacerdotio universali et ministerialt]. Thema praedictum evol- 
vitur per considerationem sacerdotii universalis et ministerialis. Allegan- 
tur pro sacerdotio universali textus praecipui tum Antiqui tum Novi Te- 
stamenti. Nititur autem haec dignitas in baptismate et confirmatione, ut 
ex contextu 7 Petri patet. Indicatur in quonam fundamento praecipue 
consistat hoc officium, quod ad omnes, etiam ad sacerdotes ordinatos, per- 
tinet, nempe hostiam spiritualem, cum metaphoricam, tum eucharisticam 
offerendi, et testimonium ferendi. Est insuper textus sic redactus, ut ap- 
pareat indoles tum metaphorica, tum analogica sacerdotii universalis. 

Deinde agitur de sacerdotio ministeriali, quod nititur in sacramento 
ordinis; huiusque institutionis Dominicae declaratur officium specificum, a 
munere populi omnino distinctum eique supereminens. 

Denique relationes inter utrumque sacerdotium exponuntur. In fonti- 
bus enim biblicis et in scriptis saeculi u, vox « sacerdos » nonnisi de Chri- 
sto, de sacerdotibus Antiquae Legis et de populo adhibetur; ministri vero 
appellantur episcopi, presbyteri, praesides, etc. Neque exstat metaphysica 
definitio sacerdotii: elementa quae in definitionem intrant, v. g. oblatio 

sacrificii, aliqua mediatio, instructio fidelium (cf. Malach. 2, 7) etc. non- 
nisi ex revelatione determinari possunt. Quia autem duo sacerdotia non 
gradu tantum, sed essentialiter differunt, — quod verbis Pii XII expri- 
mitur — , requiritur ut ambo suo peculiari modo a Christo Sacerdote pro- 
veniant. Relationes autem principales sunt huiusmodi: sacerdotium mini- 
steriale alterum diffundit et dirigit; universale autem ad oblationem sacri- 
ficii concurrit, — ut verbis Pii XI et Pii XII fulcitur — , et in variis 
actibus vitae christianae applicatur. 

c) [Quinam nomine laicorum veniant\. Praetermissis quaestionibus 
de accurata iuridica delimitatione inter varias categorias in Ecclesia, ex- 
primitur intentio Concilii loquendi de illis qui sensu vulgato « laici » 
vocantur. Determinantur autem imprimis positive per incorporationem 
baptismalem in Ecclesiam, apposita duplici restrictione: non pertinent ad 
sacerdotium ministeriale, et in statum religiosum non intrant. Ipsius autem 
Ecclesiae est statuere quibusnam hic status religiosus agnoscatur. 

Deinde laici secundum suam concretam conditionem in societate ulte- 
rius describuntur. Etiam per opera saecularia sanctificari debent, v. g. 
vitam familiarem et professionalem ad salutem adhibentes. In mundo 
sunt et in eo laborant, sed « malitiae mundi » adversantes, « mundum 
ipsum » ab intra sanctificant. Haec antithesis correspondet duplici signi- 
ficationi vocis « mundi » in textibus biblicis: Christus mundum sub signo 
peccati et Satanae odio habet, sed homines in mundo viventes diligit et 
mundum salvat: similiter agere debent christiani. 

d) [De iuribus et officiis laicorum~\. Exponuntur nunc iura et officia 
laicorum. Ius habent, inter alia, ad media salutis; quapropter possunt 
necessitates spirituales suas suorumque fratrum, quas vivide persentiunt, 
pastoribus suis sub debita forma exponere, documenta proferre, remedia 
efflagitare et in apostolatu utilia incepta proponere, ut dixit Pius XIL 

Officium eorum praecipuum est testimonium dare vitae integraliter 
christianae. Nititur in tribus sacramentis christianae initiationis cum obli- 
gationibus ex iis decurrentibus. Effectus baptismatis et confirmationis 
verbis S. Thomae Aq. exprimuntur. Cf. Summa Theol., III, q. 63, a. 2, 
de baptismate; III, q. 65, a. 3; q. 72, a. 1 et a. 5, de confirmatione. 
Participatio fidelium in sacrificio Missae secundum doctrinam Pii XII in 
Encycl. Mediator Dei enuntiatur. 

Sic laici de triplici munere Christi suo modo participant: de sacerdo-. 
tali eius dignitate, fundamentaliter in baptismate, actu praesertim in 
Eucharistia; de prophetico autem munere, per robur spirituale confirma- 
tionis; de regali denique dignitate, secundum doctrinam SS. Patrum, per 
victoriam super regnum peccati. 

Haec autem omnia fructificant in caritate, quam Dominus mandatum 
« suum » et mandatum « novum » appellat, tum propter illimitatam eius 
applicationem, tum propter Spiritum qui in eam influit: « Ut diligatis 
invicem sicut dilexi vos » (Io. 13, 34). « Et nos debemus pro fratribus 
animas ponere » (1 Io. 3, 16). « Ut omnes unum sint, sicut Tu, Pater, 
in Me, et Ego in Te, ut et ipsi in Nobis unum sint » (Io. 17, 21). 
« Quamdiu fecistis uni ex his fratribus meis minimis, Mihi fecistis » 

(Mt. 25, 40). « Charitas Dei diffusa est in cordibus nostris per Spiritum 
Sanctum qui datus est nobis » (Rom. 5, 5). 

e) [De vita salutifera Ecclesiae a laicis active participata]. Obiectum 
hoc determinatur secundum obiectum missionis ipsius Ecclesiae. Laici 
enim non sunt profani, sed membra Ecclesiae in mundo profano; unde 
non per opera saecularia, sed per suam pertinentiam activam ad Ecclesiam 
distinguuntur. Eorum autem activitas ecclesialis triplex obiectum, grada- 
tim dispositum, attingit. 

Primum est ordinis directe religiosi. Quae activitas non est mere 
occasionalis et suppletiva, sed ordinaria et regularis. Quidam laudabiliter 
apostolatum pleni temporis cum totali dedicatione suscipiunt. Sed omni- 
bus incumbit quaedam cooperatio ad diffusionem fidei et gratiae secundum 
adiuncta, signanter parentibus et educatoribus; ad officium autem patris 
et matris plerique christiani vocantur. 

Obiectum secundum indirecte ad religionem spectat, in quantum in 
sociali et politica ordinatione civitatis terrestris aptas conditiones pro pro- 
gressu fidei et moralitatis et pro salutari operositate Ecclesiae creare satagit. 

Dum praedicta ad evangelizationem spectant, tertium ad consecratio- 
nem mundi respicit, quae in ipso textu concrete definitur ad quam Pius XII 
saepe saepius laicos diserte exhortatus est. Si obiectum quod hic attingitur 
est natura sua ordinis temporalis, per personam agentem, in variis campis 
activitatis humanae, ultimatim ad finem spiritualem est dirigendum. Sic 
labor sive materialis sive intellectualis christiana et homine digna ratione 
perficitur. Christiani, de huiusmodi ultimo laboris fine conscii, satagunt 
ut procedant ex superiori principio; ad superiorem finem respiciunt, et 
opera sua, etiam profana, intrinsecus per gratiam nobiliora efficiunt. 

f) [T)e collaborationis laicorum principalibus formis']. Post obiectum 
apostolatus laicorum nunc consideratur modus illum exercendi, et in ante- 
cessum statuuntur criteria distinctionis. 

Imprimis agitur de apostolatu personali, qui a nullo coetu, ad hoc 
instituto, sed a singulis exercetur. Non omnes enim in consociationes apo- 
stolicas intrare possunt, ut Pius XII ex professo docuit. Hierarchia autem 
uni vel pluribus christianis etiam missionem apostolicam particularem 
committere potest. 

Secundo agitur de apostolatu collectivo, qui ab associationibus laico- 
rum suscipitur. Associationes autem huiusmodi in quattuor categorias 
generales distribuuntur, ex quibus oriuntur formae mixtae. 

Prima series invenitur in coetibus ad actionem proprie religiosam con- 
stitutis. Titulus quo designantur statuitur de consensu Hierarchiae, quae 
vario gradu et sollemnitate concedit approbationem, vel etiam missionem 
specialem impertitur. 

Secunda series spectat ad opera misericordiae , quae inalienabiliter 
conveniunt Ecclesiae, quia praedicationem evangelicam in actu constituunt. 

Tertia series praesertim respicit opera socialia catholica, quae modo 
magis indirecto religionem et moralitatem per aptiorem societatis ordina- 
tionem promovent, neque eodem rigore ac praecedentes associationes ab 

Hierarchia pendent. Ecclesia huiusmodi opera etiam per se instituere [45] 
potest, ut necessitatibus urgentibus suppleat. 

Quarta series spectat ad diversissimam actionem catholicorum in vita 
et societate civili, ad consecrationem mundi susceptam. Haec in specie 
valent de actione politica, etiam in relationibus internationalibus. Haec 
etiam activitas, in qua laici propriam suscipiunt responsabilitatem, a vigi- 
lantia Ecclesiae non excipitur. 

g) \_De sana autonomia Civitatis terrenae]. In hac parte conclusiva 
statuitur, differentia inter tendentiam servandi legitimam autonomiam 
societatis civilis, et completam saecularizationem religioni adversam. 



CAPUT VII [46] 
DE ECCLESIAE MAGISTERIO 

28. [De exsistentia et natura magisterii authentici]. Ut of- 
ficio evangelicum nuntium omnibus gentibus fideliter praedicandi 
Ecclesia sancte fungeretur, divinus eius Conditor dilectam spon- 
sam suae veritatis magistram fidissimam effecit, eamque per 
Spiritum Sanctum charismate indefectibilis veritatis ditavit. 1 Hinc 5 
est cur ipsa semper sibi conscia fuerit et instanter proclamaverit 
se in mundo esse columnam et firmamentum veritatis (cf . 1 Tim. 
3, 15). 2 Indefectibilitas igitur magisterii authentici idcirco Ec- 
clesiae data est, ut indefectibilitas totius Ecclesiae, a Deo pro- 
missa, in tuto collocaretur. 10 

Huius indefectibilis veritatis proximum principium et orga- 
num perpetuum constituit Dominus authenticum Ecclesiae ma- 
gisterium, cui munus commissum est depositum fidei integrum 
servandi, fideliter exponendi, et ab omni errore immune semper 
custodiendi. 3 Apostolis enim, eorumque successoribus peculiare 15 
promisit Spiritus Sancti donum, quo testes evangelicae veritatis 
fierent usque ad ultimum terrae (cf. Act. 1,8); ipsis potestatem 
docendi cum auctoritate tradidit dicens: « Euntes ergo docete 
omnes gentes... docentes eos servare omnia quaecumque man- 
davi vobis » (Mt. 28, 18-19); eis denique Spiritum veritatis 20 
(cf. Io. 14, 16-17; 16, 12-14) et suam praesentiam asseveravit 
usque ad saeculi finem duraturam (cf. Mt. 28, 20), qua in do- 
cendo gregem ab omni praemunirentur errore. 4 

Exsistit ergo in Ecclesia perenne et vivum magisterium, cui 
munus traditum est docendi cum auctoritate nomine Christi in 25 
rebus fidei et morum. 5 Hoc magisterium qui audit, non homines 

[46] sed Christum docentem audit, iuxta verba Ipsius dicentis: « Qui 
vos audit me audit et qui vos spernit me spernit » (Lc. 10, 16); 6 
eique adhaerendo fidelium populus in evangelica veritate ser- 
30 vatur. Christus Dominus enim ipse, mystici sui corporis Caput 
in caelis semper exsistens, universam Ecclesiam illuminat, in 
omnia membra sua, in pastores nempe ut doceant, in fideles ut 
verbum Dei accipiant et apte intelligant, in utroque ut de fide 
sua testimonium reddant, Spiritum veritatis quem promiserat 
[47] immittens, qui omnes ab errore avertat atque ad agnoscendam et 
profitendam divinam veritatem perducat. 7 

Infallibilitatis praerogativa, qua Ecclesiae magisterium in do- 
cendo ornatur, distinguitur a charismate inspirationis, neque eo 
5 spectat ut Ecclesia quovis modo novis revelationibus ditescat, 
sed ut fidei depositum, ab Apostolis sive scripto sive ore tradi- 
tum, in Ecclesia integrum custodiatur, praedicetur, transmitta- 
tur, 8 et semper eodem sensu eademque sententia, i. e. quin um- 
quam a prioribus recedatur vel iisdem contradicatur, progressu 
10 temporis magis explicetur. 9 

29. [De obiecto magisterii authentici]. Ecclesiae authenti- 
cum magisterium imprimis in verbo Dei scripto vel tradito prae- 
dicando, custodiendo et interpretando versatur; sed ad ea quoque 
omnia, eadem ex auctoritate, se extendit quae, licet non expres- 

15 sis verbis vel implicitis revelata, tamen cum revelatis ita connec- 
tuntur ut ad depositum fidei integre custodiendum, rite explican- 
dum et efficaciter tuendum necessaria sint. 10 Cum vero idem ma- 
gisterium sit ministerium salutis, quo homines docentur quam 
viam sequi debeant ut ad aeternam vitam valeant pervenire, ideo 

20 munus et ius illi competunt non modo revelatam sed et natu- 
ralem legem interpretandi et infallibiliter declarandi, et de obiec- 
tiva conformitate omnium actionum humanarum cum evangelica 
doctrina et divina lege iudicandi. Nulla est ergo provincia huma- 
narum actionum, quae sub adspectu ethico et religioso auctoritati 

25 magisterii a Christo instituti subtrahi possit. 11 

Ad illius quoque auctoritatem pertinet authenticum ferre 
iudicium de origine et natura ac potissimum de valore doctrinali 
et morali dictorum et factorum extraordinariorum, quae tam- 
quam a Deo originem habentia proponuntur. 12 

30 30. [De subiecto magisterii authentici]. Authentici magi- 
sterii munus, charismate veritatis munitum, ex divina institu- 



CONGREGATIO GENERALIS XXXI 49 

tione in Ecclesia exsistens, quamvis a pluribus personis vel orga- t 4 ?] 
nis exerceatur, semper unum et indivisibile est. Ab uno enim 
eodemque supremo Magistro, Christo Domino, constitutum est; 
Eiusdemque auctoritatem repraesentat, eique unus Spiritus Ve- 35 
ritatis adest, ut in exercendo munere suo Illius veritatem do- 
ceat. Imprimis autem a Romano Pontifice exercetur, cum idem 
pro universa Ecclesia ipsius Divini Magistri personam gerat, et 
ab Eodem non doctor fidelium dumtaxat, sed etiam Fratrum 
suorum in Episcopatu fidei confirmator constitutus sit, dicente [48] 
Domino: « Ego autem rogavi pro te, ut non deficiat fides tua, 
et tu aliquando conversus, confirma fratres tuos » (Lc. 22, 32). 13 

Est igitur Romanus Pontifex pro universa Ecclesia catholica 
veritatis supremus magister, illique praecipue officium et ius com- 5 
petit integre custodiendi, defendendi et infallibiliter proponendi 
doctrinam salutis pro christifidelibus universis. Quod cum facit, 
cum nempe pro suprema sua apostolica auctoritate nomine Iesu 
Christi ex cathedra in rebus fidei et morum loquitur, ipsius sen- 
tentia ex sese, utpote nomine Christi prolata, non autem ex con- io 
sensu fidelium vel aliorum Episcoporum, infallibilis ideoque 
etiam irreformabilis est, 14 atque divina operante Providentia 
fidem Ecclesiae saltem implicitam exprimit vel tuetur eiusque 
bonum promovet. 10 Tunc autem Romanus Pontifex, etsi propria 
auctoritate doceat, non tamen ut persona privata suam senten- 1 5 
tiam proponit, sed tamquam universalis Ecclesiae Pastor et Doc- 
tor et Collegii Episcoporum Caput divinam exponit vel tuetur 
veritatem, quae, scripta vel tradita, per legitimam Episcoporum 
successionem et imprimis ipsius Apostolicae Sedis studio inte- 
gra transmittitur, et praelucente Spiritu veritatis in Ecclesia fide- 20 
liter servatur; ad quam cognoscendam media apta a divina Pro- 
videntia Romano Pontifici suppeditantur. 16 Quare cum doctrinam 
de fide vel moribus ab universa Ecclesia tenendam definit, eo ipso 
certum est hanc in deposito revelato contineri vel cum eodem 
necessario cohaerere. 25 

Romani Pontificis authentico magisterio, etiam cum non ex 
cathedra loquitur, religiosum voluntatis et intellectus obsequium 
praestandum est, quo nempe magisterium eius supremum reve- 
renter agnoscatur, et sententiae ab eo propositae sincere adhae- 
reatur, idque iuxta mentem et voluntatem manifestatam ipsius, 17 30 
quae se prodit praecipue vel ex indole documentorum, vel ex 
frequenti propositione eiusdem doctrinae, vel ex dicendi ratio- 
ne. Mens autem et voluntas Romanorum Pontificum manifesta- 

[48] tur praesertim per acta doctrinalia universam Ecclesiam respi- 

35 cientia, ut sunt quaedam Constitutiones Apostolicae vel Ency- 
clicae Litterae vel sollemniores Allocutiones: haec sunt enim 
praecipuum ordinarii Ecclesiae magisterii documenta, ad illud- 
que declarandum vel efformandum imprimis conferunt, et quae 
ibi docentur et inculcantur plerumque iam aliunde ad catholicam 

40 doctrinam pertinent. Quodsi Summi Pontifices in his actis suis 
de re hactenus controversa data opera sententiam ferunt, om- 
[49] nibus patere debet rem illam, secundum mentem et voluntatem 
eorumdem Pontificum, quaestionem publicae inter theologos di- 
sceptationis iam haberi non posse. 18 

Munere authentici magisterii funguntur etiam ceteri Episcopi 

5 cum Romano Pontifice communionem habentes. Episcopis enim, 
Apostolorum successoribus, ex divina institutione officium et ius 
competunt tum gregi sibi commisso Evangelium praedicandi 
eiusque praecepta cum auctoritate proponendi, tum invigilandi 
ut depositum fidei ab Apostolis transmissum a suis subditis fide- 

10 liter servetur, tum ex inexhausto revelationis thesauro « nova et 
vetera » proferendi (cf. Mt. 13, 52) animarum bono accommo- 
data. Singuli Episcopi ergo per donum Sancti Spiritus, quod 
consecratione accipiunt, et vi missionis apostolicae, 19 dum per 
orbem dispersi suam quisque ecclesiam docent vel in particula- 

15 ribus Conciliis congregati, licet infallibilitatis praerogativa non 
polleant, sunt tamen pro suis fidelibus catholicae doctrinae veri 
doctores et magistri auhentici, 20 et pro universa Ecclesia testes 
ex officio evangelicae veritatis; cum vero in Oecumenico Con- 
cilio collegium episcopale adunatur una cum capite suo, Romano 

20 Pontifice, numquam autem sine eo eique non subordinatum, 
Episcopi synodaliter congregati fiunt pro universa Ecclesia fidei 
et morum doctores et iudices, et una cum ipso supremam exer- 
cent docendi potestatem, 21 Synodique ipsius definitiones eadem 
infallibilitate gaudent qua Romani Pontificis definitiones ex 

25 cathedra. 

Corpus legitimorum Ecclesiae pastorum et doctorum infal- 
libilitatis praerogativa gaudet non tantum cum sollemni iudicio 
in Oecumenico Concilio potestatem docendi collegialiter exercet, 
verum etiam cum singuli in sua quisque dioecesi authentice 
30 docentes, una cum Romano Pontifice ut testes fidei in revelata 
doctrina tradenda in unam sententiam conveniunt. Quaecumque 
igitur in rebus fidei et morum ubique locorum ab universis Epi- 
scopis, una cum ipso Summo Pontifice, tenentur et ordinario 

magisterio docentur, ea etiam citra sollemnem definitionem tam- [49] 
quam irrevocabiliter vera eo sensu quo docentur tenenda sunt, 35 
et si tamquam divinitus revelata proponuntur fide divina et ca- 
tholica sunt credenda. 22 

Singulorum vero Episcoporum de rebus fidei et morum au- 
thenticum magisterium, dum in communione cum Apostolica 
Sede ceterisque catholicae Ecclesiae Episcopis suum munus exer- 40 
cent, a subditis interiore religiosoque animi assensu est accipien- 
dum, et ab omnibus christifidelibus tamquam divinae et catho- [50] 
licae veritatis testimonium est venerandum. 

31. [De organis subsidiariis magisterii authentici\ Magi- 
stri Ecclesiae authentici, quo facilius munus sibi divinitus con- 
creditum adimpleant, alios quos volunt sibi adsumunt in adiuto- 5 
rium auxiliares, quibus peculiaria munera conferunt atque deter- 

. 23 

minant. 

Romanus enim Pontifex non per se solum magisterium suum 
exercet, verum id ex parte committere potest etiam Sacris Con- 
gregationibus aliisque peritorum Consiliis, quae ad hoc ab ipso 10 
instituuntur, ut, non tamen sine Spiritus Sancti adiutorio, qui 
charismata sua distribuit variis organis pro loco quem in mystico 
Corpore occupant, doctrinam salutis in Ecclesia tueantur inte- 
merateque ut ab omnibus servetur invigilent. Decisionibus ideo 
ac declarationibus istorum quoque coetuum, quamvis infallibili 15 
atque irreformabili sententia non muniantur, non externum dum- 
taxat obsequium, sed religiosa debetur et de se interior mentis 
adhaesio. 24 

32. [De munere et auctoritate theologorum]. Sua quoque 

in Ecclesia competit auctoritas doctrinalis theologis. Singuli in 20 
explicandis S. Scripturis, documentis S. Traditionis et actis S. Ma- 
gisterii; in determinanda doctrina catholica et nota theologica 
singularum veritatum; in defendenda fide eiusque articulis atque 
praeambulis; in deductione, speculatione et synthesi theologica, 
sua gaudent auctoritate, minore vel maiore, prout melius sunt 25 
scientiis sacris imbuti et donis Spiritus Sancti illuminati. Ceteris 
autem paribus eorum auctoritas magis viget, seu magis, ut aiunt, 
est qualificata, qui ab ipsa Ecclesia missione canonica donati, no- 
mine Ecclesiae verbo scriptisve docent. Attamen auctoritas theo- 
logorum, etsi probatorum et publice agnitorum, et nomine Ec- 30 
clesiae docentium, specifice ab auctoritate Episcopi differt, quip- 

[50] pe qui solus nomine Christi doceat eiusque nomine assensum 
doctrinalem imponere possit. 

Quod vero ad auctoritatem theologorum pertinet non sin- 
35 gulorum, sed quatenus constanter et moraliter omnes per plura 
saecula in unam sententiam conveniunt, ea ex intima cum S. Ma- 
gisterio Ecclesiae connexione exoritur, quippe quod eisdem clerum 
efformandum concredit, eorumdem consilia rogat in praeparan- 
dis documentis ecclesiasticis, Synodis, immo Conciliis Oecume- 
[51] nicis; eosdem dirigit et invigilando adiuvat; pluriumque aucto- 
ritatem publice commendat etiam titulo Doctoris Ecclesiae. Om- 
nes ergo admonet S. Synodus, nemini licere absque gravibus et 
vere probatis rationibus ab iis doctrinae capitibus discedere, quae 
5 communi theologorum consensu docentur; 25 ab illis vero doc- 
trinis, quae unanimi et constanti catholicorum theologorum con- 
sensu retinentur et docentur ut theologicae veritates et conclu- 
siones ita certae ut opiniones eisdem contrariae, quamquam hae- 
reticae dici nequeant, tamen aliam theologicam mereantur cen- 
10 suram, absque temeritate et vel ipsius fidei periculo discedere 
neminem posse. 26 

Theologi autem singuli gravitatis sui officii sibi sint conscii, 
et ad magisterium ecclesiasticum tamquam ad normam veritatis 
proximam semper attendant, 27 memores sibi ad mentem Ecclesiae 
15 fideliter esse docendum. 

33. [De magisterii in pastorali munere auxiliaribus]. Im- 
mensi ponderis officium transmittendi verbum salutis omnibus 
hominibus atque Christum eiusque doctrinam in baptizatorum 
animis efformandi apprime noscentes, Romanus Pontifex atque 

20 Episcopi, sicut Christus Dominus et Apostoli iam fecerunt, auxi- 
liares sibi adsciscunt homines, sacerdotio auctos imprimis. 

His sacerdotibus, qui a Romano Pontifice vel a legitimo 
Episcopo munus verbi Dei docendi acceperunt, fideles omnes 
dociles aures praebere tenentur. Si vero hoc munus cum cura 

25 animarum ipsis concreditum est, sciant fideles istis sacerdotibus 
praedicandi ab Ecclesia matre officium esse transmissum ut po- 
pulum fidelem in catholica doctrina erudiant atque confirment. 28 
Vult vero Sancta Synodus ut iidem christiani populi praecepto- 
res non suam, sed Ecclesiae doctrinam certam et ad salutem ne- 

30 cessariam, iuxta magisterii authentici edicta, exponant, devi- 
tantes profanas vocum novitates et falsi nominis scientiam (cf. 
1 Tim. 6, 20). 29 

Alios quoque fideles in auxilium sibi assumit Ecclesiae ma- [51] 
gisterium, sive ex clericorum vel religiosorum ordine sive etiam 
laicos, ad filios Ecclesiae in christiana fide atque cultura religiosa 35 
instituendos. Peculiare vero munus atque officium parentibus 
christianis incumbit, quibus suavissimum onus concreditum est 
incunabula fidei in filiorum animis insculpendi, tamquam coo- 
peratores ipsius Christi et matris Ecclesiae. 

Sciant omnes magisterii Ecclesiae auxiliares sibi non deesse, 40 
ut officium suum fideliter et fructuose possint adimplere, divina [52] 
adiutoria, quibus studiose obsecundare tenentur; meminerint vero 
semper animas sibi concreditas emptas esse sanguine Christi 
atque ad Eius Ecclesiam pertinere; meminerint praesertim offi- 
cium sibi prae ceteris incumbere ut bene noscant doctrinam 5 
Ecclesiae, quam verbo et vita discipulis vel filiis tradere debent. 

34. [De cooperatione omnium fidelium cum Ecclesiae magi- 
sterio]. Gaudet Sancta Synodus plurimos esse christifideles qui, 
spiritu apostolico imbuti, suam conferunt operam ut divina 
missio docendi Ecclesiae hodiernis necessitatibus plene respon- 10 
dere possit. 30 Periti autem in quaestionibus quae ad medicinam, 
ius, scientiam socialem, oeconomiam, aliasque id genus discipli- 
nas pertinent, ad efformandum iudicium morale de istis negotiis 
apte conferre possunt et quandoque debent, ut quaestiones recte 
ponantur riteque secundum principia christiana solvantur. Om- 15 
nibus istis commendat S. Synodus ut, pro sua cuiusque intellec- 
tuali cultura, serio incumbant in profundiorem cognitionem ve- 
ritatis revelatae atque catholicae doctrinae, tum pro sua cuiusque 
aedificatione, tum pro enodandis sui temporis quaestionibus; ip- 
sisque ius esse libenter agnoscit ut, invigilante magisterio Eccle- 20 
siae eiusque praescriptionibus servatis, 31 tamquam fratres fra- 
tribus fructus suorum studiorum aliis, etiam scripto, proponere 
possint. 

35. [De erroribus praecavendis]. Ne tamen errores orian- 

tur et periculose propagentur, Sancta Synodus omnes Ecclesiae 25 
filios semper meminisse vult: christiani hominis proprium esse 
ut non facile se magistrum existimet in rebus theologicis; de istis 
vero non ex scientiarum profanarum placitis esse diiudicandum; 
christianam prudentiam et sanam procedendi methodum exigere 
ut, priusquam aliquid novi proponant, in doctrinam incumbant 30 
eorum qui cum laude Ecclesiae investigaverunt veritatem; om- 

nium autem fidelium, clericorum pariter ac laicorum, officium 
esse ut fideliter obsequantur omnibus magisterii authentici deci- 
sionibus. 32 Tandem noverint omnes permitti non posse opinio- 
nem, qua false contenditur, laicos in studia sacra incumbentes, 
quippe quia non gererent munus officiale ecclesiasticum, non 
subesse invigilantiae praecautionibusque magisterii sacri. 

Universos denique christifideles Sancta Synodus enixe hor- 
tatur ut non erubescant Evangelium, etiam cum in difficilioribus 
adiunctis positi sunt; omnesque admonet de officio quod illis 
incumbit, ut crescant in cognitione fidei quam acceperunt, ita ut 
sint « parati semper ad satisfactionem omni poscenti rationem » 
de ea quae in illis est spe (cf. 1 Pt. 3, 15). 



COMMENTARIUS 

Circa magisterium Ecclesiae haec sunt quae in Votis Episcoporum, 
Congregationum Romanarum et Facultatum ecclesiasticarum praecipue 
proponebantur a Concilio determinanda: 

a) Declaratio de relatione inter infallibilitatem Romani Pontificis 
et totius Ecclesiae doeentis (ita Episcopi plurimi, Sacra Congr. de Semi- 
nariis et Universitatibus Studiorum; Pont. Univ. Gregoriana). « Immo utile 
videtur etiam agere de connexione inter infallibilitatem Ecclesiae hierar- 
chicae et infallibilitatem Ecclesiae credentis, ut exponantur omnia ele- 
menta sese invicem complentia, doctrinae de infallibilitate Ecclesiae » 
(Pont. Univ. Gregoriana); 

b) Declaratio de auctoritate magisterii ordinarii sive Romani Pon- 
tificis sive Episcoporum, et praesertim de auctoritate doctrinali Littera- 
rum Encyclicarum atque de assensu ipsis debito (ita Episcopi plurimi; 
Sacra Congregatio S. Officii; Sacra Congregatio de Seminariis et Stud. 
Univ.); 

c) Declaratio relationum intercedentium inter officia et munera 
theologorum et magisterium Ecclesiae authenticum (ita Episcopi plurimi, 
praesertim Galliae; Sacra Congregatio S. Officii; Sacra Congregatio de 
Seminariis et Univ.); 

d) Declaratio de extensione obiecti secundarii magisterii Ecclesiae, 
et de eius delimitatione (ita plures Episcopi; Pont. Univ. Gregoriana); 

e) Declaratio de oboedientia omnium fidelium, etiam laicofum 
erga Ecclesiae magisterium authenticum (Episcopi plures); 

/) Declaratio quaedam de munere parochorum, praedicatorum, fi- 
delium omnium in magisterio Ecclesiae. 

Caput De Eeclesiae Magisterio compositum est ut plene fiat satis istis 
postulationibus, et exinde diiudicandae sunt doctrina et structura illius. 

Quae ut bene intelligantur haec notanda sunt, quae in sequentibus paragra- 
phis exponuntur: 

[De exsistentia et natura magisterii authentici\. Tria declarantur: 

a) indefectibilitas universalis Ecclesiae in profitenda et praedicanda 
veritate revelata; 

b) huius indefectibilitatis causa proxima: nempe exsistentia magi- 
sterii authentici et infallibilis; 

c) et causa suprema: nempe actio illuminativa Christi Domini et 
assistentia Spiritus Sancti, quae per magisterium Ecclesiae authenticum 
universam Ecclesiam in evangelica veritate conservant, absque novis reve- 
lationibus quidem sed non sine profundiore, progressu temporis, intelli- 
gentia et propositione eiusdem veritatis. 

[De obiecto magisterii authentici\. Declarantur obiectum primarium 
et secundarium magisterii. Circa hoc vero non visum est omnes casus 
enumerare hucusque a theologis consideratos; sed satis esse, sicut iam in 
schemate apparato a Concilio Vaticano I, ut proponatur principium gene- 
rale, de cuius applicatione ipsum magisterium iudicat. 

Sed, ex alia parte, videtur opportuna in hodiernis adiunctis declaratio 
explicita de auctoritate magisterii authentici Ecclesiae in interpretanda et 
applicanda lege naturali, quia in hac provincia maxima habetur difficultas 
etiam inter quosdam Ecclesiae filios; itemque declaratio de competentia 
magisterii Ecclesiae ad diiudicanda omnia « phaenomena » religiosa, vel 
quae ut talia portenduntur, sive in Ecclesia sive extra Ecclesiam, quia 
maximi momenti est ut in tuto ponatur essentialis distinctio Revelationis 
publicae ab omnibus aliis factis religiosis. 

[De subiecto magisterii authentici\. Exponitur doctrina de organis 
magisterii authentici ex iure divino, cum propria uniuscuiusque compe- 
tentia et auctoritate. 

In prima paragrapho delineantur etiam relationes inter magisterium 
Pontificis et magisterium Episcoporum; in ultima vero effertur vis et aucto- 
ritas magisterii ordinarii, ut fere ab omnibus postulatur. 

[De organis subsidiariis magisterii authentict\. Statuuntur principia 
dogmatica de auctoritate istorum, et relinquuntur omnes determinationes 
iuridicae sive Iuri Canonico, sive propriis decretis Sanctae Sedis, quae 
pro diversitate temporum aliam disciplinam proponere potest. 

[De munere et auctoritate theologorum\. Intentio huius paragraphi 
non est omnia exponere quae de munere theologorum dici possunt, sed ea 
tantum declarare in quibus ipsi theologi magisterio Ecclesiae inserviunt, 
et eorumdem auctoritatem propriam dum haec munera adimplent; et exin- 
de peculiarem eorum dependentiam essentialem ab Ecclesiae magisterio 
in munere suo exercendo. 

Iuxta documenta Ecclesiae vero, duo distinguuntur classes seu cate- 
goriae doctrinarum theologicarum, quarum auctoritas respectiva declaratur: 

a) sunt enim doctrinae vel sententiae theologicae, quae ab omnibus 
theologis proponuntur ut « doctrina certa » sed absque peculiari censura, 
circa quas Ecclesiae magisterium non requirit omnimodam adhaesionem, 
sed potius obsequiosum respectum tamquam probatae et venerandae theo- 
logicae traditioni, usquedum solida argumenta aliam probaverint esse 
veritatem (puta de interpretatione primi capitis Geneseos per longa 
saecula); 

b) sunt vero doctrinae vel sententiae theologicae quae a theologis 
proponuntur « communi et constanti consensu » tamquam tali modo con- 
nexae cum deposito fidei ut sine temeritate vel errore in fide negari ne- 
queant. Istae sententiae, eo ipso quod invigilante magisterio authentico 
tali modo proponuntur a theologis, proponuntur indirecte etiam ab ipso 
magisterio, quod theologis committit ut suo nomine doctrinaliter Eccle- 
siam doceant. Cf. Votum Universitatis Lateranensis de necessitudine inter 
Magisterium Ecclesiae et sacram theologiam. 

\De magisterii in pastorali munere auxiliaribus et de cooperatione 
omnium fidelium cum Ecclesiae magisterio~\. Non omnia quae dici pos- 
sunt de his argumentis hic proponuntur, sed ea tantum quae maiorem de- 
clarationem doctrinalem in hodiernis adiunctis exigere videntur, nempe: 

a) auctoritas ministrorum verbi Dei erga omnes fideles cuiuscum- 
que intellectualis culturae, eiusque fundamentum sive supernaturale (par- 
ticipant enim donum praedicationis fidei « in Spiritu et virtute », quod 
Ecclesiae competit ad efformandam fidem fidelium), sive iuridicum in mis- 
sione praedicandi ab Ecclesiae magisterio accepta; 

b) officium et cooperatio fidelium in magisterio Ecclesiae pastorali, 
eorum praesertim quibus competit educatio iuventutis: isti vocantur enim 
ad cooperandum cum Ecclesia in christiana educatione puerorum, vel ex 
natura rei ut parentes christiani, vel ex explicito mandato Ecclesiae ut 
catechetae, etc, vel ex iure Ecclesiae erga filios suos quam ipsi apud disci- 
pulos repraesentant; ideoque ad officium suum adimplendum et isti omnes 
peculiari dono supernaturali adiuvantur; 

c) tandem officium omnium fidelium, eorum praesertim qui pecu- 
liaribus donis intellectualis culturae ditantur, atque relationes eorum sive 
ad Ecclesiae magisterium authenticum sive ad tractationem theologicam. 

Quae omnia proponuntur stylo quodam pastorali ne textus dogmaticus 
nimis iuridicus appareat. 

NOTAE 

1 Cf. Pius IX, Litt. Encycl. Oui plurihus, 8 nov. 1846: Pii IX P. M. 
Acta, pars I, vol. I, p. 9; 

Leo XIII, Litt. Encycl. Satis cognitum, 29 iun. 1896: ASS 28 
(1895/96) pp. 721-723; 

Pius XI, Litt. Encycl. Divini illius Magistri, 31 dec. 1929: AAS 22 
(1930) pp. 53-54. 

2 Cf. Conc. Trid., Sess. XIII, cap. 1: Denz. 874; 

Gregorius XVI, Litt. Encycl. Singulari nos, 21 iun. 1844: Denz. 
1617; 

Leo XIII, Litt. Encycl. Sapientiae christianae, 10 ian. 1890: ASS 22 
(1889/90) p. 398; 

Pius XI, Litt. Encycl. Divini illius Magistri: AAS 22 (1930) p. 53. 
In his textibus explicite citatur vel commemoratur textus 1 Tim. 3, 15. 

3 Cf. Leo XIII, Litt. Encycl. Satis cognitum: 1. c. pp. 717-721; 
Pius XII, Bulla dogm. Munificentissimus Deus, 1 nov. 1950: AAS 42 

(1950) pp. 756-757. 

4 Hi sunt praecipui textus Sacrae Scripturae, quibus in supra memo- 
ratis documentis, praesertim in Litt. Encycl. Satis cognitum, fulcitur aucto- 
ritas Magisterii Ecclesiae authentici et infallibilis. 

5 Cf. Leo XIII, Litt. Encycl. Satis cognitum: ASS 28 (1895/96) 
p. 721: « Quamobrem instituit Iesus Christus in Ecclesia vivum, authen- 
ticum, idemque perenne magisterium, quod suapte potestate auxit, spiritu 
veritatis instruxit, miraculis confirmavit, eiusque praecepta doctrinae aeque 
accipi ac sua voluit gravissimeque imperavit ». 

Pius XII, Litt. Encycl. Orientalis Ecclesiae, 9 apr. 1944: AAS 36 
(1944) p . 144. 

6 Cf. Pius XII, Litt. Encycl. Humani generis } 12 aug. 1950: AAS 42 
(1950) p. 568. 

7 Cf. Pius XII, Litt. Encycl. Mystici Corporis, 29 iun. 1943: AAS 35 
(1943) p. 216, ubi agitur de influxu illuminanti Christi Capitis in univer- 
sam Ecclesiam, eiusque diversa ratione. 

8 Cf. Conc. Vat., Const. dogm. De Ecclesia Christi, cap. 4: Denz. 
1836; et apparatum Schema Const. dogm. de Ecclesia Christi secundum 
RR. PP. animadversiones reformatum (a P. Kleutgen, cap. 7: Mansi 
53, 313. 

9 Cf. Pius XII, Bulla dogm. Munificentissimus Deus: AAS 42 (1950) 
pp. 757-758; coll. Vinc. Lirin., Commonit. 23: PL 50, 668. 

10 Cf. apparatum (Primum) Schema Const. dogm. De Ecclesia Christi 
pro Conc. Vat., cap. 9: Mansi 51, 542-543, et Schema Const. dogm. De 
Ecclesia Christi secundum RR. PP. animadversiones reformatum, cap. 7: 
Mansi 53, 313. 

Formula ipsa qua indicatur obiectum secundarium magisterii authen- 
tici desumpta est e textu in quo Rev.mus D. Gasser explicat obiectum 
secundarium magisterii Summi Pontificis: cf. Mansi 52, 1226. 

11 In recentioribus documentis magisterii specialiter effertur auctori- 
tas eiusdem in explicanda et applicanda lege naturali, quae ideo hic me- 
moratur quia in hodiernis adiunctis maiorem parit difficultatem et ma- 
ximam necessitatem habet. 

Cf. Leo XIII, Litt. Encycl. Sapientiae christianae , 10 ian. 1890: 
ASS 22 (1889/90) pp. 395-398; 

Pius XI, Litt. Encycl. Quadragesimo anno, 15 maii 1931: AAS 23 
(1931) pp. 190-191; 

Pius XII, Nuntius Radiophonicus in quinquagesimo anniversario 
Litt. Encycl. Rerum novarum, 1 iun. 1941: AAS 33 (1941) pp. 196-197; 

Id., Alloc. Magnificate Dominum mecum, 2 nov. 1954: AAS 46 
(1954) pp. 671-673. 

Verba textus desumuntur fere ad litteram ex Litt. Encycl. Divini 
illius Magistri, 31 dec. 1929: AAS 22 (1930) pp. 53-54, ubi citantur 
et adprobantur haec verba S. P. Pn X: « [Ecclesia] columna et firmamen- 
tum veritatis a Divino suo Auctore fuit constituta, ut omnes homines di- 
vinam edoceat fidem, eiusque depositum sibi traditum integrum inviolatum- 
que custodiat, ac homines eorumque consortia et actiones ad morum hone- 
statem vitaeque integritatem iuxta revelatae doctrinae normam dirigat et 
fingat ». 

12 Cf. Ioannes XXIII, Nuntim Radiophonicus, 18 februarii 1959: 
AAS 51 (1959) p. 147. 

13 Cf. Pius XII, Alloc. Si diligis... pasce, 31 maii 1954: AAS 46 
(1954) pp. 314-315. 

14 Conc. Vat., Const. dogm. De Ecclesia Christi, cap. 4: Denz. 1838. 

15 Concilium Vaticanum explicite quidem definivit tantum factum 
infallibilitatis definitionis Romani Pontificis ex cathedra loquentis; at, 
ex principio certissimo supernaturalis Providentiae qua vita Ecclesiae a 
Suo Capite caelesti dirigitur et a sua anima, Sancto scilicet Spiritu, prae- 
senti ope adiuvatur, iure deducitur actus tam vitales pro Ecclesia, ut sunt 
definitiones ex cathedra, non posse ihopportune evenire et non prodesse 
aedificationi Ecclesiae in fide et caritate. 

Quae conclusio theologica confirmatur declarationibus ipsius magiste- 
rii de opportunitate definitionis sollemnis. 

16 Cf. Rev.mum Gasser, relatorem finalem Deputationis De Fide 
in cap. 4 Const. dogm. De Ecclesia Christi: Mansi 52, 1213: « Coope- 
ratioiiem Ecclesiae tum ideo non excludimus, quia infallibilitas Pontificis 
Romani non per modum inspirationis vel revelationis, sed per modum 
divinae assistentiae ipsi obvenit. Hinc Papa, pro officio suo et rei gravitate, 
tenetur media apta adhibere ad veritatem rite indagandam et apte enun- 
tiandam; et eiusmodi sunt concilia vel etiam consilia episcoporum, cardi- 
nalium, theologorum, etc. Haec media pro diversitate temporum utique 
sunt diversa, et pie debemus credere quod in divina assistentia Petro et 
successoribus eius a Christo Domino facta, simul etiam contineatur pro- 
missio mediorum, quae necessaria aptaque sunt ad affirmandum infallibile 
Pontificis iudicium ». 

17 Cf. Conc. Vat., Const. dogm. Dei Filius, monitum post canones: 
Denz. 1820; 

Can. 1324; 

Leo XIII, Litt. Encycl. Sapientiae christianae: ASS 22 (1889-90) 
p. 395; 

Pius XI, Litt. Encycl. Casti connubii, 31 dec. 1930: AAS 22 (1930) 
p. 580: « Et ne auxilio a Deo tam liberali benignitate collato se ipsi privent, 
necessario hanc oboedientiam praestare debent non solum sollemnioribus 
Ecclesiae definitionibus, verum etiam, servato modo, ceteris Constitutio- 
nibus et Decretis, quibus opiniones aliquae ut periculosae aut pravae 
proscribuntur et condemnantur ». 

18 Cf. Pius XII, Litt. Encycl. Humani generis, 12 aug. 1950: AAS 
42 (1950) p. 568. 

19 De verbis: « Singuli enim Episcopi, per donum Sancti Spiritus, 
quod consecratione accipiunt, et vi missionis apostolicae, etc. » in Com- 
missione theologica non erat consensio. 

20 Cf. CIC can. 1326; 

Pius XII, Alloc. Si diligis... pasce, 31 maii 1954: AAS 46 (1954) 
pp. 314-315. 

21 Cf. CIC can. 228, § 1. 

22 Cf. Conc. Vat., Const. dogm. De fide cath., cap. 3: Denz. 1792; 
CIC can. 1321, § 1. 

23 Cf. Pius XII, Alloc. Si diligis... pasce, 1. c. pp. 314-315. 

24 Cf. documenta iam citata nota 14. Praeterea: 

Pius IX, Epist. Tuas lihenter, 21 dec. 1863: Pii IX P. M. Acta, 
pars I, vol. V, pp. 642-643 (cf. etiam Denz. 1684); 

S. Pius X, Decr. Lamentabili, 3 iul. 1907, prop. 7-8: ASS 40 (1907) 
p. 471 (cf. etiam Denz. 2007-2008); 

Id., Motu proprio Praestantia Scripturae, 18 nov. 1907: ASS 40 
(1907) p. 724. 

25 Cf. Pius XII, Alloc. Si dtligis... pasce: 1. c. pp. 315-316. 

26 Cf. Pius IX, Epist. Tuas libenter, 1. c. (cf. etiam Denz. 1683-1684). 

27 Cf. Pius XII, Litt. Encycl. Humani generis: AAS 42 (1950) 
pp. 567-569. 

28 Cf. Pius XI, Litt. Encycl. Ad catholici sacerdotii, 20 dec. 1935: 
AAS 28 (1936) pp. 7, 15-16; 

Can. 1329. 

29 Cf. CIC can. 1347, §§ 1-2. 

30 Cf. Leo XIII, Litt. Encycl. Sapientiae christianae: ASS 22 
(1889/90) pp. 390-392. 

31 Cf. CIC liber III, Titulus XXIII. 

32 Cf. Pius XII, Alloc. Si diligis... pasce: AAS 46 (1954) pp. ,315-317 

Caput VIII 

DE AUCTORITATE 
ET OBOEDIENTIA IN ECCLESIA 

36. [De crisi et vera notione auctoritatis]. Sacrosancta Sy- 
nodus, divinae veritatis et legis custodiendae et propagandae in 
hodiernis adiunctis sollicita, vehementi afflictione percellitur vi- 
dens in mundo quamdam adesse crisim auctoritatis, tum ex er- 
roneis doctrinis et defectu disciplinae exortam, tum quandoque 
ex non bene intellecta et minus recte exercita potestate; quae 
crisis nonnullos quoque Ecclesiae filios afficere contendit. 1 Quae 
omnia, pro sua docendi obligatione corrigere volens, ea quae 
sequuntur principia, e lege evangelica et catholica traditione 
deprompta, ab omnibus christifidelibus retineri et, pro sua cuius- 
que conditione, in praxim deduci vult. 

Omnis potestas legitima a Deo est (cf. Rom. 13, 1), et vim 
obligandi in conscientia nomine Dei habet non ex scientia, pru- 
dentia, vel quacumque dote praepositorum, quae in auctori- 
tatis exercitio requiritur, sed ex voluntate Dei. 2 Ideo qui legi- 
timae potestati legitime suam auctoritatem exercenti resistit, 
« Dei ordinationi resistit » (Rom. 13, 2). 

37. [De origine et natura auctoritatis in Ecclesia]. Omnis 
potestas legitima in Ecclesia a Christo est, eiusque regalem pote- 
statem repraesentat, et ad hunc supernaturalem finem ordinatur, 
quem Ipse suae Ecclesiae commisit, scilicet extendendi ad omnes 
homines universalis redemptionis munera. 

Qua supernaturali praerogativa tum auctoritas tum oboe- 
dientia in Ecclesia ad altiorem excellentiam et dignitatem ele- 
vantur: auctoritatis enim exercitium est humana cooperatio, 
voluntate Christi imperata et gubernata tamquam humile servi- 
tium fratribus praestitum ad supernaturalem redemptionis finem 
assequendum ab Eo volitum; oboedientia vero, et ipsa ad eum- 
dem finem tendit, tum personalem tum socialem, et supernaturale 
habet principium, mysterium scilicet Christi Redemptoris per 
cuius oboedientiam homines iusti constituti sunt (cf. Rom. 5, 19). 
Auctoritatis vero atque oboedientiae exercitium, Spiritus Sancti 

gratia adiuvatur ut illum attingat finem verae libertatis filiorum 
Dei ad quem ordinatur, atque ut sive auctoritatis sive oboedien- 
tiae exercitium Christum exemplar valeat imitari. Omnibus enim 
christifidelibus omnium temporum et cuiuscumque conditionis 
Christus Dominus proponitur imitandus, 3 sive tamquam bonus 
pastor qui venit « non ministrari sed ministrare et dare animam 
suam redemptionem pro multis » (cf. Mt. 20, 28), sive tam- 
quam « factus oboediens usque ad mortem » ut omnes faceret 
salvos (cf. Phil. 2, 8), atque Mariae et Ioseph subditus ut in 
illorum Dei Patris auctoritatem honoraret (cf. Lc. 2, 51). 

Errant igitur qui docent nullam in Ecclesia Christi potesta- 
tem adesse nisi ipsum Christum eiusque divinam legem; errant 
qui docent christianam oboedientiam cum dignitate hominis et 
iuribus personae liberae, vel cum libertate filiorum Dei componi 
non posse; vel qui docent quosdam esse christianos homines, 
qui ob peculiaria charismata vel speciales missiones, quae tam- 
quam a Deo accepta sibi vindicant, ecclesiasticae hierarchiae a 
Christo institutae parere non teneantur; errant qui tenent legi- 
timam auctoritatem imperandi ius non habere, nisi praepositi 
causa cum subditis discussa, in idem placitum conveniant; 4 vel 
nullum auctoritatis iussum esse legitimum, nisi in casu optimum 
videatur; ° vel qui tenent subditorum esse ultimum ferre iudi- 
cium de necessitate vel opportunitate eorum quae praecipiuntur 
ad Ecclesiae finem et commune bonum. 

38. [De relatione inter praepositos et subditos et de iure 
criticae liberae]. Ex his fidei et rectae rationis principiis mutua 
illuminantur officia et iura, quae tum praepositis tum subditis 
in Christi Ecclesia competunt. 

Omnes praepositi in bonum communitatis et animarum po- 
siti sunt, nullamque legitimam auctoritatem habent, quae non a 
Christo Domino originem ducat et iuxta instituta Ipsius non 
exerceatur. Ideo in suae potestatis exercitio divinam legem, tum 
naturalem tum positivam, adamussim cognoscere et sequi debent; 
leges et constitutiones Ecclesiae tam generales quam particulares 
fideliter observare, non autem suae potestatis fines superare; 
fidelis oboedientiae erga superiores suos subditis exemplum prae- 
bere; aptis mediis pro gravitate rerum prudens iudicium sibi 
efformare de illis quae iubere intendunt, adhibitis praesertim 
consiliariis qui ex officio vel ex natura rei sunt aptiores; immo 
recusare non debent, si in Domino opportunum videbitur, ut 

rectum iudicium sibi efformare valeant, subditorum etiam men- 
tem audire; nec prohibere ut locus sit coeptis, a subditis vel sug- 
gestis, vel etiam ab iisdem sponte inchoatis. Christi auctoritate 
ornati, sciant etiam se induere debere imaginem boni Pastoris; 
subditos sincera caritate diligant, et studeant plus amari quam 
timeri, 6 semper memores subditorum et praepositorum unum 
esse Dominum in caelis, apud quem nulla est acceptio persona- 
rum (<£ Eph. 6, 9). 

Subditi vero in praepositis suis, in illis praesertim, quorum 
auctoritas a Christi Domini institutione originem ducit, Chri- 
stum oculis fidei semper inspicere debent, eisque oboedire « in 
simplicitate cordis, sicut Christo: non ad oculum servien- 
tes, quasi hominibus placentes, sed ut servi Christi, facientes 
voluntatem Dei ex animo » (Eph. 6, 5-6) nec omittant precibus 
suis praepositos Deo commendare, ut iidem quasi rationem pro 
animabus subditorum reddituri, munus suum adimplere queant 
cum gaudio et non gementes (cf. Hebr. 13, 17). Quod si haec 
cum gaudio fiant, subditi quoque experientur, quomodo oboe- 
dientia, quae excludat omnem timorem proprie servilem, pari 
gressu procedat cum vera libertate filiorum Dei. 

Subditi et ipsi, pro scientia, competentia in rebus, et aucto- 
ritate qua pollent facultatem habent, immo aliquando et officium, 
suam sententiam declarandi in iis quae ad Ecclesiae vel suae com- 
munitatis bonum pertinent. Hoc tamen inceptum, ut christiano 
more adimpleatur, ante omnia per praescripta Ecclesiae instituta, 
si quae adsint, est exercendum; semper vero cum christiana pru- 
dentia, veracitate, humilitate, fortitudine et caritate, et debita reve- 
rentia servata erga illos qui Pastorem Christum repraesentant 
etiam si Illum non perfecte imitantur. 7 Cum vero legitima aucto- 
ritas aliquid iusserit, tum omnes qui christiano spiritu ducuntur, 
nedum liberae criticae aditum aperiant, in id potius intendant ut 
proprium iudicium de agendis iudicio superioris submittant, atque 
prompta voluntate oboedientes praecepta executioni mandent. 8 

Publica denuntiatio malorum quae in Ecclesia contingunt, 
per scripta praesertim, probari non potest nisi servato ordine a 
Christo Domino commendato (cf. Mt. 18, 15-7), quantum fieri 
potest vitato scandalo, et reverentia erga auctoritatem seryata, 
ita ut non in destructionem sed in aedificationem fidei et discipli- 
nae cedat. Nulla vero malorum Ecclesiae publica denuntiatio talis 
formae admitti potest, quae essentialem indefectibilitatem Sponsae 
Christi in missione sua salvifica adimplenda in dubium revocet. 

39. [De opinione publica in Ecclesia]. Ne Ecclesiae natura et 
ratio cum civilis societatis perperam confundantur, haec retinenda 
sunt quod attinet ad valorem et ius opinionis publicae in ea. 

Est quidem in Ecclesia Christi, ut bene notum est, quidam 
supernaturalis sensus fidei populi universi christiani, qui semper 
bonus est et indefectibilem peculiaremque proprietatem constituit 
catholicae Ecclesiae: ex alto provenit, et nihil aliud est nisi con- 
sensus fidelium et pastorum in rebus fidei et morum, authentico 
magisterio gubernatus. Ultimatim exsuscitatur a Spiritu Sancto, 
qui, dum eidem magisterio adest in catholica doctrina propo- 
nenda, idem in fidelibus operatur ut doctrinam propositam oboe- 
dienti animo accipiant, recte intelligant, et profundius scru- 
tentur; eoque plurimum divina missio salvifica Ecclesiae adiu- 
vatur. 9 

Alia vero est opinio publica, quae in ordine agendi versatur, 
et est spontanea et vitalis quaedam reactio fidelium ad ea omnia 
quae, sive in singulis communitatibus, sive in universali Ecclesia 
eveniunt. 10 

Eius tamen singulae manif estationes erunt providae vel im- 
prudentes, aut etiam erroneae et malae, prout procedunt a vera 
cognitione rerum et spiritu vere catholico, vel non. Quare, sicut 
sana opinio publica bonum Ecclesiae promovere potest, et a 
pastoribus Ecclesiae in suo regimine exercendo magni facienda 
est, et non solum toleranda; sic opinio publica, quando sive 
debita scientia rerum, sive spiritu sentiendi cum Ecclesia desti- 
tuitur, res est Mystico Corpori Christi funesta, et aptis reme- 
diis emendanda. Ubi verum de rebus in Ecclesia agendis habeantur 
variae opiniones, quae singulae sua gaudeant probabilitate, nec- 
dum a competenti auctoritate decisio facta est, nemo competens 
impediendus est, ne quid sentiat libere exponat; in re autem 
controversa discutienda regnet caritas, qua quis unice quid me- 
lius sit quaerat, non vero ut suam imponat sententiam. 

Pastores Ecclesiae satagere quidem debent ut aequo animo 
causas ab omnibus, et a rerum peritis praesertim, prolatas iudi- 
cent; sed reprobanda est omnino illorum sententia, qui tenent 
praepositos in Ecclesia publicam opinionem necessario et sem- 
per consulere debere, vel ad mentem maioris partis fidelium 
omnia diiudicare et disponere. Sacrosancta Synodus denique sen- 
tentiam reprobat, quae tenet in Ecclesia inconsulte et sine causa 
omnium gravissima appellari posse ad opinionem publicam ut 
decretorum Sacrae Hierarchiae mutatio obtineatur. 

Plura de his rebus videri possunt in thesi Pont. Univ. Gregorianae: 
R. Torrella Cascante, Lo humano y lo divino en la Iglesia. Aspectos 
del reformismo catolico contemporaneo, Romae 1958. 

2 Cf. 1 Pt. 2, 13-17, et explicationem theologicam de natura oboe- 
dientiae apud S. Thomam, Summa Theol. II-II, q. 104. 

3 Cf. Leo XIII, Epist. Testem benevolentiae , ad Card. Gibbons, 
22 ian. 1899: ASS 31 (1898/99) p. 476: « Magister et exemplar sancti- 
tatis omnis Christus est; ad cuius regulam aptari omnes necesse est, quot- 

Pius XI, Litt. Encycl. Casti connubii, 31 dec. 1930: AAS 22 (1930) 
p. 548. 

6 Regula S. Patris Benedicti, cap. LXIV; cf. etiam S. Augustini 
Regula ad Servos Dei, XI: PL 32, 1384. 

7 Cf. Leo XIII, Litt. Encycl. Sapientiae christianae, 10 ian. 1890: 
ASS 22 (1889/90) pp. 400-401. 

8 Cf. Leo XIII, Epist. Epistula tua, ad Card. Guibert, 17 iun. 1885: 
ASS 18 (1885) pp. 3-8; 

Pius XII, Alloc. Magnificate Dominum mecum, 1. c. pp. 673-675. 

9 Cf. Pius XII, Bulla dogm. Munificentissimus Deus, 1 nov. 1950: 
AAS 42 (1950) p. 756. 

Intentio paragraphi non est proponendi omnia quae proponi possunt 
de natura sensus fidei populi christiani, sed ea tantum quae necessaria sunt 
ut clare distinguatur a « publica opinione », sic dicta, quae circa agenda 
versatur. 

10 Cf. Pius XII, Alloc. Vimportance de la presse, 17 febr. 1950: 
^AS 42 (1950) p. 256. 

Caput IX 

DE RELATIONIBUS 
INTER ECCLESIAM ET STATUM 

40. [Principium: Distinctio inter Ecclesiam et Societatem ci- 
vilem, et subordinatio finis Civitatis fini Ecclesiae]. Homo a Deo 
destinatus ad finem supernaturalem indiget tum Ecclesia, tum 
Societate civili ad plenam perfectionem assequendam. Dum au- 
tem Societati civili, cui homo adscribitur vi indolis suae socia- 
lis, competit, ut bonis terrenis intenta, conditiones illas inducat, 
in quibus cives obtinere possint perfectionem, homine vere di- 
gnam, atque hisce in terris « quietam et tranquillam vitam » 
peragere queant (cf. 1 Tim. 2, 2): Ecclesia, cui homo incorpo- 
retur necesse est vi supernaturalis suae vocationis, a Deo condita 
est ut, semper magis ac magis sese extendendo, doctrina, sacra- 
mentis, oratione et legibus fideles conducat ad finem sempiter- 
num. 1 Utraque haec societas ditata est facultatibus ad propriam 
cuiusque missionem rite explendam necessariis; utraque quoque 
perfecta est, id est in suo ordine- suprema ideoque alii non sub- 
iecta, instructa potestate legifera, ZiudiJ^ria et exsecutiva. 2 Quae 
distinctio utriusque civitatis, ut c'on$tans docet traditio, verbis 
Domini innuitur: « Reddite ergo quae sunt Caesaris Caesari, et 
quae sunt Dei Deo » (Mt. 22, 21). 

Quia vero ambae societates potestates suas exercent erga 
easdem personas neque raro circa eadem obiecta, idcirco, licet 
inter se prorsus remaneant distinctae, seunvicem negligere non 
possunt, immo harmonice procedant omnkio oportet, ut haud 
minus ipsae prosperent quam sodales communes. 3 

Sacra Synodu$ ? docere intendens quaenam relationes inter 
utramque potestate^ ex natura utriusque vigere debeant, im- 
primis statuit firmiter esse tenendum tam Ecclesiam quam So- 
cietatem civilem constitut^s esse ad hominis utilitatem; 4 tem- 
poralem autem felicitatem, quam Potestas civilis curare debet, 
homini nihil valere si perdat &nimam suam (cf. Mt. 16, 26; 
Mc. 8, 36; Lc. 9, 25). Quare finem Societatis civilis numquam 
esse appetendum excluso vel laeso fine ultimo, 5 salute videlicet 
aeterna. 

41. [De potestate Ecclesiae eiusque limitibus, et de oficiis 
Ecclesiae erga Potestatem civilem]. Cum igitur Ecclesiae pote- 
stas sese extendat ad omnia quibus ab hominibus salus aeterna 
attingitur; ea vero quae tantum ad felicitatem temporalem per- 
tinent sub auctoritate civili ut talia posita sint: idcirco Ecclesia 
temporalia non curat nisi quatenus ad finem supernaturalem or- 
dinantur. In his vero quae tam ad Ecclesiae quam ad Civitatis 
finem ordinantur, ut sunt matrimonium, puerorum educatio et 
alia huiusmodi, sic iura Potestatis civilis exerceantur, ut, iudicio 
Ecclesiae, bona superiora ordinis supernaturalis detrimentum 
non patiantur. In aliis vero temporalibus quae, salva lege divina, 
variis modis recte obtineri vel fieri possunt, Ecclesia nullo modo 
sese immiscet. Custos iuris sui, observantissima alieni, non ad 
se putat Ecclesia pertinere, statuere quae forma civitatis praefe- 
renda sit, quibus institutis res christianarum gentium civilis 
melius geratur; ex variisque reipublicae generibus nullum non 
probat, dum religio morumque disciplina salva sit. 6 Sicut enim 
suae libertati Ecclesia non renuntiat, sic non impedit quominus 
Potestas civilis suis iuribus et legibus libere utatur. 7 

Quanta bona missionem suam adimplendo Societati civili 
Ecclesia procuret, Rectores gentium ignorare nequeunt. 8 Ipsa 
enim Ecclesia cooperatur ut virtute et pietate christiana boni 
fiant cives, qui si tales sunt quules esse praecipit doctrina chri- 
stiana, Augustino teste, sm; dufcio magna erit reipublicae salus. 9 
Civibus quoque imponit ut legiiimis ordinationibus obtemperent 
« non solum propter iram, ;sed etiam propter conscientiam » 
(Rom. 13, 5). 10 Illos vero crjibus reipublicae gubernatio concre- 
dita est, monet ne dominandi cupiditate, sed boni civium gratia 
illud munus exerceant, camquam Deo reddituri rationem (cf. 
Hebr. 13, 17) de diviritus tradita sibi potestate. 11 Legum tan- 
dem tam naturalium ^uam supernaturalium observantiam incul- 
cat, quibus totus oido civilis tam inter cives quam inter gentes 
ad normas pacis et iustitiae componatur. 12 

42. [Officia religiosa Potestatis civilis]. Ipsum bonum Ci- 
vitatis exigi^ ut Potestas civilis sese erga religionem indifferenter 
non habeat. A Deo cum instituta sit, ut homines iuvet ad per- 
fectionem vere humanam acquirendam, non solum sociis facul- 
tatem sibi procurandi bona temporalia, sive materialia, sive hu- 
maniora praebere debet, sed eos etiam adiuvare ut bona spiri- 
tualia ad vitam humanam religiose peragendam facilius affluere 

queant. Inter ea bona autem, nihil pluris aestimandum est quam 
cognoscere et agnoscere Deum, et adimplere officia Deo debita: 
fundamentum enim sunt omnis virtutis privatae, immo et pu- 
blicae. 13 

Quae officia Deo debita divinae Maiestati praestanda sunt 
non tantum a singulis civibus, sed etiam a Potestate civili quae 
in actis publicis Societatis civilis personam gerit. Deus enim est 
auctor Societatis civilis et fons omnium bonorum quae per ipsam 
in omnia membra profluunt. Licet autem, in hoc ordine a Christo 
volito, cultus liturgicus unice spectet veram Dei Ecclesiam, ta- 
men etiam communitas civilis modo quodam sociali Deum colere 
debet. 14 Quod autem, spectata eius indole, tunc maxime prae- 
stabit, si in procurando bono communi fideliter servabit leges Dei, 
pro hac oeconomia salutis a divina Maiestate conditas. Quod 
ante omnia postulat, ut plena libertate Ecclesiae concessa, ex- 
cludantur a legislatione, regimine et actione publica omnia ea, 
quae assecutionem finis aeterni impedire Ecclesia iudicet; immo 
id intendatur, ut facilior fiat vita, principiis christianis innixa 
et ad vitam aeternam conducens. 15 

43. [Principium generale applicationis]. Sicut autem nul- 
lus homo Deum modo a Christo statuto colere potest, nisi ipsi 
constet Deum per Iesum Christum esse locutum, 16 immo nisi 
cognoscat missionem salutiferam Ecclesiae, sic etiam Communi- 
tas civilis ad id faciendum non ohiigatur, nisi prius f actum reve- 
lationis a civibus acceptum sit, itemquea Potestate civili, quate- 
nus populum repraesentat. Pro ratione igitui, qua Potestas ci- 
vilis personam agens populi, Christum cognoscit et ab Eo con- 
ditam Ecclesiam, aliter ac aliter ad invicem se habere utramque 
potestatem ad profectum utriusque civitatis, Ecclesia semper 
agnovit. Civibus autem in bonum ipsius communitatis plena 
libertas concedatur eligendi, ut vita civilis secundum principia 
catholica informetur, adeoque secundum verba Sancti Gregorii 
Magni « caelorum via largius pateat ». 17 

44. [Conclusio]. Sancta Synodus agnoscens principia de 
mutua relatione inter Potestatem ecclesiasticam et Potestatem 
civilem non esse nisi cum moderamine supra exposito applicanda, 
tamen permittere nequit, ut eadem falso quodam laicismo, etiam 
sub praetextu boni communis, obscurentur. Haec principia enim 
innituntur iuribus Dei absolute firmis, constitutione et missione 
Ecclesiae immutabilibus, natura quoque sociali hominis, quae 

per omnia tempora semper eadem manens, finem essentialem 
ipsius societatis civilis determinat, non obstantibus regiminum 
politicorum diversitatibus aliisque rerum vicissitudinibus. 18 

p. 698; 

Pius XII, Alloc. Cardinalibus et Episcopis, 2 nov. 1954: AAS 46 
(1954) pp. 671-673; 

Id., Alloc. Sociis So&ilitatis Scriptorum Ephemeridum exterarum Na- 
tionum in Urbe degentibus, 12 maii 1953: AAS 45 (1953) p. 400. 

8 A Summis Pontificibus saepe ex tempore Conversionis rerum poli- 
ticarum in Gallia docentur pericula civitati incumbentia ex neglectu reli- 
gionis et legis Christi. 

Citantur ad exemplum: 

Pius VI, Alloc. in Consistorio, 29 mart. 1790. Citantur: S. Aug., 
Epist. ad Marc. 138, 15: PL 33, 532 et Contra Faustum, 21, 14: 
PL 42, 398; 

Id., Epist. ad Ludovicum XVI, 17 aug. 1790; 

Gregorius XVI, Litt. Encycl. Mirari vos, 15 aug. 1832: ASS 4 
(1868) p. 343, cum citatione S. Aug. In Ps. 124, 7: PL 37, 1654; 

Pius IX, Litt. Encycl. Quanta cura, 8 dec. 1864: ASS 3 (1867) 
pp. 166-167. 

In Schemate apparato pro Conc. Vat. [Mansi 51, 545 ss.]: virtute 
et pietate bonos facit cives; in auctoritate divina fundatur officium oboe- 
dientiae civilis; principes edocet non ad proprium commodum, sed ad bo- 
num commune ordinari gubernium. 

Leo XIII, Litt. Encycl. Diuturnum illud, 29 iun. 1881: ASS 14 
(1881) pp. 3-14, ubi [p. 13] citatur S. Aug. De moribus Ecclesiae, I, 
30: PL 32, 1336; 

Id., Litt. Encycl. Cum multa sint, 8 dec. 1882: AAS 15 (1882) p. 242: 
« Nam ubi religio tollatur, vacillare necesse est illorum stabilitatem prin- 
cipiorum, in quibus salus publica maxime nititur quaeque vim a religione 
capiunt plurimam, cuiusmodi potissimum sunt, iuste moderateque impe- 
rare, propter conscientiam officii subesse, domitas habere virtute cupidi- 
tates, suum cuique reddere, aliena non tangere ». 

Id., Litt. Encycl. Nobilissima Gallorum gens, 8 febr. 1884: ASS 16 
(1883), pp. 242-243; 

Id., Litt. Encycl. Humanum genus, 20 apr. 1884: Ibid. pp. 417-433; 

Id., Litt. Encycl. Au milieu des sollicitudes , 16 febr. 1892: ASS 24 
(1891-92), p. 520; 

Id., Litt. Encycl. Caritatis, 19 mart. 1894: ASS 26 (1893-1894) p. 525; 

Id., Ep. Apost. Praeclara gratulationis , 20 iun. 1894: ASS 26 
(1893-94) p. 715; 

Id., Epist. Longinqua oceani, 6 ian. 1895: ASS 27 (1894-95) p. 389; 

Id., Litt. Encycl. Tametsi futura, 1 nov. 1900: ASS 33 (1900-01) 
pp. 283-285; 

S. Pius X, Litt. Encycl. lucunda sane, 12 mart. 1904: ASS 36 
(1903-04) p. 520; 

Benedictus XV, Litt. Encycl. Ad Beatissimi, 1 nov. 1914: AAS 6 
(1914) pp. 567-568 et 571; 1 

Id., Epist. Anno iam exeunte, ad R. P. Ios. Hiss, Societatis Mariae 
Praepositum Generalem, 7 mart. 1917: AAS 9 (1917) p. 172; 

Pius XI, Litt. Encycl. Ubi arcano, 1. *c. pp. 683 et 687; 

Id., Litt. Encycl. Quas primas, 11 dec. 1925: AAS 17 (1925) pp. 604- 

605; 

Pius XII, Litt. Encycl. Summi Pontificatus, 20 oct. 1939: AAS 31 
(1939) pp. 423-424; 

Id., Alloc. Puellis ab Actione Catholica ex Italiae dioecesibus, 6 oct. 
1940: AAS 32 (1940) p. 411; 

Id., AUoc. Adulescentibus ab Actione Catholica ex Italiae dioecesibus, 
10 nov. 1940: ibid. pp. 495-496; 

Ioannes XXIII, Litt Encycl. Ad Petri cathedram, 29 iun. 1959: 
AAS 51 (1959) pp. 528 et 529: « Atque id potissimum pro certo haben- 
dum esse putamus: neglectis nempe, vel proculcatis sacrosanctis Dei reli- 
gionisque iuribus, ipsa humanae societatis fundamenta serius ocius labare 
ac pessumdari, secundum sapientissimam Decessoris nostri imm. mem. 
Leonis XIII sententiam: " Consequens... est, ut vis frangatur legum et 
omnis debilitetur auctoritas, si summa atque aeterna ratio iubentis vetan- 
tis Dei repudietur " [Epist. Exeunte iam anno, 25 dec. 1888: ASS 21 
(1888) p. 327]. Cui quidem sententiae illud Ciceronis effatum consonat: 

" Vos, Pontifices... diligentius... urbem religione, quam ipsis moenibus 
cingitis " [De nat. deor. III, 40] ». 

9 S. Augustinus, Epist. ad Marcellinum, 138, 15: PL 33, 532: 
« Proinde qui doctrinam Christi adversam dicunt esse reipublicae, dent 
exercitum talem quales doctrina christiana esse milites iussit; dent tales 
provinciales, tales maritos, tales coniuges, tales parentes, tales filios, tales 
dominos, tales servos, tales reges, tales iudices, tales denique debitorum 
ipsius fisci redditores et exactores, quales esse praecipit doctrina christiana, 
et audeant eam dicere adversam esse reipublicae; immo vero non dubi- 
tent eam confiteri magnam, si obtemperetur, salutem esse reipublicae ». 

10 Cf. etiam Tit. 3, 1; 1 Pt. 2, 13-15. 

11 Cf. etiam Sap. 6, 4-6; Rom. 13, 1. 

12 Pius XII, Nuntius Radiophonicus, 24 dec. 1942: AAS 35 
(1943) p. 10. 

13 Leo XIII, Litt. Encycl. Libertas praestantissimum, 20 iun. 1888: 
ASS 20 (1887) p. 603: « Cum enim clamet ipsa natura, oportere civibus 
in societate suppetere copias opportunitatesque ad vitam honeste, scilicet 
secundum Dei leges, degendam, quia Deus est omnis honestatis iustitiae- 
que principium, profecto illud vehementer repugnat, posse iisdem de 
legibus nihil curare, vel etiam quidquam infense statuere civitatem. 
Deinde qui populo praesunt, hoc omnino rei publicae debent, ut non 
solum commodis et rebus externis, sed maxime animi bonis, legum sapien- 
tia, consulant »; 

Id., Litt. Encycl. Sapientiae christianae } 10 ian. 18$: ASS 22 (1889- 
1890) p. 385; 

Id., Litt. Encycl. Au milieu des sollicitudes ; 16 febr. 1892: ASS 24 
(1891-92) p. 520. 

14 Leo XIII, Litt. Encycl. Humanum genus, 20 apr. 1884: ASS 16 
fl88 ^tf ). 427: « Revera humani generis societas, ad quam sumus natura 
facti, ^Deo constituta est naturae parente: ab eoque tamquam a principio 
et forite tota vis et perennitas manat innumerabilium, quibus illa abundat, 
bonorum. Igitur quemadmodum singuli pie Deum sancteque colere ipsa 
naturae voce admonemur, propterea quod vitam et bona quae comitantur 
vitae a Deo accepimus, sjc eamdem ob causam populi et civitates »; 

Id., Litt. Encycl. Imfwrtale Dei f 1 nov. 1885: ASS 18 (1885) p. 163; 

Id., Litt. Encycl. Libertas praestantissimum, 1. c. p. 604: « Quamobrem 
Deum civilis societas, quia societas est, parentem et auctorem suum co- 
gnoscat necesse est, atque eius potestatem dominatumque vereatur et 
colat »; 

Id., Litt. Encycl. Au milieu des sollicitudes ; 1. c. p. 520; 

S. Pius X, Litt. Encycl. Vehementer Nos, 11 febr. 1906: ASS 39 
(1906) p. 5: « ... qui [Deus] ipse humanae societatis non minus quam 
hominum singulorum conditor et conservator est; proptereaque non priva- 
tim tantummodo colatur necesse est, sed etiam publice »; 

Id., AUoc. habita in Consistorio, 21 febr. 1906: ibid. pp. 30-31: 
« Atqui non singularium modo hominum dominus ac dominator, sed 
gentium etiam ac civitatum Deus est: quem proinde agnoscere, vereri, 
colere ipsas nationes, quique illis praesunt, oportet publice »; 

Pius XI, Litt. Encycl. Quas primas, 1. c. p. 609; 
Pius XII, Litt. Encycl. Mediator Dei, 20 nov. 1947: AAS 39 (1947) 
pp. 525 ss. 

15 Cf. quae referuntur supra in nota 5, quibus addenda sunt: 
Pius VII, Litt. Encycl. Diu satis, 15 maii 1800: Bullarii Rom. Con- 

tinuatio, t. XI, pp. 21 ss.; 

Pius IX, Litt. Encycl. Quanta cura, 8 dec. 1864: ASS 3 (1867-68) 
p. 166; 

Pius XI, Litt. Encycl. Ad salutem, 20 apr. 1930: AAS 22 (1930) 
pp. 219 et 220. 

16 Pius IX, Litt. Encycl. Qui pluribus, 9 nov. 1846: Denz. 1637. 

17 S. Gregorius M., Epist. 65, ad Mauricium: PL 77. 663. 

De conditione hic posita ut possit applicari doctrina catholica, cf. 
Taparelli D'Azeglio, Essai theorique de droit naturel, ed. 4, Paris- 
Leipzig-Tournai, t. I, pp. 388-390. 

18 Multi scripcores diebus nostris docuerunt principia hic exposita 
non esse nisi normas contingentes datas a Summis Pontificibus relate ad 
rerum adiuneta iam amplius non vigentia: 

Pius VI, Hieronymo Mariae, Archiepiscopo Burdigalensi, 10 iul. 1790: 
« Immutabilia certe sunt sua [regis] erga Deum officia, neque unquam 
ullam ob causam dissimulanda; etiamsi in animo habeat, ut immutatis 
tam perversis temporibus ad eadem praestanda revertatur ». 

Non potest dubitari Leonem XIII voluisse doctrinam immutabilem 
« de constitutione christiana civitatum » per Litt. Encycl. Immortale Dei 
tradere. Etenim istam doctrinam proponit tamquam in revelatione fun- 
datam et cum ratione naturali conformem. 

Successores Leonis XIII docuerunt doctrinam eius esse immutabi- 
lem prout in principiis tribus illis fundatam, quae sunt: iura Dei, natura 
hominis socialis ex qua profluit finis essentialis Status, et natura immu- 
tabilis Ecclesiae. 

S. Pius X, Epist. Notre charge apostolique, 25 aug. 1910 [Condam- 
nation du Sillon\. AAS 2 (1910) pp. 612, 625, 627; 

Benedictus XV, Epist. Anno iam exeunte, ad R. P. Ios. Hiss, Socie- 
tatis Mariae Praepositum Generalem, 7 mart. 1917: AAS 9 (1917) 
pp. 171-175; 

Pius XI, Litt. Encycl. Divini illius Magistri, 31 dec. 1929: AAS 22 
(1930) pp. 65-66: « Quae omnia hucusque... diximus... doctrina catholica 
de Civitatum constitutione christiana, tamquam firmissimo et immutabili 
fundamento, innituntur, quae tam egregie a Decessore Nostro Leone XIII, 
praesertim in Encyclicis Litteris Immortale Dei et Sapientiae christianae 
exposita est ». 

Citatis verbis Lit. Encycl. Immortale Dei quibus exponuntur distin- 
ctio utriusque potestatis necnon relatio, et potestas Ecclesiae indirecta, 
additur: « Quicumque haec principia recipere eademque proinde ad edu- 
cationem applicare recusat, is necessario cum neget Christum ob sempi- 
ternam hominum salutem Ecclesiam suam condidisse, tum affirmat socie- 
tatem civilem et Statum Deo eiusque naturali ac divinae legi non subiici. 
Quod quidem manifesto impium est, sanae rationi... »; 

Lettre de la Secretairerie d'Etat a M. Duthoit, 12 iul. 1933; Ed. Bon- 
ne Presse, t. X, p. 241; 

Id., Litt. Encycl. Divini Redemptoris, 19 mart. 1937: AAS 29 
(1937) p. 81; 

Pius XII, Litt. Encycl. Summi Pontificatus, 20 oct. 1939: AAS 31 
(1939) pp. 432-433: « Etenim civitatis imperium, quemadmodum per 
Encyclicas Litteras Immortale Dei sapientissimus Decessor Noster p. m. 
Leo XIII edocet, idcirco a summo omnium Creatore statutum est, ut ex 
illius ordinis praescriptione, qui in universalibus, quibus regitur, princi- 
piis ac normis incommutabilis consistit, publicam rem moderetur; ut hu- 
manae personae, in praesenti hac vita, ad corporis mentisque vires quod 
attinet et ad rite componendos mores, perfectionis adeptionem faciliorem 
reddat; utque cives adiuvet ad supernum sibi destinatum finem asse- 
quendum »; 

Id., Alloc. ad Sacram Romanam Rotam, 6 oct. 1946: AAS 38 (1946^ 
P- 393; 

Id., Alloc. ad Sacram Romanam Rotam, 29 oct. 1947: AAS 39 (1947) 
p. 495; 

Id., AUoc. Iis qui interfuerunt Conventui X Internationaii de Scien- 
tiis Uistoricis, 1 sept. 1955: AAS 47 (1955) pp. 677-678: « Leon XIII 
a enferme, pour ainsi dire, dans une formule, la nature propre de ces 
relations, dont il donne un expose lumineux dans ses Encycliques Diutur- 
num illud [1881], Immortale Dei [1885] et Sapientiae christianae 
[1890] ». 

De oppositione inter laicismum hodiernum et doctrinam christianam, 
sic docet Ioannes XXIII, Litt. Encycl. Grata recordatio, 26 sept. 1959: 
AAS 51 (1959) p. 677: « Animadvertendum praeterea est talia ratioci- 
nandi ac philosophandi genera haberi, itemque tales instituendae vitae 
rationes hodie in usum invectas esse, quae cum christiana doctrina con- 
cordare nullo modo possunt. Id Nos serena sed firma certaque mente asse- 
verare desistemus numquam. Sed Deus sanabiles fecit homines ac Natio- 
nes! [cf. Sap. 1, 14]. Futurum igitur speramus ut, aridis postulatis ac 
propositis tandem posthabitis, ex cogitandi agendique ratione ortis, et 
crystalli instar concretis ac duratis, quae, ut norunt omnes, " laicismi " 
et " materialismi " commentis imbuta sunt, in sana illa doctrina, quam 
quotidie magis rerum experientia confirmat, opportuna remedia quaerantur 
et inveniantur. Haec autem doctrina Deum esse auctorem vitae eiusque 
legum testatur; eumque esse vindicem iurium humanaeque personae di- 
gnitatis. Deus igitur est " salus et Redemptio nostra! " [ex sacra li- 
turgia] ». 

Caput X 

DE NECESSITATE ECCLESIAE 
ANNUNTIANDI EVANGELIUM 
OMNIBUS GENTIBUS ET UBIQUE TERRARUM 

45. [Exsistentia et fundamentum muneris]. Dominus no- 
ster Iesus Christus, qui de semetipso testatus est: « Igpem veni 
mittere in terram, et quid volo nisi ut accendatur » (Lc. 12, 49), 
cum ex hoc mundo ^reversurus esset ad Patrem, Apostolis, ut 
omnibus gentibus Evangelium praedicarent, mandatum dedit 
dicttts: « Euntes in mundum universum praedicate Evangelium 
omni creaturae » (Mc. 16, 15). Apostoli autem hoc mandatum 
experiebantur et agnoscebant ut veram necessitatem sibi impo- 
sitam. Ait enim Apostolus: « Si evangelizavero, non est mihi 
gloria, necessitas enim mihi incumbit; vae enim mihi si non 
evangelizavero » (1 Cor. 9, 16). Maximum illud et sanctissimum 
rriunus eorum terrestri vita non erat terminandum, sed usque 
ad finem saeculorum ab Ecclesia perpetuandum; 1 et reapse ad 
illam capitalem Ecclesiae missionem refertur, qua verum Dei 
cultum in fide viva et caritate usque ad extremas terrae partes 
propagat omnesque homines participes facit Redemptionis Chri- 
sti, ut ad sempiternam perveniant beatitatem. 2 Officium autem 
Evangelii omnibus gentibus annuntiandi et ius illud exercendi ab 
ipso iure nativo Christi derivatur, sollemniter dicentis: « Data 
est mihi omnis potestas in caelo et in terra. Euntes ergo docete 
omnes gentes » (Mt. 28, 19). 

46. [Natura muneris]. Officium illud, cum sit Ecclesiae a 
suo divino Fundatore collatum, est originis divinae. Ut ex ipsis 
verbis Christi patet, extenditur ad omnes homines omnesque 
universi orbis terrarum partes: 3 debet enim Ecclesia opus Christi 
perenne reddere, qui pro totius mundi salute descendit de caelo 
et incarnatus est. Ubicumque igitur terrarum Ecclesia, indepen- 
denter a quavis humana potestate, ius inalienabile habet praeco- 
nes evangelicos mittendi, 4 communitates christianas stabilien- 
di, homines sibi incorporandi per baptismum in eosque sibi sub- 
ditos suam exercendi potestatem tam docendi quam regendi et 
sanctificandi. 5 

Quare adimpletioni huius missionis Ecclesiae pro toto mun- 
do divinitus collatae nulla communitas civilis sese legitime op- 
ponere posse existimet. 6 Doctrina enim catholica nihil continet, 
quod non sit rationi naturali summe congruens, dignitati huma- 
nae maxime conveniens, et vitam hominum tam individualem 
quam socialem ita perficiens, ut cives si reapse spiritu Christi 
imbuti bono communi dent operam, id in civitate sint, quod 
in corpore sano est anima. 7 Multo minus societas civilis exerci- 
tium huius missionis a se impediri posse arbitretur, ut sibi com- 
moda procuret temporalia. Sic enim transeundum est per bona 
temporalia, ut non amittantur aeterna. 8 

Nec solum a vero, sed etiam a bono proprii populi sui aber- 
rant, qui putent praedicationi evangelicae opponi posse iustum 
legitimumque desiderium vera ea beneficia tuendi, quae veluti 
per sacram hereditatem peculiares cuiusvis nationis notas pro- 
prietatesque constituunt. Etenim in formis humanae civilisque 
vitae cuivis genti propriis, in moribus a maioribus receptis nec- 
non in Institutis translaticiis, evangelica lex non respuit nisi 
ea quae sunt rationi naturali legique divinae contraria. Quid- 
quid veri, quidquid boni, quidquid honesti ac pulchri habet 
unaquaeque natio ex propria indole proprioque ingenio, Ecclesia 
praecipit ut servetur, et pro munere suo ad altiorem ordinem 
evehit. 9 

Ius evangelicae praedicationis a se alienari Ecclesia nec tole- 
rare, nec umquam ab eo decedere potest: missionem enim suam 
capitalem non adimpleret, a Deo Salvatore glorificando deficeret, 
hominesque ordinariis salutis mediis privaret. Civilibus ergo 
societatibus, si impedire conantur quominus libere exerceat suum 
ius et officium sanctissimum, Ecclesia non cedere potest sed 
usque ad sanguinem resistere debet, cum Apostolis dicens: 
« Oboedire oportet Deo magis quam hominibus » (Act. 5, 29). 

Quare Sancta Synodus ius Ecclesiae Evangelium annuntiandi 
omnibus gentibus ubique terrarum necnon omnibus praebendi 
auxilia salutis, ante faciem omnium populorum sollemniter pro- 
clamat, omnesque qui potestatem super populos exercent monet 
ut Ecclesiae plenae libertati huius muneris adimplendi non sese 
opponant, sed potius in gentibus Providentia divina sibi concre- 
ditis eius exercitio faveant. 

47. [Quibus et quomodo conveniat potestas et oficium 
Evangelium praedicandi]. 10 Cura Christi Evangelium annuntian- 

di ubique terrarum ad corpus Pastorum simul cum Christi Vica- 
rio pertinet, quibus omnibus in commune Christus mandatum de- 
dit imponendo commune officium. 11 Omnes ergo Episcopi, et non 
solum Episcopi et Vicarii Apostolici in missionibus degentes, 
simul cum suo Capite huius apostolici muneris fidem annuntian- 
di omnibus gentibus sint solliciti. 12 Attamen quod Apostolis 
omnibus eorumque successoribus mandabatur, id principaliter 
Petro eiusque successoribus, Romanis Pontificibus incumbit, qui- 
bus Dominus gregis sui universitatem concredidit. Ipsi ergo Ro- 
mano Pontifici competit ius supremum, absolutum et universale 
fidei praecones in totum orbem terrarum ndlJtaidi eiusque offi- 
cium est omni sollertia niti, ut Eeclesia ubique dilatetur homines- 
que universi Redemptionis Christi participes fiant. 13 Singuli au- 
tem Episcopi non tantum ius et officium habent omnibus suis 
viribus procurandi ut infideles in suo territorio degentes evan- 
gelizentur, 14 sed etiam, sollicitudine illa qua bonum Ecclesiae 
univers^Us in propriis dioecesibus promovere tenentur, vocatio- 
nes missionales foveant, neve desinant ex toto corde opera illa 
missionalia provehere quibus tam spiritualibus quam tempora- 
libus evangelizationis universalis necessitatibus providetur. 15 Sa- 
cerdotes vero tam saeculares quam regulares, religiosi et religio- 
sae, fidelesque omnes a Sacra Hierarchia mandato instrui possunt 
ut unusquisque suo modo adiutricem operam ad adimplendum 
supremum illud Ecclesiae munus conferat. Omnes enim ut mem- 
bra Corporis Christi mystici, eius incremento pro viribus submi- 
nistrare debent (cf. Eph. 4, 16; Col. 2, 19). 16 Religio et caritas 
insuper ab omnibus catholicis instanter postulant, ut, Deo grati 
pro pretiosissimo fidei dono accepto, nullam umquam opportu- 
nitatem praetermittant illud cum aliis communicandi 17 atque 
orationibus, eleemosynis aliisque mediis eos adiuvandi 18 qui 
operam dant mandato adimplendo Domini Nostri Iesu Christi, 
qui Ecclesiae semper aderit ne deficiat umquam in Evangelio 
omnibus gentibus annuntiando iuxta promissum divinum: « Ec- 
ce ego vobiscum sum omnibus diebus usque ad consummatio- 
nem saeculi » (Mt. 28, 20). 

NOTAE 

1 Cf. Benedictus XV, Litt. Encycl. Maximum illud, 30 nov. 1919: 
AAS 11 (1919) pp. 440-455; 

Ioannes XXIII, Litt. Encycl. Princeps Pastorum, 18 nov. 1959: 
AAS 51 (1959) pp. 834 ss., 845 ss. 

2 Pius XI, Litt. Encycl. Rerum Ecclesiae, 28 febr. 1926: AAS 18 
(1926) p. 65: « Neque enim ad aliud nata Ecclesia est, nisi ut, regno 
Christi ubique terrarum dilatando, universos homines salutaris redemptio- 
nis participes efHciat »; 

Pius XII, Litt. Encycl. Fidei donum, 21 apr. 1957: AAS 49 (1957) 
p. 237, ubi citatur Allocutio 24 nov, 1946: Disc. e Radiomess., t. VIII, 
p. 328; 

Ioannes XXIII, Litt. Encycl. Princeps Pastorum, 1. c. 

3 Cf. Mt. 28, 18-20; Mc. 16, 15. 20; Lc. 24, 47; Act. 1, 8. 

4 CIC can. 1322, § 2: « Ecclesiae, independenter a qualibet civili 
potestate ius est et officium gentes omnes evangelicam doctrinam docmdi ». 

5 S. Augustinus, Epist. CXCIX (ad Hesychium), c. 12: PL 33, 
922-924: S. Aug. docet ad hoc spectare praedicationem evangelicam ut 
ubicumque stabiliatur Ecclesia reddens Deo cultum debitum; c. 923: 
« In quibus ergo gentibus nondum est Ecclesia, oportet ut sit »; 

S. Thomas, Summa Theol., I-II, q. 106, a. 4, ad 4; 

Pius XI, Litt. Encycl. Rerum Ecclesiae: 1. c. p. 74: « Quorsum, 
quaesumus, sacrae missiones pertinent, nisi in tanta immensitate locorum 
Ecclesia instituatur ac stabiliatur? »; 

Pius XII, Risposta alVOmaggio delle Pontificie Opere Missionarie, 
24 iun. 1944: AAS 36 (1944) pp. 207-8, 210; 

Id., Epist. Perlibenti quidem animo, 9 aug. 1950: AAS 42 (1950) 
p. 727; 

Id., Litt. Encycl. Evangelii Praecones, 2 iun. 1951: AAS 43 (1951) 
p. 507: « Eo autem, ut omnes norunt, haec sacrae expeditiones primo loco 
spectant, ut christianae veritatis lumen novis gentibus luculentius afful- 
geat, utque novi habeantur christiani. Ad illud tamen extremam veluti me- 
tam contendant necesse est... ut nempe Ecclesia apud alios populos firmi- 
ter constabiliatur, eidem propria, ex indigenis delecta, tribuatur hierarchia »; 

Id., Litt. Encycl. Fidei donum: 1. c. p. 228. 

6 Defendunt hoc ius per respectum ad potestatem civilem tam catholi- 
cam quam acatholicam: 

Fr. Suarez, De Fide, disp. XVII, sect. I; 
Fr. Vittoria, De Indis, Rel. prior, sect. 3; 
D. Scoto, In IV Sent., D. 5, q. un., a. 10; 
De Lugo, De virt. Fidei Divinae, d. XIX, sect. II, § 1; 
Salmeron, In Ev. et Act. Apost., 1. XI, tract. XXXIII; 1. XII, 
tract. XXXVIII. 

Alludunt ad hoc ius Ecclesiae in quaestione de natura Magisterii: 
Franzelin, De Ecclesia Christi, Theses, Romae 1887, pp. 58-60; 
Billot, Tractatus de Ecclesia Christi, t. II, Romae 1899, pp. 64 ss.; 

Salaverri, De Ecclesia Christi, in: Sacrae Theologiae Summa, t. I, Ma- 
triti 1950, pp. 525, 532 ss.; 

Journet, VEglise du Verbe Incarne, t. II, Paris 1951, pp. 1223-1251 
(Missiologie); 

H. de Lubac, Le fondement theologique des Missions, Paris 1946. 

Sacrorum Canonum periti magis explicite tractant de isto iure per 
respectum ad potestatem civilem. Citantur inter alios: 

Wernz-Vidal, Ius canonicum, t. IV, vol. II, Romae 1935, pp. 6-7; 

G. Vromant, Ius Missionarium, Lovanii 1934, P. II, c. 1, pp. 50-56; 

G. Sartori, O.F.M., luris Missionarii elementa, Romae 1951, 
pp. 41-42. 

7 Cf. Epist. ad Diognet., cap. 6: PG 2, 1176. 

8 Cf. Orat. Dom. III post Pentec. 

9 Haec paragraphus desumitur ex pluribus documentis Pn XII: 
Litt. Encycl. Summi Pontificatus, 20 oct. 1939: AAS 31 (1939) 

pp. 428-429; 

* Allocutio Vivamente gradito, 24 iun. 1944: AAS 36 (1944) p. 210; 
Litt. Encycl. Evangelii Praecones: 1. c. pp. 521-524. 
Ioannes' XXIII, Litt. Encycl. Princeps Pastorum: 1. c. pp. 843 ss., 
848, 854 

10 Cf. pro tota paragrapho nota 6. 

11 S. Caelestinus, Epist. ad Syn. Ephesinam: Mansi 4, 1283; 
Benedictus XV, Litt. Encycl. Maximum illud: AAS 11 (1919) p. 440; 
Pius XI, Litt. Encycl. Rerum Ecclesiae: AAS 18 (1926) pp. 68-69; 
Pius XII, Litt. Encycl. Fidei donum: 1. c. pp. 236-237. 

12 S. Caelestinus, 1. c. 

Benedictus XV, Litt. Encycl. Maximum illud, 1. c. p. 440 et 442. 
Pius XII, Litt. Encycl. Fidei donum: 1. c. p. 237. 

13 Cf. documenta citata sub nota 11. Insuper: 

Leo XIII, Litt. Encycl. Grande munus, 30 sept. 1880: ASS 13 (1880) 
p. 145: « Grande munus christiani nominis propagandi, beato Petro prin- 
cipi Apostolorum eiusque Successoribus singulari modo demandatum, Ro- 
manos Pontifices impulit ut sacri Evangelii nuntios ad varias orbis terra- 
rum gentes diversis temporibus mittendos curarent »; 

CIC can. 1327 et 1350, § 2; 

S. Bernardus, De Consideratione, 1. III, c. 1: PL 182, col. 757-760; 

Thomas a Iesu (1564-1627), De procuranda salute omnium gentium, 
ed. Pammolli, Romae 1940, 1. II, pp. 67-68: « Ad Romanum Pontificem 
tamquam ad Summum Ecclesiae pastorem, Petrique in apostolatu suc- 
cessorem, pertinere praedicatores pro fide propaganda mittere in univer- 
sum orbem ». 

14 CIC can. 1350, § 1; 

Synodus Vicariatus Sutchuens., 1803: Coll. Lacensis, t. VI, 
col. 633: « Inter praecipua muneris apostolici ofiicia illud profecto pri- 
mum locum obtinet fidem scilicet propagandi apud gentiles et eam inte- 
gram illibatamque servandi apud fideles »; 

Leo XIII, Quae mari sinico, 17 sept. 1902: Acta Leonis XIII, t. 22, 
p. 204: « Ubi igitur agrestes adhuc gentes occurrunt immani idolorum 

cultui addicti, sciant Episcopi et sacerdotes teneri ad earum conversionem 
curandam »; 

Litterae Encycl. S. Congr. de Prop. fide (1879) [Coll. S.C.P.F., II, 
n. 1507]; 

Conc Plen. Americae Sept. Romae celebratum anno 1898 (Ed. 
Romae 1900, p. 339): « Neque Episcopi neque parochi, qui in propriae 
iurisdictionis territorio exsistere sciunt Indos nondum ad fidem conver- 
sos, proprio pastorali officio satisfacerent, si solis fidelibus intenti, illos 
ab infidelitatis tenebris eruere et ad Christum vocare non studerent ». 

Ratio theologica sic explicatur a Wernz-Vidal, Ius canonicum, t. IV, 
vol. II, Romae 1935, p. 58, n. 653: « Quare exterae appellantur missio- 
nes pctius a scopo principali, qui est propagatio fidei catholicae inter ho- 
mines ab Ecclesia catholica alienos, quam a regionibus longinquis. Quo 
sensu unusquisque Episcopus in sua dioecesi, in qua sunt infideles, haere- 
tici, schismatici, inde a primis temporibus Ecclesiae usque ad nostram 
aetatem tamquam verus successor Apostolorum constitutus esV missiona- 
rius apostolicus ex officio ad illorum conversionem, et fidei catholice 
propagationem perficiendam ». 

15 S. Ioannes Chrysostomus, Ep. 123: PG 52, 676-8;, 

Leo XIII, Litt. Encycl. Sancta Dei civitas, 3 dec. 1880: ASS 13 
(1880) pp. 242, 246 ss.; 

Benedictus XV, Litt. Encycl. Maximum illud: 1. c. pp. 451-455; 

Pius XI, Litt. Encycl. Rerum Ecclesiae: AAS 18 (1926) pp. 71-75; 

Pius XII, Litt. Encycl. Evangelii Praecones: 1. c. pp. 525-528; Litt. 
Encycl. Fidei donum: 1. c. pp. 235-248. 

16 Cf. nota 15. 

17 Benedictus XV, Litt. Encycl. Maximum illud: 1. c. p. 451; 
Pius XI, Litt. Encycl. Rerum Ecclesiae: AAS 18 (1926) p. 68. 
Pius XII, Litt. Encycl. Evangelii Praecones: 1. c. p. 526; 

Id., Litt. Encycl. Fidei donum: 1. c. pp. 225-227. 

18 Cf. documenta citata in notis 15 et 17. Insuper: 

Pius XII, Epist. Perlibenti quidem animo, 9 aug. 1950: AAS 42 
(1950) pp. 725-727. 

Caput XI 
DE OECUMENISMO 

48. [Introductio]. Cum Ecclesia ut unum singulareque sa- 
lutis institutum a Christo fuerit aedificata tamquam unum et 
unicum signum levatum in nationes, nihil umquam potest eius- 
dem unitatem intrinsecus violare. 

Quae tamen, decurrentibus saeculis, ab Ecclesia Catholica 
ortae sunt separationes, manifestationem illius indefectibilis uni- 
tatis coram mundo universo quodammodo obscurant. 1 

Sacra Synodus, huiusmodi separationes summopere dolens, 
nihil omittendum esse declarat quod ad integram omnium chri- 
stianorum unitatem restituendam conferat: ut voluntas Christi 
qua omnia membra Ecclesiae in Ipso unum sunt, ad omnes ex- 
tendatur qui Eius nomine gloriantur, utque fides vera iis, qui 
nondum christiani sunt, efficacius annuntietur. 

Quod quidem nostris temporibus eo magis urget, quo instan- 
tius, divina Providentia sic disponente, et ipsae communitates 
christianorum separatae ad unitatem omnium adspirant. 

49. [De vinculis exsistentibus et de unitate a Christo in- 
tenta]. 2 Ecclesia Catholica vincula agnoscens quibus fratres se- 
parati, et imprimis rituum orientalium, secum coniunguntur, 
omnes materno prosequitur amore 3 qui baptismate renati (cf . 
Tit. 3,5), una cum ipsa Christum Deum eumdemque Salvatorem 
confitentur coramque mundo de Christo testimonium perhibent, 
maxime si et de vero corpore et sanguine Christi participant. 

Quae autem mutuae coniunctionis vincula, etiam si sunt 
eucharistica, unitatem illam constituere non valent quam Chri- 
stus inter omnes baptizatos iussit vigere quamque sive Sacra 
Scriptura sive veneranda Ecclesiae traditio tam manifeste osten- 
dunt. 

Etenim, inde ab initio ipse cultus eucharisticus cum verae 
fidei professione ab Apostolis traditae ita intime iungebatur ut 
fideles cuncti in doctrina Apostolorum et communione, in frac- 
tione panis et orationibus simul perseverare dicerentur (cf. Act. 
2, 42). 

Ecclesia a suis exordiis Eucharistiam consummationem uni- 
tatis in fide et communione habuit atque ut signum et fontem 
suae unitatis coram mundo universo; quare, schismatibus hae- 
resibusque provocantibus, huiusmodi omnium christianorum uni- 
tatis necessitatem ita affirmavit, ut illos tantum ad cultum eucha- 
risticum admitteret qui in communione sub Episcopo cum Sede 
Romana coniuncto fidem unam, veram et integram profiterentur. 4 

Tantum enim hoc modo communio eucharistica signum est 
perfectae illius unitatis totius Ecclesiae, quam Sanctus Paulus 
commendavit dicens: « Quoniam unus panis, unum corpus mul- 
ti sumus, omnes enim ex uno pane participamus » (1 Cor. 
10, 17 gr.). 

50. [De habitudine Ecclesiae Catholicae ad christianos sin- 
gulos separatos]. Ecclesia Catholica porro sciens christianos se- 
paratos multis mediis salutis reapse privari, eorumque separa- 
tione manifestationem unitatis signi in nationes levati re obscu- 
rari, eos in caritate materna singulos respicit amanterque ad se 
invitat. 5 

Sacra propterea Synodus incepta catholicorum, quibus fra- 
tres separati de doctrina vitaque Ecclesiae illuminentur ut etiam 
singuli ad illam attrahantur, probat atque ut promoveantur 
inculcat. 

51. [De habitudine Ecclesiae Catholicae ad communitates 
christianas separatas]. Christiani autem separati incitamenta in- 
veniunt ut ad Ecclesiae unitatem accedant, non modo singuli in 
seipsis, verum etiam inter se uniti in propriis suis communitatibus. 
In iis enim elementa quaedam Ecclesiae exsistunt ut potissimum 
Scriptura Sacra et Sacramenta, quae, ut media et signa unitatis 
efficacia unionem mutuam in Christo producere possunt et na- 
tura sua, ut res Ecclesiae Christi propriae, ad unitatem catholi- 
cam impellunt. 6 

Attamen, quatenus hae communitates elementa servata ita 
detinent, ut ea segregent a plenitudine Revelationis, eatenus here- 
ditatis Christi dividendae de facto causam praebent. 

Sacra Synodus, dum elementa ab his communitatibus ser- 
vata, ibi quoque salutifera esse atque fructus vitae spiritualis 
christianae producere posse non denegat, firmiter tamen docet 
plenitudinem Revelationis a Christo soli Ecclesiae Catholicae 

commissam esse eamque dividi non posse, 7 atque proinde ab P*2] 
omnibus christianis ibi agnoscendam esse. 

Monet propterea Sacra Synodus omnes fideles, ut fratribus 
separatis verbo et exemplo magis magisque ostendant plenitudi- 
nem Revelationis in sola Ecclesia Catholica vere et pure teneri, 5 
ita quidem ut tandem fratres nostri nobiscum iterum coniuncti, 
nobiscum etiam plenitudinem hereditatis Christi possideant. 8 

52. [De habitudine Ecclesiae Catholicae ad motionem oecu- 
menicam extra Ecclesiam]. In pluribus orbis partibus apud mul- 

tas communitates quae a Beati Petri Cathedra seiunctae sunt, 10 
quamdam motionem oecumenicam, quam vocant, exortam esse ut 
omnes qui in Christum Dominum credunt ad unitatem redeant, 
S. Synodus cum gaudio agnoscit atque eo magis conamina haec 
oecumenica benevolenti animo prosequitur quo manifestius di- 
vinum afilatum conspicit ibidem adesse. 9 15 

Quae autem manifestatio unitatis, ut voluntati Christi con- 
formis sit, adamussim secundum ipsius Christi voluntatem effor- 
manda est in unitate fidei, communionis sacramentorum ac 
regiminis. Quare qui voluntati Christi ex toto corde oboedire et 
in gradu « oecumenicitatis » crescere intendunt, Spiritus Christi 20 
ductu magis ac magis accedant necesse est ad Ecclesiam eam, 
quae licet domus Dei sit una et indivisibilis, tamen diversis man- 
sionibus gaudet in universo mundo, in unitate fidei, regiminis 
et communionis sub uno Vicario Christi. 

Sacra Synodus viam ad unitatem omnium christianorum resti- 25 
tuendam varias ob causas difficillimam evasisse agnoscens, cona- 
tus sinceros christianorum dissidentium ad separationes superan- 
das fidelium orationibus peramanter commendat. 

53. [De fine motionis oecumenicae intra Ecclesiam Catho- 
licam et de periculis evitandis]. Gaudet porro Sacra Synodus ^30 
quod et in Ecclesia Catholica ipsa motio oecumenica in dies 
augetur, quae non tantum christianis seiunctis sincere unitatem 
quaerentibus effusa prece auxilium praestare intendit, sed etiam 
labore theologico et pastorali satagit ut Ecclesia domus paterna 
omnibus christianis clarius in dies appareat, 10 ipsaeque separatae 35 
communitates viam ad veram unitatem facilius inveniant. 

Monet tamen Sacra Synodus universos fideles in hac opero- 
sitate magna prudentia opus esse ne zelo quodam apostolico per- 
moti, non tamen secundum scientiam, indifferentismi, vel inter- 

confessionalismi, quem vocant, periculo exponantur, neve excita- 
to procedendi modo rei propositae potius noceant quam serviant. 11 
Quam ob rem motionem oecumenicam Episcopis ubique terra- 
rum commendat, ut, Apostolica Sede duce, eamdem sollerter pro- 
moveant ac prudenter moderentur. 

54. [De communione in sacris liturgicis]. 12 Quia in com- 
munitatibus ab Ecclesia separatis, praeter baptismum nonnum- 
quam valide conferuntur Sacramenta, et fieri potest ut filii Eccle- 
siae iure rogare possint ac debeant a ministris separatis eorumdem 
dispensationem; quia ex altera parte pia Mater Ecclesia maxime 
desiderat, fratres separatos, quantum potest et ipsi indigent, 
participes facere multorum bonorum, quae Christus Sponsae 
suae unicae concredit: 13 etenim utpote rite baptizati iidem si bona 
fide sunt, per se capaces sunt fructuose accipiendi alia Sacra- 
menta; 14 quia tandem Ecclesia licet invito animo, tolerat matri- 
monia mixta, in quibus ineundis pars catholica et pars baptizata 
acatholica sunt ministri Sacramenti: hac de causa non omnis 
assistentia activa, ea videlicet qua christiani dissidentes in litur- 
gia catholica concursum quemdam effectivum praestant, vel ca- 
tholici modo simili activo in fratrum seiunctorum liturgia assi- 
stunt, de se intrinsece mala dicatur oportet, etsi plerumque 
huiusmodi participatio graves ob rationes prohibenda est. Ideo- 
que ius atque officium Ecclesiae est de communione in sacris 
leges condendi ad bonum tum filiorum Ecclesiae, tum eorum, 
qui ab ea dolorose separantur. 

Principale autem obstaculum communionis liturgicae inter 
catholicos atque fratres separatos, natura est illius communionis 
in sacris, qua ipsa membra Ecclesiae inter se iunguntur. Com- 
munio enim membrorum Ecclesiae inter se in cultu sacro donum 
est ipsius Christi, uni suae Ecclesiae datum, quo unio in fide 
et communione sub uno supremo pastore consummatur, quod- 
que signum exstat illius unitatis in veritate et caritate qua Ec- 
clesia Corpus Christi mysticum est, et iam hic in terra figura et 
inchoatio unitatis in Christo caelestis. 

Cum ergo in ipso cultu sacro liturgico, a ministris Christi 
nomine et mandato Ecclesiae peracto, communio fidelium fidem 
Ecclesiae confitetur (cf. Act. 2, 42), assistentia activa in sacris 
liturgicis de se quodammodo professio fidei habenda est. Quare 
assistentia activa christianorum dissidentium sive in ipso cultu 
Ecclesiae in genere, sive in specie per receptionem sacramento- 

rum, generatim admitti nequit, utpote unitati fidei et commu- 
nionis intrinsece contraria atque extrinsece obscuratio signi uni- 
tatis Corporis Christi, ex quibus defectibus, pericula indifferen- 
tismi religiosi, vel interconfessionalismi vel scandali profluere 
solent. 

Unde tantum graves ob causas et remotis periculis assistentia 
activa christianorum separatorum in ipso cultu Ecclesiae admitti 
potest; dum imprimis pro gravitate necessitatis vel magnae uti- 
litatis spiritualis eorumdem diiudicandum est, an et sub quibus- 
nam conditionibus Ecclesia eos qui non actu proprio ab Ea desci- 
verunt, sacramentis succurrere possit. 

Eadem inviolabilis de unitate Ecclesiae doctrina assistentiam 
quoque activam catholicorum in sacris ritibus seiunctarum com- 
munitatum generatim prohibet. 

Etenim, non tantum quando catholicus, assistens cultui com- 
munitatis separatae, interne illum approbat, actus eius intrinsece 
malus est, ideoque numquam permittendus, sed etiam ubi catho- 
licus — tali interna approbatione exclusa — in communitatibus, 
in quibus Sacramenta valide non conficiuntur, sacramentum puta- 
tivum recipere audet. Talis enim receptio, cum ipse ritus offendat 
veritatem catholicam, intrinsece mala dicenda est, ideoque num- 
quam permittenda; quare quaecumque assistentia activa catholi- 
corum in tali cultu de se admitti nequit. 

Imo, etiam in communitatibus ubi valide Sacramenta confi- 
ciuntur, communicatio in sacris ex indole rerum prohibetur. 
Cultus enim ab eis praestitus, quatenus a cultu Ecclesiae sepa- 
ratus, consummationem in unitate non perficit et unicitati signi, 
a Christo Ecclesiae in ipso cultu dati, contradicit nec legitime 
perficitur. Nec praetermittendum est assistentiam activam in 
sacris liturgicis communitatis seiunctae, etsi nullo modo in er- 
rorem consentitur, suapte natura tamen assensum in fidem illius 
communitatis significare, ideoque regulariter scandalum provo- 
care et periculum fidei secum ferre. Quare et in hisce circum- 
stantiis quaecumque assistentia activa catholicorum in illo cultu, 
etiam exclusa Sacramentorum receptione, tantum admitti potest 
graves ob causas, adhibitis cautelis ad scandalum et periculum 
perversionis fidei vel indifferentismi arcenda, atque permissione 
ab auctoritate legitima obtenta. 

Ubi autem extrema necessitas spiritualis vel magna saltem 
utilitas urget, susceptio et petitio Sacramentorum a ministro talis 
communitatis separatae admitti potest, conditionibus modo enu- 

meratis impletis. Agitur enim de Sacramentis Ecclesiae propriis 
quae in cultu obiective vero exhibentur; quare non necessario 
cum hac receptione adhaesio errori, huius communitatis proprio, 
coniungitur. 

Quandoque insuper cultui in se obiective vero, accedunt 
tamen preces liturgicae falsae, vel etiam praedicatio non recta, 
in quibus casibus pericula perversionis fidei, indifferentismi et 
scandali difficillime removeri possunt. 

Denique conditiones ad liceitatem ponendae variae sunt pro 
natura cuiuscumque Sacramenti. 

Mera autem praesentia christianorum separatorum in sacris 
nostris liturgicis omnino licita est, immo optanda, dum ab alia 
parte catholici propter rationabilem causam periculis remotis 
mere praesentes esse possunt in cultu communitatis seiunctae. 

Quod vero ad sacramentalia, preces, loca sacra, funera et 
alia huiusmodi attinet, in quibus ipsa doctrina unitatis Ecclesiae 
prohibitionem communicationis de se non exigit, Ecclesia ea 
praescribit quae pro animarum utilitate, tum catholicorum, tum 
christianorum dissidentium, secundum circumstantias loci et tem- 
poris rogantur. 

Minime ergo veram communicationem in sacris considerare 
licet veluti medium universaliter adhibendum quod ad unitatem 
omnium christianorum in unica Ecclesia Christi restituendam 
conducere valeat. Non autem excluditur aliqua manifestatio reli- 
giosa conscientiae multiplicis coniunctionis nostrae cum christia- 
nis separatis, salvis principiis datis, et approbatione Praesulum 
pro loci atque temporis adiunctis. 

55. [De cooperatione inter catholicos et christianos sepa- 
ratos\ Ubi de modo mediisque agitur quibus, collatis viribus, 
principia quaedam religionis christianae vel etiam iuris naturae 
defendantur, rectus socialis ordo instauretur, populi adiumento 
oeconomico vel culturali indigentes subleventur, catholici cum 
christianis separatis cooperari possunt et quandoque debent. 16 

Quae quidem cooperatio non modo in bonum humanae fa- 
miliae cedit, verum etiam efficax potest praestare auxilium ad 
suspiciones mutuas mutuaque praeiudicia superanda. 

Ut autem haec absque spirituali periculo evenire possint, 
monet Sacra Synodus ut catholici divinam Revelationem doctri- 
namque Ecclesiae, nominatim de rebus socialibus, prae oculis 

habeant, 16 omniaque ipsorum istiusmodi incepta cum approba- 
tione et sub vigilantia auctoritatis ecclesiasticae procedant. 

Tandem, tam praeclarum opus unitatis omnium christiano- 
rum restituendae in unam veram fidem unamque Ecclesiam, magis 
in dies locum suum obtineat in cura animarum necesse est. Omnes 
fideles simul cum fratribus separatis ipsam unionem instanter 
a Deo implorent, sibique persuasum habeant nulla alia re effi- 
cacius christianis seiunctis sterni viam ad unicam Christi Eccle- 
siam agnoscendam atque amplectendam quam fide catholicorum 
probis moribus comprobata. 17 



NOTAE 

1 Cf. Instructio S. C. S. Officii Ecclesia Catholica, 20 dec. 1949: 
AAS 42 (1950) p. 144. 

2 Rationes cur par. 2 hoc modo proponitur, sunt sequentes: 

1) Propter Orientales orthodoxos dissidentes: Illi enim cultum 
eucharisticum centrum habent totius religionis. Hodie, sententiam de 
structura democratica Ecclesiae (« sobornost ») generatim relinquentes, 
theologi orthodoxi maxime insistunt in elementa catholica, atque imprimis 
in doctrinam de cultu eucharistico, ut « koinonia ». Duce autem imprimis 
Prof . Afanassief multi theologi orthodoxi oppositionem creant inter eccle- 
siologiam universalisticam (i. e. ecclesiologiam Ecclesiae unius et univer- 
salis, iuridice hierarchico modo organisatae — uti in Ecclesia Catholica) 
et ecclesiologiam eucharisticam (i. e. ecclesiologiam Ecclesiarum particu- 
larium, non iure divino auctoritative subordinatarum — uti in Ecclesia 
Orthodoxa). Quare utilissimum videtur indicare quomodo et Ecclesia Ca- 
tholica incipiat ab ecclesiologia eucharistica quae simul et universalistica. 
Cf. N. Afanassief, N. Koulomzine, J. Meyendorff, A. Schmemann, 
La primaute de Pierre dans VEglise Orthodoxe, Neuchatel 1960. 

2) Propter Protestantes addictos « Ecclesiae superiori » (« High 
Church », « Haute Eglise », « Hochkirchliche Richtung »): Qui omnes 
conveniunt in hoc quod « koinoniam » eucharisticam signum habeant 
unitatis fidei et communionis ecclesiasticae; immo et generatim successio- 
nem apostolicam admittunt, unitatem communionis ecclesiasticae sub 
Papa autem nequaquam. Cf. E. Abbot, Catholicity: A Study in the Con- 
flict of Christian Traditions in the West } being a Report presented to 
H. Gr. the Archbishop of Canterbury, London 1947; M. Thurian, VEu- 
charistie, Neuchatel-Paris 1959; H. Asmussen und W. Staehlin, Die 
Katholizitdt der Kirche, Stuttgart 1957. 

3) Propter Lutheranos pure ref ormatoricos : Illi generatim cultum 
— imprimis cultum eucharisticum signum habent unitatis Ecclesiae, uni- 
tatem confessionis fidei exigens, non autem communionis ecclesiasticae. 
Cf. W. Elert, Abendmahl und Kirchengemeinschaft in der alten Kirche, 

hauptsachlich des Ostens } Berlin 1954; P. Althaus, Die Christliche 
Wahrheit, Giitersloh 1952, pp. 507-527. 

4) In « Consilio Oecumenico Ecclesiarum » desideratur unitas circa 
doctrinam et modum practicum agendi circa intercommunionem, quae opi- 
nionum discrepantia intime cohaeret cum problemate de unitate Ecclesiae: 
quare utile erit, indicare fundamentum dogmaticum atque biblicum signi 
unitatis in ipso cultu exhibiti. 

5) Neque omnes Catholici perspectam habere videntur relationem 
essentialem inter communionem ecclesiasticam et eucharisticam; unde 
sententiae minus laudandae, tum de unitate et unicitate Ecclesiae, tum 
de unitate et unicitate cultus. 

3 Cf. Ioannes XXIII, Litt. Encycl. Ad Petri cathedram, 29 iun. 1959: 
AAS 51 (1959) p. 515. 

4 Cf. Hertling S. I., Communio und Primat, in: « Xenia Piana 
SS.mo D.no Nostro Pio Papae XII dicata » {Miscellanea Hist. Pontif., 
edita a Fac. Hist. Eccl. in Pont. Univ. Greg., Romae 1943, vol. VII, 
pp. 1-48, praesertim, pp. 27-34); cf. quoque: G. Bardy, La Theologie de 
VEglise de S. Clement de Rome a S. Irenee, Paris 1945 et a parte prote- 
stantica: W. Elert, Abendmahl und Kirchengemeinschaft in der alten 
Kirche, hauptsachlich des Ostens, Berlin 1954, pp. 113-121. 

5 Cf. Ioannes XXIII, Litt. Encycl. Ad Petri cathedram, 29 iun. 1959: 
AAS 51 (1959) p. 515 et p. 517. 

6 Cf. quoad communitates orientales dissidentes: 

Ioannes XXIII, Litt. Encycl. Ad Petri cathedram, 29 iun. 1959: 
AAS 51 (1959) p. 515; 

Cf. quoque J. Gribomont, O.S.B., Du Sacrament de VEglise et de 
ses realisations imparfaites, in: Irenikon 22 (1949) pp. 356-357. 

Quidquid autem sit de natura talis communitatis separatae, certum 
est quod in traditione nomen « Ecclesiae » communitatibus orientalibus 
separatis saepe et constanter attribuitur: cf. sequentia documenta Ec- 
clesiae: 

1074-1075: Gregorius VII loquitur de « Ecclesia Constantinopolitana » 
(PL 148, 385-387) et de « Ecclesia orientali » (PL 148, 399-400). 

1095: Urbanus II inter fines expeditionis Sacrae Crucis « liberationem 
Ecclesiarum orientalium » enumerat (ita Villey, La Croisade. p. 81). 

1215: Conc. Lateran. IV loquitur de « Graecorum Ecclesia » (Mansi 
22, 989). Ita et Gregorius IX (Mansi 23, 58 A, C, E et 59, B et C). 

1274: Conc. Lugdun. II: Etsi hic non agitur de Ecclesiis orientalibus 
adhuc separatis, suum valorem habet id quod in fine professionis fidei 
Michaelis Palaeologi dicitur: « Ad hanc autem sic potestatis plenitudo 
consistit, quod ecclesias ceteras ad sollicitudinis partem admittit: qua- 
rum multas et patriarchales praecipue diversis privilegiis eadem Ro- 
mana Ecclesia honoravit, sua tamen observata praerogativa tum in 
generalibus Conciliis, tum in aliquibus aliis semper salva » (Mansi 
24, 70 A s.). 

1439: Conc. Florent.: In Bulla Laetentur caeli, 6 iul. 1439 legitur: 

« sublatus est enim de medio paries qui oecidentalem orientalemque 
dividebat Ecclesiam ». 

1848: Pius IX, In Suprema, haec habet: « num ipsa haec Sanctae et 
Apostolicae Ecclesiae unitas in tanta illa vestrarum Ecclesiarum divi- 
sione, inveniri possit » (Pii IX P. M. Acta, vol. I, p. 85). 

1867: Pius IX, Alloc. in Consistorio circa Patriarchatum Ciliciae Ar- 
menorum, 12 iul. 1867, observat quod schisma orientale « ipsas Ec- 
clesias ab unitate catholica iamdiu misere seiunxit et separavit... 
Etsi vero aliquae ex illis Ecclesiis ad catholicam unitatem... redie- 
rint... »: ASS 3 (1867) p. 345. 

1868: Pius IX, Litt. apost. Arcano divinae Providentiae, titulum habet: 
« Litterae apostolicae Pii IX ad omnes episcopos Ecclesiarum Ritus 
Orientalis communionem cum Apostolica Sede non habentes ». Ali- 
quoties quoque in ipsa epistola communitates illae separatae « Eccle- 
siae» vocantur: ASS 4 (1868) pp. 129-131. 

1894: Leo XIII, Litt. Encycl. Praeclara gratulationis loquitur de « Eccle- 
siis orientalibus » et dicit: « redintegrata nobiscum communione, mi- 
rum profecto quanta Ecclesiis vestris dignitas, quantum decus, divino 
munere accedit »: Leonis XIII P. M. Acta, 14 (1894) p. 202. 

1898: Leo XIII, Litt. Apost. Cum divini Pastoris titulum sequentem 
habet: « Litterae apostolicae de erectione Archisodalitatis precum et 
piorum operum pro reditu Ecclesiarum dissidentium ad catholicam 
unitatem... »: Leonis XIII P. M. Acta 18 (1898) p. 49. 

1907: S. Congreg. indulgentiarum dicit: « Ad impetrandam optatam in- 
ter Ecclesiam Catholicam et Ecclesias ab hac dissidentes unionem ». 

1912: S. Pius X, Const. Apost. Tradita ab antiquis haec habet: « pax 
Ecclesiae graecae cum latina »: AAS 4 (1912) p. 610. 

1920: Benedictus XV, Litt. Encycl. Spiritus Paraclitus dicit: « Atque 
utinam his monitis obsequantur orientales in primis Ecclesiae, quae 
iam nimium diu a Petri Cathedra averso sunt animo »: AAS 12 
(1920) p. 421. 

1924: Pius XI, « de Orientis Ecclesiarum doetrinis institutisque »: 

AAS 16 (1924) p. 491. 
1928: Pius XI, Litt. Encycl. Mortalium animos loquitur de acatholico- 

rum actione « ad consociandas christianas Ecclesias » (hic autem 

« Ecclesia » magis sumi videtur in sensu sociologico) : AAS 20 

(1928) p. 9. 

1944: Pius XII, Litt. Encycl. Orientalis Ecclesiae decus pluries commu- 
nitates orientales separatas « Ecclesias orientales » vocat: AAS 36 
(1944) pp. 129 ss. 

1945: Pius XII, Litt. Encycl. Orientales omnes Ecclesias agit de commu- 
nitatibus separatis (patet ex AAS 38 [1946] p. 33) et dicuntur quan- 
doque « societates » (p. 59), quandoque « Ecclesiae », v. g. p. 56: 
« Cum dissidente Ecclesia coniunctio »; insuper: AAS 38 (1946) 
pp. 35, 36, 42, 45, 46, 47, 48. 

1953: Pius XII, Litt. Encycl. Orientales Ecclesias: AAS 45 (1953) p. 5: 
agitur de communitatibus separatis. Cf. de materia huius notae im- 

primis: Congar, Chretiens desunis, pp. 381-382, cum complemento 
in: Irenikon, 23 (1950) pp. 22-24. 

7 Ioannes XXIII, Litt. Encycl. Ad Petri Cathedram, 29 iun. 1959: 
AAS 51 (1959) p. 511; cf. quoque: Allocutio eiusdem Summi Ponti- 
ficis, occasione « Horae Sanctae » in Basilica Vaticana, 5 iunii 1959: 
VOsserv. Rom. 7 iunii 1959; eiusdem S. Pontif. Allocutio ad moderatores 
dioecesanos Act. Cath. Italicae: VOsserv. Rom. 10-11 aug. 1959; eius- 
dem Summi Pontificis Litt. Encycl. Grata recordatio, 26 sept. 1959: 
AAS 51 (1959) pp. 677-678. 

8 Cf. S. Augustinus, Miscellanea Agostiniana, t. I, Sermones (Mo- 
rin), p. 575: « Non ei dico: Domine (dic) fratri meo dividat mecum hae- 
reditatem; sed dico, Domine, dic fratri meo teneat mecum haereditatem ». 
Insuper: Sermo ad Caesareensis Ecclesiae plebem, n. 5 PL 43, 694: 
« Veni ad haereditatem : maxime quia ipsa haereditas non est illa terra 
quae data est filiis Iacob. Filiis Israel data est terra: quanto a pluribus 
possidebatur, tanto plus angustabatur. Haereditas nostra pax vocatur. 
Testamentum lego: Pacem meam do vobis, pacem meam relinquo vobis 
(Io. 14, 27). Simul teneamus quod dividi non potest. Non eam angustat 
numerosus possessor, quanticumque venerint ». 

9 Instructio S. C. S. Officii Ecclesia Catholica: 1. c. p. 142. 

10 Ioannes XXIII, Litt. Encycl. Ad Petri Cathedram: 1. c. pp. 510- 

511. 

11 Instructio S. C. S. Officii Ecclesia Catholica: 1. c. p. 144. 

12 Cf. Martinus V, Const. Ad evitanda scandala, a. 1418 in Con- 
cilio Constantiensi lata (Mansi 27, 1192-1193; cf. de hac constitutione : 
Suarez, Disput., De Censuris, disp. IX, sect. II, ed. Vives, Parisiis 1866, 
t. XXIII, pp. 262-270; F. Cappello, De Censuris, ed. 4, Romae 1950, 
p. 133). Quoad documenta fere omnia praeteriti temporis, cf.: « Verbali 
delle Conferenze Patriarcali sullo stato delle Chiese Orientali e delle adu- 
nanze della Commissione Cardinalizia del promuovere la riunione delle 
Chiese dissidenti, tenute alla presenza del S. P. Leone XIII (1894-1902) 
con note illustrative e documenti (pro manoscritto) », Tip. Pol. Vat. 1945, 
pp. 537-637 (de Communicatione in Sacris); insuper: Marco della 
Pietra, O.F.M., Collectio Rescriptorum praesertim S. S. Congreg. 
S. Officii et de Prop. Eide, a. 1933, in S. Congr. pro Eccl. Orient., 
prot. 38/29 asservata. Ad haec documenta imprimis addendum est: De- 
cretum S. S. C. S. OfEcii de sacramentis sub determinatis conditionibus 
dandis alumnis, filiis « Orthodoxorum », in scholis catholicis, a. 1957 
editum. 

Insuper e CIC ad rem praesertim pertinent: cc. 731, 2; 1258, 1; 
2259; 2260; 2261; 2262; 2263; 2267; 2238, 2; 2316 et 2314, 1, n. 1. 

Rogant revisionem praescriptionum Romanae Curiae de relationibus 
cum acatholicis et speciatim mitigationem quoad communicationem in sa- 
cris cum « Orthodoxis » Orientalibus: plus quam 60 Episcopi e regionibus 
orientalibus et duo Superiores generales ordinum religiosorum. Contra 
falsum et periculosum « irenismum oecumenicum » votum dederunt 6 Epi- 
scopi armeni et nonnulli alii. Sed nullum de communicatione in sacris 
verbum faciunt S. E. Card. Agagianian cum 8 suis armenis Episcopis 

(cf. Acta et Documenta Conc. Vat. II apparando, Ser. I, Vol. II, Pars IV, 
pp. 394-400 et Pars IV passim). 

Rogat quoque mitigationem praescriptionum de communicatione in 
sacris Pontificium Institutum Orientalium Studiorum (cf. Acta et Docu- 
menta..., Ser. I, Vol. IV, Pars I, p. 158 sqq.). 

13 Leo XIII, Litt. Encycl. Satis cognitum: ASS 28 (1895-96) p. 712. 

14 Cf. P. Gasparri, Tract. canonicus de SS. Eucharistia, t. II, Pa- 
risiis 1897, p. 354: « Viatores baptizati sunt iure divino per se capaces 
sacrae communionis. At... Ecclesia... prohibuit aliquibus, utcumque iure 
divino capacibus, praeberi sacram communionem. 

15 Instructio S. C. S. Officii Ecclesia Catholica: 1. c. p. 145. 

16 Ibid. 

17 Ibid., pp. 146447. 

SCHEMA CONSTITUTIONIS DOGMATICAE 
DE BEATA MARIA VIRGINE 
MATRE DEI ET MATRE HOMINUM * 

1. [De arcta necessitudine inter Christum et Mariam iuxta 
Dei beneplacitum]. Immensae bonitatis Creator omnium sapien- 
tissimus Deus, qui omnimoda fruebatur libertate in determi- 
nanda via ac ratione qua generis humani liberatio a se perage- 
retur, ab aeterno uno eodemque decreto cum divinae Sapientiae 
incarnatione beatissimam Virginem praestituit, 1 ex qua Verbum 
caro factum, in plenitudine temporis (cf. Gal. 4, 4) nasceretur. 
Cum autem Sacrae Litterae, sive diserte sive implicite, Mariam 
cum Iesu arctissimo et indissolubili vinculo coniunctam inde a 
praeannuntiatione prophetica (cf. Gen. 3, 15; Is. 7, 14; Mt. 
1, 23) ac virginali conceptione (cf. Mt. 1, 18-25 et Lc. 1, 26-38), 
veluti ante oculos proponant, plane congruit ut Ecclesia quae 
a Spiritu Sancto assistitur et ad ea plene percipienda clareque 
intelligenda, quae in sacris Fontibus obscure et veluti implicite 
latent, secure ducitur (cf. Io. 14, 26) atque ab errore praeser- 
vatur (cf. Mt. 16, 18; 28, 18-20; Io. 14, 16; 15, 20) — , dum 
divini Redemptoris mysteria illustrat, mysterium quoque Dei 
Matris clariorem in lucem proferat. 

Haec autem alma Parens, quae « cooperata est caritate ut 
fideles in Ecclesia nascerentur », 2 non modo « supereminens » 3 
prorsusque singulare membrum Ecclesiae est, verum etiam eius- 
dem exemplar, 4 immo et Mater 5 dicitur. 

Quapropter S. Synodus, postquam de Corpore Christi My- 
stico locuta est, superioribus documentis inhaerens Magisterii 
vivi Ecclesiae, unici authentici interpretis depositi revelati, oppor- 
tunum censet summatim breviterque illustrare, tum locum quem 
Dei hominumque Mater in Ecclesia occupat, tum privilegia qui- 
bus Filius Matrem suam exornavit, tum nostra erga tam subli- 
mem creaturam officia, ut scientia ac pietas marialis plane recte- 
que florescant et praeiudicatae opiniones hac in re arceantur. 

2. [De munere beatissimae Virginis Mariae in oeconomia 
nostrae salutis]. Cum igitur aeterni Patris Verbum hominis na- 
turam ex muliere sumere voluerit ut, quemadmodum per femi- 
nam mors, ita et vita nobis per feminam oriretur, et sic liberatio 



* Cf. pag. 12, nota. 

ope utriusque sexus haberetur, 6 non id ante perfecit quam desi- 
gnatae matris, ex praevisis meritis Christi sublimiore modo re- 
demptae/ libera acceptatio accessisset (cf. Lc. 1, 38)/ ut Filius 
Dei incarnatione eius quoque Filius ac novus Adam Salvatorque 
mundi fieret. Quo consensu, Maria, filia Adae, facta est non 
tantummodo mater Iesu, unici divini Mediatoris ac Redempto- 
ris, verum ettam cum eo et sub eo operam suam consociavit in 
humani generis redemptione peragenda. 9 Huiusmodi autem Dei 
Genitricis salutaris consensus, unde et eius consortium in redem- 
ptionis opere perficiendo, a tempore virginalis conceptionis Iesu 
Christi usque ad eius mortem perseveravit, 10 maxime vero tunc 
enituit, cum iuxta crucem, non sine divino consilio, stetit (cf. Io. 
19, 25); vehementer cum Unigenito suo condoluit; eum ut pre- 
tium redemptionis nostrae, cum Ipso et per Ipsum magno ani- 
mo obtulit; 11 cumque demum ab eodem Christo Iesu in cruce 
moriente mater hominibus data est (cf. Io. 19, 26-27). 12 Quo- 
niam vero humanae redemptionis sacramentum non ante per- 
fectum erit, quam promissus a Christo Spiritus Sanctus, in die 
Pentecostes, advenerit, Mariam una cum Apostolis in oratione 
in Caenaculo contemplamur perseverantem (cf. Act. 1, 14), suis 
quoque precibus effusionem Spiritus implorantem. 13 

Cum itaque beatissima Virgo ab aeterno praedestinata ut 
esset Dei hominumque mater, divina Providentia sic disponente 
hisce in terris Christi passibilis fuerit generosa socia in gratia 
pro hominibus acquirenda, caelestium quoque gratiarum admi- 
nistra et dispensatrix iure meritoque salutatur. 

Hinc sequitur Mariam, quae in corpore Christi mystico con- 
dendo partem habuit, quaeque assumpta in caelum ac Regina 
a Domino constituta, erga omnes maternum gerit animum, super 
omnes per Filium suum obtinere quemdam primatum, 14 ac 
proinde non, uti quidam aiunt, « in peripheria », 15 sed in ipsomet 
« centro » Ecclesiae sub Christo collocari. 

3. [De titulis quibus consociatio Beatae Virginis Mariae 
cum Christo in oeconomia nostrae salutis exprimi solet]. Quo- 
niam in cooperatione Matris Dei cum Christo, novae veluti Hevae 
cum novo Adamo, in humanae redemptionis peragendo opere, 
multiplices variique tituli, quibus Magisterium Ecclesiae, vene- 
randa Traditio fideliumque pius sensus Beatissimam Virginem 
salutare consueverunt, 16 tamquam solido fundamento, radice ac 
principio nituntur, nefas est dicere, eosdem titulos, in sensu 

Ecclesiae intellectos, vacuos inanesque esse, immo Sacris Litte- 
ris adversari. Ita non immerito ab Ecclesia beatissima Virgo gra- 
tiarum Mediatrix nuncupatur. 17 Quod si hisce in terris S. Paulus 
Apostolus sine intermissione in orationibus memor erat fide- 
lium, 18 et instanter subsidium precum eorum pro se poscebat, 19 
multo magis expedit iuvatque ut nosmetipsos commendemus pre- 
cibus seu intercessioni eiusdem beatissimae Virginis Mariae. Ipsa 
enim, strictius intimiusque quam alia quaelibet pura creatura, 
immo modo unice sibi proprio, Deo et Christo, Filio Dei et 
Filio suo, copulatur; vehementius item quam quae maxime ex 
puris creaturis Deum diligit ab Eoque vicissim diligitur; ut 
mater Salvatoris (cf. Lc. 1, 31), gladio transfixa anima (cf. Lc. 
2, 35), sub cruce in Filio suo pro omnium salute moriente ex- 
perta est amorem Dei in amore hominum quodammodo summum 
fastigium attingere (cf. Io. 19, 25-27). Tot igitur tantisque titu- 
lis fulta, suo amore continuo apud Deum et Christum pro nobis 
intercedit, et quia eius intercessio totam suam vim et efficaciam 
haurit ex sacrificio cruento Filii sui benedicti, haec eius media- 
tio minime efficit ut unus Mediator Dei et hominum desinat esse 
homo Christus Iesus (cf. 1 Tim. 2, 5), sicut ex eius bonitate non 
sequitur, ut solus bonus desinat esse fons bonorum omnium, 
ipse Deus (cf. Mt. 19, 17, coll. Rom. 2, 4). 

Licet enim inter subordinatos mediatores, quibus Sapientis- 
simus Deus in oeconomia nostrae salutis uti voluit, nemo unus 
cogitari possit, qui reconciliandis Deo hominibus parem atque 
Dei Genitrix operam vel umquam contulerit, vel aliquando sit 
collaturus, tamen semper verum est Ipsam quoque in sua prae- 
destinatione et sanctitate item atque in omnibus donis, a Christo 
dependere Eique omnino subesse. 20 

Cum itaque haec humilis « Ancilla Domini », cui fecit « ma- 
gna qui potens est » (cf. Lc. 1, 49), omnium gratiarum Media- 
trix nuncupatur eo quod sociata fuit Christo in illis acquirendis, 
cumque advocata nostra et misericordiae mater ab Ecclesia 
invocatur, quoniam etiam nunc Christi gloriosi in caelis socia 
manens, pro omnibus per Christum intercedit, ita ut in omnibus 
gratiis hominibus conferendis adsit materna caritas B. Virginis, 23 
nullo modo mediatio unici nostri Mediatoris, iuxta absolutam 
significationem verborum Apostoli (1 Tim. 2, 5): « Unus enim 
Deus, unus et mediator Dei et hominum, homo Christus Iesus », 
obscuratur vel minuitur; 22 immo haec Christi mediatio extolli- 
tur et honoratur. Maria enim in Christo est mediatrix, eiusque 

mediatio non ex aliqua necessitate, sed ex beneplacito divino et 
superabundantia ac virtute meritorum Iesu provenit, mediatione 
Christi innititur, ab illa omnino dependet ex eademque totam 
vim obtinet. 

Quapropter Sacra Synodus theologos verbique divini prae- 
cones enixe hortatur ut sedulo adnitantur, studium imprimis Sa- 
crae Scripturae et SS. Patrum ad sensum Magisterii Ecclesiae 
excolentes, in vera luce ponere munera et officia B. Virginis cum 
aliis dogmatibus connexa, potissimum vero quae spectent ad Chri- 
stum, qui est centrum totius veritatis, sanctitatis et pietatis. 
Quo in labore semper servetur, ut dicitur, « analogia », seu dis- 
similis similitudo, quoties nomen aliquod aut officium simul de 
Christo et Virgine Maria praedicantur: etenim nullo modo Ma- 
ter Dei aequiparanda est Christo. 

4. [De singularibus privilegiis Dei hominumque Matris]. 
Maria Virgo a Deo, qui ineffabili eam prosecutus est amore, 
singularibus omnino privilegiis ornata est: mirabilis quippe fuit 
in suo ortu, ob immaculatam conceptionem; 23 mirabilis in sua 
vita, cum expers omnis culpae personalis, 24 insimul mater sem- 
perque, mente et corpore, virgo exstiterit; 25 mirabilis denique 
in suo exitu, quia etsi secundum antiquam et venerabilem tra- 
ditionem mortem subiit temporalem, 26 quo plenius Filio suo assi- 
milaretur, 27 nexibus tamen mortis cum deprimi minime potuis- 
set, corpore et anima gloriose in caelum assumpta est. 28 

Quae singularia privilegia aliaque dona gratiae a Christo 
Redemptore profluentia ita in eius honorem redundant ut ne- 
queamus Matris excelsa dona contemplari quin ipsius Filii divi- 
nitatem, bonitatem, amorem, omnipotentiam miremur atque ce- 
lebremus. 29 Siquidem iniuria matris afficit filium, ita et gloria 
matris in filium redundat: proinde, cum Maria singularem affi- 
nitatem habuerit cum Filio suo, decuit ut ex praevisis meritis 
perfectissimi Redemptoris, auctoris omnis sanctitatis, — qui in 
hunc mundum venit ut peccatum destrueret, — in primo instanti 
conceptionis ab omni labe peccati originalis praeservaretur im- 
munis, gratiisque ac donis longe ante omnes angelicos spiritus 
cunctosque sanctos ornaretur ut revera Mater Dei, filia Patris, 
sacrarium Spiritus Sancti, omnibus creaturis dignitate praecel- 
leret. 30 Omnino quoque oportebat, ut Filius, qui peculiari dilec- 
tionis affectu Matrem prosequebatur — quique voluit corpora- 
lem integritatem Matris in ipsomet partu incorruptam atque illi- 

batam manere, 31 ita ut « virginitatis gloria permanente lumen 
aeternum mundo » effunderet 32 — illud sacratissimum virgi- 
neum corpus, augustum divini Verbi tabernaculum, templum 
Dei, totum sanctum, totum castum, in cinerem resolvi non pa- 
teretur. 33 

5. [De cultu erga beatissimam Virginem Mariam]. Quo- 
niam igitur beatissimae Virgini singularis competit excellentia, 34 
ita ut et ab Archangelo nuntio Dei « gratia plena » (Lc. 1, 28), 
et ab Elisabeth, Spiritu Sancto repleta, benedicta inter mulieres 
(cf. Lc. 1, 42) salutari meruerit, nihil mirum si, quemadmodum 
ipsamet de seipsa prophetavit « beatam me dicent omnes gene- 
rationes » (Lc. 1, 48), cunctis a gentibus et ab universis ritibus, 
suffragiis saeculorum decursu continuo crescentibus, 35 omni qui- 
dem cum laude « beata » praedicatur, colitur, amatur, invocatur, 
eademque in exemplum ad imitandum proponitur. 36 Tantum 
vero abest ut huiusmodi singularis cultus marialis cultui divino 
latriae — quo Verbo Incarnato quemadmodum et Patri ac Spi- 
ritui Sancto adoratio exhibetur — detrimento sit, ut potius illi 
quam maxime faveat. Variae igitur formae pietatis erga Dei ho- 
minumque Matrem, quas Ecclesia, — intra limites sanae et or- 
thodoxae doctrinae pro temporum et locorum conditionibus et 
pro indole ingenioque fidelium — , approbavit, ad id spectant 
ut, dum Mater honoratur, Filius, in quo aeterno Patri compla- 
cuit omnem plenitudinem inhabitare (cf. Col. 1, 19), rite nosca- 
tur, ametur, glorificetur eiusque mandata serventur; et sic per 
Christum, qui est « via et veritas et vita » (Io. 14, 6), homines 
ad Dei unius ac trini cognitionem supremamque adorationem per- 
ducantur. 

Quam sanam, catholicam doctrinam Sacra Synodus consulto 
fortiterque docet eodemque tempore admonet Episcopos, ut se- 
dulo invigilent theologis divinique verbi praeconibus, ut ab omni 
falsa veritatis superlatione, quemadmodum et a nimia mentis 
angustia, in singulari Dei parentis dignitate consideranda absti- 
neant. 37 

Meminerint porro utriusque sexus fideles veram devotionem 
in quodam unius momenti affectu minime consistere, prorsus- 
que respuant omnem vanam credulitatem; e contra firmiter te- 
neant devotionem ex vera fide procedere, qua omnes adducimur * 
ad imitationem virtutum illius beatissimae Virginis, 38 quae fuit 
« ancilla Domini » (Lc. 1, 38), humillima et oboedientissima, quae- 

que fidelissime servavit, ea « conferens in corde suo » (Lc. 2, 19), 
quaecumque ad Verbum Incarnatum pertinebant (cf. Lc. 2, 51), 
beata quia credidit (cf. Lc. 1, 45) salutata. Nihil enim materna 
propinquitas Mariae profuisset, « nisi felicius Christum corde 
quam carne gestasset ». 39 

Quo debito honore ac reverentia Matrem Domini et Salva- 
toris nostri ipsos quoque haud paucos fratres separatos, potissi- 
mum vero Orientales, — qui fervido quodam impulsu in Deipa- 
ram peculiari modo colendam feruntur 40 — prosequi, magnum 
Sacrae Synodo gaudium ac solatium affert. 

Hinc manifesto patet perperam ac immerito exprobrari catho- 
licae Ecclesiae erga Deiparam cultum, tamquam si exinde aliquid 
ex cultu uni Deo ac Iesu Christo debito subduceretur. 

6. [Maria Sanctissima Fautrix unitatis christianae]. Maria, 
Mater et Virgo sanctissima, cum homines universos in Calvario 
habuerit materno cordi commendatos, vehementer cupit ut non 
modo illi qui uno donati sunt baptismate unoque Spiritu agun- 
tur, 41 verum etiam illi qui se fuisse a Christo Iesu redemptos 
ignorant, 42 una eademque, tum cum divino Salvatore tum inter 
se ipsos, fide et caritate cohaereant. Quapropter S. Synodus certa 
spe ac fiducia nititur fore ut haec Mater Dei hominumque, — quae 
intercessit (cf. Io. 2, 3) ut Verbum Incarnatum primum si- 
gnum operaretur in Cana Galileae, ex quo crediderunt in eum 
discipuli eius (cf. Io. 2, 11), atque nuper ortae Ecclesiae ad- 
stitit, 43 — patrocinio suo a Deo impetret ut tandem aliquando 
omnes in eumdem gregem sub uno Pastore conveniant (cf. Io. 
10, 16). 44 Quamobrem omnes prorsus christifideles hortatur, 
ut preces supplicationesque ad hanc Fautricem unitatis, 40 atque 
Adiutricem Christianorum, instanter effundant, ut, ipsa interce- 
dente, divinus eius Filius cunctas familias Gentium, et praepri- 
mis illos qui christiano nomine gloriantur, in unum Dei popu- 
lum congreget, qui Christi Vicarium in terris, beati Petri Suc- 
cessorem, — quem in Ephesina Synodo, ubi sollemniter dogma 
maternitatis divinae sancitum fuit, unanimi plausu Patres « Cu- 
stodem fidei » merito consalutarunt, 46 — tamquam communem 
Patrem amanter agnoscat. 

PRAENOTANDA 

I - Ad Commissionem Antepraeparatoriam Concilio Vatieano II ap- 
parando centena ac centena pervenerunt vota (circa 600), quibus postu- 
latur ut hoc in Oecumenico Concilio sermo fiat de Beatissima Virgine 
Maria [cf. Acta et Documenta Concilio Oecumenico Vaticano II appa- 
rando, Series I, Appendix voluminis II, Pars I, 1961, pp. 131-142]. 
Immo, haud desunt qui velint ut Concilium sive specialem quemdam 
tractatum « de augustissima Christi Matre », sive « Encyclicam » edat 
[cf. Acta et Documenta..., Series I, Vol. II, Pars II, pp. 540-543; 549], 
eo vel magis quod videtur « futurum Concilium de Ecclesia valde imper- 
fecte acturum esse nisi de Beata Maria Virgine quoque agatur, praesertim 
in hisce temporibus, ubi maximus conflictus adest fideles inter et Sata- 
nam » [cf. Acta et Documenta..., Series I, Vol. II, Pars V, p. 103]. Et 
sane, doctrina de Dei hominumque Matre tali via ac ratione hisce ultimis 
decenniis et a Summis Pontificibus et ab Episcopis et a theologis per- 
tractata est, ut iure meritoque tum a catholicis tum ab acatholicis expecte- 
tur clarum verbum ex quo pateat quid reapse Ecclesia Catholica qua talis, 
de munere, privilegiis et cultu mariali credit, tenet docetque. Id autem 
opportune fit in peculiari Const.: De Maria Matre Dei et Matre hominum. 

II - Quoniam « una cum sacris eiusmodi fontibus Deus Ecclesiae suae 
Magisterium vivum dedit, ad ea quoque illustranda et enucleanda, quae 
in fidei deposito nonnisi obscure ac velut implicite continentur » [Pius XII, 
Litt. Encycl. Humani generis, 12 aug. 1950: AAS 42 (1950) p. 569], 
et quoniam, uti notum est, potissimum Summi Pontifices huius ultimi saeculi 
doctrinam marianam in deposito fidei contentam illustrarunt, — praeprimis 
ac praecipue ad duas bullas dogmaticas, nempe: Ineffabilis Deus et Muni- 
ficentissimus Deus, et deinde ad varia documenta Romanorum Pontificum 
remittimus. Quae quidem documenta coadunata inveniuntur in operibus: 

— Marin H., S. L, Doctrina Pontificia, IV, Biblioteca de Autores 
Cristianos, Madrid 1954; 

— Notre-Dame, coll. « Les enseignements pontificaux », par les 
Moines de Solesmes, 1957; 

— Tondini H., Le encicliche mariane, Roma 1953; 

— Lemieux E., Marie: Documents pontificaux sur la Tres Sainte 
Vierge, parus depuis un siecle, 1854-1954, vol. I-IV, Quebec, 1954. 

Quae omnia, ut patet, desumpta sunt ex Actibus Romanorum Ponti- 
ficum [scilicet ASS, AAS, Pii IX P. M. Acta, Leonis XIII P. M. Acta, 
Pii X P. M. Acta], ad quae generatim remittimus. 

III - Hic illic remittitur ad quosdam fontes traditionis christianae. 
Attenta autem controversia inter theologos catholicos circa originem, aucto- 
ritatem et sensum talium fontium, hoc Schema opportune non singulis 
dictis sive Patrum sive theologorum, sed ipsius Magisterii Ecclesiae aucto- 
ritate nititur, cuius doctrinae certitudo a speciali assistentia Spiritus Sancti 
provenit, ita ut ad sensum huius Magisterii et Scriptura et Patres interpre- 
tandi sint. Neque silentio praetereundum ipsum quoque Pium XII, in Litte- 
ris Encyclicis Ad Caeli Reginam [cf. AAS 46 (1954) p. 628] allegare ma- 



CONGREGATIO GENERALIS XXXI 99 

xime discussa opera S. Ephraem, nempe Hymnos et Orationes, minime [100] 
sane volens ideo dare, ut dicitur, « garantiam » authenticitati talium ope- 
rum. Unde potius quam singulae notae (hic a nobis interim, seu ad tempus 
positae, et quae habent secundarium momentum) singulae propositiones 
schematis, in quibus nullum novum dogma, ut ex ipso schemate clare appa- 
ret, sed solida et sana doctrina Magisterii ecclesiastici prostat, sedulo pon- 
derandae et examini subiiciendae sunt. 

IV - Collatis singulis propositionibus huius brevissimi « Schematis » 
de Matre Dei cum nonnullis textibus, quos ex tot tantisque documentis 
marialibus Romanorum Pontificum attulimus, statim apparebit quod: 

1 ) Nulla prorsus est sententia in « Schemate » quae non f uerit a 
Summis Pontificibus prolata. 

2) Varii errores qui hodie circa beatissimam Virginem sparguntur 
reiecti sunt, veritatem faciendo in caritate. Ita e. g. corriguntur erratae 
opiniones : 

a) quod virginitas in partu B. V. Mariae sit univoca, identica, 
absque ullo alio elemento, cum virginitate ante partum; 

b) quod beatissima Virgo tempore Annuntiationis prorsus igno- 
raverit Filium, quem conceptura erat, esse Deum; 

c) reiicitur error tum « maximalistarum » qui vel ita loquuntur ac 
si B. Virgo nos eodem fere modo ac Christus redemisset, vel dicunt Ma- 
riam mortuam non esse, aut redemptam non esse; tum « minimalistarum » 
qui tali via ac ratione scribunt ac si Mater Dei esset eiusdem speciei mem- 
brum Ecclesiae sicut et ceteri filii Adae... 

3) Etsi quoad argumenta pertractata « tota et integra doctrina ca- 
tholica est proposita et exposita » [Instructio S. C. S. OfEcii De motu 
oecumenico: AAS 42 (1950) p. 144], tamen iugiter prae oculis habiti 
sunt fratres separati eorumque modus cogitandi. Quapropter: 

a) Omissae sunt expressiones et vocabula quaedam a Summis Pon- 
tificibus adhibita, quae, licet in se verissima, possent difficilius intelligi a 
fratribus separatis (in casu a protestantibus). Inter alia vocabula adnu- 
merari queunt sequentia: « Corredemptrix humani generis » [S. Pius X, 
Pius XI]; « Reparatrix totius orbis» [Leo XIII]; « materna in Filium 
iura pro hominum salute abdicavit » [Benedictus XV, Pius XII], « me- 
rito dici queat Ipsam cum Christo humanum genus redemisse » [Bene- 
dictus XV], etc; 

b) Inculcatum est quod oportet considerare oeconomiam nostrae 
salutis non quo pacto id posse queat, sed quo hanc oeconomiam Deus 
voluit [cf. dictum Leonis XIII circa Ecclesiam in Litt. Encycl. Satis co- 
gnitum } 29 iun. 1896: Denz. 1954]; 

c) Explicatum est quomodo mediatio B. Virginis, nedum media- 
tioni Christi officiat, potius illam exaltet et honoret; item quomodo cultus 
marialis nullo modo cultui Deo vel Christo debito detrimento sit, etc; 

d) Dogmata Immaculatae Conceptionis et Assumptionis, argumen- 
tis a ratione theologica desumptis et a Patribus Graecis diffuse expositis 
necnon in Const. dogmatica Munificentissimus Deus reassumptis, ita illu- 
strantur ut saltem ipsum factum istius duplicis privilegii mariani cuique 
menti christianae obvium ac rationabile appareat; 

[101] e) Omnes christifideles invitantur ut effundant concordes preces 

ad Fautricem unionis christianae, ut tandem adimpleatur illud mandatum 
Christi: « ut sit unum ovile et unus Pastor »! 

V - Notae et commentaria quae sequuntur ad id unice spectant ut 
auxilio possint esse ad recte ipsum textum huius Constitutionis diiudican- 
dum. In ipsomet schemate definitivo, a Patribus approbato, possent retineri, 
una cum allegationibus Sacrae Scripturae, tantummodo paucissimae aliae 
allegationes et hoc etiam ne schema dogmaticum aspectum alicuius theseos 
doctoralis obtineat. 



NOTAE 

1 Pius IX, Bulla Inefabilis Deus, 8 dec. 1854: Pii IX P. M. Acta, 
pars I, vol. I, p. 599: « vel ipsissirna verba, quibus divinae Scripturae 
de increata Sapientia loquuntur, eiusque sempiternas origines repraesentant, 
consuevit tum in eeclesiasticis officiis, tum in sacrosancta Liturgia adhibere, 
et ad illius Virginis primordia transferre, quae uno eodemque decreto cum 
Divinae Sapientiae incarnatione fuerant praestituta »; 

Leo XIII, Litt. Encycl. Augustissimae Virginis, 12 sept. 1897: Leo- 
nis XIII P. M. Acta, XVII, p. 285: [Deus] « eam enim ab aeterno ordi- 
navit ut Mater Verbi fieret humanam carnem assumpturi; ideoque inter 
omnia, quae essent in triplici ordine naturae, gratiae, gloriaeque pulcher- 
rima, ita distinxit, ut merito eidem Ecclesia verba illa tribuerit: " Ego ex 
ore Altissimi prodivi, primogenita ante omnem creaturam " [Eccli. 24, 5] »; 

Pius XII, Const. Apost. Munificentissimus Deus, 1 nov. 1950: AAS 
42 (1950) p. 768: « Idcirco augusta Dei Mater, Iesu Christo, inde ab 
omni aeternitate " uno eodemque decreto " praedestinationis, arcano modo 
coniuncta... ». 

3 S. Augustinus, De sancta virginitate, VI, 6: PL 40, 399, CSEL 
41, 240. 

3 S. Augustinus, Sermo 25, De verbis Evangelii Matthaei XII ', 
41-50, 7: PL 46, 938: « Maria portio est Ecclesiae, sanctum membrum, 
excellens membrum, supereminens membrum, sed tamen totius corporis 
membrum ». 

4 S. Ambrosius, In Luc. II, 7: PL 15, 1555 (1635-1636), CSEL, 32/4, 
45: Maria « bene desponsata, sed virgo quia est Ecclesiae typus »; 

Cf. S. Augustinus, Sermo 213, 7: PL 38, 1064: « Mariae simil- 
lima est » Ecclesia. [Cf. Morin G., O.S.B., S. Aurelii Augustini Tracta- 
tus sive sermones inediti ex cod. Gueljerbytano 4096, Monaci 1917, p. 7]; 

S. Augustinus, Sermo 25, De verbis Ev. Matthaei XII, 41-50: PL 46, 
938: « In ipsius typo [Ecclesiae] Maria virgo praecessit »; cf. Denis M., 
Sancti Aurelii Augustini Hipponensis Episcopi Sermones inediti adiunctis 
quibusdam dubiis, Vindobonae 1792, pp. 116-124; Morin G., O.S.B., 
S. Augustini Sermones post Maurinos reperti probatae dumtaxat auctori- 
tatis nunc primum disquisiti..., in: Miscell. Agostiniana (Studi e Te*ti, I), 
Romae 1930, p. 163. 

5 Cf. Leo XIII, Litt. Encycl. Adiutricem populi, 5 sept. 18^5: Leo- 

nis XIII P. M. Acta, XV, p. 302: « ...verissime quidem Mater Ecclesiae [102] 
atque magistra et regina Apostolorum... »; 

Benedictus XIV, Bulla aurea Gloriosae Dominae, 27 sept. 1748 
[Documentos Marianos, n. 210]: « ... Catholica Ecclesia, Sancti Spiritus 
magisterio edocta, eamdem... tamquam amantissimam Matrem... semper 
professa est ». 

6 S. Augustinus, Quaestiones Octoginta tres, q. 11: PL 40, 14; 
De Trin. I, 13, c. 18: PL 42, 1032. 

Innocentius III, Sermo 28, In Assumptione B. M. V.: PL 217, 581: 
« Oportebat enim, ut sicut per feminam mors intravit in orbem, ita per fe- 
minam vita rediret in orbem. Et ideo quod damnavit Eva, salvavit Maria, 
ut unde mors oriebatur, inde vita resurgeret... ». 

Pius XII, Litt. Encycl. Ad caeli Reginam, 11 oct. 1954: AAS 46 
(1954), pp. 634-635: « Si Maria, in spirituali procuranda salute, cum Iesu 
Christo, ipsius salutis principio, ex Dei placito sociata fuit } et quidem simili 
quodam modo, quo Heva fuit cum Adam, mortis principio, consociata, ita 
ut asseverari possit nostrae salutis opus, secundum quandam " recapitula- 
tionem " [S. Irenaeus, Adv. haer., V, 19: PG 7, 1175 B] peractum fuisse, 
in qua genus humanum, sicut per virginem morti adstrictum fuit, ita per 
virginem salvatur... ». 

7 Alexander VII, In Bulla Sollicitudo omnium Bcclesiarum, 8 dec. 
1661, adhibuit formulam « eius animam in primo instanti creationis atque 
infusionis in corpus fuisse speciali Dei gratia et privilegio, intuitu meritorum 
Iesu Christi eius Filii humani generis Redemptoris, a macula peccati ori- 
ginalis praeservatam immunem » [cf. Virgo Immaculata, in: Acta Congressus 
Mariologici-Mariani, Romae anno 1954 celebrati, vol. II, Romae 1956, 
p. 219; Bulla Ineffabilis Deus: Pii IX P. M. Acta, pars I, vol. I, p. 602]. 

In ipsamet Bulla legitur: « Omnes pariter norunt quantopere solliciti 
fuerint Sacrorum Antistites vel in istis ecclesiasticis conventibus palam 
publiceque profiteri, sanctissimam Dei Genitricem Virginem Mariam ob 
praevisa Christi Domini Redemptoris merita numquam originali subiacuis- 
se peccato, sed praeservatam omnino fuisse ab originis labe, et IDCIRCO 
sublimiori modo redemptam » [Sardi V., La solenne definixione del dog- 
ma delVImmacolato concepimento, Romae, 1905, II, p. 306]. 

In Instrumento dogmaticae definitionis Immaculati Conceptus Beatae 
V. Mariae legitur: « gratia plenam, benedictam in mulieribus, omnino nem- 
pe ab originis labe praeservatam, ET IDCIRCO SUBLIMIORI MODO 
REDEMPTAM» [Sardi V, Op. cit., II, p. 454]. 

Pius XII, Litt. Encycl. Fulgens corona, 8 sept. 1953: AAS 45 (1953) 
p. 581: « Facile cernimus Christum Dominum perfectissimo quodam modo 
divinam Matrem suam revera redemisse, cum, Ipsius meritorum intuitu, 
eadem a Deo praeservata esset a quavis hereditaria labe immunis ». 

8 In Lc. 1, maternitas divina proponitur Mariae [30-33], Maria dif- 
ficultates exponit quas angelus solvit [34-37], et tunc demum Maria as- 
sentitur [38]. 

S. Leo Magnus, Sermo 21, c. 1: PL 54, 191: « Virgo regia Davidi- 
cae stirpis eligitur, quae sacro gravidanda foetu divinam humanamque 
prolem prius conciperet mente quam corpore ». 

[103] Innocentius III, Sermo 12: In Purificatione B. V. M.: PL 217, 

506: « His ita peractis, statim Spiritus Sanctus advenit, et triplicem viam 
ante faciem Domini praeparavit. Prima fuit virginalis consensio... ». 

Leo XIII, Litt. Encycl. Octobri mense, 22 sept. 1891: Leonis XIII 
P. M. Acta, XI, p. 303: « Filius Dei aeternus, quum, ad hominis redemptio- 
nem et decus, hominis naturam vellet suscipere, eaque re mysticum quod- 
dam cum universo humano genere initurus esset connubium, non id ante 
perfecit quam liberrima consensio accessisset designatae Matris, quae ipsius 
generis humani personam quodammodo agebat ». 

Leo XIII, Litt. Encycl. lucunda semper, 8 sept. 1894: Leonis XIII 
P. M. Acta, XIV, p. 307: « Filius enim Dei aeternus sese inclinat ad homi- 
nes, homo factus; assentiente vero Maria et concipiente de Spiritu Sancto ». 
B. Virgine in Annuntiatione fuit origo missionis et gloriae B. Virginis 

9 Iuxta doctrinam Romanorum Pontificum, « FIAT » prolatum a 

Leo XIII, Litt. Encycl. Octobri mense: ASS 24 (1891) p. 195. Vir- 
gineum consensum fuisse omnino liberum quamplurimi sancti, Patres et 
theologi affirmant. Cf. Bover I. M., Deiparae Virginis consensus corre- 
demptionis ac mediationis fundamentum, Matriti 1942, pp. 245-248. 
conscia loci et muneris quatenus est Mater Redemptoris et hominum; re- 
Matris et Reginae. Maria fuit sibi conscia se concipere Verbum Dei; fuit 
sponsum dedit angelo prompte et nomine totius humanitatis faciens pos- 
sibilem passionem, mortem et resurrectionem Christi; cum hoc « FIAT » 
facta est mater spiritualis hominum. Cf. Notre-Dame, « Les enseign. 
pontif. », p. [73], n. 701, 741, 214, 372, 381, 230, 648. 

S. Leo Magnus, Sermo 6 in Nativitate Domini: PL 54, 213: « Gene- 
ratio enim Christi origo est populi christiani, et natalis Capitis natalis est 
corporis ». 

Leo XIII, Litt. Apost. Parta humano generi, 8 sept. 1901: Leonis XIII 
P. M. Acta, XXI, p. 158: « O quam suavis igitur, quam grata angelica salu- 
tatio accidit beatae Virgini, quae tum, cum Gabriel eam salutavit, SENSIT 
SE DE SPIRITU SANCTO CONCEPISSE Verbum Dei ». 

Leo XIII, Litt. Encycl. Videntem piumque, 20 sept. 1896: Leonis XIII 
P. M. Acta, XVI, pp. 282-283: « Ipsa ad homines in sempiternum ruentes 
exitium Servatorem adduxit, iam tunc scilicet quum pacifici sacramenti 
nuncium, ab Angelo in terris allatum, admirabili assensu loco totius hu- 
manae naturae, excepit... inde simul elucent Mariae promerita de recon- 
ciliatione et salute nostra ». 

S. Pius X, Litt. Encycl. Ad diem illum, 2 febr. 1904: Acta Pii X, 
I, pp. 152-153: « An non Christi mater Maria? Nostra igitur et mater 
est... aeternum Dei Filium non ideo tantum concepit Virgo ut fieret homo, 
humanam ex ea assumens naturam; verum etiam ut, per naturam ex ea 
assumptam, mortalium fieret sospitator. ... In uno igitur eodemque alvo 
castissimae Matris et carnem Christus sibi assumpsit et spiritale simul 
corpus adiunxit, ex iis nempe coagmentatum qui credituri erant in eum. 
Ita ut Salvatorem habens Maria in utero, illos etiam dici queat gessisse 
omnes, quorum vitam continebat vita Salvatoris. Universi ergo, quotquot 
cum Christo iungimur, quique, ut ait Apostolus, membra sumus corporis 
eius, de came eius et ossibus eius, de Mariae utero egressi sumus, tam- 

quam corporis instar cohaerentis cum capite. Unde, spiritali quidem ratione [104] 
ac mystica, et Mariae filii nos dicimur, et ipsa nostrum omnium mater est... ». 

Eamdem ideam repetit Pius XII in sermone ad Congressum Maria- 
num Canadensem, 19 iun. 1947: AAS 39 (1947) pp. 268-270. 

Pius XII, Litt. Encycl. Mystici Corporis, 29 iun. 1943: AAS 35 
(1943) pp. 247-248: « Ipsa fuit, quae Christum Dominum, iam in virgi- 
neo gremio suo Ecclesiae Capitis dignitate donatum... edidit... Ipsa igitur, 
omnium membrorum Christi sanctissima Genitrix... ». 

Ibid., p. 247: « Quaeque consensit " loco totius humanae naturae 
ut " quoddam spirituale matrimonium inter Filium Dei et humanam natu- 
ram " haberetur ». 

Bover I. M., in op. cit. per plus quam 350 paginas probare conatur 
Deiparae Virginis consensum corredemptionis ac mediationis fundamen- 
tum esse. Et sane, angelus Virgini una cum divina maternitate humanam 
quoque salutem annuntiat, et Virgo, angelo respondens, humanam quoque 
salutem intendit ac spectat. Ulterius, Incarnatio est salutis exordium, et 
divina maternitas ad humanam salutem a Deo providenter ordinatur et 
fructum edit formaliter salutarem. 

S. Ioannes Damascenus, Homilia 1 in Nativ. B. V. M.\ PG 96, 671: 
« Maria divinae obsequens voluntati, deceptorem anguem ipsa decepit, ac 
mundo immortalitatem invexit ». 

Nota sunt praeterea verba S. Leonis, Sermo in Nativ. Domini, c. 1: 
PL 54, 191: « Prius mente quam corpore » Virgo concepit. 

Cf. etiam S. Augustinus, Sermo 215, 4: PL 38, 1074. Est con- 
sensus in Salvatorem incarnandum qui [Mt. 1, 21] « salvum faciet popu- 
lum suum a peccatis eorum ». 

Notum est auctores catholicos haud idem sentire quoad varios textus 
patristicos, qui in supra allegato opere P. Bover leguntur. Id potissimum 
dicendum quod attinet ad scripta S. Ephraem, de quo iure meritoque 
scribit Ricciotti: « Trattare degli scritti di S. Efrem e come mettersi a 
navigare in un mare le cui rive ancora non siano state tutte esplorate e 
sulla cui superficie s^intravedono minacciosi molti scogli: il mare e la 
quantita degli scritti, le rive sono il loro numero, gli scogli sono le inter- 
polazioni e false attribuzioni » [cf. Ricciotti G., S. Efrem Siro..., Roma- 
Torino 1925, p. 91]. 

10 Cf. Lc. 2, 1-7; 2, 16-20; 22, 22-38; Mt. 1, 20-23; 2, 11. 13-15; 
Io. 19, 25-27. 

Leo XIII, Litt. Apost. Parta humano generi, 1. c. XXI, p. 159: Maria 
« mysteriis nostrae Redemptionis... non adfuit tantum, sed interfuit ». 

Leo XIII, Litt. Encycl. lucunda semper: 1. c. XIV, p. 307: « Quum 
enim se Deo vel ancillam ad matris officium exhibuit vel totam cum Filio 
in templo devovit, utroque ex facto iam tum (!) consors cum eo exstitit 
laboriosae pro humano genere expiationis ». 

S. Pius X, Litt. Encycl. Ad diem illum, 2 febr. 1904: Acta Pii X, I, 
p. 150: « Opus est omnino sanctissimam eius Matrem mysteriorum divi- 
norum participem ac veluti custodem agnoscere, in qua, tamquam in fun- 
damento post Christum nobilissimo, fidei saeculorum omnium exstruitur 
aedificatio ». 

[105] 11 Summi Pontifices loquendo de Maria sub cruce dicunt quod Maria 

exercebat actus fidei, spei et caritatis, ita unita amore doloribus Christi ut 
sit connexio inter compassionem Mariae et redemptionem; ipsa renuntiat 
iuribus maternis et offert sacrificium maternum, fitque nostra mater spiri- 
tualis. Paucis verbis: compassio Mariae connexionem habet cum redem- 
ptione, talique modo ut ipsa inde merito dici possit corredemptrix, et per 
modum unius recensentur fructus redemptionis Christi et compassionis 
Mariae. 

En quidam textus: 

Leo XIII, Litt. Apost. lucunda semper, 8 sept. 1894: Acta Leo- 
nis XIII, XIV, pp. 307-308: « Concors cum eo exstitit laboriosae pro hu- 
mano genere expiationis: ex quo etiam, in acerbissimis Filii angoribus et 
cruciamentis, maxime animo condoluisse dubitandum non est. Ceterum, 
praesente ipsa et spectante, divinum illud sacrificium erat conficiendum, 
cui victimam de se generosa aluerat... stabat iuxta crucem Iesu Maria, 
Mater eius, quae tacta in nos caritate immensa ut susciperet filios, Filium 
ipsa suum ultro obtulit iustitiae divinae, cum eo commoriens corde, doloris 
gladio transfixa ». 

S. Pius X, Litt. Encycl. Ad diem illum, 2 febr. 1904: Acta Pii X, 
I, p. 153: « Ad haec, Deiparae sanctissimae non hoc tantum in laude po- 
nendum est quod nascituro ex humanis membris Unigenito Deo carnis 
suae materiam ministravit, qua nimirum saluti hominum compararetur 
hostia; verum etiam officium eiusdem hostiae custodiendae nutriendaeque 
atque adeo, stato tempore, sistendae ad aram ». 

Benedictus XV, Litt. Apost. Inter sodalicia, 22 mart. 1918: AAS 10 
(1918) p. 182: « Ita cum Filio patiente et moriente passa est et paene 
commortua, sic materna in Filium iura pro hominum salute abdicavit pla- 
candaeque Dei iustitiae, quantum ad se pertinebat, Filium immolavit, ut 
dici merito queat, Ipsam cum Christo humanum genus redemisse ». 

Pius XI, Litt. Encycl. Miserentissimus Redemptor, 8 maii 1928: 
AAS 20 (1928) p. 178: « Praesens arrideat Virgo Dei Parens benignis- 
sima, quae, cum Iesum nobis Redemptorem ediderit, aluerit, apud cru- 
cem hostiam obtulerit, per arcanam cum Christo coniunctionem eiusdemque 
gratiam omnino singularem, Reparatrix item extitit pieque appellatur ». 

Pius XII, Litt. Encycl. Mystici Corporis: AAS 35 (1943), p. 247: 
« Ipsa fuit, quae vel propriae vel hereditariae labis expers, arctissime sem- 
per cum Filio suo coniuncta, eumdem in Golgotha, una cum maternorum 
iurium maternique amoris sui holocausto, nova veluti Eva, pro omnibus 
Adae filiis, miserando eius lapsu foedatis, Aeterno Patri obtulit ». 

Afferri quoque potuissent, praeter testimonia Ss. Roberti Bellarmini 
et Petri Canisii, permultae aliorum theologorum auctoritates. 

12 Notum est plures Vicarios Christi constanter et consulto affirmasse 
Iesum Christum sanxisse Matrem suam nostram quoque esse Matrem, 
eamque testamento illo sollemni a Ioanne tradito [cf. Io. 19, 26-27], 
nobis in persona Discipuli dilecti reliquisse; cf. Unger D., O.F.M. Cap., 
The Meaning of John 19. 26-27 in the Light of Papal Documents, in: 
Marianum 21 (1959), pp. 186-221, ubi afferuntur testimonia Benedi- 
cti XIV, Pn VIII, Gregorii XVI, Pn IX, Leonis XIII, Benedicti XV, 



CONGREGATIO GENERALIS XXXI 



105 



Pn XI, Pn XII. Ex hisce quamplurimis testimoniis en quaedam tan- [106] 
tummodo: 

Leo XIII, Litt. Encycl. Octobri mense: ASS 24 (1891-92) p. 196: 
«... talem de cruce praedicavit, quum universitatem humani generis, in 
Ioanne discipulo, curandam ei fovendamque commisit... »; 

Id., Epist. Apost. Amantissimae voluntatis, 14 apr. 1895: ASS 27 
(1894/95) p. 592: « ... sanctissimam Dei Genitricem, quam humano ge- 
neri Christus ipse e cruce reliquit atque attribuit matrem... »; 

Id., Lit. Encycl. Adiutricem populi: ASS 28 (1895/96) p. 130: 
« Eximiae in nos caritatis [Christi] mysterium ex eo quoque luculenter 
proditur, quod moriens Matrem ille suam Ioanni discipulo matrem voluit 
relictam, testamento memori: " Ecce filius tuus ". In Ioanne autem, quod 
perpetuo sensit Ecclesia, designavit Christus personam humani generis, 
eorum in primis qui sibi ex fide adhaerescerent... »; 

Benedictus XV, Litt. Apost. Inter Sodalicia, 22 mart. 1918: AAS 10 
(1918) p. 182: « Liquet item, Virginem Perdolentem, utpote quae, a Iesu 
Christo universorum hominum Mater constituta... »; 

Pius XI, Litt. Apost. Explorata res, 2 febr. 1923: AAS 15 (1923) 
p. 104: « ... Virgo perdolens redemptionis opus cum Iesu Christo partici- 
pavit, et constituta hominum Mater, eos, sibi veluti testamento divinae 
caritatis commendatos, amplexa... »; 

Id., Litt. Encycl. Lux veritatis, 25 dec. 1931: AAS (1931) p. 514: 
«... talem de cruce praedicavit, cum universitatem humani generis in 
Ioanne discipulo, curandam ei fovendamque commisit » [citando Encycl. 
Leonis XIII, cf. supra]; 

Pius XII, Litt. Encycl. Fulgens corona, 8 sept. 1953: AAS 45 (1953) 
p. 584: «...Mater nostra Maria nihil optatius habet, nihil iucundius, 
quam cum eos videt, quos sub Cruce Nati in eius vicem suscepit filios... »; 

Id., Epist. ad Em.mum Card. Al. Maglione, 15 apr. 1942: AAS 34 
(1942) p. 126; 

Id., Alloc. Iis qui interfuerunt Conventui Sodalitatis internationalis 
" Filiorum Mariae Immaculatae 17 iul. 1954: AAS 46 (1954) p. 494; 

Ioannes XXIII, Nuntms Radiophonicus VII Congressui Mariano 
Galliae: UOss. Rom. 10-11 iul. 1961: « La sainte Ecriture, avec ce point 
tres lumineux... qui vous conduit... au sommet sublime de la theologie 
mariale, Jesus au haut sur la croix: a ses pieds, Marie, la mere, et Jean, 
PApotre de predilection... »; 

Id., Vomaggio dei redenti alla Madre celeste: VOss. Rom. 8 sept. 
1960: « II Nuovo Testamento incomincia, ben si puo dire, con le parole 
del divino Inviato: " Angelus Domini nuntiavit Mariae ". Al termine, al 
vertice della comunicazione della Divinita con Pumanita, e Gesii il Reden- 
tore del mondo, il quale, poco prima della sua morte di croce, affida Maria 
alPApostolo Giovanni dicendogli: " Ecco tua Madre e raccomandando 
il discepolo a Maria aggiunge: " Ecco il tuo figlio ". II testamento del Si- 
gnore e il suggello, la manifestazione piu alta della vita della santa Chiesa... 
Nella vita del cristiano tutto dunque e illuminato da questa nota che tocca 
il cuore: Maria nostra Madre ». 

[107] Cf. Kerrigan A., O.F.M., Jo. 19, 23-17 in the Light of ]ohannine 

Theology and the Old Testament, in: Antonianum 35 (1960) pp. 369-416. 

13 Act. 1, 14; 2, 1-4. 

Leo XIII, Litt. Encycl. Superiore anno, 30 aug. 1884: Acta Leo- 
nis XIII, IV, p. 124: « Intuendum item in exemplum Apostolorum, qui 
maximum Spiritus Paracliti donum sibi promissum exspectaverunt, perse- 
verantes unanimiter in oratione cum Maria Matre Iesu ». 

Leo XIII, Litt. Encycl. Adiutricem populi: Acta Leonis XIII, XV, 
p. 302: « In Ioanne autem, quod perpetuo sensit Ecclesia, designavit 
Christus personam humani generis... Huius igitur singularis muneris et 
laboriosi partes ea suscepit obiitque magnanima, consecratis in Caenaculo 
auspiciis: christianae gentis primitias iam tum sanctimonia exempli, aucto- 
ritate consilii, solatii suavitate, efficacitate sanctarum precum admirabiliter 
fovit; verissime quidem mater Ecclesiae atque magistra et regina Aposto- 
lorum, quibus largita etiam est de divinis oraculis quae conservabat in 
corde suo ». 

Leo XIII, Litt. Apost. lucunda semper, 8 sept. 1894: Acta Leo- 
nis XIII, XIV, p. 308: « Quoniam vero humanae redemptionis sacramen- 
tum non ante perfectum erit quam promissus a Christo Spiritus Sanctus 
advenerit, ipsam idcirco in memori Caenaculo contemplamur, ubi simul 
cum Apostolis pro eisque postulans inenarrabili gemitu, eiusdem Paracliti 
amplitudinem maturat Ecclesiae, supremum Christi donum, thesaurum 
nullo tempore defecturum ». 

Pius XII, Litt. Encycl. Mystici Corporis: AAS 35 (1943) p. 248: 
« Ipsa fuit, quae validissimis suis precibus impetravit, ut Divini Redem- 
ptoris Spiritus, iam in Cruce datus, recens ortae Ecclesiae prodigialibus 
muneribus Pentecostes die conferretur ». 

14 Pius XII, Litt. Encycl. Ad caeli Reginam, 11 oct. 1954: AAS 46 
(1954) pp. 625-640. Hisce in litteris encyclicis quibus festum universale 
Mariae Reginae instituitur, huius regalitatis factum, tituli, natura expla- 
nantur. Regalitas Mariae eruitur ex Sacra Scriptura [Lc. 1, 30-35], ex 
traditione, ex ratione theologica: nempe ex divina maternitate et ex con- 
sortio cum Christo Rege. « Si Maria — scribit Pius XII, /. c. p. 634 ss. — 
in spirituali procuranda salute, cum Iesu Christo, ipsius salutis principio, 
ex Dei placito sociata fuit, et quidem simili quodam modo, quo Heva 
fuit cum Adam, mortis principio, consociata, ita ut asseverari possit no- 
strae salutis opus, secundum quandam " recapitulationem " peractum 
fuisse, in qua genus humanum, sicut per virginem morti adstrictum fuit, 
ita per virginem salvatur; si praeterea asseverari itidem potest hanc glo- 
riosissimam Dominam ideo fuisse Christi matrem delectam w ut redimendi 
generis humani " consors efficeretur w ...; inde procul dubio concludere licet, 
quemadmodum Christus, novus Adam, non tantum quia Dei Filius est, 
Rex dici debet, sed etiam quia Redemptor est noster, ita quodam analogiae 
modo, Beatissimam Virginem esse Reginam non tantummodo quia mater 
Dei est, verum etiam quod nova veluti Heva cum novo Adam consocia- 
ta fuit ». 

Pag. 635: « Nullum igitur dubium est Mariam Sanctissimam digni- 

tate sua super omnes res creatas excellere itemque super omnes post Fi- [108] 
lium suum obtinere primatum ». 

15 De tendentia « minimalistica » inter ipsos quosdam catholicos viros 
sparsa, qui potissimum sic dictam viam « ecclesiologicam » tenent, cf. e. g. 
Pinsk J., Grundsatzliche und praktische Erivagungen zur christlichen 
Verkundigung im Marianischen ]ahr, Berlin 1954; 

Geiselmann J. R., Marien-Mythos und Marien-Glaube, in: Maria in 
Glaube und Frdmmigkeit..., 1954, pp. 39-91. 

Pius XII, Nuntius Radiophonicus Iis qui interjuerunt conventui in- 
ternationali mariologico-mariano, Romae liabito, 24 oct. 1954: AAS 46 
(1954) p. 679: « Etsi verum est Beatissimam Virginem quoque, uti nos, 
Ecclesiae esse membrum, tamen non minus verum est eam esse Corporis 
Christi Mystici membrum PLANE SINGULARE ». 

16 In antiquitate christiana Maria solet nuncupari Eva qui titulus ex 
principio recirculationis seu parallelismi inter Mariam et Evam videtur 
esse desumptus. Testimonium huius adstat iam apud S. Iustinum (Dia- 
logus cum Triphone, 100: PG 6, 710): « Et cum Eum Filium Dei esse... 
legamus... et ex Virgine hominem esse factum, ut qua initium orta a 
serpente inoboedientia accepit, eadem et dissolutionem acciperet... ». 
Eodem autem principio suffultus S. Irenaeus Mariam explicite appellat 
causam salutis universi generis humani (Adversus haereses, III, c. 24, 4: 
PG 7, 959). Post Concilium Ephesinum ipsemet titulus Mediatricis veL 
ut graeci aiunt, Mesites seu Mesetria, Mariae attribuitur. Apud sat anti- 
quum auctorem (quidam dicunt saec. v, sed certe ante saec. viii) legitur: 
« Ipsa enim est caeli et terrae Mediatrix, quae unionem naturaliter per- 
egit » (Homilia V de laudibus S. Mariae Deiparae: PG 43, 491). Qui 
titulus communior in dies evasit, uti videre est apud S. Andream Creten- 
sem (PG 97, 866), S. Germanum Constantinopolitanum (In Dormitione 
Deiparae: PG 98, 362, 369), S. Ioannem Damascenum (In Annuntiatio- 
ne B. V. Mariae: PG 96, 659), etc. Neque desunt SS. Patres qui Ma- 
riam salutant ceu « Adiutricem Redemptoris » (cf . Encomium in Dormi- 
tionem S. Dominae Nostrae: PG 86, 3294), vel matrem viventium, idque 
allegando Gen. 3, 15 (S. Epiphanius, Adversus haereses, 78: PG 42, 727). 

Quae omnia evoluta sunt a Theologis et a Summis Pontificibus, et 
creata est nomenclatura, ubi Maria vocatur mox Mater spiritualis hominum, 
mox Regina caeli et terrae, alia vice Nova Heva, Mediatrix, Dispensatrix 
omnium gratiarum, immo et Corredemptrix. Quod attinet ad titulum 
« Regina » cf. notam 14 ; quoad titulum « Mater spiritualis », « Mater ho- 
minum » cf. notam 12 ; quoad titulum « Corredemptrix », « Socia Christi 
Redemptoris » hic quaedam adiungenda sunt: 

Iam saeculo x occurrit titulus Redemptrix: « Sancta redemptrix mun- 
di, ora pro nobis ». Quando saeculo xv et xvi hic titulus usitatus evadit, 
et iam percipitur immediata cooperatio B. Virginis in opere nostrae re- 
demptionis, vocabulo « Redemptrix » additur « con », et ita Mater Dei 
nuncupatur « corredemptrix », dum Christus « Redemptor » appellari 
pergit. Inde a saeculo xvn, titulus « Corredemptrix » communissime usur- 
patur non solum in operibus pietati ac devotioni inservientibus, verum 

[109] etiam in quamplurimis tractatibus theologicis [cf. Carol J., De corre- 
demptione Beatae Virginis Mariae, Romae, 1950, p. 482]. 

Quod vero attinet ad Romanos Pontifices, occurrit in quibusdam texti- 
bus S. Pii et Pii XI, in contextibus minoris ponderis: cf. ASS 41 (1908) 
p. 409; AAS 6 (1914) pp. 108 s.; VOsserv. Rom. 29-30 apr. 1935. 

Pius XII consulto vitare voluit hanc expressionem adhibendo fre- 
quenter formulas « Socia Redemptoris », « Generosa Redemptoris Socia », 
« Alma Redemptoris Socia », « Socia in Divini Redemptoris opere ». 

Consortium Mariae cum Iesu in oeconomia nostrae salutis saepe sae- 
pius a Summis Pontificibus extollitur: « ad magnam Dei Matrem eam- 
demque reparandi humani generis consortem » [Leo XIII, Const. Apost. 
Ubi primum, 2 febr. 1898: Acta Leonis XIII, XVIII, p. 161]; 

Pius XI, Alloc. peregrinantibus e dioecesi Vicent.: UOsserv. Rom. 
1 dec. 1933: « II Redentore non poteva, per necessita di cose, non asso- 
ciare la Madre Sua alla Sua opera, e per questo noi la invochiamo col 
titolo di Corredentrice... »; 

Pius XII, Litt. Encycl. Ad caeli Reginam, 11 oct. 1954: AAS 46 
(1954) p. 634: « Si Maria, in spirituali procuranda salute cum Iesu 
Christo, ipsius salutis principio, ex Dei placito sociata fuit... ». 

Praeter titulos allatos adsunt quamplurimi alii, quibus a christifi- 
delibus Maria salutatur. 

Leo XIII, Litt. Encycl. Supremi Apostolatus, 1 sept. 1883: Acta 
Leonis XIII, III, p. 282: « Veteris et recentioris aevi historiae, ac sanctio- 
res Ecclesiae fasti publicas privatasque ad Deiparam obsecrationes vota 
commemorant, ac vicissim praebita per Ipsam auxilia partamque divinitus 
tranquillitatem et pacem. Hinc insignes illi tituli, quibus Eam catholicae 
gentes christianorum Auxiliatricem, Opiferam, Solatricem, bellorum po- 
tentem Victricem, Paciferam consalutarunt ». 

Cf. Pius VI, Const. Auctorem fidei, 28 aug. 1794 [Documentos Ma- 
rianos } n. 230]: « Item [doctrina] quae vetat, ne imagines, praesertim 
beatae Virginis, ullis titulis distinguantur, praeter denominationibus, quae 
sint analogae mysteriis, de quibus in sacra Scriptura expressa fit mentio; 
quasi nec adscribi possent imaginibus piae aliae denominationes, quas 
vel in ipsismet publicis precibus Ecclesia probat et commendat: temeraria, 
piarum aurium offensiva, venerationi beatae praesertim Virginis debitae 
iniuriosa ». 

17 Perlustranti Appendicem voluminis II Actorum et Documentorum 
Concilio Vaticano II apparando (pp. 131-140) apparebit plus quam 500 
Episcopos et Praelatos ex omnibus quinque partibus mundi postulasse 
definitionem sollemnem alicuius socialis muneris B. Virginis, et potissi- 
mum eius universalis mediationis quoad gratias. Et sane, ut scribit P. De 
Aldama, S. L, Sacrae Theologiae Summa, III, Matriti 1956, p. 419: 
« B. Virginem Mariam esse mediatricem aliquo vero sensu } idque ex titulo 
omnino speciali prae aliis Sanctis, est de fide ex magisterio ordinario. 
Recte usurpari titulum Mediatricis, est certum ex multiplici usu Romano- 
rum Vontificum, et Liturgiae; nec de hoc licet dubitari ». Et iterum (p. 427): 
« Mediationem Mariae quoad gratias dispensandas esse omnino specialem 
ac mediationi Sanctorum longe antecellere, videtur esse de fide ex magi- 



CONGREGATIO GENERALIS XXXI 



109 



sterio ordinario. Id referri ad omnes gratias generali modo, est saltem [110] 
doctrina catholica ». Simili modo alii probati auctores loquuntur. 

En nonnulla testimonia ex documentis Pontificiis: 

Pius IX, Bulla Ineffabilis Deus, 8 dec. 1854: Pii IX P. M. Acta, 
pars I, vol. I, p. 617: « Totius terrarum orbis potentissima apud Unige- 
nitum Filium suum mediatrix et conciliatrix »; 

Leo XIII, Litt. Encycl. Supremi Apostolatus: Leonis XIII P. M. 
Acta, III, pp. 280-281: « Magnam Dei Parentem Mariam Virginem, quae 
pacis nostrae apud Deum sequestra et caelestium administra gratiarum, 
in celsissimo potestatis est gloriaeque fastigio in caelis collocata, ut homi- 
nibus ad sempiternam illam civitatem per tot labores et pericula conten- 
dentibus patrocinii sui subsidium impertiat »; 

Id., Litt. Encycl. Iucunda semper, 8 sept. 1894: Leonis XIII P. M. 
Acta, XIV, p. 309: « Non alia nimirum nisi hac de qua dicimus concilia- 
tionis et deprecationis lege, a sancto Bernardino Senensi in hanc sententiam 
expressa: « Omnis gratia quae huic saeculo communicatur, triplicem habet 
processum. Nam a Deo in Christum, a Christo in Virginem, a Virgine in 
nos ordinatissime dispensantur »; 

Id., Litt. Encycl. Adiutricem populi, 5 sept. 1895: Leonis XIII P. M. 
Acta, XV, p. 303: « Ipsam dominam nostram, ipsam reparatricem totius 
orbis, ipsam donorum Dei esse conciliatricem »; 

Id., Ibid.: « Quae sacramenti humanae redemptionis patrandi admi- 
nistra fuerat, eadem gratiae ex illo in omne tempus derivandae esset pa- 
riter administra »; 

Id., Litt. Encycl. Fidentem piumque, 20 sept. 1896: Leonis XIII 
P. M. Acta, XVI, p. 283: « Ipsa est de qua natus est Iesus, vera scilicet 
eius Mater, ob eamque causam digna et peraccepta ad Mediatorem Me- 
diatrix »; 

Id., Litt. Apost. Parta humano generi, 8 sept. 1901: Leonis XIII 
P. M. Acta, XXI, p. 159-160: « Sic potentissima Virgo, Mater, quae 
olim cooperata est caritate ut fideles in Ecclesia nascerentur, sit etiam 
nunc nostrae salutis media et sequestra »; 

S. Pius X, Litt. Encycl. Ad diem illum, 2 febr. 1904: Pii X P. M. 
Acta, I, pp. 153-154: « Ex hac autem Mariam inter et Christum commu- 
nione dolorum ac voluntatis, promeruit illa ut reparatrix perditi orbis 
dignissime fieret, atque ideo universorum munerum dispensatrix quae 
nobis Iesus nece et sanguine comparavit (...). Pro ea, quam diximus, dolo- 
rum atque aerumnarum Matris cum Filio communione, hoc Virgini augu- 
stae datum est, ut sit totius terrarum orbis potentissima apud Unigenitum 
Filium suum mediatrix et conciliatrix »; 

Benedictus XV, Litt. Apost. Inter sodalicia, 22 mart. 1918: AAS 10 
(1918) p. 182: « Quas e Redemptionis thesauro gratias omne genus per- 
cipimus, eae ipsius Perdolentis Virginis veluti e manibus ministrantur »; 

Pius XI, Litt. Encycl. Miserentissimus, 8 maii 1928: AAS 20 (1928) 
p. 178: « Cuius Nos confisi apud Christum deprecatione, qui unus cum 
sit « Mediator Dei et hominum », suam sibi Matrem adsciscere voluit pec- 
catorum advocatam gratiaeque ministram ac mediatricem »; 

Pius XII, Epist. ad Em.mum Card. Al. Maglione, Superiore anno, 

[111] 15 apr. 1940: AAS 32 (1940) p. 145: « Quandoquidem autem, ut divus 
Bernardus asseverat, " sic est voluntas eius [Dei], qui totum nos habere 
voluit per Mariam ad Mariam confugiant omnes, ad eius sacratissimam 
aram preces, lacrimas, dolores afferant, ab eademque lenimenta ac solacia 
petant. Quod semper maiores nostri, ut historia loquitur, in trepidis rebus 
dubiisque temporibus, uberi cum fructu, facere sollemne habuere, id et 
nos in praesentissimo periculo, quo angimur, fidentes eorum vestigia in- 
gressi, peragere ne desistamus. Tanta enim Beata Virgo apud Deum pollet 
gratia, tanta apud Unigenam suum potentia fruitur, ut quisquis, egens 
opis, non ad eam recurrat, nullo is alarum remigio, ut Aligherius concinit, 
volare conetur. Ea siquidem potentissima Dei Parens est, et, quod dulcis- 
sime sapit, nostra itidem amantissima Mater... ». 

Beatissima Virgo aliquoties dicitur Mediatrix ad Mediatorem Chri- 
stum, alias ad Deum. In Constitutione utraque formula adhibita est. 
Dicitur etiam quod intercedit per Christum, idque iuxta declarationem 
Concilii Tridentini de intercessione sanctorum: in sessione XXV, Decr. 
De purgatorio, dictum est: « Bonum atque utile esse, suppliciter eos 
[sanctos] invocare et ob beneficia impetranda a Deo per Filium eius lesum 
Christum Dominum nostrum, qui solus noster Redemptor et Salvator est, 
ad eorum orationes opem auxiliumque confugere »: Denz. 984. 

Patres itaque aiunt « ob beneficia per Christum impetranda ». Unde, 
beata Virgo cum aliis sanctis. est intercedens mediante, per Christum sci- 
licet: inde intelligitur quare Ecclesia omnes orationes suas claudat hoc 
modo: Per Dominum nostrum Iesum Christum... 

18 Cf. Rom. 1, 10; Eph. 1, 15; Phil. 1, 3-4; Col. 1, 3 et 9; 1 Th. 1, 
2-3; 2 Tim. 1, 1. 

19 Cf. Rom. 15, 30; 2 Cor. 1, 11; Eph. 6, 18-19; 1 Th. 5, 25; 
2 Th. 3, 1; Hebr. 13, 18. 

20 Leo XIII, Litt. Encycl. Fidentem piumque: Acta Leonis XIII, 
XVI, p. 282: « Certissime quidem perfecti Conciliatoris nomen et partes 
alii nulli conveniunt quam Christo, quippe qui unus, homo idem et Deus, 
humanum genus summo Patri in gratiam restituerit... At vero, si nihil 
prohibet, ut docet Angelicus, aliquos alios secundum quid dici mediatores 
inter Deum et homines } prout scilicet cooperantur ad unionem hominis 
cum Deo dispositive et ministerialiter , cuiusmodi sunt angeli sanctique 
caelites, prophetae et utriusque testamenti sacerdotes, profecto eiusdem 
gloriae decus Virgini excelsae cumulatius convenit. Nemo etenim unus 
cogitari quidem potest, qui reconciliandis Deo hominibus parem atque illa 
operam vel umquam contulerit, vel aliquando sit collaturus... ». 

Pius XII, Litt. Encycl. Fulgens corona, 8 sept. 1953: AAS 45 (1953) 
pp. 581-582: « Immerito igitur acatholici et novatores non pauci hac etiam 
de causa nostram reprehendunt atque improbant erga Deiparam Virginem 
pietatem, quasi nos aliquid ex cultu uni Deo ac Iesu Christo debito sub- 
ducamus; cum contra, quidquid honoris venerationisque caelesti Matri 
nostrae tribuimus, id procul dubio in Divini eius Filii decus redundet, 
non modo quod ex ipso omnes gratiae omniaque dona, vel excelsa, ut e 
primo fonte oriuntur, sed etiam quod " gloria filiorum patres eorum " ». 

Pius XII, Alloc. lis qui interfuerunt Conventui Sodalitatis internatio- 

nalis " Filiorum Mariae Immaculatae " \ Romae habito, 17 iul. 1954: [112] 
AAS 46 (1954) p. 492: « Cest pour devenir la Mere de Dieu qu'elle a 
recu de son divin Fils tous les dons de la nature et de la grace. Voila pour- 
quoi le culte de la Vierge, si du moins on le comprend bien, loin de rien 
oter a la gloire de Dieu, remonte immediatement a Lui, 1'Auteur de tout 
bien, qui Fa voulue si grande et si pure ». 

21 Dum non est difficultas admittendi Mariam esse mediatricem om- 
nium gratiarum quatenus associata fuit Christo in illis acquirendis (uti- 
que abstractione facta a quaestione an immediate vel mediate, directe vel 
indirecte, in actu primo active recipiendo vel alio modo...), variae quae- 
stiones surgunt si gressum faciamus ad Mediatricem quatenus distribuit 
gratias, idque potissimum quoad earum universalitatem. Quod Maria 
potest nobis omnes gratias impetrare, clarum est. Quod autem nulla gratia 
datur nisi interveniat Maria, alia est res: venit enim quaestio de interventu 
directo et indirecto, de Veteri Testamento et de gratiis quae conferuntur in 
Sacramentis. Itaque in omnibus istis aliisque quaestionibus permittenda 
est libertas scholis catholicis disputandi, asserendo modo valde generali 
quod in omnibus gratiis quae conferuntur adest materna caritas Mariae, 
saltem iuxta illud S. Augustini initio allegatum « cooperata est caritate, ut 
fideles in Ecclesia nascerentur », et ut iugiter nascantur. In Litt. Encycl. 
Octobri mense (ASS 24, p. 195 s.) Leo XIII adhibet formulam « ...ni- 
hil prorsus de permagno illo omnis gratiae thesauro, quem attulit Domi- 
nus... nihil nobis nisi per Mariam, Deo sic volente, impertiri... ». In Sub- 
commissione haud defuerunt qui voluissent hanc formulam in Const. 
adhibere. Sane, haec formula exclusiva fundamentum habet in documentis 
pontificiis et doctrina theologorum. At, magis placuit formulam genericam 
expressam ab ipso Leone XIII, in Litt. Apost. Parta humano, et supra 
allatam (cf. etiam ASS 34, p. 195) adhibere: « ... Virgo Mater quae olim 
cooperata est caritate ut fideles in Ecclesia nascerentur, sit etiam nunc no- 
strae salutis media et sequestra ». 

22 Ita erronee cogitant haud pauci protestantes : cf. e. gr. Maury P., 
Le protestantisme et la Vierge Marie, Paris 1950, p. 65. Videsis Balic C, 
O.F.M., La mariologia es punto de convergencia o de divergencia para 
la union? in: Ante el II Concilio Ecumenico Vaticano, Burgos 1960, 
pp. 232-250; Id., Maria e il movimento ecumenico, in: Boyer C, II pro- 
blema ecumenico oggi, Brescia 1961, pp. 547-562. 

23 Pius IX, Bulla Inefabilis Deus, 8 dec. 1854: Denz. 1691. 

24 Conc. Trident., Sess. VI, Decr. de iustiftcatione: Denz. 833; 
S. Augustinus, De natura et gratia, c. 36, n. 42: PL 44, 267: 

« Excepta itaque sancta Virgine Maria, de qua propter honorem Domini 
nullam prorsus cum de peccatis agitur, haberi volo quaestionem: (unde 
enim scimus quid ei plus gratiae collatum fuerit ad vincendum ex omni 
parte peccatum, quae concipere ac parere meruit, quem constat nullum 
habuisse peccatum?): hac ergo Virgine excepta, si omnes illos sanctos et 
sanctas, cum hic viverent, congregare possemus et interrogare utrum essent 
sine peccato, quid fuisse responsuros putamus? ». 

Leo XIII, Litt. Encycl. lucunda semper, 8 sept. 1894: Acta Leo- 
nis XIII, XIV, 310: « Eam salutamus, quae gratiam apud Deum invenit, 
singulariter ab illo plenam gratia, cuius copia ad universos proflueret ». 

[113] Pius XII, Litt. Encycl. Ad caeli Reginam, 11 oct. 1954: AAS 46 

(1954) p. 636: « Iam in primo temporis momento, quo concepta fuit, 
tali gratiarum abundantia repletam fuisse, ut Sanctorum omnium gratiam 
superaret ». 

25 Cf. Denz. 6, 13, 20, lllA, 144, 148, 214, 218, 256, 290, 429. 

26 Sacramentarium Gregorianum J [quod Hadrianus I misit Carolo 
Magno inter annum 784-790] in die Assumptionis sequentem habet ora- 
tionem: « Veneranda nobis, Domine, huius est diei festivitas, in qua 
sancta Dei Genitrix mortem subiit temporalem, nec tamen mortis nexibus 
deprimi potuit, quae filium tuum Dominum nostrum de se genuit incar- 
natum ». Cf. C. Balic, O.F.M., Testimonia de assumptione beatae Vir- 
ginis Mariae ex omnibus saeculis, pars I, Romae 1948, p. 155. 

Beatissimam Virginem mortem subiisse temporalem et ad similitu- 
dinem Filii sui resurrexisse, antiquissima et communissima est Ecclesiae 
doctrina. Plus quam tertia pars petitionum quae ad Sanctam Sedem dela- 
tae sunt ut definiatur Assumptio, definitionem quoque mortis Deiparae 
expostulant; dimidia vero pars talium petitionum intimam relationem 
ponunt inter mortem et Assumptionem. At, hisce ultimis annis incoepit 
divulgari sententia B. Virginem abiisse et non obiisse. Quae sententia 
nitebatur potissimum quadam relatione privata ex qua deducebatur ipsum 
Vicarium Christi [Pium XII] haud tenere traditionalem Ecclesiae doc- 
trinam hac in re. En quid dicendum circa mentem Romanorum Pontificum 
hisce ultimis decenniis hac in re: 

Pius XI et Ioannes XXIII docent B. Virginem mortuam esse; idem 
saltem implicite docuit ipsemet Pius XII. Et re quidem vera: 

Pius XI, Allocuzione nella lettura del Decreto de Tuto per la cano- 
nizzazione della Beata Thouret [trad. it. L'Oss. Rom. } 16 aug. 1933, p. 1]: 
« Con Passiduita nella preghiera si deve fare di Maria la quotidiana me- 
diatrice, la nostra vera avvocata, sicche possiamo sperare che Ella, assunta 
nella gloria del Cielo, nelPora del nostro trapasso, che fu pure il suo 
— poiche Ella pure fece questo passo, essendo in Lei non la grazia di crea- 
zione, ma la grazia di Redenzione, la quale non conferiva immortalita vera 
e propria — possa Ella essere nostra avvocata presso la divina bonta e 
misericordia »; 

Ioannes XXIII, Litt. Apost. in UOss. Rom., 1 oct. 1961, p. 2: 
« L'immagine soave di Maria si irradia e si accende nella suprema esalta- 
zione. Che bella scena la dormizione, di Maria, cosi come i cristiani di 
Oriente la contemplano: Essa e distesa nel sonno placido della morte e 
Gesu b accanto a Lei, e tiene presso il suo petto come un bambino Panima 
della Vergine, ad indicare il prodigio della immediata risurrezione e glori- 
ficazione », ... « II mistero delPAssunta ci mantiene familiari al pensiero 
della nostra morte... »; 

Card. A. Ottaviani, in: Acta Pontificiae Academiae Marianae In- 
ternationalis, I, Romae 1961, p. 63 [cf. VOss. Rom., 18 dec. 1961, p. 7]: 
« Non bisogna pero confondere il magistero autentico con le voci incon- 
trollate o le fantasie per le quali si attribuisce a questo o a quel Sommo 
Pontefice un'idea o un'espressione non controllabile. Si b sparsa, per esem- 
pio, la voce che il compianto Pontefice Pio XII avrebbe espresso le sue 

preferenze per la sentenza di coloro che ritengono che 1'Assunzione della [114] 
Vergine non sia stata una risurrezione anticipata, ma una traslazione nei 
cieli senza la morte su questa terra: " abiit, et non obiit ". Per quanto 
mi consta, il compianto Pontefice non era di questa idea: e vero, anzi, 
il contrario. Questa sentenza del resto toglierebbe qualche cosa a quella 
cooperazione, per la quale la Vergine e detta Alma Socia Redemptoris. 
Come poteva Ella non subire, anche se non dovuta, la morte, se la volle 
subire il suo divin Figliuolo? Invece e cosi bello vedere in tutte le fasi 
del ciclo redentivo il parallelo degli eventi che congiunsero la Madre al 
Figlio divino! A questo accennava Pio XII nella Munificentissimus Deus, 
quando asseriva: " ... parique modo haud difficile iisdem [ossia i fedeli] 
fuit, assentiri Magnam etiam Dei Matrem, quemadmodum iam Unigenitum 
suum, ex hac vita decessisse " ». 

Traditio antiquissima et constans qua nititur Orientis et Occidentis 
christiani doctrina de morte B. V. Mariae non est « mere historica », sed 
etiam, immo potissimum, « theologica »; illa nempe traditio quae « per 
se ipsam» dedit Pio XII certissimum argumentum pro veritate Assum- 
ptionis dogmaticae definienda. Et si valor huius Traditionis in casu mortis 
B. Virginis ad nihilum reduceretur, tunc, ut iure meritoque scribit P. Co- 
losio J., O.P., Due pubblicazioni su Dionigi Areopagita, in: Rivista di 
ascetica e mistica, 5 (1960) p. 202: « Per coerenza, vorremmo che questi 
teologi applicassero questo medesimo criterio a tanti altri casi del genere... 
ed allora si accorgerebbero che dobbiamo riformare o certe parti della 
dottrina comune o il loro non giusto criterio sulTargomento di tradizione ». 

27 In traditione christiana variae rationes allatae sunt ad illustrandum 
factum mortis B. V. Mariae [cf. Balic C, Testimonia de assumptione 
Beatae Virginis Mariae ex omnibus saeculis, II, Romae 1950, « Index 
analyticus », pp. 496-499]. 

« ... non fuit decens — scribit S. Bonaventura, In III Sent., d. III, 
a. 2, q. 3, ad 3 [ed. Quaracchi, t. III, p. 78 b] — Filium Dei habere 
matrem immortalem, cum ipse esset mortalis ». 

Alii vero dicunt quod mortua est ne Christo maior forte videretur... 
[cf. Balic, op. cit.~\: « decuit enim eam in hoc esse suo Filio similem » 
[Balic, Ibid., II, p. 239]; « quidquid autem fuit in Christo ut puro 
homine, etiam tribuendum est beatae Virgini, quae etiam sponte posuit 
animam et assumpsit poenalitates, ne Christo maior esse videretur et 
cooperaretur ad nostram redemptionem » \_Ibid., II, pp. 94-95]. Marcel- 
linus Siuri [m. 1734], post Frances de Urrutygoiti [m. 1682], refert 
quemdam auctorem hispanum, immortalitatem Deiparae propugnantem, 
a sacro Inquisitionis tribunal damnatum fuisse: Universa Ecclesia enim 
tenet Mariam mortem subiisse temporalem etiam « ut Filio conformaretur ; 
congruum enim erat ut sicut Iesus morti se subiecit in redemptionem 
humani generis, ita et quod Mater electa in redemptionis cooperatricem 
similiter morti subiaceret ». Et Cl. A. subiungit: « Quam rationem con- 
formitatis cum Filio tanti faciendam a Matre existimo quod si ei optio 
daretur, potius eligeret mori ut Filio conformaretur, quam sine morte ad 
gloriam transferri, et tanti fieri a Filio matrem crediderim quod si in alio 

[115] ordine rerum voluisset sine propria morte genus humanum redimere Ma- 
trem quoque a morte immunem fecisset » \Ibid., II, pp. 240-241]. 

Per se patet factum mortis B. Virginis non propter solas has similes- 
que rationes, sed potissimum propter constantem et communissimum con- 
sensum Ecclesiae docentis et discentis, ut factum certum admitti. 

38 Pius XII, Const. dogm. Munificentissimus Deus, 1 nov. 1950: 
AAS 42 (1950) p. 770. 

29 Pius XII ; Nuntius Radiophonicus Iis qui interfuerunt conventui 
internationali mariologico-mariano, 24 oct. 1954: AAS 46 (1954) p. 679: 
« Beata Dei Genitrix, quippe quae ipsa quoque ab Adamo descendat, nul- 
lum habet privilegium nullamque gratiam quam non debeat Filio suo, 
generis humani Redemptori; atque adeo, Matris excelsa dona mirantes 
ac rite celebrantes, ipsius Filii divinitatem, bonitatem, amorem, potentiam 
miramur et celebramus, neque umquam Filio displicebit, quidquid in 
laudem Matris, ab ipso tot gratiis cumulatae, fecerimus ». 

30 Pius IX, Bulla Inefabilis Deus, 8 dec. 1854: Acta Pii IX, 
pars I, vol. I, p. 598: « Verierabilis mater, cui Deus Pater unicum Filium 
suum, quem de corde suo aequalem sibi genitum tanquam seipsum diligit, 
ita dare disposuit ut naturaliter esset unus idemque communis Dei Patris 
et Virginis Filius, et quam ipse Filius substantialiter facere sibi matrem 
elegit, et de qua Spiritus Sanctus voluit et operatus est, ut conciperetur 
et nasceretur ille, de quo ipse procedit ». 

31 In professione oblata a Nicephoro, Patriarcha Constantinopoli- 
tano, et accepta a Leone III, claris verbis integritas corporalis B. Virginis 
in partu affirmatur: « Virginem quoque, quae supernaturaliter et ineffa- 
biliter pepererat, post partum virginem conservavit, virginitatem illius 
secundum naturam nulla ex parte demutata aut labefactata » [Denz. 
314, n. 3] In Epistola S. Leonis, quam Patres Concilii Oecumenici IV 
susceperunt clamantes Petrum per Leonem locutum esse, legitur: « Nova 
autem nativitate generatus: quia INVIOLATA VIRGINITAS concupi- 
scentiam nescivit, carnis materiam ministravit... Quia nativitas est mirabilis, 
ideo nostri est natura dissimilis » [Denz. 144]. 

In Conc. Lateranensi, sub Martino I habito [quod licet non sit oecu- 
menicum sensu technico, tamen mentem Ecclesiae, tam latinae quam grae- 
cae manifestat], expresse condemnatur anathemate qui virginitatem in 
partu nollet confiteri: « Si quis secundum sanctos Patres non confitetur 
proprie et secundum veritatem Dei genitricem sanctam semper Virginem 
et immaculatam Mariam utpote ipsum Deum Verbum specialiter et vera- 
citer, qui a Deo Patre ante omnia saecula natus est, in ultimis saeculorum 
absque semine concepisse ex Spiritu Sancto, et INCORRUPTIBILITER 
eam [eum?] genuisse, indissolubili permanente et post partum eiusdem 
virginitate, condemnatus sit » [Denz. 256]. 

S. Ambrosius, De institutione Virginis et S. Mariae virginitate per- 
petua, c. 8: PL 16, 334: « Porta igitur Maria, per quam Christus intravit 
in hunc mundum, quando virginali fusus est partu, et genitalia virginitatis 
non solvit. Mansit intemeratum septum pudoris, et inviolata integritatis 
duravere signacula, cum exiret ex virgine... ». 

Idem etiam docent S. Augustinus, Epist. 137 ad Volusianum, c. 2, 

n. 8: PL 33, 519; S. Hieronymus, Epist. 48, 21: PL 22, 510, aliique [116] 
plures SS. Patres. Quae quidem Traditionis christianae testimonia sic 
paucis verbis exprimit Petavius, De Incarnatione , lib. 14, c. 6 [Opera 
omnia, VII, Parisiis, 1876, p. 76]: « Ulud tamen ex Patrum omnium 
decreto pro certo tenendum est, quod catholica universa profitetur Eccle- 
sia, beatissimam Virginem, hoc quidquid sit, quo a maritatis discerni vir- 
gines possunt, illibatum in partu integrumque retinuisse ». 

Et communiter docetur hanc doctrinam esse tenendam fide divina 
et catholica. At, nonnulli moderni auctores putant virginitatem B. Virginis 
in partu haud consistere in aliqua incorruptibilitate, et virginitatem in 
partu dicunt univocam esse cum virginitate ante partum. Cf. Mitte- 
rer A., Dogma und Biologie der heiligen Yamilie, Wien 1952, pp. 122-124; 
Galot J., S. L, La virginite de Marie et la naissance de Jesus, in Nouvelle 
Revue Theologique, 92 (1960), pp, 449-470. 

32 Praefatio de Beata Maria Virgine. 

33 S. Germanus Constantinopolitanus, In Sanctae Dei Genitri- 
cis dormitionem, Sermo 1: PG 98, 346-347: « Neque fieri poterant, ut 
quae Dei capax vasculum esses, emortuum corpus corrumpente difflueres 
pulvere » [347]; « Tu iuxta quod scriptum est, speciosa es, tuumque 
illud corpus virginale, totum sanctum est, totum castum, totum Dei domi- 
cilium; ut ideo quoque a resolutione in pulverem deinceps sit liberum... » 
[346]. « Quia enim is, qui in te fuerat exinanitus, Deus erat a principio, 
ac vita saeculis antiquior; utique par quoque erat ut Vitae Mater, Vitae 
pariter contubernalis fieret; dormitionemque somni instar susciperet; ac 
migrationem haud secus atque expergefactionem, ceu Vitae Parens, su- 
biret... » [347]. 

S. Ioannes Damascenus, Homilia 2 in dormitione B. V. M., n. 14: 
PG 96, 741 [Balic C, O.F.M., Testimonia de assumptione B. V. Ma- 
riae ex omnibus saeculis, pars prior: Ex aetate ante Concilium Tridenti- 
num, Romae 1948, p. 89]: « Necesse enim fuit divinum illud domici- 
lium... penetralibus terrae minime concludi, sed sicut sanctum illud incor- 
ruptumque corpus ex ipsa [assumptum et] cum Deo Verbo hypostatice 
coniunctum tertia die e monumento surrexit, sic etiam ipsam e sepulchro 
eripi, Matremque ad Filium transmigrare... Necesse fuit eam quae Deum 
Verbum uteri sui hospitio exceperat in tabernacula Filii sui deferri... 
Necesse fuit eius quae in partu virginitatem sine labe servaverat incor- 
ruptum etiam post mortem corpus servari. Necesse fuit eam quae Crea- 
torem ut infantem sinu gestaverat in divinis degere tabernaculis. Necesse 
fuit Sponsam quam Pater sibi desponsaverat, caelestibus immorare tha- 
lamis. Necesse fuit eam quae Filium suum in cruce conspiciens, gladium 
quem pariendo effugerat, pectore tunc exceperat, Ipsum Patri considen- 
tem spectare oculis. Necesse fuit Dei Matrem ea quae Filii essent possi- 
dere, et ut Matrem Dei et ancillam coli ab omni creatura ». 

Cf. Pius XII, Const. Apost. Munificentissimus Deus, 1 nov. 1950: 
AAS 42 (1950) pp. 758 ss., ubi afferuntur argumenta Patrum et theolo- 
gorum, inter quos liceat afferre S. Bellarminum qui ait [p. 766]: « Et 
quis, obsecro, credere posset, arcam sanctitatis, domicilium Verbi, templum 
Spiritus Sancti corruisse? Exhorret plane animus meus vel cogitare car- 

[117] nem illam virgineam, quae Deum genuit, peperit, aluit, gestavit, vel in 
cinerem esse conversam, vel in escam vermibus traditam ». 

Et S. Franciscus Salesius adiungit \Ibid.\. « Quinam filius, si 
posset, matrem suam ad vitam non revocaret, atque eam post mortem 
in Paradisum non adduceret? ». Utique, concludit S. Alphonsus [Ibid.']: 
« Iesus Mariae corpus post mortem corrumpi noluit, cum in suum dedecus 
redundaret virginalem eius carnem in tabem redigi, ex qua suam ipse- 
met carnem assumpserat ». 

34 Pius IX, Bulla Ineffabilis Deus, 8 dec. 1854: Acta Pii IX, pars I, 
vol. I, pp. 597-598: « Quapropter illam longe ante omnes Angelicos Spi- 
ritus, cunctosque Sanctos caelestium omnium charismatum copia de the- 
sauro divinitatis deprompta ita mirifice cumulavit, ut ipsa ab omni prorsus 
peccati labe semper libera, ac tota pulchra et perfecta, eam innocentiae 
ac sanctitatis plenitudinem prae se ferret, qua maior sub Deo nullatenus 
intelligitur, et quam praeter Deum nemo assequi cogitando potest ». 

Pius XII, Litt. Encycl. Ad caeli Reginam, 11 oct. 1954: AAS 46 
(1954) p. 635: « Nullum igitur dubium est Mariam Sanctissimam digni- 
tate sua omnes res creatas excellere itemque super omnes post Filium 
suum obtinere primatum ». 

Cf. S. Bonaventura, In III Sent., d. 9, a. 1, q. 3, in sol. [ed. Qua- 
racchi III, 206 a]: « Quoniam [Maria] excellentissimum nomen habet, 
ita quod excellentius purae creaturae convenire non potest, ideo non tan- 
tum debetur ei honor duliae, sed hyperduliae... Ex hoc enim quod Mater 
Dei est, praelata est ceteris creaturis, et eam prae ceteris decens est hono- 
rari et venerari ». 

35 Pius VII, Breve Quod divino, 24 ian. 1806 [Documentos maria- 
nos } n. 235]: « Quod divino afHata spiritu beatissima ac gloriosa Dei 
Genetrix Virgo Maria de se ipsa praenuntiavit generationes omnes beatam 
illam nuncupaturas, id sane non modo prioribus Ecclesiae saeculis imple- 
tum novimus, cum toto terrarum orbe ad eius honorem templa aedificata 
fuerint, atque arae erectae, verum etiam aucta quotidie magis fidelium 
pietate erga amantissimam Parentem nostram, ac gratiarum omnium dispen- 
satricem, maiori semper devotionis ardore, alia aliis successerint monu- 
menta pietatis et quaedam praesertim loca inscrutabili Dei consilio, con- 
stituta sint, in quibus peculiari beatae Virginis intercessione quaedam 
mira veniunt, quae in aliis aeque contigisse novimus ». 

Pius XII, Litt. Encycl. Fulgens corona, 8 sept. 1953: AAS 45 (1953) 
p. 582: «...inde ab antiquissima Ecclesiae aetate, hoc doctrinae caput 
[scilicet doctrina de cultu B. V. Mariae] cotidie magis inclaruit, ac cotidie 
latius viguit cum apud sacros Pastores, tum in mente animoque christia- 
nae plebis ». 

Cf. Decreta Conc. Nicaeni II et Conc. Trid. de sacris imaginibus 
sive Christi sive « intemeratae dominae nostrae sanctae Dei genitricis », 
sive sanctorum in genere: « honor qui eis exhibetur, refertur ad prototypa, 
quae illae repraesentant... » [Denz. 302, 986]. 

36 Benedictus XIV, Bulla aurea Gloriosae Dominae, 27 sept. 1748 
[Documentos Marianos, n. 210]: « Gloriosae Dominae, Dei Genitricis 
Mariae cultum ac venerationem, Dei manifesta voluntate ac veraci semper 

Ecclesiae spiritu, magnopere commendari, nec minus iuste quam fructuose [118] 
eidem a fidelibus exhiberi, adeo manifestum esse non dubitamus, ut ad 
christianorum corda religioso devotionis studio erga eam inflammanda 
apostolicae adhortationes Nostrae superfluae propemodum fore videantur. 
Sicut enim omnipotens Deus hanc virginem electam ex millibus, et ad 
ineffabilem divinae maternitatis dignitatem Angelo nuntiante evectam, 
gratiae suae donis abundantius prae ceteris omnibus puris creaturis re- 
plevit, ac splendidissimis gloriae coronis super alia omnia manuum sua- 
rum opera decoravit; sic etiam Catholica Ecclesia, Sancti Spiritus magi- 
sterio edocta, eamdem, et tamquam Domini ac Redemptoris sui Paren- 
tem caelitus ac terrae Reginam impensissimis obsequiis colere, et tam- 
quam amantissimam Matrem, extrema, Sponsi sui morientis voce sibi 
relictam, filialis pietatis affectu prosequi studiosissime semper professa est ». 

Leo XIII, Litt. Encycl. Augustissimae Virginis Mariae, 12 sept. 1897: 
Acta Leonis XIII, XVII, p. 285: « Augustissimae Virginis Mariae foveri 
assidue cultum et contentiore quotidie studio promoveri quisque perspi- 
ciet, qui secum reputaverit, quam excelso dignitatis et gloriae fastigio 
Deus ipsam collocavit ». 

Pius XII, Nuntius Radioph. Christifidelibus datus ob conventum ma- 
rialem e tota Argentina in urbe Lujdn coadunatum: AAS 39 (1947) p. 628: 
« El culto a la Madre de Dios, por Ella misma profetizado cuando anun- 
cio: " Beatam me dicent omnes generationes es un elemento funda- 
mental en la vida cristiana... Honremosla, pues, reconociendo el brillo sin 
par de su hermosura, los primores de su bondad y lo irresistible de su 
poder; por la excelsitud de sus virtudes y por la dignidad incomparable 
de su mision, reverenciemosla proclamando su grandeza, manifestandole 
nuestro respeto y pidiendole su intercesion; finalmente, imitemosla sin 
cejar en tan noble empeno... ». 

Pius XII, Epist. Apost. Ex hoc } 25 mart. 1950: AAS 42 (1950) 
p. 717: « " Ex hoc, ut ait Sanctus Bonaventura, quod Virgo Maria effecta 
est Dei Mater, est effecta Mater omnium creaturarum "; idcirco, tantae 
Parenti dicata, plurima per orbem surgunt Templa, e quibus praecipua 
ac maiore Christifidelium concursu commendata, e Romanorum Ponti- 
ficum instituto potiore dignitate solent decorari ». 

Ioannes XXIII, La presenza delVinsegnamento di Cristo e del patro- 
cinio di Maria nel cuore di ogni fedele: UOss. Rom., 18 aug. 1960: 
« Accanto a Gesu la Madre sua Maria. AlPindomani della celebrazione 
della celebrita dell^Assunta, il sentimento filiale si rivolge con fiducia ed 
affetto verso tanta Madre, per la quale i cattolici nutrono la piu alta e 
sentita devozione. Qualcuno, gia in passato, ha voluto criticare questo 
sentimento, quasi si trattasse di un^adorazione, che e dovuta a Dio solo. 
E chiaro invece che i cattolici venerano la Madre di Gesu con tutto il 
loro entusiasmo, ben sapendo che, a causa delle sue prerogative, del suo 
insigne privilegio d^essere la Madre del Figlio di Dio fatto Uomo, dei 
doni dal Signore ricevuti e della sua potenza d^intercessione, Ella e la crea- 
tura che sulla terra piu si awicina a Dio... Noi dunque portiamo sempre 
Gesu nel cuore: fonte di fortezza, di consolazione, di ogni conforto. Del 
pari abbiamo con noi sempre 1'immagine di Maria; e tanta Madre aiuta 

[119] ogni suo figlio nei vari momenti della esistenza; sorregge a raggiungere 
bene la meta che a ciascuno e assegnata quaggiu di conoscere, cioe amare, 
servire il Signore; di praticare le virtii della carita e della pazienza, segna- 
tamente durante le prove che la vita ci offre, sempre continuando nella 
sicurezza dei beni eterni. Cosi, questo 1'augurio del Padre comune delle 
anime, Gesu e Maria ci salvino e ci benedicano sempre! ». 

37 Pius XII, Nuntius Radioph. Iis qui interfuerunt conventui inter- 
nationali mariologico-mariano Romae habito: AAS 46 (1954) p. 679: 
« Ita etiam haec disciplina [mariologica] recta illa media via procedere 
poterit, qua et ab omni falsa et immodica veritatis superlatione caveat et 
ab illis se segreget, qui vano quodam agitantur timore, ne Beatissimae 
Virgini plus aequo concedant aut, ut non raro dictitant Matre honorata 
et pie invocata, ipsi Divino Redemptori aliquid honoris et fiduciae de- 
trahant ». 

Pius XII, Litt. EncycL Ad caeli Reginam, 11 oct. 1954: AAS 46 
(1954) p. 637: « In his tamen aliisque quaestionibus ad Beatam Virginem 
spectantibus, curent theologi ac divini verbi praecones ut quasdam e recto 
itinere aberrationes devitent, ne in duplicis generis errores inducantur; 
caveant nempe et sententias fundamento carentes ac veritatem quadam 
verborum superlatione excedentes, et nimiam mentis angustiam in singu- 
Iari illa, omnino excelsa, immo fere divina Deiparae dignitate conside- 
randa, quam quidem Doctor Angelicus eidem agnoscendam esse docet 
* ex dono infinito quod est Deus " ». 

38 S. Pius X, Litt. Encycl. Ad diem illum, 2 febr. 1904: Acta Pii X, 
pp. 155-156: « Nullus quidem honor Mariae optabilior, nullus iucundior 
quam ut noscamus rite et amemus Iesum. Sint igitur fidelium celebritates 
in templis, sint festi apparatus, sint laetitiae civium; quae res omnes non 
mediocres usus afferunt ad pietatem fovendam. Verumtamen nisi his vo- 
luntas animi accedat, formas habebimus, quae speciem tantum offerant re- 
ligionis. Has Virgo quum videat, iusta reprehensione Christi verbis in nos 
utetur: " Populus hic labiis me honorat; cor autem eorum longe est a me n . 
Nam ea demum est germana adversus Deiparentem religio, quae profluat 
antmo... Quapropter hoc quisque persuasum habeat: si pietas, quam in 
Virginem beatissimam quis profitetur, non eum a peccato retinet, vel 
pravos emendandi mores consilium non indit, fucatam esse pietatem ac 
fallacem, utpote quae proprio nativoque careat fructu... Quamvis autem 
deceat filios Matris sanctissimae nullam praeterire laudem quin imitentur; 
illas tamen Eiusdem virtutes ipsos fideles assequi prae ceteris desideramus, 
quae principes sunt ac veluti nervi atque artus christianae sapientiae: 
fidem inquimus, spem et caritatem in Deum atque homines... ». 

Pius XII, Allocutio pro canonizatione Beati Ludovici de Montfort } 
21 iul. 1947: AAS 39 (1947) p. 413: « La vraie devotion, celle de la tra- 
dition, celle de PEglise, celle, dirions-Nous, du bon sens chretien et catho- 
lique, tend essentiellement vers Tunion a Jesus, sous la conduite de Marie ». 

Ioannes XXIII, Epist. ad Card. Mimmi, 2 oct. 1960: AAS 52 (1960) 
p. 498: « Qui autem pia Deiparae Virginis tutela confidunt, et cum ipsa 
volunt claros referre triumphos, probe necesse est, ipsius decorentur vir- 
tutibus et maternis dotibus utpote filii sincerae indolis emineant. Nam 

ita hortatur illa suos, ut currant in odorem unguentorum suorum [Cant. 
1, 3]: " Ego mater pulchrae dilectionis et timoris et agnitionis et sanctae 
spei... In me omnis spes vitae et virtutis >} ». 

Cf. S. Ambrosius, De virginibus, lib. II, c. 2, n. 15: PL 16, 210 B: 
« Talis enim fuit Maria, ut eius unius vita, omnium sit disciplina ». 

S. Bonaventura, Sermo I De Purificatione [Opera IX, 638 A]: 
« Verum est quod Virgo gloriosa perfectissime habuit omnes virtutes... ». 

39 S. Augustinus, De sancta virginitate, c. 3: PL 40, 398. 

40 Petrus Moghila in sua Confessione scribit: « De beatissima 
Virgine quae cum tantum mysterium digna facta sit persolvere, omnes 
orthodoxi ipsam honore debito ac reverentia prosequi tenentur » [cf . Gor- 
dillo M., Mariologia Orientalis, Romae 1954, p. 259]. 

Aethiopes confitentur « testante Sacra Scriptura Deiparam honoran- 
dam esse » [Ibid., p. 261]. Certissimum est quod cultus Beatissimae Vir- 
ginis in Oriente christiano longe superat cultum aliorum Sanctorum, etsi 
non adhibetur terminus « hyperdulia ». 

41 Leo XIII, Litt. Encycl. Fidentem piumque, 20 sept. 1896: Acta 
Leonis XIII, XVI, p. 287. 

Leo XIII misit Congressui Mariano Liburnensi poema: 

« Virgine favente, fiat unum ovilel 
Auspicium felix! Orientis personat oras; 

Vox lapsa e caelo, personat occiduas: 
Una fides Christi, Pastor regat unus ovile, 

Dispersas gentes colligat unus amor. 
Virgo, fave: errantes, ah! lumine mater amico 

Respice, et Unigenae iunge benigna tuo ». 

[Cf. Documentos Marianos, n. 423]. 

Pius XI, Litt. Encycl. Ecclesiam Dei, 12 nov. 1923: AAS 15 (1923) 
p. 581: « Alterum unitatis reconciliandae vinculum cum Orientalibus 
Slavis in eorum singulari studio erga magnam Dei Matrem Virginem ac 
pietate continetur, eos ab haereticis compluribus seiungens, nobisque efii- 
ciens propiores ». 

, 42 Pius XI, Litt. Encycl. Rerum Ecclestae } 28 febr. 1926: AAS 18 
(1926) p. 83: « Communibus autem benigne adrideat foveatque coeptis 
sanctissima Regina Apostolorum Maria, quae, cum homines universos in 
Calvaria habuerit materno animo suo commendatos, non minus eos fovet 
ac diligit, qui se fuisse a Christo Iesu redemptos ignorant, quam qui 
ipsius redemptionis beneficiis fruuntur feliciter ». 

Cf. Laurentin R., Lettre sur le probleme de la maternite de Marie 
a Vegard des infideles, in: UUnion Missionnaire du Clerge de France, 
13, n. 4 (oct. 1953), pp. 148-155. 

43 Leo XIII, Litt. Encycl. Adiutricem populi, 5 sept. 1895: Leo- 
nis XIII P. M. Acta, XV, pp. 302 ss.; 

Bea A., S. I., «Erant perseverantes... cum Maria Matre Iesu... in 
communicatione fractionis panis » (Atti 1, 14; 2, 42), in: Alma Socia 
Christi, VI, fasc. I: « De B. V. Maria et SS. Eucharistia », Romae 1952, 
pp. 36-37: « quegli anni erano anzitutto per la nascente Chiesa una prima 



120 



ACTA CONC. VATICANI II - PERtODUS I 



[121] e preziosa esperienza quasi tangibile di quella materna cura e sollecitu- 
dine della mediatrice e madre, che poi, nel corso dei secoli, si doveva 
manifestare sempre piu luminosamente e si manifestera sino alla fine dei 
tempi ». 

Cf. V Ausiliatrice nel domma e nel culto, relazioni presentate al Con- 
gresso Mariologico Internazionale del 1950, Torino 1950; Vlmmacolata 
Ausiliatrice, relazioni commemorative dell'anno mariano 1954, Torino 1955. 

44 Pius IX, Bulla Inefabilis Deus, 8 dec. 1854: Acta Pii IX, pars I, 
vol. I, p. 617: « Certissima vero spe et omni prorsus fiducia nitimur fore, ut 
ipsa beatissima Virgo... velit validissimo suo patrocinio, efficere, ut... omnes 
errantes discussa mentis caligine ad veritatis ac iustitiae semitam redeant, 
ac fiant unum ovile et unus pastor ». 

Pius XII, Const. Apost. Munificentissimus Deus, 1 nov. 1950: 
AAS 42 (1950) p. 769: « Futurum enim sperandum est ut christifideles 
omnes ad impensiorem erga caelestem Matrem pietatem excitentur; utque 
eorum omnium animi, qui christiano gloriantur nomine, ad desiderium 
moveantur Mystici Iesu Christi Corporis participandae unitatis... ». 

45 Leo XIII, Litt. Encycl. Fidentem piumque, 20 sept. 1896: Acta 
Leonis XIII, XVI, p. 287: « Ut igitur ad eam, tamquam ad unitatis fau- 
tricem et custodem eximiam, recte se Ecclesia exoriens precando adiunxit, 
id similiter his temporibus per orbem catholicum fieri peropportunum est; 
... caleat ubique huiusmodi precis studium, ad propositum in primis san- 
ctae unitatis. Neque aliud quidquam Mariae gratius acceptiusque fuerit, 
utpote quae Christo maxime coniuncta, maximopere id cupiat et velit ut 
qui uno eodemque donati sunt eius baptismate, una omnes eademque fide 
perfectaque caritate cum ipso et inter se cohaereant ». 

Pius XII, Litt. Encycl. Fulgens Corona, 8 sept. 1953: AAS 45 (1953) 
pp. 590-591: « Ac praeterea eos etiam, qui ob vetus schisma a Nobis 
seiuncti sunt, et quos ceteroquin paterno adamamus animo, ad has effun- 
dendas concordes preces supplicationesque advocamus, quandoquidem pro- 
be novimus eosdem almam Iesu Christi Genetricem venerari quam maxi- 
me eiusque intaminatum celebrare conceptum. Cernat eadem beata Virgo 
Maria eos universos, qui se christianos esse gloriantur, caritatis saltem 
vinculis coniunctos, suppliciter oculos, animos, precesque ad ipsam con- 
vertere, lucem illam impetrantes, quae mentes superno lumine collustret, 
atque illam efflagitantes unitatem, qua tandem aliquando fiat unum ovile 
et unus Pastor ». 

46 Mansi, Conciliorum amplissima collectio, IV, 1287-1288. 

Cf. Pius XI, Litt. Encycl. Lux veritatis, 25 dec. 1931: AAS 23 (1931) 
p. 515: « Redeant ad communem Patrem, cuius sententiam omnes Ephe- 
sinae Synodi Patres observantissime exceperunt, quemque concordi plausu 
« custodem fidei » consalutarunt; ad Nos redeant omnes qui paternum 
omnino in eos gerimus animum, quique libenter amantissima illa verba 
facimus Nostra, quibus Cyrillus Nestorium enixe adhortatus est ut « Ec- 
clesiarum pax conservetur, dilectionisque et concordiae vinculum inter 
Dei sacerdotes indissolubile permaneat ». Et remittit ad Mansi IV, 891, 
ubi verba Cyrilli prostant. 

Nuncupatio Vicarii Christi tamquam « custodis fidei » et sermo de [122 J 
acclamatione Caelestini prostat apud Mansi, IV, 1287 [cf. 1288]; 
cf. etiam Schwarz, A.C.O., t. I, vol. I, P. III, p. 57, 1. 25: « Omnes 
reverendissimi episcopi simul acclamaverunt: Hoc iustum iudicium. Novo 
Paulo Caelestino, novo Paulo Cyrillo, Caelestino custodi fidei } Caelestino 
cum Synodo concordi, Caelestino universa synodus gratias agit. Unus 
Caelestinus, unus Cyrillus, una fides orbis terrarum ». 



2 - RELATIO EM.MI P. D. ALFREDI CARD. OTTAVIANI 
PRAESIDIS COMMISSIONIS DE DOCTRINA FIDEI ET MORUM 

Venerabiles Vatres, 

Exhibiturus vestro examini schema constitutionis de Ecclesia, illud 
vobis commendo utpote praeparatum diligentissima cura a fere 70 mem- 
bris commissionis praeparatoriae, deinde examinatum a commissione 
centrali et, subiectis igitur propositionibus factis a membris commis- 
sionis centralis, a commissione emendationum fuit etiam perpensum. 
Hinc, post hoc iter, Summus Pontifex iussit ut illud exhiberetur vobis 
examinandum. 

Cura eorum qui praeparaverunt schema fuit, ut quam maxime pa- 
storale esset, biblicum et etiam accessibile captui etiam multitudinum, 
non scholasticum sed potius forma quadam actualiter ab omnibus com- 
prehendenda. Dico haec quia exspecto audire solitas litanias Patrum 
Conciliarium: non est oecumenicum, est scholasticum, non est pasto- 
rale, est negativum et alia huiusmodi. 

Immo vobis aliquam confidentiam debeo facere. Puto me et rela- 
tores incassum esse locuturos quia iam res praeiudicata est. Illi enim 
qui solent dicere: tolle! tolle! substitue illud!, illi iam sunt parati hoc 
proelium facere. Vobis revelationem quamdam facio: antequam schema 
istud distribueretur, audite! audite!, antequam distribueretur, iam con- 
ficiebatur schema substituendum. Igitur ante praevisa merita iam iudi- 
catum est! 

Non restat inde, ut taceam, quia docet Sacra Scriptura: ubi non est 
auditus noli effundere sermonem. Dixi. 



Textus scripto traditus: 

Exhibens vestro examini constitutionis de Ecclesia schema, non insistam in 
eius commentario, quandoquidem munus est relatoris ad id selecti, videlicet exc.mi 
Franji Franic, ep. Spalatensis, commissionis. theologicae membri eximii. 



122 



ACTA CONC. VATICANI II - PERIODUS I 



Ceterum puto me et ipsum relatorem invanum esse locuturos; iam enim 
praeiudicata mens est eorum, qui suetas litanias conciliares recitabunt sine fine 
dicentes: « schema non est pastorale, non est oecumenicum, est negativum, est 
scholasticum » et ita porro. 

Immo praeiudicata opinio eorum qui dicent: « tolle, tolle, substitue illud », 
manifestabatur iam « ante praevisa merita ». Prae manibus habeo aliud schema, 
audite audite, quod paratum fuerat iam antequam distributum fuerit schema offi- 
ciale, iussu Summi Pontificis nobis transmissum discutiendum. 

Porro nescio qua reverentia erga Summum Pontificem praeparatio praevia iam 
initio mensis novembris alterius schematis facta fuerit. 

Itaque nihil aliud habeo quod dicam, recordatus verborum Sacrae Scripturae 
« ubi auditus non est, non effundas sermonem » (Eccl. 32, 6). Dixi. 

3 - RELATIO EXC.MI P. D. FRANCISCI FRANIC 

Episcopi Spalatensis et Macarscensis 

i 

Em.mi Principes, venerabiles Fratres, 

Post dicta a sua eminentia card. commissionis de fide et moribus 
praeside, liceat mihi summam schematis de Ecclesia vobis exponere, 
simulque causas, ob quas schema tractet quaestiones quae in illo inve- 
niuntur et non alias, indicare. 

In genere, dicendum est schema nostrum tractare tantummodo de 
illis quaestionibus, quae secundum iudicium maioris partis episcoporum, 
in eorum postulatis expressum, ab hodiernis rerum adiunctis vere requi- 
runtur. Ideoque commissio praeparatoria theologica noluit tractatum 
de Ecclesia conficere. 

In specie, dicendum: 

Cap. I, de Ecclesiae militantis natura, ad hoc tendit ut claris verbis 
ostendat inter corpus Christi mysticum et Ecclesiam visibilem, inter 
Ecclesiam iuridicam et Ecclesiam pneumaticam, uti dicunt, seu Ecclesiam 
caritatis, nullam esse distinctionem realem, sed istos terminos tantum- 
modo diversos aspectus unius eiusdemque rei significare. 

In II capite agitur de illis, qui vero et proprio sensu membra Eccle- 
siae vocantur, i. e. de membris ex quibus Ecclesia, uti est una et indi- 
visibilis, indefectibilis et infallibilis, in unitate fidei, sacramentorum et 
regiminis coalescit. Utrum vero etiam alii quidam membra Ecclesiae in 
sensu quodam improprio seu analogico 1 dici possint, necne, in textu 
vobis praesentato nihil dicitur. Ideoque haec quaestio liberae disputa- 
tioni relinquitur. 

De membris Ecclesiae in sensu proprio et vero sumptis per plures 
dies disputationes in sessionibus plenariis commissionis theologicae prae- 

paratoriae protractae sunt, diversis theologis diversimode opinantibus. 
Demum per suffragium petitum et latum ab omnibus membris et consul- 
toribus dictae commissionis, decisum est, ut doctrina in Encyclicis Lit- 
teris Corporis Mystici Pii Pp. XII exposita retineretur. 

Commissio tamen praeparatoria operam magna cum sollicitudine de- 
dit, ut modo quoque positivo indicaret vincula, quibus pia Mater Ec- 
clesia scit se esse coniunctam cum omnibus illis, qui veram fidem vel 
unitatem communionis sub Romano Pontifice non profiteantur, tamen 
desiderio, etsi inscio, ea cupiant, et singulari modo scit se esse coniunc- 
tam 2 cum illis, qui baptismate Christi suscepto, amanter in Christum, 
ut in Deum et Salvatorem suum, etsi non fide catholica, credant. 

Capp. III et IV agunt de episcopatu. De hac quaestione, uti notum 
est, iam Concilium Vaticanum I tractare coeperat et hodie inter quae- 
stiones valde agitatas merito adnumerari potest. Ideo omnes ab hoc 
nostro Concilio exspectant ut ipse de episcopatu tractet. 3 

In cap. III quaestio inter scholas per saecula disputata, diebus no- 
stris ad solutionem perducta, definitive dirimitur. Sollemniter etenim 
proclamatur episcopatum esse supremum gradum Sacramenti Ordinis. 
Contra hanc solutionem in commissione theologica praeparatoria nulla 
oppositio exorta est. 

Neminem latet magnum momentum doctrinale huius sollemnis affir- 
mationis conciliaris, qua via lata progressui theologiae de episcopatu 
aperitur, theologiae inquam, quae plenam suam evolutionem adhuc de- 
siderat. 

Cum multa in quaestionibus de episcopatu adhuc sub lite remaneant, 
commissio praeparatoria, in cap. IV, tantummodo de episcopis residen- 
tialibus pertractare decrevit. Omnia quae in hoc capite vobis proposita 
sunt ad discutiendum nobis videbantur esse certa. Schema vero commis- 
sionis theologicae 4 de omnibus aliis quaestionibus de quibus hisce ulti- 
mis temporibus multa dicta et scripta sunt, sed quas theologice imma- 
turas et non satis discussas esse commissio iudicavit, tacet hoc schema 5 

Consulto omissa sunt in schemate problemata practica de guber- 
nio Ecclesiae et de conferentiis episcopalibus, quia commissio theolo- 
gica nostra praeparatoria iudicaverat illa problemata non pertinere ad se, 
sed ad aliam commissionem, tractantem dispositiones disciplinares mu- 
tationibus obnoxias, non vero immutabiles dogmaticas veritates, quae 
pro omnibus temporibus valere debent. 

Cap. V de statibus evangelicae acquirendae perfectionis agit. Quod 
schema huius capitis postulante commissione praeparatoria de Religio- 
sis compositum est, et in eo tantum principia dogmatica quibus innititur 
posterior evolutio horum statuum in Ecclesia dantur. 

Cap. VI schematis tractat de laicis, et quidem sub aspectu stricte dog- 
matico. Quae in hoc capite continentur quoad substantiam correspondent 
illis, quae in commissione theologorum ad Primum Congressum Inter- 
nationalem de laicis praeparandum erant discussa. Modo peculiari caput 
tractat quaestionem de sacerdotio universali christianorum. Putavimus 
has quaestiones, sicut illas de episcopis, pro vita actuali Ecclesiae esse 
maximi momenti. 

Omnia vero quae ad organizationem laicorum apostolatus spectant, 
a commissione competenti praeparatoria de apostolatu laicorum pertrac- 
tata sunt. Nostrum erat tantummodo principia universalia et immuta- 
bilia tradere, quae pro omnibus temporibus et locis valent et valebunt. 

In cap. VII, cui titulus de Ecclesiae magisterio, tractantur quae- 
stiones nostris temporibus agitatae, quae ad magisterium authenticum 
ordinarium et extraordinarium tam Summi Pontificis quam praesertim 
episcoporum sese referunt. Prae oculis habentes necessitates hodiernas 
necnon postulata episcoporum, plura addita sunt de magisterio auxi- 
liari tam theologorum quam parochorum et praedicatorum necnon de 
illis quae laici quoque ad doctrinam catholicam melius penetrandam et 
postulatis hodiernis accommodandam pertinent. Nec errores quosdam 
silentio praeterire potuimus in fine huius capitis. 

Cap. VIII agit de auctoritate et oboedientia in Ecclesia. Omnes 
videmus in mundo nostro moderno auctoritatem in crisim positam esse, 
quae crisis auctoritatis etiam quosdam filios Ecclesiae aliquantulum afli- 
cere videtur. Propterea multi episcopi postulaverunt ut in Concilio 
de oboedientia Ecclesiae debita pertractaretur, etiam quando non agitur 
de assensu fidei praestando definitionibus infallibilibus, sed de oboe- 
dientia erga Pastores qui legitima auctoritate, a Deo accepta, fruuntur. 
Istis desideriis episcoporum hoc in capite satisfacere studuimus. 

In fine capitis, in art. 39, problema de opinione publica in Eccle- 
sia tractatur, vobisque proponitur ad meditandum atque, si opus est, 
ad discutiendum sicut et cetera* Hanc quaestionem quoque silentio 
praeterire non potuimus ob eius momentum in vita actuali Ecclesiae. Opi- 
nio publica sane Corpori Christi mystico tam ad bonum quam ad ma- 
lum multum 7 conferre potest. 

Cap. IX agit de relationibus inter Ecclesiam et Statum. Episcopi 
plurimi ex regionibus maxime diversis postulaverunt ut de his difficil- 
limis quaestionibus in Concilio tractaretur. In capite nonnisi principia 
quibus regitur praxis Ecclesiae in hoc campo exponuntur. Caput tacet 
de tolerantia religiosa, quia de hac quaestione peculiare schema a com- 
missione mixta theologica et secretariatus pro unione praeparari debet. 

Cap. X habet titulum de necessitate Ecclesiae annuntiandi Evange- 

lium omnibus gentibus et ubique terrarum. Hodie enim ubique terrarum 
et non solum inter catholicos quaestiones quae ad missiones et ad 
propagandum Evangelium sese referunt, multum agitantur. Ideo neces- 
sarium visum est sermonem instituere de necessitate quae Ecclesiae in- 
cumbit omnibus populis Evangelium annuntiandi et de vocatione et iure 
Ecclesiae istam missionem divinitus acceptam adimplendam. 

Cap. XI tractat de Oecumenismo, sub respectu tamen stricte prin- 
cipiorum dogmaticorum. Hoc caput differt a constitutione quam de 
Oecumenismo secretariatus ad unionem fovendam inter christianos com- 
posuit. In constitutione enim secretariatus traduntur quoque normae 
practicae, secundum quas, iudicio dicti secretariatus, actio oecumenica 
exercenda est. In nostra commissione satis disputatum est de quibusdam 
quaestionibus ad principia dogmatica pertinentibus de hac materia, quae 
est 8 valde momentosa pro nostris temporibus. Et em.mus praeses huius 
commissionis ad suffragium membrorum quandoque recurrebat. 

Omnes quaestiones in omnibus capitibus tractantur modo positivo 
per expositionem doctrinae catholicae. Non sine gravi ratione in quibus- 
dam casibus recensentur atque reprobantur errores. « Ut per magisterium 
infallibile Concilii Vaticani II errores et pericula contra fidem et mores 
clarius omnibus innotescant ». Haec erat intentio generalis apostolatus 
orationis pro mense octobri huius anni, approbata a nostro Summo et 
amantissimo Pontifice Ioanne XXIII feliciter regnante. Haec erat quoque 
intentio nostra, ut scilicet per negationem errorum veritas positiva et 
maiore luce clarescat. Quandoque enim his in terris veritatem clarius 
per negationem quam per affirmationem cognoscere valemus. Quae ergo 
magno cum labore praeparavimus per centum fere sessiones, vestrae sen- 
tentiae, venerabiles Fratres, nunc submittimus. Gratias! 



ln textu scripto tradito: 1 deest. 2 deest. 3 de episcopatu tracte- 
tur. 4 deest. 5 deest. 6 deest. 7 deest. 8 deest. 

Praeses card. Frings: Incipit disceptatio generalis de hoc schemate 
summi momenti secundum ius et officium huius almi consessus. 

4 - PATRUM ORATIONES 
1 

Em.mus P. D. ACHILLES card. LIENART 
Episcopus Insulensis 

Venerabiles Fratres, 

Gaudeo quod schema praesens, sicut et illud olim in Concilio Va- 
ticano I propositum, a capitulo incipiat Corpori Christi Mystico dicato. 
Ecclesia enim quae fidei nostrae proponitur credenda non mere societas 
humana est, sed verum ac magnum mysterium, illud nempe « quod 
aliis generationibus non est agnitum filiis hominum, sicut nunc reve- 
latum est... Gentes esse cohaeredes, et concorporales et comparticipes 
promissionis eius in Christo Iesu », sicut dicebat Paulus ad Ephesios. 1 

Iure igitur ab illo inchoari debuit studium omne de Ecclesia, cum 
non fides tantum, sed amor et devotio nostra erga ipsam in istud fun- 
dentur. 

Mysterium tamen semper manet, stricto sensu, quod captum men- 
tis superet. Intentio igitur huius decreti in hoc stare debet non ut 
illud explicet, cum ad hoc impar sit, sed ut illud rite exponat, iuxta 
datam revelationem, quae duplex quo constituitur elementum nobis 
praebet, invisibile unum, visibile aliud, unica tamen inde exsurgente Ec- 
clesia; quemadmodum de mysterio Christi loquendo, duplicem in ipso 
naturam unicamque personam profitemur. 

Summe vero cavendum est ne formulae modusve loquendi de Ec- 
clesia, illud mysterium corrumpant; ne taliter, verbi gratia, enuntietur 
relatio Ecclesiae romanae ad Corpus Mysticum eorumque identitas, 
quasi Corpus Mysticum intra fines Ecclesiae romanae totaliter include- 
retur. Est enim Ecclesia romana verum Christi Corpus quin tamen 
illud exhauriat. 

Ad Corpus etenim Christi Mysticum pertinent quotquot iustificen- 
tur, cum nulla detur hominibus gratia quae non sit Christi gratia, cum- 
que nemo iustificetur quin Christo incorporetur. Ad Ecclesiam vero 
romanam non pertinent nisi qui baptismi sacramento rite suscepto, ei 
sunt aggregati, quique fidei communionisque vincula non abnuerunt. 

Corpus ergo Mysticum multo latius extenditur quam Ecclesia roma- 
na militans. Amplectitur etiam Ecclesiam in purgatorio dolentem et Ec- 
clesiam in caelo triumphantem. 



CONGREGATIO GENERALIS XXXI 



127 



Et quid dicam de christianis separatis, qui tamen per baptismum 
validum in Christo sunt sepulti ut in eo ad vitam supernaturalem revi- 
viscant et in eo inserti maneant? Doleo quod Ecclesiae romanae alieni 
non gaudeant nobiscum de omnibus donis supernaturalibus quorum illa 
est dispensatrix; sed non auderem dicere quod nullo modo Corpori 
Christi Mystico adhaereant, quamvis non sint in Ecclesia catholica incor- 
poratL Unde apparet quod Ecclesia nostra, quamvis sit visibilis mani- 
festatio Corporis Mystici Iesu Christi, non possit cum eo absolute, sensu 
dicto, identificari. 

Ceteroquin non dicere auderem, ad illam identitatem statuendam, ... 2 
quod « Ecclesia eo ipso quod Corpus est, oculis cernitur » cum hoc de 
Ecclesia caelesti, quae Corpus Christi perfectiori modo manet, non sit 
verum; nec comparatio ex corpore sumpta in hoc stet, sed in unitate 
organica qua multitudo membrorum, officiorum et charismatum unum 
quid efficitur, cuius vitale principium sit gratia Christi et anima eius 
Spiritus. 

Ideo enixe peto quod art. 7 cap. I, quo Ecclesia catholica Corpori 
Mystico absolute aequiparatur, deleatur; et quod schema istud penitus 
recognoscatur, ita ut Ecclesia Christi minus sub aspectu mere iuridico 
appareat, sed potius in natura sua mystica plene resplendeat. Velint 
credere Vatres, quod has animadversiones non spiritu contentionis et 
oppositionis ductus protuli, sed veritatis amore. Amicus Plato, magis 
amica veritas. 3 Dixi. 



In textu scripto tradito: 1 {Eph. 3, 5-6). 2 (pag. 10, lin. 36). 3 deest. 

2 

Em.mus P. D. ERNESTUS card. RUFFINI 
Archiepiscopus Vanormitanus 

Venerabiles Fratres, 

Schema hoc, universe consideratum, mihi placet; argumenta enim 
theologica et simul pastoralia, equidem maximi momenti, videntur mihi 
ibi tractata scienter et diligenter, secundum doctrinam vere catholicam. 
Quocirca venerandis Patribus, consultoribus atque peritis, qui eidem 
schemati praeparando et conficiendo operam navarunt suam, dignos 
existimo qui grato animo valde laudentur. 

Spe autem fretus aliquid... 1 afferre posse ad schema quodammodo 
perficiendum, nonnulla humiliter propono. 

Primo. Cum omnes Patres conciliares facile exoptent, ne de eisdem 
argumentis in pluribus schematibus tractetur, puto in schemate praesenti 
de Ecclesia omittenda esse: cap. V, de statibus evangelicae acquirendae 
perfectionis; cap. VI, de laicis; cap. XI, ut iam dictum est* de Oecu- 
menismo. Nam de iis — ut iam didicimus — fuse agetur in tribus pecu- 
liaribus et distinctis schematibus, in quibus oportebit ut initio unius- 
cuiusque schematis 3 principia generalia dogmatica, quae ad rem per- 
tinent, ... 4 affirmentur. 

Porro incongrue — ut opinor — tractatur de Ecclesiae necessitate 
ad salutem in cap. II, quod est de membris Ecclesiae. Melius esset coniun- 
gere necessitatem cum Ecclesiae natura in I capite; immo optima 
haberetur rerum ordinatio si in cap. I cum Ecclesiae natura coniun- 
gatur Ecclesiae finis, ex quo aperte consequerentur tum Ecclesiae neces- 
sitas ad salutem/ tum etiam Ecclesiae 6 necessitas annuntiandi Evange- 
lium omnibus gentibus et ubique terrarum, quae necessitas altera illu- 
stratur cap. X schematis. 7 

Quapropter tota constitutio dogmatica de Ecclesia, etiam ad brevi- 
tati consulendum, contrahi posset, ni fallor* in septem capita, nempe: 

Cap. I: de Ecclesiae natura et fine (vocabulum « militantis » omitti 
potest, quia de nulla alia Ecclesia in Concilio est sermo). 

Cap. II: de membris Ecclesiae. 

Cap. III: de potestate Ordinis (singulariter de sacerdotio simplici 
et de ... 9 episcopatu, qui est Sacramenti Ordinis gradus maximus). 
Cap. IV: de potestate iurisdictionis. 
Cap. V: de Ecclesiae magisterio. 

Cap. VI: de oboedientia Ecclesiae regimini et magisterio exhibenda. 
Cap. VII: de relationibus inter Ecclesiam et societatem civilem seu 
Statum. 

Insuper desiderarem ut, agendo de Ecclesia quae est una et unica 
a Christo Domino super « Kepha » condita, dicatur simul etiam 10 de 
communitatibus catholicis orientalibus, quas orientales Ecclesias, lato 
quidem sensu, appellari malunt; et id propono, ne fidelibus christianis 
videamur admittere plures Ecclesias, vel saltem duas, nempe occidenta- 
lem et orientalem. 

Principia enim dogmatica communia sunt catholicis omnibus, tum 
occidentalibus tum orientalibus. Nihil autem obstat quominus vene- 
randae consuetudines antiquae et legitima privilegia ex utraque parte 
servari possint. 

In cap. IV, quod sic 12 propono: de potestate iurisdictionis, apte 



CONGREGATIO GENERALIS XXXI 



129 



statui posset quaenam potestas opportune agnoscenda sit collegiis episco- 
porum, conferentiis episcopalibus regionalibus et nationalibus, necnon 
regimini patriarchali in oriente, religiose servato semper et ubique pri- 
matu regiminis et magisterii Romani Pontificis pro universa Ecclesia. 

Demum, hic illic aliquot locutiones, ut mihi videtur, 13 non satis 
accuratae sunt. Duo affero exempla: 

... 14 Membra Corporis Mystici Christi gratia et caritate privata bis in 
pagina 11 15 dicuntur aegrota, cum verius ea 16 sint mortua, iuxta illud 
S. Iacobi apostoli: « peccatum vero, cum consummatum fuerit, generat 
mortem »... 17 

Item, eadem pag. 11: Ecclesia vocatur, et quidem, ut reor, haud 
recte, una persona, mystica (loco Corporis) in Christo lesu. Et ut id con- 
firmetur perperam omnino mutatur testimonium biblicum, ad Gal. 3, 28, 
quod sic laudatur in schemate: « Omnes enim vos unus — unus — 
estis in Christo Iesu », cum in textu sacro non inveniatur unus, sed 
unum, quod certe non est ideml 18 

Sed 19 de iis peculiaribus animadversionibus sermo opportunus erit, 
quando, si Deus permiserit, de singulis capitibus disceptabitur. Dixi. 



In textu scripto tradito: 1 me. 2 deest. 3 deest. 4 clare. 

5 deest. 6 deest. 7 et sic supervacaneum fieret etiam cap. X. 8 deest. 
9 plenitudine sacerdotii scil. de. 10 quoque. 11 (seu Romanam). 12 in- 
scribendum. 13 in schemate locutiones. 14 In pag. 11, lin. 22 et 29. 
15 deest. 16 deest. 17 (Iac. 1, 13); nemo autem gratia et caritate pri- 
vatur nisi per peccatum. Cf. Conc. Trid., sess. VI, decr. de iustificatione, cap. 7: 
« Fides, nisi ad eam spes accedat et caritas, neque unit perfecte cum Christo, 
neque corporis eius vivum membrum efficit » (Denz. 800). 18 dicitur esse 
una persona, mystica sane, in Christo Iesu. Si loco « corporis mystici », quae est 
locutio consueta, unio fidelium cum Christo appellatur « persona mystica », po- 
nendum puto ante « personam » adverbium « quasi », nempe « quasi-persona ». 
Et ita satis bene coniunguntur duae variantes lectiones v. 28 cap. 3 ep. ad GaL: 
nam cum in pluribus codicibus legatur el<; sctte = « unus estis », in aliis invenitur 
sv Igtz — « unum estis » (vulgata refert lectionem hanc « unum »). 19 Ce- 

terum. 

3 

Em.mus P. D. IOSEPH card. BUENO Y MONREAL 
Archiepiscopus Hispalensis 

Venerabiles Patres, 

Schema de Ecclesia valde complexum est. Multis enim elementis 
constat, multaque etiam vincula sunt quibus et haec elementa constitutiva 
inter se, et Ecclesia cum aliis institutionibus devinciuntur. 

Observationes nunc proponendae tantum 1 ad elementum theologi- 
cum doctrinale quo totum schema fulcitur attinent. 2 Alii Patres, ut spero, 
eius elementum iuridicum doctrinale perpendent; alii perpendent etiam 3 
innumera problemata quae ex his duobus respectibus, theologico et iu- 
ridico, suscitantur. 

In ordine theologico schema multa habet laudanda, quae continuo 
singillatim indicabo. Non tamen ex omni parte perfectum est, et sin- 
gula etiam proferam quae, meo submisso iudicio, perfici possent. 

1. Ecclesia catholica Corpus Christi Mysticum est. Haec conclusio 
habetur in n. 7 et desumitur ex Litteris Encyclicis Mystici Corporis et 
Humani Generis. Ad hanc conclusionem schema venit pedetentim per 
sex numeros praecedentes logice constructos. Sed hoc Corpus Mysticum: 

a) ex voluntate Conditoris est Corpus sociale, uno principio com- 
pactum, Petro scilicet et episcopis sub ipso; 

b) et est Corpus vivum, cohaerens igitur in principiis intime vivi- 
ficantibus: Gratia scilicet et Spiritus Sanctus. Schema de Ecclesia, si 
alterius horum elementorum expers fuisset, mendosum etiam esset et 
falsum. 

Igitur Ecclesia est simul societas et organismum biologicum aut su- 
pernaturaliter vivum vel mysticum: 

a) In I capite, ubi fundamentum doctrinale schematis propo- 
nitur, uterque aspectus, et socialis et mysticus, quantitative ponderati 
inveniuntur. Duobus 4 alluditur, iisdem vel aliis verbis, 5 in septem nu- 
meris huius capituli. 

b) Qualitative vero maioris ... 6 fit aspectus biologicus vel my- 
sticus quam aspectus socialis; tum quia ille ut finis petitur, socialis vero 
ut medium\ tum quia aspectus mysticus ut elementum vivificans propo- 
nitur. Legatur 8 e. gr. totus n. 5 in quo perspicue elucet prioritas quanti- 
tativa huius 9 aspectus mystici. 

Occasione vero huius quaestionis de Ecclesia-Corpore Mystico, vel- 
lem quaedam 10 interrogare: Qualis est valor quem Concilium dare in- 
tendit suis declarationibus doctrinalibus? Haec enim duo desumuntur 

ex ordinario magisterio: Spiritum esse Corporis Mystici animam et Ec- 
clesiam romanam esse Corpus Mysticum. Primum docetur a Leone XIII 
et a Pio XII; secundum vero a Pio XII, in Enc. Litt. Mystici Corporis, et 
iterum in Encyclicis Humani generis ut repugnantium sententias 11 
reprobaret. Approbatio formularum in Concilio estne actus sollemnis ma- 
gisterii? 

2. Post dicta circa adspectum mysticum, vellem breve commentarium 
intexere 12 circa socialem adspectum Ecclesiae prout in schemate apparet. 

a) Character socialis, qui tantum rationem medii habet ut homi- 
nes sanctificationem vitamque divinam consequantur, tria Christi munera 
praesupponit, magistri nempe, sacerdotis et regis, de quibus iam in n. 2 
cap. I agitur. Quae munera Christus Petro ceterisque pastoribus sub 
ipso continuanda reliquit, sicut in n. 3 testificatur. 13 

b) Deinde, schematis expositione decurrente, apprime ofEcia ma- 
gistri et regis declarantur, quatenus Ecclesia, Christi nomine, docet et 
gubernat: cf. cap. VII et cap. X, in quibus sermo est de praedicatione 
et de magisterio; et cf. insuper cap. VIII, quod « de regimine » sermo- 
nem facit. 14 

Meum non est nunc in praesenti 15 dicere utrum 16 omnia quae in 
istis capitibus asseruntur recta sint vel non 17 Suo tempore, quando 18 
de capitibus singillatim discussio proponatur, ista omnia consideranda 
erunt. Nunc satis est declarare quaestiones de magisterio et de regimine 
in istis capitibus tractari. 19 

c) Sed e contra non agitur ... 20 ex professo de sacerdotio. Verum 
quidem est integrum 21 cap. III agere de episcopatu et sacerdotio. In illo 
tamen non directe de ipso sacerdotio agitur, sed potius de episcopatu 
qua supremo sacerdotii gradu; necnon de presbyteris qui sub episcopis 
veri sacerdotes sunt agnoscendi. Sed 22 de sacerdotii natura, missione 
et mediatione necessario exercenda ratione ipsius characteris sacerdo- 
talis nihil dicitur. 23 Lacuna huiusmodi omnino impleri debet, ne elemen- 
tum vere essentiale oblivioni mandetur. Nihil etiam de ministerio infe- 
riori v. gr. de diaconatu saltem innuitur. Videretur quod quid saltem 
innui oporteret 2 * 

Nonnulla tantum 25 animadvertenda sunt ut schema perfectius evadat. 

a) Uti modo dicebamus, necessarium est cap. III ita redigere 
ut elementum sacerdotale in schemate non praetermittatur. 

b) Prooemium item addendum puto, quo Ecclesia Christi ... 26 
proponatur tamquam Sion, civitas sancta, quam Deus posuit omnibus ... 27 
ut lucem, ductricem et salutem omnibus nempe gentibus 2s eo vel magis 
quod hodiernus mundus iis 29 valde indiget. 

c) Denique, ni fallitur 30 deest adhuc caput aliquod in quo de- 

clarare oporteret societatem huiusmodi, Ecclesiam dicimus, praeter ele- 
menta divinitus instituta nec proinde mutabilia, alia elementa seu insti- 
tutiones habere quae decursu temporum sunt exorta prout necessitates 
et circumstantiae locorum deposcebant. Haec omnia possunt abs dubio 31 
reformari et novis institutionibus substitui. Huiusmodi 32 quaestio for- 
sitan occurret agendo de ecclesiastica disciplina, sed et 33 in hac parte et 
in hoc schemate eam declarare oporteret quatenus agitur de quaestione 
radices habente theologicas. 

d) De cetero, ad mensam continuo 34 afferuntur textus iam exa- 
rati quibus prooemii et cap. II 35 idea exprimitur, utique omnium 
lumine in Concilio perficienda. Dixi. 



In textu scripto tradito: 1 tantum proponam. 2 attinentes. 3 vero. 
4 Eisdem. 5 deest. 6 iure. 7 his vero ut medium proponitur. 

8 praesentatur; sic. 9 qualitativa. 10 deest. 11 sententiam. 12 bre- 
viter quaedam notare. 13 declaratur. 14 agit. 15 in praesentiarum. 
16 an. 17 minus. 18 momento, agentes. 19 haec consideranda ve- 

nient. 20 in schemate. 21 deest. 22 Nihil vero dicitur. 23 deest. 
24 dicitur; videtur de eo quid saltem innuendum. 25 adhuc. 26 coram 
universo mundo. 27 gentibus. 28 deest. 29 hac luce, ductu et sa- 
lute. 30 fallor. 31 elementa possunt ut patet. 32 haec. 33 iam. 
34 secretariatus. 35 addendi. 

4 

Em.mus P. D. FRANCISCUS card. KOENIG 
Archiepiscopus Vindobonensis 

Em.me Praeses, Patres venerandi, 

In schemate praeiacente ingens et pretiosus labor commissionis 
theologicae praeparatoriae continetur, quod omnino extolli debet. At- 
tamen non pauca schematis in genere serio 1 examini subicienda sunt. 

1. Mihi videtur schema brevius esse redigendum, ne disputationes 
sine fine excitentur. Commissio theologica, v. g., disceptatione in genere 
finita, statim extrahat e schemate quae ... 2 sunt quaestiones legitime 
disputatae inter theologos, et ea ... 3 quae tractabuntur in schematibus 
futuris, v. g. de laicis, et alia sicut exposuit etiam 4 card. Ruffini. 

2. Cum Ecclesia nationales communitates transcendit, nationesque 
in toto orbe in dies magis inter se appropinquabunt et christiani cum 
non-christianis in commercio civili aliquem modum communem vivendi 
sortiuntur, non multum iuvabit tantum iura Ecclesiae extollere (cf. 
cap. X 5 ), sed potius extollere munus nobile Ecclesiae portandi Evan- 

gelii praeconium ad omnes gentes, portandi simul beneficia multiplicia 
pro toto genere humano. Schema non potest non loqui de voluntate 
sincera erga populos non-christianos ... 6 eorumque auctoritates, leges, 
traditiones. Voluntas Ecclesiae efferenda est contribuendi ad eorum ve- 
rum progressum necnon felicitatem in vera caritate et humilitate chri- 
stiana. Pro Ecclesia requiritur appellatio ad magnum bonum libertatis 
religiosae, quod omnes civitates hodie agnoscere et protegere volunt 
atque saepius ab iisdem solemniter proclamatum est. Haec fortassis in 
casu particulari unius alteriusque nationis minus consentaneum esse vi- 
detur. Sed bonum commune totius Ecclesiae praecedit... 7 

3. Loquendo de Ecclesiae natura (cf. cap. I) non omittatur v. g. 
indoles eschatologica Ecclesiae/ stricta subordinatio Ecclesiae sub Chri- 
sto, qualis sit relatio inter elementum institutionale et charismaticum, 
et pauca desiderantur de ministerio verbi et de dispensatione myste- 
riorum Dei, quibus praesens manet Christi opus salutiferum et exspecta- 
tur regnum Dei futurum. 

4. Ubi de necessitate Ecclesiae agitur (cf. cap. II) sermo est de hac 
necessitate pro salute sub respectu tantum individui. Sed, mihi videtur, 
ostendenda esset etiam necessitas Ecclesiae pro toto genere humano in 
quantum est unitas collectiva. Theologi non pauci Ecclesiam hodie 9 
tamquam sacramentum radicale humani generis considerant, ex quo se- 
queretur, quod non-baptizati non tantum voto mere subiectivo sed etiam 
rationibus obiectivis ad Ecclesiam ordinantur, v. g. participatione eius- 
dem naturae humanae, quam Christus assumpsit. 

Capp. III et IV (ubi de episcopatu et de episcopis residentialibus 
agitur), praemittenda videtur brevis expositio de populo Dei, quia po- 
testas episcopalis et sacerdotalis est medium necessarium ad aedificatio- 
nem huius populi Dei. Cum igitur de tali medio agitur etiam de fine 
verbum dicendum est, ut relatio medii ad finem recte percipiatur. Capp. 
III et IV insuper non videntur separanda, sed potius unico capite de hie- 
rarchia comprehendi, ubi imprimis de episcopis esset agendum, initium 
sumendo de collegio episcoporum, quod in cap. IV, in fine, invenitur. 

Cap. V brevius fieri possit. 

Cap. VII, de Ecclesiae magisterio, et cap. VIII, de auctoritate et 
oboedientia in Ecclesia, brevius redactum uniantur, nam in utroque 
capite de auctoritate et de oboedientia agendum est quia sunt notiones 
correlativae. Insuper in cap. VII, de Ecclesiae magisterio, breviter ex- 
ponatur, quomodo Ecclesiae vel universo populo credentium competit 
indefectibilitas in fide. Nam fideles non tantum accipiunt doctrinam a 
magisterio authentico, sed etiam influunt, ut communitas fidelium, sensu 
positivo, in magisterium. Dixi. 

ln textu scripto tradito: 1 deest. 2 adhuc. 3 quoque. 4 (cf. 

dicta. 5 v. g. cap. X schematis). 6 (« concives » non christianos). 

7 (missionarii v. g. obligationes habent erga civitates non christianas earunque 
legitimas auctoritates). 8 deest. 9 deest. 

5 

Em.mus P. D. BERNARDUS card. ALFRINK 
Archiepiscopus Ultraiectensis 

Venerabiles Fratres, 

Ne spatium statutum transgrediar, omnia multa, quae in hoc sche- 
mate de Ecclesia laudanda sunt, omittam. Sequentes generales observa- 
tiones facere liceat. 

1. In hac constitutione de Ecclesia plurima tractantur, quae etiam 
ab aliis commissionibus praeparatoriis investigata sunt; sic de episcopis, 
de collegio episcoporum, de laicis, de statibus perfectionis acquirendae, 
de relationibus inter Ecclesiam et Statum, de oecumenismo. Nullibi 
autem patet inter diversas commissiones quandam coordinationem fuis- 
se institutam. Ne Concilium Vaticanum II inanibus et superfluis labo- 
ribus suffocetur, desiderandum videtur ut prius coordinatio desiderata 
locum habeat, ne Concilio de eisdem materiis diversa schemata propo- 
nantur. 

2. In hac constitutione definitur Ecclesia ut Corpus Christi, quod 
propter sensum biblicum maxime est laudandum. Quaeri autem potest 
an hoc schema non nimis premat sensum externum huius imaginis, scl. 
comparationem cum quodam organismo vitali quod ex variis membris 
constat, quin de eiusdem organismi vita interiore sufficienti modo sermo 
sit. Ita factum 1 videtur, ut in cap. II, de iis, qui per vitam gratiae 
in vita Christi Domini gloriosi participant (etsi non in sensu pleno mem- 
bra Ecclesiae dici possunt), et de eorum relatione ad Ecclesiam modo 
satis vago et, ut ita dicam, minimalistico sermo fiat. 

3. Mirum remanet quodam modo quod in hac constitutione in 
cap. IV de episcopis residentialibus sermo fiat et non de munere epi- 
scopali qua tali. Tertia pars omnium episcoporum qui in hac amplis- 
sima aula praesentes sunt, non sunt episcopi residentiales sed mere titu- 
lares. Quid de eorum munere et positione in Ecclesia Christi? Nonne 
omnibus episcopis Ecclesiae, sive residentialibus sive titularibus, quod- 
dam commune est, quod tractandum esset antequam de episcopis resi- 
dentialibus sermo esset, supposito quod de iis adhuc sermo facienda 
esset, si de episcopatu in genere est tractatum? 

4. Quod in hoc cap. IV de collegio episcoporum dicitur, modo sat 
negativo enuntiatum videtur. Dicitur quidem in n. 16, quod collegium 
episcoporum — utique « una cum capite suo et numquam sine hoc 
capite » — « unum subiectum plenae et supremae potestatis in uni- 
versam Ecclesiam » constituit; sed immediate additur, quod haec po- 
testas in universam Ecclesiam « nonnisi modo extraordinario » exercetur. 
Si haec verba dicere volunt quod haec potestas non exercetur nisi 
« quando, quomodo et quousque id Iesu Christi Vicario in terris vide- 
tur in Domino expedire », sicut in hoc numero dicitur, nulla remanet 
difficultas, saltem si hoc in loco de Conciliis Oecumenicis sermo est, 
sicuti ex annotationibus huic n. 16 2 additis concludendum videtur. Quid 
autem de magisterio ordinario corporis episcoporum, quod extra Con- 
cilia Oecumenica exercetur, sicuti in cap. VII fusius tractatur? Videtur 
ergo quaedam adesse inconcinnitas inter cap. IV et cap. VII. 

In hac materia videtur in disceptationibus Concilii Vaticani I iam 
adesse fundamentum quoddam validum alicuius theologiae de collegio 
episcoporum, quod in hoc schemate omnino aut fere omnino siletur, 
specialiter in relatione officiali relatoris episcopi Zinelli, in adnotatione 3 
in pag. 30, n. 16 nominata, et in schemate constitutionis, quod para- 
verat P. Kleutgen. 

Episcopus Zinelli locutus est in Concilio Vaticano I ut sequitur: 
« Igitur episcopi congregati cum capite in Concilio Oecumenico, aut di- 
spersi sed cum suo capite, vere plenam potestatem habent » et quidem, 
sicut in phrasi antecedente dixerat, « in omnes fideles ». Antequam de 
exercitio huius potestatis sermo fit, in schemate nostro hoc principium 
statuendum videtur, ut de natura et de ambitu huius potestatis disseren- 
dum esset; ut patet, primatu S. Petri et Summi Pontificis omnino 4 
servato. 

5. In cap. IX, quod de relationibus inter Ecclesiam et Statum trac- 
tat, nimis videtur insisti in iuribus Ecclesiae, quae quidem iura nemo 
nostrum negare vult, ita ut desiderentur quaedam enuntiata de liber- 
tate quam Ecclesia permittere potest, forte et debet iis, qui non ad 
Ecclesiam pertinent. Mundus hodiernus forte magis expectat quae Con- 
cilium Vaticanum II de hac libertate religiosa dicenda habet quam 
nova expositio 5 iurium Ecclesiae ipsius, etsi ab alia parte necesse non 
est de illls silere. 

6. Tandem aliquando proponere vellem, ut constitutio de Beata 
Maria Virgine organice cum constitutione de Ecclesia coniungatur. Piis- 
sima 6 enim Mater Domini ita arcte cum Ecclesia Christi coniuncta est 
(ut prima redemptorum, ut omnium credentium Mater, ut omnium no- 
strum exemplum, tam in credendo quam in perfecta consummatione ac- 

cepta) ut valde apte eius figura in medio Ecclesiae collocatur, etsi omnes 
credentes superat. 

Conclusio haec erit: rogare vellem, ut ante sessionem secundam 
huius Concilii Vaticani II, hoc schema de Ecclesia reformetur a nova 
commissione mixta, quam Summus Pontifex benigne instituere voluit, 
ratione habita omnium quae aliae commissiones praeparatoriae de iisdem 
materiis praeparaverunt... 7 Dixi. 



In textu scripto tradito: 1 accidi. 2 deest. 3 deest. 4 omnimodo 
intacto. 5 novam expositionem. 6 Beatissima. 7 Exemplum quod- 
dam alterius structurae huius schematis in scriptis secretariatui generali tradam. 
Schema secretariatui traditum: 
Pars prima: de Ecclesiae natura. 

Cap. I: de Ecclesia ut populo Dei, qui est modo sacramentali ipsum corpus 
Christi. 

Cap. II: de necessitate ad salutem Ecclesiae et de membris Ecclesiae. 
Cap. III: de munere ecclesiali et de laicis. 

A) Collegium hierarchicum sub capite successoris Petri. 

De hierarchia seu de regimine collegiali Ecclesiae sub capite succes- 
soris Petri (in hoc capite etiam agendum est de ipso magisterio, de 
quo separate non est agendum). 
De presbyteris. 

De diaconibus (coll. cum aliis schematibus quae de hac quaestione 
tractant). 

B) Christifideles ut laici (cap. VI huius schematis). 
Cap. IV: de charactere missionario Ecclesiae. 

Pars secunda: de Ecclesia relate ad fratres christianos separatos. 

Pars tertia: de Ecclesia relate ad vocationem terrestrem et relate ad Statum. 

Pars quarta: 

A) De charactere eschatologico Ecclesiae in genere. 

B) De charactere eschatologico Ecclesiae prout peculiari modo signifi- 
catur in statibus evangelicae acquirendae perfectionis (cap. V huius 
schematis). 

C) De B. M. V., figura eschatologica Ecclesiae. 

6 

Em.mus P. D. IOSEPH card. RITTER 
Archiepiscopus S. Ludovici 

Em.me Praeses, venerabiles Fratres, 

Schematis constitutionis dogmaticae de Ecclesia omnes partes bene 
et, ut in maioribus, adaequate tractant de propriis materiis. Totalitas 
tamen minime tradit doctrinam adaequatam de natura et vita Ecclesiae. 

Multa dicit et bene dicit schema, sed multa etiam desunt de quibus 
tractandum esset. Attamen ... x defectus inveniendus est, non in sim- 
plici carentia pro qua facile suppleri posset, sed in ipsa methodo seu 
systemate, secundum quam procedit schema. 

Potestates magisterii, iurisdictionis, et ordinis — cuiuscumque sint 
momenti — , principia sunt non totius, sed tantum alicuius partis activi- 
tatis et vitae Ecclesiae. Ideoque insufficientes sunt, ut ex eis construatur, 
vel deducatur doctrina de Ecclesia. Quia hanc methodum sic 2 sequitur 
schema, conceptus Ecclesiae quem praebet est omnino inadaequatus, et, 
ut ita dicam, claudus. Liceat mihi insuflicientiam huius methodi illu- 
strare, indicando aliquos defectus in doctrina schematis. 

Essentialem Ecclesiae sanctitatem schema intelligit consistere prin- 
cipaliter — ne dicam totaliter — , in causalitate instrumentali relate 
ad sanctitatem membrorum. Quasi nihil dicit schema de ipsa formali 
Ecclesiae sanctitate, de qua scripsit S. Paulus: « Christus dilexit Eccle- 
siam, et seipsum tradidit pro ea, ut illam sanctificaret »... 3 

Secundum exemplum profero: munus servandi, custodiendi et ex- 
ponendi depositum fidei schema considerat solummodo ex parte magi- 
sterii, cuius officium et ius esse exclusivum possimus concludere. Atta- 
men, hoc munus est totius Ecclesiae; tantum partem eiusdem exercet ma- 
gisterium. Omnia membra Ecclesiae — utique etiam simplices christi- 
fideles — , partem habent certissime in servando et custodiendo, proba- 
biliter etiam in exponendo depositum fidei. Et christifidelibus pars 
est, non ex gratia, seu ex indulto magisterii, sed ex eorum charactere 
christiano. 

Tertium exemplum habeatur totum cap. IX, quod loquitur de rela- 
tione inter Ecclesiam et Statum. Doctrinam necessitatibus hodiernis 
adaptam expectantes, invenimus solummodo principiorum applicatio- 
nem ad circumstantias quae, numquam universales, iam per totum saecu- 
lum, etiam in particulari, desunt. Ceterum, ut mihi videtur, ad hanc ma- 
teriam ab omni controversia inutili removendam, Concilium debet iuris 
publici reddere, constitutione dogmatica relicta, decretum de libertate 
conscientiae et religionis omnibus concedenda. 

Sunt etiam alii defectus, exempli gratia absentia considerationis 
ordinatae cultus Ecclesiae, et omnes dimanant ex insufficientia radicis et 
fundamenti. Ecclesia est ipse Christus mystice vivens et operans in om- 
nibus membris, in quibus omnibus vivit et operatur etiam Spiritus 
Sanctus, ipsius Christi Spiritus. Nonnisi per talem conceptum possumus 
intelligere ipsam Ecclesiam et « operationem in mensuram uniuscuiusque 
membri » secundum quam crescet Ecclesia in « aedificationem sui in 
caritate »... 4 Ipsa Ecclesia, ergo, in Christo, per Christum et cum Chri- 

sto docet, cultum offert, sanctificat et sanctificatur et aliquomodo regit 
et regnat. Omne Ecclesiae membrum habet suam partem in huiusmodi 
activitatibus et vita, unumquodque secundum propriam mensuram. 

In iis propositionibus, ut mihi videtur, iam continetur adumbratio 
secundum quam schema clarius et adaequatius componi potest. Officium 
huius Concilii — si non maximum, saltem unum ex paucis maioribus 
officiis - — est suaviter, clare et adaequate indicare quid sentiat Ecclesia 
de seipsa, quid dicat Ecclesia seipsam esse. 

Et debemus indicare quid de seipsa Ecclesia hodie sentiat; non pos- 
sumus, revertendo ad conceptus partiales tridentinos et vaticanos, prae- 
termittere theologicos recentioris temporis labores qui tantam perfec- 
tionem dederunt conceptui et intellectui Ecclesiae, Corporis Mystici 
Christi. 

Pro mea parte, ergo, velim ut schema constitutionis dogmaticae 
de Ecclesia revideatur et recognoscatur secundum praefatas observatio- 
nes. Dixi. 



In textu scripto tradito: 1 secundum meum humile iudicium. 2 deest. 

3 ... ut exhiberet ipse sibi gloriosam Ecclesiam non habentem maculam aut ru- 
gam aut aliquid huiusmodi, sed ut sit sancta et immaculata » (Eph. 5, 25 ss.). 

4 (Eph. 4, 16). 

7 

Exc.mus P. D. LUCIANUS BERNACKI 

Episcopus tit. Melensis, aux. Gnesnensis 

Venerabiles Fratres, 
Pauca tantum dicere mihi permitto. 1 

Inter capita schematis constitutionis dogmaticae de Ecclesia, quae 
generaliter placet, non invenitur caput, ut mihi videtur, essentiale, sci- 
licet de Summo Pontifice, visihili capite Ecclesiae. Capitis istius absen- 
tia nullo respectu excusari potest, ne facto quidem, quod illa veritas in 
Concilio Vaticano I iam tractata sit. Schema constitutionis dogmaticae 
de Ecclesia capite isto carere non debet. Est enim caput essentiale doc- 
trinae de Ecclesia... 2 

Capitis specialis de Summo Pontifice carentia in praesenti schemate 
dolenda est, non solum ratione integritatis doctrinae, sed etiam respectu 
ad nostros fratres separatos. Papatus est veritas revelata, cui ab omnibus 
fratribus separatis contradicitur. Est ille evangelicus lapis angularis aedi- 

ficii Ecclesiae Christi, quem reiecerunt reiciuntque. Qua de causa, Con- 
cilii generalis gravissimum mihi videtur officium hanc doctrinam ... 3 
convenienti modo sublineare, et quidem ratione finis sui pastoralis et 
unitivi, ut illa veritas revelata et pro fide nostra fundamentalis, lucide 
exponatur, Patrumque scriptis factisque historicis fundetur, ut ita etiam 4 
reditus in Patris universalis domum fratribus nostris separatis facili- 
tetur. 

Papatus non est quaedam institutio humana. In agnoscendo aut 
reiciendo papatum, non agitur de aliqua praerogativa humana reicienda 
aut agnoscenda, neque 5 de quodam iure praecedentiae ambitionibus hu- 
manis fundato. Papatus est in primis veritas a Christo Domino ipso 
revelata uti fundamentum, supra quod Christus Dominus unicam Ec- 
clesiam suam extruere intendit et revera extruxit. Adverte insuper, Chri- 
stum Ecclesiam suam fundantem, non distinguere Ecclesiam orientalem 
inter et occidentalem; loquendo simpliciter de unica Ecclesia sua. 

Tales distinctiones ac: oriens, occidens, patriarchatus, cardinalatus 
et similia alia, quamquam valde importantia et nunc temporis necessaria 
et inevitabilia, tamen Ecclesiae non sunt 6 essentialia. Quapropter om- 
nino carent ulla ratione proportionata ad quamcumque scissionem vel 
separationem in Ecclesiae sinu iustificandam. Essentiale problema, quod 
quaevis communitas christiana 7 sibi ponere debet, perscrutando num 
sit vera Christi Ecclesia an non, consistit in eo: num constitutio eius 
interna respondeat constitutioni quam Christus Dominus Ecclesiae suae 
dedit; quam constitutionem Iesus Christus implicite determinavit ad 
apostolum dicendo: « Tu es Petrus et super hanc petram aedificabo 
Ecclesiam meam »... 8 Qui textus sacer olim multimodis argumentis, 
praesertim a fratribus nostris separatis protestantibus, impugnatus, nunc 
temporis confirmationem novam authenticitatis suae recepit a codicibus 
antiquissimis in Aegypto repertis emptisque, qui nunc bibliothecam 
Marianam in Geneva 9 ornant. Papyri illi, peritorum iudicio, primis annis 
saeculi secundi adscribendi sunt. Non ergo timeamus ne veritas de Ec- 
clesiae Petra validissimis argumentis recentioribus roborata et ita fratri- 
bus nostris separatis explicata lapis scandali eis inveniri 10 possit. 

Salvator noster divinus non gratis nobis inculcat adagium: « Veritas 
liberabit vos », et pro circumstantiis vere desperatis hanc alteram exhor- 
tationem ad Petrum direxit: « Duc in altum »; verbis ergo Christi fisi, 
ne timeamus veritatem dogmaticam 11 de visibili Ecclesiae capite omnibus 
clare profundeque in mentem revocare. 

Quapropter, quamquam minimus episcoporum, rev.mis Patribus, ut 
schema nostrum de Ecclesia speciali de Summo Pontifice capite locuple- 
tetur, enixe rogo. 

Aliquas alias observationes particulares, paucis verbis facere mihi 
liceat. 

Sub n. 7 schematis de Ecclesia, omnino recte affirmatur nos profiteri 
« non esse nisi unicam veram Iesu Christi Ecclesiam, eam nempe, quam 
in symbolo, unam, sanctam, catholicam et apostolicam celebramus ». 

Quas proprietates, vel notas Ecclesiae a Concilio Nicaeno et Con- 
stantinopolitano I elaboratas fuisse constat, ut illis proprietatibus cla- 
rius appareret veritas Ecclesiae comparatae cum iam a saeculo aposto- 
lico erumpentibus communitatibus religiosis, quae Christi Ecclesiam 
se profitebantur, etsi verae Christi Ecclesiae proprietatibus carentes. 12 

Aetate nostra, alia adhuc Ecclesiae nota seu proprietas uti essentia- 
lis apparet digna, ut non modo in communem Ecclesiae catholicae veri- 
tatem exponendi modum introducatur, sed etiam ad iam exsistentes 
Ecclesiae proprietates vel 13 notas quae in symbolo enumerantur adiun- 
gatur; scilicet, nota petrinitatis } quae nota enuntiat: veram Christi Ec- 
clesiam esse non posse, nisi fundatam super S. Petrum eiusque legitimum 
successorem. 

Fortasse obiicietur notam illam esse nimis controversam et pro fra- 
tribus nostris separatis scandali fore; qua ratione melius esset eam non 
nimis sublineare in Concilio, quod — etsi sensu secundario — , tamen 
unitivum esse debet. Ad quod respondendum... 14 : 

1. Antiquae Ecclesiae notae, in symbolo enumeratae, ultimis saecu- 
lis vim suam distinctivam sub certo respectu perdiderunt eo quod sic 
dictae « denominationes separatae », notas illas subiective eas interpre- 
tando, etiam pro seipsis usurpant. 

2. Petrinitatis nota, e contra, in suo fonte et in applicatione sua 
obiectiva et historica non potest applicari nisi Ecclesiae nostrae catho- 
licae. Est enim: 

a) a Christo Domino ipso promulgata ... 15 

b) concretam, scilicet physicam, S. Petri personam respicit eius- 

16 

que successores. 

c) Persistentia eius historica in Ecclesia romana ininterrupta Pe- 
tri successorum serie facile demonstrari potest. 

d) Exsistentia valorque eius demonstrativus explicita convictione 
Patrum priorum saeculorum historice demonstratur. 

Est ergo nota illa omnino obiectiva et historica; et plus quam anti- 
quae Ecclesiae notae, demonstrativa; quia Christum Dominum ipsum 
auctorem maxime competentem habet, neque ullo modo obiectivo, nisi 
ad Ecclesiam catholicam romanam applicari potest: quod patet. 

Quapropter, opportunissimum censeo, notam petrinitatis in sche- 
mate nostro, non solum profundius explanandam esse, sed insuper eam, 

priorum Conciliorum exemplo, salvo tamen meliori iudicio venerabilium 
Patrum, 11 symbolo inserendam esse, ita ut textus respectivus symboli se- 
quens evadat: « ... Et unam, sanctam, catholicam et apostolicam necnon 
petrinam Ecclesiam credo ». 

Ne venerabilium Patrum Concilii patientia abutar, paucissimis adhuc 
verbis me referre liceat ad cap. IX, de relationibus inter Ecclesiam et 
Statum, sub n. 42, pag. 66. Agitur hic de officio potestatis civilis adiu- 
vandi homines, ut facilius cognoscere et agnoscere possint Deum et 
officia Deo debita adimplere. Relate ad vigentes semperque profecto 
duraturas difficultates, quas Ecclesia Christi, variis regionibus, in officio 
suo homines docendi habet et habitura est, spero valde utile fore, si post 
lin. 4, pag. 66, addantur verba sequentia: « Quapropter societas civilis, 
inter alias, speciali obligatione tenetur Ecclesiae libertatem et media 
praestare, ut magisterium suum, quam amplius in omnes omnisque status 
homines fructuose exercere possit ». Dixi. 



ln textu scripto tradito: 1 deest. 2 In praesenti schemate veritas dogma- 
tica de Petro Summo Pastore eiusque successoribus non tractari videtur nisi acci- 
dentaliter, vide e. g. cap. 1, n. 7; cap. 4, n. 14 et 16; cap. 7, nn. 30-31. Ad quae 
annumerari possunt nn. 6 et 7 schematis de Ecclesiae unitate. 3 non postponere, 
sed. 4 deest. 5 vel. 6 sunt productus indolis humanae, consequenter 
Ecclesiae non. 7 Ecclesia. 8 (Mt. 16, 18). 9 Friburgi. 10 evenire. 
11 deest. 12 carerent. 13 deest. 14 duco. 15 (Mt. 16, 18). 16 deest. 
17 deest. 

Praeses: Interrumpitur per aliquot momenta disceptatio de sche- 
mate, ut secretarius generalis annuntiet exitum votationis hodie factae. 

Secretarius generalis: Circa propositionem de decreto de unitate 
Ecclesiae votum tulerunt Patres: 2.112. 

Dederunt votum Placet 2.068 

Non Placet 36 

Vota nulla 8 

Duae tertiae partes erant 1.048 suffragia. Itaque propositio appro- 
bata est, 

8 

Exc.mus P. D. AEMILIUS DE SMEDT 
Episcopus Brugensis 

Venerabiles Patres, 

Schema de Ecclesia possidet qualitates reales. Progressus insignis, 
qui his ultimis annis 1 factus est in doctrina de Ecclesia apud theologos, 
et in conscientia ecclesiali apud fideles, non sine influxu fuit in redac- 
tione schematis. Ea, v. g., quae dicuntur de Corpore Mystico, de epi- 
scopatu et de laicis, sunt profunda et vigorosa. 

His nonobstantibus, fatendum est quod schema in multis defectuo- 
sum est. Quaedam dicere velim de ipsa conceptione Ecclesiae, quae his 
capitibus schematis subest. Haec conceptio Ecclesiae mihi videtur ex 
una parte deficiens in spiritu oecumenico, et ex alia parte, aliena a 
modo quo doctrina ... 2 a Concilio ... 3 doctoribus et praedicatoribus fidei 
praesentanda est. Vestris cogitationibus submittere liceat sequentem 
quaestionem: nonne schema emendandum est a quodam triumphalismo, 
a quodam clericalismo, a quodam iuridismo? En tres partes. 4 

1. Triumphalismus. Schema nimium indulget illo stylo pomposo, 
romantico, cui assueti sumus in UOsservatore Romano et in aliis docu- 
mentis romanis. Vita Ecclesiae praesentatur ac si esset concatenatio trium- 
phorum militantis Ecclesiae; v . g. iam in ipso titulo 5 « de Ecclesiae 
militantis natura », « de membris Ecclesiae militantis »; vel si videre 
vultis in pag. 10, in primis lineis:* « Itaque — scribitur — novus hic 
populus... non tamquam effusa turba sed ut confertum agmen procedit, 
quod esca spirituali nutritum et de spirituali consequente illud petra 
potatum, portis inferi et insidiis diaboli victor adversans, ad finem 
usque saeculi... perdurabit ». 

Hic stylus parum congruus est 7 cum realitate, cum statu reali po- 
puli Dei* quem humilis Dominus Iesus appellavit: « pusillus grex ». 
Haec tam aliena 9 ab anima serena et tranquilla fratrum orientalium, ab 
aspiratione universi generis humani 10 ad pacem. Quam parum hae con- 
cordant cum iis quae dicenda essent, sed non dicuntur, circa gravissimum 
problema modernum de libertate religiosa! 

2. Clericalismus. In primis schematis capitihus 11 praevalet traditio- 
nalis pictura Ecclesiae. Cognoscitis pyramidem: papa, episcopi, sacerdo- 
tes, qui praesunt quique, potestatibus acceptis, docent, sanctificant, gu- 
bernant; dum, in basi, populus christianus magis receptive se habet, et 
quodam modo secundum locum videtur occupare in Ecclesia. 12 

Notandum est quod hierarchica potestas est tantummodo aliquid 
transitorium. Pertinet ad statum viae. In altera vita, in statu definitivo, 
iam non habebit obiectum, quia electi ad perfectionem 13 ad perfectam 
in Christi unitatem pervenerunt. Id quod permanet, est populus Dei; 
id quod transit, est ministerium hierarchiae. 

In populo Dei, omnes sumus alii cum aliis coniuncti et eadem iura 
et officia fundamentalia habemus. Omnes participamus regali sacerdotio 
populi Dei. Papa est unus ex fidelibus; episcopi, sacerdotes, laici, reli- 
giosi, omnes sumus fideles. Ad eadem sacramenta accedimus, remissione 
peccatorum, pane eucharistico et verbo Dei indigemus omnes, et ad eam- 
dem patriam tendimus, per misericordiam Dei... 14 

Sed quamdiu populus Dei in via est, Christus eum ad perfectionem 
adducit mediante hierarchiae sacro ministerio. Omnis potestas in Ec- 
clesia est ad ministrandum, ad serviendum: ministerium verbi, mini- 
sterium gratiae, ministerium gubernationis. Non venimus ministrari, sed 
ministrare. 

Cavere debemus, ne in loquendo de Ecclesia, cadamus in aliquem 
hierarchismum, in aliquem clericalismum , in aliquam episcopolatriam 
vel papolatriam. 15 Id quod praevalet est populus Dei; huic Dei populo, 
huic Verbi sponsae, huic vivo sacrario Spiritus Sancti, hierarchia sup- 
peditare debet humilia sua servitia ut crescat et perveniat ad virum per- 
fectum, ad plenitudinem Christi. Huius crescentis vitae hierarchia 1 * 
bona mater est: Mater Ecclesia. 

3. luridismus. Ex recentibus 11 disquisitionibus historicis et theolo- 
gicis resultat quod maternitas Ecclesiae fuit veluti centrum primitivae 
christianae Ecclesiologiae. In schemate nostro 1% desideratur profundior 
exquisitio conceptus theologici: Mater Ecclesia. Omnes baptizati sunt 
filii Ecclesiae. Valido baptismate, omnes christiani a Matre Ecclesia ge- 
nerantur. Quocumque modo et in quovis christiano coetu degunt, iure 
Ecclesiae filii sunt. Eius filii semper manent, sanguinem christianum 
semper in venis suis habent. De facto fratres sunt et permanent, etiam 
cum a reliquis fratribus sunt separati. 19 Vinculum generationis numquam 
amittitur, neque Matris Ecclesiae dilectio erga filios unquam cessat, 20 
sive prope sunt, sive a longe manent. 

Et quando nunc, 21 sub hoc respectu, legimus ea quae passim, sed 
praesertim in pagg. 15 et 16, scribuntur, videre est ad quas aberrationes 
perveniri potest quando Ecclesia consideratur modo pure iuridico, vel, 
ut melius dicam, aprioristico. Quando sermo est de membris Ecclesiae, 
schema sic ratiocinatur-. 22 membrum Ecclesiae est tantummodo ille qui..., 
atqui..., ergo... A priori sic ratiocinatur et pervenit ad conclusionem: 2 * 
reliqui iam non sunt 24 sensu proprio membra Ecclesiae. Sic Mater non 

loquitur; talis modus procedendi, non solum non est bona theologta, sed 
non est modus loquendi quem bona mater sibi sese permittere potest 25 
Concludo: triumphalismus, clericalismus, iuridismus: en tria puncta, 
inter alia, in hoc schemate emendanda; initio dixi hoc schema multa 
optima continere; et revera arbitror hoc schema a defectibus purgatum, 
materiam praebere splendidae constitutionis de Ecclesia; ideo opto ut 
a Concilio statuatur praesens schema remittendum esse ad commissio- 
nem ut emendetur. 



ln textu scripto tradito: 1 decenniis. 2 de Ecclesia. 3 ipsis. 4 deest. 
5 ita iam sonant tituli. 6 v. g. pag. 10, lin. 1-7. 7 Haec mediaevalis con- 
ceptio Ecclesiae redolet quendam desuetum romantismum a quo homo modernus 
abhorret. Haec tam parum congrua sunt. 8 deest. 9 aliena sunt. 10 mundi. 
11 Clericalismus. In praesentata constitutione. 12 deest. 13 deest. 14 et 
in virtute Spiritus Sancti. 13 Vitanda est omnis species clericalismi vel episcopo- 
latriae vel papolatriae. 16 hierarchica Ecclesia. 17 recentioribus. 18 deest. 
19 separantur. 20 suos. 21 Quando. 22 hoc schema incipit stabiliendo 
a priori quid requiratur ut notio membri alicui personae applicari valeat. Dicitur. 
23 deest. 24 dicuntur. 25 Sic loqui nec est bona theologia, nec est sermo 
dignus Ecclesiae si revera mater est. Quae unquam mater de filio suo quem gene- 
ravit, quem dilectione fovit, si ille propter dolorosam aliquam rationem iam sub 
tecto paterno et cum fratribus suis non degit, quae, inquam ulla vera mater decla- 
ravit: iam non est membrum familiae meae. Vox sanguinis aliter loquitur. Matrem 
Ecclesiam sic loqui non convenit. Talis apriorismus, tale exercitium cursus Logicae 
minoris indignum est Matris Ecclesiae. Non sapit misericordiam, de qua Summus 
Pontifex in suo inaugurali sermone. In quaestione de membris positive est proce- 
dendum, agnoscendo et describendo gradus realis pertinentiae ad Matrem Ec- 
clesiam. 

9 

Exc.mus P. D. MARCELLUS LEFEBVRE 

Archiepiscopus tit. Synnadensis in Phrygia, 
Superior gen. Congregationis S. Spiritus 

Venerabiles Fratres, 

Mihi liceat loqui de his schematibus in genere, quoad methodum qua 
utimur. Etenim, si hodie ad propria revertamur, nonne cum aliquo in- 
timo dolore ab Urbe discedimus? Etenim, etsi de reali unanimitate non 
dubitamus, attamen haec unanimitas usque nunc non perfecte appa- 
ruit. Nonne hic defectus principaliter venit ex methodo? 

Usque nunc, conati sumus in uno textu obtinere fines, etsi nullo 
modo oppositos, attamen valde diversos, nempe; doctrinam declarare 

et errores exstirpare, oecumenismo favere, ad omnes homines verita- 
tem manifestare. Pastores sumus, et bene scimus quod non in iisdem ver- 
bis loquimur peritis in theologia et non peritis, non eodem modo sacer- 
dotibus et laicis. Quomodo doctrinam definire, ita ut amplius non detur 
locus erroribus hodiernis, et per eumdem textum praebere veritatem 
ita ut intelligatur ab omnibus 1 imperitis in scientia theologica? Aut doc- 
trina amplius non accurate proponitur, ut ab omnibus intelligatur, aut 
doctrina perfecte exponitur et textus non amplius intelligitur ab impe- 
ritis. 

Et haec difficultas augetur, mihi videtur, in nostro Concilio, quia 
ex hodiernis circumstantiis, et explicito desiderio Summi Pontificis, ne- 
cessitas directe loquendi omnibus hominibus magis apparet, quam in 
praecedentibus Conciliis. Et forsan erit nota peculiaris huius Concilii. 
Media communicationis socialis zelum praedicationis veritatis et desi- 
derium unitatis in nobis de die in diem accrescunt. 

Ex altera parte, clare apparet quod ex natura rei, ex verbis ipsius 
Summi Pontificis, « Concilii Oecumenici maxime interest ut sacrum chri- 
stianae doctrinae depositum efficaciore ratione custodiatur atque pro- 
ponatur ». 

Liceat mihi dicere ut superior generalis (et certus sum quod in hac 
re cum me conveniunt alii superiores generales) quod habemus gravis- 
simam responsabilitatem inculcandi in mentibus futurorum pastorum 
amorem sanae et integrae doctrinae. Nonne fere omnes Patres, hic 
praesentes, a religiosis vel a sodalibus alicuius instituti clericalis suam 
formationem sacerdotalem acceperunt? Unde nobis maxime interest ut 
« universa doctrina christiana tradita accurata illa ratione verba conci- 
piendi et in formam redigendi quae ex actis Concilii Tridentini et Vati- 
cani I praesertim elucet accipiatur »: haec sunt verba ipsius Summi Pon- 
tificis. 

Unde deduci debemus quod ex argumentis maximi momenti, haec 
duo desideria — id est 1) exprimere doctrinam modo dogmatico et 
scholastico pro aedificatione peritorum, 2) proponere veritatem modo 
magis pastorali pro aliorum aedificatione — omnino custodienda et ser- 
vanda sunt. 

Quomodo tunc satisfactionem dare his duobus optimis desideriis? 
Humiliter sequentem solutionem vobis, carissimi Fratres, propono, so- 
lutionem quae iam ab aliquis Patribus innuitur. Si hanc propositionem 
vestro iudicio submittere audeo, en ratio: iam in commissione centrali, 
omnino easdem difficultates, praesertim quoad dogmatica schemata, ex- 
perti sumus. Patribus huius commissionis centralis ad unanimitatem ob- 
tinendam, eamdem propositionem submittebam, quae moralem unani- 

mitatem obtinuit. Haec solutio, quae tunc tantum pro commissione theo- 
logica proposita fuerat, hodie ad omnes commissiones cum optimo fructu 
extendenda esse videtur. 

Nempe, proponantur ab unaquaque commissione duo documenta: 
unum magis dogmaticum, ad usum peritorum; unum magis pastorale, 
ad usum aliorum, sive catholicorum, sive non-catholicorum, sive infi- 
delium. 

Sic multae difficultates, quae hodie fiunt, optimam solutionem et 
vere efficacem invenire possunt: 

1. Obiectiones illae de defectu doctrinali vel de defectu pastorali, 
quae tantam difficultatem provocant, locum amplius non haberent. 

Sic documenta dogmatica, cum tanta cura confecta et utilissima ad 
veritatem proponendam, carissimis nostris sacerdotibus et praesertim 
professoribus et peritis ut regula aurea fidei permanerent. Certe grato 
animo a Patribus Concilii haec documenta sacerdotes et professores 2 
hanc sanam doctrinam recepturi sunt. 

Item documenta pastoralia, quae multo facilius in diversis linguis 
vernaculis traduci possent, veritatem omnibus hominibus, aliquando 
peritis in scientiis profanis, sed non theologicis, modo magis intelligibili 
pro eis proponere possent. Qua cum gratitudine omnes homines a Con- 
cilio lucem veritatis accepturi essent! 

2. Obiectio de pluralitate schematum pro eodem obiecto ipso facto 
solveretur. E. g. schema dogmaticum de necessitate Ecclesiae annun- 
tiandi Evangelium cum principiis enuntiatis in schematibus de Missio- 
nibus componeretur et esset documentum doctrinale pro commissione 
de missionibus; et ex schematibus de missionibus conficeretur documen- 
tum pastorale ut directorium ad omnes quibus de missionibus interest. 

Schema dogmaticum de laicis et schema dogmaticum de castitate, de 
matrimonio, de familia, de virginitate componerentur cum principiis 
schematum commissionis de laicis, et duo documenta exararentur: unum 
doctrinale, dogmaticum, directum potius ad pastores et peritos, et aliud 
pastorale et directivum pro omnibus laicis. Et sic pro omnibus com- 
missionibus. 

Meo humili sensu, si haec propositio admitteretur, unanimitas facile 
obtineretur, et optimos fructus a Concilio omnes homines accipere pos- 
sent, et, pacatis animis, in corde uno et anima una ad propria revertemur. 

Hanc humilem propositionem, sapienti iudicio consilii praesidentiae 
submitto. Dixi. 



In textu scripto tradito: 1 hominibus. 2 deest. 

10 

Exc.mus P. D. ARTURUS ELCHINGER 
Episcopus tit. Antandrinus, coad. Argentoratensis 

Venerabiles Patres et dilecti Observatores, 

Liceat mihi aliquam quaestionem ponere circa mentem generalem 
huius schematis. Ad quos vult Concilium constitutionem doctrinalem de 
Ecclesia mittere? Estne tantummodo ad episcopos et theologos? Iam 
pluries in hac aula... 1 dictum est quod constitutio doctrinalis alicuius 
Concilii non confundi debet cum exhortatione spirituali ad fideles; sed 
tamen etiam fideles expectant a Concilio aliquam praesentationem « my- 
sterii Ecclesiae » hodiernis quaestionibus consonantem, et non tantum 
catholici sed etiam qui non pertinent ad romanam Ecclesiam. Non 
obstante opportunitate declarationis doctrinalis in forma mere theologica, 
requiritur nuntius doctrinalis modo directe pastorali, forte sub forma 
alicuius prooemii, vel, sicut dictum est, melius 2 sub forma specialis do- 
cumenti, ut plenius manifestetur quantum homines vero hodierni vocati 
et amati sunt a Christi Ecclesia. Hoc est tanti momenti quia graves 
aequivocationes existunt apud homines circa Ecclesiam. Multis apparet 
ut institutio mere humana, ut aliquod velamen, et non ut revelatio regni 
Christi, non 3 ut perpetua Christi gloriosi praesentia inter homines. 

His dictis, remanet quod Ecclesiae praesentatio dogmatica, etiam 
ad usum episcoporum et theologorum, pastoralis esse debet; sed inten- 
tio pastoralis non est aliquod superadditum explanationi mere doctri- 
nali; intentio pastoralis debet ordinare et animare ipsam explanationem 
doctrinalem, ita ut homines veritatem amare et ad Dei vocem propius 
accedere possint. Quaestiones quibus respondendum est, aliae sunt hodie 
quam heri (sicut hodie iam optime dictum est). 

Heri, Ecclesia proponebatur praesertim ut institutio, hodie proponi 
debet etiam et potius tamquam communio; de hoc forte non satis in 
nostro schemate. Heri, agebatur de capite Ecclesiae, quod est Summus 
Pontifex, in quo omnis Ecclesia unitur, hodie agere debemus de episcopo, 
qui Ecclesiam per mundum universum praesentem reddit; ego, sicut 
multi, episcopus sum titularis, et cum aliqua anxietate, fere nihil de 
meo et nostro episcopatu in schemate inveni. Heri, agebatur de episcopo 
singulari, a populo fere separato, hodie, praesertim de collegio episco- 
porum agere debemus, in quo episcopus per consecrationem inseritur: 
cui collegio, non datur in schemate locus primarius sicuti decet. Heri 
agebatur praesertim de hierarchia Ecclesiae, hodie, agere debemus etiam 

de populo christiano? de laicis; hoc fit in schemate, sed nimis iuridico 
modo. Heri, in disceptationibus cum separatis, de his rebus disputabant 
quae erant causae divisionis, hodie, de his quae communes oportet pri- 
mum loqui; quod in schemate est contrarium. Heri, Ecclesia propone- 
batur praecipue ut salutem afferens illis qui sunt « ad intra », hodie, 
proponi debet etiam ut aliquo modo salutem afferens ... 5 illis qui sunt 
« ad extra », qui sunt maior pars hominum... 6 Ecclesia parata esse debet 
ad habitus agendique modos suos evangelice purificandos, dum in mun- 
dum influere conatur: quia non vult dominare sed ministrare. Ecclesia 
sibi proponat, omnibus hominibus salutarem inquietem afferre; deinde, 
mundum ut fermento movere; denique, inter homines, lux radians et 
calefaciens esse, et unicam certissimam plenamque veritatem praebere. 
Quae quidem omnia, non sunt innovationes; est simplex reditus ad Apo- 
stolorum et Patrum Ecclesiam. Dixi. 



In textu scripto tradito: 1 recte. 2 deest. 3 nec. 4 Dei et qui- 
dem. 5 et. 6 Ad hoc requiritur sermo de missione evangelica Ecclesiae 
plus quam de eius iuribus. 

11 

Exc.mus P. D. IOSEPH D'AVACK 
Archiepiscopus Camerinensis 

Venerabiles Patres, 

Attento hodierno statu Ecclesiae et humani generis; attento statu 
sanae pietatis, studiorum theologicorum, magisterii ecclesiastici, mea 
humili sententia, 1 videtur in schemate desiderari aliquid amplius circa 
vitam intimam Ecclesiae; quae vita intima, est quasi anima vitae exte- 
rioris hierarchicae, dum per istam in actum adducitur eaque gubernatur 
eamque vicissim enutrit et fovet. 

Non agitur de sublimibus speculationibus theologicis; agitur tantum 
de revocando, in devota severa meditatione, in vero spiritu pastorali 
quasdam veritates fundamentales catechismi. Liceat, quaeso, mihi bre- 
viter revocare: 

1. Circa consilium Dei in creatione et redemptione: ut alias dixi, 
Deus Unus et Trinus, Deus caritas ad suam imaginem tales creavit ho- 
mines ut egeant et valeant vivere in societate per quam muniantur, 
augeantur, omnia bona diffundant et prodant; quae omnia magis neces- 
saria et ardua facta sunt per peccatum, ... 2 magis provida et fecunda per 
redemptionem (oboedientiam); in supremo gradu vero haec fiunt in Ec- 

clesia quae est non tantum societas sed familia, sed Corpus Mysticum, 
quae, hierarchice ordinata, nexa vinculo caritatis quae per oboedientiam 
in actum educitur ... 3 est imago suprema et effusio et participatio divi- 
nae caritatis. 

2. Circa Corpus Mysticum: in quo caput realiter infundit vitam 
in membra; quae, cum sint homines intellectu et voluntate praediti, de- 
bent illam vitam libere recipere eaque vivere, et sic invicem vitaliter 
iuvare, illa arcana efficientia quam Pius XII, felicis recordationis, vocat 
« sane tremendum mysterium et numquam satis meditatum »... 4 

3. Circa sacerdotium et sacrificium Christi: quid nobis hoc sacri- 
ficium conferat, quid de suis donis et datis exigat; ut scilicet eius fructu 
praeventi et moti, quasi agnoscamus sacerdotem nobis a Patre constitu- 
tum, eiusque sacrificium quasi ratum faciamus, accedentes per ipsum 
ad Patrem, et ita viventes ei obtemperando ut revera sacrificium Christi 
exprimat voluntatem nostram, et vere et sincere offerri possit a nobis. 

Quae omnia, quo magis sincero animo per puriorem caritatem erecto 
fiant, eo amplius fructum sacrificii Christi recipimus: non tantum pro 
nobismetipsis, sed etiam quodammodo 5 pro aliis membris Corporis My- 
stici, iuxta illud apostoli: « Adimpleo in carne mea ea quae desunt pas- 
sionum Christi pro corpore eius quod est Ecclesia »... 6 

4. Denique, circa nostrum sacerdotium, cuius magisterio et mini- 
sterio et ductu, quae nuper diximus fiunt. Obtemperantes magisterio et 
gubernio Ecclesiae, obtemperamus Christo, et tota vita christiana fit hu- 
milis sed efficax prosecutio eius oboedientiae redemptricis; quam vitam 
christianam, ministerio sacerdotum, per Christum offerimus Patri in 
Missa; fructus sacrificii Christi rursus per ministerium sacerdotum, sta- 
tutis momentis, nobis datur « ex opere operato » in sacramentis. 

Hae veritates, quibus rapide et vix innui, si attente considerentur, 
splendide apparebit: essentia et vita intima et vita exterior Ecclesiae; 
vinculum arctissimum, essentiale et vitale inter vitam intimam — gra- 
tia et caritas — et vitam exteriorem: hierarchia, oboedientia; momen- 
tum essentiale, vitale, vitae christianae vel humillimae; momentum maxi- 
mum vitae in perfectione caritatis, per consilia; in gradu omnino supremo 
et singulari, in vita Beatae Mariae Virginis; munus et momentum sum- 
mum nostri sacerdotii eiusque exigentia quoad vitam in perfectione ca- 
ritatis. 

Iam igitur patet quam has veritates considerare iuvabit, pro particu- 
laribus argumentis huius constitutionis: auctoritas in Ecclesia, episco- 
patus, sacerdotium, status perfectionis, laici, Beata Maria Virgo; quae 
omnia, secus, fient quasi evanescentia, solido fundamento dogmatico de- 
stituta. 

Uno verbo, per considerationem illarum veritatum fundamentalium, 
tota Ecclesia eiusque vita effulget luce divinae caritatis, suaviter efficaci- 
ter allicienti intellectus, voluntates, corda. 

An fortasse dicendum est nostris temporibus magis necessarium in- 
sistere circa hierarchiam et oboedientiam ei debitam in Ecclesia? Respon- 
deo: praecise ad hunc finem magis necessarium est effuse et aperte loqui 
de vita intima in Ecclesia: 

1. propter argumentum, ut hodie dicitur, psychologicum: con- 
siderata hierarchia et auctoritate quatenus opus caritatis, facilius et iu- 
cundius erit eas suaviter exercere, eisque filiali libenti animo.parere; 

2. sicut satis non est aliquod ius habere, nisi ab aliis agnoscatur 
et observetur, ita satis non est affirmare auctoritatem Ecclesiae (expe- 
rientia docet); sed ordinis supernaturalis cum sit, ut agnoscatur neces- 
saria est gratia: quae vero gratia, nobis per sacrificium Christi inventa, 
a nobis rursus impetratur per sacrificium nostrae vitae christianae. 

Supreme igitur iuvat ostendere, in plena cognitione circa Eccle- 
siam, momentum vitae christianae in vita Ecclesiae, et erit solamen et 
incrementum caritatis et virtutis supernaturalis omnibus, praesertim in 
labore et tribulatione versantibus; erit solamen et incrementum anima- 
bus Deo in statu perfectionis consecratis; lumen et incitamentum sacerdo- 
tibus; erit via ad semper melius et efficientius agnoscendam et amandam 
et colendam Matrem Dei et nostram Mariam. Erit fundamentale reme- 
dium ad hodierna discrimina in vita christiana, in vita humana, quod est 
finis supremus nostri Concilii; iuxta mentem et animum pastoralem no- 
stri Summi Pontificis, qui indulgentia plenaria ditavit oblationem quoti- 
dianam operis et tribulationum. 

Unde ob amorem erga animas, sacerdotes, episcopos et Summum 
Pontificem et Ecclesiam, ob amorem in Mariam, suppliciter rogo ut prae- 
sens schema expresse fundetur super fundamentales veritates quas supra 
vix et summatim revocavi. Dixi. 



ln textu scripto tradito: 1 deest. 2 (inoboedientiam). 3 (« Qui dili- 
git me sermonem meum servabit »; « Qui vos audit, me audit »). 4 (Enc. 
Mystici Corporis). 5 « de congruo ». 6 {Col. 1, 24). 

12 

Exc.mus P. D. ANTONIUS PAWLOWSKI 

Episcopus Vladislaviensis 

Venerabiles Patres Conciliares, 

Praesens schema de Ecclesia procul dubio maximi momenti est inter 
ea quae Concilio Vaticano II disceptanda et statuenda proponuntur. 
Continet quidem plura capita doctrinae quae iam praeteritis temporibus 
a theologis uberrime discussa et ab auctoritate ecclesiastica stabilita ideo- 
que nobis bene nota est. Nonnulla vero, praesertim de laicis et de oecu- 
menismo, in forma tam sollemni prima vice occurrere videntur. Ex ma- 
teria tam copiosa schematis, quasdam tantum quaestiones eligo, ut eis 
observationes breves apponam. 

1. Id quod omnibus capitibus commune est et particularem in- 
dolem schemati affert est illa fructuosa, nostra aetate renovata, notio 
Mystici Corporis Christi, ex quo « uberrimi gratiarum rivuli tamquam 
ab excelso capite in omnia membra haud intermisso ordine derivantur ». 
Inde omnia media quibus Ecclesia ditata est, quorumque potiora sunt 
lumen fidei, fructus sacramentorum, oratio liturgica, necnon ipsum hie- 
rarchicum regimen, huic fini nobilissimo inservire debent ut animabus 
fidelium vitam supernaturalem procurent, foveant et adaugeant. Recte 
igitur in schemate saepius et diversis formis extollitur Ecclesiam esse 
salvificam, salutiferam et vivificatricem; quod melius quidem proprium 
eius munus denotat quam appellatio « Ecclesia militans ». 

2. Gravissimum munus fidelibus incumbens in eo consistit ut non 
tantum propriam salutem procurent, sed etiam ad salutem aliorum coope- 
rari pro viribus studeant. Minime tamen fideles redemptores vocari pos- 
sunt prout in cap. I, n. 1 } lin. 15, pag. 9. Cum tamen de particularibus 
non dicam, omitto hic. 1 

Ecclesia enim Christi ex natura sua sacerdotalis est, eo sensu quod 
omnia eius membra in sacerdotio unico et aeterno Salvatoris participant. 
Id, quo sacerdotium ministeriale eorum qui in hierarchico ordine consti- 
tuuntur, a sacerdotio universali fidelium differt, in schemate praecise ex- 
plicatur. Pariter haud semel et congrue quidem inculcatur obligatio lai- 
corum, sacramento Confirmationis innixa, ad veram fidem catholicam 
simul et addiscendam et defendendam atque diffundendam. Laicorum 
opus praecipuum designatur voce « consecratio mundi », quae iuxta 
schema, in eo consistit ut « mundus (verba cito) in omni campo suae 
activitatis suique progressus Spiritu Christi imbuatur, quin ex proprio 

suo ordine exeat saeculari »; atque « Ecclesia reapse tamquam principium 
supernaturaliter vivificans totius societatis » emineat. 

Cui consecrationi non est qui non videat, quam maxime contradi- 
cere laicismum hodiernum, qui in omnes provincias vitae humanae sese 
immiscet, praecipue tamen regno Christi maximum damnum affert in iis 
quae bonum spirituale familiarum christianarum constituunt atque in 
iis quae ad rectam educationem iuventutis referuntur et necessaria 
sunt. Hoc periculum laicismi ubicumque in omni populo 2 adest et tan- 
quam prima acies materialismi progreditur. 

Inde recte ... 3 episcopi Italiae nuntium pastoralem ad sacerdotes duo- 
bus abhinc annis protulerunt, in quo omni sub aspectu enucleantur lai- 
cismi principia, manifestationes seu formae atque media apta ac neces- 
saria ad eum superandum. 

Similiter etiam episcopi Nationum Unitarum Americae Septemtrio- 
nalis, anno 1959, mense novembri, praecaverunt fideles adversus mate- 
rialismum et laicismum* 

3. Ad repetitiones vitandas opportunius fore videtur, ut n. 10, 
pag. 16, de unione cum separatis componatur cum eadem materia, de 
qua agetur in capite ... s in speciali schemate de unitate Ecclesiae... 6 At- 
tamen in positiva explicatione doctrinae catholicae in praesenti schemate 7 
recte quidem ea passim adiungi possunt quae captui separatorum aptata 
sunt et ad eorum animum benevolum alliciendum inservire valeant. 
Liceat mihi rem aliquatenus duobus exemplis illustrare: 

a) Peropportune claris et categoricis verbis in pag. 23, n. 14, 
linn. 23-35 declaratur in vera Ecclesia catholica omnem episcopum 
residentialem in communione cum Romano Pontifice, proprio et divino 
iure suam regere Ecclesiam. Nam hierarchae et theologi separati anxie- 
tate laborant ne episcopi cum Ecclesia catholica uniti, non remaneant 
nisi Romani Pontificis delegati vel vicarii. 

b) In pag. 48, lin. 10, occurrit formula a Concilio Vaticano I 
sancita: « definitiones Romanorum Pontificum infallibilitate gaudere ex 
sese non autem ex consensu Ecclesiae ». In schemate recte adnotatur 
Romanum Pontificem ad veritatem cognoscendam media apta adhi- 
bere, quod quidem pro occidentalibus sufficit; pro orientalibus autem 
melius sit si aliquid amplius addatur. Scilicet « ex sese » non signi- 
ficat easdem definitiones proferri sine Ecclesia. Ipsa enim praxis Sanctae 
Sedis bene ostendit sollicitudinem quacum Romani Pontifices vocem epi- 
scopatus per orbem terrarum dispersi et exquirere et audire student, 
saltem per epistolas ad se missas, veluti Concilium epistolare consti- 
tuendo (Korrespondenz-Konzil). Id recenter factum est occasione defi- 

nitionum anni 1854 (de Immaculata Conceptione), et 1950 (de As- 
sumptione) necnon ante ipsam convocationem huius celsissimi coetus. 

Ex huiusmodi explicatione clarius patebit notam conciliaritatis, quae 
vocatur, orientalibus carissimam, etiam in Ecclesia catholica vigere et 
haud raro in praxi ab ipsis Romanis Pontificibus applicari. 

In schemate ... 8 Sed tempus deest... 9 

Quo magis feliciter opus oecumenicum desideratur vel progreditur, 
eo magis veritas Ecclesiae catholicae atque suprema auctoritas Romani 
Pontificis in luce ponenda est. Inter notas vero, quae divinae eius lega- 
tionis testimonium irrefragabile constituunt, praeter inexhaustam in 
omnibus bonis fecunditatem a Concilio Vaticano I commemoratam, duo 
praecipue attributa in rem veniunt; nempe: 

Sola Ecclesia catholica Romana est quae libertatem religiosam et ius 
hominum ad fidem veram profitendam strenue fovet ac tuetur; eaque 
ipsa indolem sibi quasi nativam et propriam demonstrat, ut vitam mo- 
ralem fidelium de die in diem renovet et ad veram sanctimoniam adhor- 
tetur atque ducat. 

Nam super petra... 

Praeses: Carissime Frater, tempus absolutum est! 

Orator: Ultima sententia. Nam super petra irrefragabili fundata, 
gaudet assistentia Spiritus Sancti, cuius lumine, virtute et gratiarum di- 
versarum abundantia iuvenescit et omnes et confidentes eiusque princi- 
pia sequentes, iuvenescere facit. Dixi. 



In textu scripto tradito: 1 deest. 2 terrarum. 3 quidem. 4 deest. 
5 de oecumenismo vel. 6 iam bene noto. 7 praesentis schematis. 8 In 
schemate, quod generatim placet, non pauca peropportuna ac sapientissima inve- 
niuntur. Inter ea extollam caput de auctoritate et oboedientia in Ecclesia obser- 
vanda, quae etiam pro nobis episcopis regulam auream rerum in dioecesibus geren- 
darum constituere potest. Paragraphus de communione in sacris liturgicis omni 
cum sedulitate iterum atque iterum consideranda est, ne exinde detrimentum 
ipsi operi oecumenico vel fidelibus proveniat; ipse textus enim bis praecavet 
a periculo interconfessionalismi, indifierentismi vel scandali. 9 deest. 

Animadversiones additae: 

Exeunte prima sessione Concilii Oecumenici Vaticani II disceptatio de sche- 
mate quod inscribitur De Ecclesia inchoata est multaeque opiniones a Patribus 
Conciliaribus profunde ac scite prolatae sunt. Cui nobilissimae disceptationi meam 
quamquam humilem opinionem adiungere audeo idque uti complementum quod- 
dam ad meum votum die 1 decembris elapsi anni publice in aula conciliari pu- 
blice enuntiatum atque in scriptis secretariatui Concilii porrectum. 

In animo mihi est altera tantum breviter ac generaliter, altera vero in specie 
ac praecise attingere vel suggerere. Ut meum votum facilius intellegatur aptiusque 

commissioni conciliari aliquo adiutorio sit, ordinem capitum schematis in mea sen- 
tentia manifestanda prosequor. 

Atque imprimis haud mihi placent tituli capitibus I et II impositi, qui verbo 
« Ecclesia » adiectivum « militans » adiciunt. Id minime opportunum censeo, 
nam ea quae in schemate dicta sunt, evidentissime ostendunt ibi de Ecclesia ter- 
restri tantum agi. Non vero aliam indolem Ecclesiae inculcandam atque ipso titulo 
schematis apponendam puto, nisi eam qua ipsa uti organica designatur. Hac enim 
denominatione ad notionem Corporis Mystici sub Capite Christo aptissime allu- 
ditur ac praecipua indoles Ecclesiae instaurandae clare in luce ponitur. 

Pag. 9, lin. 13, et pag. 10, lin. 11 ad denominationem Ecclesiae adhibentur 
verba: « novum Israel », « Israel Dei », quae mihi parum probantur. Quamvis 
haec verba de Sacra Scriptura desumpta sunt, attamen hodiernis hominibus in- 
tellectu non sunt facilia ac minus opportuna videntur. 

Pag. 9, linn. 14-15 minus recte vox « redemptores » adhibita est. Minime 
enim membra Christi in opere Christi perpetuando « redemptores » vocari possunt. 
Id genus appellationis in sana theologia prorsus quid insolitum est. Nam de ipsa 
Dei Genitrice Maria non praedicatur nisi eam Corredemptricem esse. Sufficit igitur, 
ut fideles in opere Christi perpetuando « continuatores » vel « adiutores » appel- 
lentur. 

Pag. 9, lin. 23 etiam insolite et aliquatenus elate de inferioribus praepositis 
Ecclesiae praedicatur atque asseritur eos « muneribus regis exornatos esse ». Iuste 
praeferenda est denominatio usitata « de potestate regendi, regiminis », non vero 
de charismate (cf. pag. 12, lin. 9). 

Pag. 10, linn. 18-24, ubi figurae Ecclesiae afferuntur, quadam emendatione in- 
diget. Haec enim enumeratio figurarum Ecclesiae magis aliquo manuali ad usum 
scholarum destinato quam enuntiationi conciliari convenire potest. In Litteris En- 
cyclicis Pii Papae XII de Corpore Christi Mystico nullibi notio corporis figura 
vocatur. 

Pag. 15, lin. 7, ex mentione de « obice » recte concluditur hic sermonem de 
adultis tantum esse. Sed secundum disciplinam ecclesiasticam baptismus etiam in- 
fantibus conferri potest et debet, immo ut infantes quamprimum baptisentur haec 
est gravissima obligatio catholicorum. 

Nulla ratio adest, cur de episcopis in duobus capitibus agatur (cf. capp. III et 
IV, pagg. 20-31). Nam unicum caput de episcopis sufficere videtur eoque com- 
prehendi possunt omnia quae de successione apostolica episcoporum, de eorum 
relatione ad Ecclesiam universalem, de munere eorum in ecclesiis particularibus ac 
de collegio episcoporum; hic quoque transferenda sunt ea, quae de episcopo uti 
pontifice, magistro et pastore in schemate XVII de cura animarum dicentur. 

Cum singulare extet caput, ubi de episcopis disseritur, ex natura rei atque 
ordine logico sequitur, ut in peculiari capite sacerdotium ministeriale etiam 
consideretur. 

Secundum meum humile iudicium schema de Ecclesia merito continet doctri- 
nam de religiosis et de laicis cap. V et VI, eamque retinere debet (cf. pagg. 32-45). 
In praesenti condicione Ecclesiae ad eiusdem « accommodatam renovationem » 
seu « aggiornamento » ut italice dicitur, maxime interest, ut clare exponatur, 
quantum religiosi et laici aestimantur, quantumque ab ipsis sors Ecclesiae pendet. 
Idque praesertim magni momenti est pro progressu Actionis Catholicae atque ope- 
ris missionum. 

In cap. V « De statibus evangelicae perfectionis acquirendae » (pagg. 32-34) 
essentia rei demum in fine aliquatenus tangitur. Duo elementa huius status essen- 
tialia clarius exprimenda mihi videntur, quorum primum est, ut evangelica per- 
fectio tanquam scienter ac voluntarie propter Deum suscepta obligatio, alterum 
vero ut haec perfectio in vita communi iuxta probatas Ecclesiae normas exercenda 
considerentur. Quae proinde in schemate tantum obiter in pag. 34, linn. 13 et 18 
dicta sunt, haec ineunte capite profundius dicenda sunt. 

Cap. VI inscribitur « De laicis » (pagg. 36-43). Verbum « laici » a multis 
hodie adhibetur, sed diverso sensu. Alii hoc verbo utuntur ad designandos homi- 
nes in saeculo versantes, qui non sunt presbyteri, alii vero eos qui in aliqua 
disciplina theoretica vel practica scientia carent, alii denique eos qui sic dictum 
« laicismum » propugnant atque huic verbo sensum infensum Ecclesiae et omni 
religioni tribuunt. Itaque mihi videtur hanc vocem omittendam esse. Membra 
autem Ecclesiae qui non sunt clerici neque religiosi simpliciter « fideles » vel « chri- 
stifideles » vocari possunt, prout in textu schematis saepe accidit (cf. pag. 48, lin. 7; 
pag. 52, lin. 38; pag. 59, lin. 10; pag. 60, lin. 31). 

Pag. 38, lin. 9 proponitur quasi brevis definitio laicorum seu christifidelium 
ibique dicitur de ipsis: « qui baptismate ad populum Dei appositi, attamen in 
saeculo commorantes, solis communibus normis vitae christianae reguntur ». Haec 
definitio aliquatenus incompleta mihi videtur, eique adiciendum puto ea, quae 
de obligatione quoad Sacramentorum participationem, de statu gratiae sanctifican- 
tis fovendo, de cultu divino publice manifestando deque testimonio fidei christia- 
nae cum in vita privata tum publica reddendo. 

Quae in hoc capite de iuribus et officiis christifidelium dicta sunt, eadem 
firmissime in principali praecepto fundari oportet quo vita christiana in statu gra- 
tiae supernaturalis ducenda est. De hoc munere quoad gratiam divinam in anima 
adipiscendam, conservandam, augendam aut restituendam, eamque usque ad finem 
vitae servandam, recte sermo institui potest eo loco, ubi de participatione in sacri- 
ficio Eucharistiae agitur (cf. pag. 39, lin. 37). 

Doctrinam cap. VIII contentam solide elaboratam invenio. Displicent mihi 
tantum nimis rigidae atque hodiernis adiunctis minus aptae denominationes chri- 
stifidelium uti « subditorum », quod sexies in textu occurrit (cf. pag. 60, lin. 27; 
pag. 61, lin. 9; pag. 65, linn. 18, 21). Ut argumentum huius capitis hodiernis 
temporibus magis accommodetur, necesse est loco verbi « subditi » vocem christi- 
fideles, fideles, populus Dei, sodales adhibere. 

Quaestiones capp. IX, X et XI relatas ad alia schemata opportunius transfe- 
rendas esse puto. 

Totum schema de Ecclesia iuxta meam humilem opinionem sequentibus capi- 
tibus comprehendi propono: 

1. De natura et membris Ecclesiae; 

2. De Romano Pontifice, supremo Pastore et Magistro; 

3. De collegio apostolico episcoporum; 

4. De sacerdotio ministeriali presbyterorum; 

5. De institutis evangelicae perfectionis; 

6. De iuribus et officiis christifidelium; 

7. De magisterio Ecclesiae; 

8. De auctoritate et oboedientia in Ecclesia; 

9. De necessitate Ecclesiae verae ad salutem. 

In singulis capitibus schematis tantum ea breviter et succincte exponenda 
sunt, quae ad dogma fidei vel doctrinam christianam de organica structura Eccle- 
siae essentialiter pertinent. Ea scilicet quae tamquam principia generalia pro aliis 
schematibus ad normas magis practicas enucleandas inserviunt, eaque sub triplici 
aspectu, spirituali nempe, pastorali et apostolico. Etenim missio redemptiva (sal- 
vifica, salutifera) Ecclesiae ius et ofBcium importat, ut ipsa vitam supernaturalem 
in hominibus foveat mediaque a Christo sibi commissa per sacerdotes ministret 
atque omnia membra ad regnum Christi promovendum invitet et obligat. 

13 

Exc.mus P. D. IOANNES VAN CAUWELAERT 
Episcopus Inongoensis 

Venerabiles Fratres, carissimi Observatores, 

In remoto medii continentis africani angulo constituti, mentem no- 
stram huic Concilio comparavimus, meditantes singulos nuntios a Sum- 
mo Pontifice datos et voces auscultantes probatorum undique episco- 
porum ac theologorum. 

Votum ibi unanimum nobis occurrit ut hoc Concilium mundo Ec- 
clesiae sincerum producat vultum qui divina sic volente Providentia, 
intimis hominum temporum nostrorum adspirationibus congruit, iisque 
novam vivendi rationem et altiorem sensum vitae et historiae inculcet. 

Iteratis verbis undique affirmatur mundum temporis nostri, artibus 
technicis quasi cogere homines ut coniuncte vivere discant; sed coacta 
vitae consociatio, sine anima una, supplicium evadit. 

Unde homines et nationes sine intermissione oppositionibus inter 
se confligunt, et ad aliquam altiorem unitatem aspirant quam ipsi nec 
excogitare, nec ad effectum perducere valent. Hic est autem providus 
nuntius quem Ecclesia in propria vita interna efEcere et mundo afferre 
debet: « ut et vos societatem habeatis nobiscum et societas nostra sit 
cum Patre et cum Filio eius Iesu Christo ». Id est nuntius: omnes ho- 
mines ad fraternam in Deo communionem vocari, et Christum, proprio 
sacrificio, omnem divisionem vicisse. 

Tragica ergo temporis nostri conditio, qui minantibus divisionibus 
suis, ad mortem se damnatum timet, nonne haec praecipua hora est 
Ecclesiae? Nunc est tempus acceptabile novum Pentecosten inaugurare. 
Nunc debet fraternam in Deo communionem omnium hominum nuntiare 
et advocare omnes in Christo credentes ut summis viribus huic commu- 
nioni cooperentur. 

Homines se ipsos contra Ecclesiam quasi necessario convertent et 

mutuam fraternitatem in atheistica quadam consociatione quaerent, si, 
quod absit, Ecclesia illam missionem negligit quae est velut anima eius 
vitae et doctrinae. His dictis, multi episcopi Conferentiae Leopoldpoli- 
tanae in Congo, quorum nomine loquimur, celare non possumus, decepti 
fuerimus hoc schemate de Ecclesia. 

Certo certius nonnulla ibi inveniuntur elementa optima et pulchra, 1 
sed in genere eius praesentatio nimis iuridica est et aspectum laeti nun- 
tii quem mundus hodiernus ab Ecclesia desiderat, nempe, quo omnes fide- 
les suos et, per eos, omnes homines ad communem fraternitatem vocat, 
ibi non sufficienter invenimus. 

Ecclesia, in schemate nostro, nimis sub aspectu statico Ecclesia 2 
consideratur, quin sufficienter ostendatur Ecclesiam terrestrem in fieri 
esse ... 3 eiusque sinceram significationem et innatam virtutem moven- 
tem, esse ex fine eschatologico in quem omnibus viribus tendere debet... 4 

Schema nostrum aptioribus verbis ostendere deberet quomodo om- 
nes institutiones actionesque Ecclesiae ad hoc ordinatae sunt ... 5 ut 
omnes unum sint in Christo; hoc enim non tantum donum est, quo Chri- 
stus, spiritu suo, donat Ecclesiam, sed et munus implendum et quidem 
praecipuum ad quod omnes christiani caritate vocantur. In vanum doce- 
mus Ecclesiam catholicam esse veram Ecclesiam Christi eamque omnes 
institutiones a Christo integre servasse, si in vita eius sincerus vultus 
christianae fraternitatis conspici non potest. 

Hoc amplius enucleari poterit in omnibus ceteris schematibus, quae 
exinde inspirationem communem reciperent sustentantem totam doc- 
trinam. 

Sic ostendere debemus, quod Ecclesiae est, mutatis mutandis, modo 
et mensura pro toto mundo, actuare ideam primaevam Ecclesiae Hieroso- 
lymitanae: ubi nempe, subministrantibus apostolis, « multitudo creden- 
tium erat cor unum et anima una, neque quisquam egens erat inter illos ». 
Tunc fiet ut « collaudantibus eis Deum et habentibus gratiam ad omnem 
plebem, Dominus augeat qui salvi fiant quotidie in idipsum ». 

Tunc sine iniuriosa invocatione iuris, eis, qui extra Ecclesiam vivunt, 
praedicare poterimus necessitatem ingrediendi in Ecclesiam ad salutem 
inveniendam, quia Ecclesia tunc eis ideam unitatis et fraternitatis pro- 
ponet, extra quam ipsi intelligent mundum ne quidem humane vivere 
posse, et Ecclesiam, id omne quod est bonum, in aliis religionibus, non 
destruere sed fraterno modo accipere et ad perfectionem ducere. Hic 
nuntius populos nostros africanos ita commovebit ut ei resistere amplius 
non poterint, qui dominatione occidentali defatigati magnae nationum 
familiae fraternitatem exquirunt, et sub influxu vitae modernae propriam 

et nativam cohaerentiam amittentes, novam vitae communitariam quae- 
runt. 

Tunc etiam fratres nostros e protestantismo invitare poterimus, non 
ut cuidam auctoritati, cuius missionem non intelligunt, se submittant, 
sed ut nobis cooperentur ad instaurandam gradatim et in caritate com- 
munitatem unius fidei. Ita si vicissim nosmetipsos renovamus, de die 
in diem vincula caritatis strictiora constituentes in veritate, albescet 
quondam dies quo intelligere et agnoscere poterint successori Petri non 
competere munus suprematiam imponendi vel potestatem quae solius 
Christi est sibi assumendi, sed potius Summum Pontificem esse servum 
servorum Christi, qui cum Christo vitam dat ut nomine Christi magno 
omnium christianorum coetui fidei et eucharistiae praesit ut prosit. Ab- 
sentia in schemate spiritus missionalis, qui tam essentialis est Ecclesiae 
ut sine illo depereat, ab alio episcopo e Conferentia nostra exponetur. 

Aliis animadversionibus, v. g. circa defectuosam et mediocrem doc- 
trinam cap. II de membris Ecclesiae, III de collegio episcoporum, et IX 
de relationibus inter Ecclesiam et Statum, ab aliis Patribus iam expo- 
sitis, ex corde assentior. 

Unde votum tantum generale, nomine Conferentiae Congolensis pro- 
ponimus: nempe, ut constitutio de Ecclesia funditus recognoscatur, et 
quidem propter suum maximum momentum oecumenicum, a commis- 
sione mixta iam constituta pro revisione constitutionis de fontibus reve- 
lationis. Dixi. 



In textu scripto tradito: 1 deest. 3 deest. 3 adhuc. 4 scil. illa 
perfecta et aeterna fraternitas in Deo quam nunc sub ductu Christi in Ecclesia 
inducimus. 5 ad illum finem. 

14 

Exc.mus P. D. ALOISIUS CARLI 

Episcopus Signinus 

Venerabiles Patres Conciliares, 

Simul atque, praeterita hebdomada, in hac aula communicatum fuit 
nos proxime de Ecclesia disceptaturos esse, statim facultatem loquendi 
expostulavi ut haec quae sequuntur, quaeque mihi praeliminaria ipsi 
disceptationi de Ecclesia videntur, proponerem. 

1. Plurimi episcopi imparati sumus ad schema de Ecclesia, plene 
cognita causa, aggrediendum, quia: 

a) tempus sufficiens pro conscientioso et personali studio ... 2 nos 
prorsus defuit. Singulis enim diebus mane in aula pro sessionibus gene- 
ralibus adsumus, vespere vero orationi attendimus et saepe saepius con- 
ventibus participamus. 

b) Subsidia litteraria hic prae manibus non habemus; in rebus 
tam momentosis, libris theologicis et historicis absolute indigemus. 

2. Ad hoc ut tempus reliquum, usque ad diem 8 decembris, insu- 
mamus? quare, quaeso, inaudita 4 postulatione em.mi card. Ottaviani 
de B. M. Virgine, gressum non facimus ad disceptanda schemata de ordine 
morali, iam a Patribus bene cognita, quia ad ipsos iam mense augusto 
communicata fuerant, 5 ut in praesenti prima sessione examinarentur? 
Quantum scio famosa illa suffragatio diei 20 novembris et subsequens 
decisio Summi Pontificis rem deferendi ad specialem commissionem, non 
respiciebat nisi schema de fontibus revelationis, minime vero schemata 
de ordine morali. 

3. Ex disceptatione hucusque habita apparuit non eodem modo ab 
omnibus Patribus haberi et intelligi illa « praeoccupatio unionistica seu 
oecumenica » quam vocant. Si quid in hac re liceat opinari, sincere dicam 
quosdam oratores mihi visos esse nonnihil in hac re exaggerare* 

a) Omnia sub luce et mensura desideratissimae unionis collocan- 
do, non satis, ut opinor, hierarchiam finium Concilii huius, quales a 
Summo Pontifice statuti et declarati sunt, servaverunt. Etenim Concilium 
hoc imprimis ad fideles catholicos respicere debet, cum sit, iuxta men- 
tem Pontificis et verba et iuxta declarationes ipsorum fratrum separato- 
rum, res interna Ecclesiae catholicae, utique redundans in bonum ipsius 
unionis. 

b) Illa « praeoccupatio oecumenica et 7 unionistica », ultra iustos 
limites, ni fallor, influxum suum in nostros labores exercere non debet. 
Secus non solum rerum tractandarum statutum ordinem revolvere pos- 
set, sed etiam selectionem ipsam argumentorum in Concilio tractandorum 
imponere; quod omnino admitti nequit. Ecce, exempli gratia, quidam 
de nulla re dogmatica vellent in Concilio agi — ne de re quidem fun- 
damentali et urgentis momenti qualis, ex. gr., s inerrantia Sacrae Scrip- 
turae, veritas historica Evangeliorum, etc. — , eo fine ne videantur legi- 
tima libertate privari quidam ... 9 exegetae catholici qui dialogum insti- 
tuere et pontem iacere intendunt erga fratres separatos. Ecce, quidam 
alii vellent ut Concilium de quibusdam doctrinis sileret ne oecumenismo, 
ut dicunt, mortem daret: non de Traditione nec de Beata Maria Virgine 
ne protestantibus displiceatur; non de primatu Summi Pontificis, ne 
orientalibus displiceatur; non de communismo atheo et de materialismo 
sermo fiat, ne videatur Ecclesia in rem politicam sese immiscere, non 

de Ecclesia militanti, quia id sapit militarismum; ne citetur in Concilio 
magisterium ordinarium Ecclesiae, nescio ob quam causam. Quod ulti- 
mum, in hac aula publice dictum, gravissimum mihi videtur, cum prae- 
sertim magisterio ordinario ... 10 Ecclesia « omnibus diebus usque ad 
consummationem saeculi » infallibiliter 11 regatur, et de vero sensu 
Sanctae Scripturae doceatur. 

Forsitan, quando sermo erit de ordine morali negabitur necessitas 
agendi « de iustitia et castitate et de iudicio futuro » ... 12 quia his rebus 
homines moderni, quos ad Christum convertere debemus, Felicem et 
Drusillam sequentes, 1 * nolunt aures aperire! 

Censeo fratres nostros separatos, qui est eorum amor veritatis et 
quae est eorum cordis aequanimitas, minime has limitationes a nobis 
desiderare sed potius, e contra, integram expositionem nostrae doctri- 
nae. Ergo maneat 14 plene apud nos sancta libertas tractandi in Concilio 
argumenta quae nobis videantur necessaria aut utilia, sine ullo « com- 
plexu timoris », vulgato nomine « tabu ». Veritas integra, si cum cari- 
tate uniatur, a nullo timeri poterit. Utique praesentatio veritatis indua- 
tur oportet sensum positivum, pastoralem, aptum auribus modernis; sed 
etiam in hac provincia agatur 15 cum mica salis et ne quid nimis. Pe- 
riculum et damnum esset, ... 16 si nimis indulgendo psychologismo, me- 
thodum psychologicam — quae utique est utilis, immo necessaria quan- 
do agitur de singulis hominibus, vel de singulis ... 17 categoriis ad verita- 
tem alliciendis, quaeque ex natura sua est mutabilis iuxta variationem 
conditionum humanarum, quaeque non tenetur ordinem logicum se- 
qui — , transferre velimus 18 sic et simpliciter in textus conciliares... 19 

Ultimo: quoniam igitur em.mo consilio praesidentiae aliter visum 
est, inauditis, nescio cur, Patribus Conciliaribus saltem per elevationem 
personae, quemadmodum iam pluries factum est..., 20 summis oculis et 
festinanter textum schematis de Ecclesia percurrere potui et haec in ge- 
nere adnotavi: 

a) Placet, quia agit de rebus summi momenti, in praecedentibus 21 
Conciliis minime tractatis; v. g. de Corpore Mystico Christi, de sacra- 
mentalitate episcopatus, de relatione inter episcopatum et primatum, de 
membris Ecclesiae, de statibus perfectionis, et ita porro. 

b) Praesertim quia schema agit de rebus relative novis, maximo 
studio et diligentia in disceptatione opus nobis erit. 

c) Censeo schema uti iacet nondum plene solvere quaestionem 
de relationibus 22 inter collegium episcopale et Summum Pontificem. 
Opinor hac in re non nihil prodesse ... 23 considerationem et discussionem 
ideae, a prisca litteratura patristica non alienae, iuxta quam episcopatus 

non solum ut collegium sub suo praeside considerandus est, sed etiam 
ut corpus sub suo capite Pontifice Romano. 

d) In rebus dogmaticis Concilium suam mentem declarare velit: 24 
an scilicet intendat aliquid definire, an solum 25 solemniter proponere. Id 
in schemate nostro et in aliis ... 36 minime apparet. Necessarium censeo 
ut haec quaestio a Patribus solvatur, ne post Concilium theologi disputa- 
tiones sine fine instituant. 

e) Quantum scio, alia schemata non agunt de theologia episco- 
patus et statuum perfectionis, praecise quia de his rebus iure commissio 
theologica tractare debet. 27 

Ultimo: cap. VII, de Ecclesiae magisterio, magis logice poneretur 28 
post caput de episcopis. Dixi. 



ln textu scripto tradito: 1 quasi. 3 (sine insufflatione « ab extra »). 

3 insumaremus. 4 inexaudita. 5 fuerunt. 6 exaggeratos. 7 seu. 
8 est. 9 audaces. 10 sine Conciliis necessario celebrandis, infallibiliter. 

11 deest. 12 (Act. 24, 25). 13 imitati. 14 Maneat igitur. 15 agen- 

dum. 16 meo quidem iudicio. 17 hominum. 18 vellemus. 19 exa- 

randos. 20 (pro rebus quoque minoris momenti). 31 superioribus. 22 re- 

latione. 23 posse. 24 explicite declarare deberet. 25 tantum. 26 sche- 
matibus. 27 debebat. 28 ponendum videtur. 

Praeses: Reponatur Sacrosanctum Evangelium! 
[ Intervallum ] . 

Secretarius generalis: Proxima congregatio: feria II proxima, hora 
nona. 

Exc.mus P. D. Pericles Felici, Concilii secretarius generalis: 

Praeest hodiernae congregationi generali em.mus ac rev.mus P. D. 
card. Ernestus Ruffini, arch. Panormitanus. 

Antequam prosequatur disceptatio de Ecclesia in genere, fiet ab 
exc.mo P. D. Francisco Grimshaw relatio circa duas propositas emenda- 
tiones de schemate constitutionis de sacra Liturgia. Deinde, post relatio- 
nem, fiet suffragatio circa duas emendationes, quae sunt in libello iam 
distributo, pag. 3. 

Ad prooemium sectionis secundae capitis I, prima emendatio: 
pag. 162, lin. 33, post verba populus adquisitionis, addatur: vi Bap- 
tismatis. 

Ad art. 12, secunda emendatio: pag. 163, lin. 25, post verba in Se- 
minariis et } addatur: studiorum domibus religiosis inter disciplinas ne- 
cessarias et potiores. 

Interea lego nomina eorum, qui petierunt loqui circa schema consti- 
tutionis dogmaticae de Ecclesia in genere: em.mi ac rev.mi DD. cardd. 
Franciscus Spellman, arch. Neo-Eboracensis in Statibus Foederatis Ame- 
ricae Septemtrionalis; Ioseph Siri, arch. Ianuensis; Iacobus Mclntyre, 
arch. Angelorum in Statibus Foederatis Americae Septemtrionalis; Va- 
lerianus Gracias, arch. Bombayensis in India; Paulus Leger, arch. Ma- 
rianopolitanus in Canada; Iulius Dopfner, arch. Monacensis in Germa- 
nia; exc.mi DD. Boleslaus Kominek, arch. tit. Euchaltenus in Polonia; 
Franciscus Marty, arch. Remensis in Gallia; Ioseph Gargitter, ep. Bri- 
xinensis in Italia; Gerardus Huyghe, ep. Atrebatensis in Gallia; Diony- 
sius Hurley, arch. Durbanianus in Africa Merid.; Iulius Barbetta, ep. tit. 
Pharanitanus in Italia; Narcissus Jubany, ep. aux. Barcinonensis in Hi- 
spania; Ioannes Rupp, ep. Monoecensis in Monaco; Blasius Musto, ep. 
Aquinatensis in Italia; Adam Kozlowiecki, arch. Lusakensis in Rhodesia 
Septemtrionali; Aemilius Blanchet, arch. tit. Philippopolitanus in Thra- 
cia, rector Instituti Catholici Parisiensis; Raphael Moralejo, ep. aux. 
Valentinus in Hispania; Raphael Rabban, arch. Cherchensis Chaldaeo- 
rum in Irak; Thomas Holland, ep. coad. Portus Magni in Anglia; Ioseph 
Vairo, ep. Gravinensis in Italia; Franciscus Hengsbach, ep. Essendien- 
sis in Germania; Michael Doumith, ep. Sarbensis Maronitarum in Li- 



166 



AGTA CONC. VATICANI II - PERIODUS I 



bano; Zdzislavus Golinski, ep. Czestochoviensis in Polonia; Carolus 
Maccari, ep. tit. Emmausensis in Italia; Ioseph Descuffi, arch. Smyrnen- 
sis in Turchia. 



1 - SCHEMA CONSTITUTIONIS DE SACRA LITURGIA 

[3] EMENDATIONES 

a Patribus Conciliaribus postulatae 
a commissione conciliari de sacra llturgia 
examinatae et propositae 

Caput I, nn. 10-15 
AD PROOEMIUM SECTIONIS II CAPITIS I 

1 — Pag. 162, linea 33, post verba « populus adquisitionis », ad- 

datur: « vi Baptismatis ». 

AD ART. 11 

2 — Pag. 163, linea 25, post verba « in Seminariis et », addatur: 

« studiorum domibus religiosis inter disciplinas necessarias 

ET POTIORES ». 

[5] 2 - TEXTUS SCHEMATIS 

Caput I, nn. 10-15 



Textus in Schemate propositus 

II - DE LITURGICA INSTITUTIONE 
ET DE ACTUOSA PARTICIPATIONE 
PROSEQUENDIS 

Nihil carius habet Mater Ecclesia quam ut 
fideles universi ad plenam illam, consciam at- 
que actuosam liturgicarum celebrationum par- 



Textus a Commissione emendatus * 

II - DE LITURGICA INSTITUTIONE 
ET DE ACTUOSA PARTICIPATIONE 
PROSEQUENDIS 

14. Valde cupit Mater Ecclesia ut fideles 
universi ad plenam illam,consciamatque actuo- 
sam liturgicarum celebrationum participationem 



* Litteris italicis seu cursivis indicantur additiones aut emendationes formales vel minoris momenti; 
litteris autem grandioribus seu Maiusculis emendationes exhibentur maioris momenti, Patrum suffraga- 
tioni proponendae. 

ticipationem ducantur, quae ab ipsius Liturgiae 
natura postulatur et ad quam populus christia- 5 
nus, « genus electum, regale sacerdotium, gens 
sancta, populus adquisitionis » (1 Petr. 2, 9; 
cf. 2, 4-5), ius habet et officium. 30 

Quae totius populi plena et actuosa parti- 
cipatio, in instauranda et fovenda sacra Litur- 10 
gia, summopere est attendenda: est enim pri- 
mus, isque necessarius fons, e quo spiritum 
vere christianum fideles hauriant; 31 et ideo in 
tota actione pastorali, per debitam institutio- 
nem, ab animarum pastoribus est sedulo adpe- 15 
tenda. 

Sed quia, ut hoc evenire possit, nulla spes 
effulget nisi prius ipsi animarum pastores spi- 
ritu et virtute Liturgiae penitus imbuantur in 
eaque efficiantur magistri, ideo pernecesse est 20 
ut institutioni liturgicae cleri apprime consu- 
latur. 32 Quapropter Sacrosanctum Goncilium ea 
quae sequuntur statuere decrevit. 

10. [Magistri in sacra Liturgia formandi']. 
Magistri, qui sacrae Liturgiae scientiae in semi- 
nariis et f acultatibus theologicis docendae prae- 5 
ficiuntur, ad munus suum in institutis ad hoc 
speciali cura destinatis probe instituendi sunt. 

11. [Liturgica institutio clert]. Scientia de 
sacra Liturgia in seminariis et f acultatibus theo- 
logicis inter disciplinas principales est haben- 10 
da, 33 et sub aspectu cum theologico et historico, 
tum spirituali, pastorali et iuridico tradenda. Cu- 
rent insuper aliarum disciplinarum magistri,im- 
primis theologiae dogmaticae,sacraeScripturae, 
theologiae spiritualis et pastoralis ita, ex intrin- 15 
secis exigentiis proprii uniuscuiusque obiecti, 
mysterium Christi et historiam salutis excolere, 

ut exinde earum connexiocumLiturgiaetunitas 
sacerdotalis institutionis aperte clarescant. 



ducantur,quae ab ipsius Liturgiae natura postu- 
latur et ad quam populus christianus, « genus 
electum, regale sacerdotium, gens sancta, popu- 
lus adquisitionis » (1 Petr. 2, 9; cf. 2, 4-5), vi 
Baptismatis ius habet et officium. 34 

Quae totius populi plena et actuosa parti- 
cipatio, in instauranda et fovenda sacra Litur- 
gia, summopere est attendenda: est enim pri- 
mus, isque necessarius fons, e quo spiritum 
vere christianum fideles hauriant; 35 et ideo in 
tota actione pastorali, per debitam institutio- 
nem, ab animarum pastoribus est sedulo adpe- 
tenda. 

Sed quia, ut hoc evenire possit, nulla spes 
effulget nisi prius ipsi animarum pastores spi- 
ritu et virtute Liturgiae penitus imbuantur in 
eaque efficiantur magistri, ideo pernecesse est 
ut institutioni liturgicae cleri apprime consu- 
latur. 36 Quapropter Sacrosanctum Concilium ea 
quae sequuntur statuere decrevit. 

15. Magistri, qui sacrae Liturgiae disci- 
plinae in seminariis, studiorum domibus reli- 
giosis et facultatibus theologicis docendae prae- 
ficiuntur, ad munus suum in institutis ad hoc 
speciali cura destinatis probe instituendi sunt. 

16. Disciplina de sacra Liturgia in semina- 
riis et studiorum domibus religiosis inter di- 

SCIPLINAS NECES SARIAS ET POTIORES, in 

facultatibus autem theologicis inter disciplinas 
principales est habenda, 37 et sub aspectu cum 
theologico et historico, tum spirituali, pasto- 
rali et iuridico tradenda. Curent insuper alia- 
rum disciplinarum magistri,imprimistheologiae 
dogmaticae, sacrae Scripturae, theologiae spiri- 
tualis et pastoralis ita, ex intrinsecis exigentiis 
proprii uniuscuiusque obiecti, mysterium Chri- 
sti et historiam salutis excolere,utexindeearum 
connexio cum Liturgia et unitas sacerdotalis in- 
stitutionis aperte clarescant. 

12. [Vita liturgica in seminariis et institutis 
religiosis\. Clerici, in seminariis domibusque 
religiosis, formationem vitae spiritualis liturgi- 
cam acquirant, cum apta manuductione qua sa- 
cros ritus intellegere et toto animo participare 
queant,tum ipsa sacrorummysteriorumcelebra- 
tione, necnon aliis pietatis exercitiis spiritu 
sacrae Liturgiae imbutis; pariter observantiam 
legum liturgicarum addiscant, ita ut tota vitae 
ratio in seminariis et religiosorum institutis 
liturgico spiritu informetur. 34 

13. [Vita liturgica sacerdotum\. Sacerdo- 
tes, sive dioecesani sive religiosi, in vinea Do- 
mini iam operantes, omnibus mediis opportu- 
nis 35 iuventur ut plenius semper quae in func- 
tionibus sacris agunt intellegant, vitam litur- 
gicam vivant, eamque cum fidelibus sibi com- 
missis communicent. 

14. [Liturgica institutio et actuosa partici- 
patio populi\. Liturgicam institutionem necnon 
actuosam fidelium participationem, internam et 
externam, iuxta ipsorum aetatem, condicionem, 
vitae genus et religiosae culturae gradum, ani- 
marum pastores sedulo ac patienter prosequan- 
tur, 36 unum e praecipuis fidelis mysteriorum 
Deidispensatoris muneribus absolventes;etgre- 
gem suum hac in re non verbo tantum, sed et 
exemplo ducant. 

15. [Transmissiones radiophonicae et tele- 
visificae\. Transmissiones actionum sacrarum 
ope radiophonica et televisifica, praesertim si 
agatur de Sacro faciendo, discrete ac decore 
fiant, sub ductu ac sponsione personae idoneae, 
ad hoc munus ab Episcopis destinatae. 37 



17. Clerici, in seminariis domibusque reli- 
giosis, formationem vitae spiritualis liturgicam 
acquirant,cumapta manuductione qua sacrosri- 

25 tus intellegere et toto animo participare queant, 
tum ipsa sacrorum mysteriorum celebratione, 
necnon aliis pietatis exercitiis spiritu sacrae 
Liturgiae imbutis; pariter observantiam legum 
liturgicarum addiscant, ita ut vita in semina- 

30 riis et religiosorum institutis liturgico spiritu 
penitus informetur. 38 

18. Sacerdotes, sive saeculares sive religiosi, 
in vinea Domini iam operantes,omnibusmediis 

35 opportunis 39 iuventur ut plenius semper quae 
in functionibus sacris agunt intellegant, vitam 
liturgicam vivant, eamque cum fidelibus sibi 
commissis communicent. 



19. Liturgicam institutionem necnon actuo- 
sam fidelium participationem,internametexter- 
nam,iuxta ipsorum aetatem,condicionem,vitae 
genus et religiosae culturae gradum, animarum 

5 pastores sedulo ac patienter prosequantur, 40 
unum e praecipuis fidelis mysteriorum Dei di- 
spensatoris muneribus absolventes; et gregem 
suum hac in re non verbo tantum, sed etiam 
exemplo ducant. 

10 

20. Transmissiones actionum sacrarum ope 
radiophonica et televisifica, praesertim si aga- 
tur de Sacro faciendo, discrete ac decore fiant, 
sub ductu ac sponsione personae idoneae, ad 

15 hoc munus ab Episcopis destinatae. 41 

APPENDIX 

Excerptum ex « Declarationibus » additis Schemati a Commissione Praeparatoria parato, 
quod affertur ad meliorem intellegentiam n. 11 Schematis 



[Declaratio]. Quoad liturgicam institutio- 
nem cleri haec desiderantur: 

1. Ut scientia sacrae Liturgiae, in ordinatio- 
ne programmatum quibus universa ratio studio- 
rum in facultatibus theologicis regitur, inter di- 
sciplinas principales, et non auxiliares (Cf. Ordi- 
nationes S. C de Seminariis et Studiorum Uni- 
vers., diei 12 iunii 1931: AAS 23 [1931] 
p. 271), computetur. Hoc enim consequitur ex 
natura ipsa sacrae Liturgiae, quatenus, ex supra 
expositis, apparet uti actus quidam vitalis Chri- 
sti totiusque mystici eius Corporis et uti fons 
atque culmen vitae spiritualis et pastoralis Ec- 
clesiae. 



Attamen computatio scientiae sacrae Litur- 
giae inter disciplinas principales secum non fert 
ut per tot horas in hebdomada doceatur quot do- 
centur v. gr. theologia dogmatica vel sacra Scrip- 
tura. Necessarium tamen erit ut ipsi saltem una 
hora in hebdomada per quattuor annos tribuatur, 
ita ut totum suum obiectum, in quantum fieri 
potest, attingere valeat atque exhauriat. 

2. Ut disciplina de sacra Liturgia non solum 
tradatur sub aspectu iuridico seu rubricali, neque 
unice sub aspectu historico; sed ita ut sibi pro- 
ponat explicationem scientificam, in quantum pos- 
sibile, integralem proprii obiecti, illud illustrando 
sub aspectu cum theologico et historico, tum 
spirituali, pastorali et iuridico. 



NOTAE 

30 Cf. Pius XI, Const. Apost. Divini cultus: 
AAS 21 (1929) pp. 39-40; Pius XII, Litt. Encycl. 
Mediator Dei: AAS 39 (1947) pp. 552, 555, 559, 
560; Allocutio diei 22 sept. 1956: AAS 48 (1956) 
p. 724. 

31 Cf. S. Pius X, Motu proprio Tra le sollecitudini, 
22 nov. 1903, n. 3: ASS 36 (1903-1904) p. 330. 

32 Omnia documenta Summorum Pontificum et 
Sanctae Sedis, quae his ultimis decenniis de Liturgia 
egerunt, necessitatem liturgicae institutionis cleri for- 
titer inculcant. Inter alia cf.:anno 1945 Epist.circ.S.C. 
de Seminaeiis et Studiorum Univers. De institutio- 
ne clericorum deque Officii divini recitatione,'mIl Mo- 
nitore ecclesiastico, 71 (1946) pp. 157-163; anno 1947 
Pius XII, Litt. Encycl. Mediator Dei: AAS 39 (1947) 
pp. 591-592; anno 1954, Allocutio diei 2 nov.: AAS 
45 (1954) pp. 669-670. Tractatio materiae simul cum 
quaestione speciali de institutione in Musica sacra: 
S. Pius X, Tra le sollecitudini: ASS 36 (1903-1904) 
pp. 329-339; Pius XII, Litt. Encycl. Musicae sacrae 
disciplina, 25 dec. 1955: AAS 48 (1956) pp. 17, 23, 
24; Instructio S. Rituum C. de Musica sacra et sacra 
Liturgia, 3 sept. 1958: AAS 5fr (1958) pp. 659-663. 

33 Hucusque enim sacra Liturgia, in ordinatione 
programmatum quibus universa ratio studiorum in fa- 



NOTAE 

34 Cf. Pius XI, Const. Apost. Divini cultus: 
AAS 21 (1929) pp. 39-40; Pius XII, Litt. Encycl. 
Mediator Dei: AAS 39 (1947) pp. 552, 555, 559, 
560; Allocutio diei 22 sept. 1956: AAS 48 (1956) 
p. 724. 

35 Cf. S. Pius X, Motu proprio Tra le sollecitudini, 
22 nov. 1903, n. 3: ASS 36 (1903-1904) p. 330. 

36 Omnia documenta Summorum Pontificum et 
Sanctae Sedis, quae his ultimis decenniis de Liturgia 
egerunt, necessitatem liturgicae institutionis cleri for- 
titer inculcant.Inter alia cf.: anno 1945 Epist.circ.S.C. 
de Seminariis et Studiorum Univers. De institutio- 
ne clericorum deque Officii divini recitatione,'mIl Mo- 
nitore ecclesiastico, 71 (1946) pp. 157-163; anno 1947 
Pius XII, Litt. Encycl. Mediator Dei: AAS 39 (1947) 
pp. 591-592; anno 1954, Allocutio diei 2 nov.: AAS 
45 (1954) pp. 669-670. Tractatio materiae simul cum 
quaestione speciali de institutione in Musica sacra: 
S. Pius X, Tra le sollecitudini: ASS 36 (1903-1904) 
pp. 329-339; Pius XII, Litt. Encycl. Musicae sacrae 
disciplina, 25 dec. 1955: AAS 48 (1956) pp. 17, 23, 
24; Instructio S. Rituum C. de Musica sacra et sacra 
Liturgia, 3 sept. 1958: AAS 50 (1958) pp. 659-663. 

37 Hucusque enim sacra Liturgia, in ordinatione 
programmatum quibus universa ratio studiorum in fa- 



170 



ACTA CONC. VATICANI II - PERIODUS I 



cultatibus theologicis et in seminariis regitur, inter 
disciplinas auxiliares et non principales, computatur. 
Cf. Ordinationes S. C. de Seminariis et Studiorum 
Univers., 12 iunii 1931: AAS 23 (1931) p. 271. 

34 Cf. can. 1367, 3°; Pius XII, Const. Apost. 
Sedes Sapientiae, 31 maii 1956, art. 37, § 1: « In 
novitiatu, necnon per totum subsequens tempus, alum- 
ni... sacram Liturgiam addiscant, eaque sese nutriant »; 
et art. 40, § 2, 1: « Dilectio quoque et summa reveren- 
tia dignitatis munerumque sacerdotalium in ipsis evol- 
vatur. Cultus publici sacrificalis, sacramentalis et de- 
precatorii, atque domus Dei decoris studium et praxis 
apud eos excitanda sunt omnique ope promovenda ». 

35 V. gr. mensilibus collationibus: cf. canones 131, 
448 et 591. 

36 Cf. S. Rituum C, Instr. de Musica sacra et 
sacra Liturgia, nn. 104-108. 

37 Cf. Pius XII, Adhortatio ad Italiae Ordinarios 
de Televisione, 1 ian. 1954: AAS 46 (1954) pp. 22-23; 
Litt. Encycl. Miranda prorsus, 8 sept. 1957: AAS 49 
(1957) pp. 796-800; S. Rituum C, Instr. de Musica 
sacra et sacra Liturgia, nn. 74-79. 



cultatibus theologicis et in seminariis regitur, inter 
disciplinas auxiliares et non principales, computatur. 
Cf. Ordinationes S. C. de Seminariis et Studiorum 
Univers., 12 iunii 1931: AAS 23 (1931) p. 271. 

38 Cf. can. 1367, 3°; Pius XII, Const. Apost. 
Sedes Sapientiae, 31 maii 1956, art. 37, § 1: « In 
novitiatu, necnon per totum subsequens tempus, alum- 
ni... sacram Liturgiam addiscant, eaque sese nutriant »; 
et art. 40, § 2, I: « Dilectio quoque et summa reveren- 
tia dignitatis munerumque sacerdotalium in ipsis evol- 
vatur. Cultus publici sacrificalis, sacramentalis et de- 
precatorii, atque domus Dei decoris studium et praxis 
apud eos excitanda sunt omnique ope promovenda ». 

39 V. gr. mensilibus collationibus: cf . canones 131, 
448 et 591. 

40 Cf. S. Rituum C, Instr. de Musica sacra et 
sacra Liturgia, nn. 104-108. 

41 Cf. Pius XII, Adhortatio ad Italiae Ordinarios 
de Televisione, 1 ian. 1954: AAS 46 (1954) pp. 22-23; 
Litt. Encycl. Miranda prorsus, 8 sept. 1957: AAS 49 
(1957) pp. 796-800; S. Rituum C, Instr. de Musica 
sacra et sacra Liturgia, nn. 74-79. 



3 - RELATIO EXC.MI P. D. FRANCISCI GRIMSHAW 

Archiepiscopi Birminghamiensis 

Em.me Praeses, venerahiles Patres, 

Sumatis, quaeso, hunc libellum novissimum. Paginarum numeri in- 
cipiunt a titulo ipso; pag. 2 nihil habet; pag. 3, emendationes; pag. 4, 
relatio quae nunc facienda est. 

Referam ergo ad paginas huius libelli, ut commodius procedamus. 

Quae sequuntur, tractant de emendationibus faciendis a n. 10 ad 
n. 15 huius primi capitis. 

Pauca occurrunt, uti videtur, quae maioris momenti habenda sunt. 
Duae tantum quaestiones speciatim suffragio offeruntur, ceterae vero 
emendationes aut latinitatem spectant aut modum clariorem res expri- 
mendi aut demum sunt omnino minoris ponderis. 

Omnes animadversiones de his numeris in aula factae diligenter 
perpensae sunt; et fere omnes saltem ad modum acceptae. Quae vero 
acceptae non fuerunt omittuntur eo quod sensus eorum aut satis in textu 
iam videtur contineri aut alibi in schemate invenitur, aut demum quia 
res non pertinet ad commissionem de sacra Liturgia, sed ad alias. 

Ad duas maioris momenti emendationes quod attinet, scilicet: pri- 
ma posita est ut satisfiat voto in aula expresso; nempe ut fundamentum 

sacramentale participationis liturgicarum celebrationum verbis expri- 
matur, vestigia sequendo beati Thomae Aquinatis et praesertim Litte- 
rarum Encyclicarum Mediator Dei, ubi habentur haec verba: « Bapti- 
smatis enim lavacro generali titulo christiani in Mystico Corpore mem- 
bra efficiuntur Christi Sacerdotis, et charactere qui eorum in animo 
quasi insculpitur, ad cultum divinum deputantur » (A.A.S., 39, 1947, 
p. 155). Emendatio ergo est: « vi Baptismatis ». 

Secunda emendatio, quae est in n. 16, posita est ut suum momentum 
tribuatur disciplinae de sacra Liturgia in seminariis et studiorum domi- 
bus religiosis, textu tamen relicto in sua pristina forma ad facultates 
theologicas quod attinet. Divisio studiorum in principalia et auxiliaria 
desumpta est ex Motu Proprio Deus scientiarum Dominus et Ordinatio- 
nibus S. Congregationis de Seminariis et Studiorum Universitatibus diei 
12 iunii anni 1931, et nonnisi ad facultates universitarias directe re- 
fertur. 

De duabus his ergo emendationibus satis spero me locutum esse. 

Haec pauca tamen addenda videntur de quibusdam aliis emendatio- 
nibus minoribus, et de una vel altera quae accepta non fuit. 

Pag. 5 ergo huius folii, lin. 1, loco « Nihil carius habet Mater Ec- 
clesia », ponitur « Valde cupit Mater Ecclesia », ut latinius forsan et 
pressius res exprimatur. 

Dein, pag. 6, lin. 4 et lin. 8, loco « Liturgiae scientiae » petitum 
est ut diceretur « Liturgiae disciplinae », quia scientia idem valet ac 
subiectiva cognitio seu intelligentia vel notitia. Praeterea, uti etiam in- 
ferius in lin. 16, inter vocabula seminariis et facultatibus theologicis in- 
serenda videntur verba « studiorum domibus religiosis », cum res etiam 
ad domos pertineat ubi clerici religiosi instituuntur. 

De verbis, quae pag. 6, lin. 17, leguntur, scilicet « historia salutis » 
seu « mysterium Christi », quaestio mota est: num, videlicet, cum iis 
convenirent quae in schemate constitutionis dogmaticae leguntur (pag. 36, 
art. 18 — si postea legere velitis — schematis originalis). Subcommis- 
sio theologica respondit nullam ibi esse difficultatem. 

In lin. 30, iterum eiusdem paginae, verba « tota vitae ratio » mu- 
tentur. Et in linea sequenti additur verbum « penitus ». Nunc legitur: 
« ... ita ut tota vita in seminariis et religiosorum institutis liturgico spi- 
ritu penitus informetur ». Ita satisfacere cupit commissio optatis quo- 
rumdam Patrum qui affirmaverunt vitam clericalem nutriri debere aliis 
etiam piis exercitiis quae non essent liturgica. 

Iterum pag. 6, lin. 34, verba « Sacerdotes, sive dioecesani sive reli- 
giosi » mutata sunt, secundum propositionem unius Patris, in « Sacer- 

dotes, sive saeculares sive religiosi », quia haec dictio est propria vi- 
gentis iuris canonici. 

Pag. 7, par. 14, tota paragrapho, a quibusdam Patribus propone- 
batur additio alicuius phrasis, ne excludi viderentur alii modi Missae 
assistendi, qui ipsis demum Litteris Encyclicis admissi fuerant. Sed cum 
verba, in linn. 2 et 5, e documento pontificio desumpta sunt, uti indica- 
tur inter notas capiti adiectas, cumque praesertim commissio censuerit 
vim generalem moniti ibi contenti non esse minuendam, iudicavit ea- 
dem commissio se additionem non esse accipiendam, sed relinquitur 
Ordinariis, uti patet, principia statuta secundum suum prudens iudi- 
cium applicare, iuxta populorum aetatem et vitae genus etc, uti in 
textu notatur. 

Et haec sunt omnia quae dicenda videntur, Patres venerabiles, an- 
tequam textus emendatus proponitur vobis ad approbandum. Dixi. 

4 - PATRUM ORATIONES 
De Ecrlesia (prosequuntur) 

1 

Em.mus P. D. FRANCISCUS card. SPELLMAN 
Archiepiscopus Neo-Eboracensis 

Venerabiles Patres, 

Schema constitutionis dogmaticae de Ecclesia mihi placet, sed ani- 
madversionem proferre velim de cap. VI, de laicis. 1 

Omnis baptizatus quasdam relationes reales habet cum vera Eccle- 
sia Christi in ordine sacramentali et iuridico. Attamen ii soli plene ad 
Ecclesiam pertinent, ex quibus Ecclesia secundum Christi institutionem 
in unitate fidei, cultus et regiminis coalescit. Ii soli igitur vere et pro- 
prie dicendi sunt membra Ecclesiae, qui, regenerationis lavacro abluti, 
veram fidem catholicam profitentur, auctoritatem Ecclesiae in episcopis 
et Vicario Christi agnoscunt, et cultum divinum secundum Christi in- 
stitutionem exercent. Inter membra Ecclesiae autem distinguendum est 
inter clericos et laicos, nempe inter illos qui ex ordinatione sacramen- 
tali sacerdotium Christi participant et ex munere vel ex legitima dele- 
gatione auctoritate Ecclesiae induti sunt, et illos qui eiusmodi potesta- 
tem non participant, sed praelatis subsunt et secundum communes nor- 
mas vitae christianae reguntur. 

Quam maxime autem notandum est laicos, quamvis nec sacra pote- 
state nec auctoritate Ecclesiae induantur, destinari tamen ut modo ipsis 
convenienti ad missionem Ecclesiae adimplendam cooperentur. Erra- 
tum est putare eos Ecclesiae incorporatos esse solum ut propriam sa- 
lutem operentur, sed suo modo et ordine in communi opere Ecclesiae 
cooperentur oportet. Ex ipso suo Baptismo sacerdotium commune quo- 
dammodo participant et, dum per illud apti sunt ad cultum divinum 
cum Ecclesia exercendum, etiam vocati sunt ad beneficia Redemptionis, 
modo ipsis congruo, cum aliis communicanda; atque per sacramentum 
Confirmationis roborantur, ut fidem catholicam coram mundo profitean- 
tur eamque diffundant et defendant. Quod iam declaratum est a S. Pau- 
lo: « Veritatem autem facientes in caritate, crescamus in illo per omnia, 
qui est caput Christus: ex quo totum corpus compactum et connexum 
per omnem iuncturam subministrationis secundum operationem in men- 
suram uniuscuiusque membri augmentum corporis facit in aedificatio- 
nem sui in caritate »... 2 

Hoc officium laicis incumbit secundum eorum statum, individuali- 
ter vel collective exerceri potest, et iuxta locorum et temporum adiuncta 
amplecti potest opera stricte religiosa vel socialia vel oeconomica, dum- 
modo in bonum personarum et societatis ordinetur et missionem Eccle- 
siae promoveat. Quod officium laicorum ex ipso eorum statu quadam 
speciali efficacitate f ruitur, eo quod in mundo degunt, inter concives 
conversantur eorumque conditiones participant. 

Nostra aetate evoluta est nova forma apostolatus laicorum, quae 
fini intento optime respondet. Vocatur Actio Catholica, qua laici vera 
missione canonica proprii Ordinarii apostolatui hierarchico associan- 
tur. In ea servantur laicorum associationes religiosae, apostolicae, ca- 
ritativae, sociales et oeconomicae, sed ordinari potest ad quodcumque 
opus quo, iuxta adiuncta et necessitates, missio Ecclesiae promoveri po- 
test. Est forma apostolatus laicorurcTab ipsa Sancta Sede stabilita et 
constanter provecta, et ubi bene ordinata est et sollerter dirigitur, ma- 
ximo adiumento est hierarchiae in missione Ecclesiae provehenda, prae- 
sertim in iis rebus in quibus laici magis apti sunt. 

In hoc schemate autem parum insistitur in Actione Catholica, dum 
in aprico poni deberet, ob maximum eius momentum et optimam eius 
aptitudinem ad conditiones hodiernas tractandas... 3 Dixi. 



In textu scripto tradito: 1 deest. 2 (Eph. 4, 16). 3 Hac ratione ergo 
cap. VI, de laicis, placet iuxta modum. 

2 

Em.mus P. D. IOSEPH card. SIRI 
Archiepiscopus Ianuensis 

Em.me Praeses, venerabiles Vatres, 

Schema de Ecclesia est bonum, quamvis perfectibile, et apparet fun- 
damentum omnino aptum ad utilem disceptationem ineundam. 
Duo tantum in genere dicam, ceteris ad singula capita remissis. 

1. Schema optime praebet veritatem de Ecclesia visibili et iuridice 
ab ipso Domino constituta, in luce veritatis de Corpore Christi My- 
stico. Haec veritas etenim reassumit totum ordinem Incarnationis et 
elevationis ad supernaturalem ordinem. Praebet insuper intimam ratio- 
nem cur tam mira in vita Ecclesiae visibili et in historia animarum — in 
primisque Sanctorum — inveniantur. 

Veritas Corporis Christi Mystici certe eminet in hac constitutione. 
Censeo tamen melius ordinanda, redigenda in unum, et forsan com- 
plenda esse, quae, cap. I-II, nn. 4-10, dicuntur de convenientia obiec- 
tiva et habitudine Ecclesiae visibilis ad Corpus Christi Mysticum. 2 Haec 
melior explanatio mihi videtur necessaria, quia debet esse clarum et 
firmum: veritatem de Corpore Christi Mystico nullatenus dispensare 
a veritate de necessitate Ecclesiae visibilis, iuridice quidem a Domino 
constitutae, sicut intima et spiritualis adhaesio priori non dispensat ab 
adhaesione alteri debita. Nullus potest obliterari Ecclesiam vel peius 
reiicere et sese salvare independenter ab illa, in Corpore Christi Mystico, 
nisi aliquomodo et quidem vario modo ad illam reducatur. 

2. Sicut placuit praemittere in schemate latiorem et magis compre- 
hensivam veritatem de Christi Corpore Mystico, opportunum erit affir- 
mare, saltem in capite ubi de magisterio agitur, aliquam veritatem gene- 
ralem de Ecclesia visibili et iuridice divinitus constituta, eam nempe 
esse vivam semper eodem modo decursu saeculorum. Quod significat te- 
stimonium et magisterium Ecclesiae (sicut et regimen et capacitatem 
sanctificandi) esse eiusdem valoris, ex. gr. 3 saeculo iv ac saeculo xx, 
et testimonium ac magisterium Ecclesiae quovis tempore esse de se suf- 
ficientia ad veritatem proponendam et firmandam. Ecclesia non est 
vivens et aucta capacitate et adsistentia a Christo tributis solummodo 
quandoque, sed semper et eodem modo. Dixi. 



In textu scripto tradito: 1 (non ab aliis). 2 et Corporis Christi Mystici. 
3 deest. 

3 

Em.mus P. D. IACOBUS card. McINTYRE 
Archiepiscopus Angelorum in California 

Em.mi, rev.mi et venerabiles Patres, 

In genere schema de Ecclesia placet. Tamen 1 in cap. II, par. 9, 
schematis de Ecclesia, agitur de eis qui sunt « membra Ecclesiae sensu 
proprio ». 

Videtur quod disiunctio inter ordines personarum non est completa. 
Lacuna adest, quia in his classibus personarum non includuntur infan- 
tes decedentes ex hac vita sine lavacro regenerationis Baptismatis. Cum 
hi infantes sunt personae, rationabile est, et utile est, mihi videtur, Sa- 
crum Concilium Vaticanum II, in hoc loco debere agere de aeterna 
eorum sorte. Certo certius haec est quaestio involuta et apud theologos 
diuturne disputata. 

Fortasse quaestio non pertinet directe ad hoc schema; sed in nullo 
loco in schematibus invenitur tractatio de hac re. 

Ergo, propono ut consideratio huius quaestionis addatur ad par. 9, 
saltem in modo implicito, quia videtur aliquam coniunctionem habere 
cum materia tractata in hac paragrapho; tamen solutio quaestionis po- 
test esse res abscondita in aeternis consiliis providentiae et misericor- 
diae Dei. Dixi. 



In textu scripto tradito: 1 deest. 

4 

Em.mus P. D. VALERIANUS card. GRACIAS 
Archiepiscopus Bombayensis 

Em.mi Praesides, venerabiles Patres, 

Iam sumus ultima in hebdomada primae sessionis huius Concilii. 
Si verum sit — et nihil obstat quominus verum sit — quod Summus 
Pontifex, in aliqua publica contione, nuper prolata, iocose assimilavit 
hanc primam sessionem novitiatui, illi ex nobis qui non sunt religiosi, 
ideoque nullum novitiatum experti sunt, valde alleviati essent ex hac 
prima sessione emergere. 

Sed hoc seposito, grato ac felici animo concedendum 1 est, in hoc 
tempore, cum nullam praeviam experientiam habuimus, sumus assue- 
facti modo agendi in Concilio, vel, ut dicitur anglice, " we have been 
able to find our feet and get our bearings ". Et hoc sane haud parvum 
lucrum est. 

... 2 Praesertim pro nobis ex oriente, contributio in variis discepta- 
tionibus ex parte 3 praelatorum ex diversis ritibus orientalibus, cum 
manifestatione vivida eorum Liturgiae..., 4 nobis dedit aliqualem ideam..., 5 
quacum nos usque modo inusitati eramus. Et hodie pro nobis erat causa 
gaudii specialis, quod Missa conventualis erat celebrata in ritu orientali 
et in lingua vernaculari indiana, occasione festi S. Francisci Xaverii, Pa- 
troni Indiae, cuius corpus adhuc conservatur et veneratur in civitate 
Goa. & 

Mihi quidem videtur, quod erat optima animadversio facta altera 
die 7 ab exc.mo D. Ioanne Heenan, arch. Liverpolitano, quando dixit 
quaestionem reunionis cum orientalibus dependere non tam a dogmate 
quam a psychologia historica. Aut ipsi debent mutare suum modum co- 
gitandi et sentiendi, aut nos nostrum modum administrandi mutare de- 
bemus, vel mutatio in utroque, et sic invenietur via media, sine detri- 
mento, credo, veritatibus fundamentalibus . 8 

His praenotatis, liceat mihi facere paucas 9 principales animadver- 
siones. 

1. Si 10 aliquod schema fundamentaliter sanari non potest, et hoc 
quidem secundum opinionem maioris partis membrorum, certe illud 
— sicut iam factum est — , specialis commissio potest curare ut 
funditus redigatur. Sed si aliquod schema, sicut praesens de Ecclesia, 
etiam secundum opinionem peritorum, fundamentaliter tale est, ut sub 
luce emendationum, sive de materia sive de stylo, melius redigi possit, 
ne committatur commissioni speciali ... 12 sed referatur et relinquatur 
commissioni theologicae ut illud melius redigat. Ego autem 13 credo quod 
praesens schema fundamentaliter, non obstantibus gravibus emendatio- 
nibus, acceptabile est. 

Schema vero eget gravibus emendationibus. 1 * Ex. gr. de cap. X, mihi 
videtur, 15 multa erunt dicenda a missionariis, spero, 1 * quando discepta- 
tio fiet de ipso capite. Sed interea vellem tantum hoc 17 dicere: in mea 
humili sententia, 18 tota expositio in cap. X 19 est unilateralis, carens 
moderatione et prudentia pastorali, certe offendens animum multorum 
populorum non christianorum eorumque guberniorum, quorum hospi- 
talitate missionarii gaudent, ideoque valde periculosa pro opere missio- 
num. Totum caput, mihi videtur, 20 aliter concipiendum et redigendum 
est... 21 Si hoc caput relinquatur intactum, tunc timeo ne, ut dicitur an- 

glice, " we in the missions 22 will have to face the music id est: nos 
in missionibus erimus victimae eorum qui has ideas conceperunt et hoc 
caput scripserunt... 23 

Sumamus unum exemplum: cap. X, art. 46, par. 4, lin. 27 et se- 
quentes. In illis lineis, citantur verba Sacrae Scripturae de Actibus: 
« Oboedire oportet Deo magis quam hominibus ». Est expressio firma, 
est expressio digna ministrorum Evangelii. Sed e contra, « civilibus ergo 
societatibus, si impedire conantur quominus libere exerceat suum ius 
et oficium sanctissimum , Ecclesia non cedere potest sed usque ad san- 
guinem resistere debet »: haec sunt verba aggressiva et provocantia. 

Venerabiles Patres, nos in missionibus iam habemus graves dijficul- 
tates de missionariis, praesertim de missionariis externis, quos nos vo- 
lumus habere crescente numero. Ideoque quaeso et adprecor, ut videa- 
tis ne augeantur dijficultates nostrae in missionibus propter scripta huius 
generis. Certissime nos sumus parati accipere coronam martyrii, si Deus 
vult. Sed aliud est invitare persecutionem sanguinosam, allicere tales 
homines et talia gubernia ut faciant persecutionem 24 

2. Secunda animadversio est haec 25 Hac in sessione, saepe locutum 
est de modo varias veritates praesentandi. Nobis enixe studuimus de 
reactionibus nostrorum fratrum separatorum, plus de orthodoxis quam 
de protestantibus; hoc enim bonum est. Sed mihi videtur, sive conscien- 
ter sive inconscienter, obliviscitur quod, praeter fratres nostros orien* 
tales separatos (qui hodie centum et undecim milliones numerantur) et 
protestantes (ducenti et novem milliones), adsunt magni numeri Hin- 
duorum, Mohammedanorum, Buddhistarum, Parsorum (in India solum 
sunt trecenti et septuaginta milliones Hinduorum), etc, qui omnes mul- 
tam litteraturam de suis systematibus philosophiae et theologiae habent; 
quique modum sibi proprium tum cogitandi cum sentiendi habent... 26 
Non est possibile, concedo, ut Concilium determinet modum definitum 
praesentationis, sed Concilium certe potest, non mere commendare ali- 
quas methodos praesentationis, sed etiam plaudere methodos iam expe- 
rimentatas et nunc de facto usitatas. 

Habeo hic in notis tres citationes de scriptis modernorum apologe- 
tarum: unus germanus, alter americanus. Et in his citationibus est ap- 
pellatio, ut nos utamur scriptis philosophiae et theologiae Hinduistarum, 
Buddhistarum, etc, et de iis sumamus elementa; sicut Thomas Aquinas 
fecit cum Aristotele et Augustinus cum Platone, etiam potest fieri cum 
philosophia orientali. 

Alia minuscula mando ad secretarium generalem. 27 

Et concludo. Altera die unus Pater Concilii posuit hanc quaestio- 
nem\ quale responsum nos possumus dare quando redimus in nostris 

patriis? Ego habui iam talem experientiam quando redii recenter in 
Indiis Orientalibus . Et dedi hoc responsum: 28 

Tractamus de materiis spiritualibus, vel rebus materialibus sub 
specie aeternitatis. Ideoque principium fundamentale nos in istis discus- 
sionibus regens est « festina lente »; dum in mundo saeculari in rebus 
materialibus — in materiis politicis vel oeconomicis vel industriali- 
bus, etc. — principium est potius celeritatis, cum sessionibus frequen- 
tibus et relative brevibus, etsi non oeconomicis... 29 

c) Nobis a Summo Pontifice datum est privilegium cogitandi quid 
velimus, et loquendi quomodo velimus, etiamsi interdum insipienter 
vel minus sapienter. 

d) In nostro systemate habemus praesidentes, praelatos aeterna sa- 
pientia imbutos, et etiam heroica patientia, qui considerant Patres Con- 
ciliares non tamquam inferiores sed veluti sodales. 

e) Huic explanationi adiunxi hanc conclusionem: Roma est aeter- 
na, Roma est immortalis; 30 et, ut anglice dicitur, " The mills of Rome 
grind slowly 

Tali explanationi responsum silentii accepi, vel quia isti satisfacti 
erant, quia convincti; vel quia admiratione affecti erant. S. Thomas Aqui- 
nas, in aliquo art. II-II, dixit: « Aliquando admiratio signum est 
ignorantium ». Dixi. 



In textu scripto tradito: 1 confitendum. 2 Etiamsi celeritas usque nunc 
habita non talis erat uti nos voluimus vel exspectavimus; etiamsi ego ipse dixi in 
aliqua locutione priori, nos hic adunatos esse, non praecise ut habeamus quod 
anglice dicitur: "A refresher-course " in Theologia, Sacra Scriptura, Historia 
Conciliorum; attamen puto admittendum esse theologiam quam multis annis abhinc, 
etiam in Universitatibus Romae, et quidem sub professoribus celeberrimis, didi- 
cimus, sed quam decursu temporis in labore ministeriali auruginosa evasit, aliqui- 
bus saltem nobis, cum aliquo novo vigore redire. 3 disceptatione. 4 (actio- 
num, precum et cantus). 5 (" slant "). 6 Nunc scimus quomodo illi cogi- 
tant, sentiant de multis rebus; quomodo illi orant et cantant. Si hoc non est 
exercitatio practica in « oecumenismo » vel « dialogo » (ut dicitur), nescio quid 
hoc sit. 7 deest. 8 deest. 9 tres. 10 Ecclesiae imago in hoc 
mundo, sive in tractatibus theologicis, sive in contionibus, sive in conferentiis pu- 
blicis — vel etiam in affirmationibus conciliaribus — mundo moderno — prae- 
sertim in India — praesentari debet, non tam sub luce eximiae sanctitatis quam 
sub luce eschatologiae, seu sub aspectu huius facti, videlicet, secundum promissa 
Domini Nostri Iesu Christi, est in oeconomia salvationis, quod Ecclesia « in fieri » 
usque ad secundum adventum Filii Dei, incompleta et imperfecta remanebit. Do- 
minus Noster Ipse nullum dubium nobis de hac re relinquit; nam ipse descripsit 
Regnum Caelorum tamquam rete pisces bonos et malos continens, tamquam ager, 
in quo crescunt simul zizania et triticum. Valde frequenter S. Paulus ait: Ecclesia 
nunc in mundo existens portat notas, non gloriae Christi, sed eius passionis 

(cf. 2 Cor. 4, 10), vel eius vulnerum (cf. Gal. 6, 17). S. Augustinus ait: « Adhuc 
nox est. Ecclesia in tenebris stat. Templum est in processu constructionis... etc. ». 
Et card. Newman loquitur de Ecclesia in hoc mundo tamquam semper aegrotans 
— " ailing, lingering " — . (In parenthesi, vellem dicere — mentionem feci card. 
Newman quia fertur quod quidam vir ecclesiasticus celeber dixit: " What we need 
at this Council is another Newman, but I am afraid there is none on the horizon ". 
Nescio, — sed hoc bene scio, quod Newman semper problema reconciliationis inter 
libertatem ex una parte et auctoritatem Ecclesiae ex altera parte, locutus est et 
scripsit cum admirabili acumine theologico. Ideoque, si Diaconus Athanasius in 
Concilio Nicaeno et Salmeron in Concilio Tridentino egerunt partes decisivas, non 
est spernendum adiutorium quod nobis affertur ab illis, qui non numerantur nec 
inter Patres Concilii, nec inter peritos, quia " Truth is brought out by many minds 
working together freely ". Haec tamen per transennam sunt dicta). 

lamvero, si secundum mentem Christi non possumus, hoc in mundo, Eccle- 
siam idealem exspectare — Ecclesiam philosophi, vel mystici vel poetae — 
Ecclesiam, uno verbo, cuius vita historica est una continua Transfiguratio, sicut 
Monte Thabor — tunc, parva componere magnis, quid iuris nobis est, si velimus 
mentem Summi Pontificis sequi, ideale Concilium Vaticanum expectandi? Ideale 
adipisci conando, timeo ne id quod fundamentaliter satisfactorium est, adipisce- 
mur. Ergo, cum. 11 nominata a Summo Pontifice. 12 " which would be 
compelled to bite off more than it can chew ". 13 Ergo. 14 Dixi: schema 
habebit graves emendationes. 15 deest. 16 deest. 17 haec pauca. 

18 deest. 19 deest. 20 schema. 21 nempe una ex parte extollendum 
est munus nobile Ecclesiae portandi ad omnes gentes Evangelium Christi cum 
multiplicibus suis beneficiis pro genere humano; altera ex parte appellandum est 
ad magnum bonum libertatis religiosae, quod multae gentes excultae modernae 
agnoscere et protegere volunt, prout saepius sollemniter ab iisdem declaratum est. 
Minus loquendum est de iuribus Ecclesiae, magis de eius sincera voluntate erga 
populos non christianos, eorum auctoritates, leges et traditiones, de voluntate 
nempe contribuendi ad eorum verum progressum et felicitatem in vera caritate 
et humilitate christiana. 22 deest. 23 qui tamen remanent tuti, securi, ac 
bene conservati. 24 deest. 25 deest. 26 Secretariatus pro christia- 
norum unione, saepe in hac aula memoratus, naturaliter inspicit unumquodque 
problema sub luce sui mandati. Ipse certo dicere potest alias commissiones vel con- 
gregationes debent considerare hoc mandatum. Tamen, hic tractamus de rebus 
non provincialiter, sed globatim. 27 Multis abhinc annis, quando studiis in- 
cumbebam sub em.mo card. Bea, audivi hanc observationem alicuius em.mi pro- 
fessoris: si hodie habuissemus aliquem magni ingenii, sicut S. Thomas Aquinas, 
ille fecisset quod Ecclesia fecit in historia cum Platone et Aristotele, cum Plotino 
et Stoicis. Nequaquam intenditur aliqua reflectio de magno numero peritorum 
quem nos hodie habemus. Hoc accidit triginta abhinc annis; forsitan habemus hic 
unum ex eis. Sed, punctum in hoc consistit: « divitiae absconditae a saeculis 
non tantum in christianismo, sed etiam in omni religione, fodiantur et omnibus 
proclamentur ». In quantum paganismus est reapse paganismus, i. e. rebellio a 
Deo vivente, non habet inimicum fortiorem quam catholicismum. Sed etiam in pa- 
ganismo ex fontibus incorruptis naturae humanae, surgunt nobiles purique impul- 
sus, cogitationes et desideria, non tantum in philosophia et arte, verum etiam in 
religione et moralitate. Omnis enim genuinus valor ad Deum pertinet polletque 

iure in regno eius existendi. Ecclesia nullum obicem ponit contra culturam non- 
christianam, nec contra antiquitatem; sed tantum contra peccatum. 

Adsunt tres apologetae catholici moderni (inter alios) qui hoc scripserunt. 
(Anglice cito, quia impossibile esset versionem exactam in lingua latina dare; 
tamen postea sensum generalem harum citationum dabo). 

1) Primus est ex Germania. " Often Westerners who have been to the East 
have been unaware of the values of Orient culture, and unprepared to appreciate 
the noble and beautiful elements of Orient life. When Christianity penetrates the 
social inheritance and spiritual traditions of the Orient, we may expect to see 
new expressions of Christian life. Asia as well as Europe has its testimony to 
bring to Christ, and I think, salvo meliore iudicio, that the final commentary on the 
Gospels cannot be written until China, Japan, and India have been Christianised ". 

2) Secundus ex China est — Sinis genuinus et liber. " The lay apostles, it 
is true, are more exposed to the Western currents; and therefore it would be 
profitable for them to taste something of the Oriental mysticism. Equipped with 
the spiritual wisdom of our Church, the lay apostles can then embark on the 
study of Orient mysticism. In this way they will not only enjoy some of the 
truly piercing insights of the Oriental mind, but also realise what they are really 
groaning and groping for. After wading through the mystical classics of the 
East, let the lay apostles return to the simple messages of the Gospel and of the 
Saints, and they will be constantly be thrilled to find unsuspected profoundities 
under the cover of childlike simplicity ». 

3) Tertius est ex America: « I think that India, when the Gospel goes 
through and penetrates more than the one and half per cent who know it today, 
will give us the treatise on ' The Spirit of Christ ' 

Sensus generalis hic est — requiritur maior magisque positiva attitudo quam 
illa quae continetur in cap. X, art. 46, in pag. 75, a lin. 19 usque ad lin. 23, ubi di- 
citur: « Quidquid veri, quidquid boni, quidquid honesti ac pulchri habeat una- 
quaeque natio ex propria indole proprioque ingenio, Ecclesia praecipit ut ser- 
vetur, et pro munere suo ad altiorem ordinem evehit ». 

Id quod ignorantes possumus oblivisci est hoc — quod Deus diversis in 
temporibus variisque in modis ad homines est locutus, usque dum, quando venit 
plenitudo temporis, misit suum unigenitum Filium ut daret hominibus plenitu- 
dinem et singularitatem suae revelationis. Singularitas christianitatis consistit prae- 
cise in talem scientiam; et hoc intelligendo, intelligemus etiam quid significet 
illa formula (saepe erronee interpretata) — « Extra Ecclesiam nulla salus ». 

3. Tum in schemate de unitate Ecclesiae cum in schemate de Ecclesia mentio 
fit (ut necessario fieri debet) de sanctitate Ecclesiae: in priori schemate in pag. 251, 
in par. 4; in schemate posteriori, in pag. 11, art. 5, par. 5, a lin. 20 usque ad 
lin. 30. Puto haec duo non omnino concordare. Sed quidquid sit, ex aspectu mere 
apologetico, non est necessarium hodie vim ponere in necessitate sanctitatis in 
Ecclesia, quod ab omnibus admittitur. Hoc tamen est necessarium: monstrare iis 
qui extra gregem sunt quod etiamsi Ecclesia, secundum missionem Christi in hoc 
mundo, est Ecclesia imperfecta, tamen potestate intra se pollet sese recuperandi 
in quacumque crisi. Hoc punctum illustrari debet illis excultis, qui nostras veri- 
tates haud cognoscunt: monstrare quod iterum iterumque in historia Ecclesiae feli- 
ces recuperationes sequuntur periodus adversas. Ut G. K. Chesterton dixit, saepe 
Ecclesia videbatur moribunda suis inimicis; isti libitinarium fossoremque sepulchri 

vocaverunt ut Ecclesiam sepelirent. Tamen semper evenit ut Ecclesia sepeliret tum 
libitinarium cum fossorem sepulchri; quia cognovit Deum qui ex sepulchro se 
suscitavit. Puto hanc esse imaginem Ecclesiae quae apologetis adiuvaret in iis 
quae ad nostros fratres separatos pertinent. Forsitan est confessio humilitatis; sed, 
sicut nobis in hac aula dictum est, humilitas est veritas. Et veritas semper prae- 
valebit. 

4. Ultima animadversio quam ego vellem facere haec est: In Concilio Vati- 
cano I, in constitutione de fide catholica hoc invenitur: « Ecclesia per se ipsa, ob 
suam nempe admirabilem propagationem, eximiam sanctitatem et inexhaustam in 
omnibus bonis foecunditatem, ob catholicam unitatem invictamque stabilitatem ma- 
gnum quoddam et perpetuum est motivum credibilitatis et divinae suae lega- 
tionis testimonium irrefragabile » (D. 1794). 

Pro nobis, in missionibus, haec verba Sacrosancti Concilii in re apologetica, 
praesertim cum excultis non-catholicis, qui in nostris scholis et collegiis suam 
educationem formationemque receperunt, optimum initium suppeditant. Quia 
cum eorum scientia de historia et negotiis hodiernis, non possunt quin admittant 
quod Ecclesia in sua operatione, considerata etiam ut institutio pure humana sed 
historica, est quid dignum eorum considerationi et studio. Et non raro accidit, 
quod sincerus veritatis quaesitor sic ducitur ad inveniendum secretum existentiae 
continuae Ecclesiae per saecula non obstantibus magnis difficultatibus; eius vigoris 
et extensionis ubique terrarum — secretum nempe quod est Ecclesiae divinitas. 
Itaque, aliquando est possibile ducere tales homines ab Ecclesia ad apostolos; ab 
apostolis ad Christum; a Christo ad Deum — ut iam abhinc saeculis aiebat Ter- 
tullianus. 

Nunc, mihi videtur, si unquam erat tempus hanc considerationem reaffirmandi. 
forsan modo differenti — hoc tempus nunc iam prope est. Decursu enim sae- 
culorum, vigor Ecclesiae lucide manifesta est admirabili eius propagatione ubique 
terrarum; instauratione Hierarchiae tot in nationibus; immo, numero grandi, nempe 
50, nationum etiam ex magna parte non-catholicorum, quae relationes diplomaticas 
cum Sancta Sede habent. Hoc inquam, felix phenomenon clare indicat quod Ec- 
clesia manifestat interminabilem iuventutem, quod praestigium eius a multis re- 
cognoscitur, et quod eius officium morale ad conducendam pacem et ordinem rectam 
in mundo recte admittatur. 

Nullibi in hoc schemate hanc ideam explicite expositam fieri credo. Mea 
humili opinione, haec idea speciali mentione digna est, et apponi potest, uti opi- 
nor, in cap. X — « De necessitate Ecclesiae annuntiandi Evangelium omnibus gen- 
tibus et ubique terrarum ». 

28 Conclusio. Altera die, unus ex Patribus Conciliaribus interrogavit quid re- 
spondendum sit iis qui volunt scire quid nos in his duobus mensibus hic fecimus. 
Hoc mihi recenter accidit, quando in Indiam reversus sum; interrogatus sum a 
pluribus a-catholicis, inter alios, a Primo Ministro Iaponiae. Hoc fuit meum 
responsum: a) In discussionibus, lingua officialis est lingua latina, et non omnes nos 
possumus hanc linguam fluenter loqui. Ergo; b). 29 Cum multa resolvuntur, 
et plura non in effectum rediguntur; cum innumeris commissionibus et subcom- 
missionibus. Ut illustrarem nostrum modum agendi, citavi hoc dictum: « Si vis 
pro uno anno providere, semen semina; si vero pro decem annis providere velis, 
arbores semina; si tandem pro una generatione providere intendas, semina ideas, 
firmas et perpetuas ». 30 deest. 

Em.mus P. D. PAULUS AEMILIUS card. LfiGER 
Archie piscopus Marianopolitanus 

Venerabiles Patres, 

Relate ad praesens schema, quod merito vocari posset cardo doctri- 
nalis Concilii Vaticani II, mihi liceat quasdam observationes exprimere 
et postea aliqua vota proponere. 

Ex principalioribus elementis quae in schemate de Ecclesia conti- 
nentur, modo particulari eminet caput de episcopatu. Etenim ex clara 
expressione episcopatus naturae, necnon ex determinatione loci, qui, iure 
divino, in Ecclesia episcopis pertinet, multa alia schemata pendent, et 
praesertim illud cuius titulus est: « De rationibus inter episcopos et 
Curiae Romanae Congregationes ». Praeterea si apte exponitur missio 
imprimis pastoralis episcoporum, vocabulum « mens pastoralis » admi- 
rationem, quandoque iam in hac aula expressam, non amplius provo- 
cabit. 

Multum igitur adiuvabit disceptatio quae de praesenti schemate, in 
genere considerato, nunc habetur. Attamen, ob brevissimum tempus 
quod ante conclusionem sessionis relinquitur, obque fatigationem qua 
Patres afficiuntur, omnibus aperte apparet graviora problemata consti- 
tutionis de Ecclesia, cum debito pondere sufficientique cura definiri non 
posse. 

Prima illa sessio Vaticani II mihi apparet ut donum magnum quod 
Deus Ecclesiae suae largitus est. Etenim, his duobus mensibus elapsis, 
Patres Concilii se confidenter fortiterque dederunt menti renovationis 
a Summo Pontifice saepe expressae. Experientia illa necessaria, etsi quan- 
doque dolorosa, salutaris Ecclesiae fuit et Concilio Vaticano II viam 
aperuit ad fines suos assequendos. 

Nunc autem ut Concilium fructus suos reipsa seu concrete produ- 
cere valeat, quaedam vota humiliter proponere audeam. 

1. Ut mens renovationis, a congregatione generali in suffragiis sae- 
pius expressa, ad finem suum tute efficaciterque perducatur, propono 
ut, de consensu Concilii supremae auctoritatis, consilium constituatur 
quod illi menti participet quodque permanentem praesentiam Concilii 
inter sessiones praestet. 

Consilium illud constituatur integro manente munere aliis concilia- 
ribus consiliis iam concredito. Efficacitatis autem causa, consilium illud 

inter-sessionale auctoritatem haud dubiam sed certam et bene determi- 
natam habeat. Munus eius sit: labores commissionum ita moderari, coor- 
dinare et accelerare, ut in sessione proximi mensis septembris, schemata 
proponantur quae fructuosius disceptarentur et probabilius ad maiori- 
tatis Patrum adprobationem ducerentur. 

2. Propono praeterea ut tempus quod nobis ante conclusionem 
praesentis sessionis impertitur, imprimis ad suffragia de constitutione 
liturgica exprimenda conferatur. Commissioni liturgicae sufficiens tem- 
pus adlaborandi tribuatur, forsan congregationum generalium diuturni- 
tatem contrahendo, ut suffragiis nostris saltem duo priora capita illius 
constitutionis praesentare valeant. Valde enim exoptarem, sicut de 
cetero plures alii episcopi, ut, ad dioeceses nostras redeundo, fidelibus 
nostris substantialem partem constitutionis de sacra Liturgia afferre 
possimus. 

Conclusio. Romae amantem Patrem, intrepidum Pastorem, prudentem 
Arbitrum Patres Concilii invenerunt. Summus Pontifex, sua impavida 
sollicitudine pastorali, Concilium animavit et inspiravit. Id certum 
habeo: omnes in hac aula conciliari, quaecumque sit opinionum legitima 
discrepantia, bonum Ecclesiae bona sua fide prosequi. Prae arduo illo 
opere quod Ecclesiae nostrae aetatis incumbit (ingens enim munus 
habet, non solos christianos sed homines omnes in Christo congregandi), 
optatum humiliter audeam formulare, ut omnes ad praesens Concilium 
participantes libenter, benigne et benevole communicent menti renova- 
tionis a Summo Pontifice propositae: nunc enim post duos menses, ipso 
Sancto Spiritu ducente, mens illa Ecclesiam renovandi apud universi 
orbis episcopos desiderium inconcussum factum est. Dixi. 



6 

Em.mus P. D. IULIUS card. DOEPFNER 
Archiepiscopus Monacensis et Frisingensis 

Venerabiles Patres, 

Constitutio de Ecclesia est quasi centrum totius Concilii Vaticani II, 
a quo pendent multa alia tamquam a fundamento; et hoc schema certe 
est praeparatum eximio studio, et nolo repetere laudes quas iam audivi- 
mus, sed multis ex eis plane subscribo. 

Urgentibus vero exigentiis huius horae Ecclesiae, schema adhuc non 
plene satisfacit. Dicam quosdam defectus, totum schema pervadentes. 1 



184 



ACTA CONC. VATICANI II - PERIODUS I 



Imprimis possunt esse 2 sequentes: 

1. Ante omnia displicet structura schematis. Est nimis longa et, ut 
ita dicam, 3 nimis extrinseca. Aegre 4 inveniri potest idea fundamentalis 
totum pervadens — quia certe idea fundamentalis adest. 5 Singula ca- 
pita nimis ... 6 inconnexe iuxtaponuntur. Solummodo dare liceat duo 
exempla: 7 doctrina de episcopatu profertur, quin fundamentum eius, 
scilicet idea ecclesiologica populi Dei (cui sacrum ministerium inservire 
debet), antea saltem breviter exposita sit. Item cap. V « De statibus 
acquirendae perfectionis evangelicae » inter caput de episcopis et caput 
de laicis ita positum est, ac si tractaret de classe membrorum Ecclesiae 
a clero et laicis prorsus distincta; debuisset potius poni post caput de 
laicis et debuisset incipere a consideratione vitae charismaticae, quae et 
ministris sacris et laicis est patens et ad quam pertinet status evange- 
licae perfectionis tamquam eius quasi stabile institutum. Insinuationes 
pro ordinanda materia in scriptis trado. 8 

2. Dictio et argumentatio saepius profundiore usu Sacrae Scripturae 
carent. Dico profundiore, quia Sacra Scriptura saepe citatur et interroga- 
tur pro tota quaestione. 9 

Exempli gratia: 10 institutio Ecclesiae, cap. I, n. 2, nimis superficia- 
liter vel parum accurate describitur. Textus enim dicit, Christum popu- 
lum Dei non modo per se, sed etiam per electos praepositos sanctificare 
et gubernare, deinde prosequitur, Christum tales praepositos instituisse. 
Textus 11 sic sonat, ac si institutio Ecclesiae cum institutione praeposito- 
rum identificari possit. 12 

Aliud exemplum 1 * pag. 10, lin. 22: Ecclesia et « regnum Dei », 
secundum hodiernam theologiam biblicam, non simpliciter identificari 
possunt. Alia exempla do in scriptis^ 

4. Quasi per totum schema, respectus iuridicus Ecclesiae praestat 
aliis aspectibus, — respectus certe qui omnino pro Ecclesia necessarius 
est. 15 Ita conceptus membri Ecclesiae, qui originarie apud S. Paulum 
magis coniunctionem hominum cum Christo et inter se per Spiritum 
Sanctum et gratiam effectam significat, hic fere unice ad iuridicam ad- 
membrationem in societate externa, visibili Ecclesiae catholicae appli- 
catur... 

6. Desideratur clara indicatio ubinam Concilium pro summa sua 
auctoritate veritatem de fide definire, ubinam solummodo communem 
doctrinam exponere velit. 

Nunc aliquos defectus — quidam maiores — singulorum capitum 
indicare liceat. 17 

1. Collegii episcoporum ... 18 natura et functiones tamquam succe- 
dentis collegio apostolorum non sufficienter apparent. In schemate pauca 

tantum et quasi ad modum corollarii, in n. 16 cap. IV, dicuntur. Locus 
fundamentalis (in Evangelio S. Matthaei, 18, 18) solummodo in loco 
abscondito in aliqua nota 19 citatur. 

E contra e collegialitate initium sumi debuisset tota tractatio de 
episcopis... 20 Ita facilius monstrari potuisset, quod episcopatus est insti- 
tutio iuris divini, vel quod communis doctrina magisterii ordinarii col- 
legii episcopalis una cum Romano Pontifice est infallibilis, licet singuli 
episcopi infallibiles non sint; uno verbo: doctrina de episcopatu, tam 
ardenter desiderata, facilius et cohaerentius dari potuisset. 

In tali contextu minime superfluum esset verbum dicere de Summo 
Pontifice. Nam, quamvis non necesse est multoties repetere definitiones 
Vaticani I, tamen hic optime monstrari potest quomodo Primatus, in 
praedicto Concilio definitus, non solum in se et absolute considerari de- 
bet, sed etiam refertur ad collegium episcoporum, quod ex illo unita- 
tem et firmitatem accipit, quodque illi variis modis inservit (quantumvis 
actus Romani Pontificis ex sese habent auctoritatem). Hoc verbum de 
Primatu explicite et cum studio dixi, ne praesentes disceptationes ullo 
modo suspicionem creent ac si per Concilium Vaticanum II Primatum 
quodammodo obscurare velimus, quod esset contra fidem et insuper 21 
stultissimum... 22 

Mutari debet insuper, v. g. passus pag. 23, lin. 7 et sequentibus, ubi 
sermo est de collatione iurisdictionis episcoporum 23 ne conciliariter 
definiri videatur quaestio disputata, utrum nominatio episcopi per Ro- 
manum Pontificem habenda sit collatio potestatis a potestate Papae 
derivanda. Nam sententia opposita, secundum quam ... 24 est designatio 
personae eiusque cooptatio in collegium episcopale, ita ut particeps fiat 
potestatis collegii huius iure divino ei inhaerentis, bonis rationibus ful- 
citur... 25 

2. Praeterea ad potestatem ecclesiasticam quod attinet, observan- 
dum est: expressiones potestas, gubernium, tamquam stylo biblico mi- 
nus correspondentes, ne nimis premantur; potius loquatur de ministe- 
rio... 26 Hic, in tractatu de episcopis, 27 fortasse inseri poterunt puncta 
principalia cap. VII et VIII, de magisterio, de auctoritate et oboedien- 
tia, quae capita ceteroquin sunt nimis longa... 28 

3. Doctrina de relatione inter Ecclesiam et Statum post disceptatio- 
nem 29 in commissione centrali factam, 30 certe valde melior reddita est. 
Subscribo rationibus, iam ab aliis Patribus allatis, quod illud caput esset 
aliter et totaliter mutandum. Etiam subscribo quod audtvimus a card. 
Gracias de cap. X de missionibus. 31 

Concludo. Schema non solum mutatione quorundam locorum sanari 

potest, sed nova profunda elaboratione indiget. Unde votum meum est: 
schema praeiacens non placet. 

Diu anceps eram, utrum dicerem placet iuxta modum an non pla- 
cet; quia diversis ex causis non temerario passu ad reiectionem schematis 
in Concilium veniendum est* 2 Sed timeo discussiones sine fine perdu- 
raturas esse, nec facile fore ut per mutationes particulares tota indoles, 
stylus, dispositio schematis ita emendetur, ut postulatis supradictis satis- 
faciat. Unde maius commodum duxi quod labor et sudor statim novo 
schemati elaborando impendatur. 

Modus opportunus procedendi posset esse 33 sequens: 

a) Diebus adhuc restantibus huius periodi ... 34 continuetur discep- 
tatio de schemate, qua desiderata Patrum patefiant. 

b) Tunc ferantur suffragia utrum schema placet an non, et ibi 
videbitur sententia Patrum. 35 

c) Provideatur ut intra certum temporis intervallum (e. gr. usque 
ad 15 februarii), ulteriores adnotationes in scriptis commissioni trans- 
mitti possint, sive a singulis sive a coetibus. 

d) Usque ad initium alterius periodi Concilii, commissio exaret 
novum schema correspondenter ad placita Patrum et adiuvantibus peri- 
tis, qui hac in re competentes sunt^ In componendis quibusdam capi- 
tibus, collaborent etiam aliae commissiones conciliares, nempe commis- 
sio de laicis in cap. VI; commissio de religiosis in cap. V; commissio de 
missionibus in cap. X; secretariatus pro unione christianorum collaboret 
in cap. II, IX, XI, necnon consultetur in reliquis capitibus effor- 
mandis... 37 

Quibus propositis, nihil detractare velim indefesso labori ac studio 
a commissione theologica impensis; immo gratias ei explicite ago, quia 
multa bona ... 38 proposuit, quae optime inserentur novo schemati, vel 
saltem ad res profundius penetrandas notabiliter inserviunt. Etenim 
nullo modo mirandum vel aegre ferendum nobis est, quod in re tanti 
momenti finis solummodo pluribus gressibus, iisque faticosis, attingatur. 
Ut sequentes gressus ad jinem omnibus nobis tantopere exoptatam con- 
ducant, faxit Deus! 39 Dixi. 



In textu scripto tradito: 1 I. Adnotationes praeliminares. Constitutio de Ec- 
clesia a Concilio decernenda certo inter praestantissima et gravissima decreta Con- 
cilii Vaticani II aliquando adnumerabitur. Potissimum ab hac constitutione pen- 
debit, utrum Concilium reapse illum magnum fructum habebit, quem omnes ex- 
speetant; utrum nempe revera Ecclesiam Christi tanquam ultimum idque solum si- 
gnum atque instrumentum salutis in mundo hodierno persuadenter repraesentare 
et testificari valeat. Praeterea haec constitutio plurimis aliis decretis a Concilio 
edendis fundamentum praebebit. Schema praeiacens reapse iam continet multa 

bona, quorum habet alia iam ab initio, alia ex emendatione a commissione cen- 
trali peracta. Laudanda veniunt imprimis sequentia: amplior et profundior descrip- 
tio mysterii Ecclesiae (cf. cap. I); necessitas Ecclesiae ad salutem ita definita, ut 
cum voluntate Dei salvifica universali concordetur (cf. cap. II); ponderatio magis 
positiva relationum realium, quibus non-catholici cum Christi Ecclesia coniun- 
guntur; multa de episcopis et laicis dicta. Urgentibus vero exigentiis supradictis 
schema adhuc non satisfacit. Infectum est gravioribus quibusdam defectibus, quo- 
rum principaliora tantum hic animadvertere possum; nam — proh dolor! — tem- 
pus Patribus pro examine huius schematis concessum longe brevius erat. Nihilo- 
minus omni cum studio labori incumbamus, ut hominum spes aliquando explea- 
tur et pro mundi salute novo modo annuntietur immutabilis veritas Ecclesiae a 
Christo Domino nobis donata. II. Defectus totum schema pervadentes. 2 sunt. 
3 deest. 4 Vix. 5 deest. 6 absolute et. 7 Ita v. g. 8 Ergo 
imprimis structura schematis magis perspicua et organica quaerenda est, et qui- 
dem fere hoc modo: a) cap. I praeter figuram Corporis, alias notiones ecclesio- 
logicas S. Scripturae magis respiciat, praesertim notionem Populi Dei. Haec notio 
Populi Dei nempe requiritur non solum ad organicam connexionem eorum, quae 
dicenda sunt de populo Veteris Testamenti, Novi Testamenti et de Ecclesia Caelesti 
(in schemate quasi ex toto omissa), sed etiam ad praeparandum fundamentum 
aptum pro postea dicendis de episcopatu, de laicis, de statu perfectionis; b) mate- 
ria capp. III-VI magis organice disponatur secundum supra dicta; subsumi potest 
sub sectione quadam speciali, quae ageret de variis classibus membrorum Eccle- 
siae secundum hunc ordinem idearum: populus Dei (nexus ad sectionem praece- 
dentem!) — hierarchia — laici — status perfectionis evangelicae; c) capp. VII-VIII 
valde abbreviari poterunt, vel fortasse principalia eorum puncta inseri tractatui 
de hierarchia; d) capp. IX-XI subsumi possent sub sectione quadam agente de rela- 
tione Ecclesiae ad mundum praesentem seu humanitatem nondum perfecte chri- 
stianizatam; quae sectio iterum a consideratione populi Dei nexum sumat, et 
quidem a redemptione radicali et vocatione totius humanitatis per Incarnationem 
et Crucem factis. 9 Non videtur necesse esse ut figura Corporis prae ceteris 
ita extollatur, ac si omnes veritates de Ecclesia fere ex ea sola deduci possent. 
Magis persuasivum et demonstrativum ac historiae salutis consentaneum esset, 
si magis, idque inde ab initio figura Populi Dei respiceretur. Ita quoque et con- 
nexio ac continuitas inter Populum Dei Veteris Testamenti et Ecclesiam ut 
novum Populum Dei eluceret, et caracter Ecclesiae ut communitatis evidentius 
declarari posset. (Termino quidem « maxime » in pag. 9, lin. 8, cohaerentia 
veteris et novi Populi Dei aliquatenus insinuatur, sed nimis infirme et fortasse 
ambigue, quia opinio oriri potest vetus et novum populum sola gradatione per- 
fectionis differre). 10 Similiter. 11 Hic textus minime, immo nullo 

modo de institutione et fundatione Ecclesiae per Christum loquitur, quod tanto 
magis dolendum est, quia nec n. 1 de fundatione Ecclesiae per Christum claris 
verbis agitur, sed solum de consilio Patris. Si n. 2 (secundum inscriptionem) de 
exsecutione huius consilii tractatur, nullo modo eos actus quibus Christus Eccle- 
siam i. e. novum Populum Dei condidit, negligere licet. Textus propositus. 
12 posset. Alia exempla deficientis usus S. Scripturae sunt: pag. 10, lin. 12: dici- 
tur Christum terminum « Ecclesia » adhibuisse; sed non constat utrum hoc 
an alio aequivalenti termino usus sit; pag. 10, lin. 15: desideratur ut praeter 
Petrum etiam Prophetae et Apostoli tanquam fundamentum Ecclesiae nominentur 

secundum doctrinam S. Pauli; pag. 10, lin. 20: non est evidens quid significatur 
expressione: Christum per Apostolos Ecclesiam diversis figuris repraesentavisse; 
num sit inspiratio quaedam Christi eaque verbalis? 13 deest. 14 pag. 11, 
lin. 10: Quaeritur utrum Io. 15, 5 revera de Ecclesia directe agat, an potius de 
connexione singulorum fidelium cum Christo. Unde patet: S. Scriptura non se- 
cundum statum hodiernae exegeseos a catholicis peritis repraesentatum adhibe- 
tur. 3. Pluribus in locis tendentia negativa praevalet. Iterum iterumque inculcan- 
tur quae iam multoties in documentis ecclesiasticis stabilita sunt, ac si v. g. in tota 
quaestione de episcopatu solum de tuendo Primatu, a Conc. Vat. I iam lucide 
definito, ageretur; quaestiones vero a Vat. I insolutae et hodie a theologis multi- 
formiter discussae, non sufEcienter promoventur. Tendentia negativa etiam appa- 
ret in seriebus damnationum: cf. pag. 34, linn. 10-14; pag. 60, linn. 11-24. 4. 
15 deest. 16 5. Relatio ad fratres separatos non satis advertitur (cap. IX de 
Oecumenismo et quibusdam partibus cap. II exceptis), speciatim quod attinet ad 
modum quo dicendi. Nam locutio iuridica, scholastica, doctrinam mere auctorita- 
tive imponens, vix ab eis comprehenditur. 17 III. Defectus quidam maiores 
singulorum capitum. Ad singula capita quod spectat, praeter exempla iam supra 
allata, praesertim haec sunt emendanda. 18 (scil. semper cum et in suo ca- 
pite, i. e. Romano Pontifice uniti). 19 nota 16, pag. 30. 20 in capp. III 
et IV. 21 deest. 22 Ergo patet: capp. III et IV ex integro reformari 
debent. Consequenter tolli debet sequens contradictio in schemate: in cap. VII 
agnoscitur ordinarium exercitium summae potestatis doctrinalis per episcopos in 
orbe dispersos continue peractum (pag. 49, linn. 26-37), in cap. vero IV negatur 
dari exercitium ordinarium supremae potestatis iurisdictionis per collegium epi- 
scoporum (pag. 24, lin. 30); immo negatur institutio divina actionis iuridicae 
collegii episcoporum (pag. 31, nota 17; N. B.! Ratio allata potius contrarium pro- 
bare videtur; praecise ex eo quod Concilia Oecumenica absolute loquendo non 
necessaria sunt, sequitur, quod exsistere debent modi ordinarii, quibus collegium 
episcoporum summam suam potestatem in universam Ecclesiam, ei qua collegio 
a Christo traditam, exercere possit). 23 « a regimine Ecclesiae supremo » 

(melius dicatur « mediante... »), 24 nominatio. 25 (et fatendum est 

eandem nostrae opinioni melius convenire). 26 Insuper potestatem docendi, 
sanctificandi et regendi ne nimis separentur, quia etiam bipartitio in potestatem 
ordinis et iurisdictionis, historice antiquior, suum habet momentum; stabiliatur 
potius unicum et complexivum ministerium a Domino in Ecclesia institutum, du- 
plici via (ordine et missione) et diversis gradibus tradendum, quod docendo, sanc- 
tificando, regendo exercetur. 27 deest. 28 et hoc modo commode omitti 
possunt. 29 disceptationes. 30 factas. 31 tamen etiam in forma 

praesenti plurimis vel fere omnibus statibus hodiernis difficulter applicatur. Magis 
respiciendum est, quod hodierni status sunt « pluralistici » uti aiunt, aut in hanc 
directionem sese evolvunt; nec adaequate repraesentant societatem civilem. Unde 
plura, quae schema statui assignat, ei non competunt; ita — saltem in actuali oeco- 
nomia salutis — non ei competit qua tali exercitium cultus; nam societas humana, 
uti Deo inserviens, formaliter non per statum, sed per Ecclesiam Christi repraesen- 
tatur. Declaretur lucide, statum dirigi solo suo fine proprio, qui est bonum com- 
mune; declaretur etiam libertas cuique civi vindicanda agendi secundum propriam 
conscientiam (scil. intra limites boni communis obiectivi). 4. Cap. X de Missionibus. 
Nimis unilaterale et rigidum, condicionibus statuum modernorum non christianorum 

vix adaptatum esse videtur; certe hac de re Patres ex illis regionibus provenientes 
plura loquentur. 32 Longe haesitavi schema qua totum reiicere et studiose 
inquisivi num nihilominus via inveniri posset, qua schema in forma proposita 
quoad substantiam salvaretur. 33 procedendi consiliandus mihi videtur. 

34 Concilii. 35 deest. 36 deest. 37 Notandum vero est, novam con- 
stitutionem non solummodo brevibus principiis abstractis constare debet, sed doc- 
trinam plenam compaginatam contineat, secus spes nostra deciperetur. 38 — uti 
iam dixi — . 39 faticosissimis attingitur. Scopus propositus sacrificiis ve] 

maxime arduis dignus est. 

7 

Exc.mus P. D. BOLESLAUS KOMINEK 

Archiepiscopus tit. Eucaitenus 

Rev.mi Patres Conciliares, 

Schema de Ecclesia in genere mihi placet. Structura Ecclesiae Chri- 
sti bene monstrata et explicata est, in quantum hoc possibile sit. Uti 
fundamentum adducti sunt fontes, non solum evangelici, sed etiam Tra- 
ditio, tam antiqua quam moderna, et speciatim Litterae Encyclicae My- 
stici Corporis. 

Attamen, his in theologicis speculationibus, defectum magnum et 
quidem essentialem animadverto. Carent consideratione passionis 
mortis Christi Domini, id est Crucis eius. 

Schema semel iterumque attente legi, elementum istud Crucis in 
Ecclesiae definitionibus quaerendo, et una tantum vice expressionem de 
salvifico Sanguine Christi inveni, ac semel etiam vocem Crux. Et haec 
sunt fere omnia. 

Attamen Ecclesia iuxta Crucem nascitur, praesentibus Beata Maria 
Virgine et S. Ioanne Evangelista, qui futurae Ecclesiae aedificato- 
rum personam gerit. Ex latere Christi morientis nascitur. 

Omnia quatuor Evangelia aliqua 2 de Christi passione et morte ca- 
pita continent. Non datur bonus nuntius sine passione et Cruce. Etenim 
passio et mors Christi in Cruce una cum gloriosa resurrectione essentia- 
lem actionem salutarem constituunt, qua Christus nos redemit et Ec- 
clesiam sponsam suam acquisivit, seipsum tradendo pro ea, sicut ait 
S. Paulus: « Christus dilexit Ecclesiam et seipsum tradidit pro ea, ut 
eam sanctificaret, ut exhiberet sibi gloriosam Ecclesiam » (Ad Eph., 
cap.V 3 ). 

Utrum nos, apostolorum successores, ita tribulationes timemus, sicut 
olim S. Petrus qui Salvatorem pati noluit et ex ore Divini Magistri verba 

haec audivit: « Vade post me, Satana, scandalum es mihi: quia non 
sapis ea quae Dei sunt, sed ea quae hominum »... 4 ? 

Si in schemate saepius splendidam imaginem et factum arcanum 
Corporis Mystici apud S. Paulum referimus, quare illud classicum dic- 
tum S. Pauli, ex epistola ad Col., cap. I, vers. 24-25, tota in plenitudine 
non est adhibitum?: « Quia nunc gaudeo in passionibus pro vobis et 
adimpleo ea, quae desunt passionum Christi, in carne mea pro Corpore 
eius, quod est Ecclesia: cuius factus sum ego minister secundum dispen- 
sationem Dei, quae data est mihi in vos, ut impleam verbum Dei »? 

Atqui hodie decies deciesque centena milia in Christum eiusque Ec- 
clesiam credentes, pluribus in regionibus, multa debent pro fide christiana 
pati, et quidem physice, moraliter, personaliter et communiter. Dolores 
fidelium bene supportati — secundum verba S. Pauli, et forsan ipsius 
Salvatoris — , incrementum dant eidem Ecclesiae, iuxta illud S. Pauli: 
« verbum Crucis - Dei virtus est ». 

Et his in difficilioribus dolorosisque conditionibus, Ecclesia haec pu- 
rior aliquando magisque Christo fidelis fieri potest, quam in prosperi- 
tate et pace externa constituta, quamvis extrinsecus minus magnifica 
minusque suavis oculis humanis appareret. 5 Plures nostrum hic prae- 
sentium hoc vident propriisque digitibus tangunt. Proverbium docet: 
hodie mihi, cras tibi. 

Et Sacrificium Sanctae Missae quid est, nisi reproductio cruentae 
oblationis Domini nostri in qua omni vice non solum confessores sed 
imprimis martyres commemoramus? In memoriam revoco omnes aposto- 
los — uno excepto — , martyres fuisse. Similiter omnes priores episcopi 
romani istius excellentis, etsi difficilis, gratiae martyrii participes facti 
sunt. 

Persuasum mihi est quod permulti christiani sacerdotesque temporis 
nostri defectu isto in schemate de Ecclesia vivide afficerentur; nequaquam 
licet nobis parum de Cruce curare, eam silentio praeterire, eiusque in 
oeconomia salutis momentum negligere... 

Schema caput de laicatu complectitur. Catholici hi laici, ubicumque 
vivant, non solum paucis in regionibus, ita 6 verbo et exemplo pastorum 
suorum more 7 educentur, ut sciant quod dignitas membri Ecclesiae, 
Mystici Corporis Christi, magni pretii solutione conservari debet. Non 
tantum oblatione pecuniae in templo, sed quantum sociali diminutione, 
restrictione libertatis et aliquando maxima dolorosissimaque gratia Dei 
misericordis, scilicet corporis vel spiritus tribulatione aut etiam vitae 
temporalis perditione. 

Super hanc ergo doctrinam in schemate accentus ponendus est, ad 
mentem verhorum Domini: « Et qui non accipit crucem suam et sequi- 

tur me non est me dignus ». Eadem verba de Ecclesia Christi referun- 
tur: qui membrum Ecclesiae esse vult aliquo modo crucem portare 
debet. 

Doctrina de Cruce ex schemate conciliari influxum exercere debet 
in catechesim nostram, in formationem christianorum temporibus nostris 
tam laicismo et materialismo imbutis. 8 

Et ideo ad commemorationem 9 vel etiam ad exaltationem, ut ita 
dicam, S. Crucis in schemate de Ecclesia humiliter exhortor. Ad schema 
hoc essentiali magnique momenti elemento complendum propono: ad 
complendum, dico, non solum obiter, per meram additionem et iuxtapo- 
sitionem, sed aliquo modo ab intus, a fundamentis. Agitur enim hic de 
ipsa radice redemptionis et Ecclesiae, Ecclesiae praesertim temporum 
nostrorum, quae, proh dolor! nimis facile Crucem in peregrinatione sua 
terrestri oblivioni tradit. Non licet nobis Crucem Christi perdere vel 
eam solummodo mere symbolice tractare. « O Crux, ave, spes unica! ». 



In textu scripto tradito: 1 et. 2 deest. 3 {Eph. 5, 25-27). 4 (Mt. 
16, 23). Super hanc ergo doctrinam in schemate accentus ponendus est ad mentem 
verborum Domini: « Et qui non accipit crucem suam et sequitur me, non est 
me dignus » (Mt. 10, 38). Eadem verba ad Ecclesiam Christi referuntur. Qui 
membrum Ecclesiae esse vult, aliquo modo crucem portare debet. Doctrina de 
cruce ex schemate conciliari influxum exercere deberet in catechesim nostram, in 
formationem christianorum temporibus nostris tam laicismo ac materialismo im- 
butis. 5 appareat. 6 deest. 7 deest. 8 deest. 9 immemora- 
tionem. 

8 

Exc.mus P. D. FRANCISCUS MARTY 
Archiepiscopus Remensis 

Venerabiles Eratres, 

Magnum equidem felixque fuit commissionis praeparatoriae cona- 
tus in elaborando praesens schema. Essentiale praebet elementum quod 
reflexionem et laborem faciliorem reddat. 

Documentum conciliare tractatus de Ecclesia esse nequit. Ve- 
rumtamen, cum nullum adhuc Concilium constitutionem ediderit de Ec- 
clesia, congruit ut Vaticanum II modo sat amplo et completo de tali 
obiecto tractet. 

Duas observationes mihi liceat proponere: ex eius fonte et ex eius 
fine, Ecclesia enucleari debet. 2 

Ad I. Ecclesia essentialiter est mysterium. 3 In schemate, Ecclesia 

nimis ut « institutio » videtur, non satis ut « mysterium » proponitur. 
Hoc autem Ecclesiae mysterium fundamentum suum in Sanctissima Tri- 
nitate invenit. Pater diligit homines, quos per Incarnationem redemptri- 
cem sui Filii salvat, sub impulsu Spiritus; sicque Ecclesiam constituit, 
quae familia est filiorum Dei. Ecclesia, corpus mysticum, non autem 
firma consurgit e vinculis puris visibilibus seu socialibus* sed e vinculis 
spiritualibus, in Christo scilicet. « Institutio » non est nisi « mysterii epi- 
phania ». Ad spiritualia ordinatur 5 sicut, mutatis mutandis, Eucharistia 
ut res et sacramentum ordinata est ad rem tantum, i. e. unitatem Ec- 
clesiae. 

Et certe mysterium nequit ab institutione praescindere; sed ista, 
sicut est humanitas Christi, non debet mysterium eliminare, quod sem- 
per ordinis manet supernaturalis. 

Ipsa etiam hierarchia in Ecclesia sensum non habet nisi in quantum 
ad mysterium refertur. Hierarchia enim ministerium est ad totum corpus, 
non solum institutio. Ex quo sequitur quod cap. I loqui deberet de 
episcopatu, qui est pars essentialis ex mysterio* Cap. IV eruere deberet 
ex mysterio collegialitatem episcopalem. Fideles deberent non ut subor- 
dinati considerari, sed in sua cum hierarchia connexione: sunt enim 
vocati ad libertatem filiorum Dei. Mysterium Ecclesiam ponit in sua 
interna connexione et non tantum ut « Institutionem » visibilem. Cor- 
pus Mysticum est explicitatio mysterii. 7 

Ad II. Quoad missionem Ecclesiae. Sicut et Christus missus est, ita 
et Ecclesia in Christo est missa. Quae missio intrinsecae 8 est necessita- 
tis: « Vae! mihi si non evangelizavero ». Non igitur in hoc est missio 
Ecclesiae, ut salutem hominum possideat. Haec enim salus semel pro 
omnibus per Christum est acquisita. Sed Ecclesiae missio in hoc stat, 
ut salutem hanc annuntiet et transmittat. 

Axioma « extra Ecclesiam, nulla salus » significat omnem hominem, 
quisquis sit, qui in mundo salvatur, per Christum salvari, ideoque per 
Ecclesiam. Voluntas salvifica universalis, essentialis est missioni 9 Eccle- 
siae, quae in mundo illam adimplet. 

Hic mundus habet autem proprios suos valores, quos debet Eccle- 
sia in sua missione recognoscere, sed illos assumendo eosque altius 
transferendo. Sic fit ut relationes inter Ecclesiam et Statum nonnisi intra 
relationes inter Ecclesiam et mundum recte intelliguntur. 

Integrum Corpus Mysticum pro missione habet evangelizandi mun- 
dum. Ita omnes in Ecclesia, i. e. Hierarchia et membra } munus habent 
transmittendi salutem. 10 Laici non sunt servitores minores Hierarchiae, 
immo rationem 11 specificam habent in annuntiando transmittendoque 
salutem. 

Conclusio. Mihi videtur quod schema, ex mysterio et ex missione, 
modo meliori enucleare potest naturam Ecclesiae. In hoc sensu, schema 
aptari debet; aptari potest etiam in distrihutione nova capitum. Novam 
distributionem possibilem ad secretarium trado. 12 

Gratias pro benevolentia vestra! Dixi. 



ln textu scripto tradito: 1 vero. 3 deest. 3 Quod « ut mysterium » 
Ecclesia semper appareat. 4 pure visibilibus. 5 inservit. 6 deest, 

7 deest. 8 internae. 9 missio. 10 deest. 11 partem. 12 Conclusio. 
Mihi igitur videtur schema recognoscendum, distribuendoque capita iuxta duplicem 
hanc notionem: Mysterium Ecclesiae et Missio Ecclesiae. 1) De natura Ecclesiae; 
2) De hierarchia, de episcopatu; 3) De Ecclesiae membris; 4) De magisterio et 
auctoritate; 5) De Ecclesiae missione: de praedicatione Evangelii; 6) De unitate 
Ecclesiae, de Oecumenismo; 7) De cooperatoribus in apostolatu: hierarchia, reli- 
giosis, laicis. 

9 

Exc.mus P. D. IOSEPH GARGITTER 
Episcopus Brixinensis 

Em.me Praeses, venerabiles Patres, 

Cum plures iam Patres suam dixerint sententiam, quid in sche- 
mate proposito censeant acceptandum et laudandum, quid vero emen- 
dandum vel reprobandum, liceat mihi breviter de duobus tantum quae- 
stionibus verbum facere, quae respiciunt ea quae in hoc schemate de 
episcopis et de laicis dicenda sunt. 

1. De episcopis. Postquam Concilium Vaticanum I claris verbis pri- 
matum iurisdictionis Romani Pontificis definivit, et haec doctrina iam 
firmiter cordibus et mentibus catholicorum inhaeret, nunc desideratur 
ut Concilium Vaticanum II fusius et accuratius de episcopis tractet, et 
quidem non tantum vel primarie quatenus iurisdictioni Romani Ponti- 
ficis subsunt..., 1 sed magis quatenus sunt successores apostolorum, qui 
in communione et unione cum Romano Pontifice ex divina institutione 
positi sunt regere Ecclesiam Dei... 2 Sub hoc respectu munus episcopo- 
rum in schemate, ut mihi videtur, non satis enucleate tractatur; quae in 
schemate de episcopis dicuntur vix excedunt ea quae iam in Concilio 
Vaticano I continentur. 

Quoad relationem episcoporum ad Summum Pontificem, notandum 
est quod 3 episcopi non solum primatum Summi Pontificis agnoscunt 
eique se submittunt, sed insuper maxima reverentia et caritate cum 
ipso se coniunctos esse 4 sentiunt. Talis unio episcoporum in fraterna 

caritate cum Summo Pontifice tanti momenti est pro Ecclesia, ut merea- 
tur extolli et in lucem poni a Concilio, nam per eam primatus iurisdic- 
tionis vero quodam sensu roboratur et vivificatur. Caritas est enim ele- 
mentum essentiale regiminis in Ecclesia, quia omnis potestas in servitium 
caritatis instituta est, ita ut « Ecclesia iuris », uti vocant, 5 et « Ecclesia 
caritatis » in unum coalescant. 

Praeterea, quia episcopi non mere potestate delegata, sed ordinaria, 
proprias dioeceses regunt, optandum est ut in schemate explicite agno- 
scatur ius et officium episcoporum in hoc 6 innitendi, servatis de iure 
servandis, in hac propria et ordinaria responsabilitate in regimine suae 
dioecesis, et decernendi ex propria conscientia de apta applicatione le- 
gum et praescriptorum generalium in concretis circumstantiis in quibus 
degunt. Talis mea assertio bene concordat cum iis quae Pius IX in epi- 
stola, mense martio 7 anni 1875, post Concilium Vaticanum I* ad epi- 
scopos Germaniae scripsit, qui tunc temporis iura episcoporum defende- 
runt contra aggressiones gubernii civilis, quod asseruit, post definitio- 
nem primatus..., 9 episcopos iam non esse nisi functionarios Romani Pon- 
tificis. 

2. De laicis. Ad laicos quod attinet, mihi bonum videtur ut de iis 
in tractatu de Ecclesia agatur. Utique de apostolatu laicorum alio loco 
tractandum est, sed fundamentum omnis apostolatus quaerendum est 
in doctrina de laicis ut membris Corporis Christi Mystici. Omnino ne- 
cessarium mihi videtur ut in lucem ponatur sacerdotium universale 10 
laicorum, quod quidem a sacerdotio ministeriali sacerdotum essentia- 
liter differt, tamen est veri nominis sacerdotium, non solum, uti dicitur 
in schemate, sacerdotium « improprium ». Laici, utique, auctoritati ec- 
clesiasticae subsunt; sed in hac submissione non consistit et non exhau- 
ritur eorum existentia, secus laicus definiri deberet tanquam persona 
ab auctoritate Ecclesiae dependens. Quodvis membrum Mystici Corporis, 
praecise ut tale, ... 12 sua officia et iura habet, quae ab auctoritate quidem 
dirigi, sed non auferri ... 13 possunt. Proinde indoles iurium et officiorum, 
quae laicis in Ecclesia per Baptismum et Confirmationem competunt, 
atque eorum munus proprium in aedificatione Corporis Christi, magis 
positive et clarius exponatur. 

Laici, ut membra Ecclesiae, munus sibi proprium habent in instau- 
ratione regni Christi in societate in qua vivunt, in quo munere adim- 
plendo nec a sacerdotibus suppleri possunt, nec mere executores sunt 
praescriptorum Hierarchiae Ecclesiae, sed propria competentia gaudent, 
ita ut, obsequentes, evidenter, 1 * doctrinae et legibus ab auctoritate Ec- 
clesiae datis, proprio iudicio et responsabilitate agere valeant. In campis 
rerum profanarum, ut v. gr. rerum technicarum, politicarum, oecono- 

micarum, peculiares vigent leges et methodi, et sunt imprimis laici, in 
istis conditionibus viventes et operantes, qui diiudicare valent quomodo 
ordo divinus et regnum Christi in eisdem aedificari et expandi possit. 

Concludo: Rogo Patres Concilii, ut in schemate de Ecclesia, ubi 
de episcopis et laicis agitur, clarius et modo positivo exponatur quaenam 
sint utrorumque iura et munera propria in Ecclesia Christi. Dixi. 



In textu scripto tradito: 1 — quia hoc iam continetur in doctrina de pri- 
matu successoris S. Petri — . 2 (cf. Act. 20, 28). 5 In tractatu de epi- 
scopis ne tam saepe — sicuti fit in schemate — dependentia et necessaria sub- 
missio episcoporum relate ad Summum Pontificem in memoriam revocetur, quasi 
si episcopi non satis conscii sint huius obligationis. 4 iunctos. 5 deest. 
6 deest. 7 die 2 mensis martii. 8 deest. 9 Summi Pontificis. 10 deest. 
11 catholicus. 12 suam dignitatem. 13 vel coarctari. 14 deest. 

10 

Exc.mus P. D. GERARDUS HUYGHE 
Episcopus Atrebatensis 

Venerabiles Patres, 

Schema de Ecclesia nobis propositum talis est momenti, ut dici pos- 
set quod centrum sit Concilii Vaticani II. Etenim Ecclesia est signum 
omnibus hodiernis hominibus manifestum, credentes sint aut increduli. 
Vocari potest « Sacramentum praesentiae Christi in hoc mundo ». Cer- 
tum est autem quod multi homines generationis nostrae Ecclesiam vel 
ignorant vel oppugnant. Accidit ut plures Christum Dominum agnoscant 
et diligant, quin Ecclesiam ipsam inveniant aut intelligant. Quinimmo, 
accidit ut Ecclesia, nedum animos ad Christum perducat, eos ab illo 
avertit. 

Quare ergo res ita se habent? Veritas in hoc sistit, quod si Ecclesia 
a multis invidetur, id provenit ex modo nostro eam exhibendi; et in hoc 
omnes nos peccavimus. Mundus hodiernus exspectat quid Ecclesia in 
Concilio congregata de se ipsa dictura est. Mundus Ecclesiam sic inter- 
rogat: « Quid dicis de teipsa? ». Responsio quam huic quaestioni daturi 
sumus eo maioris est momenti quod instrumenta hodierna communica- 
tionis eam ubique terrarum manifestam facient. In tempore praeterito, 
Concilia oecumenica ad hoc solum deveniebant, quod textus et canones 
in lucem edebant, quos soli theologi cognoscere et interpretari poterant. 
Nunc autem, coram nobis, adest opinio publica, quae cum aviditate et 

cum fiducia id exspectat, ut verum vultum Ecclesiae perspiciat, et proinde 
ex illis textibus, quos nunc elaboramus, Ecclesia iudicabitur per futura 
saecula. 

Ratione habita exigentiarum illarum, quid dicemus de schemate quod 
nobis proponitur? Quamvis certa elementa positiva contineat, attamen 
exspectationi multorum hominum non correspondet. Optaremus etenim 
ut doctrina Ecclesiae quae in hoc Concilio determinanda est, ipsam Ec- 
clesiam exhiberet quasi imbutam spiritu evangelico, scilicet: spiritus 
apertus et reapse catholicus; spiritus missionarius; spiritus humilis de- 
ditionis et servitii. 

1. Spiritus apertus et reapse catholicus. Schema istud videtur per- 
vasum esse spiritu cuiusdam Ecclesiae ad seipsam conversae, in seipsa 
limitatae, dum nos hodie, in quantum pastores, mundum universum 
evangelizare intendimus, et testes volumus esse illius Ecclesiae catholicae 
quae sit omnibus aperta, et erga omnes caritate plena. Non iam amplius 
in coetu quodam christiano vivimus, sed responsabiles sumus, non solum 
pro christifidelibus, sed etiam pro omnibus qui Christum adhuc non co- 
gnoscunt. Et omnes nos, collegiali modo, responsabiles sumus mundi 
hodierni, quem ad Christum perducere debemus. Responsabilitas illa 
nobis in hac prima sessione Concilii clarissime apparuit, et haec est ma- 
xima gratia quam hic accepimus. Oportet ergo, ut spiritus vere univer- 
salis totum illud schema pervadat et vivificet. Non sufficit ipsum schema 
alio modo reformare, oportet etiam spiritum novum in illud introdu- 
cere. 

2. Spiritus missionarius. Non sufficit quoddam caput huic materiae 
in fine schematis dedicare; necesse est ut in unaquaque pagina expri- 
matur praeoccupatio nostra primaria, i. e. praeoccupatio de illis qui 
longe sunt, et quibus portas salutis aperire volumus. Ecclesia non est 
solum societas quae proprios fideles dinumerat, ut eos ab erroribus pro- 
tegat; est etiam communitas quae semper novis filiis aperta est, corpus 
quoddam quod semper percrescit. Oportet ergo spiritum missionarium 
ubique in nostro schemate clarius apparere. 

3. Spiritus humilis deditionis et servitii. In toto schemate exhibetur 
Ecclesia tanquam potentia, quae omnes gentes et omnes homines suo 
dominio adstringere vellet. Forsan in hoc magis stupefacti sunt nostri 
coaetanei. Spiritus ille iuridicus et dominationis avidus, qui in nostro 
schemate apparet, sane Christo Domino plane alienus erat. 

Legatur, v. gr., id quod de oboedientia Ecclesiae tribuenda dicitur. 
Atqui in Ecclesia a Christo condita, auctoritas non aliud significat quam 
servitium aliorum. Quando Paulus Apostolus de Corpore Mystico loqui- 
tur, semper id illustrat quod si ministeria diversa sunt, omnia ad bo- 

num commune inservire debent. Minime existit in Ecclesia divisio in 
duos ordines, illorum scilicet qui imperant, et illorum qui oboediunt, 
sed omnes in eodem corpore eodem modo servire debent. Ipse Summus 
Pontifex vocatur « Servus servorum Dei ». 

Similiter, cum de relationibus inter Ecclesiam et auctoritatem civi- 
lem agitur, quid prodest de potestate Ecclesiae sicut in Medio Aevo exi- 
stebat dissertare, cum hodie potestas illa in nulla natione viget nec vigere 
potest? Ecclesia deberet non propria iura vindicare, sed conscientiam 
evangelicam totius mundi exprimere; etenim tanquam anima esse de- 
beret huius universi, quod coram nobis evolvitur et ad suam unitatem 
perficiendam conatur. 

Conclusio. Vultum Ecclesiae formare intendimus, non solum pro 
mundo hodierno, sed etiam pro generationibus futuris. Utinam simili- 
tudinem Christi inveniant et etiam semper adhuc viventem spiritum 
Beatitudinum Evangelii! Ad hunc scopum obtinendum, necesse est, mea 
sententia, ut schema totalem modificationem a commissione mixta reci- 
piat, ut in eo spiritus Evangelii plene et intime infundatur. Dixi. 

11 

Exc.mus P. D. DIONYSIUS HURLEY 

Archiepiscopus Durbanianus 

Patres venerabiles y Fratres carissimi, 

Iucundum sane non est, iteratis vicibus, in disceptationibus conci- 
liariis munere fungi advocati diaboli. Sed in hoc stadio, ut ita dicam, 
viae purgativae Concilii vitari non posse videtur. 

Schema de Ecclesia in genere mihi non multum placet propter de- 
fectum illum quasi toti operi praeparatorio Concilii communem, nempe 
carentiam unitatis et coordinationis. Plures Patres de inclusione capi- 
tum de episcopis, de statibus perfectionis, de laicis et de oecumenismo 
in hoc schemate conquesti sunt. Intelligere non possum quomodo in prae- 
paratione Concilii unitatis tantopere deesse potuerit operis unitas. 

Pro solutione talis difficultatis nihil aliud remanere videtur nisi 
denuo proponere ut, inter primam et secundam sessionem, totum illud 
opus praeparatorium reficiatur sub directione alicuius commissionis vere 
centralis, et — sit venia verbo — , centralizantis, cui munus sit finem 
Concilii ad mentem Summi Pontificis clare exponere, necnon curare ut 
media necessaria ad illum finem attingendum adhibeantur, ut iam hoc 
mane dixit em.mus card. Leger. 1 

Relate ad finem Concilii, quasi nulla mihi videtur, adesse necessitas 
veritates definiendi, cum in nullo discrimine positae sint quod tracta- 
tionem conciliarem necessariam reddat. Immo dicere auderem nec con- 
veniens, neque exoptatum esse, certas doctrinas formulis theologicis 
temporis anteacti coarctare, dum in media fermentatione theologica su- 
mus maxime fecunda, quae multis ex causis originem ducit, praesertim 
quidem ex inquisitione renovata Sacrae Scripturae, monumentorum pa- 
tristicorum et historiae ecclesiasticae, necnon ex sollicitudine crescenti 
de indigentiis hominum nostri temporis. 

Sollicitudo illa est sollicitudo pastoralis, quae summa debet esse cu- 
ra huius Concilii, quod convocatum est non ad veritates veteres definien- 
das, sed ad actionem pastoralem Ecclesiae renovandam, quae, Deo adiu- 
vante, ut fructum praestantiorem habebit, crescentem in dies efficacita- 
tem oecumenicam. 

Sapienter omnino nobis expositae sunt (praesertim ab em.mo card. 
Bea et ab exc.mo D. De Smedt) notio et proprietates « oecumenicitatis »; 
alii Patres de ratione pastorali locuti sunt. Liceat mihi quaedam verba 
de eodem argumento proferre ut conamen aliquod, quamvis minimum, 
notionem illam adhuc magis claram et perspicuam reddere. 

Pastoralis officii est veritatem hominibus proponere ita ut de ea 
vivere queant, eam amplectendo. Ad hoc necessarius est primo congruus 
modus proponendi doctrinam, qui modus non in mera adaptatione verbo- 
rum et locutionum consistit, sed in genere loquendi, non scholari, nec 
oratorio, sed plano et communi, simul et praeciso, non iuridico nec des- 
sicato, sed in quo percipiatur unctio quaedam amorque Dei et hominum. 

Praeter congruum illum modum dicendi, requiritur etiam ut doc- 
trina ipsa elaboretur et explicetur, ut apta sit, ex se et in quantum 
doctrina est, ad responsum dandum quaestionibus quibus vere laborant 
homines circa finem suum supremum, circa Deum Christumque eius. 
Certe veritas ipsa nec mutetur nec diminuatur oportet, sed intimius 
scrutetur, ad f ontem denuo reducatur, profundius latiusque elaboretur, 
et ita renovetur, ut iam non sit tantum doctrina in se vera, sed fiat doc- 
trina pro hominibus ad quos missi sumus. Fiat doctrina quae sit effica- 
citer et actualiter apta ad satisfaciendum iustis requisitis ac quaestionibus 
hominum. Sermo noster non tantum aliquid dicat, etsi verum, sed ali- 
quid dicere intendat hominibus huius temporis. Reminiscamur dictum 
illud: « Quidquid recipitur secundum modum recipientis recipitur ». 
Et ita igitur in Concilio loquamur, ut praedicationi Evangelii in mundo 
hodierno novum impulsum demus. Paulus Apostolus ausus est Evange- 
lium Graecis lingua Graecorum praedicare. Doctores medii aevi ausi 
sunt veritatem christianam conceptibus et vocabulis scholasticis expri- 

mere. Est ergo traditio Ecclesiae suam praedicationem indigentiis po- 
puli et temporis accommodare. 

Sacra Tridentina Synodus, ut ita dicam, novum typum episcopi ad 
vitam evocavit, qui S. Carolum Borromaeum exemplar perfectum habuit: 
typum scilicet episcopi non amplius feudalis, sicut in Medio Aevo, 
nec humanistae in sensu sic dictae « Renascentiae », sed pastoralis, et 
quidem relate ad necessitates societatis post-tridentinae. Nos autem ad 
mundum valde differentem missi sumus, mundum scilicet qui, non sicut 
ille post-tridentinus in intentione saltem et principiis religioni favet, sed 
parvam vel nullam de ea curam habet, dum vehementer de problemati- 
bus vitae humanae terrenae atque evolutionis mundi laborat. Mundi 
huius eiusque hominum pastores cum positi simus, quaerere debemus 
aliquem aptum et, si necesse sit, novum modum eis loquendi, vel potius 
eis praesentes esse in nomine Christi ac pro Christo. Indigetne mundus 
novus aliquo typo novo pastoris evangelici, pastoris scilicet non minus 
doctrinalis ac pastor Tridentinus, qui non sit contentus « doctrinam in 
se » hominibus tradere, sed doctrinam talem, vel taliter exaratam, ut 
eorum quaestionibus respondeat? Nonne talis erat sensus concionis un- 
decima die mensis octobris a Summo Pontifice in hac aula habitae? Fa- 
ciat Deus ut, de secunda Vaticana synodo, nova generatio pastorum pro- 
cedat, magnae illi generationi Tridentinae comparanda, sed ad mundum 
hominesque huius saeculi plene conveniens! Dixi. 



In textu scripto tradito: 1 deest. 

12 

Exc.mus P. D. IULIUS BARBETTA 

Episcopus tit. Vharanitanus 

Venerabiles Patres, 

Schema hoc de Ecclesia paucis ante diebus nobis oblatum, saltem 
humili meo iudicio, sive quoad doctrinam, sive quoad structuram, sive 
quoad formam seu stylum, mihi videtur disceptationi Patrum concilia- 
rium fructuose et tranquille subiici posse. 

Schema, solemniter in describendo Patris consilio exorditur, quod 
elucet e Novo Testamento; in quo omnia quae in ceteris schematis capi- 
tibus describuntur, themata resonant. Itaque in primis de consilii Dei 
exsecutione, quam Christus perfecit, schema pertractat, quae adamus- 

sim eidem Dei consilio congruit, iuxta verba Pauli ad Philippenses: « Hu- 
miliavit semetipsum factus oboediens usque ad mortem, mortem autem 
crucis », et iuxta illud quod Christus in Evangelio Ioannis dicit: « Quae 
placita sunt ei facio semper ». 

De Ecclesia porro ipsa, in suis duobus aspectibus apte describitur, 
societatis et mysterii: de ipsa primum tanquam societate et deinde tan- 
quam de mysterio agitur; quia non ab iis quae mysterio teguntur, sed 
ab iis potius quae oculis apparent, quaeque veluti manu contrectantur, 
initium capere oportuit. 

Itaque de Ecclesia tamquam populo Dei sermo est, cuius Israel secun- 
dum carnem, typus fuit: quae porro, cum sit populus Dei, ne analogia 
(quae inter typum et antitypum vigere necesse est) excludatur, ut so- 
cietas hierarchica a Christo instituta est. 

Sicut ergo populus qui in deserto peregrinabatur ad terram promis- 
sionis lacte et melle manantem, a Moyse, summa rerum a Deo imme- 
diate donato, visibiliter regebatur, ita Ecclesia, verus Israel Dei, a Chri- 
sto per beatum Petrum ad finem usque saeculi visibiliter pariter guber- 
natur. 

Praeterea, quemadmodum in populo Israel, voluit Deus ut seniores 
electi regendi populi onus et sollicitudinem cum eodem Moyse suscipe- 
rent — ita tamen ut ipsi quoque Moysi principi subicerentur — , ita 
Christus statuit ut apostolorum collegium tamquam hierarchia in Eccle- 
sia constitueretur. Tamen, non ut una tantum habeatur in Ecclesia sum- 
ma eaque collegialis potestas, sed extraordinarie, ut pro rerum adiunctis, 
apostoli omnes eorumque successores episcopi, una cum beato Petro et 
sub Petro eiusque successoribus in primatu, de rebus Ecclesiae in solidum 
decernerent; quod sane in Concilio Ierusalem factum esse constat. 

De Ecclesiae mysterio autem schema fuse pertractat eiusdemque no- 
mina figurasque, ex Novo Testamento collecta, recenset. Ex quibus prin- 
cipem locum figura Corporis tenet, cuius notionis potissimae: visibilitas, 
membrorum organica multiplicitas atque coniunctio, cum Christo ca- 
pite naturae conformitas atque porro personae unius, mystice sane, uni- 
tas et utrumque ipsius principium ad mentem Scripturae Novi Testa- 
menti, describuntur. 

Ut ex iis quae usque modo paucis breviterque tetigi, schematis struc- 
tura complexa est eademque simplex: complexa si res, simplex si rerum 
ordo descriptioque considerantur. 

Etenim Ecclesiae natura definita, primum de membris in universum 
sermo est; dein de episcopatu tamquam supremo Sacramenti Ordinis 
gradu; insuper de residentialibus episcopis deque eorum muneribus at- 
que, in interno ordine Ecclesiae, habitudine; postea de illis qui laici 

nuncupati, commune tamen sacerdotium, quod ipsa Ecclesia est, cum 
illis qui ministeriali sacerdotio Christi funguntur, pari iure participant. 
Praeterea de oecumenismi doctrina, et tandem de Beatissima Virgine, 
utpote quae in Corpore Mystico Christi principem locum obtineat. 

Ad formam quod spectat, mihi videtur, schema de Ecclesia haud 
scholae stylo atque processu compositum est, sed potius pastorali oecu- 
menico spiritu, immo vero, si praesertim fundamentale caput de Eccle- 
siae natura consideratur, afflatu biblico conceptum esse atque descriptum. 
Non ergo stylus triumphalis, nec — sit venia verbo — clericalis, uti af- 
firmatum est, sed simpliciter absque reboantibus verbis, stylus scriptu- 
ralis et conciliaris. 

Estne igitur schema perfectum? Nihil sub caelo perfectum: plura, 
enim, in eo contenta in aliis schematibus opportune includi possunt, ut 
v. gr. de statibus acquirendae perfectionis, de oecumentsmo; et plura 
melius exprimi, ut in capite de relationibus inter Ecclesiam et Statum. 

Solummodo repeto quod iam in exordio fatus sum: schema uti iacet 
amplissimo coetui Conciliari fructuose et tranquille subiici posse. Dixi. 

13 

Exc.mus P. D. NARCISSUS JUBANY ARNAU 
Episcopus tit. Orthosiensis in Phoenicia, aux. Barcinonensis 

Em.me Princeps, venerabiles Patres Conciliares, 

Schema constitutionis dogmaticae de Ecclesia, Patribus Conciliari- 
bus propositum, in genere laude mihi dignum esse videtur, et aptum ut 
Patrum discussioni subiiciatur. Merita non sunt pauca\ quae quidem sufi- 
cienter in hac aula recensita iam sunt. 1 

Attamen gravis quaestio praevia proponenda omnino videtur: quae- 
nam est fundamentalis intentio huius schematis? 

Certe non agitur de simplici exhortatione pastorali ad eos qui sunt 
extra Ecclesiam catholicam dicata. Modus doctrinam proponendi potius 
intentionem doctrinalem arguit, ad hoc ut filiis, qui iam ad Ecclesiam 
pertinent, genuina doctrina catholica suficienter constet. 2 Iamvero in hac 
hypothesi, et ulterius progrediendo, quaeritur: quisnam est praecisus 
valor doctrinalis totius schematis? Duplicem tantum responsionem inve- 
nire fas erit: vel agitur de doctrina quam Concilium dogmatice definit, 
vel de doctrina quam Concilium authentice docet, etsi absque dogma- 
tica definitione. 

1. Iamvero, si intentio schematis esset doctrinam proponere dogma- 

tice definiendam, tunc schema nimis prolixum videtur et plura continet 
asserta quae pro dogmatica definitione nullo modo matura videntur. Re- 
vera nostrum schema de Ecclesia tam longe superat integros textus a 
Concilio Vaticano I promulgatos, ut eos certe duplicet... 3 

2. Si schema intendit proponere veritates non dogmatice definiendas, 
sed solum authentice docendas, sequentes animadversiones censeo prae 
oculis omnino habendas esse: 

a) Doctrina a Concilio Oecumenico approbata ita eo ipso firma- 
tur propter consensum totius episcopatus, sub et cum Romano Ponti- 
fice, ut iam in posterum ab ea non sit recedendum. Recte hoc dicitur 
in ipso 4 schemate: « Quaecumque igitur in rebus fidei et morum ubique 
locorum ab universis episcopis, una cum ipso Summo Pontifice, tenen- 
tur et ordinario magisterio docentur, ea etiam citra solemnem definitio- 
nem tamquam irrevocabiliter vera eo sensu quo docentur tenenda 
sunt »... s 

b) Inde, ad hoc ut aliqua doctrina proponatur approbanda a 
Concilio Oecumenico, multo maior requiritur certitudo quam illa quae 
pro decisionibus Sacrarum Congregationum — v. gr. Congregationis 
Sancti Officii — , sufficit. Nam, iuxta expressam affirmationem schematis, 
decisiones harum Congregationum « irreformabili sententia non muniun- 
tur »... 6 Immo maior certitudo requiritur, quam pro ipsis litteris encycli- 
cis Romanorum Pontificum, quae non semper et necessario irreforma- 
bilem doctrinam docere intendunt, sicut in ipso schemate implicite ad- 
mittitur... 7 

c) Quoniam ergo Concilium Oecumenicum, ex ipsa sua natura, 
doctrinam approbare non potest nisi vel eam definiendo, vel saltem eam 
irreformabiliter docendo, sequitur schemata conciliaria summa vigilan- 
tia et responsabilitate esse proponenda et approbanda, ad hoc ut in eis 
nihil omnino contineatur, de quo non habeatur plena certitudo theolo- 
gica. Sic intelligitur quam sapiens fuerit norma, quam deliberate sequi 
voluit — et revera secutum fuit — , Concilium Tridentinum: norma 
fuit nempe abstinendi a quaestionibus inter theologos disputatas et non- 
nisi in casu extraordinario — et certe post discussionem rei ab utraque 
parte habitam in ipso Concilio — , aliquid in talibus quaestionibus deci- 
dendi. 

Immo, si aliquando necessarium visum fuerit quaestionem decidere 
inter theologos catholicos disputatam vel condemnare doctrinam ab ali- 
quo auctore catholico propositam, Patres Concilii de hoc explicite in- 
formari deberent. Ita revera factum est in Concilio Vaticano I: quando 
doctrina libertatis actus fidei contra theologum catholicum Hermes pro- 
posita fuit, Patres Concilii expressam informationem receperunt de hac 

re necnon de rationibus propter quas doctrina hermesiana condemnanda 
videbatur. 

Iamvero, in nostro schemate aliqua videntur contineri, quae inter 
catholicos disputantur. En, inter alia non pauca, tria tantum 8 exempla: 

1. In schemate dicitur episcopos potestatem iurisdictionis non ha- 
bere « nisi ex participatione potestatis Romani Pontificis... 9 ; dum ali- 
bi... 10 affirmatur episcopos ex sacra ordinatione episcopali habere iuris- 
dictionem, in cuius exercitio dependent a Romano Pontifice. Haec duo 
non videntur inter se cohaerere. Praeterea omnibus notum est theologos 
catholicos nondum consentire in quaestione de origine iurisdictionis epi- 
scopalis; dum omnes tenent episcopos in eorum potestate regiminis de- 
pendere a Romano Pontifice. 

2. Asseritur etiam in schemate potestatem collegii episcopalis, qua 
episcopatus una cum suo capite, Romano Pontifice, unum subiectum 
plenae et supremae potestatis in universa Ecclesia constituit, esse ordi- 
nariam et tamen nonnisi modo extraordinario legitime exerceri. Quod 
quidem, praeterquam nonnisi difficulter intelligitur, non ab omnibus 
admittitur... 11 

3. Affirmatur etiam in schemate episcopos non esse iudices fidei, 
nisi in Concilio Oecumenico; sed in eodem loco dicitur episcopatum cum 
suo capite, Romano Pontifice, esse infallibilem, non solum in Concilio 
Oecumenico sed etiam « cum singuli in sua quisque dioecesi authentice 
docentes, una cum Romano Pontifice, in revelata doctrina tradenda in 
unam sententiam conveniunt »... 12 Iamvero quomodo haec duo inter se 
conveniant, non apparet; praeterea vix intelligitur infallibilitas collegii 
episcopalis per orbem dispersi, si episcopi non sunt vi muneris iudices 
fidei, subordinati Romano Pontifici. Atque, ex alia parte, episcopos esse 
iudices fidei in solo Concilio Oecumenico multi theologi negant. 

Quibus de causis, sequentia liceat proponere per modum conclu- 
sionis: 

1 . Clare determinetur, necnon clare 13 promulgetur quisnam sit huius 
schematis de Ecclesia praecisus valor doctrinalis. 

2. Schema propositum — aptum quidem ut Patrum discussioni sub- 
iiciatur — , debitis emendationibus perficiatur ac ditetur. 

3. Tales revera emendationes in schemate introducantur quas eius 
valor doctrinalis postulet. Quapropter e schemate supprimantur illa de 
quibus plena certitudo theologica adhuc non habetur. Dixi. 



In textu scripto tradito: 1 Concilii propositum, laude dignum apparet. Me- 
rita namque non pauca habet: a) doctrinam completam et accurato examine prae- 
paratam proponere conatur; b) prima vice doctrina dogmatica conficitur et traditur 

circa naturam Ecclesiae atque in ea non excluduntur quaestiones quae nostris 
temporibus quam maxime intersunt, ut fit e. g. in capite de laicis in Ecclesia 
et in capite de oecumenismo; c) doctrinam in Ecclesia communem schema, verbis 
claris atque concisis, exponere conatur atque in genere prae oculis habet varias 
opiniones in Ecclesia exsistentes. Etsi non semper id felicem exitum obtineat!; 
d) praesertim in schemate — et quidem accurato modo confeeta — de Ecclesia 
ut societate salutis tractatio proponitur, et quidem — quod certe speciali men- 
tione dignum est — de possibilitate salutis schema agit pro omni homine bonae 
voluntatis in quacumque condicione versetur. 2 Respondere quis posset 

hic agi de pastorali exhortatione, quae potius ad eos qui extra Ecclesiam sunt 
dirigeretur. Attamen fatendum est stylum atque integrum modum doctrinam ex- 
ponendi potius arguere intentionem doctrinalem pro filiis qui ad Ecclesiam ca- 
tholicam iam pertinent. 3 Longissima ergo pateret via ad tantam definitionem 
dogmaticam Ecclesiae tradendam. 4 deest. 5 et, si tanquam divinitus 

revelata proponuntur, fide divina et catholica sunt credenda » (pag. 49, lin. 31). 
6 (pag. 50, lin. 16). 7 (pag. 48). 8 paucissima. 9 (pag. 24, lin. 6). 
10 (pag. 23, lin. 3). 11 (cf. pag. 24, lin. 30). 12 (pag. 49, lin. 22). 
13 deest. 

14 

Exc.mus P. D. IOANNES RUPP 

Episcopus Monoecensis 

Em.me Praeses, venerabiles Fratres, 

In schemate de Ecclesia, multa optima habentur sed forsan in eis 
non satis conspicitur illud quod gallice dicitur « Tidee directrice », vel 
germanice « der Grundgedanke », vel anglice « the clue ». Concilium 
mihi videtur magis ac magis intelligere finem ad quem tendit, qui, iuxta 
mentem Summi Pontificis, duplex est: a) finis remotus, sensu logico, non 
afectivo, vel etiam forsan chronologico, finis remotus 1 est unio christia- 
norum; b) finis proximus est renovatio (italice « aggiornamento ») vitae 
ecclesiasticae, per adaptationem et praesertim per progressum spiritualem 
orbis catholici, qui multis laborat defectibus. 2 

His positis, de omni schemate conciliari examinari debet: quid va- 
leat ad finem remotum vel proximum Concilii assequendum. Schema de 
quo nunc agitur, etsi multa, permulta habet quae duplici fini praedicto 
bene respondent, alia tamen continet quae minus respondent. Peccat 
nonnunquam vel ex defectu, vel ex excessu. Ex iis quae ex excessu pec- 
cant in ordine ad finem remotum, duo tantum sumere cupio. 

1. Hodiernis in temporibus elementum ethnicum et geographicum 
neo-latinum non iam alia numerice superat in Ecclesia uti in aetate sic 
dicta « del barocco ». Catholicitas Ecclesiae, Deo opitulante, hodie splen- 
det. Diversis et longinquis 3 e regionibus multa bona spiritualia in nos 

defluunt. « Cest du Nord aujourd'hui que nous vient la lumiere ». Ergo 
decentralizatio, ut aiunt, spiritualis iam facta est. Aliqua decentralizatio 
iuridica ab omnibus optatur et est in fieri. 

Nulla tamen datur ratio, cur magno cum impetu malum exaggeratae 
centralizationis — si exstat — per malum oppositum curare velimus. 
Scio quod, iuxta auctores quosdam saeculi praeteriti, mens catholica 
sese modo hegeliano evolvit. Post nestorianismum, fit error oppositus; 
post Concilium Calcedonense, fit Constantinopolitanum II, ubi impu- 
gnatores erroris praecedentis hac vice damnantur. Sic post Vaticanum I, 
unde centralizatio — iuxta quosdam — exaggerata processit, Vatica- 
num II deberet in oppositum praecipitare. Sed res non ita se habent, nec 
ita se habere debent. 

Propterea dolendum est quod schema nostrum, ubi agit de magi- 
sterio ecclesiastico, in aliquas exaggerationes cadit. De una tantum lo- 
quar, et de aliis ad secretariatum mittam^ 

a) Eadem paragraphus tractat de magisterio Ecclesiae univer- 
salis et de magisterio singulorum episcoporum in propria dioecesi; sed 
sunt inter se omnino 5 diversa! Libertas, dignitas fidelium et praesertim 
nostrorum sacerdotum 6 exigit, ut caute et praecise definiantur casus ubi 
singulo episcopo vel etiam conferentia episcopali loquente, ille 7 interior 
et religiosus assensus, de quo sermo fit* requiritur. Valde exopto ut 
textus ... 9 de hoc assensu omnino 10 deleatur... 11 

Haec valent pro prima animadversione. Nunc ad secundam et ul- 
timam. 

2. Concilium vult et debet ordinem episcopalem extollere. Sed non 
videntur episcopi residentiales ita extollendi, ut titularium ne quidem 
nomen pronuntietur, cum in uno tantum loco « alii » vocantur! Estne iu- 
risdictio territorialis res sine qua non in ordine nostro? Iurisdictio resi- 
dentialium in Ecclesiam universalem nonne potentialis est, extra Con- 
cilium, simul ac titularium? Nonne reducitur ad actum eodem modo ac 
titularium nempe a convocatione Summi Pontificis? Iurisdictio perso- 
nalis nonne magis necessaria est in mundo moderno ac antea? Quod si 
dicunt rem maturam non esse, cur eorum labore non maturesceret? In- 
super commissio praeparatoria Vaticani I de hac re optime laboravit. Quin 
etiam fratres nostri Orthodoxi et Anglicani in hac materia praxim ha- 
bent, traditioni sat consentaneam nec pulchritudine carentem. Titulares 
sunt quasi dimidia pars episcopatus catholici, fratres sunt nostri dilectis- 
simi, cum quibus bonum et iucundum est habitare in unum... 12 

Haec sufficiunt ut omnia uno verbo concludam: fiat in praesenti 
schemate, sicut in aliis, inter diversa quae componi debent, sapiens et 
evangelicum aequilibrium. 

Sed cur loquor? Cur, venerabiles Patres, loquimur? Porro innu- 
meris verbis quae dicta sunt in hac aula, per quinque hebdomadas, de 
S. Liturgia, 13 emendationes quae nobis proponuntur unum vel duo ver- 
ba tangunt... 14 Vere 15 qui loquitur aes sonans aut cymbalum tinniens! 



ln textu scripto tradito: 1 deest. 2 deest. 3 deest. 4 De duabus 
loquar. 5 valde. 6 cleri. 7 deest. 8 deest. 9 qui. 10 agit. 
11 b) E converso fere nihil habetur de Sancta Ecclesia Urbis Romae, sponsa 
ac adiutrice Summi Pontificis, quam Pastor Hermae « Basilissam » vocabat, et 
a Patribus priorum saeculorum verbis quae solvi non possunt extollitur; c) Aliun- 
de, quae in schemate habentur de Magisterio ordinario vere non sufficiunt. 12 De 
his alio modo tractare debemus. 13 locuti estis? quid ex dictis nostris assumunt 
commissiones conciliares? Pro tot verbis prolatis, post quinque hebdomadas la- 
boris incessantis, post tam multas et pulchras orationes a vobis factas. 14 vel 
mutant. 15 Nonne. 

15 

Exc.mus P. D. BLASIUS MUSTO 

Episcopus Aquinatensis } Soranus et Pontiscurvi 

Em.mi ac exc.mi Patres, 

Ad hoc ut facultatem loquendi peterem, iis motus sum quae audivi 
a quibusdam Patribus circa schema de Ecclesia, quod arguitur de de- 
fectu indolis pastoralis et missionariae. Hanc causam ferri contra sche- 
mata dogmatica vel doctrinalia, compertum est iam a primis diebus con- 
vocationis Concilii et querela adhuc perseverat, adhuc perseverat 1 — sit 
venia verbo! — usque ad satietatem. 

Qui talia iactant, videntur haud recte intelligere naturam muneris 
pastoralis, quod certo complectitur imprimis et potissime officium ge- 
nuinam veritatem tradendi christifidelibus, eamque traditam tuendi, no- 
stra praesertim tempestate, cum novi generis hostes funditus evertere 
totum systema dogmaticum subtilissimis artibus satagunt. 

Quod si quis in extollenda necessitate indolis pastoralis constitu- 
tionum Concilii, subrepticie intendit faciliorem reddere occursum cum 
fratribus separatis, sciat artificium huiusmodi neque missioni neque 
agendi modo Ecclesiae congruere. 

Ardentissima quidem caritate liberos omnes, a regula veritatis et 
disciplinae aversos, Ecclesia complecti exoptat et per saecula sine inter- 
missione exoptavit. Toto animorum studio id aliquando fore speramus, 
immensa Spiritus Sancti gratia. Occursus tamen filiorum et Matris fiat 

oportet non reticita vel attenuata qualibet ex parte veritate, sed in 
signo absolutae sinceritatis et claritatis. 

Schema de Ecclesia votis et conciliis delectorum virorum, diuturna 
cura exaratum, nobisque, Summo Pontifice approbante, transmissum, 
doctrinam catholicam rite praebet: si quid vero in eo occurrerit, vel 
minus recte expressum, vel redundans, vel a congruo ordine expositionis 
devians, cura Patrum erit opportunas emendationes ferre decursu discus- 
sionis. Vehementer autem eos obiurgamus qui praedictum schema pro- 
clamant funditus esse renovandum a commissione mixta, nuper aucto- 
ritate Summi Pontificis electa: desunt enim rationes, ut mihi videtur, 
obiective validae quae id agere suadeant. Procul dubio — ut audivimus, 
et alia vice hodie — , procul dubio 2 exemplo Divini Conditoris, Ecclesia 
exhiberi debet ut ministra, ministra 3 eorum omnium qui Sanguine Chri- 
sti sunt redempti, et a quavis cupiditate dominandi aliena. 

Ex hoc vero nemini liceat animum avertere a natura eiusdem Eccle- 
siae, societatis perfectae, triplici potestate auctae, iuridice organizatae, 
quae depositum fidei ab errore immunem custodire et contra hostiles 
incursiones inconcussa auctoritate tutari debet. 

Quae omnia firmissimis verbis sancienda sunt — ut schema nostrum 
facit — eo praesertim quia perditi homines verbum Dei alligare et Ec- 
clesiae iura laedere, nefandissima audacia contendunt. 

Nec accipi debet, mea humili opinione, nec accipi debet 4 condicio 
duorum schematum, ut dictum fuit alia vice, 5 quorum unum sit tech- 
nice et scientifice exaratum pro theologis et magistris doctrinae sacrae, 
alterum vero haud excultae menti et cordi fidelium accommodatum. 
Superflua et vana ne quaeramus. Hanc rationem agendi enim numquam 
secuta sunt Concilia, quotquot usque nunc fuerunt. 

Edantur igitur nunc, recepto more, constitutiones et decreta: erit 
postea munus nostrum omnium, et sacerdotum qui nobiscum dividunt 
curam ministerii, doctrinam conciliarem proponere et explicare assidue, 
scriptis et verbis, adhibitis etiam auxiliis didacticis, quorum praxis pa- 
storalis semper ditissima fuit. 

Venerabiles Patres, unusquisque nostrum a studio novitatis et aca- 
demicae disceptationis abhorrens, recolat illud S. Pauli in 2 Tim. G : « Tu 
vero permane in iis quae didicisti, et credita sunt tibi, sciens a quo 
didiceris »... 7 Et meminerit etiam verborum eiusdem apostoli, quae vi- 
dentur paene in descriptionem et usum nostrae aetatis prolata: « Erit 
tempus cum sanam doctrinam non sustinebunt, sed ad sua desideria 
coacervabunt sibi magistros prurientes auribus, et a veritate quidem 
auditum avertent, ad fabulas autem convertentur. Tu vero vigila ». 

Id rogant a nobis, venerabiles Patres* a nobis qui ex toto orbe ter- 

rarum convenimus ad Petri cathedram, id rogant a nobis, 9 sinceri et 
probi christifideles, gemitibus quos in eorum cordibus indesinenter 
excitat et alit caritas Spiritus Sancti. 

Et concludo. Ut omnia paucis verbis dicam, hoc schema constitu- 
tionis dogmaticae... 

Praeses: Rogo te, rogo te, exc.me Domine, quia tempus iam transiit. 

Orator: Finivi! Finivi! ... de Ecclesia, quamvis perfectibile, mihi 
valde placet. 

Praeses: Est libertas loquendi hinc illinc, propterea omnes libenter 
audimus, cuius sententiae sint Patres. Nunc loquatur ultimus... 



In textu scripto tradito: 1 deest. 2 deest. 3 deest. 4 deest. 
5 deest. 6 deest. 7 2 Tim. 3, 14. 8 deest. 9 deest. 

16 

Exc.mus P. D. ADAM KOZLOWIECKI 

Archiepiscopus Lusakensis 

De S. Bartholomaeo duo tantum scio: unum quod nihil scripsit, al- 
terum quod pellis eius extracta est... Ne mihi hic hoc accidat, hreviter 
loquar! 

Primo, dicendum mihi est Summum Pontificem aliquem finem pri- 
marium huius Concilii nobis dedisse. Pinem primarium huius Concilii 
in eo consistit, secundum praesentem Romanum Pontificem, 1 ut Eccle- 
sia Christi hominibus ita ostendatur, ut eam clarius intelligant et, intel- 
ligentia illuminata, ad eam revera attrahantur. 

Et nunc quaero: 2 respondetne ... 3 hoc nostrum schema huic tam 
nobili ac arduo fini? Quamvis censeam hoc schema multa continere quae 
fini praedicto bene correspondent, tamen quoad plura iudico illud sat 
fundamentaliter nova redactione indigere... 4 

1. Liceat mihi dicere aliqua de parva re, id est de stylo. Verum est 
nostrum modum dicendi talem esse debere qualis Ecclesiam solemniter 
docentem decet. Ast hoc haud significat linguam conciliarium decreto- 
rum debere esse dificilem ac complicatam, et propositiones singulas de- 
bere esse longas et multis appositionibus ac clausulis oneratas. Dictum 
est iam linguam debere esse conciliarem; sed card. Gracias hodie bene 

dixit etiam inter nos esse sapientes et minus sapientes. Habeatis patien- 
tiam pro nobis minus sapientibus! 

Legamus primam sententiam, primum articulum: « Aeternus Uni- 
geniti Pater, cum liberrimo eoque arcano sapientiae suae consilio statuis- 
set genus humanum, per peccatum Adami protoparentis ex statu iusti- 
tiae originalis misere delapsum, per Incarnati Filii sui mortem redimere 
et in regnum eius transferre, ubi venit plenitudo temporis misit eum 
qui per Spiritum Sanctum sese hostiam Deo immaculatam offerens accep- 
tabilem sibi populum mundaret ». Est una sententia, pro me saltem, 
difficilis! Estne hoc revera necessarium? Haec omnia vera sunt, sed for- 
tasse pro nobis, minus sapientibus, hoc aliquo modo faciliori potestis 
dicere. 

Nunc, repeto tantum: 5 ut inutiles divisiones et repetitiones, necnon 
et discrepantiae formularum et ... 6 confusiones evitentur, absolute ne- 
cessaria est maior coordinatio et intrinseca unio omnium documentorum 
quae de una eademque re aut de rebus valde affinibus huc spectantibus 
tractant. Ideo subscribo illis quae iam a card. Alfrink proposita sunt 
circa novam redactionem totius schematis a commissione mixta praepa- 
randam. 

2. Expositio schematis sit magis christocentrica, et praeprimis ma- 
gis insistatur in praesentia et operositate Christi in toto suo Corpore My- 
stico ac singulis membris vivis illius. In praesenti schemate hic aspec- 
tus christologicus non quidem deest, sed, praesertim post primas pagi- 
nas, nimis in favorem aspectus ... 7 iuridici retrocedit. 

3. In hac christocentrica descriptione Ecclesiae, multo magis ac 
profundius insistatur in divitiis quas Christus singulis vivis suis mem- 
bris mysticis communicat: describantur ergo saltem principales nostrae 
in Christo incorporationis effectus uti sunt... 8 : participatio nostra in 
vita, morte et resurrectione Verbi Incarnati, communicatio Spiritus 
Sancti, mutua ac supernaturalis unio omnium hominum in Christo et 
alia plura... 9 

4. In descriptione theologica Ecclesiae, fortiter quoque inculcetur 
indoles eius essentialiter eschatologica. Qua de re in hac nostra consti- 
tutione, explicite etiam agatur de Ecclesia tum purgante tum trium- 
phante. Nec essentia nec pulchritudo nec finis Ecclesiae recte intelligi 
possunt, nec ergo Ecclesia rite amari, nisi relationes Ecclesiae terrestris 
ad Ecclesiam caelestem apprime perspiciantur. Ut autem hoc efficacius et 
profundius fieri possit, in hac ipsa constitutione de Ecclesia de ipsa Bea- 
ta Virgine ac Matre nostra Maria agatur, sed insuper etiam de com- 
munione, de intercessione, de invocatione et de cultu Sanctorum. 

Si in hoc contextu, plene christologico et ecclesiologico, de Beatis- 

sima Virgine Maria et de ipsis Sanctis loquemur, optimum simul servi- 
tium ipsis fratribus separatis, quibus integra doctrina catholica de Ec- 
clesia explicanda est, praestabimus, sed etiam multis fidelibus catholicis, 
qui hac in re divitiis ipsis a Christo in Ecclesia oblatis, sive per exces- 
sum sive per defectum, non recte utuntur... 10 

Tandem: 11 in doctrina de Iesu Christi Mystico Corpore explicanda 
omnino necessarium est, ut modo valde explicito, amplo et profundo, 
de illa lege fundamentali agamus quae omnes manifestationes vitales, 
tam totius Mystici Corporis quam singulorum eius membrorum, 12 diri- 
gere ac inspirare debet: de suprema, dico, lege caritatis. Haec est lex, 
non consilium evangelicum; lex suprema, uti Christus dixit. 13 Numquam 
doctrinam de Ecclesia adaequate hominibus, nostrorum temporum prae- 
sertim, explicabimus, nisi hanc doctrinam caritatis christianae, in toto 
eius ambitu christologico et ecclesiologico describemus... 14 

Eo autem vel magis, puto in constitutione de Ecclesia de caritate 
explicite esse agendum, quia haec caritas quam Spiritus Sanctus in cor- 
dibus nostris diffundit, a non paucis, proh dolor! cum vago sentimenta- 
lismo confunditur. Confiteor me vehementer mirari cum ex non paucis 
allocutionibus in hac aula aliquam diffidentiam erga legem caritatis per- 
cipio. Aliqui apparent putare eos qui de lege caritatis loquuntur, ex 
quodam sentimentalismo vago, nebuloso et suspecto laborare. Alii su- 
spicari videntur eos, qui de lege caritatis loquuntur praeparatos esse 
veritatem parvipendere, ac si caritas periculosa esset veritati. Talem 
suspicionem iniuriosam esse assero. Hanc diffidentiam erga legem carita- 
tis in ipso schemate, tam in illo quam in aliis percipio, praesertim in 
schemate de fundamento ordinis moralis. 

Cur in art. 1 huius schematis tantum de « liberrimo eoque arcano 
sapientiae » consilio Patris locutio est, et ne verbum unum de aeterno 
amore Patris, illo amore divino qui quasi motivum divinum est et per- 
fectissima explicatio creationis hominis, eius elevationis ad superna- 
turalem statum, eius post lapsum Redemptionis cruento Filii Sacrificio? 
Cur hic aeternus Amor divinus tam caute celatur? 

Iesus Christus legem amoris et caritatis tanquam mandatum, et 
quidem mandatum 15 primum, nobis proclamavit. Cur in libris de theo- 
logia morali agentibus, legimus de obligatione sub iustitia, et alia obli- 
gatione quae obligat tantum ex caritate? 16 Iesus Christus neque senti- 
mentalista fuit neque legem periculosam veritati 17 proclamavit. S. Paulus, 
in epistola ad Corinthios, scribit: « Si habuero omnem fidem ita ut mon- 
tes transferam, caritatem autem non haberem, nihil sum ». Non dixit: 
« Si haberem caritatem omnem et -fidem non habeam, nihil sum », sed: 
« Si fidem habeam... ». 18 

Praeses: Exc.me Domine, si habes adhuc plura dicenda, poteris con- 
tinuare crastina die, ne nimia sit patientia Patrum conciliarium, quia 
iam hora ruit. 

Orator: Ubi regnat veritas, ibi lex est caritas, dixit Ioannes XXIII. 
Dixi. 



ln textu scripto tradito: 1 Constitutio de Ecclesia in praesenti Concilio 
centralem occupat locum, cum secundum explicita ac pluries repetita verba Summi 
Pontificis aliquis finis primarius huius Concilii in eo consistat. 2 deest. 

3 autem. 4 Cuius sententiae rationes sequentibus brevibus observationibus in- 
dicare velim. 5 deest. 6 ergo. 7 potius. 8 v. g. 9 Rationes 
autem cur constitutio de Ecclesia haec facta essentialia enumerare debet sunt 
sequentes: a) quia sic revera ipsa essentia Ecclesiae prout est institutum ac locus 
salutis nostrae describitur; b) quia nonnisi hoc modo supernaturalis pulchritudo 
Ecclesiae ita exhiberi potest, ut animi et corda hominum ad ipsam attrahantur; 
c) quia sic ponuntur fundamenta ad positionem laicorum in Ecclesia rectius descri- 
bendam, quae profecto insufficienter describitur si ex sola comparatione inter hie- 
rarchiam et laicatum in Ecclesia procedemus; d) quia sic simul ultima fundamenta 
omnium iurium et obligationum in Ecclesia indicantur, quippe quae omnia et 
singula in nobilitate nostrae exsistentiae in Iesu Christi Mystico Corpore ultimatim 
radicantur. 10 5. In Ecclesia theologice describenda modo utcumque claro 
porro dicatur, ipsam esse utique Iesu Christi Mysticum Corpus, et hoc tam sensu 
ontologico quam morali; insimul autem dicere necesse est hoc Corpus Christi 
esse corpus prorsus sui generis, nec ergo corpus physicum nec corpus mere mo- 
rale. Haec observatio adeo necessaria est, quia conceptus nimis litteralis et huma- 
nus « corporis » adaequatam intelligentiam de positione fratrum separatorum im- 
pediat. Praecise ob hanc rationem necessarium est ut aliae quoque numerosae 
imagines a S. Scriptura ad designandam et figurandam Ecclesiam Christi adhi- 
bitae, in constitutione amplius quam hucusque adhibeantur. 11 6. 12 huius 
Mystici Corporis. 13 deest. 14 Christus caritas est et caritate omnes, qui 
sunt Christi, in omnibus se duci sinant oportet. 15 deest. 16 deest. 

17 deest. 18 1 Cor. 13: « si habuero omnem fidem... »; 1 lo.\ « Deus 

caritas est ». 

Animadversiones additae: 

Cum a nobis postulatum est, ut animadversiones et emendationes in schema 
constitutionis dogmaticae de Ecclesia et de Beatissima Maria Virgine ante finem 
mensis februarii proponamus, liceat mihi pauca excellentiae vestrae rev.mae trans- 
mittere. 

Haec pauca tantum sunt — certe non omnia quae proponere vellem — , sed 
— proh dolor — tempus mihi ad omnes animadversiones redigendas deest, spero 
tamen eas ab aliis et quidem sapientioribus em.mis ac exc.mis Patribus trans- 
missuras. 

Difficultas mihi apparet in reconciliatione initii art. 13 (pag. 22, lin. 1 et seq.), 
in qua legitur: « Quos ipse Christus, qui " non venit ministrari, sed ministrare " 
(Mt. 20, 28), voluit usque ad finem temporum successores apostolorum in munere 

doctorum et pastorum ad aedificationem et in ministerium Ecclesiae suae, eosdem 
Spiritus Sanctus posuit episcopos regere Ecclesiam Dei (cf. Act. 20, 28) », cum 
art. 7 (pag. 12, linn. 22 et 23) in quo dicitur Ecclesiam « S. Petro et successori- 
bus, qui sunt Romani Pontifices, tradidit gubernandam »; et cum art. 9 (pag. 15, 
lin. 24) in quo dicitur de Christo, Ecclesiam suam regente « per Vicarium suum ». 

Ergo ex supra citato art. 13 clare apparet Spiritum Sanctum posuisse « epi- 
scopos regere Ecclesiam Dei » (non tantum Ecclesias suas particulares), dum in 
art. 7 et 9 supra citatis dicitur tantum de potestate gubernandi S. Petro eiusque 
successoribus collata. 

Immo in art. 11 (pag. 20, lin. 3 ad 5) dicitur: « potestatem authentice docendi 
et gubernandi in Ecclesia ita instituit ut natura sua arcto vinculo coniungeretur 
cum potestate sanctificandi quae in Sacramento Ordinis confertur ». 

In art. 14 (pag. 23, lin. 11) verba S. Leonis Magni de S. Petro adducuntur: 
« nihil in quemquam sine ipsius participatione transierit ». 

Quamvis omnia supra dicta vera sunt, difficultas tamen in earum mutua con- 
iunctione apparet, praesertim si inter pastores gregis Dei contentio exstaret non 
tam multum circa eorum vocationem et obligationem gregem Dei pascendi et 
populo Dei ministrandi, quam circa potestatem et iura. 

Liceat ergo mihi humillime suggerere hanc difficultatem forte aliquantulum 
diminuturam si in tota redactione constitutionis de Ecclesia duo sequentia clarius 
elucescant: 

1. Sicut Iesus Christus « non venit ministrari, sed ministrare » (Mt. 20, 28), 
ita etiam apostoli a lesu Christo vocati sunt imprimis ad ministrandum, non vero 
— saltem primarie — ad gubernandum. Apostoli omnes, Petro incluso, vocati 
sunt ad servitium et ministerium gregi Dei, — potestas vero eorum et ius guber- 
nandi ex vocatione primaria ad ministerium fluit et ad vocationem ministerii diri- 
gitur. 

2. Si vero ad hunc secundarium effectum vocationis ministerialis apostolorum 
eorumque successorum pervenitur, scl. ad potestatem et ius gubernandi Ecclesiam 
Dei distinguenda est vera potestas collata apostolis collegialiter, a suprema pote- 
state collata tantum Petro eiusque successoribus. Apostoli ergo omnes collegialiter 
Ecclesiam Dei gubernant cum Petro et sub Petro eiusque successoribus. Petrus 
vero Ecclesiam Dei gubernat cum Apostolis eorumque successoribus sed sub Chri- 
sto tantum. Suprema potestas Petri ordinariam potestatem aliorum apostolorum 
non tollit. Iura et potestas ex vocatione ministeriali apostolica profluentia ad 
obiectum vocationis apostolicae, i. e. ad ministerium gregi Dei dirigi debent. 
Sicut omnis potestas et omnia iura abuti possunt, ita etiam potestas et iura ex 
vocatione apostolica profluentia abuterentur si exerceantur sine relatione ad obiec- 
tum primarium vocationis apostolicae, scl. ministerium gregi Dei — si apostoli 
eorumque successores ea exercerentur stne vel non-sub Petro eiusque succes- 
soribus — , vel si Petrus eiusque successores iuribus et suprema potestate uterentur 
sine relatione ad ministerium gregi Dei vel non-sub Christo, vel ... (cum ipse nimis 
timidus sum, sapientioribus relinquo disputationem utrum et quomodo Petrus 
eiusque successores abuti possunt sua suprema potestate in relatione ad potesta- 
tem aliorum apostolorum eorumque successorum Ecclesiam regendi). 

Permulta adhuc alia, quae mihi minus placent in schemate constitutionis 
apostolicae de Ecclesia, scribere vellem, sed tempus mihi deest. Spero tamen alios 
Patres super illa scripturos. 



CONGREGATIO GENERALIS XXXII 213 

Secretarius generalis: Communico exitus suffragationum factarum 
hoc mane: 

Circa I emendationem: 

Praesentes votantes 2.113 

Dixerunt Placet 2.096 

Non placet 10 

Vota nulla 1 7 

Maioritas requisita erat 1.409. Igitur emendatio probata est. 
II emendatio: 

Praesentes votantes 2.109 

Dederunt votum Placet 2.051 

Non placet 52 

Vota nulla 6 



Maioritas requisita: 1.406. Ergo etiam II emandatio placuit. 
Praeses: Reponatur Sanctum Evangelium! ... 



1 Quorum unum est placet iuxta modum. 

Exc.mus P. D. Pericles Felici, Concilii secretarius generalis: 
Exeant omnes! 

[Intervallum]. 

Hodiernae congregationi generali praesidet em.mus ac rev.mus D. 
card. Antonius Caggiano, arch. Bonaerensis. 

Ante prosecutionem disceptationis, exc.mus D. Franciscus Seper, 
arch. Zagrabiensis in Iugoslavia, postulavit verba aliqua facere ominan- 
tia erga Summum Pontificem. Potest igitur accedere ad microphonium 
exc.mus Seper. 

In disceptatione autem loqui postulaverunt: em.mi ac rev.mi DD. 
cardd. Ioseph Frings, arch. Coloniensis in Germania; Guillelmus God- 
frey, arch. Vestmonasteriensis in Anglia; Leo I. Suenens, arch. Mechli- 
niensis-Bruxellensis in Belgio; Augustinus Bea; Antonius Bacci; Michael 
Browne; exc.mi DD. Aemilius Blanchet, arch. tit. Philippopolitanus in 
Thracia, rector Instituti Catholici Parisiensis in Gallia; Raphael Rab- 
ban, arch. Cherchensis Chaldaeorum in Iraq; Raphael G. Moralejo, 
aux. Valentinus in Hispania; Aemilius Guerry, arch. Cameracensis in 
Gallia; Carolus Maccari, ep. tit. Emmausensis in Italia; Thomas Hol- 
land, coad. Portus Magni in Anglia; Albertus Devoto, ep. Goyanen- 
sis in Argentina; Ioseph Vairo, ep. Gravinensis in Italia; Franciscus 
Hengsbach, ep. Essendiensis in Germania; Michael Doumith, ep. Sar- 
bensis Maronitarum in Libano; Ioseph Descuffi, arch. Smyrnensis in 
Turchia; Antonius Plaza, arch. Platensis in Argentina; Guillelmus Pluta, 
ep. tit. Leptismagnae in Polonia; Petrus Fiordelli, ep. Pratensis in Ita- 
lia; Bernardus Mels, arch. Luluaburgensis in Congo; Henricus Compa- 
gnone, ep. Anagninus in Italia; Ioannes Hervas, prael. Cluniensis in Hi- 
spania. 

Durante hac congregatione generali distribuentur aliae emendationes 
circa schema de sacra Liturgia et speramus fore ultimas circa cap. I, ita 
ut incipiatur suffragatio circa singulas reliquas emendationes crastina: 
et prosequetur certe feria V. 

Exc.mus P. D. FRANCISCUS SEPER 

Archiepiscopus Zagrabiensis 

Venerabiles Patres Conciliares, 

Meus, brevissimus quidem, interventus nullam directam relationem 
habet cum schemate de quo nunc discussio est in cursu, sed ex amore 
procedit quem omnes nos erga Caput Supremum Ecclesiae fovemus. Est 
potius quaedam practica applicatio eorum, quae heri ab ultimo oratore 
exc.mo Kozlowiecki audivimus, scilicet de caritate, quae omnia in Ec- 
clesia pervadere ac permeare debet. 

Nos, Patres conciliares, bene perspectum habemus quantam conso- 
lationem attulerint et Beatissimo Patri et Patribus conciliaribus illa in- 
tima et familiaria colloquia, quae Summus Pontifex ultimis hebdomadis 
cum cardinalibus et episcopis ex omnibus mundi plagis habere dignatus 
est. Scimus quoque Beatissimum Patrem, cui figura Boni Pastoris conti- 
nuo ante oculos versatur, etiam adversa valetudine paratum esse exci- 
pere conservos et confratres suos in episcopatu, uti heri vespere etiam 
in transmissione televisiva audivimus. 

Puto tamen me loqui ex corde omnium Patrum hic praesentium, si 
dicam nos non tantum preces fundere, sed et animo volenti offerre sacri- 
ficium nostrae consolationis ea quidem intentione ut valetudo aman- 
tissimi Patris quantocius et integre restituatur. 

Rogo itaque em.mum praesidium ut Beatissimo Patri significationem 
nostri affectus, nostri amoris, nostri spiritus sacrificii nostrarumque pre- 
cum deferre velit. 

[Plausus Patrum]. 

1 

Em.mus P. D. IOSEPH card. FRINGS 
Archiepiscopus Coloniensis 

Venerabiles Patres, 

Iis, quae ab exc.mo et rev.mo D. Seper dicta sunt, ex toto corde 
accedo, etiam nomine omnium episcoporum linguae germanicae. 

Iis, quae dicta sunt ad schema a Patribus, unum tantum addere vel- 
lem, scilicet in efformanda doctrina de Ecclesia non totam traditionem 

catholicam esse respectam, sed tantum parvam partem, scilicet traditio- 
nem ultimorum centum annorum. 

De traditione graeca fere nihil dictum est, et de antiquiore traditione 
latina pauca, quamvis hae traditiones graeca et latina uberrimae sint. 

Hoc elucet ex adnotationibus eorumque fontibus, ex. gr. ad cap. IV, 
sex paginae inveniuntur cum adnotationibus. In his sex paginis bis 
tantum Pater graecus allegatur cum parva citatione. Et allegationes de 
Patribus latinis et e Medio Aevo non multo plus extenduntur, ita ut fere 
integrae hae sex paginae implentur citationibus ex ultimis centum annis. 

Idem videndum est in adnotationibus ad capp. VI-VIII. Omnes alle- 
gationes sumptae sunt de hoc saeculo, exceptis una citatione de Papa 
Innocentio III, una de S. Thoma, una de Tridentino Concilio. Et simi- 
liter in adnotationibus ad omnia capita huius constitutionis. 

Quaero: an talis modus procedendi sit rectus, sit universalis, sit 
scientificus, sit oecumenicus et sit catholicus, graece: « Katholon », id 
est quod complectitur totum et respicit ad totum. Hoc sensu quaeri 
potest an talis modus procedendi sit vere catholicus. 

Hic defectus non tantum exteriora attingit, sed etiam ipsam doctri- 
nam, quae coarctatur; ex. gr. in cap. I, de natura Ecclesiae militantis, 
recte allegatur verbum S. Pauli: « unus panis, unum corpus sumus »; 
sed explicatio huius loci Sacrae Scripturae magis est iuridica et sociolo- 
gica quam theologica. Fere vix vestigium invenitur de ecclesiologia 
graeca eucharistica, quae Patribus graecis tam cara fuit, et fratribus 
nostris orientalibus adhuc hodie valde cara est. Nam Graeci vident in 
sacra Eucharistia, quam dedit nobis Dominus Iesus Christus, et in inter- 
communione Ecclesiarum inter se et cum Summo Pontifice primum et 
fortissimum vinculum pacis et unitatis. 

Quaeri potest cur caput de magisterio ecclesiastico plane seiunctum 
sit a capitulo de episcopis. Nam qui sunt in Ecclesia doctores et magi- 
stri? Nonne episcopi a Spiritu Sancto positi, cum Summo Pontifice uniti, 
et ipse Summus Pontifex? Nihil etiam, fere nihil, invenitur in hoc capite 
de verbo Dei quod cum sacramentis duas columnas facit, quae portant 
totum aedificium Ecclesiae. 

Ultimum exemplum praebet caput de necessitate Ecclesiae praedi- 
candi Evangelium omnibus gentibus. Nihil hic invenitur de missione 
Filii Dei ad homines, exeuntis a Patre, quae per Ecclesiam eiusque 
praedicationem continuatur. Sed longe lateque loquitur schema de iure 
Ecclesiae praedicandi omnibus gentibus, quod ius omnibus fidelibus luce 
clarius est, sed infidelibus, post hanc declarationem, nihilo acceptabi- 
lius erit. 

Ut taceam de aliis, ex dictis mihi apparere videtur hoc schema egere 

ea amplitudine, profunditate, universalitate et, in hoc sensu, catholici- 
tate, quam de constitutione Concilii Oecumenici recte et iure merito 
quaeri debet. Quare censeo in spatio inter primam et secundam sessio- 
nem hoc schema penitus emendandum, recognoscendum et profundius 
reddendum esse. Dixi. 



Textus scripto traditus: 

Iis, quae a patribus de hoc schemate iam dicta sunt, unum tantum adiungere 
vellem, sc. in efformanda doctrina de Ecclesia parvam tantum partem traditionis 
catholicae respectam esse, fere nihil nempe de traditione patrum graecorum et pau- 
cissimum traditionis latinae antiquioris, quamvis hae traditiones sint uberrimae. 
Quod elucet ex adnotationibus eorumque fontibus. 

In cap. IV e. g. « De episcopis residentialibus » in adnotationibus, quae 6 pa- 
ginas implent, bis tantum pater graecus allegatur cum parva citatione. Allegatio 
patrum latinorum et theologorum medii aevi non multo plus extenditur, ita ut 
fere 6 paginae adnotationum ex traditione ultimorum centum annorum desumptae 
sint. 

Idem videndum est in adnotationibus ad capp. VI- VI II, quae agunt « De lai- 
cis », « De Ecclesiae magisterio », « De auctoritate et oboedientia in Ecclesia ». In 
omnibus his adnotationibus fere unice loci ex ultimis centum annis allegati sunt, 
exceptis una citatione Papae Innocentii III, una de S. Thoma et una ex Concilio 
Tridentino. Similiter in omnibus aliis capitibus res se habet. 

Quaero, an hic modus procedendi sit rectus, universalis, oecumenicus et, si 
catholicum, graece: kath holon, vult dicere id, quod totum respicit et amplectitur, 
an talis modus procedendi sit in hoc sensu vere catholicus. 

Qui defectus non tantum exteriora attingit sed etiam doctrinam ipsam; e. g. 
quod doctrinam de corpore Christi mystico attinet, recte quidem adducitur illud 
S. Pauli « unus panis unum corpus sumus multi », sed explicatio huius loci S. Scrip- 
turae magis iuridica et sociologica quam theologica esse videtur. Nullum fere vesti- 
gium ecclesiologiae sic dictae eucharisticae invenitur, quae patribus graecis et 
fratribus nostris orientalibus tam cara est, nam primum ligamen inter ecclesias agno- 
scunt intercommunionem eucharisticam ecclesiarum inter se et cum Romano Pon- 
tifice. 

Praeterea quaerendum est, cur caput « de Ecclesiae magisterio » plane seiunc- 
tum sit a capite de episcopis. Nam qui sunt doctores in Ecclesia, nisi episcopi a 
Spiritu Sancto positi cum Romano Pontifice uniti et ipse Romanus Pontifex? In- 
super hoc caput fere nihil dicit de verbo Dei, quod cum sacramentis duas facit co- 
lumnas, quae Ecclesiae aedificium portant. 

Tertium exemplum cap. X « de necessitate Ecclesiae annuntiandi Evangelium 
omnibus gentibus et ubique terrarum » praebet. Paulum de rationibus internis mis- 
sionis Ecclesiae dicitur, in qua missio Filii Dei ad homines a Patre exiens conti- 
nuatur, sed longe lateque de iure Ecclesiae tractatur, quod ius fidelibus luce 
clarius est, infidelibus autem etiam post hanc declarationem acceptabilius non fiet. 

Ex his dictis apparebit, schema in multis partibus egere illa amplitudine, 
profunditate et vera catholicitate in sensu supradicto sumpta, quae a constitutione 
conciliari iure merito exigitur. Quapropter schema penitus emendandum, recogno- 
scendum, profundius reddendum videtur. 

2 

Em.mus P. D. VILLELMUS card. GODFREY 
Archiepiscopus Vestmonasteriensis 

Em.mi, exc.mi, venerabiles Patres Concilii } 

Liceat aliquas animadversiones facere de hoc schemate. Generatim 
schema placet. Defectus, si sint, iam sunt indicati: non est, igitur, cur 
repetam, ne tempus teram. 

Examinando schema ut viderem quid utile, meo humili iudicio, pos- 
sim dicere, elegi materiam de Oecumenismo, quia quaestio est magni 
momenti. 

Ecce aliqua notanda. Situatio apud nos est adeo complicata ut vix 
possibile sit intelligere quid, in nostra natione, christiani credant. Verbi 
gratia, olim generatim intelligebatur quod terminus « Ecclesia catho- 
lica » significabat Ecclesiam catholicam ut nos intelligimus, id est Ec- 
clesia ante reformationem, Ecclesia antiqua. 1 Nunc autem alia, nempe 
Ecclesia statalis, sibi vindicat illum titulum. Uti ego scio a iuventute 
mea, res mutatur. Immo, apud aliquos nos iam sumus « Romani » (sine 
addito) et alii sunt veri catholici, catholici simpliciter vel Anglo-catho- 
lici. Itaque nihil mirum si illi, qui ad oras nostras perveniunt, perplexi 
manent. 

Hoc ergo dico, et ex imo corde dico, omnino imprudens esset, si 
quisque venerit apud nos et post breve tempus ad suos rediens loquatur 
vel scribat de situatione in Insula nostra: speciatim si indulgeat « falso 
irenismo », uti describitur, credens acatholicos quasi omnes esse nobis 
multo in fide vicinos. Est gravis error, qui poterit habere tristes conse- 
quentias. 2 . 

Non raro dicitur nos Anglos esse nimis frigidos respectu acatholico- 
rum et caritate egentes, sine sympathia erga fratres separatos. Ast con- 
trarium est. Utique caritas patiens est, benigna est, sed meminisse iuvat 
Paulum indicasse alias qualitates caritatis, nempe: « caritas non agit 
perperam ». Sumus quidem, et debemus esse, caritate pleni erga fra- 
tres nostros..., 3 sumus quidem patientes et sinceri, sed non « agimus 
perperam »; id est non volumus res facere quas illi interpretari possent 
eo modo ut expectent quod concessiones doctrinales et morales fient in 
hoc Concilio. 

Id facere non esset caritas; e contrario esset gravis imprudentia, cuius 
radix est ignorantia culpabilis vel inculpabilis. Duo itaque vellem dicere: 

1. Talis modus agendi est « agere perperam », quia alienus est a 
veritate. 

2. Et res est seria quia non est adiumentum ad attrahendos fratres 
ad fidem catholicam amplectendam, sed potius obstaculum — nota ver- 
bum 4 — obstaculum. 

Omnia in caritate fiant, utique, sed etiam in iustitia, prudentia et 
super omnia in veritate. 

Directe locutus sum... 5 Melius est clare loqui, ne post Conci- 
lium terminatum dicatur: « Nos sperabamus aliquid radicaliter in re 
doctrinali et morali mutatum fieri, et ecce iam spes suscitata in cordibus 
nostris mortua est ». Cuiusnam esset culpa? Examinemus conscientias 
nostras. Caute loquamur, caute agamus, ne ex ignorantia situationum 
in aliis nationibus vel ex erronea intelligentia caritatis fratres separatos 
decipiamus et exinde non ad unum ovile eos attrahamus sed, proh dolor!, 
avertamus. Caritas sine scientia errat, quia non est vera caritas. Magna 
est veritas et praevalebit. Dixi. 



ln textu scripto tradito: 1 deest. 3 consequentias funestas. 3 sepa- 
ratos. 4 et repeto. 5 sine omni ambiguitate. 

3 

Em.mus P. D. LEO IOSEPH card. SUENENS 
Archiepiscopus Mechliniensis-Bruxellensis 

Venerabiles Fratres, 

Antequam finis imponatur huic primae sessioni, Patribus Concilia- 
ribus proponere velim ut attente considerent quisnam sit scopus prima^ 
rius ipsius Concilii. 

Ita ut — primo — labores secundae sessionis et sequentium ordinari 
possint circa thema quoddam centrale, quod sit revera directivum futu- 
rorum illorum laborum. 

Ita ut — secundo — actio uniuscuiusque commissionis sit actio 
partis in toto, partis seu membri, quod conspirat et collaborat ad 
perficiendum eundem et communem finem, nunc a nobis definiendum. 

Sicut Vaticanum I merito putatur Concilium « de Primatu Summi 
Pontificis » — et quidem feliciter — , ita huic Concilio Vaticano II ipse 
Vicarius Christi et Ecclesiae visibile caput, fulgens nomen veluti impo- 
nere visus est, cum Oecumenicam Synodum, mense antequam ea incipe- 
ret, hisce verbis consalutavit: « Ecclesia Christi, lumen gentium ». 

Quod autem iam implicite inter nos omnes constat, id clarius atque 
evidentius declarandum esset. 

Quam ob rem, si hoc thema uti centrale agnoscitur et directivum 
progressus laborum nostrorum, oportet ut concordes simus omnes in 
elaborando id quod vocari posset « un piano d'insieme », « un plan 
d'ensemble », seu ratio ipsius Concilii. Haec ratio ordinandi Concilii 
non modo schemata hucusque elaborata non parvipendit, sed e contrario 
ex ipsis praecipuam materiam sumit ut ad optatam unitatem redigantur 
et plene significantia fiant. 

Hanc rationem sic proponere velim: Concilium sit Concilium « de 
Ecclesia » et habeat duas partes: de Ecclesia ad intra - de Ecclesia ad 
extra. Et explico. 

A) De Ecclesia ad intra. In primis a nobis dicendum est quid sit 
Ecclesia ipsa, utpote mysterium Christi viventis in suo Corpore Mystico; 
quaenam sit revera natura Ecclesiae. Rogamus ergo ab Ecclesia: Quid 
dicis de teipsa? Ad quam interrogationem ... 2 intendit schema nostrum 
praesens de quo agam in scriptis. 3 

Elucidata vero natura Ecclesiae, fiat applicatio istius dicti: « opera- 
tio sequitur esse », et exponatur quomodo Ecclesia hodie progredi debeat, 
Summorum Pontificum vestigiis insistens, qui viam signaverunt: me- 
minerimus tantum S. Pii X, cuius voluntas fuit « instaurare omnia in 
Christo », et Pii XII eiusque fulgentis magisterii, quod a Ioanne XXIII 
continuatur, et ab ipso definitum est « quasi fons in aperta platea posi- 
tus »; ita ut Ecclesia quam fidelis remaneat supremo mandato Domini: 
« Euntes ergo docete omnes gentes, baptizantes eos in nomine Patris et 
Filii et Spiritus Sancti ». 

Sub luce verborum illorum, examini subiciantur ea omnia quae ad 
renovationem pastoralem concurrere possunt in mundo hodierno. 

Euntes ergo: Ecce, Ecclesia evangelizans. Sermo sit de munere mis- 
sionario Ecclesiae sub omnibus suis aspectibus. 

Docete eos: Ecce Ecclesia docens. Sermo sit de Ecclesiae munere ca- 
techetico sensu lato et secundum varios suos modos. 

Baptizantes eos: Ecclesia sanctificans. Sermo sit de munere sacra- 
mentali Ecclesiae secundum septem sacramenta. 

In nomine Patris...: Ecce Ecclesia orans. Sermonem iam fecimus de 
munere liturgico Ecclesiae. 

His peractis deveniamus ad Ecclesiam ad extra. 

B) De Ecclesia ad extra. Quo sub titulo sermo fiet de Ecclesia in 
quantum dialogum instituit cum mundo. Mundus autem exspectat ut 
Ecclesia solvat quaestiones maioris momenti, quas ei proponit, et quae 
sunt: 

1. Quaenam ulterius dicendi habeat Ecclesia circa vitam ipsam per- 
sonae humanae. Quid, verbi gratia, de inviolabilitate huius vitae, de 

eius conscia procreatione, de eius extensione in sic dicta explosione de- 
mographica. 

2. Quaenam dicendi habeat Ecclesia de iustitia sociali. Moralistae 
tot et tanta volumina scripserunt « de sexto », ita ut nihil fere inexplo- 
ratum remaneat, sed quasi muti fiunt ubi sermo agitur de munere sociali 
proprietatis privatae concrete determinando; immo mirandae illae Lit- 
terae Encyclicae sociales in scholis atque in libris de hoc argumento non 
ita diffuse — ut oporteret — exponuntur. Et quomodo definiendum est 
superfluum illud nostrum quod pauperibus debitum est? Item, quodnam 
est officium theoreticum et practicum nationum, quae divitiis gaudent, 
erga « tertium mundum » vel erga nationes, quae fame afficiuntur? 

3. Quaenam dicendi habeat Ecclesia de ipsa evangelizatione paupe- 
rum et de condicionibus ex parte nostra requisitis ut nostrum testimo- 
nium ad eos perveniat, et ab ipsis accipiatur? 

4. Quaenam dicendi habeat Ecclesia de pace internationali et de 
bello y ita ut doctrina eius lumen fiat in angustiis temporum. 

Concilium triplicem prosequitur dialogum: 

— Dialogum Ecclesiae cum fidelibus suis. 

— Dialogum Oecumenicum Ecclesiae cum fratribus nondum visi- 
biliter unitis. 

— Dialogum cum mundo hodierno. 

Ad res autem sociales quod attinet, optandum sane videtur ut eae 
in hoc Concilio magis directe et diffuse tractentur, sicut de rebus oecu- 
menicis a proprio secretariatu iam factum est; ac, si opus est, aliquid 
simile fiat. 

In hac expositione mea programmatis Concilii nihil dixi quod non 
explicite vel implicite contineatur in sermone dilectissimi nostri Summi 
Pontificis, quem Deus servet incolumem, die 11 septembris. Summus 
Pontifex locutus est de Ecclesia ad intra, de Ecclesia ad extra, enume- 
rando problemata maiora sub tali titulo tractanda; et ibi omnes nos 
exhortatus est ad examen conscientiae nostrae instituendum in Concilio 
circa mandatum Domini: « Euntes..., docete..., baptizantes... in nomine 
Patris et Filii et Spiritus Sancti ». 

Per modum conclusionis rogo igitur: 

1. Ut programma futurae evolutionis Concilii ab ipso Concilio de- 
terminetur sensu iam exposito. 

2. Ut sine mora commissiones schemata propria recipiant et revi- 
sioni subiiciant in linea praedictae perspectivae, ea tantum retinentes 
quae revera sint maioris momenti sub aspectu renovationis pastoralis. 

3. Ut votum a Concilio emittatur de opportunitate creandi secre- 
tariatum pro problematibus mundi hodierni. 

Faxit Deus ut fructus laborum huius secretariatus tam uberes eva- 
dant quam fructus laborum secretariatus oecumenici, de quibus liceat 
mihi, utpote successori card. Mercier, gaudium meum proferre. Semen, 
quod generosa cum prudentia nec sine quibusdam difficultatibus magnus 
ille Ecclesiae episcopus seminavit, viam aperuit conatibus hodiernis 
unionis. 

Speramus pariter hanc rationem, de qua locuti sumus, viam aperi- 
turam esse, ita ut mundus melius audiat et accipiat Ecclesiam, et Christus 
hominibus nostri saeculi fiat magis ac magis via, veritas et vita. Dixi. 

[Plausus Patrum]. 



In textu scripto tradito: 1 vero. 2 respondere. 3 deest. 
Adnotationes additae: 

Primum quod advertimus, quando inspicimus schema de Ecclesia est magna 
eius diversitas et manifesta eius inaequalitas. Quaedam ibi occurrunt probanda 
et laudanda, quaedam vero omnino non placent, forsitan non tam quod attinet ad 
substantiam rei, sed ad minus quod attinet ad praesentationem, orientationem et 
modum dicendi. 

Schema constat undecim vel duodecim capitibus inter se separatis. In materia 
tanti momenti, quae maximam exspectationem in tota Ecclesia excitavit, oportet 
conficere expositionem clare constructam, maxime positivam, dogmatice solidam 
et simul pastoraliter inspiratam, integram et aequilibratam, quae simul instruere, 
commovere et secum trahere possit omnem animam bene dispositam. 

Non loquor nunc nisi de sex prioribus capitibus, relinquendo pro momento 
sex ultima capita, contra quae plures moveri debent obiectiones et rationes criticae. 

Propono ut in prima sectione agatur de quaestione fundamentali, circa natu- 
ram Ecclesiae et circa eius necessitatem ad salutem. 

In secunda sectione ageretur de variis ordinibus qui Ecclesiam constituunt, 
imprimis de hierarchia et in specie de Episcopis; deinde de populo fideli et in spe- 
cie de laicis; denique de illis qui sive ex clero sive ex laicatu ad praxim consilio- 
rum evangelicorum vocantur. 

Initium sumamus a natura Ecclesiae, quae est Populus Dei et Corpus Christi 
Mysticum. Hic petimus expositionem explicite biblicam, simplicem, bene ponde- 
ratam, directe fundatam in textibus inspiratis, sine disputatione, et memoratis ut 
fundamento non tantum Petro sed etiam apostolis, quorum sumus successores, ita 
ut omnes qui Scripturam agnoscunt, de doctrina exposita convenire possint. Magis 
determinatam descriptionem istius capitis, qualiter illud optamus, relinquo Patribus 
qui in hac materia ex professo eruditi sunt. 

De necessitate Ecclesiae duo notare volo. Primo, necessarium est ut variae 
categoriae hominum relate ad pertinentiam ad Ecclesiam concrete indicentur, ita 
ut omnis controversia praecaveatur. Primo veniunt illi qui intra Ecclesiae socie- 
tatem vivunt, nempe catholici. Secundo illi qui simul ac secundum dive$sos re- 
spectus, cum Ecclesia connectuntur et ab ea separantur. Haec « situatio » com- 
plexa et quasi contradictoria est ipsum fundamentum problematis oecumenici cum 
orthodoxis, protestantibus, anglicanis. Tertio illi qui, ratione redemptionis Christi, 

potentialiter ad Ecclesiam pertinent et ad eam vocantur, nempe non-christiani, 
etiam Iudaei. 

Altera observatio est quod vitare debemus discussionem de verbo « membri » 
Ecclesiae. Voeabulum istud nititur in imagine corporis humani ad indicandam ali- 
quam societatem. De hac voce theologi disputant, et non est de consuetudine Con- 
ciliorum ut controversias inter doctores catholicos dirimant. 

In secunda sectione ageretur de hierarchia et in specie de episcopis, ad 
complendam praeclaram doctrinam Concilii Vaticani I, de capite hierarchiae 
et totius Ecclesiae, Pontifice Romano. Oculi omnium ad nos respiciunt et aures 
omnium ad nos extenduntur, ut percipiant doctrinam completam, luminosam et 
apte proportionatam de ordine episcoporum. Haec doctrina in schemate proposito 
in variis paragraphis dispergitur. Haec fragmenta disiecta in unum conferri debent. 

Fundamentum est institutio ab ipso Christo collegii episcoporum ut succes* 
sorum collegii apostolorum. Deinde extollatur episcopatus ut summus gradus sa- 
cramenti Ordinis, ut fit modo non spernendo in textu commissionis. 

Ulterius, et istud est maximi momenti, declaremus nitide et percellente modo, 
quomodo nos ipsi, sub lumine Spiritus Sancti, et fundati in Scriptura et Traditione, 
videamus nostrum ministerium, ad quod indigni vocati sumus. Hoc autem triplex 
munus docendi, sanctificandi et pastoraliter dirigendi exprimamus non praevalen- 
ter cum verbis potestatis, ne dicam dominationis, sed verbis servitii seu diakoniae. 
Non enim exercemus illud nisi caritate Christi compulsi, et vehementer desidera- 
mus ut omnes christiani evangelico dicendi modo perducantur ad agnitionem illius 
divini muneris, quod pro beneficio omnium a Domino in Ecclesia institutum est. 
Ut obtineatur haec pacifica, gaudiosa et liberativa agnitio, non sufficit, verbi gratia, 
conficere catalogum variarum punitionum, quas episcopus suis subditis imponere 
potest. Sic enim non obtinetur repraesentatio veridica eius officii paternalis. Simi- 
liter non praebetur exacta descriptio potestatis episcopi, si nimis insistitur super 
limitationes, restrictiones et exemptiones quae ei imponi possunt. 

Neque praeteriri potest consideratio de indole collegiali sacri corporis episco- 
porum. Intime enim uniuntur cum Capite collegii sui et Capite totius Ecclesiae, 
scilicet Pontifice Romano. Intime insuper uniuntur inter se, et se invicem ab una 
Ecclesia particulari ad aliam, secundum exemplum antiquitatis, in coetu universalis 
caritatis adiuvant. 

In capite sequenti agendum est de Populo fideli et in specie de laicis. Hic 
etiam spes omnium fidelium ad nos dirigitur. Accedat exaltatio sacrae conditionis 
illorum qui ad praxim consiliorum evangelicorum individuatim vel collective vo- 
cantur. 

Non loquor nunc de aliis materiis quae in altera parte schematis tractantur, 
in qua plura melius adaptanda sunt. Hoc unum sublineo: in fine totius expositionis 
oculos extollamus ad Beatissimam Virginem Mariam, quae est membrum eminen- 
tissimum, typus et Mater Ecclesiae Christi, immo perfectissimum exemplar secun- 
dum quod cuncti fideles apostolicam suam activitatem pro gloria Domini exercere 
debent. 

Quapropter propono ut schema de Ecclesia melius redigatur,, et praesertim 
fortius construatur, cooperantibus aequo iure Patribus et theologis tum commissio- 
nis de fide, tum secretariatus pro unitate christianorum. 

Sic sperare licet, ut in pace et concordia perveniamus ad expositionem dogma- 
tice solide fundatam, quae intellectum illuminet et affectum inflammet, pulchram 

et salutariter efficacem, pro fidelibus qui filii nostri sunt, pro fratribus qui partim 
adhuc a nobis dissentiunt, et pro omnibus hominibus, pro quibus exercemus munus 
episcopale, tremendum sane pro nostra fragilitate humana, sed simul plenum amore, 
salute, gaudio et pace pro cunctis quos paterne in Christo diligimus. 

Praeses card. Caggiano: Meminerint em.mi et exc.mi Patres plau- 
sus non debent fieri in Concilio. 

4 

Em.mus P. D. AUGUSTINUS card. BEA 

Venerabiles Patres Conciliares, 

Antequam ad iudicium de schemate promendum accedam, praemit- 
tere liceat aliqua 1 de eius momento, ut ita dicam, historico, et de eius 
momento pro hoc nostro Concilio. Notum est quaestionem de Ecclesia 
explicite poni coepisse maxime saeculo xvi. Proh dolor! Concilium Tri- 
dentinum inter tam multas et graves vicissitudines non potuit adaequate 
illustrare quaestionem tanti momenti. 

Concilium Vaticanum I illam quaestionem quidem aggressum est, 
plura magni momenti de ea 2 edixit, sed, infeliciter interruptum, opus 
hoc perficere non potuit. Notum est etiam, inde ab annuntiatione Con- 
cilii Vaticani II, problema Ecclesiae saepe a permultis inter maxima, 
quae ab hoc Concilio tractanda sunt, adnumeratum fuisse. Haec quae- 
stio urget eo magis, quod eadem etiam fratres christianos non catholi- 
cos, maxime protestantes, multum occupat, ita ut apud illos interdum 
de Ecclesia « recenter quasi ex novo detecta » sermo fiat. E dictis patet 
hoc schema locum omnino centralem in nostro Concilio occupare, et 
occupare debere, et maximam 3 responsabilitatem hac in re tam ipsi Con- 
cilio quam omnibus nobis singulis 4 pro bono Ecclesiae immo pro bono 
totius humanitatis incumbere. 

lam pauca de ipso schemate. 5 Non est mera ... 6 formalitas, sed 
officium iustitiae, si incipio ab agnoscenda magna cura magnoque 7 labo- 
re, cum quibus hoc schema paratum est. Multi textus e Sacra Scriptura 
et, immo magis, e documentis magisterii Ecclesiae, in unum collecti et 
tot 8 notae marginales testimonium perhibent de hac cura et diligentia. 
Plures aspectus essentiales Ecclesiae de facto in schemate 9 bene illu- 
strantur. Tamen quaero: praebetne ergo schema hoc 10 nostrum id quod 
a schemate tanti momenti et tanti ponderis iure 11 expectari potest et 
debet? 

1. Relate ad materiam. a) Primum quidem notanda sunt essentialia 
quaedam, quae desunt. Schema agere vult de Ecclesia simpliciter. Iam 
vero inde a prima pagina subiectum sic simpliciter restringitur ad Eccle- 
siam « militantem », qui terminus certe non est valde adaptatus, 12 omit- 
tendo pulcherrima illa 13 et profundissima, quae in Sacra Scriptura et in 
Patribus 14 habentur de Ecclesia consummanda et glorificanda. Iam vero 
patet hanc consummationem, aspectum omnino essentialem Ecclesiae 
praebere, a quo Ecclesia terrestris in statu viae totam suam lucem ac- 
cipit. 

Alia puncta: Post enucleatam Ecclesiae naturam expectaretur expli- 
catio finis eius, scilicet magisterii et sacerdotii. Iam vero necessitas an- 
nuntiandi Evangelium omnibus gentibus — ergo magisterium 15 — 
tractatur demum in penultimo capite, dum magisterium ipsum tractatur 
cap. VII, modo nimis avulso ab Ecclesiae natura, a qua scilicet totam 
suam vim accipit. De sacerdotio autem, quod 16 est participatio sacerdo- 
tii Christi et commune tum episcopis tum presbyteris, vix ac ne vix 17 
sermo est... 18 

b) Relate ad materiam insuper notandum est: plura adesse vel 
superflua vel quibus in constitutione aliqua dogmatica non est locus. 
Omitto singula et trado scriptum. 19 

c) Ultimo loco..., 20 non esse locum in constitutione aliqua dog- 
matica rebus quae usque hodie inter theologos catholicos optimae notae 
controvertuntur, uti est nota illa quaestio cui tantum momentum attri- 
buitur, 21 de iis qui « vere et proprie » sunt membra Ecclesiae, de qua 
quaestione 22 liceat dicere rem saltem non esse maturam ut hodie defi- 
niatur nec ullam omnino 23 adesse necessitatem ut definiatur. 

2. Aliqua relate ad ordinem quo materia disponitur. Iam dixi supra 
de illo tam essentiali munere Ecclesiae, de 24 magisterio, sermonem fieri 
demum in cap. VII, postquam iam ex professo de episcopis, magistris, 25 
tractatum est (cap. IV). Ulterius, intra hoc ipsum caput de magisterio 
Ecclesiae, statim fit sermo de Romano Pontifice (tamquam sit aliquod 
periculum ne eius auctoritas non agnoscatur... quod periculum in Ec- 
clesia vere non adest 26 ), dein sermo fit 27 de singulis episcopis, et deinde 
tandem 28 de collegio episcoporum... 29 E contra ordo naturalis et bibli- 
cus 30 esset incipere a collegio episcoporum, uti etiam in Novo Testa- 
mento primum apparet collegium apostolorum a Domino Nostro Iesu 
Christo institutum et tam magisterio ordinario quam solemni (in I Con- 
cilio Hierosolymitano) munus praedicandi exercens, dein de Petro eius- 
que successoribus tamquam capite collegii apostolici. Tunc enim Roma- 
nus Pontifex non separatur a collegio apostolorum, sed ut eiusdem cul- 

men apparet, sicuti vere est. Tunc etiam argumentatio multo magis 
naturalis et persuasiva fiet. 

3. Quid de argumentis vel de modo res probandi in schemate adhibi- 
tis? Summus Pontifex f. r. edixit Concilio substantiam vitae christianae 
ex puris fontibus Sacrae Scripturae et Traditionis illustrandam esse. De 
facto notum est constitutiones dogmaticas Conciliorum plurimam solere 
adhibere curam, ut omnia accurate ex Sacra Scriptura et ex Traditione, 
inde ab antiquissima, probentur. 31 Iam vero sufficit inspicere notas mar- 
ginales nostri schematis, v. g. in cap. VII de magisterio ut videamus Tra- 
ditionem exhibere, ut modo exposuit em.mus card. Frings, ultimorum 
100 vel 200 annorum. 32 

4. Quid de modo proponendi doctrinam? a) Dixi in schemate mul- 
tas collectas inveniri citationes e Sacra Scriptura vel e documentis Ec- 
clesiae. Haec 33 tamen insufficienter explicantur et proinde ideas expri- 
mendas potius offuscant quam illustrant. Ita, v. g., in cap. I, de natura 
Ecclesiae, optime quidem colliguntur variae metaphorae, quibus Eccle- 
sia in Novo Testamento illustratur. Si hae metaphorae bene explicaren- 
tur, Ecclesia cum omnibus suis divitiis cum 34 multiplicibus suis aspecti- 
bus appareret. Sed de facto non explicantur sed statim veluti confugitur 
ad unicam metaphoram de Corpore Christi Mystico, pulcherrimam qui- 
dem, profundissimam, sed quae minime — minime 35 — totam exhaurit 
realitatem Ecclesiae, id quod iam ex ipso hoc facto apparet, quod ipsa 
Sacra Scriptura plures alias metaphoras adhibet. 3 * 

De citationibus ex Sacra Scriptura nihil amplius addo. Saepe extra- 
huntur a suis contextibus et propterea vix vere probant. Neque loquor 
de terminis technicis qui ibi inveniuntur, sed unum tantum adhuc: 37 
in schemate permultae inveniuntur exhortationes v. g. et maxime in capite 
de laicis. Iamvero his exhortationibus certe 38 minime locus est in con- 
stitutione aliqua dogmatica, 39 quippe quae doctrinam modo quasi obiec- 
tivo exponere et probare debeat. 40 Character pastoralis potius in seligen- 
dis argumentis et in modo ea exponendi manifestari debet quam in 
exhortationibus et praedicationibus.* 1 

5. Si nunc demum 42 quaerimus quaenam sit radix horum omnium 
quae in schemate non placent et non placere possunt* 3 puto omnino 
dicendum esse, quod schema tale quale est^ non respondet illi scopo 
quem Summus Pontifex Concilio praestituit et quem ipsum Concilium 
nostrum 45 in nuntio ad omnes homines dato suum fecit, scilicet alloqui 
non professores theologiae nec solum sacerdotes, immo nec solos fideles 
catholicos, sed omnes christianos, immo et omnes homines, et ipsis doc- 
trinam Christi, modo intelligibili, modo acceptabili exponere ut illam 
intelligant, illam ament, illam accipiant, uti iam fusius explicavi alia 

vice* 6 Hoc scopo observato etiam ultimum problema scilicet nimia lon- 
gitudo schematis facilius solvetur. 

Ex dictis patet schema tale quale est, non placere, sed meo quidem 
iudicio nova elaboratione, eaque valde profunda et solida* 7 indigere. 
Dixi. 



In textu scripto tradito: 1 aliquid. 2 eadem quaestione. 3 gravissi- 
mam. 4 deest. 5 Hoc spiritu ergo loquar, et eodem quaeso audiatis. 
6 quaedam. 7 et. 8 deest. 9 deest. 10 deest. 11 deest. 

12 deest. 13 deest. 14 deest. 15 deest. 16 qua. 17 deest. 
18 etsi plura de eo habentur tam in S. Scriptura quam in Traditione. 19 Bre- 
viter adduco duo tantum exempla: Cur asseveratur (hic cito ad verbum) « episcopa- 
tum procul dubio ad sacramentum Ordinis pertinere » (n. 11) vel « etiam presbyteros 
sacramento recepto veros esse sacerdotes » (n. 12). Aliud exemplum: quid interest 
explicare per longum et latum, quae sit auctoritas doctrinalis theologorum (n. 32) 
in documento aliquo, quod ad omnes fideles, immo ad omnes christianos et omnes 
homines dirigi debet (eo vel magis, quia res est iam communiter recepta apud ca- 
tholicos). 20 noto. 21 deest. 22 deest. 23 deest. 24 scil. 
25 deest. 26 deest. 27 deest. 28 deest. 29 (n. 30). 30 deest. 
31 comprobentur. 32 in longe maxima eorum parte citantur Litterae Encyclicae 
vel Litterae Apostolicae Summorum Pontificum ultimorum 100-200 annorum. 
Atqui constitutiones dogmaticae Conciliorum non sunt encyclicae nec propriam 
doctrinam primario talibus documentis probare debent. 33 Hae. 34 et 
in. 35 deest. 36 adhibuit. 37 Praeterea pluries tentamen fit omnia 
vel fere omnia expressionibus e S. Scriptura et multo magis ex documentis Eccle- 
siae depromptis exprimere. Cum tamen tales expressiones vel textus omnino e 
diversis contextibus extrahantur, saepe saepius minime ad invicem adaptantur; 
unde idea exprimenda potius obscuratur quam illustratur cum damno praecisionis 
in lingua et conceptibus. b) Item saepius in schemate adhibentur termini technici 
scholastici, qui ab hominibus hodiernis minime intelliguntur, et ita via praeclu- 
ditur quominus homines hodierni Ecclesiam, quae pro eorum salute instituta est, 
et Concilium quod eos alloqui vult, intelligant. c) Denique. 38 deest. 39 con- 
stitutionibus dogmaticis. 40 soleant. 41 deest 42 ultimo. 43 deest. 
44 deest. 45 deest. 46 in disceptatione de schemate de fontibus revela- 
tionis. 47 deest. 

5 

Em.mus P. D. ANTONIUS card. BACCI 

Venerandi Patres Conciliares, 

Brevissime loquor ut semper 1 soleo. Opinor enim opportunum esse 
ut Patres Conciliares sententiam suam aperiant claram, pressam, niti- 
dam, sine litterariis calamistris, et quam brevissime possint. Ac prae- 

sertim ut abstineant omnino a contionibus seu praedicationibus genera- 
libus quae ad rem non pertinent. Nos enim sumus Patres conciliares, 2 
non catechumeni. Duas tantum animadversiones proponendas habeo. 

1 . Prima animadversio spectat ad dilectissimos f ratres a nobis seiunc- 
tos, qui observatores vocantur. Fratres, dixi, a nobis seiunctos, non se- 
paratos, ut semper scripsi cum per fere 30 annos iussu trium Romanorum 
Pontificum, eorum documenta, concredito 3 mihi munere, latine redegi. 
Sunt enim fratres a nobis seiuncti, non separati, quia inter nos et illos 
semper aliquid interest commune, saltem vinculum caritatis. Iamvero 
liceat mihi fratribus hisce a nobis seiunctis veniam amantissimo animo 
petere. Veniam dico si per dissensiones, non dico dissidia, si per dissen- 
siones 4 nostras in disceptando interdum iisdem offensionem, animique 
turbationem dedimus; et si iisdem visum est nos quoque discordia labo- 
rare atque etiam ex utraque parte acerbioribus verbis usos esse. 

Animadvertant tamen oportet hi fratres dilectissimi nos episcopos 
catholicos, cum inter nos de religione disceptamus, numquam discordes 
esse circa doctrinam, quam unam semper omnes amplectimur, sed tan- 
tum circa modum quo eadem doctrina catholica proponi atque enucleari 
debeat. De modo, non de ipsa doctrina agitur, etiam in hoc disceptando 
schemate, in quo de vera Iesu Christi Ecclesia agitur. 

2. Si igitur, ut supra dixi, dissensiones nostrae circa hoc schema 
non in doctrina catholica versantur quam unam omnes amplectimur, sed 
in modo tantum quo eadem doctrina proponi debeat, cur ad novum 
schema funditus efficiendum provocamus? Corrigatur potius, emende- 
tur, reformetur, ubi corrigendum, ubi emendandum, ubi reformandum 
est. Non agitur de substantia, sed de forma. Ac timeo ne, si hoc schema 
alteri commissioni demandetur ut novum schema componat, fieri possit 
ut theologi peritissimi ac Patres conciliares qui hoc primum schema re- 
degerunt, una cum ceteris multis Patribus conciliaribus 5 quibus hoc 
schema placet velint asseverare 6 ipsi quoque « non placet » et ad no- 
vum, hoc est ad tertium schema appellent. 7 Et tunc id profecto eveniet 
quod Iudaei post Christum sepultum, timentes eius resurrectionem, 
dixerunt Pontio Pilato: « et erit error peior priore ». 

Opinor igitur valde opportunum esse ut hoc schema quoad doctrinam 
probetur, quoad formam autem iterum remittatur 8 commissioni theolo- 
gicae quae, utpote quae ex melioribus theologis quos Ecclesia habeat 
composita sit, sereno ac pacato animo atque perpensis debito modo votis 
et animadversionibus a Patribus conciliaribus propositis, hoc idem sche- 
ma reformet ac melius disponat; deinde vero singulas emendationes ac 
mutationes suffragiis Patrum conciliaribus opportuno tempore subiciat. 

Haec habui, venerandi Patres, quae sapientiae, prudentiae et cari- 

tati vestrae proponerem, illud apostoli in omnium mentem revocando: 
« Omnia vestra in caritate fiant ». 



In textu scripto tradito: 1 deest. 2 episcopi. 3 pro credito. 4 deest. 
5 deest. 6 asseverent. 7 et novum, hoc est tertium, schema petant. 

8 committatur. 

7 

Em.mus P. D. MICHAEL card. BROWNE 

Em.me Praeses, venerabiles Patres, 

Non obstantibus omnibus, schema in sua substantia mihi placet. 1 
Est doctrinae profundae, opus, evidenter, manuum peritissimarum. Hoc 
non excludit illud posse adhuc perfici ex disceptatione singulorum ca- 
pitum, vel etiam forsitan ex quibusdam additionibus vel forsitan sub- 
tractionibus \ 

In disceptatione hucusque facta, scilicet usque ad hodiernam diem, 
usque ad heri potius, 3 plura dicta sunt in laudem schematis, plura quoque 
in criticam eiusdem. 

Quoad ista ultima quaedam humiliter dicere vellem. 

Mihi placet ut schema agat de Ecclesia ut Corpore Christi Mystico. 
Si quodcumque thema naturae pastoralis sit, istud est quam maxime. 
Uti scimus ex doctrina de Corpore Mystico, cuius Christus est caput 
et Spiritus Sanctus anima, et nos sumus membra, sanguis, ut ita dicam, 
Corporis Mystici est gratia et caritas Christi. Unde summopere pastoralis 
naturae est consideratio de Ecclesia ut Corpore Christi Mystico. 4 

Nec timeatur de effectu super fratres dilectos separatos. Qui bona 
fide extra Ecclesiam catholicam adhuc inveniuntur membra sunt eius- 
dem, non quidem simpliciter, ut dicitur in schola, 5 sed tamen anima et 
voluntate, et eadem ratione ad Corpus Mysticum pertinent. Unde, ut 
videtur, spes plenae pertinentiae ad Corpus Mysticum posset esse mo- 
tivum efficax pro eorum unione cum Ecclesia catholica. 

Nec timendum est quod doctrina 6 de Ecclesia catholica ut Corpore 
Christi Mystico ex eo quod in sensu latiore sermo fuit apud theologos 
— et magnos theologos 7 — , de omnibus Christo unitis, 8 Angelis inclu- 
sis, ut constituentibus Corpus Christi Mysticum. 

Quoad criticam motam contra schema, sicut et contra alia sche- 
mata, scilicet, ea esse naturae nimis iuridicae, fateor me nonnisi cum 
quadam difficultate eam intelligere. Sine iure, et sine iuribus, in hac 
vita non vivitur, neque in Ecclesia. 9 

Caritas ipsa sine iuribus et sine iustitia non subsistit. Quasi primum 
opus caritatis est iustitiam, ius omnium tenere et defendere. 10 Pax quo- 
que fructus caritatis, opus iustitiae est, quae dicitur a iure. 11 Iura Eccle- 
siae ordinarie sunt iura ipsius Dei, Nec video ubinam in schemate nimis 
insistatur in iuribus Ecclesiae. 

Nec video quomodo dici possit schema de Hierarchia, non autem 
de populo christiano agere. Capp. I-II agunt indifferenter de populo 
christiano et hierarchia. 12 Cap. VI est totaliter de laicis. Cap. XI agit 
de toto populo, christiano et non christiano. Haec capita perfici poterunt 
ex disceptatione de singulis. 

Quod in schemate sermo fiat de Ecclesia militante et de Ecclesia 
triumphante existimo neminem debere se turbare. Istae locutiones sunt 
traditionales, saltem habent traditionem respectabilem, quamvis sunt 
etiam alii termini forsitan aeque convenientes. 1 * Et sensus in quo su- 
muntur et fidelibus exponuntur etiam in catechismis, recordor bene quo- 
modo explicatum nobis fuit de Ecclesia militante et Ecclesia triumphan- 
te, unde etiam ut fidelibus et pueris exponuntur, sensus eorum 14 valde 
innocens est, longinquissimus ab illo qui in loquela mundana et politica 
ipsis tribuitur. 

Alia non adiungo, sed concludo: schema, generice saltem conside- 
ratum, adhuc mihi placet. 15 



In textu scripto tradito: 1 Schema mihi valde placet. 2 deest. 3 deest. 
4 deest. 5 deest. 6 quoad doctrinam. 7 deest. 8 electis. 9 deest. 
10 deest. 11 deest. 12 de clero. 13 deest. 14 deest. 15 Cum 
quadam sympathia audivi observationem alicuius venerabilis Patris de difficultate 
disceptationis nostri schematis in brevi tempore de quo nunc disponimus. Sed 
disceptatio praesens est potius introductio ad pleniorem disceptationem quae postea 
habebitur. Concludendo: schema generice consideratum valde placet. 

7 

Exc.mus P. D. AEMILIUS BLANCHET 

Archiepiscopus tit. Philippopolitanus in Thracia 

Venerabiles Patres, 

Schema, nobis propositum, capitibus constat inter quae tam ma- 
gnae adsunt differentiae ut appareat diversitas auctorum qui inter se 
materiam diviserunt et neque modo res considerandi neque mente qua 
eas tractant vere consentiunt; ita ut schema unitate indigeat et ex altera 

parte 1 idem obiectum in plures partes distrahatur. Sic, v. g., de episco- 
pis agitur partim in capite de episcopatu ut supremo gradu sacramenti 
ordinis, partim in capite de episcopis residentialibus, partim in capite 
de Ecclesiae magisterio, et passim. Unde fit ut non habeamus sufficien- 
tem et cohaerentem theologiam de episcopatu; quae theologia a nostro 
Concilio specialiter et in primis exspectatur, nam Concilium Vatica- 
num I, cum interruptum fuerit post definitionem infallibilitatis Summi 
Pontificis et antequam de episcopis constitutionem edat, opus incomple- 
tum et quasi claudum reliquit. Quod Concilio Vaticano II incumbit 
perficere. 

Ideo oportet res dispersas in unum colligere et de natura episcopa- 
tus, de munere et officiis episcoporum, de loco quem tenet in Ecclesia 
collegium episcoporum, clare, realiter, substantialiter tractetur. 

De rebus iam in hoc schemate dictis quaedam notanda videntur. 

1 . Saepius quam decet, datur, v. g. et ut tdem exemplum retineamus, 
datur 2 de episcopatu notio nimis exclusive iuridica. Hic et illic iuxta- 
ponuntur canonicae affirmationes et exhortationes piae, quarum additio 
non veram plenamque theologiam constituit: nimis in praesenti sche- 
mate, regulae 3 iustae organisationis, cura auctoritatis et oboedientiae, 
praevalent officiis et functionibus apostolicis, cum necesse sit ut episcopi 
hodierni — non solum sint, ut debent, centrum christianae communi- 
tatis quam docere, nutrire, et gubernare oportet — , sed vere appareant 
ut apostoli, successores apostolorum qui curam et onus habeant* in hoc 
praesenti mundo ex magna parte non christiano, non solum ovium quae 
sunt in ovili, sed ceterarum quae sunt a longe et quarum etiam rationem 
sunt reddituri. Ius suum locum habet et quidem 5 necessarium; sed, hic 
et in aliis schematis partibus, oportet ne omittatur evangelica virtus 
et, e contrario, ut in primo gradu appareat. 

2. In schemate non tractatur de vero et totali statu hodiernae Eccle- 
siae. Ita, ut idem exemplum retineamus? nulla ratio habetur huius facti 
quod numerus episcoporum titularium semper crescit et hodie ad plus 
quam mille accedat (si bene numeravi); et sic longe plus quam tertiam 
partem episcoporum qui sunt in mundo constituat: de iis tamen non 
agitur, ut notatum est heri, 7 ne nominantur quidem: ad eos, in uno loco, 
tantum alluditur in his sat stupendis verbis: « episcoporum sive resi- 
dentialium sive aliorum ». Nonne hic erat locus alicui largiori ac simul 
meliori notioni episcopatus qui non solum territorio definiatur sed mi- 
nisterio et muneri 8 speciali commisso? Theologia mere « notionalis » et 
non « realis », ut ita dicam, quae non respondet verae praxi Ecclesiae 
et quae tam amplo facto est male adaptata, aliquem defectum ostendit 
et aliquid nimis angustum habet. 



CONGREGATIO GENERALIS XXXIII 



235 



3. Idem exemplum retineamus? Potestas gubernii episcopalis vi- 
detur, hic et illic, confundi cum ista iurisdictione qua obiectum particu- 
lare ei assignatur, et si schema, in diversis locis, veras 10 functiones es- 
sentiales episcopi — in quibus potestatem gubernii — agnoscit, nimis 
videtur eas non substantiae episcopatus tribuere, sed alicui delegationi 
Summi Pontificis, ita ut timendum sit ne episcopi appareant velut quidam 
« praefecti » qui nihil habeant de se, sed omnia accipiant de potestate 
centrali. Quod non est bonae et exactae theologiae et contradicit ver- 
bis ab ipso Summo Pontifice Pio IX in notissima epistola adhibitis. 
Theologia huius schematis nimis saepe vincula externa, in locum realis 
et vitalis coniunctionis, videtur substituere. Quod est valde contrarium 
tum historiae, tum rei, tum exspectationi et menti huius temporis. 

Desideratur theologia episcopatus quae datis revelatis, traditioni pa- 
trum et veritati rerum consonet. 

Mihi liceat duo tantum addere: 

Prima nota: Non videtur bonum neque efficax toties et tam instanter 
dicere de auctoritate et iuribus; quas res, ut evidens est, oportet affir- 
mare praesertim in hoc tempore: non hic de substantia sed de modo agi- 
tur: at sufficit haec semel, bene et firmiter dicere. Melius est ac magis 
fructuosum de mysterio loqui quod est primum, cum ius sit tantum vin- 
dicandum ad servitium, non ad dominationem. Haec perpetua repetitio 
de iuribus exercendis a Summo Pontifice et episcopis periculum incur- 
rit non solum suum finem attingendi, sed effectum contrarium produ- 
cendi, cum, nedum ad oboedientiam trahat, fastidium et iram provocet. 
Vera auctoritas non abundat verbis imperii. 

Secunda nota (valde dissimilis): Caveant auctores schematis ut 
verbis in sua vera et iusta acceptione utantur; e. g. verbum « episcopus » 
non habet eundem sensum in omnibus textibus Sacrae Scripturae quam 
in recentioribus documentis et in praesenti statu Ecclesiae. Aut, aliud 
exemplum: si, in textu latino Veteris Testamenti, bis verbo « Ecclesia 
Dei » auctor utitur loquens de coetu populi Israel, nihil deducendum 
est de hodierna Ecclesia, cum idem verbum hic et illic non eadem signi- 
ficet. Vera, proba et solida theologia sanam criticam supponit. Dixi. 



In textu scripto tradito: 1 deest. 3 deest. 3 normae. 4 habent. 
5 deest. 6 e. g. 7 deest. 8 deest. 9 deest. 10 vere. 

Exc.mus P. D. RAPHAEL RABBAN 
Archiepiscopus Cherchensis 

Venerabiles Fratres, 

Veniam peto aliquas facere observationes de schemate de Ecclesia 
de quo agitur. Schema in genere placet, attamen secundum modum. Ra- 
tiones plures iam traditae sunt secretariatui generali. Inter alias: 

1. Nescimus cur sermo de Corpore Mystico Christi separatur a trac- 
tatione de membris Ecclesiae dum hae tractationes stricte et intime con- 
nectuntur inter se. 

2. Itaque non intelligitur cur sermo fit in schemate de duobus gra- 
dibus ordinis, de episcopatu, scilicet et de sacerdotio, et non etiam de 
diaconatu qui ad ordinem pertinet et de quo sermo erit forsitan modo 
quidem iuridico in alio schemate. 

3. Quoad doctrinam in schemate propositam aliquando videtur mo- 
do captui difficili, immo et aliquantulum duro, exponi. Ita v. g. doctrina 
de membris Ecclesiae et de Corpore Mystico Christi. Ista doctrina ita 
exponitur ut e dictis concludi possit sceleratos catholicos esse vere et 
proprie membra Ecclesiae idemque negari sanctis acatholicis qui per 
Christum sanctificantur. Durus est sermo iste; quis audire illum potest? 
Certe influxus Christi in christianos est Capitis in membra. Haberetne 
ergo Christus duo corpora mystica, unum pro catholicis, alterum pro 
acatholicis? Duo corpora unius eiusdemque corporis? Minime sane! 

Ceteroquin non videtur convenire ut in Concilio nostro quod, in- 
ter alia, sibi proposuit viam parare ad uniendos fratres separatos, pro- 
ponantur aliqua quae, cum non sint de fide, remanent discutibilia et 
adhuc perfici possunt sapientissimis theologorum historicorumque discus- 
sionibus et lucubrationibus, cum quoad concepta et facta tum quoad 
modum ea exprimendi. Talia proposita ansam praebere possunt fratri- 
bus nostris quaerendis. Plura necessaria et pulcherrima dicta sunt de 
membris Ecclesiae; bene enuntiatur veritas istis verbis: « Sic nemo sa- 
lutem obtinere valet, nisi membrum Ecclesiae exsistat, vel voto ad eam- 
dem ordinetur ». Optime declaratur piam Matrem Ecclesiam semetip- 
sam scire esse coniunctam, plures ob rationes, cum fratribus separatis; 
fratres separatos habere participationem consecrationis baptismalis et 
communionem aliquam orationum expiationum et benedictionum spi- 
ritualium, immo et aliquam in Spiritu Sancto coniunctionem. Omnia 
ista necessaria et sufficientia optime declarantur plenaque sunt spiritu 

oecumenismi et caritatis evangelicae. Ad quid ergo recursus ille, v. g., 
de quo in n. 9, ad « antiquissimas traditiones », de quarum vera mente 
et de sensu genuino sententiarum aliquorum Sanctorum Patrum hac in 
re, iure adhuc disputatur. 

4. In schemate adhibentur expressiones, utique traditionales et 
nobis scholasticis familiares, attamen minus felices ad exprimendam ve- 
ritatem et ad illam reddendam omnibus acceptabilem. 

Sit exemplum de episcopis residentialibus. In schemate apparet clare 
episcopos in Ecclesia habere potestatem propriam, ordinariam cum ipso 
officio episcopali coniunctam, iuris omnino divini, et ita ad ipsius Eccle- 
siae constitutionem pertinere ut ne ipsa quidem suprema potestate pon- 
tificia aboliri vel in aliud mutari posse. 

Quaero: ad quid totum hoc si talis ordinaria potestas episcoporum 
talibus expressionibus et praerogativis depincta non nisi modo extraor- 
dinario exerceri potest, sicut vult v. g. n. 16? Quae ordinaria sunt, or- 
dinarie exerceri debere puto et nonnisi extraordinarie exerceri non de- 
bere. Certum, teste historia omnibus Ecclesiarum separationibus ante- 
cedente, electiones episcoporum primi immo et secundi saeculi, non 
dedita opera neque consensu tacito Petri successorum, sed potius dedita 
opera legitimorum successorum uniuscuiusque apostolorum factae sunt. 
Exercitium autem istius potestatis ordinariae includebatur in ipsa elec- 
tione ad talem vel talem sedem, utique post acceptam consecrationem 
episcopalem. Coarctio exercitii istius potestatis, ita ut exerceatur solo 
modo extraordinario sicut schema mavult, non ex ipsa natura istius po- 
testatis ordinariae, verum per positivas et successivas leges exstitisse di- 
cendam esse videtur, per evolutionem scilicet acceptabilem, non primatus, 
sed exercitii primatus. Omnia alia, sicut dixi, tradidi secretariatui gene- 
rali. Ideo dixi. 



Textus scripto tradituy. 

Actus Fidei: Credo quidquid dixit Dei Filius, nil hoc verbo veritatis verius. 
Credo quidquid continetur in omnibus articulis fidei, prout exponuntur et docen- 
tur ab Ecclesia catholica romana, sub auctoritate et infallibili Primatu Petri eiusque 
successorum, Romanorum Pontificum. 

Istis declaratis, veniam humillime peto aliquas facere observationes circa 
schema de Ecclesia, prudenti propositum iudicio Patrum conciliarium. 

Cap. I: De Ecclesiae militantis natura. Ultima periodus n. 7, pag. 12, linn. 
23-24, quae sic sonat: « Ideoque sola iura catholica Romana nuncupatur Ecclesia » 
supprimendam esse videtur, tum quia ista periodus plus dicit quam assertum per 
titulum eiusdem n. 7, ubi legitur: « Ecclesia catholica Romana est Mysticum 
Christi Corpus », sive quia id quod erat necessarium iam expressum est in aliis 
lineis istius numeri. Periodus de qua agitur evadit, uti videtur, inopportuna et 
inutilis. 

Cap. II: De membris Ecclesiae militantis, eiusdem necessitate ad salutem. 

1. In n. 8, pag. 15, linn. 3-5, sic legitur: « ... neminemque salvari posse, qui 
sciens Ecclesiam catholicam a Deo per Iesum Christum esse conditam, tamen eam 
renuat intrare ». Rectius dicendum est: «... neminemque salvari posse, qui sciens 
Ecclesiam catholicam unicam ac veram esse Ecclesiam a Deo per Iesum Christum 
conditam, tamen eam renuat intrare ». 

Ratio istius correctionis, vel potius additionis, est in eo quod quamplurimi 
sunt, qui credunt Ecclesiam catholicam a Deo esse per Iesum Christum conditam, 
et renuunt eam intrare, quia aequo iure id credunt, bona quidem fide, de omnibus 
aliis ecclesiis, et tamen sic credentes salvari possunt. 

2. Doctrina in n. 9 proposita de Ecclesiae membris valde est dura et captui 
difficilis! Ibi enim asseritur, explicite et clarissimis verbis, solos catholicos vere et 
proprie membra ecclesiae dicendos esse. Iamvero, talis declaratio viam aperit 
pluribus difficultatibus et insolubilibus sane obiectionibus. Revera: 

a) Puer e catholicis natus, semel ac baptizatus, membrum fit Ecclesiae. 
Quid autem de puero ex acatholicis natus et ab eis baptizatus? Semel ac baptiza- 
tus, fitne, an non, membrum Ecclesiae? Si affirmative, quandonam amittit istud 
ius, essendi scilicet membrum Ecclesiae, si remanet, bona fide, acatholicus? Si 
autem per Baptismum non fit membrum Ecclesiae, quo titulo et quonam iure hoc 
conceditur puero catholicorum, et negatur illi puero acatholico, dum ambo, catho- 
licus et acatholicus, incapaces sunt emittendi actum fidei? 

b) Omnis baptizatus, vi baptismi, subiectus est legibus Ecclesiae (cf. no- 
tam 6, pag. 17). Quomodo hoc concipi potest si baptizati acatholici non sunt 
vera membra Ecclesiae? Societas aliqua non potest leges ferre nisi in proprios sub- 
ditos et in propria membra. 

c) Secundum doctrinam in schemate propositam (vid. etiam n. 5, pag. 11, 
linn. 21-25), scelerati catholici essent vere et proprie membra Ecclesiae, dum 
sancti acatholici, qui per Christum sancti fiunt, non essent vere et proprie membra 
Corporis Christi Mystici. Est aliquid horribile! Influxus Christi in christianos est 
Capitis in membra. Iamvero, habetne Christus duo corpora, unum pro catholicis, 
alterum pro acatholicis? Duo corpora unius eiusdemque Capitis? Minime. 

Ex altera parte, non videtur convenire ut in Concilio nostro, quod, inter alia, 
sibi proposuit viam parare ad uniendos fratres separatos, proponantur aliqua quae, 
cum non sint de fide, remanent discutibilia et adhuc perfici possunt sapientissimis 
theologorum historicorumque discussionibus et lucubrationibus, cum quoad con- 
cepta et facta tum quoad modum ea exprimendi. Talia proposita ansam praebere 
possunt fratribus nostris quaerendis. Iam in nn. 8 et 10 plura, necessaria et 
pulcherrima, dicta sunt de membris Ecclesiae. Ita, in n. 8, pag. 15, linn. 8-9, bene 
enuntiatur veritas istis verbis. «... Sic nemo salutem obtinere valet, nisi mem- 
brum Ecclesiae exsistat, vel voto ad eamdem ordinetur ». Optime quoque decla- 
ratur in n. 10, pag. 16, piam Matrem Ecclesiam semetipsam scire esse coniunctam, 
plures ob rationes, cum fratribus separatis (lin. 7); fratres separatos habere parti- 
cipationem consacrationis baptismalis... et communionem aliquam orationum, ex- 
piationum et beneficiorum spiritualium (linn. 13-14), immo et aliquam in Spiritu 
Sancto coniunctionem (linn. 14-15). Omnia ista, necessaria et sufficientia, optime 
declarantur, plenaque spiritu oecumenismi et caritatis evangelicae. Ad quid, ergo 
recursus ille, de quo in n. 9, ad « antiquissimas traditiones », de quarum vera 

mente et de sensu genuino sententiarum aliquorum sanctorum Patrum, iure adhuc 
disputatur? 

Supprimenda sunt ergo et e schemate delenda videntur quae sequuntur: 

a) periodus « non ponens obicem incorporationis... » quae habetur pag. 15, 
n. 8, lin. 7, quia, ad baptismum quod attinet, obex poni potest validitati et licei- 
tati sed non incorporationi, nisi baptismum sit invalidum. 

b) Totus n. 9, utpote non gratus, male sonans auribus fratrum nostrorum 
acatholicorum et non bene et exacte exprimens doctrinam, quae doctrina potest 
relinqui scholis et alumnis ut ibi magis magisque elucidetur. 

c) Verba « non solum » quae leguntur pag. 16, n. 10, lin. 15. 

d) Periodus quae incipit a verbis « sed sua virtute... » usque ad verbum: 
« incorporentur » (linn. 16-19). 

e) Periodus «... quibus illis solummodo frui licet, qui reapse sunt membra 
Ecclesiae » (linn. 25-26). 

Cap. III: De episcopatu ut supremo gradu Sacramenti Ordinis, et de Sacer- 
dotio. Revera nescimus cur actum sit in isto capite de episcopatu et de sacerdotio, 
et non etiam de diaconatu ut gradus eiusdem Sacramenti Ordinis. 

Cap. IV: De episcopis residentialibus. Legenti n. 14, pag. 23, lin. 23 et seqq. 
clare apparet episcopos in ecclesia habere potestatem propriam, ordinariam, cum 
ipso officio episcopali coniunctam, iuris omnino divini, et ita ad ipsius Ecclesiae 
constitutionem pertinere ut ne ipsa quidem suprema potestate pontiftcia aboliri vel 
in aliud mutart possit. Quaero: ad quid totum hoc, si talis ordinaria potestas epi- 
scoporum, talibus expressionibus et praerogativis depincta nonnisi modo extraor- 
dinario exerceri potest? sicut vult n. 16, pag. 24, lin. 30 et seqq. Quae ordinaria 
sunt, ordinarie exerceri debere puto, et nonnisi extraordinarie exerceri non debere. 
Ceterum, teste historia, omnibus ecclesiarum separationibus antecedente, electio- 
nes episcoporum primi et secundi saeculi, non dedita opera neque consensu tacito 
Petri successorum, sed potius dedita opera legitimorum successorum uniuscuiusque 
apostolorum factae sunt; exercitium autem istius potestatis ordinariae includeba- 
tur in ipsa electione ad talem vel talem sedem, utique post acceptam consacra- 
tionem episcopalem. Coarctio exercitii istius potestatis, ita ut exerceatur solo modo 
extraordinario sicut schema mavult, non ex ipsa natura istius potestatis ordinariae, 
verum per positivas et successivas leges extitisse dicendam esse videtur, per evolu- 
tionem scilicet, non primatus, sed exercitii primatus. 

Expressio, ergo, haec: « nonnisi modo extraordinario exercetur... » non appa- 
ret tam felix ad exprimendam veritatem. Ideo, pro n. 16, sufficere possunt dicta 
in primis 7 lineis, i. e. a lin. 22 usque ad lin. 28, ad verba: « ... in universam eccle- 
siam creditur ». Cetera autem istius numeri omitti possunt. 

Cap. XI: De oecumenismo. Bona sunt quae in schema continentur de oecume- 
nismo, licet ibi non dantur omnia quae dicenda erant. Habebitur occasio loquendi 
denuo de oecumenismo quando sermo erit de schema a commissione praeparatoria 
pro ecclesiis orientalibus parato. In nostro hodierno schemate, et praecise in n. 54, 
pag. 83, linn. 5-25, optime exponuntur rationes quae militant pro mitigatione le- 
gis, nunc vigentis, de communicatione in sacris. Tria tantum verba vellem mutari, 
et quidem lin. 15 ubi dicitur: « Quia tandem ecclesia, licet invito animo, tolerat 
matrimonia mixta... ». Loco: licet invito animo, dicerem: licet rationabilibus ob 
causis. Expressio ita correcta vel mutata, erit forsitan magis conformis spiritui 
oecumenismi. 

Exc.mus P. D. AEMILIUS GUERRY 

Archiepiscopus Cameracensis 

Venerabiles Patres, 

Schema de Ecclesia, in principiis suis essentialibus saltem, mihi pla- 
cet: ratione praesertim triplicis progressus doctrinae in quaestionibus 
maximi momenti, nempe de Ecclesia Corpore Mystico, de episcopatus 
collegialitate, de sacramentalitate episcopatus. 

Decisio ista ultima, vero, actus sane erit inter praecipuos doctrina- 
les Concilii, utpote apta sit imprimis ad unionem fovendam cum fra- 
tribus orientalibus atque, secundo, ad tractatum de sacramento ordinis 
renovandum, utpote tandem exinde consequentiae non parvae oriantur 
quoad relationes inter episcopum eiusque presbyteros. Etenim istae re- 
lationes fundantur super sacramento ordinis atque participatione sacer- 
dotii, quod ab episcopo tamquam a Patre, sicut bene dicitur in cap. III 
schematis, (cito): ex « veluti paternae plenitudinis abundantia » et a 
capite in unitate presbyterii in presbyteris, derivatur. Attamen alius 
optandus videtur ordo ex quo maior sequatur unitas inter capita consti- 
tutionis de Ecclesia, secundum dispositionem ab em.mo card. Suenens 
hodie expositam. 

Unum votum tamen Concilio humiliter proponere cupio. In diversis 
capitibus schematis nulla praesentatur argumentatio de una ex sublimio- 
ribus ac characteristicis Ecclesiae Catholicae realitatibus, scilicet de pa- 
ternitate episcopatus. Sane in cap. IV de episcopis residentialibus dici- 
tur, lin. 9, quod (cito): « regunt ut fidelium patres et pastores gregum 
suorum ». At vox illa « patres » sola habetur atque per transennam di- 
citur. Immo, in nota 5 correlativa, monemur quod hoc verbo (cito) « in- 
dicatur in Ecclesia esse potestatem patris familiarem et potestatem iuri- 
dicam moderari spiritu pietatis qui inter fideles et episcopum interce- 
dere debet ». Sed revera non de mera « potestate patris familiaris », 
qualis in iure romano invenitur, evocanda agitur, etsi spiritu pietatis mo- 
derata. 

Non solum de spiritu, nec de mirabili quadam imagine agitur, vel 
de conceptu quodam sentimentali, sed de vera ac profunda realitate 
constitutionis divinae Ecclesiae catholicae, quae vita est nostra, episco- 
porum, et ex qua verus sensus missionis nostrae hauritur. Et ideo emen- 
datio postulatur quoad hunc punctum in uno vel altero ex capitibus 
schematis de Ecclesia propter tres rationes. 

Vrima ratio: Conceptio haec paternitatis episcopi solidis nititur tum 
Scripturae, tum Traditionis fundamentis: 

Scripturae (cito): « Si decem millia paedagogorum habeatis in Chri- 
sto sed non multos patres. Nam in Christo lesu per Evangelium ego vos 
genui » (1 Cor. 4, 15). Distinguit ergo apostolus Paulus paedagogum a 
patre. Pater autem est ille qui generat i. e. vitam communicat. Pater est 
apostolus quia veram vitam communicat in Christo Iesu, vitam divi- 
nam Spiritus Sancti, vitam gratiae et fidei. Hoc facit « per Evangelium », 
scilicet praedicatione seu nuntio evangelii salutis et mysteriorum com- 
municatione. In hoc sensu, episcopus, successor apostolorum, pater est 
missione sua evangelizationis, sanctificationis ac toto suo ministerio. 

Traditionis: Sufficiat illum commemorare qui, primus, in epistulis 
suis, episcopum signum et centrum unitatis Ecclesiae suae particularis es- 
se ostendit, S. Ignatius Antiochenus: « episcopus, imago Patris »; « non 
ad ipsum, episcopum, sed ad Patrem Iesu Christi eorum (fidelium) di- 
rigitur submissio ». 

Secunda ratio: Realitas illa paternitatis episcopi cum conceptione 
vitali Ecclesiae religionis et hierarchiae cohaeret. Nomen patris epi- 
scopo datum ideam praeclare evocat vitae; conceptioni nimis iuridicae 
de Ecclesia alia substituitur, vitalis, de Ecclesia Dei viventis. Enumera- 
tioni potestatum et iurium praeponitur missionis, muneris spiritualis, 
servitii, doni Patris filiis. Iesus Christus, qui venit Patrem suum homi- 
nibus revelare atque cum ipsis quibus dedit « potestatem filios Dei fieri » 
relationes vivas statuere familiares, voluit etiam paternitatem Dei his in 
terris in Ecclesia, emanationem ac manifestationem visibilem obtinere. 
Haec est hierarchia apostolica; signum esse debet sensibile, veluti sa- 
cramentum paternitatis Dei, ut in theologia orientali diceretur. Tunc 
nomen illud quod capiti supremo hierarchiae apostolicae tribuere gau- 
demus, ipsum vocamus SS.mum Patrem. Nomen illud dico plenissimum 
sensum tunc obtinebit. 

Tertia ratio: Huiusmodi paternitatis episcopi conceptio repercus- 
siones magni momenti in regimen dioecesium in Ecclesia obtinere va- 
let. Conceptio haec episcopo in memoriam revocat propriam promissio- 
nem die episcopalis consecrationis factam, se dandi filiis suis sacerdotibus 
ac populo suo in servitium altissimae caritatis quae in salvandis homi- 
nibus in Ecclesia, quae est corpus mysticum Christi ac communitas fidei 
et caritatis, reponitur ut, sicut dixit Iesus Christus, « ut vitam habeant 
et abundantius habeant ». Dixi. 

Exc.mus P. D. RAPHAEL GONZALEZ MORALEJO 
Episcopus tit. Dardanius, aux. Valentinus 

Venerabiles Patres, 

Postquam tot tantique exc.mi immo ac em.mi Patres locuti sunt vix 
aliquid novum a nobis, praesertim episcopis titularibus, dicendum re- 
manet. Tamen omne « complexum » reiiciens et repetitiones non timens, 1 
relictis quaestionibus in singulis capitibus contentis, humiliter observatio- 
nes quattuor circa schema de Ecclesia in universum praemitto. 

1. Schemati unitas deesse videtur, nam: a) si singulatim capita et 
universim ipsorum distributio perpendantur, nulla reperitur idea centra- 
lis, quae princeps sit et ratio ordinis totius schematis; b) e contrario, satis 
animadvertitur alia capita ab aliis esse redacta et quidem diverso modo: 
alia enim potius doctrinalia sunt et forte nimis synthetice exarata, alia 
vero nimia diffusione laborant, particularia minima referunt, et magis 
iuridica continent. 

Censeo igitur schema reficiendum esse, ita ut: 1) commissio aliqua 
parva, vel saltem unus theologus ei reddat eam unitatem thematicam 
quae deesse reperitur, omnia circa ideam principem disponens, quae vel 
ipsum 2 Corpus Mysticum esse potest, vel potius Ecclesia ut est Mater 
et Magistra; 2) una eademque manus uniformitatem styli curet et debi- 
tam capitum proportionem, iuxta ipsorum doctrinale momentum, resti- 
tuat. 

2. Liceat schema amplissimo titulo ornatur de Ecclesia, evidens est 
omnia in ipso ad Ecclesiam militantem tantum referri. Cum ita sit, nonne 
igitur oporteret ut titulo « De Ecclesia militante » donaretur non iam 
cap. I sed totum schema? Sed potius optandum esset ut tota doctrina 
de Ecclesia tractaretur, vel saltem schemati integro praemittendus esset 
quidam prologus, in quo, ostensa primum doctrina generali de Ecclesia, 
argumenta deinde exponerentur quae Concilium prae oculis habuit ad 
doctrinam de Ecclesia in hoc mundo fusius ostendendam, et quidem no- 
stris temporibus accommodatam. 

Necesse est enim, in toto schemate clariori in luce ponere ea puncta 
quae ab hoc Concilio mundus expectat, quae episcopi et universitates 
ex orbe terrarum postulaverunt, et quae in hac aula multi Patres, etiam 
in hodierna sessione, saepe, cordate et dilucide commemorati sunt. 

3. Plene adhaereo postulatis ab em.mo D. card. Ruffini, ut capp. V, 
VI et XI omnino supprimantur, dispertitis eorum normis, sensu potius 

canonico et disciplinari, inter alia schemata quae eadem magis directe 
pertractant. 

Fundamenta dogmatica statuum perfectionis et status laicalis, prout 
exponuntur in capp. V-VI, colligenda essent vel — ut ipse em.mus card. 
proposuerat, in capite altero schematis reformati, sub titulo de membris 
Ecclesiae, vel in introductione doctrinali proprii schematis, ut alii pe- 
tierunt. 

Quod attinet ad cap. XI de Oecumenismo, iam a Concilio constitu- 
tum est ut in unum documentum componatur cum decreto de Oecume- 
nismo, a secretariatu ad unitatem christianorum confecto, et cum de- 
creto de unitate Ecclesiae, redacto a commissione de Ecclesiis orienta- 
libus. 

4. Iam vero, censeo cap. IX « De relationibus inter Ecclesiam et 
Statum » eodem modo componendum esse in unum documentum cum 
decreto de libertate religiosa a secretariatu ad unitatem christianorum 
fovendam confecto, tum ut omnia simul compleantur in hoc cap. IX 
schematis de Ecclesia, tum — si id opportunius videbitur — ut omnia 
inserantur in schemate de libertate religiosa. 

Animadvertite insuper, venerabiles Patres, in propositione a Con- 
cilio approbata ultimo die sabbato, ad finiendam disceptationem de sche- 
mate circa unitatem Ecclesiae, minime esse praevisum a quo haec tria 
documenta in unum essent componenda: propono igitur ut commissio 
mixta efformetur ex membris tum commissionis theologicae tum com- 
missionis pro Ecclesiis orientalibus tum secretariatus de unitate christia- 
norum, quae commissio non tantum haec tria documenta in unum fun- 
dere curabit — ut iam est a Sacro Concilio constitutum — sed etiam 
haec bina documenta de quibus agimus, scilicet cap. IX « De relationibus 
inter Ecclesiam et Statum » schematis de Ecclesia et decretum de liber- 
tate religiosa. 

His praemissis, liceat mihi exponere simpliciter, quibus oporteat, 
nonnullas preces, quibus certum habeo complures ex Patribus concilia- 
ribus adhaerere. 

1. Omnes qui vel ad defendenda schemata vel ad ipsa impugnanda 
loquuntur, rogandi sunt omittere omnia illa quae, vel modo loquendi 
vel rebus ipsis, distrahant attentionem audientium a veris argumentis 
quae afferre vel impugnare intendunt. 

2. Preces quoque effundo ut priusquam in nostram quisque dioe- 
cesim proficiscamur, nobis tradantur omnia schemata a commissionibus 
praeparatoriis parata; si vero edita nondum sint, ut ipsa editio quanto- 
cius perficiatur. 

3. Credendum sane est eos, a quibus res haec pendet, animadver- 

tisse regulas ipsius Concilii, post experientiam duobus his primis men- 
sibus peractam, denuo retractandas esse: nonnulla enim praecepta maio- 
ris momenti minus valere visa sunt ad depellenda obstacula graviora. 
Verum est providisse his amantissimum nostrum Patrem Papam Ioan- 
nem XXIII, sed prudentiae quoque nostrae est cavere ne haec denuo ne- 
cessaria fiant. 

4. Rogo etiam ut inveniatur ratio apta ut Patres per sufEragium 
possint de singulis emendationibus opinari. Verum est — ut rev.mus 
secretarius commissionis sacrae Liturgiae suo tempore tenuit — in Con- 
cilio Vaticano I suffragationem tantum admissam esse ad illas emenda- 
tiones quas commissio praecipuas retinuisset, conglobatis vel simpliciter 
reiectis ceteris ab ipsa commissione. Sed liceat quoque notare a Con- 
cilio Vaticano I validissimum subsidium abfuisse machinarum electroni- 
carum, quarum valido adiutorio licebit procul dubio una eademque sche- 
dula ad viginti, triginta vel fortasse quadraginta simul interrogationes 
respondere. 

5. Postremo: Nonne fieri posset ut suffragationes, praesertim cum 
multae in ipso die sint, perficerentur disceptatione in aula interrupta? 
Nisi haec ita fiant, non video quomodo possint attente considerari altis- 
sima illa quae venerabiles Patres conciliares, post accuratam meditationem, 
in medium protulerint. Dixi. 



In textu scripto tradito: 1 deest. 2 deest. 

11 

Exc.mus P. D. CAROLUS MACCARI 
Episcopus tit. Emmausensis 

Venerabiles Patres, 

Schema nobis propositum, quamvis tempus congruum ad maturius 
perpendendum defuerit, videtur in genere probandum, immo sincera 
laude gratoque animo excipiendum. Nam summam exhibet hodiernae 
doctrinae de Ecclesia quae claritate et vigore praestat nostraeque aetatis 
necessitatibus respondere contendit. Non video igitur — dicam humili 
sinceritate — , quibus validis et obiectivis rationibus propositum sit 
ut schema totum 1 funditus recognoscatur atque integre renovetur. Haec 
mea generalis probatio emendationes minime excludit, quae in schemate 
tanti momenti peropportunae esse poterunt... 2 

Agitur enim de quaestionibus, quae nostris temporibus maxime 

etiam inter catholicos agitantur: fuse igitur et profunde tota haec mate- 
ria tractanda est, ita ut documentum solemne — doctrina viva at non 
vaga confectum — in Sacrosancto Concilio promulgandum paretur, 
prout viri catholici cleri populique christiani instanter exoptant. 

His praemissis, nonnullas animadversiones subiiciam quae ad cap. VI 
de laicis spectant, quaeque utiles aliquatenus forsitan esse poterunt in 
textus emendatione. 

Vos omnes, venerabiles Patres, probe nostis partes, quae hodie laicis 
tribuuntur in apostolatu catholico. Saepe passim audivistis et legistis 
hanc nostram aetatem appellari posse « horam laicorum », qui « promo- 
tionem » vel « emancipationem » nostris temporibus in Ecclesia obti- 
nuissent. Dictiones huiusmodi, ut iam notavit Pius XII sanctae memo- 
riae? male sonant et periculo non carent, eo quod christifideles, praeser- 
tim iuvenes, exinde falso concludere possent cooperationem laicorum in 
apostolatu Ecclesiae esse aliquid prorsus novum in ipsa Ecclesia. 

Quod autem hodie laici magis magisque activas et conscias partes 
habent in apostolatu Ecclesiae, hoc omnibus manifesto patet; idque pro- 
cul dubio sane iucundum est et maximi momenti, ut Corpus Christi 
Mysticum novas semper acquirat vires novaque capiat incrementa. Quare 
opportunum admodum in schemate doctrina de laicis non ita proponitur, 
ut argumentis mere extrinsecis et contingentibus innitatur (v. g. ratio- 
nes petendo a parvo numero sacerdotum, ut saepe fit), sed modo stricte 
dogmatico et positivo exhibetur atque evolvitur: actuosiores scilicet 
partes, quas laici nostris diebus habent in apostolatu Ecclesiae, utique 
de facto oriuntur etiam ex auctis ubique necessitatibus apostolicis, sed 
in primis et per se oriuntur ex alia ratione, et quidem altiore ac nobi- 
liore, quae est nostra incorporatio Christo Mystico, cuius membra viva 
efficimur per baptismum et corroboramur per confirmationem... 4 

Haec doctrina si sollemniter proclametur in Concilio, et quidem per 
synthesim claram et concinnam, non pauca beneficia exinde consecutura 
praevidentur. Haec proclamatio enim, inter alia, causa erit laetitiae in- 
numeris sacerdotibus et laicis, qui in hoc campo laborant, ipsorum actio- 
nem apostolicam melius diriget atque confirmabit, nonnullaque dubia 
atque incertas vel periculosas opiniones dissipabit. 

Materia, igitur, in cap. VI tractata, eiusque expositio generatim pla- 
cet, sive quia perspicuam synthesim praebet quaestionum, de quibus 
hodie multum sed non semper recte disceptatur, sive quia modo tem- 
perato et firmo nonnullas fugat dubitationes atque errores, et 5 aliquos 
graviores, non ignorat. 

Mihi liceat tamen 6 has breves quoad textum animadversiones fa- 
cere: 



246 



ACTA CONC. VATICANI II - PERIODUS I 



1. Ad n. 22, pag. 37, brevior et clarior definitio « laici » deside- 
raretur; 

2. Ad n. 23, pag. 3 8..., 7 fortasse clariore in luce ponendi essent ef- 
fectus sacramenti confirmationis, vi cuius fidelis fit miles spiritualis mi- 
litiae ad regnum Dei promovendum et defendendum,.. 8 ; 

3. Ad eundem numerum, in eadem pagina, verba linn. 2-3, « neces- 
sitates et desideria sua patefacere possunt laici » non satis perspicue 
significare videntur actuosam sociamque operam a laicis praestandam; 
quam quidem cooperationem non licet ita imminuere atque extenuare, 
ut propria laicorum actio eorumque operandi ratio nimis compescatur; 
doctrina Romanorum Pontificum hac in re plus concedere videtur; ce- 
terum, ut experientia docet* si cupimus adiutricem laicorum operam 
efficacem, ardore plenam eamque docilem, opportunum est ut congruum 
spatium relinquatur christifidelium actioni et in eorum opera maior 
fiducia reponatur; 

4. Ad n. 25, pag. 40: sermo est de Actione Catholica in contextu..., 10 
qui ex una parte nimis coarctare videtur campum ipsius Actionis Ca- 
tholicae (dicitur « in rebus mere religiosis »), ex altera vero parte vide- 
tur extendere appellationem, Actionis Catholicae propriam, ad alia opera 
atque apostolatus associationes, quae « Actio Catholica » proprio sensu 
dici nequeunt; hucusque enim strictiore et proprio sensu Actio Catholica 
appellata est, in documentis Summorum Pontificum, peculiaris illa apo- 
stolatus forma, quae directe subiicitur sacrae hierarchiae ac proinde 
quemdam publicum officialemque characterem prae se fert. Cum de hac 
quaestione, ut puto, rursus agendum erit in schemate de laicorum apo- 
stolatu, definitiva solutio huius quaestionis magni 11 momenti heic non 
praeveniatur. Quapropter verba « quae participatio nominis Actionis Ca- 
tholicae usu venit », in linn. 14-15, viderentur vel supprimenda — eo 
magis quod incisum constituant — , vel hac fere ratione emendanda: 
« quae participatio, si forma organizata sub directa ... 13 auctoritatis ec- 
clesiasticae subordinatione exprimitur, nomine Actionis Catholicae usu 
venit »; periodus, vero, quae immediate sequitur, compleri deberet iuxta 
v. g. felicem dictionem primae Romanae Synodus: « Ideo Actio Catho- 
lica aliaque apostolatus opera » etc. Haec autem dicta sunt non ob mi- 
norem aestimationem aliarum apostolatus associationum, quae splendi- 
dam eamque desideratam atque efficacissimam coronam Ecclesiae for- 
mantj 13 sed ut Actioni Catholicae, iuxta pontificia documenta, specialis 
natura ac speciale munus inter omnes apostolatus formas servetur. Dixi. 



In textu scripto tradito: 1 deest. 2 textus utique perfici potest, immo 
debet, ut eius partes aptius inter se cohaereant, et expositio, quandoque, maiore 

polleat efficacitate. 3 deest. 4 qua non solum officio tenemur aedificandi 
et tuendi regnum Dei in nobismetipsis, sed etiam illud propagandi atque defen- 
dendi apud fratres. 5 deest. 6 deest. 7 linn. 11-12. 8 Qua de 
causa confirmatio considerari potest sacramentum proprium apostolatus catholici 
(cf. concinna et lucidissima expositio S. Thomae in parte III Summ. Theol., q. 72). 
9 deest. 10 quodam. 11 summi. 12 specialique. 13 efiormant. 

12 

Exc.mus P. D. THOMAS HOLLAND 
Episcopus tit. Etennensis, c. s. d. Portus Magni 

Venerabiles Fratres, 

Ingenue confiteor, primo intuitu, hoc schema valde placuit et adhuc 1 
bonum opus illud considero — notetis bene\ « considero », non « desi- 
dero » {qui bonum opus desiderat aliam rem desideratf — . Attamen, lydio 
lapide applicato ad punctum huius schematis 3 quod etiam bonum opus 
est episcopatus* deficit a legitimis exspectationibus. Et hoc non dico 
(pace totius Conferentiae episcopalis principatus 5 Monacensis) quia epi- 
scopus sum titularis, sed quia fratres nostri separati legitime hic — et 
alibi, ut credo 6 — nobiscum stant in exspectanda completione doctrinae 
Vaticani I in hac re. Hoc est in votis; aliquo modo est et 7 in promissis. 

Nunc vero, parturiunt montes et exit — non certe ridiculus mus — 
sed tenuior macilentiorque tractatus, qui animum dubio pulsat utrum 
adaequata studia in re requisita facienda adhuc sint, vel utrum affectus 
aliquis reverentiae 8 eorum adaequatam expressionem impediat. Certe non 
deberet impedire; nam y Fratres mei venerabiles, 9 si de una veritate no- 
strae fidei edocti luculenter sumus in hac aula, est de veritate necessita- 
tis 10 primatus Summi Pontificis. Gratias agamus Deo super hoc inenarra- 
bili dono eius. 11 

In alia parte schematis, ni fallor, apparet praeprimis manus unius 
eximii theologi, qui abhinc triginta et amplius annos doctrinam tradebat 
hic Romae 12 de magno et glorioso Corpore Christi quod est Ecclesia. 
In illis annis, qui ad eius pedes sedebant, sive in exercitationibus prac- 
ticis sive in cursibus peculiaribus, ut puta de Corpore Christi in Patribus 
graecis, exinde quadam visione frui potuerunt, qua plura et praeclara, in 
opere redemptionis dispersa, in unum cohaerebant, luce vivida perfun- 
debantur et ad praxim provocabant. 

Hanc partem schematis ergo... 13 grato animo accipio. Quae mea 
gratitudo et vestra erit, Fratres venerabiles, si memineritis quod huius 
theologi doctrina ad litteram f ere inventa est in litteris Encyclicis Mystici 

Corporis. Utique, Pius enim Papa XII, beatae recordationis, dum filiis 
bello distractis loqueretur de honore, dignitate et sublimitate pertinendi 
ad illud Corpus in quo omnes eadem veritate, Spiritu et pane, usque 
ad vitam perennem enutrimur, in verbis fere locutus est huius theologi 
de quo est sermo. Et laetus omnino sum hanc 14 occasionem arripere illi 
gratias reddendi ... 15 ex corde... 16 

Age vero, hoc schema nostrum tam proficua doctrina refertum, die- 
bus prioribus occasio facta est voces hinc inde audiendi, quae, ut non 
unus ex nostris ingenue fassus est, prima iecerunt semina profundae 
deiectionis animi de futura sorte huius Vaticani Concilii II. 

Ex una namque parte, explicite abdicata est ulla spes ut schema se- 
riam considerationem in aula nancisceretur. Ex altera parte, nonnulla 
dicta sunt, modo certe concionatorio, quae in posterum difficiliorem 
reddant viam, qua magna talenta huius Concilii, vifibus consertis, simul 
in refectione huius schematis collaborent. 

Mihi ergo, anxio animo de schemate cogitanti, occurrit notum illud 
principium: « Distingue tempora et concordaberis iura ». Ideo rogo vos, 
Fratres venerabiles, estne nostrum propositum in omnibus vocibus a 
Concilio proferendis, semper eodem tenore, stylo, et accentu loqui? Vel 
paulo aliter rogo: 17 quae a nobis dicenda sunt ad easdem semper diri- 
genda sunt 18 personas? Si « utique » dicendum est, tunc vere angustia- 
mur. Ego non video quomodo non erit valedicendum multis quae Conci- 
lium forsan dicere debet; amplius non video quomodo de quibusdam 
capitibus doctrinae apte et adaequate unquam loqui poterimus. Quod 
praecise a quibusdam, ut in praesentibus disceptationibus panditur, nunc 
vere timetur. 

Ego, vero, crediderim quod aliter res se habeat; et hic libenter se- 
quor exc.mum Lefebvre: nec admodum quassatus sum rationibus heri 
in contrarium adductis. Quaedam, putaverim 1 * documenta paranda 
sunt ... 20 quae directe homines universos respiciunt, ubi veritates de 
opere Redemptionis in Christo et Ecclesia, stylo fluido, ab omni techni- 
calitate purgato, amanter et humiliter, « kerygmatice » si vultis, prae- 
conium habeant. Ibi nullatenus ut iudices sed ut pastores, fratres, con- 
servi, co-redempti, loquamur. Ulterius, divisiones gratiarum sunt. Ex iam 
actis in hoc Concilio, apparet qui inter nos necessario charismate donen- 
tur, ut talibus documentis operam navent. Ideo, 21 deputentur nunc illi 
Patres qui medicamentum misericordiae populo melius sciant praebere. 
Audiatur clare haec vox; est enim vox valida et vera Ecclesiae; et ma- 
nus illico ad opus mittantur, ut nos in proxima sessione approbemus 
quod interim confectum fuerit. Hoc ergo dictum sit de uno genere docu- 
mentorum. 



CONGREGATIO GENERALIS XXXIII 



249 



Nunc vero, nonne oportet ut alia habeantur documenta in quibus 
prout necessarium est, et semper erit, Ecclesia sibi ipsi loquatur? Non 
enim hodie, in societate pluralistica, adhuc possibile videtur ut eisdem 
vocibus, eisdem documentis, Ecclesia omnibus hominibus loquatur, et 
identidem simul iudicium ferat de thesauris in deposito revelationis con- 
tentis eo modo ut theologi, praedicatores, studentes theologiae indesi- 
nenter illuminentur, pascantur et in profundiorem veritatis intelligentiam 
ducantur, ut olim semper factum est a Conciliis. 

Iam dixi in exordio quomodo ex unius theologi doctrina de Corpore 
Christi quod est Ecclesia plures e nobis profectum magnum habuimus, 
qui a magisterio ordinario postea in communem fidelium usum large ef- 
fusus est. 

Praebeamus et nos, venerabiles Fratres, digna et serena fidei 22 mo- 
numenta quibus, mediante pastorum meditatione et praedicatione, postea 
indeficiens lumen et pabulum fidelibus prostet. Certe omni cura labore- 
mus etiam in his, ut positive, pastoraliter et oecumenice progrediamur, 
quantum fieri potest. At consentiamus quod ipsa materia subiecta de qua 
agimus, exigit et ipsa tractationem aptam et adaequatam, quae non il- 
lico omnibus hominibus pervia est... 23 

Praeses: Tempus finitum est, exc.me Domine! 

Orator: Dixi! 



In textu scripto tradito: 1 Etiam nunc. 2 deest. 3 eius 4 iuxta 
S. Paulum bonum opus est, scil. episcopatum. 5 episcopi. 6 deest. 

7 deest. 8 quidem reverentialis. 9 deest. 10 sumus ex experientia 

in hoc Concilio, est de necessitate. 11 deest. 12 deest. 13 vere. 

14 deest. 15 quam maximas. 16 Nam omnes scitis, venerabiles Fratres, 
quantum solatii tunc fuerint illa verba; quantae utilitatis et frugis usquedum 
manent. 17 deest. 18 dirigere. 19 deest. 20 ut puto. 21 deest. 
22 deest. 23 In genere ergo, relate ad hoc schema (et forsan omnia theologica) 
propono: maneat alibi discutiendum; demptis capitibus quae melius cum aliis 
materiis cohaereant. Ulterius abbrevietur, emendetur, in quantum res ferat, pur- 
getur a nimio iuridismo et ceteris. Attamen quae ex antiquissima traditione requi- 
runtur ad iurium Christi Corporis in terris expressionem et conservationem, intacta 
maneant. Interim et alia vero parentur monographa, nomine totius Concilii postea 
edenda, in quibus soluto sermone posthabeatur omnis alia voluntas, nisi illa infun- 
dendi oleum et vinum in hominum plagas eosque in stabulum ducendi. Et stabulum 
est etiam Ecclesia, omnesque nos, pro modulo, sumus stabularii. Nescio vero utrum 
omnia quae dicenda habeamus, quasi ex stabulo dici possint. 

13 

Exc.mus P. D. ALBERTUS DEVOTO 
Episcopus Goyanensis 

Em.me Praeses, venerabiles Patres, 

Generalia dicam et particularia scripto tradam. 1 

Ut praecipua inter quaestiones in hoc Concilio tractandas, enixe de- 
siderabatur ea quae ad naturam et constitutionem Ecclesiae refertur. 

Sed quid a non paucis episcopis, sacerdotibus et fidelibus desidera- 
batur dicendum circa thema tanti momenti? 

Imprimis descriptio biblica Ecclesiae, non tantum modo essentiali 
facta, sed etiam modo, ut ita dicam « existentiali », i. e., ratione habita 
eius incarnationis in hoc mundo. Haec descriptio, peroptime facta est 
ab ipso Christo Domino in parabolis de regno Dei, in quibus Ecclesia 
non praesentatur ut aliquid perfectum et ideale, sed ut opus quod 
— etsi sit divinum — tamen ab hominibus in historia faciendum est. 

De facto omnes scimus Ecclesiam omnes difficultates proprias suae 
incarnationis pati, quae difficultates non tantum ab extrinseco, sed etiam 
et praesertim ab intrinseco, i. e. a peccatis et limitationibus membrorum 
proveniunt. Ecclesia enim quae nunc est in via ad Patriam, tantum 2 
erit sine ulla ruga et sine ulla macula in adventu Domini sui in fine saeculi. 

Ex alia parte desiderabatur clara et evidens revalorizatio notionis 
totius « Populi Dei », per Baptismum congregati, ut initium totius con- 
stitutionis de Ecclesia. 

Tertio loco, attendebatur Concilium loqui modo praeciso de collegia- 
litate episcopatus eiusque responsabilitate in totam Ecclesiam, necnon 
de ambitu episcopalis functionis. 

Desiderabatur etiam positiva acceptatio et stimulatio liberae opi- 
nionis publicae in Ecclesia, quae ad exercitium potestatis regiminis mul- 
tum iuvat, ita ut sine illa, tale exercitium vix aut ne vix quidem, op- 
portuno modo exerceri possit. 

Forsitan, quod magis attendebatur a Concilio Vaticano II, erat prae- 
sentatio Ecclesiae in sua evangelica simplicitate et in suo spiritu pauper- 
tatis, ita ut vivum et authenticum testimonium daret coram mundo ho- 
dierno, suam missionem in praesenti vita non esse dominationem, sed 
regnum Dei aedificare praesertim in servitute pauperum et eorum qui pa- 
tiuntur. 

Sed reapse, schema ut iacet non respondet his legitimis et sinceris 

aspirationibus multorum fidelium. Ergo totum schema recognoscatur, ita 
ut melius et clarius appareat credentibus et non credentibus verus vultus 
Ecclesiae Christi. Dixi. 



In textu scripto tradito: 1 deest. 3 deest. 
Animadversiones additae: 

Praeter haec, circa schema nobis propositum haec notanda sunt in concreto: 

1. Imprimis quoad materiam: 

a) Primum caput, quamvis de natura essentiali Ecclesiae bene agit, tamen 
non satis eius realem conditionem in hoc mundo exprimit; 

b) non pauca bona dicuntur cum de laicis loquitur, sed notandum materiam 
in nn. 24 et 34, potius ad schema de apostolatu laicorum pertinere; 

c) n. 10, ubi de unione cum separatis, ad schema de unitate transeat. 

2. Deinde quoad ordinem servatum: 

a) Doctrina « de magisterio », cap. VII, cum doctrina de episcopis coniun- 
gatur, ita ut non appareat tanquam aliquid absolutum et segregatum a toto; 

b) Doctrina « de necessitate Ecclesiae » coniungatur — ut in aula dictum 
est — cum doctrina de natura et fine Ecclesiae; 

c) ubi res est de episcopis, videtur melius ordo inversus, ita ut incipiatur 
a notione collegii episcoporum; 

d) munus annuntiandi Evangelium ad ipsam naturam Ecclesiae pertinet, 
ergo substantia cap. X ad cap. I transeat, reliqua vera ad schema de missionibus. 

3. Denique quoad indolem seu modum: 

a) Schema est valde diffusum et repetitiones non necessarias habet; 

b) saepe, cum omnes casus possibiles examinare vellet in minimis immora- 
tur, et sic facile non tantum claritas, sed etiam ipsa medulla constitutionis evane- 
scit (v. gr. pag. 23, lin. 11 ss.); 

c) modus loquendi, potius biblicus sit quam iuridicus, non praecise ratione 
citationum textuum S. Scripturae, sed ratione spiritus et orientationis materiae. 

Conclusio: Schema recognoscatur ad sensum emendationum propositae, reti- 
nendo ea elementa, quae bona sunt. 

14 

Exc.mus P. D. IOSEPH VAIRO 

Episcopus Gravinensis et Montis Pelusii 

Huius constitutionis de Ecclesia schema, venerabiles Patres, mihi 
iuxta modum placet. 

Placet enim cum, ex una parte, militantis Ecclesiae fundamentalem 
structuram ac divinam missionem a Christo Domino Conditore statutas, 
et clare tradat, et firmiter tueatur, ex altera autem, eandem Ecclesiam, 
non sub aspectu tantum apologetico et institutionali..., 1 sed sub aspectu 
quoque dogmatico et mystico proponere intendat. Eam enim exhibet 

tamquam mysticum Christi corpus natura theandrica praeditum, fidei 
obiectum et mysterium, Incarnati Verbi mysterio assimilatum; eandem- 
que, et hierarchicam seu iuris, et charismaticam seu caritatis, unam esse 
Ecclesiam affirmat. 

In quo schemate tamen quaedam desiderantur, quae negligenda non 
esse duco. Desideratur amplior Ecclesiae prospectus quae, licet diver- 
sis sit in statibus, una eademque est in tempore peregrinationis et in 
aeternitate mansionis — ut verbis S. Augustini utar — , duas vitas sibi 
divinitus praedicatas et communicatas noscens, quarum altera est in via, 
in opera actionis, ubi habentur mali permixti, altera vero in patria, in 
mercede contemplationis, ubi mali commixti non erunt... 2 Ecclesia enim 
peregrinans essentiali et immanenti intentione, sicut via ad terminum et 
ordo ad finem, ad caelestem Ierusalem tendit. 

Schema vero Ecclesiam militantem, seu peregrinantem, effert absque 
hoc ipsius necessario contextu, eiusque finem videtur innuere, in cap. II 
praesertim, in n. 8, esse tantum individualem animarum salutem pro- 
movere ac spondere. Quod quidem in dubium revocari nequit, cum plane 
verum sit personam Deo et sibi existentem, ad Dei gloriam ac ad suam 
ipsius perfectionem esse creatam. Obliviscendum tamen non est nos 
vitam aeternam, animarum salutem, Dei gloriam, nostramque plenam 
perfectionem liberrimo et amantissimo Dei consilio adepturos esse in 
aeterna et perfecta communione, qua omnes electi, unum in Christo effor- 
mantes, divinam participent vitam, Deum sicut est videntes eumque lau- 
dantes et perfecta caritate diligentes ac perenni beatissimo gaudio fruen- 
tes. Quae perfecta communio illa est caelestis urbs Ierusalem, beata pa- 
cis visio, dotata Patris gloria, respersa sponsi gratia, quae agno imma- 
culato, sponsa non habens maculam et rugam exhibetur... 3 

Desideratur praeterea in schemate nexus illustratio inter Corpus Chri- 
sti Mysticum et Trinitatis mysterium. In eo enim analogia tantum cum 
mysterio Verbi Incarnati innuitur. Corpus Christi Mysticum, revera, 
divina et humana communio (coinonia) est, qua ineffabilem in simplici 
naturae unitate communionem Patris et Filii et Spiritus Sancti, homines, 
cum Christo Verbo Incarnato concorporales effecti, quodammodo parti- 
cipant et imitantur. Est igitur Ecclesia, ut S. Cyprianus docet, de uni- 
tate Patris et Filii et Spiritus Sancti plebs adunata... 4 Quam ob rem Ec- 
clesia, cum sit personarum communio, minus recte, ut iam in aula nota- 
tum est, « persona mystica » in schemate mihi videtur appellari. 

Malim dein evidentius in schemate emineat munus centrale, quo 
doctrina Corporis Christi Mystici, in synthesi catholicae veritatis, et fide 
credendae et operosa caritate perficiendae, fungi possit et debeat. Thema 
enim, quod divinus Magister in sua praedicatione continenter et multi- 

farie evolvit, est Regnum Dei, quod est Ecclesia. Doctrina ceteroquin 
Corporis Christi Mystici, integrum corpus operis Filii Dei Incarnati 
complectens, ut docet S. Irenaeus..., 5 tum fidei veritates, tum vitam ac 
mores singulorum fidelium, christianarum societatum, maxime vero Ec- 
clesiae, opus apostolicum ad Christum velut ad centrum refert, eaque 
omnia ad perfectam, ac fructuosam, in veritate et caritate, unitatem re- 
digit. 

Malim etiam sacerdotium stricte sumptum, hierarchicum semper ap- 
pelletur, non vero ministeriale, cum universali sacerdotio christifidelium 
quoque quoddam, limitibus bene definitum, ministerium agnoscendum 
sit. Ita — ut unum exemplum afferam — , sponsi, cum sint ministri, 
et quidem ordinarii, matrimonii sacramenti, personam, in casu, Christi 
gerunt. Sacerdotium hierarchicum, autem, velim consideretur veluti so- 
lidalis structura in Christi Corpus vitaliter inserta, cuius vertex est Ro- 
manus Pontifex, Beati Petri successor, et Christi Vicarius, qui Petra 
permanet super quam Ecclesia aedificatur ... 6 et fratres in fide confir- 
mat ... 7 et totum Christi gregem pascit... 8 Huius sacerdotii plenitudo et 
fecunditas in episcopis inest, qui collegio apostolorum succedunt, eo- 
rumque missionem docendi omnes gentes easque sanctificandi et regen- 
di ... 9 in aevum continuant. Quod sacerdotium etiam presbyteri tanquam 
episcopalis ordinis cooperatores vere participant. 

Malim insuper relationes inter Ecclesiae magisterium et civitatis au- 
tonomiam quae dicitur, accuratius et profundius perpendantur, praeser- 
tim ad quaestionem quod attinet de authentica interpretatione iuris na- 
turae. Quaerendum esse mihi videtur utrum magisterii Ecclesiae com- 
petentia sit exclusiva, ita ut civitas hanc authenticam interpretationem 
semper ab Ecclesia repetere debeat an ipsa civitas polleat naturali auto- 
noma competentia ea iuris naturae principia authentice interpretandi 
quae ipsius constitutionem respiciant. 

De identitate, tandem, Corporis Christi Mystici cum Ecclesia Apo- 
stolica Romana, hoc notandum censeo: eam esse omnino veram, quamvis 
inadequate, ut verbo Scholae utar, intelligenda sit. Ecclesia Apostolica 
Romana est Corpus Christi Mysticum qua Ecclesia peregrinans. Attenta 
divina methodo Incarnationis nihil mirum quod Corpus Christi Mysti- 
cum, vitam terrestrem degens, quadam geographica determinatione de- 
finiatur. 1 * Roma, enim, universo caritatis coetui praesidens (prokatemene 
tes agapes), ut ait S. Ignatius Antiochenus..., 11 est via unica et neces- 
saria qua ad patriam pergimus. Dixi. 



In textu scripto tradito: 1 cui etiam in Conc. Vat. I constitutionibus dogma- 
ticis de fide (Denz. 1793; 1794) et I de Ecclesia (Denz. 1821-1840) consultum 

fuit. 2 (cf. S. Aug., Brev. coll. cum Don. III, c. 10, n. 20 et In loann. Ev. 
tr. 124, 5). 3 (Eph. 5, 27). 4 (De Or. Dom. c. 23). 5 (Adv. Haer. 
1. 1, c. 9, n. 4). 6 (AT/. 16, 18). 7 (I*. 22, 31). 8 (Ia 21, 15 ss.). 
9 (Af/., 28, 18-19). 10 designetur. 11 (S. Ign. Ant. Ad Rom. E. P. 52). 

15 

Exc.mus P. D. FRANCISCUS HENGSBACH 
Episcopus Essendiensis 

Venerandi Patres, 

Animadversiones et vota plurium Patrum, relate ad nostrum sche- 
ma, approbo. Laudo laborem in eo contentum; sequor criticam factam 
ab em.mis card. Lienart, Alfrink, Dopfner, Ritter, Gracias et Frings; 
porro criticam cuiusdam clericalismi et iuridismi in eo occurrentis. Se- 
quentia tamen puncta addere velim: 

1. Tamquam initium totius schematis ponatur aliquod caput quod 
agat de Iesu Christo, Capite et Domino suae Ecclesiae. Rationes hae 
sunt: a) Primatus et excellentia Christi relate ad Ecclesiam magis ita 
pateret; b) fundamentum christologicum clarius appareret omnis eccle- 
siologiae; c) speciale caput de Christo in initio decet, cum conclusio 
totius schematis speciale caput est de Beatissima Virgine. 

2. Consentio iis qui desiderant assumptionem schematis de Beatis- 
sima Virgine tamquam partis huius schematis. Ratio est: Clarius ita ap- 
paret fundamentum christologicum omnis mariologiae. Hoc multum con- 
ferre potest ad fovendam pietatem erga Beatissimam Virginem apud ca- 
tholicos et non-catholicos. 

3. Propono ut funditus reformetur cap. IX de relatione inter Eccle- 
siam et Statum. Caput enim, uti iacet, non satisfacere videtur toti ho- 
diernae doctrinae ecclesiasticae de hac relatione inter Ecclesiam et Sta- 
tum; praesertim prout a Pio Papa XII evoluta est. Auctores insuper 
catholici et quidern 1 bene meriti iniuste censurari videntur. 

4. Propono ut secunda pars cap. VI, de laicis, quae agit de aposto- 
latu laicorum, coniungatur, tamquam pars doctrinalis, cum schemate de 
apostolatu laicorum. Hoc melius fieret in subcommissione aliqua mixta 
ex membris utriusque commissionis. Hoc idem fiat quoad cap. IX de 
relatione inter Ecclesiam et Statum. Ratio: De eadem materia, etsi sub 
diverso aspectu, agitur in utraque commissione. Requiritur ergo aliqua 
correspondentia inter ea quae doctrinaliter dicuntur in schemate theolo- 
gico, et ea quae practice dicuntur in schemate de apostolatu laicorum. 

5. Ad utrumque caput, de laicis et de relatione inter Ecclesiam et 

Statum, haec mihi addere liceat. In cap. VII, de magisterio, loquimur de 
cooperatione laicorum cum magisterio Ecclesiae. Postulatur in n. 34, 
lin. 11 ss., ut a magisterio ecclesiastico laici adhibeantur tamquam periti 
in rebus, ex. gr. iuridicis et socialibus. Cur hoc postulatum non appli- 
camus ad nostrum laborem? Sumus cum Romano Pontifice supremum 
magisterium in Ecclesia. Loquimur de quaestionibus hic, quae summi 
momenti sunt in vita sociali et publica, praesertim pro laicis. Commissio 
de apostolatu laicorum certo aliquos laicos competentes invenire posset 
qui nos tamquam consultores multum iuvare possent. Dixi. 



In textu scripto tradito: 1 deest. 

Exc.mus P. D. MICHAEL DOUMITH 

Episcopus Sarbensis Maronitarum 

Venerabiles Patres, 

In votis episcoporum fuit ut Vaticanum II aliquam constitutionem 
de episcopis ferat, complementariam constitutionis Vaticani I de Romano 
Pontifice, in qua successores apostolorum, sive in collegio sive siriguli, 
describerentur in suo munere pastorali, ut habeatur completa expositio 
doctrinae de hierarchia ecclesiastica tam pro catholicis quam pro fratribus 
separatis, qui sic agnoscerent episcopum quem noscunt et non tam mi- 
rarentur de ipso Romani Pontificis primatu. 

Loco huius optatae constitutionis, habemus schema de Ecclesia in 
genere, ubi inter alia, de potestate episcopali tractatur, et modo tam 
analytico, ut inde ipsa res obscuretur. Ad quod probandum, praetermis- 
sis aliis quae scripto remittam, 1 sufficiat afferre aliquas animadversio- 
nes de episcopis: 2 

1. Cum episcopalis potestas describitur, frequenter memorantur mo- 
nita ad bene utendum de hac potestate et frequenter memoratur 3 prima- 
tus Romani Pontificis a quo pendet haec potestas; 4 sicut mater quae filio 
dat aliquod ludibrium et quae timet ne illud frangat. 

2. Ipsa potestatis descriptio est incompleta: 

— In ordine mystico: affirmatur ... 5 episcopatum esse supremum 
gradum sacramenti ordinis, sed non dicitur quid sit sacerdotium in 
seipso, nec quid sit in sua habitudine ad sacerdotium Christi et ad Cor- 
pus Christi, sacramentale et mysticum, et vix dicitur quis sit locus epi- 

scopi relate ad suum presbyterium et ad suam Ecclesiam et ad aposto- 
latum. 

— In ordine iuridico: affirmata triplici potestate episcopi, non 
concluditur quod habet iure divino accuratam potestatem pascendi gre- 
gem, nec enuntiatur quid in iure providendum sit ut haec potestas vere 
et plene exerceatur. 

3. Haec descriptio, analytice facta, consecrat disciplinam vigentem, 
quae non est — ut videtur 6 — immunis ab omni aequivocatione. 

In schemate distinguuntur potestates ordinis nempe, regiminis et 
magisterii, et de illis tractatur, diversis in locis sine ulla connexione. 
Porro haec distinctio, utilis in expositione, fit captiosa si sumitur ut 
norma iuris. 

Consuetudo antiqua erat 7 ut non consecretur episcopus (aut etiam 
sacerdos 8 ) nisi ad missionem pastoralem, titulo scilicet alicuius Eccle- 
siae, quae in ipso ritu consecrationis designatur, ita ut consecratio ipsa 
reddat subiectum habilem ad missionem implendam. Hoc modo epi- 
scopatus possidebatur indivise, in tota sua plenitudine, et, eo quo ali- 
quis ad collegium aggregabatur per consecrationem, eo ipso deputa- 
batur ad missionem. Et ideo omnis potestas considerabatur ut « diaco- 
nia » scil. ut ministerium in Regno Dei exercendum ad illud promo- 
vendum. Qui modus apparet sat 9 consonus ipsius rei naturae, nam missio 
est ratio ordinis et ordo est fundamentum missionis. Non ideo negatur 
ius superioris auctoritatis, immo ipsius interventus necessarius est ad 
moderandum usum potestatis... 10 

In disciplina autem vigenti, distinctio potestatum sumitur ut regula 
iuris; et potestates ita inter se distinguuntur ut etiam separatim conce- 
dantur. Sed concedendo potestates, unam sine alia, coniunctio illis con- 
naturalis disiungitur, non sine perturbatione, ut videtur, in ipso 
episcopatu. Et hoc modo 12 norma nova introducitur, et novus ordo 
instauratur. Nam dum potestas ordinis, qua quis ad collegium aggrega- 
tur, ita inhaerens in subiecto censetur ut aboleri aut absorberi non possit, 
iurisdictionis potestas, qua quis ad missionem deputatur, non ex natura 
rei 13 derivari dicenda est, sed « ad nutum deputantis » concedi. Unde 
regula disciplinae, quae ex sese ad moderamen collegialis potestatis re- 
quiritur, iam fit aliquo modo in substitutionem potestatis... 14 Et hoc 
modo consecratio episcopalis evadit mere accidens et totum regimen re- 
ducitur ad aliquid mere iuridicum. Et eo ipso instauratur ordo directae 
administrationis et evacuatur collegialis potestas 15 per viam facti. Sed 
eo ipso etiam non videtur quomodo episcopi non sint delegati aut 16 
vicarii Romani Pontificis, et quomodo illorum potestas maneat propria. 

Ideo redeundo ad antiquam disciplinam, scil. potestatem episcopa- 

lem non concedendo sine consecratione, nec consecrationem sine mis- 
sione, sive ad Ecclesiam sive ad officium, et quidem pastorale, redimus, 
ut videtur, ad rei veritatem. Et tunc vitatur fictio iuris, vitatur functio- 
narismus et saecularisatio sacrarum institutionum, redintegratur episco- 
patus in suo pristino valore, etiam collegiali, et ipse primatus non fugat 
collegialitatem sed ab ea appellatur. Et fratres separati forsan agnoscent 
et episcopum catholicum et primatum. 11 Hanc tamen quaestionem dif- 
ficilem fateor, ideo illam reverenter submitto sapientiori iudicio Patrum. 
Dixi. 



ln textu scripto tradito: 1 deest. 2 Sunt in schemate quae ad rem non 
veniunt, vel non veniunt secundum ordinem: ita capp. V et VIII ad rem non 
veniunt si agitur tantum de episcopis; si autem de Ecclesia, ne interponantur inter 
capita ubi de potestate episcopali. Sunt etiam quae ad rem nihil novi afferunt: 
quae in capp. I et II de Ecclesiae natura et membris dicuntur, referunt doctrinam 
quae in tractatibus theologicis exponitur, et quae obnoxia est iisdem difficultatibus, 
quin afferatur aliquod principium ad elementa unificanda aut difficultates solven- 
das. Ex una parte affirmatur identitas inter Corpus Christi Mysticum et Ecclesiam 
Romanam, et ex alia parte quod sunt extra hoc venerandum Corpus qui gratia 
sanctificante fruuntur; sed in hac duplici affirmatione non apparet nexus inter bap- 
tismum et gratiam. Non dicitur quod character baptismalis est titulus ad gratiam 
acquirendam et obligatio ad illam quaerendam, nec quod gratia votum characteris 
impressi complet et votum characteris imprimendi continet, ut intelligeretur cur 
omnis baptizatus debeat gratiam quaerere, et cur omnis iustificatus, citra baptismum, 
debeat Ecclesiam quaerere. Et quia non dicitur, non videtur quid novi aflerant 
haec duo capita, quod iam non multoties dictum fuit in documentis anterioribus. 
3 deest. 4 deest. 5 in cap. III. 6 deest. 7 fuit. 8 presbyter. 
9 deest. 10 in membris collegii. 11 et. 12 deest. 13 officii. 

14 ipsius. 15 collegialitas. 16 deest. 17 Tunc fratres separati agnoscent 
catholicum episcopum et forsan non mirabuntur de ipso primatu. 

17 

Exc.mus P. D. IOSEPH DESCUFFI 

Archiepiscopus Smyrnensis 

Venerabiles Fratres, dilectissimi Observatores, 

Loquens ultimo loco celeri gradu ad finem orationis properare de- 
bet. 1 Usque nunc pluries in hac aula audivimus disertissimas 2 oratio- 
nes, pias exhortationes necnon duros sermones et etiam solemnes obiur- 
gationes 3 tamquam si propter libertatem feliciter concessam cogitandi, 
loquendi et proponendi, in periculo forent integritas fidei et regiminis* 

amor veritatis et reverentia erga Sanctam Sedem. At feliciter talia mala 
timenda non sunt. In cordibus episcoporum pulsat cor Christi. 5 Ni foret 
perditio pretiosissimi 6 temporis, gaudendum esset tantam materiam sive 
oppugnatores, sive propugnatores et nosipsos 7 invenisse ad examen con- 
scientiae propriae 8 faciendum de sinceritate et puritate 9 intentionum et 
de caritate ac mutua reverentia debita. 10 

Accedamus ad argumentum 11 Missionarii in oriente, et omnes epi- 
scopi et sacerdotes alibi 12 in eorum sinceris conversationibus cum mem- 
bris Ecclesiarum non catholicarum saepe saepius audiunt haec verba: 

1. Primatus Romani Pontificis non verbis Christi et traditione pro- 
venit, sed factis historicis et politicis, quae propensioni 13 Romano- 
rum Pontificum faverunt. Fratres, parcite verbis relatis. 

2. Si Summus Pontifex est infallibilis, vana evadit infallibilitas Ec- 
clesiae. 

3. Si Ecclesia est infallibilis, quid prodest infallibilitas Summi Pon- 
tificis? 

Est dilemma, quod scholastici appellabant « argumentum cornu- 
tum ». 14 

Non tractabo primam obiectionem, quia brevitas temporis concessi 
non permittit longas dissertationes historicas evolvere: speciatim quando 
aliquis loquitur ultimus. 15 

Ad secundam et tertiam devenio, ubi verba, quantumvis nuda et 
rudia videantur, tamen 16 ad meritum et nodum quaestionis, quae Eccle- 
siam christianam 17 dividit, maxime pertinent, scilicet de primatu et in- 
fallibilitate Summi Pontificis. In Concilio Vaticano I in suspenso relictae 
sunt hae quaestiones; nunc vero in hoc Concilio II Vaticano optandum 
est, ut penitus examinentur et explicentur, ita ut fratribus separatis non 
praebeatur aequivocationis, disceptationis aut dubitationis 18 ansa. At 
feliciter invenire possumus in schemate de Ecclesia, cap. VII, de Eccle- 
siae magisterio, pag. 46, pro solutione huius essentialis quaestionis op- 
tima argumenta, quae si, meo humili sensu, in breviori forma ac in luci- 
diore ordine (lucidus ordo) 19 et in modo exhaustivo disposita et enu- 
cleata fuissent, maiorem vim et efficaciam apud omnes acatholicos indi- 
stincte obtinerent et multas alias difficultates iuridicas 20 solvere possent. 

Proinde propono: 

1. Ut in cap. VII, pag. 46, nn. 28-29 abbrevientur et uniantur at- 
que in plena luce edicatur inf allibilitas Ecclesiae magisterii et eius obiec- 
tum. Ista declaratio praesertim ab omnibus Ecclesiis separatis indistincte 
admitti potest et maxime unioni favebit, quam nobis amantissimus 
Pater noster, loannes XXIII, indicavit. 21 

2. Ut in pag. 47, n. 30, de subiecto magisterii authentici, declaretur 

clarius relatio inter infallibilitatem Summi Pontificis et infallibilitatem 
totius Ecclesiae docentis. 

Concilium Vaticanum I, in sess. IV, cap. IV, de Romani Pontificis 
infallibili magisterio, declaravit: « Romanum Pontificem, quando loqui- 
tur ex cathedra, ea infallibilitate pollere, qua Divinus Redemptor Ec- 
clesiam suam in definienda doctrina de fide vel moribus instructam 
esse voluit ». Ergo ad mentem Concilii Vaticani Secundi (sic) 22 logice 23 
declarari licet: subiectum infallibilitatis ex verbis Christi duplex esse, 
sed differenti modo: 

1. Infallibilitas Ecclesiae scilicet corpus episcoporum omnium colle- 
gialiter sumptum, Romano Pontifice incluso. 

2. Infallibilitas personalis Summi Pontificis, quando loquitur ex ca~ 
thedra, scilicet quando universali Ecclesiae declarat, definit atque im- 
ponit doctrinam. 

3. Concludo! 2 * Unde concludere possumus: Quod Romani Ponti- 
ficis est consultare Ecclesiam collegialiter sumptam 25 docentem, scilicet 
collegium episcopale, ut possit nomine totius Ecclesiae, doctrinam de 
fide vel moribus ab universa Ecclesia tenendam definire infallibiliter et 
declarare eam in deposito revelato contineri, quod collegium episcopale, 
aut pars eius, in casu divisionis 26 Summo Pontifici concors, non potest 
facere pro universali Ecclesia. 

Exinde humiliter 27 propono ut in pag. 48, lin. 10, verba « ex sese », 
quae sunt aequivoca, emendentur et ab istis substituantur: « ex ipsius 
sententia personali ». Sic salva est infallibilitas personalis Summi Pon- 
tificis. 2 * 

Et etiam in serie prima... 29 

Praeses: Exc.me Domine, tempus elapsum est. 
Orator: Dixi, dixi, dixi, dixi! 



ln textu scripto tradito: 1 deest. 2 disertas. 3 condemnationes. 

4 deest. 5 deest. 6 pretiosi. 7 deest. 8 deest. 9 deest. 

10 deest. 11 Hodie memores finis huius Concilii ab amantissimo nostro Summo 
Pontifice praefixi, scil. praeparatio quaedam futurae unionis Ecclesiarum, circa 
cap. VII De Ecclesiae magisterio, aliquae animadversiones et propositiones consi- 
derationi vestrae ac commissioni Concilii submittere desidero. 12 deest. 

13 desiderio. 14 deest. 15 deest. 16 deest. 17 christianos. 18 du- 
bii. 19 deest. 20 deest. 21 deest. 22 I. 23 deest. 24 deest. 
25 deest. 26 deest. 27 deest. 28 deest. 29 De Ecclesiae unitate, 
pag. 253, ubi legitur, lin. 1: « Item de formulatione fidei iudicat et decernit, sive 

solus, sive cum collegio episcopali ». Hic modus loquendi ansam praebet multis 
aequivocationibus, quae in discussione peracta non fuerunt discussae. 

Animadversiones additae: 

In serie II novum schema, De Ecclesia nuncupatum, meo iudicio, cum capite 
schematis in serie I cum titulo de Ecclesiae unitate, pag. 251, componi debet, ita 
ut novum schema de Ecclesia iam impressum constet e capitibus noviter ordinatis 
in quibus invenientur textus recogniti, qui cum subsequenti indice explanato Pa- 
tribus commissionis conciliaris proponuntur. 

Novum schema de Ecclesia propositum. 

Index rerum. 

Cap. 1. De Ecclesiae natura. 

1. Prologus: nn. 1, 2, 3 in serie II, pagg. 9-10. 

2. Quibus subsequentur in serie I, pag. 251, nn. 2, 3, 4. 

3. Postea in serie II, pagg. 10-11, nn. 5-6. 

4. Quibus sequentur in serie I, pag. 252, nn. 5-6. 

5. Concluditur cum n. 7 in serie II, pag. 12, cui adiunguntur nn. 8, 9, 10 
in serie II, pagg. 15-16. 

Post prologum, tituli paragraphorum erunt: Consilii Patris per Filium 
exsecutio - Israel Dei - Figura Corporis Christi - Enucleatio Corporis Mystici - 
Mysticum Corpus - Ecclesiae hierarchia - Unitas visibilis - Ecclesia catholica: My- 
sticum Corpus - De membris Ecclesiae militantis. 

Cap. 2. De episcopatu. In serie II, cap. 3, pagg. 20-21, nn. 11-12. 

Cap. 3. De episcopis. In serie II, cap. 4, pagg. 22-24, nn. 13, 14, 15, 16. 

Cap. 4. De Ecclesiae magisterio. In serie II, cap. 7, pagg. 46-53, nn. 28-53. 

Cap. 5. De auctoritate et oboedientia. In serie II, cap. 8, pagg. 59-64, 
nn. 36-40. 

Cap. 6. De statibus evangelicae perfectionis. Serie II, cap. 5, pag. 32, 
nn. 17-35. 

Cap. 7. De laicis. Serie II, cap. 6, pagg. 36-45, nn. 20-28. 
Cap. 8. De relationibus inter Ecclesiam et Statum. Serie II, cap. 9, pagg. 
64-74, nn. 40-45. 

Cap. 9. De necessitate praedicandi Evangelium. Serie II, cap. 10, pagg. 74-80, 
nn. 45-47. 

Cap. 10. De Oecumenismo. Serie II, ^cap. 11, pagg. 80-86, nn. 48-56, cum 
insertione e serie I, pagg. 255-267, nn. 12-52. 
Caput I. 

Pag. 10. Titulus erit: de Ecclesiae natura. 

Pag. 10, n. 2, linn. 22-23: (expungatur:) « Sub Petro exercendi »: locutio 
aequivoca, quia episcopi non sunt vicarii successoris Petri. 

Pag. 10, lin. 2, post « appellavit » expungendae sunt sex subsequentes lineae, 
quibus substituatur: « ubi non est gentilis et iudaeus, circumcisio et praeputium, 
barbarus et scytha, servus et liber, sed omnia in omnibus Christus (Col. 3, 4) ». 

N. 3, lin. 13, post « praeannuntiavit » (expungatur:) « non modo quod », 
cui substituatur: « quia eam suo sanguine acquisivit », et expunctis verbis in 
linn. 14-18, eis substituantur : « super fundamentum apostolorum (Eph. 2, 20; 
Apoc. 21, 14) et nominatim super Petrum eiusque successores pari auctoritate 
praeditos in perpetuum aedificavit ». 

Lin. 25: Hic inserendi sunt sine mutatione nn. 2, 3, 4 e schemate 1, pag. 251 
(de Ecclesia terrestri et caelesti). 

Pag. 12. Post lin. 15, ante n. 7, adiungantur nn. 5, 6 e serie I, pag. 252, cum 
sequentibus mutationibus : 

In n. 6, pagg. 252-253, ad calcem post verbum « iurisdictionis » expungantur 
alia verba; item de formulatione, cui substitui potest: « Item Concilia oecumenica 
convocat et eorum decreta confirmat (can. 222) », quia in capite pag. 253, verba 
in linn. 1 et 2 expressa, ansam praebent aequivocationibus (vide de magisterio, 
quae dicuntur ibi circa infallibilitatem). 

N. 7 in titulo expungatur verbum « romana »; iterum expungantur linn. 23-24: 
« ideoque sola iure catholica romana nuncupatur Ecclesia », quia « romana » in 
Symbolo non invenitur; eiusque adiunctio nunc nationalismum redolet et non oecu- 
menismum favet. Innovationes vitandae sunt sine periculo irenismi. 

Caput II. 

De episcopatu. Pag. 20, nn. 11-12, nihil immutandum. 
Caput III. 

De episcopis residentialibus. Pagg. 22-24, nihil immutandum. 

Adnotatio. Mihi liceat insistere supplemento adiungendo circa episcopos ti- 
tulares: in iure veteri primitivo non nominabantur nisi episcopi cum sede residen- 
tiali. Quomodo usus conferendi hunc titulum mere honorificum acceptus est in 
Conciliis? Et quare adhuc nunc temporibus mutatis, adhuc confertur et in Con- 
ciliis ius deliberativum conferat (can. 223). Notiones historicae exponuntur in 
Annuario Pontificio 1962, pag. 1463. 

De patriarchis. Romanus Pontifex est solum patriarcha occidentis. Magni mo- 
menti erit pro Oecumenismo, si de patriarchis orientalibus notitia historica dare- 
tur, in qua eorum primitiva institutio, eorum dignitas, eorum iura, iuxta auctores 
orientales authenticos, exponatur. In omnibus pares esse deberent cardinalibus 
Curiae ac residentialibus et praeesse eorum regionibus, sub auctoritate directa et 
immediata Summi Pontificis, ita ut omnes simul cum patriarcha occidentis (Romano 
Pontifice) Concilium orientale effectivum constituant ac Ecclesias orientales regant. 
Idem faciendum esse proponitur pro Ecclesiis protestantibus aut in Ecclesiis non 
latini ritus, in Missionibus. Cardinales et episcopi autochthoni regant Ecclesias sub 
auctoritate Summi Pontificis immediate. Tot patriarchae cardinales, quot Eccle- 
siae regionales. Notiones historicae de patriarchis: Annuario Pontificio 1962, 
pagg. 1461-1462. 

Caput IV. 

De Ecclesiae magisterio. In serie II, cap. 7, pagg. 46-53, nn. 28-53. 

Pag. 48, linn. 3-26. Immutatio: « Est igitur Romani Pontificis pro universa 
Ecclesia catholica veritatis supremus magister, illique ministerium caritatis et ad- 
monitionis (lo. 21, 15-18; Clem. ad Cor. 56, Herder) necnon officium et ius 
competit integre custodiendi, defendendi et infallibiliter proponendi doctrinam 
salutis pro christifidelibus universis. 

« Ad hoc munus implendum Romanus Pontifex ut possit tanquam caput Ec- 
clesiae loqui, postquam exquisierit sententiam Ecclesiae sive in Concilium oecume- 
nicum per ipsum convocatae, sive singulatim per orbem dispersae, sive cum aliis 
opportunis modis cognoscendi veritatem, prout temporum et rerum condicio sua- 
det, quando loquitur ex cathedra, scil. in nomine Iesu Christi, cuius est vicarius 
visibilis in Ecclesia visibili, et etiam ut doctor Ecclesiae universalis et caput col- 



262 



ACTA CONG. VATICANI II - PERIODUS I 



legii episcopalis, quando definit doctrinam in materia fidei et morum in deposito 
revelato contineri aut cum eo necessario cohaerere, tunc ipse ut legitimus Petri 
successor, a Christo promissa speciali assistentia, pro munere ministerii ab errore 
doctrinali immunis est. Ita ut eius sententia ab omnibus credenda sit infallibilis 
et substantialiter (quia sententia infallibilis potest esse perfectibilis et clarius ex- 
planari in formulatione) irreformabilis, ex sese, nempe virtute charismatis divini 
sibi concessi, et non ex consensu fidelium aut aliorum episcoporum. 

« Et ita infallibilitas Ecclesiae suo capiti Romano Pontifici unitae una cum 
eadem Pontificis infallibilitate, tanquam in culmine simul refulget et permanet ut 
columna et firmamentum veritatis (1 Tim. 3, 15) et portae inferi non praevalebunt 
adversus eam (Mt. 1, 18) ». 

A lin. 26, pag. 48 et deinceps usque ad finem, nihil immutandum. 

De Beata Maria Matre Dei et Matre hominum. 

Hoc schema firma doctrina ac pietate et lucida expositione necnon locutionis 
moderatione placet ac nil quod fratribus seiunctis praesertim protestantibus displi- 
cere possit, praestabit. 

Pag. 94, n. 2, lin. 24: merito Maria « socia passionis » et non corredemptrix 
nuncupatur. 

Pag. 95, lin. 3: prudenter titulus gratiarum mediatricis explanatur, et melius 
in lin. 35 definitur cum adiunctis verbis « pro omnibus per Christum intercedit »; 
et in lin. 41 optime declaratur « Maria in Christo est mediatrix ». 

Pag. 96, n. 4, lin. 20, locutio nunc multum controversa: Virginitatem in partu. 
Feliciter cum hac nova substituitur: « Insimul Mater semperque mente et corpore 
Virgo exstiterit ». 

Tandem laudabiliter vitantur novae declarationes dogmaticae circa titulum 
mediatricis aut corredemptricis, qui etsi a multis episcopis instanter petitum sit 
ut sollemniter declarentur, attamen temporibus nostris ad fovendam unitatem et 
oecumenicitatem, non videntur fore opportune definiendi, donec, unitate completa, 
ab omnibus christianis rite et solemniter agnoscantur. Et tunc laus Mariae etiam 
erit perfecta et voce unanimi proclamata. 

Toto corde approbo normas et consilia contenta pag. 100, nn. 4-5. 

Votum. 

Per secretariatum unitatis fovendae, opportunum mihi videtur fore ut fratres 
nostri protestantes cum magna caritate et serenitate hortentur ad examen insti- 
tuendum de doctrina circa iustificationem, gratiam et meritum, quae obstant cultui 
et devotioni erga B. M. Virginem, et ad considerationem consectariorum quae 
possunt deduci ex locis qui leguntur in Lc. 1, 26-56 et Io. 19, 25-27. 

Praeses: Nunc reponatur S. Evangelium. 

Secretarius generalts: Proxima sessio erit crastina, feria IV, hora 
nona. 



CONGREGATIO GENERALIS XXXIV 
5 decembris 1962 



CONGREGATIO GENERALIS XXXIV 
5 decembris 1962 

Exc.mus P. D. Pericles Felici, Concilii secretarius generalis: 

Praesidet hodiernae congregationi generali em.mus ac. rev.mus D. 
card. Bernardus Alfrink, arch. Ultraiectensis. 

Audiant omnes! In hac congregatione generali distribuentur aliae 
emendationes de sacra Liturgia — et sunt ultimae cap. I — quae suf- 
fragationi subicientur crastina. Item distribuetur omnibus Patribus fa- 
sciculus, qui continet schemata constitutionum et decretorum ex qui- 
bus argumenta in Concilio disceptanda seligentur. 1 Ut explicatur in 
nota adiecta, in hoc fasciculo exhibentur summatim schemata a commis- 
sionibus praeparatoriis confecta, iuxta argumenta proposita a SS.mo Do- 
mino. Haec tamen schemata studio subicientur commissionum S. Concilii 
iuxta normas quae dabuntur, ut ad principia generalia, si oporteat, redu- 
cantur et, ubi materiae similes vel mixtae id exigere videantur, ad maio- 
rem redigantur unitatem. Hic fasciculus distribuetur durante congrega- 
tione. 

Et durante eadem congregatione hodierna, dum disceptatio prose- 
quitur circa constitutionem de Ecclesia, fient suffragationes de emenda- 
tionibus iam distributis heri. Speramus fore ut suffragatio circa undecim 
emendationes propositas hodie absolvatur, secus crastina prosequetur. 

Post relationem factam ab exc.mo D. Carolo Iustino Calewaert, ep. 
Gandavensi, quae iam est impressa et vos, venerabiles Patres, potuistis 
iam legere, fiet suffragatio ex ordine circa has emendationes: 

Vrima: pag. 164, lin. 29, post verbum adhibitis addatur et episco- 
pis consultis. 

Secunda: pag. 165, lin. 28, post verba tectumque servat, addatur: 
Immo quandoque in ipsam Liturgiam admittit, dummodo cum rationibus 
veri et authentici spiritus liturgici congruat. 

Et reliquae, quae sunt iam impressae in fasciculo. Suffragatio etiam 
quoad has emendationes fiet per placet et non placet. 

Nunc lego nomina eorum Patrum, qui petierunt loqui circa schema 
de Ecclesia in genere: em.mi ac rev.mi DD. cardd. Ernestus Ruffini, 
arch. Panormitanus in Italia; Ioannes Baptista Montini, arch. Mediola- 



1 Cf. vol. I, pars I, pag. 90. 

nensis in Italia; beat.mus D. Maximus IV Saigh, patr. Antiochiae Mel- 
chitarum; excmi DD. Hermenegildus Florit, arch. Florentinus in Ita- 
lia; Antonius Plaza, arch. Platensis in Argentina; Villelmus Pluta, ep. 
tit. Leptismagnae in Polonia; Petrus Fiordelli, ep. Pratensis in Italia; Ber- 
nardus Mels, arch. Luluaburgensis in Congo; Henricus Compagnone, ep. 
Anagninus in Italia; Ioannes Hervas, ep. prael. Cluniensis in Hispania; 
Villelmus Philbin, ep. Dunensis in Hibernia; Alexander Renard, ep. Ver- 
saliensis in Gallia; Armandus Fares, arch. Catacensis in Italia; Ioseph 
Buckley, sup. gen. Societatis Mariae; Paulus Barrachina, ep. Oriolensis 
in Hispania; Constantinus Stella, arch. Aquilanus in Italia; Georgius Ha- 
kim, arch. Ptolemaidensis in Israel; Ludovicus de Bazelaire, arch. Cham- 
beriensis in Gallia; Alfredus Ancel, ep. aux. Lugdunensis in Gallia; 
Alfredus Silva, arch. Conceptionis in Chile; Hermannus Volk, ep. Mo- 
guntinus in Germania; Christophorus Butler, sup. gen. Congregationis 
Anglicae O.S.B.; Aloisius Aponte, ep. aux. Poncensis in Portu Rico; 
Victorius Costantini, ep. Suessanus in Italia; Ioseph Schoiswohl, ep. Se- 
coviensis in Austria; Aloisius Rodriguez, ep. Sanctacrucensis in Bolivia; 
Iesus Alba, ep. Tehuantepecensis in Mexico. 

Suffragatio fiet ut aliis diebus, nempe: post factam suffragationem in 
prima schedula, haec auferetur et dabitur altera. 

Rogantur pariter Patres ut suis locis maneant durante suffragatione. 

1 - SCHEMA CONSTITUTIONIS DE SACRA LITURGIA 

EMENDATIONES 
a Patribus Conciliaribus postulatae 
a commissione conciliari de sacra llturgia 
examinatae et propositae 

Caput I, nn. 16-31 
AD ART. 16 

1 — Pag. 164, linea 29, post verbum « adhibitis », addatur: « ET 

Episcopis consultis ». 

AD PROOEMIUM ANTE ART. 20 

2 — Pag. 165, linea 28, post verba: « tectumque servat », addatur: 

« IMMO QUANDOQUE IN IPSAM LlTURGIAM ADMITTIT, DUM- 
MODO CUM RATIONIBUS VERI ET AUTHENTICI SPIRITUS LITUR- 
GICI CONGRUAT ». 

AD ART. 21 

Pag. 165, linea 34, et pag. 166, lineis 1-8, articuli 21 nova haec 
redactio proponitur: « Intra limites in editionibus typicis 

LIBRORUM LITURGICORUM STATUTOS, ERIT COMPETENTIS AUC- 
TORITATIS ECCLESIASTICAE TERRITORIALIS, DE QUA IN ART. 22 

§ 2 [textus emendati], aptationes definire, praesertim quoad 
Sacramentorum administrationem, quoad Sacramenta/z^ processio- 
nes, linguam liturgicam, musicam sacram et artes, iuxta TAMEN 

NORMAS FUNDAMENTALES, QUAE HAC IN CONSTITUTIONE HA- 
BENTUR ». 

AD ART. 24 

Pag. 167, lineis 10-11, textus ita mutetur: « § 1. Linguae latinae 
usus, salvo particulari iure, in Ritibus latinis servetur ». 

Pag. 167, lineis 12-15, textus ita mutetur: « § 2. Cum tamen, 
sive in Missa, sive in Sacramentorum administratione, 
sive in aliis Liturgiae partibus, haud raro linguae vernaculae 
usurpatio valde utilis apud populum existere possit, amplior 
locus ipsi tribui valeat, imprimis autem in lectionibus et admo- 
nitionibus, in nonnullis orationibus et cantibus, iuxta normas 
QUAE de hac re in sequentibus capitibus singillatim 

STATUUNTUR ». 

Pag. 167, lineis 16-19, textus ita mutetur: « § 3. Huiusmodi 
normis servatis, est competentis auctoritatis ecclesiasticae terri- 
torialis, de qua in art. 22 § 2 [textus emendati], etiam, si casus 
ferat, consilio habito cum Episcopis finitimarum regionum eiusdem 
linguae, de usu et modo linguae vernaculae statuere, actis ab 
Apostolica Sede probatis seu confirmatis ». 

Pag. 167, post lineam 19, addatur: « § 4. Conversio textus 

LATINI IN LINGUAM VERNACULAM IN LlTURGIA ADHIBENDA, A 
COMPETENTI AUCTORITATE ECCLESIASTICA TERRITORIALI, DE 
QUA SUPRA, APPROBARI DEBET ». 

AD ART. 25 

Pag. 167, post lineam 36, addatur: « 4) Foveatur sacra Verbi 
Dei celebratio in solemniorum festorum pervigiliis, in 
aliquibus feriis Adventus et Quadragesimae, atque in 

DOMINICIS ET DIEBUS FESTIS, MAXIME IN LOCIS QUAE SACER- t 4 ] 
DOTE CARENT: QUO IN CASU CELEBRATIONEM DIACONUS VEL 
ALIUS AB EPISCOPO DELEGATUS DIRIGAT ». 



AD ART. 26 

9 — Pag. 168, post lineam 13, addatur: « Quod valet praesertim 
PRO Missae celebratione, salva semper natura publica 

ET SOCIALI CUIUSVIS MlSSAE, ET PRO SACRAMENTORUM ADMI- 
NISTRATIONE ». 

AD ART. 28 

10 — Pag. 168, linea 22, post verba « apud Episcopos », addatur: 

« § 2. Ex POTESTATE A IURE CONCESSA, REI LITURGICAE MODE- 
RATIO INTER LIMITES STATUTOS PERTINET QUOQUE AD COMPE- 
TENTES VARII GENERIS TERRITORIALES EPISCOPORUM COETUS 
LEGITIME CONSTITUTOS ». 

AD ART. 31 

11 — Pag. 169, lineis 6-7, supprimantur verba: « salvis consuetudinibus 

ab Ordinario loci approbandis ». 



2 - TEXTUS SCHEMATIS [19] 
Caput I, nn. 16-31 

Textus in Schemate propositus * Textus a Commissione emendatus ** 

III - DE SACRAE LITURGIAE III - DE SACRAE LITURGIAE 

INSTAURATIONE INSTAURATIONE 

A) Normae generales 

Pia Mater Ecclesia, ut populus christianus 21. Pia Mater Ecclesia, ut populus chri- 

in sacra Liturgia abundantiam gratiarum secu- stianus in sacra Liturgia abundantiam gratia- 

rius assequatur, ipsius Liturgiae generalem in- rum securius assequatur, ipsius Liturgiae gene- 

* Dispositio materiae huius III Sectionis in textu emendato mutata est. Textus proinde Schematis hic 
traditur ordine ipsius textus emendati. 

** Litteris italicis seu cursivis indicantur additiones aut emendationes formales vel minoris momenti; 
litteris autem grandioribus seu Maiusculis emendationes exhibentur maioris momenti, Patrum suffra- 
gationi proponendae. 

staurationem sedulo curare debet. Nam Litur- 
gia constat parte immutabili, utpote divinitus 
instituta, et partibus mutationibus obnoxiis, 
quae decursu temporum variare possunt vel 
etiam debent, si quae in eas forte irrepserint, 
quae minus bene ipsius Liturgiae intimae natu- 
rae respondeant, vel minus aptae factae sint. 38 

Qua quidem instauratione, textus et ritus 
ita ordinari oportet, ut res divinas, quas signi- 
ficant, clarius exprimant, easque populus chri- 
stianus, in quantum fieri potest, facile percipere 
atque plena, actuosa et communitaria partici- 
patione celebrare possit. 

Quare Sacrosanctum Concilium generaliores 
has normas statuit: 



28. [Solius hierarchiae est aliquid in Li- 
turgia mutare\. Sacrae Liturgiae moderatio ab 
Ecclesiae auctoritate unice pendet: 50 quae qui- 
dem est apud Sanctam Sedem et, ad normam 
iuris, apud Episcopos. 



Quapropter nullus omnino alius, etiamsi sit 
sacerdos, aliquid privato marte in Liturgia ad- 
dat, demat, aut mutet. 51 

18. [Traditio servanda et legitima progres- 
sio admittenda~\. Ut sana traditio retineatur et 
tamen via legitimae progressioni aperiatur, 39 
de singulis Liturgiae partibusrecognoscendisac- 
curata investigatio theologica, historica, pasto- 
ralis 40 semper praecedat.Insuper considerentur 
cum leges generales structurae et mentis Litur- 
giae, tum experientia ex recentiore generali in- 
stauratione liturgica 41 et ex singulis indultis 



ralem instaurationem sedulo curare cupit. Nam [19] 
5 Liturgia constat parte immutabili, utpote divi- 
nitus instituta, et partibus mutationi obnoxiis, 
quae decursu temporum variare possunt vel 
etiam debent, si in eas forte irrepserint quae 
minus bene ipsius Liturgiae intimae naturae 
10 respondeant, vel minus aptae factae sint. 42 

Qua quidem instauratione, textus et ritus 
ita ordinari oportet, ut sancta, quae significant, 
clarius exprimant,d?tfque populus christianus,in 
quantum fieri potest, facile percipere atque 
15 plena, actuosa et communitatis propria celebra- 
tione participare possit. 

Quare Sacrosanctum Concilium generaliores 
has normas statuit. 

A) Normae generales 

22. § 1. Sacrae Liturgiae moderatio ab Ec- [20] 
clesiae auctoritate unice pendet: 43 quae quidem 

est apud Apostolicam Sedem et, ad normam 
iuris, apud Episcopum. 

5 

§ 2. Ex POTESTATE A IURE CONCESSA, REI 
LITURGICAE MODERATIO INTER LIMITES STA- 
TUTOS PERTINET QUOQUE AD COMPETENTES 
VARII GENERIS TERRITORIALES EPISCOPORUM 
10 COETUS LEGITIME CONSTITUTOS. 

§ 3. Quapropter nemo omnino alius, etiam- 
si sit sacerdos, quidquam proprio marte in Li- 
turgia addat, demat, aut mutet. 44 

23. Ut sana traditio retineatur et tamen 
15 via legitimae progressioni aperiatur, 45 desingu- 

lis liturgiae partibus recognoscendis accurata in- 
vestigatio theologica, historica, pastoralis sem- 
per praecedat. Insuper considerentur cum leges 
generales structurae et mentisLiturgiae,tumex- 
20 perientia ex recentiore instauratione liturgica 46 
et ex indultis passim concessis promanans. In- 
novationes, demum, ne fiant nisi vera et certa 

passim concessis promanans. Innovationes, de- 
mum, ne fiant nisi vera utilitas Ecclesiae id 
exigat, et adhibita cautela ut novae formae ex 
formis iam exstantibus organice quodammodo 
crescant. 

Caveatur etiam, in quantum fieri potest, ne 
notabiles differentiae rituum inter finitimas re- 
giones habeantur. 

19. [De mente biblica in instauratione li- 
turgica inculcanda]. Maximum est sacrae Scrip- 
turae momentum in Liturgia celebranda. Ex ea 
enim lectiones leguntur et in homilia explican- 
tur, atque ex eius aflktu instinctuque preces, 
orationes et carmina liturgicaeffusasunt,etexea 
significationem suam actiones etsignaaccipiunt. 
Unde ad procurandam sacrae Liturgiae instau- 
rationem, progressum et aptationem, oportet ut 
promoveatur ille suavis et vivus sacrae Scriptu- 
rae affectus, quem testatur venerabilis rituum 
cum orientalium tum occidentalium traditio. 

16. [Libri liturgici recognoscendi]. Libri 
liturgici recognoscantur, peritis ex universo 
orbe adhibitis; et intra paucos annos edantur, 

D) Normae ex natura communitaria 
et hierarchica Liturgiae 

Actiones liturgicae non sunt actiones mere 
privatae,sed celebrationes totius Ecclesiae,quae 
est « unitatis sacramentum », 48 scilicet plebs 
sancta sub Episcopo adunata et ordinata. 49 

Quare ad universum Corpus Ecclesiae per- 
tinent illudque manifestant et afiiciunt; singula 
vero membra ipsius diverso modo, pro diversi- 
tate ordinum, munerum et actualis participatio- 
nis attingunt. 

Quapropter: 

26. [Celebratio communis praeferenda']. 
Quoties ritus, iuxta propriam cuiusque natu- 



utilitas Ecclesiae id exigat, et adhibita cautela 
ut novae formae ex formis iam exstantibus or- 
25 ganice quodammodo crescant. 



Caveatur etiam, in quantum fieri potest, ne 
notabiles differentiae rituum inter finitimas re- 
30 giones habeantur. 

24. Maximum est sacrae Scripturae momen- 
tum in Liturgia celebranda. Ex ea enim lectio- 
nes leguntur et in homilia explicantur, psalmi 
canuntur, atque ex eius afHatu instinctuque pre- 
35 ces,orationes et carmina liturgica effusa sunt,et 
ex ea significationem suam actiones et signa ac- 
cipiunt. Unde ad procurandam sacrae Litur- 
giae instaurationem, progressum et aptationem, 
oportet ut promoveatur ille suavis et vivus sa- 
crae Scripturae affectus, quem testatur venera- 
bilis rituum cum orientaliumtumoccidentalium 
traditio. 

5 25. Libri liturgici quam primum recogno- 
scantur, peritis adhibitis et Episcopis con- 
sultis ex diversis orbis regionibus. 

B) Normae ex indole Liturgiae utpote actionis 
hierarchicae et communitatis propriae 

26. Actiones liturgicae non sunt actiones 
privatae, sed celebrationes Ecclesiae, quae est 

10 « unitatis sacramentum », scilicet plebs sancta 
sub Episcopis adunata et ordinata. 47 

Quare ad universum Corpus Ecclesiae per- 
tinent illudque manifestant et afficiunt; singula 
vero membra ipsius diverso modo, pro diversi- 
15 tate ordinum, munerum et actualis participatio- 
nis attingunt. 

27. Quoties ritus, iuxta propriam cuiusque 
naturam, secum ferunt celebrationem commu- 

ram, secum ferunt celebrationem communem 
cum frequentia et actuosa participatione fide- 
lium, inculcetur, hanc, in quantum fieri potest, 
esse praeferendam celebrationi eorundem sin- 
gulari et quasi privatae. 



29. [Singuli partem suam agant...']. In 
celebrationibus liturgicis quisque,siveministro- 
rum sive fidelium, munere suo fungens solum 
et totum id agat,quod sibi ex rei natura spectat. 

30. [...et optime insituantur~\. Non so- 
lum ministri, sed etiam ministrantes, lectores, 
commentatores et ii qui ad scholam cantorum 
pertinent, vero ministerio liturgico funguntur . 52 
Propterea munus suum tali sincera pietate et 
ordine exerceant, quae tantum ministerium de- 
cent quaeque populus Dei ab eis iure exigit. 
Ideo oportet eos spiritu liturgiae, suo cuiusque 
modo, sedulo imbui, et ad partes suas rite et 
ordinate obeundas institui. 

27. [Actuosa participatio fidelium\. Ad ac- 
tuosam participationem promovendam, populi 
acclamationes, responsa, psalmodia, antiphonae, 
cantica, necnon actiones seu gestus et corporis 
habitus foveantur; atque, prout natura singu- 
lorum rituum patitur, preces litanicae inse- 
rantur. 

17. [Partes fidelium praevidendae]. In li- 
bris liturgicis revisendis, sedulo attendatur ut 
rubricae etiam partes fidelium praevideant. 

31. [In Liturgia nulla sit acceptio perso- 
narum\. In Liturgia, praeter distinctionem ex 
munere liturgico et Ordine sacro manantem, et 
praeter honores ad normam legum liturgicarum 
auctoritatibus civilibus debitos, nulla privata- 
rum personarum aut condicionum,sive in caeri- 
moniis, sive in exterioribus pompis habeatur 
acceptio, salvis consuetudinibus ab Ordinario 
loci approbandis. 



20 nem, cum frequentia et actuosa participatio- 
ne fidelium, inculcetur hanc, in quantum fieri 
potest, esse praeferendam celebrationi eorum- 
dem singulari et quasi privatae. 

QUOD VALET PRAESERTIM PRO MlSSAE 
25 CELEBRATIONE, SALVA SEMPER NATURA PU- 
BLICA ET SOCIALI CUIUSVIS MlSSAE, 48 ET PRO 
Sacramentorum ADMINISTRATIONE. 

28. In celebrationibus liturgicis quisque, 
sive minister sive fidelis, munere suo fungens, 

30 solum et totum id agat, quod ad ipsum ex rei 
natura et normis liturgicis pertinet. 

29. Etiam ministrantes, lectores, commen- 
tatores et ii qui ad scholam cantorum pertinent, 
vero ministerio liturgico funguntur. 49 Propte- 
rea munus suum tali sincera pietate et ordine 
exerceant, quae tantum ministerium decent 
quaeque populus Dei ab eis iure exigit. 

5 Ideo oportet eos spiritu Liturgiae, suo 
cuiusque modo, sedulo imbui, et ad partes suas 
rite et ordinate obeundas institui. 

30. Ad actuosam participationem promo- 
10 vendam, populi acclamationes, responsiones, 

psalmodia, antiphonae, cantica, necnon actio- 
nes seu gestus et corporis habitus foveantur. 
Sacrum quoque silentium suo tempore servetur. 

15 

31. In libris liturgicis recognoscendis, se- 
dulo attendatur ut rubricae etiam partes fide- 
lium praevideant. 

32. In Liturgia, praeter distinctionem ex 
20 munere liturgico et Ordine sacro manantem, et 

praeter honores ad normam. legum liturgicarum 
auctoritatibus civilibus debitos, nulla privata- 
rum personarum aut condicionum, sive in cae- 
rimoniis, sive in exterioribus pompis, habeatur 
25 acceptio. 

[22] C) Normae ex indole didactica 

et pastorali Liturgiae 

Etsi sacra Liturgia est praecipue adoratio 
divinae maiestatis necnon donum gratiae Dei, 
magnam etiam continet populi fidelis eruditio- 30 
nem. 44 InLiturgia enim Deus ad populum suum 
loquitur; Christus adhuc evangelium annun- 
tiat. Populus vero Deo respondet tum cantibus 
tum oratione. 

Immo, preces quae a sacerdote, in persona 35 
Christi coetui praeeunte, ad Deum diriguntur, 
[23] nomine totius plebis sanctae et omnium cir- 
cumstantium dicuntur. Signa tandem visibilia, 
quibus utitur sacra Liturgia ad res divinas invi- 
sibiles significandas, a Christo vel Ecclesia de- 
lecta sunt. Unde non solum quando leguntur 5 
ea « quae ad nostram doctrinam scripta sunt » 
(Rom. 15, 4), sed etiam dum Ecclesia vel orat 
vel canit vel agit, participantium fides alitur, 
mentes in Deum excitantur ut rationabile obse- 
quium Ei praestent, gratiamque Eius abundan- 10 
tius recipiant. 

Exinde in instauratione facienda generales 
normae quae sequuntur observari debent: 

23. [Structura rituum]. Ritus modo sim- 
plici et claro extruantur, sint brevitate perspi- 15 
cui et repetitiones inutiles evitent, sint fide- 
lium captui accommodati, neque generatim in- 
digeant multis commentariis ut intellegantur. 

25. [Lectio sacrae Scripturae, praedicatio 
et catechesis liturgica\. Ut clare appareat in 20 
Liturgia ritum et verbum intime coniungi: 

1) In celebrationibus sacris abundantior, 
varior et aptior lectio sacrae Scripturae instau- 
retur. 

2) Locus aptior sermonis, utpote partis 25 
actionis liturgicae, prout ritus patitur, etiam in 
rubricis notetur; et fidelissime ac rite adim- 



C) Normae ex indole didactica 
et pastorali Liturgiae 

33. Etsi sacra Liturgia est praecipue cultus 
divinae maiestatis, magnam etiam continet po- 
puli fidelis eruditionem. 50 In Liturgia enim 
Deus ad populum suum loquitur; Christus 
adhuc evangelium annuntiat. Populus vero 
Deo respondet tum cantibus tum oratione. 

Immo, preces a sacerdote, qui coetui in 
persona Christi praeest, ad Deum directae, 
nomine totius plebis sanctae et omnium cir- 
cumstantium dicuntur. Signa tandem visibilia, 
quibus utitur sacra Liturgia ad res divinas in- 
visibiles significandas, a Christo vel Ecclesia 
delecta sunt. Unde non solum quando legun- 
tur ea « quae ad nostram doctrinam scripta 
sunt » (Rom. 15, 4), sed etiam dum Ecclesia 
vel orat vel canit vel agit, participantiufn fides 
alitur, mentes in Deum excitantur ut rationa- 
bile obsequium Ei praestent, gratiamque Eius 
abundantius recipiant. 

Exinde in instauratione facienda generales 
normae quae sequuntur observari debent. 

34. Ritus nobili simplicitate fulgeant, sint 
brevitate perspicui et repetitiones inutiles evi- 
tent, sint fidelium captui accommodati, neque 
generatim multis indigeant explanationibus. 

35. Ut clare appareat in Liturgia ritum et 
verbum intime coniungi: 

1) In celebrationibus sacris abundantior, 
varior et aptior lectio sacrae Scripturae instau- 
retur. 

2) Locus aptior sermonis, utpote partis 
actionis liturgicae, prout ritus patitur, etiam in 
rubricis notetur; et fidelissime ac rite adim- 

pleatur ministerium praedicationis. Haec vero 
imprimis ex fonte sacrae Scripturae et Litur- 
giae hauriatur, quasi annuntiatio mirabilium 30 
Dei in historia salutis seu mysterio Christi, 
quod in nobis praesens semper adest et opera- 
tur, 47 praesertim in celebrationibus liturgicis. 

3) Etiam catechesis directius liturgica 
omnibus modis inculcetur; et in ipsis ritibus, 35 
si necessariae sint, breves admonitiones, a sa- 
cerdote vel competenti ministro, opportuniori- 
bus tantum momentis, praescriptis vel simili- 
bus verbis, dicendae, praevideantur. 



pleatur ministerium praedicationis. Haec vero 
imprimis ex fontesacrae Scripturae et Liturgiae 
hauriatur, quasi annuntiatio mirabilium Dei in 
historia salutis seu mysterio Christi, quod in 
nobis praesens semper adest et operatur, 51 
praesertim in celebrationibus liturgicis. 

3) Etiam catechesis directius liturgica 
omnibus modis inculcetur; et in ipsis ritibus, 
si necessariae sint, breves admonitiones, a sa- 
cerdote vel competenti ministro, opportuniori- 
bus tantum momentis, praescriptis vel simili- 
bus verbis, dicendae, praevideantur. 

4) FOVEATUR SAGRA VERBI DEI CELEBRA- 
TIO 52 IN SOLEMNIORUM FESTORUM PERVIGI- 
LIIS,IN ALIQUIBUS FERIIS AdVENTUS ET QuA- 
DRAGESIMAE, ATQUE IN DOMINICIS ET DIEBUS 
FESTIS, MAXIME IN LOCIS QUAE SACERDOTE 
CARENT: QUO IN CASU CELEBRATIONEM DIA- 
CONUS VEL ALIUS AB EPISCOPO DELEGATUS 
DIRIGAT. 



24. [Lingua liturgica]. Latinae linguae 36. § 1. Linguae latinae usus, salvo par- 

usus in Liturgia occidentali servetur. 10 ticulari iure, in Ritibus latinis servetur. 



Cum tamen « in non paucis ritibus vulgati 
sermonis usurpatio valde utilis apud populum 
existere » 45 possit, amplior locus ipsi in Litur- 
gia tribuatur, imprimis autem in lectionibus et 
admonitionibus, in nonnullis orationibus et 15 
cantibus. 



§ 2. Cum tamen, sive in Missa, sive in 
Sacramentorum administratione, sive in 
aliis Liturgiae partibus, haud raro linguae 
vernaculae usurpatio valde utilisapudpopulum 
existere possit, amplior locus ipsi tribui valeat, 
imprimis autem in lectionibus et admonitioni- 
bus,in nonnullis orationibus et cantibus,iuxTA 

NORMAS QUAE DE HAC RE IN SEQUENTIBUS 
CAPITIBUS SINGILLATIM STATUUNTUR. 



Sit vero Conferentiae Episcopalis in sin- 20 
gulis regionibus, etiam, si casus ferat, consilio 
habito cum Episcopis finitimarum regionum 
eiusdem linguae, limites et modum linguae 
vernaculae in Liturgiam admittendae Sanctae 
Sedi proponere. 46 25 



§ 3. Huiusmodi normis servatis, est com- 
petentis auctoritatis ecclesiasticae territorialis, 
de qua in art. 22 § 2, etiam, si casus ferat, con- 
silio habito cum Episcopis finitimarum regio- 
num eiusdem linguae, de usu et modo linguae 
vernaculae statuere, actis ab Apostolica 
Sede probatis seu confirmatis. 



18 

B) Normae ex principiis de aptatione 
ad ingenium et traditiones populorum 

Ecclesia, in iis quae fidem aut bonum totius 
communitatis non tangunt, rigidam unius teno- 
ris formam ne in Liturgia quidem imponere 
cupit ; quinimmo , variarum gentium populorum- 35 
que animi ornamenta ac dotes colit ac provehit, 
et quidquid,in populorum moribusindissolubili 
vinculo superstitionibus erroribusquenonadsti- 
pulatur, in quantum potest, sartum tectumque 
servat. 42 Proinde: 



20. \_Aptatio iuxta locorum necessitates]. 
In substantiali unitate ritus romani, legiti- 
mis varietatibus et aptationibus ad diversos 10 
coetus, regiones, populos, praesertim in Missio- 
nibus, locus relinquatur; et hoc in structura ri- 
tuum et in rubricis instituendis opportune prae 
oculis habeatur. 

21. [Limites aptationis~\. Limites servandi 15 
in hac aptatione facienda ita a legislatione ec- 
clesiastica statuantur ut, intacta vi editionis 
typicae librorum liturgicorum a Sancta Sede 
editorum aut edendorum, Ordinariis singula- 
rum provinciarum vel regionum, vel etiam 20 
Conferentiae Episcopali nationali, maior con- 
cedatur facultas divinum cultum ordinandi, 
imprimis autem quoad administrationem Sa- 
cramentorum et Sacramentalium, processiones, 
linguam liturgicam, musicam sacram et artes, 25 
actis a Sancta Sede recognitis (cf. can. 291). 

22. [Aptatio Liturgiae praesertim in Mis- 
sionibus~\. Et quia in quibusdam regionibus, 
praesertim autem in Missionibus, 43 Lituri?W 
aptatio difficilior evadit et magis urget: 30 



§ 4. CONVERSIO TEXTUS LATINI IN LIN- 
GUAM VERNACULAM IN LlTURGIA ADHIBENDA, 
A COMPETENTI AUCTORITATE ECCLESIASTICA 
TERRITORIALI, DE QUA SUPRA, APPROBARI DE- 
BET. 

D) Normae ad aptationem ingenio 
et traditionibus populorum perficiendam 

37. Ecclesia, in iis quae fidem aut bonum 
totius communitatis non tangunt,rigidamunius 
tenoris formam ne in Liturgia quidem impo- 
nere cupit; quinimmo, variarum gentium popu- 
lorumque animi ornamenta ac dotes colit et 
provehit; quidquid vero in populorum moribus 
indissolubili vinculo superstitionibus erroribus- 
que non adstipulatur, benevole perpendit ac, si 
potest,sartum tectumque servat, 53 immo quan- 

DOQUE IN IPSAM LlTURGIAM ADMITTIT, DUM- 
MODO CUM RATIONIBUS VERI ET AUTHENTICI 
SPIRITUS LITURGICI CONGRUAT. 

38. Servata substantiali unitate ritus ro- 
mani, legitimis varietatibus et aptationibus ad 
diversos coetus, regiones, populos, praesertim 
in Missionibus, 54 locus relinquatur, etiam cum 
libri liturgici recognoscuntur; ethocin structura 
rituum et in rubricis instituendis opportune 
prae oculis habeatur. 

39. Intra limites in editionibus typi- 
cis librorum liturgicorum statutos,erit 
competentis auctoritatis ecclesiasticae 

TERRITORI ALI S , DE QUA IN ART. 22 § 2, APTA- 

tiones definire, praesertim quoad administra- 
tionem Sacramentorum, quoad Sacramenta//^ 
processiones, linguam liturgicam, musicam sa- 
cram et artes, iuxta tamen normas funda- 

MENTALES QUAE HAC IN CONSTITUTIONE HA- 
BENTUR. 



40. Cum tamen variis in locis et adiunctis, 
profundior Liturgiae aptatio urgeat, et ideo 
dijficilior evadat: 

1) InConferentiisEpiscopalibus et in Com- 
missionibus liturgicis sedulo et prudenter consi- 
deretur quid, hoc in negotio, ex traditionibus 
ingenioque singulorum populorum opportune 

in cultum divinum admitti possit. Aptationes, 35 
quae utiles vel necessariaeexistimantur,Sanctae 
Sedi proponantur, de ipsius consensu intro- 
ducendae. 

2) Ut aptatio cum necessaria circumspec- 
tione fiat, quoties necessitas aut utilitas id exi- 40 
git, Conferentiae Episcopali a Sancta Sede fa- 
cultas tribuatur ut in quibusdam coetibus ad 

id aptis et per determinatum tempus necessaria 
praevia experimenta permittat et dirigat. 

5 

3) Quia leges liturgicae speciales difficul- 
tates in regionibus Missionum secum ferre so- 
lent, Sacrae Rituum Congregationi praesto sint 
viri simul in re missionali et liturgica periti, 
qui consulantur quando huiusmodi leges pa- 10 
rantur. 



1) A competenti auctoritate ecclesiastica 
territoriali, de qua in art. 22 § 2, sedulo et pru- 
denter consideretur quid, hoc in negotio, ex 
traditionibus ingenioque singulorum populorum 
opportune in cultum divinum admitti possit. 
Aptationes, quae utiles vel necessariae existi- 
mmtur, Apostolicae Sedi proponantur,deipsius 
consensu introducendae. 

2) Ut autem aptatio cum necessaria cir- 
cumspectione fiat, eidem auctoritati ecclesia- 
sticae territoriali ab Apostolica Sede facultas 
tribuetur, si casus ferat, ut in quibusdam coeti- 
bus ad id aptis et per determinatum tempus 
necessaria praevia experimenta permittat et 
dirigat. 

3) Quia leges liturgicae difficultates spe- 
ciales, quoad aptationem, praesertim in Missio- 
nibus secum ferre solent, in illis condendis 
praesto sint viri, in re de qua agitur, periti. 



APPENDIX 

Excerpta ex « Declarationibus » additis Schemati a Commissione Praeparatoria parato, 
quae ajferuntur ad meliorem intellegentiam quorundam articulorum 



Ad art. 19 Schematis: [Declaratio]. Non 
omnis instauratio vel aptatio liturgica commen- 
dari potest, sed ea tantum quae mentem sacrorum 
Bibliorum sapiat. Et non sufficit plures quam an- 
tea Scripturae textus legi, sed oportet totam cele- 
brationem liturgicam recta et iucunda verbi Dei 
meditatione imbui. Unde optandum est ut e litur- 
gicis libris tollantur ii sacrae Scripturae loci, qui 
interdum indebite usurpantur; ut serventur et 
colantur preces et cantus ex Scriptura desumpti 
vel eius instinctu effusi, neque introducantur qui 
ab ea dissonent. Exempla sunto illa optima car- 
mina, troparia, responsoria, hymni, antiphonae, 
quae post tot saecula orantes laetificant, quod non 
aeque dici posset de nonnullis aliis liturgicis of- 
ficiis. 



Ad art. 22 Schematis: [Declaratio]. In- 
tentio generalis paragraphi est explicite procla- 
mare vim generalem, etiam in re liturgica, princi- 
pii aptationis quod a Summis Pontificibus, inde 
a Benedicto XV, iterum iterumque, quando de 
quaestione missionali tractaverunt, inculcatum est. 
Inter multos textus sufficiat sequentem ex Litt. 
Encycl. Summi Pontificatus notare: « Iesu Chri- 
sti Ecclesia, utpote fidelissima almae divinaeque 
sapientiae custos, ... ad unitatem contendit, su- 
perno illo amore conformatam et altam, quo om- 
nes actuose exerceantur; non vero ad unam asse- 
quendam rerum omnium aequabilitatem, exter- 
nam tantummodo atque adeo insitas vires debili- 
tantem. Et curas omnes ac normas, quae faculta- 
tibus viribusque sapienter explicandis temperate- 
que augendis inserviunt, — quae quidem ex oc- 
cultis cuiusvis stirpis latebris oriuntur — , Eccle- 

sia approbat maternisque votis prosequitur, si 
modo officiis non adversentur, quae communis 
mortalium omnium origo communisque destinatio 
imponant. ... Quidquid in populorum moribus 
indissolubili vinculo superstitionibus erroribus- 
que non adstipulatur, benevole nullo non tem- 
pore perpenditur ac, si potest, sartum tectumque 
servatur ». 

In rebus liturgicis quae fidem tangunt rigidio- 
rem aut etiam absolutam unitatem debere subsi- 
stere per se patet. 

Sed in Ecclesia sunt alia, quae finem per se 
non tangunt, et in quibus tamen bonum commune 
aliquam plus minusve extensam aut rigidam uni- 
tatem exigere potest. 

Ideo etiam in aptatione liturgica ad diversos 
coetus, regiones, populos, nullo modo videtur 
admittendum esse solum principium de unitate 
fidei servanda. 

Specialis et urgentior necessitas aptationis Li- 
turgiae in regionibus Missionum potest, inter 
alia, ex sequentibus documentis illustrari: 1) Ex 
multis affirmationibus Romanorum Pontificum cir- 
ca urgens principium generale aptationis Eccle- 
siae in regionibus Missionum et quae implicite 
etiam necessitatem aptationis in re liturgica con- 
tinent; 2) Ex multis indultis quae in ista re 
Sancta Sedes, his ultimis praesertim temporibus, 
Missionibus concedere debuit; 3) Ex historia 
missionali Ecclesiae antiquae, maxima ex parte 
in principio aptationis Liturgiae necessitatibus et 
ingenio singulorum populorum fundata; 4) Ex re- 
centi historia Missionum, praesertim in Asia et 
Africa; 5) Ex rationibus pastoralibus propriis 
in Missionibus; 6) Ex multis petitionibus nuper 
ad futurum Concilium hac de re missis. 

Ad art. 25 Schematis : [Declaratio] . 
1 . Abundantior lectio sacrae Scripturae. — Recen- 
tiora studia exegetica, historica, pastoralia satis 
superque ostendunt ipsam celebrationem liturgi- 
cam esse locum connaturalem et primarium in 
quo Ecclesia verbum Dei fidelibus annuntiare et 
fideles illud auscultare debent, et esse simul opti- 
mum ambitum ad rectum intellectum christianum 
Scripturae. Multi nostri aevi christiani de facto 
verbum Dei audire non possunt nisi in sola actio- 
ne liturgica. 



Accedit ratio desumpta ex relationibus cum 
christianis separatis. Anglicani et Protestantes ex- 
probare solent catholicis ignorantiam sacrae Scrip- 
turae et mirari in Liturgia romana quendam 
adesse quasi defectum proportionis inter elemen- 
tum sacramentale et elementum scripturale procla- 
mationis et praedicationis verbi Dei. 

2. Connexio sermonis cum actione liturgica. — . 
In hoc numero inculcatur: praedicationem, ma- 
gis quam hodie fieri soleat, considerandam esse 
uti partem connaturalem praecipuorum rituum li- 
iurgicorum. 

Tangitur deinde quaestio de obiecto praedica- 
tionis, et dicitur illud hauriri debere ex Scriptura 
et ex Liturgia, et ideo annuntiare praeprimis my- 
sterium Christi sive historiam salutis in Christo 
ut aliquid semper in actu et ad nos semper spec- 
tans. Hoc tamen minime significat praedicationem 
debere semper tractare directe schema de crea- 
tione, elevatione, lapsu, praeparatione Redemptio- 
nis in VT, de Christo et Ecclesia et eschatologia, 
et non posse fieri de aliis quaestionibus dogmati- 
cis et moralibus. Nam praedicatio, pro utilitate 
et necessitate audientium, potest et debet tangere 
omnia quae pertinent ad dogma, ad theologiam 
moralem, ad fideles instruendos, exhortandos, 
commonendos, ab erroribus periculisque tuendos. 
Sed dicitur praedicationem numquam oblivisci 
debere haec omnia ultimo induci ad annuntianda, 
admiranda, laudanda opera Dei in historia no- 
strae salutis in Christo semper pro nobis in actu, 
praeprimis in ipsis celebrationibus liturgicis. Nam 
in Liturgia praedicatio est pars ritus sacri. Debet 
ergo disponere ad plenam participationem ipsius 
ritus; et ideo ad melius conceptualiter et praeser- 
tim vitaliter percipiendam ipsam rem sacram, quae 
ibi continetur, et hoc sub aspectu quo ibi conti- 
netur, ad mentem ipsius Liturgiae quae, quoad 
essentiam rei, a mente Scripturae non differt. 

3. Catechesis directius liturgica. — Hac ex- 
pressione intellegitur explicatio directa ipsius 
Liturgiae, quae saepius omnino fieri debet et, hic 
inde, fieri etiam potest in ipsa praedicatione li- 
turgica. 

Generatim vitandum est ut ritus multis ex- 
plicationibus indigeant ut intellegantur. Tamen 
in traditione liturgica notae sunt quandoque ad- 
monitiones didactico-exhortativae, ipsi ritui in- 
sertae, a ministro ad fideles dirigendae. 

NOTAE 

33 Pius XII, Litt. Encycl. Mediator Dei: AAS 39 
(1947) pp. 541-542; Allocutio diei 22 sept. 1956: 
AAS 48 (1956) pp. 723-724. 

39 Ibidem. 

40 Cf. Acta et Documenta, 1. c. pp. 374-386. 

41 Cf. Decretum de solemni Vigilia paschali instau- 
randa, 19 februarii 1951: AAS 43 (1951) pp. 128-137; 
Decretum de facultativa celebratione instauratae Vigi- 
liae paschalis ad triennium prorogata, 11 ianuarii 1952: 
AAS 44 (1952) pp. 48-63; Decretum quo liturgicus 
Hebdomadae sanctae Ordo instauratur, necnon In- 
structio de Ordine Hebdomadae sanctae instaurato 
rite peragendo, 16 novembris 1955: AAS 47 (1955) 

3 - RELATIO EXC.MI P. D. CAROLI IUSTINI CALEWAERT 

Episcopi Gandavensis 

Venerabiles Patres, 

Articuli 16-31 capitis primi Constitutionis de Sacra Liturgia iure 
aestimati sunt a Patribus maximi momenti, quia tales normas praebent 
de instauratione liturgica peragenda, quae quasi fundamentum totius 
huius Constitutionis reapse sint. Propterea numerosissimas de iis ob- 
servationes et emendationes expendendas habuit nostra de Sacra Litur- 
gia Commissio, de quibus nunc relationem vobis, Patribus, reverenter 
et humiliter proponere audeo. Non mea vero erit sententia, sed om- 
nium Commissionis Sodalium, qui quasi semper et de omnibus in pro- 
ponendis emendationibus unanimes fuerunt, immo ut de hac unani- 
mitate ad vos testificer mandaverunt. Dicam: 

1. De serie et ordine materiarum in hac sectione tenendo; 

2. De normis generalibus; 

3. De normis ex indole liturgiae utpote actionis hierarchicae et 
communitatis propriae; 

4. De normis ex indole didactica et pastorali liturgiae; 

5. De lingua liturgica in specie; 

6. De normis ad aptationem ingenio et traditionibus populorum 
perficiendam. 

I - DE NOVO ORDINE PROPONENDO NOVAQUE SERIE MATERIAE 
IN HAC SECTIONE CONTENTAE CONGERENDA 

Multae difficultates a Patribus motae adversus plures articulos in 
hac parte schematis contentos, ex eo proveniunt quod res maximi 
momenti lectoribus quasi absconditae remanent, nisi clarius expriman- 
tur. Itaque oportuit normas de unitate et traditione servanda et de 
auctoritate rem liturgicam moderante definienda, necnon normas de 
indole didactica et communitaria liturgiae tradere, antequam normae 
de aptatione statuerentur, ita ut haec desiderata et accipienda aptatio 
appareat tam clare iustis limitibus circumscripta, ut nullum dubium de 
iis moveri possit. Revera isti limites in schemate describebantur, at 
non statim omnibus legentibus manifesti facti sunt. 

Unde ex observatione a duobus Patribus facta, censuit Commissio 
vobis proponendum ut ordo materiae in articulis 16-31 ita mutetur. 

Primo ponatur prooemium generale, quod legebatur p. 164 sche- 
matis, lineis 13-27, et in quo nihil nisi ad sermonem perpoliendum 
emendavimus. 

Deinde, sub littera A, « Normae generales », in qua sectione, sugge- 
rentibus pluribus, ut fundamentum inserendum censuimus articulum, 
olim 28, nunc 22, qui antea legebatur sub littera D, et de auctoritate 
competenti in liturgia moderanda tractat. De eo fusius denuo infra 
disseremus. Post hunc vero articulum, recensentur deinceps numeri 
olim 18-19, qui nunc fiunt 23-24 et intitulabantur: Traditio servanda 
et legitima progressio admittenda; de mente biblica in instauratione 
liturgica inculcanda; ultimo tandem, numerus olim 16 qui nunc fit 25, 
qui titulum habebat: Libri liturgici recognoscendi. Articulum olim 17 
in sectionem sequentem transtulimus. Sic materia in hac sectione con- 
tenta nobis visa est melius cohaerere et clarius evolvi. 

Secundam sectionem, sub littera B, posuimus eam quae olim quarta 
erat sub littera D et titulum praebebat: « Normae ex natura commu- 
nitaria et hierarchica liturgiae »; nos tamen melius dicendum putavi- 
mus: « Normae ex indole liturgiae utpote actionis hierarchicae et com- 
munitatis propriae ». In hac sectione venit primo prooemium quod 
initio paginae 168 schematis legebatur, in quo nihil omnino mutandum 
censuimus. Deinde posuimus articulum olim 26, qui nunc fit 27 et 
quasi principium enunciat generale de celebratione communitaria prae- 
ferenda. Postea veniunt articuli olim 29 et 30, qui nunc fiunt 28-29 
et praebent normas de diversitate munerum et partium in celebra- 
tione liturgica servanda, sive agatur de ministris, sive vero de mini- 
strantibus. Deinde hic ponuntur articuli olim 27 et 17, qui nunc fiunt 
30 et 31, in quibus definiuntur fidelium in liturgia partes. Tandem, 
articulus olim 31 nunc fit 32: in eo optatur ut in liturgia nulla sit 
personarum acceptio. 

Tertia sectio, sub littera C, remanet quasi intacta, titulum praebens: 
« Normae ex indole didactica et pastorali liturgiae ». Unam tamen in 
serie articulorum inversionem fecimus, praeponentes numero olim 24, 
nunc 26, de lingua, numerum olim 25, nunc 35, de lectione Sacrae 
Scripturae. 

Quarta tandem sectio, sub littera D, venit ea quae olim sub littera B 
legebatur et titulum habet: « Normae ad aptationem ingenio et tradi- 
tionibus populorum perficiendam ». In qua vero sectione, series articu- 
lorum nullam mutationem passa est. 

Tota haec nova rerum dispositio e textu vobis in hoc fasciculo tradito 
facile cognosci poterit. Speramus ex sese patere, novam dispositionem 
intelligibiliorem esse. 

II - DE NORMIS GENERALIBUS 

Numerus olim 28, nunc 22, de auctoritate competenti in liturgia mo- 
deranda. 

In hoc articulo, inter primam et secundam sententiam, censuimus 
inserendam paragraphum novam, quae ita tractet de conferentiis epi- 
scopalibus, ut deinceps ad illam referatur quoties de hac materia in sub- 
sequentibus articulis agendum sit. 

Res quam difficillima erat, et simul maximi momenti. Tota enim 
nostra constitutio de Sacra Liturgia eum cardinem habet ut liturgica 
instauratio pro magna parte ab episcopis, varie secundum varias regio- 
num conditiones, executioni mandetur. Quod olim in schemate, sub 
numeris praecipue 21, 22 et 24, enunciabatur, ubi sermo erat de con- 
ferentiis episcopalibus. Adversus vero hoc vocabulum multae obiectio- 
nes motae sunt. In praesenti enim suo statu, conferentiae episcopales 
diversissimi sunt generis, aliae omnes certae regionis episcopos, aliae 
vero quosdam tantum ex eis complectentes. Nullam adhuc vim obti- 
nent in iure canonico, sed de eis in promptu est schema a competenti 
praeparatoria commissione exaratum et Patribus in sessione ulteriore 
proponendum. Nobis ergo non licebat de hoc praeiudicare. Ne tamen 
interim constitutio nostra manca et suspensa remaneret, iuris ex nostra 
commissione peritissimi nobis proposuerunt formulam, quam nos una- 
nimi plausu recepimus et vobis accipiendam instanter commendamus, 
scilicet: 

« Ex potestate a iure concessa, rei liturgicae moderatio inter limites 
statutos, pertinet quoque ad competentes varii generis territoriales epi- 
scoporum coetus legitime constitutos ». 

Sic, non tantum de conferentiis proprie dictis valet, sed etiam de 
concilio plenario vel provinciali, imo, si casus ferat, de coetu plurium 
regionum episcopos adunante. Dicendo « a iure concessa » nihil iudi- 
care intendimus nec de fundamento theologico huius potestatis, nec de 
normis a constitutione ulteriore proponendis. 

Et hoc sufficiat de articulo olim 28, nunc 22, nisi advertendum vo- 
bis observemus, in prima paragrapho mutatum esse vocabulum epi- 
scopos in episcopum, ut clarius distinguatur ea potestas quae in secunda 
paragrapho episcopis collegialiter sumptis conceditur, ab ea quae epi- 
scopo in sua propria dioecesi a iure iam vigente vel ab hac constitu- 
tione concreditum est. 

Numerus olim 18, nunc vero 23. 

Praeterea a nobis expensa est aliqua emendatio ab uno Patre pro- 
posita, quae sic sonabat: « ut novae formae, quae oriuntur, cum iam 
exstantibus organice coniungantur ». Censuimus inutilem esse banc mu- 
tationem, quia textus schematis sufficit ad suggerendum novos ritus 
produci posse, dicendo « innovationes » et « novae formae », nec ullam 
portam claudit, sed melius continuitatem in evolutione inculcat ser- 
vandam et ab artificiosis inventis nos praecavet. 

Numerus olim 19, qui nunc fit 24. 

Tres emendationes erant expendendae de hoc articulo: 

1. Libenter etut necessario accepimus additionem in lineam 33 inse- 
rendam, id est « psalmi canuntur »,- quae ex oblivione deerat in sche- 
mate. 

2. Unus Patrum addere postulabat quae sequuntur: « textus bi- 
blici accurate seligantur oportet, quo facilius perquiratur et efficacius 
promoveatur ille affectus etc. ». Nos vero censuimus iam de hoc provi- 
sum esse in diversis aliis articulis schematis. 

3 . Tandem unus ex Patribus questus est quod Declaratio, quae hunc 
articulum olim comitabatur, in schemate non iam legitur. Unde censui- 
mus hanc declarationem esse typis mandandam et vobis eam in Appen- 
dice proponimus, ut illustretur mens articuli. Sed quoad summam in 
textu articuli iam omnia dicuntur. 

Numerus olim 16, nunc 25. 

Decem emendationes proponebantur nobis expendendae. 

1. Verbum « recognoscantur » a duobus Patribus impugnatum, nobis 
non omittendum videbatur. Non enim est, ut obiiciebatur, iussio a Con- 
cilio data Romano Pontifici, sed iudicium de necessitate tantum. 

2. Addendum censuimus mentionem de episcopis ad hanc revisio- 
nem faciendam consulendis. Periti enim ad id non sufficiunt, ut illu- 
stravit unus ex Patribus. 

3. « Ex universo orbe » mutavimus in « ex diversis orbis regioni- 
bus » ut aliquam rationem haberemus emendationis ab uno Patre pro- 
positae, vitatis tamen incommodis quae procuraret illa eius formula, 
scilicet « ex variis nationibus ». 

4. Minus congruam censuimus additionem propositam, scilicet: 
« Conferentiis episcoporum consultis », quia iam episcopos quosdam 
introduximus in commissionem, et ii mandata a collegis suis facile ex- 
priment. 

5. Non admittendam putavimus additionem ab uno Patre propo- 
sitam, scilicet: « postquam S. R. Congregatio omnia consideraverit et 
approbaverit, si approbanda ei visa fuerint »; Romanus enim Pontifex 
modum procedendi, ut sibi placuerit, statuet. 

6. Non accipiendam censuimus propositionem ut intra quinque an- 
nos coarctetur labor revisionis faciendae. 

7. Item non assentiendum nobis videtur voto emisso ut una simul 
et non paulatim fiat instauratio. Experientia enim constat melius a clero 
et populo accipi ulteriorem instaurationem si iam priori assuefactus est; 
attamen non negligendum est inconveniens illud quod oritur ex neces- 
sitate libros semper emendi vel corrigendi. Quidquid sit, melius nobis 
videbatur de hac re nihil statuere. 

8. Votum a duobus cardinalibus emissum, ut scilicet statim in Con- 
cilio commissio ad instaurationem exsequendam statuatur, non ad tex- 
tum schematis, ut credimus, pertinet, sed ad Papam deferendum est 
et a vobis exprimendum, si placuerit. 

9. Nobis ultro visum est mentionem editionis inutilem esse, quia 
immediate et necessario illa sequetur recognitionem peractam. Ut tamen 
tempus aliquo modo indicetur de peragenda recognitione, dicimus: 
« Quam primum ». 

10. Episcopi quidam proposuerunt ut codex omnium liturgicarum 
legum et praescriptionum ita conficeretur, ut absolute omnia contineat* 
sublatis omnibus anterioribus decretis, responsis, privilegiis, consuetu- 
dinibus etiam centenariis, et ut hic codex deinceps nonnisi authentice 
interpretari liceat a commissione competenti. 

Haec quidem emollienda essent: re vero discussa et mature per- 
pensa, nihil addendum maluimus. 

III - NORMAE EX INDOLE LITURGIAE 
UTPOTE ACTIONIS HIERARCHICAE ET COMMUNITATIS PROPRIAE 

Numerus olim 26, qui nunc fit 27. 

In hoc numero unam emendationem faciendum vobis proponimus, 
ut addatur « quod valet praesertim pro Missae celebratione, salva sem- 
per natura publica et sociali cuiusvis Missae, et pro sacramentorum 
administratione ». Et sic aliquomodo satisfacere censuimus observa- 
tionibus a quibusdam Patribus factis. Tres enim Patres timebant ne 
ea, quae in hoc articulo dicuntur, sacerdotes inducant ad Missas sic 
dictas « privatas » despiciendas. Duo vero alii Patres additionem quan- 
dam proposuerant, ut scilicet: « celebratio baptismatis, primae com- 

munionis, confirmationis et matrimonii, in quantum possibilis evadat, 
communiter fiat ». Rem generaliori modo asserere maluimus, ne in dif- 
ficultates intricatissimas incideremus. 

Numerus olim 29, qui nunc 28 fit. 

Paucissima emendanda censuimus, ut scilicet addatur mentio de nor- 
mis liturgicis, ad omnem ambiguitatem tollendam et obiectioni unius 
ex Patribus satisfaciendum. 

{. 

Numerus olim 30, qui nunc 29 fit. 

In hoc numero, ultro suppressimus mentionem de ministris, cum 
de iis in praecedenti articulo agatur. De sacristanis vero addendum ali- 
quid optabat unus ex Patribus, et certe res non sine momento est; at in 
hoc loco id addere haud facile erat: quia articulus tractat de iis tantum 
qui proprie dicto ministerio in liturgia funguntur; inde nihil fecimus. 

Numerus olim 27, qui nunc fit 30. 

In hoc articulo tres emendationes vobis proponimus faciendas. 
Prima est ut mutetur vocabulum responsa in responsiones, quod accu- 
ratius censemus. 

Secunda ut supprimatur in fine articuli quae de precibus litanicis 
dicebantur. Sublata enim in editione authentica declaratione olim articu- 
lum comitante, res forte haud facile intelligeretur, nec ab omnibus nota 
est illa forma orationis popularis quae in orientalibus ecteniis contine- 
tur. Imo omnia altiora principia iam in textu satis describuntur quin 
necessaria sit haec ultima illustratio. 

Tertia emendatio, ab uno ex Patribus proposita, ut addatur aliquid 
de silentio, sic sonat: « Sacrum quoque silentium suo tempore ser- 
vetur ». 

Numerus olim 17, qui nunc fit 31. 

Immutatus manet, cum de eo nulla emendatio alicuius momenti 
proposita sit. 

Numerus olim 31, qui nunc fit 32. 

Duae series emendationum propositae sunt a Patribus. 
1. Prior series est illorum Patrum quibus non placet clausula fina- 
lis: « salvis consuetudinibus ab Ordinario loci approbandis ». Liben- 

ter assentientes expungimus hanc clausulam, quae inefficacem redderet 
normam in articulo enunciatam. 

2. Altera series emendationum a multis propositarum versatur circa 
taxas vel emolumenta occasione sacramentorum percepta, et categorias 
vel classes quae aequalitatem fraternam christianorum laedunt. Ista cen- 
suimus ad nostram commissionem non pertinere, sed ad decreta de di- 
sciplina sacramentorum remittenda. 

IV - NORMAE EX INDOLE DIDACTICA ET PASTORALI LITURGIAE 

Prooemium, quo nunc fit articulus 33. 

In hoc prooemio, tria emendare, proponentibus Patribus, nobis 
placuit. 

1. Aliquis timet ne vocabulum « adoratio » in linea 28 excludere 
videatur ceteros affectus religionis. Ad quem timorem evacuandum, 
forsitan sufficit mutare vocabulum « adoratio » in « cultus ». 

2. Alius ex Patribus difficultatem movit de « necnon donum gra- 
tiae Dei », ideo commissio proponit tollendam esse hanc sententiam. 

3. Alius male exaratam esse observavit formulam quae legebatur in 
linea 36: « Immo preces quae a sacerdote, in persona Christi coetui 
praeeunte, ad Deum diriguntur » etc. Censemus doctrinam quidem ibi 
assertam omnino tenendam esse, utpote quae fuse in Encyclicis Me- 
diator Dei expositam, sed meliori forma ornandam, ideoque proponi- 
mus ut dicatur: « preces a sacerdote, qui coetui in persona Christi 
praeest, ad Deum directae ». 

Etsi bonam, tamen non necessariam censuimus additionem ab epi- 
scopis quibusdam propositam, quae sic se habebat: « Istorum autem 
signorum munus est, salutis mysteria per mysticam repraesentationem 
patefacere, potiusquam ipsa velaminibus contegere ». 

Numerus 23, qui nunc fit 34. 

In hoc articulo, quaedam mutavimus ad sermonem meliorem red- 
dendum, et addidimus qualificativum nohili (simplicitate), ut praeca- 
veatur, sicut unus ex Patribus observavit, ne ritus breviores aequo 
fiant et ariditate laborent. De simplicitate vero evangelica in caerimo- 
niis tenenda, ibi iam satis, nostro iudicio, provisum est et in capite VI 
schematis repetendum. 

Numerus 25, qui nunc fit 35. 

De unica versione sacrorum Bibliorum pro unaquaque lingua obti- 
nenda, ut recte optavit quidam ex Patribus, nobis remittendum ad 
schema de Verbo Dei videtur. 

Alius vero de hoc numero questus est, utpote qui homiliam esse 
partem necessariam actionis liturgicae statuat; sed textus in schemate 
exhibitus nihil facit nisi ius iam in Caeremoniali episcoporum assertum, 
et in novo Rubricarum codice necnon in novo Ritu servando in cele- 
bratione Missae innovatum repetere. 

Omnes emendationes, quae ad id tendebant ut de praedicatione plura 
dicerentur, nobis visae sunt ad schema de disciplina cleri remittendae. 

Rursus vero magni fecimus additionem a duobus propositam, quam 
inseruimus ut quartam paragraphum ad hunc numerum, et quae sic 
sonat: 

« 4) Foveatur sacra Verbi Dei celebratio in solemniorum festorum 
pervigiliis, in aliquibus feriis Adventus et Quadragesimae, atque in 
Dominicis et diebus festis, maxime in locis quae sacerdote carent: quo 
in casu celebrationem diaconus vel alius ab episcopo delegatus di- 
rigat ». 

Hic textus revocat, saltem quoad sensum, responsum a S. R. Con- 
gregatione datum archiepiscopo Toletano anno 1958 et articulum 559 
Synodi Romanae anni 1960. 



V - DE LINGUA LITURGICA ARTICULUS OLIM 24, NUNC 36 

Articulus olim 24, nunc 36, de lingua liturgica, tanti aestimatus 
est a Patribus, ut de eo ingentem molem interpretationum et emenda- 
tionum expendere debuerimus. Octoginta oratores, quorum alii pro, 
alii contra causam dixerunt. Omnes rationes sapientissime proposue- 
runt, tum eas quae sunt iam notae, tum eas quae rem renovent, et ad- 
versas invicem expenderunt. Nostrum non est argumentorum nec sum- 
mam contrahere nec adeo valorem perpendere. 

Unum tantum observare velimus, quod plures patres ultro professi 
sunt, articulum, ut in schemate iacet, viam mediam inter extrema opti- 
me persequi. Duas enim partes simul tenet articulus noster, et principem 
locum linguae latinae, et aliquem locum linguae vernaculae assignan- 
dum. Modum vero inter duas proponit, tum enumerando limites, qui 
revera fusius enumerantur art. 41, 47, 77, 91, tum committendo coetui 

episcoporum uniuscuiusque regionis ius utendi vel non utendi faculta- 
tibus concessis, et, in casu, munus exsequendi. 

Inde tria continentur in articulo, et circa haec tria versantur emen- 
dationes a nobis expendendae. 

Ad primam paragraphum 

Prima paragraphus sic sonabat in schemate: « Linguae latinae usus 
in liturgia occidentali servetur ». 

Tres series emendationum expendendas invenimus. 

a) Emendatio alicuius momenti proposita est ab episcopis Africae 
et aliis, ut scilicet loco verbi occidentali, aliud verbum dicatur. 

Vobis ergo proponimus « in ritihus latinis », quod significat tam 
ritum romanum, quam ambrosianum, toletanum, dominicanum et alios. 

h) Emendationes a diversis Patribus ideo propositae ut ratio pa- 
tenter habeatur linguae slavonicae et aliorum indultorum ab Aposto- 
lica Sede concessorum intra ambitum liturgiae latinae. 

Vobis ergo proponimus ut addatur « salvo particulari iure », quod 
includit et servat omnes concessiones legitimas iam concessas vel in 
posterum concedendas. 

c) Emendationes variae a variis propositae, quae mitigare vel 
emollire principium de lingua latina satagunt. Lectis autem et perpensis 
omnibus quae a Patribus sapientissime in congregationibus generalibus 
dicta sunt, nobis videbatur nostrum esse, ut eam viam mediam propone- 
remus, quae omnibus forsitan Patribus placere posset. 

Ad secundam paragraphum 
Textus sic se habebat: 

« Cum tamen in non paucis ritibus vulgati sermonis usurpatio valde 
utilis apud populum existere possit, amplior locus ipsi in liturgia 
tribuatur, imprimis autem in lectionibus et admonitionibus, in non- 
nullis orationibus et cantibus ». 

1. Emendatio. 

Cum locus proferretur ex Encyclicis Mediator Dei, placuisset vero 
Commissioni supprimere omnia allegata ex magisterio ordinario de- 
prompta, nobis visum est textum ita mutare ut locutioni insolitae « vul- 
gati sermonis » substitueretur locutio « linguae vernaculae », et locu- 
tioni « in non paucis ritibus » quae confusionem pareret cum paragra- 
pho precedente, substitueretur locutio « haud raro ». 

2. Emendatio. 

Cum capita de Missa, de Sacramentis et aliis, ad ulterius tempus 
remittenda sint, inserenda nobis placuit mentio de iis, ut clare pateat 
ad haec omnia extendi concessiones de lingua vernacula in praesenti 
capitulo expressas. 

3. Emendatio. 

Quia vero in paragrapho tertia vobis mox dicemus ut loco « pro- 
ponere » inseratur verbum « statuere », necesse nobis visum est inse- 
rere claram mentionem de limitibus et normis servandis a coetibus 
episcoporum. 

Emendationes quae nobis haud inserendae visae sunt. 

Nostras non fecimus omnes alias emendationes, quas in tres series 
distinguere possemus. 

Vrima series erat earum quae proponebant ut restringatur facultas 
linguae vernaculae admittendae, quae praecipue e Missa prorsus arceatur. 

Secunda series complectitur illas emendationes quae, e contrario, pro- 
ponebant ne limitata ullatenus sit illa facultas. 

In tertia serie collegimus emendationes ideo propositas ut limites 
quidem assignentur, qui tamen latius pateant aut melius describantur 
quam in schemate. 

Exempli gratia: quidam Patres optabant ut lingua vernacula passim 
admittatur in tota hac Missae parte quae liturgia verbi constet; alii insi- 
nuabant linguam vernaculam adhibendam esse in omnibus quae alta 
voce promuntur, linguam latinam conservandam esse in iis quae secreto 
dicuntur. 

Nos autem, re perpensa, omnia particularia remittenda censuimus 
ad respectivos articulos subsequentium capitum. Attamen expresse opta- 
vimus ut in capite de Missa aliqua commonitio inseratur ad praecavendum 
ne fideles ex diversis linguis et nationibus peregrini convenientes, inca- 
paces evadant simul communiter orandi. 

Ad tertiam paragraphum 

Hanc paragraphum iam ultro emendare debebamus, ad normam eo- 
rum quae de numero 22 § 2 dicta sunt. Sic ergo sonabat, antequam emen- 
dationes a Patribus propositae expenderentur: 

« Sit vero Conferentiae Episcopalis in singulis regionibus, etiam, si 
casus ferat, consilio habito cum episcopis finitimarum regionum eiusdem 

linguae, limites et modum linguae vernaculae in liturgiam admittendae, 
Sanctae Sedi proponere ». 

Emendatio vero a valde numerosis Patribus proposita loco « Sanctae 
Sedi proponere », scribit: « statuere, actis ab Apostolica Sede reco- 
gnitis ». 

Haec emendatio attente considerari meretur, tum quia a multis pro- 
posita est, tum quia respondet exspectationi plurium ut amplior de hac 
re potestas committatur coetibus episcoporum. 

Attamen, ut haec emendatio unanimi consensu recipi valeat, necesse 
est ut in paragrapho secunda, ut iam dictum est, clare enuncientur limites 
intra quos versatur facultas auctoritati territoriali concredita, et ut hi li- 
mites revocentur uno verbo in hac tertia paragrapho. 

Prior conditio videtur impleta, cum emendationem vobis proposue- 
rimus in paragrapho secunda. 

Ad alteram conditionem implendam, vobis proponimus ut initio ter- 
tiae paragraphi dicatur: « huiusmodi normis servatis ». 

Verbum « recognitis » aliquo modo ambiguum est, ac proinde substi- 
tutum est verbis « probatis seu confirmatis ». Commissio enim, post 
maturam disceptationem, hanc ultimam locutionem selegit, ut clarius 
mens Patrum, qui hac in re intervenerunt, patefiat. 

Verbum enim « probatis », de se genericum, specificatur seu expli- 
catur verbo « confirmatis ». Nam hac locutione ostenditur ius quod ab 
auctoritate inferiore legitime statuitur et ab auctoritate superiore agno- 
scitur ac completur. Inde via media obtinetur, cum auctoritas inferior 
ius condat et auctoritas superior novam vim iuridicam addat. 

Additur quarta paragraphus 

Postulante iure meritoque uno ex Patribus, addendam censuimus 
quartam paragraphum, quae sic sonat: 

« Conversio textus latini in linguam vernaculam in liturgia adhibenda, 
a competenti auctoritate ecclesiastica territoriali, de qua supra, approbari 
debet ». 

Etenim vitanda est illa perniciosa in versionibus libertas et varietas 
quae verum sensum et textuum decorem interdum minari videatur. 

VI - DE NORMIS AD APTATIONEM INGENIO 
ET TRADITIONIBUS POPULORUM PERFICIENDAM 

Vrooemium, quod nunc fit numerus 37. 

In hoc prooemio duas emendationes fecimus. Priorem, ut melius pro- 
feratur locus ex encyclicis Pii XII allatus. Alteram, rogante uno ex Patri- 
bus, quia non sufficiunt, ut aptatio sit bona, illae rationes negativae quae 
in prooemio leguntur, et ideo addidimus: « immo quandoque in ipsam 
liturgiam admittit, dummodo cum rationibus veri et authentici spiritus 
liturgici congruat ». 

Numeri olim 20-22, qui nunc fiunt 38-40. 

In his articulis, quaedam emendationes a nobis ultro factae sunt, ut 
clarius appareat duplicem casum distincte contemplari, nempe: aptatio- 
nem a legislatore ipso praevisam vel praevidendam, de qua in articulis 
38-39, et aptationem ab inferioribus postulatam, in art. 40 descriptam; et 
de iis valde diversus processus statuitur. Quod quidem iam aperte lege- 
batur in istis articulis, sed non ita clare ut a legentibus statim intelligatur, 
ideoque multae censurae de iis pronuntiatae sunt a Patribus. 

Numerus olim 20 nunc 38. 

In hoc articulo duas tantum emendationes fecimus, alteram solius 
sermonis, alteram vero ut res clarior appareat; ideoque addidimus « etiam 
cum libri liturgici recognoscuntur ». 

Aliqui Patres difficultatem moverunt de verbo « in Missionibus », quod 
male forsan sonat eorum auribus qui sub dicione europea olim degerint. 
Nos vero, postquam speciale consilium a quibusdam ecclesiarum nuper 
erectarum episcopis quaesivimus, conservandum putavimus hoc vocabu- 
lum quippe quod iam technicum et longa traditione probatum. Ex Pa- 
tribus alii quoque contendebant eo supprimendam esse mentionem de 
Missionibus, quod eaedem conditiones alibi easdem solutiones postulent; 
sed cum dicitur praesertim, clare indicatur Missiones non esse solas re- 
giones in quibus aptatio necessaria evadat. 

Numerus olim 21 nunc 39. 

Duas paragraphos quibus olim constabat hic articulus in unam con- 
traximus, ad clarius exprimendum et potestatem coetibus episcoporum 
concessam, et limites huius potestatis. Advertendum autem est nihil in 
substantia omnino mutatum esse. Ad hoc addidimus in fine: « iuxta nor- 

mas fundamentales, quae hac in constitutione habentur ». Loco verbi 
« ordinandi », scripsimus « aptationes definire ». 

Praeterea, mentionem sustulimus de ordinariis singillatim sumptis, 
quam plures e Patribus supprimendam petebant. 

Numerus olim 22 nunc 40. 

In prooemio huius articuli, novam redactionem comparandam putavi- 
mus, tum ad clarius materiam proponendam, tum ad assentiendum voto 
eorum qui circumstantias haud locales sed personales vel sociales descrip- 
serunt. De Missionibus nihil repetendum censuimus, cum iam fusius in 
prooemio totius sectionis et in articulo 38 legatur. 

In prima paragrapho, nulla substantialis emendatio facta est, immo 
omnes observationes a Patribus factae cadunt, cum textus a nobis aliter 
redactus sit. 

In secunda paragrapho diximus: « tribuetur, si casus ferat », quod 
melius nobis visum est quam « tribuatur ». 

De periodo decem annorum ab uno ex Patribus optato ad experientias 
concludendas, nihil nobis dicendum placuit, ne coarctetur lex et facultas 
in hoc articulo enunciata. 

In tertia paragrapho mentio de Sacra Rituum Congregatione sublata 
est, iuxta optimam observationem cuiusdam Patris, ut Romano Pontifici 
integra libertas relinquatur alio modo procedendi si placuerit, ut supra 
iam dictum est. 

Et sic, Venerabiles Patres, finem attingimus nostrae ad vos relationis 
de articulis olim 16-31, nunc 21-40, et optamus ut vestro suffragio con- 
firmetur nostrae commissionis propositum. 

4 - PATRUM ORATIONES 
De Ecclesia (prosequuntur) 

Praeses: Prosequitur nunc disceptatio generalis de schemate constitu- 
tionis dogmaticae de Ecclesia. 

1 

Em.mus P. D. ERNESTUS card. RUFFINI 
Archiepiscopus Panormitanus 

Em.mi, exc.mi, rev.mi Patres, 

Capta occasione schematis dogmatici de Ecclesia, liceat mihi unum, 
submisso animo, sapientiae vestrae paucis proponere. 

Hesterna die, em.mus D. card. Bacci asseruit nos in his, quae ad 
fidem pertinent et cum fide connexa sunt, omnino consentire; dissensiones 
autem, quae ex disceptationibus nostris, per duos fere menses productis, 
emerserunt, respicere tantum rationem seu modum quo veritates, a nobis 
sine controversia receptae, exhiberi possint hominibus nostrae aetatis, 
etiam non catholicis, scl. christianis a nobis disiunctis et ceteris, ut ad fidem 
nostram alliciantur et ad conversionem, quantum fieri possit, disponan- 
tur. Id sane magno cum gaudio audivimus. 

Quae cum ita sint, facile viam inhaeremus plenae consensionis si, 
agendo de argumentis — sicut in praesenti — quae veritates dogmaticas 
necessario comprehendunt duo schemata parallela conficerentur, 
nempe dogmaticum unum, pastorale alterum. Schema stricte theologi- 
cum natura sua esset breve et accuratum, atque doctrinam certam respectu 
quoque errorum recentiorum confirmaret; schema vero pastorale eam- 
dem doctrinam catholicam latius 2 exponeret, captui hominum et socie- 
tatis temporum nostrorum ita accommodatam, ut lumen Christi omnes ad- 
mirentur et, Deo adiuvante, libenter sequantur. 

Ita haberetur, ut opinor, Ecclesia sub duplici aspectu, quos em.mus 
D. card. Suenens heri appellavit Ecclesiam ad intra et Ecclesiam ad extra. 

In hac humili 3 sententia mecum consociantur plures Patres con- 
ciliares, qui sibi persuasum habent, mensibus interpositis inter primam 
et secundam sessionem oportere ut parentur a selectis commissionibus 
schemata (secundum sensum supra explicatum), quae, post paucas emen- 
dationes, ab omnibus Patribus unanimiter, sancta cum laetitia, probari 
possint. Dixi! 



ln textu scripto tradito: 1 (vel duae eiusdem schematis partes distinctae). 
2 fuse. 3 deest. 

2 

Em.mus P. D. IOANNES B. card. MONTINI 
Archiepiscopus Mediolanensis 

Venerabiles Patres, 

... x Officii mei esse censeo vos rogare ut peculiari diligentia consi- 
deretis ea, quae em.mus card. Suenens heri tam perspicue exposuit de 
fine huic universali Synodo proposito et de ordine logico et congruenti 
argumentorum in ea tractandorum. 

... 2 Nam iis plane assentior, qui in his congregationibus generalibus 
affirmaverunt quaestionem de Ecclesia esse argumentum primarium 
huius Concilii Oecumenici, tum ob maximum eius momentum, tum prop- 
terea quod magnam partem argumentorum, quae ad tractatus Concilii ap- 
parata sunt, secum coniungere et componere potest. 

Quid est Ecclesia? Quid agit Ecclesia? Hi sunt veluti duo cardines 
circa quos disponi debent omnes quaestiones huius Concilii. Mysterium 
Ecclesiae et munus Ecclesiae praestitutum ab eaque exsequendum: en 
argumentum, circa quod Concilium vertere debet!... 3 

Omnes enim expetunt ut Ecclesia, in hoc Concilio, perspicue et 
scienter profiteatur suam ipsius naturam, munus aeternum sibi concre- 
ditum, actionem his temporibus sibi propriam. 

Animo igitur sincero et grato dicam, hoc in schemate multa conti- 
neri quae probanda sint, res scilicet interdum haud faciles, tamen egregie 
enuntiatas, plures etiam novas et opportunas. 

Tacere autem nequeo id non sufficere; quam ob rem optandum est 
ut argumentum magis enucleetur et perficiatur, atque adeo schema fini- 
bus Concilii propositis plane respondeat. 

En quae quoad schema ipsum petenda mihi videntur: 

1. Cum animi gaudio audivi in hoc Concilio glorificari S. Ioseph, 
Ecclesiae Patronum; cum gaudio etiam maiore accipio fore ut Beata 
Maria Virgo ut Mater Sanctae Ecclesiae a Concilio honoretur; summo 
tamen gaudio afficiar, atque mecum, ut opinor, omnes Patres, si amplis- 
simus hic coetus pie, solemniter et consulto celebraverit Dominum no- 
strum Iesum Christum. 

Ecclesia enim est continuatio Iesu Christi, a quo vita eius manat, et 
qui est finis in quem vita eius tendit. Imago, mens, spiritus Christi hoc 
schemate, ut mihi videtur, aptius exprimi debent. Eodem schemate pri- 
maria elementa iuris ecclesiastici exhibentur; non tamen veritates satis 
exponuntur, quae apertius referuntur ad « mysterium Ecclesiae », ad 
eius vitam mysticam et moralem, quibus efficitur Ecclesiae vita quae vere 
proprieque dicitur. 

Deinde maiore cum vi doctrina proferenda est, quae agit de rela- 
tionibus quae inter Ecclesiam et Christum habentur. Dici debet omni- 
busque magis innotescere Ecclesiam prorsus scire se nihil posse ex se, 
sed omnia accipere a Iesu Christo, et operari eo quod Iesus Christus in 
eadem sit praesens et agens: Ecclesia non est solum societas seu com- 
munitas a Christo Domino condita, sed est instrumentum in quo ipse 
arcane praesens est ut salutem humani generis procuret doctrina, sancti- 
ficatione sacramentali, cura pastorali, quae alatur spiritu eius, qui est 
Pastor Bonus animarum. 

2. Secundum optatum meum pertinet ad doctrinam de episcopatu 
et ad modum, quo ea proponatur. 

Omnes norunt quantopere haec doctrina expetita sit ab omnibus 
fere Patribus, qui Concilio Vaticano I intererant, quasi complementum 
necessarium doctrinae de primatu Romani Pontificis; omnes etiam sci- 
mus, quantopere expositionem perspicuam omnibusque rebus absolu- 
tam hac de quaestione exoptent, ac merito quidem, Patres huius Con- 
cilii. 

Duo capita, quae nobis hac de re proponuntur, nonnullas res pro- 
bandas et apte expressas continent; tamen non explent desiderium, prae- 
sertim eo quod eorum compositio non videtur perfecte logica, et secundi 
capitis forma potius iuridica quam theologica. 

Eo enim contendere debemus, etsi laboriosum est, ut cognoscamus 
et exponamus mentem et voluntatem Iesu Christi quod attinet ad epi- 
scopos eorumque munus in Ecclesia. Itaque recto ordine habita et co- 
haerens expositio doctrinae de episcopatu apte sequi debet methodum, 
quam servavit Concilium Vaticanum I in constitutione cui appellatio 
Pastor aeternus, et in qua doctrina de primatu Romani Pontificis expla- 
natur. Haec autem sunt capita: 1) De institutione collegii apostolorum 
ac de muneribus his concreditis; 2) De successione corporis episcopalis 
in locum collegii apostolici; 3) De muneribus et facultatibus singulorum 
episcoporum, deque sacramentali fundamento muneris episcopalis. Huius- 
modi exponendi ratio non solum rebus a Iesu Domino gestis aptius re- 
spondet, sed etiam facilior est, certior, et ut ita dicam, magis oecume- 
nica. Eadem propterea efficiet ut relationes inter primatum Romani Pon- 
tificis et episcopatum apertius ostendantur. Nam magis congruit cum 
voluntate Christi Domini quae e Sacra Scriptura et Traditione Ecclesiae 
elucet. 

Episcopus praeterea non solum respectu eius iuridico habito consi- 
deretur, sed nemini displiceat si respectus etiam supernaturalis exhi- 
beatur, veluti quatenus ipse est « imago Patris », « imago Christi », ut 
Ecclesiae Patres eum praeclaris verbis appellaverunt. 

3. Aliud optatum spectat ad capp. IX et X. 

Cap. X duae rationes res considerandi omnino diversae continentur, 
quarum prior pertinet ad officium Evangelium ubique annuntiandi, 
quod est proprium Ecclesiae, et ad eos, qui in hoc munere versantur; 
altera vero pertinet ad ius divinum omnibus hominibus Evangelium an- 
nuntiandi, quo fruitur Ecclesia. 

Prior ratio mihi videtur aptius referenda esse ad munus Magisterii 
Ecclesiae et ad eius organa, estque igitur inserenda capiti de hac re. 

Altera vero ratio coniungitur cum cap. IX, ex eaque quaestio magni 

momenti et his temporibus valde conveniens oritur: quomodo scilicet 
passim comprehendi et accipi possit Ecclesiae ius Evangelium praedi- 
candi hominibus nostrae aetatis, quorum maior, proh dolor!, pars ori- 
ginem divinam Ecclesiae eiusque iura non agnoscit. Etenim ius natu- 
rale et primarium a nobis aperte hac oblata occasione affirmari debet, 
cum sit etiam ius divtnutn, videlicet hominum ius accedendi ad veritatem, 
praesertim ad veritates quae quasi fundamentum vitae efficiunt, et e 
quarum genere sunt veritates religiosae: ius dico quod vi impediri nequit 
sine iniustitia. 

Hoc modo auxilium ferri potest etiam fratribus qui propter fidem 
doloribus obnoxii sunt, nam erit nuntium quod omnes homines bonae 
voluntatis comprehendent... 4 

Liceat igitur mihi votum probare a multis Patribus prolatum, ut 
scilicet hoc schema a commissionibus competentibus et a secretariatu ad 
unionem christianorum fovendam, una simul congregatis, recognoscatur 
et ut hae commissiones et secretariatus rogentur ne ulli parcant labori, 
ut quaevis sibi comparent auxilia — quorum multa erunt in promptu — 
ut schema de Ecclesia exoptatam perf ectionem consequatur ac doctrinam 
praebeat apte et congruenter dispositam. 

Praesertim eaedem commissiones et secretariatus inter se consulant 
ut veritas catholica tali modo proponatur, ut eam etiam fratres ab uni- 
tate Ecclesiae seiuncti facilius intelligant. Dixi. 



ln textu scripto tradito: 1 1) De ipso Concilio. 2 2) De schemate. 3 In 
praesenti inquirimus, atque oportet nosmetipsi magis in dies rem comperiamus, 
ut omnibus fidelibus et universis hominibus explanare possimus, quid sit Ecclesia 
ex voluntate Dei et Iesu Christi, et quae esse debeat eius actio salvifica his tempo- 
ribus nostris. Quam ob rem omnibus viribus annitendum est nobis ut exponamus 
hominibus quid sit Ecclesia, quid agat, quod sit nuntium ab ea hominibus nostrae 
aetatis proferendum ad eorum procurandam salutem et ad quaestiones, quibus 
premuntur, recte solvendas. Haec omnia enuntiare debemus verbis, quae simul 
veritati inhaereant et captui mentisque habitui hominum nostrorum temporum 
sint accommodata: haec enuntiare debemus et fidelibus nostris, iisque imprimis, 
et ceteris omnibus, in quibus praesertim fratres ab unitate Ecclesiae seiuncti ha- 
bentur. 4 4. Assentior Patribus qui difficultatem se experiri dixerunt circa 
opportunitatem reddendi Corpus Christi Mysticum verbis Ecclesiae « Romanae »; 
circa originem iurisdictionis episcopalis ab unico fonte, qui sit Romanus Pontifex 
(quamvis cum hoc unico fonte debeat esse coniuncta); circa non sufficientem defi- 
nitionem relationis, quae inter collegium episcopale et Caput eiusdem collegii in- 
tercedit. Hae enim quaestiones mihi videntur novo studio esse expendenda. - 5. Hoc 
etiam sciscitandum est, qui valor huic constitutioni tribuatur: videlicet utrum 
omnes res quae in ea continentur, proponantur ad solemnem definitionem dogma- 
ticam, an solum partes, et quae partes. - 6. 

3 

Beat.mus P. D. MAXIMUS IV SAIGH 

Patriarcha Antiochenus Melchitarum 

Venerables Freres, 

Discuter un projet de texte afin cTy apporter des amendements ou 
meme d'en exiger la refonte totale ne doit pas etre considere comme un 
acte d'hostilite, encore moins une deviation de la saine doctrine. Cest 
plutot un temoignage de Pinteret que Fon porte a ce texte et de Fim- 
portance qu'on y attache. 

Ce schema De Ecclesia est la piece doctrinale maitresse, de beaucoup 
la plus importante de tout le Concile. En effet, il s'agit pour nous de 
completer Fenseignement du premier Concile du Vatican relativement 
a Fensemble de FEglise et plus particulierement en ce qui concerne 
Fepiscopat afin que la primaute et Finfaillibilite du Pontife romain pa- 
raissent dans le cadre general du pastorat hierarchique et de Finfaillibilite 
de FEglise universelle. Dans cette perspective, qu'il me soit permis de 
relever ce qui, dans le chapitre premier, ne me parait pas repondre a la 
saine theologie oecumenique. 

D J une maniere generale, je dirai que ce chapitre ne renferme pas 
des erreurs, mais qu'il ne dit pas toute la verite. II est donc incomplet 
et, etant incomplet, il fausse la perspective des verites memes qu'il enonce. 

Voici quelques exemples. 

La comparaison de FEglise avec « une armee serree en bataille ^,.. 1 
n'est pas ce qu'il y a de plus heureux... 2 Ce « triomphalisme », comme 
on Fa deja souligne dans cette venerable assemblee, n'a pas de fonde- 
ment dans FEvangile. II risque de fausser la conception de FEglise qui 
— corps du Christ souffrant et ressuscite — est appelee a completer avec 
son Chef, dans la Foi et la souffrance, la Redemption de Fhumanite, et, 
avec elle, de la creation entiere. 

Le n. 5 ... 3 ne sait trouver le fondement de la diversite des mem- 
bres du Corps du Christ que dans le commandement des uns et la sou- 
mission des autres. Ceci est vrai partiellement, mais il n'est pas toute 
la verite. En effet, entre les ecclesiastiques et les laics il y a bien d'autres 
relations que celles de chef et de sujets. Ce caractere purement juridique 
de FEglise fausse la veritable notion de FEglise du Christ; il devient, 
par Finsistance que Fon y met, et Fexclusivite qui le serre, une notion 
etrangere a la pensee du Christ. 

Voici un cas typique de juridisme etouffant. Comme la juridiction, 
d'apres les auteurs du schema, est la base de tout pouvoir dans 1'Eglise, 
et comme les eveques titulaires n'ont pas, de par cela meme, de juridic- 
tion, le schema n'en f ait meme pas mention dans son chapitre de 1'epis- 
copat, comme si les eveques titulaires n'etaient pas, eux aussi, successeurs 
des Apotres et membres du corps episcopal. 

Ce sont la des oublis ou des reticences tres significatives. 

Mais 1'aspect unilateral, et par suite incomplet, de notre schema 
apparait surtout lorsqu'o/z 4 parle de la primaute de Pierre et de ses 
successeurs. Outre 1'insistance maladive a repeter cette verite, comme 
si tout le christianisme etait contenu dans ce dogme, le texte isole le 
Pontife Romain du reste de la Hierarchie, comme si, dans 1'Eglise, il 
n'y avait que le Pape, pour representer le Christ, et le troupeau des 
sujets qui lui sont soumis. Cest la aussi une fausse conception et une 
fausse presentation de PEglise du Christ... 5 Encore une fois, ce qui est 
dit de positif est vrai; mais ce n'est pas egalement toute la verite, car 
Notre Seigneur a etabli les Apotres et leurs successeurs pour paitre, 
eux aussi, 1'Eglise en union avec Pierre et sous sa direction, et il a ega- 
lement edifie l'Eglise sur les Apotres et les Prophetes. Saint Paul nous 
l'enseigne clairement: « Vous avez ete edifies, dit-il, sur le fondement 
des Apotres et des Prophetes, et la pierre d'angle est le Christ »... 6 Et 
saint Jean dit dans 1'Apocalypse: « Et il m'a montre la Sainte Cite, Je- 
rusalem, descendant du ciel, d'aupres de Dieu... Le mur de la cite avait 
douze fondements, et sur ces douze fondements il y avait le nom des 
douze apotres de l'Agneau »... 7 

Je ne veux pas pousser plus loin mes deductions. J'ai voulu seule- 
ment donner des exemples de cette unilateralite (je dirais: de cette par- 
tialite) avec laquelle une certaine ecole traite les problemes theologiques, 
jusqu'a les defigurer, quitte ensuite a accuser 1'cecumenisme de vouloir 
attenuer la verite et de chercher des compromis dans la Foi. De tels com- 
promis, personne n'en veut, ni les cecumenistes catholiques, ni nos freres 
orthodoxes et protestants. Ce que nous demandons et ce qu'ils deman- 
dent, c'est que toute la verite revelee soit dite et non pas une partie 
de la verite, et qu'elle soit exactement dite. 

Venerables Freres, la primaute de Pierre et de ses successeurs n'est 
vraiment comprehensible que dans la perspective du pastorat de la Hie- 
rarchie. La primaute n'est pas un « imperium » humain ou un succedane 
de 1'« imperium » des Cesars, mais un ministere, un pastorat d'amour 
donne par le Seigneur a 1'Eglise, son epouse, afin d'unifier et de guider 
les efforts de tous les Apotres et de leurs successeurs. Ce n'est pas en 
vain que le Christ, avant de conferer a Pierre ce ministere, lui a dit 

trois fois: « Pierre m'aimes-tu? Pais mes agneaux, pais mes brebis! ». 
Ce n'est pas en soulignant ce que ce mystere 8 comporte d'aspects hu- 
mains, contingents et variables, que Pon exalte la papaute; ce n'est pas 
par des exagerations flatteuses ou interessees qu'on releve son prestige. 
Le Christ a lie la juridiction a Pamour et Fa confiee a Pierre, homme 
comme tous les autres 9 humains, et pecheur repentant. 

Venerables Freres, sur ce point, nous avouons que nous sommes 
vraiment ecceures quand nous lisons, dans des livres qui sont mis entre 
toutes les mains, des phrases comme celles-ci: 

« II Papa e Dio sulla terra... 

« Gesu ha posto il Papa al di sopra dei Profeti... 

al di sopra del Precursore... 
al di sopra degli Angeli... 

« Gesu ha collocato il Papa al livello stesso di Dio » — al livello 
stesso di Dio! — « Dieu a mis le Pape sur le meme pied..., au niveau- 
meme de Dieu »! 10 

La Papaute n'a pas besoin de ces intemperances de langage qui tour- 
nent a Pimpiete et qui faussent la conscience et scandalisent les ames 
meme non-chretiennes. La Papaute est assez grande et assez belle par 
elle-meme pour captiver notre intelligence et subjuguer notre cceur. Elle 
est un charisme que le Christ, divin epoux de 1'Eglise, a depose en elle, 
pour le bien non seulement de 1'Eglise elle-meme, mais aussi de Phuma- 
nite entiere. Notre devoir a tous, surtout a nous, pasteurs des ames, 
est de Paider a Paccomplissement de sa mission salvifique du monde, 
en Paimant, en nous devouant pour elle, en cherchant avec nos humbles 
moyens a la purifier des scories profanes, afin de la montrer au monde 
dans sa beaute, telle qu'elle a ete divinement constituee: c'est une pri- 
maute de ministere, de mission universelle, que celle de PEveque de 
cette Eglise de Rome qui n'est la premiere entre toutes que parce que, 
suivant le mot de Saint Ignace d'Antioche, « elle preside a la charite », 
car Dieu est Charite. 11 Dixi. 



ln textu scripto tradito: 1 (confertum agmen). 2 (voir pag. 10, lignes 2-7). 
3 (pag. 11, lignes 1-2). 4 il. 5 (voir p. e. le n. 2, lignes 23-24 et n. 3, 
lignes 15-16). 6 (Epb. 2, 19-20). 7 {Apoc. 21, 10-14). 8 ministere. 
9 deest. 10 (Sac. Domenico Bertello S.D.B. - San Giovanni Bosco, Meditazioni, 
vol. I, ed. 2, pagg. 89-90). 11 amour. . 

Exc.mus P. D. HERMENEGILDUS FLORIT 

Archiepiscopus Florentinus 



Venerabiles Patres, 

Immutabilia, ut omnes norunt, sunt elementa essentialia Ecclesiae, 
scilicet eius constitutio, eius potestas originaria ad docendum, ad sancti- 
ficandum, ad regendum populum Dei ubique terrarum, et consequenter 
etiam quaedam iura fundamentalia relate ad Statum; et dico hoc intro- 
ductionis instar. 2 Immutabilia nempe sunt ea principia, venerahiles Pa- 
tres y ea 3 instituta, normae et media quae Ecclesiae vel sunt necessaria 
ad proprium finem assequendum, vel expostulantur ab eius natura so- 
ciali, vel a perenni exigentia iustitiae... 4 ' 



Similiter omnes norunt quod iura mere ecclesiastica non sunfjffi^e 
immutabilia. Ecclesia, cum sit mater caritatis universalis, secundum hanc 
superiorem legem, decursu temporis, institutiones, normas particulares, 
sive proprias, sive a iure romano hereditatas, ita suo spiritu permeavit 
aut purificavit ut efficaciter inservirent supremae salutis animarum legi; 
ita easdem aptavit sua materna sagacitate ut responderent mutabilibus 
necessitatibus christianae familiae totiusque mundi. Abusus qui irrep- 
serunt in ea, defectiones, aliquando tardus recursus ad novas apostolatus 
formas, non sponsae Christi uti tali, sed nostrae humanae fragilitati tri- 
buenda sunt, Deo permittente, sed ascribenda sunt iis quoque qui ab 
extra Ecclesiae 5 insidiantur semper 6 uno alterove modo; nam mysterium 
iniquitatis inde ab incunabulis operari coepit, iuxta II ad Thessaloni- 



Porro virtus aptationis Ecclesiae in cruciali hodierno rythmo evo- 
lutivo... 8 iam manifestatur in praesenti Concilio, et ulterius manifestabitur 
per examen et emendationem subsequentium schematum. Soli non su- 
mus, pergamus ergo fiducialiter. Aliqualem huius adsertionis meae 9 con- 
firmationem praebet ... 10 pars iam emendata schematis de sacra Litur- 
gia... 11 Ideo, quando eloquio plus minusve vago nonnulli christifideles 
exoptant ut Ecclesia abroget aut sese expoliet suis iuridicis structuris, 
verisimilius loqui intendunt de maiore simplificatione apparatus iuridici 
et de introductione normarum quae animarum pastorationem reddant 
expeditiorem ac congruentiorem condicionibus praesentibus; sunt a no- 
his audiendi et exaudiendi. 12 Sed si aliud intendunt illi christifideles, et 
nonnulli sacerdotes 13 profecto parvi penderent rem valde gravem, quod 
nempe Ecclesia, ex ipsa divina institutione, est societas visibilis, ideoque 
necessario regenda normis iuridicis... 14 




censes... 

Etiam huic cardini, quem maximi faciebat, card. Manning tribuit 
conversionem suam. lamvero 15 haec linea aequilibrationis mihi videtur 
servari in schemate; ergo, pro hac parte saltem, 1 * placet. Nec non pro 
ceteris emendatis emendandis, circa ordinem argumentum et linguam, 
utique 17 Non audeo schema 18 exaltare, quia vix potui integrum legere, 
sed eo minus condemnare aut substitutionem proponere quia, quantum 
ad me, saltem absque dubio quantum ad me, 1 * peccarem praesumptio- 
nis. Nonnulli Patres sublineaverunt maiorem proportionem servandam 
esse inter aspectum quem appellare solent pneumaticum et iuridicum. 
Ego ipse puto esse aliquantulum minuendum aspectum iuridicum in 
capite praesertim v. gr. 20 « de laicis ». Sed etiam hic quam facilis 
subiectivismus! Hesterna die, considerabatur caput « de laicis » infec- 
tum stylo exhortatorio; feria secunda, omnino infectum stylo nimis iu- 
ridico. Unde videtur mihi quod caute debemus procedere. 21 

Nunc autem, quaedam animadversiones, his praehabitis 22 In genere, 
citationes ex Patribus (orientalibus in specie), quae essent gratissimae 
fratribus nostris seiunctis, 23 et textum maiore perfunderent afflatu pa- 
storali, ut proposuerunt iam 24 multi qui diebus elapsis locuti sunt, pau- 
ciores de facto 25 exstant in toto schemate. Exopto ut inserantur 26 

Quoad cap. 1 27 plura 28 et pulchra, in schemate, de intima natura 
Ecclesiae declarantur. Fuissent tamen quaedam sublineanda, meo iudi- 
cio, aliorumque: 29 

a) De Christo, Ecclesiae fundatore. Quaestio valde momentosa 
pro separatis, vel, ut dicebat em.mus card. Bacci, seiunctis 30 fratribus. 

b) De termino eschatologico, ad quem Ecclesia tendit. 

c) De maternitate Ecclesiae, immo de eius materna auctoritate seu 
servitio (quod est idem) erga filios suos, et erga omnes homines; aspec- 
tus oecumenicus et missionarius . Conatus sum textum exarare ad deli- 
neandam hanc maternitatem ; quem textum exc.mo secretario generali 
tradam quin legam. 31 

Pergendo, nunc, 32 in hoc art. 1 huius cap. I, 33 Ecclesiae fundatio 
exhibetur ut decet, mihi videtur: 3 * sicut medium ad reparandum Pro- 
toparentum peccatum. Videtur tamen adspectus (et nostra peccata, repa- 
randa) videtur tamen adspectus 35 iste (redemptivus) integrandus, ela- 
borando textum (ex doctrina S. Pauli in epistola ad Colossenses, ... 36 et 
ex Patrum explanationibus) in quo breviter declaretur in Ecclesia conti- 
nuari mysterium Christi capitis (per incarnationem) totius humanitatis, 
et Christi 37 centri totius universi. 

Similiter, in linn. 4-5 huius articuli, loco: « per incarnati Filii sui 
mortem », dicerem: « per Incarnatum Filium suum ». Ratio est quia mors 
Christi, etsi potissimum, non tamen exclusivum est elementum nostrae 

Redemptionis. Incarnatione, inchoatur illa « exinanitio » redemptiva, 
quae culmen attingit in Cruce: tota vita Verbi incarnati, necnon eius 
doctrina, valorem habet redemptivum. 

In lin. 8 huius articuli {sublineo quaedam particularia, quia viden- 
tur potioris momenti), 38 ante verbum « mundaret », ponendum esset 
« adquireret et mundaret ». Ratio huius additamenti duplex: quia, im- 
primis, Ecclesia est obiectum et fructus acquisitionis ex parte Christi, 
« quam acquisivit sanguine suo ». 39 Secundo, quia acquisitio praecedit 
mundationem, immo ligamen adquisitionis adeo perdurat ut per illud 
peccatores denuo mundi fiant. 

Similiter in linn. 14 et 15, loco « redemptores », dicerem: « ipsius 
Dei adiutores, unusquisque propriam mercedem secundum suum la- 
borem accipiens » (Paulus).* 0 Per locutionem « ipsius Dei adiutores », 
magis servatur textus S. Pauli. Per verba autem quae sequuntur in eodem 
textu^ praeterquam factum nostrae collaborationis, affirmatur etiam 
dignitas et responsabilitas exinde proveniens. 

Et praetereo alia... 

Nunc autem } quoad... lam fere transit hora... Esset... 

Haberem quaedam circa cap. IV, quia est cardo totius schematis, 
mihi videtur. Sed, ne abutar tempore mihi adsignato, ego tradam haec 
exc.mo secretario generali Concilii. 42 Dixi. 



In textu scripto tradito: 1 Quod attinet sic dictum iuridismum, neminem 
latet necessitatem distinguendi inter ius divinum, sive naturale sive positivum 
a iure quod sit mere ecclesiasticum et humanum. 2 deest. 3 deest. 

4 (propter veritatem et iustitiam, Ecclesia reprobavit genoeidia et ideologias quae 
infirmant aut destruunt personae humanae dignitatem ac libertatem; adeo ut ipsi 
acatholici eam admirarentur eique gratias agerent et agant). 5 ei. 6 deest. 
7 (2 Thess. 2, 7). 8 (praecipue in re culturali et sociali). 9 deest. 10 no- 
bis et mundo. 11 (Dantur tamen leges, quae etsi sint iuris positivi humani, 
facti sunt quasi pars structurae eius; idcirco quasi immutabilia existimantur; ut 
est lex coelibatus ecclesiastici). 12 deest. 13 ex sacerdotibus. 14 quous- 
que quidem erit peregrinans a Domino seu in via; secus cahos haberetur saltem 
in administratione sacramentorum. (Huius structurae causa, plures gravioresque 
quaestiones dirimit S. Sedes, sublevando sic a poenis et difficultatibus haud levibus 
plures episcopos). 15 deest. 16 deest. 17 deest. 18 illud. 19 deest. 
20 deest. 21 Utrumque puto facile obtineri posse retento praesenti schemate. 
22 deest. 23 separatis. 24 efficerent magis afflatu pastorali perfusum, ut 
proponunt. 25 deest. 26 deest. 27 In cap. I. Animadversiones gene- 
rales. 1) Opportunum esse duco ut praemittatur paragraphus brevis de Ecclesia 
prout tribus stadiis constat, militante nempe, patiente et triumphante. Quapropter 
emendetur etiam titulus huius cap. I sic: de Ecclesiae natura. 28 2) Multa. 
29 deest. 30 deest. 31 missionarius). In hoc schemate reapse videtur effe- 
renda maternitas spiritualis Ecclesiae: non quidem poetice, sed gravi simulque 

vivido textu conciliari. Auderem hoc proponere: « Ecclesia Mater nostra est atque 
Mater sancta, eo quod per spirituale semen verbi Evangelii et Baptismatis virtute 
concipit ac parturit Christo progeniem innumeram. Mater provida, quatenus aliis 
sacramentis, potissimum divina Eucharistia, filios substentat, corroborat, vel sani- 
tati restituit. Mater sapiens, instructione et educatione impertita suo magisterio 
suaque pastorali sollicitudine, qua colit omnes virtutes et nos ad sanctitatem ma- 
nuducit. Mater benigna, praesertim sua caritate universali suisque operibus miseri- 
cordiae, quibus ministrat pauperibus vexatis, derelictis hominibus. Huiusmodi 
maternitas Ecclesiae vere fons est vitae supernaturalis, seu longe maioris et ve- 
rioris quam sit vita orta ex naturali maternitate ». 32 Animadversiones par- 
ticulares. Ad art. 1, pag. 9. 33 deest. 34 deest. 35 deest. 36 et 
Ephesios. 37 deest. 38 deest. 39 (cf. Act. 20, 28; 1 Petr. 2, 9. Cf. 
pag. 10, lin. 14). 40 (cf. 1 Cor. 3, 8 ss.). 41 deest. 42 Ad art. 2, 
pag. 9: linn. 21-22: Vox « praepositos » substituatur per vocem « ministros ». 
Hac enim voce melius exprimitur munus sacrae hierarchiae, quod duplex est: re- 
praesentare Christum supremum Pastorem, et bono fidelium providere spiritu 
ipsius Christi, qui dixit: « Ego autem in medio vestrum sum sicut qui mini- 
strat » (Lc. 22, 27). Exinde pateret munus hierarchicum non esse iugum durum, 
sed pro omnibus amabile Dei donum. Linn. 23-24: Verba « sub Petro exercendis » 
omitti possunt, duplici hac ratione: a) quia superflua sunt, nam idem aliis verbis 
dicitur pag. 10, lin. 15 ss.; b) quia cum citationibus evangelicis quae statim se- 
quuntur, non quadrant, nisi quid theologicum subintelligatur. 

Ad art. 3, pag. 10: lin. 15 loco « super Petrum eiusque successores... in qui- 
bus ipse Petrus perpetua sua esset auctoritate superstes » dicerem cum Scriptura: 
« super fundamentum apostolorum eorumque successores, idest Romanum Ponti- 
ficem et collegium episcopale, in quibus Petrus et apostoli perpetua sua essent auc- 
toritate superstites ». 

Ad art. 5, pag. 10: In 7 primis lineis huius articuli, ubi habetur enucleatio 
figurae Corporis Christi, videtur transpositio facienda cum aliis sequentibus para- 
graphis. Nam prima parte expositio fit modo magis iuridico, secunda potius theolo- 
gico, et videtur opportunum quod institutio iuridica non primario describatur. 

Meo iudicio institutio iuridica Ecclesiae esset describenda in paragrapho (nunc) 
primo non solum secundum relationes auctoritativas inter capita Ecclesiae et eorum 
subditos, sed etiam secundum relationem servitii pastoralis (ut supra dixi) inse- 
rendo v. gr. verba Christi: « Qui maior est in vobis fiat sicut minor; et qui prae- 
cessor est, sicut ministrator » {Lc. 2, 26). Cum hic consideretur habitudo praela- 
torum Ecclesiae cum subditis, esset etiam aliquid dicendum, etsi magna cum pru- 
dentia, de complementarietate vocationum et functionum ad mentem S. Pauli. 

Pag. 11, lin. 15: verba « unus cum sit » supprimi possunt, ut superflua. 

Lin. 34, in fine paragraphi 5, quaedam essent adiungenda ad exprimendam 
coniunctionem Ecclesiae cum fidelibus illis qui, sive adhuc purificandi in purgatorio 
ad caelestem beatitudinem certissime destinantur, sive omnium culparum nexibus 
soluti aeterna iam Dei visione fruuntur. Ergo hic proponitur textus: « Eadem 
Sancta Mater Ecclesia pro illis qui in Christo iam mortui sunt, vel preces ejfundit 
ut quam citius ad patriam paradisi perducantur, vel caelestes apud Deum adpreca- 
tores veneratur, ab utrisque largitionem omnium bonorum a Domino cunctis adhuc 
peregrinantibus impetratura ». 

Pag. 11, lin. 29: loco verbi « reprimit », dicerem potius « abluit ». 

Ad art. 6, pag. 12, lin. 7, sublatis verbis « ut vivum instrumentum », simpli- 
citer dicerem: « Sicut in Verbo Incarnato natura humana divinae eiusdem naturae 
pro nostro totiusque mundi salute inservit ». 

Ad art. 7, pag. 12: in hac paragrapho nihil substantialiter novi habetur quod 
in praecedentibus iam dictum non sit. Insuper formula conclusiva: « ideoque sola 
iure catholica romana nuncupatur Ecclesia » (linn. 23-24), ex una parte saporem 
videtur habere polemicum, ex altera parte nihil addit iis quae dicuntur pag. 10, 
linn. 15-17. 

Quapropter, ut conclusio, sufficit ut retineantur verba: « Docet igitur Sacra 
Synodus... et apostolicam celebramus » (linn. 17-19), dimissis ceteris omnibus quae 
sequuntur, linn. 20-24. 

In caput II. 

Titulus, pag. 15: Invertenda sunt verba quibus componitur, ita ut dicatur: 
de necessitate Ecclesiae ad salutem atque de Ecclesiae membris. Hanc inversionem 
expostulat ordo logicus; de quo ratio habetur decursu capitis. 

Ad art. 8, pag. 15: in lin. 2, ne bis repetatur vox « Ecclesia », loco « docuit 
sancta Dei Ecclesia » dicendum potius erit: « tenuit catholica veritas ». 

In lin. 8 et in sequenti articulo, ubi loquitur de « voto Baptismi » certo 
modus loquendi videtur nimis technicus. Nonne posset reddi magis consonus Di- 
vinae Scripturae? 

Ad art. 10, pag. 16: lin. 9. Ubi dicitur « non credunt fide catholica », sermo 
videtur durus et, si non recte intellectus, offensivus. Dicerem: « quamquam otn- 
nibus fide catholica credendis non adhaereant ». 

Linn. 10-12. Verba « imprimis autem... eminent », omitti possunt, ne speri- 
ficationibus ibidem contentis quis e fratribus separatis offendatur, et etiam quia 
haec verba, post dicta in lin. 9, non amplius sunt necessaria. 

Lin. 24. Loco « tot tantisque » dicerem « illis mediis », cum fratres nostri se- 
parati in sacramentis validis essentialia habeant ad salutem consequendam. 

In caput III. 

Animadversiones generales: 

1) Utiliter componeretur hoc caput et sequentia de episcopatu cum illis parti- 
bus biblicis textibus locupletatis schematis « De cura animarum » exaratis a com- 
missione praeparatoria « De episcopis et de dioeceseon regimine », ubi in prooemio 
optima dicta sunt de munere episcopali. 

2) Caput hoc et sequentia fiant solemniora quoad modum dicendi, ad subli- 
neandam voluntatem Concilii efferendi doctrinam de episcopatu, ut factum est de 
Primatu Romani Pontificis in Conc. Vaticano I. 

3) Nonne utile esset specimen aliquod in commodum Patrum Concilii parare, 
ad solvendas difficultates quae pro nonnullis exurgent ex sacerdotio et ex diaco- 
natu aliquando conlatis a presbyteris? 

4) Nihil in hoc schemate de Ministris, de quibus locutus est brevissime Con- 
cilium Tridentinum. Attenta discussione de diaconatu quae praevidetur in sche- 
matibus de cura fidelium, nonne esset aliquid dicendum? 

Animadversiones particulares: 

Ad art. 11, pag. 20, lin. 6. Tollantur verba « procul dubio », quae videntur 
saporem habere polemicum contra illos qui hucusque plena libertate contrarium 
tenuerunt. 

Linn. 17-19. Loco verborum « vel potestatem valide conferendi... amittere 



CONGREGATIO GENERALIS XXXIV 



303 



possit », haec ponantur: « vel potestatem ipsi characteri inhaerentem amittere 
possit ». Hac formula generaliore vitantur expressiones nimis iuridicae, ut « va- 
lide » (linn. 17-18). De cetero, quaenam sit potestas characteri episcopali inhaerens, 
aliunde scimus, nominatim ex Conc. Tridentino, sess. XXIII, can. 7 (D.B. 967). 

Lin. 21. Post « superiores esse », adiungantur verba: « ipsiusque sacerdotii 
proximum fontem et radicem existere ». Hisce verbis apte significatur presbytera- 
tum, etsi ordine chronologico ex dispositione Ecclesiae episcopatum praecedit, 
ratione originis ab episcopatu omnino pendere. 

In caput IV. 

Animadversiones generales: 

1) Caput praetermittit quaestionem de episcopis titularibus. Sed, cum videa- 
tur potestas iurisdictionis saltem radicaliter seu virtualiter contineri in potestate 
ordinis, quaestio, hucusque disputata, solvi posset. Loquendo de episcopis titula- 
ribus, Concilium occasionem arriperet etiam aliquid docendi de habitudine pote- 
statis iurisdictionis cum potestate ordinis. 

2) In hoc capite videtur valde opportunum quod Concilium declarare velit 
quid sentiat de semetipso } quantum nominatim ad suam disparem compositionem, 
praelatorum nempe insignitorum charactere episcopali vel tantum presbyteratu. 
Quaestio, ut patet, connexa est cum iUa de collegialitate episcopali. 

3) Modo magis perspicuo declaretur quid sentiendum sit de magisterio ordi- 
nario episcopali. 

4) Evidentius dicatur episcopatum esse de iure divino non tantum quoad 
existentiam (ut in art. 13, pag. 22), sed etiam quoad naturam, adeo ut Romanus 
Pontifex potestate eam mutandi minime pollet. Quapropter: 

In particulari: 

In art. 14, ad lin. 30, dicerem: « Minime igitur auctoritate Vicarii Christi 
iura episcoporum divinitus conlata minuuntur neque immutari possunt ». 

In art. 15, ad lin. 36. dicendum esse duco: « Quoniam episcopi singuli, 
utpote vicarii et legati Christi in suis ecclesiis particularibus sunt centrum et fun- 
damentum et principium unitatis, etc. ». Ratio est quia Christus solus est verum 
et proprium centrum et fundamentum unitatis, et episcopi hoc non sunt nisi nomine 
et auctoritate Christi. Nam idem dicitur in articulo hoc de Romano Pontifice relate 
ad Ecclesiam universam (pag. 24, lin. 1), verbis « ut ipsius Christi vicarius ». 

5 

Exc.mus P. D. ANTONIUS PLAZA 

Archiepiscopus Platensis 

Em.me Praeses, Patres, 

Schema de Ecclesia prouti est, mihi placet; breviter dicam quibus 
de causis ac etiam quasdam animadversiones vestro iudicio committam 
et aliqua dabo exc.mo secretario generali Concilii. 1 Placet: 

1. Quia nobis claram concinnamque doctrinam de Mystico Corpore 
Christi tradit; quae equidem expositio doctrinalis certe necessaria est, 
sive pro scholis s. theologiae, sive vel maxime pro praedicatione vere 

pastorali verbi, fidelibus accommodata, ita ut fideles probe cognoscant 
dignitatem suam in Ecclesia, pariterque officia consequentia. 

2. Quia est medicina praeveniens, qua mala et errores vitantur et 
praecaventur. Certe nostris temporibus non est quaestio inter catholi- 
cos de Trinitate nec de divinitate Christi, nec de processione Spiritus 
Sancti, sed sub specie irenismi cuiusdam de iis est quaestio quae ad 
intimam constitutionem et vitam Ecclesiae pertinent; ideoque taxative 
et stricte de iis est agendum. 

3. Quia complementum aptum evadit doctrinae nobis traditae a prae- 
cedentibus Conciliis, praesertim Vaticano I, a) circa Summum Pontifi- 
cem, eiusque primatum et inerrans magisterium; b) claram insuper ad- 
dens doctrinam de episcopis. Nec, ut mihi videtur, silentium obiici potest 
de episcopis auxiliaribus, cum schema, in cap. III, 2 recte possit inter- 
pretari de omnibus qui charactere episcopali signati sunt, et praeterea 
de munere episcoporum auxiliarium agi debet, et ni fallor de facto 
agitur, in schemate de regimine episcoporum et dioecesium. 

Et quidem de his omnibus quaedam audiuntur, non certe dogmatica, 
sed dogmatice dicta, quae animum anxietate pulsant: nonne Christus 
Dominus dedit apostolis veram potestatem sacram? Nonne statuit Pe- 
trum pastorem omnium, fundamentum Ecclesiae, contra quam et xontra 
quod portae inferi unquam praevalebunt? Nonne affirmamus Ecclesiam 
esse societatem perfectam, visibilem, in qua ideo auctoritas adesse debet 
tamquam quid essentiale aut saltem ut proprium? Nonne credimus esse 
characterem sacerdotalem et episcopalem? Christus ipse instituit Prima- 
tum et Hierarchiam in Ecclesia sua, et apostoli, forma nostri episcopa- 
tus, illam potestatem exercuerunt et exercendam dixerunt... Quid ergo 
sibi vult haec, parcite vocabulo, « democratizatio » Ecclesiae? Sumus 
equidem omnes fideles per gratiam et filii Dei; sed etiam scriptum est 
stellam a stella in claritate differre et esse divisiones gratiarum et mini- 
strationum! Et quosdam posuisse Spiritum Sanctum pascere Ecclesiam 
Dei! 

Humilitatem et simplicitatem certe sectare debemus, forma facti 
gregis ex animo, sed non falsam humilitatem qui nos canes mutos con- 
stituat in medio gregis, ne sub specie humilitatis depositum non custo- 
diamus. 

Nunc haec item animadvertenda censeo: 

a) Adhaereo imprimis et, A brevitatis gratia, tantum unum verbum 
dicam* modificationibus quae alia die et etiam hodierna die 5 ab em.mo 
card. Ruffini proposita sunt. 

b) Absolute item necessaria est declaratio expressis verbis, in quo- 
cumque casu, de sensu et nota singularum declarationum seu propositio- 

num, an definiatur necne, an sollemniter proclametur quidquid de Eccle- 
sia in schemate dicitur* 

c) Insuper, agendum certe est de collegio episcoporum et doctrina 
haec in luce ponenda, sed cavenda est lata applicatio huius doctrinae 
ad conferentias nationales episcoporum. 

d) Vitetur item talis expositio doctrinae fidei quae, alias et alias 
veritates silentio praetermittens, videretur potius « compromissum » 
aliquod quod nec fratribus nostris nec nobis iuvabit. Utique prudenter, 
nec glorianter, sed humiliter — quia gratia Dei in doctrina stamus — 
candide proferamus integrum depositum, quod accepimus custodiendum 
et praedicandum, quia veritas servat amicos. 

e) Insuper desideraveram, ut aliquando dictum fuit, 7 ut schema 
de Beata Maria Virgine huic schemati coniungatur... 8 

Sunt et alia, sed non legam et tradam exc.mo secretario generali 
Concilii. 9 Dixi. 



In textu scripto tradito: 1 deest. 2 deest. 3 deest. 4 his. 

5 deest. 6 aliter schematis titulus « Constitutio dogmatica » esset corrigen- 
dus. 7 peto. 8 Dolenter dico: aliqui videntur humana quadam sapientia 
carnis ducti schema aliquod velle construere, quod non agens de B. M. V. nec de 
Primatu Petri, nec de hierarchia, etc. propter fratres separatos, nihil aliud sit 
quam expositio trunca veritatis, quae populum fidelem, immo et ipsos fratres sepa- 
ratos ultimo offendet. Immo, ultimis hisce diebus, quidam ex conciliaribus ipsos 
observatores adierunt ad eorum sententiam negativam de schemate B. M. V. trac- 
tando exquirendam. Numquid hoc rectum est, et decet homini conciliari? 9 deest. 

Secretarius generalis: Em.mus ac rev.mus D. card. Decanus rogat 
em.mos Patres ut velint se dispensatos habere a responsione danda 
circa omina natalicia, ut iam scriptum est. 

Rogantur praeterea universi Patres ut suis locis, quantum possibile 
est, maneant, quia suffragatio continuatur. 

6 

Exc.mus P. D. VILLELMUS PLUTA 

Episcopus tit. Leptimagnensis 

Venerabiles Patres, 

Ad schema nostrum liceat mihi duas animadversiones proferre. 1 
II. Schema nostrum 2 debet continere doctrinam de colenda vita spi- 
rituali tamquam exsistentiae 3 Ecclesiae essentia et tamquam radicali 
fonte apostolatus Ecclesiae. 4 In schemate nostro, praesertim in cap. V, 

de statibus perfectionis..., 5 pluries mentio fit de valore vitae spiritualis, 
asceticae, pro insigni opere Ecclesiae quod est apostolatus..., 6 aedificatio 
Ecclesiae. Quod valde est laudandum. Attamen schema in hac materia 
est incompletum, quod patet ex sequentibus. 

1. Verba laudantia valorem vitae spiritualis sunt solummodo obiter 
dicta, quamquam in schemate pluries et expresse sermo fit de actione 
apostolica et de personis quae hoc opus apostolatus perficiunt... 7 Hoc 
opus apostolatus pertinet ad essentiam Ecclesiae, et praesertim hodie 
est maximi momenti et sub diversa forma exerceri debet, etiam per 
laicos. Omnes nos in hoc consensum communem profitemur, fontem 
essentialem omnis apostolatus esse gratiam, et quidem etiam gratiam, 
quae in apostolo ipso est operans et abundans. Quapropter schema pau- 
cis saltem verbis, sed omnino claris, et de industria prolatis, hunc va- 
lorem vitae asceticae, pro apostolica actione omnibus inculcare debet, 
qui in Ecclesia hoc opus perficiunt (id est sacerdotes in cura animarum), 
et imprimis ii theologi docentes, quia et magisterium eorum est opus 8 
apostolatus; et laici in omni forma apostolatus, praesertim in eorum 
« consecratione mundi » et in opere catechizationis. De omnibus enim 
istis schema loquitur, et loquitur etiam de eorum exsistentia et operi- 
bus 9 in Ecclesia; non loquitur tamen de fundamentali fonte eorum 
apostolatus, id est de colenda vita spirituali. 

2. Haec necessitas inculcandi patet hodiernis temporibus civiliza- 
tionis technicae, quae secumfert periculosam tentationem parvipendendi 
vitam spiritualem stricto sensu, tentationem etiam pro hominibus ec- 
clesiastici muneris pastoralis ... 10 periculosam, quod fit maximo cum 
periculo et detrimento pro ipsa cura animarum, pro opere apostolatus 
et magisterii ecclesiastici... 11 Testes nos omnes sumus quomodo praeser- 
tim iuniores sacerdotes, ordinati post ultimum bellum, crebro etiam 
zelo magno exteriori 12 pollentes, iam sunt infecti ista haeresi actionis... 13 
Omnes nos testes sumus tristium tragoediarum et cladium nonnullorum 
theologorum qui a fide defecerunt: et causa huius mali fere semper 
unica: theologia ab eis tractata unice ut scientia, et quidem laice trac- 
tata, propter neglectam vitam spiritualem ipsius magistri theologiae. 
Denique ... 14 hoc opus apostolatus laicorum est impossibile sine vita 
ascetica apostolorum laicorum, late saltem concepta, saltem in forma 
initiali ut vita in statu gratiae scienter culta. Quomodo enim fiet istud 
magnificum opus « consecratio mundi », si operantes non sunt prius con- 
secrati? Sine saltem conatu scienter 15 in gratia vivendi, impossibilis est 
ille apostolatus renovationis familiae, quae imprimis eget vera vita chri- 
stiana, quod est ... 16 gratia. 

3. Forsitan quis dicat haec omnia non esse obiectum necessarium 

schematis constitutionis 17 de Ecclesia et alibi tractanda esse et tractatum 
iri, in aliis schematibus nostri Concilii. 

Attamen, meo iudicio, in ... 18 declaratione tam magni momenti, ut 
ita dicam constitutiva, quam Ecclesia in ,.. 19 constitutione de seipsa 
pronuntiat, suam nempe essentiam supernaturalem, in qua docet de suo 
esse, necesse est etiam ea 20 loqui de fundamentali supernaturali fonte 
et radice suae actionis, derivantis de supernaturali essentia ipsius Eccle- 

21 A • 22 

siae... Agere sequitur esse... 

Et pro mea sententia hac in re id etiam proferre possum, quod De- 
creta ultimae Synodi Romanae dioecesis, cuius Ordinarius est noster 
amantissimus Papa Ioannes, de hac re tractantia, materiam istam de vita 
spirituali pro apostolatu 23 fusius et fortius tractant. Procul dubio etiam 
nobis sit in exemplum et indicium. 

Pro mea thesi proferre possum experientiam pastoralem denique, 
sunt enim hodie 24 coetus laicorum viventium in matrimonio qui nobis 
theologis ... 25 dicunt... 26 : « date nobis asceticam modernam pro vita ... 27 
in familia », « une spiritualite en mariage ». Denique ipsa commissio 
praeparatoria nostri schematis, in commentario pag. 55, conscia sibi finis 
pastoralis constitutionis dogmaticae, declarat: « quae omnia proponun- 
tur stylo quodam pastorali, ne textus dogmaticus nimis iuridicus appa- 

28 

reat... ». 

Ceteras animadversiones tradam in scriptis. 29 Dixi. 



In textu scripto tradito: 1 A) Schema de Ecclesia in genere mihi placet: non 
est reiiciendum, non est necessaria commissio ad novum schema elaborandum, sed 
praesens schema supplementis adauctum et emendatum sufficiens dat fundamentum 
et materiam pro constitutione: de Ecclesia. 

B) Ad schema emendandum liceat mihi proferre sequentes animadversiones: 

I - Doctrina schematis de episcopis cap. IV debet referri servatis servandis 
etiam ad episcopos titulares. 

Doctrina de episcopis videtur mihi incompleta et aliquo modo in se contra- 
dictoria, saltem ex silentio de episcopis titularibus. Rationes sunt sequentes: 

1. Iam secundum cap. III schematis fundamentum existentiae et valoris et 
dignitatis episcopi in Ecclesia est episcopi sacerdotii summa, data omnibus nobis 
episcopis consecratione episcopali. Schema nostrum id expresse et scienter aliquo 
modo def endit contra certos conatus diminuendi specialem sacramentalem existen- 
tiam episcopatus, quales conatus iam divulgabantur. Quapropter mirum, quod 
cap. IV tam gravia et pulchra verba solummodo ad episcopos residentiales refert. 

2. In sensu nostri populi vere catholici episcopus in magna est aestimatione 
et nempe qua episcopus, qua consecratus, et populus noster minime perpendit 
omnia quae C.I.C. de rebus episcopalibus stricte iuridice tractat. 

3. Denique omnes fere episcopi ante celebratum Concilium Vaticanum II 
multa legerunt apud doctos theologos de sacramentali dignitate et existentia epi- 

scopatus, quae nobis specialem dat relationem ad Spiritum Sanctum, cuius instru- 
mentum singulare hic et nunc est episcopus consecratus. 

Iis omnibus perpensis episcopi aliquid plus completum expectabant — et qui- 
dem recte — de constitutione tam magni momenti, quando nempe Ecclesia de 
seipsa docet et de sua supernaturali constructione in qua episcopus praecipuum 
locum tenet. 

Conclusio: ut in thesi superius. 

2 deest. 3 deest. 4 et apostolatus. 5 pag. 32 et 33. 6 mis- 
sio aut. 7 Apostolatus enim est late sumendus. 8 quorum opus magi- 
sterii certe est. 9 actione. 10 valde. 11 in quocumque gradu. 

12 externo. 13 externae. 14 etiam. 15 deest. 16 vita in. 17 in 
schemate. 18 quadam. 19 proposita. 20 eam. 21 Iterum. 22 Ita 
enim aliqua ex parte fit in illa Magna Charta ecclesiastica quod sunt Litterae En- 
cyclicae Mystici Corporis. 23 in relatione ad apostolatum. 24 loquitur 

etiam experientia pastoralis: iam nunc enim adsunt quidam. 25 et pastoribus. 
26 immo instanter dicunt. 27 sancta in matrimonio et. 28 An potest 
esse superior finis et stylus pastoralis quam vita omnium in Ecclesia in statu gra- 
tiae? Conclusio: ut thesis superius. 29 III - Schema debet continere doctrinam 
de existentia vere christiana « esse in Christo » coniunctam cum doctrina de Ec- 
clesia. 

Defectus schematis de quo loquor superius in secunda animadversione, est 
forsan consequens facti, quod schema nostrum de Ecclesia silet de illo magno bene- 
ficio, quod tamquam effectus necessarius tribuitur illis omnibus, qui Ecclesiae 
adhaesi, facti sunt in Corpore Christi Mystico vera Christi membra, id est vita super- 
naturali praediti, ideoque et illis magnificis virtutibus et donis Spiritus Sancti ad 
agendum praediti. 

Nonne in schemate nostro necessaria videtur etiam doctrina de vita supernatu- 
rali tamquam organismo vitali, et quidem stricte coniuncta cum doctrina de My- 
stico Corpore Christi? Haec nobis videtur necessaria, quod ex sequentibus patet: 

1. Omnes qui Ecclesiae adhaerent vi talis doctrinae plenius intelligent existen- 
tiam suam christianam quae secundum S. Paulum est « esse in Christo » et eo 
magis de existentia ista in Christo laetabuntur. 

2. Clara et plena doctrina de supernaturali existentia hominis in Christo, ra- 
dicale veri id est christiani humanismi fundamentum, videtur esse maxime neces- 
saria hodiernis temporibus civilisationis technicae et culturae nonnisi externae, 
quibus periclitantur fere omnia bona spiritualia. 

3. Eo magis, quod in aliis schematibus nobis iam datis et quidem expresse 
tractantibus de statu supernaturali (Series I, schema II, pag. 51 sq.) res est tam 
tenuiter tractata et sine ulla connexione nostra vitali cum Iesu Christo Salvatore 
nostro. Eo modo etiam doctrina ipsa de Ecclesia fiet in schemate plus christocen- 
trica, quod iam alii in hac Aula postulaverunt. 

Conclusio: Iterum ut in thesi superius. 



CONGREGATIO GENERALIS XXXIV 



309 



7 

Exc.mus P. D. PETRUS FIORDELLI 

Episcopus Pratensis 

Venerabiles Patres, 

Schema agit de Ecclesia, quae est Mysticum Corpus Christi. Dogma 
Mystici Corporis Christi est ut ita dicam, magnum dogma nostrorum 
temporum. Bonum est ergo quod schema agat de integra constitutione 
Ecclesiae. Et ideo, postquam sermonem fecerit de capite et de membris 
in genere, distinctis capitibus agit de Romano Pontifice in cap. I, de 
episcopatu in capp. III-IV, de sacerdotio in cap. III, de statibus perfec- 
tionis in cap. V, et tandem de laicis in cap. VI. 

Ego humiliter assentio commissioni, necnon iis Patribus qui prae- 
ferunt ut ista capita maneant, cum bonum omnino sit, ut in praesenti 
schemate, quod omnes fundamentale iudicant, non sileatur de intima 
Ecclesiae constitutione. 

Sed his praemissis, humiliter mihi dolendum videtur, quod in toto 
schemate nullum inveniatur speciale caput quod agat de aliquo statu 
in Ecclesia, qui est maximae nobilitatis et sanctitatis et — ad incremen- 
tum Mystici Corporis Christi — maximae fecunditatis: scL de statu sa- 
cramentali matrimonii. Puto quod nemini vestrum mea propositio causa 
erit stuporis et admirationis. Plurimis enim hodie videtur quod specialis 
locus in Mystico Corpore Christi tribuendus sit iis qui in statu matri- 
moniali christiano positi sunt. Cum autem mea petitio satis nova sit, 
liceat mihi afferre rationes. Rationes sunt: 

1. Status matrimonialis christianus, qui oritur ex sacramento ma- 
trimonii certissime est specialis status supernaturalis, immo sacramen- 
talis in Ecclesia. Absque dubio prae omnibus statibus, primum locum 
tenet status episcopalis et sacerdotalis. Deinde sequuntur illi qui dicun- 
tur in documentis pontificiis, status perfectionis... 2 

Praeses: Excellentia vestra habeat me excusatum: quod dicit, vide- 
tur valde utile, sed videtur esse extra ordinem huius schematis. 

Orator: Possum dicere conclusionem? 
Praeses: Certe! 

Orator: Conclusio mea ergo. Mea ergo humilis petitio, quam reve- 
renter sed ardenter iudicio Patrum submitto, haec est: iustissime ponan- 

tur, ante omnia, capita de episcopatu, de sacerdotio, de statibus perfectio- 
nis, postea autem addatur humile utique et breve caput, sed expresse 
dedicatum in schemate statui matrimoniali christiano. Non est licitum 
relinquere indiscriminatim inter laicos illos, quibus ipse Christus spe- 
cialissimum locum in Corpore suo Mystico reservavit. 

Id, quod propono pro schemate? non est mera formalitas, sed, ut 
mihi videtur, grandis res. 

In Ecclesia erit lux pro fovendo pretioso apostolatu familiari. Prae- 
terea habebitur fundamentum ontologicum ad statuendas relationes inter 
Ecclesiam et familiam, familiam et Statum, ad vindicanda iura familiae, 
ex. gr. in ordine ad prolis educationem etc. Tandem erit, ex parte 
Oecumenici Concilii, magnum donum et gaudium pro coniugibus chri- 
stianis ferventioribus, qui saepe vere admirabiles sunt, et aliquando he- 
roici; pro coniugibus vero minus ferventibus erit materna invitatio et 
incitamentum. Dixi. 



In textu scripto tradito: 1 Aliqui Patres proposuerunt ut ista capita particu- 
laria transferantur in schematibus iis argumentis peculiariter dedicatis. Sed. 
2 qui communes esse possunt tum sacerdotibus, tum religiosis, tum — post felicis- 
simam constitutionem Provida Mater Ecclesia de Institutis saecularibus — ipsis 
laicis. 

Sed inopportune — ut mihi videtur — e statibus perfectionis statim in sche- 
mate fit saltus ad laicos in genere et ad statum matrimonialem tantummodo paucis- 
sima verba dedicantur, ubi agitur de apostolatu laicorum. 

Utique sponsi sunt laici. Sed etiam sodales Institutorum saecularium sunt 
laici, et tamen iustissime de iis loquitur schema in cap. V. 

Sponsi christiani sunt laici, sed laici constituti in statu omnino speciali in 
mystico Corpore Christi, et quidem ex iure divino, nam Christus ipse instituit 
statum matrimonialem. 

Dominus autem cur matrimonium sacramentum fecit? Praecise quod status 
matrimonialis in mente sua divina, summum habebat momentum ad incrementum 
quantitativum et qualitativum mystici sui Corporis. 

2. Accedit ratio peculiariter ecclesiologica. 

Generaliter constitutio Ecclesiae ita proponitur: Ecclesia catholica, quae di- 
viditur in dioeceses. Dioecesis, quae dividitur in paroecias. In paroecia sub sacer- 
dote parocho massa laicorum. 

Sed, meo humili iudicio, hoc non est neque verum neque bonum. 

Mihi videtur quod haec sit vera structuratio Ecclesiae Christi: nempe Eccle- 
sia universalis, cuius caput invisibile est Christus, visibile Summus Pontifex, eius 
in terris vicarius. 

Ecclesia universalis dividitur in tot dioeceses, quibus praesunt episcopi, uti- 
que cum Petro et sub Petro. 

Dioecesis — ex constitutione ecclesiastica — dividitur in paroecias, quibus 
praesunt sacerdotes ab episcopo missi. 

Nunc autem: estne paroecia ultima divisio Ecclesiae? Non. 

Paroecia ulterius dividitur in tot cellulas sanctas, quae sunt familiae christia- 
nae, quas vocare possumus, exemplum Sanctorum Patrum secuti, velut minusculas 
Ecclesias, quibus praesunt ex mandato divino sponsus et sponsa, pater et mater. 

S. Ioannes Chrysostomus dicebat: « Domum tuam ecclesiam fac » (In Gen. 
cap. 6, par. 2: P.G. 54, 607). 

Et S. Augustinus scribebat: « Domum enim vestram non parvam Christi ec- 
clesiam deputamus » (Ep. 188, 3: P.L. 33, 849). Et alibi « cum tota domestica 
vestra ecclesia » (P.L. 40, 450). 

Ultima divisio Ecclesiae, seu melius ultima ex cellulis sanctis quibus componi- 
tur Ecclesia, non est paroecia, sed familia christiana. 

Et hoc non ex constitutione Ecclesiae sicut paroecia, sed ex voluntate ipsius 
Christi, qui sanctum, immo sacramentale fecit ipsum institutum familiare. Unde 
decursu temporum paroecia mutari poterit, cum sit iuris ecclesiastici, familia num- 
quam, cum sit iuris divini. 

Non sine causa S. Paulus in mysterio matrimonii christiani vidit communicatio- 
nem mysterii unionis Christi cum Ecclesia. 

Denique attendenda est ratio pastoralis. Utique cum maxima fiducia in Deum 
et in Ecclesiae matrem Virginem Mariam, tamen dicendum est quod nostra tem- 
pora certe difficilia sunt pro vita vere christiana, praesertim in iuvenibus, et pro 
ipsa religione. 

Nunc autem — praemissa omnino superioritate sacrae virginitatis prae ma- 
trimonio — velim tamen hoc dicere: duo sunt potissima adiumenta gratiae divinae 
pro missione Ecclesiae: apostolatus sacerdotum et animarum consecratarum ante 
omnia; et, statim post, familia christiana. 

Pro nobis qui sumus pastores in regionibus a multis saeculis catholicis, familia 
vere christiana maximum est adiumentum contra pericula indifferentismi, terre- 
nismi, et aliquando practici materialismi. 

Pro episcopis, maxime dilectis et heroicis, qui sunt pastores in regionibus ubi 
adest persecutio religionis, puto quod familia christiana sit veluti ultimum et ma- 
xime pretiosum fortilitium pro religione Christi tuenda. 

Denique pro venerandis episcopis qui in territorio missionum sunt, puto quod 
familiae christianae sancte constitutae sint dulcissima spes pro religione christiana 
alenda et diffundenda. 

In schemate (cap. 6, n. 25) ubi sermo est de laicis actionis catholicae, dicitur 
quod Ecclesia eis donat « mandatum et veram canonicam missionem ». Sed, si 
haec vera sunt, multo altiore ratione, venerabiles Patres, habent mandatum et mis- 
sionem non tantum canonicam, sed immo divinam sponsi christiani. 3 deest. 

Secretarius generalis: Audiant omnes! Hora decima secunda, Sum- 
mus Pontifex benedicet populo congregato in platea S. Petri. Censemus 
nos rem facturos esse gratissimam nostro amantissimo Patri, si omnes 
Patres in plateam se conferant ad accipiendam benedictionem Summi Pon- 
tificis [plausus]. Ideo coetus finietur aliquot momentis ante meridiem. 

Exc.mus P. D. BERNARDUS MELS 

Archiepiscopus Luluaburgensis 

Venerabiles Vatres, 

Liceat mihi in schemate de Ecclesia aliqua animadvertere quae 
problema missionale tangunt. 

Schema utique in sua introductione recte exordium sumit a testa- 
mento quod Christus discipulis reliquit dicens: « Euntes in mundum 
universum praedicate evangelium omni creaturae », nempe ut omnes 
baptizentur, in uno ovili adunentur, et ita salvi fiant... 2 Natura Ec- 
clesiae, eius iura et munera tam intime cum ista missione coniuncta 
sunt 3 et in ea fundantur^ ut ab ea nullo modo separari queant: ista 
missio est sincera ratio essendi 5 Ecclesiae in terris. 

Inde sperabamus fore ut in ipso schemate de Ecclesia omnia quasi 
illuminarentur lumine istius missionis a Christo acceptae* et ut in ipsa 
descriptione naturae et organizationis Ecclesiae adderetur, quomodo haec 
omnia cum ista missione coniungantur. 

De facto vero, post introductionem, natura et structura Ecclesiae, 
eius iura et munera independenter ab illa missione exponuntur et descri- 
buntur, et in fine tantum immo 7 post capita de vita religiosa, de oboe- 
dientia in Ecclesia et de relationibus inter Ecclesiam et Statum, superad- 
ditur caput speciale de necessitate 8 nuntiandi evangelium infidelibus. 
Immerito quidem uti ex his a quibus incepimus, patet. Nam obligatio 
nuntiandi evangelium non est aliqua obligatio adventicia, aliquorum in 
Ecclesia tantum; sed pertinet ad ipsius Ecclesiae naturam et constitu- 
tionem, indeque ad totam Ecclesiam, sicut in die Ascensionis omnibus 
discipulis, nullo excepto, a Domino commissa est. Ecclesia in suo statu 
terrestri « tota est missa », ut optime iam dixerunt card. Suenens et 9 
mons. Marty. Itaque non ultimum sed post introductionem 10 primum 
locum obtinere deberet, et intitulari « de missione Ecclesiae » et non 
« de necessitate annuntiandi Evangelium ». Clare indicari deberet in ista 
missione complete sumpta totum 11 munus Ecclesiae consistere et ex ea 
omnia alia illuminari et informari; ita etiam unitas in schemate insti- 
tuetur. 

Dolendum valde est et mirum 12 videri potest, quod hoc munus, quo 
Ecclesia tota, semper et ubique, missionalis constituta est, gradatim 
adeo languescere poterit, ut nostris diebus quasi privilegium factum 
sit quorumdam ad hoc ut dicunt 13 speciali mandato deputatorum, ut 

etiam in schemate apparet 1 * Cura et obligatio nuntiandi Evangelium 
proximo suo omnibusque hominibus, cor fidelium nostrorum iam non 
penetrat, 15 et etiam multos sacerdotes, immo etiam pastores parum praeoc- 
cupat. 

Et ita fit ut gradatim et tranquillo animo, quodammodo 16 ruinae 
Ecclesiae in regionibus missionalibus appropinquemus. Nec vereor ita 
loqui etiam de regionibus Africae, quae tamen in historia missionum 
celebrabantur tamquam paradisus missionum... 17 Non obstante enim 
successu missionali 18 pro unoquoque quem Christo nanciscimur quat- 
tuor e contra ad islamismum se vertunt. 

Et quid dicerem de universo genere humano in quo utique, uno- 
quoque anno, octingenti fere milia adulti Christo et Ecclesiae per bap- 
tismum uniuntur, sed eodem tempore 19 triginta miliones hominum nu- 
merum augent eorum qui Christum ignorant, et nuntium evangelicum 
ab Ecclesia in vanum exspectant: unum contra quinquaginta! 20 

Et quid dicam in fine 21 de regionibus sic dictis christianis ubi in- 
differentismus continuo progreditur et grex noster de die in diem mi- 
nuitur, ita ut numerus neo-paganorum in quasdam regiones 22 iam nu- 
merum fidelium superet? 

Nonne timendum est ne post non multos annos christianorum nu- 
merus portio tam exigua mundi evadat ut non amplius impediri possit 
quin mundus rapiatur in chaos quasi sine Christo? 23 

Haec sunt facta et quidem amara. 

Quibus consideratis nonne urgentissima videtur quaestio pro Eccle- 
sia et pro nobismetipsis, quomodo missionem Christi ad effectum du- 
camus? Et ad hoc non suficit sicut fit in ipso schemate^ theoretice 
exponendo naturam et iura Ecclesiae visibilis. Nec sufficit theoretice 
urgere obligationem omnium fidelium cooperandi ad aedificationem Ec- 
clesiae, quia haec pia vota cito in archivis Concilii Vaticani II sepelien- 
tur. Sed insuper et omnino necessarium est, ut iam innuit ipse card. Sue- 
nens, 25 et ab hoc Concilio praecipue sperandum, ut inquiratur de modo 
quo practice, in statu hodiernae societatis nostrae, Ecclesia missionem 
suam a Christo acceptam ... 26 omnibus unitis viribus adimpleat et cre- 
scat, quin minuatur, in plenitudinem Corporis Christi. 

Venerabiles Fratres, quando patria periclitatur omnis populus in 
defensionem vocatur, privilegiis et praerogativis et « venerabiles usus » 27 
locum cedentibus urgenti necessitati. Quanto magis, quando Ecclesia, 
Mater nostra amantissima?* in periculo versatur, mobilisatio quaedam 
generalis 29 considerari debet, non tantum ut Ecclesia servetur incolumis, 
sed ut novo ardore opus aggredi possit et munus suum primordiale adim- 
plere. Considerandum igitur 30 est quomodo Ecclesia denuo « in statu 

missionis » restitui possit, et ad pristinam et genuinam* 1 formam re- 
vocari 32 ita ut nova Pentecostes, ab amantissimo Patre nostro Papa 
Ioanne tantopere exoptata, in actum deducatur. 

De modo quo in particulari haec instauratio fieri possit in plano to- 
tius Ecclesiae, 35 hic nec locus nec tempus est hodie 34 de hoc tractare; 
omnia tamen 35 ad id tendere debent ut parati inveniamur omnes, qui 
Christi vocem audimus ut bonum eius nuntium hominibus tradamus. 

Ouomodo schema recognoscendum esset et quomodo munus evan- 
gelizationis omnia capita schematis nostri informare deberet, ne prolixior 
fiam secretariatui tradam^ 

Et liceat mihi episcopo missionario, qui parvuli sumus in hac aula, 
unum verbum addere: et ut parvulus, cui omnia licita sunt, loquar: 

Venerabiles Fratres* 7 valde utique mirati sumus de modo quo duae 
tendentiae sese in hac aula manifestatae sunt et quandoque sat acriter 
sese opposuerunt. Haec utique utilia, immo necessaria fuerunt! De facto 
certissime scimus omnes idem credere, idem optare et fere idem inten- 
dere! Sed de modo attingendi finem non consentiunt. Quodammodo lin- 
guam diversam loquuntur, nec unus ab alio intelligitur. 

Haec oppositio, si ita loqui fas est, in hac aula dificillime 38 solvi 
potest, sed potest et deberet omnino solvi extra hanc aulam, non tantum 
in commissionibus sed per contactus amicales et conferentias inter va- 
rias tendentias et varios coetus episcoporum. Sed hoc, proh dolor!, non 
fit; vel saltem non sufficienter fit. Immo audivimus quasi 39 a quibusdam 
hanc divisionem et oppositionem, sive verbis, immo et scriptis taliter 
urgeri, et talem diffidentiam et suspicionem in alios quandoque inici, 
ut non amplius intra limites urbanitatis, quin dicam caritatis, continean- 
tur! Sed hoc in nostra conditione vere peccatum est contra Spiritum 
Sanctum! 

Ideo, ut parvulus loquor!, enixe rogamus omnibus magnis quibus 
interest ut haec discussio fraterna extra hanc aulam quam citius insti- 
tuatur, non tantummodo in capite, sed etiam in corpore episcopali, ita 
ut in proxima sessione concorditer et pacato animo et rapido gressu 40 
veros labores Concilii aggredi possimus! Dixi. 



In textu scripto tradito: 1 episcopo missionario. 2 Ex quo patet. 3 esse. 
4 fundari. 5 fundationis. 6 datae. 7 deest. 8 obligatione. 9 dixit. 
10 deest. 11 primarium. 12 Mirum ergo. 13 deest. 14 quodammodo 
patet. 15 occupat. 16 deest. 17 et tanquam terram ubi Spiritus Dei 
vehementer spirabat. 18 haec omnia. 19 initiantur, dum per idem temporis 
spatium. 20 Nonne timendum est ne post multos annos christianorum numeri 
portio tam exigua evadat ut non amplius impediri possit quin mundus rapiatur in 

chaos sine Christo. 21 deest. 22 quandoque. 23 deest. 24 Hoc 
non efficiemus sicut in schemate. 25 sed necesse est, et quidem urgentissimum. 
26 renovatis methodis et. 27 deest. 28 mater Ecclesia. 29 virium 
omnium. 30 deest. 31 deest. 32 redeat. 33 et debeat in organi- 
zatione Ecclesiae, in vita pastorum, sacerdotum et fidelium, in educatione et stu- 
diis alumnorum in seminariis et scholis catholicis, et etiam in coetibus actionis ca- 
tholicae. 34 deest. 35 deest. 36 Quomodo munus evangelizationis 

omnia capita schematis nostri informare debeat, ne prolixior fiam, secretariatui 
scripto tradam. - Venerabiles fratres, caritas utique Christi, sed etiam missio 
Christi urget nos; caritas etiam erga matrem Ecclesiam et caritas erga fratres no- 
stros numerosissimos, quorum vita et beatitudo aeternae periclitantur. 37 deest. 
38 difficile. 39 deest. 40 deest. 

Animadversiones additae: 

In omnibus capitibus huius schematis clare indicari deberet quo connexionem 
quam habent cum missione evangelisationis et quomodo in illa fundantur et ex 
illa eruuntur. 

Unitas Ecclesiae non expletur in eo quod Ecclesia sit fundata supra petram, 
sed gravem obligationem inducit ex ipsa missione a Christo accepta ut omnes 
homines adducat ad illam unitatem. 

Ita eius apostolicitas, non est tantum nota historica sed requirit in episcopis 
eamdem curam et eumdem zelum ac in apostolis ad regnum Dei per totum mun- 
dum diffundendum. 

Eius catholicitas vera non est nota statistica sed prae omnibus urget actionem 
apostolicam Ecclesiae ut omnes populos ad veritatem evangelii perducat. 

Eius sanctitas tandem non ipsi tantum datur tamquam ornamentum internum 
sed ut signum inter nationes quo homines ad ipsam alliciantur. 

In cap. II necessitas essendi membrum Ecclesiae ex ipsis verbis missionis de- 
ducitur. 

In capp. III-V de episcopis: sunt veri successores apostolorum qui etsi quoad 
iurisdictionem aliquam regionem determinatam sibi habeant concreditam, tamen 
etiam gravem obligationem habent de bono totius ecclesiae et erga missionem eius 
in toto mundo adimplendam. 

In cap. VI, de religiosis: religiosi sunt vel deberent esse fermentum Eccle- 
siae quod, orationibus et paenitentia, et etiam activa participatione in apostolatu 
missionario, totum corpus Ecclesiae sanctificat et fructus dare adiuvat. 

Cap. VII, de laicis: missio Christi in die ascensionis etiam ad ipsos extende- 
batur, sed decursu temporum facti sunt membra quasi passiva cum missio Christi 
ad ipsos etiam spectabat, sicut apparet ex ipso evangelio et usu primaevae Ec- 
clesiae. 

Cap. VIII: necessitas Petri primatus et magisterium Ecclesiae ordinarium et ex- 
traordinarium cum ipsa missione Christi annuntiandi et custodiendi veritatem evan- 
gelii intime connectuntur, et ex ea eruuntur. 

Secretarius generalis: Velint Patres absolvere octavam suffragatio- 
nem, et aliae fient crastina cum duobus novis propositis et hodie distri- 
butis. 

Nunc communico exitus quattuor priorum suffragationum: 

I sufragatio, circa emendationem I: 



Praesentes votantes 2.110 

Dixerunt placet 2.087 

non placet 14 

Vota nulla 9 

Ergo approbata est emendatio. 

Emendatio II: 

Praesentes votantes 2.114 

Dixerunt placet 2.083 

non placet 21 

Vota nulla 10 

Etiam II emendatio placuit. 

Circa III emendationem: 

Praesentes votantes . . 2.109 

Dixerunt placet 2.044 

non placet 50 

Vota nulla 1 15 

IV emendatio: 

Praesentes votantes 2.073 

Dixerunt placet 2.033 

non placet 36 

Vota nulla 2 4 

Etiam IV emendatio placuit. 



Nunc velint Patres exhibere octavam suffragationem, et postea coetus 
solvetur ut possimus omnes recipere benedictionem Summi Pontificis. 



1 Quorum unum est placet iuxta modum. 

2 Quorum duo sunt placet iuxta modum. 

Praeses: Reponatur nunc sanctissimum Evangelium! 
[Intervallum]. 



Secretarius generalis: Exspectent adhuc episcopi et Patres concilia- 
res ut schedulae auferantur seu colligantur. 

Exc.mus P. D. Pericles Felici, secretarius generalis S. Concilii: 

Hodiernae congregationi generali praeest em.mus ac rev.mus D. card. 
Eugenius Tisserant, Decanus. 

Velint omnes attente audire! Censemus facturos nos esse rem gratissi- 
mam omnibus Patribus, si paucis verbis et paucis numeris referamus quae 
toto hoc tempore egerimus ad laudem Dei et decus Ecclesiae. 

Post primam sessionem publicam, actam die 1 1 octobris elapsi, prae- 
sidente Summo Pontifice, celebratae sunt congregationes generales, usque 
ad hodiernam diem, triginta quatuor, quarum prima, die 13 octobris, et 
ultima, die 5 decembris anno 1962. 

Schemata, discussa in congregationibus generalibus, quinque, nempe: 
de sacra Liturgia; de fontibus revelationis; de instrumentis communicatio- 
nis socialis; de unitate Ecclesiae; demum, saltem ex parte, de Ecclesia. 

Suffragationes, per schedulas peractae, numero triginta tres, quarum 
prima pro eligendis 160 membris commissionum conciliarium; secunda, 
tertia, quarta et quinta, ad approbationem generalem significandam quoad 
schemata de sacra Liturgia, de fontibus revelationis, de instrumentis com- 
municationis socialis, de unitate Ecclesiae; ceterae 28 circa emendationes 
textus prooemii et cap. I schematis de sacra Liturgia. 

Locuti sunt Patres 587. 

Patres, qui scriptas tantum observationes exhibuerunt, 523. 

Summatim: 1110... et labor hodie prosequitur. 

Ob tot peractos labores, tam brevi tempore, relative, est quod Deo 
plurimas gratias agamus, et auspicium trahamus pro labore in posterum 
peragendo; pro quo labore Summus Pontifex dignatus est aliquas normas 
statuere, quae durante hac congregatione generali communicabuntur. 

Nunc communico Patribus exitus suffragationum habitarum heri: 
Emendatio V: 

Praesentes votantes 2.072 

Dixerunt placet . . . 2.011 



non placet 
Vota nulla 1 . . 

Ergo placuit emendatio. 



44 
17 



i 



Quorum unum est placet iuxta modum. 

Emendatio VI: 

Praesentes votantes 2.082 

Dixerunt placet 2.016 

non placet 56 

Suffragia nulla 10 

Etiam VI placuit. 

VII emendatio: 

Praesentes votantes 2.079 

Dixerunt placet 2.041 

non placet 30 

Vota nulla 8 

Placuit igitur etiam VII emendatio. 

Quoad VIII emendationem et ultimam heri peractam, hic est exitus: 

Praesentes votantes 2.086 

Dixerunt placet 1.903 

non placet 38 

Vota nulla 1 vel schedae datae 

sine suffragatione sunt 145 



Proposito dubio: an suffragatio repetenda esset: (nam satis expli- 
catur hoc factum, quod multae schedae datae sunt sine suffragatione) 
cum maioritas habita sit longe superior maioritate requisita statutum est 
suffragationem non esse repetendam; nam maioritas relativa erat 1.391 
suffragia; habita sunt suflragia positiva, nempe placet, 1.903; ergo etiam 
octava emendatio placuit. 

Hodie, suffragatio prosequitur circa ceteras emendationes, nempe 
emendationem nonam, emendationem decimam, et emendationem unde- 
cimam, quae habentur in primo fasciculo et circa quas relatio iam facta 
est. Deinde continuo fiet suffragatio circa duas emendationes, contentas 
in altero fasciculo, nempe de cap. I, nn. 32-36 schematis, quae sic so- 
nant (videatis pag. 3)... [C/. infra, pag. 322]. 

Antequam disceptatio de Ecclesia nunc prosequatur, exc.mus D. Fran- 
ciscus Grimshaw, arch. Birminghamiensis, relationem faciet circa has 
duas novas emendationes; interea fieri potest suffragatio circa emenda- 
tiones primi fasciculi. Velit igitur accedere iam ad microphonium exc.mus 
Grimshaw. 



1 Quorum tria sunt placet iuxta modum. 

Sed lego nunc nomina eorum, qui petierunt loqui de Ecclesia in ge- 
nere: em.mus D. Iacobus card. Lercaro, arch. Bononiensis in Italia; 
exc.mi DD. Henricus Compagnone, ep. Anagninus in Italia; Ioannes 
Hervas, prael. Cluniensis in Hispania; Sergius Mendez, ep. Cuernavacen- 
sis in Mexico; Villelmus Philbin, ep. Dunensis in Hibernia; Alexander 
Renard, ep. Versaliensis in Gallia; Armandus Fares, arch. Catacensis in 
Italia; Ioannes Velasco, ep. Sciiamenensis in Sinis; Paulus Barrachina, 
ep. Oriolensis in Hispania; Ioseph Buckley, sup. gen. Societatis Mariae; 
Constantinus Stella, arch. Aquilanus in Italia; Georgius Hakim, arch. 
Ptolemaidensis in Israel; Vincentius Reyes, ep. Boronganensis in Insulis 
Philippinis; Ludovicus de Bazelaire, arch. Chamberiensis in Gallia; Al- 
fredus Ancel, ep. aux. Lugdunensis in Gallia; Alfredus Silva, arch. Con- 
ceptionis in Chile; Eugenius D'Souza, arch. Nagpurensis in India; Her- 
mannus Volk, ep. Moguntinus in Germania; Christophorus Butler, sup. 
gen. Congregationis Anglicae O.S.B.; Aloisius Aponte, aux. Poncensis 
in Portu Rico; Carolus Wojtyla, aux. Cracoviensis in Polonia; Victo- 
rius Costantini, ep. Suessanus in Italia; Ioseph Schoiswohl, ep. Secovien- 
sis in Austria; Aloisius Rodriguez, ep. Sanctacrucensis in Bolivia; Iesus 
Alba, ep. Tehuantepecensis in Mexico; Philippus Hannan, aux. Va- 
shingtonensis in Statibus Foederatis Americae Septemtrionalis; Ioseph 
Tawil, arch. vic. patr. Damascenus pro Melchitis. 

Denique, audiant iterum omnes, Summus Pontifex concedit omnibus 
Patribus facultatem impertiendi apostolicam benedictionem, cum in pro- 
prias dioeceses redierint, servatis de iure servandis. Item Summus Pon- 
tifex largitur Patribus facultatem celebrandi missam quacumque hora 
diei vel noctis in die profectus ex Urbe, et in die adventus in propriam 
domum. Dixi. [Plausus]. 



21 

[3] l - SCHEMA CONSTITUTIONIS DE SACRA LITURGIA 

EMENDATIONES 

a Patribus Conciliaribus postulatae 
a commissione conciliari de sacra llturgia 
examinatae et propositae 

Caput I, nn. 32-36 Schematis 
AD ART. 33 

1 — Pag. 169, lineis 27-30, supprimantur verba: « Quamobrem non- 

nisi ex causa rationabili Baptismata, Confirmationes, primae Com- 
muniones, Matrimonia, funeralia extra propriam paroeciam fieri 
permittantur ». 

AD ART. 34 

2 — Pag. 170, lineis 6-15, articuli 34 nova haec redactio proponitur: 

« A COMPETENTI AUCTORITATE ECCLESIASTICA TERRITORIALI, DE 

qua in art. 22 § 2 [textus emendati], expedit ut instituatur 
Commissio liturgica, a viris in scientia liturgica, musica, arte 
sacra ac re pastorali peritis iuvanda. Cui Commissioni, in quantum 
fieri potest, opem ferat quoddam Institutum Liturgiae Pastoralis, 
constans sodalibus, non exclusis, si res ita ferat, laicis in hac ma- 
teria praestantibus. Ipsius Commissionis erit, ductu auctoritatis 

ECCLESIASTICAE TERRITORIALIS, DE QUA SUPRA, et actionem pa- 

storalem liturgicam in sua dicione moderari, et studia atque neces- 
saria experimenta promovere, quoties agatur de aptationibus Apo- 
stolicae Sedi proponendis ». 

2 - TEXTUS SCHEMATIS 



[5] 



Caput I, nn. 32-36 Schematis 



Textus in Schemate propositus 



Textus a Commissione emendatus * 



IV - DE VITA LITURGICA 
IN DIOECESI ET IN PAROECIA FOVENDA 

32. [Vita liturgica in dioecesi]. Episcopus 
ut sacerdos magnus sui gregis habendus est, a 
quo vita suorum fidelium in Christo quodam- 
modo derivatur et pendet. 

Quare omnes vitam liturgicam dioeceseos 
circa Episcopum, praesertim in ecclesia cathe- 
drali, maximi faciant oportet: sibi persuasum 
habentespraecipuam manif estationem Ecclesiae 
haberi in plenaria et actuosa participatione to- 
tius plebis sanctae Dei in iisdem celebrationi- 
bus liturgicis, praesertim in eadem Eucharistia, 
in una oratione, ad unum altare cui praeest 
Episcopus a suo presbyterio et ministris cir- 
cumdatus. 53 



10 



IV - DE VITA LITURGICA 
IN DIOECESI ET IN PAROECIA FOVENDA 

41. Episcopus ut sacerdos magnus sui gre- 
gis habendus est, a quo vita suorum fidelium in 
Christo quodammodo derivatur et pendet. 



Quare omnes vitam liturgicam dioeceseos 
circa Episcopum, praesertim in ecclesia cathe- 
drali, maximi faciant oportet: sibi persuasum 
habentespraecipuam manifestationem Ecclesiae 
haberi in plenaria et actuosa participatione to- 
tius plebis sanctae Dei iniisdemcelebrationibus 
liturgicis, praesertim in eadem Eucharistia, in 
una oratione,ad unum altare cui praeest Episco- 
pus a suo presbyterio etministriscircumdatus. 5 * 



33. [Vita liturgica in paroecia]. Cum Epi- 
scopus in Ecclesia sua ipsemet nec semper nec 
universo gregi praeesse possit, necessario con- 
stituere debet fidelium coetus, inter quos pa- 
roeciae, localiter sub pastore vices gerente Epi- 
scopi ordinatae, eminent: nam in se perfectius 
repraesentant Ecclesiam visibilem per orbem 
terrarum constitutam. 

Quare vita liturgica paroeciae eiusque rela- 
tio ad Episcopum in mente et praxi fidelium et 
cleri fovenda est; et adlaborandum ut sensus 



15 42. Cum Episcopus in Ecclesia sua ipsemet 
nec semper nec ubique universo gregi praeesse 
possit, necessario constituere debet fidelium 
coetus, inter quos paroeciae, localiter sub pa- 
store vices gerente Episcopi ordinatae,eminent: 

20 nam quodammodo repraesentant Ecclesiam vi- 
sibilem per orbem terrarum constitutam. 



Quare vita liturgica paroeciae eiusque rela- [6] 
tio ad Episcopum in mente et praxi fidelium et 
cleri fovenda est; et adlaborandum ut sensus 



* Litteris italicis seu cursivis indicantur additiones aut emendationes formales vel minoris mo- 
inenti; litteris autem grandioribus seu Maiusculis emendationes maioris momenti, Patrum suffraga- 
tioni proponendae. 

[6] communitatis paroecialis,imprimisvero in com- 
muni celebratione Missae dominicalis, floreat. 
Quamobrem nonnisi ex causa rationahili Bapti- 
smata, Confirmationes, primae Communiones, 
Matrimonia, funeralia extra propriam paroeciam 
fieri permittantur. 



communitatis paroecialis,imprimisvero in com- 
5 muni celebratione Missae dominicalis, floreat. 



V - DE ACTIONE PASTORALI LITURGICA 
PROMOVENDA 

Sacrae Liturgiae fovendae atque instauran- 
dae studium merito habetur « veluti signum 
providentialium dispositionum Dei super no- 
stra aetate,veluti transitus Spiritus Sanctiin sua 
Ecclesia »; 54 et « vitam » ipsius « immo huius 
nostri temporis universam rationem religiose 
sentiendi et agendi, nota propria distinguit». 55 

Quapropter, ad hanc actionem pastoralem 
liturgicam ulterius in Ecclesia fovendam, Sa- 
crosanctum Concilium decernit: 

34. [Commissiones liturgicae nationales\. 
In singulis Conferentiis Episcopalibus nationa- 
libus instituatur Commissio liturgica nationalis, 
a viris in scientia liturgica,musica,arte sacra ac 
re pastorali peritis iuvanda, cui etiam, in quan- 
tum fieri potest, opem ferat quoddam Institu- 
tum Liturgiae Pastoralis, constans sodalibus, 
non exclusis, si res ita ferat, laicis in hac mate- 
ria praestantibus. Ipsius Commissionis erit et 
actionem pastoralem liturgicam in universa na- 
tione moderari, et studia atque necessaria expe- 
rimenta promovere,quoties agatur de aptationi- 
bus Sanctae Sedi proponendis. 



35. [ Commissiones liturgicae dioecesanae ] . 
Eadem ratione,in singulis dioecesibus Commis- 
sio de sacra Liturgia habeatur, ad actionem li- 
turgicam,moderanteEpiscopo,promovendam. 56 



V - DE ACTIONE PASTORALI LITURGICA 
PROMOVENDA 

io 43. Sacrae Liturgiae fovendae atque instau- 
randae studium merito habetur veluti signum 
providentialium dispositionum Dei super no- 
stra aetate,veluti transitus Spiritus Sanctiin sua 
Ecclesia; 56 et vitam ipsius, immo huius nostri 

1 5 temporis universam rationem religiose sentiendi 
et agendi, nota propria distinguit. 57 

Quapropter, ad hanc actionem pastoralem 
liturgicam ulterius in Ecclesia fovendam, Sacro- 
sanctum Concilium decernit: 

20 44. A COMPETENTI AUCTORITATE ECCLESIA- 
STICA TERRITORIALI, DE QUA IN ART. 22 § 2, 

expedit ut instituatur Commissio liturgica, a 
viris in scientia liturgica, musica sacra ac re pa- 
storali peritis iuvanda. Cui Commissioni, in 
25 quantum fieri potest, opem ferat quoddam In- 
stitutum Liturgiae Pastoralis, constans soda- 
libus, non exclusis, si res ita ferat, laicis in hac 
materiapraestantibus. Ipsius Commissionis erit, 

DUCTU AUCTORITATIS ECCLESIASTICAE TER- 

30 ritorialis, de qua supra, et actionem pasto- 
ralem liturgicam in sua dicione moderari, et 
studia atque necessariaexperimentapromovere, 
quoties agatur de aptationibus Apostolicae Sedi 
proponendis. 

35 45. Eadem ratione, in singulis dioecesibus 
Commissio de sacra Liturgia habeatur, ad actio- 
nem liturgicam, moderante Episcopo, promo- 
vendam. 58 

' Opportunum aliquando evadere potest ut 
plures dioeceses unam Commissionem consti- 
tuant. 



Opportunum aliquando evadere potest ut 
plures dioeceses unam Commissionem consti- 
tuant, quae, collatis consiliis, rem liturgicam 
provehat. 



36. [Commissiones de Musica sacra et de 5 
Arte sacra]. Praeter Commissionem de sacra 
Liturgia,in quavis dioecesi constituantur,quan- 
tum fieri potest,etiam Commissiones de Musica 
sacra et de Arte sacra. 57 



46. Praeter Commissionem de sacra Litur- 
gia, in quavis dioecesi constituantur, quantum 
fieri potest, etiam Commissiones de Musica sa- 
cra et de Arte sacra. 59 



Necessarium est ut hae tres Commissiones 
consociatis viribus adlaborent; immo non raro 
congruum erit ut in unam Commissionem coa- 
lescant. 58 



10 Necessarium est ut hae tres Commissiones 
consociatis viribus adlaborent; immo non raro 
congruum erit ut in unam Commissionem coale- 



scant. 

NOTAE 



NOTAE 



53 Recolantur verba S. Ignatii Antiocheni: 
« Omnes episcopum sequimini, ut Iesus Christus Pa- 
trem, et presbyterium et apostolos; diaconos autem 
revereamini ut Dei mandatum. Nullus sine episcopo 
aliquid operetur eorum quae conveniunt in Ecclesiam. 
Illa firma gratiarum actio reputetur, quae sub episcopo 
est, vel quam utique ipse concesserit. Ubi utique ap- 
paret episcopus illic multitudo sit, quemadmodum 
utique ubi est Christus Iesus, illic catholica Ecclesia. 
Non licitum est sine episcopo baptizare neque agapen 
facere, sed quod ille probaverit, hoc est Deo benepla- 
citum, ut stabile sit et firmum omne quod agitur » 
(Smyrn. 8). « Quemadmodum ... Dominus sine Patre 
nihil fecit, unitus existens, neque per seipsum neque 
per apostolos, sic neque vos sine episcopo et presbyte- 
ris aliquid operemini; ... una oratio, una deprecatio, 
urms intellectus, una spes in caritate, in gaudio non 
inquinato, quod est Christus Iesus, quo melius nihil 
est. Omnes ut in unum templum concurrite Dei, ut in 
unum altare, in unum Iesum Christum, ab uno Patre 
exeuntem et in unum existentem et revertentem » 
(Magn. 7). « Studete igitur una gratiarum actione uti; 
una enim caro Domini nostri Iesu Christi et unus calix 
in unionem sanguinis ipsius; unum altare et unus epi- 
scopus cum presbyterio et diaconis, conservis meis; 
ut quod facitis, secundum Deum faciatis » (Phil. 4). 

54 Cf. Pius XII, Allocutio diei 22 sept. 1956: 
AAS 48 (1956) p. 712. 

55 Ibidem, p. 724. 

56 Cf. Pius XII, Litt. Enc. Mediator Dei: AAS 
39 (1947) p. 562; S. Rituum C, Instr. de Musica 
sacra et sacra Liturgia, n. 118. 



55 Recolantur verba S. Ignatii Antiocheni: 
« Omnes episcopum sequimini, ut Iesus Christus Pa- 
trem, et presbyterium et apostolos; diaconos autem 
revereamini ut Dei mandatum. Nullus sine episcopo 
aliquid operetur eorum quae conveniunt in Ecclesiam. 
Illa firma gratiarum actio reputetur, quae sub episcopo 
est, vel quam utique ipse concesserit. Ubi utique ap- 
paret episcopus illic multitudo sit, quemadmodum 
utique ubi est Christus Iesus, illic catholica Ecclesia. 
Non licitum est sine episcopo baptizare neque agapen 
facere, sed quod ille probaverit, hoc est Deo benepla- 
citum, ut stabile sit et firmum omne quod agitur » 
(Smyrn. 8). « Quemadmodum ... Dominus sine Patre 
nihil fecit, unitus existens, neque per seipsum neque 
per apostolos, sic neque vos sine episcopo et presbyte- 
ris aliquid operemini; ... una oratio, una deprecatio, 
unus intellectus, una spes in caritate, in gaudio non 
inquinato, quod est Christus Iesus, quo melius nihil 
est. Omnes ut in unum templum concurrite Dei, ut in 
unum altare, in unum Iesum Christum, ab uno Patre 
exeuntem et in unum existentem et revertentem » 
(Magn. 7). « Studete igitur una gratiarum actione uti; 
una enim caro Domini nostri Iesu Christi et unus calix 
in unionem sanguinis ipsius; unum altare et unus epi- 
scopus cum presbyterio et diaconis, conservis meis; 
ut quod facitis, secundum Deum faciatis » (Phil. 4). 

56 Cf. Pius XII, Allocutio diei 22 sept. 1956: 
AAS 48 (1956) p. 712. 

37 Ibidem, p. 724. 

58 Cf. Pius XII, Litt. Enc. Mediator Dei: AAS 
39 (1947) p. 562; S. Rituum C, Instr. de Musica 
sacra et sacra Liturgia, n. 118. 

57 Commissiones dioecesanae de Musica sacra con- 
stituendae sunt ad normam « Motu proprio » s. Pii X, 
diei 22 nov. 1903 (n. 24); Commissiones de Arte sacra 
pro Italia, per Litteras Circulares Secretariae Status, 
diei 1 sept. 1924 (Prot. 34215); Commissiones de 
sacra Liturgia per Litt. Encycl. Mediator Dei Pn XII, 
diei 20 nov. 1947 (AAS 39 [1947] pp. 561-562). 

58 Quo expeditius et securius labor perficiatur, 
Instructio de Musica sacra et sacra Liturgia (n. 118), 
consulit ut « tres memoratae Commissiones non 
seorsim, sed una simul conveniant et, collatis consiliis, 
communia negotia pertractare et solvere satagant ». 



59 Commissiones dioecesanae de Musica sacra con- 
stituendae sunt ad normam « Motu proprio » s. Pii X, 
diei 22 nov. 1903 (n. 24); Commissiones de Arte sacra 
pro Italia, per Litteras Circulares Secretariae Status, 
diei 1 sept. 1924 (Prot. 34215); Commissiones de 
sacra Liturgia per Litt. Encycl. Mediator Dei Pn XII, 
diei 20 nov. 1947 (AAS 39 [1947] pp. 561-562). 

60 Quo expeditius et securius labor perficiatur, 
Instructio de Musica sacra et sacra Liturgia (n. 118), 
consulit ut « tres memoratae Commissiones non 
seorsim, sed una simul conveniant et, collatis consiliis, 
communia negotia pertractare et solvere satagant ». 



3 - RELATIO EXC.MI P. D. FRANCISCI GRIMSHAW 

Archiepisco pi Birminghamiensis 

Em.me Vraeses, venerabiles Patres Concilii, 

In quattuor ex his quinque articulis, qui nunc proponuntur a Sacro 
Concilio approbandi, episcoporum explicita fit mentio. Patebit ergo 
multa quae suggeri poterant, et de facto sunt suggesta, accurate indi- 
cari non posse, nisi relatio habeatur ad ea quae in decursu Concilii de 
iisdem episcopis quoad eorum potestatem statuentur. 

Emendationes ergo omnes commissio attente consideravit. Quae 
accipiendae videbantur, in textum insertae sunt. Quaedam vero, quam- 
vis laude non carent, non accipiendae visae sunt quia potius ad ius cano- 
nicum pertinebant aut quia alibi in textu satis innuebantur. Meminisse 
enim iuvat textum schematis de generalibus principiis agere, nec nimis 
exceptionibus et rebus minimis particularibus gravari debere. 

Ad primam emendationem ergo. 1 Quidam Patres dixerunt verba 
quae habentur in pag. 169 primi schematis 2 linn. 27-30: « Quamobrem 
nonnisi ex causa rationabili... » etc, praeceptum continere quod difficile 
esset in praxim deducere, praesertim cum verba « nonnisi ex causa ra- 
tionabili » illa omni vi privarent. Ceterum, cum res ad alia schemata, 
utpote disciplinaris, pertineat, maluimus illa verba e nostro schemate 
delere. 

Ad secundam emendationem? Quod vero attinet ad commissiones 
liturgicas nationales a conferentiis episcopalibus instituendas, cum non- 
dum constet quid Concilium de harum iuridica constitutione et pote- 
state decernat, rem eodem modo enuntiavimus ac in superioribus ar- 
ticulis: scilicet verbis « competens auctoritas ecclesiastica territorialis ». 

Cum demum commissiones interdioecesanae alius omnino formae 

sint ac commissiones illae nationales a competenti auctoritate territo- 
riali instituendae, in fine art. 35 haec verba addidimus: « quae, collatis 
consiliis, rem liturgicam provehat ». 

Patet enim huiusmodi commissiones interdioecesanas nulla vi iuri- 
dica pollere, sed tantum collatis consiliis procedere posse. 

Hae igitur sunt emendationes, quae horum articulorum substantiam 
attingunt, et vobis proponuntur ad approbandum. Ceterae vero ad ipsam 
sermonis formam tantum referuntur vel sunt omnino minoris momenti. 
Dixi. 



ln textu typis edito: 1 deest. 3 deest. 3 deest. 

4 - PATRUM ORATIONES 
De Ecclesia (prosequuntur) 

1 

Em.mus P. D. IACOBUS card. LERCARO 
Archiepiscopus Bononiensis 

Venerabiles Patres, 

1. Ante omnia, insisto in iis de quibus dixerunt em.mi DD. cardd. 
Suenens et Montini: de fine huius Concilii, de ordine et reductione the- 
matum et praecipue de necessitate enucleandi doctrinam de Ecclesia. 

Requiritur doctrina de Ecclesia, quae valeat funditus penetrare ultra 
ea ordinis iuridici lineamenta, quibus schemata plerumque adhaerere 
sunt visa. 

Haec enim videtur possibilis conclusio huius sessionis Concilii no- 
stri: duo menses laboris et investigationis vere humilis, liberae, frater- 
nae, Spiritu Sancto adiuvante, eo nos perduxerunt, ut intellegamus, me- 
lius et omnes simul, quae Concilium Vaticanum II hominibus huius 
aetatis proponere debeat; id est: intimum Ecclesiae mysterium, quasi 
« magnum Sacramentum » Christi, Verbi Dei, se revelantis, inhabi- 
tantis ? viventis et inter homines operantis. 

2. Eo autem tendunt haec mea verba, ut intentiores nos faciant 
in adspectum huius mysterii Christi in Ecclesia, adspectum 1 non tan- 
tum perennem et essentialem, sed etiam maximae historicae actualitatis. 

Hoc dicere volo: mysterium Christi in Ecclesia semper fuit et 2 est, 

sed hodie praecipue est mysterium Christi in pauperibus; quatenus Eccle- 
sia, prout ait Sanctus Pater Ioannes XXIII, Ecclesia quidem est omnium, 
at praesertim est « Ecclesia pauperum ». 

Me autem perlegentem indicem omnium schematum heri nobis da- 
tum, aliqua admiratione affecit hic defectus: omnia themata nobis pro- 
posita vel proponenda non videntur considerare consulto, explicite et 
modo adiunctis historicis adaequato, hunc adspectum essentialem et pri- 
marium niysterii Christi: adspectum a Prophetis praeannuntiatum qua- 
si authenticum signum consecrationis messianicae Christi; adspectum 
ab ipsa Salvatoris Matre magnificatum in incarnatione Verbi; adspectum 
promulgatum in Nativitate, infantia, vita abscondita et publico magi- 
sterio Iesus; adspectum qui est lex et fundamentum regni Dei; adspec- 
tum, a quo modum recipit tota gratiae effusio et Ecclesiae vita, inde a 
Communitate Apostolica, usque ad tempora potioris et melioris 3 reno- 
vationis interioris et exterioris expansionis 4 ipsius Ecclesiae; adspectum 
tandem, qui sancietur in aeternitatem, praemio aut poena, in secundo 
et glorioso adventu Filii Dei, in fine temporum. 

3. Quapropter concludentes hanc primam phasim nostrae Synodi, 
nos oportet agnoscere et solemniter proclamare: muneri nostro non 
satisfaciemus neque consilium Dei et hominum exspectationem, aperto 
animo, recipiemus, nisi ponamus, quasi centrum et animum operis doc- 
trinalis et legislativae huius Concilii, mysterium Christi in pauperibus 
et evangelizationem pauperum; hoc enim est officium manifestum, con- 
cretum, actuale, urgens aetatis nostrae. Quippe quae aetas est in qua, 
aliis aetatibus comparata, pauperes evangelizari minus videntur, et in 
qua corda eorum a mysterio Christi in Ecclesia abalienata et extranea 
apparent; aetas est in qua tamen animus hominum interpellat et inve- 
stigat anxiis et fere dramaticis quaestionibus mysterium paupertatis, et 
sortem pauperum, singulorum hominum sed et populorum in miseria 
degentium, qui tamen iura propria noviter agnoscunt; aetas, in qua pau- 
pertas plurimorum (duarum tertiarum partium generis humani) iniuria 
afficitur comparatione immensarum divitiarum paucorum, et in qua, 
magis magisque in diem, multitudines paupertatem horrescunt et homo 
carnalis divitias sitit. 

4. At revocans — prout et alii fecerunt — problema evangelizatio- 
nis pauperum, longe est a me tantum aliud thema addere in indice iam 
nimis copioso thematum Concilii; sed hoc intendo affirmare: verioribus 
ac profundioribus exigentiis nostri temporis, inclusa summa nostra spe 
unitatis omnium christianorum ... 5 , non satisfaciemus, sed ab illis eva- 
demus, si aggrediemur thema evangelizationis pauperum quasi unum ex 
tot thematibus Concilii. 

Non enim de aliquo quocumque themate agitur sed, aliquomodo, 
de themate simpliciter Concilii nostri. 

Revera, si Ecclesia — sicut pluries dictum est in hac aula 6 — thema 
est Concilii huius, plena cum conformitate aeternae veritati Evangelii ac 
simul cum adaequatione adiunctis huius temporis, affirmari potest thema 
huius Concilii esse Ecclesiam, quatenus praecipue « Ecclesiam pauperum ». 

5. Hoc obiecto Concilii ita delineato, mihi liceat sequentes propo- 
sitiones facere: 

a) In sua futura opera Concilium non tantum aliquam partem, sed 
quasi primariam partem faciat enucleationi doctrinae evangelicae sanc- 
tae paupertatis Christi in Ecclesia; illustrando divinum consilium, pau- 
pertatem eligens quasi signum et modum — « Sacramentum magnum, 
dico, in Christo et in Ecclesia » — praesentiae et virtutis salvificae Verbi 
Incarnati inter homines. 

b) Habeat pariter aequam prioritatem enucleatio doctrinae evange- 
licae eminentis pauperum dignitatis, quasi Ecclesiae membrorum elec- 
torum, quia membra sunt in quibus praeferentialiter Verbum Dei suam 
gloriam abscondit usque ad finem temporum. 

c) Iuxta novam ordinationem schematum omnium doctrinalium, 
quae invocata est a pluribus, in omnibus thematibus praesens habea- 
tur et in luce ponatur connexio ontologica inter praesentiam Christi 
in pauperibus et duas alias profundiores realitates mysterii Christi in 
Ecclesia, id est: praesentia Christi in actione eucharistica qua Ecclesia 
coadunatur ... 7 , et praesentia Christi in sacra hierarchia quae Ecclesiam 
docet et regit. 

d) Pariter in elaborandis schematibus de renovatione institutionum 
ecclesiasticarum et de methodis evangelizationis, praesens habeatur et 
in luce ponatur connexio historica inter sinceram et actuosam agnitionem 
eminentis dignitatis pauperum in regno Dei et Ecclesia ex una parte, 
et ex altera parte nostram sufficientiam in recognoscendis obstaculis, pos- 
sibilitatibus et methodis adaequationis institutionum ecclesiasticarum. 

6. His positis, ad modum conclusionis et practicae confirmationis, 
sufficiat aliquot exempla — ad modum dico exemplorum 8 — proponere 
thematum in quibus opus erit ut decreta nostra reformationis instent, 
cum sapientia quidem et moderatione, sed et absque ulla timiditate et 
absque compromissione. 

a) Delimitatio usus mediorum materialium, praecipue illorum 
quae minus sanctae paupertatis speciem prae se ferunt, iuxta illud: « ar- 
gentum et aurum non est mihi, quod autem habeo, hoc tibi do ». 

b) Delineatio novi styli et decoris Sacrorum Antistitum, quae 
sensus hominum huius temporis admiratione non afficiat, neque paupe- 

ribus occasionem praebeat scandali; ne nos etiam* qui saepe saepius 
pauperes vere sumus, divites videamur. 

c) Fidelitas sanctae paupertati non tantum individuali, sed etiam 
communitariae, ex parte familiarum religiosarum. 

d) Novus ordo de re oeconomica, qui deserat quasdam institu- 
tiones temporis acti, quae iam utilitate carent et impedimenta afferunt 
libero et generoso operi apostolico. Et alia similiter. 10 

7. Si dociles nos praebebimus consilio divinae Providentiae, in affir- 
mando et persequendo primatu evangelizationis pauperum, difficile non 
erit, Spiritu Domini aflante 11 et Maria Matre Dei adiuvante 12 invenire 
pro omnibus problematibus, tam doctrinalibus quam practicis, authenti- 
cam methodum praesentandi integre, absque ulla reticentia aut attenua- 
tione, aeternum et immutabile Evangelium Dei; ac simul, offerendi illud 
eo modo quo facilius totam familiam christianam in unum, sicut Pater 
et Christus sunt unum, coadunet et quo profundius corda tangat ac spes 
impleat hominum omnium huius temporis, pauperum praesertim in Ec- 
clesia Christi, qui, cum esset dives factus est pauper, ut nos gratia et 
gloria sua ditaret. Dixi. [Plausus]. 



ln textu scripto tradito: 1 deest. 2 deest. 3 deest. 4 extensio- 
nis. 5 fovendae. 6 deest. 7 et constituitur. 8 deest. 9 deest. 
10 deest. 11 adiuvante. 12 protegente. 

Praeses: Nunc exc.mus arch. a secretis leget ordinem agendorum 
tempore quod inter conclusionem primae sessionis Concilii Oecumenici 
et initium secundae intercedit. 

Secretarius generalis: Quidam Patres petierunt an facultas, data a 
Summo Pontifice de celebrando Sacro quacumque hora, extenderetur ad 
omnes dies profectus, et ad omnes personas, quae comitantur episco- 
pum. Respondetur ad utrumque: Ajfirmative, ex audientia concessa 
em.mo cardinali a publicis negotiis, die quinta decembris 1962. 

Ut igitur, quemadmodum dicebam, labores Concilii prosequantur 
fructuose, etiam in intervallo temporis, Summus Pontifex, iuxta ea quae 
iam in diuturna industriosa praeparatione parta sunt, et usu pretiosissimo 
huius primae periodi didicimus, hunc ordinem statuere dignatus est et 
approbare in audientia concessa em.mo cardinali a secretis Status, pariter 
die quinta huius mensis... [Cf. vol. I, pars I, pp. 96-98]. 

[Plausus]. 



Praeses: Nunc resumitur disceptatio super schema de Ecclesia. 

Exc.mus P. D. HENRICUS COMPAGNONE 
Episcopus Anagninus 

Venerabiles Patres, 

A. Ex his quae in aula conciliari audivimus inde a primo die quo in- 
cepit disceptatio circa schema constitutionis dogmaticae de Ecclesia, 
iam satis apparet qua opinionum varietate Patres sentiant circa ipsum. 

Hoc sane non inopinate occurrit eximiis illis viris, quorum plures 
sunt Patres huius Concilii, qui ut membra aut consultores commissionis 
praeparatoriae a Summo Pontifice delecti, ad textum schematis parandum 
diu et diligentissime adlaborarunt. 

Perspectum habebant se schemata, non textus decretorum aut consti- 
tutionum 1 Patribus Concilii exhibituros esse: schemata, inquam, quae 
ex disceptatione in aula praevidehantur emendanda, perficienda, in qui- 
busdam resecanda aut reducenda, in aliis integranda aut amplianda 2, 

Non mirum igitur quod de hoc schemate, sicut de quolibet alio, di- 
sceptetur, et ... 3 funditus disceptetur, et quod Patres in diversas abeant 
sententias aut quandoque emendationes alias aliis contrarias proponant. 

Sed disceptetur animo sereno, cum debita, ex corde, aestimatione 
eorum quae ab eximiis viris diuturna meditatione praeparata fuerunt et 
quae, ut iure praesumitur, constituere debent basim laboris conciliaris. 

Rigorose exigenda est observatio sapientissimae normae, quod non 
impugnetur textus nisi positive et concrete proponatur eius emendatio. 
Ita certo certius multae emendationes a singulis propositae et inter se 
non componibiles ... 4 elidentur. Manifestabitur etiam quantus sit con- 
sensus in positivis eorum qui consentiunt in negativis. In omnibus autem 
dominetur temperantia et praesertim caritas. Cessent quaeso illae tri- 
buniciae et demagogicae allocutiones in quibus sub verborum et yocis 
concitatione animi concitatio manifestatur. Non sumus hic ut iudice- 
mus de qualitate vocis, de dotibus oratoriis, de quantitate impetus in 
eloquio fundendo. Sumus hic ad iudicandum 5 de enunciationibus et de 
rationibus quibus nituntur. Quare non simplici et conciso eloquio illae 
et istae, scilicet enuntiationes et earum rationes, proponuntur? Quare, 
ut notatum est, adhuc considerari pergimus ut catechumeni, et nondum 
apti ut promoveamur ad gradum Patrum Concilii? 

Venerabiles Patres, res de quibus agimus momentosae sunt; circa 
servitium nostri magisterii de hisce rebus praestitum animabus, rationem 
reddituri sumus. Indigemus omnino animi serenitate ad meditandum et 

iudicandum. Sermonis, vocis et animi concitatio fastidium generant, et 
ad resistendum inclinant, etiam cum res quae dicuntur benevolam at- 
tentionem per se exigerent. Sit pondus, venerabiles Patres, non vocis 
concitatae, et verborum quae nonnumquam iurgia sapiunt, sed rerum. 

Nunc, 6 venerabiles Patres, sinatis me aliqua verbotenus tantummodo 
dicere quia nos, ea quae sunt scripta, iam practica non habent momen- 
tum nunc, post declarationem, quae hodie f acta est, Augustae mentis 
Summi Pontificis. Gaudeo tamen quod ea quae scripsi omnino consonant 
cum his quae hodie nobis communicata sunt. 

Loquebar scilicet de hierarchia finium Concilii, quam hierarchiam 
ego nisus sum cognoscere pertingendo ad mentem Summi Pontificis, ex 
consideratione praesertim laboris praeparatorii, schematum, laboris prae- 
paratorii totius Concilii. 

Hoc notabam praesertim, quod Summus Pontifex, decem commissio- 
nes constituit, et unum secretariatum pro unione. Tituli harum decem 
commissionum explicite et directe referebant istas commissiones et ma- 
terias earum ad vitam internam Ecclesiae promovendam et fovendam. 
Summus Pontifex cognoscebat laborem commissionum, ipsis commis- 
sionibus multas quaestiones personaliter proposuit, quae quaestiones om- 
nes respiciebant praecise promotionem vitae ipsius Ecclesiae, ad intra. 
Etiam ipse personaliter quandoque fuit praesens sessionibus, et laudi- 
bus dignatus est afficere laborem commissariorum. 

Exinde, mihi videbatur omnino dicendum esse quod scopus essen- 
tialis Concilii est vita interna Ecclesiae promovenda ut, sic renovata ista 
vita Ecclesiae, ipsamet efficacius suam praesentiam in mundo posset 
manifestare, et ipsi christiani, sic renovati, possent testimonium de 
Christo efficacius praesentare, sive in favorem fratrum baptizatorum se- 
paratorum, sive etiam in favorem eorum qui Christi fidem non habent. 

Exinde, praecise, ista hierarchia finium sic stabilita, sequebatur pro 
me, ut mihi videtur, criterium methodicum pro labore ulterius perfi- 
ciendum. 

Gaudeo quod haec etiam dicta sint in communicatione quae data est. 

Adiungebam quamdam allocutionem brevissimam ad carissimos et 
desideratissimos Observatores. Scilicet, volebam illis declarare: nullum in 
hoc Concilio, nullum ex his qui hic sunt praesentes, nolle, vel minus 
desiderare, vel non satis in corde suo habere desiderium illud ardens 
ut tandem illucescat dies quo in sinu unius Matris Ecclesiae invicem 
fraterne amplexari possimus. Et rogabam eos ut dicerent suis Commu- 
nitatibus hunc esse unanimem sensum omnium nostrum, sicut supremus 
Pastor toties et tot modis ostendit, hoc esse ardens studium sui cordis 
paterni. 

Praeses: Habe me excusatum, reverende Pater, tempus tibi conces- 
sum finitum est. Postulasti facultatem loquendi de schemate Ecclesiae, 
sed nihil audivimus a te super hoc: tantum examen conscientiae Concilii 
fecisti. Gratias tibi agimus! 



In textu scripto tradito: 1 schema, non textum. 2 Schema, inquam, quod 
ex disceptatione in aula praevidebatur emendandum, perficiendum, in quibusdam 
resecandum aut reducendum, in aliis integrandum vel ampliandum. 3 qui- 
dem. 4 invicem. 5 ut iudicemus. 6 [Quae sequuntur desunt in textu 
scripto, in quo haec habentur']: B) obiectum est schema non esse pastorale ad 
mentem Summi Pontificis indicentis hoc Concilium. 

Quis autem melius et verius quam ipse Summus Pontifex eius mentem novit? 
Quae quidem mens non uno tantum sermone manifestata est, aut una phrasi unius 
sermonis, sed innumerabilibus vicibus et multiplici sub aspectu. 

In eius sermonibus inde a primo nuntio Concilii hoc praesentatur praeponde- 
ranter omnino ut medium internae renovationis vitae Ecclesiae. Ex hac renovatione 
volebat Summus Pontifex, ut Ecclesiae praesentia in mundo efficacior fieret et chri- 
stianorum testimonium de Christo luce splendidiore claresceret. Simul autem pro 
suo paterno amore erga omnes baptizatos omne inceptum promovit ut fratres sepa- 
rati ad matris amplexum allicerentur. 

Quae quidem simul Concilio commisit, sed ut hene dictum est in hac aula, 
servata hierarchia finium. 

Hoc comprobatur ex modo quo Concilii praeparationem ipsemet ordinavit. 

Decem commissiones constituit et unum secretariatum ad unionem fovendam. 
Ipsae denominationes illarum commissionum clare indicant illas ad vitam internam 
Ecclesiae renovandam et fovendam ordinatas fuisse. Non paucas quaestiones trac- 
tandas, quae omnes vitam internam Ecclesiae exclusive respiciebant, ipsemet Sum- 
mus Pontifex indicavit. 

Labores commissionum fere sub eius oculis procedebant; immo ipsemet per- 
sonaliter dignatus est nonnullis sessionibus praeesse et verba approbationis et lau- 
dis proferre. 

Quibus omnibus simul consideratis, quantum ad nostrum schema consentio 
illud posse integrari et ex hac integratione vere meliorari et efficacius reddi; sed 
non consentio his qui dicunt schema praesens non esse pastorale ad mentem Summi 
Pontificis. 

Vobis autem, carissimi et desideratissimi Observatores, declarare velim haec 
minime significare in animo vel unius ex nobis deesse ardens desiderium ut tandem 
illucescat dies quo in sinu unius matris Ecclesiae invicem fraterne amplexari pos- 
simus. Dicite vestris Communitatibus hunc esse unanimem sensum omnium no- 
strum, sicut Supremus Pastor toties et tot modis ostendit hoc esse ardens studium 
sui cordis paterni. 

C) Obiectum est etiam in schemate nimis adhiberi locutiones scholasticas, 
quas, dictum est, fideles et praesertim fratres separati, non intelligunt. 

Quia, in praesenti, disceptatio est generaliter de schemate, non bene notum 
est ad quasnam schematis partes vel phrases haec obiectio in concreto et deter- 
minate referatur. Hoc tamen saltem acceptare non possum, quod scilicet labor 

theologorum in schola consideretur quasi inutile et avulsum a munere pastorali 
Ecclesiae docendi fideles. 

Quid, quaeso, faciunt theologi, quid fecerunt per saecula, nisi, ut verbis Va- 
ticani I loquar, aliquam, Deo dante, mysteriorum intelligentiam, eamque fructuo- 
sissimam, pro se et pro aliis inquirunt? nonne theologi sunt necessarii cooperato- 
res ipsius magisterii hierarchici? nonne magisterium praedicationis, doctrina de 
vita spirituali, ipsa fidelium pietas, inniti omnino debet exactae formulationi veri- 
tatis, sive directe in revelatione contentae, sive serio studio theologico acquisitae, 
ne ex veritatibus approximativis pericula oriantur pro vita animarum. 

Nil mirum igitur quod Concilium, ubi oporteat conceptum exactum exprimere, 
formulas adhibeat studio theologorum accurate expolitas. 

Immo meo humili iudicio hoc est praecipuum munus Concilii et ad hoc ten- 
dere debent disceptationes : ut scilicet formulatio doctrinae sit omnibus numeris 
absoluta et praecisa, quantum fieri possit. Hoc est servitium magisterii quod a 
Concilio expectant sive qui intra sive qui foris sunt. 

Concludo: Schema placet quantum ad munus pastorale Ecclesiae et quantum 
ad curam tradendi doctrinam clare et exacte expressam. Si autem integretur iuxta 
Patrum suggestiones, magis completum et efficacius erit, 

3 

Exc.mus P. D. IOANNES HERVAS Y BENET 
Episcopus tit. Doritanus, praelatus Cluniensis 

Venerabiles Patres, 

1. Omnes quotquot hic congregamur, procul dubio eodem vehementi 
studio movemur Evangelii efficacius praedicandi, ita ut omnes homines, 
meliore quo fieri possit modo, voluntatem Dei salvificam agnoscentes, 
salutem consequantur. 

2. Pro certo etiam habeo omnes qui hactenus locuti sumus, eum- 
dem firmissimum animum habere fidem catholicam integre inviolateque 
servandi. Hac de causa iudico non multum caritati indulgere qui tamquam 
suspectos haberet eos qui, legitimo progressui obsequentes, existimant 
in munere evangelizationis novos atque efficaciores modos esse adhi- 
bendos ut fides catholica intimius cognoscatur et ametur, etiam ab eis 
qui extra Ecclesiae septa versantur. 

3. Opinionum vero diversitas, uti iam dictum est, x inter nos exo- 
ritur quando de fidei proponendae explicandaeque modo agitur, nam 
integritatem fidei simul tueri ac novas evangelizationis vias explorare 
contendimus. 

4. Bene perspectam habeo atque plane intelligo eorum Patrum con- 
ciliarium diligentiam ac sollertiam, qui aptum proponendae veritatis 

modum sollicite quaerunt ut in territorio missionum suaviter homines 
ad veram fidem adducantur. 

Nec me latet anxia aliorum Patrum sollicitudo ut efficacior veritatis 
salvificae modus inveniatur, qui utiliter adhiberi possit erga eam homi- 
num multitudinem qui, etiam baptizati, veritatis ac vitae christianae 
immemores, paganorum more, vitam degunt; atque etiam laude dignos 
existimo eos qui in visceribus Iesu Christi et eius caritate moti, de fra- 
tribus separatis cogitant eosque ardentissimo ac pastorali zelo prose- 
quuntur... 2 

Eo vel magis eorum cogitandi ac loquendi modum plane intelligo, 
quia me etiam diuturna sollicitudo tenuit inveniendi methodum qua 
omnes homines, modo hodiernae mentalitati accommodato, ad veram 
fidem et sinceram vitam christianam allici possent. 

Hac felici experientia innixus, vobis affirmare gaudeo nos posse 
invenire vias efficacioris progressus in proponenda veritate catholica sine 
transgressione limitum quos falsus irenismus suaderet, et sine despectu 
earum rationum quas Ecclesia, plurisaeculari sua experientia, in sua 
theologia nos edocuit. Ita facientes in praxim deducimus notos apho- 
rismos: « Non nova, sed noviter »; « haec facere et illa non omittere ». 

Ego ipse huiusmodi specimen ac methodum in mea dioecesi adhibeo, 
et in multis aliis ex diversis ac longinquis regionibus etiam cum fructu 
adhibetur. Ea nempe methodus traditionali theologia innixa, viam ac 
modum theologicum simul ac psychologicum sequitur, quo Christi my- 
sterium et mysterium Ecclesiae vitali modo proponitur, salvifica Dei 
voluntas perspicue innotescit, investigabiles divitiae gratiae et caritatis 
supernaturalis patefiunt, neque tamen natura Ecclesiae iuridica, hierar- 
chica et sacramentalis celatur... 3 

Hac de causa non mihi bene videtur totum schema reicere eo quod 
aliqui defectus maioris vel minoris momenti in eo existant. Schema est 
sua doctrina solidum, claritate perspicuum, et traditionali theologia in- 
nixum, et rationem saepe habet eorum quae hodierna adiuncta postu- 
lant. 

Aliunde nihil mirum si schema, opus humanum cum sit, etiam si 
a doctissimis viris peractum, quibusdam defectibus laboret et correctio- 
nes admittat. Peragantur sane tales correctiones; quidquid opportu- 
num aut congruentius visum fuerit addatur; sed limites humilitatis ne 
transgrediamur radicalismum extremum profitendo dum schema omnino 
reiciendum asseritur. 

Existimant nonnulli Patres schema indolem magis pastoralem, posi- 
tivam et oecumenicam prae se ferre debere; nonnullas dicendi formas 
minus opportunas esse corrigendas ut hominibus omnibus, dicendi forma 

magis psychologica, Ecclesiae materna agendi ratio et Dei miserentis 
consilia omnes homines salvos faciendi, clarius appareant. Haec omnia 
fiant sane: vitentur tamen pericula de quibus Pius XII in Litteris En- 
cyclicis Humani generis nos docuit. Dicebat: 4 « Hodie non desunt qui 
eo usque procedere audeant ut serio quaestionem moveant num theo- 
logia eiusque methodus, quales in scholis ecclesiastica approbante aucto- 
ritate vigent, non modo perficiendae, verum etiam omnino reformandae 
sint, ut regnum Christi ubique terrarum, inter homines cuiusvis cul- 
turae vel cuiusvis opinionis religiosae efficacius propagetur. Quodsi iidem 
nihil aliud intenderent quam ad disciplinam ecclesiasticam eiusque me- 
thodum hodiernis condicionibus ac necessitatibus, nova quadam inducta 
ratione, aptius accommodandas, nulla fere esset causa timendi; at vero 
imprudenti aestuantes « irenismo », nonnulli veluti obicem ad frater- 
nam unitatem restaurandam ea putare videntur, quae ipsis legibus ac 
principiis a Christo datis innituntur... quibus collapsis, omnia quidem, 
sed solummodo in ruinam... »... 5 

Ratio quoque habenda est eorum quae ad terminologiam theologicam, 
saeculari usu in Ecclesia adhibitam, spectant. Dicebat Pius XII: « Negli- 
gere, vel reicere, vel suo valore privare tot ac tanta, quae pluries saecu- 
lari labore a viris non communis ingenii ac sanctitatis, invigilante sacro 
Magisterio, nec sine Sancti Spiritus ductu, ad accuratius in dies veritates 
fide exprimendas mente concepta, expressa ac perpolita sunt, ... non 
modo summa est imprudentia, verum etiam ipsum dogma facit quasi 
arundinem vento agitatam »... 6 

Certo duo extrema pariter sunt vitanda; caveamus nempe ne doctri- 
nam, exactam quidem sed archaicis formulis inclusam proponamus, tali 
modo ut ea inutilis reddatur in hodiernis disceptationibus (quod qui- 
dem in seminariis et in doinibus studiorum pro religiosis necnon in prae- 
dicatione fidelium non raro accidit); sed curemus quoque ne in novita- 
tes incidamus quae iuventuti quodammodo placent, doctrinam vero cor- 
rumpunt et veram intellectus illustrationem impediunt, sicut praemo- 
nuit Pius XII 7 in litteris ad episcopos brasilienses. 

Ea, quae antecedunt, breviter absolvam. 

In praesenti, non modo christiani sed etiam perplures, magno stu- 
dio aut saltem curiositate permoti, huius de Ecclesia disceptationis exi- 
tum exspectant et avide eius conclusiones scire cupiunt, quos inter, sacer- 
dotes imprimis, et sacrorum alumni in seminariis et religiosis studio- 
rum domibus, sunt adnumerandi. Multi enim existimant nostram discep- 
tationem versari circa ipsam theologiam classicam derogandam vel mi- 
nus, atque circa ipsum traditionalem Ecclesiae concipiendae modum, ita 
ut, nisi Concilii mens in hac materia sine ambiguitate et obscuritate ex- 

primatur, non pauci inde inferre possent, praefatam terminologiam, huc- 
usque in Ecclesia usitatam, quasi iam inutilem nunc esse et traditiona- 
lem Ecclesiae conceptum omnino fuisse a nobis mutatum. Quod quidem 
quantum a nostra omnium mente et intentione alienum sit, vos omnes 
scitis. 

Hac de causa omnino necessarium existimo ut clare atque perspicue 
manifestemus nullum, ne minimum quidem retrocessum esse admitten- 
dum in his omnibus quae Ecclesiae magisterium hactenus docuit ac 
determinavit in Conciliis praesertim Tridentino et Vaticano, et docu- 
mentis pontificiis, praesertim in Encyclicis litteris Pascendi, Divino af- 
flante Spiritu et Humani generis. Et ita explicite exprimamus ut nun- 
quam possit praeberi ansa et locus falsis interpretationibus quando aga- 
tur de institutione alumnorum et de formatione cleri in seminariis et do- 
mibus religiosorum. Super haec solida fundamenta, de quibus omnes 
Patres sine dubio sunt mecum unanimes, inquiramus omnes quaenam 
sint formae magis psychologicae et pastorales et magis hodiernis homi- 
num necessitatibus accommodatae. Unde: 

1. Schema cum honore et in genere approbemus; ... 8 transeat ad 
commissiones Concilii et circa ipsum postea disceptationes et studia serio 
ineantur. 

Potest exordium vel introductio generalis satis ampla redigi et in 
diversis capitibus correctiones, modificationes vel additiones peragi pos- 
sunt, stylo magis pastorali, psychologico et oecumenico uti dicitur, ad 
mentem nonnullorum Patrum. 

2. Vel si melius vobis placuerit, simul cum schemate actuali indolis 
praesertim theologicae, correctionibus et modificationibus additis, aliud 
schema parallelum efiiciatur indolis praesertim pastoralis, sicut heri pro- 
posuit em.mus card. Ruffini. 

Quaelibet ex his duabus solutionibus... 

Praeses: Exc.me Domine, tempus tuum finitum est! 

Orator: Concludo; duo verba. Quaelibet ex his duabus solutionibus 
a nobis si electa fuerit, iam non de victoribus et victis apud eos sermo 
esse poterit, qui exitum disceptationum expectant; omnes autem lau- 
dare et mirari deberent exemplarem Patrum conciliarium unanimita- 
tem et inexhaustum Ecclesiae magisterium quod, absque detrimento hae- 
reditatis, ad nos usque integre conservatae, novas pro hodiernis necessi- 
tatibus evangelizationis formas et vias novit invenire. 



In textu scripto tradito: 1 deest. 3 et maxime hodiernis in adiunctis cum 
magis in dies Christi mandatum de christianorum unione nos urget, et cum prae- 

terea unio quoque magis necessaria in dies appareat ut, communi christianorum 
opera, civilizatio christiana contra irruentes materialismi atque atheismi impetus 
defendatur. 3 Cum plures homines ope huius methodi, etiam inter eos qui in 
atheismo practico vivebant, et praeconceptis ideis contra Ecclesiam eiusque mini- 
stros detinebantur, ad Christum redierint, multi hanc methodum, traditionalem 
quoad veritates, novam quoad modum, admirabilem appellant. 4 « Plures enim 
sunt (uti ait), qui humani generis discordiam ac mentium confusionem deploran- 
tes, imprudenti animorum studio permoti, impetu quodam moventur, atque im- 
menso desiderio flagrant infringendi septa, quibus probi honestique viri invicem 
disiunguntur, " irenismum " talem amplectentes ut, quaestionibus missis quae ho- 
mines separant, non modo respiciant ad irruentem atheismum communibus viribus 
propulsandum, sed etiam ad opposita in rebus quoque dogmaticis reconcilianda 
(Denz. 3008) ». Et ulterius prosequitur idem Romanus Pontifex. 5 (Denz. 
3008). 6 (Denz. 3002). Neminem praeterea fugit schema praestantissimis Ec- 
clesiae documentis inniti et Encyclicis Litteris de quarum auctoritate in sollemni 
quadam occasione Pius XII affirmabat: « Neque putandum est ea quae in Encyclicis 
Litteris proponuntur, assensum per se non postulare, cum in iis Pontifices supre- 
mam sui magisterii potestatem non exerceant. Magisterio enim ordinario haec do- 
centur, de quo illud etiam valet: " Qui vos audit, me audit " (Lc. 10, 16); ac 
plerumque quae in Encyclicis Litteris proponuntur et inculcantur, iam aliunde ad 
doctrinam catholicam pertinent. Quodsi Summi Pontifices in actis suis de re hac- 
tenus controversa, data opera sententiam ferunt, omnibus patet rem illam, secun- 
dum mentem ac voluntatem eorundem Pontificum, quaestionem liberae inter theo- 
logos disceptationis iam haberi non posse » (Denz. 3031). 7 anno 1950 Con- 
gregatio de Seminariis. 8 ut. 

4 

Exc.mus P. D. SERGIUS MfiNDEZ ARCEO 

Episcopus Cuernavacensis 

Venerabiles Patres, 

Plures Patres conciliares de hoc schemate non sine magno fructu 
locuti sunt; qua in re toto corde assentio optimismo in diiudicando 
pretioso emolumento huius primae periodi Concilii Vaticani II pro 
efformanda opinione Patrum communi in quaestionibus maximi momenti, 
uti sunt vita liturgica, reflexione theologica moderna, motu oecumenico, 
et nunc variis aspectibus mysterii Ecclesiae; quas quaestiones conside- 
ramus nunc non in libris et scholastico modo sed sub speciali et extraor- 
dinario ductu Spiritus Sancti in aula conciliari et extra ipsam 2 una cum 
fratribus nostris, testibus et iudicibus fidei suarum Ecclesiarum, ex toto 
orbe terrarum huc convenientibus et veritatem Evangelii pro nostro et 
futuro tempore apte proponendam laboriose et cum fiducia assequamur. 

De hoc labore iam pluries in hebdomadariis litteris fidelibus et sacerdo- 
tibus mpis rationem dedi et assensum eorum multimode expertus sum. 

Meum humile iudicium de interna et profunda incohaerentia huius 
schematis locupletatum est plurimis observationibus hic auditis, ita ut 
etsi multa pretiosa doctrinae hoc schema 3 contineat, funditus et ante 
omnia evangelice redintegrari oporteat. 

Ego inter alia notaveram quomodo cap. III, quod aspectum sacra- 
mentalem episcopatus exhibet, et aliquomodo explanat, corpus extra- 
neum maneat in toto schemate potius imbutum aspectu iuridico-sociali 
episcopatus. 

In hac praevalente Ecclesiae conceptione, cuius est persequi vestigia 
in magna illa purificatione a Gregorio VII perfecta, proh dolor! non sine 
inconscio detrimento, in cap. I una vice (n. 2, lin. 22) tantum episcopi 
memorantur et quidem nomine « praepositorum » et tamquam fulcrum 
totius aedificationis tantum designatur Petrus, de quo dicitur in ultima 
sententia, n. 7: « Petro et successoribus eius, qui sunt Romani Pontifi- 
ces, tradidit gubernandam ». 4 Vera quidem sSntentia, quae tamen al- 
tissimo silentio ius divinum Collegii Apostolici premit. In cap. VII, de 
magisterio, pagg. 48 et 49 magisterium episcoporum et auctoritatem 
Ecclesiae potius definiuntur a magisterio et auctoritate Papae, cum rei 
veritas aliter concipienda sit et Patres Concilii Vaticani I una cum et 
sub Romano Pontifice ipsam concipiebant..., 5 nam Christus duodecim 
elegit inter quos caput designavit Petrum, cuius successores ideo quia 
ab aliis episcopis inter episcopos connumerantur consecratione episco- 
pali primatum tenere possunt. 

In schemate, synthesis harmonica non efformatur inter iuridicam, ve- 
ram quidem, et sacramentalem conceptionem... 6 

Nunc vero maxime notandum est nos ad sacramentale mysterium 
Ecclesiae delineandum iure non denegato recurrere posse ad revelatio- 
nem tantum, dum e contra in aspectu iuridico necessario et principia 
evangelica et realizationes practicas hodiernas consideranda simul venire 
immo nos assuefactos esse et pro signo filialis et reverentialis pietatis 
habere has practicas immutatas servare, cum conscientiam naturae epi- 
scopatus aliqualiter 7 amiserimus. 

Sed evidens est historiam vel leviter consideranti institutiones in 
quibus primatus exprimitur, quibus imago ad intra et ad extra delinea- 
tur, ope quarum exercetur, ex dynamismo naturali magnopere decursu 
temporis excrevisse, non servato principio subsidiarietatis, ita ut pri- 
matus in hac naturali tensione, non evangelice, supra modum episcopa- 
tum diminueret. 

Nemo est certissime qui non videat emolumenta maxima pro vita 

Ecclesiae ex hac primatus exaltatione manantia, e. gr., pro independentia 
Ecclesiarum in singulis nationibus, pro incremento mirabili sanctimoniae 
sacerdotalis et religiosae, pro unitate mirifice nutrienda auctoritate, cu- 
ris et amore Summorum Pontificum, pro fide per universum orbem pro- 
paganda. 

Mirabilis est revera efficacia institutionum Primatus, sed aequilibrium 
a Domino nostro Iesu Christo institutum ex novo dynamismo renovatio- 
nis Ecclesiae ad suam puriorem evangelicam originem restituendum est. 

Magna quidem fide et maxima caritate, supremo spiritu evangelico, 
omnes, quibus interest, egemus ut una cum et sub Romano Pontifice mo- 
dum et limites statuamus ante omnia 8 ut directe cum ipso et sub ipso 
ordinarie, non tantum extraordinarie? adunatis consiliis, Collegium 
Apostolicum regat Ecclesiam... 10 

Pluries in hac aula dictum est, sicut in Concilio Vaticano I Prima- 
tum, sic in Concilio Vaticano II episcopatum, immo et naturam Eccle- 
siae totius, cardinem esse, quod quidem et cognitionem et conscientiam 
evangelicam, immo et fiduciam mutuam caritate suffultam inter mem- 
bra episcopatus et Curiae exigit, quae in vertice Summi Pontificatus per- 
lucide micat. 

Ad hanc conscientiam fovendam sine dubio valde conf erent quae pro 
laboribus prosequendis inter duas periodos sapienter decreta sunt a Sutn- 
mo Pontifice. 11 

Tandem, mea urgente conscientia, duas considerationes vestrae deli- 
berationi submitto. 

1. Frequenter in mente revolvo quaenam sit Ecclesiae imago pro 
filiis Abrahae patris nostri, qui in Iesum Christum nondum credunt. 
Scio quidem Romanos Pontifices hisce praesertim ultimis temporibus fidu- 
ciam populi hebraei consequutos esse, sed nescio utrum... 12 fideles, non 
obstantibus eorum actionibus adversis, si quae revera sint et rite com- 
probatae fuerint, amore prosequamur an inconscium antisemitismum ha- 
beamus. 

2. Sunt praeterea et alii homines, inter quos non pauci domestici 
fidei, sive catholici sive christiani non catholici adnumerantur, quos in- 
ter et Ecclesiam historice fere tantum minae et acrimoniae iam a duobus 
saeculis viguerunt et vigent, francomuratores scilicet. 

I. Attendere debemus: 13 catholici quidem nullo modo coetibus mas- 
sonicis nomen dare possunt et poenae statutae sunt ut deterreantur. Sed 
cura pastoralis de his catholicis qui quacumque de causa francomura- 
tores fiunt, non cessat. 

II. Si vero consideremus fratres non catholicos et eorum ministros 
plures 14 qui nomen massoneriae dederunt, attendere debemus ad duo 

consectaria: a) ex una parte hi ministri et christiani non catholici impe- 
dimentum non parvum ad unionem communitariam cum Ecclesia in ag- 
gregatione fraternitati massonicae invenient; b) ex altera parte hi mini- 
si^ri et christiani non catholici fermentum validum essent ad eliminanda 
ex ipsa massoneria quaecumque antichristiana et anticatholica existant, 
si Ecclesiam catholicam melius cognoverint, intellexerint et dilexerint. 

Origo ipsa massoneriae antichristiana non fuit et indicia quaedam, 
etsi minima, de possibilitate alicuius reconciliationis cum Ecclesia non 
desunt hinc inde. Bona fides ex utraque parte et magistra vitae quae 
est historia, valde conferent ad hoc deplorandum dissidium sanandum. 
Pia Mater Ecclesia viam, duce Spiritu Sancto, quaerere debet. Dixi. 



In textu scripto tradito: 1 card. Leger. 2 deest. 3 deest. 4 deest. 
5 (Denz. 1839). 6 de qua praeclare egit heri ven. frater Michael Doumith. 
7 deest. 8 1). 9 deest. 10 2) ut Ecclesias nostras tanquam veras 
Sponsas indissolubiliter foveamus, sine desiderio non evangelico promotionis; 
3) ut facultates nostras divinitus concessas sine diminutione non necessaria exer- 
ceamus; 4) ut in conferentiis episcopalibus adaptationem missionis ad oves com- 
munes quaeramus ubi singuli ad ipsas pascendas revera non valemus; 5) ut nuntios 
Papae reverenter et peramanter inter nos recipientes, eorum opportune invigilan- 
tiae nos summittamus, eorum collaboratione cum gratitudine utamur, sed mini- 
sterium nostrum in caritate et pace servemus; 6) ut exemptio tunc temporis forte 
valde utilis non sit fons vitae contra episcopum. 11 proponuntur, humiliter 
recolo proportionalem, ut ita dicam, decimalem convocationem Patrum concilia- 
rium pro mense maio. 12 nos omnes pastores et. 13 deest. 14 per- 
plures. 

5 

Exc.mus P. D. VILLELMUS PHILBIN 

Episcopus Dunensis et Connorensis 

Em.me Vraeses, venerabiles Fratres, 

Omnis huius schematis consideratio ex hoc incipi debet quod inscri- 
bitur schema dogmaticum, non vero asceticum vel mysticum vel pasto- 
rale vel missionarium..., 1 quamvis non debet esse sine respectu ad has 
et alias scientias ecclesiasticas. Caveamus igitur, ne in ullum sensum et 
propter ullas rationes detorqueamur nostrum scopum per quem funda- 
mentum praebetur omnibus activitatibus Ecclesiae. Alii fines alibi, in 
quantum necesse sit, curentur. 

Maximus quo laborat defectus disceptatio nostra de hoc schemate 

videtur esse huius indolis oblivio vel saltem abstractio a consequentiis 
quae ex ea sequuntur. Si tamquam constitutio theologica habetur, debet 
principiis gubernari claris et distinctis quorum acceptatio, ni fallor, mul- 
tum conferret ad dirimendas controversias tum de hoc schemate tum de 
aliis. 

Vellem, qua par est modestia, tria principia proponere, quorum luce 
diiudicari possent et ipsum schema et vota et emendationes quae de eo 
prolata sunt. Per haec principia, ut mihi videtur, applicatio et illustratio 
fieri potest, exemplis ex praesenti schemate allatis, instructionum ab 
Augustissimo Pontifice Ioanne XXIII hodie enuntiatarum. 

Vrimum principium. Quod ad doctrinam spectat, munus nostrum 
principale est defendendi doctrinas quae nostris temporibus oppugnan- 
tur, vel contra fidem catholicam vel cum detrimento aut periculo fidei. 

Exsistunt plures materiae ubi talis defensio necesse est etiam in 
praesenti schemate. Tales sunt, exempli gratia, 2 quando quaestio oritur 
de iuribus et auctoritate Ecclesiae. Oportet enim contra absolutismum 
et totalitarismum hodiernum publice et clare vindicare iura Ecclesiae, ne 
speciem supplicum geramus coram Statu civili, maximo cum nocumento 
Ecclesiae, in multis locis ubi talis abstinentia ut signum recessionis et 
abrogationis ex parte nostra haberetur. Ne nimis timidi simus de ex- 
pressionibus quae rei militaris etiam triumphalis et iurismi sapiunt: 
tales enim frequenter habentur in Novo Testamento ad apte illustran- 
dos aliquos aspectus vitae christianae sine detrimento indolis spiritualis. 

Sine dispositionibus legalibus etiam societas bene se habere non 
potest. Totalitas figurarum litterariarum consideranda est et curandum 
tantum est ut expressiones spirituales praeponderent. Alia materia in 
qua defendenda est doctrina traditionalis in hoc schemate est distinctio 
quae habetur inter sacerdotium proprie dictum ordinis et sacerdotium 
lato sensu omnium fidelium, et spero retentum iri numerum, qui de hac 
re tractat. 

Secundum principium. Ubi talis necessitas defendendi doctrinas non 
existit, non debemus in re theologica immorari nisi forte in quantum 
ordo logicus vel connexio rerum indigent brevi conspectu materiae hic 
vel illic interiacentis. Ex hoc principio accipienda non esse puto multa 
vota de includendo sectiones speciales novas, quarum vere numerus 
interminabilis proponi potest. Non scribendus est tractatus theologicus. 

Speciatim ne interveniamus sollemni nostro iudicio in rebus hucus- 
que libere disputatis inter theologos, sine praedicta vel alia simili neces- 
sitate. Si aliter agimus, praxim transgredimur satis generalem Ecclesiae, 
et, uti videtur, excedimus intentionem Summi Pontificis. Alia ratio absti- 
nendi est, puto, mens plurimorum Patrum qui se non sentiunt paratos 

sollemne iudicium promere de controversiis theologorum vel de rebus 
nondum sat discussis. 

Sub hoc aspectu schema propositum videtur nonnunquam offendere. 
Notandum est, obiectio mea non est 3 contra doctrinas sed contra for- 
malem earum propositionem. Habetur enim doctrina non tantum de in- 
fallibilitate Summi Pontificis, sed etiam de opportunitate exercitii huius 
praerogativae (pag. 48, lin. 14, quacum nota 15 etiam legi debet). 

Quoad transmissionem iurisdictionis episcopalis duae existunt opi- 
niones; quarum una hic vel roboratur vel forsan etiam 4 confirmatur 
(pag. 23, initio paginae). Quoad obligationem interni assensus, affirmatur 
obligatio talis assensus, nulla exceptione admissa, nequidem quoad pe- 
ritos, tum doctrinae episcopi ex parte subiectorum (pag. 49 linea ul- 
tima), tum decisionibus sacrarum Congregationum ex parte omnium fide- 
lium (pag. 50, lin. 17). E contra schema omni prudentia, ubi agitur de 
relationibus Ecclesiam inter et Statum, abstinet ab interventu in aspecti- 
bus de quibus controversia inter catholicos hucusque viget. 

Tertium principium. Ubique curemus ne speciem quidem demus 
recedendi a doctrinis catholicis iam receptis. Laudandum est schema 
quod nullibi sic agit et vero quod explicitis verbis (pag. 47, lin. 9) talem 
mentem excludit. Miror et doleo, necesse esse tale principium hic enun- 
tiare, sed videtur ubi agitur de hoc schemate sicut etiam de aliis super 
eo insistendum esse. Ex disceptationibus enim hic habitis, facile aliquis 
posset concludere nobis novum genus disciplinae secreti proponi quo 
nempe nihil dicemus de aliquibus partibus doctrinae nostrae ne a fratri- 
bus separatis aegre ferrentur, cum tamen aperto periculo decipiendi eos 
— et forsan multos ex nostris — de vero ambitu doctrinae catholicae. 

Separati tamen non tantum omni caritate tractandi sunt sed etiam 
in materia fidei nihil quod non necessarium est eis imponendum. For- 
san nonnunquam amplior expositio doctrinae nos aliquatenus benevo- 
lentiores ostenderet; exempli gratia in schemate proposito multis do- 
cumentis stabilitur assertio ... 5 membra Corporis Christi esse tantum 
catholicos. 

Tamen in hac materia difficultas multis cognita iam ab em.mo card. 
Lienart exposita est: nempe, quomodo sine incorporatione aliquo sensu 
in Corpore Christi, gratia et dona possint in bona fide separatis inesse. 

Vellem suggerere possibilitatem distinctionis inter incorporationem 
plenam et propriam, incorporationem simpliciter dictam in qua veri- 
ficarentur elementa tum externa tum interna ex una parte et ex altera 
adnexionem seu associationem minus perfectam ubi elementum exter- 
num ex parte deesset... 6 

Si his principiis schema iudicatur, mea opinione, secundum substan- 

tiam placet, emendandum sane in nonnullis partibus secundum prae- 
dicta et in aliis — non exclusa interpretatione minus probabili dicti 
S. Patricii (pag. 18, notula 7) — de quibus notitias secretariatui tradam. 
Quoad praesentationem autem defectu laborat loquendi fusius et modo 
plus particulari et minusculari, ut ita dicam, quam decet et consonum 
esset dignitati Concilii Oecumenici. 

Proponerem igitur schema dividendum esse in duas partes, quarum 
una de re doctrinali concise tractaret, raro vero si unquam definitive, al- 
tera autem tamquam documentum utilissimum et eruditissimum de mul- 
tis quaestionibus actualibus cum approbatione Concilii ederetur. Sic pro- 
cedendo eliminari possent repetitiones et incohaerentiae de quibus multi 
questi sunt et quae oriuntur, ni fallor, ex desiderio satisfaciendi omnibus 
votis ab episcopis propositis, cum defectu tamen unitatis totius docu- 
menti. Dixi. 



In textu scripto tradito: 1 vel oecumenicum. 2 necessaria est in schemate 
de fontibus, et quidem quoad S. Scripturam et Traditionem. Tales etiam adesse 
in praesenti schemate videntur. 3 obiectionem non proferri. 4 deest. 

5 (pag. 16, lin. 16). 6 Talibus distinctionibus regulariter fit progressus theo- 
logicus. 

Animadversiones additae: 

Pag. 18, n. 7. Quoad citationem et versionem dicti S. Patricii: textus authen- 
ticus legitur « Ut Romani ita ut Romani [Christiani] sitis » (non « ita et Ro- 
mani » prout, uti videtur, in versione supponitur) et in contextu significatio est 
— « ut christiani sitis sicut Romani (i. e. eodem modo et eodem usu ac Romani, 
in Gallia e. g. — nam Patricius loquitur de " Gallis Romanis ") curandum est ut 
habeatis in Eucharistia orationem Kyrie Eleison ». Ergo textus authenticus nihil 
ad rem dicit. 

Pag. 11, lin. 35 ad pag. 12, lin. 1: Periodus obscura et nimis complex. 
Pag. 36, linn. 25-27 et pag. 37, lin. 5 habetur repetitio. 

6 

Exc.mus P. D. ALEXANDER RENARD 

Episcopus Versaliensis 

Venerabiles Fratres, 

« Multa verba ut palea », aiebat Aquinas in extremis vitae suae an- 
nis. Hac sessione in finem vergente, post tanta verba prolata, forsitan 
paleam offeram! Aliquas animadversiones proponam de notabili defectu 
in schemate. 

Schema latius de episcopis, de statibus perfectionis, de laicis loqui- 
tur, et merito. Pluries etiam quaedam verba dicuntur de sacerdotio se- 
cundi ordinis (in capp. III, VII, VIII). Sed haec pauca ita brevia et 
sparsa sunt, ut presbyteratus appareat veluti neglectus a Concilio, dum 
dantur capita de episcopis, de laicis, de religiosis. Talis defectus dolore 
afficiet multos presbyteros, multosque episcopos qui sese intime sen- 
tiunt cum presbyteris coniunctos. Nostris vero sacerdotibus populoque 
christiano non loquemur de hac quaestione ... x omissa, necnon de quibus- 
dam aliis immaturis quaestionibus, quae nondum coram publico trac- 
tandae sunt. 

Liceat mihi votum proponere: « Sensus Ecclesiae », mensibus pro- 
ximis, in contentionibus non minuatur sed potius in ... 2 sereno studio 
doctrinae communis, magis ac magis in fide et caritate augeatur. 

Presbyteri sunt Ecclesiae vivae vires ... 3 ; inter omnes filios nostros 
ipsi sunt filii nostri dilectissimi. Notatur optime in art. 12 quod epi- 
scopus in sacramento plenitudinem recipit et de plenitudine hac in presby- 
teros transmittit. « Paternae plenitudinis abundantia transfunditur in 
presbyteros ». 

Conclusiones quae ex his principiis evolvuntur prorsus insufficientes 
apparent capitulo cui titulus de sacerdotio. Deceret ut unio presbyteri 
cum episcopis strictius ac in articulo explicitiore exponatur. 

1. Presbyter etenim episcopi sacerdotio participat; sacerdotalem 
gratiam una cum episcopo ad Dei regnum accepit; ordinatur non solum 
ad missam et sacramenta, sed etiam ad orationem et praedicationem, ut 
notatur in cap. VII. Iurisdictio autem hic et nunc, ad determinatum 
apostolatum exercendum, sacerdotalem gratiam applicat... 4 

2. Cum secundi ordinis presbyteri cooperatores sint ordinis episco- 
palis, una cum episcopo sacerdotale collegium quoddam — presbyterium 
antiquioris Ecclesiae — constituunt. Vinculum ontologicum, ... 5 a sacra- 
mento ordinis causatum, iurisdictionem antecedit. « Actio sacerdotalis 
ac pastoralis sequitur esse et verum ». 

3. Ex ipsa natura sacerdotii patet quod, tam pro episcopis quam 
pro presbyteris, oratio, pastoralis actio, fraternus amor, labor sacerdotum, 
paterna episcopi dilectio necnon filialis presbyterorum oboedientia, « in 
persona Christi » sed 6 in corpore Ecclesiae fiant. Atque cap. VIII non 
distinguit inter oboedientiam a presbyteris et oboedientiam a laicis 
debitam. Oboedientia sacerdotalis non habet originem primo ex iure, 
sed ex ipso sacramento. 

Verbum « promitto » quod presbyteri proferunt est generosum at- 
que impraecisum; nonne est explicita omnium onerum sacerdotii accep- 
tatio? Melius est ut hoc clara voce affirmetur. 



346 



ACTA CONC. VATICANI II - PERIODUS I 



4. Unde votum propono: addatur art. 12 paragraphus in qua plus 
minusve diceretur: « Sacerdotium secundi ordinis est episcopalis sacer- 
dotii participatio; in illo et cum illo, fundamentaliter ordinatur ad mini- 
sterium regni Dei. Ergo dum episcopi gratiae et missioni participant, 
presbyteri, una cum episcopo proprio et fraterne uniti in unico presby- 
terio, vivere debent suum sacerdotium in Christo et in Ecclesia ». 

Conclusio. Ad Ecclesiae renovationem, maximi momenti est ut in 
meliore luce ponatur relatio inter presbyteros et episcopos... 7 Utinam, 
Concilii istius labore, clarescat haec relatio ex fide in fidem! Necessariae 
enim iuridicae normae ad doctrinam et 8 vitam spiritualem ordinantur. 
Oportet igitur ut presbyteri nostri maximopere ad sancte vivendum sacer- 
dotium auxilientur. « Vos estis sal terrae, quod si sal evanuerit in quo 
salietur? »... 9 Dixi. 



In textu scripto tradito: 1 ab isto schemate. 2 patienti et. 3 laborio- 

siores in apostolatu. 4 sed gratia sacerdotalis iurisdictionem ab episcopo col- 

latam antecedit. 5 vel « esse sacerdotale ». 6 et. 7 Nequit Concilium 

hanc vitalem quaestionem oblivisci. 8 deest. 9 (Mt. 5, 13). 

7 

Exc.mus P. D. ARMANDUS FARES 

Archiepiscopus Catacensis-episcopus Squillacensis 

Em.me Praeses, venerandi Patres, 

Duo mihi tractanda vel indicanda videntur circa hoc schema consti- 
tutionis dogmaticae de Ecclesia, videlicet: 

1. de rationibus ob quas in Concilio propositum est nobis discep- 
tandum hoc schema; 

2. de rationibus secundum quas paratum est schema, de quo, 
in genere, quid sentiendum sit, aperiendum est. 

Ad primum. Quod in hoc Concilio Vaticano II tractetur de Ecclesia, 
rationes peculiares sunt, quae recte distingui possunt in: a) rationes 
ordinis intrinseci in Ecclesia, b) et rationes ordinis extrinseci, videlicet 
ex exigentiis quae alte persentiuntur in societate mundi praesentis. 

A) Si ab his incipiamus, nemo est qui ignoret mundum hodiernum 
gravi crisi laborare, quae non sine ratione summa ipsius vitae humanae 
problemata attingit. Expressiones maximae huius crisis habentur in 
atheismo; ex quo vim accipit naturalismus, velut signum exaltationis 
hominis sine Deo vel contra Deum: sed homo qui tali modo conscendere 

vult supra ipsum solium Altissimi, ad ima deprimitur per degradationem 
ipsius suae personalitatis in massam societatis. Spontanee in memoriam 
venit illud S. Augustini de « massa damnata » generis humani ob pec- 
catum primum! 

Contra haec omnia quae crisim universalem hodie in mundo determi- 
nant, quasi ex imo cordis ingemiscens, mundus hodiernus desiderat scire 
quid est Ecclesia, praesertim cum videat hodie hierarchiam Ecclesiae ad 
sepulchrum B. Petri congregatam, cum Summo Pontifice et sub aucto- 
ritate Summi Pontificis. 

Mundus hodiernus desiderat scire, et apte scire, an et quomodo reapse 
Ecclesia Christi sit: societas supernationalis, licet inter omnes nationes 
diffusa; societas supertemporalis, licet in tempore existat; societas super- 
naturalis, qua reapse summa bona, nedum humana, sed et vere divina 
homines adipisci possint. 

Hoc totum respondet intimis adspirationibus hominis, quae comprimi 
quidem possunt, sed nunquam exstingui. Spiritus enim hominis transcen- 
dit corpus; transcendit corpus sociale, transcendit tempus vitae praesen- 
tis, et tendit in Deum, ut in ipso sistat, non tantum intellectualiter, sed 
et realiter, in pace animae et suavitate vitae, in communione cum ipso 
Deo et cum omnibus fratribus. Et hoc non habetur nisi per Christum, 
qui est Filius Dei et via ad Deum, in corpore eius mystico quod est 
Ecclesia. 

B) Si ad rationes ordinis intrinseci attendamus, per hoc schema de 
Ecclesia Concilium Oecumenicum: satisfacere vult plurimis postulatis 
episcoporum; idealiter uniri iis quae acta sunt in Concilio Oecumenico 
Vaticano I; adhibere ad servitium doctrinae fidei quam multa quae 
prodierunt in hoc fere saeculo documenta ecclesiastica et studia profun- 
diora theologorum; quaestiones peculiares tractare circa quas determina- 
tiones Concilii multum prodesse possunt: vel ad ambiguitates tollen- 
das: v. g. de sacerdotio laicorum; vel ad naturam potestatis ordinis in 
episcopatu et in presbyteratu, et ad iura — et potius dicerem ad ofii- 
cia — tuenda et observanda de magisterio ordinario etc; vel ad errores 
praecavendos, qui in hac materia influxum maxime deleterium habere 
possunt: v. g. de oecumenismo. 

Ad secundum. His rationibus sive internis sive externis consideratis, 
quid dicendum de schemate parato? 

Schema in sua formulatione, tanto studio — uti audivimus — , et 
tanto labore paratum, placet. 

Magis ac magis mihi placeret si, data opera, in ipso schemate de doc- 
trina et de quaestionibus dogmaticis ac theologicis tantum tracteretur, 
remittendo ad instructionem quandam — ab ipso Concilio approban- 

dam — omnia alia quae ad rationem praesentationis eiusdem doctrinae 
pertinent in ordine pastorali, missionario, oecumenico: et sic unitas doc- 
trinae splendesceret et omnia in ordine practico ab ipsa una doctrina 
facillime vel deducta vel applicata demonstrarentur. 

Itaque schema placet, et maximam considerationem meretur, et si 
in singulis partibus serenae et profundae discussioni ex parte Concilii 
et postea commissionis supponetur, certe respondere poterit desiderio 
et exspectationi de quibus iam mox dixi. Eo vel magis quod multi — uti 
evenit in multis nationibus post ultimum bellum — putant in Concilio 
revisionem quamdam faciendam esse Ecclesiae in sua lege constitutio- 
nali quam a divino fundatore ipsa accepit: non certe eo sensu ut modifi- 
cationes fiant in iure divino, sed ut clarius appareat — sicut evenit in 
Vaticano I de persona publica Summi Pontificis in sua ratione essendi 
et in suis praerogativis — clarius appareat ratio colligationis omnium 
membrorum Ecclesiae ad hoc ut omnes stimulum accipiant ad tria: 

1) ad finem Ecclesiae consequendum per propriam sanctificationem; 

2) ad Ecclesiam ipsam ubique magis ac magis extendendam per prae- 
dicationem Evangelii; 3) ad unionem omnium qui christiano nomine glo- 
riantur suaviter promovendam et efficaciter procurandam. 

Si singula schematis capita considerantur, haec revera videtur esse 
idea fundamentalis structurae ipsius schematis. 

Sed non esset abs re, mea quidem sententia, ipsis capitibus paratis 
praemittere prologum seu prooemium, in quo, breviter et concinne prae- 
sentato fundamento Ecclesiae a Christo ipso posito quod est Petrus, qui, 
iuxta Concilium Ephesinum, « ad hoc usque tempus et semper in 
suis successoribus vivit, et iudicium exercet », omnia capita doctrinae 
in schemate parata ab ipsis verbis Domini in Matthaeo, 28, 18-20 ver- 
siculo . . . , 2 deriventur . 

Et ita haberemus ajfirmationem Dei Patris, qui mittit Vilium, affir- 
mationem Christi qui mittit apostolos, ajfirmationem Ecclesiae quae est 3 
Christus totus, Corpus Mysticum Christi, quod praecise sub hac analo- 
gia ad corpus praesentatur ut in lucem ponatur ratio Ecclesiae in aspectu 
visibili et sociali: ex quo auctoritas in Ecclesia, quae est verum ministe- 
rium seu servitium, seu actus maximae caritatis hierarchiae erga Christum 
ipsum et erga totam Ecclesiam, societatem christianorum viatorum ab 
ipso Christo fundatam... 4 

Per hoc prooemium, iam ab initio tractationis conciliaris « De Ec- 
clesia », modo convenienti qui est proprius cuiuscumque constitutionis 
dogmaticae, patebit spiritus vere missionarius, spiritus pastoralis, spiritus 
oecumenicus, spiritus 5 catholicus, qui nunquam defuit Ecclesiae, sed 
qui hodie urgetur — et non sine causa — ad hoc ut membra Ecclesiae, 

pastores et fideles, sacerdotes et laici, religiosi et simplices fideles, pro 
suo quisque munere, maximo zelo laborent pro Christo, impendant omnia 
et semetipsos superimpendant pro animabus omnibus, in quibus semper 
eluceat sigillum Christi redemptoris... 6 Dixi. 



In textu scripto tradito: 1 (D.B. 112). 2 (cf. Mc. 16, 15 ss.). 3 V. g.: 
« Data est mihi omnis potestas in caelo et in terra ». Pater omnia dedit in manus 
Filii: en affirmatio Dei, en affirmatio Christi, en etiam affirmatio Ecclesiae, quae 
derivat, ut sit. 4 « Euntes ergo »: ex potestate Christi originem habet potestas 
in Ecclesia quae legitime transmittitur per apostolos. Haec potestas quae trans- 
mittitur, ad unum data est: facite discipulas meas omnes gentes. Laborate ut mei 
discipuli fiant omnes homines omnium gentium. Et in hoc est finis laboris evange- 
lizationis ex parte hierarchiae: legatione fungimur ut omnes veritate Christi im- 
buantur (cf. « qui crediderit et baptizatus fuerit, salvus erit, etc. »); veritate im- 
buti, per servitium et cultum Deo sacrentur: baptizantes etc; Deo consecrati, per 
obedientiam omnibus mandatis Christi, ad finem vitae aeternae perveniant. Haec 
omnia apostoli praestabunt, non ex virtute propria, sed ex virtute Christi, semper 
praesentis mystice, iuridice et moraliter, in Ecclesia sua et in mundo, usque ad 
consummationem saeculi. 5 pastoralis, oecumenicus et vere. 6 Venerabiles 
Patres conciliares, nos ipsi hodie facti sumus spectaculum mundo in Concilio adu- 
nati. Nos sumus speculum Ecclesiae. Ostendamus in nobis quid sit Ecclesia, in uni- 
tate fidei, in sanctitate et caritate mutua, in catholicitate laboris, in apostolicitate 
sacrificii, in obedientia Petro: nam ubi Petrus, ibi Ecclesia; ubi Ecclesia, ibi Chri- 
stus; ubi Christus, ibi vita. 

8 

Exc.mus P. D. IOANNES B. VELASCO 

Episcopus Sciiamenensis 

Venerabiles Patres, 

Occasione disceptationis circa schema de Ecclesia saepe a Patribus 
continguntur veritates quae sunt dogmata iam definita, aut saltem cum 
iisdemmet necessitudinem habent. Certe, in potestate Concilii Oecume- 
nici Patrum cum Romano Pontifice consentientium, est, quaedam ad 
pleniorem intelligentiam veritatis revelatae, suo infallibili magisterio, in- 
fallibiliter declarare atque definire. Si ita fit, quae sive in hoc Concilio 
Oecumenico sive in aliis praeteritis Conciliis pronuntientur, vel promm- 
tiantur, 1 ut divinitus revelata ideoque fideliter in posterum ab omnibus 
credenda, irreformabilia sunt, « nec unquam ab eo sensu... receden- 
dum » est (cf. Denz., n. 1800, decreta I Concilii Vaticani), quin, e con- 
tra, « in suo dumtaxat genere, in eodem scilicet dogmate, eodem sensu 
eademque sententia » in perpetuum erunt intelligenda (ibidem sub eo- 
dem numero). 

Quae cum ita sint, numquid nobis, venerabiles Patres, ius aliquod 
est aut ignorandi, aut praetereundi, aut emulciendi, aut contradicendi 
ea quae fuerunt a praeteritis Oecumenicis Conciliis sollemniter definita? 
Quo usque propero? Statim dicam: 

Nuper audivimus in hac aula aliquem Patrem dicentem, iis vel simi- 
libus verbis 2 : « Romanum Pontificem, cum munere suo infallibilis ma- 
gistri fungi velit, consilium quoddam inire debere cum episcoporum 
collegio ». Quae cum audivimus magno 3 stupore affecti sumus, candide 
fatemur. Nonne erat iam satis constitutum in I Concilio Vaticano « Ro- 
mani Pontificis definitiones ex sese, 4 ex sese non autem ex consensu Ec- 
clesiae, irreformabiles esse? » (Denz. n. 1839). Nonne his praecise verbis 
adnectitur — ad abundantiam — canon ipsius Concilii dicens: « Si quis 
autem huic nostrae definitioni contradicere (quod Deus avertat), prae- 
sumpserit: anathema sit? »... 5 

De cetero, quaestio haec, uti omnibus sat pernotum habetur, iam 
fuit a dicto Concilio Vaticano I profunde, diu atque undequaque discep- 
tata. Patres quidam Concilii praxim hanc « praevii consilii pauciorum 
vel numerosiorum episcoporum, in casu quolibet infallibilis definitionis 
Romani Pontificis », sancire conati sunt. Inter hos quidem Patres me- 
minisse iuvat Guidi, Bostani, Bsciai, Dubreil, Hindi, Berbadou, Riccio, 
De Merode, Verrolles, Landriot, Barberi, Gallo, Amat, Besi et Pukalski. 

Card. Guidi, e. g., autumabat Romanum Pontificem munere suo in- 
f allibilis magistri f ungi non debere nisi « collato aliquando consilio cum 
pluribus vel paucioribus episcopis » (cf. Mansi, Sacrorum Conciliorum 
Collectio, vol. 52, 1128, n. 37). Emendatio vero proposita, hoc sensu, a 
dicto card. Guidi, fere unanimiter a Patribus conciliaribus reiiciebatur. 
Analogae aliae emendationes, a Patribus supra memoratis, suggestae, a 
longe maiore numero Patrum conciliarium fuerunt repulsae. Patres con- 
ciliares I Concilii Vaticani eo vel magis huic propositioni adhaerere 
renuerunt ne, istius praevii consilii episcoporum necessitate admissa, in- 
fallibilitas Romani Pontificis ex consensu episcoporum vel ipsius Eccle- 
siae dependens quomodocumque diceretur. 

Velim itaque, humillime sed firmissime, votum meum proponere: 
ne umquam in dubium vel in disceptationem ullam revocentur ea omnia 
quae, sive in hac re tanti momenti sive in aliis, iam clarissime sancita 
fuerunt a solemni magisterio Ecclesiae. Agitur quippe de veritate sancte 
tenenda, quae nullo prorsus critico iudicio submitti potest. Dixi. 



In textu scripto tradito: 1 solemni consessu pronuntientur. 1 deest. 

3 quadam angustia magnoque. 4 deest. 5 (cf. Denz. n. 1840). 

9 

Exc.mus P. D. PAULUS BARRACHINA ESTEVAN 
Episcopus Oriolensis-Lucenttnus 

Venerabiles Patres et carissimi Observatores, 

Saepe dictum fuit in hoc Concilio, et apud omnes est, schema de 
Ecclesia esse quidem principale. Et merito quidem. Sed hoc momentum 
non provenit de hoc capite vel illo, in concreto; sed de toto schemate in 
se, de conceptione vel visione generali vel totali Ecclesiae. Et duplici 
ratione praesertim. Prima: quia Ecclesia, ut opus Christi maximum, 
omnia comprehendit, et ubicata, ut ita dicam: in suis locis; et illa omnia 
vult instaurare in Christo. Et, secunda ratio; quia ratio minoris efficien- 
tiae sacerdotum et ministrorum, in suis ministeriis, tractu temporis, de- 
monstratum est historice provenire ex illa fragmentaria visione Ecclesiae. 
Munus Ecclesiae est omnia sua luce splendescere in pristinum ordinem 
redigere et sanctificare, recreare nempe. 

Unde primus scopus Concilii, in tractatione Ecclesiae, est: prae- 
stare illam visionem generalem Ecclesiae, modo arcto et systematico. 
Praebere structuram, lineamenta summa, ut omnes et omnia in ea locum 
habeant et vocationem propriam inveniant. 

A) In qua visione, prima veritas generalis, omnes alias complectens, 
est haec: Ecclesia est mysterium. De qua re aliqua dicta sunt, sed incon- 
nexe (et etiam aliquando minus convenienter). Sicut Christus est my- 
sterium Dei, Ecclesia est mysterium Christi. Illa prima veritas, unionis 
hypostaticae, divini cum humano, invisibilis cum visibili, tam capitalis 
est in toto tractatu de Christo et in genere in tota oeconomia Novi Te- 
stamenti, ut oblivioni mandari non posset. Verbum assumens naturam 
humanam, est realitas maxima: exemplar omnis perfectionis et commu- 
nicationis divinae. 

Pari modo, Ecclesia gaudet duplici elemento essentiali: visibili, et 
mystico, inter se tam arcta haec elementa, ut mysterium sit. Sacramen- 
tum radicale, sacramentum sacramentorum. Ergo sicut in Christo myste- 
rium est unio, ita in Ecclesia etiam in unione consistere dicendum est 
mysterium. 

B) Quapropter necessarium est loqui de hoc duplici elemento: vi- 
sibili et mystico. De quo, quia iam actum est, nihil amplius dicam. 

Sed addo, quia non sufficienter dictum, schema agere deberet de om- 
nibus et singulis partibus Ecclesiae, ut societas visibilis, scilicet: de Ro- 
mano Pontifice, Christus visibilis; de episcopis ut collegium etc. Et ra- 

tione corporis mystici, de omnibus essentialibus sine quibus corpus my- 
sticum non intelligitur: de Christo capite, de membris, de gratia et 
caritate. 

Et non tantum loqui de his elementis; sed ad invicem relatis seu co- 
pulatis, formando enim Ecclesiam. Tantum hoc modo, visio ertt realis 
utpote totalis. 

C) Nunc autem, quia elementum internum praevalet, ut dictum 
est saepe et erat valde oblitum ex circumstantiis historicis praesertim, 
debet considerari ut origo et cardo totius tractationis, sub qua luce omnia 
splendescere debent. Deus, Christus, Ecclesia: sunt mysteria fidei, et 
mysteria caritatis, ad quae omnia debemus ordinare et subordinare. 

In schemate haec accentuatio et subordinatio rei mysticae non satis 
apparet, ad totum informandum... 1 

D) Diximus, ut rem finiamus, quod praeter elementa, tam sub 
aspectu sociali quam sub aspectu mystico, necessarium vinculum seu ne- 
xus inter ea, interserendum est. 2 

Ideo debemus considerare et nexum socialem seu iuridicum et nexum 
mysticum, seu gratiae et caritatis. Primus est externus; secundus ... 3 est 
internus. Primus est communis pro omni societate in genere; secundus est 
specialis et specificus. Primus, solus, facit servos; secundum, ... 4 liberos. 

Ita locutus est S. Paulus, praesertim ad Romanos. Quamvis tota sua 
theologia in hac summa veritate fundatur. In sua conversione Damasci, 
enim, optime vidit omnes homines in Christo intime arctos; quam divi- 
nam visionem Spiritus Sanctus postea, pedetentim, amplius illi manife- 
stavit in Arabia. 

Nihil mirum ideo quod S. Thomas nobis dicat de hac re multa et 
aptissima 5 in q. 106, in I-IL.. 6 

Quae lex, vel qui nexus, gratiae, amoris et caritatis maxime recogno- 
scendus est inter omnia haec membra. Sive agatur de Romano Pontifice 
et episcopis ad invicem; sive de episcopis et sacerdotibus inter se; sive 
de sacerdotibus et laicis coordinandis. Si tantum agamus de nexu sociali 
vel iuridico, potius, erimus membra opposita iuridice; imponitur ratio 
caritatis, relatio mystica. 

Quod praesertim attendendum est, quando agitur de auctoritate et 
oboedientia. Superior et inferior debent sese uniri; sed haec unio non 
erit perfecta, non erit ecclesiastica/ nisi mystice: in gratia et sub cari- 
tate. 

Necesse est ut totum schema, bonum in multis, etiam sub hoc toto 
aspectu informetur. 

E) Quae principia enunciata, maxime clarescunt, verbi gratia, quan- 
do agitur de laicis. Historice constat laicos, ut nomen ipsum indicat, 

existimari et fuisse populum electum, populum Dei, communitatem con- 
stitutam per fidem et caritatem Christi; quae communitas participabat 
in vita et actione Ecclesiae, ut posset dicere S. Leo Magnus... 8 : « qui 
praefecturus est omnibus, ab omnibus eligitur ». 

Postea, rationibus historicis — e. g. religione Status, minoris in- 
structionis laicorum (quia instructio reservabatur, proh dolor! 9 clericis), 
et haereseos — regnum Dei et Ecclesiae erat sicuti clausum, minus aptum 
omnibus non vocatis cleretiae et monasteriis. Et ita efformatum fuit: 
clericalismus et laicismus, ut denotaretur distinctio et separatio am- 
borum. 

Qua de causa, his prae mentem habitis, duo maxima principia theo- 
logica sunt omnino necessaria... 10 

1. Sunt revera laici Ecclesia, non sunt christiani secundi ordinis. 

2. Sunt ubicati, constituti in mundo. Amore ergo ardentes circa 
societatem operam dent ipsae theologiae mundi et realitatum terrenarum. 

Quae omnia debent esse fundamentum capitis laicorum. 
Hae sunt lineae generales, structura schematis Ecclesiae, ad hoc ut 
sit revera cardo huius Concilii. Dixi. 



In textu scripto tradito: 1 ut par est. 2 deest. 3 autem. 4 autem. 
5 deest. 6 « id quod est potissimum in lege Novi Testamenti, et in quo tota 
virtus eius consistit, est gratia Spiritus Sancti ». Et postea: « Ideo principaliter 
lex nova est ipsa gratia Spiritus Sancti quae datur Christifidelibus ». Lex nova et 
lex antiqua; merum ius et amor. 7 nec ecclesialis. 8 (agendo de electione 
ministrorum). 9 deest. 10 pro laicis, ut constituantur tales et operam dent 
apostolatui. 

10 

Rev.mus P. D. IOSEPH BUCKLEY 
Praepositus generalis S. M. 

Em.me Praeses, venerabiles Patres, 

In praesenti disceptatione quoad schema de Ecclesia in genere ad- 
probandum, videtur aliquid dicendum circa modum quo ibi exhibetur 
quaestio de auctoritate et oboedientia. 

Materia haec tangitur in cap. V relate ad votum religiosum oboedien- 
tiae, innuitur in cap. VII, de Ecclesiae magisterio, suggeritur in cap. IX, 
de relationibus Ecclesiam inter et Statum, et constituit obiectum direc- 
tum cap. VIII, de auctoritate et oboedientia in Ecclesia. Hoc postremum 
caput agit de recenti crisi auctoritatis, sed videtur totaliter praescindere 



23 



354 



ACTA CONC. VATICANI II - PERIODUS I 



a conditionibus psychologicis necnon ab ipso fundamento huiusmodi 
crisis quae adhuc semper praesens est. 

Auctoritas et oboedientia equidem sunt necessariae. Qua superior 
generalis, nolo certo certius imminuere auctoritatem sive ecclesiasticam 
sive quamlibet aliam legitimam, atque cum schematis auctoribus omnino 
reprobo errores relatos in pag. 60, necnon in pag. 62. Tamen, si schema 
relinquitur prout nunc est, scilicet ut asserat, absque adaequata distinc- 
tione et explanatione, quod auctoritati civili oboedientia debetur quia 
a Deo est et pariter auctoritati Ecclesiae oboedientia debetur quia est 
a Deo, plures Ecclesiae filii ac filiae deducent naturam ipsius crisis aucto- 
ritatis a Concilii Patribus haud intellectam esse. 

Pro catholicis plurimis, inter quos multi religiosi, crisis auctoritatis 
non stat in oboediendo vel non oboediendo. Ipsi enim sicut et ceteri 
animum ad oboedientiam paratum habent. Pro iis crisis auctoritatis est 
quaestio spectans ad rationem et ad methodum. 

1. Quoad rationem. Schema nobis propositum initium capit ab 
auctoritate sive civili sive religiosa, a Deo proveniente; sed aliis videtur 
initium sumendum esse potius a persona individua, cum sua libertate, 
obligationibus et consequentibus iuribus. Quia, notate bene, 1 omnia 
iura hominum profluunt ab obligationibus. 

Libertas, quatenus est electio individua, effectiva inter plura vera 
bona, est perfectio pura, perfectio simpliciter simplex, ut aiunt theologi, 
quae potest qua talis etiam Deo tribui. Non sine causa homines, saecu- 
lorum decursu, certaverunt ac mortui sunt pro libertate, putantes nihil 
libertate pretiosius ac carius. 

Oboedientia est virtus, revera necessaria, sed non est pura per- 
fectio. Est enim perfectio tantum in creaturis. Deus est liber; non est 
oboediens. Christus fuit oboediens, sed in eius humana natura. Cum 
igitur oboedientia in seipsa sit perfectio inferior libertate, oboedientiae 
ac proinde auctoritatis incursiones in fines libertatis non absque pro- 
portionata causa fieri debent. Non teneo quodlibet praeceptum subditis 
exhibendum esse explicationibus fulcitum, sed puto doctrinam aucto- 
ritatis ac oboedientiae proponendam esse incipiendo a singulorum liber- 
tate non autem a Statu et ab Ecclesia, ut fit in schemate. 

2. Quoad methodum. Etiam hic necesse est rectum ponere funda- 
mentum. Auctoritas Ecclesiae eiusque hierarchiae profecto a Christo 
est. Sed permagni interest ut distinctio fiat inter differentes gradus auc- 
toritatis et reciprocos gradus oboedientiae/ e. g. inter solemnem fidei 
definitionem a Summo Pontifice factam et ex altera parte praeceptum a 
superiore religioso datum suis subditis. Haec distinctio aliquatenus per- 
spicitur in schemate, sed in ipso magis apparet tendentia exhibendi haec 

omnia asserendo voluntatem superioris esse voluntatem Dei. E contra 
voluntas superioris nullo necessario nexu in idem obiectum seu deci- 
sionem fertur ac voluntas Dei. Est equidem voluntas generalis Dei quod 
superiori oboediatur sed hac ratione oboedientia non omnino subtrahi- 
tur prudentiae seu conscientiae maturae. 

In medio aevo imperatores ac reges suam auctoritatem nitebantur 
adaequare Summi Pontificis et episcoporum auctoritati, simpliciter decla- 
rando suam auctoritatem a Deo esse suamque voluntatem Dei volunta- 
tem esse. 

Auctoritas Ecclesiae revera est a Deo in Christo. Sed auctoritas Sta- 
tus est a Deo hoc sensu tantum quod Deus hominem creavit ut ens so- 
ciale et igitur ut socialiter agat. Quapropter auctoritas moderatorum 
Status e consensu populi provenit; illique errant quando asserunt se 
nullatenus coram populo sed coram Deo et historia tantum rationem 
reddere. 

Veritas potius est quod non solum auctoritas civilis sed etiam ec- 
clesiastica auctoritas, etsi haec ultima a Deo immediate proveniat, ab 
hominibus exercetur atque modo fallibili et humano, exceptis ut patet 
definitionibus ex cathedra et similibus. In utroque campo, ecclesiastico 
scilicet et civili, principio auctoritatis adsociari debet principium auto- 
nomiae a Papa Pio XI formulatum et a Ioanne XXIII feliciter regnante 
in Encyclicis Litteris Mater et Magistra approbatum, sub nomine prin- 
cipii « subsidiarii officii »: «... quae a singularibus hominibus proprio 
marte et propria industria possunt perfici, nefas est eisdem eripere et 
communitati demandare »... 2 

Haec prioritas individuae personae et conscientiae personalis multis 
apparet clavis solutionis problematis de relationibus inter Ecclesiam et 
Statum in hodiernis societatibus pluralisticis. 

Schema de Ecclesia quod sit pastorale et oecumenicum, debet in sua 
structura inserere ideam individuae personae eiusque libertatis... 3 

Praeses: Habe me excusatum, Pater: tempus tibi concessum fini- 
tum est! 

Orator: Gratias! 



In textu scripto tradito: 1 deest. 2 (A.A.S. XXIII, 1931, 203; cf. A.A.S. 
LIII, 1961, 414). 3 ofEcium et iurium. Fideles Ecclesiae, spiritu democra- 
tico praesentis aetatis ducti, aliud fundamentum praeter supradictum non magni 
aestimabunt in tractanda quaestione de auctoritate et oboedientia, necnon altera quae- 
stione de relationibus Ecclesiae et Status. Insuper magnum etiam oecumenismo 

impedimentum praebet timor ex parte orthodoxorum et protestantium quod in Ec- 
clesia catholica libertas individuae personae non satis in aestimatione habetur. 
Votum igitur reverenter facio ut initium ac fundamentum tractationis de aucto- 
ritate et oboedientia, de voto oboedientiae necnon de relationibus Ecclesiam inter et 
Statum sit persona individua, a Deo libertate ornata. 

11 

Exc.mus P. D. CONSTANTINUS STELLA 
Archiepiscopus Aquilanus 

Em.mi Principes, venerabiles Patres, dilecti Observatores, 

Liceat mihi haud sane polemice sed irenice, ut oportet, iis quae 
admodum mirans audivi de tribus defectibus quibus dogmaticum schema 
de Ecclesia laboraret, breviter respondere. 

Schema « triumphalismi » defectu laboraret: quippe, nonne Eccle- 
sia ut confertum agmen describitur, cum, contra, ips.a pusillus grex a 
Christo dicatur? 

Iam vero manifestum est ibi agminis conferti figuram effusae turbae 
antithesim esse, quo clarius insinuetur Ecclesiam societatem esse hierar- 
chicam quae ex duobus fratrum ordinibus constat: ex iis qui Ecclesiam 
docentem et qui discentem constituunt. Nullus ergo « triumphalismi » 
defectus. 

Quid si in ipsum schema ea quae S. Ignatius episcopus martyr in 
inscriptione epistolae ad Romanam Ecclesiam illata et inserta fuissent? 
En vere triumphalis inscriptio: 

« Ignatius, qui et theophorus, Ecclesiae misericordiam consecutae in 
magnificentia Patris altissimi et Iesu Christi, Filii eius unici; Ecclesiae 
dilectae et illuminatae voluntate eius qui vult omnia quae sunt secundum 
caritatem Iesu Christi Dei nostri; quae etiam praesidet in loco regionis 
Romanorum, digna Deo, digna decore, digna quae beata praedicetur, di- 
gna laude, digna quae voti compos fiat, digne casta et universo caritatis 
coetui praesidens, Christi legem habens, Patris nomine insignita, quam 
et saluto in nomine Iesu Christi, Filii Patris ». 

Piget ergo quod si quando schemata stylo scholastico describantur 
eadem non pastorali ratione sed pedestri conscripta esse dicuntur; si 
quando vero eadem lyrismo biblico atque patristico sunt composita de 
triumphalismo accusantur. 

Nonne oportuit ut haec dogmatica de Ecclesia constitutio dogmaticae 
illi constitutioni Concilii Vaticani I quae Pastor aeternus exorditur, 
quoad fieri possit, solemnitate sermonis assimiletur? 

Praeterea schema de clericalismi defectu accusatur. Cum autem in 
quo defectus iste consistat, nobis explicatum sit, non defectum clerica- 
lismi, sed germanam ipsius Ecclesiae constitutionem accusari animad- 
vertimus. 

Nonne Ecclesia ut societas hierarchico-monarchica a Christo et mente 
concepta et ad effectarum rerum ordinem deducta est? Quid vero est 
Ecclesiam talem esse, nisi ipsam ex duobus fratrum ordinibus constare, 
ex illis scilicet qui docentem et ex illis qui discentem Ecclesiam ad finem 
saeculorum constituunt? Omnes in structura Ecclesiae hierarchice col- 
locantur: primum Christus et Petrus, quem paene regni sui socium ad 
se advocavit ut in eschatologica hac aetate visibiliter Ecclesiam suam 
gubernaret; deinde Apostolorum collegium quod Christus ut hierar- 
chiam ordinis et constitutionis instituit quae in episcoporum corpore 
perseverat; deinde omnes illi quotquot Ecclesia ipsa ad utramque hie- 
rarchiam, divino de iure institutam, suo iure advocatos, adiecit; tandem 
in ultimo Ecclesiae ordine, plebs fidelium. 

Verum quidem est haec ad Ecclesiam militantem pertinere quae 
ut aedificium aedificatur quod apte ad pyramidis instar describitur: Pe- 
trus quippe est rupes, episcopi sunt fundamentum, ceteri vero fideles, 
viventes lapides, et Christus angularis lapis quo contigui muri conti- 
nentur: legimus ad Ephesios cap. 2, vers. 20: « superaedificatos fideles 
esse super fundamentum apostolorum et prophetarum, ipso summo an- 
gulari lapide Christo Iesu ». 

Ne ergo potestatem quam Christus instituit et modum quo ipsa est 
exercenda confunderimus: exercetur quippe ut servitium atque mini- 
sterium veritatis iustitiae et amoris. Quemadmodum ergo Christus qui 
venit non ministrari sed ministrare et ponere animam suam redemptio- 
nem pro multis, titulos tamen et attributa magistri et domini sibi vin- 
dicavit, ita Ecclesia sacrum suum principatum ministerium esse in bo- 
num fidelium affirmat. 

Tandem ad tertium defectum schematis quod attinet, qui « iuridi- 
smus » appellatur, constat ex cap. I schematis, par. 5, inde a lin. 30, 
Ecclesiam piam Matrem esse atque ut talem porro describi. 

Ne ergo defectum vocaverimus quod Ecclesiae est ornamentum, 
neque foeditatem quod ipsius est pulchritudo. Dixi. 



In textu scripto tradito: 1 in novissima congregatione (l-XII-1962). 

Secretarius generalis: Rogantur Patres, qui extra versantur, velint 
ad sua loca redire! 

12 

Exc.mus P. D. GEORGIUS HAKIM 

Episcopus Ptolemaidensis 

Venerables Freres, chers Observateurs, 

Je voudrais, apres une introduction d'ordre general, faire entendre 
une fois de plus une voix de 1'Orient concernant le schema que nous 
etudions, et enfin conclure. 

Introduction. 

Nous sommes tous venus a ce Concile, comme portes par 1'espoir 
que de grandes choses allaient se faire en nous et par nous, malgre notre 
faiblesse et notre petitesse. 

Cet espoir nous vient certainement de notre Pape bien-aime 
Jean XXIII, a qui nous souhaitons prompt et complet retablissement, 
qui, dans son appel Ad Petri Cathedram, dans sa convocation du Con- 
cile, et surtout dans le Discours d'ouverture du Concile, a trace une ligne 
de conduite toute particuliere. 

Le Pape a certainement ouvert une voie nouvelle, qui repond aux 
aspirations du monde, ce monde dont Saint Paul nous dit qu'il souffre 
dans les douleurs de 1'enfantement, ce monde qui attend de PEglise 
qu'elle soit pour lui comme la mere universelle, « 1'Eglise de tous, et 
plus specialement 1'Eglise des Pauvres », comme l'a dit le Saint-Pere 
le 11 septembre et comme vient de nous le rappeler, en termes emou- 
vants, Son Em. le card. Lercaro. 

II est certain que les resultats reels de notre Concile ne se feront 
sentir que dans dix ou quinze ans. Que sera le monde, que sera 1'Eglise 
alors? Qu'on le veuille ou non, un Concile de la fin du xx e siecle doit 
etre le Concile du xxi e , au moment ou 1'humanite aura double, atteignant 
les six milliards, au moment ou la faim, elle aussi, aura double... Ou 
sera alors Tevangelisation du monde? 

Cest pourquoi, nous aimerions retrouver dans le schema de PEglise, 
non pas les textes de nos manuels classiques d'antan, si exacts puissent-ils 
etre, mais bien ce que le monde de demain attend de nous. Nous deman- 
derions que Pon parle le langage de notre siecle, que Vatican II fasse 
pour PEpiscopat ce que Vatican I a fait pour la Papaute, que, en bref, 
on nous parle comme Jean XXIII, comme 1'Evangile. II serait si recon- 
fortant de parler de TEglise comme la « Mater amabilis », de la primaute 
papale ou du pouvoir episcopal, comme service, comme reponse a la 
question d'amour du Seigneur: « Pierre, m^aimes-tu plus que ceux-la? ». 
Un tel langage serait compris de tous, chretiens et meme non chretiens. 

Pensees orientales. 

Voici maintenant ma remarque du point de vue oriental — et nous 
sommes reconnaissants a Son Em. le card. Frings de Pavoir deja dit 1 
avec cette ferme clarte qui est sienne et une force inegalee. Comme le 
de fontibus, le de Ecclesia ne tient pas compte de la pensee orientale: il 
est congu uniquement dans des categories juridiques, et le Corps Mys- 
tique lui-meme est reduit aux seules realites visibles. 

Simple detail indicatif: dans les quelque 300 notes et renvois de ce 
schema, qui tiennent pres de la moitie des pages, seuls 5 renvois font 
mention des Peres Grecs. Et pourtant, PEglise Catholique n'a-t-elle pas 
interet a s'enrichir de cette pensee, qui fait partie de son patrimoine, a 
etre vraiment catholique et donc plus ouverte au dialogue cecumenique? 

Or, que constatons-nous ici? Le realisme de la theologie grecque est 
atrophie par le juridisme du schema. En voici deux exemples: 

1. D'abord, PEglise, selon les Peres Orientaux, est le « mystirion » 
du Christ continue. Cette realite mystique, en laquelle on entre par une 
« initiation », et qui se nourrit des mysteres liturgiques, prend sa consis- 
tance et son authenticite dans une societe visible, avec ses pouvoirs et son 
magistere. Mais cette visibilite essentielle n'absorbe pas la substance 
mysterieuse du Corps ecclesial. Jamais Chrysostome, Basile, les deux 
Gregoire, dans leur catechese, ou Jean de Damas que nous venons de 
feter 2 et qui est le premier auteur d'une somme theologique que l'on 
aurait tant avantage a consulter, jamais ces Peres n'ont reduit la doc- 
trine de Saint Paul sur le Corps Mystique a un systeme ou Pautorite 
d'une part, Pobeissance d'autre part, suffiraient a definir Pattitude du 
fidele. 

Ainsi lisons-nous avec une surprise douloureuse le chapitre sur 
Pevangelisation, qui est presente seulement comme un droit irrefra- 
gable, et non d'abord comme Pannonce de la Bonne Nouvelle aux 
hommes de bonne volonte, comme Pidentification du Christ aux pau- 
vres, selon le mot de Jesus: « J'avais faim et vous m'avez donne a 
manger ». 

Deuxiemement* Selon la logique parfaite de ce mystere ecclesial, 
les eveques ne sont pas d'abord definis par leur juridiction autoritaire, 
mais par le mystere lui-meme, dont ils sont, par leur consecration et 
comme successeurs des Apotres, les architectes et les strateges, comme le 
dit un hymne grec du troisieme siecle. 

Ainsi le Corps episcopal emane-t-il du Christ, et la juridiction ne 
fait que localiser, selon le pouvoir pontifical, une fonction qui concerne, 
comme telle et collectivement, tout le Corps ecclesial. 

Cette responsabilite collective s'exerce extraordinairement dans le 

Concile; mais elle incombe a chaque eveque, en tant que, au dela de 
son diocese approprie, il est solidaire de Pentiere ceuvre du salut, que 
le Christ a confiee au College apostolique avec Pierre a sa tete. 

II est grave de diminuer cette verite! Nous Paffirmons avec la vi- 
gueur de la theologie orientale, qui a toujours exprime, en doctrine et 
dans ses institutions synodales, cette verite. L'Eglise est une commu- 
naute dans le mystere, et elle deborde ainsi Pappareil juridique. 

Dans les textes de Jean XXIII, nous retrouverions ces idees; pour- 
quoi pas dans le schema? 

Conclusion: Je suggere que ce schema, comme celui du de fontibus, 
soit renvoye a une commission comprenant des experts es theologie 
orientale — et fort heureusement, ils sont nombreux chez nos freres 
latins memes, aupres desquels nous autres orientaux, nous avons puise 
1'amour et 1'estime de notre Tradition et de nos Peres. 

Enfin, qu'il me soit permis de dire, pour tranquilliser Pun ou Pautre 
Pere ici present, que si nous faisons appel aux Peres de POrient, ce n'est 
pas par fanatisme local, mais plutot pour revenir aux sources aposto- 
liques. 

Pas n'est besoin de dire que ces sources memes nous confirment 
dans notre attachement a Pierre et a son successeur, auquel nous vouons 
une obeissance dont nous avons Poccasion, dans les divers pays ou les 
catholiques orientaux sont une infime minorite, de donner des preuves 
parfois sanglantes. Cest avec amour et joie que nous le faisons, nous 
surtout qui vivons pres du beau lac de Galilee ou retentissent encore 
les paroles du Seigneur: « Pais mes agneaux, pais mes brebis ». Dixi. 



In textu scripto tradito\ 1 insinue. 2 avons fete ces jours-ci. 3 2. L'Epis- 
copat. 

Praeses: Exc.mus D. arch. a secretis aliquid habet dicendum. 

Secretarius generalis: Communico huic coetui amplissimo exitus suf- 
fragationum factarum hoc mane. 

IX emendatio fasciculi primi: 

Praesentes votantes . . . . . . . . . 2.082 

Dixerunt placet 2.054 



non placet 



22 
6 



Vota nulla 



Approbata est emendatio. 

X emendatio: 

Praesentes votantes .2.078 

Dixerunt placet 2.037 

non placet 37 

Vota nulla 4 

Placuit X emendatio. 

XI emendatio: 

Praesentes votantes 2.058 

Dixerunt placet 2.023 

non placet 31 

Suffragia nulla 4 

Approbata est. 

I emendatio fasciculi II: 

Praesentes votantes 2.037 

Dixerunt placet 1.916 

non placet 115 

Vota nulla 6 

II emendatio fasciculi II: 

Praesentes votantes 2.014 

Dixerunt placet 1.981 

non placet 22 

Suflragia nulla 11 

Ergo etiam haec emendatio placuit. 



Nunc audiant omnes! De mandato em.mi praesidis: omnes emenda- 
tiones sive prooemii sive cap. I constitutionis de sacra Liturgia approba- 
tae sunt maioritate votorum longe gravi. Et ceterum omnes emendatio- 
nes iam insertae sunt suo loco in prooemium et in cap. I. Omnes habent 
textus completos in variis fasciculis. 

Rebus sic stantibus, quaerit em.mus praeses a congregatione generali: 
placetne crastina procedere ad suffragationem circa prooemium et cap. I, 
formula statuta: placet, non placet, placet iuxta modum? Qui autem 
suffragium dent (si forte fiat suffragatio) placet iuxta modum, possunt 
modum mittere ad secretariam generalem intra mensem decembrem. Ergo 
fit suffragatio super hanc quaestionem, de mandato praesidis: Placetne 
procedere crastina ad suffragationem prooemii et cap. I constitutionis 

de sacra Liturgia, cum formula statuta: placet, non placet, placet iuxta 
modum? Illi, quibus haec propositio placet, velint surgere. [Omnes 
surgunt]. 

Assignatores locorum velint videre quaenam maioritas habeatur in 
singulis sectionibus... [Intervallum]. Velint sedere omnes. 

Ergo crastina, in fine primae periodi huius Concilii, fiet haec suf- 
fragatio circa partem, summi momenti quidem, constitutionis sacrae 
Liturgiae. Repeto: formula erit: placet, non placet, placet iuxta modum. 
Velint omnes Patres videre prooemium et cap. I in singulis fasciculis 
iam impressum. Dixi. Gratias! 

Praeses: Reponatur Sacrosanctum Evangelium! [Intervallum]. 

Secretarius generalis: Proxima et ultima congregatio: crastina, hora 
nona. 

Exc.mus D. Pericles Felici, Concilii secretarius generalis: 
Praesidet hodiernae et ultimae congregationi generali em.mus ac 

rev.mus D. card. Achilles Lienart, ep. Insulensis. 

Hora meridiana, nostros coetus claudent sollemniter oratio Angelus..., 

pronuntiata a Summo Pontifice ope radiophonica, et eius augustissima 

verba. 

Audiant omnes! Exc.mus praefectus caeremoniarum pontificiarum 
haec rogat communicari: Sabbato, die 8 decembris, in festo Immacula- 
tae Conceptionis Beatae Mariae Virginis, erit cappella papalis. Missa 
sollemnis celebrabitur ab em.mo D. card. Paulo Marella, archipresbytero 
Basilicae S. Petri, hora decima. Em.mi DD. cardinales, exc.mi patriar- 
chae, archiepiscopi et episcopi, et Patres conciliares, sua subsellia in 
aula conciliari occupabunt. Em.mi cardinales vestes induent laneas, rubri 
coloris, cum cappa serica rubra cum pellibus armellineis. Reliqui Patres 
induent rochetum et mantellettam vel habitum choralem. Missa canta- 
bitur cantu gregoriano, ita ut Patres, saltem in partibus communibus, 
possint concinere una cum fidelibus. [Plausus]. 

Dominica 9 decembris, pro canonizatione, quae erit hora nona, em.mi 
Patres cardinales in aula paramentorum, supra vestes laneas rubri co- 
loris, induent cappam sericam rubram cum pellibus armellineis, et 
praesto sint pro sacra supplicatione. In aulis Borgianis exc.mi patriar- 
chae et reliqui praelati, qui in cappella papali locum habent, proprias 
vestes assument. Reliqui omnes Patres conciliares directe Basilicam Va- 
ticanam petant, induti mantelletta et rocheto, et servato ofdine praece- 
dentiae, id est: archiepiscopi et episcopi assistentes prius, et postea reli- 
qui archiepiscopi et episcopi, loca designata occupabunt, in abside Ba- 
silicae, circa Confessionem et in aula conciliari. 

Durante hac congregatione, distribuentur Patribus Ordo servandus, 
qui heri nuntiatus est; item libellus continens commissiones conciliares, 
redactus iuxta normas Annuarii Pontificii; denique parva imago S. Ioseph, 
Patroni Concilii, qui retro habet novum Communicantes , qui a crastina 
vigebit. 

Nunc lego nomina eorum, qui petierunt loqui in hac ultima congre- 

gatione primae periodi: em.mi DD. cardd. Franciscus Konig, arch. Vin- 
dobonensis in Austria; Ioseph Lefebvre, arch. Bituricensis in Gallia; 
exc.mi DD. Vincentius Reyes, ep. Boronganensis in Ins. Philippinis; 
Ludovicus de Bazelaire, arch. Chamberiensis in Gallia; Isaac Ghattas, 
ep. Thebanus Coptorum in Aegypto; Alfredus Ancel, aux. Lugdunen- 
sis in Gallia; Alfredus Silva, arch. Conceptionis in Chile; Eugenius 
D'Souza, arch. Nagpurensis in India; Hermannus Volk, ep. Mogun- 
tinus in Germania; Christophorus Butler, sup. gen. Congregationis An- 
glicae O.S.B.; Aloisius Aponte, aux. Poncensis in Porto Rico; Caro- 
lus Wojtyla, aux. Cracoviensis in Polonia; Victorius Costantini, ep. 
Suessanus in Italia; Ioseph Schoiswohl, ep. Secoviensis in Austria; Aloi- 
sius Rodriguez, ep. Santacrucensis in Bolivia; Iesus Alba, ep. Tehuante- 
pecensis in Mexico; Philippus Hannan, aux. Vashingtonensis in Sta- 
tibus Foederatis Americae Septemtrionalis; Elias Zoghbi, arch. tit. Nu- 
biae; Ioseph Tawil, arch. vic. patr. Damascenus pro Melchitis; Pa- 
cificus Perantoni, arch. Lancianensis in Italia; Andreas Charue, ep. 
Namurcensis in Belgio; Angelus Temino, ep. Auriensis in Hispania; 
Hyacinthus Thiandoum, arch. Dakarensis in Senegal; Ioannes Petit, ep. 
Menevensis in Anglia; et ceteri; sunt enim quinquaginta quatuor. Hodie 
non omnes possunt audiri. Sed omnes, qui exaraverunt animadversiones 
circa principia generalia vel exarare volunt circa capita singula consti- 
tutionis de Ecclesia, possunt mittere ad secretariam generalem intra 
diem 28 februarii anni proximi. 

Repeto: Qui vel non possunt loqui hodie, vel volunt exarare ani- 
madversiones circa capita singula constitutionis de Ecclesia, illas mit- 
tant, quam primum, ut patet, sed non ultra diem 28 februarii anni pro- 
ximi. 

Durante hac congregatione generali, iuxta votum datum ab amplis- 
simo coetu heri, fiet suffragatio circa prooemium et cap. I constitutionis 
de sacra Liturgia. Uti heri dictum est, haec suffragatio fit per placet, non 
placet, et placet iuxta modum. Hoc votum, quod primo adhibetur in 
nostris congregationibus, nempe placet iuxta modum, est essentialiter 
votum affirmativum, tamen cum reservatione alicuius correctionis, emen- 
dationis, immutationis, quae est bene explicanda in folio quod tradendum 
est secretariae generali. Iamvero, uti dictum est pariter heri, hae emen- 
dationes, hae correctiones, quae debent esse praecisae, exactae, debent 
mitti ad secretariam generalem intra hunc mensem, ita ut nisi mittan- 
tur, votum datum placet iuxta modum habeatur tanquam votum affir- 
mativum. 

Repeto, deinde variis linguis hoc etiam dicetur. Votum placet iuxta 
modum est substantialiter votum affirmativum, attamen cum reserva- 

tione alicuius immutationis, emendationis, correctionis, quae bene, di- 
stincte et clare explicanda est in folio, quod tradendum est postea secre- 
tariae generali. Hoc folium immutationis, correctionis, emendationis, 
tradendum est intra hunc mensem decembrem, vel directe vel per ta- 
bellarios, ita ut nisi tradatur, illud votum placet iuxta modum habeatur 
tamquam votum affirmativum, nempe placet. 

Et hoc repetitur nunc variis linguis, ita ut intelligentia sit perfec- 
tissima. 

Versio gallica 
(Exc.mus P. D. Ioannes Villot, subsecretarius) 

Un seul vote va avoir lieu ce matin sur le Prooemium et le chapitre I 
De Sacra Liturgia. Ce vote va se faire par placet, non placet, placet iuxta 
modum. Le vote placet iuxta modum est un vote essentiellement positif, 
sous reserve d'un ou de plusieurs changements que Pon desire voir apporter 
au texte qui est Pobjet du vote. Par consequent, le vote par placet iuxta 
modum ne devient un vote complet que lorsque le Pere qui a ainsi vote ex- 
prime le changement qu'il desire voir apporter au texte. Pour le vote qui a 
lieu ce matin, la notification de ce changement devra etre faite avant le 
31 decembre au Secretariat General du Concile, qui le transmettra a la Com- 
mission competente pour examen. A defaut de cette notification a la date 
du 31 decembre, un vote par placet iuxta modum serait considere alors comme 
un vote par placet pur et simple. 

Versio hispanica 
(Exc.mus P. D. Casimirus Morcillo, subsecretarius) 

El voto conjunto sobre el Proemio y el Capitulo I De Sacra Liturgia se 
debe expresar por las formulas placet, non placet, placet iuxta modum. El 
voto placet iuxta modum es un voto fundamentalmente positivo, con la re- 
serva de una o varias correcciones que deben proponerse al exponer el voto. 
Este voto placet iuxta modum no se considerara como voto completo sino 
cuando el Padre que asi haya votado exprese por escrito el cambio que desee 
introducir. Para expresarlo asi, se concede a los Padres todo el mes de di- 
ciembre. Si no se envia a la Secretaria General del Concilio antes del 31 de di- 
ciembre, la correccion o correcciones que se deseen introducir, el voto iuxta 
modum se tendra por voto afirmativo, equivalente por tanto al placet. La 
Secretaria General del Concilio enviara las correcciones que asi se propongan 
a la Comision Conciliar de Sacra Liturgia. 

Versio anglica 
(Exc.mus P. D. Ioannes Krol, subsecretarius) 

May I have your attention, please! 

As announced yesterday, there will be a single ballot vote on the revised 
text of both the Prooemium and Chapter I of the Sacred Liturgy. For the 
first time, the vote can be placet, non placet, or placet iuxta modum. It is 
to be remembered that the placet iuxta modum is essentially an affirmative 
vote of approval. To be complete, it must be accompanied, subsequently at 
least, and supported by a clear, precise and exact expression of the iuxta mo- 
dum change which is desired. This expression of change iuxta modum must 
be submitted to the Office of the Secretary General by December the 31st, 
the end of this month. If the written expression does not reach the Office 
of the Secretary General by that date, December the 31st, the vote will 
simply be counted as a placet, a vote of approval. 

Thank you! 

Versio germanica 
(Exc.mus P. D. Villelmus Kempf, subsecretarius) 

In der heutigen Abstimmung iiber das Vorwort und das erste Kapittel 
des Liturgieschemas wird zum ersten Mal die Abstimmung in den drei 
Stellungnahmen vorgenommen: placet, non placet, und placet iuxta modum. 
Es wird darauf hingewiesen, dass die Stellungnahme iuxta modum grundsatz- 
lich als Zustimmung angesehen wird. Fiir die Abstimmung iuxta modum 
miissen die Vorbehalte, Verbesserungen und Wiinsche innerhalb des Monats 
Dezember an das General-Sekretariat eingesandt werden. Falls die Verbes- 
serungsvorschlage bis zu diesem Termin nicht eingehen, wird die Abstimmung 
iuxta modum als Zustimmung angesehen. 

Versio arahica 
(Exc.mus P. D. Philippus Nabaa, subsecretarius) 

JtjJLj 3 JLjJU^yJU^t o Non placet IJS^^U^L ^ >^L L|>* Placet 
J^jJl UU^*i Jbj^, i jl^aJi I^l^Jl Ll 'Placet iuxta modumoU' ^ ^b^L 

J * O*^* J^O-jCJI IJlAj 0 aJ^. Ji^jl j£) jjl ^ J^J_>cJl Je^ JUjL Jr^ 

Jb^ 1 Oy^ j-t^ J-j£*->vJt j- "jjH ^\ aJL^ o^^r^t *^ ^ JUj» J 

. Placet Jls^J %\jj\: ^ 

Praeses card. Lienart: 

Parte prima Concilii Oecumenici Vaticani II feliciter ad finem per- 
tingente, liceat mihi, venerabiles Patres et Fratres carissimi, vobiscum 
pro omnibus donis iam receptis gratias agere Deo. Nobis episcopis in 
mundo dispersis, sed in nomine suo hic congregatis, gratiam donavit 
experiri, quod sumus alter alterius membra, in Ecclesia Dei collegialiter 
addicti una cum Summo Pontifice ad opus salutis in mundo praesenti 
perficiendum. 

Quamvis omnimodo gente, aetate, ingenio et experienia diversi su- 
mus, duplex amor Dei et hominum, quem Spiritus Sanctus in cordibus 
nostris diffusit, nos adunavit, ita ut ad sollicitudinem veritatis custo- 
diendae et curae pastoralis aeque servandae inseparabiliter uniendam 
paulatim nos adduceret. Et sic diversitas nostra mutua conversatione nos 
ditavit et in profectum evenit. Nunc ad populos nostros redire possu- 
mus, nova spe roborati, scientes quod opus inceptum non cessabit, sed 
a commissionibus conciliaribus et a nobis ipsis continuabitur ad sequen- 
tem Concilii sessionem praeparandam. 

Ideo gaudentes vota nostra natalitia ad invicem commutemus et 
corde mittamus fratribus nostris episcopis pro quacumque causa absen- 
tibus, ac preces effundamus ut Deus nos operarios suos sospites ser- 
vare, labores nostros benedicere, et benignum regnum suum in aetate 
nostra magis ac magis extendere velit. Adeant praesertim omina nostra 
amantissimo Patri nostro Papae Ioanni XXIII, ut Dominus conservet 
eum et vivificet eum et beatum faciat in apostolico pontificatu suo. 
[Plausus]. 

Nunc disceptatio continuabitur. 

1 

Em.mus P. D. FRANCISCUS card. KOENIG 
Archiepiscopus Vindobonensis 

Em.me Praeses, Patres venerandi, 

Hisce diebus, legi historiam Concilii Vaticani I ab auctore anglico 
abbate Butler conscriptam. Ibi narratur Patres Conciliares tribus men- 
sibus ab initio Concilii elapsis, exclamasse « per totam noctem laboran- 
tes nihil cepimus », sine fine disceptantes, ob nimiam criticam nihil con- 
fecimus... 1 Sed Patribus Vaticani II non idem esse debet sermo. Etsi non 
omnia, quae ingenti praeparatione seminabantur, duobus hisce mensi- 
bus maturescere potuerant, tamen primos fructus colligimus et multa 

alia pretiosa enumeranda sunt, quae colliguntur ex colloquio quotidiano 
et contactu privato episcoporum, imprimis etiam 2 in latere Concilii... 3 

Aliud addendum est: heri audivimus permagna cum gratitudine 
— et hoc laeto animo nomine episcoporum patriae meae et plurimorum 
aliorum praesulum exprimam — dico, audivimus quae de mandato 
Summi Pontificis annuntiata fuerunt de modo futuro procedendi in la- 
bore conciliari. Haec certo certius uberrimos fructus promittunt. 

Insuper pericula, quae a quibusdam timentur, non vere adsunt; 
utique opiniones, sententiae, argumenta fuerunt diversa, immo interdum 
acriter opposita. Sed talia multo magis fuerunt in Vaticano I, et ceterum 
est signum vitae in magno illo corpore Ecclesiae. Interdum obliviscimur 
semper adfuisse et adesse in hac aula permagna in necessariis unitatem. 
Nulla quaestio disputata tangebat necessariam unitatem fidei et caritatis. 
Etiam disputando, unum in Domino fuimus et fuerimus. 

De schemate autem in genere adhuc observare liceat: 

1. Schema de Ecclesia sit quodammodo centrum in ordinandis re- 
liquis schematibus; et hoc accedo iis quae alii Patres sapienter expo- 
suerunt. 

2. Doctrina de Ecclesia undequaque in luce posita, clare certe et 
intelligibiliter, Concilio ulterius procedendum est. Nam decreta pulcher- 
rima vi carent, nisi actiones specificae huius magni corporis episcoporum 
considerantur. Ad exempla a Patribus allata, haec addam uti ponde- 
randa: 

De vi pacifica Ecclesiae et christianitatis, et quomodo Ecclesia sua 
missione pacifica influere potest in opinionem publicam totius mundi. 

De adiutorio simultaneo totius episcopatus Europae et Americae Sep- 
temtrionalis, invitantes simul, eorum gubernia, pro terris missionum, 
pro terris quae sunt in evolutione, uti dicunt 4 (cf . actionem Misereor). 

De expositione meliore iuris naturalis in luce revelationis, uti fun- 
damenti communis et efficacis omnium nationum. 

De meliore modo collaborandi episcopatus catholici in toto orbe. 

De seligendis coenaculis sacerdotum pro missionibus specialibus ad 
excitandum fervorem catholicorum. Et alia... Dixi. 



In textu scripto tradito: 1 Ita Patres in Vaticano I. 2 deest. 3 (quod 
Concilium a latere vocant). 4 deest. 

2 

Em.mus P. D. IOSEPH card. LEFEBVRE 
Archiepiscopus Bituricensis 

Venerabiles Patres, 

Schema constitutionis dogmaticae de Ecclesia tamquam opus exi- 
mium apparet, et eius auctores, mea sententia, valde laudandi sunt. 
Attamen, si mihi in plurimis suis enuntiatis placet, et quidem ma- 
xime, deceptionem magnam mihi attulit, ex eo quod prorsus nihil 
dicit de caritate Christi, quae totam Ecclesiam vivificat, et eius notam 
certe essentialem constituit. 

Ipsum vocabulum caritas solummodo raro in paginis istis invenitur, 
exceptione facta illarum in quibus de laicis agitur. Vix inveniri potest in 
textibus qui de natura Ecclesiae pertractant, et nullatenus in illis qui ma- 
gisterio, Summo Pontifici et, cum una unica exceptione, episcopis dedi- 
cantur. 

Nunc autem, mysterium Ecclesiae ante omnia mysterium est cari- 
tatis Christi, qui « Ecclesiam dilexit et seipsum tradidit pro ea, ut illam 
sanctificaret... 1 ». 

Haec autem dilectio Christi, quae per supplicium et mortem crucis 
sese manifestavit, « quia maiorem hac dilectionem nemo habet, ut ani- 
mam suam ponat quis pro amicis suis »..., 2 provocat et stimulat et pro- 
ducit eamdem caritatem in toto corpore eius Ecclesiae, ex qua « totum 
corpus compactum et connexum per omnes iuncturas subministrationis, 
secundum operationem in mensuram uniuscuiusque membri, augmentum 
corporis facit in aedificationem sui in caritate »... 3 

Caritas illa Christi quam in cordibus diffundit per Spiritum Sanctum, 
omnes discipulos suos impellere debet, quisquis sit eorum gradus in cor- 
pore Christi, ad « carnem suam crucifigendam cum vitiis et concupiscen- 
tiis »..., 4 ita ut, ad nihilum redacti et sibimetipsis mortui, a Christo 
comprehendantur, qui in eis vivere vult per caritatem, quia « pro om- 
nibus mortuus est Christus, ut et qui vivunt, iam non sibi vivant, sed 
ei qui pro ipsis mortuus est et resurrexit »... 5 

Ex ea caritate Christi intimius vivere debent illi, qui peculiarem 
missionem obtinuerunt eam in animos infundendi. Et ideo Christus 
agnos suos et oves suas Petro concredidit, solummodo postquam apo- 
stolus triplicem declarationem sui amoris dederit. Propterea, etiam illos 
hortatur, qui primi sunt in Ecclesia, ut servi et ministri fiant fratrum 
suorum... 6 

Caritas Christi, ad quam unusquisque in Ecclesia vocatur, bonum 
est maximum cuique homini, quia eum in vita propria divinitus locuple- 
tat, ex suo egoismo liberat, necnon et ab alienatione 7 peccati et passio- 
num et a seductione vanitatum; ita ut iam nunc in terris mystico modo 
illa vita divina vivit, quae in aeternitate gloria eius erit et felicitas. 

Caritas illa Christi, quae numquam excidit..., 8 pro ipsa Ecclesia bo- 
num est pretiosissimum, quia ex ea nata est, ex ea vivit et alios vivere 
facit; ex ea efficitur aedificatio Corporis Christi « donec omnes occur- 
ramus in unitatem fidei in virum perfectum, in mensuram aetatis pleni- 
tudinis Christi »... 9 

Ex omnibus quae dixi, facile intelligitur quanta fuerit miratio..., 10 
cum viderim quomodo in schemate constitutionis dogmaticae de Eccle- 
sia, locus tam exiguus concederetur caritati. Videtur nobis corpus prae 
oculis habere cuius membra bene describuntur, et eorum exercitium re- 
late ad totum; sed corpus illud videtur anima carere, anima illa quae in 
Ecclesia Spiritus Sanctus est, per quem vivere debemus in divina cari- 
tate. 

His dictis, votum meum esset ut in cap. I, De natura Ecclesiae, et in 
aliis partibus schematis, fortiter exprimatur caritas divina, quae vivificat 
et vivificare debet totum Corpus Mysticum Christi. 

Eo ipso, in toto contextu non solum non minuitur valor doctrinalis, 
sed e contra profundius perspicietur, et vere pastoralis efficietur: id est, 
talis ut spiritus et corda imbuere possit. Similiter, eo ipso forsitan ad 
nihilum redigentur et ad felicem synthesim adducentur, varii aspectus 
qui aliquando oppositi apparebant, dum reapse complementarii erant. 

In hac luce caritatis Christi 11 etenim, quid fit tandem aliquando de 
oppositionibus illis apparentibus inter veritatem et caritatem, auctori- 
tatem et humilitatem, oboedientiam et libertatem, iuridismum et vitam? 
Nonne omnibus evidens est, quod constitutio divina Ecclesiae ad id so- 
lum effecta est, ut vitam supernaturalem in totum Corpus Mysticum ef- 
fundat? Oboedientia voluntati divinae, quae per Ecclesiam exprimitur, 
et animas ab omni vinculo servitutis carnalis liberat, nonne modus est 
optimus ad libertatem illam interiorem acquirendam, sine qua vera 
libertas existere non potest? Et qualis auctoritas ex sua potentia super- 
biam haurire posset, quando id intellexerit, quod ad id solum concessa 
est, ut primo et primario Corpori Christi servire debeat, tamquam offi- 
cium adimplendum et gravissima responsabilitas ferenda? 

Et si de veritate et caritate agitur, quomodo inter illas vel levissima 
oppositio existere posset? Veritatem annuntiare, praesertim veritatem 
fidei, ex qua vivitur amor Dei, nonne id est exercitium maximae carita- 



CONGREGATIO GENERALIS XXXVI 



373 



tis? Et id quaerere quomodo veritas ita exhibeatur, ut melius ab animis 
recipiatur, nonne id est modus optimus veritati serviendi? 

Itaque, ex natura rei, id est, ratione habita naturae profundissimae 
Ecclesiae, et ex voluntate unionem intimiorem inter nos procurandi, ad 
quodcumque praeiudicium personale deponendum, et ad solam verita- 
tem discernendam, cuius discipuli omnes 12 sumus, enixe opto ut ubique 
in hoc schemate de Ecclesia, appareat et exprimatur notio vivificans cari- 
tatis Christi. 

« Ubi caritas et amor, Deus ibi est ». Dixi. 



In textu scripto tradito: 1 ut exhiberet sibi gloriosam Ecclesiam, non haben- 
tem maculam aut rugam sed ut sit sancta et immaculata » (Eph. 5, 15-27). 
3 (Io. 15, 13). 3 (Eph. 4, 15-16). 4 (Gal. 5, 24). 5 (2 Cor. 5, 15). 
6 (Mt. 20, 27). 7 a servitute. 8 (1 Cor. 13, 8). 9 (Eph. 4, 13). 
10 et quanta tristitia mea. 11 deest. 12 deest. 

3 

Exc.mus P. D. VINCENTIUS REYES 

Episcopus Boronganensis 

Venerabiles Patres, 

Post multas angustias exspectandi meum ius loquendi, gratias ago 
quia id iam capio, saltem antequam haec ultima congregatio generalis 
suum finem haheat 1 ! 

Omni laude, meo humili iudicio, 2 a nobis prosequendum est propo- 
situm schema de Ecclesia, licet quaedam... 3 in illud animadvertenda 
sint. Nec minuenda illi laus, propterea quod triumphantis Ecclesiae con- 
tra regni tenebrarum insidias victoriam celebret. 

Militia etenim est vita hominum super terram, atque ideo Ecclesia 
militans vocatur societas fidelium adhuc in terris peregrinantium ad pa- 
triam, Quicumque autem miles triumphum adversus inimicos ut exop- 
tet ac persequatur et decet, immo 4 et debet. 

Nec mirum ergo si, cum de militanti Ecclesia sermo est, illius cele- 
bretur super inimicos victoria. Praeit in hos Ecclesiae ipse dux eius Chri- 
stus, qui etsi pastorem bonum seipsum dixerit, sitque pastorum forma, 
et mansuetudinis exemplar a quo discamus, etiam in pascendo grege, 
ut simus mites et humiles corde, nihilominus mundi potestatibus aperte 
dixit se regem esse, suosque discipulos ad proelia fortiter sustinenda 
exhortavit dicens: Confidite, ego vici mundum. 

Ipse Dominus Iesus Christus Ecclesiam vult, quam ipse promeruit, 
victoriam permanenter usque ad consummationem saeculi, cum coronam 

accipient qui legitime certaverint, servare eamque novis augere trium- 
phis. Unde et ducem visibilem, qui ipsius Christi vices gereret, consti- 
tuit in persona Petri eiusque successorum, cui dixit: Tu es Petrus, et 
super hanc petram aedificabo Ecclesiam meam; et portae inferi non prae- 
valebunt adversus eam. Unde et ad proelia Christi sustinenda acies sub 
Petro ordinavit, per diversos gradus ordinem ducum statuens, qui fide- 
les vexillum Christi ferentes in pugna dirigerent. Quibus imperium 
suum commisit, dum dixit: Qui vos audit, me audit; qui vos spernit, 
me spernit. Quibus et mandatum dedit ut praedicatione suum toto mun- 
do regnum inferrent, ut qui crediderint et baptizati fuerint salvi essent, 
qui vero non crediderint condemnationis iamiam statutam sententiam 
reciperent. 

Iure igitur schema Ecclesiae triumphos extollit, quam Christus ad 
proelium misit ut victorias referret, ideo illam hierarchice ordinans, gra- 
dus potestatis sub visibili capite Petro determinans. 

Quaedam autem..., 5 ut dixi, in schema observari possunt, sed cum 
adhuc discussio sit de principiis generalibus, meas animadversiones parti- 
culares ad secretariatum generalem mittam* Dixi. 



In textu scripto tradito: 1 deest. 2 deest. 3 levioris momenti. 

4 deest. 5 minora. 6 Et ipse de aliquibus dicam: 1) in pag. 9, linn. 23-24, 
loco legendi « sub Petro exercendis », propono ut ad maiorem claritatem legatur: 
« sub Petro eiusque successoribus exercendis »; 2) in pag. 10, lin. 19, ubi legitur 
« eam ipse sive per se sive per Apostolos », propono ut legatur: « eam ipsemet 
Christus sive per se sive per apostolos »: ratio: subiectum orationis grammati- 
calis, nempe Christus, longe distat in praecedentibus, et insertione facta clarius 
apparebit doctrina; 3) in pag. 11, lin. 4, propono ut verbo « virtute » substituatur 
verbum « potestate »: ratio: verbum « virtute » ambigui sensus esse potest, ut 
intelligatur et de habitibus bonis, qui sub « perfectione » tunc venirent, et de 
« potestate », quod apertius exprimit intentionem textus. 

4 

Exc.mus P. D. LUDOVICUS DE BAZELAIRE DE RUPPIERRE 

Archiepiscopus Chamheriensis 

Venerabiles Patres, 

Schema constitutionis dogmaticae de Ecclesia pluries in textu cum 
claritate et firmitate auctoritatem Ecclesiae, tam in docendo quam in 
praecipiendo, merito affirmat. Cum S. Paulo, in prima epistola ad Timo- 
theum, Ecclesiam esse columnam et firmamentum veritatis instanter 
proclamat. In tempore nostro in quo crisis auctoritatis, tum ex erroneis 



CONGREGATIO GENERALIS XXXVI 



375 



doctrinis tum ex defectu disciplinae exorta, ab omnibus agnoscitur, haec 
affirmatio valde necessaria videtur. Nullus est christianus qui auctorita- 
tem et iura Ecclesiae negare aut minuere audeat. 

Attamen alia est auctoritas ipsa, aliud est exercitium huius auctori- 
tatis. Auctoritatem Ecclesiae et eius iura asserere non sufficit. Caput est 
etiam modum definire quo exerceri debet, ut suum effectum salutarem 
plene attingat et a fidelibus libenter admittatur. Atqui in nostro schemate 
dicendi vis, saltem in aliquibus locis, nimis dura videtur et minus ho- 
minum hodiernorum capacitati adaptata. Sive agatur de magisterio, sive 
de potestate episcoporum, quorum est « coercere, cogere atque punire », 
vel de erroribus contra oboedientiam Ecclesiae debitam, quaedam aspe- 
ritas verborum animam hominum bonae voluntatis offendit et vultum 
maternum Ecclesiae paululum occultat. 

Ecclesia est magistra. Nemo est qui de eius munere dubitet. Sed in 
quo sensu magistra sit? Ni fallor, in duplici sensu: 

Primum et essentialiter, est magistra quia officio evangelicum nun- 
tium omnibus gentibus fideliter praedicandi fungitur et per Spiritum 
Sanctum charismate indefectibilis veritatis ditatur. 

Sed secundo, ut magistra, educatrix fidei christianorum vocari debet. 
Atqui educatio non fit mere per enuntiationem veritatis quasi vi impo- 
sitae et ad quam admittendam sine mora cogantur homines. Eos sumit 
sicut sunt, ut eveniant id quod esse debent, et hoc sine labore et amore 
fieri nequit. Multi sunt hodie vero, saltem inter christianos, qui, a mo- 
dernis ideologiis decepti et lumen veritatis certae exspectantes, ad au- 
diendam Ecclesiae vocem parati sunt. Verbum authenticum Dei et Ec- 
clesiae credendum non respuunt, sed actum vere humanum efficere volunt 
et fidem profiteri cuius veritatem probaverunt et quam libere acceperunt. 
Quod non fiet, quin Ecclesia, nedum fidem imperative imponat, cum 
moderamine verborum ad fidem materne alliciat. 

Iamvero Ecclesia non est tantum magistra; est etiam mater. Sicut 
mater filios suos intime cognoscit, defectus eorum non ignorat et fidu- 
ciam eorum libenter obtinet, ita Ecclesia mater causas quae fidei ex 
parte hominum obsunt, cognoscere debet, et mediis quibus haec impe- 
dimenta tolli possunt diligenter uti. 

Quia Ecclesia mater est, filios suos diligit et eius auctoritas est si- 
gnum caritatis. Non vult nisi homines ad vitam divinam participandam 
et ad salutem aeternam consequendam trahere. Unde auctoritas Ecclesiae 
non est solum ius ad docendum, sed servitium amoris, ad exemplum 
Iesu Christi qui non venit ministrari sed ministrare. Eodem modo Ec- 
clesia fidelibus inservit, quando eis veritates et praecepta proponit, quae 
ad finem ultimum attingendum eos conducunt. 

Sine dubio, quando fideles propter lenitatem verborum et inflexum 
vocis amorem Ecclesiae intellexerint, et Ecclesiam simul magistram et 
matrem esse cognoverint, libenter doctrinam eius accipient et ad prae- 
cepta eius consequenda cum gaudio et gratitudine parati erunt. 

Nos vero, episcopi, simul doctores et pastores, qui partem aliquam 
Ecclesiae auctoritatis in manibus tenemus, eam exercere debemus eo 
modo quo Christus et Ecclesia eam exercent. Erga presbyteros et erga 
fideles, nostra auctoritas, quamvis firma, debet esse signum caritatis, 
testimonium servitii, argumentum animi devoti, ita ut, sincere et humi- 
liter, nos quoque cum Christo dicere possimus: « Non veni ministrari, 
sed ministrare ». Dixi. 

5 

Exc.mus P. D. ISAAC GHATTAS 
Episcopus Thebanus 

Venerables Peres, chers Observateurs, 

Le schema sur la constitution de Ecclesia a suscite dans mon ame 
de pasteur appartenant a PEglise d'Alexandrie les trois remarques sui- 
vantes, que j'ose vous representer. 

1 . Le schema, desireux de definir les limites de PEglise visible, 
reduit progressivement le « Corps Mystique du Christ », d'abord a 
PEglise militante, puis aux membres soumis a la juridiction de la hie- 
rarchie, puis a la seule Eglise Romaine. Cela a une saveur trop retre- 
cissante. On ne peut separer dans FEglise-Corps Mystique, le visible et 
1'invisible. On aboutirait a dire que ni la Vierge Marie, ni les saints 
n'appartiennent a l'Eglise parce qu'ils ne sont pas de 1'Eglise militante. 
1] n'y a pas de rupture dans la continuite entre 1'Eglise triomphante 
et 1'Eglise militante. Si, de par notre bapteme, nous sommes morts avec 
le Christ, nous sommes egalement ressuscites en lui. II y a donc une 
problematique fausse au depart: le Corps Mystique du Christ ne se re- 
duit pas aux dimensions de 1'Eglise militante. Je veux dire qu'on ne 
peut sans doute pas definir les limites de PEglise visible sans detruire 
le mystere de PEglise. 

2. Le schema semble oublier que durant de nombreux siecles, Pex- 
pression « Corps Mystique du Christ » a designe la Sainte Eucharistie. 
Cela indique indubitablement que la voie par laquelle s'opere notre 
union a PEglise n'est pas le seul bapteme et la soumission a la juridic- 
tion de Pierre. Nous vivons en Egypte parmi nos freres les Coptes Ortho- 
doxes qui, s'ils ne participent pas a Punite totale au Corps Mystique 

par Punion a Rome, communient pourtant au meme Pain Eucharistique 
que nous, apres avoir re?u le meme bapteme, professent sur les points 
les plus importants le meme dogme que nous. Comment peut-on les si- 
tuer — comme le fait, discretement il est vrai, le deuxieme chapitre du 
schema — sur le meme plan que les paiens: « extra Ecclesiam »? Cette 
constatation doit nous inviter a considerer le concept d'appartenance a 
PEglise, non pas sous un mode univoque, comme le fait le schema, 
mais sous un mode analogue. Nous sommes tous — croyants en Jesus- 
Christ — plus ou moins unis au Corps Mystique du Christ. 

3. La finale du premier chapitre, enfin, qui definit PEglise, objet 
de foi, comme seule Eglise Romaine, marque le dernier pas de Pesprit 
retrecissant de ce schema. Je m'explique: La tradition de nos Eglises 
d'Orient a toujours parle des Eglises: Eglise de Rome, Eglise de Cons- 
tantinople, d'Alexandrie, d'Antioche, de la Jerusalem mere. De nos 
jours, nous continuons a utiliser les memes formules: les Eglises d'Orient, 
les Eglises d J Afrique, du Japon, de la Chine, etc. Cette formulation tra- 
ditionnelle a le grand merite de tenir compte de la collegialite de la consti- 
tution de TEglise du Christ. II serait donc plus juste de dire que PEglise 
est constituee, de droit et de fait, par toutes les Eglises en union avec 
PEglise de Rome. Et meme cette formule n'embrasserait pas encore Puni- 
versalite du Corps Mystique du Christ. En soi, la formule du schema 
n'est pas fausse dogmatiquement, mais elle est retrecissante, et surtout, 
elle n'est pas traditionnelle dans le donne dogmatique. Le dogme est une 
chose sacree dont nous ne devons rien abandonner. En matiere de dogme, 
on n'a pas le droit d'etre novateur, et la devise du schema devrait etre 
« semper idem »: elle ne Pest pas. 

Cest pourquoi je propose que ce schema soit au moins profonde- 
ment remanie dans un esprit plus reellement traditionnel, en soulignant: 

1) L'unite et Pindivisibilite dans le Corps Mystique du Christ, de 
PEglise triomphante, souffrante et militante. 

2) Que la notion d'appartenance a ce Corps Mystique du Christ 
soit concue sous un mode analogue et non plus univoque. Le desir de 
definir avec precision ne doit pas faire perdre le respect pour le mystere 
de PEglise. 

3) Enfin que Paspect collegial de PEglise soit nettement marque 
dans cette constitution des Eglises unies autour du siege de Pierre. 
Beni soit son nom! 



Anirnadversiones additae: 

Marie dans VEglise d 'Alexandrie \ 

La Vierge Marie nourrit indubitablement la Theologie, la Liturgie et la devo 



378 



ACTA C0NC. VATICANI II - PERIODUS I 



tion privee de 1'Eglise d'Alexandrie. Cest pourquoi nous devons mettre en Elle 
tout notre espoir pour aboutir a la paix et 1'union avec nos freres separes. Cest 
ce que je veux essayer de developper ici. 

1. La Maternite de la Vierge Marie. II est evident que c'est sa Maternite 
divine qui constitue la Majeste de la Vierge Marie. L'Eglise d'Alexandrie a porte 
cette verite a sa pleine lumiere pour deux raisons: la premiere, qui est commune 
aux autres Eglises parce que cette verite decoule de la revelation; la seconde, qui 
lui est propre, car c'est St Cyrille qui en a maintenu 1'affirmation devant Nesto- 
rius au 5 e siecle. Et il faut noter que ce n'est pas St Cyrille en tant qu'individu, 
mais en tant que Patriarche d'Alexandrie qui est ici le defenseur de la verite, car 
il n'a fait que transmettre aux generations posterieures ce que lui-meme avait 
recu de la foi et la tradition locale. Avant lui, Origene d'Alexandrie, le premier et 
peut-etre le plus grand des theologiens, semble avoir ete le premier a employer le 
terme technique de « Theotoxos ». En outre il est prouve que la liturgie alexan- 
drine fut la premiere a proposer a la veneration de ses fideles la Maternite divine 
sous ce vocable; la priere du « Sub tuum praesidium confugimus Sancta Dei Ge- 
nitrix... » a ete retrouvee en Egypte sur un Papyrus du 3 e -4 e siecle, avec ce terme 
de la « Theotoxos ». Dans la suite le terme a ete traduit en copte « aa^choyt » 
puis en arabe « *J^J ^Jfj » e t a ainsi maintenu et repandu la foi et la devotion de 
la Maternite divine jusqu'a nos jours. 

2. Les autres privileges mariaux. Cest plus par la devotion liturgique que par 
des speculations theologiques qu'ils ont ete mis en valeur, comme ornements a la 
Maternite divine: sa Saintete parfaite, sa virginite perpetuelle, et son Assomption. 
Sa Saintete parfaite: Cest 1'exclusion absolue de tout peche des qu'il est question 
de la Vierge Marie; positivement : c'est Tattribution de toutes les vertues au point 
le plus haut. En ce qui concerne le debut de cette Saintete, sa Conception, elle est 
fetee chez nous le 9 decembre. Sa virginite perpetuelle-. Aucune ombre de doute 
ne voile sur ce point la piete des Coptes: Avant, pendant et apres la naissance de 
Jesus, Elle est toujours demeuree Vierge. Cest souvent la vision d'Ezechiel qui 
est ici prise a titre d'illustration: cette porte par laquelle le roi entre et sort, tout 
en demeurant close, c'est Marie qui, concevant et enfantant Jesus, demeure tou- 
jours intacte. L 'Assomption: Cest le couronnement des vertues de la Sainte Vierge. 
Cest encore en Egypte qu'on trouve les plus anciens documents de ce privilege 
marial. Les homelies sur la mort et 1'Assomption de la Vierge, attribuees a Theo- 
phile, Patriarche d'Alexandrie, sont vraisemblablement du 5 e siecle. Le Calendrier 
d'Oxirynque, retrouve ces dernieres annees, et etabli pour les annees 535-536, pos- 
sede deja au 21 Kihak la commemoration de la mort de la Vierge. Enfin, ce qui 
est propre a l'Eglise d'Alexandrie, c'est le temps entre la mort et 1'assomption de 
la Vierge; 204 jours separent ces deux fetes. De nos jours sa mort est celebree le 
21 de Tubah (en Janvier), et son Assomption le 16 de Misr (en Aout). 

3. La Mediation de la Vierge Marie. Parmi les autres titres attribues a la 
Vierge Marie par 1'Eglise d'Alexandrie, celui de sa Mediation entre son fils et nous, 
domine indubitablement. La raison en est claire: II est le plus utile pour les 
hommes. La tradition rapporte, que deja au temps de son exil en Egypte, passant 
de lieu en lieu, la Mere de Dieu priait son petit enfant de benir abondamment 
toutes ces contrees. De fait, l'abondance des martyrs et des moines en Egypte les 
siecles suivants, fut le fruit de ces benedictions. Une autre tradition rapporte que 
la Vierge, apres la resurrection de son Fils, le priat, de la faire retourner, elle et 

les apotres, au mont Koskam (Deir Muharraq), ou ils avaient passe leurs sept annees 
d'exil, en signe de reconnaissance et de benediction. La, elle obtint de son Fils que 
tous ceux, qui, dans Vavenir, viendraient prier avec componction dans ce lieu, 
obtiendraient la remission de leurs peches et de leurs peines. Quoiqu'il en soit 
de Phistoricite de cette tradition, il est certain que la piete et la liturgie des 
Coptes invoquent la mediation de la Vierge Marie: dans la maladie, la faim, la 
guerre, le peche, pour les inondations du Nil, les moines, les pretres, les eveques, 
le Patriarche. Par tous et partout, le secours de Marie est implore. La Mere des 
misericordes est universelle. 

4. Le culte de la Bienheureuse Vierge Marie. Cest la consequence de ce qui 
precede. Chaque jour le nom de Marie est invoque par les fideles. Dans la liturgie 
le nombre de ses fetes et commemoraisons s'eleve a environ 35. Parmi toutes ces 
fetes, c'est 1'Assomption qui domine, precedee par 15 jours de jeune. Les fideles 
vont en pelerinage au sanctuaire de TAssomption de la Vierge, en foule, de toutes 
les parties de 1'Egypte, avec une foi admirable; les musulmans eux-memes se 
joignent a nos fideles non seulement pour le pelerinage mais pour le jeune. En 
sus de cela, la liturgie copte a en particulier, son « mois de Marie » durant tout 
le mois de Kihak. La raison theologique en est profonde. Le mois de Kihak pre- 
cede de pres en effet la Nativite du Seigneur. Au moment oii Marie est si pres de 
donner son Redempteur au Monde, il est necessaire que les hommes prient et sui- 
vent la mere du Redempteur pour trouver plus surement leur Sauveur. Le mois 
tout entier est donc divise en semaines, jours et heures liturgiques, qui par leurs 
divisions font monter par la bouche des fideles, prieres, louanges, cantiques, et 
hymnes vers la Vierge Marie et en son honneur. 

5. Marie: « Mater unionis » et « Regina Pacis ». Toute 1'Egypte est divisee 
en trois groupes: Catholiques, Orthodoxes et Musulmans. Tous, pour des raisons, 
la plupart du temps religieuses, sont souvent agites et opposes par des querelles. 
Tous sont d'accord seulement sur un seul point: la reconnaissance de la dignite, 
de la mediation et 1'amour de la Vierge Marie. Cette remarque nous suggere que 
Marie soit 1'auteur principal de 1'union et de la paix. Elle est celle, qui, la pre- 
miere, a porte le Christ a 1'Egypte, et c'est elle seule qui peut maintenant le faire 
revenir dans le cceur des Egyptiens. Elle est en effet aimee de tous, qu^elle soit 
donc la Mere de Tunion « Mater unionis ». Par tous, elle est veneree, qu'elle soit 
donc pour tous, la reine de la paix. 

6 

Exc.mus P. D. ALFREDUS ANCEL 
Episcopus tit. Myrinensts, aux. Lugdunensis 

Venerabiles Patres, 

Pluries, in disceptationibus nostris, quasi oppositio facta est sive 
inter characterem iuridicum et characterem spiritualem Ecclesiae, sive 
inter aspectum potestatis et aspectum servitii auctoritatis hierarchicae, 
sive inter auctoritatem collegialem episcoporum et primatum Summi Pon- 
tificis. 

Neque sufficit dicere hanc oppositionem esse mere apparentem, sed 
eam solvere debemus. 

Solutio autem sat difficilis evadit, si in campo mere conceptuali ma- 
nemus; e contra, oppositio quasi evanescit, si magis directe ad ipsum 
Evangelium recurrimus. 

Vellem ergo de solutione harum oppositionum per recursum ad Evan- 
gelium aliqua disserere. 

A) De Ecclesia, in Evangelio quid legimus? 

1. Ex una parte, Evangelium nobis ostendit Christum verum regem 
esse, atque verum in hoc mundo condidisse regnum. Insuper potestatem, 
quam a Patre accepit, apostolis suis eorumque successoribus concessit. 

Sed ex alia parte, Evangelium characterem vere spiritualem huius 
regni clare manifestat. Regnum enim Christi non vi constituitur neque 
defenditur, sed verbo Dei; neque pecuniis innititur, sed paupertatis 
beatitudine locupletatur; neque subsidiis potentium huius mundi ful- 
citur, sed virtute Spiritus Sancti; neque divitibus aut doctis reservatur, 
sed, ut pulcherrime aiebat em.mus card. Lercaro, evangelizatione paupe- 
rum quasi signatur. 

Unde nulla est oppositio inter characterem iuridicum et characterem 
spiritualem regni Christi, sed ipsa eius organizatio iuridica subordinatur 
vitae spirituali, quam Christus omnibus in se credentibus attulit, atque 
manifestat characterem spiritualem huius regni. 

2. Quae autem a Christo dicta et facta sunt, ad amussim servare de- 
bemus. Non tantum loquor de ipsa organizatione divinitus instituta, de 
qua nulla potest esse disceptatio, sed etiam de organizatione ecclesia- 
stica, pro qua etiam valent principia quae in Evangelio leguntur. 

Quando ergo agitur de natura Ecclesiae, nullo modo debemus op- 
ponere, ut iam dicebat Pius XII, societati iuridicae communitatem amo- 
ris; sed haec debemus statuere, non tamquam exhortationem spiritua- 
lem, sed tamquam principia doctrinalia: 

d) Ecclesia debet ita ordinari, ut eius organizatio iuridica tota- 
liter subiiciatur fini quem Christus praestitit Ecclesiae suae, id est fini 
spirituali. 

b) Organizatio iuridica Ecclesiae spoliari debet ex omnibus quae 
sive fidelibus, sive infidelibus scandalum praestant, et ita renovari, ut 
clare manifestet mysterium quod repraesentat. Tunc enim vultum Christi 
mundo ostendit. 

B) Simili modo, si Evangelium attente legimus, clare videmus nullam 
esse oppositionem inter aspectum potestatis et aspectum servitii in aucto- 
ritate Christi et apostolorum, quorum successores sumus... 1 

Certe, auctoritas apostolorum summa est, sed in exercitio huius 

auctoritatis semper sese gerere debent tamquam Christi ministros et 
hominum servos. Haec autem, iterum dico, non ad spiritualitatem per- 
tinent, sed ad ipsam doctrinam de auctoritate hierarchica. 

C) Tandem, Evangelium clare nos docet Petrum non separatum a 
collegio Apostolorum exstitisse, sed in ipso apostolorum collegio pri- 
matu donatum esse. 

Quae dixi breviora sunt et certe non sunt sufficientia, sed viam ape- 
riunt ad profundiorem inquisitionem. 

Conclusio. Mihi non solum conveniens, sed omnino necessarium 
videtur, quod in recognitione textus, quae a plurimis petitur, maior pars 
studio ipsius Evangelii detur. 

Non enim frustra Sanctum Evangelium in aula Concilii sollemniter 
quotidie exponitur, neque sufficit illud tamquam librum spiritualitatis 
considerare, neque tamquam meram illustrationem thesium dogmatica- 
rum; sed, sicut vere est, tamquam doctrinae fontem debemus illud re- 
cipere. 

Non solum ergo mores cleri populique christiani, sed ipsa organi- 
zatio iuridica Ecclesiae et ipse modus praesentandi Ecclesiae doctrinam 
secundum Evangelium renovanda sunt. Dixi. 



In textu scripto tradito: 1 ut ab exc.mo de Bazelaire dictum est. 

7 

Exc.mus P. D. ALFREDUS SILVA SANTIAGO 

Archiepiscopus Conceptionis 

Em.me Praeses, em.mi ac exc.mi Patres, 

Solummodo aliquas partes meae interventionis legam, ut alii Pa- 
tres y ut desiderant, in hac ultima congregatione generali loqui possint. 1 

Maxima cum attentione ac reverentia Patres in praeteritis congrega- 
tionibus generalibus audivi contra constitutionem dogmaticam de Ecclesia 
criticam opponentes. Nonnulla, et optime quidem, ad emendationem per- 
fectionemque schematis dicta fuerunt, quae absque dubio perpendenda 
sunt a commissione theologica. Sic sincerissime censeo. 

Nihilominus schema constitutionis dogmaticae de Ecclesia in Con- 
cilio discutiendum ut nobis propositum est, in eius complexu generali ac 
particulari mihi placet, in eodem sensu quo em.mis cardd. v. g. Ruffini, 
Siri, Bacci, Browne, et aliis Patribus placuit. 

His dictis, ad aliud transire mihi liceat; ad aliud nempe ad rem 
pertinens et profunde, iuxta meam humilem sententiam. 

Saepe saepius hac in aula, praesertim die sabbato, magis quam de iu- 
ribus Ecclesiae sermonem, quasi unice, debere esse de beneficiis socia- 
libus Ecclesiae assertum fuit. Cur? Quia Concilium Oecumenicum Va- 
ticanum II est ante omnia et super omnia Concilium pastorale. 

Concilium praesens pastorale est. Certissime. Sed, ad hoc recte 
intelligendum, apprime distinguenda sunt oficium pastoris et modus 
quo officium hoc pastoris sit obeundum. 

1. Officium quidem pastoris tria ista complectitur, potissimum, ut 
ex cap. X Ioannis et ex parabola de ove perdita liquet; pastor oves gu- 
bernat, easdem docet, et si quam perdiderit, relinquit nonaginta et no- 
vem in deserto et vadit ad illam quae perierat donec eam inveniat. 

Itaque pastoris est: gubernare fideles, eos docere et, si qui misere 
aberrant, invenire ut eos ad gregem reducat; et qui de grege non sunt, 
adducere ut fiat unus grex et unus pastor. 

Cum prorsus haud pacifica sit vita gregis, necesse est ut pastor non 
modo prudens sit atque vigilans, sed vere gubernans, quod ad officium 
regendi docendique equidem pertinet. 

Unde pastoralis officii est potissimum doctrinam sanam docere et 
disciplinam fidelium in sincera Dei caritate fovere, secundum illud Do- 
mini: « Qui vos audit, me audit, qui vos spernit, me spernit ». 

2. De modo vero quo pastor officio suo fungi teneatur, ipse multiplex 
est ut a S. Gregorio Magno in regula pastorali illustratur. 

Quid porro Paulus Corinthiis scribit? Ipse qui mirabilis suarum 
ecclesiarum pastor fuit, quarum sollicitudine agebatur, nihil omnino 
Veritatis dicendae reliquit, nihil silentio contexit, immo ipse negavit se 
persuasibilibus humanae sapientiae verbis usum fuisse, sed Christum 
praedicasse et hunc crucifixum, Iudaeis quidem scandalum, gentibus au- 
tem stultitiam. 

Quam ob rem oecumenica pastoralisque ratio spiritualem habitum 
mentis insinuat: ut pastor virtutibus emineat; ut forma factus gregis, 
cum illis gaudeat si gaudeant, fleat si flent, semperque veritati, iustitiae, 
et caritati ita cohaereat ut pro ovibus mori, sicut Christus, paratus 
omnino sit. 

Pastoralis ergo et oecumenica ratio non est illa tantummodo quae 
in schematum textu describitur, sed potius quae in vita pastorum exem- 
plo illustratur. Haec una quippe pastoralis ratio fideles et infideles, adiu- 
vante Dei gratia, attrahere probatur. 

3. Unde concludo. Numquam, ut hodie, gravis et urgens necessitas 
apparet ut doctrina catholica fidei et morum sub omnibus eius aspecti- 

bus essentialibus et fundamentalibus, praesertim dogmatibus, praecise, ac 
firmiter exponatur. Etiamque modo positivo per nitidam affirmationem 
principiorum ac normarum huius doctrinae et quoque, maxima quidem 
cum caritate et vera quidem prudentia, non solummodo naturali sed 2 
supernaturali, errores damnando, si opus fuerit. 

Ita, modo vero obiectivo, sine ambiguitate. et absque subiectivismo 
doctrina Ecclesiae effulget, id est 3 verba nempe Verbi Dei: « Ego sum 
lux mundi ». 

Ita omnia Concilia fecerunt, Tridentinum praesertim et Vaticanum I. 
Nostris in temporibus a fortiori, nam crisis hodierna non est tantum- 
modo crisis politica, oeconomica aut socialis, nec pure culturalis, ideo- 
logica et metaphysica. Fundamentaliter est crisis religiosa, ut apparet, 
exempli gratia, in ipsis mediis communicationis socialis singillatim con- 
sideratis, de quibus sermo fuit hac in aula conciliari, et proh dolor! in 
ipsa actuali iuventute universitatum, ubi in unaquaque natione ac ubique 
terrarum praecipui duces societatis efformantur. 

Urget ergo ut, hoc in Concilio, doctrina fidei et morum eiusdemque 
necessitas ad salutem sub luce et calore nitide exponatur, ut in schemate 
constitutionis dogmaticae de Ecclesia fit, in servitium totius Corporis 
Mystici Christi, et ita Ecclesia vere et absque haesitatione apparebit co- 
ram omnibus uti realiter est: Mater et Magistra. 

Modus vel methodus 4 hic procedendi nullo pacto obstaculum seu 
difficultas esset, ut actio pastoralis Ecclesiae, ut apparet in schematibus 
constitutionum et decretorum Concilii, plene ostendatur; e contra ita 
eiusdem origo divina omnibus magis effulget. 

Sic, vota Ss.mi Domini nostri Papae Ioannis XXIII, feliciter regnan- 
tis, in Motu Proprio Appropinquante Concilio proposita adimplerentur, 
scilicet: 

« Tria profecto munera spectant ad episcopos, apostolorum succes- 
sores, hoc in Concilio, nempe, docendi, sanctificandi et regendi, ad quae 
rite exsequenda, Christus Iesus se ipsis affuturum usque ad saeculorum 
consummationem benigne promisit. 

« Instituendi vero homines sunt de iis quae ad rectam fidem et ad 
castos mores attinent; atque magis magisque recolere oportet, quae sit 
intima Ecclesiae natura, quaenam eius munera et fines et officia. 5 

« Etenim, quo magis radians Ecclesiae matris vultus innotescit, eo 
impensiore amore homines illam diligunt, procliviore animo ipsius salu- 
tis instrumenta adhibent ac disciplinam observant ». Dixi. 



In textu scripto tradito: 1 deest. 
5 deest. 



2 deest. 3 deest. 4 deest. 

Secretarius generalis: Laetissimum nuntium communico omnibus 
Patribus. Sanctissimus Dominus ipse in hanc aulam adveniet, hora me- 
ridiana [plausus], ut recitet Angelus et alloquatur Patres. [Patres ite- 
rum plaudunt]. 

Nunc communico exitus suffragationis peractae: 



Praesentes votantes 2.118 

Dixerunt placet 1.922 

non placet 11 

placet iuxta modum 180 

Vota nulla . . . 5 



Itaque cap. I cum prooemio ab amplissimo coetu approbatum est. 
[Plausus]. Cum approbatus sit textus, non est necesse ut mittantur 
modi. 

Velint Patres ad sua loca redire tempore opportuno, ut Beatissimum 
Dominum excipiant. 

8 

Exc.mus P. D. EUGENIUS D'SOUZA 

Archiepiscopus Nagpurensis 

Venerabiles Patres } 

In re tam magni momenti cuius consequentiae totum mundum afficere 
possunt, mihi necessarium videtur ut etiam vox e Missionibus a Patri- 
bus audiatur. 

Iterum ac iterum schema perlegens, quaerebam: quid revera fuit 
obiectum auctorum huius schematis? Pro quibusnam intenditur? Evi- 
denter non voluerunt conficere documentum quod ut pretiosam marga- 
ritam recondi volunt. Nonne enim Christus vult ut thesaurum nostrum 
cum aliis communicemus? Nonne intendi debet ut pars « boni nuntii », 
quem ubique praedicare et proclamare debemus ut invitationem ad 
omnes homines ad salutem in Ecclesia quaerendam? 

Quod si ita sit, cur res tam iuridice et scholari modo proponitur? 

Omnino non sufficit doctrinam Ecclesiae esse in seipsa pulcherri- 
mam et sublimem. In propositione alicuius doctrinae, ut est doctrina 
de Ecclesia, oportet ut concrete agamus, modo intelligibili non tantum 
pro theologis, sed pro omnibus fidelibus, pro omnibus christianis, immo 
et pro iis qui « foris » sunt. Non agitur enim de novis doctrinis propo- 
nendis sed de doctrina in Ecclesia firma toti mundo exponenda, ut omnes 

clare videre possint quid revera sit Ecclesia, quid eius finis, natura, opus, 
responsabilitas. 

Aliquis ex Patribus Concilii recenter quaerebat cur, dum schemata 
conscribuntur, semper illos « qui foris sunt » coram oculis habere de- 
beamus. Sed nonne Ecclesia illis visibilis fieri debet ut lumen in vertice 
montium? Utinam semel nosmetipsos videre possemus modo quo appa- 
remus illis qui « foris sunt »! Fere omnibus illorum Ecclesia apparet ut 
societas autocratica et rigida, non uti mater quae revera est. An ex sche- 
mate benignitas matris nostrae Ecclesiae illis lucescens apparere potest? 
Nonne modo iuridico quo Ecclesia eis proponitur potius confirmentur 
in sua falsa opinione circa veram naturam Ecclesiae? Tali modo loqui 
et agere debemus ut omnino appareat Ecclesiam magistram etiam esse 
matrem benignam, pro qua plus valet « caritas quam potestas », et quae 
materno modo filios adiuvare cupit. 

Error quidem per se non habet iura propria, sed ex hoc non sequi- 
tur errantes tali modo damnandos et proscribendos esse perinde ac si 
ipsa porta salutis pro eis claudatur. Num talis impressio removeri poterit 
per ea quae hic illic in schemate dicuntur, imprimis in capite de mem- 
bris Ecclesiae? 

Distinctiones iuridicas et rigidas pervolvens, uti in hoc capite pro- 
ponuntur, nonne apparet divisio quasi irreparabilis in Ecclesia, in Cor- 
pore Mystico Christi? Esto hanc doctrinam non esse omnino claram 
et adhuc inter eminentes theologos disputatam. Sed tunc ad quid haec 
obscura proponere volumus? Quodsi doctrina includenda esse videatur, 
suaviter et clare elucidetur et quidem hoc modo ut Ecclesiae elucescat 
caritas potius quam potestas. 

In diversis articulis schematis nimis partialiter tractatur auctoritas 
et potestas in Ecclesia, ita ut via aperiatur et praeparetur multis diffi- 
cultatibus et dubiis. Oportet ut, ubicumque agitur de auctoritate et po- 
testate in Ecclesia, clare et sine ambiguitate loquamur, potestati tum 
Summi Pontificis tum episcoporum locum suum tribuentes. Pro opere 
missionali maximi momenti erit, ut mihi videtur, modus quo Concilium 
nostrum solvet hanc quaestionem de statu et potestate episcoporum in 
Ecclesia, in hoc schemate propositam. 

Praecipuus fons omnium difficultatum nostrarum est falsa notio et 
nimis restricta visio Ecclesiae uti nunc in realitate existit et vivit. Proh 
dolor!, sunt qui adhuc ratiocinantur quasi essemus in saeculo decimo quin- 
to vel sexto. Timorosi, censere videntur Ecclesiam etiam hodie mundo 
proponendam esse tamquam arcem inexpugnabilem ad hostes repellen- 
dos. Sed quaero: ubinam gentium sunt hodie hostes? Nos omnes sumus 
fratres, et circa nos in orbe universo videmus tantum animas immor- 

tales ad salutem et sanctificationem in Christo attrahendas. Cur propo- 
neremus Ecclesiam perinde ac si esset corpus quoddam rigidum, impri- 
mis iuridicum? Ecclesiam nostram exhibere possumus et debemus ut 
vivum organismum variarum communitatum fidelium, vita vigorosa pul- 
santem, in toto orbe diffusam. Varii sunt populi, variae sunt eorum cul- 
turae. Si haec ad Ecclesiam attrahere volumus, omnino requiritur ut 
potestas episcopis variarum regionum agnoscatur. Non agitur de minuenda 
potestate Summi Pontificis. E contra, quo magis relinquatur episcopis 
per orbem dispersis potestas, facili et apto modo bona et pulchra popu- 
lorum sibi commissorum carissima in thesaurum Ecclesiae adunandi, eo 
magis elucescet sollicitudo capitis corporis episcoporum. Successus cor- 
poris nostri est successus capitis nostri! 

Propter illas datas rationes, venerabiles Patres, censeo magnam par- 
tem schematis revisioni fundamentali subiici debere. Dolendum est in 
pluribus commissionibus magni momenti, deesse repraesentationem adae- 
quatam e missionibus. Igitur 1 insistenter rogo, ut in illa revisione fa- 
cienda, et imprimis in praeparatione ipsa schematum, 2 vox missionum 
non remaneat vox clamans in deserto. Dixi. 



In textu scripto tradito: 1 Atque. 2 deest. 

9 

Exc.mus P. D. HERMANNUS VOLK 

Episcopus Moguntinus 

Em,me Vraeses, dilecti Patres Conciliares, venerabiles Observatores, 

Proponere doctrinam de Ecclesia propterea est sat difficile, quod rea- 
litas Ecclesiae complectitur diversa elementa nec minus mysterium est 
quam salus supernaturalis ipsa. Qua de causa, rev.mi Patres, non mirari 
debemus, quod haec doctrina nobis parat magnum laborem... 1 

Concilii doctrina de Ecclesia omnia complecti debet, quae pertinent 
ad plenitudinem Ecclesiae. Quod quidem non vult dicere illa omnia 
debere iam nunc definitivo modo pronuntiari. Debet autem doctrina, 
quam de Ecclesia proposituri sumus, spatium relinquere omnibus quae 
a nobis de Ecclesia dicenda sunt, vel quae a posterioribus temporibus 
fortasse melius dici poterunt. Vivam et vere evangelicam doctrinam de 
Ecclesia exspectant a nobis fideles nostri, christiani separati, et aliquo- 
modo mundus. 



CONGREGATIO GENERALIS XXXVI 



387 



Ut huic fini inserviatur, iam ipsum fundamentum biblicum, quo de- 
scriptio naturae Ecclesiae nititur, maiorem habere debet latitudinem. 
Schema propositum enumerat quidem varias figuras, quibus Sacra Scrip- 
tura de Ecclesia loquitur. Tamen sola figura corporis Christi utitur ad 
describenda vel potius deducenda ea quae de Ecclesia dicenda sint. Haec 
autem imago corporis, etsi multum valet nec ullo modo negligi debet, 
non omnia elementa essentialia Ecclesiae aeque bene ostendit, sed ope 
aliarum figurarum suppleri debet. Ecclesiam Christo intime coniunctam 
esse ostendit quidem bene imago corporis Christi; eam simul a Christo 
distingui eique confrontari melius ostenditur imaginibus sponsae et po- 
puli Dei. Ecclesiam Novi Testamenti esse Ecclesiae Veteris Testamenti 
consummationem ostenditur figura populi Dei. Qua figura populi Dei 
etiam melius elucet in Ecclesia laicis et hierarchis multa esse communia: 
omnes sunt fideles, omnes sunt per Christi gratiam salvati, etc. Statim 
ab initio, ni fallor, hae omnes figurae, quibus Sacra Scriptura de Eccle- 
sia loquens utitur, adhiberi necessarium est. Secus enim, fundamentum 
expositionis nimis angustum ponitur, quo postea alia elementa aeque es- 
sentialia superstrui nimis artificiosum videri debet, nisi omnino oblivi- 
scantur. 

Attendi insuper debet Ecclesiam non solummodo esse Ecclesiam hie- 
rarchicam seu institutionale medium salutis, sed etiam fructum salutis, 
scilicet communitatem redemptorum in gratia Christi. Et sub hoc aspectu, 
Ecclesia habet intimum connexum cum regno Dei, in quantum permanet 
etiam post consummationem saeculi. Simul cum Ecclesia, quatenus est 
sacramentum, prae oculis habeatur oportet Ecclesia, quatenus in ea 
latet res sacramenti. Sacra Scriptura rationem membri Ecclesiae petit 
etiam a gratia sanctificante. Uterque aspectus, medium simul et fructus 
salutis, attendi debet, si sermo est de Ecclesia eiusque membris. 

Fortasse sint inter vos, Fratres carissimi, qui desiderant maiorem 
simplicitatem, si duabus vel tribus propositionibus describitur, quod 
una tantum est res. Tamen talis labor non est superfluus, nec simplicitas 
false concipi debet. Ipsa Sacra Scriptura est, quae nobis exemplum dat. 
In mysteriis fidei simplicitas et claritas non inde resultat, quod omittun- 
tur quaedam elementa. Per longum in his rebus solum totum est vere 
simplex. Etiam alibi in doctrina fidei invenitur necessitas, unam rem 
pluribus enuntiationibus proponere, quarum una dicit quae altera omit- 
tit. Omnia, quae modo analogiae — entis vel fidei — dicenda et cogi- 
tanda sunt, eo ipso duplicem phrasim postulant, ut una veritas recte 
exprimatur. E. g. describitur gratia imagine vitis et amicitiae et filiatio- 
nis. Quam periculosum esset gratiae essentiam et proprietates ex sola ima- 
gine vitis explicare! Diversis enuntiationibus Sacra Scriptura utitur 

ad describendum regnum Dei. Iam in describendo ipso Christo eiusque 
humanitate simile valet. Sermo, exempli gratia, de unctione Christi con- 
tinet fundamentum et pro elementis iuridicis Ecclesiae (quatenus par- 
ticipat missionem Christi regis, magistri, pastoris), sed simul etiam pro 
mysterio pneumatico Ecclesiae participantis sanctificationem ipsius Chri- 
sti hominis. Utrumque elementum ergo simul continetur, tamen variis 
enuntiationibus explicandum erit. Inde debet descriptio Ecclesiae non 
una tantum figura biblica niti, sed omnibus, vel saltem iis, quae prae- 
bent nova elementa necessaria. 

Etiam sub aliis respectibus modus loquendi schematis nostri valde 
differt a modo loquendi Sacrae Scripturae... 2 Cur verbum « ministerium », 
quo Sacra Scriptura munus hierarchicum denominat, tam raro adhibetur, 
sed sermo est de munere regis et de gubernio? Cur in una pagina (scilicet 
in pag. 60, lin. 22 usque ad lin. 21 sequentis paginae) undecies invenitur 
verbum « subditi », vinculum fraternitatis autem, quod etiam inter eccle- 
siasticam auctoritatem et fideles obtinet, non aequaliter memoratur? 

Etsi schema continet multa bona, tamen non satis sapit Evangelium 
pro fidelibus catholicis, pro a nobis separatis et pro universo miindo. 
Doctrina autem dogmatica ipsa de Ecclesia proponi potest et debet a 
Concilio tamquam evangelium, id est euanggelion, et sic est ut dogma- 
tica doctrina in se sit vere pastoralis. Virtutem salutarem quam doctrina 
ex seipsa non habet, neque exercitium pastorale addere potest. Prop- 
terea utrumque separari non debet. Simul talis evangelica doctrina in- 
serviet indigentiis oecumenicis. Tales enim non adimplentur concessio- 
nibus, nequaquam, sed eo, quod fides quam Ecclesia de seipsa profitetur, 
tam dives ostenditur quam apparet in Sacra Scriptura pronuntiante 
ipsam Ecclesiam ut partem essentialem operis salutaris Dei. 

Haeresi, partem tantum veritatis revelatae retinenti opponere al- 
teram partem sufficere non potest. Solummodo totum demonstrare po- 
test partem esse partem. Officium ergo nobilissimum, etiamsi non sem- 
per facillimum, theologiae catholicae est, de aliqua re fidei in ipsa doc- 
trina semper totam rem saltem in principiis proponere. 

Quibus de causis videtur mihi, totum schema denuo profunde elabo- 
randum esse, quia non sufficit partes corrigere ad conceptionem catholi- 
cam Ecclesiae integre exponendam. Dixi. 



In textu scripto tradito: 1 nec schema nobis propositum omnia desideria 
adimplet. 2 Cur statim ab initio Ecclesia nominatur « militans »? 

10 

Rev.mus P. D. CHRISTOPHORUS BUTLER 

Praeses Congregationis Anglicae O.S.B. 

Venerabiles Patres, 

Omnino assentior sententiae rev.mi ep. aux. Barcinonensis, nuper 
expressae, iuxta quam Concilium debeat in rebus doctrinalibus 1 summa 
uti cautela. Nemo negaret 2 quod definire aliquod dogma esset res gravis- 
sima; et spero nos nullum dogma definituros esse. Sed etiam concilia- 
riter 3 novis modis exprimere quod iam communiter docetur, est satis 4 
grave; quippe quia valde difficile, ne dicam impossibile, evenit postmo- 
dum theologis aut ipsi magisterio se extricare... 5 locutionibus, etiam 
non infallibilibus, supremi magisterii. Hinc concludo Concilium, etiamsi 
non definit sed solum declarat aut damnat, magnam responsabilitatem 
assumpturum esse* 

Iam quae est causa cur adversum hoc schema, tam sedulo a peritis- 
simis viris praeparatum, usque adhuc tot et tantae obiectiones susciten- 
tur, ita ut aliqui, non leves homines, suaserint ut penitus, vel funditus, 
recognoscatur, si non — quod ego ipse pro mea quantulacumque parte 
proponere vellem — ut materia de Ecclesia in novum quoddam schema 
fundatur? Qui talia sentiunt sunt plerumque sana mente, sana ortho- 
doxia. Quis ex eis negaret Ecclesiam a Christo fundatam esse unicam 
sacramentorum communionem, et ideo institutionem iuridicam? Quis ex 
eis negaret Ecclesias in communione cum Vicario Christi, successore Pe- 
tri/ esse illam Ecclesiam a Christo fundatam? Sed, opinor* efformatur 
hodie visio Ecclesiae omnino quidem 9 consentiens his veritatibus et 
ipsas continens, 10 sed latior, forsan pulchrior; theologia de Ecclesia ali- 
quo modo renascitur. 

Equidem assentior alteri sententiae rev.mi aux. Barcinonensis, quod 
nos debeamus evitare in Concilio quaestiones disputatas, in hoc sequen- 
tes prudentiam Concilii Tridentini. Sed quis non videt, sicut dixit exc.mus 
arch. Durbanianus, hodie in theologia fieri maximam fermentationem 
idearum, quae se extendit ad prope omnes partes theologiae speculati- 
vae? Haec fermentatio nonne est opus Sancti Spiritus? Est quidem si- 
gnum vitae et vitalitatis Ecclesiae. Criterium vitae est adaptatio ad 
circumstantias. Cum autem circumstantiae sunt effectus divinae Provi- 
dentiae, talis Ecclesiae adaptatio est responsum verbo Dei in circumstan- 
tiis et latenti et patenti. 

Humanum genus hodie in eo est ut gressum novum faciat, gressum 
qualis nunquam in recentioribus saeculis factus est. Est progressus in 
novam visionem mundi historicam. Talis visio, quis neget, est omnino 
conveniens religioni incarnationis historicae Verbi Dei in mundo tem- 
porali. Sed est aliquid novi in vita intellectuali hominum. Hinc ista 
fermentatio... 12 

Sive igitur de Ecclesia agitur, sive de aliis materiis theologicis, opi- 
nionem meam vellem humiliter 13 commendare, vobis, Patres, quod opus 
nostrum doctrinale in his duobus punctis fere maxime consistere deberet: 

a) In aflirmatione sollemni nos omnibus doctrinis definitis, nec- 
non toti traditioni divinae ab Ecclesia praedicatae, toto animo adhaerere 
et omnes vocare ad similem fidelem adhaesionem. 

b) In laeta, spero 1 * et generosa salutatione hodiernae renascen- 
tiae theologicae in genere et iuxta modum 16 una cum affectuosa admoni^ 
tione ad theologos directa, ne limites divinae traditionis praetergre- 
diantur. 

Et si dicitur 16 quod nullum Concilium Oecumenicum hoc modo se 
gesserit, respondendum censeo nullum praevium Concilium se in nostra 
situatione invenisse. 

\Jnum adderem. Est aliquid positivum quod mundo toto debemus 
dicere. 17 Mundus oculos suos ad hoc Concilium instanter 18 convertit, 
exspectans quid dicturi sumus. Et quid aliud possumus dicere, 19 nisi quod 
mundi necessitates et anxietates et compertas habemus et profunde eis 
compatimur; sed quod habemus, non ex nobis sed ex Deo creatore et 
amatore, bonum nuntium salutis divinae in Christo Iesu, humili, miti, 
amantissimo redemptore; quod Ecclesia laetanter quidem accipit omnem 
veritatem, sive antiquam sive novam, et omnem bonum progressum in 
rebus humanis salutat; sed quod missio doctrinalis Ecclesiae non est 
nisi bonum nuntium Dei proclamare et docere, cum omnibus veritatibus 
quas sive actu, sive potentia continet, et simul cum veritatibus necessario 
coniunctis. 

Ut planius dicam, et in conclusione, 20 quod sentio, occasionem ha- 
bere mihi quidem videmur, venerabiles Patres — et arripere eam debe- 
mus — exhibendi oculis totius prope mundi in nos intentis ndvam visio- 
nem immutabilis Christi, salutaris luminis et dilectionis divinae, in 
vultu et voce Ecclesiae, humilis ancillae Domini, amantissimae hominum 
ministrae. Dixi. 



In textu scripto tradiio: 1 doctrinae. 2 neget. 3 deest. 4 deest. 
5 a. 6 assumere. Non debemus tentare Deum. 7 hanc catholicam romanam- 
Ecclesiam. 8 deest. 9 deest. 10 deest. 11 non lacrymae theolo- 

gicae, sed. 12 Et hinc evenit quod prope omnes partes theologiae, non exclusa 
theologia de Ecclesia ipsa, multis quaestionibus disputatis hodie implicantur. 
13 deest. 14 deest. 15 deest. 16 Si autem dicatur. 17 Sunt qui- 
dem multa extra campum doctrinalem quae utiliter vel facimus vel facere possi- 
mus. Sed forsan unum alterum perutile omittere non debemus. 18 deest. 

19 possumus mundo dicere? Quid aliud. 20 deest. 

Praeses: Nunc Sacrosanctum Evangelium reponatur et coetus su- 
spendatur ad Summum Pontificem exspectandum et laetanter excipiendum. 
Secretarius generalis: Velint Patres omnes ad sua loca redire! 

Post intervallum, Summus Pontifex in aulam ingressus est, dum 
Patres stantes plaudunt. 

Summus Pontifex recitavit preces: Angelus Domini..., Gloria Pa- 
tri... (ter), Angele Dei..., Requiem aeternam... Deinde Patres allocu- 
tus est. 

SUMMI PONTIFICIS ALLOCUTIO 

Venerabiles Fratres, 

Singulari prorsus laetitia afficimur quod, sub exitum primae ses- 
sionis Concilii Oecumenici Vaticani II, licet Nobis hodie salutare vos 
in hac Petriana Basilica congregatos. 

Etenim modo recitata marialis precatio Angelus Domini, quae No- 
bis suavissima est, vestras congregationes generales conclusit, quibus 
quidem, horum duorum mensium spatio, opus molis sane amplissimae 
est demandatum. 

Perplacet nunc palam asseverare, Nos toto hoc temporis decursu vo- 
biscum coniunctissimos fuisse; precibus in primis, quas fidentes ad om- 
nipotentem Deum, bonorum omnium largitorem, pro vobis effudimus; 
deinde sedula animi attentione, qua collatam a vobis operam suavi cum 
gaudio prosecuti sumus. 

Quare hodiernam oblatam occasionem libenter nanciscimur, ut vo- 
bis omnibus gratam profiteamur voluntatem Nostram. Per vos, enim, qui 
sive dirigendo sive scribendo sive loquendo sive consilia dando, praecla- 
rum in modum pastorales sollicitudines vestras ostendistis, a Nobis 
vox catholicorum omnium quodammodo audita est, qui undique terra- 
rum hoc tempore ad vestros coetus tanta spe atque exspectatione oculos 
converterunt. 

Praeterea meritae vestrae laudi etiam tribuimus, quod in vestris coe- 
tibus caritas in veritate profecto principem obtinuit locum; idque causa 
est cur Deo plurimas gratias persolvamus. 

Congruens rei videtur gratulari de spectaculo, quod amplissimo hoc 
consessu Ecclesia una, sancta, catholica, et apostolica orbi terrarum 
praebuit. 

A die undecimo mensis octobris, quo sacrorum Antistites catholici 
nominis Nobiscum sollemni pompa processerunt, suae dignitatis insi- 
gnibus exornati, usque ad crastinum ritum, conspiciendam se praestitit 
Ecclesia docens, quae, singularibus hisce in rerum adiunctis congregata, 
incepit incumbere in studia, ac formulas ad fidem et mores quod spectat 
concipere, ad eum finem assequendum, propter quem Oecumenicum 
Concilium coactum est. 

Quid autem dicendum de spectaculo, quod elapsa feria quarta con- 
tigit? Penitus commoto animo oculi Nostri complexi sunt perinsigne 
agmen vestrum, quod in Petriano foro flammae instar elucebat. Occur- 
sus fuit pius atque festivus, qui adstantibus christifidelibus praeclarum 
religionis exemplum comparavit. 

Fulgenti illo coetu Patrem vidistis cum filiis suis; vosque omnes in 
episcopatu fratres cum Ipso congregati estis coram beatorum Caelitum 
aula, ut cum Ipso ingeminaretis preces, Ipsi animorum vestrorum vota et 
omina significaretis; qua data occasione gratiarum hymnum Christo Iesu 
eiusque suavissimae Matri una simul commoto animo fudimus. 

Qua de vestrae caritatis significatione liceat Nobis animum perquam 
gratum iterum iterumque vobis profiteri. 

Suaviter commoto animi affectu nunc crastinam diem praestolamur, 
qua, apud fulgens Apostolorum Principis sepulcrum, vos, peractis huius 
sessionis laboribus, ad vestras profecturos sedes consalutabimus. In 
qua sollemni caerimonia, ad quam christianorum hominum universitas 
mentem attento studio iam convertit, impensa filiorum pietate Immacu- 
latam Virginem, Matrem Dei et nostram, venerabimur, ut, benigna 
praestita ope, nobis provida continenter adsit: illa cum Sanctis Caeli- 
tibus adiuvante, ministerio nostro omni cum honore et fructu fungi 
pergemus, quod nil aliud spectat, nil antiquius habet, quam ut Christi 
Evangelium a nostri temporis hominibus magis magisque cognoscatur, in 
rem libenter deducatur, atque in omnes civilis cultus provinciam securo 
gressu pervadat. 

In unum fuit Concilii indicendi consilium, id magna cum exspecta- 
tione et fiducia nos omnes cupimus, quotquot in Ecclesia Sancta pasto- 
ris partes gerimus. 

Venerabiles Fratres, 

Haec sunt omina et vota, quae ex imo pectore coram vobis hodie 
fundere tantopere exoptavimus, ut illo iterum iterumque frueremur gau- 

dio, quod sacri Psaltae vocibus praedicatur: « Ecce quam bonum et 
quam iucundum habitare fratres in unum! » (Ps. 132, 1). 

Precibus a pluribus Episcopis porrectis libenter annuentes, suetas 
indulgentias apostolicas annectimus obiectis pietatis seu Rosariis, sacris 
numismatibus, quae Patres Conciliares secum heic deferunt, vel domum 
suam deferent. 

Dum ergo paterno animo laetamur, quod crastina die vos denuo 
videbimus, supernae benevolentiae munera vobis praesentissima invo- 
cantes, apostolicam benedictionem vobis peramanter dilargimur. 



Patres Summo Pontifici plauserunt. Deinde Summus Pontifex illis 
apostolicam benedictionem impertivit, et ex aula discessit, Patribus 
iterum plaudentibus. 



ANIMADVERSIONES SCRIPTO EXHIBITAE 

QUOAD SCHEMA De ECCLESIA 



ANIMADVERSIONES SCRIPTO EXHIBITAE 

QUOAD SCHEMA De ECCLESIA * 



1 

Em.mus P. D. PETRUS card. TATSUO DOI 
Archiepiscopus Tokiensis 

Desiderata pro schemate de Ecclesia proposita a Petro T. card. Doi, arch. To- 
kiensi; Paulo A. Yamaguchi, arch. Nagasakiensi; Dominico S. Fukahori, 
ep. Fukuokaensi; Paulo Y. Furuya, ep. Kyotoensi; Luca K. Arai, ep. 
Yokohamaensi; Benedicto T. Tomizawa, ep. Sapporoensi; Petro A. Ko- 
bayashi, ep. Sendaiensi; Dominico Y. Noguchi, ep. Hiroshimaensi; Petro 
S. Hirata, ep. Oitaensi; Iohanne S. Ito, ep. Niigataensi. 

Desideratur nova redactio schematis de Ecclesia, quae melius respondeat 
normis a Summo Pontifice in sermone diei 11 octobris 1962 datis et votis 
multorum Patrum in Concilio expressis. Pro hac nova redactione sequentia 
proponuntur: 

In introductione, Concilium statuat suam intentionem tractandi de Ec- 
clesia, ut haec in nostra aetate ab universis recte agnoscatur suumque opus 
beneficum pro genere humano iuvante Deo efficaciter explere valeat. Osten- 
datur hanc tractationem habere indolem praecipue pastoralem et Concilium 
per eam non velle imponere novas definitiones dogmaticas. 

I. De natura Ecclesiae. (Omittatur terminus « militantis »: nam ab aca- 
tholicis male sumitur, v. g. Buddhistis, qui accusant Ecclesiam catholicam 
intolerantiae). 

Exordium sumatur a consilio divino salvationis generis humani per Chri- 
stum, Filium Dei Incarnatum, ut totum genus humanum, a peccato liberatum, 
cum Deo supernaturaliter uniatur et populus Dei sanctus constituatur. Osten- 
datur ergo Christum instituisse Ecclesiam, ut in ipsa omnes homines Evange- 
lium credentes in unum populum Dei congregentur et donorum salutis parti- 
cipes fiant: Ecclesiamque esse sacramentum fundamentale a Christo institu- 
tum eiusque missionem se extendere ad omnes gentes et usque ad consum- 
mationem saeculi. 

Bene et adaequate exponantur imagines seu figurae sub quibus Ecclesia 
in S. Scriptura exhibetur ut: 



* Huiusmodi textus lecti non sunt quia Patres vel, scripto exhibito, loqui 
non petierunt, vel iuri loquendi renuntiaverunt, vel disceptatio propter finem 
primae Concilii periodi clausa est. Cf. p. 366. 

Figura populi Dei {Tit. 2, 14; 1 Petr. 2, 9-10; Apoc. 1, 5-6), qua con- 
nexio V. T. cum N. T. indicatur et vera dignitas omnium christianorum il- 
lustratur; 

Figura Corporis Christi {Io. 15, 5 seq.; Rom. 6, 3 seq.; 12, 4 seq.; 1 Cor. 
10, 17; 12, 12 seq., Eph. 1, 10, 23; 4, 10 seq.; Col. 1, 18 seq.; 2, 19), qua 
unio intima, supernaturalis, omnium baptizatorum cum Christo Capite et eorum 
mutua coniunctio exhibentur; 

Figura Sponsae Christi {Eph. 5, 22 seq.; Gal. 4, 22 seq.; Apoc. 22, 17), 
qua relatio amoris personalis inter Christum et Ecclesiam ostenditur; prae- 
terea figurae domus et templi Dei {Mat. 16, 18; 1 Cor. 3, 16 seq.; 2 Cor. 
6, 16; 1 Tim. 3, 15; 1 Petr. 2, 5 seq.), columnae veritatis (1 Tim. 3, 15), 
gregis et ofz/z.y (lo. 10, 16; 21, 15 seq.; Act. 20, 28; 1 P^r. 5, 2 seq.). 

Hae imagines seinvicem complent ideoque simul considerandae sunt, ne- 
que obliviscendum est agi de imaginihus seu figuris biblicis et non de defini- 
tionibus stricte dictis scientificis. Hic deficere videtur schema commissionis 
praeparatoriae, cum solum agat de Ecclesia ut corpore et hoc corpus primarie 
sub conceptu logico alicuius organismi visibilis intelligat (pag. 10, 36 seq.). 

Doctrina S. Scripturae adaequate exponatur, ita ut et catholici eam recte 
intelligant et christiani acatholici, bene dispositi, eam agnoscere valeant, quod 
ultimum desiderandum est ad finem oecumenicum Concilii, a Summo Pon- 
tifice indicatum, obtinendum. 

Simul ostendatur breviter, sobrie et exacte ex S. Scriptura Ecclesiam in- 
stitutam esse a Christo ut societatem visihilem et hierarchicam sub auctori- 
tate Petri et ceterorum apostolorum eamque permansuram esse usque ad finem 
mundi unam, sanctam, catholicam et apostolicam sub regimine Romani Pon- 
tificis et episcoporum cum eo unitorum. 

II. De necessitate Ecclesiae ad salutem. Ex ipsa natura Ecclesiae elucet 
eius necessitas ad salutem. Quae apte illustrari potest verbis S. Scripturae 
de necessitate Baptismi, qui est ianua ad Ecclesiam {Marc. 16, 16; Io. 3, 5; 
Act. 2, 41) pariterque testimoniis traditionis firmiter asserentis quod « extra 
Ecclesiam non est salus » (Cyprian., ep. ad lubaianum). 

Omnes homines ergo ad Ecclesiam pertinere debent ut salventur etsi 
de facto non omnes, qui salvantur, eodem modo ad eam pertineant. 

Difficilis quidem est adaequata et exacta classificatio relate ad varios 
modos vel gradus pertinendi ad Ecclesiam. Si vero talis expositio facienda 
sit, fiat sequenti modo: 

Sensu pleno et perfecto ad Ecclesiam pertinent catholici qui veram et 
integram fidem profitentur mediisque salutis Ecclesiae utuntur eiusque aucto- 
ritati legitimae subiecti sunt: ita ut triplici vinculo fidei, sacramentorum et 
regiminis cum ea coniuncti sint. 

Latiori modo et minus perfecte ad Ecclesiam pertinent baptizati acatho- 
lici bonae fidei, qui vinculis fidei christianae (etsi inculpabiliter non integrae) 
et sacramentorum (aut omnium, ut orientales, aut saltem baptismi) cum ea 
coniunguntur. 

Certo demum modo ad Ecclesiam pertinent etiam homines non baptizati 
illi, qui voto vel explicito vel implicito ad eam referuntur. 

Declaretur hic etiam desiderium Matris Ecelesiae imprimis ut omnes, 
qui christiano nomine gloriantur, cum ipsa perfeete uniantur (cf . lo. 17, 20 s.). 
Deinde asseratur sincerus animus apostolicus Ecclesiae erga homines non-chri- 
stianos, annuntiandi nempe ipsis « Evangelium gratiae Dei » (Act. 20, 24) 
et inserviendi voluntati Dei salvificae erga eos (cf. Tim. 2, 4). 

Evitetur terminus « membrum Ecclesiae », cum de eo disputent theologi 
et ipse sub diversis aspectibus considerari possit. 

Neque ponantur baptizati acatholici in eodem gradu cum non-christianis, 
qui voto mere implicito ad Ecclesiam referuntur (ut fieri videtur in sche- 
mate pag. 15, 30 seq.). 

Exhibeatur potius positive vera unio supernaturalis, etsi imperfecta, 
baptizatorum acatholicorum bonae fidei cum Christo Capite eiusque Corpore 
Mystico, quae quoad rem ab omnibus auctoribus catholicis agnoscitur (cf. quae 
praeclare exponit S. Thomas in III, q. 8, a. 3 et a. 6, et q. 69, a. 5); et 
evitentur modi loquendi duriores (ut in schemate 1. c. et in pag. 16, 15-19); 
quibus christiani acatholici offenderentur et finis oecumenicus Concilii impos- 
sibilis redderetur. 

Certe affirmandum est quod plenitudo revelationis in sola Ecclesia catho- 
lica vere et pure tenetur. Simul autem agnoscantur libenter dona supernatu- 
ralia extra Ecclesiam catholicam a Deo animabus ferventibus Christumque 
amantibus collata (ut viris sanctis qui etiam recenti aetate floruerunt in Ec- 
clesiis orientalibus separatis, atque hominibus eximiae pietatis apud pro- 
testantes; apud utrosque recenter fuerunt etiam martyres Christi). Agnoscen- 
do sincere dona Dei apud fratres christianos separatos, quae dona sunt apud 
ipsos vestigia verae Ecclesiae et ligamina ad ipsam, Concilium iuvabit illam 
appropinquationem, quae secundum vota S. Pontificis erit via ad unionem 
perfectam. 

Res magni momenti est etiam in laponia, ubi omnes christiani simul 
sumpti sunt adhuc pusillissimus grex in tam numeroso populo, et divisiones 
inter eos sunt scandalum magnum coram non-christianis et una ex causis prae- 
cipuis pro lentO 1 progressu fidei christianae. Inveniuntur hic multi christiani 
acatholici bonae fidei, qui solum ob rationes externas hic vigentes (ut v. g. 
maiorem numerum scholarum protestantium et sim.) fidem christianam extra 
Ecclesiam catholicam didicerunt sincereque Christum sequi conantur. 

III. De sacra hierarchia et peculiariter de episcopis. Apud catholicos et 
apud multos etiam christianos acatholicos magna habetur exspectatio, quod 
Concilium Vaticanum II completurum sit doctrinam Concilii Vaticani I circa 
sacram hierarchiam per ampliorem tractationem de munere episcoporum, quam 
nempe tractationem Concilium Vaticanum I ob suam suspensionem perficere 
non potuit. Et revera constitutio dogmatica Pastor aeternus Concilii Vati- 
cani I tale complementum postulare videtur. 

Expositio initium sumat ab institutione collegii 12 apostolorum, cui Chri- 

stus sacras potestates contulit et cuius caput Petrum constituit, prout refertur 
in Evangeliis et in Actibus Apostolorum {Mat. 10, 2 seq.; Marc. 3, 13 seq.; 
Luc. 6, 12 seq.; Mat. 16, 18 seq.; 18, 18; 26, 20 seq.; 28, 18 seq.; Marc. 16, 
14 seq.; Luc. 22, 14 seq.; 24, 44 seq., lo. 17, 18; 20, 21; 21, 15 seq.; Act. 
1, 13 seq.; 2, 14, 42, etc). 

Cui collegio apostolorum successit collegium episcoporum unitorum cum 
suo capite Romano Pontifice } successore Petri. Cum de munere Romani Ponti- 
ficis peculiariter actum sit in Concilio Vaticano I, nunc de illo episcoporum 
fusius agendum est. 

Ostendatur ergo quod sacrae potestates, a Christo* collegio apostolorum 
collatae, in collegio episcoporum perseverant, debita distinctione facta inter 
potestatem ordinis et illam iurisdictionis; et quomodo per consecrationem 
episcopalem legitime acceptam habetur insertio fundamentalis, sacramentalis, 
in istud collegium. 

Ostendatur ulterius, quomodo episcopi ut successores Apostolorum (et 
quidem non singulorum certorum apostolorum, sed membrorum collegii apo- 
stolici) exercent triplicem sacram potestatem docendi, sanctificandi et regendi 
erga portionem gregis Christi singulis ut veris pastoribus commissam (cf. 
Denz. 1828): et quomodo collegialiter et uniti cum capite collegii habent mu- 
nus doetrinale-pastorale pro universa Ecclesia, quod munus maxime apparet 
in Concilio Oecumenico, etsi non unice ad hoc limitetur. 

Haec positive et lucide exponantur, ita ut in plena luce appareat figura 
episcopi catholici: et ut summi sacerdotis, veri doctoris ac pastoris populi sui, 
et ut membri totius collegii episcoporum contribuentis ad aedificationem uni- 
versalis Ecclesiae. Ostendatur etiam quomodo munus Summi Pontificis et 
munus collegii episcoporum inter se intime et organice connectantur. 

Denique fiat sermo de presbyteris ut adiutoribus episcoporum. Etiam haec 
expositio sit positiva et illustrans sublimitatem ordinis sacerdotalis, in quo 
etiam presbyteri sunt « ministri Christi et dispensatores mysteriorum Dei » 
(1 Cor. 4, 1) pro salute populi christiani ita ut sacerdotes catholici in toto 
orbe, hanc declarationem Concilii legentes, in amore sanctae vocationis robo- 
rentur. Utiliter addi potest quod presbyteri, secundum antiquam traditionem 
Ecclesiae (cf. Ignatius Antioch., ad Trallianos) constituunt quasi senatum 
episcopi et quod hoc modo vinculis intimis sunt uniti cum episcopo et inter 
se in bonum Ecclesiae. 

Si quid ulterius dicendum videtur de magisterio Ecclesiae, hic addi potest; 
sed declaratio sit brevis et concinna, ne constitutio fiat nimis longa et diffusa 
et ut evitentur repetitiones rerum, quae iam omnibus sufficienter notae sunt. 

Similiter, si sermo faciendus sit de auctoritate et oboedientia in Ecclesia, 
hic breviter adiungatur. Neque exordiatur negative a crisi auctoritatis in mun- 
do vel ab elencho errorum (ut in schemate pag. 59-60) neque finiatur cum 
condemnationibus (ibid., pag. 62). Sed Concilium, sequens normas a Summo 
Pontifice datas, animo vere pastorali ostendat positive naturam propriam 
auctoritatis a Deo institutae in Ecclesia in ministerium populi christiani, 

simulque verum sensum et dignitatem oboedientiae erga pastores Ecclesiae: 
ita ut iuvenes nostrae aetatis, qui quasi ubique dignitatem personae humanae 
eiusque libertatem et sinceritatem magni facere docentur, oboedientiam in Ec- 
clesia vigentem recte aestimare et libenter praestare discant. 

IV. De populo christiano. Post tractationem de sacra hierarchia statim 
sermo fiat de populo ehristiano. Non videtur hic locus esse tractandi de sta- 
tibus perfectionis (sicut fit in schemate pag. 32 seq.), quia status perfectionis 
non est aliquis gradus intermedius, divinitus constitutus, inter clerum et 
laicos (sicut dicitur in schemate pag. 33, 34). 

Evitetur etiam in titulo terminus « laici » et alibi solum adhibeatur, si 
claritatis causa requiritur neque commode circumscribi potest. Potius adhi- 
beatur expressio « populus christianus » quae melius exhibet dignitatem 
omnium christianorum eorumque animos gratius afficit. 

Ne fiat definitio laicorum imprimis negative (ut in schemate pag. 37, 
25 seq.), sed magis positive ostendatur eorum status et dignitas ut populi 
Dei N. T. Quae dignitas peculiari modo resplendet in sacerdotio universali 
(1 Petr. 2, 9; Apoc. 1, 6; 5, 10), quo omnes baptizati active participant in 
cultu N. T. et in opere sanctificationis mundi. Certo indicanda est distinctio 
vigens inter hoc sacerdotium universale omnium baptizatorum et sacerdotium 
ministeriale per sacramentum Ordinis collatum, sed simul ostendatur hoc ul- 
timum institutum esse a Domino in ministerium populi sui. 

Praeterea demonstretur quomodo laici, Confirmationis sacramento conse- 
crati, deputentur ad fidem defendendam et expandendam et ad cooperandum 
ad continuum augmentum Corporis Mystici Christi; et quod ipsis peculiari 
modo competit permeare spiritu christiano sphaeras amplissimas mundi ho- 
dierni eiusque progressus multiplices in scientiis et in cultura ad gloriam Dei 
et veram felicitatem hominum dirigere, ideoque etiam adlaborare pro consti- 
tuendo ordine sociali, qui regatur legibus iustitiae et caritatis christianae. Ita 
apte demonstretur vocatio specifica laicorum in Ecclesia et in mundo. 

V. De perfectione evangelica ah omnihus christianis appetenda, et de sta- 
tihus peculiarihus ad eam ohtinendam. Antequam tractetur de statibus per- 
fectionis, sermo sit de ipsa perfectione christiana et de munere essentiali et 
universali Ecclesiae ducendi filios suos ad sanctitatem; in quo' munere Eccle- 
sia deficere non potest, etsi usque ad finem mundi sancti cum peccatoribus 
permixti maneant. 

His expositis ostendatur peculiaris valor statuum perfectionis ut viarum 
ab Ecclesia approbatarum perveniendi ad perfectionem evangelicam. 

Iste peculiaris valor fundatur in observatione consiliorum evangelicorum 
et in oblatione totius vitae Deo facta per vota publica ab Ecclesia Dei nomine 
acceptata, quae oblatio dicitur a S. Thoma « quoddam, holocaustum per quod 
aliquis totaliter se et sua offert Deo » (II-II, q. 186, a. 7 et 8). 

Cui donationi totali erga Deum correspondere debet testimonium totale 

pro Evangelio Christi coram Ecclesia et coram mundo, et peculiare servitium 
erga populum Dei. 

Utiliter mentio fieri potest etiam eorum qui vota privata emittunt et vitam 
suam pro operibus Evangelii et Ecclesiae impendunt. 

VI. De relationibus inter Ecclesiam et Statum. Si Concilium de hac mate- 
ria agere velit, respicere debet Status praesentes, quales in concreto de facto 
sunt; secus tractatio tota manet in ordine ideali et abstracto et sine valore 
pastorali pro nostra aetate. Non solum enim in Statibus Asiae, excepta Repu- 
blica Insularum Philippinarum, maxima pars civium neque sunt catholici ne- 
que christiani (v. g. in Iaponia habentur: 300.000 catholici, 450.000 chri- 
stiani acatholici in populatione 95 millionum), sed etiam in pluribus maioribus 
Statibus christianis, prout dicuntur, maior numerus civium non pertinet ad 
Ecclesiam catholicam (ut in U.S.A., Anglia, Germania, Russia, etc). Relate 
ad alios, iuvat recolere ea quae inveniuntur in Constitutione 5 Reipublicae 
Galliae de charactere laico istius Status et de eius voluntate admittendi quam- 
libet religionem. 

Patet ergo inutile esse loqui istis Statibus de officiis religiosis Potestatis 
civilis (ut fit in schemate, pag. 65 et 66). Si Concilium ad eos sermonem intel- 
ligibilem et utilem facere vult, incipiat loqui de libertate conscientiae eiusque 
summo valore pro prosperitate vera societatis civilis, de libertate cultus et 
apostolatus eiusque fructibus, de obligatione promptaque voluntate catholico- 
rum cooperandi ad bonum commune et ad verum progressum societatis civi- 
lis, de protectione libertatis et activitatis religiosae per Statum, etc. Talem 
sermonem Status hodierni intelligent et his suppositis ad fructuosam coope- 
rationem cum Ecclesia facilius moveri poterunt. 

VII. De obligatione Ecclesiae annuntiandi Evangelium omnibus gentibus 
et ubique terrarum. Vix necessarium videtur addere hic aliquid de obligatione 
Ecclesiae annuntiandi Evangelium omnibus gentibus et ubique terrarum; hoc 
iam patet ex dictis de natura Ecclesiae et de eius necessitate ad salutem; quae 
necessitas non minuitur eo quod dantur viae extraordinariae salutis -pro ho- 
minibus bonae fidei, veram Ecclesiam ignorantibus (in cap. I et II; si desi- 
deratur, ibi breviter mentio explicita fieri potest huius obligationis). 

Si vero alicubi tractetur explicite de hac re, Concilium alio omnino modo 
loqui debet, quam fit in schemate cap. X, pagg. 74-76. Nam expositio in 
schemate est valde unilateralis, immo sub certo respectu iniusta et necessario 
offendet animum populorum et guberniorum non-christianorum, Unice enim 
procedit sub respectu iurium Ecclesiae, quae asserenda et defendenda suppo- 
nuntur contra potestatem saecularem populorum non-christianorum. Hoc im- 
primis non valet pro populis et Statibus, in quibus — sicut hic in Iaponia — 
missionarii omni libertate gaudent et religio catholica sicut aliae religiones, 
variis privilegiis legalibus fruitur. Modus autem loquendi in schemate adhi- 
bitus est talis ut animos omnium populorum et guberniorum non-christiano- 
rum ab Ecclesia catholica alienare debeat; timendum est etiam ne gubernia 

Statuum non-christianorum habentia relationes diplomaticas cum S. Sede, eas 
rumpant post talem declarationem Concilii. 

Rationes enim dogmaticas allatas homines non-christiani non intelligunt; 
insuper in istis Statibus, democratice nunc constitutis, cives quidam activi- 
tatem missionariorum exterorum ut aliquid suo populo alienum, inutile vel 
nocivum considerant. In schemate 1. c. nihil dicitur de obligationibus missio- 
nariorum erga societatem civilem eiusque legitimas leges et consuetudines; 
immo aliqua asserta schematis ita sonant, ac si Ecclesia se consideret exemp- 
tam a legibus civilibus (pag. 74, 27 seq.), immo quod in casu alicuius impedi- 
menti (cuiusvis generis) ex parte auctoritatis civilis praedicet revolutionem 
(pag. 75, 28 seq.). 

Non-christiani talia legentes graves suspiciones habebunt; solemnisque 
admonitio in pag. 75, 35 seq. uti provocatio a guberniis considerabitur. 

Si sermo ergo fiat de obligatione annuntiandi Evangelium omnibus genti- 
bus, aliter omnino procedendum est. Imprimis exhibeatur nobile munus Ec- 
clesiae portandi Evangelium Christi cum multiplicibus suis beneficiis ad 
omnes gentes; alia ex parte extollatur magnum bonum libertatis religiosae, 
quam omnes gentes excultae hodiernae agnoscere et tueri profitentur; simul- 
que declaretur sincera aestimatio Ecclesiae erga populos non-christianos, eo- 
rum auctoritates et leges et traditiones, voluntasque contribuendi ad eorum 
progressum et felicitatem. 

VIII. De oecumenismo. De hoc argumento iam sermo factus est in cap. II, 
ubi agitur de necessitate Ecclesiae ad salutem et fundamentum dogmaticum 
Oecumenismi ponendum est (cf. exposita in pag. 2). Si Concilium vult ad- 
dere specialem explicationem et exhortationem, hanc ita componat ut effica- 
citer foveat progressum motionis oecumenicae, a Summo Pontifice tantopere 
desideratum et unum ex finibus praecipuis Concilii indicatum; qui progressus 
peculiare momentum habet pro re christiana in populis non-christianis pro- 
movenda (cf. exposita in cap. 2). 

Etsi Concilium etiam hac in re totam debeat declarare veritatem, cum 
pastorali prudentia id facere debet et summopere curare, ne animi christia- 
norum separatorum offendantur magisque ab Ecclesia catholica abalienentur. 
Cum satis notae sint causae separationum, potius ostendendum est, magna 
cum observantia et caritate, quaenam christiani ab Ecclesia catholica separati 
nobiscum habeant communia et sub quibusnam lineis progressiva illa mutua 
appropinquatio et cooperatio, a Summo Pontifice auspicata, promoveri possit. 

Cap. XI schematis non videtur satisfacere sub hoc respectu. Nam agendo 
de vinculis existentibus, tono potius negativo loquitur, orientales et prote- 
stantes inter se opponere videtur, de communi usu et veneratione S. Scriptu- 
rae quam protestantes maximi faciunt, omnino silet. Praeterea longa disser- 
tatio de communione in sacris liturgicis (pagg. 83-85) non videtur apta pro 
declaratione Concilii (pagg. 83-85) neque correspondens intentionibus oecu- 
menicis Summi Pontificis relate ad Concilium, cum contineat quaedam quibus 
fratres separati certo offenderentur, ut de receptione intrinsece mala (pag. 84, 

20 seq.), de periculo perversionis fidei (ibid. 37 seq.). Non intelligitur neces- 
sitas haec omnia hoc modo dicendi. 

Redactio huius capitis committatur secretariatui pro fovenda unitate 
christianorum. 

IX. De Beata Maria Virgine. Si Concilio placet addere quaedam de B. Vir- 
gine Maria, hic poterit sermo fieri de Ea uti typo Ecclesiae eiusque membro 
praeeminenti, utpote Matre Dei et hominum, singularibus privilegiis a Deo 
exornata. Desideratur vero ut totum praesentetur quasi complementum trac- 
tationis de Ecclesia et sine intentione pronuntiandi nova dogmata. Haec in- 
tentio Concilii seu respectiva qualificatio theologiea clare manifestetur, ne 
postea inutiles dubitationes et discussiones oriantur. 

(In schemate commissionis praeparatoriae haec intentio Concilii affirma- 
tur quidem in praenotandis, pag. 100, 5, sed non sufficienter apparet in 
ipso textu constitutionis). 

Concilium clare et breviter exhibeat doctrinam certam et traditionalem 
Ecclesiae de B. Virgine Maria, eius munere et privilegiis, et — secundum 
morem receptum Conciliorum — abstineat ab ingrediendo in res quae adhuc 
discutiuntur inter theologos. 

Suadendum videtur ut non tantopere insistatur in titulo et munere Me- 
diatricis omnium gratiarum, sicut fit in schemate pag. 95, praesertim quia 
explicatio positiva ibi data non satis clara videtur. Asseritur quidem diversitas 
a mediatione Christi, sed non clare ostenditur in quo consistat illa diversitas, 
neque explicatur diversitas a mediatione ministrorum Christi in sacerdotio 
Ecclesiae. 

Immo quaedam effata sonant ita ac si B. Virgo particeps fuisset in obla- 
tione sacerdotali Christi sensu stricto et in eius munere Mediatoris sensu 
stricto et proprio, ut cum dicitur « pretium redemptionis cum Ipso et per 
Ipsum magno animo obtulit » (pag. 94, 13 seq), « sociata fuit Christo in gra- 
tiis acquirendis » (pag. 95, 32). 

Cavendum est ne catholici minus culti, subtilioribus distinctionibus theo- 
logorum non assueti, mediationem B. Virginis Mariae cum illa Christi, Media- 
toris unici (1 Tim. 2, 5), confundant et christiani acatholici haec videntes 
offendantur. Pariter eavendum est ne catechismus noster pro hominibus ordi- 
nariis nimis complicatus et difficilis fiat. 

Praeterea omittatur potius mentio de B. Virginis integritate corporali in 
partu incorrupta et illibata servata (schema pag. 96, 39-97, 1), tum propter 
recentes disputationes de hoc argumento, tum propter difficultatem clarae ex- 
plieationis, tum propter ipsam materiam, circa quam prudentia pastoralis 
summam discretionem et cautionem in publicis declarationibus commendat. 
Haud pauci forsan catholici inutilibus quaestionibus turbarentur et increduli, 
ad hoc argumentum attenti facti, facile ederent commentaria sub specie inqui- 
sitionis scientificae, quae laederent dignitatem Matris Dei et nomen Ecclesiae. 

Denique, si invocatur B. Virgo Maria ut fautrix unitatis christianae, id 
fiat talibus verbis quae separati christiani omnes libenter audiant; evitetur 

etiam impressio, quod hac occasione sibi inter se opponere velimus orientales 
et protestantes (cf. schema pag. 98, 6-13). 

Nota finalis. A pluribus Patribus Concilii propositum est, ut Coneilium, 
postquam tractavit de Ecclesia ipsa, manifestet etiam mentem Ecclesiae circa 
problemata maiora, quae in praesenti in toto mundo homines anxios tenent: 
ut v. g. circa dignitatem personae humanae eiusque iura inviolabilia, circa 
iustitiam socialem, circa pacem et iustitiam inter gentes, circa iuvamina gen- 
tibus minus evolutis et miseria oppressis praebenda, circa abolenda arma 
atomica destructionem humani generis minantia. (Etiam problema superpopu- 
lationis, peculiari modo populos Asiae afficiens, ulteriora studia et investiga- 
tiones requirit). 

Concilium Oecumenicum vix praetermittere poterit gravissima ista pro- 
blemata, quae animos movent tot hominum bonae voluntatis in quavis mundi 
plaga. 

2 

Em.mus P. D. MAURITIUS card. FELTIN 
Archiepiscopus Parisiensis 

Em.mus D. card. Feltin, arch. Parisiensis et omnes episcopi « Regionis 
apostolicae Parisiensis » in Gallia: EE. DD. Veuillot, arch. coadiutor; Blan- 
chet, arch. tit., rector Instituti Catholici; Courbe, Leclerc, Brot, Le Cordier, 
auxiliares; Renard, ep. Versaliensis, Malbois, Rousset, auxil.; Menager, ep. 
Meldensis: unanimes peroptamus ut, in schemate recognito de Ecclesia, haec 
maioris momenti magis eluceant: 

1. Collegialitas episcopatus. Cf. n. 16 (pag. 24) « collegium episcopo- 
rum ». Includitur emendatio paulum amplificata « De collegio episcoporum » 
« cum Petri Successore unito ». Em.mis ac rev.mis Patribus commissionis 
doctrinalis illam proponimus. 

2. Generalis de episcopatu doctrina, in unum colligendo notas per ca- 
pita dispersas (v. g. de magisterio, de evangeli^atione) et illas referendo ad 
sacramentalem cuiusque episcopi, vel residentialis vel titularis, ordinationem. 
Cf. n. 11 (pag. 20) « Episcopatus ut sacramentum ». 

3. Sacerdotium ministeriale, cum mutuis intimisque nexibus sive inter 
episcopum et presbyterium, sive inter ipsos presbyteros, tam in pastoralibus 
quam in spiritualibus. Cf. n. 12 (pag. 20) « De presbyteris ». 

4. Proprium laicorum munus, non solum cum « sacerdotes adiuvant in 
rebus mere religiosis », sed cum ipsi evangelisantes, ad modum vocationis 
suae, i. e. ut laici, apostolatum hierarchicum Ecclesiae participant, v. g. in 
« Actione Catholica ». Cf. n. 25 (pag. 40) « De collaboratione laicorum ». 

Circa tria ultima, mentionem facimus de animadversionibus , quas in pri- 
ma sessione praebuerunt DD. Blanchet, rector Instituti Catholici Parisiensis 

(4 dec.) « de episcopis »; Renard, ep. Versaliensis (6 dec.) « de sacerdotio »; 
Menager, ep. Meldensis (6 dec. apud secr. gen.) « de laicis ». 
Scriptis annexis plenum afferimus consensum. 

Em.mus D. card. Feltin, arch. Parisiensis et omnes episcopi regionis 
apostolicae: EE. DD. Veuillot, arch. coad.; Blanchet, arch., rector Instituti 
Catholici; Renard, ep. Versaliensis; Menager, ep. Meldensis et Courbe, 
Leclerc, Brot, Le Cordier, Malbois, Rousset, aux.: de collegio episcoporum 
cum Petri Successore unito. (Emendatio de Ecclesia, n. 16, pag. 24). 

I. - De collegio Apostolorum. Apostoli collegialiter a Domino sunt electi, 
cum Petro apostolo et sub eius auctoritate in ministerium missi aptaque 
potestate instructi, ut Evangelium praecones in universum orbem simul 
omnes fierent et, sollicitudinem omnium ecelesiarum (cf. 2 Cor. 11, 28) una- 
nimiter communicantes, Salvatoris nostri missionem eiusdemque doctrinam 
et leges in solidum testarentur hominesque « lavaero aquae » (Eph. 5, 26) 
mundatos sanctitate ditarent. 

Christus enim Dominus Salvator, Ecclesiae suae regimen instituens, « fecit 
ut essent duodecim cum illo » (Marc. 3, 14); durante vita sua publica, pri- 
mam missionem salvificam inaugurans, « vocavit duodecim: et coepit eos 
mittere binos, et dabat illis potestatem spirituum immundorum » {Marc. 
6, 7); tandem post resurrectionem, convocatis undecim in Galilaea, « locutus 
est eis dicens: data est mihi omnis potestas in caelo, et in terra. Euntes ergo 
docete omnes gentes: baptizantes eos in nomine Patris, et Filii, et Spiritus 
Sancti: docentes eos servare omnia quaecumque mandavi vobis: et ecce vo- 
biscum sum omnibus diebus, usque ad consummationem saeculi » (Mat. 
28, 18-20). 

II. - De collegio episcoporum cum Petri successore unito. Collegium uni- 
versorum episcoporum collegio apostolorum iure divino succedit; immo in eo 
collegium apostolorum continuo perseverat. Quod collegium vere consti- 
tuitur nonnisi cum capite suo Romano Pontifice et sub eius suprema auctori- 
tate; sic constitutum, totius Ecclesiae curam in solidum gerit. 

Ad hoc episcoporum collegium aggregatio efficitur per sacram ordinatio- 
nem summi gradus sacerdotii quae, cum verum sit sacramentum, tria munera 
confert sanctificationis, magisterii et regiminis (cf. praefatio in consecratione 
episcopi) ad utilitatem totius Ecclesiae. 

Ecclesiam enim, secundum verba S. Cypriani, Sacrosancta Synodus fate- 
tur connexam esse et cohaerentium sibi invicem sacerdotum glutino copulatam 
(cf. Epist. LXVI, 8, 3; cf. DZ. 1821), « cum sit a Christo una Ecclesia per 
totum mundum in multa membra divisa » (Epist. LV, 24, 2) itemque « epi- 
scopatus unus episcoporum multorum concordi numerositate diffusus » (ibid.). 

Quod collegium permanenter idem exstare Sacrosancta Synodus declarat: 
universis enim episcopis constat una cum Romano Pontifice sive in Concilio 
Oecumenico coadunatis, sive per mundum dispersis. 

Cum autem plures episcopi, iuxta ordinem ab Ecclesia determinatum, 

in peculiaribus coetibus congregantur, ipsomet habitu collegiali, qui proprie 
episcopatui inhaeret, praediti esse dicuntur, dummodo coetus ipsi cum Ro- 
mano Pontifice coniungantur et ab illo sanciantur. 

III. - De potestate regiminis collegii episcoporum. Secundum catholicam 
fidem, in collegio universorum episcoporum cum Petri successore unito inest 
suprema et plena potestas regiminis in Ecclesiam universalem (cf. Mansi 52, 
1109). Exinde perspicuum est unumquemque episcoporum, qua huius col- 
legii membrum, eiusdem potestatis permanenter participem fieri. 

Eamdem tamen potestatem collegialiter universi episcopi una cum Summo 
Pontifice aliter atque aliter exercent, sive dispersi, sive in Concilio Oecume- 
nico coadunati, ubi solemniter iudicant atque determinant in regimine pro 
universa Ecclesia. 

Plures autem episcopi alicuius regionis, cum in peculiaribus coetibus, 
iuxta ordinem ab Ecclesia determinatum, congregantur, in christifideles eius- 
dem regionis collegialiter potestatem exercere valent. 

Periculum nullum est ne haec episcoporum collegii potestas officiat illi 
potestati qua pollere Summus Pontifex concreditur. « Nam cum vere plena 
et suprema potestas non sit in corpore separato a capite » (Mansi, 52, 1110), 
nullo modo sine capite vere plenam et supremam potestatem collegialiter 
episcopi exercere posse creduntur (cf. ibid.): immo potestas collegii episco- 
palis cum « a supremo et universali pastore asseratur, roboretur ac vindi- 
cetur » (DZ. 1828), eiusdem potestatem fulcire neque usquam detrectare 
videtur. 

IV. - De doctrinali auctoritate collegii episcoporum. Catholicam fidem, 
secundum illud S. Irenaei, « Ecclesia, et quidem in universum mundum dis- 
seminata, diligenter custodit, quasi unam domum inhabitans; et similiter 
credit iis, videlicet quasi unam animam habens, et unum cor, et consonanter 
haec praedicat, et docet, et tradit, quasi unum possidens os » {Adv. haer. I, 
10, 2). 

Quam auctoritatem doctrinalem, universae Ecclesiae affixam, Sacrosancta 
Synodus declarat coUegio episcoporum proprie inhaerere, cum ipsum « tam- 
quam divinitus revelata credenda » (DZ. 1792) proponere « quae in verbo 
Dei scripto vel tradito continentur » (ibid.), aut quae cum eadem revelatione 
necessario coniunguntur ad fidem pertinere docere valeat. 

Exinde collegium episcoporum, « sive solemni iudicio » (ibid.) in fide defi- 
nienda, « sive ordinario et universali magisterio » (ibid.) de rebus ad fidem 
pertinentibus, suprema et infallibili auctoritate in universam Ecclesiam vi- 
gere creditur. 

Collegium autem universorum episcoporum cum Petri successore unitum 
eadem auctoritate gaudet qua ipse Romanus Pontifex, ut caput huius col- 
legii, eodem iure divino donatur: quae auctoritas ea infallibilitas esse con- 
creditur « qua divinus Redemptor Ecclesiam suam in definienda doctrina de 
fide vel moribus instructam esse voluit » (DZ 1839). 

Em.mus P. D. PAULUS M. card. RICHAUD 
Archiepiscopus Burdigalensis 

Caput I. 1. Insufficiens est iste prologus, quanquam opportune excipit 
divinum Consilium de salute. Sed melius est proponere, simul vel antea, 
verum prooemium de Mysterio Ecclesiae ad mentes introducendas in vitam 
intimam ac spiritualem quae dirigit structuram ecclesiasticam. Citius vide- 
tur in n. 2 affirmatio auctoritatis hierarchicae. 

2. Insuper optarem ut, in fine istius n. 2, manifestentur explicite atque 
uberrime maxima pars atque indubia praestantia caritatis in conceptu ac 
fundatione Ecclesiae. 

3. Iam apparerent necessaria notio expressa et etiam denominatio « Po- 
puli Dei », qui, populus Dei est tam significans ad praefigurationem et dispo- 
sitionem historicam Ecclesiae ab Israel. Quae notio instillatur tantummodo, 
in cap. VI, n. 20, pag. 36, lin. 8, relate ad laicos. Sed tota Ecclesia, clerici et 
laici, consistit ut populus Dei. 

4. Ideo, humili meo sensu, potius tractandum est de populo Dei in ge- 
nere, antequam de episcopis et de laicis; immo forsan de laicis antequam de 
clericis, de sacerdotibus, et de episcopis. Nam omnes clerici sunt primum 
laici, et omnes sacerdotes et episcopi sunt ad populum Dei. Attamen fateor 
quod in cap. 2 tractatur de omnibus membris Ecclesiae. 

5. Notio caritatis logice deveniret in lin. 12, pag. 11, post textum Ioan- 
nis, tunc accurate inculcata. 

6. Haec dissertatio optima est, sed tardior, ad sanationem explanationis 
nimis iuridicae de Ecclesia. Melius esset ut fit in prooemio. 

Caput II. Cur de Ecclesia militanti tantum? Num conspectus Ecclesiae 
etiam caelestis non sit etiam opportunus? 

In n. 10 mihi placet valde quod dicitur de unione cum separatis. Sed ista 
vox « separati » semper me dolet. Libentius dico « alii christiani ». 

Caput III. Optime declaratur manifeste character sacramentalis episco- 
patus. Sed cur non definiretur in constitutione aliqua dogmatica? Sane bonum 
est paucas definitiones in Concilio statuendas esse, praesertim nullam dam- 
nationem. Sed de aliquibus punctis numerice paululis, attamen maximi mo- 
menti, quaedam praecisio de fide declarata utilis esset, modo positivo. 

Gravatim desiderio teneor quod quaestio de episcopatu sit tali modo 
tractata in cap. 3, n. 4. 

Nihil de episcopis titularibus, nisi per parvam allusionem pag. 24, lin. 36, 
quae videtur etiam quodammodo iniuriosa. 

Caput IV. Titulus deberet esse simpliciter de episcopis. Ceterum denomi- 
natio « episcopi residentiales » parum significat, tantummodo situm et non 
aliquam iurisdictionem vel potestatem. Cur non dicere simpliciter: « episcopi 
dioecesani »? 

Ista molesta omissio titularium episcoporum videtur forsan commissa ut 
quaestio maximi momenti de collegialitate episcoporum plus minusve prae- 
termittatur. Nam n. 16 de collegio episcoporum est valde insufficiens. 

In pag. 24, lin. 6, haec formula quae praebet episcopalem potestatem ut 
simplex participatio potestatis supremae Summi Pontificis praecisionem re- 
quirit aliquam. Si haec vox « participatio » significat quod episcopus partem 
habet in spirituali potestate, a Domino collata simul S. Petro et aliis apo- 
stolis, sicut manifeste dicunt textus Evangelii in plurali enuntiati, amplius 
concedo, retinendo tamen formulam in singulari prolatam a Christo pro 
S. Petro, ut Petrus eiusque successores gaudeant suprema et universali pote- 
state in Ecclesia. 

Sed si vox « participatio » significat quod potestas episcopi fluit e pote- 
state personali Summi Pontificis, tunc principium collegialitatis episcoporum 
evertitur. 

Nam fons episcopatus tota sistit in consecratione, non in iurisdictione. 
Omnis episcopus, etiam titularis, est successor collegii apostolorum, non talis 
Apostoli. Sane episcopus titularis non potest in actu iurisdictionem exercere 
in quadam dioecesi particulari. Sed a sua consecratione episcopali, radicalem 
potestatem habet pro regendo Corpore Mystico, in unitate cum aliis episcopis, 
etiam titularibus episcopis, et in submissione erga Summum Pontificem. Num 
in ritu consecrationis episcopalis etiam titularis episcopus non sit intronisatus ? 

Potestas iurisdictionis erga Corpus Mysticum pertinet ad episcopos e sua 
connexione cum potestate magis plena et completa qua gaudent in Corpus Eu- 
charisticum, cuius soli episcopi possunt perpetuitatem confirmare per ordina- 
tionem sacerdotum. 

Certum est, ut dicit schema in fine par. 16, pag. 24, quod nullus non 
potest ad collegium episcopale nisi a consensu, saltem tacito, assumptus sit 
a successore Petri. 

Sed dato isto assensu ut aliquis in collegium episcoporum introducatur, 
extra iurisdictionem specialiter datam ad particularem Ecclesiam, aliqua iuris- 
dictio generalis ad bonum Ecclesiae commune datur ab ipsa consecratione quae 
antecedit iurisdictionem particularem et se habet ut fons potestatis episco- 
palis. 

Secus, episcopi non possunt dici aliquam responsabilitatem erga bonum 
totius Ecclesiae, ut solemniter declaravit Littera Encyclica Fidei donum, post 
multa alia documenta pontificalia? Nulla responsabilitas si non aliqua potestas. 

Non ergo sufficit dicere ut schema pag. 24, lin. 30, quod collegium epi- 
scopale, exercet suam potestatem « modo extraordinario » in Concilio Oecu- 
menico. Ceterum, in linea praecedenti, ista potestas collegialitatis declaratur 
expresse « ordinaria ». Contradictio patet. 

Quomodo ordinaria? Episcopi, non singulariter, sed collective, etiam extra 
Concilium, agunt ut collegium ab eorum doctrina, documentis ac decretis, 
quando coadunant in eodem sensu et in communione submissa cum Summo 
Pontifice. 



410 



ACTA CONC. VATICANI II - PERIODUS I 



Generatim ista dissertatio de episcopatu mihi non placet, quia non satis 
accurata. Est principalis quaestio de qua exspectat mundus catholicus et non 
catholicus explanationem plenam, profundam, disertam. Huius schematis ex^ 
positio de hac re non est digna Concilii Vaticani I quod se parabat ad longam 
et solidam dissertationem de episcopatu post sua decreta de Primatu Summi 
Pontificis. 

Tandem gravior erit certo frustratio omnium sacerdotum quando consi- 
derabunt, post Concilium, quod vix decem lineae tractant de presbyteris. Sane 
iustum est ostendere connexionem sacerdotii secundi ordinis cum episcopatu, 
et in hoc puncto schema laudem obtinet. 

Sed videtur unum speciale caput de sacerdotio esse utile, non circa prac- 
ticas quaestiones de cura animarum, sicut tractabitur in schemate XV iam 
praeviso, sed de fundamentis presbyteratus et de eius cognatione cum episco- 
patu dioecesano, quam cognationem essentialem religiosi non facile animad- 
vertunt, quia proximam et stabilem hanc connexionem non possunt sentire. 

Caput V. Spero quod valde praestans quaestio de statibus perfectionis 
in schemate XI denuo tractabitur latius ac profundius. Non desunt enim mul- 
tae animadversiones circa religiosos quae sunt in mente Patrum. 

Sed valde dolendus est hic locus tributus ad status perfectionis, inter epi- 
scopatum ac sacerdotium ex una parte, et laicos ex alia parte. Non pauci 
religiosi sunt laici. Est plena confusio inter status et functiones. Reiiciendum 
est hoc cap. V in loco eo cap. VI. 

Immo, textus, pag. 32, lin. 24, videtur dicere quod ordines religiosi sunt 
e iure divino. Revera sunt iuris ecclesiastici, si ipsa consilia evangelica, quo- 
rum exsecutionem fovent utiliter, sunt reapse originis divinae in Evangelio. 

Opportunum et plene verum est revocare ad memoriam quod, in Evan- 
gelio, consilia a Domino non tantummodo pro religiosis prolata fuerunt. 
Clerici non religiosi et laici, quanquam non gaudent statu exteriori et bene- 
ficiis votorum, sunt etiam divinitus vocati ad praxim consiliorum. Lin. 34, 
pag. 33 non videtur sufficiens. 

Nam sunt alia consilia evan^elica quam paupertatis, castitatis et oboedien- 
tiae: nempe, humilitatis, mortificationis, temperantiae in usu bonorum ma- 
terialium, abnegationis, eleemosynae, et praesertim iniuriarum condonatio- 
nis. Observamus enim quod Christus declaravit: « Estote ergo vos perfecti 
sicut et Pater caelestis vester perfectus est » (Mat. 5, 48) in oratione mon- 
tana apud turbam allata, praecise in conclusione suae hortationis ad amorem 
inimicorum, consilium quod valet pro omnibus quia in Oratione Dominica 
iteratum. 

In decursu temporum, num immoderate inter praecepta et consilia di- 
stinctio prolata sit? Num in tali abysso non sit excessus iuridicus qui reapse 
contra spiritum Evangelii et contra facta vadit. Mandatum primum. de cari- 
tate et de perfectione est revera quoddam praeceptum et non simplex con- 
silium. Non confundatur ergo status iuridicus cum realitate, Quot sunt laici 

in mundo qui oboedientiam, castitatem, paupertatem colunt severiori modo 
quam plures religiosi! 

In ista distinctione nimis prolata sistit dolendus habitus, apud multos 
christianos etiamque presbyteros, qui minuit singulariter eorum conformi- 
tatem cum Evangelio, et inde eorum apostolatus efficaciam. 

Caput VI de laicis. Optime schema in par. 20 se refert ad notionem « po- 
puli Dei », unde conatur exponere aspectum positivum et activum laicatus 
in Ecclesia. Sic relinquitur notio iuridica Decreti Gratiani, quod definitionem 
mere negativam laicorum tradebat, si pro determinatione, in facto et nomi- 
nali, non dico pro definitione essentiali, oportet revocare ad distinctionem 
laicorum erga presbyteros. 

Sed de collaboratione laicorum quaedam notanda sunt. 

Humili meo sensu, vera missio canonica non adest nisi in offieiis instruc- 
tionis religiosae. 

Praeterea, mihi videtur repartitio non plene vera inter res in quibus laici 
adiuvant sacerdotes. Non apparet « Actio Catholica », saltem in Gallia, esse 
typum proprium alicuius adiumenti in rebus mere religiosis. Nam de facto 
dat operam ad res temporales et sociales. Immo non est sola quae hoc auxi- 
lium clero affert in rebus spiritualibus. Lineae sequentes in schemate hoc 
probant. 

Non sine illogismo se tenet articulus de rebus misericordiae (linn. 21-25). 
Mentio expressa adest de rebus misericordiae spiritualis. Ergo saltem tale 
adiumentum spectat ad res religiosas. Sed praesertim notandum est quod 
omnii ( >era misericordiae opera sunt sub inspiratione authenticae caritatis. 
Caritas est essentia obligatio sacerdotum erga fideles, et obligatio vere reli- 
giosa. Sic haec distinctio plus minusve claudicat. 

Animadvertendum est quod istae quaestiones de activitate laicorum, in 
suo vero loco, potius in hoc capite, debent venire in schemate XII. 

Caput VII de magisterio. Cur hoc caput non venit immediate post caput 
de episcopis. Non satis significatur quod theologi nil accipiunt de magiste- 
rio, sicut expresse dixit Pius XII. 

Monitum prolatum, pag. 50, lin. 31, et pag. 51, linn. 11-15, potest 
esse adhuc firmius. Non desunt, inter eos qui docent in Universitate vel in 
Seminario aut qui scribunt in periodicis foliis ecclesiasticis, qui propositiones 
aliquando audaces aut erga hierarchiam partim irreverentes denuntiant. Opor- 
tet ut Concilium eos exhortetur ad accuratam caritatem et meliorem reve- 
rentiam. 

Optime, par. 33, lin. 34, pag. 51, a schemate observatur quod ipsi laici 
possunt venire ad auxilium magisterii, praesertim quando agitur de quodam 
iudicio concreto proferendo in materia medicali, iuridica, sociali, oeconomica, 
cuius applicationes ultimae supponunt specialem competentiam. 

Caput VIII. Hoc caput « de auctoritate et oboedientia in Ecclesia » multa 
optima consilia continet. Sed non debent exponi forma nimis imperativa. Est 
locus revocandi notionem paternitatis in auctoritate ecclesiastica. 

Pag. 60, lin. 12 et 18 iteratur vox « errant ». Huic locutioni posset 
utile succedere aliquod verbum magis serenum: « se illudunt ». 

Caput IX. Hoc caput non deberet talem titulum habere, sed potius: « De 
relationibus Ecclesiae et diversos Status », vel potius: « de relationibus Ec- 
clesiae cum societate civili, praesertim in tempore moderno ». 

Iam aliquod notum est de hac re in par. 26, pag. 41. Sed non sufficit. 

Animadvertendum est quod non sumus, in plerisque nationibus, coram 
statu authentice et exterius christiano. Ista dissertatio se habet ut mere 
idealis et theoretica pro temporibus lapsis. Ergo principia, certe vera, quae 
sunt hic allata, sese habentur ut incommoda vel odiosa a plerisque, aut forsan 
minime intelligibilia. Num Christus non reliquit possibilitatem inter quasdam 
optiones de facto in rebus praesertim politicis? Non ethicam situationis pro- 
pono. Sed, dum relationes ideales evocantur, nonne de aliqua tolerantia in 
hoc schemate, tractabitur, in rebus temporalibus, cum indicatione praecau- 
tionum utilium ac limitum necessariorum. 

Concilium, ut pluries dixit SS. Ioannes XXIII, spectat ad societatem mo- 
dernam et actualem. Sed hoc schema, quod se habet a « termino a quo » 
sine consideratione sufficienti « termini ad quem », non bene respondet ad 
intentionem Concilii Vaticani II. 

Caput X de necessitate evangelisationis universalis. Certa sunt principia 
in hoc capite allata. Sed optarem etiam consilia vel notiones normativas ad 
evangelisationem vere adaptatam ad hodiernum tempus. Forsan talis directio 
debet venire in schemate XII de apostolatu laicorum. Attamen haec quaestio 
primum pertinet ad sacerdotes et ad episcopos. 

Non mihi videtur esse tam necessarium pronuntiare Ecclesiae iura evan- 
gelisationis universalis quam dicere eius officia annuntiandi Evangelii. Immo 
eius obligatio diffundendae doctrinae Christi non valet tantummodo ad non 
christianos, sed quoque ad catholicos etiam vitam religiosam profitentes. Non 
desunt fideles, apparenter ferventes, qui non se praebent in vita familiari, 
professionali ac sociali, sicut veri discipuli doctrinae evangelicae. 

Ecclesia tota missionaria debet intelligi. Episcopi, sacerdotes omnes non 
sunt solum missi ad infideles, sed etiam « ad sanctos ». 

Infeliciter nihil invenimus in hoc capite de innumeris documentis ponti- 
ficalibus erga evangelisationem in modernis temporibus, nisi in quibusdam 
notulis. 

Caput XI de oecumenismo. Est caput quod me praesertim fefellit. Multum 
proficeret si sequeretur optimum schema a card. Bea coram commissione 
centrali de eadem re propositum. 

Melius est in principio exponere puncta alicuius coniunctionis cum aliis 
christianis. Tum labor est positivus et efficax. E contra hoc caput incipit per 
quamdam instantiam de separationibus cum aliis christianis. 

Attamen ista puncta communia citantur in par. 49, pag. 80, sed heu! in 
lin. 25 statim declaratur quod ista vincula coniunctionis non valent ad uni- 
tatem in Christo! 

Insuper in ista par. 49, lin. 19, distinctio allata inter schismaticos orien- 
tales et protestantes, qui in multis casibus se tenent in loco magis vicino 
Ecclesiae catholicae quam orthodoxi orientales, est satis indecorum pro pro- 
testantibus. 

Agnoscendum est quod hortationes practicae hic propositae sunt potius 
in ordine negativo et enuntiatae contra pericula indifferentismi atque inter- 
confessionalismi. Admitto tamen, et libenter, quod in hac difficili materia 
semper vigilantia utilis est. 

Laudo normas quae maiorem comprehensionem ac latitudinem aliquan- 
tulum ostendunt in communione cum separatis. 

Humillimo meo sensu, cur non admittere quod, in caeremoniis nuptia- 
libus, coniux catholicus possit se ferre mere passivus, in alia ecclesia vel in 
aliquo sacello non catholico, post sacramentum unice sumptum coram catho- 
licum sacerdotem, et ita coniux non catholicus posset in sua religione propria 
preces fundere, exclusis tamen ullis ritibus nuptialibus. Haec indulgentia 
sponsi catholici et Ecclesiae catholicae magnam caritatem praeberet, obliga- 
tionibus antea consignatis de libertate coniugis catholici in sua religione et de 
puerorum educatione secundum catholicam doctrinam. 

Tandem maximus desiderio teneor, sicut Summus Pontifex ipse non re- 
formidavit illud exprimere, quod, in ista occasione, publice et solemni modo, 
declaretur et recognoseatur excessus multorum catholicorum, in factis, in 
polemicis, in controversiis et in aliquibus doctrinae expositionibus, erga pro- 
testantes et schismaticos orientales. Tale testimonium fidelitatis ad veritatem 
obiectivam et historicam multo commoveret mundum christianum ad pro- 
movendam unitatem Christi discipulorum. 

In eadem linea, si res non venit in aliis schematibus, velim ut, quodam 
modo, de Iudaeis agatur, sicut in speciali schemate in commissione centrali 
proposito. Immo, cur nihil erga omnes infideles, mahumetanos et tam multos 
totaliter incredulos? 

Hoc schema de Ecclesia Christi non potest remittere occasionem prae- 
bendi animum suum apertum ad universas animas sine ulla exceptione, In 
capite praecedenti vel in fine huius capitis talis dispositio late declaranda est. 

4 

Exc.mus P. D. IOSEPH A IESU ALBA PALACIOS 

Episcopus Tehuantepecensis 

Bona multa habet schema de quo nunc disceptatur; attamen, haec bona 
et optima nobis apparent sicut in visione prophetica ossa illa arida apparebant 
Ezechieli prophetae: disiecta, separata, arida, deest vita et anima, unde di- 
cendum esset sicut dictum est: Veni spiritus, et insuffla in ossa ista, ut fiat 
exercitus Christi et populus Dei. 

In schemate revera visio synthetica et unitaria deest, visio quasi panora- 
mica quae nobis ostenderet mysterium Ecclesiae in eius plenitudine vitae et 
fecunditatis. 

Ratio autem praecipua, mihi videtur reponenda in gravissima lacuna in 
schemate, scilicet: De Spiritu Sancto, qui est anima Ecclesiae eiusque prin- 
cipium unitatis et varietatis, nonnisi per transennam et data occasione lo- 
quitur. 

Porro, in expressione primitiva fidei christianae, sicut creatio ut opus 
Patris, Redemptio ut opus Filii, fidelibus proponebatur credendum in Eccle- 
siam ut opus Spiritus Sancti, eisque dabat profundum fecundumque sensum 
Ecclesiae: Credo in Spiritum Sanctum, qui est in Ecclesia, communione sanc- 
torum per remissionem peccatorum et resurrectionem carnis, in vitam aeternam. 

Spiritus enim Sanctus est qui revera Ecclesiae tribuit unitatem: Nam Ec- 
clesiam facit hierarchicam, simulque spiritualem et charismaticam. Charisma- 
tibus enim propriis hierarchiae eam firmat; sive iurisdictione, nam « ipse po- 
suit episcopos regere ecclesiam Dei », sive magisterio infallibili, cum in capite 
collegii episcopalis, cui assistit, tum in collegio episcopali cui praeest: « Ille 
vos docebit omnia et suggeret vobis omnia quaecumque dixero vobis »; 
« Visum est Spiritui Sancto et nobis ». Nec tantum hierarchiae charismata 
tribuit, sed « dividens singulis prout vult », et sacerdotibus et laicis et populo 
Dei, unicuique secundum propriam virtutem. 

Ecclesiam etiam facit spiritualem, Spiritus enim Sanctus, qui supra hie- 
rarchiam Ecclesiae est eamque transcendit, hierarchiam ducit ut sanctitati in- 
serviat, servosque servorum Dei ministros spiritus facit ad caritatem et sanc- 
titatem. 

Huius rei optimum exemplar nobis a SS.mo Patre Ioanne XXIII datum 
est, qui supremus in hierarchia, coram pauperrimo et humillimo Francisco 
pro Concilio oravit. 

Spiritus etiam Ecclesiam visibilem animat et vivificat; eamque supra socie- 
tatem mere hierarchicam ad modum gubernii civilis, aedificat in communionem 
sanctorum et in Corpus Christi mysticum, ipse enim est qui universos qui 
sunt Christi per totum mundum dispersos in unum coalescere facit. 

Spiritu Sancto, haec Ecclesia terrena et perfectibilis, plurimis subiecta 
miseriis, fit eschatologica; Ipse enim Spiritus actuans perfectibilitatem eius, 
per saeculorum cursum eam ducit in perfectionem et in consummationem 
vitae aeternae, per Christum ad Patrem et in sinum Trinitatis. 

Concilium hoc, Concilium in unitatem ducens dicendum est, quia unita- 
tem cupimus, desideramus, totisque viribus in eam tendimus. Porro Spiritus 
est vinculum unitatis in mysterio aeternae Trinitatis, est vinculum unitatis 
etiam in oeconomia salvifica Dei, participatio aeterni mysterii. 

Spiritus adhuc Ecclesiam vere oecumenicam facit. Nam quidquid boni sa- 
lutaris est sive in episcopis sive in laicis, sive in catholicis sive in fratribus 
non catholicis, quidquid sanctum et rectum, a Spiritu Sancto est. Hic etiam 
ratio invenitur diversorum modorum seu graduum vel intensitatis quibus quis 

ad Ecclesiam pertinere eique insertus esse possit, scilicet per diversos modos 
et gradus influxus Spiritus Sancti et plenitudinis unitatis. 

Ad unionem in caritate faciendam, non obliviscamur, quod « caritas Dei 
diffunditur in cordibus nostris per Spiritum Sanctum qui datus est nobis ». 

In multis aliis hac de re abundare possemus, multaque dicenda essent, 
tamen propter defatigationem non possent portari modo. Proinde concludo: 
Votum est: in schemate funditus redigendo, non tantum caput speciale Spi- 
ritui Sancto tribuendum est, sed omnia in unitatem redigenda sunt sub luce 
operis Spiritus Sancti, qui Ecclesiam facit simul hierarchicam et charisma- 
ticam ac spiritualem, iuris et caritatis, vivam, visibilem et invisibilem, commu- 
nionem sanctorum et Corpus Christi, terrenam atque eschatologicam, eamque 
vere et plene oecumenicam. 

5 

Exc.mus P. D. CAROLUS IOSEPH ALTER 

Archiepiscopus Cincinnatensis 

Multa in schemate de Ecclesia mihi placent; sunt tamen alia quae mihi 
videntur defectu laborare. Cap. IX schematis, e. g, « De relationibus inter 
Ecclesiam et Statum », quamvis multo amelioratum sit intuitu disceptationis 
in commissione centrali habitae, in multis aspectibus mihi hucusque videtur 
non esse sufficiens nec adaequatum ad problemata moderna solvenda. In elu- 
cidando principia iuridica de habitudine inter Ecclesiam et Statum, schema 
videtur, mea humili sententia, elaborare thesim quamdam quasi in vacuo; 
proficiscitur enim modo theoretico et speculativo, longe quidem alieno ab 
ordine practico. Est autem praecise in ordine practico in quo problemata ho- 
dierna multoties inveniuntur et in quo solvi debent. Societas civilis moderna 
est fere omnino saecularis in sua indole, et ordinarie iura et obligationes Ec- 
clesiae vel igtiorat vel reiicit. 

In his adiunctis quaeritur imprimis quomodo Ecclesia poterit invenire 
modum vivendi in Statu saeculari ita ut libertatem adaequatam possideret 
suam missionem divinam adimplendi. Deinde quaeritur apud acatholicos utrum 
Ecclesia catholica agnoscat plenam libertatem pro omnibus civibus in ordine 
civili et politico; an agnoscat talem libertatem tantum pro catholicis et liber- 
tatem plus minusve restrictam pro acatholicis? Haec est quaestio cuius solutio 
hodie nos maxime urget et cui responsum sincerum et clarum a nobis dare 
debemus. 

I. Requisita minima ad modum vivendi acceptabilem stabiliendum inter Ec- 
clesiam et Statum praesertim in societatibus civilibus saecularibus vel mixtae 
religionis hic sequuntur: 

1. Ecclesia omne suum ius et munus accepit a Domino nostro Iesu 
Christo immediate et nullo modo pendet ab auctoritate civili quoad ius na- 
tivum existendi et munus suum adimplendi. 

2. Ecclesia debet esse libera in seligendo ministros suos cuiuscumque 
ordinis et quidem sine ullo impedimento a potestate civili interiecto. 

3. Ecclesia debet esse libera in adhibendo omnem qui par est modum 
communicandi cum ministris et fidelibus suis sine licentia Status. 

4. Ecclesia iuribus adaequatis praedita esse debet possidendi et utendi 
bona temporalia quae sunt propria ad suum munus implendum. 

II. Libertas religiosa: 

1. In ordine civili seu politico plena libertas religiosa pro omnibus civi- 
bus videtur esse approbanda. 

2. Correspondet exigentiis conscientiae personalis etiamsi conscientia sit 
erronea in sua formatione. 

3. Axioma quod « error nullum habet ius » est verum in ordine specu- 
lativo sed caret validitate in ordine practico quia ius et obligatio praedicari 
poterit tantum de personis et non habet validitatem tamquam norma actionis 
moralis in adiunctis. 

4. Finis ordinis temporalis et actuositas potestatis civilis subordinantur 
quidem ordini et fini supernaturali tamquam inferior superiori. Attamen non 
sequitur quod libertas religiosa restringi debet a legibus civilibus sed subicitur 
tantum iudicio conscientiae personalis. Libertas conscientiae in suum finem 
ultimum prosequendum est praestantissimum donum Dei. 

5. Libertas religiosa videtur esse magis consentanea legi canonicae quae 
demandat nemo ad religionem catholicam converti poterit nisi voluntarie. 

6. Adicitur argumento etiam verba Domini Nostri Iesu Christi: « Reddite 
Caesari quae sunt Caesaris, et Deo quae sunt Dei ». Insuper Supremus Ponti- 
fex Pius XII declaravit non esse necessarium ut potestas civilis amoveret vel 
impediret omnia mala et omnes errores doctrinales religiosos (cf. A.A.S., 
vol. 45, 1953, pp. 794-802). 

In mea humili opinione necessarium est, antequam aliquid decernatur 
in hac quaestione, ut distinctio clara et praecisa facienda sit inter duas diver- 
sas notiones, scilicet, inter potestatem civilem ex una parte et societatem 
civilem ex altera parte. Non sunt eaedem, nec una cum altera confundenda 
est. Societas civilis est multo magis comprehensiva in suo ambitu quam po- 
testas civilis quae aequiparatur gubernio stricte dicto in ordine politico. 
Societas enim civilis comprehendit multas associationes, incepta et activitates 
quae habent suam autonomiam propriam et sunt quidem vere independentes 
a potestate civili. Gubernium statale seu potestas civilis e contra, hodiernis 
temporibus, ratione earum constitutionum iuridicarum, saepe saepius restrin- 
guntur in proprio munere, et vires proprie ei adscriptas excedere prohibentur. 
Membra societatis civilis insuper praedita sunt iuribus et obligationibus quae 
originem et radicem inveniunt in ipsa natura hominis, sicut a Deo creata est. 
Potestas civilis seu status ea nec dare nec retrahere potest, exempli gratia, ius 
ad vitam, ius vocationem personalem seligendi, ius cuiuscumque suum finem 
ultimum secundum conscientiam propriam prosequendi. Iura et obligationes 

igitur non praedicari possunt eodem modo de statu seu de potestate civili 
ac de societate civili. 

Status vel gubernia hisce diebus maxime differunt in suis constitutionibus 
ab illis qui floruerunt tempore praeterito, exempli gratia, medio aevo. Mi- 
nime gaudent hodie potestate vel auctoritate absoluta. In nonnullis socie- 
tatibus civilibus membra societatis vel cives ipsi determinant constitutionem 
fundamentalem iuridicam potestatis civilis, et frequenter denegant quodcum- 
que ius civitati civili seu gubernio sese immiscere in rebus religionis. Membra 
societatis civilis, e contra, sibi reservant omne ius et obligationem huiusmodi. 
Immo valde periculosum esset si gubernium seu potestas civilis tale ius in 
rebus religionis sibi arrogaret, nam saltem approximaret praxim dolorosam 
priorum temporum quae viguit aliquibus locis, nempe « cuius regio illius 
religio ». 

Si nunc declararetur a Sancta Synodo Oecumenica quod potestas civilis 
ipsa oneretur iuribus et obligationibus veram religionem decernendi, defen- 
dendi et promovendi, exinde magnum periculum eveniret tum pro religione 
ipsa tum pro civibus, praesertim catholicis, in quibusdam nationibus. In iis 
nationibus ubi potestas civilis exercetur ab acatholicis et saecularistis, religio 
falsa vel irreligio ipsa civibus imponi poterit. Quid boni ergo inserviretur si 
iterum declarandum esset quod potestas civilis deberet providere ut cultus 
publicus Deo praebendus sit? 

Liceat mihi etiam aliquid particulare dicere de conditionibus religionis in 
Statibus Foederatis Americae Septemtrionalis. Constitutio nostra fundamen- 
talis iuridica severe prohibet ne ulla auctoritas vel potestas in rebus religio- 
nis exerceretur a gubernio vel foederali vel statali. Prohibitio haec non diri- 
gitur ad religionem denegandam vel supprimendam, sed potius ad eam defen- 
dendam et protegendam. Reapse religio floret apud nos et crescit die in diem. 
Notandum est etiam quod Supremum Tribunal Iustitiae nostrum iterum et 
iterum declaravit solemni modo et in ipsissimis verbis: « Nos sumus populus 
religiosus ». Ecclesia, e. g., exempta est a vectigalibus; preces publice dicuntur 
unoquoque die in aula Congressus nationalis; capellani inserviunt militibus 
tum tempore belli tum tempore pacis et quidem cum congrua sustentatione; 
sacerdotes et seminaristae exempti sunt a servitio militari; unoquoque anno 
etiam proclamatur a Praesidente nationis dies festivus ab omnibus civibus 
celebrandus ut Deo gratiae agantur pro beneficiis eius. Obligatio ergo socialis 
Deum colendi agnoscitur. Pro civibus catholicis igitur in Statibus Foederatis 
Americae Septemtrionalis degentibus valde periculosum esset si in ordine 
politico et civili libertas plena religiosa denegaretur, nam adversarii concla- 
mabunt quod catholici non possunt esse cives fideles et leales in quantum rei- 
cere debent, intuitu doctrinae catholicae, legem fundamentalem constitutionis 
de libertate religiosa agnoscenda. Sufficeret, mihi videtur, si aliquid diceretur 
in Synodo de obligatione sociali hominum Deo cultum praebendi. In nostris 
circumstantiis non valet affirmatio in textu contenta, quae dicit potestatem 
civilem gerere personam moralem pro societate civili in rebus religionis. 

Mihi suadetur melius sit et doctrinae Christianae magis consentaneum si 
in ordine politico et civili libertas religiosa agnoscatur et defendatur. Est 
etiam alia ratio practica cur nihil dici deberet in Synodo hac in re. Notandum 
est enim quod in statibus modernis nullibi existit subiectum sufficienter deter- 
minatum in ordine politico illa iura vel obligationes possidendi vel exer- 
cendi. Potestas civilis hodie in modernis statibus non deponitur in una per- 
sona, nec individuali nec morali, sed distribuitur inter varias agentias guber- 
nii, nempe legislativam, iudicialem et exsecutivam. Cuiquam ex eis enim imponi 
poterit responsabilitas effectiva? Adversarii etiam dicere poterunt quod doc- 
trina catholica aliquam ambiguitatem, immo duplicitatem foveat in quantum 
demandat libertatem religiosam plenam pro catholicis quando constituunt 
minoritatem, sed eam aliis denegat quando catholici maioritatem constituunt. 
Ius Canonicum insuper videtur favere argumentum in quantum declarat nemo 
ad fidem venit nisi voluntarie. Conscientia personalis est suprema lex actionis 
moralis. Standum est igitur pro plena libertate religiosa in ordine politico. 

6 

Exc.mus P. D. IOSEPH BATTAGLIA 

Episcopus Faventinus 

Schema nobis propositum de Ecclesia a priori humiliter accepto et ap- 
probo. Ipse bonus sensus communis id mihi suggerit. Cum enim considero 
istud schema, praeparatum a commissione composita ex septuaginta viris pe- 
ritis, ex omni natione et lingua et schola electis, qui per tot temporis labora- 
verunt, nisi humiliter acciperem, mererem vituperationem Divini Poetae: 

E chi sei tu che vuoi sedere a scranna 

Per giudicar da lunge mille miglia 

Colla vista corta di una spanna? 

Hos versus reddam ad sensum sermone latino: 

Quis es tu qui vis sedere in cathedra 
ut iudices quae a te distant mille millia 
cum habeas visum longum unum palmum? 

Quapropter schema accipio, postquam utique examinavi, quia ad hoc 
nobis exhibitum est. Et accipio et probo ob eius aequilibrium inter expositio- 
nem dogmaticam et charismaticam, ut aiunt, et ob afflatum pastoralem, et 
quia profert de thesauro Ecclesiae nova, praesertim circa Corpus Mystici Chri- 
sti, et vetera; schema hoc mihi valde placet, ac meas facio omnes laudes quae 
schemati ab aliis oratoribus merito tributae sunt. Anceps sum circa oppor- 
tunitatem transferendi aliquod caput in alia schemata, quia in nostro agitur 
solum de principiis, ut optime relator exposuit, eorumque visio unitaria op- 
portuna videtur; neque video necessitatem alicuius capitis de S. Pontifice, 

cum iam in Vaticano I omnia pertractata sint. Sed minime video quomodo 
hoc schema possit laborare « triumphalismo, militarismo, clericalismo, iu- 
risdictionalismo ». Praetermitto accusationes triumphalismi et militarismi: 
expressiones, quae his accusationibus dant locum, valde usitatae inveniuntur 
in libris Veteris et Novi Testamenti; qui textus tamen non sunt separandi a 
contextu, iuxta rectam normam hermeneuticam. Diversimode evenire potest 
id quod quidam dixit: date mihi duas vel tres lineas cuiusvis hominis honesti 
— ex contextu separatas — , et ego faciam ut ille laqueo suspendatur. Prae- 
termitto quoque modum quo isti textus lecti sunt, quia modus evidenter 

sapit — sit venia verbis demagogiam et theatralitatem. Sed praetermittere 

non possum accusationem clericalismi. Auctor clericalismi, nobis expositi, 
Christus est. Ipse dixit: « Tu es Petrus... tibi dabo claves... quodcumque sol- 
veris... Ego rogavi pro te... confirma fratres tuos... pasce agnos, pasce oves 
meas ». Ipse dixit: « Euntes docete... qui vos audit, me audit ». Ipse instituit 
sacerdotium, utique in servitium Ecclesiae, sed etiam ad eam regendam, do- 
cendam, sanctificandam; quae munera fidelibus non commisit. Iuxta hanc 
accusationem certo S. Pontifex erravit cum nos episcopos ad hoc Concilium 
advocavit: ad locum nostrum debebat vocare fideles, et nos, ad summum, 
ostiarios vel adsignatores locorum constituere... 

Parcite mihi, patientissimi Patres, sed hac ratione loquendi, amittitur sen- 
sus communis. Dixit quidam poeta noster saeculi elapsi: II buon senso che 
gia fu caposcuola etc. Latine reddam litteraliter: 

Bonus sensus qui iam dux fuit in scholis 
Nunc in multis scholis prorsus mortuus est; 
Scientia, eius filia, eum occidit 
Ut videret quomodo compositus esset. 

Quid dicam de iis qui nolunt enunciationem principiorum doctrinalium, 
ob praetextum quod eorum simplex et clara expositio, esset iuridica, aucto- 
ritaria? 

Ad satisfaciendum istis, nihil restat quam ut aboleamus fidem, quae, po- 
tiusquam vinculum unionis, ut deberet esse, est veluti pomum discordiae 
inter nos... 

Sed sine fundamentis quale aedificium solidum aedificabimus ? Postremo, 
quidam ex nobis vocabulum « Romanus vel Romanitas » horrescunt, tam- 
quam esset usurpatio iniusta, dum e contra, sit velut compendium notarum 
quibus Christus exornatam Ecclesiam suam voluit... Et hoc consequitur ex 
eo quod S. Petrus Romam venit, Romae sedem suam posuit, Romae mortuus 
est... Gloriemur potius omnes de nostra Romanitate, quae nostram intimam 
unionem significat cum Petri Cathedra; de illa, inquam, Romanitate, ut dixit 
maximus poeta noster, qua Christus est Romanus; et caveamus ne S. Petrus, 
audiens quosdam sermones, erigens e suo sepulcro caput in hac Basilica, qui- 
busdam nostrum dicat, fortasse et mihi, non bene locuti estis de mea cathe- 
dra. Utique, sedentem in cathedra magnis laudibus prosecuti estis, sed eius 
organa quibus utitur in gubernio Ecclesiae, ut Congregationes et commissio- 

nes Concilii, vestrorum telorum acerbarumque criticarum metam fecistis! 
Quapropter bene faciemus si semper attenderimus Romanae Ecclesiae custodi 
veritatis quasi lucernae lucenti in caliginoso loeo, donec dies eluceseat et lu- 
cifer oriatur in cordibus nostris. 

Haec lucerna, e Roma elucens toti terrarum orbi, uniea et sola est Cathe- 
dra Petri. 

7 

Exc.mus P. D. GEORGIUS ANDREAS BECK 
Episcopus Salfordiensis 

Iam dictum est hoc sehema, praesertim in capp. I et II, nimis exclusive 
tractare de Ecclesia militante, de eius natura, iuribus et membris. Liceat mihi 
censere, melius forsan fuisse, si in ipso exordio schematis aliquid dictum 
fuisset de aspectu esehatologico Ecclesiae, de consummatione Corporis My- 
stici in caelis, secundum doctrinam claram S. Pauli. 

Nam nemo ad caelum perveniet nisi sit membrum perfectum Corporis 
Christi. Ut hoc reapse sit, necesse est non solum ut baptizetur sed etiam ut 
credatur, « Qui crediderit et baptizatus fuerit, salvus erit; qui vero non credi- 
derit, condemnabitur » (Marc. 15, 16). 

In cap. II, ubi agitur de unione cum separatis, mea humili sententia, 
haec necessitas credendi magis in textu exponenda est, et eodem modo expli- 
cari debet, quomodo talis fides est fides catholica — ut dicitur in nota 15, 
pag. 19: « fides catholica subiectiva supponit magisterium Ecclesiae ut nor- 
mam fidei et motivum credibilitatis. Baptismum non facit membrum, nisi 
accedat fides catholica subiectiva ». 

Notavi vero 1 quod parum dicitur in schemate de Litteris Encyclicis Mor- 
talium Animae, a Papa Pio XI anno 1928 editis. In memoriam revocare velim 
aliqua verba ex eis desumpta quae connexionem habent cum nostra quae- 
stione: 

« Praeterea », dicit Summus Pontifex, « quod ad res credendas attinet, 
discrimine illo uti nequaquam licet quod inter capita fidei fundamentalia et 
non fundamentalia, quae vocant, induci placuit, quasi altera recipi ab omni- 
bus debeant, libera, contra, fidelium assensioni permitti altera queant; su- 
pernaturalis enim virtus fidei causam formalem habet, Dei revelantis aucto- 
ritatem, quae nullam distinctionem eiusmodi patitur. Quapropter quotquot 
vere sunt Christi, quam, exempli gratia, Augustae Trinitatis mysterio fidem 
praestant, eandem dogmati Deiparae sine labe originis Conceptae adhibent, 
pariterque Incarnationi Dominicae non aliam atque Infallibili Romani Ponti- 
ficis magisterio, eo quidem sensu quo Oecumenica Vaticana definitum est. 
Neque enim quod eiusmodi veritates alias alias aetatibus vel proxime supe- 
rioribus, sollemni Ecclesia decreto sanxit ac definivit, eaedem idcirco non 
aeque certae, non aeque credendae: nonne Deus illas omnes revelavit? ». 

Numquam immemores simus quod animae salventur et aeternam beati- 
tudinem consequantur nonnisi per fidem catholicam: minime sufficit fides 
bona. 

Exinde oritur quaestio sat gravis pro episcopis, quorum sedes locum 
habent in terris ubi multi existunt acatholici, et praesertim in illis regionibus 
in quibus commorantur fratres nostri separati valide baptizati. Haec quaestio 
conscientiam valde exagitat omnium quibus tradita est cura animarum. 

Etenim, in mea dioecesi, immo, in ipsa patria, quomodo, quaeso, me 
gerere oportet erga acatholicos? Utique, omnibus praestanda est caritas et 
summa suavitas: in nullo deficere mihi licet ut promoveantur necessitates 
spirituales, morales et sociales totius communitatis. Sed, si mei amici acatho- 
lici validum baptismum acceperint, si Christo et eius revelationi crediderint, 
si vero censeant se esse membra Ecclesiae, quisquis sit modus, pertinet ad 
me eos in bona fide relinquere? An potius oportet omnia facere, sine ulla 
hostilitate vel acerbitate, ut de vero eorum statu et fide dubitare incipiant? 
Nonne requiritur a me ut aliqualiter in fidem malam eos inducere studeam? 
A vero zelo apostolico ad animas salvandas permotus, immo, compulsus, 
omnia forsan perficere debeo ut fratres mei separati de validitate obiectiva 
eorum status dubitent. Nonne talis est mens propria Apostoli Gentium, sicut 
illustratur, verbi gratia, in epistola ad Galatas? Certo, longe fuit a mente sua 
ut in bona fide manserint illi qui erroribus subiecti essent. « Vae enim mihi, 
— ■ alibi scripsit - — si non evangelizavero » (1 Cor. 9, 16). 

In mea vero dioecesi, circa quingenti conversi sunt ad fidem catholicam 
in unoquoque anno, seu, quod idem est, circa decem in singulis hebdomadibus. 
Per totas dioeceses Angliae et Cambriae, numerus totus conversorum censetur 
esse circa duodecim milia, seu, ducentum et quadraginta in unaquaque hebdo- 
made. Iamvero, conscientia mea perturbatur ne, motione oecumenica nimis 
aestimata, numerus singulorum qui ad fidem catholicam convertuntur, diminu- 
tionem patiatur propter spem — utique fundamento carentem obiectivo sed 
praesertim anglicanis adeo caram — ut in futuro ex motione oecumenica 
evolveretur aliqua unio corporativa vel aliquis modus vivendi inter catholicos 
et communionem anglicanam. 

Officium meum, in quantum sum pastor et episcopus, non consistit in 
fovenda aliqua — ut ita dicam — motione, quasi pro aliqua abstractione 
adlaborando. Sed magis definiri debet: illud opus apostolicum in quo et per 
quod singulae animae adiuvantur ad plenitudinem divitiarum fidei catholicae 
consequendam, ad refectionem spiritualem ex fontibus gratiae in Corpore 
Mystico Christi hauriendam — « fons aquae salientis in vitam aeternam » 
{Io. 4, 14). Sollicitus enim sum ut illae in sacrificio laudis, gratiarum actionis 
et expiationis Patri oblato a toto Christo, Corpore et Capite, partem ha- 
beant. Ut notavit Summus Pontifex Pius XII: « tot tamen tantisque caele- 
stibus muneribus adiumentisque carent, quibus in catholica solummodo Ec- 
clesia frui licet ». Et prosecutus est: « Ingrediantur igitur catholicam unita- 
tem, et Nobiscum omnes in una Iesu Christi Corporis compagine coniuncti, 

ad unum Caput in gloriosissimae dilectionis societate concurrant » (Encycl. 
Mystici Corporis, A.A.S. XXXV, 1943, pag. 243). 

Si ergo, ex eo quod motioni oecumenicae male intellectae nomen dederim, 
sequatur unam solam animam impeditam fuisse quin sese Ecclesiae catholicae 
submiserit, conscientia mea gravissime onerata erit, et coram Deo pro ea 
erit respondendum. Quando lego in pag. 81, par. 50: « Christiani autem se- 
parati incitamenta inveniunt ut ad Ecclesiae unitatem accedant, non modo 
singuli in seipsis, verum etiam inter se, uniti in suis propriis communitati- 
bus »: dubito an haec verba, nisi sint accuratissime curata, detrimentum 
potius quam profectum singulis animabus praebeant. 

Alumni mei in seminariis degentes, sicut omnes qui in Anglia ad sacerdo- 
tium aspirant, lectionibus pastoralibus intersunt de modo doctrinam tradendi 
illis qui Ecclesiam catholicam amplectere cupiunt. Magna quoque pars cleri 
paroecialis in instructione catechumenorum horas vespertinas habitualiter in- 
sumit. Hoc munus tam arduum generatim per dimidium annum protrahitur 
pro singulis catechumenis, sed magnas consolationes prae se fert. Omnes sa- 
cerdotes in hoc munere assueti, testimonium perhibebunt de aspectu essen- 
tialiter personali huius operis conversionis. Fundamentum conversionis re- 
manet quid personale, et est ipsa persona, sub influxu gratiae a Deo largitae, 
quae decernit in Corpus Christi Mysticum ingredi. Motio quidem — etiam 
motio oecumenica — nullo modo est persona. Qua talis, non superat naturam 
abstractam alicuius corporationis quae ceteroquin denominatur persona ficta. 
Ubinam in ea inveniri potest cor cui alloqui valeamus? Habetne corpus quod 
flagellationibus pati possit, vel animam damnationis periculo perterritam? 

Quapropter valde exopto ne in hoc schemate quid definitive appareat 
quod hoc factum obscurare valeat, scilicet: gratiam Dei dari non motionibus 
nec communitatibus nec cuilibet aliae abstractioni, sed personis humanis. 

Personae humanae et illae solae liberi arbitrii privilegio gaudent; et ipsis 
personis humanis unice datur, per virtutem salvificam sanguinis Christi, in- 
corporatio perfecta in Corpore eius Mystico. 

8 

Exc.mus P. D. MARINUS BERGONZINI 

Episcopus Volterranus 

1. Animadversiones generales. Schema de Ecclesia, quamvis in prima 
conciliari sessione vix degustatum sit, oculis tamen omnium velut centrum 
totius Concilii Vaticani II apparuit. Centralis igitur locus, huic schemati as- 
signatus, expostulare videtur ut cetera schemata ex hoc profluant tamquam 
ex communi fonte. Inde colligi potest specimen illud, iam pridem appara- 
tum Patribusque in prima sessione propositum, esse recognoscendum, ita ut 
maiorem unitatem, maioremque plenitudinem acquirat. 

a) Maiorem unitatem dixi: 

Descriptio enim Ecclesiae in illo schemate tradita intimum nexum inter 
varias partes minime ostendit, quod vitium, ut mea fert opinio, certo remo- 
veri potest ubi initium totius sermonis sumatur ex verbis S. Pauli, quibus 
Ecclesia definitur « Corpus Christi ». Quam ob rem suadere non dubito ut 
definitio apostoli magis magisque prae oculis et prae manibus habeatur in 
doctrina de Ecclesia tradenda. 

Habere prae manibus definitionem apostoli non significat tamen eamdem 
continuo iterare, sed potius eam eligere unicam totius dogmaticae constitu- 
tionis formam. Illa igitur S. Pauli verba in novo « de Ecclesia » schemate eun- 
dem locum teneant oportet quem anima in corpore tenet, scilicet: sit tota 
in toto et tota in qualibet parte, etiamsi non conspicienda oculis. 

Tali modo intimus nexus inter varias schematis partes manifestus eva- 
dere potest. Nam, ubi agitur de ecclesiasticis ordinibus, idem est ac agere de 
multiplicibus membris in Corpore Christi; ubi agitur de Ecclesiae magisterio, 
Christus est qui docet (vel Christus est qui Christum praedicat, ut Augusti- 
nus ait); ubi agitur de Ecclesiae ministerio, Christus est qui sanctificat; ubi 
agitur de relationibus inter Ecclesiam et Statum, Christus est qui sanat na- 
tiones; ubi agitur de Oecumenismo, Christus est qui membra sui Corporis 
sibi arctissime coniungere satagit. 

b) Maiorem plenitudinem dixi esse exquirendam. 

In schemate Patribus propositum plane ignorantur nonnulli Ecclesiae 
aspectus qui non modo magni sunt momenti, sed et ceterorum schematum 
semina continent. Verbi gratia: de familia, quae, Ioanne Chrysostomo teste, 
est « Ecclesia domestica » (PG 55, 158) prope nihil in schemate legitur. 
Eluic omissioni providere congruit aliquid addendo ubi schema loquitur de 
muneribus et officiis laicorum in Ecclesia. 

Neque de sacra Liturgia, prout est actio Christi Ecclesiae capitis, vel 
actio Ecclesiae sponsae Christi, loquitur schema nostrum: quae omissio om- 
nino cavenda videtur. Nemo sane postulat ut schema illud de sacra Liturgia 
in istud de Ecclesia inseratur; tamen ad munera et officia Ecclesiae plene si- 
gnificanda, summa de sacra Liturgia principia attingere necesse est. Liturgia 
enim vitam Ecclesiae condit et alit, simulque est actio qua Christus, in Eccle- 
sia vivens, Patrem honorat et homines sanctificat. 

2. Animadversiones particulares. a) De Mystico Christi Corpore cum Ec- 
clesia Romana identificando (pag. 10 n. 4; pag. 12 n. 7). 

Doctrina in hac schematis parte contenta optima quidem est et vera: 
tamen, si pontem praebere cupimus quo fratres ab Ecclesia separati facilius 
ad nos redeant, oportet veritatem offerre sine ulla contentionis specie; quin- 
immo oportet interdum commemorare quot et quibus vinculis fratres sepa- 
rati cum Mystico Christi Corpore adhuc coniungantur. Sacrosancta enim Sy- 
nodus unioni christianorum optime adlaborat quando vincula inter christia- 
nos adhuc exstantia naviter subnotat, separationis vero fontes candide do- 
lenterque commemorat. 

b) Primatus et episcopatus (pag. 23, n. 14). 

Quae hie habentur de relationibus inter Romani Pontificis et episcopo- 
rum potestatem, more nimis iuridico dieta videntur; biblicus mos anteponen- 
dus erat. Poterant enim hic praesertim referri documena in Evangeliis Sancti 
Matthaei et Sancti Lucae comprehensa, ubi Dominus primum et singulariter 
Petrum adloquitur, cui dicit: « Quodcumque ligaveris super terram erit 
ligatum et in caelis, et quodcumque solveris super terram erit solutum et in 
caelis » (Mat. 16, 19)... « Ego rogavi pro te ut non deficiat fides tua et tu 
aliquando conversus confirma fratres tuos » (Lc. 22, 32): deinde apostolos 
coniuncte adloquitur, quibus dicit: « Quaecumque alligaveritis super ter- 
ram, erunt ligata et in caelo; et quaecumque solveritis super terram, erunt 
soluta et in caelo » (Mat. 18, 18). 

Ex his evangelicis locis relationes inter Romanum Pontificem et episcopos 
optime illustrantur. 

c) De magisterio Ecclesiae. 

1) De obiecto magisterii authentici (pag. 47, n. 29, linn. 11-12). Textus 
schematis habet: « Ecclesiae authenticum magisterium... in verbo Dei scrip- 
tum vel traditum praedicando, custodiendo et interpretando versatur ». Me- 
lius fortasse est dicere: « Ecclesiae magisterium versatur in verbo Dei praedi- 
cando, custodiendo, interpretando. Ita enim integra perhibetur veritas ca- 
tholica; biblistis vero et theologis relinquitur libertas inquirendi quae sint 
relationes inter Sacram Scripturam et Traditionem; quae relationes, istis die- 
bus, attente investigantur, sed conclusiones haud concordes sunt. 

2) De subiecto magisterii authentici (pag. 47, n. 30). Inde a Concilio 
Vaticano I protrahitur vexata quaestio utrum Romanus Pontifex infallibilis 
sit in magisterio ordinario excercendo. Complures theologi affirmant, freti 
verbis Vaticani I « fide divina et catholica ea omnia credenda sunt quae 
in verbo Dei scripto vel tradito continentur, et ab Ecclesia, sive solemni 
iudicio sive ordinario magisterio, tamquam divinitus revelata credenda pro- 
ponuntur » (Constitutio dogmatica de fide catholica Dei Filius). 

Schema Concilii Vaticani II, cum de magisterio ordinario Romani Ponti- 
ficis loquitur, verba Vaticani I nec ^esumit nec clariora reddit, quod pro- 
bandum non puto, quia optima amittitur occasio ad repellendas et praecaven- 
das exaggeratas opiniones quae saepe saepius in lucem prodeunt circa in- 

rii actuum. 

d) De relationibus inter Ecclesiam et Statum (pag. 64, cap. X, nn. 40-44). 
Grassantur his temporibus errores perniciosi circa societatis civilis consti- 
tutionem, quos christianus populus damnari, vel saltem refelli, cupit a Sancta 
Synodo. Inter huiusmodi errores eminent qui pervulgantur sub « nationa- 
lismi », « imperialismi » et « totalitarismi » nomine. Contra errores istos, 
Encyclicis Litteris Mater et Magistra iam damnatos, Oecumenicum Conci- 
lium aliquid, solemni oraculo, dicere oportet, suadendo simul opportuna re- 
media. 

At si errores de quibus nunc agitur in schemate « De ordine sociali et 
de communitate gentium » refelluntur, quae nuper dicta sunt tamquam non 
adiecta habeantur. 

e) De Oecumenismo (pag. 80, cap. XI, nn. 48-55). Quae hic de Oecu- 
menismo dicuntur ad Orientales tantum spectant: de protestantibus vero 
schema nostrum plane silet. Optandum sane est ut schema emendatum ali- 
quid speciatim addat de regula cum istis acatholicis servanda. 

f) De communione in sacris cum acatholicis (pag. 83, n. 54). Hic sermo 
nimis prolixus est et nimis durus videtur. Contrahere, aptius disponere, et 
temperare verba valde opportunum apparet. 

3. Animadversiones minimae. Pag. 9, lin. 5: Hanc propono lectionem: 
« Pater... cum statuisset genus humanum in regnum suum transferre... ». 

Pag. 15, cap. II titulus: Ordo argumentorum immutandus videtur. Pri- 
mum oportet loqui « De necessitate Ecclesiae ad salutem » deinde « De mem- 
bris Ecclesiae militantis ». 

Pag. 20, n. 12: Antequam tractatio de episcopis absoluta sit, sermo de 
presbyteris introducitur, sed magis congruum apparet loqui de presbyteris 
postquam completus est de episcopis sermo. 

9 

Exc.mus P. D. VITALIS BONIFATIUS BERTOLI 

Episcopus tit. Attaeatanus, vic. ap. Tripolitanus 

Exc.me Domine, patientiam habe in me, loquor uti essem in aula con- 
ciliari. 

Pax et bonum! Sed non est pax et non erit nisi pro hominibus bonae vo- 
luntatis operantibus non autem loquentibus. Et bonum non est et non erit 
nisi pro hominibus qui revera gloriam dant Deo. 

His praemissis, aliqua paucissima dicam relate ad schema constitutionis 
de Ecclesia. 

Schema pro me est: I. Completum. - II. Pastorale. - III. Dogmaticum. - 
IV. Oecumenicum. - V. Scholasticum. 

Debitum solvam. Gratias toto corde ago illis, qui patienter, competen- 
ter ac technice laboraverunt pro schemate et illud tam accurate confecerunt. 

Schema est: 

I. Completum: ratio: etsi proprie perfectum non sit, tamen totam mate- 
riam necessariam et plusquam necessariam quod de Ecclesia dicere potest, 
dictum est in schemate. Ergo... 

II. Pastorale est, quia totam exponit veritatem quae de Ecclesia in se est 
et in relationibus cum aliis quacumque aetate et conditione pertinentibus. 

Veritas ad fideles, qui in aula conciliari memorati sunt, tanta benignitate 
et anxietate, non a libris directe, sed a nobis, repeto — non a libris directe 

sed a nobis — hic et ubique, exponenda est, modo quo, fracta tanquam 
panis buccellae, sumitur. Ergo... 

III. Dogmaticum est. Dogma est veritas a Deo revelata et a Summo Pon- 
tifice conclamata. Ergo dogmaticum est quod veritatem ut talem, respicit. 
Ita veritas, quae in schemate continetur, clara, satis clara, dicam, nimis clara 
est, et omnia elementa quae veritatem a Deo revelatam elucidant, clara sunt. 
Ergo... 

IV. Oecumenicum est, quia respicit non tantum electos filios sed et pec- 
catores, qua tales, omnes homines sunt. Non solum filios oboedientia praeditos 
respicit, sed etiam, in caritate non ficta, omnes filios qui, libero arbitrio, li- 
beroque examine, magis elegerunt caelum apertum relinquendo domum se- 
curitatis in veritate sub Ecclesiae magisterio. Ergo... 

V. Scholasticum est et hoc est verum, et hoc est iustum. Scholastico modo 
instruendi est ille modus practicus, quo magis magisque fidelibus convenit. 
Ergo... 

Concludo: Exc.me Domine, mihi videtur quod aliqui in causa vocati, proh 
dolor! sunt in evidentissima contradictione. 

Ex his rationibus simplicibus, elementaribus quoque, dico corde aperto, 
quod schema constitutionis de Ecclesia flagellis caesum ac spinea corona or- 
natum mihi placet! 

Exc.me Domine, labore onustus, habe me excusatum si ausus sum men- 
tem meam aperire tibi circa schema constitutionis de Ecclesia. 

10 

Exc.mus P. D. PETRUS BOILLON 

Episcopus tit. Mainensis, coad. c.i.s. Virodunensis 

Hac figura, a S. Paulo proposita, utitur schema ad Ecclesiam proponen- 
dam et quidem egregie quia ditissima est, sed non sine periculis quae nostro 
iudicio non vitantur. 

1. Non hac sola utuntur figura et Paulus et Evangelium, ad diversos Ec- 
clesiae proponendos aspectus, ut fatetur et ipsum schema. Quae, etsi omnes 
enucleari non possunt, tamen in mente habere oportet ut recte et totaliter 
intelligi possit corporis figura. 

2. Quae corporis figura praecipue secundum S. Bellarminum proponi- 
tur. Atqui illam explanavit theologiam adversus reformatos qui Ecclesiam 
recusabant ut societatem visibilem. Quae explanatio fidelis quidem et oppor- 
tuna fuit. Attamen, propter controversiam, alterum aspectum, i. e. invisibi- 
lem, non tam magno illustrabat lumine. Unde periculosum videtur, in Ecclesia 
proponenda, theologiam praecipue sequi quae, quamvis recta, est bellicosa. 
Censemus, ut corporis Christi figura in sua plenitudine intelligatur, ad totam 
traditionem redeundum esse. 

Apud Patres enim, et adhuc apud S. Thomam, proponitur Corpus Christi 

sub aspectu relationis omnium membrorum ad Christum Salvatorem, sub 
aspectu omnium unitatis in Christo, sub aspectu « rei », ut aiunt, potiusquam 
« sacramenti ». Ita in Corpore Christi, et electi, et ipsi V. T. Patriarchae ad- 
numerantur. 

Demum, ut breviter apud Patres, Corporis Christi illustratio potius chri- 
stologica et soteriologica apparet, apud Bellarminum, potius ecclesiastica et 
sociologica, sicut et in schemate. 

Quid vero apud Paulum? 

Primo, in ep. I ad Cor. cap. 6, Christus manifestatur ut fons sanctitatis: 
« corpus Christiani est membrum Christi ». 

In eadem ep. capp. X et XI, manifestatur Christus ut vinculum unitatis 
christianorum omnium, etsi diversorum, quia membra sunt corporis. Omnes 
enim sunt corpus Christi: ff&[i.a XptaTou. In qua locutione, ex duobus verbis, 
secundum praestantius: XpiaTou. Omnes unus in Christo. 

In ep. ad Rom. eap. XII, eidem manifestantur, modo tamen minuto: 
« unum corpus in Christo ». 

Tandem ad Ephesios et Colossenses, invenit Paulus ultimam locutionis 
formam: « Ipse est caput corporis quod est Ecclesia » et manifestatur Chri- 
stus ut caput, et plenitudo divinitatis, quam in omne corpus diffundit. 

Ergo, apud Paulum, manifestatio corporis Christi, etsi vere sociologica 
et visibilis, tamen praecipue et primario, ut christologica et soteriologica pro- 
ponitur. 

Unde proponitur fundamentalis schematis renovatio secundum ea quae se- 
quuntur: 

Christus, ut Caput Ecclesiae, est Christus Redemptor et Salvator, quo mem- 
bra vitam totius Trinitatis participant per gratiam, secundum hoc Ioannis in 
cap. 17: « Ut omnes unum sint, sicut tu Pater in me et ego in te, ut et ipsi 
in nobis unum sint... ». Unde necesse est ut in Ecclesiae propositione sub 
figura Corporis Christi, proponatur hoc corpus ut instrumentum salutis erga 
omnes homines. Ita non apparebit munus Evangelium annuntiandi in cap. X, 
tamquam adiunctum ad extraneos. Omnes enim qui ad salutem vocantur, in 
Christi corpus vocantur. 

Deinde proponatur corpus Christi ut fons gratiae erga omnes qui Christo 
uniuntur. Quae relatio est essentialis, universalis, et usque in saecula saecu- 
lorum perdurabit, atque ad omnes pertinet qui gratia iustificantur: non est 
gratia nisi a Christi corpore. 

Denique appareat, Christum ut hoc corpus aedificetur, illam societatem in- 
stituisse visibilem et hierarchicam in qua dedit ipse « quosdam apostolos, 
quosdam autem prophetas, alios vero evangelistas, alios autem pastores et 
doctores ad consummationem sanctorum in opus ministerii, in aedificationem 
corporis Christi: donec occurramus omnes in unitatem fidei et agnitionis Fi- 
lii Dei, in virum perfectum, in mensuram aetatis plenitudinis Christi » (ad 
Eph. c. IV, 11-18). In qua plenitudine apparebit tandem identificatio com- 
pleta et societatis visibilis Ecclesiae et Corporis Christi. 

Ita, et illi qui Christo uniuntur, in caelo et in terra, per corpus Christi 
uniuntur, nec sine aliqua, saltem implicita, cum ecclesiastica societate catho- 
lica relatione. 

Et ipsa Ecclesia catholica, ut Sacramentum Christi Salvatoris omnibus 
hominibus proponitur, et non tantum ut oppidum in seipso ordinatum et 
ad seipsum tantum praecipue instructum. 

Et voluntas Christi in hoc manifestatur quod omnes qui Illius discipuli 
esse intendunt, in societatem visibilem quae est Ecclesia catholica, intrare 
debent. 

11 

Exc.mus P. D. PLACIDUS M. CAMBIAGHI 

Episcopus Cremensis 

I. Ad constitutionis dogmaticae de Ecclesia cap. I generaliores adnota- 
tiones. 

Valde placet connexio, quae aliqualiter adumbratur, inter Ecclesiam Chri- 
sti et populum electum, seu Ecclesiam Dei, Veteris Testamenti. 

Haec enim connexio cum sit verissima et in Sacris Litteris insinuata, ube- 
riori doctrina illustrat naturam Ecclesiae Novi Testamenti. 

Placet etiam, generatim loquendo, sobria expositio doctrinae paulinae de 
Corpore Mystico, quae valde illustrat mysterium de natura visibili simul et 
invisibili, charismatica etiamsi iuridica Ecclesiae Christi. Etenim illa locutio 
et doctrina S. Pauli de « Corpore Christi » ad Ecclesiam terrestrem tantum- 
modo videtur aptata esse. Quamobrem Corpus Christi Mysticum esse solam 
Ecclesiam peregrinantem in terris bene statuitur. 

II. Notanda particularia. 
1. Ad n. 1 huius capitis: 

a) Pag. 9, linn. 4-5 dicitur: « Per Incarnati Filii sui mortem redi- 
mere ». 

In Sacris Litteris redemptio non tribuitur tantummodo' passioni et morti 
Salvatoris, sed quodammodo etiam aliis mysteriis terrestribus Salvatoris, verbi 
gratia eius resurrectioni et ad caelos ascensioni iuxta verba S. Petri: « Hunc 
principem et salvatorem Deus exaltavit dextera sua ad dandam poenitentiam 
Israeli et remissionem peccatorum » {Act. 5, 31; cf. 1 Pet. 1, 3-5) et iuxta 
verba S. Pauli: « Si confitearis in ore tuo Dominum Iesum, et in corde tuo 
credideris quod Deus illum suscitavit a mortuis, salvus eris » (Rom. 10, 9; 
cf. ibid. 4, 25). Ceterum Ecclesia in festo Sacratissimi Rosarii B. Mariae 
Virginis hoc modo precatur: « Deus cuius Unigenitus per vitam, mortem et 
resurrectionem suam nobis salutis aeternae praemia comparavit etc. ». 

Ergo melior elocutio esset: Per Incarnati Filii sui mysteria redimere y vel 
etiam: Per Incarnationem Filii sui redimere. 

b) Eadem pagina, linn. 8-9: clausula illa: « maxime in novo' et aeter- 
no Testamento » necessaria non videtur ad textus intelligentiam; immo pos- 

set f also haberi veluti iudicium ad implexam quaestionem de modo redemptio- 
nis et salutis in Veteri Testamento. 

c) Eadem pagina, lin. 14: dicitur: « in opere salutifero Christi per- 
petuando redemptores ». 

Accuratior locutio forsan est: « in opere salutifero Christi ad finem saecu- 
lorum protrahendo redemptores ». Etenim Ecclesia terrestris qua socia Chri- 
sti in opere redemptionis adimplendo, munus suum deducet non in perpe- 
tuum, sed tantum usque ad finem saeeuli et ad parusiam Domini cum, post 
iudicium totius creaturae, Deus erit omnia in omnibus. 

2. Ad n. 2 huius capitis: 

a) Pag. 9, lin. 23 dicitur: « muneribus praeconis, saeerdotis, regis ». 
Qua ratione non iteratur vox « magister » ita ut dicatur « muneribus 

magistri, sacerdotis, regis »? Quamvis enim Dominus docuit unum esse ma- 
gistrum ( xoc6y)yy]T7)v) nostrum, nempe Christum, attamen idem Dominus ius- 
sit nos abire docentes (StSacjxovTec;) omnes, ut in ipso textu constitutionis 
continuo recolitur. Ergo apostoli eorumque successores StSaCTxaXot seu ma- 
gistri recte dicuntur et sunt. 

Eadem valent pro pag. 12, lin. 9. 

b) Pag. 10, linn. 1-7, metaphora bellica proponitur Ecclesiae. Imago 
Ecclesiae ut « confertum agmen » « adversus » hostes non videtur in Sacris 
Litteris per se fundata. 

Etenim S. Paulus (Gal. 6, 16) loquitur de « populo » Dei; at populus 
non est exercitus vel agmen confertum, etiamsi non sit « effusa turba », sed 
organice, ut dicitur, cohaeret. 

Dominus autem Iesus (Mt. 16, 18) Ecclesiae suae promisit divinam assi- 
stentiam ita ut portae inferi adversus eam non praevaleant victores et Paulus 
iussit nos armaturam Dei induere (Eph. 6, 11) ut possimus « resistere in die 
malo » (ibid. 13). Ergo iuxta Sacra Eloquia Ecclesia Sancta videtur armis 
munita ut sese defendat, non autem ut procedat agmen confertum ad vic- 
toriam. 

Ceterum nostris temporibus cum in omnibus populis infinitum pacis de- 
siderium fovetur, satis male sonaret et falso interpretaretur haec doctrina 
militantis Ecclesiae. 

Quamobrem vox « militantis » in titulo optime mutatur cum voce « ter- 
restris », vel etiam plane deleatur. 

3. Ad n. 5 huius capitis. 

a) Pag. 11, lin. 3, dicitur: « Christus caput et loco etc. ». 
Emendandam puto vocem « loco » cum alia voce « excellentia ». Etenim 
in Sacra Scriptura et in scriptis SS. Patrum excellentia Christi, ut caput est 
Corporis Ecclesiae, innuitur cum de Christo dicitur desursum esse vel in loco 
sublimi esse. Sed locutiones scripturisticae et patristicae sapiunt aliquomodo 
conceptionem cosmologicam antiquorum, quae hodie amplius non intelligitur. 
h) Eadem pagina, linn. 7-8, velim post singulas voces « augmento », 

« actibus », « passione » in textu ponatur citatio propria scripturistica, ut 
clarior doctrina eluceat. 

c) Eadem pagina, lin. 8, optarem luculentius exprimatur « naturae 
conformitatem » inter Caput et membra Corporis Ecclesiae non esse omnino 
adaequatam intelligendam. 

d) Pag. 11, lin. 14. Spiritus Sanctus dicitur anima Corporis Ecclesiae. 
Haec metaphora in textu dogmatico minus placet, quatenus in Sacris Litteris, 
nullibi invenitur, ni fallor, Spiritum Sanctum esse animam Corporis Christi, 
quod est Ecclesia. 

Immo Corpus Christi quod est Ecclesia ea ratione est « corpus », nempe 
realitas quaedam « organica », quatenus idem Spiritus sanctificat, operatur, 
charismata distribuit, salutem operatur. Ergo ratio corporeitatis sive organi- 
citatis est Spiritus, quamobrem perperam anima a corpore distinguitur. 

Ceterum distinctio Spiritus veluti anima a Corpore Christi, quodammodo 
excusaret illam improbandam distinctionem inter Ecclesiam charismaticam 
seu amoris et Ecclesiam iuris seu visibilem. 

Denique Spiritus inhabitat utique in cordibus christifidelium, sed non 
necessario concipienda est anima inhabitare in corpore veluti in domo qua- 
dam. S. Thomas exempli gratia docet animam esse formam corporis. 

4. Ad n. 7 huius capitis, pag. 12. Puto optimam rem esse totum hunc nu- 
merum deleri hoc loco ut rectius ponatur in unica constitutione de unitate 
Ecclesiae. 

Attamen singillatim adnotare velim sequentia: 

a) Lin. 17, loco « non esse nisi » melius forsan dicitur « non dari nisi », 
ita ut bene intelligatur non solum unicam esse de facto Ecclesiam, sed etiam 
unicam posse et debere esse Ecclesiam ex voluntate Divini Fundatoris. 

b) Linn. 23 et 24, illa clausula: « ideoque sola iure catholica romana 
nuncupatur Ecclesia » videtur magis ampla ac praemissae sunt. Etenim pos- 
set quis putare ab Ecclesia catholica romana omnino nihil inveniri in « Eccle- 
siis » fratrum separatorum quod nomine christiano nuncupari possit. E con- 
tra inter theologos communis est doctrina « vestigiorum Ecclesiae », quae 
habentur et fideliter custodiuntur a fratribus separatis. 

Ipse Summus Pontifex Pius XI immortalis memoriae aliquando « vestigia 
Ecclesiae » apud fratres separatos existentia dixit veluti moles auriferas esse 
quae ab excelso monte aurifero qui est Ecclesia desectae sunt. Nec iuvat 
distinctio inter quaestionem iuris et quaestionem facti, quia non est disputatio 
de verbis sed agitur de re maxime gravi. 

Exc.mus P. D. CARMELUS CANZONIERI 
Episcopus Caesariensis in Mauritania, aux. Messanensis 

Hodie melius quam heri huius Concilii Vaticani II finem cognoscimus. 
Nobis non sunt veritates definiendae, sed catholicae fidei oeeumenicitas et 
pastoralitas explanandae sunt, ita ut nostrae propositiones possint catholicos 
in fidem confirmare, fratres seiunctos ad unitatem revocare et infideles ad fidem 
allicere. Omnes nos studiosissime hoc volumus et ad hunc finem obtinendum 
etiam vitam nostram impendere volumus. 

Mihi liceat aliqua pericula revocare, ut ea vitemus, et aliquid de ipsa 
doctrina Ecclesiae exponere: 

1. Omnes scimus plures exstare Ecclesias orientales seiunctas, innume- 
rasque denominationes protestantes. Fere impossibile videtur invenire ali- 
quam expositionem unius veritatis quae sit oecumenica et pastoralis pro om- 
nibus his coetibus hominum, neque, ut evidens est, poterit hoc Concilium 
plures exarare propositiones eiusdem veritatis, quae aptatae sint cuique coe- 
tui; haec enim multiplicitas non tantum afficeret propositiones, sed tandem et 
ipsam veritatem. Praeterea quod nostris temporibus pastorale videtur, brevi 
tempore, mutatis hominibus et circumstantiis, non amplius pastorale evaderet; 
hoc modo certissime veritas amitteret characterem immutabiHtatis et aeterni- 
tatis, quem certe habere debet, sicut veritatem decet. 

Oecumenicitas enim et pastoralitas alicuius propositionis notae sunt 
subiectivae, ideoque mutationi obnoxiae. Ad haec igitur pericula vitanda, ma- 
gna cum caritate veritates exponendas propono, quae certo fundamenta erunt 
pastoralitatis et oecumenicitatis, clara et univoca significatione, ita ut ex ipsa 
claritate appareat oecumenicitas et pastoralitas ipsius veritatis. Fundamento 
veritatis posito, Concilium ipsum per quandam suam commissionem, Patres 
in suis dioecesibus, decursu temporis, magis ac magis oecumenicitatem et pa- 
storalitatem evolvendas curabunt. Evidens est methodum pastoralem in sche- 
mate de sacra Liturgia a Concilio habitam, ex diversa natura rei, in tota sua 
extensione, nos sequi non posse, de Ecclesia aut de fontibus revelationis agen- 
tes. Ad finem vero praecipuum obtinendum huius Concilii, pastoralitas et 
oecumenicitas sint semper menti nostrae praesentes in exponenda veritate, 
ita ut negative nihil in veritatis expositione contineatur quod sit contra pasto- 
ralitatem, et positive maxima, qua fieri potest, sit pastoralitas, usque ad limi- 
tem periculi vitandi et veritatis mortificandae. 

2. De ipsa materia huius schematis plura et optima dicta esse puto, mihi 
tamen concedatis, quaeso, haec proponere: 

a) Non deest in schemate sic dicta idea centralis, quae est doctrina de 
Corpore mystico, in cap. I proposita. Nobis opus non est totum de Ecclesia 
tractatum exarare, tantum vero aliquas iuxta temporis et pastoralitatis exi- 
gentias veritates proponere. 

b) Quidam in schemate aspeetus iuridici praevalentiam inspexerunt, 
non adprobantes; potest haee pars breviori via tractari, tamen prae oculis 
habere debemus quod aspectus iuridicus e-t socialis externus est tamquam 
species seu accidens huius sacramenti, quod est Ecclesia; et qui volunt ipsum 
mysterium attingere, debent aliquo modo, etsi differenti, species primo attin- 
gere. Pro infidelibus tandem est unica via haec ad mysterium attingendum. 

c) Doctrina de Primatu deberet in hoc Concilio melius explicari, etenim 
modus illum exercendi non fuit a Christo Domino revelatus, ideoque mutari 
potest, et historice constat diversimode diversis temporibus exercitatum esse; 
inveniri potest aliquis modus Primatum exercendi, magis acceptus fratribus 
seiunctis et protestantibus. 

d) Opportuna ultimo videtur explicita tractatio in hoc Concilio de re- 
lationibus inter Ecclesiam et Statum, ut in schemate capp. IX et X. Haec 
tractatio, quae de personae humanae dignitate maximi momenti sunt, attingit. 

Hoc modo, hoc Concilium vere et optime mundi expectationi satisfaciet. 

13 

Exc.mus P. D. ANDREAS M. CHARUE 
Episcopus Namurcensis 

A tempore Concilii Vaticani I, praesertim a tempore S. Pii X, vita Ec- 
clesiae eventibus motibusque variis sollicitatur ut omnia in Christo instau- 
rentur utque fideles pressius in Christo vivant, in maiori fidelitate, in maiori 
caritate, in maiori fervore apostolico. Cogitemus de motu eucharistico et litur- 
gico, de motu biblico, de motu pastorali, de motu missionario, de Actione 
catholica ac generatim de laicorum apostolatu, de impulsu etiam pro unione 
christianorum. Haec et alia, sub incitamento Romanorum Pontificum omnium- 
que episcoporum, ita profecerunt et proficiunt ut dubitare non possimus ea 
ex profunda Ecclesiae conscientia emergere ac proinde ipsius Spiritus Sancti 
actionem manifestare. Quando in oratione omnia consideramus quae hodie 
nos undique urgent, Christo Domino gratias agimus et in signum nostrae 
assentionis nostrum facimus dictum quod olim card. Faulhaber in suis epi- 
scopalibus stemmatibus inscripserat: « Vox temporis, vox Dei ». 

Vox temporis, vox Dei, ni fallor, in inspirato successu motus biblici, ge 
neralius in invicta appellatione ad evangelicos et apostolicos fontes. Se fal- 
leret qui putaret cultum Bibliae solummodo ex oecumenica praeoccupatione 
procedere, aut ex aliqua puerili libidine quae, sicut aliae libidines, mox obso- 
letura esset. Tam fideles quam pastores plus minusve, sed magis ac magis 
praesentiunt Christi nuntium esse, ut pluries dixit loannes XXIII, in Calice 
et in Libro, seu, iuxta verba Imitationis, in duabus mensis proponi homini- 
bus, in mensa Eucharistiae et in mensa Sacrae Scripturae. Restauratio eucha- 
ristica restaurationem biblicam appellat. 

Scholaris expositio — consulto non dico scholastica, ne videar aliquo 

modo parvi aestimare, quod a me alienum est, theologiam scholasticam — , 
scholaris expositio, inquam, est quidem opportuna, necessaria, sed non suffi- 
cit, etiam in scholis. Quare? Simpliciter quia Mysterium Christi, i. e. obiectum 
ipsum apostoliei et ecclesiastici praeconii, in formulis et scholaribus argumen- 
tis concludi nequit. Et praecise, ut Ecclesiam in eius intimo ac vitali mysterio 
annuntiare possimus, indigemus imaginibus, parabolis, allegoriis, repraesen- 
tationibus, approximationibus Librorum sacrorum, indigemus, inquam, ser- 
mone quo usi sunt Christus ipse atque apostoli Christi in primigena praedi- 
catione. 

Gaudeo quod in schemate de Ecclesia, momentum agnoscatur figurarum 
atque imaginum quibus auctores sacri indolem naturamque Ecclesiae pate- 
facere solent. Infeliciter autem offenditur duplici modo. Primo modo, quia 
solum evolvitur imago, ceterum valde suggestiva, corporis, ut aiunt, mystici. 
Sicuti dicitur timendum esse hominem unius libri, etiam timeo schema unius 
imaginis. Secundo modo offenditur in paginis nostris quia statim, ab initio, 
quasi sub pondere scholaris habitudinis, fit transitus ad rigorosam, technicam, 
et mox canonicam expositionem ecclesiasticae societatis. Ut dixi, talis scho- 
laris expositio est necessaria, sed suo loco veniat oportet. 

Aliis verbis, optio requiritur: vel sermo biblicus fit de Ecclesia vel de ea 
fit sermo scholaris, cum thesibus, argumentis et aliis explanationibus quae in 
scholis evolvi solent. In quo altero sensu, si dicatur maiorem claritatem sic 
obtineri, respondeo hoc non fieri sine detrimento nostrae spiritualis educa- 
tionis, sine detrimento pastoralis revelationis consilii seu mysterii Dei. Utique 
evolvi possunt argumenta scripturistica in consueta expositione theologica, 
sed genuina et plene efficax theologia biblica tali mixtione succedere non 
potest. Hoc intelligebant pro suo tempore magni scholastici, in quorum ope- 
ribus secumducuntur, quin confundantur, summae theologicae et commen- 
tarii Scripturarum. Ita faciamus: servare debemus consuetam expositionem 
scholarem, sed quando doctrinalem Librorum sacrorum expositionem quaeri- 
mus, modo biblico procedamus. 

Quomodo ergo procedere in casu? Primo revocetur summa figurarum qui- 
bus Ecclesia in Novo Testamento repraesentatur. Saltem ex parte, hoc fit 
in nostro schemate, pag. 10. Tunc autem accurate evolvantur principaliores 
imagines: utique imago corporis, sed etiam imagines populi Dei, familiae Dei, 
templi et domus Dei, novae Ierusalem, sponsae Christi, gregis Domini: ima- 
gines principaliores quae in pulcherrimis textibus S. Pauli, S. Petri et S. Ioan- 
nis coniunguntur et compenetrantur. Sic obtinebitur synthesis in qua appa- 
rebit Ecclesiam esse Mysterium seu Sacramentum illius Christi gloriosi, qui 
charismatice simul et organice vivit, operatur, regit et vivificat in Ecclesia. 
Revera, Ecclesia est domus familiae Dei, in qua cum Christo et in Spiritu 
clamamus Abba, Pater. Ecclesia est templum spirituale, in quo plebs sancta 
est genus electum, regale sacerdotium. Mystica unio Christi cum Ecclesia talis 
est ut efformetur unum corpus et ut vita Christi in membris sicut in capite 
diffundatur, ferveat et fructum in aeternum afferat. Haec est illa caelestis 

Ierusalem, quae est Sponsa Christi, sanctorum civitas quae fit in terris taber- 
naculum Dei cum hominibus. Haec est Sponsa Agni gloriosi, signum in Gen- 
tibus elevatum, quae inter omnimodas vexationes et seductiones tuta invicta- 
que pergit. Haec est Mater Ecclesia, mater nostra, quae in Virgine Maria sin- 
gulariter fulget sicuti in suo praecellenti membro, in sua Regina, in sua ima- 
gine seu icon. Haec est de qua S. Paulus, admiratione raptus, clamabat: 
« Ipsi (Patri) gloria in Ecclesia est in Christo Iesu ». 

Quibus positis, firmiter et lucide ostendatur quomodo illud Mysterium 
charismaticum Christi et Ecclesiae in terris vergi debeat in societatem visi- 
bilem et hierarchicam. Christus, qui promisit se mansurum cum suis usque 
in finem saeculorum, elegit duodecim discipulos, quos apostolos appellavit et 
quos praedicare et baptizare misit in universam terram. Ecclesia Christi con- 
credita est apostolis, in quibus Agnus Apocalypseos novam Ierusalem fun- 
dare voluit. In medio autem apostolorum, Dominus Iesus instituit summam 
Petri auctoritatem, ita ut Petrus sit vere Ecclesiae caput et fundamentum, 
columna veritatis atque pastor omnium. 

Haec est perspectiva in qua iuxta me tractandum est hodie de Ecclesia. 
De schemate, quod nobis propositum est, generatim dicam in eo multa esse 
bona, sed etiam multa esse supprimenda, aut corrigenda, aut alibi tractanda. 
In specie aliter exponatur admirabile Mysterium Ecclesiae. 

Adnotationes ad schema de Ecclesia. 

Liceat mihi ad secretariatum S. Concilii praesentare: 

1. Notam quae pro aula conciliari scripta est, sed quae, defectu tem- 
poris, legi non potuit; 

2. Litteras quadragesimales huius anni, in quibus argumentum de My- 
sterio Ecclesiae iuxta biblicas figuras pastoraliter exponere conatus sum; 

3. alias considerationes circa schema. Prius exponam iudicium gene- 
rale de schemate atque generalia vota. Deinde, proponam novam schematis 
structuram. 

I. ludicium generale. Sehema de Ecclesia multa optima continet, de qui- 
bus sane auctores nostras gratulationes merentur. In specie, gaudeo de his 
quae dicuntur circa sacramentalitatem episcopatus et circa statum et vocatio- 
nem laicorum in Ecclesia. 

Attamen, multa emendanda videntur et totum schema ad simpliciorem 
et melius ordinatam, melius « aequilibratam » formam reducatur oportet. 

Ad spiritum quod attinet, magis attendatur ad theologorum recentiorum 
opera, necnon ad quaestiones quae animos nostrae aetatis sollicitant. Cavea- 
tur ne nimis spiritui iuridico indulgeatur ubi problemata in primis theologice 
tractanda sunt. 

In genere, salvis quibusdam necessariis mutationibus, sincere adhaereo 
innovatae schematis redactioni quae a rev.mo D. G. Philips redacta est, et 
quidem, ut scitur, postulantibus multis cardinalibus et episcopis, ea intentione 
ut media via inter admissionem et reiectionem schematis inveniretur. Ille 

textus multum proderit iis qui a schemate commissionis praeconciliaris ordiri 
intendunt. 

II. Quaedam generalia vota. Omnium credo votum esse ut constitutio 
conciliaris de Ecclesia principalem, centralem locum obtineat in Concilio Va- 
ticano II. Revera omnibus patet quaestiones de Ecclesia, notanter quaestiones 
de episeopatu, esse fere semper centrum in quo hodie concurrunt maiora 
problemata relate ad apostolatum: sive agatur de unione Ecclesiarum, sive 
de missionibus in longinquis regionibus sive de Actione catholica, sive de 
motu liturgico. Ut dictum est, hora est hodie hora episcoporum. Et in hoc 
videtur haberi impulsus qui e profunda conscientia Ecclesiae prodit, qui, sub 
motione ipsius Spiritus Sancti, ad meliorem aestimationem episcopatus, ad 
eius revalorisationem, ut aiunt, tendit. Unde, quod iam in animo erat Pa- 
trum Vaticani I, nunc a nobis fieri debet, ita ut post necessariam proclama- 
tionem Primatus et Infallibilitatis Romani Pontificis, veniat authentica et 
solemnis declaratio circa gratiam, missionem et officia episcoporum. 

Propterea, ut mihi videtur, schema de Ecclesia ad essentialia reduci de- 
bet et omnibus alleviari, etiam alicuius momenti, quae alibi tractari possunt, 
ut v. g. quae ad oecumenismum, ad missiones, forsan ad status perfectionis 
pertinent. 

Propter etiam momentum argumenti, quaeri debet perfectum aequili- 
brium inter notiones et doctrinas quae in quaestione veniunt: 

a) inter ea quae ad Primatum Romani Pontificis et ea quae ad colle- 
gium episcoporum pertinent; 

b) inter ea quae episcopos collegialiter sumptos et ea quae singulos epi- 
scopos spectant; 

c) inter ea quae episcopis residentialibus propria sunt et ea quae om- 
nibus episcopis, etiam titularibus, communia sunt; 

d) inter charisma et activam potestatem quae episcopis e sua conse- 
cratione episcopali veniunt et, ex altera parte, ea quae solum ex iuridica 
concessione habentur. Aliis verbis, inter ea quae ontologicam episcoporum 
potestatem constituunt et ea quae non sunt nisi istius potestatis exercitium; 

e) inter ea quae omnibus fidelibus Ecclesiae communia sunt, uti no- 
tanter sic dictum sacerdotium fidelium, et ea quae ipsis laicis qua talibus 
propria sunt; 

/) inter relationes hierarchicas in Ecclesia et ea quae sunt ordinis cha- 
rismatici: in specie quae spectant observationem aut professionem consilio- 
rum evangelicorum, status perfectionis, etc. 

Vigilandum est ut, omnino integra manente fide catholica, modus lo- 
quendi vitentur, qui sine necessitate relationibus cum fratribus separatis et 
causae sic dicti oecumenismi nocere possent. 

Proinde, abstineatur a quaestionibus inter theologos controversis, v. g. 
quaestione de membris Ecclesiae. Item, quando agitur de necessitate Ecclesiae 
ad salutem, asperus sermo amoveatur. 

Ceterum in his et in similibus, auctores schematis nobis propositi nobis- 

cum consentiunt quoad principia, ut apparet, v. g., pag. 15, lin. 30 ad pag. 16, 
lin. 3. Manet autem quod expressio melior fieri posset. 

Maxime oportet ut mens Coneilii eiusque intentio circa qualificationem 
doctrinalium declarationum clarissime pateat. In schemate de Beata Virgine 
Maria, pag. 100, expresse dicitur novum dogma non haberi in textu propo- 
sito. Nihil simile apparet in schemate tam gravi de Ecclesia. 

IIL Proponitur nova structura schematis. Solummodo tria capita, ad 
summum quatuor capita haberentur, nempe: 

1. de Mysterio Ecclesiae; 

2. de s. hierarchia, in specie, de episcopatu; 

3. de populo fideli, in specie de laicis. 

4. forsan, de charismatibus et de specialibus vocationibus in Ecclesia. 

1. De Mysterio Ecclesiae. Quoad generalem rationem, adoptetur schema 
rev.mi D. G. Philips. 

a) Per modum introductionis, exponatur breviter aeterni Patris con- 
silium de universali Ecclesia. 

b) Describatur Mysterium Ecclesiae figuris, omnibus maioribus figu- 
ris S. Scripturae: cf. textus adiuncti, i. e. sermo pro aula conciliari praepa- 
ratus atque litterae quadragesimales. 

c) De necessitate Ecclesiae ad salutem, iuxta Philips. 

2. De s. hierarchia, in specie de episcopatu. Specialiter in hac sectione, 
desiderantur maior cohaerentia aequaque indagatio sub luce tum perantiquae 
traditionis tum etiam recentiorum operum theologorum, Sic procedatur: 

a) Exponatur institutio collegii apostolorum a Christo, utique sub Pe- 
tro, duce, capite, fundamentoque huius collegii. 

b) Doceatur successio apostolica. 

Clare dicatur de fide esse episcopos successores esse apostolorum Christi, 
Romanum Pontificem de cetero esse successorem S. Petri. 

Nunc iam notetur, quod ulterius evolvere oportebit, collegio apostolorum 
succedere collegium episcoporum, i. e. episcopos collegialiter sumptos. Unde 
iam patet momentum sic dictae collegialitatis episcopatus. 

c) Definiatur sacramentalitas episcopalis consecrationis, quae est su- 
premus gradus sacramenti Ordinis. 

Exponatur 1) per consecrationem episcopalem electum collegio universali, 
sub ductu Romani Pontificis, aggregari; 2) in consecratione episcopali con- 
ferri characterem et gratiam cum summo gradu sacerdotii; 3) proinde episco- 
pos esse ceteris ministris, etiam presbyteris superiores vi ipsius consecratio- 
nis, i. e. in ipsa linea Ordinis. 

d) Explicetur, iuxta praefationem episcopalis consecrationis, sacram 
ordinationem episcopis conferre triplex munus magisterii, ministerii seu 
sanctificationis et regiminis in Ecclesia, — vel, ut ait Pius XII in sua celebri 
oratione post canonisationem S. Pii X habita, anno 1954, collegio episcopo- 
rum concredi Ecclesiam cum triplici praerogativa ac triplici missione magi- 
sterii, sacerdotii et regiminis. Cf. A.A.S., XLVI, pagg. 313-317. 



ANIMADVERSIONES SCRIPTAE - DE ECCLESIA 



437 



e) Hic tractandum est de magisterio. Utique alibi tractari posset de 
iurisdictione ad muneris exercitium, sed attendatur docendi potestatem onto- 
logice existere in omni episcopo consecrato, cui in ipsa episcopali consecra- 
tione sacramentaliter tribuitur. Feliciter citatur in notis schematis allocutio 
S. S. Ioannis XXIII, diei 8 maii 1960, pro consecratione quatuordecim epi- 
scoporum: in ipsa consecratione iteratum videt evangelicum spectaculum, 
quando Christus duodecim apostolos praedicare misit in universum mundum: 
A.A.S., LII, pag. 466. 

/) Ut dixit Pius XII, cum deposito fidei episcopis concreditur « Depo- 
situm gratiae » (Allocutio iis qui Assisii pro congressu liturgico eonvenerant, 
die 22 sept. 1956: A.A.S., XLVIII, pag. 713). Quo intelligitur episcopum 
esse in populo Dei Pontificem, qui iure proprio plenitudinem habeat sacer- 
dotii. Unde etiam intelligitur sacerdotium aliis non communicari nisi ut par- 
ticipationem episcopalis sacerdotii et in adiutorium episcopalis ministerii. 
Idcirco S. S. Ioannes XXIII dicit diem in Coena Domini, qui communiter 
dies sacerdotalis vocatur, magis adhuc esse diem episcopalem: Epistula pa- 
schalis ad singulos catholicae Ecclesiae episcopos, diei 15 aprilis 1962, pag. 16. 

g) Etiam munus regiminis aut pastoralis auctoritatis in sacra consecra- 
tione confertur, aliquo modo saltem. Ut iam diximus, distinguendum est 
enim inter potestatem in consecratione receptam et potestatis exercitium. 
Evidenter etiam distinguendum est inter regimen universalis Ecclesiae et 
regimen alicuius portionis, ut est dioecesis. 

h) Unde sermo fiat de episcopis titularibus, quibus proprius grex non 
tribuitur, sed qui, sicuti ceteri episcopi, muneribus praerogativisque fruuntur 
quae in ipsa episcopali consecratione conferuntur. 

In quaestione ponitur ratio cur episcopi titulares non iure participent con- 
ciliis oecumenicis. Revera praesens dispositio iuris canonici argumentum de- 
cisivum non videtur esse. 

i) Tandem tractetur quaestio tanti hodie momenti collegialitatis epi- 
scopatus, quacum implicatur utique alia quaestio de relationibus inter pa- 
patum et collegium episcoporum. Omnia ceterum hodie ita disponuntur in 
theologia ut sine ullo periculo proclamari possit divina origo atque universale 
munus collegii episcoporum, qui, utpote successores Apostolorum, cum et 
sub Romano Pontifice, eorum Capite iuris divini, munus habent docendi pa- 
scendique Ecclesiam Christi. Explicetur quomodo non tantum Ecclesia in 
Concilio adunata, sed etiam Ecclesia dispersa, ut aiunt, collegio episcoporum 
in communione cum collegii Capite commissa sit. 

Ad hoc revocentur textus Romanorum Pontificum, qui episcopos docent 
eorum obligationes relate ad Missiones et generatim ad universales causas 
Ecclesiae. Atqui legitima videtur tendentia, quae hodie observatur, ut cum 
problemata in universa terra tam diversa implicataque sint, conferentiis epi- 
scoporum diversarum regionum iura communia collegialiterque exercenda 
a suprema auctoritate vel agnoscantur vel tribuantur. Hoc videtur esse in 
linea et spiritu divinae institutionis, modo semper Supremo Pastori ius re- 

maneat universale et supremum, quod a nemine inter catholicos nostris tem- 
poribus in dubio ponitur. 

3. De populo fideli et in specie de laieis. Servari in genere potest schema 
commissionis. Attamen, melius distribueretur materia in duo capita: 

a) ea quae ad omnes fideles spectant, sive sint clerici, sive sint laici: 
principalia citantur in schemate sub n. 20, sub n. 21, partim sub n. 23; 

h) ea quae sunt laicis propria: hic exponeretur apostolatus laicorum, 
id quod vocatum est consecratio mundi, etc. 

4. De charismatibus et de specialibus vocationibus in Ecclesia. Prae- 
nota: Ut dixi supra, pag. 2, sub littera II f, sub respectu hierarchico non 
habentur nisi clerici et laici. Qui evangelica consilia observant aut etiam 
profitentur, qui religiosam vitam ducunt, qui ad quemdam statum perfectionis 
pertinent, illi omnes clerici aut laici esse possunt. Genera non confundantur, 
i. e. in casu, ordo hierarchicus et ordo qui charismaticus appellari potest. 

Talis confusio errores non raro gignit. Ex una parte, errores sparguntur 
facile circa notionem et vias perfectionis, ut coram me agnoscebat Pius XII, 
qui hac occasione ad me misit pretiosam Notam, diei 13 iulii 1952, ut re- 
sponsum daretur iis qui allocutionem Pontificis diei 8 decembris 1950, ad 
religiosos factam intemperanter interpretabantur. 

Ex altera parte, confusio etiam in quaestionibus de s. hierarchia serpit. 
Recenter scriptum est superiores maiores Ordinum et Congregationum, quia 
sunt Ordinarii, annumerari in universali episcopatu (« font partie de Tepis- 
copat mondial »). Sic P. Vermeer, O. Cist., De plaats van de exempte 
priester in het hierarchisch apostolaat, dans Tijdschrift voor theologie, 1961, 
pp. 318-350. Utique admitto sub infelici modo loquendi mentem auctoris 
explicari posse, sed, ut dicitur, quae clare concipiuntur clare etiam expri- 
muntur! Factum autem sufficit ut, in tam gravi schemate, omnem confusio- 
nem vitemus. 

Unde, meo iudicio, aut quaestiones de perfectione ac de vita religiosa 
non in nostro schemate, sed alibi tractentur, aut, si melius existimetur, argu- 
mentum amplietur ad privilegiatas vocationes in Ecclesia. Secundum talem 
modum agendi, proponerem sequentem structuram: 

a) primo solemniter doceretur perfectionem christianam esse in ca- 
ritate. Deinde explicaretur quomodo illa perfectio caritatis in contemplatione 
et, ex altera parte, in apostolatu specialiter florescat, quomodo insuper con- 
silia evangelicg sint optima media ad perfectionem acquirendam. Ad haec 
exponenda mihi liceat indicare recens opus exc.mi ac rev.mi D. P. Philippe, 
Les fins de la vie religieuse selon saint Thomas, Athenes-Rome, 1962. 

h) Tunc ostenderetur statum et missionem episcoporum in traditione 
dari ut summum exemplum vitae ad perfectionem caritatis consecratae. Ita 
praecise, sermo factus est olim de statu perfectionis acquisitae, sed talis mo- 
dus loquendi etiam ad confusiones ducere posset. Id quod interest est ipsa 
doctrina, non modus loquendi. 

Statui et gratiae episcopatus participant omnes qui cum episcopis coope- 

rantur. Veniat in primis verbum de presbyteris, episcoporum cooperatoribus, 
quibus sic Concilium spiritualitatem, ut aiunt, aperiret in veritate. 

Sermo fiat etiam de laicis qui, ut dicit schema commissionis, pro Regno 
Dei omnibus renuntiantibus, vires suas operi apostolico impendunt: pag. 39, 
linn. 6-7. 

c) Quibus praehabitis, tractaretur de vita religiosa et de statibus per- 
fectionis. 

Ad hoc autem noto quaestionem poni, cuius Pius XII coram me momen- 
tum agnoscebat, i. e. eorum qui extra omnem organisationem, individualiter 
coram Ecclesia profiterentur consilia evangelica. Mihi permittatur referre 
ad ea quae scripsi in libro cui titulus Le clerge diocesain, Tournai, 1960, 
pp. 128-132; in editione italica, Edizioni Paoline, pp. 181-186; in editione 
hispanica, Vitoria, pp. 123-126; in editione neerlandica, Tournai, pp. 135-138. 
Editiones mox edentur in lingua germanica et in lingua anglica. 

Cetera omnia vel supprimantur, vel in aliis schematibus tractentur, vel 
pro parte in secundo aut in tertio capite introducantur, ut v. g. quae ad ma- 
gisterium pertinent. 

14 

Beat.mus P. D. PAULUS II CHEIKHO 

Patriarcha Babylonensis Chaldaeorum 

Schema constitutionis dogmaticae de Ecclesia, attente lecto, mihi videtur 
non esse impugnabile quoad doctrinam. Quare tenendum est in singulis suis 
partibus. 

Quoad observationes, factas in nostris reunionibus, sive pro sive contra, 
prae oculis habere debemus ea quae sequuntur: 

a) Natura Ecclesiae non invenitur in Vetere Testamento. Ea quae a 
Patribus referuntur de Vetere Testamento relate ad Ecclesiam non possunt 
ostendere verum characterem Ecclesiae. Ea quae considerantur ab ipsis Pa- 
tribus tamquam figurae Ecclesiae, eodem modo intelligi debent ac aliae figu- 
rae (ita arbor vitae in Paradiso, consideratur ut figura Crucis Domini Nostri 
Iesu Christi). 

b) Incipit Ecclesia in Novo Testamento; fundatur ab ipso Domino No- 
stro Iesu Christo. 

c) Dominus Noster fundavit Ecclesiam suam super Petrum. Dixit enim 
Petro: Tu es Petrus et super hanc petram aedificabo Ecclesiam meam {Mat. 
16, 18). Pasce agnos meos. Pasce oves meas (Ioan. 21, 15 et seq.). Textus 
enim allati clare ostendunt Petrum solum institutum fuisse fundamentum 
seu Caput Ecclesiae ab ipso Domino Nostro Iesu Christo. 

d) Primatus Petri independens est a collegio apostolorum et quidquid 
dicitur de collegialitate apostolorum non potest minuere, in quocumque modo, 
Primatum Petri. 

e) Et quae S. Paulus dixit in epistola sua ad Ephesios: cap. 2, vv. 
19-20 de apostolis non contradicunt verbis Domini Nostri supra citatis. Idem 
dico de verbis S. Ioannis in Apoealypsi cap. 21, v. 14. 

15 

Exc.mus P. D. UBALDUS EVARISTUS CIBRIAN FERNANDEZ 
Episcopus tit. Bidensis, prael. null. Corocorensis 

Liceat mihi magno cum plausu schemata constitutionis dogmaticae de 
Ecclesia recipere, ea praesertim subsignando quae de Ecclesia ut Mysticum 
Christi Corpus dicuntur. 

Indubium quidem est elementum internum, invisibile et charismaticum 
Ecclesiae, non fuisse, saeculis proximioribus, sufficienter excultum a theolo- 
gis, cum revera maximi momenti sit tum ad comprehensionem adaequatam et 
genuinam essentiae ipsius Ecclesiae tum ad oecumenicam et pastoralem la- 
borem fructuosius exercendam. 

Velim tamen non inde contemptum vel minorem aestimationem sequi 
circa elementum alterum, visibile nempe, externum et iuridicum quod etiam 
essentiale est in Ecclesia Dei et quam maxime convenit modernis temporibus 
exhibere et dogmatice stabilire. 

En argumenta\ 

Sunt hodie qui multa de caritate loquuntur, valores charismatici et invi- 
sibiles Ecclesiae panduntur et efferuntur, silentur vero vel in deterius proiciun- 
tur, cum non aperte impugnantur, elementa iuridica et visibilia, quae ut qui- 
dam dicunt, praestantiam improbatam et iniuriosam intra Ecclesiam Roma- 
nam habent. Et hoc faciunt putantes sic melius pro causa pastorali et oecu- 
menica adlaborari. 

Iam talem habitudinem liceat mihi dicere neque pastoralem neque oecu- 
menicam esse, quia obnubilat veritatem et damnum infert fratribus separatis. 
Quoad disgregatos enim, nihil melius fieri potest, praesertim a Concilio, quam 
eis caritate sed etiam claritate et veritate adloqui, quid nos eis consonet et 
quid ab eis nos alienet indicando. Proponere enim christianis omnibus ea 
quae sunt divinitus revelata ad Ecclesiae pastores maxime spectat, maxime 
quando in Concilio adunantur. 

Quod attinet ad Ecclesiae constitutionem, haec sunt nobis clare et prae- 
cise statuenda: 

1. Ecclesiam Corpus Christi Mysticum esse, stadio suo terreno et mili- 
tante, societati visibili assimulatam supra Petrum ut fundamentum et super 
ceteros apostolos eorumque successores sub Christi Vicario constitutam. 

2. Hoc esse mysticum et mysteriosum Ecclesiae, sacramentum magnum 
est perpetuationis et applicationis operis salvifici ipsius Christi, super para- 
digma Divinitatis et Humanitatis eiusdem structum, ideoque est unitas rei 

visibilis et invisibilis, charismatici et iuridici, interioris et exterioris nec 
ullum horum duorum elementorum negari potest, quin ipsa Ecclesia negetur, 
neque dissociari, quin depravetur. 

Hoc periculum subitur cum Ecclesia caritatis Ecclesiae iuris opponitur, 
illam extollendo cum huius detractione vel viceversa. Quia iuridicum et visi- 
bile Ecclesiae, charismatici et invisibilis vacuum umquam licet cogitari. Nam 
etiam externum et iuridicum, divinum et supernaturale est et ab ipso Spi- 
ritu Sancto vita afficitur, anima ipsius corporis in omnibus sensibus, et ipse 
Christus voluit coetum christianum quid unum sociale, organicum, visibile 
atque hierarchice constitutum esse, immo et unius auctoritati subiectum, illud 
vinculis exterioribus socialibus, praeter ea quae interiora sunt, congluti- 
nando. 

3. Nemo ergo minore reverentia loquatur de elemento iuridieo Eccle- 
siae, de iuridicismo, ut dicitur, quia hoc elementum a Christo 1 institutum ab 
ipso Spiritu Sancto est animatum. Haud infitiamur elementum internum Ec- 
clesiae, seorsim sumptum, ontologice praevalere exteriori, sed duo attente 
consideranda et retinenda sunt: a) istam seclusionem non exstare revera in 
Ecclesia, quia elementum externum est etiam a Spiritu Sancto informatum; 
et, b) in ordine gnoseologico et quoad nos praestantius et maioris momenti 
esse conditioni sociali et visibili Ecclesiae elementum iuridicum et hierarchi- 
cum utpote eam constituens ut ens sociale vinculis socialibus determinatum. 

Consentaneum et proprium igitur est, cum loquimur de Ecclesia militante, 
ut primas tribuamus partes conformationi exteriori et iuridicae, quia nobis fa- 
cilior et, ex voluntate Dei, necessaria, sive voto sive re, ut interiora potiamur. 

4. Nemo praeterea queratur pluris haberi hierarchiam aut clerum, quam 
populum, « clericalismum » personando, quia, ut est apud Canum, sententiam 
Divi Thomae et Aristotelis sequentem, verum atque praeclarum est illud 
dictum: civitatem id maxime esse, quod est in ea principale. Inde enim, quae 
principes ac gubernatores civitatis faciunt et sentiunt, ea civitas facere senti- 
reque dicitur. Non est igitur cur in hac significatione Ecclesiae, supponendo 
pro hierarchia, vocabulum fideles perhorrescant; quod haeretici facere solent 
in odium ecclesiasticae potestatis, quam Christus non penes populares, sed 
penes Ecclesiae pastores ac sacerdotes esse voluit. 

Probetur igitur schema summatim sumptum, quamvis, cum de singulis 
capitulis agendum sit, nonnullae innovationes immo et additiones fieri opor- 
teat, maxime quod attinet ad Petri Primatum, de quo fere nihil dicitur. 

16 

Exc.mus P. D. THOMAS COORAY 

Archiepiscopus Colombensis 

Ne tempus diseeptandi nimis protrahatur observationes meas super schema 
de Ecclesia in genere in scriptis secretariatui generali trado. 

Hoc tamen punctum velim sublineare. Optandum est ut in schemate 
clarius enucleetur doetrina de membris Corporis Christi Mystici quod est 
Ecclesia. 

Quaestio est maximi momenti praesertim relate ad Oecumenismum. 
Nam, ex una parte fratres separati seu seiuncti sunt membra Corporis Christi 
Mystici, cum in Christo credunt et baptizati sunt. Ex quo oritur nova quae- 
stio: ad quid tunc haec magna praeoccupatio de unione? 

Ex altera parte, isti fratres separati non admittunt Primatum iurisdictionis 
Petri eiusque Successoris. Quomodo possunt esse membra corporis vivi, 
nempe Corporis Christi Mystici, si sint a capite separati? 

Valde optandum est ut, his difficultatibus et emendationibus a diversis 
Patribus propositis bene perpensis, nova redactio schematis fiat antequam 
disceptatio habeatur hoc de schemate in proxima sessione, ita ut quam ma- 
xima unanimitas suffragiorum haberi potest in re tam magni momenti. 

Suggestiones meas, sicut iam dixi, in scriptis trado. 

I. De Ecclesia: 

Introductio. Ecclesia si sit consideranda ut quid vivum et non mere iuri- 
dicum, certe agi debet de Ecclesia prout est Corpus Christi Mysticum. 

Qua de re humiliter propono sequentem modum procedendi. 

Membra Corporis Christi Mystici sunt omnes qui in Christo credunt et 
baptizati sunt: 

1. Ex una parte, fides sine baptismo non sufficit; nam tantum qui credi- 
derit et baptizatus fuerit, salvus erit (Mc. 16, 16). 

2. Ex altera parte, nec baptismum sine fide supernaturali sufficit; secus 
baptizati qui damnantur essent membra Corporis Christi. Unde baptizati qui 
fidem negant vel perdunt, sunt membra non mere mortua, sed ab ipso Cor- 
pore Christi Mystico separata. 

Unde membra Corporis Christi Mystici sunt: a) electi qui in caelo Deum 
vident: Ecclesia triumphans; b) animae in purgatorio patientes: Ecclesia 
patiens; c) fideles hoc in mundo certantes: Ecclesia militans vel peregrinans. 

Quaestio nunc est tantum de Ecclesia militanti vel in hoc mundo de- 
genti seu de Ecclesia visibili cuius membra sunt omnes baptizati in Christo 
credentes et adhuc in mundo viventes. (Sic loquendo evitatur iste clericali- 
smus, iuridicismus ne dicam triumphalismus de qua quidam ex Patribus valde 
indignatus est, quia primo et non ultimo in loco loquimur de omnibus fideli 
bus in genere). 

Sed statim oritur difficultas: si omnes baptizati et in Christo credentes 
ad Corpus Christi Mysticum pertinent — et ergo sunt in via ad salutem — 
ad quid ista magna quaestio et praeoecupatio de unione, de oecumenismo etc. 
Nonne possumus in pace relinquere fratres nostros separatos et simul nos ipsi 
in tranquillitate mentis vitam gerere? 

Ad hanc difficultatem, sic censeo respondendum esse. Ecclesia visibilis 
prout a Christo condita, est societas organizata et quidem perfecta. Logice 
sequeretur tractatio 

I. De ipsa Ecclesia, prout est societas visibilis; 

II. De hierarchia, seu de Capite Corporis Christi Mystici; 

III. a) De Petro, eius Primatu, eius Successore seu Romano Ponti- 
fice qui est Vicarius Christi, 

b) De Apostolis, eorum successoribus seu episcopis; 

IV. De fidelibus, seu alia membra Corporis Christi Mystici. 

Sed quid tunc dicendum de fratribus separatis qui Primatum iurisdictionis 
Petri et eius successoris non admittunt. Quomodo possunt esse membra corpo- 
ris vivi si a capite separentur? 

Possumus respondere quod isti fratres separati qui bona fide vivunt, 
quamvis forsan de facto vel explicite Primatum Petri non admittunt, in voto 
vel implicite tamen id acceptant — aliis verbis, si scirent ita ordinatum esse 
a Domino id admitterent — . Conditio eorum erga Primatum esset sicut con- 
ditio erga baptismum ethnicorum qui secundum conscientiam recte vivunt. 

Ergo propter ignorantiam excusantur, et per unionem in voto cum ca- 
pite vicario habetur unionem de facto cum capite proprio seu Christo de 
cuius plenitudine tantum omnes accipimus, et gratiam pro gratia {Io. 1. 16). 
Sed, si scienter Primatum Petri non admittunt, vel eveniunt membra mortua 
ob peccatum mortale vel etiam possunt esse membra a corpore separata ob 
negationem fidei — nam, cum tantum credendo propter auctoritatem Dei re- 
velantis habeatur vera fides, credendum est in omnibus a Deo revelatis et non 
in quibusdam tantum. Unde summopere certandum est pro unione omnium 
sub uno eodemque capite baptizatorum in Christo credentium ut fiat unum 
ovile sub uno Pastore, eodem modo ac summopere certandum est de conver- 
sione ethnicorum (qui aliter salvari possunt). 

II. De Relatione inter Ecclesiam et Statum. Nodum difficultatis humiliter 
opinor, modo sequenti posse resolvere. Status ut societas naturalis, ex ipsa 
lege naturae tenetur Auctorem naturae colere secundum voluntatem ipsius 
Auctoris. Cultus autem Auctoris naturae seu Dei veri secundum voluntatem 
ipsius, docetur ab Ecclesia quam ipsemet fundavit. Unde obligatio Status ad 
colendum Deum secundum doctrinam Ecclesiae, et ad tuendam ipsam Eccle- 
siam in ordine temporali. Sic per se et obiective loquendo. 

Sed per accidens et subiective loquendo sicut in casu hominis privati, ita 
etiam in casu Status, propter ignorantiam vel totalem vel partialem ipsius 
membrorum Status excusari potest a talibus obligationibus. Immo propter 
periculum dominationis Status super Ecclesiam — sicut saepe saepius in prae- 

terito accidit — valde periculosum est pro Ecclesia esse sub tutela Status ci- 
vilis, etiam in rebus temporalibus. 

Unde cautissime est procedendum in casu, et modus agendi in praxi theo- 
logis relinquatur evolvendus sub ductu tamen prudenti magisterii Ecclesiae, 
ita ut ne quid detrimenti bonum commune totius Ecclesiae patiatur. 

Unde votum meum humillimum est ut secundum ordinem et modum su- 
pra dictum schema recognoscatur, ante disceptationem in proxima sessione. 

17 

Exc.mus P. D. IACOBUS CORBOY 

Episcopus Monzensis 

Schema constitutionis dogmaticae de Ecclesia certe magna cum cura fuit 
elaboratum et revera perplura egregie dicta continet. In aliquibus tamen defi- 
cit et quidem non tam in eis quae dicuntur quam potius in eis quae omittun- 
tur aut nonnisi obiter tanguntur. 

Missis reliquis, quae ceteroquin iam a pluribus Patribus fuerunt indicata, 
ipse de omissione expositionis systematicae illius qualitatis et notae Ecclesiae 
agere velim, quae tamen quam intime cum interna finalitate et ipsa essentia 
Ecclesiae cohaeret, de qualitate nempe sanctitatis. 

Revera aliquomodo mirum est in hoc schemate de Ecclesia et in pluribus 
aliis schematibus affinibus valde explicite agi de unitate, de catholicitate, de 
apostolicitate Ecclesiae, nihil autem vel fere nihil, e contrario, hic inveniri 
de Ecclesiae Christi eximia sanctitate. Si talis omissio in quacumque exposi- 
tione systematica ecclesiologica iam sat mirabunda esset, in hac nostra expo- 
sitione conciliari certe admitti nequit, cum finis Concilii in eo quoque con- 
sistat ut hominibus nostrorum temporum pulchritudinem Ecclesiae propo- 
namus et eos auctoritate Christi ad maiorem intelligentiam et amorem sui 
Corporis Mystici excitemus. De sanctitate Ecclesiae ergo sine dubio agendum 
nobis erit et quidem in specie de sanctitate personali ad quam singuli homines 
in Ecclesia vocati sunt, et quam perplura quoque membra Ecclesiae praecise 
qua talia in matura plenitudine possiderunt ac possident. 

Varias quidem ob rationes Ecclesia Christi sancta dicenda est: ob insti- 
tutionem divinam, ob finem, ob doctrinam, ob cultum, ob media salutifera, 
sacramenta imprimis, ast ultimatim sanctitas Ecclesiae in sanctitate membro- 
rum eius consistit cui reliqua omnia tamquam media ad finem subordinantur. 

Ecclesia enim qua societas supernaturalis hominum intantum sancta dici- 
tur et est inquantum homines in ipsa Christo reapse aduniantur et eius 
Spiritu vivificati libere et personaliter Deo, sicut oportet, adhaereant. 

Hinc autem intelligitur curnam Christus omni in loco et quovis tempore 
viros ac mulieres cuiusvis status ac conditionis in Ecclesia sua suscitaverit, 
quae modo revera praeclaro ac eximio hanc sui Mystici Corporis sanctitatem 

non solum constituerent sed, accedentibus signis miraculosis, ipsam quoque 
coram humanitate integra authentice repraesentarent. 

Cui intentioni Christi obsecundantes, profecto in hac constitutione de 
Corpore eius Mystico non solum de illius sanctitate sed etiam de hisce prae- 
eminentibus Corporis Mystici membris data opera agere debebimus, quae in 
Ecclesia iam ab immemorabilibus temporibus nomine « Sanctorum » ho- 
norantur. 

Ideo non solum propono ut huic constitutioni dogmaticae de Ecclesia 
addatur speciale caput de Ecclesiae sanctitate, sed etiam ut in hac expositione 
ecclesiologica systematice exponantur quaenam sint functiones sanctorum in 
Ecclesia Dei, quaenam sint mutuae relationes inter membra Ecclesiae ter- 
restria et caelestia et quibusnam de causis cultus quoque noster christocentri- 
cus et theocentricus omni debita plenitudine pollere nequeat nisi harum rela- 
tionum nostrarum cum sanctis Dei non solum in commemorationibus sed et in 
ipsorum invocationibus publicis ac privatis rationem habeamus. 

18 

Exc.mus P. D. VICTORIUS M. COSTANTINI 

Episcopus Suessanus 

I. Circa schema constitutionis dogmaticae de Ecclesia haec animadver- 
tenda censeo: 

1. Quoad doctrinam expositam schema bonum est: praecipua enim quae 
de Ecclesia dicenda sunt, recte revocat vel sat clare determinat. 

2. Placet quod in constitutione dogmatica principia ponantur quae deter- 
minant divinam et immutabilem institutionem episcopatus a Christo factam, 
quod episcopi iure divino collegio apostolico succedunt, quod quidem colle- 
gium in universum — una cum capite Petro — suprema pollet potestate doc- 
trinali et regiminis in Ecclesia, et infallibilitate qua tale gaudet in rebus fidei 
et moribus. 

3. Ad caput tamen, de episcopatu agens, perutile erit immo necessarium 
clarius quid dicere non solum de episcoporum potestate, sed etiam de struc- 
turis ab ipsa Ecclesia promanantibus, sive venerabili quadam traditione, sive 
utilitate ipsius Ecclesiae decursu temporis id exigente, ex. gr. de cardinalatu, 
de patriarchis, de archiepiscopis, metropolitis, etc; in hac parte optimum 
erit desideria episcoporum rituum orientalium quam maximi facere. 

4. Placet insuper quod claro sermone de statibus perfectionis acquirendae, 
tandem solemni hoc documento agatur, divino fundamento ex verbis Domini 
deprompto. Etenim cum intentio Concilii sit vultum Ecclesiae integrum et 
genuinum mundo praesentare, et sat multa de laicis eorumque activa func- 
tione in Ecclesia dicantur, absonum esset de statu religioso nihil dicere qui 
quidem in Ecclesiae vita tantam partem habet eo vel magis quia religiosi 

cuiusvis Instituti, de facto verum Oecumenismum professi sunt, atque con- 
spicuum pastorale opus expleverunt et explent, praesertim per missiones 
inter infideles, quarum magna pars ab ipsis sustinetur. 

Circa doctrinam de episcopatu deque eiusdem collegiali infallibilitate, in 
nova schematis emendatione, componantur quaeso, quae de re in cap. IV 
constitutionis habentur cum his quae in cap. VII, fol. 46, n. 28, et fol. 49, 
nn. 25-35 leguntur. 

Hoc valde necessarium est ne qui, ut audivimus, putent doctrinam theo- 
logorum et episcoporum Ecclesiae, ritus latini, non admittere infallibilitatem 
episcoporum collegii in exercitio magisterii ordinarii Ecclesiae. 

Dum e contra apud omnes viget doctrina asserens: episcopos, cum una- 
nimiter — idest in sua generalitate — docent aliquid fidem vel mores at- 
tingens, de infallibilitate Ecclesiae partieipare, ideo Spiritus Sancti lumine 
et adsistentia regi, ita ut, in doctrina fidelibus ab eis proposita una simul cum 
episcopo romano, error inesse nequeat. 

Infallibilitas tamen personalis singulis episcopis, singillatim sumptis, non 
competit, uno excepto episcopo romano, Petri in episcopatu successore. 

Clare denique pateat et clarius adfirmetur infallibilitatem minime esse in 
commoditatem eorum qui ea pollent (Romani Pontif. et episcopor.), verum 
in servitium totius Ecclesiae, immo et totius humanitatis a Christo redemptae, 
ut, in indefectibili veritate, viam salutis ab ipso Domino Iesu Christo signa- 
tam, securo pede percurrere valeant. 

II. Ut autem quaedam dissentiones possint componi haec proponere 
audeo: 

1. Schema magis syntheticum sit, et etiam citationes ex S. Scriptura 
magis sobriae et aptae sint. 

2. Quaedam locutiones praesertim figuratae, etsi e Scriptura desumptae, 
quae hodie parum placent, commode omitti poterunt. Bene autem adhiberi 
possunt multae aliae expressiones et figurae S. Scripturae quae ad multiplices 
aspectus Ecclesiae illustrandos pulchrae et aptae sunt: ut convivium in quo 
exigitur vestis nuptialis caritatis; nuptialis comitatus ad Christum, ad quem 
omnes homines invitantur at admittuntur dummodo lucernas, oleo caritatis 
ardentes, deferant; efficax fermentum quod, calore caritatis accedente, totam 
mundi massam movere debet; vel virentissima arbor supra cuius ramos sola- 
men et pax ab hominibus haberi potest, etc. 

3. Clare disponatur tractatio doctrinalis seiunctim ab expositione pasto- 
rali } ita ut in unoquoque capite duae sectiones habeantur: doctrinalis prima, 
oecumenico-pastoralis altera. Fatendum enim recentiora studia tam proficua 
ac fecunda de Corpore mystico, maximum momentum et calorem oecume- 
nicum praeseferunt, dum maior claritas et maior connexio inter varia capita 
haberetur et omnis fundatus timor de extenuatione revelati veri evanesceret. 

Tali modo habebimus prospectum adaequatum de Ecclesia, supremis prin- 
cipiis fidei innixum, et apostolicae activitati ipsius Ecclesiae bene apertum. 



ANIMADVERSIONES SCRIPTAE - DE ECCLESIA 



447 



III. Claritatis ergo causa quaedam recolere breviter necesse esset. 

1. Finis supremus omnium rerum, hinc et hominum, gloria Dei est per 
Christum. 

2. Hominum salvatio tantum per gratiam Christi haberi potest. In hoc 
ergo divino Providentiae ordine, necessaria est, et quidem necessitate medii, 
coniunctio cum Christo. 

3. Talis coniunctio pro omnibus exigitur et pro his qui in fide Christi 
venturi salvi facti sunt, et pro iis qui post eius adventum fuerunt, sunt, 
et erunt. 

4. Attamen in hoc actuali ordine Providentiae, cum non agatur de re 
naturali, sed de positiva voluntate divina, sedulo attendendum est ad posi- 
tivam Christi dispositionem, scilicet quid Christus voluit, quid Christus statuit. 

Si quis vero etiam hodie, post 20 saecula a fundatione, Ecclesiam interro- 
gare vult « quid de seipsa sentiat » et forsan respondere debet: « Philippe, 
tanto tempore vobiscum sum et non cognovistis me? », — responsum aliud 
nequit esse nisi: « Sum Christi sponsa, talibus ornamentis et characteribus 
induta, quibus ipse et ipse solus me ornatam et constitutam voluit ». — Non 
ergo videndum est quaenam Ecclesiae constitutio placeat hominibus hodierni 
temporis, verum quomodo ab eius divino Fundatore et Auctore compagi- 
nata sit. 

5. Patet vero evidentissime Ecclesiam volitam esse a Christo soctetatem 
veri nominis, visibilem in sua structura sociali: auctoritate et multitudine 
(apostoli, et turbae, inter apostolos caput Petrus). 

Visibilem in mediis sanctificationis quae sunt Sacramenta: signa sensibi- 
lia et visibilia invisibilis gratiae. 

Sacrijicium visibilibus signis et actionibus mystice Christi sacrificium in 
Cruce iugiter renovans. 

Visibilem in mediis propagationis: quae sunt praedicatio, et sub aliquo 
aspectu ipsae actiones liturgicae, documenta et monumenta quae de Ecclesia 
testimonium reddunt. 

6. Verum est quod iste apparatus socialis est tantum pro phase terrestri 
Ecclesiae; in phase enim caelesti haec omnia non amplius erunt; sed nobis di- 
recte munus incumbit de terrestri phase Ecclesiae loqui. Ceterum nec Sacra- 
menta, nec ipsa fides et spes necessaria erunt in caelesti regno, dum in hac 
vita sine ipsis placere Deo nequaquam possumus. Insuper pastoralis nostra 
cura non caelites beatos respicit, sed homines qui sunt in mundo, quos oportet 
ad patriam recte et secure perducere. 

7. Hinc structura Ecclesiae peregrinantis in mundo revocata et in tuto 
posita, clara explicatio descendit de elementis constitutivis ipsius societatis 
(auctoritas et multitudo), quae elementa ambo sunt necessaria, quia vera so- 
cietas « regnum Christi » sicut nequit exstare sine auctoritate, ita nequit exi- 
stere sine multitudine seu populo Dei. 

Hinc logice agendum est in constitutione de Ecclesia de iuribus et officiis 
auctoritatis (De suprema auctoritate scilicet de Romano Pontifice, de quo 



448 



ACTA CONC. VATICANI II - PERIODUS I 



egit Concil. Vat. I, et de episcopis) quae Ecclesiae auctoritas ab ipso Christo 
habet determinata munera: docendi (cum praerogativa infallibilitatis); sanc- 
tificandi, per potestatem Ordinis (cuius summus gradus unice episcopatus 
est); regendi per Petrum et collegium apostolorum eidem coniunctum. 

8. Certissime auctoritas in Ecclesia constituta est tantum ad finem ipsius 
Ecclesiae consequendum, ut scilicet ipsa auctoritas inserviat, pascat, dirigat 
populum christianum, ut voluntates omnium fere in unum reducat, ut adhae- 
reant Christo eidem, amore permotae, inserviant, ut credentes, caritatis vinculo 
coniuncti, Christo testimonium reddant, ut adlaborent et ipsi, caritate per- 
moti, ad integrum corpus mysticum Christi efformandum, ut illa plenitudo 
Christi mysterium Ecclesiae quam citius in mundo habeatur. 

9. Ista puncta, summario modo revocata (quae ceterum substantialiter 
immo fuse sunt in constitutione dogmatica de Ecclesia) mihi videntur omni- 
bus nobis communiter recipienda et profitenda expresse. 

10. Conclusio: In constitutione, synthetice maneant omnia quae agunt 
de auctoritate Ecclesiae, de magisterio infallibili, de primatu, de divina po- 
testate episcoporum sub Petri ductu exercenda, quae in concreto unam partem 
essentialem Ecclesiae respiciunt; item et de altera essentiali parte agatur: de 
populo sancto Dei, cum hoc magis requiratur a temporum nostrorum condi- 
cionibus. Ita clare patebit quomodo omnes et omnia, et potentialiter vel 
iam, ex parte, actualiter ad Christum pertineant, Christus autem Deo, iuxta 
S. Pauli verba. 

Hoc modo, tuta, integra, et immutabiliter servata veritate de Ecclesiae 
structura, magisterio, infallibilitate, auctoritate, laeto et securo pede, possu- 
mus ulterius progredi, sine timore, ad nova theologiae pastoralis studia am- 
plectenda, quae studia clariorem lucem de illa mirabili et necessaria coniunc- 
tione hominum omnium cum Christo proferunt, ut in omnes et in omnibus 
ipse Christus sit. Idcirco schema propositum emendetur iuxta plurimas ani- 
madversiones quae a PP. factae sunt, ita emendatum quamprimum universis 
episcopis et Patribus mittatur ut ipsi, ante novam sessionem illud commode 
examinare valeant. 

Tali modo, rebus compositis, nulla videtur ratio novum schema condendi, 
de quo rursus essent disceptationes sine fine noviter instituendae. 

Hinc toto Concilio in pace composito in hac prima sessione pergaudiose 
celebrabimus cum plebe sancta Dei solemnia Nativitatis Domini Nostri Iesu 
Christi, sicut omnibus venerabilibus Patribus et dilectis Observatoribus liceat 
et mihi ominari. 

Exc.mus P. D. IULIUS VICTOR DAEM 

Episcopus Antverpiensis 

1. Scopus huius pertractationis. 

Concedere velitis alicui confratri qui per triginta annos de studiis et 
de rebus paedagogicis et didacticis cogitavit, quaedam utilia proponere in 
ordine ad textuum redactionem. 

Oportet semper prae oculis habeamus in laboribus nostris, nempe in tex- 
tibus ordinandis, eos ad quos resolutiones nostrae destinantur et praesertim 
mentem eorum. Critica inquisitio et reiectio schematis ad propositum nostrum 
nihil conferunt nisi adiiciatur positiva propositio et sane emendetur. 

Ad acta conciliaria quod attinet, ni fallor, his praesertim duabus exigen- 
tiis satisfacere debent: 1) tota veritas, etiam aeterna, integre in lucem po- 
nenda est; 2) problemata ad Concilium allata sub eorum aspectu hodierno trac- 
tanda sunt. 

Nostrum igitur est doctrinam modo organico et adaptato praesentare ita 
ut nostrates, mente sua specifica imbuti, eam plane intellegere possint. Ad 
hunc fructum laboris devenire poterimus si materiae synthesim ita exponimus 
ut omnes eius aspectus fundamentales clare et nitide exponantur et si in 
disceptatione et redactione semper memores sumus quaestionum quas ipsi 
nostrates ponunt relate ad ipsum mysterium Ecclesiae. 

Iam plurimi ex Patribus professi sunt sibi esse curae Concilium illis 
exigentiis invigilare. Liceat et mihi in hoc punctum fundamentale de necessi- 
tate alicuius didacticae religiosae insistere. Prae oculis semper teneatur paeda- 
gogiam non tantum in verbis sed in rebus praeponendis consistere. Res syn- 
thetice et complete proponantur. Verba sint mentibus adaptata et facile in- 
tellecta. 

Cum cap. I nostri schematis ad meliorem synthesim magis vividam et 
magis completam et quasi novam reduci possit, propono vobis ut mentis 
meae illustrationem, has sequentes explanationes quae latius evolvi possent. 
Insistam in aspectum quem nostrates in mente habent, scilicet ipsam vitam, 
mysterium. Nullo modo aspectum « signi inter Gentes erectum » neglegere 
volo. 

2. Nova synthesis cap. I. 

A) Christus semper vivus et operatio Spiritus Sancti. Ecclesia a Christo 
instituta ab apostolis diffusa est. Ecclesia post resurrectionem et ex resurrec- 
tione Christi orta est. Ut testatur in primis capitibus Actuum Apostolorum, 
statim post ascensionem Iesu, apostoli et discipuli Ierosolymis in unum con- 
versantur. Apostolis Christus resuscitatus « praebuit seipsum vivum post 
passionem suam in multis argumentis, per dies quadraginta apparens eis, et 
loquens de regno Dei » (Act. 1,3). Petrus a prima sua praedicatione coram 

Iudaeis resurrectionem ut punctum saliens novae oeconomiae extollit: « Hunc 
Iesum resuscitavit Deus cuius omnes testes sumus » {Act. 2, 32). Illa vero 
exaltatio ad dexteram Dei secum ferebat effusionem Spiritus Sancti ita ut ele- 
mentum primum et constitutivum novae societatis sit donum Spiritus Sancti 
a Christo promissum et die Pentecostis datum. Praesentia et actio Spiritus 
Sancti multoties apparent in Actibus Apostolorum et in litteris S. Pauli atque 
ita cum vita Ecclesiae primitivae connectuntur ut communitatis doetrina, vita 
et munera nullam aliam fontem habere possint quam Spiritum Sanctum qui 
eam sanetificantem constituit. 

Hoc elementum singulare ac fundamentale characterem confert unicum 
et proprium ipsi Ecclesiae. Constituitur enim Ecclesia ex hominibus et ab 
hominibus gubernatur, sed eius origo et natura sunt divinae atque eius mu- 
nus est servitium humanum in favorem divinisationis vitae humanae. 

B) Indoles humana et divina Ecclesiae. Hoc mysterio profundo ac spe- 
cifico Ecclesiae prae oculis habito, realitas sub diversis eius aspectibus ut 
factum nitide perspici potest cum eius consectariis in efformanda nova com- 
munitate. 

Est Ecclesia terrestris sed est praesertim caelestis eo quod vitam divinam 
transmittit, quod huius vitae sustentationem et incrementum per sacramenta 
tuetur et ad vitam beatam homines adducit. 

Vivit Ecclesia in historia sed ex historia emergit eo quod plenitudo eius 
facta hominis transcendit et ad revelationem completam gloriae Dei in Pa- 
rousia adducet. 

Ex his notis Ecclesiae apparet quanta sit una et unificans. Omnes homines 
per ipsam participes efiiciuntur donorum Spiritus Sancti, liberalitatum Dei 
ineffabilis, Redemptionis Iesu Christi ac promotionis personae humanae quae 
per elevationem ad vitam supernaturalem efficitur. 

Et ideo Ecclesia universalis nullam distinctionem facit inter homines 
quacumque oriantur tribu et natione, et remanebit missionaria usque ad 
acceptationem ab omnibus hominibus boni nuntii a Christo praedicati. 

C) Symbola Ecclesiae. Ut vero hae realitates plenam efficaciam apud 
populos attingere possint, virtute alicuius paedagogiae omnibus gentibus et 
temporibus adaptatae, Auctores sacri sub motione Spiritus Sancti aliqua 
symbola nobis tradiderunt. Haec vero non tantum sunt imagines, sed sub 
symbolis veritas sic latet ut tantum decursu saeculorum et investigatione ma- 
gisterii plane elucescat. 

Haec symbola lumine Sacrae Scripturae retineantur: Ecclesia est popu- 
lus Dei, populus novus fundatus in sanguine Christi; est aedificium novum, 
templum Spiritus Sancti cuius faber omnes sua vita implet. Est corpus my- 
sticum Christi, cuius membra functionibus diversificantur sed eandem vitam 
a capite profluentem possident. Est ovile ad quod omnes homines vocantur, 
cuius bonus pastor est ipse Christus. 

D) Factum eschatologicum et hierarchicum. Essentia, qualitates, symbola 
Ecclesiae Christi hoc patefaciunt quod fundatio et institutio Ecclesiae unici- 

tati et sublimitati facti singularis et fundamentalis Incarnationis Filii Dei par- 
ticipant, « in quo habemus redemptionem per sanguinem eius, remissionem 
peccatorum » (Col. 1, 14). 

Plenariae revelationes mysteriorum divinorum actuationem praebent ita 
ut actus definitivos historiae Dei inter homines efforment. Et ita apparet Ec- 
clesia ut locus adimpletionis promissionum Dei hominibus pro ultima et 
definitiva phasi historiae humanae, et sic constituitur illa nova eschatologia 
cuius initium in Christo cognoscimus cuiusque finem speramus. Hic eventus 
cuius dimensiones sunt immensae, societati hierarchicae concreditus est, id 
est Ecclesiae, nempe eollegio apostolorum sub primatu S. Petri eiusque suc- 
cessoribus. Illis munus docendi, sanctificandi et regendi ita eollatum est, ut 
doctrina integra servetur et ut vita divina efficax permaneat. 

3. Nota paedagogica. 

Optare audeo ut in textibus conciliaribus componendis semper prae oculis 
habeamus bonum spirituale illorum quibus destinantur, id est omnibus Ec- 
clesiae membris. Oportet simplices fideles sicuti docti theologi in his lumen 
et virtutem pro sua vita invenire possint. Hic vero finis, ni fallor, attingi 
potest si omnia elementa syntheseos sine artificio rhetoricae clare exponuntur. 
Oportet synthesis sit completa ita ut homines originalitatem et novum charac- 
terem facti christiani et ecclesiastici percipiant, et ita in hac docrina vim 
supernaturalem vitae et actionis inveniant. 

Postremo, et sic concludo, oportet nostri textus sic conficiantur ut con- 
stituant testimonium et bonum nuntium in quibus doctrinarum nostrarum 
veritas et certitudo cum aspirationibus hodiernis uniantur. 

Post lectionem definitivi schematis de Ecclesia omnis homo bonae volun- 
tatis, qui sine praeiudicio est, seipsum interrogare deberet, et a se postulare 
an vita sua efficacior, pulchrior, felicior non evaderet si, nuntio et voluntati 
Christi sese subiiciens, ad thesauros ineffabiles accessum haberet per unam, 
sanctam, apostolicam, catholicam Ecclesiam. 

20 

Exc.mus P. D. MICHAEL DARMANCIER 
Episcopus tit. Auguritensis, vic. ap. Insularum Vallis et Futuna 

De capite « de Magisterio » schematis decreti de Ecclesia. 

De Ecelesia, eius munere doctrinali praetermisso, disseri non potest; unde 
reperiens in hoc schemate ecclesiologico caput de magisterio tractans gavisus 
sum. Quod tamen gaudium breve fuit: in huius enim capitis textu duos saltem 
graves defectus reperi. 

1. Huic capitulo insunt graves confusiones. Sic, pag. 46, linn. 15-23, in- 
distincte tribuitur infallibilitas apostolis eorumque successoribus, eodem 
modo ac titulo, unde sequeretur quemvis episcopum esse « in docendo in- 

fallibilem » perinde ac Summum Pontificem. Inadvertentia quaedam imputari 
debet vel mihi legenti vel auctori scribenti. 

Sed gravior et profundior videtur defectus distinctionis inter theologorum 
asserta dogmatica et mentis habitus, vulgatas phaenomenorum explicationes, 
systematicas scientiarum aut philosophiae expositiones mundi, aliaque contin- 
gentia elementa quorum ope fides, pro mente hominum in diversis aevis et 
terris viventium, exponitur ac evolvitur. 

De illis enim contingentibus elementis sicut in fide et theologia proprie 
dicta consentire possunt theologi per saecula et per totum orbem catholicum, 
illa intimius coniungentes cum dogmatibus, quin exinde oriatur quaevis cer- 
titudo de illorum veritate, etsi concludi potest fidem ex illis detrimentum 
non timere. Sic, usque ad saeculum xvi, unanimiter docuerunt theologi ter- 
ram centrum universorum esse, unde Galileus quidam satis notas difficulta- 
tes cum sancta Inquisitione expertus est. 

Alia tandem confusio ecclesiologicum, ut ita dicam, monophysismum 
sapit. Legimus enim, pag. 46, linn. 26 et 27: « Magisterium qui audit, non 
homines, sed Christum docentem audit ». Omnino quidem assentio Christo in 
Evangelio affirmanti: « Qui vos audit, me audit ». Non tamen dixit Domi- 
nus: « Qui vos audit, non vos audit ». Qui audit magisterium, Christum 
per os hominum loquentem audit, qui homines liberi sunt et mente iam multis 
informata accipiunt ac transmittunt Verbum Dei. Non potest humanum in- 
strumentum doctrinae Christi de suo nihil admiscere, cum, in quavis instru- 
mentali operatione, instrumenti natura et qualitas non possint mutari quin 
effectus mutetur. Idem scriptor duabus diversis machinis dactylographicis 
utens paginas diversae formae scribet; et quo magis vivens et conscium est 
instrumentum, eo magis operi proprium characterem imprimet. 

2. Ubi duo saltem rerum aspectus considerandi essent, eorum uni tantum 
aliquando attenditur. 

Sic, pag. 50, ubi agitur de assensu interno decisionibus doctrinalibus Sa- 
crarum Congregationum praestando, iuribus veritatis aliunde cognitae nihil 
conceditur. Licetne talem veritatem humanam abnegare ad assentiendum con- 
trariae doctrinae magisterii, quando haec doctrina infallibilitate non pollet? 

Verbi gratia, quomodo exegeta in critica textus versatus potuisset interne 
assentire illi S. Officii decreto de Commate Ioanneo cui postea Commissio 
Biblica novam et evidentiae textuali non repugnantem interpretationem impo- 
nere debuit? 

Necessarium ergo videtur huic legi de interno assensu Sacrarum Congre- 
gationum decretis praestando quoddam « nisi » apponere, sicut in permultis 
Iuris canonibus apponitur, scilicet « nisi obstent rationes proportionate gra- 
ves » vel saltem « nisi obstent gravissimae rationes ». Non enim expedit ut 
fides catholica videatur quasi necessario intellectuali improbitati seu, ut aiunt, 
« malae fidei » connexa. Nec prodesse potest Ecclesiae docenti quod philo- 
sophi, historici, diversarumque scientiarum periti saepius cogantur eligere in- 
ter negationem alicuius certitudinis propriae intellectualis disciplinae et ne- 

gationem oboedientiae ecclesiastico magisterio fallibili debitae. Tales con- 
scientiae conflictus, quantum fieri potest, sedulo praecavendi sunt. 

Quomodo autem illos praecavebit Magisterium nisi summam et constan- 
tem curam habeat audiendi et intellegendi laicos peritos, praesertim christia- 
nos, ac etiam illos christifideles qui vitae publicae intersunt et diffieultates, 
obiectiones, interrogationes, necessitates circumstantis mundi exprimere pos- 
sunt? Aliis verbis, ut possit veriora et aptiora dicere, magisterium debet 
laicos, praesertim peritos publicisve negotiis quovis modo incumbentes audire. 

De hoc tamen gravi officio praesens schematis caput tacet, etiam datis 
loquendi occasionibus, ut bis dantur, scilicet in pag. 51, linn. 28-31 et § 34. 

Conclusio. In hoc « de magisterio » capite, doctrina catholica modo non 
satis recto et enucleato exponitur, unde multae contentiones et difficultates 
intra Ecclesiam assurgere praevidendae essent. Quid autem dicam de obstacu- 
lis quae talis textus poneret in via unionis omnium christianorum, non tan- 
tum refellendo errores, quod est omnino legitimum ac etiam necessarium, sed 
etiam legitima desideria offendendo et spem optimam exstirpando? Talem 
textum Concilium sua auctoritate sancire non posset, quin deinceps Ecclesia 
videatur intra muros inclusa, antiquorum thesaurorum avara et aspera custos, 
nulloque modo sollicita de aliis hominibus, etiam in Christo credentibus. Non 
utique firmitatem in fide doleo, sed rigidiorem loricam, in aevo quidem ato- 
mico antiquatam, ab eius pectore avelli rogo, memor victoriae quam olim 
reportavit quasi inermis David de Goliath loricato armisque onusto. 

Quapropter propono hoc caput penitus recognosci. 

21 

Exc.mus P. D. EUGENIUS DE ARAUJO SALES 
Episcopus tit. Thibicensis, adm. ap. Natalensis 

Ad schema de Ecclesia, reverenter sequentia propono: 

I. Extraordinarium est momentum opinionis publicae quae pondus quasi 
tyrannicum habet in agendi ratione individuorum et societatum. Schema de 
Ecclesia, in cap. VIII, n. 39, pag. 62, de hac materia tractat potius negative, 
ad Ecclesiam tuendam. Propono opinionem publicam, ut efficiens et bene or- 
dinatum medium ad veritatis et Evangelii diffusionem, in schema evidentius 
apparere. Propositio poni posset inter linn. 22 et 24. 

Ratio huius propositionis comprobari potest in multis allocutionibus 
SS. P. Pii XII. 

II. Saepe veritas de charactere communitario Ecclesiae in mente manet, 
in iuridicis adspectibus tecta. Vivere in communitario animo essentiale est 
aetate nostra magis quam praeteritis temporibus, ob mundi moderni naturam. 

a) Sine vera communicatione bonorum inter hierarchias, nationes et 
continentes, diflficilius poterit militans Ecclesia rapide et iuste quaedam pro- 

blemata solvere. Civilium gubernatorum exemplum premere debuerat quam- 
dam animi mutationem apud ecclesiasticos moderatores. Ecclesiae bona cir- 
culari debent. In dioecesium tabula, scandalosae inaequalitates sunt. Dum 
in quadam dioecesi ad consuetudines et humanas traditiones curandas, sacer- 
dotes sunt multi in plane secundariis locis, aliis in partibus, idem Mysticum 
Christi Corpus fame deficit quia sacerdotes non sunt ad vitalem Evangelii 
cibum distribuendum. Exempla quae inter se aliquae dioeceses incipiunt Con- 
cilium laudare et incitare deberet ut caritatis et iustitiae offieium intra My- 
sticum Christi Corpus. 

b) In militanti Ecclesia, multi labores perduntur quia ordinatio se- 
cundum eorum momentum non est. Sine ordine inter conatus ad fines essen- 
tiales obtinendos, conamina multa amittuntur sine essentialibus effectibus. 
Momenti apostolici aestimatio ordinarie iudicio personali et haud raro subiec- 
tivo subiicitur. Exempli gratia, temporibus nostris consumitur pecunia multa 
in ecclesiis, aliquando sumptuosis, exstruendis, sed alia media ad Evangelii 
traditionem sunt quae priorem locum exigerent. Debuerat Concilium moni- 
tionem facere ut in laboribus apostolicis obiectiva in finibus ordinatio obser- 
varetur. 

c) In Ecclesia difficultates maiores in animo leges observandi inve- 
niuntur. Exsecutio conclusionum Concilii valde adiuvabitur si, in Mystici Chri- 
sti Corporis doctrina, firmentur hae notiones de finium ordinatione, de inter- 
communicatione bonorum intra Mysticum Christi Corpus, in animo commu- 
nitario vivendi et non simpliciter credendi. Propono ut explicetur in cap. I, 
n. 6, pag. 11, obligatio ut in vita apostolica totius Ecclesiae servetur: 1) inter- 
communicatio bonorum, 2) ordinatio finium in laboribus (lusitana lingua: 
Hierarquizagao de metas apostolicas), 3) sensus boni communis supra propriam 
commoditatem. 

Doctrina, sic explicitior effecta, Ecclesiae dabit immensas possibilitates ut 
multa hodierna problemata solvantur. 

22 

Rev.mus P. D. OMER DEGRIJSE 

Superior generalis C.I.C.M. 

1. Primo considerationem quandam generalem praemittimus. 

Patres Conciliares pro certo habent finem Concilii Oecumenici Vaticani II, 
ad mentem Summi Pontificis, esse indolis pastoralis: revirescentiam nempe Ec- 
clesiae eiusque adaptationem quod attinet formulationem doctrinae et metho- 
dos apostolatus, ita ut plenius missionem suam adimpleri possit in mundo ho- 
dierno, uno verbo Ecclesiam praesentem sistere mundo actuali. Porro, aliquid 
huiusmodi videtur deesse coetui conciliario. 

Etenim, ut sciatur quaenam ab Ecclesia danda sit responsio mundo actuali 



ANIM ADVER S IONE S SCRIPTAE - DE ECCLESIA 



455 



quibusnamque methodis, coetus conciliarius cognoscere debet qualis sit status 
Ecclesiae in mundo hodierno, quaenam problemata, multa ac magna, ei po- 
nantur, quidnamque mundus expectet ab Eeclesia. Pauci tantum Patres satis 
esse conscii videntur istarum quaestionum. Quare desiderium promere vellem 
ut nonnulli periti in campo sociologico-religioso et pastorali conficiant atque 
Patribus conciliaribus proponerent conspectum generalem problematum se- 
quentium: 

Ecclesia in occidente ehristiano et in America Latina; 
Ecclesia et mundus communisticus qui involvit tertiam partem generis 
humani; 

Ecclesia et christianitates non-catholicae; 

Ecclesia et religiones non-christianae. Maximi momenti enim est evo- 
lutio demographica nostri temporis: numerus generis humani nunc fere 
3.000.000.000, saeculo exeunte erit 6.000.000.000 quorum longe maior pars 
erunt pagani. Ecclesia rationem habere debet huius evolutionis demographicae. 

2. Patres conciliares omnes consentiunt schema principale tractandum in 
sessionibus esse schema de Ecclesia, quod praecipue agit de natura et mis- 
sione Ecclesiae. Multi Patres aestimant thema principale huius schematis, et 
inde problema capitale, esse quaestionem de episcopatu. Dogmatice loquen- 
do, hoc negari non potest. At, pastoraliter loquendo, ut opinor, res ita non se 
habet. Etenim, si Concilium Oecumenicum Vaticanum II ante omnia est con- 
cilium pastorale, tunc arbitror thema principale esse quaestionem de laicis. 
Concilium Vaticanum II ante omnia notum sit ut Concilium laicatus in Ec- 
clesia. 

Aliquibus animadversionibus ideam meam patefacete conabor: 
a) Situatio concreta Ecclesiae ita exigit. 

Status Ecclesiae in multis regionibus iamdiu christianis Europae vel Ame- 
ricae Latinae nobis angorem iniicere debet propter processum dechristianiza- 
tionis, propter laicismum, materialismum, humanismum paganum ibi gras- 
santes. Mundus mere naturalis, tam in ambitu nationali quam internationali, 
est in fieri. Unde Ecclesia magis magisque fit pars minor. 

Nec minor difficultas videtur esse status Ecclesiae adversus periculum 
communismi mundialis qui iam tertiam partem generis humani suo 1 impe- 
rio subiugavit. 

Magnum problema deinde invenitur in evolutione vel potius explosione 
demographica generis humani: nunc adsunt 3.000.000.000 hominum, quorum 
tantum 17 p. c. sunt catholici. Hoc saeculo exeunte aderunt 6.000.000.000 
quorum probabiliter tantum 14 p. c. erunt catholici. Numerus acatholicorum 
in dies crescit, dum Ecclesia semper retrogreditur et minus minusque adim- 
plet munus a Divino Redemptore ei collatum. 

Exinde patet conclusio: Si Ecclesia missionem suam adimplere vult in 
mundo hodierno, tunc haberi necesse est conversionem radicalem in metho- 
dis, rationibus viisque apostolatus quam quasi « revolutionem » dicam. Cir- 
cumstantiis enim historicis foventibus, in Ecclesia orta est conditio qua re- 

sponsabilitas missionis Ecclesiae de facto et effective a minore parte suorum 
membrorum portatur: hierarchia, sacerdotibus, religiosis, membris Actionis 
Catholicae. Large maior pars membrorum Ecclesiae passive se habet, apostolice 
inefficiens est, ignorans suam corresponsabilitatem. Si nostris diebus Eccle- 
sia munus suum adimplere vult, una sola solutio praesto esse videtur: ut 
omnes Christi fideles, vi sacramenti baptismatis, active cooperentur aposto- 
latui Ecclesiae, ut hi omnes reminiseantur muneris sui apostolici. Tota Eccle- 
sia, in omnibus suis membris, vocata est ad prosequendam triplicem missio- 
nem Salvatoris. Ad Ecclesiam « in statu missionis », in omnibus suis mem- 
bris, totis viribus tendere debemus. 

b) Theologia hodierna bene inspexit hanc esse S. Scripturae Sancto- 
rumque Patrum doctrinam, quam cap. VI schematis de Ecclesia feliciter edocet. 
Sed schema lucidius adhuc posse explicitare, opinor, hic agi de quaestione 
maximi momenti. Declarari oportet insuper hanc doctrinam, serie accepta- 
tam, necessario ducere ad revisionem totius theologiae pastoralis, utputa pa- 
roecias, scholas, catechesim, liturgiam, instituta apostolatus laicorum et pro- 
fundiorem formationem religiosam: haec omnia sine dubio adaptanda sunt 
huic doctrinae fundamentali. Quae insuper supponit immutationem methodi 
sacrae praedicationis necnon habitus cleri versus laicos, adaptationem forma- 
tionis in seminariis, apostolatus religiosorum utriusque sexus. 

3. Nonnulli Patres Conciliares votum emiserunt ut cap. VI remittatur ad 
schema de laicis (XII). Quod mihi tamen incongruum videtur: 

agitur nempe de aliqua fundamentali Ecclesiae proprietate, quae proin- 
de tractanda est in schemate de Ecclesia; 

munus apostolatus et activitates apostolicae laicorum nituntur doctrina 
dogmatica sacerdotii universalis fidelium. Quae, si tractaretur extra decretum 
de Ecclesia, in mente legentium sine ullo dubio maximum suum valorem 
amitteret. Munus autem apostolatus omnium baptizatorum proponendum est 
ut corollarium doctrinae de Ecclesia. 

4. Quaedam puncta particularia adiungere liceat: 

Formulatio pag. 37, lin. 9: « proprii quoque nominis sacerdotii sunt » 
videtur supponere universale sacerdotium fidelium improprium esse tantum 
et metaphoricum. 

Ad n. 23: Nimis innititur iuribus et privilegiis laicorum, dum parum 
agitur de eorum ofiiciis in Ecclesia. Quaestionem ponere vellem an hic non 
sit locus loquendi de omnium baptizatorum vocatione ad apostolatum nec- 
non de gratia omnibus collata ut recte huic vocationi respondere possint. 
Ista verba utilissimam adhortationem omnibus sacerdotibus afferrent ut hi 
missionem laicorum in Ecclesia facilius admittant et ut melius intelligant 
missionem proprie sacerdotalem esse laicorum apostolicam animationem. 

Ad n. 24: Valde gavisus sum de facto quod hic diserte declaratur primum 
et primordiale officium laicorum esse ofiicium evangelizandi, i. e. officium 
exercendi alicuius apostolatus directe vel indirecte religiosi! Necessarium 

est enim hoc aperte affirmari quia a nonnullis in Ecclesia aspectus mere so- 
cialis et mere humanus apostolatus laicorum nimis accentuatur. 

Ad n. 27: Votum emitto ut hic sollemniter declaretur totam Ecclesiam, 
in omnibus suis membris, ponendam esse « in statu missionis »; hanc esse 
quaestionem summi momenti, et tantummodo, hac transformatione peracta, 
Ecclesiam fore aptam ad adimplendum munus suum evangelizationis in mundo 
hodierno. 

Animadversiones ad schema de Ecclesia: Cap. X. 

Hoc caput minus placet: caret enim sufficienti spiritu apostolico, caret 
sensu vere ecolesiali, immo non concordat cum doctrina cap. VI. 

1. Dogmatice loquendo, minus rectum videtur solummodo in fine decreti 
de Ecclesia agere de munere evangelizandi, quod est primum et primordiale 
officium Ecclesiae. Etenim natura Ecclesiae definitur a missione et fine a 
Divino suo Fundatore acceptis. Unde magis logicum esse videtur cap. I huius 
decreti agere de missione a Christo concredita Ecclesiae, quia haec missio 
ratio est institutionis Ecclesiae eiusque structurae. Ita etiam rectius intel- 
ligetur quidquid deinde dicetur de natura, structura, membris et iuribus Ec- 
clesiae. Ita denique pleno suo valore lucebit supremum mandatum Domini: 
« Euntes ergo docete omnes gentes, baptizantes eos in nomine Patris et Filii 
et Spiritus Sancti ». 

2. In toto Novo Testamento manifesto apparet maxime fundamentale 
munus Ecclesiae esse annuntiationem Evangelii, diffusionem fidei, conditio- 
nem salutis. Disertis verbis hoc indicandum est. Dilucide agendum est de 
voluntate salvifica universali Dei necnon de Sacrificio Christi, pro salute 
omnium hominum oblato. 

3. Ut omnes Patres Concilii plene sentiant maximum illud munus evan- 
gelizandi, necesse est illos Ecclesiam videre confrontatam cum mundo ho- 
dierno et crastino. Ita sollicitudine prementur et animo percipient imaginem 
nimis optimisticam, quam schema faciliter supponit esse realem statum Ec- 
clesiae, non esse veracem, nec evangelicam, nec periculis carentem. Agitur 
nempe de Ecclesia, non solum sicut theoretice definiri possit vel describi in 
documentis ecclesiasticis, sed speciatim de munere Ecclesiae in mundo ho- 
dierno, concreto et reali: 

a) Ante oculos ponamus imprimis statum Ecclesiae in regionibus iam 
diu christianis. Non possumus ignorare continuum processum dechristiani- 
zationis, crescentem defectionem a fide, laicismum et materialismum. In his 
regionibus Ecclesia magis magisque arcetur a vita sociali, politica, technica, 
oeconomica, scientifica, tam in ambitu nationali quam internationali. Insuper 
numerus fidelium semper declinat. Nec praetermittendum est mundum occi- 
dentalem cum suo neo-paganismo maximum influxum habere in ceteras civi- 
lizationes. 

b) Deinde, imminens manet periculum communismi mundialis, qui 
fere tertiam partem humanitatis suo imperio subiugavit. 

c) In fine neque oblivisci possumus genus humanum semper numero 

cresci: nunc iam adsunt 3.000.000.000 hominum, quorum tantum 17 p. c. 
sunt catholici. Hoc saeculo exeunte aderunt 6.000.000.000 quorum probabili- 
ter tantum 14 p. c. erunt catholici. Nunc iam adsunt plus quam 2.000.000.000 
non-christianorum, quorum numerus saeculo exeunte erit 4.000.000.000. Unde 
concedere debemus Ecclesiam, relative loquendo, semper retrogredi, et semper 
minus realizare mandatum Domini portandi gratiam redemptionis omnibus 
hominibus. 

Periti in quaestionibus sociologicis, oeconomicis et politicis, rationem ha- 
bent huius numeri crescentis hominum in aedificandis suis systematibus. 
Patres Concilii, qui agere debent de munere Ecclesiae in iis quae attinent 
ad mundum hodiernum, eodem modo rationem habere debent demographiae 
mundialis. Proprium est Concilii magnas et novas directivas apostolicas edi- 
cere, unde necesse est illum augustum coetum aperte declarare et soUemniter 
manifestare fundamentum dogmaticum huius renovationis apostolicae. Doc- 
trina evolvenda est et propaganda toti Ecclesiae, qua omnia eius membra 
animari possint spiritu vero apostolico et missionali. Omnibus fidelibus plane 
constet Ecclesiam, quae in se clausa sit, nec spiritu et corde sollicita sit de to- 
tius mundi salute, nec in omnibus membris suis, laicis aeque ac clericis, urat 
zelo apostolico expandendi nuntium et gratiam Christi, non plene respondere 
voluntati divini sui Salvatoris. 

4. Cap. X caret hoc spiritu evangelico et hac visione apostolica. Nimis 
innititur iuribus et privilegiis Ecclesiae, parum munere Ecclesiae. Certe non 
opportuna videntur sequentia verba in n. 46, lin. 27 usque 31: « Civilibus 
ergo... quam hominibus ». Nimis accentuatur hierarchia, quae insuper quasi 
exclusive proponitur ut potestas, non satis ut diaconia, ut servitium Ec- 
clesiae. 

In hoc capite clare dicendum esset quod totus populus Dei, totum corpus 
sacerdotale Ecclesiae in omnibus suis membris, a Salvatore missionem ac- 
cepit opus divinum redemptionis continuandi et Evangelium propagandi: 
Omnes episcopi collegialiter cum Summo Pontifice hanc missionem accepe- 
runt, sed insuper omnes fideles collegialiter cum hierarchia. Concilium Vatica- 
num II hanc fidei veritatem omnes laicos perspicue docere deberet et illos 
vocare ad implendum suum munus missionale, ita ut omnes vires apostolicae 
mobilizentur in Ecclesia. Omnes Christi fideles hanc quasi anxietatem cordis 
sentire deberent propter parvum numerum catholicorum in mundo. 

23 

Exc.mus P. D. CAROLUS DE PROVENCHERES 

Archiepiscopus Aquensis in Gallia 

Animadversiones episcoporum provinciarum Aquensis et Avenionensis 
et dioecesium Massiliensis et Monoecensis: de Provencheres, arch. Aquen- 
sis; Remond, arch.-ep. Nicensis; Urtasun, arch. Avenionensis; Lallier, arch. 

Massiliensis; Girbeau, arch.-ep. Nemausensis; Couderc, ep. Vivariensis; Llosa, 
ep. Adiacensis; Collin, ep. Diniensis; Verdet, aux. Nicensis; Barthe, ep. Fo- 
roiuliensis-Tolonensis; Rupp, ep. Monoecensis; Tourel, ep. Montis Pessulani; 
Vignancour, ep. Valentinensis; Jacquot, ep. Vapincensis; Rouge, coad. Ne- 
mausensis; Mouisset, coad. Nicensis; Collini, coad. Adiacensis. 

I. Praesentatur mundo verus vultus Ecclesiae. 

Ioannes Papa XXIII, non una vice, nos adhortatus est ut sedulo inqui- 
ramus modum quo, salva veritate revelata, doctrina de Ecclesia ita praesenta- 
retur, prout exigit institutio praesertim pastoralis. 

Quod videtur, cum agitur de praesenti schemate, momenti esse eo maio- 
ris quod obieetum eiusdem schematis, i. e. Ecclesia, apparet, ipsis fatentibus 
Patribus Conciliaribus, ut eiusdem Concilii centrale praecipuum subiectum, 
« cardo Concilii ». 

Cum enim sermonem ad « fideles » dirigat, necnon ad christianos non 
catholicos, immo ad universos homines, Ecclesia respondere debet omnium 
exspectationi et quaestioni: « Quid dicis de te ipsa? ». 

Non neglectis autem, qui Ecclesiam pertinaciter reiiciunt, necesse habemus 
ostendere in ea « Signum in nationes » {Is. 11, 12) eisdem a Christo datum. 

In aliquo prooemio haec intentio Concilii Vaticani II, praesentari posset, 
ostendendi omnibus hominibus authenticum vultum Ecclesiae: « Ecclesia 
Christi, Lumen Gentium ». 

II. Praefinire valorem dogmaticum praesentis constitutionis . 

Vera natura huius schematis? doctrinale? disciplinare? exhortativum? 
Optandum ut sit magis doctrinale, indolesque illa dogmatica magis elu- 
ceat in omnibus capitibus? 

a) Si hic agatur de actu magisterii extraordinarii et universalis, cu- 
randum esset ut quaecumque removeatur doctrina, quae certitudinis suffi- 
cienti gradu non gaudet. 

b) Si autem agatur de aliqua simplici expositione generali magisterii 
ordinarii, textu huius declarationis in claram lucem proferatur, quid in doc- 
trina sic exposita, ut dogma fidei infallibilis et irreformabilis declaratur (e. g. 
sacramentalitas episcopatus). 

De quaestionibus apud theologos adhuc sub lite (e. g. definitio Ecclesiae 
et membrorum eius, origo episcopalis iurisdictionis, relationes inter Eccle- 
siam et Statum, etc), melius esset si Concilium modo decretorio non iudi- 
caret. 

III. Praesentatio magis biblica, pastoralis et oecumenica. 
Praesentatio huius schematis nimis scholastica est et iuridica. 

a) Ope et opera enititur ut textus citationibus e Scripturis ornetur et 
referentiis ad Scripturas. Non tamen sufficit: siquidem Scriptura non tantum 
adhibenda est ad illustrandas propositiones doctrinales, sed etiam, ut fons 
talis doctrinae. Doctrinae enim revelatae brevis quidem sed seria in Sacris 
Scripturis inquisitio, fundamentum esse debet doctrinalis explicationis. 
1. Et ita cognoscerentur praecipuae revelationis divitiae, de Mysterio 

Ecclesiae, de Mysterio Christi, divina institutione collegii episcopalis cum 
Papa et sub Papa, de sacerdotio ministeriali, de valore magisterii, etc. 

2. A facto isto praesentaretur doctrina secundum rationem magis evan- 
gelicam et ideo magis pastoralem, procedentem ex notione « servitii » in 
Ecclesia, spiritus paupertatis evangelicae, primatus caritatis. 

3. Et inde virtus sequeretur vere oecumenica. Christiani enim non 
catholici veram stabilitatem facilius agnoscent doctrinae quae eis sese ostendet 
uti seriam et fidelem « dati revelati » scrutationem. 

b) 1. In exponenda doctrina sedulissime attendendum erit statui reali 
mundi praesentis, qui non est spernendus in decisionibus, cuius necessitatibus 
et quaestionibus secundum Evangelium est respondendum. 

Honor personae humanae eiusque libertatis, aequa consideratio omnium 
quae valent in civilisationibus etiam non christianis, in inquisitione scientifica, 
et sanae libertatis eorum qui cum cura sincera veritatis, inquisitionibus dant 
operam. 

2. Attendendum etiam erit ad omne quod in aliis ecolesiis christianis inve- 
niri potest vitae fidei et caritatis, recognitis vinculis quibus connectuntur 
Christo et Ecclesiae. Praesentetur etiam illis infallibilitas Papae et ea qua 
gaudet collegium episcopale Papae unitum, uti coniuncta infallibilitati Ec- 
clesiae. 

3. Ostendatur universalitas missionis salutaris Ecclesiae, uti principium 
virtutis eius apostolicae et missionalis. 

Et sic, in tali indispensabili complemento, doctrina Ecclesiae plenarium 
inveniet fundamentum et aequilibrium. 

IV. Ordo et animadversiones litterariae. 

a) Occasione cuiusque capitis, faciemus animadversiones nostras, de 
loco ei in hoc schemate attributo, et de eiusdem relationibus cum ceteris 
schematibus. 

b) Sermo latinus istius schematis gravis est. Non una vice captu dif- 

ficilis. 

V. Ordinatio schematis. 

a) Schema unitate indiget. Capita inter se non cohaerent, et praecipua 
uniuscuiusque doctrinalis ideo non satis praecise notatur. 

b) Hae sunt praecipuae notiones quas optamus in lucem poni: 

1) Ecclesia, medium salutis, sed imprimis « domicilium » gratiae, in- 
habitatio trium Personarum Divinarum. 

2) Hoc titulo, Corpus est Christi Mysticum et ita quaecumque par- 
ticipatio gratiae Christi, Ecclesiae Christi nos adunat. 

3) Hierarchia servitium est quo gratia communicatur. Ecclesia, in 
sua completa forma ibi est ubi gratia communicatur, et exercentur Sacerdo- 
tium et Regia Potestas Christi. 

4) Quod summe valet in Ecclesia sanctitas est, et ideo Virgo Ma- 
ria est in corde Ecclesiae. 

5) Ecclesiae missio, sicut missio Christi, a caritate ut a fonte dima- 
nat; et ideo hierarchia et laicatus debent esse in apostolatu, caritatis servi. 

6) Character sacramentalis episcopatus, cui participant presbyteratus 
et diaconatus. 

7) Collegialitas: episcopi, cum Papa et sub Papa, iurisdictionem 
exercent universalem: sunt insuper pastores unius ecclesiae particularis. 

8) Magisterium (Papa cum episcopis) est in certis casibus infalli- 
bile: Charisma autem assistentiae quo gaudet latius extenditur. 

9) Ecclesia in honore habet societates temporales et civilisationes hu- 
manas: ordo autem temporalis illuminatur et roboratur per Ecclesiae gratias. 

10) Ecclesia eo magis sua missione fungitur, si eamdem implet in 
spiritu servitii, sacrificii, paupertatis et pauperum amoris. 

Caput I: De Ecclesiae militantis natura. 

A) Admonitiones generales: 

I. Titulum et obiectum istius capitis. 

1. Suppressio verbi « militantis » ab omnibus expresse requiritur. Nimis 
enim est coarctans, minime permittens ut detur de natura Ecclesiae con- 
ceptus plenus et exacte elaboratus. Non mirum ergo si caput hoc nimis iuri- 
dice praesentatur. 

Novum consequenter proponimus titulum, scilicet: De Ecclesiae natura y 
vel potius De Ecclesiae Christi natura. 

2. Cum autem de hoc capite omnia alia schematis de Ecclesia capita 
pendent, defectus qui in eo inveniuntur, ceterorum capitulorum deficientia- 
rum causa sunt. Urget ergo ut de novo elucubretur in quodam prospectu 
omnibus suis partibus, pro viribus, expleto, etiamsi omnia dici nequeant. 

II. Animadversiones doctrinales. 

1. Requiritur mysterii Ecclesiae conspectus magis completus. 

a) Ecclesia terrestris (militans Ecclesia) comprehendi nequit nisi sit 
illustrata revelatione huius mysterii. Exponi ergo debet Consilium divinum: 
creatio mundi et ratio salutis; historia populi Dei; Ecclesia V. et N. Testa- 
menti; Ecclesia caelestis. 

b) Hoc Ecclesiae mysterium, et mysterium divinae caritatis tum in suo 
principio, tum in sua historica evolutione et caelesti manifestatione. Quod 
non invenitur positum in lumine, neque hic in isto capite neque in sequentibus. 

2. Non satis exacte exponuntur partes maximi momenti Christi in Eccle- 
sia, et cum perstetur in quadam interpretatione saepe unice iuridica Ecclesiae 
Corporis Christi, siletur gratia Capitis Christi, in qua essentialiter consistunt 
relationes Caput-Corpus. 

Item ad relationes reducuntur mere iuridicas et ad ministerium perti- 
nentes, illae relationes quae vigent inter naturam humanam Christi eiusque 
divinitatem, vel inter Christum et Ecclesiam, vel inter hierarchiam eiusque 
membra (pag. 12, 7; pag. 10, 25-36; pag. 11, 4). Et ita in sequentibus 

capitibus. Neque locutum est de actione personali Christi in Ecclesia, neque 
de futura unione Ecclesiae cum Christo in gloria. 

3. Ne dicatur de Spiritu Sancto quod est « Anima Ecclesiae ». Modus 
siquidem loquendi scholasticus, minime vero theologicus. 

4. Semel et iterum textus loquitur de solo Petro et solis eius successo- 
ribus. Ecclesia enim fundatur supra Petrum et apostolos et concreditur ipso- 
rum successoribus. 

5. De pluribus Ecclesiae characteribus omnino tacetur: 

a) Ne alluditur quidem Sanctae Matri Ecclesiae, etsi tamen Ioannes 
Papa XXIII non una vice institit ut a Concilio mundo manifestetur vultus 
maternus Ecclesiae. 

b) Missio sanctificationis universalis Ecclesiae, ad suam pertinet pro- 
priam naturam universalitas in tempore et in toto orbe terrarum. 

c) De aliis propriis notis Ecclesiae: Unitas, Sanctitas, Apostolicitas, 
altum tenetur silentium. 

d) Nihil omnino dicitur de significatione ecclesiali ecclesiarum parti- 
cularium: de hac re aliquid dicendum esset, ut melius deinceps intelligatur 
quae exponenda sunt de episcopis residentialibus. Item pretii esset definire 
notas proprias Ecclesiae cum agitur de ecclesiis particularibus. 

e) Nihil dicitur de modo quo indoles hierarchica Ecclesiae et indoles 
eiusdem charismatica-se invicem complent. 

/) Et item indoles eius visibilis et invisibilis, etc. 

III. Expositio magis biblica ideoque magis pastoralis et oecumenica. 
Verus aspectus mysterii Ecclesiae et mysterii Christi in Ecclesia prae- 

sentari nequit, quin referatur semper biblicis « datis ». 

Re enim vera, plures Ecclesiae figurae ex Bibliis decerptae in hoc capite 
memoriae revocantur. 

1. Plures tamen et magni momenti omittuntur: e. g. Ecclesia Populus 
Dei, Sponsa Christi, etc. 

2. Non autem sufficit istarum figurarum catalogum componere exhau- 
stivum: notandum est etiam quid nobis conferunt de mysterio Ecclesiae. 

3. Deploretur solas illas citatas esse in hoc capite figuras, quae respiciunt 
Ecclesiam prout est Corpu$ Christi Mysticum. Sed tamen hoc faciendo, natura 
Paulinae doctrinae immutata est ad hunc scopum ut ex ea sola concluderentur 
quae ad Institutionem pertinent. 

Expositis argumentis modo magis biblico, logice sequeretur expositio Ec- 
clesiae magis pastoralis et oecumenica. 

IV. Ratio. 

1. Mysterium Ecclesiae, secundum Dei consilium. 

2. Ecclesia, societas visibilis, per suam missionem et suas notas defi- 
nita. 

B) Animadversiones circa ordinem et textum huius capitis. 

N. 1: pag. 9, linn. 1-15: Prologus: Dei Patris consilium. 

1. Imprimis citare Eph. 1, 4-10, ubi exponitur consilium Dei: Creatio, 

Incarnatio, Redemptio, Gloria caelestis. Ecclesia apparet ut recapitulatio per 
Christum et in Christo universorum hominum et totius creationis. 

2. Causa istius divini Consilii de salute mundi caritas est; et unio huic 
caritati consilium hoc divinum evolvit eiusque finis est. 

3. Universalitas salutis apparet ut fundamentum actionis missionalis Ec- 
clesiae. 

4. Consilium divinum nequit intelligi, si non referatur ad Ecclesiam 
caelestem. 

Nn. 2-3: pag. 9, lin. 16 ad pag. 10, lin. 24. Invertendus est ordo istorum 
duorum numerorum, ad hoc ut repraesententur breviter, sicut in pariete de- 
picta, diversae manifestationes realisationis Consilii divini, quae sunt et 
ipsae manifestationes revelationis mysterii Ecclesiae. 

Revelationes mysterii Ecclesiae: 

1. Praeparatio Ecclesiae. 

a) Creatio: Ecclesia non solum incipit eodem tempore cum divino con- 
silio redemptionis mundi (Eph. 1, 14 seq.), sed cum creatione, quae est reve- 
latio amoris Dei. 

b) Populus Dei: Promissiones a Deo, Abrahae et Patriarchis factae. 
Constitutio populi Dei in deserto. Revelatio prophetica populi Dei (Israel 
Sponsa Dei). Deus, pastor populi sui. Vinea Domini. Pauperes Yahveh. Re- 
gnum Dei eschatologicum. 

2. Ecclesia. 

a) Christus: Incarnatio, Redemptio. 

b) Ecclesia: « Iesus Christus, permanens et permanans ». 
Figurae Ecclesiae in N. T.: 

1. Populus Dei, populus sanctus. Vita socialis Ecolesiae, evolutio histo- 
rica, vita liturgica, vitalitas oecumenica. 

2. Familia Dei (Eph. 2, 19). Intimitas cum SS. Trinitate, unitas, sanc- 
titas. 

3. Regnum Dei } cf. parabolas Mat. 5. Quomodo Ecclesia crescet in an- 
gustiis et persecutionibus, coexistentibus simul et bonis et malis usque ad 
ultima tempora. 

4. Gens sacerdotalis, Domus Dei } Templum Dei } Inhabitatio S. Spiritus. 
Ecclesia simul sacramentalis et ministerialis; locus sanctitatis, in quo homines 
sanctificantur; significatio socialis vitae sacramentalis in unione cum Deo. 

5. « Sponsa Christi », cf. V. T. Os. et Ez. Intima coniunctio cum Christo 
sponso, qui eam sanctificat. Ecclesiae foecunditas. 

6. « Grex Christi »: functio pastoralis eorum qui praesunt in Ecclesia. 
Incrementum Ecclesiae eiusque unitas. 

7. « Vinea »: Ecclesia a Christo vivificatur, producetque fructus sancti- 
tatis in membris suis. 

8. « Ecclesia quae est... »: Significatio ecclesialis communitatum localium 
(cf. S. Paulus). 

9. « Ierusalem nova»: origo caelestis Ecclesiae (Apoc. 21, 2). Virtus 
eschatologica Ecclesiae. 

De his praedictis figuris deduci potest: 

1. Complexitas naturae Ecclesiae, quae completur realitatibus visibili- 
bus et invisibilibus. 

2. Missio Ecclesiae ad salutem procurandam. Ecclesiae dialogus cum 
societate moderna ut integretur et consecretur. Dialogus oecumenicus cum 
omni homine qui credit in I. C. 

Dialogi in quibus sedulo servandus est respectus, et etiam comprehen- 
sio, sensus universalis missionis Ecclesiae et fraterna caritas. 
Specialia: 

N. 2: pag. 9, linn. 19-25: Melius servabitur ordo « Sacerdotis, Regis, 
Sancti munera » et afferatur hic citatio pag. 12, lin. 9. 

Pag. 10, linn. 5-7: textus obscurus: non videtur de qua fide hic loquitur, 
explicita vel implicita? De qua communione? an caritatis? 

N. 3: pag. 10, linn. 15-16: Papae adiungantur episcopi. 

Ibid., lin. 20: loco « Socialis et Mystica », potius dicere « Visibilis et 
Mystica », nam Ecclesia utpote societas, etiam mystica est. 

Pag. 10, lin. 22: loco « Principem locum » dicere « Insignem locum ». 

Ibid., lin. 23: Series incompleta et praesertim non commentariis comitata, 
quae tamen locupletissimam ex figuris biblicis continet doctrinam. Emendare 
« Grex seu ovile », imagines siquidem diversae. 

Nn. 4, 5, 6: pag. 10, lin. 25 ad pag. 12, lin. 15: textus ille abbreviari 
potest, respectu ad conclusiones numeri praecedentis. 

Etiamsi retinetur exclusive figura Ecclesiae « Corporis Christi », vigilan- 
dum est: 

a) ne istius doctrinae explicatio a doetrina discrepet a S. Paulo tra- 

dita; 

b) doctrina in ceteris figuris inclusa ne taceatur. 
Specialia: 

N. 4: pag. 10, lin. 27: « Christi instinctu » non exacte reddit quae in 
Actibus Apostolorum de hac re traduntur. 

N. 5: pag. 10, lin. 16; pag. 11, lin. 34: Textus non satis clarus; loquitur 
de hierarchia modo nimis exclusivo. Nihil de mysterio gratiae. 

Aliquae expressiones non bene sonant. 

N. 7: pag. 12, linn. 16-24. Numerus ille evolvendus esset ut introduci 
possent sequentia capita. 

a) Declaratio triumphans si opportuna hic videatur, melius certe ad 
mentem revocaretur maternus vultus Ecclesiae: « Sancta Mater Ecclesia ». 

b) Ad mentem opportune revocaretur Missio salutaris Ecclesiae in 
mundo, et propter hoc necessitas characteris visibilis et constitutionis socia- 
lis Ecclesiae, in eo quod a Christo instituta est. 

c) Opportune diceretur quae sint notae propriae Ecclesiae Christi, 
quid significant, eorumque momentum. 

Caput II: De membris Ecclesiae militantis eiusdemque necessitate ad 
salutem. 

I. Animadversiones generales. 

Patet hoc capitulum simul ciim primo totius schematis significationem 
determinare. 

1. Capitulum iuridismo laborat. Sic gratia et Ecclesia separari videntur. 

2. In titulo, verbum: militantis deleatur, quia est restrictivum. 

3. Ecclesia videtur hoe in capitulo tantum ut medium salutis definiri. Ex 
hoc non apparet qualis sit eius unitas. 

4. Ex consideratione iuridica provenit quod fratres separati ut alieni 
ab Ecclesia appareant. Item textus videtur admittere vera sacramenta extra 
Ecclesiam esse. 

5. Sed gravior consequentia haec est. Ex una parte, affirmatur Ecclesiam 
ad salutem necessariam esse. Quod firmiter tenendum est ex doctrina saepe 
in Conciliis et actis magisterii proposita (cf. v. g. IV Conc. Later., Denz. 430; 
Conc. Flor., Denz. 740 etc). 

At quandoque contextus contrarium insinuat: sic v. g. pag. 15, n. 8, 
lin. 9: ad eandem ordinetur...\ lin. 11: insuper... 

6. Sic in idem redit esse membrum Christi, Corporis eius mystici, Eccle- 
siae. Attamen diversimode, secundum diversos Ecclesiae aspectus consideratos, 
homines possunt esse membra Ecclesiae, atque secundum diversos gradus. 
Sic v. g. distingui potest inter inchoative et plene, visibiliter et invisibi- 
liter, etc. 

7. Notandum est quod S. Paulus sub diversis aspectibus de Corpore my- 
stico loquitur, dum sive charismata et munera sive unionem, ut ita dicam, 
ontologicam cum Christo consideret. Gratis capitulum aspectum hierarchi- 
cum tantum retinet. 

8. Quoad munus pastorale Concilii, notandum est Ecclesiam hodie a 
multis non intelligi, immo obstaculum pro fide praebere. Rationes sunt: 
a) ignorantia quoad eius mysterium etiam apud catholicos. Et sic multi tan- 
tum defectus membrorum considerant; b) universalitas, scilicet catholicitas, 
Ecclesiae non apparet, cum Ecclesia sit recens relate ad historiam humanam, 
et limitata in spatio, multis non-christianis religionibus grassantibus. Unde 
syncretismus valde diffusus. 

Unde Ecclesiam praesentare oportet in tota sua amplitudine, in splen- 
dore scilicet Domini Regis saeculorum (cf. Eph. 1; Col. 1). 
II. Animadversiones quoad particularia. 

Pag. 15, n. 8, linn. 1-5. Ratio vera est quod idem est esse membrum Chri- 
sti et membrum Ecclesiae. Littera uti sonat videtur potius loqui de conditione 
sine qua non, cuius ratio fugit. Insuper: verba: qui sciens y etc, inutiliter of- 
fendent. Melius esset pulchra caritateque plena verba Pii IX citare, qui scrip- 
sit: « Nunc vero quis tantum sibi arroget, ut huiusmodi ignorantiae designare 
limites queat, etc. » (Singulari quadam, Denz. 1647). 

Linn. 9-13 non sunt clarae. Voto ad eandem ordinetur: utrum pertineat 



30 



466 



ACTA CONC. VATICANI II - PERIODUS I 



ad eam ontologice? Videtur quod non secundum litteram, quae membra de- 
finit tantum ex elementis extrinsecis. 

Ex contextu videtur Ecclesiam esse necessariam sed non sufficientem, dum 
status gratiae, coniunctioque cum Deo per fidem, spem et caritatem, quae 
sunt elementa salutifera, extra Ecclesiam ponantur. Haec formulatio reiicien- 
da est. Nam si supponatur hominem in statu gratiae extra Ecclesiam, secun- 
dum theoriam huius paragraphi salvaretur sine Ecclesia, quod patet esse 
falsum. 

Similia dicenda sunt de nn. 9 et 10. Linn. 20-21: quo sensu sumitur 
« vere et proprie »? 

Lin. 26: ordinantur: quo sensu? Vel ordinantur ontologice et sic sunt 
membra Ecclesiae suo modo, vel haec ordinatio est extrinseca. Et sic nihil 
habent de Ecclesia neque Ecclesia egent. Quod insinuare videtur quod sine 
Ecclesia salvari possunt. 

S. Robertus Bellarminus, De Ecclesia militante, c. III, animadvertit, post 
Augustinum, Ecclesiam corpus vivens esse, ex anima et corpore scilicet com- 
positum. Anima sunt dona interiora Spiritus Sancti, fides, spes, caritas, etc. 
Corpus sunt professio externa fidei et sacramentorum communicatio. Textus 
« animam » ignorare videtur. 

Pag. 16, lin. 14: saltem deleatur. 

Linn. 15-19: Suntne gratiae extra Ecclesiam? Ergo Ecclesia non est neces- 
saria nec idem est esse membrum Christi et membrum Ecclesiae. Quod con- 
tradicit iis quae supra et in cap. I dicta sunt. Sed si, mediante gratia, quis 
potest Christo incorporari, quin simul Ecclesiae incorporetur, non videtur 
ad quid servit Ecclesia. 

Non desunt hodie conceptiones relativistae quae Ecclesiam uti « deno- 
minationem » inter alias considerant. Unde caute loquendum est. 

Lin. 20 et sq. Exhortatio finalis inutilis esse videtur. 

III. Proposita. 

A) Ex supradictis nobis videtur necessarium sequenti modo de membris 
Ecclesiae loqui: 

Fons Ecclesiae est amor Dei, qui dedit nobis suum Filium unicum (cf. lo. 
3, 16); ipse est Salvator noster, propitiatio pro peccatis nostris (cf. 1 Io. 
2, 2), nobis filiationem divinam praebens (cf. Gal. 4, 4-7, Rom. 8, 14-17). 

Propositum Dei salvificum est universale cum velit omnes homines salvos 
fieri (cf. 1 Tim. 2, 4; 4, 11). 

Una unio hypostatica in Persona Filii, ratio et causa est huius unionis 
gratiae, qua ipsa Trinitas in animis iustis inhabitat (cf. Io. 17, 21). 

Hac unione in Christo inserimus (cf. Io. 15), quia gratiam habet causam, 
quae de Christo profluit. 

Sic Christus Caput, Ecclesia eius Corpus est, ita ut divitiae in Christo 
primo existentes Ecclesiae communicentur. De his cf. S. Thomas, Summa 
Theol., III, q. 8. 

Omnes gratiae a Christo sunt. Cum Ecclesia ontologice Corpus Christi 



ANIMADVERSIONES SCRIPTAE - DE ECCLESIA 



467 



sit, hae gratiae simul Christo et Ecclesiae incorporant. Unde firmiter tenendum 
est Ecclesiam esse Christi Corpus mysticum (cf. Col. 1, 24). 

Attamen diversis titulis ac modis plus minusve perfectis homines possunt 
membra Ecclesiae esse. 

B) Unde sequentes aspectus considerare oportet. 

I. Ecclesia consideratur primo uti ex Sacrificio Redemptoris (cf. lo. 19, 
34-37) et dono Pentecostis profluit. 

a) Hic est membrum Christi et Ecclesiae « qui crediderit et baptizatus 
fuerit ». 

1. FideSj « initium salutis », in vitam theologalem perficitur, quae 
gratiam sanctificantem virtutesque theologales, quarum perfectior caritas exi- 
stit (cf. 1 Cor. 13, 13), comprehendit. 

2. Sacramentum est quod gratiam sanctificantem a Christo deriva- 
tam confert. 

3. Insuper character confert participationem sacerdotio Christi. 

4. Tam sacramentum, uti signum sensibile, quam professio fidei, 
aspectum visibilem important. Sic Ecclesia est simul mysteriosa, invisibilis et 
visibilis. 

b) 1. Ad hoc ut credatur necesse est audire verbum Dei, quod verbum 
ab eis praedicatur qui mittuntur, scilicet ab apostolis, Ecclesiae columnis (cf. 
Rom. 10, 14-15). Quod dicitur de apostolis, valet etiam de eorum succes- 
soribus quoad Ecclesiam conservandam, qui, potestate a Christo collata, parti- 
cipant doti Christi Regis, Doctoris scilicet et Pastoris animarum. 

2. Similiter vita sacramentalis, in baptismo inchoata, plenitudinem 
habet in Sacrificio Missae et Eucharistia, quae est sacramentum caritatis. 
Quae vita supponit potestatem sacramentalem Ordinis, qua continuatur in 
Ecclesia exercitium Sacerdotii Christi Summi Sacerdotis. Characteribus bap- 
tismi et confirmationis ipsi laici aliquo modo sacerdotio Christi participant. 

3. Sic potestates Ordinis et iurisdictionis servitia sunt, quae tantum 
aliquibus conferuntur in servitium sanctitatis, quae vocatio communis est 
omnibus proposita. Sic B. V. Maria, in sanctitate prima, primum et eminens 
membrum Ecclesiae existit. 

4. Ubi gratia distribuitur per viam hierarchiae, totam suam christia- 
nam plenitudinem habet. Ibi maxime viget ac membra Ecclesiae vocationem 
missionariam habent, « adimplentes ea, quae desunt passionum Christi » sal- 
vatoris (cf. Col. 1, 24). 

Ex hoc necessario cum hierarchia ligamine constat nullum posse esse 
plene membrum Ecclesiae quin adsit elementum visibile. 

c) Tamen membrum Ecclesiae credens et baptizatus in peccatum mor- 
tale incidere potest. Sic a sancta Ecclesia non excluditur. Fide et baptismate, 
peccator adhuc Christo vincitur, ab Ecclesia ad quam visibiliter pertinet, por- 
tatur, dum adiumenta spiritualia, sacramentum poenitentiae ac preces in ea 
inveniat, quibus prompte ad Dei amicitiam redire queat. At peccata mem- 
brorum sanctitati Ecclesiae offendunt. 

II. Quoad dissidentes et non-catholicos. 

a) Propositio Evangelii, quamquam plus minusve diminuetur, ac 
existentia baptismi, vel etiam aliquorum aut omnium sacramentorum, secun- 
dum diversos gradus Ecclesiae incorporant membra confessionum christiana- 
rum dissidentium, etiam si elementa fundamentalia communionis visibilis (uti 
est hierarchiae agnitio) desint. Hoc pro oecumenismo est magni momenti. 

b) Quando, deficientibus praedicatoribus vel alicuius invincibilis obi- 
cis causa, quis audire fidei praedicationem vel Ecclesiam, in quantum est si- 
gnum salutis, agnoscere nequeat, potest tamen, dum cor eius rectum sit, 
Christi gratiam, quae nulli denegatur, recipere. Sic ad Christum ac simul ad 
Ecclesiam invisibiliter pertinebit. Talis est doctrina traditionalis de salute 
injidelium, secundum Heb. 11, 6. Talis homo dicitur desiderium baptismi, 
secundum rectitudinem cordis, habere. 

Sic salus Ecclesiae non abest ab his immensis regionibus ubi Ecclesia visi- 
biliter adhuc non est. Si praedicatio Evangelii per saecula exspectatur, hoc 
sive ex peccatis nostris, sive etiam ex voluntate Christi, qui nos consociatos 
suae Missioni, sacrificiis, orationibus, laboribusque apostolicis vult habere, 
provenit. 

Attamen ubi gratia Christi sine magisterio et Sacramentis habetur, modus 
est extraordinarius. Salus est debilior ac minus secura, honor Deo debitus 
non redditur, ita ut necessitas missionum minime minuatur. 

III. Quoad Ecclesiae tempora. 

a) Inde a Christo Ecclesia est formata. Omnes homines attingit, diver- 
simode tamen. 

Ante Christum erat praeparata. Inde a casu, per decursum saeculorum, 
ac postea in populo electo Veteris Testamenti, gratiae christianae, id est a 
Deo in praevisionem passionis redemptricis collatae, salutem operabantur. 

b) Ecclesia in terra peregrinatur, sub velamine fidei ac passioni Sal- 
vatoris unita, exspectans Domini reditum atque perfectam in caelo promissam 
consummationem. Ibi apparebit in splendoribus Ierusalem caelestis, ubi om- 
nes electi, postquam resurrexerint, coadunabuntur cum Domino. 

Sic in caelo, in visione Dei, Ecclesia dicitur triumphans. In terra dicitur 
militans, dum contra peccatum pugnet. In purgatorio, ubi membra eius puri- 
ficantur antequam Deum facie ad faciem videant, dicitur patiens. 

c) Ad hanc sanctam Ecclesiam Corpus mystieum unius Salvatoris et 
Domini, omnes homines vocantur. Hi soli ab ea sese excludunt, qui volun- 
tarie, in hora mortis, divinum amorem recusabunt. 

Capita III: De episcopatu ut supremo gradu sacramenti ordinis; IV: De 
episcopis residentialibus; VII: De Ecclesiae magisterio. 
I. Capitulum « De episcopis » exarandum. 

Unico in capitulo tota de episcopis Ecclesiae doctrina colligenda est cum, 
in praesenti schemate, per plura disseminetur, praesertim in III-IV-VII et X. 
Optamus ergo ut schema in luce proponat quae sequuntur: episcopatus 

divinitus est institutus. Super Petrum quidem {Mat. 16, 18) et super funda- 
mentum apostolorum (Eph. 2, 20 et Ap. 21, 14) a Christo Domino aedifi- 
cata est Ecclesia, « Ipso summo angulari lapide Christo Iesu » (Eph. 2, 20). 
Animadvertenda insuper vis dogmatica pericopes Mat. 28, 16-20 (cf. etiam 
Mc. 16, 14-18), nam textus ille velut charta institutionis Ecclesiae, inter 
praeeipuos, considerari potest. Christus enim Dominus, cum Ecclesia suam 
usque ad saeculorum finem perduraturam voluerit, vult ideo ut apostoli sibi 
successores in munere procurent quibus potestatem transmittant suam, non 
certe ut Ecolesiam instituant sed ut institutam gubernent. Quapropter, aposto- 
lorum collegio « sub Petro », episcoporum collegium, sub auctoritate Romani 
Pontificis Petri successoris, suecedit. 

Clariore idcirco in luce quam in praesenti schemate (n. 16) ponenda epi- 
scopatus collegialitas, sub auctoritate S. Pontificis, vinculi et centri unitatis 
Corporis episcopalis. Sic plenus sensus vocabuli primatus Romani Pontificis 
tribuitur, cum primatus non plene definiatur quin adspectum collegialem in 
illo exercendo referas, quia, cooperantibus tantum episcopis, S. Pontifex Ec- 
clesiam gubernat. Quae a Patribus I Vaticani Concilii iam explanata sunt. 
Sed, ratione notionis « episcopatus collegialitatis » momenti habita, articu- 
lum specialem (cf. infra art. III) scribemus. 

Consecratione accepta, episcopi in corpus episcopale incorporantur et, 
ipso facto, collegialiter sibi assumunt sponsionem quamdam erga universam 
Ecclesiam quae, primis in saeculis, verbum, usu consecratum, scilicet « solli- 
citudo », signavit. 

Quae doctrina fundat munus, quod pastorum corpori simul cum Christi 
Vicario incumbit, Evangelium annuntiandi ubique terrarum — ut schema 
explicit — (pag. 75, lin. 40 sqq.). 

Sed omnes ut homines efficaciter ab episcopatu assumantur, iam ab initio, 
Ecclesia, episcopis residentialihus, particularium ecclesiarum sollicitudinem 
commisit. Episcoporum enim munus pastorale, una cum toto episcoporum cor- 
pore, exercere oportet et « regere propriam suam ecclesiam ut partem Ec- 
clesiae universalis » (schema pag. 24, lin. 19). Nam, si sub auctoritate quidem 
S. Pontificis subiicitur, in propriam suam ecclesiam, episcopus, auctoritate 
propria, ordinaria atque immediata gaudet. 

Episcopi vero « titudares » nullam iurisdictionem in particularem quam- 
dam obtinent ecclesiam, sed episcopali ipsa consecratione, in episcopale col- 
legium ita incorporantur ut saltem radicaliter « munera magisterii et regimi- 
nis, quibus iurisdictio constat » (schema pag. 23, linn. 2-3) exercere valeant. 
De quibus tamen non agit schema, sed in tractatus « De episcopatu » summa, 
locum obtinebunt suum. 

Prout nunc theologicae disquisitiones pervenerunt, possibile atque op- 
portunum videtur characterem sacramentalem episcopalis consecrationis defi- 
niri, ut schema tradit. Die scilicet Pentecostes, Christus Dominus in apostolos 
Spiritum Sanctum insufflavit; quam insufiBationem in episcopale corpus pro- 
trahit consecratio episcopalis; ipsa enim, episcopus spirituale donum accipit, 

quo, plenitudine sacerdotii recepta, pontifex et populi sui pastor efEcitur. 
Cuius sententiae momentum in theologia « De episcopatu » exponere oportet 
nec, secundo quasi in loco, praecipue iuridica episcopi potestate explanata, col- 
locare. 

Summo in sacerdotii gradu positus episcopatus, relationem illius ad pre- 
sbyteratum apparet: episcopatus enim plenitudo est sacerdotii, presbyteratus 
vero participatio tantum. Pauca ergo schemati sunt adiungenda (cf. infra 
art. V). 

Episcopatus est ministerium. A Patribus Concilii, pluries optatum est ut 
episcopatus munus sub aspectu iuridico minus proponatur ita ut, antequam 
auctoritas iuraque affirmentur, velut ad ministerium exercendum, sicut Ma- 
gister ipse qui ut ministraret non ut ministraretur venit, ostendatur, Domino 
declarante: « Vos autem non sic... Sed... qui praecessor est, sicut ministra- 
tor » (Lc. 22, 26). At notio « ministerii » seu « servitii », non intentionem 
tantum secundum quam exerceatur indicat, sed auctoritatis naturam definit. 
Iuxta enim christianum sensum, Deus solus Dominus est, qui dona singulis 
prout vult distribuit ad omnium utilitatem, iuxta illud: « Unusquisque sicut ac- 
cepit gratiam in alterutrum illam administrantes, sicut boni dispensatores 
multiformis gratiae Dei » (1 Pet. 4, 10). Christus autem Dominus hierar- 
chiam instituit ut populo suo serviat; quam ob rem episcopi potestatem reci- 
piunt ut ipsum sanctificent atque perducant in regnum Dei, velut instru- 
menta actionis Christi in Corpus mysticum. Quae, notionem « servitii » per- 
scrutando, adspectum schematis nimis iuridicum minuent. 

Sub eodem etiam adspectu « ministerii » proponenda sint diversa pasto- 
ralia munera, ita ut melius quomodo illa episcopus caritate exercere debeat 
appareat atque sic illius luceat paternitas. 

Cum, sicut schema (pag. 23, linn. 1-3) exponit, sacra ordinatio summi 
gradus sacerdotii munera sanctificationis, magisterii et regiminis tribuat in 
capite « De episcopatu » explicari oportet quae tria haec munera complecten- 
tur, episcopo consecratione collata (cf. infra art. IV). 

II. De propensione quadam theologica nimis expressa. 

Nonnulli Concilii Patres observaverunt schema de Ecclesia in genere et 
praesertim in capitulo quod de episcopatu tractatur, ab occidentali saeculi 
elapsi theologia potius quam ab orientali traditione aut ab antiquiore occi- 
dentali inspirari. Quae propensio, doctrina de S. Pontificis primatu a I Con- 
cilio Vaticano explanata, explicabatur; sed hodie, complendum est I Va- 
ticani opus, doctrina de Ecclesia proposita, quod quae tunc acciderunt ut 
perficeretur non permiserunt, et aequa lance doctrinae partes proponendae 
sunt. 

Qua de re plura hic notantur: 

1) Quoad capp. IV et VII simul considerata. 

Affirmandus quidem Romani Pontificis primatus eiusque auctoritas in 
omnes episcopos; sed semel dicatur claris verbis nam pluries repetendo argu- 
mento, schema videtur iura quasi minuere quae prius episcopis tribuerit. In 

memoriam revocandum certe episcopum Romano Pontifici in vinculo pacis 
et amoris (schema pag. 24, lin. 3) colligari non tantum iuridicis. Nec multis 
verbis resumenda quae a I Vaticano de S. Pontifice dicta sunt; sufficiat illam 
doctrinam afferre cum opportune, in toto doctrinae de Ecclesia complexu, 
locus inveniatur. 

2) Pag. 24, linn. 640. 

Sicut supra dictum est, episcopi erga universam Ecclesiam sponsionem 
collegialiter assumunt. Cui potestas quaedam correspondet. Schema I Vaticano 
propositum declarabat: « Dubitari non potest quin episcopi in docenda, et 
gubernanda universa Ecclesia partem aliquam habeant ». 

Schema illud addit praecisius potestatem episcopalem partem tantum 
esse Romani Pontificis potestatis (pag. 24, lin. 6). Quae praecisio contro- 
versiosa videtur. Censeri potest potestatem episcoporum collegialem in uni- 
versalem Ecclesiam fundari saltem remote et radicaliter in episcopali conse- 
cratione, cum schema insinuet: « Sacra ordinatio summi gradus sacerdotii 
cum munere sanctificationis, munera quoque magisterii et regiminis quibus 
iurisdictio constat, (tribuit)... » (pag. 23, linn. 1-3). Quae certo potestas colle- 
gialis determinanda quoad exercitium ab auctoritate superiore, ordine sci- 
licet Ecclesiae, cuius instrumenta praecipua sunt Romanus Pontifex atque 
Concilium oecumenicum. Constitutio ergo ne inter liberas opiniones decidat, 
sed, nedum de participatione potestatis Romani Pontificis tractet, sat ha- 
beatur si potestatem divinitus datam non nisi in unione cum S. Pontifice 
exerceri atque sub illius auctoritate, dixerit. 

3) Ad art. 14 et 15. 

Multum etiam interest ut clarissime appareat a Concilio non desiderari 
quaestionem inter theologos disputatam dirimere qua quaeritur scilicet utrum 
iurisdictio episcoporum in ecclesias suas particulares (quae iure est divino) 
immediate a Christo an mediate, per S. Pontificem derivet. Cui ultimae sen- 
tentiae communis theologorum doctrina favet et quam Pius XII, in litteris 
encyclicis Mystici Corporis sequitur; at Patres Tridentini et I Vaticani con- 
troversiam dirimere dogmatice noluerunt. Qua de re insuper magni facienda 
est orientalis traditio. 

4) Pag. 24, lin. 27. 

Mens nobis est a Concilio non definiendum esse « unum subiectum ple- 
nae et supremae potestatis in universam Ecclesiam » cum multi existiment 
supremam potestatem in Ecclesia duplici in subiecto, inadaequate distincto, 
inesse in solo scilicet S. Pontifice, iuxta promissiones B. Petro factas (Mat. 
16, 16) et, altera ex parte, in toto episcoporum corpore, cum Romano Ponti- 
fice coniuncto, iuxta promissiones collegio apostolorum factas (Mat. 18, 18). 
Cui alteri sententiae orientalis et antiqua latina traditio favet. Schema autem 
I Vaticano propositum sic sonabat: « Sed quoniam non minus constat, et 
in constitutione prima de Ecclesia per canonem cap. III definitum est, in 
Romano Pontifice non potiores tantum partes, sed totam plenitudinem su- 

premae potestatis inesse: consequens est hanc potestatem in duplici subiecto 
esse, in episcoporum corpore Papae coniuncto et in Papa solo ». 
5) Pag. 24, linn. 35-38. 

Imprudens nobis videtur affirmare quod « nemo episcoporum... ad hoe 
collegium pertinere potest, nisi dedita opera vel eonsensu tacito a succes- 
sore Petri, Christi Vicario et Capite collegii, in idem assumptus sit ». Qua 
de re, quid historia atque antiqua — praesertim orientalis — traditio sen- 
tiant? Loco igitur « a Successore Petri » ponendum potius: « Ordo Ecclesiae » 
cum ordo ille duobus instituatur organis, S. scilicet Pontifice et Concilio 
Oecumenico. 

III. De collegialitate episcopali. 

1. Hodie Ecclesia clariorem conscientiam circa characterem episcopatus 
collegialem habet qui tamen ab exordiis iam manifestus fuit. Quapropter 
schematis art. 16 nobis insufficiens videtur. 

Clariori enim in luce apostolorum collegialitas ponenda sit quae episco- 
porum continuatur. « Illud enim ligandi et solvendi pontificium quod Petro 
soli datum est, collegio quoque apostolorum, suo tamen capiti coniuncto, tri- 
butum esse constat, protestante Domino: Amen, dico vobis, quaecumque 
alligaveritis super terram erunt ligata et in caelo, et quaecumque solveritis 
super terram, erunt soluta et in caelo (schema const. dogm. secundae de Eccle- 
sia Christi cap. IV — quae referuntur in pag. 30, nota 16 schematis nostri). 

Asserit utique schema (pag. 24, linn. 22-26) collegium apostolorum in 
episcoporum collegio perdurare quod ideo subiectum est « plenae et supremae 
potestatis in universam Ecclesiam » (optabamus supra — art. II n. 4 — ut 
emendetur expressio « unum subiectum »). At schema ulterius progrediendo 
addit: « Potestas tamen huius collegii, etsi ordinaria, utpote officia inhaerens, 
non nisi modo extraordinario et in devota subordinatione Iesu Christi Vicario 
in terris, quando, quomodo et quousque eidem id in Domino videtur »... 
Sed haec doctrinae praesentatio episcopalem potestatem minuere nobis vi- 
detur, cum collegium episcoporum, S. Pontifici coniunctorum, etsi per diver- 
sas dispersorum dioeceses, magisterium ordinarium atque universale exerceat. 

Collegiale episcopalis potestatis exercitium relate ad universalem Eccle- 
siam prius, tum historice tum dogmatice, quam ad certas particulares eccle- 
sias designatio apparet. Qua re theologiae episcopatus consentaneum nobis 
videtur affirmare: ex ipsa sua consecratione, episcopum quemlibet in epi- 
scopale collegium, B. Petro coniunctum, cooptari et, ipso facto, supremae 
eiusdem potestatis in universalem Ecclesiam, participem fieri. Aliud quidem 
sentire schema videtur (pag. 24, linn. 35-38; emendationem vero horum lo- 
corum in art. II, n. 5 optabamus). 

2. De collegialitatibus intermediis, quaestio specialissime a Concilio trac- 
tanda est. 

De quibus nulla in schemate mentio; sed omissionem relator ex industria 
factam asserebat quia argumentum in schemate quodam a commissione de 
episcopis et dioecesium regimine proponebatur. Sed Patres nonnulli — in 

congregatione generali — (quod etiam nostrum est votum) rogaverunt ut, in 
schemate de Ecclesia, principia doctrinalia proponantur quibus existentia 
et activitas « coetuum definiti territorii episcopos adunantium ». Sic etiam 
aliis constitutionibus eorum competentia postea rectius ac securius determi- 
nentur. 

Coetuum illorum regionalium existentia quasi episcopalis collegialitatis 
consequentia nobis apparet. Episcopi enim certo cognoscunt a se, de univer- 
salis Ecclesiae bono, sollicitudinem esse habendam, sed ratione ipsa cari- 
tatis ordinis, specialiori modo erga ecclesias sibi vicinas et proximiores ur- 
geri. Quae sollicitudo, ab Ecclesiae exordiis, manifesta fuit; nam, episcopo 
quodam defuncto, viciniores episcopi, de electione et consecratione novi cu- 
rant pontificis et, regionis episcopis adunatis, necessitatibus huiusce regio- 
nis simul incumbunt. 

Commune insuper bonum postulat ut episcopi « ad maiorem regiminis 
similitudinem » contendant; quam ut obtineant « plurium possunt commu- 
nes coetus qui fere ubique iam in usu sunt et augustiore celebranda ritu 
concilia provincialia et plenaria » (Pius XII, A.A.S., 1954, pag, 676). Epi- 
scopus enim ut regat ecclesiam suam missionem ab Ecclesiae regimine supremo 
accepit (pag. 23, lin. 7) et « regere propriam suam ecclesiam ut partem Eccle- 
siae universalis » debet (pag. 24, lin. 19) cum episcoporum corpore coniunc- 
tus. Quam ob rem, coetus cum vicinioribus episcopis, ut unitatem servet, plu- 
rimum iuvabunt. Nec omittendum est sollicitudinem circa proprii gregis bo- 
num sic illum movere ut huiusmodi coetus exoptet: primo quia leges pro 
universali Ecclesia promulgatae ad locorum necessitates adaptandae sunt et, 
ex altera parte, praesertim nostris temporibus, cum populationum motus ad 
inter se connexiones de die in diem increscunt, pastoralis actio, multis in 
rebus, ad limites ultra dioeceseos ac etiam provinciae cuiusdam determinan- 
da est. 

Quapropter mens est nostra: ad bonum Ecclesiae, nostris diebus — quae 
aliis temporibus maiore gubernationis unitate indiguerit — collegialitatem 
intermediorum coetuum corroborandam esse, cum coetus illi ut Ecclesia efH- 
cacius apostolicam suam missionem adimpleat, maxime iuvent. Etenim tam 
quaestiones in commissionibus praeparatoriis agitatae quam disceptationes 
Concilii de re liturgica et de sociali communicationis mediis in lucem attu- 
lerunt, et quidem quasi mirabili consensu, quantum hodie necesse sit plu- 
rimas normas, quae ad curam pastoralem pertinent, a conferentiis episco- 
palibus seu coetibus episcoporum pro certo territorio determinari. 

In memoriam etiam revocanda orientalis traditio quae formam synodalem 
in exercitio iurisdictionis semper servavit. 

Nec quaestio est de dogmatica quadam necessitate ad coetus episcoporum 
stabiliendos; satis est ut historice ac canonice quantum opportune existant 
demonstretur et apostolicis quibusdam necessitatibus respondeant. Supremf 
vero Ecclesiae regiminis statutum iuridicum promulgare erit. 

IV. De muneribus episcopi. 

A) De munere sanctificationis. 

Plenam potestatem sacerdotii apostolis suis Christus contulit; quam po- 
testatem apostoli suis successoribus episcopis per ordinationem transtulerunt. 
Ad participationem huius potestatis solius est episcopatus per sacramentum 
ordinis assumere sive totaliter (alios episcopos), sive partialiter (presbyteros). 
Episcopatus ideo non qualitatem quamdam presbyteratui superadditam im- 
portat, sed, e contra, presbyteratus participatio tantum est plenitudinis sa- 
cerdotii quod in episcopo residet. Quam ob rem, episcopus est, per excellen- 
tiam, communitatis sacerdos; qua re, antiqua in Ecclesia, christianae initiationi 
praeerat, sacrificium eucharisticum, presbyterio assistente, offerebat; dum pre- 
sbyter in dependentia illius et per delegationem munus exercet. 

B) De munere magisterii. 

Cap. VII (De Ecclesiae magisterio) artt. 28, 29 et 30 in capite « De 
episcopis » potius videntur collocandi. 

Munus enim magisterii ad consecrationem episcopalem religatur, cum 
Dominus apostolis missionem dederit Evangelium praedicandi omni creatu- 
rae. Quae missio ad eorum successores, utpote episcopos, pertransiit (cf. Re- 
rum Ecclesiae, A.A.S., 1926, pag. 68, et S. Pontificis Ioannis XXIII, A.A.S., 
1960, pag. 466). Sed missio illa pro « omni creatura » valet tum scilicet bapti- 
zatis, tum infidelibus. Quapropter non a iurisdictione pendet quae solos re- 
spicit baptizatos, et idcirco ad consecrationem adnectitur episcopalem quae 
episcopo gratiam specialem confert. Schema quidem « donum Sancti Spiri- 
tus quod consecratione accipiunt », commemorat (pag. 49, linn. 12-13). 

Episcopus ergo quilibet, Petro coniunctus, munus docendi collegialiter 
exercet simul cum toto episcopatu tum relate ad homines quibus voluntas est 
Christi ut eis de facto annuntietur Evangelium, tum relate ad universalem 
Ecclesiam sive ordinario, sive extraordinario per Concilium oecumenicum. 
Episcopus quidem residentialis munus per seipsum et in primis erga gregem 
in quem iurisdictionem accepit, exercet. 

In magisterii exercitio, S. Pontifex atque episcopi charismate quodam 
assistentiae quo, in docenda de fide vel moribus doctrina — quibusdam in 
casibus determinatis — errare non possunt. Non ideo omnibus in casibus. 
Quapropter emendandae vel pressius determinandae schematis locutiones 
quaedam quae prave intelligi possint, velut: indefectibilis veritatis — inde- 
fectibilitatis — pag. 46, linn. 5, 8, 9, 11, etc. aut « infallibilitatis praeroga- 
tiva » pag. 47, lin. 3, et pag. 47, linn. 20-23. 

Nec repetendam putes totam de Romani Pontificis infallibilitate doctri- 
nam, a I Vaticano Concilio enuntiatam, sed, hac data occasione utilitas ca- 
pienda est talis ut doctrinae complexus exponatur quo, in luce, relationes inter 
S. Pontificis infallibilitatem et illam quae Ecclesiae universali competit et 
quae episcopali corpori, appareant. Quibus expositis, ad ambiguitates collu- 
strandas et ad dialogum oecumenicum instaurandum, multum proficiat. 

Insertis autem in capite « de episcopis » his quae « de hierarchia » — in 
cap. VII schematis praesentis — resumendum est quod pag. 51, linn. 21-31, 
in articulo « de presbyteratu », et quod a pag. 51, lin. 33 ad pag. 52, lin. 23 
usque, in capite « de laicis », explanatur. 

Utrum opportunum sit ut, in constitutione conciliari, quae fusius in 
artt. 31 et 32 schematis dicantur? Tunc ad minus sint brevianda atque emen- 
danda quae pag. 50, linn. 17-18 (in rebus pure disciplinaribus assensus interior 
non semper requiri videtur. Caute de his rebus loquendum est ne conscien- 
tiae abusive graventur). 

C) De munere regiminis. 

In Scriptura et Traditione potestas regiminis velut pars constitutiva mis- 
sionis apostolorum apparet atque episcoporum, eorumdem successorum. Quae 
ideo potestas ipsamet episcopali consecratione confertur. Quod aliunde conse- 
crationis preces liturgicae exprimurit. 

Quam thesim schema (pag. 23, linn. 1-3) accipit; sed exprimere videtur 
potestatem in vanum acceptam quoadusque iurisdictionem in particularem gre- 
gem consecratus acceperit episcopus. Quod nobis non rectum videtur quantum 
ad iurisdictionis collegialis exercitium (cf. supra artt. I, II, III). 

Certum quidem regiminis potestatem, per episcopalem consecrationem, 
episcopo collatam, secundum normas ordinarias, nullam, in populi fidelis 
portionem quamdam, potestatem conferre et necessario, ad hoc, episcopum 
accepta in hunc gregem determinatum iurisdictione indigere. Rogavimus supra 
(cf. art. II) ut schema de natura et origine iurisdictionis (pag. 24, linn. 4-7) 
emendetur. Nam non est simplex S. Pontificis universalis iurisdictionis par- 
ticipatio. Determinatur enim ordine Ecclesiae. Ordo utique ille, in historiae 
decursu, diversas induit formas, dum nunc in Occidente institutione canonica 
a S. Pontifice collata exprimitur. 

V. De presbyteratu - De diaconatu. 

A pluribus Patribus in congregatione generali (inter quos em.mus card. 
Bueno y Monreal, exc.mus D. Renard etc.) optatum est ut fusius quam in 
art. 12 schematis de presbytero agatur. 

Convenit nempe praesertim claro exprimere modo quare presbyter, se- 
cundi ordinis, episcopi sacerdotium participet, ad presbyterium aggregetur 
quod Traditio quasi episcopi coronam, ab eis circumdati, ostendit et quare, 
hoc modo, fundamentaliter ad Regni Dei servitium, in Ecclesia, ordinationem 
receperit. 

Incluso autem cap. VII in generaliore de episcopis, addendum in par. 12 
quod de munere docendi, presbytero collato, enuntiatur (pag. 51, linn. 21-32). 

Nonnulli etiam episcopi optaverunt ut diaconi locus in Ecclesia studea- 
tur. Cum quaestio illa perseveranter proponatur, a Concilio investiganda no- 
bis videtur; concesso autem a Concilio statuto, a pluribus optato, tunc 
mentio diaconatus facienda in constitutione de Ecclesia. 

Caput V: De statibus evangelicae acquirendae perfectionis. 

A) Admonitiones generales. 

I. Generalia. Factum quod hoc caput in schema de Ecclesia introductum 
est, prout praesentatur non paucas videtur suscitare difficultates. 

1 . Suo ipso titulo, et eo quod ponitur inter capita « de episcopis » et 
« de laicis », schema « de statibus... » tertium videtur medium statum in 
Ecclesia introducere. Pag, autem 33, lin. 34, contrarium affirmatur, cum 
expresse dicatur et clerum et laicos hunc statum posse amplectere (pag. 33, 
linn. 34-36). Melius forte locaretur post caput « de laicis ». 

2. Cf. n. 17. Omnis baptizatus ad vivendum vocatur secundum formam 
evangelicae perfectionis, convenienti modo propriae suae voeationi. Talis vo- 
catio generalis est ad vitam caritatis sanctitatisque ordinata (cf. pag. 32, 
linn. 4-7 et 20-22). 

Modo magis oecumenico diceretur: « consilia evangelica media sunt qui- 
bus ad exemplum Domini ad maiorem pervenitur caritatis perfectionem ». 

a) Hoc loco videtur de statibus religiosis agi ab Ecclesia canonice re- 
cognitis. Si res ita est, dilucide dicendum esset, et tunc ab ipso facto ecclesia- 
stico sufficiens videretur, si breviter eius status describerentur conditiones 
(n. 17) et eiusdem affirmaretur momentum (n. 18). Et sic intellectum istud 
caput doctrinale decretum haberetur quo introduceretur schematis XI doctrina. 

b) Si autem agitur de vocatione qua quidam de baptizatis ad quae- 
rendam perfectionem invitantur secundum consilia paupertatis, castitatis et 
oboedientiae, quin tamen haec perfectio ligetur uni ex statibus religiosis ab 
Ecclesia recognitis, doctrina capitis praesentis considerari posset ut praefi- 
gurativa status eschatologici Ecclesiae (cf. pag. 32, lin. 29 ad pag. 33, lin. 2). 
Quae talis vocationis eschatologica indoles videtur mereri ut illustretur (1 Cor. 
7, 29-31). Illa enim doctrina aptissima esset ad introducendum aliquod caput 
« de Ecclesia caelesti ». 

II. Redactio huius schematis. 

1. Utiliter hoc caput abbreviandum esset et sic vitarentur repetitiones, 
de natura et momento huiusmodi vocationis. 

2. Et ipsa sermonis forma nimis videtur triumphans et adhortans, ex- 
positioni doctrinali minime conveniens. 

B) Animadversiones circa textum huius capitis. 

N. 17: pag. 32, lin. 9: loco « sine proprio », potius dicere « pauperem 
vitam agerent ». 

N. 18: pag. 33, linn. 12-25: valor apostolicus huius status urgendus 
esset. 

N. 19: pag. 33, lin. 21: loco « eminentibus », potius dicere « piis ». 
Pag. 34, lin. 10: positive exprimatur. 

Pag. 34, lin. 15-30: brevis tantum recordatio obligationis oboedientiae. 
Pag. 34, linn. 35-37: conclusio sequens proponitur: « Etsi omnes viato- 
res sint subiecti humanae infirmitati et debent vigilare in humilitate (1 Cor. 

10, 12) et confidentia gratiae Dei, viri et feminae Deo consecrati exhibent 
indolem eschatologicam sanctae Ecclesiae ». 

Caput VI: De laicis. 

A) Admonitiones generales. 

In hoc capite multa continentur optima et certe conservanda. 
I. Locus huius capitis. 

1 . In praesenti schemate melius locaretur ante caput « De statibus evan- 
gelicae perfectionis acquirendae » (cf. admonit. cap. V). 

2. Et haberi posset ut decretum doctrinale, per quod introduceretur 
schema XII de laicis. 

II. Doctrina. 

1. Conceptum exhibet nimis iuridicum laici, qui praesertim consideratur 
prout subiectus est hierarchiae. Et ita terminis nimis strictis conscribitur id 
quod iure de laicis asseritur, « vivum scilicet esse populi Dei membrum, a quo 
eiusdem populi ratio iure repeti potest ». 

Per totum praesens eaput, apparet duorum textuum iuxtapositio, quo- 
rum unus, et quidem positivus, in quo firmissime asseverantur obligationes 
et iura laici in Ecclesia, prout membrum est populi Dei et ille a quo eiusdem 
populi ratio iure petenda est; alter autem negativus, in quo laicus ostenditur 
per oppositionem auctoritati hierarchiae eiusque propriae missionis, ut, eius- 
dem hierarchiae, subditus. 

2. Sacerdotium universale laici (n. 21) modo negativo definitur, in quan- 
tum distinctum a sacerdotio ministeriali, et ideo magis videtur imminutum 
quam assertum, dum e contra pag. 38, linn. 9-23 positive describitur. 

Distinctiones autem inter utrumque sacerdotium non semper perpla- 
centi modo exponuntur (cf. pag. 37, lin. 21 ss.). 

3. Virtus a Sancta Providentia, tam sub respectu naturae (indoles ter- 
renae civitatis) quam religionis vitae in saeculo indita nusquam asseritur. 
Vita in saeculo videtur laico christiano periculosa. 

4. Missio apostolica laici in gremio Actionis Catholicae, secundum for- 
mulam describitur a Pio XI traditam: « Participatio nempe ad apostolatum 
hierarchicum ». Pius XII locutus erat de cooperatione eidem apostolatui. 

Otiosum non esset, si in hoc ipso loco, tria notarentur eiusdem apostolicae 
missionis fundamenta: baptisma et confirmatio, diversa charismata, manda- 
tum hierarchiae. 

Ille autem apostolatus exerceri potest « personaliter » vel in sinu cuius- 
dam consociationis atque communitatis cui concreditum est speciale manda- 
tum, semper etiam sub hierarchiae auctoritate, ad bonum civitatis christianae 
(Cor. XII). 

III. Ordinatio huius capitis. 

1. Melior ordinatio, magisque dialectica diversarum quaestionum, qua- 
rum sermo est in hoc articulo lucidiora redderet quae ibidem docentur. 

— Antequam enim de sacerdotio laicorum disseratur (n. 21), melius di- 
ceretur quinam veniunt in Ecclesia sub appellatione « laici » (n. 22). 

— Et cum sermocinatur de pensis quae laicis pertinent, haec pensa re- 
censenda essent ordine logico et progredienti. 

2. Et sic vitarentur quaedam repetitiones (e. g. cf. pag. 37, linn. 3-8, 
et pag. 38, linn. 13-16). Et ita allevaretur textus et clarior fieret. Pariter, 
omnia quae negative dicuntur de laico « subiecto hierarchiae » et sacerdotio 
universali. Semel dictum sit de oboedientia hierarchiae debita et, de sacer- 
dotio laici quod non sit personale, sed collectivum aut universale. 

IV. De stylo. 

Genus autem dicendi huius capitis videtur magis convenire alicui Litte- 
rae Encyclicae, quam decreto Conciliari. 

B) Animadversiones circa ordinem et textum huius capitis. 
N. 20: « Principium ». 

1. Pag. 36, lin. 5: Antequam vocantur ut fiant cooperatores operis salu- 
tiferi Christi, de eodem opere fideles lucrum faciunt. 

2. Delere linn. 1-7, et loco earum ponere verba 1 Pet. 2, 4-11 (cf. Apoc. 
1, 6; 5, 9-10; 20, 6) pag. 36, linn. 30-33 iam adducta. 

Et sic laicus directe statueretur membrum vivum populi Dei. Qui mo- 
dus praesentandi doctrinam magis videtur oecumenicus. 

3. Quae remanent de textu (linn. 7-20) sine gravi mutatione ordinari 
possent. Tollantur vel ad minus abbrevientur linn. 10-20, ut sic brevior sit 
textus. 

N. 21: Ponatur hic numerus 22, « Quinam nomine laicorum veniant » 
(pag. 37, linn. 25-35). Tollere forte incisum negativum (linn. 29-31). 

Ante textum hunc, non incongrue poni posset definitio laici magis bi- 
blica: « Laicus ille est qui baptizatus (Gal. 3, 27) fit filius Dei (Gal. 4, 5-7; 
Eph. 1, 5 sq.) et membrum vivum, rationemque redditurum (Eph. 2, 12; 
3, 17-19; 4, 15) populi Dei, i. e. Ecclesiae, Corporis Christi (Rom. 6, 4-6-11); 
vivens de fide (Gal. 2, 20 etc.) et de caritate (1 Cor. 12, 4-13) et haeres 
promissionum divinarum (Eph. 1, 18; Rom. 8, 15-18) (Dignitas laici). 
Cf. specialius Sacrosancta Synodus, linn. 25-35. 

N. 22: « De sacerdotio universali ». 

1. Exponatur positive hoc sacerdotium: ad hoc, simul componantur 
quae continentur pag. 36, linn. 21-33; pag. 37, linn. 1-17 et pag. 38, linn. 9-12, 
et vitentur repetitiones. 

2. Ad stabiliendam necessariam distinctionem cum sacerdotio ministe- 
riali, videtur sufficiens, si loco textus pag. 37, 9-22, adderetur: « Laici per 
characterem baptismalem participes efficiuntur sacerdotio Christi, non titulo 
individuali vel personali, sed collective, prout sunt membra populi sacerdo- 
talis Dei. Hoc titulo operam conferre possunt in cultum quem Ecclesia Deo 
exhibet nomine Christi. Cf. pag. 37, linn. 3-9. 

3. Non sine utilitate adderetur laicum vocari posse ad ministrandum 
(ut minister veri nominis) sacramentum matrimonii vel ad recipiendum sacra- 

mentum Ordinis (Sacerdotium ministeriale) vel ad amplectendum statum 
evangelicae perfectionis, tum in statu religioso, tum in ipsa vita saeculari. 

Specialia: pag. 37, lin. 9 et sqq., loco « proprii nominis », dicere « mi- 
nisterialis ». 

Pag. 37, lin. 22: « Primum potestate sua... dirigat », hic modus lo- 
quendi non multum placet. 

N. 23: « De iuribus et ofiSciis laicorum ». 

1. Pag. 38, linn. 1-3: melius locaretur ante pag. 37, linn. 38-39. 

2. Pag. 38, lin. 3: addendum: ius habent suflragiis, precibus meritisque 
Ecclesiae. 

3. Pag. 38, linn. 5-8: supprimi potest quae ad pastores pertinent. 

4. Ne serventur in sequentibus, nisi quae pertinent iuribus et officiis non 
adhuc in praecedenti numero recensitis, i. e. praesertim pag. 38, linn. 16-22. 

5. Pag. 38, linn. 22-23: laicos auctoritatem habere in certis negotiis sibi 
proprie pertinentibus. Cf. pag. 40, lin. 13. Caritas videtur dici auctoritate 
inferior. 

N. 24: « De vita salutifera ». 

Meliore ordine tradantur textus nn. 24 et 25, pag. 38, lin. 38 ad pag. 39, 
lin. 37. 

1. Participatio laici actui creatori Dei. 

a) Adiutor est Dei in ordinatione et accommodatione Universi. (Valor 
humanus et religiosus laboris, progressus in technicis, et humanarum civilisa- 
tionum). 

Ius habet ad usum rerum creatarum (cf. pag. 39, linn. 22-36: de his quae 
hic dicta sunt, utendum est, ut magis ostendatur humanus et religiosus vitae 
saecularis valor). 

b) Addatur: Si vocatur ad focum constituendum, persaepe vocatur 
etiam ad hoc ut particeps fiat actui Dei, humani generis Creatoris, secundum 
divinam ordinationem (Gen. 1). Et eodem facto, et eo etiam quod iubetur 
mentem filiorum suorum optimis praeceptis formare, promotioni familiae 
Dei rectam dat operam. 

c) Addatur: Et eo quod a Deo creatus est, ut vitam cum aliis agat 
hominibus, membrum est actuosum Civitatis humanae, cuius ordinationis et 
promotionis ratio ab eo est reddenda (cf. pag. 40, lin. 26 ad pag. 41, lin. 8). 

N. 25: 2. De collaboratione laicorum missioni Ecclesiae. 

Cum, loco suo, et sub auctoritate hierarchiae, de missione salutari Eccle- 
siae concredita et de Corporis Christi incremento laicus rationem reddere 
debet (Eph. 4, 16; 1 Cor. 12, 23 sq.), eo ipso ius et officium habet commu- 
nicandi actioni Ecclesiae. 

a) Rationes missionis apostolicae laici haec recensentur: expostula- 
tiones sui baptismi et confirmationis, et pro aliquibus matrimonii; charismata 
pro bono communi concessa et secundum regulas a S. Paulo stabilitas (1 Cor. 
12, 7 sq.; 14, 5-26), primatus fidei et caritatis; mandatum ab hierarchia 
concessum. 

b) Pensa autem apostolica laici: 

1) Sanatio huius mundi (cf. pag. 39, linn. 14-21). 

2) Munus evangelizandi et sanctificandi (cf. pag. 38, lin. 38 ad 
pag. 39, lin. 13), quae munera sub diversis formis exerceri possunt: (cf. 
n. 25, pag. 39, lin. 38 ad pag. 40, lin. 2). (N.B. inferius): 

— personaliter (cf, pag. 40, linn. 3-9); 

— collective: pag. 40, linn. 10-20: Actio Catholica quae non est 
ostendenda ut adiutorium tantum clero adhibitum, sed ut vocatio propria 
laici, ratione trium principiorum quae superius iam fuerunt enumerata, quae 
ei confert obligationes quasdam reddendi rationem et consequenter quaedam 
iura ab hierarchia recognoscenda. 

Sedulo ostendendum est hanc Actionem Catholicam rem esse maximi mo- 
menti, siquidem operam in communi confert apostolatui hierarchico, secun- 
dum apostolatus formas ab eadem hierarchia stabilitas vel approbatas. 

Pag. 40, linn. 21-25: Actio secundum christianam caritatem. 

Sedulo ostendendus est valor theologicus actus quo christiani adiuvant pro- 
ximum in suis necessitatibus, praesertim vero, cum in concreto ad opera 
caritatis se exercent, cum Ecclesia et in Ecclesia. 

N. 26: « De sana autonomia ». 

Emendetur tonus vocis negativus et damnatorius in fine istius articuli: 
pag. 41, linn. 20-23. 

Optime ad memoriam revocatur principium: « Unde... propriis regitur 
principiis », linn. 18-20, et sic terminetur: « Vis humana sese ita exercens 
secundum legem divinam normaliter debet hominibus beneficia procurare 
quae ab ea exspectant pro se et humana societate ». 

N. 27: « Adhortatio ». 

Textus servandus. 

N. B.\ Optabile esset si in memoriam hic revocarentur, praeter ea quae 
dicuntur pag. 39, linn. 1-13, partes universitatis fidelium in conservatione et 
incremento fidei (cf. cap. VII « De Ecclesiae magisterio », pag. 51, n. 33, 
linn. 33-36 et pag. 52, n. 34). 

Caput VII: De Ecclesiae magisterio. 

Rogabamus (cf. animadversiones in capp. II, III et VII) ut artt. 28, 
29 et 30 huiusce capitis in cap. « De episcopis » inserantur. 

Artt. vero 31 et 32 locum suum in constitutione conciliari non videntur 
obtinendum; servati autem, abbreviandi et emendandae sunt linn. 17-18 
(pag. 50). 

In art. 33, lin. 22-32 inserendae sint in articulo « de presbyteratu ». 

Finis art. 33 necnon et art. 34 inserendi videntur in capite « de laicis » 
(cf. pag. 39, linn. 1-13). Opportunum enim nobis videtur partem laicorum 
in constitutione dogmatica de Ecclesia in memoriam revocare; altera utique 
constitutio de catechistarum atque parentum partibus tractabit, sed unice sub 
aspectu canonico ac paedagogico. 

Conveniens igitur sit non praeterire vices fidelium communitatis in ser- 
vanda et propaganda fide. 

Caput VIII: De auctoritate et oboedientia in Ecclesia. 
I. Animadversiones generales. 

Quaestio ponitur utrum opportunum sit hoc capitulum conservare. Nobis 
videtur quod non. Rationes sunt: 

1. Ad aequilibrium totius schematis spectandum est. De virtute oboe- 
dientiae tractare, dum de aliis virtutibus magni momenti nihil dicitur, est 
quasi insinuare hanc virtutem catholicorum ut talium specificam esse. At, 
vita christiana prae primis theologalis est, unionis scilicet personalis cum 
Deo, ipsis Divinis Personis in anima iusta inhabitantibus. 

2. Sic praeiudicio faveretur secundum quod Ecclesia catholica est indolis 
quasi exclusive iuridicae ita ut catholici, talibus iuridicis et socialibus nexi- 
bus vincti, vita religiosa personali careant. Item praeiudicio faveretur secun- 
dum quod Ecclesia est potestas politica. 

3. Etsi hodie quaestio de oboedientia agitetur, audiendus est potius 
S. Paulus dicens: « Patres, nolite ad indignationem provocare filios vestros... » 
(Col. 3, 21). Hic asserta ad oboedientiam fovendam nihil afferent. 

4. Communiter magistri vitae spiritualis de oboedientia loquuntur, non 
qua est virtus specialis, sed qua exercetur, simul scilicet cum aliis virtutibus, 
praesertim theologalibus. De hac re, cf. S. Thomas, Summa Theol., II-II, 
q. 104, a. 2. 

Hoc elementum, ut ita dicam, mysticum in textu nostro deest. 

II. Animadversiones quoad particularia. 

Pag. 59, n. 36. Quoad crisim auctoritatis duo sunt notanda. 

a) Forsan si talis crisis habeatur, ratio est abusus auctoritatis qui hoc 
in saeculo in nonnullis politicis regiminibus irrepserunt. 

b) Loquendo generaliter de crisi auctoritatis, non satis exponitur 
quid specificum importet oboedientia christiana, supernaturalis scilicet. Textus 
mystefium Ecclesiae non ostendit. 

Lin. 12, S. Paulus de potestate civili loquitur. Si textum Scripturae vis 
initio citare, melius esset Phil. 2, 8, in quo character supernaturale et mysti- 
cum oboedientiae christianae directe lucet (cf. pag. 60, lin. 8). 

N. 37: De his simul ac de magisterio tractare oportet. Sequentia debe- 
rent affirmari: 

a) Vita theologalis, caritatis praesertim, primatum tenet. Relate ad 
hanc vitam, magisterium humile servitium esse constat. 

b) Erga magisterium fideles non tantum ad oboedientiam tenentur. 
Periculosum est, ut frequentius accidit, tantum oboedientiam exigere. Nam si 
agatur de propositione obiecti fidei, fides theologalis exigitur; si agatur de 
alia doctrina, docilitas supernaturalis requiritur. Directivae practicae oboe- 
dientiam specifice requirunt. Hae distinctiones deberent afferri. 

Pag. 60, linn. 11-24: Pius XII has praecisiones ad casus particulares retu- 
lit, uti in allocutione convenit, non autem in constitutione conciliari. 

Similiter haec de quibus quaestio est nn. 38, 39, non videntur ad con- 
stitutionem conciliarem pertinere. 

Pag. 62, linn. 35-41: Periculum de quo tractatur videtur quid imagina- 
rium esse. Nonne talibus assertis malum provoeabitur potius quam sanabitur? 

III. Propositum. 

Sufficit de oboedientia clare ac breviter loqui in capitulis « de episco- 
pis » vel « de laicis ». 

Verum, argumentum iterum veniet in schematibus de disciplina cleri ac 
de religiosis. 

Caput IX: De relationibus inter Ecclesiam et Statum. 
I. Animadversiones generales. 

1. Quaestio ponitur utrum hoc capituliim sit opportunum, saltem sub 
forma actuali. Nobis videtur quod non. Rationes sunt: 

2. Ad aequilibrium totius schematis spectandum est. Cavendum est ne 
Ecclesia uti potestas politica appareat, si nimis de his rebus insistitur. 

3. Sicut capp. I et II modo restrictive iuridico de Ecclesia loquuntur, 
ita hic praesertim agitur de potestate civili et de potestate iurisdictionis Ec- 
clesiae. Hic aspectus est valde limitatus ac insufficiens. 

4. Ex facto democratiae } indoles Status temporibus hodiernis mutatur. 
Verbo democratiae intelligitur agnitio iuridica et effectiva responsabilitatis 
socialis et politicae uniuscuiusque personae humanae. Ex hoc facto sequitur 
indoles essentialiter pluralistica, ut aiunt, Status moderni. De hac re, cf. 
Pius XII, Nunt. Radioph. Nat. 1944, quod in notis ignoratur. 

5. Hoc capitulum ignorat situationem realem mundi, ubi populi catholici 
perpauci sunt neque normam pro aliis constituere possunt, dum simul Eccle- 
sia Dei sit ubicumque terrarum dispersa. 

6. Pluralismus, etiam religiosus, est factum sociale et politicum irrever- 
sibile, quod ex technica oritur, mediis communicationis semper perfectioribus 
existentibus populisque sese de die in diem magis miscentibus. 

7. Quare distinctio inter principia applicationis pro nationibus catholicis, 
non-catholicis, mixtis, anachronismum sapit, dum re vera nulla sit hodie natio 
quae ab aliis separari possit. Quod fit in uno loco ubicumque efiectus habet, 
ita ut nunquam a bono communi totius Ecclesiae abstrahere sit possibile. 

8. Certum est de his rebus mox legislationes internationales haberi, ad 
quas Concilium spectare oportet. 

9. Argumentum est maximi momenti pro missionibus. Nam, omnes ma- 
gnae religiones, uti Iudaismus, Islam, Buddhismus distinctionem inter ea quae 
sunt Dei et ea quae sunt Caesaris ignorant. Si de statu catholico tanquam 
de norma loquimur, provocabitur reactio theoretica in variis nationibus, quae 
reactio obstaculum robustissimum contra missiones adstruet. Quaestio est 

gravissima. Cavendum est ne nocumentum quasi irreparabile pro Evangelio 
oriatur. Ita nn. 42, 43 non conveniunt. 

10. Explicite affirmare oportet ius pro unaquaque persona humana lumen 
conscientiae sequendi. Hoc iure ubicumque terrarum agnito, adiumentum 
non parvum ad missiones erit. 

Etiam quoad oecumenismum res est maximi momenti. Quare allocutio 
Pii XII de hoe argumento, diei 6-12-53 (A.A.S. 794) nequidem in notis citatur? 
Varii episcopi etiam de hac re locuti sunt. 

11. Modus dicendi textus saepe saepius gubernantibus civilibus provo- 
cans apparebit. 

II. Animadversiones quoad particularia. 

Titulus de Statu loquitur. Rectius n. 40 loquitur de societate civili. At 
postea quasi exclusive quaestio ad potestatem civilem restringitur. 
Pag. 64, linn. 25-33 deleantur. 

Lin. 30, si perdat: non est sensus textus Evangelii, qui ad personam in- 
dividualem spectat. 

Pag. 65, n. 41. Ex modo dicendi, Ecclesia apparebit ut dominatrix. 

Ecclesia non avellit homines a recta cura rerum temporalium, ut aliqui 
(marxismus) calumniant, sed eos ad servitium impellit. 

Quoad hoc, linn. 7-11 diffidentiam sapiunt. Et quae linn. 20-23 habentur 
melius deberent exprimi, ita ut pateat Ecclesiam etiam bono societatis hu- 
manae servire. 

Lin. 21 et sq. Qui sunt hi « rectores »? Quomodo, si sic loquimur, non- 
catholici Matrem Ecclesiam unquam agnoscere poterunt? 
Quae supra dicta sunt valent de nn. 42, 43. 

Pag. 66, linn. 6-7 non concordant cum indole pluralistica Status in so- 
cietate democratica. 

Lin. 11: « modo quodam sociali »: supponitur quod Status leges reve- 
latas ac originem divinam Ecclesiae auctoritatis agnoverit. Quod tantum 
apud perpaucas nationes verificatur. Plerique, legentes hunc textum, ad vo- 
luntatem dominandi concludent. 

Linn. 18-19, « id intendatur... ad vitam aeternam conducens » non con- 
venit. Nam talis formula insinuare videtur quod deficiente cognitione finis 
supernaturalis, nihil boni remanet, quod patet esse falsum. Momentum ordinis 
naturalis non sat consideratur. 

Lin. 23 et sq. Principium in se verum non invenit hodie in plerisque 
nationibus situationem correspondentem. Multi ex textu concludent doctrinam 
catholicam ibi tantum applicari posse ubi catholici maiorem partem consti- 
tuant. Hoc principium insuper praetextum praebere posset minoritates oppri- 
mendi. Deinde textus ignorare videtur catholicos in plerisque nationibus mi- 
noritatem constituere nec plena libertate gaudere posse, nisi mutuis iuribus 
omnibus agnitis. 

Adhuc periculum quoad missiones nasci potest. Nam in regionibus ubi 
error invincibilis viget, « potestas civilis », maioris partis civium interpres, 

cultum non-christianum Deo reddet. Quod forsan debemus ad tempus ex 
necessitate tolerare. Sed hoc principio cultus falsus, obstaculum missioni 
praebens, roborari poterit. In multis regionibus pressio socialis impedit ne 
personae sese libere ad Deum convertant. Cautissime in his rebus ac omni- 
bus perpensis procedendum est. In societate pluralistica sunt aliae viae Deum 
colendi. 

Multi scandalizabuntur legendo n. 44 ubi dicitur quod moderamen in 
applicatione principiorum adhibendum est. Res ab eis ita intelligetur quod 
Ecclesia patienter occasionem dominandi exspectat. 

Lin. 37, expressiones ut: permittere nequit gratis offendunt. Quomodo 
Ecclesia amari potest, si tantum iura sua proclamat? 

III. Proposita. 

1. Potius quam de potestate civili de societate civili loquendum est. Ec- 
clesiam uti mysterium gratiae praesentare oportet. Sic affirmetur gratiam supra 
societatem humanam redundare ad inspirandam et transformandam vitam 
socialem diversis modis. Ex quo magnum bonum pro ipsa societate civili 
resultet. 

2. Melius afSrmetur distinctio inter Ecclesiam et societatem civilem nec- 
non sana autonomia atque « indoles laica terrenae civitatis » (cf. pag. 41, 
cap. VI, n. 26, lin. 19). Quae affirmatio est hodie spes missionum. 

3. Melius affirmetur lex naturalis, quae iam munera religiosa importat. 
Haec lex ab omnibus hominibus et a legislatione internationali agnosci potest. 
Si rite intelligatur, comprehendit possibilitatem revelationis necnon socie- 
tatis religiosae. 

4. Secretariatus pro unitate textum praeparavit, in quo plene pro uno- 
quoque homine ius lumen conscientiae sequendi in veritate quaerenda agno- 
scitur. Quod ius clare affirmare oportet. 

Caput X: De necessitate Ecclesiae annuntiandi Evangelium omnibus 
gentibus et ubique terrarum. 
I. Animadversiones generales. 

1. Hoc capitulum non debet in ultimo loco poni. Nam argumentum es- 
sentialiter ad naturam Ecclesiae eiusdemque ad salutem necessitatem pertinet, 
de quibus in cap. I et II quaestio est. 

2. Immo, diversis sub aspectibus Ecclesia est missionaria. Sic sollicitudo 
missionis, ex mandato, magisterio, uti servitium est, scilicet Papae et epi- 
scopis, competit. 

Universalius, ex mandato caritatis iam omnibus baptizatis intentio ac opus 
missionis aliquomodo competunt. 

Quare argumentum deberet tractari inde ab initio ac in diversis capitulis, 
scilicet I, II, postea in capitulis de episcopis, de religiosis, de laicis. Hoc spe- 
cialiter valet de nn. 45, 46. 

3. Hodie nonnulli populi ac gubernantes magna erga missiones suspi- 
cione laborant, dum asserunt Ecclesiam voluntate dominandi impelli. Quare 

oportet Ecclesiam sese cum magna benevolentia atque humilitate praesentare. 
Omnibus pateat intentio Ecclesiae servitii tantum esse. Quod ex modo lo- 
quendi capituli non elucet, dum nimis circa iura sermo versatur. 

4. Item clare affirmare oportet Ecclesiam supra omnes culturas ac natio- 
nes esse diversorumque populorum dotibus favere, sicut optime dictum est in 
schemate de Liturgia, cap. I, n. 37. Nam hodie saepe saepius Ecclesiam esse 
rem mere occidentalem accusant. 

5. Nihil dicitur de iure populorum ad Evangelii praedicationem reci- 
piendam. 

.II. Animadversiones quoad particularia. 

Pag. 74, n. 45: linn. 2, 9, textus: ignem... et si evangelizavero caritatem 
respiciunt. 

Linn. 6, 19, textus: Euntes..., Data est... ad iurisdictionem pertinent. 
Haec ordinatim deberent affirmari. 

N. 46: lin. 28, ius inalienabile non convenit. Melius esset dicere modum 
agendi Christi esse normam modi agendi Ecclesiae (cf. Phil. 2, 6-11). 

Sic oportet pag. 75 denuo scribere, cum contineat plures formulas quae 
inutiliter offendent (v. g. linn. 1-3, 7, 11, 24-25, 27-29, 32-38). 

Idem dicendum est de pag. 76, lin. 10 et sq.: ius supremum, etc. 

Pag. 76, n. 47: lin. 8 et sq. addere: et episcopis collegialiter sumptis. 

Linn. 26-27: Religio et caritas insuper non convenit. Videretur quod 
ageretur de titulis superadditis ad missionem. E contra, origo missionis est 
caritas Dei, Filii Incarnati et Ecclesiae, quae caritas, ut communicanda, etiam 
missionis finis existit. 

III. Proposita. 

1. Titulus mutetur: Missio Ecclesiae. 

2. Capitulum deberet initium sumere ex missione Filii: « Sicut misit 
me Pater, et ego mitto vos » (Io. 20, 21 et passim). Ratio huius missionis 
est amor Patris pro mundo salvando (cf. Io. 3, 16). Thema missionis ubi- 
cumque est in Novo Testamento. 

3. Ex hoc, missio Ecclesiae a Filio, ex tribus Christi dotibus explicari de- 
beret, regalitatis scilicet, sacerdotii et caritatis. Explicite affirmetur carita- 
tem, iam in Deo consideratam, esse primam causam et etiam finem missionis. 
Sic iam ex titulo caritatis omnes christifideles, etiam laici, vocationem mis- 
sionariam habent. 

At « maiorem hac dilectionem nemo habet, ut animam suam ponat quis 
pro amicis suis » (Io. 15, 13). Sic spiritus missionarius initium habet in ora- 
tione et sacrificiis, quibus christifideles participes fiunt operis redemptionis 
(cf. Col. 1, 24). 

Sic posset distingui inter spiritum missionarium qui in omnibus christi- 
fidelibus titulo caritatis vigere debet, et missionem iurisdictionalem successo- 
ribus apostolorum concreditam. Quae missio hierarchica participari potest 
etiam a laicis (Actio Catholica). Sic munus laicorum melius elucebit. 

Omnia haec pulchre dici possunt cum locutionibus ex Evangelio Ioannis 

desumptis. Verbum missio praeeligendum est potius quam verba: ius, officia 
quae quid iuridicum habent et ideo non intelligentur, immo offendent. 

Schema « De Beata Maria Virgine Matre Dei et Matre hominum ». 
A) Admonitiones generales. 

Laudatis omnibus quae in eo egregia reperiuntur, textus propositus in 
sua integritate retineri nobis videtur, exceptis tamen quibusdam loeis, sensu 
nostro aptandis vel corrigendis. 

I. De insertione schematis de B. M. V. in schema « De Ecclesia ». 

1. Huic insertioni, in congregatione generali iam admissae, libenter 
adhaeremus, quibusdam tamen in modo dicendi adhibitis temperamentis. 
Utile enim esset, si iam a principio locus Sanctissimae Virginis in Ecclesia 
accurate definiretur et textus ipse coarctaretur. 

Videantur, in calce praesentis animadversionis, quaedam de huiusmodi 
arctatione propositae suasiones. 

2. Non putaretur otiosum, si Maria ostenderetur non solum Christi Ma- 
ter omniumque Corporis Mystici membrorum, sed etiam, ipsomet facto, eius- 
dem Ecclesiae figura primumque membrum. 

Et in n. 4, non sine utilitate concinniter notaretur praerogativas B. M. V. 
easdem esse, meliori tamen modo, immediate quidem et intensiore mensura, 
quas Ecclesia progrediendo tamen recipit et in solo saeculorum fine totaliter 
possidebit. 

In n. 3, convenienter etiam, sub quodam ecclesiali prospectu, partes Ma- 
riae, prout est Ecclesiae figura, in oeconomia salutis ostenderentur, si quidem 
Beata Virgo ipsa est in qua et per quam dicimus « Fiat » actui quo a Salva- 
tore sumus redempti, eumdemque suscipimus. 

Optandum etiam esset, ut in meliore luce Maria poneretur figura Ecclesiae 
eschatologica, ad hoc saltem ut introducatur in schemate de Ecclesia aspectus 
eschatologicus, qui in dicto schemate adhuc desideratur. 

II. De extensione dogmatica huius capitis. 

Vultne tantum esse conspectus doctrinae a Magisterio Ordinario commu- 
niter traditae, quod videtur consequi ex linn. 5-6, pag. 100? Et si ita esset, 
intenditurne integram doctrinam sic expositam omnibus et integre imponi? 
Quod suspicari potest ex eo quod recordetur auxilium Spiritus Sancti Eccle- 
siae concessum, et etiam ex aliquibus assertionibus de certis quaestionibus 
usque nunc libere discussis. 

Maximi momenti esset, ut iam dictum est in admonitionibus generalibus 
in schemate, Patres suam intentionem apertissime et planissime manifestare 
posse. 

III. De positione mentium relate ad opiniones de quibus controvertitur. 
Schema suam voluntatem declarat certas emendandi erratas opiniones 

(pag. 100, lin. 13 ss.) quarum saltem una ab aliquibus doctoribus catholicis 
minime quidem suspectis aperte sustinetur (ignorantia Beatae Mariae Vir- 
ginis relate ad divinitatem Christi, in die Annuntiationis, pag. 94, linn. 8-10). 

De virginitate in partu eo modo concinniter loquitur, qui nunc temporis 
inutilis videtur. Mortem Virginis asserit confidenter, de qua et generaliter de 
novissimis Mariae, et Scriptura et Traditio primitiva tacent vel nihil certi 
tradunt; et Pius XII ipse, in definitione Assumptionis non nisi leviter te- 
tigit. Et cum de Mediatione B. M. V. idem schema tractat, formulationes 
adhibet, quae ulterius tendunt quam definitum est et etiam ab Encyclicis usque 
nunc propositum est. 

Ceterum formulis utitur non satis explicitis, immo ambiguis, quae non 
una vice cuidam illabuntur inciso, et etiam sermone minime normativo, ita 
proinde ut vix videri possit an sit voluntas doctrinam certam definiendi, vel 
ad minus aliquos loquendi modos iudicio suo approbandi, qui uni aut alteri 
favent opinioni theologicae. 

Ad mediationem Virginis specialiter quod attinet, hanc doctrinam non 
credimus nunc ita esse maturam ut praecise iam definiatur. Videtur etiam 
aliquibus optabile fore, si non adhiberetur vox « Mediatrix »: siquidem vo- 
cabulum non appareat in oriente ante saec. vin; in occidente autem non 
nisi saec. xi vel xn. Et aliunde S. Paulus de « Uno » loquitur « mediatore ». 
Multi et de istis locutionibus decertabunt, incertis quidem et in scholis 
adhuc sub lite: e. g. « Eum, scilicet, ut pretium redemptionis nostrae... magno 
animo obtulit » (pag. 94, linn. 13-15); « Generosa socia in gratia pro homini- 
bus acquirenda » (pag. 94, linn. 24-25); « eo quod sociata fuit Christo in illis 
acquirendis » (pag. 95, lin. 32). 

Magis conveniens videretur in hac sententia sistere, quae tenet Mariam 
operi salutis consensum praebuisse, dum matrem Christi libere acceperit, quin 
tamen asseratur veri nominis « consociatio » in humani generis redemptione 
peragenda (pag. 94, lin. 6). Etenim Christus actus redemptionis unus fuit 
auctor. 

Ut satisfaciatur istis animadversionibus, satis videretur quaedam verba 
supprimi vel saltem corrigi, secundum redactiones, quas infra proponimus. 
IV. De aspectu oecumenico. 

Novae definitiones, si forte admitterentur, dialogum cum non catholicis 
minus facilem redderent, et non essent admittendae, nisi vere utiles appare- 
rent, quod nobis non videtur. 

Optarentur exposita magis simplicia, magis e Bibliis exarata, quae locum 
B. M. V. in historia salutis et Ecclesiae apertius clariusque ostendant. Cete- 
rum et generaliter loquendo, schema citationes ex Encyclicis depromptas plus 
adhibet quam videtur convenire in constitutione dogmatica. Documenta enim 
pontificia, etsi maxima gaudeant auctoritate, ad magisterium ordinarium per- 
tinent et si certe traditionem catholicam tradunt, marialem tamen pietatem 
etiam exprimunt cuiusdam saeculi vel loci. 

Optaretur n. 6 deleri. Si tamen servaretur, non nisi protrahatur usque 
ad 26 lin., et ita emendetur: « ut tandem aliquando fiat unum ovile et unus 
pastor ». 

Similiter hic et illic, hic vel ille loquendi modus non adhibeatur, qui 

moerorem vel indignationem quibusdam ferret, e. g.: « Sacris litteris adver- 
sarii » (pag. 95, lin. 1 et pag. 98, linn. 11-13). 

B) Animadversiones circa textum huius schematis. 

N. 1, pag. 93, linn. 1-26: Conveniens erit si abbrevietur et tali modo re- 
digatur, ut schemati de Ecclesia cap. de B. M. V. integretur. 

N. 2, pag. 93, lin. 34: Deleantur verba « et sic liberatio ope utriusque 
sexus haberetur » quae videntur mala esse interpretatio thematis de Nova 
Eva. 

Pag. 94, lin. 1: corrigendae videntur sequentes expressiones : « non id 
ante perfecit quam... » et lin. 17: « non ante perfectum erit quam » utpote 
non satis simplices. 

Pag. 94, linn. 3-4: Vide superius, animadversiones generales III. 

Pag. 94, lin. 6: « verum etiam cum eo et sub eo operam suam consociavit 
in humani generis redemptione peragenda ». An velit Goncilium de hac 
consociatione definire? Textus autem commissioni centrali propositus hic 
erat: « concors cum eo in humani generis redemptione ». Quae formula nobis 
magis placet. 

Pag. 93, lin. 32 ad p. 94, lin. 8: Initium huius articuli magis simpliciter 
sic redigi posset: « Cum igitur Verbum Dei Hominis naturam " ex muliere " 
(GaL 4, 4) sumere voluerit, ut quemadmodum per feminam mors ita et vita 
nobis per feminam oriretur, liberam acceptationem quaesivit illae " bene- 
dictae " mulieris, ex meritis Christi sublimiore modo redempta. Quo consensu 
Maria non tantum Mater Iesu facta est, sed ancilla operis Filii unici Redempto- 
ris. Huiusmodi etc. ». 

Pag. 94, linn. 10-11: Incisum delere: « a tempore... perseveravit ». 

Pag. 94, linn. 13-14: Vide superius, animadvers. general. III. 

Pag. 94, lin. 15: Loco « mater hominibus data est », scribere: « mater 
discipulis data est »; vel « mater discipulorum declaratur », Multis siquidem 
exegetis videtur S. Ioannem ultra discipulos non cogitasse. 

Pag. 94, linn. 21-26: Quae hic dicuntur, sine damno delerentur. Siqui- 
dem eadem omnia alio loco de novo exprimuntur; et de certis loquendi modis 
discuti potest, e. g. « in gratia acquirenda ». Vide superius, admonit. ge- 
neral. III. 

— « Dei hominumque mater ». Cum non in eodem sensu Maria mater 
est Dei et hominum, melius videretur dicere: « mater Dei et mater homi- 
num ». Idem invenitur pag. 97, lin. 19 et pag. 98, lin. 21. 

— « gratiarum administra et dispensatrix ». Hic modus dicendi non 
videtur aptius ad exprimendum mariale mysterium, et omnino alienus ser- 
moni orientalium. 

Pag. 94, linn. 31-32: deleatur « ut quidem aiunt ». 

« In peripherie, in centro »: inveniantur termini magis intelligibiles. Vi- 
tandae autem sunt in constitutione dogmatica expressiones quae non inve- 
niuntur nisi in certis auctoribus; adhibendae autem positivae. 

N. 3: Cum commissio praeparatoria ex duobus textibus sibi propositis 

uniim eligere noluerit, utrumque coniunxit, ex quo multa diversis locis repe- 
tuntur, et quaedam disproportio invenitur inter partes textus « de Media- 
trice ». 

Textus abbreviandus est, eo vel magis quod, ut diximus in admonitio- 
nibus generalibus, doctrina de Mediatione Mariae non nobis ita videtur ma- 
tura, ut stricte sit definienda. Plures solutiones possibiles sunt. Et ideo pro- 
ponimus ut deleantur pag. 95, linn. 2-36, et legatur: « ... adversari: ita 
quando beatissima Virgo gratiarum mediatrix nuncupatur, nullo modo media- 
tio unici nostri Redemptoris, etc. » (lin. 37). 

Conveniens ceterum esset, si daretur primae phrasi articuli 4, forma 
sermonis positivi. Ad minus supprimantur verba « immo sacris litteris ad- 
versari » (pag. 95, lin. 1), inutiliter aggressive sonant. Cf. admonit. ge- 
neral. IV. 

Ultima pars articuli, uti bona, admittitur. 

N. 4, pag. 96, linn. 21-24: Cf. admonit. general. IV; delendum videtur hoe 
incisum et legendum potius: « mirabilis denique in suo exitu, quia corpore 
et anima gloriose in caelum assumpta est ». 

Pag. 96, lin. 38: loco « oportebat », melius diceretur: « decebat ». 

Pag. 96, lin. 39: deleatur incisum de virginitate in partu, fides siquidem 
non videtur in hoc in discrimen adduci. Cf. animad. III. 

N. 5, pag. 97, lin. 19: Sicut iam notavimus, Maria non in eodem sensu 
mater dicitur Dei et hominum; ideoque sufficiens erit, si dicatur hic: « erga 
Matrem Dei ». Et certe haec prolixa phrasis ad simpliciorem formam cum 
utilitate reduceretur (pag. 97, linn. 19-28). 

Pag. 97, lin. 40: deleatur superlativum. 

Pag. 98, lin. 7: non utatur verbis « fratres separati » (cf. schema de Li- 
turgia). 

Pag. 98, linn. 11-13: deleantur, siquidem inutilia et forte contumeliosa 
(cf. admonit. general. IV). 

N. 6: Quaeri potest an ille articulus servabitur, cum schema de B. M, V. 
factum fuerit unum de capitibus schematis de Ecclesia. Si autem servetur, ut 
iam dictum est, abbrevietur (cf. admonit. general. IV). 

Pag. 98, lin. 21: non videtur dicendum « Mater Dei hominumque ». 

Pag. 98, linn. 21-25: omne hoc incisum sine incommodo deleretur. 

24 

Exc.mus P. D. ISIDORUS MARCUS EMANUEL 
Episcopus Spirensis 

Inclinante iam sessione prima huius ss. Concilii et levatis iam capitibus 
ad redemptionem nostram appropinquantem, faveatis quaeso, tamen ultimam 
particulam patientis advertentiae vestrae tribuere lacunae cuidam schematis 

de Ecclesia. Praeter silentium illud de episcopis non residentialibus deside- 
ratur quoque sufficiens expositio de sacerdotibus minoris gradus seu de pre- 
sbyteratu. Tangitur quidem hoc argumentum in textu, qui invenitur in 
cap. III, pag. 20, n. 12. Libenter etiam conceditur brevissimam illam perico- 
pam refertam esse omnino elementis pretiosis, sed pro schemate de Ecclesia 
eiusque structura essentiali tractante videtur esse nimis parca, ne dicam avara. 
Eo vel magis, si comparatur cum tractatu de laicis multoties maiore. Valde 
gaudendum est de definitiva agnitione muneris laicorum in Ecclesia; sed 
non possumus eodem tempore statum presbyterorum quasi in margine tantum 
attingere. 

Fateor sincere, primo intuitu istarum paucarum linearum de sacerdotibus 
tractantium mihi in mentem venisse verba illa S. Andreae Apostoli: « Haec 
autem quid sunt inter tantos » {Marc. 8, 9). Sane populus dicit in proverbio: 
« Qui habet crucem, imprimis benedicit seipsum ». At nemo nostrum ne 
ambram quidem alicuius « egoismi hierarchici » praebere vult ac si Patres 
Conciliares, qui utique sunt in possessione, sibi ipsis tantum provisuri fuis- 
sent. Novimus etiam axioma: « Accessorium sequitur principale »; sed sacer- 
dotes sunt filii nostri dilectissimi et minime — parcatis verbo biblico — 
« catelli », qui « edunt de micis, quae cadunt de mensa dominorum suorum » 
(Mat. 15, 27). Nullatenus autem nostro Concilio verba illa lamentosa miseri 
Esau obtingant ex ore cleri: « Num unam tantum benedictionem habes, 
pater...? Numquid non reservasti et mihi benedictionem? » (Gen. 27, 38). 

Alia res est, si sacerdotes nonnulli quaerulantes, qui ubique habentur, le- 
gentes decretum de episcopis ironice psallent: « Nimis honorificati sunt... ni- 
mis confortatus est principatus eorum » {Ps. 138, 17). Nec possumus prorsus 
effugere obiurgationes illius invidiae, quae quasi peccatum hereditarium cleri- 
corum dici potest. (In quibusdam regionibus fama fert inter theologos thesim 
de invidia clericali esse quasi de fide. Non novi quidem hodiernam sententiam 
illustrium scholarum romanarum de hac materia. Attamen si inspiciuntur 
quaedam folia theologica vel etiam articuli in ephemeridibus a theologis sal- 
tem inspirati, tunc satis patet, etiam in alma Urbe invidiam istam clericalem 
saltem in praxi esse « fidei proximam »). 

Alienissimum vero est Concilio novum nutritorium praestare huic vitio 
pernicioso, quod pullulat sicut zizania inter bonum triticum in agro regni Dei. 
Sed omnino roborare vult sanam aestimationem dignitatis sacerdotii ex viva 
et vivifica fide Ecclesiae Christi. S. Paulus scribit ad iuvenem episcopum 
Titum: « Qui bene praesunt presbyteri, duplici honore digni habeantur, ma- 
xime si laborant in verbo et doctrina » — utique: duplici honore digni! — 
nec veretur apostolus verba illa realistica addere: « Dicit enim Scriptura: 
Non alligabis os bovi trituranti. Et: Dignus est operarius mercede sua » 
(1 Tit. 5, 17-18). Utinam adimpleatur etiam haec socialis postulatio apostoli 
pro clerb semper et ubique! 

Ut apostolorum successores genuini late pandimus cor nostrum sacerdo- 
tibus, qui nobiscum fideliter portant in vinea Domini pondus diei et aestus 

(Mat. 20, 12). Quos in sacro ordinationis ritu alloquimur ut « adiutorium 
nostrum et cooperatores ordinis nostri, qui quanto fragiliores sumus, tanto 
his pluribus indigemus ». Immo salutamus eos amantissimis Christi verbis: 
« Non iam dicam vos servos, sed amicos meos » (Io. 15, 15 - Pont. Rom.). 

Illam puto paternam caritatem et fraternam amicitiam nostram ex Concilii 
eloquiis sacerdotes adhuc maiore calore sentiant resonare. In scriptis autem 
SS. Patrum necnon in documentis Summorum Pontificum uberrima offerun- 
tur motiva ad textum congruenter redigendum. 

II. Ultra hoc audeo huic sacro Concilio tempore maximae sacerdotum 
penuriae habito commendare actionem quandam symbolicam vel gestum ge- 
nerosum, quo maximam suam sacerdotii aestimationem efficacissime possit 
testificari, curando scilicet ut omnes sacerdotes sancti titulo sibi competenti 
designentur. Utique attingit haec mea propositio etiam revisionem librorum 
liturgicorum in alio schemate praevisam neque omisi tempore suo causam sal- 
tem in scriptis tradere, cum humilis mea persona prae numero et pondere 
aliorum oratorum — etiam pluries loquentium — ad microphonium perve- 
nire non potuerit. Nunc autem, cum de Ecclesia eiusque sacerdotio agitur, 
res denuo urget « Et dixi, nunc coepi » (Ps. 76, 11). 

Videlicet: ex permagno numero sanctorum sacerdotum paucissimi tantum 
in sacra Liturgia hoc titulo ornati inveniuntur: ut S. Hieronymus presbyter, 
confessor et Ecclesiae doctor vel S. Valentinus presbyter et martyr. Alii sa- 
cerdotes sancti simpliciter inter Martyres vel Confessores non Pontifices nu- 
merantur. Attamen rationes tum theologicae tum practicae videntur suadere, 
ut haec lacuna tandem expleatur. 

Revera sacerdotes sancti in terris degentes perpetuum hauriebant sanc- 
tificationis augmentum ex gratiis in sacri ordinis sacramento collatis ad confi- 
gurationem cum Christo Summo et Aeterno Sacerdote. In caelo autem trium- 
phantes charactere indelebili sacerdotii signati prae sanctis non sacerdotibus 
in aeternum effulgent. (Hic caelestis « triumphalismus » certe ab omnibus 
patribus libenter admittitur). Porro iam in terris sacerdotes charactere dicto 
necnon ministerii sacri exercitio multo magis pontificibus appropinquant 
quam non-pontificibus. Sic legitur in Codice Iuris Canonici: « Ordo ex Chri- 
sti institutione clericos a laicis in Ecclesia distinguit ad fidelium regimen et 
cultus divini ministerium » (can. 948). 

Certo certius omnibus sacerdotibus Christi esset magnum confortamen, 
sanctuarii vero candidatis novum incentivum, si sacerdotes sancti in Litur- 
gia titulo proprio ornarentur dignitatis suae praecelsae, quippe qua de sa- 
cerdotio Christi ipsius singulari modo participant, etsi non in summo gradu 
ut episcopi. Consentaneum insuper apparet eos etiam peculiari missa de 
Communi Sacerdotum honorari. 

Quo facto cultus aliorum sanctorum minime detrimentum capiet. Nam 
diversitatem quandam gloriae etiam S. Paulus innuit de resurrectione dicens: 
« Stella enim a stella differt in claritate » (1 Cor. 15, 41). 

Ex altera parte etiam sancti laici magis conspicui evadunt et in lucem po- 

nuntur qua tales, si non iam una cum sacerdotibus mere privative « non 
pontifices » vocantur, sed potius positive « Confessores laici » nuncupantur. 
Quod omnino convenit cum iis, quae in cap. VI de laicorum munere dignis- 
simo in Ecclesia enuntiantur. 

Venerabiles Patres! In circuitu huius almi templi aspiciunt nos grandes 
statuae sanctorum Fundatorum ordinum et congregationum ex diversis saecu- 
lis et nationibus. Quorum plurimi sunt confessores non pontifices et exspec- 
tant quasi hanc solemnem agnitionem summae suae dignitatis, nempe sacerdo- 
talis. Exspectant simul cum filiis eorum spiritualibus in terris omnes sacerdo- 
tes non pontifices, quorum dignissimi repraesentantes uti venerandi supe- 
riores et theologi periti altas huius aulae tribunas coronant. Licet suspicari 
propositum meum illis plane placere. Sed multi ex illis non gaudent iure suf- 
fragia ferendi — nec palam loquuntur, nisi interrogati. Restat igitur tan- 
tum appellare magnanimitatem eorum Patrum, qui sunt in possessione et non 
perperam « Sacerdotes Magni » canuntur. 

Faxit igitur Deus, qui hilarem datorem diligit (2 Cor. 9, 7), ut placeant 
etiam episcopis ea, quae in honorem sanctorum sacerdotum non pontificum 
in caelis et in favorem sodalium eorum sanctificandorum in terris « in simpli- 
citate cordis mei laetus » {Miss. Rom.) quidem, sed nolens prurire auribus 
nec a veritate auditum aversurus aut ad fabulas conversurus (cf. 2 Tim. 
4, 4), prorsus sine gravitate defensoris fidei et sine severitate examinatoris 
conscientiarum, sed minime sine amore Ecclesiae, in qua sumus cum Summo 
Pastore cor unum et anima una {Act. 4, 32) et firmissima fide catholica ro- 
mana, etsi pro modulo meo dixi. 

25 

Exc.mus P. D. ALOISIUS FRANCO CASCON 
Episcopus Nivariensis 

In schemate de Ecclesia non agitur, immo nec mentio fit huius gravis 
problematis, quod Ecclesiae prostat: aequa nempe sacerdotum distributio. 

Cum de sacerdotibus in schemate quaestio est, nihil novi affertur; doctri- 
na tantum traditionalis exponitur: sacerdotes ab episcopis ad ipsorum so- 
cietatis et operis adiumentum ordinantur, et in eos veluti paternae plenitudinis 
abundantia transfunditur, sacramento recepto. In sacrificio Missae offerendo 
et sacramentis administrandis in persona Christi agunt: nullam tamen ob- 
tinent iurisdictionem in corpore Ecclesiae, quam ut adipiscantur necessarius 
est actus collativus subsequens vel Romani Pontificis, vel episcopi compe- 
tentis. 

Haec omnia vera sunt nec unquam negata, nec dubitata, nec in discrimen 
ducta. Sed in schemate nihil dicitur, ne insinuatur quidem — quod quidem, 
mea sententia, faciendum esset — , ponderosum illud et gravissimum pro- 
blema de aequa eorum distributione, quae, in ordine saltem pastorali, unum 

ex gravissimis est, quibus his temporibus Ecclesia premitur. Illud iniicere 
audeo, si forte Sacrum hoc Concilium dignum attentione consideret. En vo- 
bis problema: aequa et librata sacerdotum distributio in Ecclesia. 

Problema grave est, complexum, difficile, novam requirens structuram 
legum canonicarum de incardinatione; novam mentem et rationem servitii 
erga dioecesim et Ecclesiam; requirit etiam ut novae leges adferantur, aut 
saltem adumbrentur, de officiis sacerdotum erga Corpus Christi Mysticum. 
Concilium vero coadunatum est, ut quaestiones illas solvat, quae difficiliores 
sunt; ut res novas inveniat, maxime in ordine pastorali; non autem ut illa 
iteret quae novimus et facimus. 

Quod humillime Patribus Conciliaribus proponere volebam hoc est: In 
mundo catholico necessaria est aequa atque librata sacerdotum distributio, 
eamque Ecclesiam aggredi oportet. 

I. Factum. Praesentem distributionem sacerdotum in orbe catholico 
aequam non esse, omnibus patet. Quod quidem satis confirmare videntur 
episcopi, qui dioecesibus suis sacerdotes petere atque mendicare non desi- 
nunt. 

Sed numeri elatiore voce loquuntur. Est dioecesis trecentorum millium 
hominum, et triginta tantum habet sacerdotes; sunt aliae quadrigentarum 
millium animarum, cum quinquaginta sacerdotibus; aliae denique sunt du- 
centarum millium, ducentarum quinquaginta millium animarum, cum septem 
sacerdotibus, aut cum tredecim. Longum esset omnia enumerare. 

At sunt e contra dioeceses, quae, cum trecentis millibus incolarum con- 
stent, octingentos habent sacerdotes; sunt quae ducentis millibus constant in- 
colarum et sexcentos numerant sacerdotes; aliae tandem in quibus animae 
quinquaginta millia numerantur et mille habent sacerdotes. Elenchus etiam 
protrahi posset. Et quod de dioecesibus dicitur de paroeciis etiam dici potest. 
Problema igitur grave est atque animum stupens. Mystici corporis Christi 
membra non aequa atque pari ratione enutriuntur. Satis apparet quasdam 
Ecclesiae partes ministeriali et pastorali cura esse affluentes, alias vero partes 
summa egestate, ac curae spiritualis defectione vexari. Occasio est perop- 
portuna, mihi videtur, ut his malis remedia adhibeantur. 

II. Remedia. Nonne Concilium hoc, in primis atque magnopere pastorale, 
hoc gravissimum problema aggredi eique solutionem aliquam praebere posset? 

Variae quidem solutiones proponi possunt, quae certe difficultate non ca- 
rent; sed ut dixi, Concilio adsumus ut quae sunt difficiliora solvamus; faci- 
liora ac leviora Conciliis non egent. Ego vero, qua par est humilitate hanc 
proponere auderem: Ut Commissio Pontificia, alicui Sacrae Congregationi 
adscripta, solutionem huius problematis aggrederetur. Quae Commissio Pon- 
tificia, suis opportunis subcommissionibus nationalibus, et legationibus dioe- 
cesanis, regulis certis et prudentibus temperatis, huic defectui subvenire cu- 
raret, et sibi statueret huic vitio in servitio ministerii Ecclesiae mederi. 

III. Principia. Hoc quidem Officium, sive Institutum, maxima impedi- 
menta superare cogeretur, initio praecipue, dum novae generationes huic 

menti adsuescerent; sed etiam verum est, magnopere profectum iri in hac 
quaestione enodanda. Ut certos haberet exitus, haec prae oculis habenda 
esset: 

1. Nemo potest nec debet intra limites unius dioecesis contineri. Omnes 
cieat spiritus potens et universalis ad mundum Christo potiendum. Nostra 
desideria et conatus ad hanc consecutionem ita magni esse debent, ut magnae 
sunt Ecclesiae necessitates. Praeter munus dioecesis nobis omnibus impendit 
munus totius Ecclesiae. 

2. Nova ratio stabilienda est quoad ordinationem sacerdotalem. Sacerdotes 
primo et immediate Ecclesiae servitio creantur, postea et mediate dioecesis 
commodo. Praeferendum igitur est commune et universale bonum singulari 
et privo. 

3. Haec ratio praeesse debet institutioni eorum qui sacerdotium petunt. 
Sciant, oportet, prae se habere in primis et maxime Ecclesiae necessitates, ut 
alacres occurrant in quascumque mundi plagas, ubi ipsius servitium requirat. 

4. Episcopatus exemplo esse debet huius animi generosi, Commissioni 
Pontificiae, de qua sermo est, eos sacerdotes praebendo, quos ipsa exigat. 
Eius labori distributionis nec restringendum nec obstandum est. 

5. Ecclesia Corpus Mysticum Christi est, et prius saluti totius corporis, 
quam cuiuslibet membri providendum. 

IV. Commoda. Ex hac via et ratione Officii, vel Instituti superioris 
quod distributioni sacerdotum in Ecclesia moderetur, pro suis difficultatibus, 
multa nobis commoda suppeditaret. Ex eis digna quae efferantur censeo: 

1. Ut diximus, caveretur vel saltem valde maturaretur aequa distributio 
sacerdotum; regiones quae orbae sacerdotibus apparent, eorum frequentia 
laetari possent. 

2. Si plures sacerdotes essent quam nunc sunt, uberior esset vita chri- 
stiana, qua dein vocationes sacerdotales foverentur. 

3. Selectiores essent et exquisitiores vocationes. Cum scirent seminari- 
stae se servitio totius Ecclesiae deputari, quocumque Ecclesia mitteret, in 
cursu sacerdotali pericula permixtionis rerum divinarum et humanarum vita- 
rentur. 

4. Ex mentibus multorum, sive christianorum sive non christianorum 
excederet opinio cursum sacerdotalem esse ut alium quemlibet cursum qui 
aditur ad victum provehendum; omnia sua magnitudine vulgo deprehende- 
retur: Dei propter causam est. 

5. Animi petitorum ad sacerdotium avulsione a familia, patria, rebusque 
pecuniariis liberiores evaderent, quo melius praestantiam suae vocationis 
et salutem animarum callerent. 

6. Firmius et accuratius praescriptum Domini exequeretur: « Praedicate 
Evangelium omni creaturae ». 

Conclusio. Somniumne hoc? Nugae? Nescio, inquam. Unum scio, huic 
solutioni subveniendum esse, hac via vel alia. 

Quamvis magnis difficultatibus hoc ingens problema prematur, tamen 
nefas est Concilium Oecumenicum indolis pastoralis illud praetermittere. 
Difficiliora et ardua ut adgrediamur, nos hic congregati sumus, non ut facilia 
dictu et cogitatu ponderemus. 

26 

Exc.mus P. D. IOANNES B. GAHAMANYI 
Episcopus Astridaensis 

Iam saepe dictum est quod schema de Ecclesia continet multa elementa 
optima, quod et mihi patet. 

Attamen, ex iam dictis a multis patribus et ex ipso studio schematis aliud 
patet, nempe quam difficile sit diversa capita schematis inter se coniungere vel 
ad aliquam unitatem reducere. 

Ratio huius difficultatis, ut mihi videtur, ut iam ab em.mo card. Dopfner 
dictum est, provenit ex eo quod schema sit nimis dispar nimisque incon- 
nexum. Agitur de Ecclesia, et est schema principale totius Concilii. Oportet 
ergo tractari de Ecclesia, in sua structura essentiali. Quod ad alia spectat, 
cum hac structura essentiali tantum connexa, in alia parte tractanda sunt. 

Igitur propono quod capita undecim schematis reducantur ad duo. Nem- 
pe, primum caput: de Ecclesiae natura, et ex eo quod Ecclesia natura sua sit 
missionaria cap. X praesentis schematis, nempe « De necessitate Ecclesiae 
annuntiandi Evangelium omnibus gentibus et ubique terrarum », nec amplius; 
quia ad missionem quidem tota Ecclesia ordinata est a Christo. 

In cap. II ageretur de membris Ecclesiae in genere, de hierarchia et de 
laicis. 

Alia capita schematis, uti nunc iacent, aut omittenda, aut in duobus ca- 
pitibus supradictis integranda, aut alibi tractanda sint. 

Hoc modo, schema melius in lucem poneret obiectum eius centrale, certo 
certius brevius evaderet, et hominibus proponeret doctrinam bene coordina- 
tam, de Ecclesiae mysterio. 

Insuper patet quod indoles schematis debeat esse kerygmatica, ita ut 
Ecclesia appareat ut Mater, et donum maxime desiderabile, sed hoc iam 
rev.mus Desmedt perbene demonstravit. 

Secundo loco, rogo ut schema magis praecisum sit. Et nunc cogito de ca- 
pite principali schematis quod est cap. IV: « De episcopis residentialibus », 
n. 14: « Primatus et episcopatus ». 

Omnes scimus et confitemur quod potestas iurisdictionis Summi Pontifi- 
cis sit plena et suprema in universam Ecclesiam, atque immediata, ordinaria 
et episcopalis. Sed et episcopi habent potestatem iurisdictionis propriam, or- 
dinariam, immediatam et episcopalem in eis commissis ecclesiis. 

Haec omnia iam ex Concilio Vaticano I scimus. Hoc Concilium nos docet 

etiam quod episcopatus ipse sit iuris divini, et quod iura episcoporum Su- 
premo Pastore roborantur. 

Numquid nimis sit sperare quod et Concilium Vaticanum II progredere- 
tur in hac materia, nempe enuntiando aliqua principia vi quorum definirentur 
limites: quae limites discriminarent exercitium habitualem iurisdictionis Se- 
dis Apostolicae cum exercitio habituali episcoporum in suis dioecesibus, ita ut 
tantum res vere gravioris momenti ad Sanctam Sedem revocentur, salvis 
tamen omnibus iuribus Summi Pontificis. Quoad determinationem earum re- 
rum gravioris momenti, fiet in singulis schematibus et suo loco, maxime ubi 
agetur de regimine episcoporum et de conferentiis episcopalibus. 

His rationibus motus, propono ut compositio schematis de Ecclesia fiat 
nova, brevior, compactior et precisior a commissione conciliari mixta. 

27 

Exc.mus P. D. RAPHAEL GARCIA Y GARCIA DE CASTRO 

Archiepiscopus Granatensis 

In genere non solum placet, sed etiam laudandum est, praesertim quia 
bene complectitur praecipuas quaestiones quae de Ecclesia nostris diebus 
maioris utilitatis sunt, et quidem non exclusis illis de quibus hodie necesse est 
aliquid definitive statuere, prout sunt: de Ecclesiae membris, de episcopatu, 
de laicis, de relatione inter Ecclesiam et Statum et de oecumenismo. Si autem 
ad haec capita de Ecclesia adiungatur, prout dictum est, caput de Beatissima 
Maria Virgine, tunc meo iudicio constitutio esset vel dici posset fere com- 
pleta. Et quidem dico fere completam, quia optarem ut adderetur caput de 
Sanctis, qui quamvis minori gradu, tamen singulari quadam ratione insignia 
Ecclesiae membra dicendi sunt et a nobis colendi et imitandi. 

Quae minus perfecta in schemate apparent, facile possent meo iudicio 
perfici, iuxta observationes quae fiant crisi nostra, ducta spiritu, non impu- 
gnationis, sed cooperationis, atque mota animo, non demoliendi, sed con- 
struendi et perpoliendi ea quae iam ab aliis bene facta sunt. 

Exempli causa, attentionem verto ad quaestionem magni momenti In 
cap. II propositam, de necessitate Ecclesiae et de eius membris. Quaestio 
sine dubio magni momenti est. Ut autem palam loquar, post lectionem huius 
capitis, magno labore, ut patet, confecti, mihi sponte occurrebat interrogatio: 
Suntne hae theologicae quaestiones adeo maturae ut iam a Concilio Oecume- 
nico sollemniter proponi possint ea ratione qua in hoc capite proponuntur? 

In primis, cum « Necessitas medii in re vel in voto » sit locutio technica 
in theologia, de cuius proprio et determinato sensu plura theologi disputave- 
runt, nonne oporteret clare edicere in quo sensu a Concilio adhibeatur? Adest 
exemplum Concilii Vaticani I, in quo expresse explicatum est, in quo sensu 
adhibebatur notio etiam technica « locutionis ex cathedra », quam Patres 

postulaverunt ut introduceretur in definitione de infallibilitate Summi Pon- 
tificis. Sed in nostro capite vox « votum » videtur intelligi de aliquo actu 
conscio subiecti, cum a pluribus theologis etiam hodie potius intelligitur de 
re aliqua quae « vices gerit » rei necessariae. Ita caritas et martyrium, ait 
S. Thomas, « nominantur baptismata in quantum supplent vicem baptismi 
aquae » (3, q. 68, a. 3). 

N. 8, lin. 6 ad 8 legimus: « nemo salvari potest nisi per Baptismum re 
susceptum... vel saltem voto »: Haec sumuntur ex Tridentino (D. 796), sed 
omittuntur verba « post Evangelium promulgatum », quae restringunt uni- 
versalitatem asserti et de quorum interpretatione non parum disputant theologi. 

Eodem n. 8, lin. 9 dicitur, ut quis salutem obtineat suflicit « ut voto ad 
eandem ordinetur ». Non satis apparet quomodo haec loquendi ratio conve- 
niat cum axiomate, in traditione Ecclesiae inde ab Origine et Cypriano con- 
stanter repetitum: « Salus extra Ecclesiam non est ». Nam qui voto ad Ec- 
clesiam mere ordinatur, extra eam est. Propterea theologi communiter dicunt: 
« nemo salvatur nisi membrum Ecclesiae exsistat, vel voto ad eandem perti- 
neat ». Scio vocem « ordinari » adhibitam fuisse in Encyclica Mystici Corports, 
sed in hoc forte perfici potest. 

N. 9, linn. 17-20 legimus: « hi soli... proprio sensu Ecclesiae membra 
vocantur, ex quibus ipsa Ecclesia, ut est una et indivisibilis, indefectibilis 
et infallibilis... coalescit ». Haec potius dici debent theologicae expositiones 
et quidem valde recentes, ad explicandam notionem dogmaticam membri Ec- 
clesiae. Censeo tales speculativas adinventiones esse potius delendas. 

Praeterea in hoc capite talis notio membri Ecclesiae datur, ut nullo modo 
re, sed solum voto ad Ecclesiam « ordinentur » vel pertineant dissidentes 
bona fide errantes. Hoc bene et accurate perpendendum est. Nam in tradi- 
tione theologiae catholicae ante saeculum xviii, communiter tenebatur: Om- 
nes baptizatos esse re Ecclesiae membra, nisi fuerint schismatici vel haeretici. 
Iam vero schismaticos et haereticos solummodo appellabant illos qui mala 
fide et cum pertinacia sectae haereticae vel schismaticae adhaerebant. Ergo 
bona fide errantes pro theologis erant membra Ecclesiae re. Haec theologice 
et realiter. luridice vero et in conspectu Ecclesiae, adulti omnes qui alicui 
sectae dissidenti nomen dabant, iure censebantur ab Ecclesiae corpore avulsi, 
et sic eos lex canonica considerare consuevit, prout explicatur a P. Franzelin 
(De Ecclesia, Th. 22 et 23). 

Ut dissidentes bona fide errantes considerari possint ut membra re } iuvat 
perpendere quae sequuntur: 1. Cum Christo uniti sunt vinculis internis fidei, 
spei, caritatis etc; 2. etiam vinculis externis Baptismi, Confirmationis, Eu- 
charistiae, etc. quae non nisi verae Ecclesiae sacramenta sunt a Christo insti- 
tuta ad homines secum et cum unica eius Ecclesia vitaliter et visibiliter unien- 
dos, etsi anormali modo per ministros dissidentes administrentur; 3. prae- 
terea eorum bona fides patens etiam est per practicam eorum religionis obser- 
vantiam, mediante ministerio docendi, sanctificandi et regendi ministrorum 
dissidentium quidem, sed per quos ministros tamen eos revera docet, sancti- 



32 



498 



ACTA CONC. VATICANI II - PERIODUS I 



ficat et regit ipse Christus ut minister principalis; 4. tandem eorum bona 
fides indubia esse potest et manifesta, ex eo quod in genere profiteantur cre- 
dere, obedire, et observare quidquid dixit, praecepit et statuit Dei Filius pro 
suis in sua Ecclesia membris. His in conditionibus bona ftde errantes forte 
appellari possent Ecclesiae membra re, si non plene et explicite, saltem vere 
et implicite, sin minus directe mediantibus legitimis Ecclesiae pastoribus, sal- 
tem indirecte per ministros dissidentes, qui sacramenta conferunt unius verae 
Ecclesiae et cum intentione faciendi quod facit Ecclesia. 

28 

Exc.mus P. D. GABRIEL GARRONE 

Archiepiscopus Tolosanus 

Nihil dicam de ordine huic schemati imponendo, nec de possibilitate as- 
sumendi in novo aedificio plurima optima ex elementis eiusdem schematis, 
cum a multis Patribus multa opportune de his dicta fuerint. 

Liceat mihi duas tantum animadversiones afferre: unam circa participatio- 
nem hominum ad vitam Ecclesiae, alteram circa relationem primatus Summi 
Pontificis ad ordinem episcoporum. 

1. Quaestio fundamentalis, quam effugere non licet, est de relationibus 
inter aspectus eiusdem Ecclesiae, nempe Ecclesiae ut est mysterium, et Ec- 
clesiae ut est Corpus quoddam sociale visibile. 

Quaestio in se ardua est. Ideo vitari oportet omnem modum loquendi, 
quo gratuito augeatur difficultas, et dissensiones surgant, speciatim cum aliun- 
de in profundo sententiae non opponantur. 

Atqui, augetur difficultas, si apprime quaeratur qui sint, qui non sint 
membrum Ecclesiae. 

Nonne melius esset, distincte et firmiter enuntiare quae certe et ab om- 
nibus affirmantur, tum de extensione et gradibus influxus Christi capitis in 
homines universos; tum de participatione, plus minusve integra, omnium ad 
media quae visibiliter Christus instituit, ut valeat unusquisque influxui suae 
gratiae correspondere et cooperari? 

Scimus enim, ex una parte, Christum, ut optime exposuit S. Thomas 
(Summ. TheoL, III pars, quaest. 8, art. 3) influxum suum capitalem in homi- 
nes universos exercere: in eos quidem, qui iam gloriae suae Resurrectionis 
in consummata caritate regni participant, usque ad eos, ad quos nondum 
verbum Dei pervenit, vel qui ei nondum assenserunt in fide, sed tamen vere 
gratiis praevenientibus a longe subsunt; inter quae duo extrema inveniuntur, 
sub influxu capitis, varii gradus, sive fidei, absque caritate, sive caritatis im- 
perfectae. 

Haec quae simplicia sunt, et veritatem amoris divini universaliter agentis 
declarant, primo dicenda sunt, ante et extra omne difficile quaesitum. 

Affirmetur postea quidquid respicit ordinem visibilem mediorum, quae 
Christus posuit, ut super petram et super fundamentum apostolorum Eecle- 
siam aedificaret, verbo salutis nutriens necnon et carne et sanguine suo, quos 
per Baptismum sibi unierit, et ita ad finem opus suae gratiae conducens. 

Tunc, et tunc tantum, agatur de membris, quia tunc quaestio apparebit 
cum sua complexitate essentiali, et non ut fallaciter simplex, quin dicam ali- 
quomodo odiosam ansam iudicio praebens. 

Evidens enim est, non posse non immitti per Christum caput, oves suas 
quaerentem, in unoquoque hominum bonae voluntatis, votum implicitum 
mediorum salutis, quae visibiliter disposuit. Evidens etiam esset, omnia quae 
possibilia sunt, fieri oportere, ut ea media revelentur oculis hominum, ut ta- 
lia et proponatur, id est, ut ipsum votum conscium evadat. Sed necessitas 
mediorum non impedit veritatem et prioritatem influxus Christi. 

Hinc etiam apparebunt lucida et pacifica omnia ministeria, imprimis epi- 
scopatum, in sua veritate: ministrorum enim est quaerere quos ipse Christus 
quaerit, et qui Christi sunt, antequam Christiani, cooperantibus ministris, 
fiant. Etiam non poterit surgere iudicium de statu hominum, sed potius invi- 
tatio ad serviendum saluti eorum. 

2. Primatus strictius connectatur cum collegio apostolorum, ita ut non 
appareat ut quid per se ipsum existens. 

Illuceseat Primatus ut est primatus principis apostolorum, coUegio apo- 
stolorum illam visibilem et miram unitatem praestans, quae eis sine Petro 
deest, et iam oculis hominum non clare apparet: episcopi videntur enim 
subdi Petro singillatim, et singillatim considerandos esse, quod eo ipso vul- 
tum Ecclesiae offuscat, et plena veritas iam non constat, qualis a Christo pro- 
posita est. 

Conclusio. Rogo igitur: 

L Ut interrogatio de membris Ecclesiae, nonnisi in conclusione veniat, 
et non initio inquisitionis: firmiter dentur imprimis principia doctrinalia, tum 
de Ghristo capite omnium hominum, tum de mediis visibilibus a Christo posi- 
tis, ut voluntati suae salvificae unusquisque respondeat. 

2. Ut doctrina de episcopis omnino non separetur a doctrina de Vicario 
Christi, ita ut unitatem collegii apostolorum ex Petro firmetur et officium 
Summi Pontificis ex officio suo in corpore episcoporum veluti de novo elu- 
ceat. Si enim accidentaliter tantum de Summo Pontifice quaestio esset in 
doctrina de episcopis, iam non appareret in vultu Ecclesiae vera figura colle- 
gii apostolorum, quale a Christo instituta est, et in successoribus eorum 
perseverat. 

29 

Exc.mus P. D. CESLAUS GOLINSKI 
Episcopus Czestochoviensis 

I. Schema in generali placet. Ex parte Concilii, istud est vere repraesen- 
tativum, specialiter erga fratres acatholieos, quia proponit doctrinam Ecclesiae 
de christianismo concreto. Emendatum iuxta nonnullas voces discussionis, eam 
bene exponet. Lingua schematis fiat magis simplex et, ut ita dicam, humilior. 
Est enim dignitas vocationis humanae in membrum Ecclesiae peralta, vita 
autem catholicorum tam saepe peccatis obnoxia. 

II. In speciali loquar de capp. V et VI, nempe de statibus perfectionis et 
de laicis. Audivi voces, capita ista ad sua schemata, nempe elaborata a com- 
missionibus de religiosis et de apostolatu laicorum transferenda esse. Iuxta 
me, salva meliori opinione, ita fieri potest, sed partialiter tantum, non autem 
in toto. 

1. Optime quidem esset, si omnis quaestio, in Concilio tractata semel 
tantum et complete tractetur, ut fit in compendio. Concilium tamen non 
scribit compendium. Aliquando rationes didacticae vel pastorales aliquam 
divisionem materiae causare possunt. Et hoc mihi videtur necessarium in 
casu. 

2. In schemate post descriptionem Ecclesiae — in quantum est Christi 
Corpus Mysticum — est locus aptissimus enumerandi tres societates partia- 
les in Ecclesia, nempe sacerdotes dioecesanos, status perfectionis et laicos. 
Secus Ecclesia permaneret in mundo notionum ac non esset aliquid concre- 
tum in ordine essendi. Describi etiam debet essentia harum trium societatum 
atque organica earum coniunctio cum Ecclesia. 

3. Simultanea enumeratio sacerdotum, religiosorum et laicorum, quod 
quidem fieri potest solummodo in hoc schemate, est optima et valde neces- 
saria educatio illorum ad efformandum « unum populum christianum ». Evi- 
dens est enim, istas tres societates hodie a se interne satis distantes esse. 
Speciatim laici dicunt, religiosos et sacerdotes aliquod « ghetto » in se in- 
clusum constituere. Ideoque in schemate addenda est exhortatio, ut descrip- 
tae tres societates sese mutuo cognoscant ac in operosa caritate convivant. 
Hoc est maxime necessarium, cum laici fons vocationum sacerdotalium et 
religiosarum sint. 

Conclusio: 

1. In schemate remaneat enumeratio et essentialis descriptio statuum: 
sacerdotalis, religiosi et laicorum. Addatur superius proposita exhortatio. 

2. Ad schemata specialia transferantur omnia, in quibus tractatur de vita 
membrorum illarum societatum in Ecclesia, de earum operositate catholica in 
societate civili e. c. t. (hoc e. g. continet cap. VI schematis nostri, nn. 23-26). 

30 

Exc.mus P. D. IOANNES EMMANUEL GONZALEZ ARBELAEZ 

Archiepiscopus tit. Oxyrynchitanus 

Schema de Ecclesia, de quo his diebus disceptatur, mihi placet, quamvis 
libenter vellem illud alia quaedam habere, videlicet: De intima vita Eccle- 
siae, quae est gratia sanctificans a Spiritu Sancto in cordibus nostris diffusa; 
de ipso Spiritu in nobis inhabitante; de Romano Pontifice, Christi Vicario et 
Petri Suceessore; de fidelibus ut Christi Domini membris in sanetitatis cul- 
men tendentibus; quidquam, etiam de missionibus seu de expansione Eccle- 
siae, etc. 

Sed de iis iam plura coram Concilio prolata sunt, alia certo proferenda 
erunt. 

Liceat proinde dicere schema, uti patet, magno veritatem pondere sarci- 
tum esse. 

Breviter dicam quidem de cap. I, quae itidem, alia aliis aptando, de ce- 
teris capitibus afferenda erunt. 

1. Impetitur praesertim quoniam ampullatur verbositate nimia. Et forte 
ex hoc veritas in sua plena luciditate et transparentia obscurata manet. Satis 
erit verumtamen quasdam clausulas explicativas innecessarias supprimere ut 
veritas in pleno suo fulgore pateat. 

2. Ubi maiorem impetum faciunt qui adversus schema increpant, certe 
est in absentia, uti dicunt, spiritus pastoralis, quod quidem iniuriae uti mihi 
videtur tribuendum est. 

Definitioni supplendo, quam hucusque desideramus, de spiritu pastorali, 
pro nunc haec valeat: Est modus res et veritates evangelicas proponendi ut 
imitemur, quantum fas est, rationem illam leni, spiritu mansuetudine plenam 
atque comitantibus caritate et humilitate sicut Dominus et Magister adora- 
bilis Christus fecit. 

Haec censeo ego voluisse iam saepe Ss.mum Dominum Ioannem XXIII 
verbis et actibus nobis indicere. 

At eius mens non arbitrio uniuscuiusque huc illuc trahenda est, sed certo 
certius, ad spiritum Christi Domini qui in Evangelio invenitur. Bonus enim 
Pastor, qui ponit vitam pro ovibus suis, in hoc sicut in ceteris summus est 
Magister et exemplar nobis a Patre datum. Ipse equidem, miscens veritatem 
doctrinae cum mansuetudine et ratione agendi, immo disceptandi, nos docet 
quomodo ad Patris gloriam et bonum animarum congruenter agamus. 

Ideo omnes nos debemus numquam rationem agendi illius in oblivionem 
tradere, sed e contra eniti in praxim illam inducere. 

3. Quid autem Evangelium in relatione cum schemate dicat, ne obli- 
viscamur sed meminerimus oportet: a) Quod salus mundi liberrimo Dei ar- 
bitrio, uti prostat in epistolis Pauli ad Ephesios et Colossenses, facta est; 
b) quod Christum Redemptorem pro sua bonitate in plenitudine temporum 

miserit fine salvifico; c) quod ex Maria Virgine SS.ma natus inter nos praedica- 
verit uti Magister, sacrificium Patri litaverit uti Sacerdos; d) quod regnum 
veritatis et vitae, sanctitatis et gratiae, regnum iustitiae, amoris et pacis 
mundo erexerit; e) quod Apostolos, Petro praeside, in mundum universum 
miserit; /) quod Ecclesiam suam, scilicet Israel Dei, ut ait Paulus ad Gala- 
tas, tamquam regnum, domum, ovile, templum, etc. condiderit, uti saepis- 
sime cum Evangeliis tum epistolis Pauli, Petri et Apocalypsi Ioannis traditum 
est. Absque dubio hoc millies Scripturae testantur, et non potest non pastorale 
esse eapropter schema disceptatum. 

4. Insuper Dominus non solum bonus sed etiam norma omnium Pasto- 
rum fuit et est. Et tamen ipse modo vigore pleno locutus est. Videantur ap- 
prime sequentia: 1) Petro inepte amore suo adhuc minus supernaturali ducto 
dixit: « Vade retro, Satana, scandalum est mihi » {Mat. 16, 24). Et in admi- 
rabili discursu eucharistico Evangelii Ioannis, c. 6, quando Iudaei dicunt 
« Durus est hic sermo, et quis potest eum audire », ipse respondit affir- 
mans necessitatem manducandi panem, scilicet, suam carnem, et bibendi suum 
sanguinem, et illis abeuntibus tamen repetit: « Nisi manducaveritis carnem 
Filii hominis et biberitis eius sanguinem, non habebitis vitam in vobis ». Et 
in disceptatione cum Iudaeis, iterum severe declarat (lo. 8, 44 s.): « Vos ex 
patre diabolo estis: et desideria patris vestri vultis facere... »; et postea sub- 
iunxit: « Qui ex Deo est, verba Dei audit; propterea vos non auditis, quia 
ex Deo non estis ». Et in memoria habeamus quod dixit octies « Vae, vo- 
bis », etc, tanto vigore ut nusquam in stylo litterario fortius auditum hucus- 
que sit. 

Insuper in Matthaeo et Luca (11, 21 et 10, 13) dicitur: « Vae tibi, Co- 
rozain, vae tibi, Bethsaida, quia si in Tyro et Sidone factae fuissent virtutes 
quae factae sunt in vobis, olim in cilicio et cinere poenitentiam egissent. Ve- 
rumtamen dico vobis Tyro et Sidoni remissius erit in die iudicii quam vobis. 
Et tu, Capharnaum, numquid usque ad caelum exaltaveris? Usque ad infer- 
num descendes, quia si in Sodomis factae fuissent virtutes, quae factae sunt 
in te, forte mansissent usque in hanc diem. Verumtamen dico vobis quia 
terrae Sodomorum remissius erit in die iudicii quam tibi ». Et ita similiter 
loquitur de scandalo, de hypocrisi Pharisaeorum et Scribarum, de iuramento 
per templum Dei, de infidelitate Iudaeorum, de traditore Iuda, etc. Unde 
post haec quae sunt vox veritatis personalis et essentialis affirmandum certo 
erit, aut Evangelium non esse pastorale, quod esset blasphemia in Spiritum 
Sanctum, aut utique est pastorale, et tunc istud pacificum schema certo 
certius non est deturpandum illa foeditatis nota. 

5. Adhuc amplius. Petrus et Paulus principes in collegio apostolorum 
Christi, ita intellexerunt suum munus: primus scilicet, qui dixit: « Pascite qui 
in vobis est gregem Dei, providentes non coacte, sed spontanee secundum 
Deum, neque turpis lucri gratia, sed voluntarie: neque ut dominantes in cle- 
ris, sed forma facti gregis ex animo » (1 Pet. 5, 1 s.). Ipse autem Petrus 
minime timuit se prodere ministerium suum in comminatione tum Ananiae 

tum eius uxori facta, ex qua duo coniug.es mortui sunt, propterea quod pec- 
catum veniale stulte indulserant. 

Et Paulus qui dixit: « Omnia impendar et superimpendar ipse pro ani- 
mabus vestris, et si plus diligens minus diligar », tamen propter levitatem 
Marci (qui discesserat ab eis in Pamphylia) « facta est dissensio, ita ut disce- 
derent ab invicem » (Act. 15, 39); « in originali graeco legitur « parojismos, 
oste apojoriszenai autous ap' allellom », quo significatur iurgium acre). In- 
super cum Cypro versarentur, Bau Iesu, seu Ellymas, Magus, resistebat illis, 
quaerens avertere Proconsulem Sergium Paulum a fide. Saulus, qui et Pau- 
lus, « non impetu humano sed repletus Spiritu Sancto, intuens in eum, dixit: 
O, plene omni dolo et omni fallacia, fili diaboli, inimice omnis iustitiae, non 
desinis subvertere vias Domini rectas. Et nunc ecce manus Domini super te, 
et eris caecus, non videns solem usque ad tempus. Et confestim cecidit in 
eo caligo et tenebrae ». 

Et quod cum incestuoso Chorinthii fecit quem diabolo tradidit ut salvam 
faceret animam suam, et tandem quomodo cum iudaizantibus sese digladiatus 
est, et quid dixerit de insania Galatarum: « O, insensati Galatae, quis vos 
fascinavit non obedire Evangelio »; et plura huiusmodi in Pauli epistolis. 

De Iacobo nihil tandem addendum est, quoniam eius epistola energia ato- 
mica diceretur scripta. 

6. Conclusio harum rerum est quod stylus pastoralis saepe est vigore 
tempestatis comitatus, quando id ad maiorem gloriam Dei et bonum animarum 
exigitur. Et est exaggeratus modus efferendi semper id quod mitius videtur, 
quandoquidem, nec sonum verbi « regni » Dei audire volumus tempore demo- 
cratiae. In hoc supposito permissio requireretur ad recitandam orationem Do- 
minicam, quae in sua tertia petitione petit Patrem caelestem « adveniat re- 
gnum tuum ». 

Alia utique conclusio est: nos etiam, qui tam acriter cognoscimus scripta 
de historia Americae Latinae, novimus certe et gratias reddimus Deo Optimo 
et Maximo, qui homines tales uti S. Ludovicum Beltran dederit; hic enim 
uno hispano sermone loquens plura indigenarum milia ad Christum Dominum 
convertit; pariter S. Petrus Claver per amplius quam quinquaginta annos 
Columbiae praedicans, Nigritas qui ab Africa in Americam efferebantur, plus 
quam trecenta milia ad Deum convertit, et baptismate lavit; et gigas ille 
archiepiscopus Limanus in dioecesi plus quam bis decies centena milia (due 
milioni) kilometrorum habente superfieiem non tantum semel peragravit vi- 
sitans, plus quam quinque Concilia Provincialia coadunavit, ut praeses, et 
iuxta libros parochiales plus quam octies centum milia fideles chrismate sancto 
linivit. Haec indubie est pastoralis dicenda praxis et ratio. 

Haec nos ipsi ut per mundum stabiliatur Dominum adprecamur. Haec 
est abs dubio ratio pastoralis Christi Domini quam ipse Petro et apostolis 
concredidit. Hanc, nullo dubio interiecto, Pontifices Romani nos docent, hanc 
vult et indixit Ioannes XXIII feliciter regnans tamquam Christus in illo 
vivens et Petrus per ipsum loquens. 

31 

Exc.mus P. D. IOSEPH MARCUS GOPU 

Archiepiscopus Hyderabadensis 

Mihi legenti cap. VI de laicis in hoc schemate de Ecclesia pergratum 
mihi fuit invenire brevem quamdam indicationem de promotione operum 
missionalium inter quasdam formas apostolatus laicalis in genere sub n. 25, 
pag. 40, lin. 19. Attamen liceat mihi humiliter proponere ut munus hoc lai- 
corum magis explicite exponatur laicis in regionibus missionum viventibus 
his sequentibus aut huiusmodi verbis: « Laici praesertim in regionibus mis- 
sionum viventes meminerint praecipuam et optimam formam apostolatus 
laicalis consistere in collaboratione cum episcopo et sacerdotibus in opere 
evangelizationis fratrum suorum non-christianorum ». 

Mirabile etenim dictu, laici catholici antiqui in perpluribus missionibus 
fere nullum praestant adiumentum episcopis et sacerdotibus in opere ad 
gentes neque in opere consolidationis apud christianos recenter conversos. 
Experientia constat eosdem catholicos valde minus zelari pro operibus mis- 
sionalibus quam catholici laici in Europa et America. Immo persaepe fit ut 
conversiones infidelium fiunt facilius et felicius in locis dissitis a centris et 
pagis catholicis quam in locis vicinioribus. Proinde mihi videtur laicos ur- 
gendos esse magis explicite ad hanc apostolatus formam. 

Liceat mihi insuper exprimere votum ut, data pastorali indole huius 
Sacrosancti Concilii, aspectus missionarius Ecclesiae universalis semper et 
eminenter in statu missionis esse appareat. Sine tali enim sensu Ecclesiam 
totam informante non poterimus adimplere mandatum a Salvatore generis 
humani apostolis et eorum successoribus impositum: « Euntes in mundum 
universum docete omnes gentes, baptizantes eos... ». Spero ut documenta 
et conamina recentium Summorum Pontificum necnon praesentia episcopo- 
rum ex omnibus gentibus et populis missionalibus in hac Sancta Synodo in- 
dolem missionariam Ecclesiae universalis valde augeant et ignem zeli magis 
accendant in omnibus gradibus membrorum Ecclesiae ita ut regnum Christi 
citius perveniat ad omnem creaturam. 

32 

Exc.mus P. D. AEMILIUS GUANO 

Episcopus Liburnensis 

Antequam agatur de Ecclesia peregrinante in terris (qui modus loquendi 
magis placet quam is qui in schemate adhibetur, scilicet de Ecclesia mili- 
tante) aliqua praemittenda videntur. 

Fundamentum et summa in hoc, meo iudicio, consistit: 

Christus, iam per ipsum mysterium Incarnationis, per mysterium pa- 

schale mortis et resurrectionis, per mysterium effusionis Spiritus Sancti, om- 
nia ad seipsum ordinat, omnia ad se trahit, sive quae in caelis sive quae in 
terris sunt, sive praesentia, sive praeterita, sive futura. 

Per adhaesionem autem creaturarum Christo, modis ab ipso statutis, Ec- 
clesia constituitur, qua populus, familia, domus Dei, sponsa et corpus Chri- 
sti, unum immo, quodammodo, cum Christo. 

Exinde sequentia recolenda et retinenda placerent in hac constitutione: 

1. Inter characteres Ecclesiae notanda esset apostolicitas, non solum et 
non praesertim sub aspectu apologetico, sed, quatenus super fundamentum 
apostolorum fundata, Ecclesia, quae est fructus apostolatus seu missionis 
Christi (apostoli et pontificis confessionis nostrae), participat et continuat 
apostolatum sui Capitis et Sponsi. 

2. Inter totius Ecclesiae munera praeeminens videtur (ego vero dicere 
auderem omnia alia in se complectens) eius sacerdotium, participatio et con- 
tinuatio Sacerdotii Christi. Simul autem, cum Christo ipsi Ecclesiae competit 
ut sit oblatio munda Deo Patri oblata. 

3. Unde omnes christifideles, sacerdotes, religiosi, laici, unusquisque sua 
propria ratione, participant sive de munere apostolico Ecclesiae, sive de eius 
munere sacerdotali, sive de ratione oblationis. Inter membra vero Ecclesiae 
potissimum locum obtinet Beata Virgo Maria, Sponsa Verbi et Mater Chri- 
sti, imago et Mater Ecclesiae. Huius autem exercitium materni muneris, 
unici sane in specie sua, quod Beata Virgo in hac vita degens incepit, in altera 
etiam vita per saecula pergit. 

4. Ecclesia tandem, et in ipsa et per ipsam christifideles, de vita vivit 
Christi: tota pervaditur mysterio amoris Patris, Filii, Spiritus Sancti, tota 
in mysterio vitae divinae immergitur. Ex alia vero parte, sicut Christus, 
Verbum Dei incarnatum inter nos inhabitans et operans, tota est in mundo 
posita, extranea et inimica mundo quatenus Deo extraneo et in maligno po- 
sito, mundanis suggestionibus et tentationibus subiecta, at simul amica mundo 
utpote Dei creaturae et a Filio redempto, semper operans ut mundus prae- 
sentia Christi penetretur et Deo Patri magis magisque sacrum fiat. 

Insuper Ecclesia, similiter ac Christus, vivit ex una parte ut Ecclesia 
orans in contemplatione, ex alia parte ut Ecclesia annuncians, ordinans, mili- 
tans, miserans, sanctificans. Culmen autem et centrum eius vitae in Sacri- 
ficio Eucharistico consistit, in quo, dum memoria passionis et resurrectio- 
nis Christi recolitur, Ipse realiter praesens Patri offertur, hominibus datur, 
et eius reditus in fine saeculi fideliter et peramanter expectatur. Sic Ecclesia 
versus Patrem peregrinatur. 

Nota finalis. Hae notae poterunt forsan inservire unitati tractationis in 
ipsa constitutione de Ecclesia et coordinationi plurimarum, si non omnium, 
constitutionum, quae coordinatio fieri posset circa hanc ipsam constitutionem 
de Ecclesia. Velim in specie animadvertere quanta sit cognatio inter mate- 
riam de Ecclesia et materiam de revelatione, cum Ecclesia, ut iam dictum 
est, vivat de Verbo, in servitium Verbi. 

33 

Exc.mus P. D. FELIX GUILLER 

Episcopus tit. Antiochenus ad Meandrum 

Ch. I, nn. 2-3. A propos de « Plsrael de Dieu », il serait souhaitable 
qu'il y ait une allusion bienveillante pour P« Israel selon la chair ». Une 
phrase suffirait et serait coneretement de grande portee vis-a-vis du Judaisme. 

L'actualite d'Israel ne doit-elle pas nous poser la question de Pavenir de 
ce peuple, evoquee par St Paul dans PEpitre aux Romains (ch. XI)? 

Ch. I, n. 7. Est-il necessaire de maintenir le ton solennel de la definition? 
« Sola iure catholica romana nuncupatur Ecclesia ». 

D'autre part, ne faudrait-il pas nuancer, par exemple dire « pleno iure » 
au lieu de « iure » (ligne 23): pour maintenir ce qu'il y a d'ecclesial chez 
les chretiens separes; pour exprimer une certaine, bien qu^ncomplete, ap- 
partenance a TEglise; pour respecter le titre d'Eglise qui leur a souvent ete 
donne par les Pontifes Romains? 

Ch. II, n. 10. La redaction du paragraphe « Unio cum separatis » paralt 
un peu penible. Or des maladresses d^expression ne sont pas permises dans 
ce texte qui sera examine de tres pres par les chretiens separes. 

■ En particulier, ligne 10, met-on assez en valeur tout le contenu commun 
de la foi? On ne parle que de la devotion eucharistique et de 1'amour de 
la Vierge Marie. 

Et, ligne 15, le texte met les chretiens separes a la fois en dehors 
du Corps Mystique: « spiritus extra illud corpus agit », et a Pinterieur: 
« modo... incorporentur ». 

Ch. XI. Malgre Pintention oecumenique de ce chapitre, le texte parle avec 
insistance de « communautes », ce qui va froisser profondement les chretiens 
separes et specialement les Orthodoxes, alors que la note 6, pag. 87, dit 
que le nom d'Eglises leur a ete attribue: « saepe et constanter ». 

De meme on parle de « chretiens dissidents » apres avoir parle de « freres 
separes ». On ne trouve pas une seule fois le mot « freres »... On pourrait 
donner des precisions doctrinales ou juridiques sans evacuer la charite. 

On recommande aux catholiques la priere pour les chretiens separes. II 
faudrait aussi recommander la charite et Vhumilite, a cause d^attitudes qui 
n J ont pas toujours ete chretiennes. Les chretiens separes sont extremement 
sensibles a toute marque d'amour vrai et a tout signe d^humble soumission 
au Seigneur. 

Est-il besoin d^insister avec autant de details sur la pratique de la 
« communio in sacris » a propos des mariages mixtes? Ce qui fait difficulte 
pour nos freres separes n'est-ce pas d'abord Pattitude de PEglise Catholique 
au sujet des « mariages mixtes »? 

De episcopatu. - « De episcopis » (ch. III et IV). 

Comme TaflBrme le texte propose: sacra ordinatio summi gradus sacerdo- 
tii cum munere sanctificationis munera quoque magisterii et regiminis tribuit 
(ch. IV, n. 14). 

II serait donc logique de developper dans le meme chapfrre le contenu 
de ce triple pouvoir confere par le sacre: sanctifier, enseigner, gouverner. 
Or le pouvoir de magistere et le pouvoir de gouvernement sont etudies res- 
pectivement aux chapitres VII et VIII. 

II est necessaire d^unifier ce chapitre de Episcopis. 

Le plan du developpement pourrait etre le suivant: 

— sacramentalite et triple pouvoir qui en decoule; 

— collegialite, ses consequences, relations episcopat-primat; 

— relations episcopat-presbyterat. 

D'autre part le chapitre IV ne semble-t-il pas oriente, non pas tant a 
exposer et a approfondir la doctrine de Pepiscopat, qu'a indiquer trop unila- 
teralement les limites de la fonction episcopale? 

Enfin, dans une constitution « De Ecclesia » ou Von consacrera a bon 
droit un chapitre aux religieux et aux laiques, la place reservee au sacerdoce 
presbyteral semble bien mince et indiquee de fagon bien negative. 

De statibus evangelicae acquirendae perfectionis (ch. V). 

Pourquoi ce titre? Pourquoi reprendre Texpression: « Etats de perfec- 
tion »? Ce n'est pas seulement une question de vocabulaire. Le chapitre ainsi 
intitule presente la vie religieuse sous un aspect personnel et statique. 

Pour mettre en relief tout le dynamisme de la vie religieuse et sa valeur 
ecclesiale, il faudrait la presenter: 

- — comme un appel a vivre un aspect des richesses insondables de 
la personne du Christ (developper ligne 1, page 34). Or le schema parle 
davantage des « conseils evangeliques » que du Christ Lui-meme; 

— comme un temoignage, au milieu des hommes enlises dans le pre- 
sent, des realites a venir, de ce monde nouveau deja present ou « Dieu seul 
sufEt ». 

Enfin le Concile ne serait-il pas Poccasion de resituer la place des reli- 
gieux dans TEglise, pour une meilleure distribution des forces apostoliques? 
Ne devait-il pas egalement donner quelques orientations vers les taches nou- 
velles qui attendent la religieuse dans le monde d^aujourd^hui (cf. Monsei- 
gneur Suenens: « Promotion apostolique de la religieuse »)? 

En conclusion: Quelques orientations pour une revision du schema « De 
Ecclesia ». 

1. Ce schema manque de coherence et d'unite. Des sujets essentiels sont 
abordes en ordre disperse. Un exemple: la primaute du Pontife Romain se- 
rait mieux comprise si elle etait etudiee dans son rapport a la collegialite de 
1'episcopat... Faut-il ajouter qu'apres les conclusions de Vatican I on attend 
une presentation d'ensemble de la theologie de Yepiscopat? 

2. On presente TEglise sous un aspect trop exclusivement juridique et 
institutionnel. Le mystere de TEglise, sacrement du Christ-Sauveur, n'est 

pas suffisamment mis en relief... D'autre part, Pequation est trop rigoureuse 
entre Corps Mystique et Eglise catholique. 

3. Un chapitre etudie la question des rapports entre PEglise et PEtat... 
Mais ne faudrait-il pas montrer surtout PEglise comme « Lumiere des Na- 
tions », au cceur d'un monde ou tant d'hommes sont exterieurs a PEglise 
visible? 

Le chapitre X aborde bien la question de Pevangelisation, mais beaucoup 
plus comme une fonction de PEglise qu'a partir des appels concrets des hom- 
mes d'aujourd'hui. 

4. Enfin, on attendrait de ce schema qu'il situe mieux la place dans 
PEglise du laicat organise et mandate par la hierarchie, et qu'il aborde, d'autre 
part, la question du diaconat. 

La bienheureuse Vierge Marie. 

1. Le schema propose. II ne semble pas repondre au but assigne au Con- 
cile par S. S. Jean XXIII. On y trouve surtout des « repetitions », alors 
qu'on attend de Vatican II une nette « avancee » par un appel « aux me- 
thodes de recherche et de presentation dont use la pensee moderne ». 

Les documents utilises sont loin de presenter la meme valeur. Ils vont 
de la tradition apostolique aux expressions de la piete mariale qui sont le 
reflet d'un temps, d'un lieu et d'un milieu. Un grand nombre d'entre eux 
ont un caractere plus devotionnel que theologique. Le « pius sensus fide- 
lium » peut-il etre le « solide fondement » invoque? 

Cest pourquoi le schema manque de rigueur doctrinale. On transpose 
continuellement le role de Marie dans 1'Incarnation a un role dans la Re- 
demption. Or, si Marie est la Mere de Jesus, elle a ete, par contre, benefi- 
ciaire de la Redemption, d'une maniere plus riche que les autres fideles certes, 
mais beneficiaire cependant. 

Ce schema ne va-t-il pas dresser une nouvelle barriere et etre comme un 
defi pour les Orthodoxes et les Protestants? 

2. Orientations. II faudrait donner a ce schema une portee plus pastorale, 
c'est-a-dire « presenter une doctrine utile a 1'animation spirituelle de la vie 
et de 1'action chretiennes ». Cela suppose que Pon mette 1'accent sur la fonc- 
tion de Marie dans 1'Eglise: Marie incarnant de maniere exemplaire les va- 
leurs evangeliques (foi, obeissance, pauvrete) — et non sur ses titres et ses 
privileges. D'autre part, ce schema, pour etre favorable au dialogue oecume- 
nique, devra s'appuyer surtout sur les donnees mariales contenues dans la 
Bible. II devra eviter de considerer la Vierge pour elle-meme, en soi, isole- 
ment. II situera Marie d'abord en reference a 1'Eglise, sans chercher a Pas- 
similer excessivement au Christ comme co-redemptrice et mediatrice. Si le 
Christ est Mediateur, c'est parce qu'Il est Homme-Dieu. II semble difficile 
de caracteriser le role de Marie exactement par le meme mot, fut-il entendu 
analogiquement. 

3. En conclusion, deux solutions. Ou bien supprimer purement et sim- 
plement ce schema sur la Vierge, la theologie mariale ne connaissant pas 

encore un developpement suffisant pour faire 1'objet de decrets conciliaires. 
Ou bien reprendre le schema a neuf, celui existant ne semblant pas refor- 
mable. Dans ce cas, se baser avant tout sur les donnees bibliques serieuses 
et viser: a rejoindre les besoins des hommes d'aujourd'hui et a susciter une 
piete mariale exempte de deviations superstitieuses; a donner une base solide 
aux recherches des theologiens (ce qui eviterait la proliferation de theses fan- 
taisistes repandues dans certains cercles ou revues de mariologie); a amorcer 
un dialogue, sur cette difHcile question, avec nos freres separes. 
Ce schema refondu serait integre a celui de TEglise. 

34 

Exc.mus P. D. ALOISIUS SEVERINUS HALLER 
Episcopus tit. Bethleemitanus, abbas nullius S. Mauritii Agaunensis 

Schema de Ecclesia humillimo meo iudicio admittendum est cum emen- 
dationibus sequentibus, quae mihi maximi videntur momenti. 

1. Cum in n. 1 de connexione inter Deum Patrem et Ecclesiam, in 2 inter 
Filium et Ecclesiam agatur, in 3 numero de connexione inter Spiritum Sanc- 
tum et Ecclesiam agendum est. Sic ordo Apostolorum Symboli magis serva- 
retur. Ceterum de Spiritu Sancto mentio in hoc schemate saepius et expli- 
citius fiat. Etenim ad Spiritum Sanctum per accommodationem Ecclesia spec- 
tat: « Credo in Spiritum Sanctum, Sanctam Ecclesiam ». 

2. Quia Spiritus Sanctus Ecclesiae anima est, numquam de Ecclesia defi- 
nitio univoca haberi potest. Ideo Ecclesia magis ut mysterium quam ut so- 
cietas intellegenda est, et quidem magis ut communio Sanctorum quam ut 
societas hierarchica: dicimus enim: « Credo Sanctorum communionem ». 
Et quia Ecclesiae bonum commune ipse Deus est et immediatus ordo ad 
Deum per virtutes theologales, semper Ecclesiae auctoritas et potestas ad 
fidem, spem et caritatem ordinantur. Cuius ratione Ecclesia hierarchica seu 
iuris et Ecclesia caritatis seu amoris una et eadem Ecclesia est. Ideo semper 
recolendum est Hierarchiam ministerium esse et ius ad caritatem ordinari. 

3. In n. 6 optima fit comparatio inter Verbi Incarnati Mysterium et 
Ecclesiae Mysterium, non univoca quidem sed analogica. Attamen vitandus 
est tam novus monophysismus confundendo in Ecclesia gratiam et naturam, 
quam novus nestorianismus gratiam et naturam separando. Ecclesia est una 
persona natura et gratia composita id est Sponsa Christi et Mater fidelium. 
Ideo accuratius redigatur n. 6. 

4. Episcoporum ius divinum clarius definiatur (n. 14 melius concipiatur. 
Lin. 16: formulatio nimis absoluta est; lin. 21: dicatur « potestatem iuris- 
dictionis immediata et vere episcopalem » sicut in Concilio Vat. I). 

5. De Ecclesia et Statu et quidem de Ecclesia et toto genere humano ho- 
diernos homines relationem magis supernaturalem Synodus doceat; potius 

Ecclesiae officia quam Ecclesiae iura; potius Ecclesiae libertatem quam Eccle- 
siae potestatem; potius concordiam inter Ecclesiam et Statum quam subordi- 
nationem finis civitatis fini Ecclesiae. Plena libertas non conscientiae sed con- 
scientiarum pro Ecclesia catholica et pro fratribus separatis et omnibus cre- 
dentibus omnino admittatur. Magis obligentur laici ad bonum temporale 
promovendum, et ad cooperandum cum omnibus hominibus bonae volunta- 
tis, praesertim cum fratribus separatis, in recto ordine sociali instaurando et 
in caritativa activitate. 

6. Dei Ecclesia cum Spiritu Sancto et Beata Virgine Maria in Christo 
Iesu intime connectitur. Schema de Ecclesia et schema de Beata Virgine 
unum fiant vel saltem utrumque utrique uniatur. 

35 

Exc.mus P. D. PHILIPPUS MATTHAEUS HANNAN 
Episcopus tit. Hieropolitanus, aux. Vashingtonensis 

In quibusdam partibus huius schematis de Ecclesia, meo humili iudicio, 
desideratur consideratio de conditionibus « non idealibus » in multis locis, 
in quibus maior pars populationis acatholica est. 

Exempli gratia, in cap. IX, De relationibus inter Ecclesiam et Statum, 
describuntur principia quae in optimis, immo vero in perfectis fere, conditio- 
nibus relationum inter Ecclesiam et Statum operantur. Quae vero conditiones, 
propter causas ex historiae vicissitudinibus profluentes, nonnisi in perpaucis 
gentibus inveniri possunt. Opus, igitur, est expositione principiorum quae 
applicari possint iis conditionibus quae, ob ipsam naturam societatis civilis, 
in tot gentibus his potissimum diebus inveniuntur. 

In relationibus inter Ecclesiam et Statum disceptandis, eae circumstantiae 
societatis civilis quae sequuntur considerari debent: 

1. Natura status hodierni. Status sese esse custodem morum iam non 
aestimat, nec profiteri religionem obligari. Immo vero, propter multitudinem 
religionum seu pluralismum qui nuncupatur, saepe saepius Status putat sese 
custodem morum, sensu antiquo, esse non posse. De facto, plerumque valde 
periculosum esset si Ecclesia cuicumque Statui hodierno tamquam custodi 
morum inniteretur. Porro, gubernatores Statuum modernorum tantam pote- 
statem non habent quantam reges praeteriti. 

2. Natura civium adunatorum. Propter causas historicas, cives se esse 
potestatis fontem putant. Putant igitur se posse hanc vel aliam formam Sta- 
tus eligere qui eos regat, necnon eas statuere leges quae vitam eorum diri- 
gant. Haud raro aegre ferunt Statum vel quamcumque potestatem publicam 
mores moderari conari nisi quia ordo publicus vel bonum commune id po- 
stulat. Quae omnia clare demonstrant cives velle ut Ecclesia prorsus a Statu 
separata sit. 

3. Verumtamen, in illis conditionibus in quibus Ecclesia a Statu omnino 
independens est, Ecclesia maximis fruitur beneficiis inter quae connumerari 
possunt ea quae sequuntur: 

a) Sancta Sedes plenam habet libertatem dioeceses creandi ad necessi- 
tates tantum fidelium spirituales sustinendas quin veniam Status poscat; 

h) Summus Pontifex episcopos nominare potest quin Statui ullo mo- 
do consulat; 

c) Episcopi leges Christi explicare necnon iustitiam socialem tractare 
possunt sine ullo timore Status; 

d) Laici, scientes bonum Ecclesiae temporale in humeros suos esse 
impositum, magnam et actuosam partem in vita eius habent, Missae ac Sa- 
cramentorum receptioni frequentes intersunt atque pecuniam liberaliter sup- 
peditant; quae devotio fidelissima non tantum multos iuvenes, pueros puellas- 
que, ad vocationem religiosam allicit sed etiam fidelibus persuadet ut pecu- 
niam ita liberaliter suppeditant ut multa instituta caritativa omnigena necnon 
systema scholarum maximum erigi possint; in quibus scholis, ab elementariis 
usque ad universitarias, non tantum horis statutis datur institutio religiosa 
sed afHatus religionis semper et ubique ab alumnis sentitur qui sub mode- 
ramine religiosorum et religiosarum in dictis scholis erudiuntur; devotio 
profundissima catholicorum, gratia Deo adiuvante, efficit ut magnus nume- 
rus conversorum obtineatur. 

Iuvabit etiam hac de re recolere verba Pontificis Pii XII « Si riesce » 
et maxime verba Christi « Arbor malus non fert fructus bonos ». 

Certo certius mala gravissima inveniuntur ubi adest separatio status 
et ecclesiae, sed Ecclesia libera manet superare mala. 

Ex his apparet necessitas, meo humili iudicio, exponendi principia per- 
tinentia ad conditiones, praesentes in multis gentibus inter statum et Eccle- 
siam ut regnum Christi citius adveniat. 



36 

Exc.mus P. D. MAXIMUS HERMANIUK 

Archiepiscopus Vinnipegensis Ucrainorum 

Schema constitutionis dogmaticae de Ecclesia in genere mihi placet. Sed 
in genere tantum, quia sunt in eo quidam defectus et quaedam affirmationes 
quae meo humili iudicio debent suppleri et emendari. Circa ea proponere 
vellem quasdam considerationes et propositiones. 

1. Circa initium schematis. Logice, constitutio de Ecclesia deberet intro- 
duci per prooemium quoddam, ubi per citationem textus Io. 20, 21: « Sicut 
misit me Pater, et ego mitto vos », et per citationem textus Mat. 28, 18-20: 
« Data est mihi omnis potestas in caelo, et in terra, euntes ergo docete 
omnes gentes: baptizantes eos in nomine Patris, et Filii, et Spiritus Sancti: 
docentes eos servare omnia quaecumque mandavi vobis: et ecce ego vobis- 

cum sum omnibus diebus, usque ad consummationem saeculi », clare mon- 
straretur Ecclesiam esse continuationem missionis salvificae Christi per prae- 
dicationem eius veritatis et distributionem eius redemptricis gratiae per sacra- 
menta ministerio apostolorum et eorum successorum. 

2. Post tale prooemium, logice sequeretur cap. I: de collegio episcopali 
et de episcopis, ubi denuo ex textibus supra citatis, clare erui deberent se- 
quentes veritates: 

a) Christus, committendo collegio apostolico et eius successoribus, seu 
collegio episcopali, missionem praedicandi eius verbum et sanctificandi homi- 
nes eius gratia redemptrice, dedit collegio apostolico et eius successoribus, 
seu collegio episcopali, omnem potestatem necessariam et utilem ad munus 
hoc efficaciter perficiendum: « Data est mihi omnis potestas in caelo et in 
terra, euntes ergo docete omnes gentes, baptizantes eos... ». 

b) Consequenter, omnis episcopus, tam residentialis, quam titularis, 
per consecrationem episcopalem accipit a Christo plenitudinem sacerdotii, 
et accedit ad collegium episcopale, simul cum potestate ministerii verbi et 
sanctificandi homines per sacramenta in unitate cum toto collegio episcopali 
sub ductu eius capitis Romani Pontificis. 

c) Hinc, propter coordinationem operis apostolici et propter ordinem 
et necessitates boni communis totius Ecclesiae, collegium episcopale simul 
cum suo capite Romano Pontifice, vel solus Pontifex Romanus, pro necessi- 
tate causae vel acceptae traditionis, ius habent potestatem illam episcopalem, 
datam unicuique episcopo primario ad bonum commune totius Ecclesiae, or- 
dinare, limitare, subordinare... 

d) Unde dignitas episcopatus est omnino eadem tam pro episcopis 
residentialibus quam pro episcopis titularibus. Unica differentia inter unos 
et alios invenitur in facto exercendi ius suum suo proprio nomine, vel 
nomine alieno. 

3. Post caput: De collegio episcopali et de episcopis, sequeretur logice 
caput: De Corpore Mystico Christi, seu de membris Ecclesiae. In hoc capite 
esset omnino necessarium tractare totam doctrinam de Corpore Mystico 
modo magis scripturistico, methodo magis conformi traditioni patristicae 
orientalis et latinae antiquae... 

4. Doctrina: De Ecclesiae magisterio, in cap. VII schematis propositi 
exposita non est satis clara, et praesentatio eius videtur nimis longa. Tota 
haec doctrina evaderet clarior et esset plus acceptabilis pro fratribus nostris 
separatis, si praesentaretur modo sequenti: Magisterium authenticum et in- 
fallibile Ecclesiae potest esse ordinarium vel extraordinarium: ordinarium 
exercetur unico modo in doctrina fidei et morum fideliter custodienda et au- 
thentice interpretanda a toto collegio episcoporum simul cum Summo Pon- 
tifice Romano extra Concilium Oecumenicum. Extraordinarium, in materia 
fidei et morum, exercetur triplici modo: 

a) per totum collegium episcoporum simul cum Romano Pontifice 
in Concilio Oecumenico reunito; 

b) per caput collegii episcoporum, Romanum Pontificem, qui ut caput 
collegii, pastor et doctor universalis Eeclesiae, loquitur « ex cathedra » et 
ex sese docet totam Ecclesiam; 

c) per collegium episcoporum, sine suo capite, « Sede Apostolica va- 
cante ». 

Tota haec doctrina praesentari deberet in lumine praesertim traditionis 
Ecclesiae orientalis et practicae Ecclesiae tam ritus latini quam rituum orien- 
talium ante separationem saeculi xi. 

5. Constitutio de Ecclesia deberet necessario principium ponere quoddam 
generale circa libertatem conscientiae in materia religionis. Hoc principium 
posset ulterius evolvi in schemate « De tolerantia » in doctrinam quamdam 
completam circa hoc problema maximi momenti in societate hodierna. 

6. Doctrina de relationibus inter Ecclesiam et Statum in cap. IX deberet 
praesentari, servata solida veritate in hac re, modo comprehensibili et accep- 
tabili a societate hodierna. Aliter forsitan melius esset non nimis dicere de 
hac materia. 

37 

Exc.mus P. D. SIMON HOA NGUYEN-VAN HIEN 

Episcopus Dalatensis 

Christus doctrinam salutis omnibus hominibus, tramite populo iudaico, 
revelavit tam sua vita humili, tam sua praedicatione simplici, tam sua morte 
redemptrice. Eamdem doctrinam integram, in scriptis sed maxime oraliter 
nobis tradiderunt Apostoli. Ut autem talis praedicatio audientium mentem 
penetraret, et in cor iret, Magister et discipuli, iuxta mentem et capacitatem 
cuiusque auditoris, mysteriorum sublimium expositionem aptaverunt. 

Quoad doctrinam de Ecclesia, doctor gentium eam praesentavit sub figura 
« corporis » Christi cuius membra sumus — et bene quidem — graeci et la- 
tini huic figurae corporis sicut et stadii, luctae, servitutis, etc. erant valde fa- 
miliares. 

Nunc successores Petri et apostolorum saeculi xx habent officium eam- 
dem doctrinam exponere, per hoc sacrum Concilium, omnibus gentibus, etiam 
non graecis nec latinis nam « graecis et barbaris debitores sumus ». 

Idem obiectum potest praesentari sub variis aspectibus plus minusve per- 
fectis. Nonne bonum erit redire ad ipsum veritatis fontem qui est Christus 
eiusque modum sese exprimendi seu loquelam adoptare. Nam « non est di- 
scipulus supra magistrum ». Evangelia interrogemus, quomodo Christus de 
sua Ecclesia seu de discipulis suis et iis qui in eum credituri sunt, locutus 
fuerit. 

« Unus est enim Pater vester qui in caelis est... Magister vester unus est 
Christus... omnes autem vos fratres estis... » (Mt. 23, 9-10). « Ascendo ad 
Patrem meum et Patrem vestrum. Vade ad fratres meos » (Io. 20, 17). « Sic 

orabitis: Pater noster... » (Mt. 6, 9). Ex his et aliis testimoniis Ioannes potuit 
in his verbis lapidariis mentem Christi de Ecclesia sua ita resumere: « Quot- 
quot autem receperunt eum, dedit eis potestatem filios Dei fieri » (Io. 1, 12). 
Ubi autem inveniuntur pater, filius, fratres nisi in familia? Haec adoptio divina 
fitne tantum iuridice an etiam cum fundamento in re? Aliis verbis: Utrum 
fictio iuridica est an realitas? Coniunctio inter membra eiusdem familiae fit 
per consanguinitatem. Porro Christus « ut filii Dei nominemur et simus », 
nos sibi consanguineos et concorporeos effecit, nobis tradendo suam carnem 
ut cibum et sanguinem ut potum: « Qui manducat meam carnem et bibit 
meum sanguinem, in me manet et ego in illo..., ipse vivet propter me... vivet 
in aeternum » (Io. 6, 57-59): hac participatione cum corpore et sanguine 
Christi, homo consortium divinae naturae possidet fitque membrum divinae 
Familiae, non quidem naturale sicut Filius unigenitus sed per adoptionem, 
non mere iuridicam per aliquod chirographum, sed per communionem san- 
guinis divini: quod dici potest mysticum, inter physicum et morale locum 
tenens. 

Porro haec communicatio sanguinis et vitae divinae, in ordine actuali, non 
singulariter sed socialiter, in Ecclesia, subministrantibus apostolis, sub direc- 
tione Petri quibus commisit Christus suum corpus et sanguinem: « Hoc fa- 
cite in meam commemorationem », potestatem ligandi et solvendi necnon 
docendi omnia quaecumque dixerit: hi tamen, in suo ministerio, non ut do- 
minantes et benefici sed ut fratres maiores curam de minoribus sese habeant: 
« Qui maior est in vobis, fiat sicut minor et qui praecessor est, sicut mini- 
strator » (Lc. 22, 26). 

In hac familia, inter membra circuit sensus familialis qui est Spiritus 
amoris. Ipse enim Spiritus Sanctus Filium hominis, Primogenitum in multis 
fratribus, Primitia omnium creaturarum, nostrum fratrem, in sua vita mor- 
tali, in omnibus manuducens, discipulus promissus est ut Spiritus veritatis, 
coram tribunali persecutorum pro eis locuturus: « Qui filii Dei sunt, Dei Spi- 
ritu aguntur », in quo clamamus Abba, Pater. 

Idem docuerunt apostoli, Patres. Audiamus Paulum in epist. ad Hebraeos: 
« Non confunditur fratres eos vocare... Unde debuit per omnia fratribus si- 
milari ut misericors fieret » (2, 11, 17), particeps factus carnis et sanguinis 
nostri, ut redemptione inventa, nos filios Dei redderet (S. Aug.) et quidem 
filios in Filio (S. Io. Chr.). 

Haec conversio ad praedicationem et modum loquendi ipsius Christi, 
meo humili iudicio, multas utilitates nobis affert: 

1. Haec conceptio Ecclesiae tanquam Familiae divinae mihi videtur om- 
nino conformis cum doctrina, Christi qui non solum comparavit figurative 
Ecclesiam ut familiam: Simile est regnum caelorum patrifamilias, in parabola 
filii prodigi, etc. sed eam esse talem clare, fuse, plus quam ad satietatem affir- 
mavit, ut supra. 

2. Talis doctrina et praesentatio omnibus familiaris est: munus nostrum 
est omnes homines alloqui de Christo et Ecclesia sua: pueros, iuvenes et 

senes, doctos et indoctos, christianos et non christianos, cuiusque coloris: 
albi, rubri, flavi et nigri, cuiusque aetatis: notio familiae statim sine diffi- 
cultate, mentem pervadit atque cor commovet, est enim realitas omnium 
captui obvia. 

3. In multis regionibus, familia est in decadentia, eiusque iura calpestan- 
tur. Quid melius eam in honorem reponere poterit quam solemnis affirmatio 
doctrinae de Ecclesia tanquam familia divino-humana? 

4. Erit optimum fundamentum sacrae theologiae et Liturgiae. 

I. Theologiae. a) Dogmaticae, nam Christus est centrum Ecclesiae: ipse 
est enim frater maximus qui nobis Patrem revelavit, Ecclesiam suam instituit 
super Petram eiusque curam apostolis commisit tam in magisterio quam in 
sanctificatione ita ut per eam ad eum accedamus et per eum Patri praesen- 
temur. 

b) Moralis nam omnia iura et obligationes fundantur in relationibus 
familialibus: amore et iustitia, inter membra seu fratres et parentes. 

II. Ltturgtae. In familia, amor et veneratio interna signis externis et pu- 
blicis manifestari debent secundum cuiusque dignitatem: erga Christum: la- 
tria quia Deus Homo, erga B. M. V. hyperdulia quia Mater Christi et nostra, 
erga sanctos, dulia quia amici Dei, erga superiores, oboedientia, erga infe- 
riores, condescensio et amicitia. 

His attentis, mihi videtur Ecclesiam Dei ita definiri posse: Ecclesia Dei 
ad quam omnes homines sine exceptione invitantur, est Familia divino-hu- 
mana in qua membra, sub communi Patre caelesti, ex meritis Salvatoris Chri- 
sti, sub impulsu Spiritus Amoris, adoptivi filii Dei in Filio efficiuntur — in- 
choative quidem iam in terris sub apostolorum ministerio, duce Petro (Ec- 
clesia militans) — ac definitive in caelis, in domo Patris in qua mansiones 
multae sunt (Io. 14, 2) (Ecclesia triumphans). 

Nunc venio ad varia capita schematis. 

1. Opto ut 3 capita de episcopatu in unum reducantur sub diversis ti- 
tulis: de sacramentalitate, collegialitate et magisterio. Tanquam corollarium 
ponatur caput de auctoritate seu potius de ministerio et oboedientia in Ec- 
clesia. 

In cap. IV mutetur titulus in De collegio episcoporum, iure quidem di- 
vino. 

2. In cap. I, pag. 9, lin. 11, post verba ex multitudine advocati, addan- 
tur: fratres eiusdem familiae adoptivae. 

N. 5, pag. 11, lin. 14, nonne melius esset dici Spiritus « mens » quam 
anima, nam vox anima potest male intellegi, praesertim a neophytis, dum e 
contra mens magis concordat cum S. Paulo: « Qui filii Dei sunt, Spiritu Dei 
aguntur (esprit de famille), in quo clamamus Abba Pater ». 

N. 6, lin. 35 vox mysticum certe difficilis est intellectu etiam pro doctis: 
indiget explicatione. 

3. Cap. II. De membris Ecclesiae. N. 9, lin. 25. Optime explicatur quid 
sit « ad Ecclesiam ordinati »: hoc enim magnam consolationem affert iis qui 

parentes habuerunt sine baptismo decedentes, quia hi nunquam de Christo 
audierant. 

4. De fratribus separatis n. 10. Melius intellegitur eorum status in doc- 
trina de familia divino-humana, nam hi, de sua separatione sive conscii, sive 
non, semper sunt de familia Christi, attamen sunt longinqui a vera Matre 
Magistra, ideoque minora ab ea dona recipiunt, quos tamen debemus fraterno 
amore prosequi. 

5. Optime in lucem ponitur laicorum in Ecclesia locus, ofEcia, dignitas: 
his enim principiis in tuto reponitur laicatus contra paternalitatem clericalem 
eique datur non parva impulsio pro collaboratione in apostolatu. 

6. Cap. X. De necessitate annuntiandi evangelium melius ponatur in 
schemate de missionibus. 

38 

Exc.mus P. D. IOSEPH HOEFFNER 

Episcopus Monasteriensis 

Ad schema propositum de Ecclesia haec animadvertere velim: 
Prima animadversio: 

Schema indolem nimis iuridicam praebet. Sic exempli gratia ius Eccle- 
siae annuntiandi Evangelium omnibus gentibus inculcatur, quin finis ille, a 
Papa nostro Ioanne XXIII Concilio Oecumenico propositus, ut nempe « hu- 
manae societati micantissimum unitatis signum praeluceret », sufficienter re- 
spiciatur (28-10-1962). 

Praesertim hodie in applicando iure annuntiandi Evangelium ad conditio- 
nes et indigentias hominum illorum, quibus Evangelium praedicare curamus. 
diligenter attendendum est. Omnes hos homines ut fratres nostros, non ut 
subditos alloqui oportet. Schema propositum tria genera fratrum enumerat: 
fratres catholicos, fratres separatos, fratres non baptizatos in terris sic dictis 
missionum. Valde optandum est, ut schema hos fratres non tantum iuridice, 
sed cum caritate et cum prudentia pastorali alloquatur. Praeterea, ut mihi 
videtur, tria alia genera fratrum, de quibus hucusque in hac aula vix sermo 
fuit, respicienda sunt, nempe: primo fratres, quos « fratres saecularisatos » 
appellare velim. Est ingens numerus eorum, qui in terris sic dictis christianis 
viventes baptizati quidem sunt, sed indifferentismo vel materialismo practico 
adhaerent et quoad fidem et quoad praxim vixdum christiani sunt. Inculcando 
ius annuntiandi Evangelium hos fratres ad Christum Pastorem reducere non 
possumus. Secundo loco enumerandi sunt sic dicti « fratres derelicti », nempe 
milia milium eorum, qui — v. g. in America latina — propter penuriam sa- 
cerdotum verbo Dei et cura animarum carere debent. Tertio loco enumero 
ingentem massam fratrum nostrorum, qui in vastis regionibus mundi in sensu 
proprio famem patiuntur, quia — praesertim propter sic dictam explosionem 
populationis — non habent quid manducent. Fratres isti nullum « observa- 

torem » in hanc aulam miserunt; tamen foris ad portas aulae conciliaris 
pulsant. 

In omnibus his casibus non sufficit, ius annuntiandi Evangelium pro- 
nuntiare. Modus quo Evangelium praedicatur maioris momenti est quam ius 
ad praedicandum. 

Secunda animadversio: 

In schemate proposito status laicorum in Ecclesia fere exclusive sub 
respectu cooperationis cum hierarchia consideratur, quin de specifico mu- 
nere laicorum, prout « populus Dei » in hoc mundo sunt, tractetur. Praeterea 
non placet dictum in pag, 37, n. 22: laicos « solis communibus normis vitae 
christianae » regi, ac si duplex forma perfectionis vitae christianae habeatur. 
Perfectio vitae christianae tum pro clero, tum pro religiosis, tum pro laicis 
una eademque est et in caritate consistit. Consilia autem evangelica, ut docet 
S. Thomas, non ipsa perfectio sunt, sed instrumenta vel media perveniendi 
ad perfectionem vitae christianae {Summa TheoL, II-II, 188, a. 2). 

39 

Exc.mus P. D. FRANCISCUS JANSSEN 
Episcopus tit. Coelianensis, vic. ap. Gimmaensis 

De schemate: « De necessitate Ecclesiae annuntiandi Evangelium », ali- 
quas observationes facere vellem: 

In titulo agitur de necessitate, quae tamen, exceptis tribus lineis in initio, 
vertitur in officium et ius. 

Quamvis de iure et officio sermo esse debeat, opinor tamen in schemate 
supra modum multa dici de iuribus, duroque et aspero sermone. 

Pag. 75, lin. 1-35 quasi totaliter supprimi potest. 

Valde mihi placeret unum verbum de missionibus protestantibus, de atti- 
tudine missionarii in praesentia eorum, necnon de praeparatione evangelii in 
islamismo et aliis systematibus. 

Dolendum est in hoc schemate non unum quidem verbum consolationis 
et exhortationis invenire pro iis qui in missionibus pondus diei et aestum 
portant, neque pro cooperantibus. 

Verbum Domini pag. 74, lin. 2, profundius exploretur ita ut agatur de 
igne qui totam Ecclesiam uccendere debet, quia missio imprimis fundatur 
in meditatione et exsecutione spiritus evangelici, cuius momentum et resump- 
tam redactionem invenimus in verbis citatis: « Euntes, docete etc. ». 

Citetur etiam textus B. Pauli apostoli: « Primogenitus omnis creaturae » 
et sequentia, quo missio profundiorem et latiorem sensum acquirit: utpote 
missio Christi, cum qua missionarii cooperantur. 

Ex textu citato pag. 76, linn. 23, 24, de corpore mystico Christi eruatur 
solida doctrina, missionem esse imprimis: vitam agere Christi, religioso id 

est devoto corde in Christo omnia instaurare, ita ut vocabulum, religio 
pag. 76, lin. 25, sensum dynamicum acquirat. 

Sententia: Ecce ego vobiscum sum, triumphaliter sonat, et utinam huic 
triumpho assistere possimus, sed in missione quaestio practica, de qua de- 
pendet praesentia Christi nobiscum, haec est: ut ... nos simus cum Christo. 
Et de hoc imprimis agatur in schemate. Cetera hic fundamentum habent: 
Quaerite primum regnum Dei... 

40 

Exc.mus P. D. FRANCISCUS KERVfiADOU 
Episcopus Briocensis 

Episcopi ex tertia regione apostolica (I), in Gallia, Andegavi (Angers) 
congregati, diebus 6 et 7 februarii 1963, conveniunt in sentiendo, tractatum 
de Ecclesia, attamen in capite valido: de mysterio sive de natura Ecclesiae, 
ita conscribendum ut ad omnes homines huius temporis, et non tantum ad 
catholicos, dirigatur. 

Exoptant ut in expositione « de natura Ecclesiae » missio inoludatur, cum 
de essentia Ecclesiae sit ut ad mundum universum mittatur. 

Cognito proposito S. E. card. Suenens, cui competit novo schemati de Ec- 
clesia conscribendo praeesse: 

a) inserendi caput « de B. M. V. » in hoc schemate; 

b) contrahendi schema de Ecclesia in 4 capitibus (1. de mysterio Ec- 
clesiae. - 2. de episcopis. - 3. de laicis. - 4. de B. V. M.), subscribunt tali pro- 
posito. 

Attamen: 

1 . Optant ut caput particulare de Ecclesia « ad extra » tractet, paucis 
versibus non sufficientibus. 

Significandus esset modus evangelicus quo Ecclesia mundo praesens est, 
animadversis non tantum relationibus inter Ecclesiam et Statum, sed impri- 
mis labore quo homines ad humaniorem vitam nituntur, et cura pauperum 
quorum Ecclesia defensorem se praebet... 

2. Instanter petunt ut de sacerdotibus secundi ordinis tractetur. Etenim: 

a) Sacerdotes, si de eis pauca verba tantum dicerentur, cum dolore 
perciperent talem defectum vel praetermissionem. 

b) Una ex causis crisis vocationum sacerdotalium in hoc consistit, 
quod, vocatione laicorum laudata, aliqui iuvenes sat clare non vident munus 
sacerdotum in Ecclesia, in qua laici cum Hierarchia efficaciter cooperant. 

Innuunt episcopi: 

1. Ut a principio capitis primi, Ecclesia declaretur tota sacerdotalis. 

2. Ut in locum cap. II « de episcopis » succedat caput « de sacerdotio », 
in quo definiatur vera natura sacerdotii Novi Testamenti vel Evangelici; 
exponatur episcopatum esse plenitudinem sacerdotii Novi Testamenti; refe- 

ratur sacerdotium secundi ordinis ad sacerdotium episcopi a quo derivatur 
et cum quo unum remanet (cooperatores ordinis nostri...); referatur aliunde 
ad sacrificium spirituale fidelium, de quo agatur in eapite « de laicis » et 
in beneficio alicuius exercetur; natura sacerdotii Novi Testamenti ita propo- 
natur ut principia fundamentalia in capite alii schematis de sanctitate sacerdo- 
tum applicanda comprehendat. 
In capite « de episcopis ». 

1. Statuenda est eollegialitas episcoporum super fundamentum collegia- 
litatis apostolorum. 

De episcopis loquatur Concilium collegialiter sumptis priusquam singil- 
latim. 

2. Radix potestatum episcopi ostendatur in eorum consecratione qua col- 
legio episcoporum (vel ordini episcopatus) aggregantur; episcopi una simul 
causam totius Ecclesiae ferunt; auctoritas collegialis episcoporum etiam 
extra Concilium ostendatur exerceri per magisterium ordinarium, sicut in 
cap. VII schematis dicitur. 

In capite IX, de Ecclesia et Statu, ne loquantur tantum de iuribus Ec- 
clesiae, ex qua doctrina parum fructum homines faciunt. 
Schema de Beata Maria Virgine. 

Iidem episcopi Andegavi congregati, die septima februarii 1963, expri- 
munt: 

1. Ut schema de Beata Maria Virgine restituatur in schemate de Ec- 
clesia. 

2. Ad hanc restitutionem, nova conscriptio orientationi pastorali et oecu- 
menicae Concilio assignatae congruens poscitur. Multa bona elementa praesen- 
tis conscriptionis in futura remanere poterunt. 

3. Secundum orientationem praedictam, Maria ut exemplar virtutum evan- 
gelicarum ostendatur, imprimis paupertatis (quam ipsa cantat in « Magni- 
ficat »), fidei viventis (« Beata quae credidisti... », « conservans omnia verba 
haec »...), et oboedientiae (« Ecce ancilla Domini »). 

Ita respondebitur voto S. E. card. Lercaro (et multorum Patrum) poscen- 
tis ut paupertati evangelicae in variis schematibus locus inveniatur. Quod 
hic advenit. 

4. In praesenti statu huius schematis offenduntur non tantum protestantes 
sed etiam orthodoxi: nam istius dicendi modus iuridicus, rationalis, latinus 
et occidentalis eis alienus occurrit. Capitulum de Beata Maria Virgine ser- 
mone viciniore linguae Scripturae Sanctae et Patrum graecorum scribatur. 

Em.mus card. Roques, C. P. Rennes; RR. DD. Villepelet, V. R. Nantes; 
Cazaux, V. R. Lugon; Le Bellec, V. R. Vannes; Kerveadou, V. R. Saint-Brieuc; 
Guyot, V. R. Coutances; Pioger, V. R. Sees; Chevalier, V. R. Le Mans; Guil- 
hem, V. R. Laval; Mazerat, V. R. Angers; Fave, V. T. Andeda (aux. Quim- 
per); Riopel, V. T. Neocesarea di Siria (aux. Rennes); Derouineau, A. R. Kun- 
ming (Cina); Maze, V. T. Sauatra; Robert, V. R. Les Gonaives; Perrin, V. T. 
Blaundo. 

Exc.mus P. D. DANIEL RAYMUNDUS LAMONT 
Episcopus Umtaliensis 

Relate ad schema de Ecclesia propositutn, valde miror tam pauca hucus- 
que dicta fuisse de absoluta doctrinae dogmaticae immutabilitate. Sed plura 
dicenda fuissent. Nos enim non possumus, et quidem ullo modo possumus, 
sine naufragio in fide, iota unum aut unum apicem dogmatis mutare, ne pro 
reditu quidem omnium fratrum separatorum, nec pro omnium gentium ad 
fidei veritatem adhaesione! 

Et quidem mihi videtur (si velimus fructuosum dialogum cum fratri- 
bus separatis instituere) non esse primo disceptandum de Ecclesiae iuridica 
constitutione, vel de aliis huiusmodi rebus, sed de responsione ad illam quae- 
stionem in Evangelio positam: Quid tibi videtur de Christo? 

Nam sperare non possumus fratres separatos doctrinam de Ecclesia ac- 
cepturos, si nobiscum in veritatibus christologicis convenire non videntur. 

Quapropter inde ab initio, clare, confidentes et aperte, sine ullo timore, 
sine haesitatione, sine ambiguitate dicamus, nos umquam ullo modo, ullo pre- 
tio dogmaticas veritates mutare nec posse, nec velle. 

Fratres separatos, tam bona voluntate praeditos, quadam ficta caritate ne 
decipiamus. 

Item: ne timeamus exactas et praecisas, seu distinctas et claras locutiones 
de Ecclesiae auctoritate et de eius regimine. Nonne carentia auctoritatis, 
nonne individualismus ille insanus, nonne tandem terminologia fluctuans, 
vaga, impraecisa, nonne haec omnia sive simul sive separatim sumpta, cau- 
sae dicendae sunt divisionum, quae habentur inter fratres separatos? Utique 
has esse suarum divisionum causas ipsi iidem agnoscunt et lamentantur. 

Fides catholica in omni suo respectu vel parte, magna cum claritate, modo 
perspicuo et per terminos quantum fieri potest maxime intelligibiles, defi- 
nienda est et defendenda. Haec omnia et ille magnus vir, qui toto pectore 
omnium christianorum unionem diu optavit, nempe card. Newman, claris- 
sime exprimere visus est, cum dixit: Pilus unus forsitan dividit falsum a 
vero; immo unum Aleph, si inveniri posset, viam forsitan indicaret tum ad 
thesaurum cum ad magistrum. 

Veritas virgo est. Tolerantiae nuptias non patitur, ne deminutas illas et 
dimidiatas veritates, quae a falso distare non videntur, parere cogatur. 

42 

Exc.mus P. D. EMMANUEL LLOPIS IVORRA 

Episcopus Cauriensis-Castrorum Caeciliorum 

Omnes assentimus, modo unanimi, ita ego existimo, scopum huius Con- 
cilii sicut ceterorum, quae in decursu historiae exstiterunt, esse doctrinam ca- 
tholicam cum exigentiis temporum ita clarissime exponere, ut omne dubium, 
omnisque interpretatio non recta, effugiatur. 

Si, ut credo, ita sit, doctrina de potestate et auctoritate episcoporum 
ita debet ea claritate et praecisione exhiberi, ut ex una parte, ianua clau- 
datur cuilibet discussioni extra chorum; et ex altera in animo omnium sit 
vera natura et ambitus huius potestatis. His expositis: 

Post accuratam lectionem cap. IV huius schematis, et sub n. 14, pag. 23, 
saltem mihi videtur, nescio utrum etiam sit et vobis, doctrina non ita expo- 
nitur ut quaelibet fundata confusio et discussio excludatur. 

Equidem, postquam affirmavit exercitium iurisdictionis episcoporum ob- 
tineri mediante missione canonica a regimine Ecclesiae supremo accepta, 
quin nihil dicat de natura seu origine huius potestatis, postea sub Hn. 16 et 
sequentibus addit, « ita subordinatur supremae potestati Romani Pontificis 
ut ipse exercitium eorum iurisdictionis ordinariae, ampliare vel restringere 
possit », quod quidem affirmat vi supremae et immediatae potestatis iurisdic- 
tionis Romani Pontificis in omnes Ecclesias et in omnes fideles. 

Sed paulo post, dum errores contrarios refutat sub lin. 23 et sequenti- 
bus, ait: « a vero aberrant qui asseverant per potestatem supremam pon- 
tificiam aboleri, vel absorberi, vel augeri posse ipsam episcoporum potesta- 
tem », et concludit sub lin. 30: « Minime igitur auctoritate Vicarii Christi, 
iura episcoporum minuuntur ». 

Redactio praesentis paragraphi, mihi videtur, viam aperit, confusioni et 
quidem propter apparentem contradictionem relate ad exercitium iurisdictio- 
nis. Propter hoc existimo ut dari debet maior claritas in re magni momenti 
et separatim declarentur: 1. Natura potestatis episcopalis; 2. Exercitium talis 
potestatis, et 3. Limitationes in eius exercitio, cum expositione rationum 
ad hoc. 

Cap. VII. De Ecclesiae magisterio. Praesens schema de Ecclesia, maximi 
momenti nostris diebus, consideratione habita et indolis pastoralis huius 
Coadunationis oecumenicae et necessitatis providendi multiplici actuationi mini- 
sterii ecclesiastici, attentis etiam et hodierna evolutione sociali et magno pro- 
gressu temporis, optimo modo a commissione pontificia elaboratum fuit. 

Necessarium omnino est ut clare et pro omnibus elucescat vim et effi- 
caciam resolutionum Romanorum Pontificum, sive ab ipsis directe, sive per 
organa subsidiaria expositarum; immo et ambitum potestatis episcoporum 

in grege eis concredita, ad hoc ut sine dubio, omnes fideles veram et obiecti- 
vam conscientiam efforment ut recte agant. 

Cap. VII huius schematis, de Ecclesiae magisterio, sub n. 30, pag. 49, 
clarissime et magna cum praecisione, doetrinam catholicam de magisterio 
episcoporum exponit, quod quidem laudandum sit. 

Tamen relate ad magisterium Romanorum Pontificum sive in Litteris 
Encyclicis sive per resolutiones ab organis subsidiariis emanatas, mihi vide- 
tur cuiusdam defectum praecisione adoleret. 

In pag. 48, sub linn. 27-30, dicitur: « Romani Pontificis authentico ma- 
gisterio, etiam cum non ex cathedra loquitur, religiosum voluntatis et intellec- 
tus obsequium praestandum est... et sententiae ab eo propositae sincere adhae- 
reatur ». Et sub linn. 33-35 eiusdem numeri seu pag, 48, additur « Mens et 
voluntas Romanorum Pontificum manifestatur praesertim in Constitutioni- 
bus Apostolicis vel Encyclicis Litteris, vel sollemnioribus Allocutionibus »... 
Et sub linn. 39-40 exponitur: « ... et quae ibi docentur et inculcantur ple- 
rumque iam aliunde ad catholicam doctrinam pertinent ». 

Deinde in n. 31 huius capitis, quando de organis subsidiariis magisterii 
authentici loquitur, sub linn. 14-19, ostenditur talibus decisionibus seu decla- 
rationibus organi subsidiarii magisterii, non externum dumtaxat obsequium 
praestandum est, sed « religiosa debetur et de se interior mentis adhaesio ». 

His expositis, saltem mihi videtur: 

1. Non apparet clare distinctio inter assensum qui debet praestari tum 
authentico magisterio Romani Pontificis in Litteris Encyclicis, tum organis 
subsidiariis magisterii authentici, ut gratia exempli responsionibus Pontificiae 
Commissionis de Re Biblica. 

2. Esset summe conveniens statuere utrum in documentis authentici ma- 
gisterii Romani Pontificis, tantum proponantur doctrinae ut certo tenendae, 
an quandoque agatur etiam de tuto tenendis veritatibus. Vel aliis verbis, 
utrum sententiae quae in Litteris Encyclicis continentur sint irreformabiles. 

43 

Exc.mus P. D. CLETUS LOAYZA GUMIEL 

Episcopus Potosiensis in Bolivia 

Plura reperiuntur in schematibus de Ecclesia et B. Virgine Maria laude 
digna, licet non omnia ac singula efferam praeconio, atque alia aliis rectius 
tractata evadant. 

Deficientiae, quae adsunt, fortasse proveniant ex nimio ac prolixiore ser- 
mone, atque insimul eo quod plura capita bis et ter aguntur diversis in sche- 
matibus. Utinam res seu quaestiones similares in eodem capite seu schemate 
proponantur. 

Caput V: Admodum probo schema de statibus perfectionis acquirendae, 
ubi principia statuuntur praecipua de origine ac nobilitate eorum, quibus 
insimul incitantur christicolae ad eos ingrediendos recta mente placendi Om- 
nipotenti sub ductu ipsius Redemptoris. Exemptionem religiosorum plane 
confirmo iuxta consuetudines hucusque introductas vel inferendas. 

Schema de B. V. Maria: De qua numquam satis secundum vulgatum effa- 
tum theologorum, quodque tam carum fuit cordi et intellectui recentissimi 
omnium Doctorum Ecclesiae, zelantissimi episcopi Alphonsi Mariae. Quae 
proponuntur de cultu, privilegiis et excellentia Matris Dei ac nostrae, pleno 
mentis affectu et scienter confirmo. 

Inter formas, quibus colimus Dei Genitrieem, gratiarumque Dispensatri- 
cem seu Mediatricem (rectius dictum), illam recitandi, ad modum mysticarum 
Rosarum, tot vicibus Salutationem Angelicam expressis verbis proponi debet, 
ut opinor. Sanctissimum nempe Rosarium Mariale a Vobis in hac S. Synodo 
cunctis christicolis commendetur quotidie recitandum, sicut mos est aut etiam 
lex pro clero et familiis religiosis, atque fit inter fideles pios. 

Additio fiat in par. 5 et lin. 22, ad verba « approbavit etc. » hoc autem 
modo: «... approbavit, cumprimis Rosarium vulgo dictum Marianum y pignus 
benedictionis caelestis pro omnibus, ad id spectant... ». 

Quapropter nos omnes cupimus, ut cuncti fideles fiducialiter ad ipsam re- 
currant suis in necessitatibus. Atque praesertim hisce diebus cum nos omnes 
collatis viribus adlaboremus pro unitate Ecclesiarum reficienda. En post Iesum 
Christum cunctorum Salvatorem alterum unitatis vinculum: Deipara nimi- 
rum Virgo Maria Nazarethana! Omnes ac singulae Ecclesiae orientales cuius- 
libet ritus eam afEciunt singulari amore; et inter orientales et occidentales 
nulla adest differentia in asserendis excellentia unica Maternitatis Divinae, 
privilegiis ei collatis et interventu materno erga nos mortales, exules filios 
Evae. Reapse fratres existimus in amore eius in nos et amore nostri in eam! 

Est Ecclesia Christi, domus Dei et veluti familia in terris. Ubi vero deest 
amor seu calor maternus inter filios eiusdem matris, omnes fratres patiuntur. 
Filii pariter pati nequeunt quod dedecore utcumque mater prosequatur. Nos 
omnes, qui Christi nomine gloriamur, ex corde colimus uti filii. Quapropter 
iste cultus filialis et amor existat exopto pro nobis cunctis credentibus novum 
vinculum unitatis et obeditionis Iesu Christi Primo Vicario in terris. Cor 
Mariae immaculatum coadiungat una mente corda nostra! 

Eo vel magis ita fiat, quod eius Immaculatam Conceptionem unanimi con- 
sensu accepimus, quam paucos post dies concelebrabimus. Verbo: Sit Dei 
Genitrix vinculum unitatis et christianae fraternitatis pro cunctis in Christum 
credentibus. 

Exc.mus P. D. STANISLAUS LOKUANG 

Episcopus Tainanensis 

I. In genere. 

A) In cap. I adiungi debet pars « de fine Ecclesiae militantis ». In hac 
parte de officio praedicandi evangelium ad infideles loquitur. Ad hanc igitur 
partem principia theologica de missionibus transferri debent et ceterae partes 
cap. X ad schema de missionibus remittantur. 

B) In cap. II de membris Ecclesiae militantis, agi debet de constitutione 
Ecclesiae hierarchica. 

C) In schemate de Ecclesia deesse non potest unum caput de Romano 
Pontifice, etiamsi brevissimum, quia omnia relate ad Romanum Pontificem 
iam tractata sunt in Concilio Vaticano I. Sed in hoc capite relatio Summi 
Pontificis ad collegium episcoporum indicari debet. 

II. In specie. 

A) In capite de laicis, retinentur ea quae respiciunt principium theologi- 
cum ac ius et officium laicorum in Ecclesia. Sed remittantur cetera quae de 
vita salutifera Ecclesiae a laicis active participata et de collaborationis lai- 
corum principalibus formis ad schema de apostolatu laicorum. Non solum ista 
omnia non pertinent ad commissionem theologiae, sed etiam dicta sunt in 
forma quae perfectam cognitionem causae non manifestat. 

B) Supprimatur cap. X de missionibus. De missionibus agi debet in 
cap. I, de natura et fine Ecclesiae. Postea ea quae in cap. X habentur multis 
defectibus laborant. Imprimis loquitur tantummodo de iure et munere Ec- 
clesiae annuntiandi evangelium, sed non indicatur ratio intima praedicandi 
evangelium quae est Caritas Christi. « Caritas Christi urget nos ». Christus 
et apostoli non loquebantur de iure praedicandi evangelium sed de voluntate 
Dei atque amore salvandi omnes homines. Secundo insistendo nimis de iure 
Ecclesiae praedicandi, modus loquendi reactionem malam a guberniis infide- 
lium provocat ac magis malum quam bonum missionibus facere potest. 

C) In cap. II de membris Ecclesiae peropportunum videtur loqui de 
communione inter membra Ecclesiae, non tantummodo Ecclesiae militantis, 
triumphantis et purgantis, sed etiam inter membra ipsius Ecclesiae militantis 
in bonis ac malis faciendis, quia sunt membra eiusdem Corporis. 

D) Locutiones non sunt semper clarae. Ex. gr. pag. 9, n. 2: « Cum igitur 
Unigenitus Dei Filius ex muliere factus habitavit in nobis ». Unigenitus Filius 
Dei certe non est factus ex muliere, sed factus est homo ex muliere. Adden- 
dum est « homo » in textu... 

45 

Exc.mus P. D. VICTORIUS LONGO 

Episcopus tit. Lorymiensis, aux. Neapolitanus 

Trado quasdam observationes super cap. IV « de episcopis residentiali- 
bus » constitutionis de Ecclesia, quae tenent locum mei sermonis in congre- 
gatione generali. 

In schemate, cap. IV, ubi sermo est de episcopis residentialibus, nihil 
dicitur de episcopis titularibus et praecipue de episcopis auxiliaribus, qui tam- 
quam coadiutores dantur personae episcopi, sine iure successionis (can. 350, 
§ 3 C.I.C.). Nonnunquam officium episcoporum auxiliarium, qui tantum 
possunt quantum episcopus eisdem commiserit (cf. can. 351, § 2) exercetur 
cum multis difficultatibus, sive moralibus sive oeconomicis: de facto, episcopi 
auxiliares nullam partem possunt habere in regimine dioeceseos, nec facere 
fructus necessarios ad honestam sustentationem et ad ipsa opera caritatis et 
apostolatus peragenda. 

Rebus sic stantibus, postulo ut dignitas episcoporum auxiliarium hoc mo- 
do tueatur: 

1. Episcopi auxiliares, immediate subiecti episcopo residentiali et primi 
cooperatores ipsius, nomine et facto partem habeant in munere episcopi 
(cf. can. 355, § 2) et in regimine dioeceseos, ita ut nullo modo dependeant 
a vicario generali, saepe non episcopo. 

2. Sedes Apostolica per S. Congregationem Consistorialem prospiciat ut 
conditiones oeconomicae episcoporum auxiliarium sint convenientes decori 
ac necessitatibus. 

3. Episcopi auxiliares ex iure participent conferentiis episcoporum resi- 
dentialium in regione ecclesiastica, etiamsi gaudeant solummodo « voto con- 
sultivo ». Istis emendationibus consulitur decori episcoporum auxiliarium et 
saluti animarum, quae maxime possunt proficere in dioecesibus bene ordinatis. 

46 

Exc.mus P. D. IOSEPH LOPEZ ORTIZ 

Episcopus Tudensis-Vicensis 

Frater Ioseph Lopez Ortiz, O.S.A., Episcopus Tudensis-Vicensis in Hi- 
spania ad schema constitutionis dogmaticae de Ecclesia cap. IX aliquatenus 
emendatum suadere audet, his suffultus rationibus. Hoc in capite vera et iusta 
proponuntur, quae non placere non possunt. Nonnulla tamen plus aequo 
iterantur. Ex magisterio Ecclesiae quaedam adsumuntur, quae ad nationes 
sese officiali modo catholicas profitentes attinent; quae quidem ut norma 



526 



ACTA CONC. VATICANI II - PERIODUS I 



generalis difficili modo aptari queunt. Status et eius rectores principaliore 
cura respiciuntur; e contra societas ipsa civilis, quae quidem non idem est 
ac status, aliquatenus negligitur; cives et ipsa civitas Deum agnoscere tenen- 
tur et Christum, eiusque Ecclesiam. Status huic obligationi satisfacere debet, 
si societas ipsa catholica est. Si tamen acatholica fuerit maiore ex parte, non 
facile intelligitur quo modo Status profiteri possit veram religionem. 

Liberum obsequium, quo Deo adhaerere necesse est, non alienum iudico 
ab hoc capite, et opportunum existimo, ut quodam modo exprimatur. 

Conceptus et verba vitare velim, quae iam in desuetudinem venerunt apud 
cultores scientiarum politicarum et socialium: ex. gr. « Societas perfecta », 
« trina potestas legislativa, iudiciaria et exsecutiva » immo et « suprematia » 
ipsa, cuius conceptus hodie nimis implicatus fit. Nova quae hodie proponun- 
tur, prudentia suadet, ut non admittantur in tam gravi documento conci- 
liari. Quantum possibile sit verba S. Scripturae et Patrum retinere oportet. 
Facultas etiam, suis limitibus legitimis, relinquenda videtur theologis et iuris 
cultoribus, ut aptiore systemate haec tam nova et labilia quae in vita sociali 
eveniunt, proponere possint. 

Pauca addenda iudico ex magisterio ecclesiastico, quae ad habitudinem Ec- 
clesiae cum diversis hominum culturis attinent, et ad relationes inter populos 
et nationes. 

Prae oculis habendam censeo accusationem, iniustam quidem, ast univer- 
sim divulgatam: catholicos dum minore sunt numero libertatem autumare; 
dum Status gubernacula tenent libertatem ceteris denegare. Et re et verbo 
vitare oportet, quae hoc sensu interpretari queant. 

Damnatio laicismi omitti potest, quae iam in cap. VI huius schematis 
invenitur (n. 26) et aptiore contextu. Quae nimis aut praecipue apologeticam 
sonant etiam omittenda censeo. 

Documenta quibus innituntur emendationes eadem sunt, ut patet, quae 
in proposito schemate allegantur, tria speciali modo laudantur, in quibus 
textus propositus ipsis verbis proximior evadit. Si quid novum inserendum pro- 
ponitur, tam communiter receptum est, ut non indigeat documentis firmari. 

His normis obsequens, hoc vel simili modo caput IX innuere audeo: 

Caput IX. Relationes inter Ecclesiam et Civitatem. 

N. 40. Ecclesia et Civitas terrena. Homo a Deo destinatus ad finem super- 
naturalem indiget tum Ecclesia, tum societate ad plenam perfectionem asse- 
quendam. 

Dum autem societati civili, cui homo ascribitur, vi indolis suae socialis, 
competit, ut bonis terrenis intenta, conditiones illas inducat, in quibus cives 
obtinere possint perfectionem homine vere dignam, atque hisce in terris « quie- 
tam et tranquillam vitam » (1 Tim. 2, 2) peragere queant. Ecclesia, cui homo 
incorporetur necesse est vi supernaturalis suae vocationis, a Deo condita est 
ut semper magis ac magis sese extendendo, doctrina, sacramentis, oratione et 
legibus fideles conducat ad finem sempiternum. 

Utraque societas ditata est facultatibus ad propriam cuiusque missionem 
rite explendam: neutraque alii subiecta. 

Christifideles, simul ac Ecclesiae, membra sunt civitatis eivilis, cui fideli- 
tatem debent, et obedire tenentur eius praesulibus etiam propter conscientiam 
(Rom. 14, 5) y semper ad omne bonum parati (Tim. 3, 1). Ast, si quid statu- 
tum fuerit in civitate contrarium iuri naturali vel divino, oboedire tenentur ma- 
gis Deo quam hominibus (Act. Ap. 5, 29). Finem societatis civilis numquam 
est appetendum excluso vel laeso fine ultimo, salute videlicet aeterna. 

Status, cui ordinatio iuridica societatis ad commune bonum civium per- 
tinet, in suis legibus et providentiis ius tueri debet omnium hominum ad 
obsequium Deo praestandum, libereque cultum ei tribuendum conditionesque 
civibus procurare quibus suum finem supernaturalem adipisci possint. 

Ecclesia temporalia non curat, nisi quatenus ad finem supernaturalem or- 
dinantur. In his quae tam ad Ecclesiae, quam ad civitatis finem ordinantur: 
ut sunt matrimonium, puerorum educatio, et alia huiusmodi, sic iura civitatis 
exercenda docet, ut bona superiora ordinis supernaturalis detrimentum non 
patiantur. In aliis temporalibus, quae salva lege divina, variis modis obtineri 
vel fieri possunt Ecclesia nullo modo se immiscet. Custos sui iuris, observan- 
tissima alieni, non ad se putat pertinere, formam civitatis statuere, quae prae- 
ferenda sit, quibus institutis civilis res christianarum gentium melius geratur; 
ex variis reipublicae generibus nullum non probat, dum religio morumque 
disciplina salva sit. Sicut enim suae libertati non renuntiat, sic non impedit 
quominus civitas suis iuribus et legibus libere utatur. 

N. 41. Civitatis consecratio. Non tantum singuli homines sed civilis etiam 
societas Deum parentem et auctorem suum necesse est ut cognoscat et cultum 
ei placitum tribuat (Leo XIII, Enc. Libertas praestantissimum, 20 iunii 1888, 
A.S.S., 604). Christifideles intendere debent ut Status, societatis personam ge- 
rens, huic muneri satisfaciat fidem catholicam profitendo, et in sacra liturgia 
debito ordine participando. Attamen quin ullo modo civibus nec fidem catho- 
licam, nec praxim religiosam quae ab iisdem non libere accipiatur imponere 
audeat; statuto iuridico, si opus fuerit ad dissidentium libertatem tuendam, 
promulgato et fideliter servato. 

Professio fidei catholicae a civitate hoc secum fert, ut Status principia iuris 
divini sincere custodiat, quibus leges et praxis publica informentur, non tan- 
tum in ambitu sui regiminis, sed etiam in his quae ad communitatem popu- 
lorum attinent. 

In omni denique civitate, in eius iuribus et moribus Ecclesia ardenter de- 
siderat, non tantum ut iura naturae custodiantur sed etiam ut Evangelium 
suum salvificum influxum exerceat, ut omnes homines salutis et sanctitatis vias 
sequi pergant. Pro ratione qua Status et eius rectores Christum agnoscant et 
ab eo conditam Ecclesiam, aliter atque aliter ad invicem sese habere posse, 
utramque societatem Ecclesia libenter agnoscit. Civibus autem autumnat ut 
in bonum ipsius communitatis plena concedatur facultas eligendi, ut vita civi- 
lis secundum prineipia catholica informetur, adeoque, secundum verba S. Gre- 

gorii Magni « caelorum via largius pateat » (Ep. 65 ad Mauricium. P.L. 77, 
663). 

N. 42. Signum in nationibus. Ecclesia materno et supernaturali amore pro- 
sequitur omnes homines cuiusve stipitis et linguae, vel conditionis oeconomi- 
cae vel socialis; omnes hominum culturas pari studio et reverentia suscipit, 
quin unam vel aliam aptiorem existimet ad regnum caelorum. Dum, in terra 
peregrina, non ministrari ambit, sed ministrare, unicuique temporis vel cul- 
turae conditionibus aptari satagit. Attamen haee aptatio, quamvis in decursu 
historiae quandoque perfecta visa fuerit, nullae nationi vel culturae praelatio- 
nem contulit, vel hodie confert, ut iudicari possit ut unica christiana, cui 
Evangelium mancipetur (Pius XII, Alloc. iis qui aderant Conventui X Inter- 
nat. de Scientiis historicis, 1 sept. 1955, A.A.S. 1955, 680-681). 

Pacem exoptat inter omnes homines et nationes, eamque promovere curat, 
pacem, nempe quae non solo timore innitatur, at in iustitia et caritate. Univer- 
salem normam vigere firmiter tenet Ecclesia de morum probitate, in mutuis 
necessitudinum rationibus, quae inter gentes nationesque intercedunt, ipsam 
videlicet naturalem legem (Enc. Summi Pontiftcatus, 20 oct. 1939, A.A.S. 
1939, pag. 423). 

Bellum cupidine dominandi illatum iniustissimum iudicat; vim tantum 
adhibere licere in tutamen, iustitiae et caritatis ordine et moderamine servatis. 
Differentias inter nationes collatis consiliis et servata iustitia componi opor- 
tere: immo et communi conamine omnes populos laborare debere in his quae 
ad bonum commune totius generis humani conferre possunt. 

Ecclesia cum Statu et supranationalibus consociationibus relationes mu- 
tuae cooperationis libenti animo retinet, pacta ad hoc ordinatius adsequendum, 
inita servare, vel nova inire diligentissime curat. 

47 

Exc.mus P. D. VLADIMIRUS MALANCZUK 
Episcopus tit. Epiphaniensis in Syria 

Post ea quae sunt optime dicta de sacramentalitate episcopatus in n. 11, 
cap. III, pag. 20, non satis tamen attenditur ad consequentias necessarias istius 
fundamenti theologici episcopatus, quae sunt, ut alio loco schematis, cap. IV, 
n. 14, pag, 23, linn. 1-3 enumerantur: nempe munus sanctificationis, munus 
magisterii et munus regiminis. 

I. Quoad munus sanctiftcationis explicite dicendum esset in quonam epi- 
scopatus sit « summus gradus sacerdotii ». Potestas enim sacramentalis data 
fuit a Iesu Christo apostolis et eorum successoribus; ex quo consequitur: 

a) quod episcopatus est expressio plena, summus gradus sacerdotii, sa- 
cerdotium autem presbyterorum est participatio istius plenitudinis; 

b) quod per consecrationem episcopalem, non autem aliter, omnis epi- 

scopus, non ergo tantum episcopus residentialis acquirit, non quidem potesta- 
tem iuridicam, sed veram quamdam potestatem spiritualem ontologicam super 
omnes homines « euntes docete omnes gentes ». Talis est etiam doetrina Ec- 
clesiae orientalis. 

II. Quoad munus magisterii de quo potius locus proprius esset hic in 
cap. III, non autem in cap. VII, pag. 49, lin. 4 ad pag. 52, lin. 23. In loco 
citato schema nimis coarctat munus magisterii episcopalis ad notionem potius 
iuridicam faciendo hoc munus dependere a iurisdictione. Missio directe con- 
credita a Domino apostolis et eorum successoribus manet de se independens 
ab omni iurisdictione et extenditur ad omnes homines, non autem tantum 
ad fideles. Quae missio directe confertur episcopo a Deo per consecratio- 
nem. Ex quo sequitur: 

a) Episcopus fruitur hoc munere magisterii iam ante acceptam iurisdic- 
tionem in determinatum populum; 

b) Episcopus exercet hoc munus collegialiter et ordinarie cum toto 
episcopatu relate ad totum genus humanum (euntes docete omnes gentes); 

c) Dum ipse exercet istud munus extraordinarie et infallibiliter in Con- 
cilio oecumenico; 

d) Episcopus denique residentialis exercet istud munus personaliter erga 
suos fideles. 

III. Quoad munus regiminis de quo schema tractat in cap. IV, nn. 13-14, 
ubi tantum de episcopis residentialibus. Schema ergo supponit tantum episco- 
pos residentiales gaudere potestate iurisdictionis; quod iterum videtur nimis 
coarctare munus regiminis episcopalis ad aspectum eius canonicum et iuridi- 
cum. Hic denuo revertendum est ad fontes: episcopatus nempe consistit in 
plenitudine sacerdotii, collati a Christo Domino Apostolis. Haec autem pleni- 
tudo implicat in se radicaliter etiam munus « pastorum, rectorum, episcopo- 
rum... » Ecclesiae Dei, sicut tradunt hoc Acta et epistolae paulinae. Iam vero 
haec potestas regiminis quae radicaliter pertinet ad realitatem episcopatus, de- 
nuo confertur per consecrationem episcopalem, sicut sequitur ex analysi 
textuum et caeremoniarum variorum rituum consecrationis. 

a) Ista potestas radicalis regiminis exercetur collegialiter, v. gr. in 
Concilio oecumenico super omnes gentes. 

b) Potestas regiminis potest existere absque iurisdictione; et iurisdictio 
potest existere sine consecratione, saltem in Occidente. 

c) Potestas autem iurisdictionis exercetur super determinatam partem 
populi per ordinationem Ecclesiae. 

d) Quae ordinatio potest fieri vario modo. Et revera fit et consequenter 
iurisdictio exercetur alio modo in oriente et alio modo in occidente. 

e) In hac suppositione, nempe, quod esse consecratum et esse aggrega- 
tum ad collegium episcoporum est idem, intelligitur, cur episcopi titulares, 
absque iurisdictione actuali in determinatam partem populi tamen ius habent 
ex sola eorum consecratione participandi active Concilio oecumenico. 

/) In hac suppositione etiam intelligitur, cur omnis legitima consecratio 



34 



530 



ACTA CONC. VATICANI II - PERIODUS I 



episcopalis includat saltem agnitionem implicitam a Romano Pontifice novi 
membri incorporati ad collegium episcoporum. 
. Ad collegium episcopatus, 

1. Christus Dominus fundando suam Ecclesiam vocavit apostolos, elegit 
eos, in ministerium misit et apta potestate instruxit, Petrum assignando ut 
caput eorum, uno verbo constituit collegium apostolorum. 

2. Iam vero collegium apostolorum perseverat iure divino in collegio epi- 
scoporum qui successores sunt apostolorum, ita ut collegialitas episcopatus es- 
sentialiter pertineat ad structuram Ecclesiae. 

3. Porro collegium episcoporum gaudet plena et suprema potestate in Ec- 
clesia universali, in unione cum Episcopo Romano, visibili successori s. Petri, 
et sub eius suprema auctoritate — ut bene dicitur in n. 16, linn. 23-28, 
pag. 24 schematis — , quae collegialitas vario modo exprimitur in Ecclesia per 
decursum saeculorum: nempe in synodis localibus, in Ecclesiis metropolita- 
nis et patriarchalibus, in synodis provincialibus, in conciliis oecumenicis et 
conferentiis episcopalibus; et quidem cum tendentia « centralisationis » in 
occidente, vel « autonomiae » in oriente. 

4. Si hoc bene exprimitur in schemate loco citato, minus tamen bene 
eodem loco, linn. 32-38. Hic esset complendum eo modo, quod « unusquisque » 
episcopus non tantum episcopus « residentialis », radicaliter participat istam 
supremam potestatem ecclesiasticam virtute suae consecrationis qua cooptatur 
ad collegium episcoporum. 

5. Exercitium autem potestatis collegialis episcoporum vario modo fieri 
potest: a) extraordinarie, sed plene et supreme in concilio oecumenico; 
b) ordinarie, sed non plene nec supreme: in synodis localibus, in ecclesiis na- 
tionalibus et patriarchalibus et in conferentiis (conventibus) episcopalibus. 

6. Quoad denique Primatum Romani Pontificis, qui primatus intime con- 
nectitur cum collegio episcoporum, Concilium Vaticanum II velit complere 
doctrinam definitam a Concilio Vaticano I de Primatu, definiendo nempe nunc 
Romanum Pontificem esse caput Ecclesiae ratione praecise collegii apostolici, 
si bene rem exprimo. 

Primatus enim Romani Pontificis ita est necessarius ad collegialitatem 
episcoporum constituendam, ut communio episcoporum cum Romano Ponti- 
fice efficiat signum visibile et sponsionem ipsius unitatis collegii. 

Collegialitas autem ita est necessaria Primatui ipso, ut manifestet eius 
significationem et faciliorem reddat exercitium Primatus. Quamquam aucto- 
ritas Romani Pontificis remaneat plena et independens iuridice a consensu 
collegii episcoporum, tamen ista auctoritas etiam remanet expressio fidei to- 
tius collegii. Nam R. Pontifex, sicut olim Petrus, loquitur et agit nomine 
omnium episcoporum. Itaque 

a) Romanus Pontifex exercet auctoritatem doctrinalem in unione cum 
fide collegii episcopalis: sive per viam extraordinariam in Concilio oecume- 
nico, sive per viam ordinariam, loquendo « ex cathedra ». 

b) Ipse etiam exercet munus Supremi Pastoris in cooperatione cum 
collegio episcopali. 

c) Cui proinde collegio, propter rationes allatas restituere potest sal- 
tem quaedam iura quae in decursu saeculorum sibi reservavit ex variis legiti- 
mis motivis. 

48 

Exc.mus P. D. PETRUS MARTIN 

Episcopus tit. Selinusiensis, vic. ap. Novae Caledoniae 

Neminem fugit huius cap. II momentum esse magnum, materiamque ma- 
gnis difficultatibus subesse. Unde pervalde refert ut Concilium magna sobrie- 
tate in asserendis utatur, vitetque ne opiniones legitimas quidem et frequen- 
ter prolatas, sed non sufficienti praecisione delineatas, suprema sua auctori- 
tate sanciat. 

Unde mihi liceat aliquas praecisiones humiliter suggerere adhibendas in 
doctrina de identitate Ecclesiae catholicae et Corporis Mystici exponenda eius- 
que consectariis de membris Ecclesiae deducendis. 

Verum est Ecclesiam Christi Romano Pontifici subici tamquam visibili ca- 
piti, idest signo efficaci pastoralis regiminis Christi (quod dicit titulus Vica- 
rii Christi). Sed in hac re praecipuum est subdi Christo per Vicarium, et non 
Vicario simpliciter. Aliis verbis, qui Romano Pontifici se subdit ut oportet, 
hoc modo significat se factis, non tantum verbis, Christum agnoscere Dominum. 

Unde patet identitatem inter Romanam communionem et Christi Eccle- 
siam veram quidem identitatem esse, sed in sacramentali genere, sicut identitas 
Christi et Eucharistiae. At, ex eo quod Eucharistia est Christus, sequiturne 
Christum non dari extra Eucharistiam? Christus datur in Eucharistia, sed etiam 
aliunde, Potestne plus exigi de identitate inter Romanam confessionem et Cor- 
pus Christi mysticum quam de identitate inter Eucharistiam et Corpus Christi 
personale? 

Omnis ergo Ecclesia particularis debet esse Romana; unde sequitur con- 
gregationem in Christo credentium quae non sit Summo Pontifici unita, et 
praesertim quae non habeat veros episcopos, non esse proprio sensu Eccle- 
siam particularem. Sed qui in tali congregatione bona fide vivunt nihilominus 
baptismate et gratia in Corpus Christi inserti sunt. Defectus institutionis cui 
adhaerent non praevalent huic communionis vinculo a Christo eiusque Spiritu 
creato. Uno verbo, non sunt membra completa Ecclesiae; sed radicaliter mem- 
bra sunt huius Corporis Christi cuius Romanus Pontifex est visibile caput. 

Nonne character et gratia baptismalis Ecclesiae militanti iam reapse incor- 
porant? Potestne dici catholicus peccatis ac vitiis deditus magis Ecclesiae in- 
haerere quam piissimus monachus Ecclesiae graecae orthodoxae adscriptus? 
Non videtur Scripturae doctrinaeque Patrum Ecclesiae consonare qui maiorem 

facit distinctionem romanorum et non romanorum quam baptizatorum et non 
baptizatorum. 

In hoc schemate magis attenditur Ecclesiae ut est institutio quam Eccle- 
siae ut est communio, quod apparet in praesenti capitulo, ac etiam in, ge- 
nerali textus dispositione, in qua nulla pars ex professo tractat de sanctorum 
communione. Magis attenditur elementis Ecclesiae essentialibus quidem, sed 
in tempore tantum vigentibus, quam elementis aeternis. 

Non rogo baptizatos acatholicos ut membra Ecclesiae pleno sensu haberi, 
sed illos a non baptizatis magis distingui et ut Ecclesiae membra saltem im- 
perfecta agnosci. Donec corrigatur in hunc sensum, praesens caput non leve 
ponit obstaculum in via reconciliationis christianorum; unde, ad propositum 
huius Concilii oecumenicum consequendum, instanter postulo ut sub hoc 
respectu recognoscatur. 

49 

Exc.mus P. D. FRIDERICUS MELENDRO 

Archiepiscopus Nganchimensis : 

In schemate de Bcclesia caput proponitur inserendum, cuius titulus esse 
poterit hic vel similis: De diyino Ecclesiae fonte. 

Quisnam est fons Ecclesiae? Absque dubio eius Caput Iesus Christus; de 
quo in schemate tractatur et fusius tractabitur. _ . 

Quid vero adest in Verbi Incarnati Persona, cui proprie et ultimo sit tri- 
buendum totum Paschale Mysterium; cui proprie et ultimo, ipsum Ecclesiae 
donum debeamus? 

Ex quo fonte Ecclesia nata est? Nonne, iuxta doctrinam Ioannis Evan- 
gelistae et SS. Patrum, Ecclesia ex latere Christi, in Cruce dormientis, est orta? 

Ultra progrediamur. Quid in Christi latere, lancea aperto, reperimus? 
Eius divinum Cor, potius quam lancea militis, infiniti amoris erga Deum et 
homines flamma transverberatum. 

Ecce Christi Mysterium, ecce Redemptionis opus, ecce Ecclesia... ecce om- 
nis gratia, ex divinae et humanae caritatis ardenti fornace manans;/ cuius 
aptissimum symbolum est Iesu Cor. Absque Verbi Incarnati caritate, vita, 
passio, mors... Iesu nihil prorsus humano generi profuisset. 

Rogo ergo ut, his aliisque rationibus exsistentibus rite perpensis, ultimum 
caput in schemate de Ecclesia inseratur: De divino Ecclesiae fonte. In quo, 
mea humili sententia, breviter, sufficienter tamen, atque dilucide, expbnen- 
dum erit compendium doctrinae quae de cultu Ss.mi Cordis Iesu in Encyclica 
Miserentissimus Redemptor • Pii XI et Haurietis Aquas Pii XII continetur. 

5° 

Exc.mus P. D. IACOBUS EUGENIUS LUDOVICUS MENAGER 

Episcopus Meldensis 

Hoc caput mihi placet iuxta modum. 

In hoc capite non placet, in n. 25 (« de collaborationis laicorum princi- 
palibus formis »), paragraphus quae in pag. 40 amplectitur, inter linn. 10 et 20. 
Hic agitur de operositate laicorum in rebus mere religiosis. 

1. In lin. 13 scribitur: ut laici « sacerdotes adiuvent », tamquam si hoc 
adiumentum esset propria et unica operositas laicorum in Ecclesia. 

Atqui concipi possunt, et de facto in permultis regionibus exsistunt, coe- 
tus laicorum qui etiam in rebus mere religiosis non tam sacerdotes adiuvant, 
quam exercent ius et officium omnium christifidelium recte descriptum in prio- 
ribus paragraphis eiusdem capitis « de laicis ». Equidem sunt sub modera- 
tione hierarchiae, qui eis dat mandatum vel missionem canonicam, sed hoc 
factum non mutat naturam operositatis eorum, quae manet operositas lai- 
corum, modo laicorum exercenda, et non tantum adiumentum operositatis 
sacerdotum (« modo clericali »). 

2. Ex hoc patet quod, secundum nostrum schema, mandatum vel missio 
canonica et nomen Actionis Catholicae, aliquomodo reservantur coetibus lai- 
corum qui adiuvamen sacerdotum ut finem principalem habent. Quod con- 
trarium est documentis qui de Actione Catholica loquuntur, a Sancto Papa 
Pio X usque ad S. S. Ioannem XXIII feliciter regnantem (cf. Pius XII sermo 
ad II Cong. Mundialem Apostolatus Laicorum). 

3. Quid sub verbis « in rebus mere religiosis » intenditur? (quae altare 
tangunt). 

Ex lin. 17 ad 20, patet quod excluditur apostolatus laicorum proprie dic- 
tuSy qui directe intendit personas et sociales ambitus transformare et evange- 
lizare. Hic apostolatus (forma genuina, etsi non unica, Actionis Catholicae) 
nullum locum habet in hoc schemate: neque in hac paragrapho « in rebus 
mere religiosis », nec in paragraphis « de operibus misericordiae spiritualis 
et temporalis ». Quod pergrave est: corruptio est notionis « Actionis Ca- 
tholicae » tam saepe a Summis Pontificibus propositae, et negatio « praxis 
Ecclesiae » in hac materia. 

Animadversiones illae valent, mutatis mutandis, de n. 24 (a) « indolis 
explicite religiosae ». 

His dictis, humillime sequentes emendationes proponere vellem: 

1. Ad pag. 38, lin. 38, post verba « indolis explicite religiosae » adda- 
tur « et apostolicae ». 

2. Ad pag. 39, lin. 11, deleatur « necnon ». Lin. 12, post verbum « ca- 
techistae », inseratur « necnon laici qui, praesertim in Actionis Catholicae 

coetibus organisati, in proprium per vitam quotidianam et laicalem Evange- 
lium annuntiant operibus et verbis. Qui omnes ad fidem... ». 

3. Ad pag. 40, lin. 5, loco verbi « individuis » ponatur « etiam in asso- 
ciationibus aggregatis ». 

4. Ad pag. 40, linn. 12-15, post verba « in rebus mere religiosis », verba 
subsequentia deleantur usque ad verba « ideo huius generis » ita ut haec verba 
immediate sequantur verba « in mere religiosis ». 

5. Pag. 40, post lin. 20 addatur nova paragraphus: « Quandoque col- 
laboratio laicorum in duabus praecedentibus paragraphis descripta, fit 
ex mandato vel cum vera missione canonica qua laici apostolatum Ecclesiae 
quodammodo participant et tunc operositas laicorum nomine proprio « Actio- 
nis Catholicae » gaudet (cf. schema de apostolatu laicorurn). 

51 

Exc.mus P. D. PAULUS MOLIN 

Episcopus tit. Garbensis 

In antiquis Conciliis Oecumenicis, immediate veniebat, post Summum 
Pontificem eiusque legatos, collegium praecipuorum episcoporum, qui vocati 
sunt patriarchae. 

Postea creatum est collegium cardinalium, qui, absentibus patriarchis 
orientalibus, primum post Summum Pontificem obtinuerunt locum in Con- 
ciliis Oecumenicis. Equidem em.mi cardinales, quorum plures non erant epi- 
scopi, Summos Pontifices egregie adiuvarunt in administratione totius Eccle- 
siae et speciatim dominii temporalis. 

Nunc autem, gratias Deo, in Concilio Vaticano II, adsunt patriarchae 
Ecclesiarum orientalium; sed post cardinales Curiae collocantur: quod qui- 
dem aegre ferunt illarum Ecclesiarum episcopi quodque nunquam admittent 
« orthodoxi », siquando, adiuvante Spiritu Sancto, feliciter evenerit ut Ec- 
clesiae unitati quam maxime favere cupiant. 

Ad hanc difficultatem solvendam, nonne reverenter proponi potest Sum- 
mo Pontifici, ut distinguantur duo ordines cardinalium? Primus ordo com- 
prehenderet omnes patriarchas Ecclesiarum orientalium et praecipuos epi- 
scopos residentiales per orbem dispersos, qui omnes vocarentur cardinales 
patriarchae. Eorum collegium immediate veniret post Summum Pontificem 
in Conciliis Oecumenicis, sicut olim collegium patriarcharum. 

Secundus ordo comprehenderet cardinales Curiae qui non sunt episcopi 
residentiales, sed titulares, et vocarentur cardinales episcopi. Omnes em.mi 
cardinales convocarentur ad eligendum Summum Pontificem et essent pa- 
pabiles, sicut antea. 

Liceat mihi haec addere ad iustificandam propositionem meam forte nimis 
audacem. Sex saltem archiepiscopi vel episcopi in Concilio praesentes, erant 

discipuli Ierusalem in Seminario Sanctae Annae, quando professor eram in 
eodem Seminario. Itaque, etsi mandatum mihi non dederunt, meum erat, ut 
puto, exprimere quod sentiunt, sed quod aperte dicere forsitan non audent. 
Sit mihi venia. 

52 

Exc.mus P. D. VILLELMUS MOTOLESE 

Archiepiscopus Tarentinus 

Schema, in quo de Ecclesia agitur, mihi praecipuum omnibus huius Sa- 
crae Synodi Patribus existimandum esse videtur, et, cum generatim laude 
dignum dicendum sit, tamen quaedam refici necesse esse non dubium videtur. 

1. Praeponatur prooemium, unde Ecclesia omnibus hominibus, quibus 
magnam spem inesse constat, appareat, sicuti est, Mater omnium gentium, 
quae matris amore sollicita loquitur Verbum Dei tum baptizatis, ut praecepta 
dominica studiose servantes Deum beatitudine ineffabili fruendum conse- 
quantur, tum non baptizatis, ut Christum Iesum ostendat Salvatorem hu- 
mani generis et se demonstret mysteriorum Dei infallibilem custodem. 

Omnes Ecclesiam agnoscant oportet non solum veritatis magistram men- 
tibus hominum proponendae, sed etiam matrem ad filios suos semper in- 
tentam, quibus illud Christi Domini repetit « Misereor super turbam ». Ita 
Ecclesia omnibus clarescet et in dispensandis bonis spiritualibus a Domino 
comtnissis et in fovendis bonis temporalibus per actuosam filiorum suorum 
caritatem. 

Auctores huius schematis nimio timore ne animum errantium commo- 
veant affici videntur; tamen nemo dubitare potest quin materialismus mar- 
xista, laicismus et massoneria errores sint omnium longe perniciosissimi ani- 
mum fidelium ex omni parte aggredientes. 

Num Patres reperiantur quos lateat quantum qui hos errores amplectun- 
tur Ecclesiam deformare nitantur et in eius essentia societatis supernaturalis, 
eam sub ratione organizationis cuiusdam naturalis redigentes, et in eius 
hierarchica constitutione principium auctoritatis a Domino statutae concu- 
tientes? 

Apertis verbis igitur errores patefiant et damnentur ut fideles eos cavere 
possint. 

2. Desideratur in schemate caput in quo doctrina de Christi Vicario seu 
de Romano Pontifice exponatur non ad illam definiendam, quod in Concilio 
Vaticano I factum est, sed tum ad amorem et oboedientiam fidelium augendam 
tum ad ostendendum fratribus separatis unum Petrum, in quo Domino ita 
disponente unitas Ecclesiae ab erroribus atheisml et materialismi oppugna- 
tae fundatur, firmum esse Dei iurium et hominum tutamen. 

3. Ad doctrinam quod attinet Corporis Mystici definiatur utrum et quo 
sensu Spiritus Sanctus sit anima Ecclesiae et quaenam sit ad Ecclesiae corpus 

et animam relatio et baptizatorum extra Ecclesiam Catholicam et non bapti- 
zatorum. 

4. Ad capp. III-IV quod attinet: 

a) definiatur episcopatum esse vere Sacramentum; 

b) ex cap. III-IV fiat unum caput; 

c) agatur non solum de presbyteris sed etiam de diaconibus; 

d) sicut declarantur relationes Primatum inter et episcopatum, ita 
etiam historice declaretur relatio inter episcopos et presbyteros. 

5. Ad cap. IX: Declaretur in obiecto saltem secundario magisterii Eccle- 
siastici esse includenda quae ad bene regendam rem publicam pertinent, ut- 
pote 7 cum ars rei publicae gubernandae veritates naturales et supernaturales 
personam humanam spectantes praesupponat ac in bonum temporale tendit 
ut iti ordinatam dispositionem qua facilius homines vitam aeternam conse- 
quantur. 

Exc.mus P. D. ADOLPHUS ALEXANDER NOSER 
Episcopus tit. Hierpinianensis, vic. ap. Portus Alexii 

Eo quod multi Patres adhuc opportunitatem loquendi de rebus maioris 
momenti in schemate de Ecclesia cupiunt, sufficit mihi breviter et in scriptis 
tantum sequentes animadversiones tendere commissioni de Ecclesia. 

Ad pag. 20, n. 12, lin. 22 sq. Quia totum schema doctrinam de Ecclesia 
sub aspectu pastorali proponere nititur, valde utile videtur tum pro sacer- 
dotibus cum pro fidelibus clare et expressis verbis dicere presbyterum esse 
non tantum « pastor » ovium, — figura omnino pulchra loquendi ab ipso 
ore divino prolata — sed etiam vere « pater spiritualis » fidelium. Rationes: 

1. Episcopi sunt « patres fidelium » (pag. 22, n. 13, linn. 9-10). Sed 
presbyteri « in quos veluti paternae plenitudinis abundantia transfunditur » 
(n. 12, lin. 24) sunt participes huius paternitatis spiritualis. 

2. Presbyteri vere dant vitam spiritualem fidelibus per praedicationem 
Evangelii et administrationem sacramentorum. Pastor utique vigilat et curam 
habet de ovibus suis, sed presbyter insuper fidelibus vitam dat, non tantum 
maximam curam exercet. Ipse potest dicere cum S. Paulo: « Si decem milia 
paedagogorum hstbeatis in Christo: sed non multos patres. Nam in Christo 
Iesu per Evangelium ego vos genui » (1 Cor. 4, 15). Vel etiam: « Filioli 
mei, quos iterum parturio, donec formetur Christus in vobis » (Gal. 4, 19). 

3. Valde utile esset presbyteris frequenter et profunde cogitare de hac 
paternitate spirituali et de obligationibus suis erga filios et filias suas spiri- 
tuales in vita quotidiana — de vigilantia, patientia, amore vere paterno, etc. 
Ex altera parte, fideles, sentientes presbyterum esse vere patrem spiritualem, 
tribuent ei amorem et fiduciam vere filialem. 

4. Ubique terrarum et omnibus linguis sacerdos voeatur et salutatur 
« Pater ». Hoc verbum non est mera figura loquendi, non est tantum titu- 
lus horiorificus, sed vere exprimit relationem inter sacerdotem et fideles. 

Unde valde utile videtur hanc paternitatem spiritualem sacerdotis expres- 
sis verbis in hoe numero indicare. Hoc fieri potest hoc — vel alio meliore — 
modo: « pag. 20, n. 12, lin. 26) « ... sacerdotes et veri patres spirituales fide- 
lium. In sacrificio Missae... ». 

Ad pag. 36, n. 20, lin. 19. Maximam utilitatem afferre videtur fidelibus, 
si in mente eorum revocatur se esse vere filios et filias spirituales sacerdo- 
tum cum quibus cooperentur ad aedificationem Corporis Christi. Unde ma- 
ximam debent erga eos fiduciam et amorem spiritualem exhibere. 

Unde proponitur ut sequitur: (pag. 36, n. 20, lin. 19) « ... explendum 
cooperentur. Fideles vero, scientes pastores vere esse patres spirituales suos, 
erga eos manifestent fiduciam et amorem vere filialem. Una est enim totius... ». 

54 

Exc.mus P. D. LEO ANGELUS OLANO Y URTEAGA 
Episcopus tit. Laginensis 

Trium, ut arbitror, hac in re, omnino haberi debet ratio, et quod Deus 
vult omnes homines salvos fieri, et quod extra Ecclesiam nulla sit hominibus 
salus, et quod nihilominus omnes ii qui extra Ecclesiam versantur sed con- 
tra suam conscientiam graviter non peccant, quodammodo ad Ecclesiam per- 
tinere ita ut salvi fieri queant. Haec tria enitar ut enucleate exponam atque pau- 
cis comprehendam ne vobis fastidio sim. 

Primum quidem, indubium est Deum omnes homines salvos fieri velle, 
quippe quod centies in Sacra Scriptura repetatur. Satis sit magnum gentium 
apostolum audire: « Hoc enim bonum est et acceptum coram salvatore nostro 
Deo, qui omnes homines vult salvos fieri et ad agnitionem veritatis venire » 
(1 Tim. 2, 3-4). Quod sane ita intelligi debet, ut Deus omnibus omnino homi- 
nibus talia auxilia praebeat ut per illa et legem naturalem necnon positivam 
divinam servare possint, atque gratiam sanctificantem assequi valeant, qua tan- 
dem aditus ad regnum caelorum pateat. Hoc equidem sensu Dei volitio sal- 
vifica universalis intelligenda est. 

Deinde, etiam certissimum est extra Ecclesiam catholicam, cuius caput 
visibile, his in terris, est Petri successor, neminem salutem aeternam obtinere 
posse. Quod ex doctrina a Christo tradita atque in scriptis Patrum apostoli- 
corum et in fidei professionibus sive Symboli Athanasiani sive Conciliorum 
Florentini (Denz. 714) sive Tridentini (Denz. 1000) contenta, satis superque 
constat. Attamen infitiandum non est, doctrinam hoc antiquissimo effato con- 
tentam, ut sonat, quidpiam odiosum redolere. Quapropter omnino curandum 
est ut haec doctrina numquam nude fidelibus exponatur, sed eius sensus rite 

illis explicetur, qui huc redit, ut nemo salvus fieri possit qui probe sciens 
Ecclesiam catholicam ita a Deo conditam fuisse ut omnes in eam per baptismum 
cooptari teneantur, nihilominus eam ingredi vel in ea perseverare recusent. 

Tandem, quod ad votum sive baptismi, sive ingressus in Ecclesiam spectat, 
fideles edoceantur minime sufficere merum votum sive baptismi recipiendi 
sive ingressus in Ecclesiam ut aliquis aeternam beatitudinem consequatur, sicut 
non sufficit esse membrum Ecclesiae, sed praeterea prorsus necessarium esse 
statum iustitiae seu gratiae sanctificantis, ut recte monebat S. OfEcium in 
Epistola ad episcopum Bostoniensem die 8 mensis augusti anno 1949. 

Et haec quidem hactenus. 

55 

Exc.mus P. D. PACIFICUS M. ALOISIUS PERANTONI 
Archiepiscopus Lancianensis-Ortonensis 

Uti notum est, inde ab illo momento quo Ioannes XXIII primum nuntium 
dedit de convocando Concilio Oecumenico XXI, pluries desiderium palam 
factum est ut in hoc Concilio praeprimis et praecipue in effectum deducatur 
opus inceptum a Concilio Vaticano I de Ecclesia, una, sancta, catholica et 
apostolica, idque attentis novissimis theologorum studiis ac potissimum 
Litteris Encyclicis Pii XII Mystici Corporis. Et gratias agimus ex corde com- 
missioni theologicae quae strenuo ac immani labore tali communissimo deside- 
rio satisfecit. 

In hoc schemate quod nobis propositum est ad examen apte investigatur 
ac proponitur elementum mysticum Ecclesiae, quia consideratur ut Mysticum 
Corpus Christi, « ut Sponsa Christi », ut « Regnum Dei ». Insuper hoc in 
schemate tractatur etiam de Ecclesia ut est societas hierarchica-monarchica: 
quaestio fit de episcopis; de magisterii auctoritate; de relatione inter Statum 
et Ecclesiam, et ita porro. Hoc schemate fovetur affectus erga hanc providam 
Matrem, fratres nostri separati invitantur ad revertendum ad hanc communem 
matrem, arcentur variae opiniones minus caute prolatae hac in materia. 

Paucis verbis: hoc schema praebet solidissimum fundamentum seu basim 
pro nostris disceptationibus, ita ut neque utile neque necessarium neque oppor- 
tunum iudico illud simpliciter reicere ad aliquid aliud totaliter novum recur- 
rendo, eo vel magis quod errores qui in schemate indicati sunt possunt facil- 
lime corrigi. 

Audivimus quod nonnulli vellent illa undecim capita reducere ad octo, 
alii vero vellent addere duo nova nempe: de Summo Pontifice et de Beatis- 
sima Virgine Maria. Nemo est qui non videat hisce desideriis, si apparerent 
bene fundata, facili negotio satisfieri posse. In praesens liceat mihi tantum id 
dicere quod propositio hic facta ut schema de beatissima Virgine Maria in- 
corporetur in schema de Ecclesia minime placet. Nemo enim est qui ignoret 
maximam existere controversiam inter hodiernos theologos sive dictos « christo- 

typistas », et « ecclesiotypistas ». Dum enim uni asserunt quod Maria, licet 
sit membrum Ecclesiae, tamen est membrum prorsus singulare, magis vicina 
Christo quam nobis, et quod pertinet ad ipsum ordinem hypostaticum, alii vo- 
lunt Mariam exhibere magis tamquam nostram sororem, nobis similem, tam- 
quam figuram et typum Ecclesiae. Notum est hanc viam ecclesiotypicam esse re- 
centissimam, dum classica et traditionalis doctrina semper praesentabat Mariam 
intime unitam Christo, ita ut, sicut aiebat magnus Bernardus, stat potius quam 
in medio Ecclesiae, « inter Christum et Ecclesiam ». 

Quia itaque finis huius Concilii non est dirimere quaestiones inter theo- 
logos bonae notae legitime disputatas, quia etiam via ecclesiotypica faciliter 
ducere potest ad minimismum et varios errores, commissio theologica sapienter 
fecit ut schema De Beata Virgine veniat, utique post sehema de Ecclesia et 
tamquam epilogus huius schematis, sed tamen a se et per se stans. Et ita re- 
maneatl 

At, dum facile est integra capitula omittere, neque difficile esset nova 
addere, quid dicendum de illis lamentationibus saepe dictis, hoc in schemate 
quemadmodum et in aliis schematibus dogmaticis deesse spiritum missiona- 
rium, evangelicum, stylum pastoralem, etc. 

Sane, haud possibile est omnibus et singulis hominibus, qui hic ex quin- 
que partibus mundi tongregati sunt, satisfacere. Dum aliis placet stylus sol- 
lemnis, qui in Conciliis generatim servatus est, dum haud displicent sive lon- 
gae propositiones quas exigit lingua latina, sive lingua scholastica, alii affir- 
mant tales propositiones illos vix ac ne vix posse legere et intelligere, lamen- 
tantur de lingua latina, scholastica, quae est lingua idearum, lingua quae non 
amat sentimentalismum et repetitiones, ac modum scribendi, quo dicuntur 
omnia et nihil, id est ubi claritas et praecisio deest. 

Ad desideratissimam unitatem obtinendam et, inquantum est possibile, 
ad satisfaciendum uni et alteri parti, putaverim recurrendum esse ad exem- 
plum Concilii Tridentini et S. Caroli Borromaei, quod exemplum fuit hoc in 
Concilio allegatum, sed non recte. 

Concilium decreta facit et schemata non tantum pro nostra aetate sed pro 
omnibus temporibus et saeculis. In talibus schematibus potissimum theologi 
quaerent sanam doctrinam catholicam quam tunc praedicatores et catechistae 
adaptabunt pro singulis individuis, nationibus, etc. Non puto necessarium esse 
omnia decreta in duabus formis dare: pastorali et conciliari, classica. 

Adaptatio pro hoc nostro saeculo, potest iam fieri a quadam Commis- 
sione peculiari statim a Summo Pontifice constituenda, quae iuxta varia sche- 
mata parabit manuale doctrinae christianae, seu aliis verbis magnum cate- 
chismum catholicum. 

Tale propositum factum fuit in Concilio Tridentino, sed tempore Concilii 
haud fuit possibile illud ad effectum deducere. Unde Patres in fine postremae 
sessionis, quae habita est sub Pio IV, pridie nonas decembris 1563, statuerant 
ut cura Catechismum Parochorum condendi ad ipsum Summum Pontificem 
remitteretur; et reapse Pontifex aliquot doctissimis episcopis et theologis anno 

sequenti negotium dedit (curante imprimis Carolo card. Borromaeo) ut mate- 
riam pararent, quae utilissimo operi apta esset. 

Comparatis et collectis quae dicenda erant, selecti sunt tres latinae linguae 
facultate praestantes, qui stylo eleganti et polito, scripturistico, patristico edis- 
serent omnia, et ut notum est sub Pio V, urgente Carolo Borromaeo, iam anno 
1566 prodiit notissimus Catechismus ex Decreto SS. Concilii Tridentini ad 
parochos, qui statim fuit translatus in linguam italicam, gallicam, germanicam, 
polonicam, aliasque. 

En, venerabiles Patres exemplum nobis imitandum. Itaque Votum meum 

est: 

1. Decreta dogmatica Concilii Vaticani II exarentur stylo sollemni, stylo 
conciso, claro, ideoque potius utentes lingua scholastica ad instar Concilii 
Tridentini et Vaticani I. 

2. Statim constituatur commissio episcoporum, theologorum et latinae lin- 
guae peritorum } qui totam illam materiam adaptabunt exigentiis pastoralibus 
huius temporis, variis tendentiis variarum nationum, inquantum est possibile, 

Tale manuale doctrinae christianae, in quo variae doctrinae erunt expli- 
catae, evolutae ad captum nostri temporis expositae, etiam ad finem appro- 
bationi huius Sacrosancti Concilii submittatur, vel, ut fecit Tridentinum, re- 
mittatur curae ipsius Summi Pontificis, qui facto examine a variis dicasteriis 
ad quae spectat, illud publici iuris faciet, semper ex decreto huius Sacro- 
sancti Concilii. 

56 

Exc.mus P. D. IOANNES EDUARDUS PETIT 

Episcopus Menevensis 

Schema de Ecclesia a Patribus Concilii laudatum est quia radicatur in 
doctrina paulina de Iesu Christi Mystico Corpore. Sed doctrina de Corpore 
Mystico non adaequate elaboratur nisi valde explicite dicatur hoc Mysticum 
Corpus totam Ecclesiam amplecti, id est, non solum Ecclesiam militantem sed 
etiam, et immo eminentius, Ecclesiam triumphantem. 

S. Paulus sub imagine « corporis » unitatem socialem docet omnium fide- 
lium, sive qui in terra, sive qui in purgatorio, sive qui in caelo sunt. Sancti 
in caelo christifidelibus sunt praeclara virtutum exempla; duces sunt nobis 
in via caritatis Christi et fratrum; nos omnes amant in Christo mirabili cari- 
tate eius. Pro nobis intercedunt. 

Novimus omnes haec unio omnium membrorum Mystici Corporis Christi 
maxime confert ad promovendum amorem erga Christum et Ecclesiam. Devo- 
tio erga Ecclesiam (Corpus Mysticum Christi) in his ultimis annis, in Anglia 
et Cambria, ex renascente cultu Sanctorum et Beatorum nostrorum (praesertim 
Martyrum) novos impulsus suscepit. Idem dicendum est de aliis nationibus. 
Ideoque, affirmari nequit cultum Sanctorum hodie momentum suum ami- 

sisse; nec dicendum est cultum istum indoli populorum in Europa septemtrio- 
nali degentium non congruere. 

Notandum est etiam quod reverentia et cultus erga Matrem Dei, in insula 
nostra, apud fratres nobis non coniunctos continuo crescit. 

Quum cultus Sanctorum, ex tota indole sua, theo-centricus est, nullum 
impedimentum ponet unioni fratrum cum nobis non coniunctorum, dummodo, 
theologica clara explanatio proponatur. 

Propono ergo ut addatur constitutioni de Ecclesia speciale capitulum de 
Ecclesia triumphante, in quo doctrina nostra catholica de authentico cultu 
Sanctorum proponatur. 

57 

Exc.mus P. D. ERNESTUS J. PRIMEAU 

Episcopus Manchesteriensis 

Schema de Ecclesia multa continet atque profert quae bene exarata viden- 
tur, atque nostris temporibus absque dubio multum utilia sunt. Iure merito 
gaudere possunt commissionis membra, quia post tam longum et ponderosum 
laborem, nunc vident eorum opus generatim bene receptum a Patribus Con- 
cilii. 

Ego autem gratulor eis de opere bene conf ecto et personaliter gratias sin- 
gulis ago pro tempore, pecunia, et incommodis ab eis impensis. Sed ipsa com- 
missio, uti em.mus praeses apertis verbis nobis initio discussionis significavit, 
non parvas neque leves exspectat animadversiones. 

Dictum est quod, ubi quattuor conveniunt episcopi, quinque habentur opi- 
niones; unusquisque enim suam habet, et etiam Christus amantissimus Domi- 
nus noster, qui in medio eorum adest et ipsa veritas est, suam absque dubio 
habet sententiam. Sed, quia Christus generatim prudens retinet silentium, epi- 
scopi veritatem tantum ope disceptationis adipisci possunt, quod et revera 
facere contendunt magna cum libertate et praetiosa cum facundia. 

Multi Patres in hac generali disceptatione de pluribus tractaverunt argu- 
mentis, quae in schemate inveniuntur; ego vero animadversiones meas ad 
unum vel alterum circumscribam. Quaestio de relationibus inter Ecclesiam et 
Statum in cap. IX tractata non modo magni momenti est, sed semper, ut ita 
dicam, actualis et vitalis evadit. De hoc cap. IX disceptans, relator schematis 
nobis significavit quod commissio in animo habuit solummodo declarare prin- 
cipia fundamentalia, quae componere debent relationes inter Ecclesiam et 
Statum. Praeterea ipse dixit nihil haberi in schemate relate ad libertatem con- 
scientiae, ad iura pacis et tolerantiae religiosae, quia haec argumenta tractantur 
in peculiaribus schematibus a secretariatu pro Ecclesiae unitate confectis. 

Ad hoc quod attinet, meum est consilium quod, cum caput hoc nonum 
in disceptatione venerit, assumatur etiam schema exaratum a secretariatu pro 
unione. Rationes autem huius suggestionis sunt: 

1. Plane nuda principia cap. IX, veluti scheletrum, a Concilio vestienda 
sunt vivida ac vibranti carne hodiernarum solutionum pro hac vexata ac magni 
ponderis quaestione. 

2. Nimis longum terendum esset tempus ac sat pulchra transiret inutiliter 
eloquentia, si hae quaestiones separatim tractarentur, uti iam experti sumus 
agentes de schemate Ut unum sint. 

3. Quod in cap. IX statuitur, quamvis verum ac sanctum, nimis abstrac- 
tum videtur et nimis amotum a realitate socio-religiosa nostrae aetatis ut 
ita seiunctum proferri possit mundo, qui tanta exspeetat a Concilio. Etenim 
novae omnino realitates ac diversae prorsus condiciones habentur nunc in 
mundo. In multis nationibus pluralitas religionum invenitur; populi conten- 
dunt ad libertatem politicam, oeconomicam, atque etiam ad independentiam 
religiosam. Insuper religiones orientales, buddhisticae, confucianisticae, mun- 
dum occidentalem, potissimum vero Americam, invadere incipiunt, et hoc 
modo homines magis magisque inficiuntur naturalismo, saecularismo, neo-pa- 
ganismo atque etiam atheismo. 

Quo autem melius conditio pateat hodiernae societatis has submitto ani- 
madversiones. 

a) In multis regionibus, in quibus fere dimidia pars hominum vivit, 
non agnoscitur hominibus ius Deum honorandi, aut agnoscitur verbis tantum, 
dum factis ius hoc oppugnatur. 

b) Catholici in permultis nationibus minoritatem politicam solummodo 
constituunt; non raro religionis causa in difficultatibus versantur; credentes 
quoque, etiam non catholici, in iisdem versantur difficultatibus. 

c) In articulo octavo Declarationis Nationum Unitarum de iuribus ho- 
minis statuitur ius personae humanae ad veram libertatem in re religiosa. 
Esset scandalum si hoc ius a Concilio reiceretur aut tectis tantum verbis enun- 
ciaretur. 

d) Non desunt qui exprobent catholicos quasi contradictorie agere in 
re religiosa, quia secundum ipsos, catholici, ubi sunt minoritas politica, ple- 
nam libertatem religiosam sibi vindicant, quam negant aliis, ubi maioritatem 
politicam constituunt. Confitendum est has accusationes difficultates non 
parvas afferre in regionibus mixtae religionis. 

His in conditionibus attendendum est non modo ad principia sed etiam 
ad ipsam realitatem practicam, et ita decernendum ut diversis in nationibus 
Ecclesia, meliore quo fieri potest modo, munere suo fungatur. Absque dubio 
Traditio prae oculis semper habenda est, sed animadvertendum eam non esse 
aliquid mortuum et sepultum, sed vivam esse ac vitalem et una cum Ecclesia 
vivere et florescere. Quapropter non modo iteranda ac renovanda principia, 
quae iam pluries enunciata sunt, sed aperte declarandum quod ex una parte 
congruit cum principiis immutabilibus Iuris Publici Ecclesiastici, et ex alia 
convenit necessitatibus atque utilitatibus fidelium in universo mundo. 

Proinde Concilium statuat quae vera realiter sunt et a catholicis commu- 
niter admissa; verbis dicat quae intelligi possint ab hominibus nostrae aeta- 

tis; tali modo autem decernat ne damnum aut impedimentum afferat propriae 
Ecclesiae missioni, neve suspiciones et accusationes suscitet contra ipsam 
Ecclesiam; et tandem, si fieri potest, omnibus utilitati sint in Deum creden- 
tibus, sive catholicis, vel non catholicis. 

In specie autem haec mihi videntur claris verbis decernenda de officiis 
Status erga homines ad religionem quod attinet. 

1 . Status tenetur tutum reddere hominibus ius civile religionem libere pro- 
fitendi secundum uniuscuiusque conscientiae dictamen. Hoc postulat ipsa 
dignitas humana personae. Deus enim hominem creavit ratione et libera volun- 
tate praeditum. Non potest ergo habere ut acceptos nisi actus religionis, quos 
homines ponunt libere iuxta veritatem ab ipsis cognitam (cf. Nuntium radio- 
phonicum Pii XII, die 24 decembris anno 1942). 

2. Status tenetur efficaciter tueri ius quod homines, prout sunt personae, 
habent ad religionem libere profitendam secundum ipsorum eonscientiam. Rei 
Publicae enim proprium est non tantum agnoscere iura personae, sed etiam 
ea efficaciter tutari, necnon impedire quominus difficultates ponantur homini- 
bus, qui huiusmodi iura exercere desiderant (cf. Nuntium radiophonicum 
Pii XII, die 1 iunii anno 1941). 

3. Status tenetur mediis aptis promovere ius quod homines, prout sunt 
personae, habent ad religionem libere profitendam secundum ipsorum con- 
scientiae dictamen. Commune enim omnium bonum, quod est ipsius Status 
finis, postulat ut potestas civilis non modo iura personae agnoscat et effica- 
citer tutetur, sed etiam ut huiusmodi iurium exercitium hominibus facilius 
opportune reddat (cf. Nuntium radiophonicum Pii XII, die 24 decembris, 
anno 1942). 

4. Status tenetur Deum, qui homines natura sociales creavit, publicis re- 
ligionis actibus honorare; ita tamen ut homines sive sint mere cives, sive sint 
cives publicis functionibus praediti, in illis religionis actibus ponendis se- 
cundum conscientiae dictamen omnino libere agant (cf. Nuntium radiophoni- 
cum Pii XII, die 24 decembris anno 1944). 

5. Status tenetur agnoscere et efficaciter tutari ius quod Ecclesiae inest 
ad suam missionem plena cum libertate exercendam in sacro magisterio, in 
cultu divino, in Sacramentis administrandis, in fidelibus regendis in iis omni- 
bus, quae iudicio ipsius Ecclesiae ad spiritualem eorum profectum et ad finem 
aeternum assequendum necessaria vel apta sunt (cf. Nuntium radiophonicum 
Pii XII, die 24 decembris anno 1941). 

Hoc modo haberetur amplissima quidem libertas conscientiae, neque ali- 
quid contra traditionale ius publicum Ecclesiae statueretur, cum nunc com- 
muniter sermo sit de statibus mixtae religionis. Iuxta autem Domini nostri 
praeceptum de zizania: « Sinite utraque crescere usque ad messem » (Mt. 
13, 30) Status tolerantiam religiosam et libertatem conscientiae habere (cf. al- 
locutionem ad italicos iuristas, die 6 decembris anno 1953, A.A.S., 1953, 
p. 794) prae oculis et errorem et malum tolerare potest ad altius atque am- 

plius utique bonum eonsequendum, sicuti Dominus ipse f acit, qui mala permittit 
ut et de malis bona faciat. 

Mihi videtur quod, si quae exposita sunt claris verbis a Sancta Synodo 
solemniter proclamentur, Ecclesia omnibus hominibus non tantum catholicis 
apparebit, sicuti est, interpres totius legis moralis, eiusdemque legis tutrix ac 
vindex, et apparebit etiam, sicut revera est, quamvis gradibus et formis diver- 
sis, Mater et Magistra omnium hominum: catholicorum et non-catholicorum, 
credentium et non credentium. 

58 

Rev.mus P. D. BENEDICTUS REETZ 

Praeses Congregationis Beuronensis O.S.B. 

In Anglia liber quidam in lucem prodiit continens plus quam 700 pa- 
ginas. In unaquaque pagina legitur idem textus sed semper in alia et alia 
lingua. Sumptus est textus ex evangelio S. Ioannis et continet medullam 
totius revelationis his verbis: « Sic Deus dilexit mundum, ut filium suum uni- 
genitum daret, ut omnis qui credit in ipsum non pereat sed habeat vitam 
aeternam. Non enim misit Deus filium suum in mundum ut iudicet mundum 
sed ut salvetur mundus per ipsum » (lo. 3, 16 s.). 

Hic nuntius solacii plenus ad nos usque pervenit a saeculo in saeculum 
et sine intermissione a nobis et ab hoc Concilio universo mundo annuntiandus 
est. Hic textus convenienter in prooemio ad schema de Ecclesia citari posset. 

Centrum et cardo fidei nostrae est mediator Dei et hominum, ipsa persona 
Domini Nostri Iesu Christi, qui factus ex muliere, factus homo, Dominus et 
frater noster, caput corporis Ecclesiae est, unum quid cum corpore suo, in quo 
ipsa eius sanctissima mater virgo Maria cor dici potest iuxta theologum 
Scheeben. Qui habet partem cum Christo, salvus fiet, et Deus iuxta apostolum 
« omnes homines vult salvos fieri » (1 Tim, 2, 4). 

Via ordinaria ad hanc salutem adipiscendam est sancta et apostolica Eccle- 
sia romana sub Petro vicario Christi visibili, viae extraordinariae aliae sunt 
multae, sed nulla est extra ipsum Christum Dominum, qui est via unica ad 
salutem, et simul est veritas et vita. Diversi sunt modi partieipationis Christi; 
diversi sunt gradus partem habendi cum Christo, diversi sunt gradus perti- 
nendi ad Ecclesiam visibilem simul et invisibilem, ad populum sanctum Dei 
et ad gentem vel plebem sanctam Dei, uti legitur in Scriptura et in Liturgia. 
De his diversis gradibus mihi loquendum occurrit. Gratia sanctificans magis 
magisque potest augeri, amor Dei et Christi semper maior fieri potest et ita 
etiam participatio Christi et unio cum Christo gradus quosdam admittit, ab 
infimo usque ad summum. 

1. Sunt milia milium hominum qui moriuntur vel occiduntur in sinu ma- 
trum vel moriuntur antequam ad usum rationis pervenerunt. S. Thomas de 
salute eorum loquens, qui ex gente hebraica in Vetere Testamento sub his 

conditionibus mortem subierunt, dicit: « Salvabantur in fide maiorum ». Con- 
ditio illorum in Novo Testamento peior facta est, si eorum theologorum sen- 
tentiam sequimur, qui « tortores infantium » nominantur. Confiteamur can- 
dide quod de via ad salutem huius turbae magnae, quam dinumerare nemo 
potest, ferenihil scimus. Hoc tamennobis compertum est, Deum per Christum 
Dominum etiam pro illis esse viam, veritatem et vitam. Misericordiae Dei re- 
linquendi sunt, et hoc dicere debemus omnibus, praesertim parentibus, qui 
valde torquentur et cruciantur de infantibus, qui sine baptismo moriuntur. 

2. Quid de non christianis, qui nostris temporibus plus quam duas tertias 
partes totius generis humani constituunt? Stante voluntate Dei salvifica ad 
statum gratiae pervenire possunt, si legem naturalem servant, poenitentiam 
agunt, secundum conscientiam eis imperantem vivunt. Omnes non christiani, 
qui sunt in statu gratiae, eam receperunt per Christum et ecclesiam eius, quae 
cotidie toties sacrificium Christi in altaribus praesens ponit « pro nostra et 
totius mundi salute ». Non christiani in statu gratiae sunt cum Christo coniunc- 
ti et voto ad ecclesiam eius visibilem ordinantur. 

3. Et nunc de illis, qui nomine Christi gloriantur. Quid de illa tertia parte 
hominum, qui in Christum credunt sicut protestantes et orthodoxi et catholici? 
Plura sunt vincula, quibus cum Christo coniunguntur vel coniungi possunt. 

I. Est aliquod vinculum quo Christo unimur, quod dici potest symbolicum 
vel vinculum fidei in Christum Dominum filium Dei unigenitum. Si baptismus 
accedit in voto sicut apud catechumenos, unio cum Christo iam fit maior. Per 
baptismum in re susceptum adhuc magis unitur Christo per characterem sacra- 
mentalem, quo participat sacerdotium Christi. 

II. Cum baptismo iam habetur novum vinculum quod nominatur vinculum 
liturgicum, quod unionem cum Christo magis magisque perficit, si accedunt alia 
sacramenta, praesertim sacrificium eucharisticum, quod est fons omnis sancti- 
tatis. Iam patet, christianos orthodoxos magis esse Christo unitos quam illos, 
qui partem tantum fidei catholicae credunt vel ex sacramentis tantum unum 
vel alterum praesertim baptismum admittunt. 

III. Tertium accedit vinculum vel novus gradus unionis cum Christo sci- 
licet vinculum hierarchicum id est unio cum episcopo proprio et unio cum 
episcopo episcoporum id est Romano Pontifice. Sed ibi distinguendum est. 

d) Si unio habetur cum episcopo communionem cum Sede Apostolica 
non habente, gradus summus unionis cum Christo et ecclesia et populo Dei 
nondum est adeptus, quia ultima perfectio deest. 

b) Gradus altissimus et perfectus attingitur in iis, qui fidem catholicam 
profitentur plene et integre, qui liturgiam cum tota ecclesia celebrant, qui 
vinculo hierarchico uniuntur cum proprio episcopo et cum Summo Pontifice 
et ita cives perfecti populi Dei fiunt. 
Concludimus. 

1. Sunt membra ecclesiae et Christi sensu stricto et proprio et sensu 
latiore et latissimo. Sunt membra Christi visibilia et invisibilia, in re et in voto, 
perfecta et imperfecta, totalia et partialia, integra et non integra. 

2. Cum nos in Concilio adunati Christo in Spiritu Sancto perfecte unimur 
in fide divina et catholica plena, cum omnes de eodem altari edimus et de 
eodem calice bibimus, cum nos omnes culmen unionis cum Christo et Ecclesia 
per Sedem Apostolicam perfecte attingimus, patet, quantum onus scapulis 
nostris impositum sit. 

Nostrum est, evangelium praedicandi in universo mundo, ut totus genus 
humanum ad vitam perveniat sempiternam in Christo, ut omnes homines per 
fidem Christo uniantur, ut cives perfecti populi Dei fiant. Nostrum est cotidie 
introire ad altare Dei ad immolandum agnum Dei pro iis, qui intus sunt et pro 
iis, qui foris sunt, pro totius mundi salute. Nostrum est magis magisque uniri 
cum Christo in Petro et Successoribus eius, quia « tu es Petrus et super hanc 
petram aedificabo ecclesiam meam », visibilem et invisibilem, iuridicam et vivam 
in caritate. Nostrum est orare, ut unusquisque hominum magis magisque fiat 
membrum Christi, ut unio cum Christo invisibilis visibilis fiat in corpore 
Christi vero, ut unio imperfecta perfecta fiat in populo sancto Dei, ut unio 
in voto fiat unio in re in plebe sancta Dei, ut unio in fide implicita fiat unio 
in fide explicita, ut non populus Dei fiat populus Dei. 

3. Habeatis prae oculis caput 18 libri Geneseos, ubi Abraham cum Do- 
mino agit de destructione Sodomae et Gomorrhae. Si fuerint 50 iusti, 40, 30, 
20, 10... « non delebo propter decem ». Haec sunt verba Domini ad Abra- 
ham. Ecclesia catholica plus quam decima pars est generis humani. Genus 
humanum salvabitur, si partem tantum fidei et optimismi Papae Ioannis 
amantissimi et veneratissimi habemus. 

In cap. II, n. 10, mutetur sequens textus lin. 10 et sequenti, qui sonat 
« fide et devotione erga Sanctissimam Eucharistiam ». Pro hoc textus pona- 
tur: « Imprimis autem eandem liturgiam eucharisticam celebrant et de eodem 
altari edunt et de eodem calice bibunt etc. ». 

Totum cap. II iterum esset scribendum iuxta superius dicta ad consola- 
tionem et confortationem omnium hominum, tum christianorum tum non 
christianorum. 

59 

Exc.mus P. D. FRANCISCUS RENDEIRO 
Episcopus Pharaonensis 

Capp. III, IV et V, ubi agitur de episcopis, de sacerdotibus et de statibus 
perfectionis. 

Opportunum mihi videtur iam in istis capitibus doctrinam delineare de 
obligatione evangelicae perfectionis pro omnibus ministris Ecclesiae, et ali- 
quo modo statutum praeparare pro schemate de disciplina circa paupertatem 
sacerdotalem. 

Hoc omnino necessarium videtur temporibus nostris. 

Castitas iam ab Eliberitano (Elvira) Concilio delineata est. Oboedientia 

in actuali ecclesiastica legislatione sufficienter exprimitur in promissione ordi- 
nationis saeerdotalis. 

Secus vero de paupertate, nam doctrina de superfluo erogando piis ope- 
ribus est omnino insufficiens ad cavendas tentationes huius saeculi. 

Necessarium mihi videtur quod S. Concilium in istis capitibus schematis 
de Ecclesia iam aliqua verba dicat de habitudine inter evangelicam perfectio- 
nem et sacerdotium. Episcopatus enim et sacerdotium obligationem impo- 
nunt, non tantum perfectionis acquirendae, sed et acquisitae. 

Postea tamen, quando de disciplina agatur, necessarium erit hanc obli- 
gationem statuere, fortasse eo modo iam indicato in propositione mea ad 
Concilium (die 29-VIII-1959), vel alio meliore. 

Ad schema de Beata Maria Virgine Matre Dei et Matre hominum. 

Unum tantum desiderium audeo exprimere, magna cum fiducia. Et est ut 
in pag. 97, n. 5, ubi agitur de cultu erga Beatissimam Virginem Mariam, Sa- 
crum Concilium descendat ad explicationem mentis Ecclesiae, extollendo et 
commendando sacerdotibus et fidelibus illam formam devotionis quae Rosario 
Mariano exprimitur. 

Est enim una vel alia vox quae in choro theologorum et liturgistarum har- 
moniose non sonat. Unus vel alius inveniuntur qui in excessum cuiusdam 
hyperliturgismi cedentes, dicunt non esse recitandum Rosarium B. V. Mariae, 
praesertim quando in publico oramus, et sufficientem esse cultum vere litur- 
gicum. 

Hic tamen non videtur esse sensus Ecclesiae. Certum, immo et evidens est 
magisterium ordinarium Ecclesiae multifariam multisque modis Rosarium B. 
M. Virginis commendare. Saltem 44 Romani Pontifices in plus quam 218 do- 
cumentis, de Rosario locuti sunt. 

Exempli gratia memoriam faciamus saltem sequentium: 

1. Leo XIII (die 8 septembris 1901) in fine gloriosissimi Pontificatus sui, 
sic de Rosario locutus est: « Nos quidem, cum diuturnum summi Sacerdotii 
Nostri spatium respiciamus, atque animum ad acta Nostra revocemus... Illud 
autem est singulari Nobis gaudio, marialis Rosarii sanctum institutum hor- 
tationibus curisque nostris esse magis in cognitione positum, magis in consue- 
tudinem populi christiani invectum; multiplicata esse Rosarii sodalitia, atque 
ea in dies sociorum numero et pietate florere; multa litterarum monumenta 
ab eruditis viribus elucubrata esse et late pervulgata; denique octobrem men- 
sem, quem integrum Rosario sacrum haberi iussimus, ubique terrarum magno 
atque inusitato cultus splendore celebrari ». 

2. Idem Pontifex, in Encyclica Adiutricem Populi, die 5 septembris 1895, 
Rosarium commendat tanquam medium ad promovendam unitatem Ecclesiae: 
« Itaque permagnum unitatis christianae praesidium divinitus oblatum est in 
Maria. Quod quidem, etsi non uno precationis modo demereri licet, attamen 
instituto Rosarii optime id fieri uberrimeque arbitramur ». 

3. Pius XII, die 31 iulii 1946 {A.AS., pag. 419) sic delineavit Rosarium: 

« Totius Evangelii breviarium, dominieorum mysteriorum meditatio, sacrifi- 
cium vespertinum... supplicatio domestiea, ehristianae vitae institutum... ». 

4. Ioannes XXIII, gloriose regnans, die 29 sept. 1961 (A.A.S., vol. LIII, 
1961, pag. 643) sic locutus est: « II Rosario, come esercizio di cristiana 
devozione tra i fedeli di rito latino, che sono notevole porzione della famiglia 
cattolica, prende posto, per gli ecclesiastici dopo la S. Messa ed il Breviario, 
e per i laici dopo la partecipazione ai Sacramenti. Esso e forma devota di 
unione con Dio, e sempre di alta elevazione spirituale... ». 

Et ideo hanc propositionem exprimo: ut in super praedicto schemate de 
Beata Virgine, in n. 5, pag, 98, lin. 5 addatur: Hanc veram devotionem Sancta 
Mater Ecclesia decursu saeculorum praecipue exprimit illa rosariana formula 
quae ab Evangelio haurit angelicam salutationem et ei adiungit meditationem 
mysteriorum vitae, passionis, mortis et resurrectionis Domini nostri Iesu 
Christi. 

60 

Exc.mus P. D. MAURITIUS RIGAUD 

Episcopus Apamiensis 

Hoc schema « quoad substantiam » placet, attentis emendationibus iam 
factis a multis Patribus et quidem em.mis card. Suenens et Montini, praesertim 
de capp. I et II etiamque de necessaria fusura et coordinatione capp. III, 
IVetVII. 

Duo vota tantum exprimere volo: 1. de diaconatu, 2. de laicis. 

1. De diaconatu. Exoptarem ut, in cap. III, brevis paragraphus « de dia- 
conatu » ponatur. Forsitan aliud schema de hac re loquitur et de restauratione 
possibili diaconatus sicut gradus permanens Ordinis. Nescio. Quidquid sit, 
meo humili iudicio, in cap. III (mutato titulo) videtur bonum ponere tertium 
gradum Ordinis Sacri, scilicet: diaconatum. 

Habebimus sic tres gradus hierarchiae sacrae rite positos ita ut ostende- 
retur quod penes episcopum est plenitudo unius ordinis sacramentalis cuius 
participationem suo modo obtinent et sacer ordo presbyteri et sacer ordo dia- 
coni. 

2. De laicis. Valde gaudeo de hoc capite, praesertim de sacerdotio uni- 
versali clare exposito et de vita salutifera Ecclesiae a laicis participata. Atta- 
men exopto, cum multis aliis Patribus, ut melius appareat quidam aspectus, 
maximi momenti, responsabilitatis propriae laicorum qui in rebus et institu- 
tionibus temporalibus versantur. 

Etenim, vi baptismatis et confirmationis, laici, ut ait schema, « de munere 
Christi sacerdotali, prophetico et regali suo modo participes facti, mandatum 
Eius novum et fundamentale observant, caritatem videlicet... Ita missionem 
Eius salutarem non quidem auctoritate sed dilectione continuant ». 

Optarem ut verba « suo modo » et proinde missio 1 laicorum ut membra 
Ecclesiae in mundo profano versata melius explicentur. 

Etenim, per hanc missionem et propter consecrationem mundi ab eis su- 
mendam, laici in Ecclesia, non praetermissis aliis voeationibus, vocati sunt 
proprie ad testimonium dandum vitae christianae in condicione terrestri, sci- 
licet in relationibus socialibus et in institutionibus temporalibus. Caritate Chri- 
sti compulsi erga fratres suos in eadem condicione versatos, laici catholici adla- 
borant pro iustitia sociali et pro personae humanae dignitate. Sic laborando, 
non solum privatim sed in coetibus ad hoc ordinatis, laici, vi testimonii eorum, 
animas fratrum praeparant ad salutarem Nuntium Christi in Ecclesia recogno- 
scendum et recipiendum. Immo ita habiles et apti fiunt ad Evangelizationem 
directam et explicitam, quam, tunc, dare possunt et debent. 

Ita Evangelium vivunt Christi qui dixit: « Vos estis sal terrae... lux mun- 
di... ut videant opera vestra bona et glorificent Deum... » proindeque vultum 
verum Matris Ecclesiae hominibus revelant. 

Sic de facto agunt multi laici in honnullis regionibus de mandato episco- 
porum. Haec est iam praxis Ecclesiae hodiernae in multis nationibus; praxis, 
dico, quam saepe saepius Summi Pontifices sanxerunt auctoritate sua suprema 
et adhuc recenter S. Pontifex Ioannes XXIII in sermone ad associationem A.C.I. 
(Action Catholique des Milieux Independants) die 12 maii anno 1961 qui di- 
cebat gallice: « Votre tache est une tache d^Evangelisation. Vous etes les 
envoyes de rEglise dans votre milieu, ses missionnaires, ses apotres ». Et 
alibi: « Les Eveques associent de plus en plus a leurs taches certains de leurs 
fideles auxquels ils confient Pevangelisation des diflEerents milieux sociaux: 
c'est 1'apostolat organise, le votre ». 

Conclusio: Exopto ut haec forma authentica apostolatus laicorum magis 
explicite illustretur et ponatur in hoc schemate. 

61 

Exc.mus P. D. ALOISIUS RODRIGUEZ PARDO 

Episcopus S. Crucis de Sierra 

Ut sim quam maxime brevis, non nisi unum tracto argumentum; alia se- 
cretariatui tradam. 

Reversurus nunc in regionem meam Boliviae, quid dicam sacerdotibus, fra- 
tribus meis carissimis? Certe, prae primis quaerent mihi « quid dixit Conci- 
lium de nostra vocatione et missione sacerdotali ». Tunc, forsitan, repetam 
quod lego in cap. III, in n. 12, lin. 27 et sequentibus: « sacramento recepto 
veri sunt sacerdotes... nullam tamen obtinent iurisdictionem vel curam anima- 
rum nisi etc. etc. ». Ex hoc motivo, certe non inflammabuntur in apostolatu 
iam difficillimo meae dioecesis, et fortasse redeant in silvam ad quaerendum lec- 
tulum, qui vulgo vocatur « hamaca », et quiescant veluti servi inutiles. 

Veritas, pro tota Ecclesiae vita fundamentalis, nempe sacerdotium, non 
sufficienter pervadit hoc schema. Etiam cap. III, quod agit de episcopatu et 

sacerdotio directe, magis diversos gradus sacerdotii proponit quam ipsam sa- 
cerdotii naturam et dignitatem. 

Desiderarem ut in toto schemate functio sacerdotalis ipsius Ecclesiae ma- 
gis in lucem ponatur, sic, mysterium Ecclesiae, Sponsae Christi, praeclarius et 
amabilius elucesceret. Totus populus christianus, qui est « genus electum, 
regale sacerdotium, gens sancta », tunc melius intelligeret quomodo annun- 
tiare poterit virtutes eius, qui de tenebris nos vocavit in admirabile lumen 
suum. 

Verum est hanc veritatem inde ab initio non abesse totaliter in hoc sche- 
mate sed non pervadit omnes propositiones nec satis coniungit nostram voea- 
tionem episcopalem, specialem vocationem sacerdotum nostrorum et populi 
christiani cuius sanctificationi inservimus ut et ipse nobiscum sanctificationi 
aliorum et consecrationi mundi inserviat. 

Mundus noster ingemiscet sub aspectu unilateraliter iuridico et burocra- 
tico. Propterea, si in hoc tempore actuales esse volumus, cautius loqui debemus 
quam aliis temporibus, ne fideles nostri prae primis considerent sub aspectu 
iuridico et burocratico. Immo ex fragilitate humana, propter contagionem 
huius mundi, nosmetipsi falsam de nobis ideam capiamus, tanquam administra- 
torum et organisatorum. Nimis facile actio nostra sacerdotalis declinat in acti- 
vismum et externam administrationem. Nostra autem administratio sacerdo- 
talis et episcopalis secundum intentionem Christi toto caelo differt ab admi- 
nistratione quae invenitur in hoc mundo burocratico. Administratio nostra 
sub omni respectu imbuitur et imbui debet functione sacerdotali. Iurisdictio 
nostra omni modo demonstranda est in spiritu sacri ministerii, quod unitur 
sacerdotio Christi cuius dignitas sacerdotalis resplendet in ministerio caritatis. 

Sic ministerium nostrum episcopale magis et intimius nos coniungeret cum 
conservis nostris sacerdotibus et cum populo sancto Dei. 

Schema de Ecclesia continet materias quae maximi momenti sunt et spe- 
ciali modo sigillum huius Sancti Concilii ostendunt. Hae doctrinae respondent 
indigentiis hominum bonae voluntatis; conscientiam profanam hominum mo- 
dernorum ac profundiorem scientiam, id est, ad scientiam Christi educare va- 
lent. Ad hunc finem, plures aspecti magis concinne elaborari debent. Aliae 
autem propositiones quae inter scholas catholicas disputantur penitus omitti 
possunt sine ullo detrimento pro grege nostro dilecto. 

In cap. I, n. 1 versus finem adlegitur perpulchra veritas de dignitate fide- 
lium « sub uno Capite Iesu Christo, cuius virtute omnes simul essent non so- 
lum redempti, sed in opere salutifero Christi perpetuando redemptores ». Haec 
veritas pro apostolatu sacerdotali et pro vita fidelium maximi momenti est 
sed non satis pertractatum est ut nobis et fidelibus nostris vere f amiliare evadat 

Art. 7, pag. 12, dicit initio: « Ecclesia catholica romana est Mysticum 
Christi Corpus », hanc veritatem certe negare non possumus si recte intelli- 
gitur. Sed quaero, estne etiam feliciter in hoc contextu expressa? Fratribus 
orientalibus et protestantibus haec expressio non est facile intelligibilis. Tali 
modo loquendo sese exclusos sentient ab ipso Mystico Corpore Christi; inde 

magnum animi dolorem concipient, quo tamen, non ad Ecclesiam alliciuntur. 
Dicunt enim non sine aliquo fundamento: « Mysticum Corpus Christi exi- 
stebat ante fundationem Ecclesiae quae habetur Romae, et Ecclesia catholica 
perdurare poterit, si forsitan, saeculis futuris regio romana inhabitabitur qua- 
cumque causa ». Secundum eorum cogitandi modum haec expressio significat 
aliquam limitationem Ecclesiae universalis quae — ut aiunt fortasse — non 
est patrimonium nec orientis nec occidentis. Propterea opportunum existimo 
ut vox « romana » in hoc contextu evitetur ne obstaculum exoriatur reditui 
omnium ad Matrem Ecclesiam Romanam. 

Cap. VI de laicis mihi placet etsi pauca in praeclariorem lucem possint. 
Caput hoc recte etiam inseritur toto organismo de Ecclesia, melius tamen de- 
monstrare posset specialis vocatio laicorum typicam, nempe consecrationem 
mundi secundum eorum voeationem in familia et in professione et in omni am- 
bitu sociali. 

62 

Exc.mus P. D. PAULUS RUSCH 

Episcopus tit. Meloensis in Isauria, adm. ap. Oenipontanus 

Ad schema de Ecclesia cap. IV. Conspectus: 

1. Potestas episcopalis est ministerialis. 

2. Haec potestas postulat obiectum clare circumscriptum. 

3. Haec potestas est coprincipium unitatis ecclesiasticae. 

Ad 1. In n. 13 sermo est de potestate episcoporum. Nullibi clare dicitur 
hanc potestatem esse primario ministerialem. Cum autem ipse Christus fere 
de nihilo saepius locutus sit apostolis suis quam de charactere ministeriali offi- 
cii, hoc dolendum est. Apud S. Lucam e. g. legimus: « Reges gentium domi- 
nantur eorum et qui potestatem habent super eos, benefici vocantur. Vos 
autem non sic. Sed qui maior est in vobis fiat sicut minor et qui praecessor est, 
sicut ministrator » (Lc. 22, 25-26). Hoc loco et aliis locis clare docetur potesta- 
tem ecclesiasticam minime esse dominantem sed ministerialem id est qui po- 
testatem habet servire debet. 

Hic character ministerialis si clare ediceretur, certe non sic incomplete de 
potestate episcoporum sermo esset sicuti in schemate nostro, quasi tantum- 
modo malos cogere et punire posset. Episcopus potest etiam agnoscere, lau- 
dare et honorare. Christus ut Deus homo est proprie loquendo super omnes 
categorias logicas. Quare per se dicere fas non est Christum esse nobis moder- 
niorem. Si tamen hoc liceret, verum esset, nam homines moderni has expres- 
siones: potestas, auctoritas, etc. non amant, nisi sint aperte copulatae cum 
ministerio quod in bonum omnium exercendum est. 

Quare propono ut in n. 13, post lin. 15 addatur: « Signum autem distincti- 
vum potestatis episcopalis sicuti omnis potestatis ecclesiasticae consistit in 
eo, quod ministerialis est, ut ergo omnis qui potestatem habet servire debeat 
et coetui fidelium verum servitium praestet ». 

Ad 2. In n. 14 dicitur quidem episcopos habere potestatem propriam or- 
dinariam immediatam, sed nullibi obiectum huius potestatis clare circumscri- 
bitur. Iamvero potestas sine obiecto est nulla. Puta si quis gubernator civilis 
nescit quid facere possit. Nonne risum moveret? 

Qualem ergo potestatem episcopus habeat quaeritur. Respondendo ad 
hanc quaestionem: in Act. Ap. haec inveniuntur: « attendite vobis et universo 
gregi, in quo vos Spiritus Sanctus posuit episcopos regere ecclesiam Dei » 
(Act. 20, 28). Unde dicendum est, episcopos habere per se omnem potestatem, 
quae requiritur et sufficit, ut gregem i. e. dioecesim regere et dirigere possint. 
Quod practice loquendo significat, episcopos habere per se omnia iura quae nunc 
facultatibus quinquennalibus dantur, insuper eos dispensare posse de iure in 
iis quae saepe aecidunt et a S. Sede dispensari solent; iterum, eos absolu- 
tionem dare posse etiam in reservatis, exclusis specialissimo modo reservatis; 
denique, eos libere conferre posse paroeciis, etiamsi antecessor huius paroe- 
ciae Camerarius vel Praelatus S. Sanctitatis fuerit. Quod valet semper per 
se. Quodsi alicui minus placuerit, consideret episcopos antiquos 'multa maiora 
iura habuisse, inter alia etiam ius liturgicum, quod his omnibus maius est. 

Quare in n. 13 ad finem addendum esse puto: « Unde patet, episcopos ha- 
bere per se omnem potestatem quae requiritur et sufficit ut dioeceses suas 
ipsi regere possint ». 

Ad 3. In n. 15 dicitur de Ecclesia: « Cuius centrum et fundamentum et 
principium unitatis est successor Petri ut ipsius Christi vicarius ». Quod ve- 
rum, sed incompletum est. Etenim etiam episcopi principium unitatis saltem 
secundarii sunt. In epistola ad Ephesios scriptum est: « Sed estis cives sancto- 
rum et domestici Dei. Superaedificati super fundamentum apostolorum et pro- 
phetarum, ipso summo angulari lapide Christo Iesu » (Eph. 2, 19-20). Apo- 
stoli ergo fundamentum nominantur. Fundamentum autem semper principium 
unitatis est. Atqui cum in ipso schemate expresse dicatur episcopos esse succes- 
sores apostolorum, manifeste sequitur, episcopos esse principium unitatis saltem 
secundarium. 

Quare propono ut in n. 15 post lin. 3 pag. 24 addatur: « Sed et episcopi 
sunt, etsi secundarie, principium unitatis ecclesiae, apostolo docente ecclesiam 
esse aedificatam super fundamentum apostolorum; cf. Eph. 2, 19-20 ». 

Ex tribus punctis consideratis adhuc una consequentia practica magni mo- 
menti est. Scilicet episcopi sunt iuris divini. Unaquaeque ecclesia dioecesana 
episcopo indiget. Quid fit, si coniunctio externa huius ecclesiae tempore perse- 
cutionis cum S. Sede interrupta sit? Episcopus nominari nequit. Nonne hoc 
casu valde desiderandum est, ut capitulum cathedrale vel ii qui eius vicem 
iure gerunt, episcopum eligere possit. Ut ecclesia haec in tempore persecu- 
tionis non sine patre remaneat! Quod de cetero novum non est. Per quanta 
tempora viguit hic usus eligendi episcopum tum in oriente tum in occidente. 
Vel Concilium Lateranense II i. e. Concilium Oecumenicum decimum anno 
1139 celebratum in canone 28 statuit ius capitulorum episcopum eligendi. 

Quot dolores, anxietates, aerumnae, perturbationes evitari possent e. g. apud 
Sinenses data hac facultate. 

Quare propono ut pag. 23, lin. 16, addatur: « eommunione autem externa 
cum S. Sede impedita et simul sede episcopali vacante capitulum cathedrale 
vel collegium quod eius vices iure gerit ius habet eligendi episcopum qui sta- 
tim eonsecretur, ita ut haec ecclesia tempore persecutionis durissimo non sine 
patre remaneat ». 

63 

Rev.mus P. D. ALFONSUS SALVINI 
Abbas generalis Congregationis Vallis Umbrosae O.S.B. 

Tractatus de Ecclesia mihi videtur esse in quibusdam reformandus, quia 
caret sive unitate formali, sive ut ita dicam litteraria, et speciatim ad finali- 
tatem principalem: unum caput ab altero discrepat ita ut videatur finalitatem 
diversam praeesse diversis capitibus; quod profecto non expedit. 

Certum est praecipuum munus omnium christianorum esse vitam gerere 
secundum Evangelium Christi; ad hoc enim sunt christiani et dicuntur. 

In cap. VI schematis, ubi agitur de laicis, pag. 38 n. 24 B et C, quamvis 
indirecte, explicantur obligationes laicorum, et innuuntur sive quae eorum 
vitam privatam respiciunt, sive etiam quae publice debent operari quasi in 
adiutorium episcoporum et sacerdotum, et coneluditur: « In quo sincero la- 
bore laici sedulo curent ut, Spiritu Sancto impellente, supernaturali principio 
ducantur, ultimatim ad finem supremum glorificationis Dei et aeternae feli- 
citatis respiciant, et omnes actiones suas per gratiam Christi valore spirituali 
et redemptivo intrinsecus augeant ». 

E contra, in cap. III et IV, cum agitur de episcopatu bene enucleantur no- 
tiones de episcopatu ut sacramentum, de presbyteris et de munere et dignitate 
episcoporum, sed desunt verba significantia debitum principale sacerdotii: 
oratio et praedicatio. Et primum quidem oratio. « Nos vero orationi et mini- 
sterio verbi instantes erimus ». Et certum est quaevis munera minus proficere 
ad profectum spirituale dioecesis vel paroeciae ubi personalis vita orationis 
non vigeat in coetu ecclesiastico, et fere nullum afferre fructum nisi adsit spiri- 
tus humilitatis et paupertatis, seu melius paupertatis spiritus de quo Christus 
in sermone qui dicitur montis (italice il sermone della montagna). Plus valet, 
speciatim apud fideles nostri temporis, sanctitas vitae et vita orationis quam 
multi sermones et exteriores manifestationes. Verum est haec omnia supponi 
posse, et forsan alibi enucleata esse, v. g. in schemate de clericis, sed in hoc 
capite innuenda essent tamquam fundamentum vitae sacerdotalis, necnon causa 
instrumentalis fructuum laboris sacerdotalis. Et magis haec differentia adver- 
titur in comparatione ad caput de laicis, quibus memorantur officia et obliga- 
tiones. 

Utcumque sit, cum hodie, data facilitate communicationum, non amplius 
parochi habeant illam libertatem dirimendi, quae saeculis praeteritis neces- 

sario tribuebatur et quasi unice eorum humeris gravabat, sed nimis valeat 
procurationum morositas (burocrazia) (fui parochus fere viginti per annos), 
et ob id ipsi parochi minus forsan sentiunt responsabilitatem personalem de 
modo agendi in administratione spirituali paroeciae, convenit unumquemque 
de periculo suo monere. Insuper hoc modo magis eluceret spiritus fraterni- 
tatis, qui est proprius christianismi spiritus, et explicite affirmaretur illud: 
« Cui multum datum est, multum requiretur ab eo ». 

Puto etiam in alia schemata semper ponendum illud fundamentum spiri- 
tuale quod exprimitur et recapitulatur in illis beatitudinibus et vae quae 
Christus ipse solemniter pronuntiavit; praecipue hodie quando tota beati- 
tudo ponitur in adipiscendis bonis temporalibus et in reiciendis quae sacri- 
ficium subaudiunt, dum Christus dicit: « Intrate per angustam portam, quia 
lata et spatiosa est quae ducit ad perditionem, et multi sunt qui intrant per 
eam ». 

Forsan multae relaxationes concessae fidelibus, dum deludunt et contri- 
stant animas ferventes et generosas, non meliorant tepidos et negligentes, 
in cuius favorem fuerunt ordinatae. Et hoc noto speciatim de relaxationibus 
in legibus de abstinentia, cuius reiteratae et frequentes mutationes devene- 
runt in contemptum Legis, ita ut nunc difficile evadat observatio novae le- 
gislationis, nam multi rudes homines hodie habent falsam persuasionem circa 
hanc materiam. Concedo verum esse quod melior mortificatio est illa inte- 
rior quae consistit in abnegatione voluntatis et in perfecta adhaesione ad vo- 
luntatem Dei; sed pro multis rudibus illae valent mortificationes externae; 
et raro datur quod adsit abnegatio et mortificatio interna quando externa 
tota relinquitur, nec desideratur. Et tamen Christus dicit: « Si quis vult 
post me venire, abneget semetipsum et tollat crucem suam et sequatur me ». 

Verum est quod legislator potest habere multas et bonas rationes hoc 
statuendi hodie, et cras aliud; non sunt tamen parvipendendae psychologi- 
cae reactiones vulgi, unde prudentia maxima exigitur in legibus ferendis. 

64 

Exc.mus P. D. ILDEFONSUS M. SANSIERRA 
Episcopus tit. Oriensis, aux. S. loannis de Cuyo 

In genere. 

Perlecto schemate de Ecclesia, revera in eo multa bona, nova et pulchre 
exposita agnoscenda sunt et quae mihi omnino placent, sicuti iam dictum 
est in hac aula conciliari. Tamen permittatur mihi reverenter quaedam indi- 
care: 

1. In hodiernis enim iuvabit Ecclesiam praesentare gentibus non tantum 
et praesertim ut iurium subiectum activum et efficax, verum etiam apertam 
et flagrantem desiderio effundendi thesauros supernaturales quibus ditavit 
eam Christus: quarum divitiarum, nempe veritatis et legis moralis ac sacra- 

mentorum quibus animabus dari potest gratia Dei, ipsa Ecclesia est custos 
fidelis et defentrix incorrupta. 

2. Tenendum et palam faciendum est omnino Ecclesiam esse societatem 
perfectam, sed non quasi exclusive, in ordine iuridico sed et in suo fine et 
mediis supernaturalibus . 

3. Viva et vivificans praesentetur Ecclesia hominibus et sic apparebit 
illam unquam deficere posse, et hoc quidem ex ipsis verbis eius Divini Condi- 
toris quia Ecclesia vere est actio Christi per apostolos et illorum successores 
continuata et continuanda usque ad extremum terrae et ad consummationem 
saeculi. 

4. Amans et benigna Ecclesia his diebus fulgere debet quamvis, semper, 
in veritate firmissima, et in condolendis hominum miseriis Mater Benigna, 
sicut claris verbis Sanctissimus D. Noster, feliciter regnans, primo die Con- 
cilii Vaticani II dignatus est manifestare. 

5. Directrix historiae hominum in schemate de Ecclesia lucescat oportet, 
illis quidem notis quae illam constituunt fundamentum veritatis; tunc appa- 
rebit magnifica Ecclesia mysterium redemptionis. 

Hoc schema praeterea nonnullis laborat defectibus, nempe: 

a) Non videtur logica connexio capitum. 

b) Tituli capitulorum sunt revisendi, v. g. cap. IX; istius capitis titu- 
lus accuratior esset de relationibus inter ecclesiasticam et civilem potestatem. 

c) Non omnia capita habent introductionem et conclusionem. 

d) De eadem re diversae formae dicendi apparent; v. g. quoad bonum 
temporale (cf. nn. 41, 42, et antea n. 26). 

e) Quaedam expressiones doctrinales non videntur exacte prolatae: 
v. gr. n. 40 ad finem; nn. 41, 43; de subiecto potestatis civilis. 

Quoad materiam, et specifice respectu ad episcopatum dogmatice et pro- 
fundius tractandum est; perficiendo nempe quod in Concilio Vaticano I fieri 
nequit. 

Conclusio: 

Si Ecclesia apparuerit vtva, vita quam donavit ipsae Christus; 

Si Ecclesia amans et misericors apparuerit amore, quem in omnes homi- 
nes profundere cupit vehementer; 

Si Ecclesia denique apparuerit directrix in veritate et iustitia, in pace et 
libertate, quibus Christus mundum salvare decrevit, tunc ad Ecclesiam omnes 
venient cuiusvis populi homines. 

Haec sunt quae sincere opinor et humiliter venerabilibus Concilii Patri- 
bus expono. 

Ad cap. IX. Permulta bona et pulchre exposita sunt in schemate consti- 
tutionis dogmaticae de Ecclesia, quae mihi placent. Fas mihi sit, tamen, quae- 
dam reverenter exponere. 

Ad titulum. 

Perlecto hoc capite, forsan huius materia melius manifestaretur si ti- 
tulus sic iaceret: De relationibus inter ecclesiasttcam et civilem potestatem. At 

si titulus sicuti est retineatur subtitulus requiri videtur qui sic esse poterit: 
Quoad propriam cuiusque potestatem. Sic optime dici potest quod in pag. 64, 
in par. 2 exprimitur: «... licet inter se prorsus remaneant distinctae »; nempe 
Ecclesia et Status; et hoc confirmatur n. 44: ut conclusio ibi asseritur « Sancta 
Synodus agnoscens principia de mutua relatione inter potestatem ecclesiasti- 
cam et potestatem civilem ». 
Ad introductionem. 

In aliis capitibus introductio invenitur: hoe caput ea caret: nunc autem 
introductio esse poterit pericopes in pag. 64 inventa, quae sic initium agit: 
« Sacra Synodus, docere intendens... »; aliquantulum tamen mutata. Ibi di- 
citur: «... esse tenendum tam Ecclesiam quam societatem civilem constitutas 
esse ad hominis utilitatem ». Iamvero quod est utile non est necessarium; 
quod non est necessarium relinqui potest. Ergo. Sed omnes nos scimus ho- 
minem naturaliter esse socialem, nempe debet esse civis et christianus; quod 
concors est doctrinae expositae in pag. 15, n. 8, ubi docetur: « Ecclesiam esse 
necessariam ad salutem ». Leo XIII, felicis recordationis, in Enc. Immortale 
Dei, loquitur de utilitate Societatis civilis (cf. pag. 68, in nota 5). Hic autem 
cum sermo sit etiam de Ecclesia quae omnibus hominibus est necessaria ad sa- 
lutem, video quod verbum « utilitatem » substitui deberet: forsitan, his 
verbis « finem assequendum ». Ex quo doceretur: «... firmiter esse tenendum 
tam Ecclesiam quam Societatem civilem constitutas esse ad hominis finem asse- 
quendum ». 

Ad n. 41. In pag. 65, lin. 4, legitur: « ... ea vero quae tantum ad felicita- 
tem temporalem pertinent sub auctoritate civili ut talia posita sint ». Cum 
illa verba felicitas temporalis intendant quod italice « benessere » nuncupa- 
tur, fortasse accuratius hoc idem exprimeretur per bonum temporale, quod in- 
nuitur in n. 42 (vide et pag. 64 ad finem). 

In lin. 8 huius paginae, post verba puerorum educatio, adderem « instru- 
menta communicationis socialis, et alia huiusmodi... ». 

Denique in eodem numero fere ad calcem — agendo de illis quibus reipu- 
blicae gubernatio concredita est — legitur: «... tamquam Deo reddituri ra- 
tionem de divinitus tradita sibi potestate ». Verbum « divinitus » sapit mi- 
raculo vel prodigio; quod certe huius schematis commissio non intendit. Et 
ex alia parte sermo est hic de subiecto cui Deus dat potestatem regendi socie- 
tatem civilem; sic etiam quaedam videretur contradictio, cum in n. 43, in 
medio, legatur: « Pro ratione igitur, qua potestas civilis personam agens po- 
puli... ». Ad tollendum ergo, omne dubium post verba: Deo reddituri ratio- 
nem, adderem memores quod: Non est potestas nisi a Deo (Rom. 13, 1). 

Ultimo: periodus finalis huius numeri sic componerem: « Legum tandem 
tam naturalium et civilium quam supernaturalium observantiam inculcat Ec- 
clesia... ». 

Haec sunt quae sincere opinor et humiliter venerabilibus Concilii Patribus 
expono. 

65 

Exc.mus P. D. EDUARDUS SCHICK 
Episcopus tit. Araditanus, aux. Fuldensis 

Schema de Ecclesia primo conspectu se commendat inter alia etiam eo, 
quod ad naturam Ecclesiae describendam in cap. I, nn. 1-4, multa materies 
e Sacra Scriptura confertur. Sed si legimus ulterius, conspicimus unicam so- 
lam e metaphoris, quas Sacra Scriptura in plenitudine ad declarationem na- 
turae internae Ecclesiae adhibet, in schemate revera impendi, nempe solam 
metaphoram corporis humani. Et ex illa quasi ex definitione completa Eccle- 
siae omnia derivantur aut ad eam referuntur. 

Liceat mihi exemplo concreto advertere quot et quantis adiumentis com- 
missio praeparatoria ista restrictione se destituit in describenda quam uni- 
versalissime natura Ecclesiae Dei. 

Breviter in memoriam revocare velim ad id probandum profundas asser- 
tiones, quas S. Paulus apostolus in unica sola epistolarum suarum, nempe ad 
Ephesios facit, ipsis apostoli verbis et in ordine, quo in epistola se sequuntur, 
allatis. 

Paulus membra Ecclesiae alloquitur tamquam « sanctos » utpote qui per 
fidem in Christo sunt. 

Paulus videt novum populum « acquisitionis » (1, 14) ut communitatem 
eorum, qui a Patre in Christo electi ab aeterno (1, 4); praedestinati filii in 
Filio (1, 5); sigillati a promisso Spiritu Sancto (13 b); divinitus repleti spe 
haereditatis suae inter sanctos (1, 14; 17-20) interea in caritate vivunt; irre- 
prehensibiles in conspectu Dei (1, 4 b); in laudem gloriae gratiae eius (1, 6. 
12. 14; 2, 7). 

Hanc suam gloriam Deus ab aeterno obtinere voluit « instaurando (reca- 
pitulando) omnia in Christo » (1, 10), i. e. constituendo eum per quem omnia 
facta sunt et in quo omnia constant; etiam finem in quem omnia tendant 
(1, 10 in luce Col. 1, 16 s.) caput et Dominum universi qui impleat omnia 
(1, 23 b; 4, 10 c). 

Et istum Dominum universalem Deus dedit Ecclesiae (1, 22 b) ut ab ipso 
impleta ipsum compleat tamquam corpus caput suum (1, 22 b. 23). 

Mediante hoc corpore quod est Ecclesia, Christus procedit ad actu sibi 
subigenda omnia, quae iure ei subiecta sunt a Patre (1, 22 a). 

Ab adimpletore universi modo speciali impleta divina ipsius plenitudine 
(Col. 1, 19; 2, 9) Ecclesia eschatologice vivit, i. e. freta « supereminente magni- 
tudine virtutis Dei in nos credentes demonstratam ab efficientia potentiae vir- 
tutis eius quam operatus est in Christo suscitans illum a mortuis et consti- 
tuens eum ad dexteram suam in caelestibus » (1, 19). 

Immo tam vivum sentitur vitae intimum cum Christo capite consortium, 

ut Paulus fideles describere possit tamquam (iam) resuscitatos cum Christo, 
immo tamquam factos (iam) sedere in caelestibus in Christo Iesu (2,6). 

Formula « in Christo » totum quidem exhibet Ecclesiae mysterium. Paulo 
autem ratio mysterii imprimis reposita est in huius Ecclesiae catholicitate: 
oeconomia salutis in Christo Iesu aperta omnibus, gentibus non minus ac Iu- 
daeis, et ideo salus adipiscenda non amplius per legem sed per fidem non per 
opera hominis sed per gratiam Dei (2, 8-10). 

Hoc est mysterium cuius celebrandi Paulus vix invenit finem (2, 13-3, 21 ! ). 

Celebrat Christum qui « est pax nostra » (2, 14 a). Etenim: sustulit « in- 
termedium parietem maceriae » (2, 14), « legem mandatorum evacuans » (2, 
15 a). Duos condidit « in unum novum hominem » assumendo eos in seipsum 
(2, 15 b) « in suo corpore reconciliando ambos Deo per crucem interficiens 
inimicitiam in semetipso » (2, 16). 

Hinc laetus nuntius pacis: Ecclesia est porta aperta, via liberi accessus 
pro omnibus ad Patrem per Filium in uno Spiritu (2, 17. 18). 

Ecclesia est civitas Dei quae non novit nisi cives aequalis iuris; familia 
Dei quae non constat nisi familiaribus eius; aedificium Dei, aedificatum super 
fundamento Apostolorum et prophetarum (2, 20 a), cuius lapis angularis est 
ipse Christus (2, 20 b), quod crescit ex virtute Christi (2, 21) et evadit « tem- 
plum sanctum in Domino » (2, 21), « ... habitaculum Dei in Spiritu » (2, 21 s.). 

Hoc mysterium Ecclesiae a Paulo praedicatur tamquam « investigabiles 
divitiae Christi » (3, 8), tamquam « multiformis sapientia Dei » (3, 10), tam- 
quam inaudita novitas angelicis potestatibus (3, 10). 

Huius mysterii secundum omnes suas dimensiones cognitionem (3, 18) 
Paulus precando fidelibus expetit a Deo ut summam gratiam (3, 14). Tanta 
est haec cognitio ut praesupponat specialem corroborationem hominis interni 
per Spiritum (3, 16 a), perfectam inhabitationem Christi in cordibus per fidem 
(3, 17 a), profundam in caritate fundationem (3, 17 b). 

Etenim cognoscere hoc mysterium idem est ac cognoscere supereminentem 
caritatem Christi et « impleri in omnem plenitudinem Dei » (3, 19). 

Ex hac doctrina sequitur apostolica paraenesis. Vivendum est modo tanta 
vocatione digno (4, 1). Ante omnia omni studio servanda est unitas Spiritus 
(4,3). Ad hoc inservit omnimoda humilitas, mansuetudo, patientia, mutua in 
caritate supportatio (4, 3 a). Ad hoc movet unitas corporis, unitas Spiritus, 
unitas spei (4, 4), unus Dominus, una fides, unum baptisma (4, 5), unus Deus 
et Pater omnium, qui est super omnes, operatur per omnes, praesens adest in 
omnibus. 

Servata unitate cooperandum est omnibus in aedificando corpore Christi. 
Ad hoc suam quisque accipit mensuram gratiae a Christo (4, 7). 

Ut dona Christi enumerantur Apostoli, Prophetae, Evangelistae, Pastores, 
Doctores, Ministri; sunt donati Ecclesiae ad instituendos sanctos (omnes), ad 
praestandum opus diaconiae, ad aedifieandum corpus Christi (4, 12), ut ita 
perveniatur ad unitatem omnium, quam fides efficit et perfecta cognitio Filii 
Dei, ad virum perfectum, ad mensuram aetatis plenitudinis Christi (4, 13). 

Ad hanc staturam Christi Ecclesia adolescit eo quod fideles « veritatem fa- 
ciunt in caritate » (4, 15). Caritas est illa virtus quae crescere facit corpus 
Christi; caritas fidelium quidem, quae tamen fontem suum habet in Christo 
capite. Ipse est qui per membrorum suorum operosam caritatem « augmen- 
tum corporis facit in aedificationem sui in caritate » (4, 16). 

In hac Ecclesia Christus praedicatur, Christus docetur, Christus discitur 
(4, 20 s.). Christum discere est rationem vitae discere, christiformem evadere, 
exuere veterem hominem, constanter renovari « mente spiritus », induere 
« novum hominem, qui secundum Deum creatus est, in pmni iustitia et sancti- 
tate », quae novae realitati (novae creaturae) respondeat (4, 22-24). 

Imitatores Dei condonantis, Christi ex dilectione pro nobis sacrificati nos 
quoque ambulemus in caritate (5, 1. 2). 

Ut filii lucis fideles solliciti sint puritate vitae et gratitudine animi alios 
quoque conducendi ad lucem quae Christus est (5, 14-11). 

Ad cultum divinum congregati in mutua exhortatione se sinant Spiritu 
impleri usque ad ebrietatem (5, 18-21). 

Hoc animo, gaudio spirituali et gratitudine pleno, in vitam cotidianam 
redeant sanctificaturi relationes familiales et domesticas. 

In hoc contextu fuse tractando de relationibus coniugalibus Paulus mani- 
festat quam realiter ei ob mentem versetur relatio amoris qua Christus spon- 
sus Ecclesiam sponsam sibi coniunctam habet. Huius amoris, ex mente Pauli, 
matrimonium christianum est non solum quaedam imitatio sed vero sensu 
quaedam actuatio ideoque fecunda gratiae (5, 22-33). 

Concludam istas recordationes paucis propriis verbis: Si a tantis et tam 
profundis veritatibus fundamentalibus de Ecclesia in S. Scriptura contentis 
fundamentum schematis ecclesiologici sumptum esset, singula capita schema- 
tis aliter et profundius concipi magisque organice inter se coniungi potuissent. 
Quomodo, ut unum exemplum pro multis afferam, caput de laicis, quod ma- 
xime substantia vere theologica caret, aliam formam invenisset; et sic omnibus 
capitibus melior tonus ac tenor, realitati et mysterio S. Ecclesiae magis con- 
gruens, adaptati essent. 

Votum meum et desiderium multorum Patrum: commissio, cui schema 
de Ecclesia emendandum tradetur, solida et quam maxime completa doctrina 
biblica de Ecclesia se dispensare non debet. 

66 

Exc.mus P. D. IOSEPH SCHOISWOHL 

Episcopus Secoviensis 

De ecclesia si tractamus utiliter procedamus ab ipso verbo « ecclesia », 
quod oritur ex graeco syxaXefy i. e. evocare, convocare. Ecclesia ergo coetum 
aut communitatem significat nempe populum Dei, quem Christus sibi elegit 
et acquisivit ad salutem supernaturalem eidem praebendam. Fundamentalis 

est hic aspectus ecclesiae; nos omnes sive pastores sive fideles huic populo 
Dei adscripti sumus. Quare in tractatu de ecclesia post primum eaput de 
Christo, fundatore et capite ecclesiae, ante omnia agi deberet de populo Dei 
sicuti est eommunitas fidelium nomine christiano ornata. 

Quare cap. VI de laicis praesertim qui populus Dei sunt, quoad priores 
articulos transferendum esset, aliis partibus ab art. 24 relictis, quae in sche- 
mate de apostolatu laicorum tractandae essent. 

Propter populum Dei ab initio munera in ecclesia instituta sunt ad ser- 
viendum populo Dei. Constitutio ecclesiae a Christo data plene ad hanc com- 
munitatem ordinata est. Quare a constitutionibus regnum terrestrium valde 
differt, quod iam in regimine observandum est. Ecclesia enim aedificata est 
super fundamentum apostolorum, quibus datum est regere ecclesiam Dei. 
Collegio apostolorum Christus suam potestatem tradidit teste Sacra Scriptura. 
Potestatem autem obligatione ministerii eisdem commendavit, quod dixit sub 
figura boni pastoris, qui pro ovibus curare debet, victus illis parans, eos de- 
fendens, immo etiam — si necessarium esset — vitam pro eis offerens. Mu- 
nus regendi autem discipulis litigantibus, quis eorum videretur maior esse, ita 
declaravit: Reges gentium dominantur eorum, et qui potestatem habent super 
eos, benefici vocantur. Vos autem non sic, sed qui maior est in vobis, fiat 
sicut minor; et qui praecessor est, sicut ministrator (Lc. 22, 25 s.). Schema pro- 
positum hanc intentionem Christi minus respicit; constitutionem ecclesiae 
imprimis secundum ordinem gubernandi et oboediendi describit, quod certe 
verum continet, attamen plenam doctrinam inadaequate proponit. Schema 
ergo dicto modo supplenda est. 

Collegio apostolorum Christus principem dedit, qui supra totum gregem 
universalis muneris pastoris fungit, non autem sine apostolis, qui potestatem 
et missionem una cum Petro immediate a Christo acceperunt. Apostoli eorum- 
que successores sine Petro agere non possunt, sed etiam Petrus eiusque suc- 
cessores sine apostolis eorumque successoribus agere non poterunt. Papa to- 
tum gregem pascit, episcopi item totam ecclesiam cum Papa pascere debent. 
Ergo non simpliciter subditi Summi Pontificis sunt episcopi, attamen in pace 
et communione cum Romano Pontifice stare debent, sicut per saecula status 
inter Papam et episcopos significari solebat. 

His praemissis pauca ad singula capita adnotare mihi liceat: 

1. Titulus capp. I et II significatione ecclesiae militantts utitur, quae qui- 
dem in usualem dispositionem ecclesiae militantis, patientis, triumphantis niti 
potest, attamen mihi minus conveniens videtur. Ecclesia ad salutem in Christo 
Iesu efficiendam destinata est. Omnes speramus nos mediante ecclesia in Re- 
gnum Dei caeleste inituros esse. Hoc Regnum Dei ( PacriXsia tou 6eou ) autem 
non est ecclesia. Oramus in ecclesia, ut adveniat regnum Christi; ad latro- 
nem petentem: memento mei, cum veneris in regnum tuum, dixit Iesus: hodie 
mecum eris in paradiso. Regnum Dei in hoc sensu respicit statum ultimae 
perfectionis in Regno Christi exaltati. Certe ibi character indelebilis baptizati, 
confirmati, ordinati vigebit, sicut etiam signum martyrum et virginum visi- 

biliter ibi elucescet. Sed finis ecclesiae assecutus erit et omnes regno Christi 
participabunt, quin protinus nec hierarchiae nec doetrinae salutiferae nec 
cibu spiritali ab eeclesia administrando egebunt, quia lumen gloriae ipsos il- 
luminabit et quia lucerna et cibus ipse est Agnus. Analogice ergo tantum de 
ecclesia triumphante loquitur, quod etiam de ecclesia patiente valet. 

Quare non necesse videtur de ecclesia militante loqui. Ergo cap. I simpli- 
citer inscribi posset: de ecclesiae natura, simili modo etiam II. De cetero 
additum « militans » eo etiam delendum esset, quia ista locutio hodie multa- 
rum gentium aures offensivas afficit et ecclesiae pacificanti minus decere 
videtur. Si attamen epiteton ornans eligi deberet, secundum intentionem 
Christi supradictam loquatur: de ecclesiae ministrantis natura. 

2. In cap. I, art. 4 de figura corporis Christi loquitur. Leviter tantum si- 
gnificatur, plures esse figuras repraesentantes indolem ecclesiae. Sed deinde 
unice de figura corporis Christi loquitur. Sed figura numquam totum sensum 
obiecti reddere potest, sed solummodo quandam similitudinem. Quare plures 
figurae adhibendae sunt, ut cognitio latius patens acquiratur. Ergo latius de 
populo Dei, de sponsa Christi, de domo Patris, de agro, in quod seminatur 
verbum Dei, tractetur, ut natura ecclesiae melius cognoscatur. Alias ecclesia 
unum latus habens describitur, quod ei non correspondet. 

3. In capite separato de laicis specialem difficultatem pastoralem video. 
Multi homines sub nomine ecclesiae pro dolor clerum tantum intelligunt. Immo 
in regionibus catholicis ecclesia tamquam laicis opposita spectatur: hic clerus, 
qui est ecclesia; hic laici, qui sunt extra; ecclesia est illis aliena. Forsitan haec 
habitudo e mutatione verbi laicus evenit, quod verbum convenientem quidem 
vim originalem habet: ^6q, populus; nostris temporibus autem inexpertum, 
imperitum designat. Quare, Patres venerabiles, cavere debemus, ne ecclesiae 
detrimentum fiat, si foedus inter pastores et fideles necessarium separato ca- 
pite de laicis minus cognoscatur. 

Reliqua suo tempore proferam aut secretariatui generali scriptis tradam. 

67 

Exc.mus P. D. IOSEPH SENSI 
Archiepiscopus tit. Sardianus 

1) Animadversiones. 

Caput I. Transeat titulus « De Ecclesiae militantis natura »; militans est 
adiectivum quod non occurrit historicis viris qui explorant de origine Ecclesiae 
in S. Scriptura et in Traditione primaeva. Ecclesia est institutio mystica et 
iuridica. Uti institutio mystica, ecclesia est in caelis, uti ait S. Paulus in epistola 
ad Galatas (4, 25), sed est etiam in terris, quia membra Ecclesiae, quae via- 
tores dicuntur, peregrinantur a Domino. 

Ecclesia, uti corpus mysticum, constat tum beatis, qui sunt in caelis, tum 

viatoribus, qui sunt in terris. Ecclesia uti institutio iuridica est tantum ea quae 
est in terris. 

In cap. I promiscue et quidem necessario occurrit sermo de ecclesia sur- 
sum et de ecelesia deorsum. Quapropter revisioni forsan subiiciendus erit 
titulus cap. I. 

Sed etiam his animadversionibus sepositis, omnino necessarium videtur 
reformare linn. 18-24, pag. 12: « Ecclesiam, eam nempe quam in symbolo 
unam, sanctam, catholicam et apostolicam celebramus, quam salvator sibi in 
cruce acquisivit sibique tamquam corpus capiti et sponsam sponso coniunxit, 
quamque post resurrectionem suam S. Petro et Successoribus, qui sunt Ro- 
mani Pontifices, tradidit gubernandam; ideoque sola iure Catholica Romana 
nuncupatur Ecclesia... » hoc modo: « ... Ecclesiam, eam nempe quam in sym- 
bolo unam, sanctam, catholicam et apostolicam celebramus, quam Salvator 
sibi in cruce acquisivit, sibique tamquam corpus capiti et Sponsam Sponso 
coniunxit. Ecclesia autem mater nosfra in caelis est constituta per beatos et in 
terris per christifideles qui a Domino peregrinantur. Hanc alteram sui gregis 
portionem Christus, post resurrectionem suam S. Petro et successoribus qui 
sunt Romani Pontifices, tradidit pascendam; ideoque his in terris sola iure 
Catholica Romana nuncupatur Ecclesia ». 

Caput III. Titulus reformandus, his de causis: 

1. Id quod quaesitum est a Concilio respicit doctrinam de episcopatu 
et presbyteratu definiendam. Doctrina autem definitur per elementa dogma- 
tica et per elementa iuridica; episcopatus enim est sacramentum et institutum 
iuridicum et episcopi sunt sacerdotes (sacramentum) magistri et rectores (in- 
stitutum iuridicum). 

2. Titulus ita sonat: De episcopatu ut supremo gradu sacramenti ordinis 
et de sacerdotio. Nunc autem episcopatus non distinguitur a sacerdotio: sive 
episcopatus sive presbyteratus possident sacerdotium. 

Reformetur, ergo, titulus ita: De episcopis et presbyteris. 

Dein, servatis utique praemissis, in lin. 6 includatur definitio de episcopis 
quae omnia elementa huius sacramenti et muneris contineat, ita: Episcopi, 
primo cooperatores et dein apostolorum successores, peculiaribus ecclesiis 
praeficiuntur, quas potestate ordinaria pascunt uti magistri, sacerdotes, recto- 
res, sub Romano Pontifice, Petri successore, gregis Christi pastore supremo. 

Caput IV. Uniatur cum cap. III, quia ea quae ibi dicuntur respiciunt epi- 
scopos universos, tum residentiales tum titulares; omnes enim episcopi hodie 
peculiaribus ecclesiis praeficiuntur; ex lege ecclesiastica, ii qui sunt tantum 
titulares ligantur quodammodo in exercenda iurisdictione, non autem quoad 
ceteras potestates magisterii et sacerdotii. 

Lin. 4: simplificetur locutio doctorum et pastorum, supprimendo vox 
doctorum; in voce pastor comprehenditur etiam munus doctoris, uti apparet 
ex parabola boni pastoris. 

Linn. 5-6. Perperam citatio Actorum Ap. 20, 28 adhibetur; dubium est 
enim utrum se referat ad episcopos proprie dictos vel ad simplices presbyte- 

ros. Insuper textus graecus dicit episcopos positos fuisse pascere; non dicit 
regere. Ergo supprimatur universa citatio. 

Lin. 7 « vicarii et legati Christi »: locutio est mira; ex nota apparet adhi- 
bitam fuisse a Concilio Coloniensi, quod est concilium particulare; Christus 
unum habet Vicarium, Petrum et, post Petrum, Romanum Pontificem. 

Linn. 9-10: regunt ut fidelium patres et pastores gregum suorum, dicatur 
proprius: pascunt ut gregum suorum pastores. 

Linn. 10-16: dubium est utrum locus epistolae 1 Petri se referat ad epi- 
scopos vel ad simplices presbyteros; melius est ut omittatur. 

Linn. 1-11, pag. 23. Prima pars n. 14 (Primatus et episcopatus), logice 
non videtur redacta. Linea logica declarationis haec adhibenda videtur: 

Episcopi sunt apostolorum successores eorumque munera in Ecclesia ordi- 
nantur prouti ordinata fuerunt munera apostolorum; 

potestatem Magisterii, Sacerdotii, Regiminis apostoli habuerunt a Christo, 
qui, cum esset pastor princeps gregis, i. e. Ecclesiae, opus redemptionis adim- 
plevisset exercens munera Magistri, Sacerdotis et Rectoris, constituit Petrum 
Pastorem vicarium supremum, cum potestate magisterii sacerdotii et imperii 
et simul alios apostolos constituit Magistros, Sacerdotes, Rectores, cum Petro 
et dependenter a Petro. 

Is qui Petro pastori supremo succedit, i. e. Romanus Pontifex, easdem 
potestates magisterii, sacerdotii et regiminis in Ecclesia habebit, sicut Petrus, 
et episcopi qui succedunt apostolis erunt magistri, sacerdotes, rectores uti 
apostoli, i. e. dependenter a Petro, proprie: a Petri successore. 

Eorum ergo potestas muneri est annexa, ex ipsius muneris institutione, 
proinde erit ordinaria, at non suprema sed subordinata. 

Defectus schematis: schema non indicat causas constitutivas per quas 
episcopi sunt magistri, sacerdotes, rectores. Disserit et quidem scholastice; 
melius forsan fuisset si doctrinam et principia constitutionalia iuris de epi- 
scopatu proponeret solummodo authentice, i. e. auctoritative. 

Secundo: magisterium, sacerdotium, et iurisdictionem episcopus accipit 
ipsa sacra ordinatione; exercitium horum munerum pastoralium ligari potest 
a pastore supremo. 

Nn. 15-16. Plus continet minus. Ea quae habentur in n. 15 sunt hortatoria 
et proprie nullam in concreto respiciunt potestatem episcoporum. E contra 
episcopi relationem dicunt et quidem constitutivam, iuridicam ad universam 
Ecclesiam quatenus ex iis, simul cum Romano Pontifice, constat collegium 
episcoporum. 

Unde primo definiatur quid sit collegium episcoporum et denique definian- 
tur huius collegii potestates quoad universam Ecclesiam, suppresso n. 15. Ad 
rem, proponuntur quae sequuntur: 

16. \Collegium episcoporum\. Collegium episcoporum collegio apostolo- 
rum in magisterio et regimine pastorali opem primo contulit et, apostolis vita 
functis, successit. In eodem collegio propterea collegium apostolorum conti- 
nuo perseverat, item in eo Romanus Pontifex est Pastor Vicarius Christi, su- 

premus, uti magister, sacerdos et rector princeps, et ceteri episcopi sunt omnes 
pari gradu pastores, i. e. magistri, sacerdotes, rectores. Collegium episcopo- 
rum, quod Romano Pontifice et episcopis ceteris omnibus constat, unum subiec- 
tum magisterii infallibilis, sacerdotii et regiminis in universa Ecclesia creditur. 
Peculiari sermone declaratur: magisterium universale sive ordinarium, sive 
extraordinarium, competit Romano Pontifici sive soli sive cum collegio epi- 
scoporum, idemque exercebit sive Romanus Pontifex solus sive Romanus 
Pontifex cum universis episcopis in Concilio Oecumenico, ab eo convocato et 
probato. Item regimen universae Ecclesiae, quoad potestatem legislativam, 
exsecutivam, iudiciariam, competit Romano Pontifici soli vel etiam Concilio 
Oecumenico, constante Romano Pontifice et episcopis universis. 

Linn. 32-38. Non videtur congruere historiae Ecclesiae periodi originum 
ea quae dicuntur de episcopis residentialibus. 

Primi praepositi ecclesiarum fuerunt sive stabiliter residentiales sive non. 
Iacobus sedit permanenter Hierosolymis, uti videtur. Paulus est praepositus 
suarum ecclesiarum, at nullis limitibus territorialibus, salvis limitibus distinc- 
tionis inter ministerium circumcisionis et gentium, eius evangelizatio circum- 
scripta est. Titus, Timotheus nulla peculiari et stabili residentia tenebantur 
etsi fuissent praepositi ecclesiarum. 

Proinde dicendum: ex consuetudine ecclesiae, orta inde a primis tempo- 
ribus, episcopi facti sunt pastores ecclesiarum particularium; unde singulorum 
potestas legislativa, executiva et iudicialis facta est territorialis. Aliquando 
autem extiterunt praepositi non residentiales qui episcopis accensendi erant 
et fungebantur, iidem, muneribus magistri, sacerdotis, rectoris. 

De cetero, episcopi titulares et ipsi praeficiuntur peculiaribus ecclesiis; 
differunt tamen ab aliis episcopis, residentialibus vocatis, ex eo quod eorum 
potestates regiminis quoad ecclesias cuius sunt episcopi, ligatur a Romano 
Pontifice, vi potestatis supremae quae eidem competit. 

2) Novum schema proponitur. 

His animadversionibus praepositis, auderet tamen infrascriptus novum 
schema proponere, his de causis. 

Ut episcopatus, presbyteratus et laicorum doctrina definiatur normaeque 
de iisdem redigantur, necesse est ut logice procedatur. 

Processus autem logicus constabit nonnullis praemissis, quibus positis, 
tamquam in consectariis ex principiis, constabit de essentia muneris episco- 
porum, presbyterorum, laicorum. 

Praemissae hae erunt: 

a) definiatur quinam sit finis operis Christi redemptoris. Societates 
enim sunt uti fines; finis Ecclesiae uti societatis idem est ac finis operis Christi 
redemptivi. 

b) Statuto fine operis Christi redemptivo definiatur Christum finem sui 
operis attigisse muneribus functum magistri, sacerdotis, rectoris qua pastorem 
bonum. 

c) Definiatur denique Christum statuisse in futurum Ecclesiam suam 

eundem finem consequuturam esse per suos ministros iisdem suis muneribus 
et potestatibus ministerialiter instructos. 

d) Nempe per Petrum Pastorem Vicarium, qui iisdem muneribus Chri- 
sti fungetur, pastoris nempe, uti magistri, sacerdotis, rectoris. 

e) Et per apostolos qui, sub Petro Pastore supremo, et ipsi munera 
exercebunt magistrorum, sacerdotum, rectorum. 

/) Munus Petri in Ecclesia exercebit Romanus Pontifex iisdem pote- 
statibus ac Petrus instructus, magistri nempe, sacerdotis, rectoris. 

g) His praemissis positis, plane et logice constabit de munere eorum 
qui sunt successores apostolorum, nempe episcoporum, deque eorumdem col- 
legio. Tandem de ministris qui episcopis sunt subordinati, i. e. de presbyteris 
et in fine de laicis. 

Quapropter ad singula devenientes, exponuntur haec quae sequuntur. 



Universi sui operis finem Christus Dominus sollemniter edixit per verba 
illa: Ego veni ut vitam habeant et abundantius habeant. 1 Per collationem vitae, 
Christus universi humani generis salutem restauravit hominesque sibi per fidem 
cohaerentes vivificavit. 

Magistri, sacerdotis, rectoris muneribus functus, Christus finem sibi a Pa- 
tre propositum consequutus est; ut magister proprias oves vocat nominatim, 
et oves vocem eiiis audiunt, quia sciunt vocem eius; unde per fidem homines 
credunt et vitam habent, quia haec est voluntas Patris ut omnis qui... credit in 
Filium, habeat vitam aeternam 2 et omnis qui credit quoniam Iesus est Chri- 
stus, ex Deo natus est. 3 Ut sacerdos Christus animam suam ponit pro ovibus 
suis. 4 Id Christus facit omnino sua voluntate; quod denuntiat per verba illa 
« nemo tollit eam a me; sed ego pono eam a meipso, et potestatem habeo 
ponendi eam, et potestatem habeo iterum sumendi eam. 5 Quod facit sua vo- 
luntate egit ex mandato a Patre suo accepto. 6 Propterea eum Pater diligit. 7 
Ut rector, vel ut rex, proprias oves regit; educit enim eas, ante eas vadit et 
oves illum sequuntur; 8 ita ut si quis per Christum introierit salvabitur; et 
ingredietur et egredietur et pascua inveniet. 9 Christus magister, sacerdos, rec- 
tor est pastor bonus qui animam suam dat pro ovibus suis. 10 

Ut pastor bonus Christus est auctor unius gregis constituendi. Etenim 
alias oves habet, quae non sunt ex suo ovili et illas oportet eum adducere, ita 
ut vocem eius audiant et fiat unum ovile et unus pastor. 11 



NOVUM SCHEMA 



1 Io. 10, 10. 

2 Cf. 10 6, 40 

3 1 lo. 5, 1. 

4 Io. 10, 15. 

5 lo. 10, 18. 

6 lo. 10, 18. 



7 lo. 10, 17. 

11 lo. 10, 16. 

Grex Christi est Ecclesia, quam Christus dilexit et pro qua seipsum tra- 
didit, ut illam sanctificaret, mundans lavacro aquae in verbo vitae. 12 

Ad Patrem rediturus, Christus oves suas pascendas in terris Petro, tradi- 
dit; 13 Christus proinde, cum proxime esset ad dexteram Dei sedens, Petrum 
pastorem vicarium gregis sui constituit. 

Circa quem gregem Petrus, qua pastor, officia exercet per munera Christi 
muneribus consimilia. Uti Christus, Petrus pastor, erit gregis magister, sacer- 
dos } rector. 

Ut magister: in fide et ipse oves vocat nominatim, et oves vocem eius 
audiunt; quo munere fideles per magisterium suum in Christo genuit. 

Ut sacerdos: per baptisma vitam fidelibus confert, quam per confirmatio- 
nem in Spiritu Sancto corroborat, per Eucharistiam alit, per remissionem pec- 
catorum restaurat, et per manus impositionem sacerdotium in Ecclesia per- 
petuat. 

Ut rector: Petrus Pastor, uti Christus oves educit, ante vadit et oves illum 
sequuntur, per eum ingredientur, egredientur et pascua invenient, ita ut sal- 
ventur. 14 Uti rector quidquid Petrus ligaverit in terris erit ligatum et in caelis, 
quidquid solverit in terris erit solutum in caelis, ita ut per potestatem ligandi 
et solvendi, per potestatem legiferam, exsecutivam et iudicialem instructus sit 
gradu regiminis supereminenti et supremo, quando ille a Christo institutus 
est fundamentum Ecclesiae et claviger regni caelorum. 

Apostolis, Christus postquam munus simile Petri muneri contulit ligandi 
et solvendi in Ecclesia, ita eos rectores constituens cum Petro, 15 cui munus 
exclusivum fundamenti et clavigeri, i. e. capitis antea iam contulerat. 16 Eos 
sacerdotes constituit cum Petro, munus eisdem committens coenam pascha- 
lem et eucharisticum sacrificium celebrandi et peccata remittendi, 17 et univer- 
sas gentes baptizandi eosdem magistros fecit, munus eisdem committens ut 
evangelium nuntiarent omni creaturae, docentes eas servare omnia quaecum- 
que iisdem mandaverat. 

Ecclesiam Christus constituit ut gregem cuius ipse est pastor, uti sacerdos, 
magister, rector, cuique vicarium pastorem instituit Petrum ut hic pasceret 
universas oves et universos agnos, uti Magister, Sacerdos, Rector. Apostoli a 
Supremo Pastore vicario pascentur simul cum membris universi gregis cuius 
sunt membra cuiusque eodem tempore sunt magistri sub magistro Petro, qui 
bis fidem modo singulari Christo professus est, quique conversos et Apostolos 
fratres in fide confirmatum erat, sunt sacerdotes aequo iure ac Petrus, et sunt 
rectores sub Petro, qui est claviger Regni caelorum et super quem, uti super 
Ecclesiae fundamentum, innituntur. 

Romanus Pontifex in Sede romana Petri successor Primatum habet ut Pe- 
trus. Quod testatur sacrosancta traditio ecclesiastica, cuius testimonia expli- 



12 Epb. 5, 25. 

13 Io. 20, 15-17. 

14 



Cf. lo. 10, 3-4; 10, 9. 



15 Mt. 18, 18. 

16 Mt. 16, 13-18. 

17 Io. 20, 13. 

cita habentur in actis certis positis a quibusdam Romanis episcopis necnon 
in quibusdam eorum vel aliorum ecclesiasticorum scriptorum declarationibus. 
Uti Petrus, Romanus Pontifex pastor est universi gregis, circa quem ipse 
muneribus fungitur magistri } sacerdotis, rectoris. Uti Petrus fuit magister, 
sacerdos, rector tum collegii apostolorum, tum aliorum christifidelium, Roma- 
nus Pontifex est magister, sacerdos, rector illius collegii quod apostolico col- 
legio successit, i. e. collegii episcoporum, et ceterorum universorum christi- 
fidelium. Unde Romanus Pontifex Magister Princeps erit in fide profitenda et 
tuenda; quapropter et ipse fratribus episcopis praeibit in fidei professione 
eosque eonfirmabit, uti Petrus praeivit apostolis fidem in Christo profitens et 
illos in fide confirmans. 

Episcopi, primo apostolorum cooperatores, dein successores, peculiaribus 
Ecclesiis praeficiuntur, quas pascunt, uti apostoli, magistri, sacerdotes, recto- 
res universarum ovium gregis, in Christo, sub et cum Petro. Illos oves audient, 
ut magistros, illos oves sequentur ut rectores qui potestatem habent ligandi 
et solvendi ac pro ovibus illi sacerdotes erunt vitam ovibus conferentes per 
baptisma, firmantes per confirmationem, alentes per Eucharistiam, restauran- 
tes per remissionem peccatorum, et ministros vitae producentes in Ecclesia 
per manuum impositionem. 

Collegium episcoporum, collegio apostolorum in magisterio et regimine 
pastorali opem primo contulit, et, apostolis vita functis, successit. In collegio 
episcoporum proinde collegium apostolorum continuo perseverat. Quod col- 
legium Romano Pontifice et episcopis universis constat. In eo Romanus Pon- 
tifex est pastor supremus, Christi vicarius, magister, sacerdos et rector prin- 
ceps; ceteri episcopi collegii sunt membra, sub Romano Pontifice, omnes pari 
gradu pastores, uti magistri, sacerdotes, rectores. 

Collegium episcoporum, Romano Pontifice et ceteris episcopis omnibus 
constans, unum est subiectum magisterii infallibilis, sacerdotii et regiminis. 

Magisterium universale sive ordinarium sive extraordinarium competit 
Romano Pontifici, sive soli, sive in collegio episcoporum idemque exercebit 
sive Romanus Pontifex solus, sive Romanus Pontifex cum episcopis ceteris 
universis in Conciliis Oecumenicis ab eo convocatis et probatis, vel saltem pro- 
batis. 

Item regimen Ecclesiae universae, quoad potestatem legislativam, exsecu- 
tivam, iudiciariam competit Romano Pontifici soli vel etiam Concilio Oecume- 
nico, constante Romano Pontifice et episcopis universis. 

Presbyteri. Scripturae Sacrae Novi Testamenti, i. e. Actus Apostolorum 
nos docent Paulum et Barnabam, qui potestatem apostolicam in ecclesiis a se 
conditis habebant, constituisse in illis ecclesiis, per singulas civitates presby- 
teros, et in Ecclesia hierosolymitana simul cum Iacobo exstitisse presbyteros, 
i. e. ministros subordinatos qui ministrum principem in regimine ecclesiae 
opem conferebant. Munera presbyterorum, quatenus sunt ministri episcopo 
subordinati, illustrantur a scriptoribus ecclesiasticis primaevis, praesertim ab 
Ignatio martyre, qui illos vocat senatum episcopi quibusque potestas datur 

baptizandi, agapen celebrandi, manus in poenitentiam imponendi de licentia 
episcopi vel non sine episcopi auctoritate quibus praesertim munus fideles in 
fide instituendi commissum est. Unde et ipsi, subordinate tamen quoad epi- 
scopos sunt magistri et sacerdotes. 

Laici. Universi christifideles, tum praepositi sint, tum subditi, constituunt 
populum (Xaoc;) novum, gentem sanctam, regale sacerdotium, quia universa 
Ecclesiae membra sancta facta sunt in baptismo per regenerationem et filia- 
tionem divinam et Spiritus Sancti inhabitationem consecutas. Unde christiani 
omnes, sive praepositi sive simplices fideles, sunt laici, eo sensu quod perti- 
neant ad ^oq (populum) novum. Et omnes Christi fideles sunt regale sacer- 
dotium, sive ministri sacri sive non ministri, quia universa membra populi 
sancti ordinantur ad cultum Deo et Christo exhibendum et proinde omnes 
exercent sacerdotium regale. Duplici modo exercetur sacerdotium: active et 
passive; active exercent ministri sacri eucharistiam conficientes et peccata 
remittentes, passive ceteri cultui, a ministris sacris celebrato, participantes; 
denique omnes seipsos oflerentes Deo uti hostiam immaculatam. 

Ministri non sacri, qui laici hodie vocantur, inde a primis Ecclesiae annis 
simul cum ministris sacris Evangelium nuntiarunt, nonnullaeque ecclesiae 
vel ab iisdem solis primo, vel ab iisdem simul cum sacris ministris, conditae 
sunt. 

Quod fecerunt frequenter per saecula alii laici in Ecclesia. 

68 

Exc.mus P. D. FRANCISCUS SEPER 

Archiepiscopus Zagrabiensis 

Laude certo digna sunt haec duo prima capita eo, quod conceptus Eccle- 
siae praesentatur ita, ut appareant profundiores dimensiones eius supernatu- 
rales, et non manemus in descriptione — ut ita dicam — phaenomenali, modo 
apologetico. Quae procul dubio influxum salutarem habebunt in vitam eccle- 
sialem fidelium alacrius excitandam, simul ac novos impulsos praedicationi et 
theologicae reflexioni procurabunt. 

Placet praesertim in prologo positum esse incisum: « sed in opere salu- 
tifero Christi perpetuando redemptores » (c. I, 1), quo profitetur functio et 
destinatio redemptiva omnium omnino membrorum Ecclesiae, in intima unione 
vitali cum Christo et per Christum inter se. Nostro enim humili iudicio, 
haec fundamentalis destinatio et vitalis functio supernaturalis redemptiva 
universae multitudinis fidelium in vinculo ecclesiasticae communionis, essen- 
tialiter pertinet ad ipsam naturam Ecclesiae qua organismi divino-humani et 
et humano-divini. Ecclesia itaque complete concipi nequit, si iste aspectus 
non sufficienter respicitur. 

Et schema nostrum proprie ex hac parte deficiens apparet. Non obstante 
ista mentione functionis redemptivae omnium in prologo (« omnes... redempti 

... redemptores »), in ulteriori expositione functio ista redemptiva restringitur 
quasi exclusive ad solam hierarchiam ita, ut nesciam si alicubi quovis modo 
insinuetur, quid ad opus redemptionis Christi contribuant singuli fideles et 
universa Ecclesia qua talis, i. e. universitas personarum humanarum Christo 
ordinate associata, si praescindatur ab administratione instrumentorum gra- 
tiae, quae Christi sunt et effectum producunt ex opere operato vel quasi ex 
opere operato. 

Hoc modo in schemate habemus notionem Ecclesiae veram utique, sed 
partialem, nimis — ut ita dicam — passivam, aspectu activo non quidem ne- 
gato, at quasi nullatenus enucleato. Contributum activum ad redemptionem 
— ut dicunt — subiectivam consideratur unice in repraesentantibus hierar- 
chiae, at modo non satis distincto, cum non discernatur aspectus quatenus et 
ipsi sunt homines et fideles, ab aspectu quatenus sunt vicarii Christi. 

Conceptio haec partialis ex eo provenire videtur, quod schema nimis uni- 
lateraliter innititur figurae corporis } aliis figuris biblicis aut tempore patristico 
ex biblicis deductis vix mentionatis, iis videlicet quae huic problematicae lucem 
necessariam conferre possunt. In mente habemus praesertim figuram templi 
et figuram sponsae (cum sibi subsequente figura matris). 

Schema e. gr. ordinationem Ecclesiae in subditos et praepositos repraesen- 
tatam videt in figura corporis (c. I, n. 5: « cum alia (sc. membra) aliis sub- 
dantur », pag. 11, lin. 1). Verumtamen haec melius, ne dicam unice pleno 
sensu, illustrantur figura sponsae, quae in omnibus subiecta debet esse et 
oboediens suo viro (cf. Eph. 5, 22-24, et allusiones in aliis locis Scripturae). 
Oboedientia enim Ecclesiae (et ecclesiastica) debet ex amore procedere et 
amore nutriri, est igitur oboedientia sponsae, et non ita perfecte illustratur 
interdependentia membrorum in corpore, quae potius est necessitas quam 
oboedientia laeta, et quemdam utilitarismum sapit: debeo cooperare, alio- 
quin omnes perimus. 

Etiam omissio sermonis respectivi de Ecclesiae fine causa esse videtur, 
cur aspectus, quem appellavimus activum, intimae naturae Ecclesiae non suf- 
ficienter enucleatus sit. Sub hoc respectu finis Ecclesiae, non solum figura 
sponsae, secundum quam Ecclesia qua nova Eva novo Adamo adiutorium si- 
mile sibi esse debet in unico opere propter quod factus est homo, scilicet 
redemptione generis humani, et qua vera mater viventium, in ordine super- 
naturali, filios Deo incessanter generare, nutrire et fovere habet, sed praecipue 
figura templi quam maxime illustrativa videtur. Ecclesia est, enim, templum 
Dei vivum, unice Deo dignum, i. e. locus visibilis in quo Deus in mundo 
semper praesens manet modo se digno et suae excellentiae respondenti, et 
in quo Deo — et hic aspectus est omnium aspectuum principalior — summa 
gloria externa in mundo et a mundo, quem creavit et beneficiis cumulavit, 
exhibetur et redditur. Cum idea templi necessario includit ipsum Christum in 
caelo cum Beata Virgine omnibusque sanctis, qui pervasi sunt Dei praesentia 
et effusi in gloria quam incessanter dant et incessanter abundantius accipiunt 
et unumquemque — uti dici solet — « ultimum » fidelem baptizatum et com- 

munione visibili ecclesiastica (templum debet esse visibilis locus!) cum Christo 
coniunctum, cuius corpus est templum Dei vivi (2 Cor. 6, 16; 1 Cor. 3, 16, 17) 
et lapis vivus in structura templi, manifestum fit omnibus momentum huius 
figurae ad valorem redemptivum totius Ecclesiae et uniuscuiusque eius mem- 
bri capiendum. Si addimus, summum actum gloriae Dei externae in hoc or- 
dine salutis esse sacrificium eucharisticum, quod unice in hoc vivo et visibili 
Dei templo, i. e. in visibili Ecclesiae communione, offerri liceat, et in quo Ec- 
clesia maxime fit Corpus Christi, nemo est qui non videat essentialem valorem 
istius figurae, ut determinaretur theologice verus finis Ecclesiae. 

Figura Corporis imprimis vitalem coniunctionem omnium cum Christo 
Capite praedicat, est igitur potius characteris passivi seu melius receptivi, at 
etiam haec figura non videtur vacua aspectus activi, qui de cetero non raro 
praetergreditur. Si enim singula membra ut totidem organa concipio, quae 
mandata et fines a Capite praefinitos exsequuntur, certe functionem eorum 
activam et ad fines communes contributivam non obliviscar. Membra a mem- 
bris proprie distinguuntur per functiones ad quas exsequendas nata sunt, et 
non ita per influxum vitalem quem a Capite recipiunt. Non possunt sane 
functionem propriam exercere si a corpore praecisa sunt et influxum illum 
vitalem non recipiunt, at specifieatio membrorum fit praecipue ex functionibus, 
non ex maiore aut minore influxu. At finis primarius Ecclesiae qua talis, qui 
est gloria Dei externa modo sociali exhibenda, in vinculo pacis, i. e. commu- 
nione caritatis et veritatis, et hac via salus animarum et ratio existentiae huius 
mundi incessanter procuranda, non videtur necessaria claritate deduci posse 
ex sola figura corporis. 

Si in hac luce partes Ecclesiae peregrinantis qua talis, et partes singulo- 
rum Ecclesiae visibilis membrorum praecisius determinentur, hoc non parum 
proficeret ad melius intelligendum problema agitatum de membris Ecclesiae, 
de salute illius qui bona fide non pertinet ad membra Ecclesiae visibilis nisi 
voto, de statu peccatoris in Ecclesia et de relatione inter peccata singulorum 
fidelium et Ecclesiam qua talem (quaestio de macula et ruga). 

Sed cum tempus meum iam evanuerit, ne molestus fiam huic Sanctae Sy- 
nodo, reliquas expositiones et animadversiones, scripto tradam, unum tantum 
rogans: ut haec duo capita hic illic apte emendentur aut alia ratione stylizentur 
ita, ut locus apertus ideis expositis, in ulteriore theologica reflexione inseren- 
dis, maneat, aut etiam ut insinuentur, si S. Synodo non placet ut schema no- 
strum his ideis amplificetur. 

Mentem igitur meam breviter exponam. 

Homo est natura sua ens sociale, igitur qua ens sociale homo a Deo 
creatus est. Exinde concluditur esse sociale (socialitas inquantum est quae- 
dam realitas) esse a Deo. Unde manifesto sequitur etiam sociali, non tan- 
tum individuali modo gloriam Deo ab homine exhibendam esse. Immo summe 
conveniebat, ut Verbum Dei sanctificans incarnatione naturam humanam in- 
dividualem etiam to esse sociale sanctificaret, modo maxime possibili cum 
Deo associaret. Alioquin, de cetero, gloria Deo in mundo exhiberrnon posset 

modo humano summo possibili, nec mundus ope summae manifestationis vitae 
suae firmiter et indefectibiliter cum Deo coniunetus esset Deoque debitum 
obsequium exhiberet. Ut his exigentiis, ex ipsa natura huius mundi qua tota- 
litatis profluentibus, satisfaceret et ita humanitati qua totalitati salutem et 
redemptionem procuraret, univit Christus sibi specialem societatem humanam 
visibilem, veram ergo et perfectam societatem humanam, quam tamen invisi- 
biliter sustinet ipse et vivificat ita ut nequeat interne dissolvi sicut ceterae 
societates humanae, et sic usque ad finem mundi continuare possit missionem 
illam, quam ipse Christus in terra exereebat, videlicet: glorificare Patrem (Io. 
14, 12-13; 1 Cor. 6, 20; 2 Cor. 9, 13; 1 Petr. 4, 16), testimonium perhibere 
veritati {Io. 18, 37; 3 Io. 3); exercere caritatem inter se {Io. 13, 34), et 
portare salutem usque ad extremum terrae (Act. 13, 47). Et sic clare patet 
quis est finis Ecclesiae in terra peregrinantis qua talis: gloriam Deo coram 
universo mundo, modo humano summo, incessanter exhibere, ita rationem 
existentiae huius mundi implere et salutem universo generi humano mediare. 
Visibilis igitur incorporatio in Ecclesiam qua societatem visibilem pertinet 
ergo ad ipsam essentiam Ecclesiae, inquantum est prolongatio vitae et mis- 
sionis Christi in hoc mundo. Unde Ecclesia qua Christus in terra prolongatus 
in munere suo redemptionis perpetuando manifeste componitur ex solis iis 
qui visibiliter ad Ecclesiam pertinent. 

Gloria et testimonium Deo ab hominibus, minimo saltem modo, exhibetur 
iam eo quod ad visibilem Dei societatem pertinent. 

Sed Ecclesia est Dei vivi templum, ideoque populus sacerdotalis, qui 
— ad cultum Dei deputatus speciali modo — hostias spirituales Deo offert. 
Hostiae singulorum utique Deo placere non possent nisi unitae essent cum 
unica Hostia, cum unico Sacrificio ipsius Filii sui, quod in medio huius Templi 
continuo per manus ministrorum Christi offertur, undeque provenit omnis 
virtus gratiae, sine qua nihil supernaturaliter boni a singulis membris Ecclesiae 
effici posset. Per hoc sacrificium, ab Ecclesia cum Christo unita Deo Patri 
offerendum, sub omni respectu summa Deo gloria in mundo exhibetur. 

Nota est inter catholicos doctrina secundum quam nihil boni, nihil recti 
a quocumque Ecclesiae membro perfici potest quod non omnibus prodesset. 
Ita Ecclesia — uti pulchre quidam ex antiquis Patribus dixerat — unum 
salvat per plures, scilicet unumquemque hominem singularem per Ecclesiae 
universitatem cum Christo unitam. Haec est illa mediatio Ecclesiae, qua ipsa 
saluti omnium cooperatur, ut nulla gratia in redemptione subiectiva detur 
nisi propter Ecclesiam et ita nemo salvetur nisi per Ecclesiam. Ecclesia nimi- 
rum iam minimali modulo suae vitae et existentiae gloriam quam mundus 
Deo debet permanenti modo Deo offert, et ita custodit mundum ab interitu 
Deumque movet ad gratiam hominibus largiendam. Tali modo unusquisque 
qui in Ecclesiae visibilis membra numeratur, eo ipso quod in communione ec- 
clesiastica vivit, per Ecclesiam cum Christo Capite unitam contributum quod- 
dam vel minimum ad salutem omnium affert. Patet certe, maius contributum 
meriti ad salutem omnium provenire ab eo qui maiore sanctitate eminet, Ec- 

clesiamque efficaciorem mediatricem esse quo magis in eius gremio vita sancti- 
tatis supernaturalis fulgeat. Sic apparet qua ratione in membris Ecclesiae visi- 
bilis verifieatur illa nota specifica sacerdotii ut sit mediator inter Deum et 
homines. 

Manifestum est hanc mediationem Ecclesiae universalis et singulorum 
membrorum in communione ecclesiastica unitorum esse in linea meriti de 
congruo (uti dicunt in schola), et non de condigno. Solus Dominus, unicus 
Mediator, potuit aliis procurare salutem per meritum de condigno. Ecclesia 
nequit quidquam promereri nisi inquantum est cum Christo intime unita, 
et hoc solum de congruo. Attamen ita, uti ex dictis patet, ut hoc meritum 
Ecclesiae de congruo necessarium esse videatur ad gratias hominibus ex the- 
sauro Christi applicandas. 

Inquantum in hac et omnibus aliis actionibus redemptivis Ecclesia in om- 
nibus et singulis membris vario modo Christo cooperatur, adiutorium prae- 
stat, in subiectione et oboedientia plena amore, Ecclesia intelligitur praecipue 
et cognoscitur in figura sponsae. 

Quatenus longe intimius et spiritualius coniuncta est cum Christo, immo 
ad ipsius imaginem formata, quam quaecumque alia sponsa, ita ut existat 
quaedam quasi identificatio mystica, Ecclesia intelligitur sub figura corporis. 

Quatenus tali ratione Ecclesia cooperatur et aliquid contribuit, ut novi 
filii et filiae Dei nascantur, Ecclesia intelligitur sub figura matris. Scribit S. Au- 
gustinus: Mater quomodo, nisi quia ipse Christus est in christianis, quos 
christianos per baptismum quotidie parit Ecclesia? Ergo in quibus intelligis 
coniugem, in illis matrem, in illis filios {Enarr. in Ps. CXXVII, 12). Agitur de 
variis respectibus eiusdem realitatis supernaturalis et ineffabilis, qui tamen 
varias consequentias morales insinuant. 

In schemate nostro passim de Matre loquitur tali modo ac si sub hac 
figura intelligeretur sola hierarchia. Quae minus recta esse videntur. Nam 
Mater immediate sequitur Sponsam: quae Sponsa, illa Mater. Et Sponsa 
adaequate a Christo distinguitur (inde proprie haec figura admodum apta est 
ut e doctrina de Mystico Corpore quicumque pantheismus arceatur). Hierar- 
chia vero, inquantum sacramenta administrat aut sacrificium conficit aliosque 
actus in hac linea agit, Christi vices agit et non Ecclesiae in quantum a Christo 
distinguitur. Unde non recte Mater appellatur si intelligitur praecise sub 
aspectu quatenus a fidelibus distinguatur. Mater sunt omnes fideles inquantum 
sua cooperatione (actione aut passione) aliquid contribuunt ad vitam super- 
naturalem aliorum. Manifestum est utique etiam Papam, episcopos, sacerdo- 
tes esse Matrem, at non quatenus sacramenta conferunt ex opere operato, 
sed secundum id quod vocamus opus operantis. Cum hierarchia relative plus 
occupatur salute aliorum quam alii fideles, facile intelligitur cur partes Matris 
in ea melius manifestantur, cum ordinarie supponatur etiam maius opus ope- 
rantis. 

Ii qui non in visibilia Ecclesiae membra numerantur (schismatici, haere- 
tici, non christiani), si bona fide sunt et voto baptismi saltem implicito seu 

inconscio ad Ecclesiam quodammodo tendunt, accedente earitate et contritione 
perfecta, iustificati quidem sunt per et propter Ecclesiam ac pro seipsis mereri 
possunt. Sed nihil contribuere possunt pro salute aliorum, cum non sint in 
visibilitate Ecclesiae et sic non implent finem primarium Ecclesiae. Quo maior 
est sanctitas in visibili et vera et unica Ecclesia, eo maior est gratia quam 
etiam talibus Ecclesiae filiis a Deo propter Ecclesiam datur, quos Ecclesia nunc 
non cognoscit nec cognoscere potest, quos vero in fine mundi cum ineffabili 
gaudio et admiratione cognoscet, sibi ipsi loquens: Unde hi venerunt? Quando 
hos generavi? 

S. Augustinus proposuit sibi quaestionem: « Utrum catholicum pessimis 
moribus alicui haeretico, in cuius vita praeter id quod haereticus est non inve- 
niunt homines quod reprehendant, praeponere debeamus, non audeo praeci- 
pitare sententiam » (De baptismo c. don. } IV, 20, 27). Respondendum vide- 
tur cum distinctione: In sensu ecclesiali, i. e. mediativo, plus valet catholicus. 
Etiamsi in gravi peccato versatur, tamen vinculum Ecclesiae non disrupit. In- 
quantum est pars Ecclesiae visibilis, aliis prodest, sibi non prodest. Carita- 
tem non habet, ergo est — iuxta apostolum — sicut aes sonans et cymbalum 
tinniens (1 Cor. 13, 1). Est sicut campana in turri ecclesiae: sonat et alios 
ad divinam liturgiam vocat, sed sibi nihil prodest. Alii salvabuntur excitati 
sono campanae, campana autem remanebit campana, mortua et sine spe. Si- 
militer et peccator in Ecclesia. Ipsa sua praesentia in Ecclesiae unitate mini- 
mali saltem ratione adiuvat testimonium Ecclesiae, confert ad finem Ecclesiae 
qua talem et in aliis personis adimplendum. Ipse vero, si in peccatis reman- 
serit, sensim sine sensu in dies magis discedit ex Ecclesia et in momento mortis 
separabitur definitive. Ille vero extra visibilem Ecclesiam, voto suo inconscie 
et influente gratia in dies magis appropinquatur Ecclesiae, ut in momento 
mortis uniatur et intret in Ecclesiam definitive; non quidem hanc peregrinan- 
tem, at in illam ad quam etiam haec peregrinans Ecclesia terrena tendere et 
festinare non cessat. 

In hac Ecclesia, quae Christo unita est et mediante Christo unit omnia 
membra sua inter se in ineffabili communione, cuius haec externa et visibilis 
sub uno et cum uno Pontifice communio et conditio et signum et fructus est, 
existunt quidem, uti vidimus, etiam peccatores, sed peccata eorum Ecclesiam 
qua talem non maculant. Est enim Ecclesia communio in bonis, non in 
malis. Perpulchre enim scribit S. Augustinus: ... « nec quisquam sine consen- 
sione sui cordis ex ore vulneratur alieno » [Contra epist. Parmeniani, lib. II, 
12, 26). Bona opera in Ecclesia a quocumque membro patrata omnibus pro- 
sunt qui in communione sunt, etiam iuxta imperscrutabiles divinae Providen- 
tiae vias multis qui in communione ecclesiastica visibili non sunt si voto sal- 
tem inconscio in hanc communionem et consensionem voluntatum in Christo 
tendunt. Consensio necessaria voluntatis tam ad sua bona communicanda cum 
aliis quam ad aliena recipienda in Christo includitur iam in voluntate qua 
unumquodque membrum in unione Ecclesiae visibili manere vult et omnia 
implere quae ad hanc unionem retinendam necessaria sunt. Qui Christo per 

Ecclesiam unitur, quomodo posset non velle essentialem legem unionis cum 
Christo redemptivae sequi: ut omnibus suis bonis operibus inserviat operi 
Redemptionis? Sed quoad peccata non existit in Ecclesia talis consensio vo- 
luntatum. Exinde peccata singulorum membrorum nullo modo aliis impu- 
tantur nisi accedit propria consensio in illa peccata. Ita universitas Ecclesiae 
qua talis non maculatur peccatis singulorum, utique in ordine supernaturali. 
In ordine vero naturali patet peccata unius catholici aliis obesse posse in 
sensu scandali... Et potest dici peccata singulorum nocere Ecclesiae sensu 
negativo, videlicet quod non accipiat a Domino illas gratias, quas reciperet si 
hi, nunc peccatores, sancti fuissent. 

Qua de causa illud quod cap. 1, n. 5 dicitur: « Horum tamen peccata Ec- 
clesiam quidem offendunt » non placet, quoniam ambiguum videtur. Potius 
scribendum esse velim: « Horum tamen peccata Ecclesiam dolore aficiunt 
(aut: contristant) ». Ecclesia quidem peregrinans sive terrena, quatenus adhuc 
peregrinatur, non est sane sine macula et ruga, quia nemo sine peccato in 
hoc mundo, et ideo Ecclesia quatenus peregrinans semper sincere orat et 
orare debet: « dimitte nobis debita nostra » (cf. S. Augustinus, Contra epist. 
Varmeniani, lib. II, 10, 20). Verumtamen haec non sunt intelligenda proinde 
ac si existeret quaedam communio in peccatis et peccata unius imputarentur 
alteri aut universitati omnium fidelium in terra peregrinantium et consequenter 
eos offenderent aut macula afficerent in oculis Domini sine eorum consen- 
sione. Veccatorum communio non existit, peccatores omnes sunt singulares, 
ontologice inter se separati et disiuncti (diaballo), sed cum omnes simus pec- 
catores et misericordia Dei egeamus, recte Ecclesia peregrinans, qua multitudo 
peccatorum qui ex mundo peccatis obnoxio exire cupiunt, et qua mediatrix, 
personam omnium peccatorum assumens pro omnibus misericordiam implorat, 
pro omnibus, et ut ductrix omnium, actum contritionis pro peccatis commissis 
et bonis operibus omissis alta voce clamat: Parce Domine, parce populo tuo! 
Verumtamen, cum Ecclesia non sit tantum multitudo peccatorum qui in no- 
vum mundum divinum, ubi perfecta caritas et communio in Christo viget, 
penetrare cupiunt, sed iam revera in hanc realitatem caelestem communita- 
riam ontologice per sacramenta inserta sit, iam in ea et ex ea vivat, iam hanc 
realitatem perfectae unionis in Christo praegustare incipiat, etsi natura hu- 
mana adhuc reluctante, non videtur licitum esse, ut simpliciter dicatur Eccle- 
siam maculatam esse. Ecclesia quatenus communio in Christo, quae etiam in 
terra vere existit et ex qua Ecclesia vere vivit, nequit peccatis singulorum 
offendi aut deminui, et haec est Ecclesia, quam praedicamus, ad quam tendi- 
mus, quam vivere desiderio desideramus. 

Animadversiones quaedam. 

1. Titulus cap. I melius sonaret: De Ecclesiae peregrinantis natura (est 
verbum a Summo Pontifice Ioanne XXIII libenter usitatum), aut terrenae, aut 
in via... Vox « militantis » est quidem traditione longa consecrata, at forsan 
hodie nimis polemice sonat et persaepe sinistre interpretatur tamquam Eccle- 
sia debellare vellet omnes qui nondum in Ecclesia sunt. Agitur sane de calum- 

niis hominum malae voluntatis, et etiam scandalum pharisaicum evitandum est 
si evitari potest. 

Si tamen verbum « militantis » conservare placet S. Synodo, tunc omnino 
in aliquo opportuno loco in constitutione explicanda est eo sensu, quod Eccle- 
sia primarie militat non contra homines, sed contra diabolum et peccatum, et 
quod haec lucta agitur etiam in corde uniuscuiusque filii Ecclesiae, et quod 
Ecclesia non intendit luctam gerere contra quoscumque homines qua tales, 
sed solummodo et exclusive contra mendacium et peccatum, ubicumque in- 
veniatur, in suis membris an in aliis humanae familiae sodalibus. Bonum esset 
etiam notare luctam hanc esse prorsus spiritualem, non in curribus et equis 
sed in nomine Domini, et in ea gerenda Ecclesia non spiritu et desiderio do- 
minationis ducitur, sed unice et exclusive gloriam Dei et salutem animarum 
quaerit et suspirat. Sunt quidem res omnibus notae, sed numquam fastidium 
gignit repetitio verborum in quibus bonus odor Spiritus Christi sentitur et 
gustatur et quibus parvulis huius mundi lac porrigitur loco cibi fortis quem 
capere non possunt. 

2. Cap. I, n. 2 « ... praepositos... », velim potius ut scribatur « ministros » 
aut « suos vicarios » (utique contextus bene ordinetur oportet). Verbum 
praeponere non debet omnino eliminari, melius tamen videtur ut non fiat in 
forma substantivi. Igitur e. gr. « praeposuit ministros ». Vox « minister » cu- 
stodit enim semper praesentem habitudinem ad Christum, Deum, Evangelium, 
cuius omnes nos ministri facti sumus (Eph. 3, 7; Rom. 15, 16), proinde ser- 
vanda semper videtur in documentis maioris momenti, dicente apostolo: « Sic 
nos existimet homo, ut ministros Christi » (1 Cor. 4, 1). Vox « praepositus » 
nullam relationem in seipsa qua tali includit ad Christum, sed tantum ad 
subiectos quibus aliquis est praepositus. Nonnulli ecclesiastici viri hodie 
potius devitant verbum « minister », utpote spiritum moderni democratismi 
redolentem et methodis demagogicis hodiernis convenientem: sacerdotes sunt 
ministri populi (preti popolari, narodni svecenici). Sed hae sunt deviationes a 
vero sensu traditionali in Ecclesia: Sacerdos re vera non est concipiendus 
ut minister populi, sed ut minister Christi. Debet utique etiam populo ser- 
vire, sed non qua populo i. e. multitudini, sed Christo ipso in unaquaque 
persona humana. Differentia est essentialis: minister populi debet sequi volun- 
tatem populi, minister vero Christi semper sequitur voluntatem Christi, et 
serviens Christo in populo semper facit voluntatem Christi, sanctitatem et 
gratiam Christi omni homini dispensare et imprimere volens, numquam quae 
suae sunt voluntatis aut voluntatis hominum huius mundi, quatenus contraria 
est Christo, adimplens. 

3. Cap. 1, n. 2: « ...regis... » scribatur potius « pastoris », uti iam usi- 
tatum est. Vox « regis » nimis sic dictum clericalismum , hodie tam odiosum, 
redolet, etiamsi vero sensu interpretari potest. Non debemus in constitutione 
— sine vera necessitate — proferre verba, quae semper postea et permanen- 
ter lavare debebimus. Praeterea, verbum « reges » SS. Patres semper applica- 
bant omnibus christianis, i. e. omnibus filiis Ecclesiae, non soli hierarchiae, 

in sensu illius: « regale sacerdotium... ». Si hoc verbo « reges » inculcare velit 
pastores in Ecclesia veram potestatem habere, haec inculcatio indirecta non 
videtur necessaria, cum aliis verbis satis clare exprimatur. Nescio, sane, si 
opportunum erit, si aliquis episcopus post hoc Concilium seipsum vocare per- 
mittat: Rex ecclesiae talis et talis! Maneamus igitur contenti verbo « pasto- 
ris », quae certe neminem offendit, sensum pulcherrimum habet qui ad cor 
usque penetrat! Praeterea Supremo nostro Pastori hodierno merito haec vox 
« pastoris » admodum cara est! 

4. Cap. 1, n. 4: « Principem locum figura corporis tenet », melius dica- 
tur: « Praecipuum locum figura corporis tenet ». Assertio uti in schemate 
profertur est quidem vera pro hodierna theologia, nescio vero utrum vera 
sit etiam pro theologia Patrum, de quo quidem dubitare licet! Eapropter as- 
sertio mitior fiat! 

5. Cap. 1, n. 4: « In Ecclesiam baptismate ingressi {Io. 3, 5) et in Sanc- 
torum Communione Christum induti sunt {Gal. 3, 27) ». Haec sententia re- 
formari debet. In citato loco ep. ad Galatas non legitur homines Christum 
indui in Sanctorum Communione, sed: Quicumque enim in Christo baptizati 
estis, Christum induistis {Gal. 3, 27). In nota 16, pag. 19 redactores schematis 
dicunt: « Non adhibetur vox Communio Sanctorum, quia in traditione diver- 
se intelligitur ». Unde prorsus inintelligibile apparet, qua ratione igitur haec 
vox in hunc locum ingressa est, et quidem suffulta provocatione ad locum 
Scripturae ubi non legitur! 

6. Cap. 1, n. 5: « Ecclesia una persona, mystica sane, in Christo Iesu esse 
dicitur ». Meo modesto iudicio saltem, potius expungatur haec vox « per- 
sona ». Melius videtur auctoritate synodica non canonizare hunc terminum, 
qui claritati nihil profert, confusionibus vero ansam dare forsitan potest. 

7. Cap. 1, n. 6: « ... falso Ecclesia... dicitur ». Ut veritati et aequitati 
fiat satis, potius scribatur sic: «... deficientem notionem de Ecclesia natura 
possident qui nimis exclusive aspectum eius iuridicum et legale premunt; pror- 
sus vero errant qui Ecclesiam hierarchicam seu iuris ab Ecclesia charisma- 
tica vel amoris, quam vocant, re differre dicunt ». 

69 

Rev.mus P. D. AUGUSTINUS SEPINSKI 
Minister generalis O.F.M. 

Schema placet iuxta modum. 

A) Animadversiones indolis generalis. 

1. Placeret si schema luce doctrinae neo-testamentariae de caritate Dei 
ac Christi erga homines recognosceretur. Ita sic dictus « iuridismus », qui an- 
sam reprehensionis praebuit aliquibus Patribus in prima sessione Concilii, 
quadantenus mitigaretur ac momentum pastorale schematis augeretur. 

2. Placeret si capp. III, IV, VII, VIII rite recognita in unum tantum 
caput funderentur (i. e. De apostolorum successoribus). 
B) Animadversiones indolis particularis. 
Cap. I. De Ecclesiae militantis natura. 

Ad pagg. 9-10, n. 2: placeret si ex professo enuclearetur doctrina neo- 
testamentaria de relationibus vigentibus inter Christum et Ecclesiam. 

Ad pagg. 10-11, n. 5 ss.: placeret si, praeter figuram corporis, tres aliae 
figurae biblicae breviter saltem exponerentur: populus Dei, sponsa Christi, 
templum Spiritus Sancti seu « domus spiritalis ». 

Ad pag. 12, linn. 6-7: ubi agitur de Verbo Incarnato, vitetur locutio « na- 
tura humana ut vivum instrumentum divinae eiusdem naturae », i. e. locutio 
circa quam inter theologos disputatur. Dicatur simplicius « Etenim sicut in 
Verbo Incarnato natura humana divinae eiusdem naturae pro nostra et totius 
mundi salute inserviit » etc. 

Ad pag. 12, n. 7: haec paragraphus forsitan omitti potest. Non enim omni- 
bus compertum est Ecclesiam Romanam Corpus Christi Mysticum reapse 
exhaurire. 

Cap. II. De membris Ecclesiae militantis eiusdemque necessitate ad sa- 
lutem. 

Ad pagg, 15-16, nn. 8-10: succinctius redigantur. 
Cap. IV. De episcopis residentialibus. 

Placeret si doctrina ita recognosceretur ut ad episcopos quoque titulares 
aptari posset. 

Cap. V. De statibus evangelicae acquirendae perfectionis. 

Durante prima sessione Concilii, in disceptatione schematis de Ecclesia 
quaedam voces auditae sunt, proponentes ut cap. V schematis (« De statibus 
evangelicae acquirendae perfectionis ») remittatur ad schema de religiosis. 

Submisse sed enixe, qua Praeses Unionis Romanae Superiorum Genera- 
lium, audeo postulare, ut huiusmodi cap. V retineatur in schemate, quamvis, 
si ita expedire videatur, abbreviatum vel emendatum. 

1. Nonnulli Patres innuerunt constitutionem de Ecclesia fusius agere 
oportere de membris Ecclesiae. 

Verum est, ex divina institutione fideles in clericos laicosque dividi 
(can. 107). Attamen religiosi, clerici et laici, propriam categoriam efficiunt, in 
Iure Canonico coritemplatam et potissimum ex ipsa constitutione Corporis 
mystici promanantem. 

Etenim ex divina voluntate habentur in Ecclesia, ab ipsa sua origine, prae- 
ter fideles solis mandatis obstrictos, alii qui, evangelica consilia profitentes, 
totam vitam Deo consecrant. Iuveni interroganti quid faciendum sit ad vitam 
aeternam possidendam, respondit Christus: « Si... vis ad vitam ingredi, serva 
mandata » (Matt. 19, 17); et, cum ille asseruisset se omnia ista a iuventute sua 
custodisse, adiunxit veritatis Magister: « Si vis perfectus esse, vade, vende 
quod habes et da pauperibus..., et veni, sequere me » {Matt. 19, 21). 

2. Insuper, quia sodales Institutorum perfectionis ad sanctitatem, quae 

Ecclesiae est finis et gloria, ab omni terrestri impedimento liberi totis viribus 
sua professione contendunt, portionem electam in Ecclesia constituunt, ut do- 
cumenta pontificia frequentissime declarant; quare speciali mentione digni 
recensentur in doctrina de membris Ecclesiae. 

3. Ceterum, in commissione centrali praeparatoria, licet doctrina de aliis 
capitibus huius schematis plus minusve vehementer discussa sit, cap. V nul- 
lam oppositionem invenit. 

Itaque, ut doctrina de membris Ecclesiae clarius lucidiusque perpendatur, 
atque ad consolationem tot eorum qui vitam suam Deo consecrarunt vel con- 
secrare intendunt, humiliter sed instanter denuo rogo ut doctrina cap. V sche- 
matis in Constitutione de Ecclesia retineatur. 

Cap. VII. De Ecclesiae magisterio. 

1. Placeret si n. 28 restringeretur. Placeret si in paragrapho recognita 
respectus ad sequentia capita doctrinae haberetur: depositum fidei toti Ec- 
clesiae custodiendum concreditur; magisterii autem est depositum authentice 
explicare ac definire. 

2. Placeret si materia in n. 30 tractata alio ordine exponeretur: 

1) De Concilio Oecumenico 

2) De magisterio ordinario totius Ecclesiae 

3) De magisterio Romani Pontificis tam sollemni quam ordinario 

4) De magisterio singulorum episcoporum. 

3. Placeret si pag. 51, n. 33, linn. 34-35 diceretur « sive clericos sive reli- 
giosos sive laicos ». Verbum « etiam » expungatur. 

Cap. IX. De relationibus inter Ecclesiam et Statum. 

Ad pag. 64, n. 40: e superscriptione huius paragraphi verba « et subor- 
dinatio finis Civitatis fini Ecclesiae » omitti possunt. 

Ad pag. 65, linn. 20-21: loco « Quanta... ignorare nequeunt » propone- 
rem « Quanta bona missionem suam adimplendo Societati civili Ecclesia pro- 
curet omnes norunt ». 

Ad pag. 65, n. 42 (dempta superscriptione actuali) ita restringi posset: 
« Rectores Societatum civilium enixe hortamur ut Ecclesiae plenam liberta- 
tem benigne concedant ac sedulo excludant a legislatione, regimine et actione 
publica omnia ea } quae fideles impediant quominus finem aeternum assequan- 
tur; immo id intendant ut facilior fiat vita, principiis christianis innixa et ad 
vitam aeternam conducens ». 

Ad pagg. 66-61, nn. 43 ac 44: omitti possunt. 

Cap. X. De necessitate Ecclesiae annuntiandi Evangelium omnibus genti- 
bus et ubique terrarum. 

Ad pag. 75, linn. 1-16: loco « Quare... constituunt » proponerem « Qua- 
re Rectores populorum rogamus ne praedicationi evangelicae opponant desi- 
derium in se iustum ac legitimum ea beneficia tuendi, quae, veluti per sacram 
hereditatem, peculiares cuiusvis populi notas proprietatesque constituunt ». 

Ad pag. 75, linn. 24-31: omitti possunt. 

Lin. 32: loco verbi « ius » scribatur « munus ». 

Lin. 35: loco verbi « monet » scribatur « exhortatur ». 

Placeret si adhuc magis premeretur necessitas qua Ecclesia coarctatur 
ad Evangelium ubique annuntiandum. Igitur pag. 76, linn. 10 et 14 sermo 
fiat de « munere » potius quam de « iure ». 

Gap. XI. De oecumenismo. 

Ad pag. 81, lin. 37: proponerem verba « reverenter agnoscit » loco « non 
denegat ». 

Ad pag. 83, n. 54, prouti est, ad particularia nimis descendere videtur. In 
novo decreto « De Oecumenismo » adhuc elaborando de principiis tantum 
generalibus sermo fiat. 

70 

Exc.mus P. D. FRANCISCUS SIMONS 

Episcopus Indorensis 

In schemate multa inveni quae placent, sed vitium magnum et funda- 
mentale in eo esse videtur quod ab una parte attentio nimis unilateraliter in 
eos trahitur qui « regunt » Ecclesiam, ab altera parte nec ratio ministerialis 
hierarchiae sufficienter attendatur, nec relationes inter collegium episcoporum 
eiusque caput clare probentur. 

Ecclesia consistit in populo sancto Dei, ad quem et membra hierarchiae 
pertinent. De hoc populo Dei imprimis modo profundiore tractandum esset. 
Quia non est personarum acceptio apud Deum et quia de valore interno ho- 
minum iudicare non possumus, ad quantitatem attendere licebit. In hac aula 
et civitate vaticana fere totum collegium episcoporum congregatum est. Si, 
quod Deus avertat, bomba atomica super nos deiiceretur, magnum damnum 
haberi posset ex confusione quae oriri possit ex dubio de modo eligendi no- 
vum Summum Pontificem, sed quoad quantitatem morte afflictorum et quoad 
damnum populo Dei inflictum, damnum esset minoris momenti... Tamen si 
ad numerum paginarum attendamus et ad momentum quae in hoc schemate 
hierarchiae et populo Dei vel Ecclesiae tribuuntur, Ecclesia praesertim ex 
membris hierarchiae consistere videretur. 

Vel in ipso cap. I, postquam iam multa dicta sunt de hierarchia, sub n. 5 
ita legimus: « In hac corporis compage membrorum praeter connexionem e 
vinculis socialibus, iuridicis et ministerialibus ortam alia quoque connexio 
inest... etc. ». Pauca, paucissima dicuntur de hac alia connexione. Tamen pa- 
gina sequenti admittitur vincula socialia, iuridica et ministerialia esse aspectum 
humanum, aliam connexionem esse aspectum divinum in Ecclesia. Quonam 
modo haec realitas divina, interna, omnino praecipua postponi possit post 
structuram illam externam, socialem, iuridicam, et indicari ut « alia quoque 
connexio », omnino latet. Hoc legens in mentem venit homo qui peregrino 
siti vexato multis verbis narrat de optimis qualitatibus materiae ex qua 
puteus aliquis confectus est et tunc tandem aliquando dicit in hoc puteo 

etiam contineri aquam potabilem. Homines a nobis episcopis iure exspectant 
nos imprimis et maxima cum emphasi loqui de aqua illa viventi, quae con- 
tinuo nobis provenit ex latere Christi. Loqui debemus de thesauris istis vitae, 
veritatis et caritatis quae Christus nobis in Ecclesia et per Ecclesiam distri- 
buit. Si ita loquimur, homines forsitan inflammabuntur tali desiderio ut eos 
thesauros vel accipere dignentur ex nostris manibus indignis. 

Nemo catholicus dubitat de munere a Christo ipsi hierarchiae collato. 
Nostrum tamen erit etiam ambitum et limites huius potestatis hierarchicae 
clare statuere et naturam eius sacramentalem, charismaticam, pastoralem, sa- 
cerdotalem et ministerialem enuntiare et exponere. 

Unicum caput de populo Dei inscribitur « de laicis ». Hoc vocabulum 
nostris saltem temporibus iam non bene proclamat characterem illum sancti- 
tatis et apostolicitatis quam proclamare debemus (cf. 1 Petr. 2, 5-10). Nec 
in hoc capite clare agitur de actione illa vitali qua Dominus per Spiritum 
Sanctum populum sibi assumit eumque sanctificat. 

Tandem, fideles ita educare debemus ut, accepta gratia per sacerdotes di- 
stribuenda et humiliter oboedientes pastoribus a Christo constitutis, nostro 
auxilio decrescente gradu egeant. Eos ad mentem adultam provocemus et 
ad eam activitatem quae adultis convenit, in mensuram aetatis plenitudinis 
Christi. Subsidiaritatis illud praeclarum principium a Summis Pontificibus 
proclamatum iam et ipsi Ecclesiae applicemus, ita ut nihil per nosmetipsos 
faciamus quod et per alios fieri potest. Temporibus peractis Ecclesia, nimio 
timore ducta, fideles in terris catholicis ab omnibus periculis protegere 
sategit et libertatem nimis coarctavit. Eo evenit ut plures eorum, qui liber- 
tatem et progressum desiderabant, inimici Ecclesiae facti sunt et eam destruere 
conati sunt. Sed tantummodo laicis bene instructis, maturis et liberis Eccle- 
sia florescere potest et contactum cum mundo moderno efficaciter construere 
potest. 

Propter has rationes et alias ab aliis allatas videtur hoc schema funditus 
esse emendandum. 

71 

Rev.mus P. D. GABRIEL SORTAIS 
Abbas generalis O.C.R. 

Mirationem suscitat illa instantia, cum qua pastoralis aspectus tum ipsius 
Ecclesiae, tum eiusdem praeoccupationum et problematum, semper in pri- 
mum locum hodie ponitur. 

Sic accidit, ut in disceptandis quaestionibus, v. g. de sacerdotio, de mis- 
sionibus vel de Liturgia, Ecclesia in suo munere Matris exhibeatur: curam 
habet de suis filiis ut eos instruat, et educet, et quam maxime adiuvet in 
adimplendis eorum obligationibus; curam habet de eorum pane quotidiano, 
curam habet de pace inter eos servanda; et id declarat quod nulla eorum 
difficultatum ipsi sit aliena. 

Nunc autem forsitan recte quaeritur: numquid aspectus ille pastoralis 
reapse in sua vera extensione consideratur? Nonne optandum esset ut Conci- 
lium oecumenicum, dum schema de Ecclesia Patribus subiicit, aspectum illum 
adhuc accuratius illustraret, unionem inseparabilem proclamando inter duo 
munera essentialia Ecclesiae, quae est simul et Sponsa Christi et Mater 
hominum? 

Ecclesia intimo modo unitur Verbo Dei pro salute humani generis Incar- 
nato; et proprie illa unio tanquam fons missionis pastoralis Ecclesiae habenda 
est; ex hac unione determinantur et natura et modus muneris pastoralis; ex 
hac unione procedit eius efficacia et specificatur eius finis ultimus. 

Etenim, ex unione cum Verbo Dei Ecclesia ius haurit et missionem acci- 
pit annuntiandi verbum salutis omnibus hominibus; insuper, ratione huius 
unionis constituitur essentialiter praeco Domini et instrumentum divinae gra- 
tiae. Per illam unionem cum Christo orante, docente, patiente, potestatem ac- 
cipit tradendi humano generi beneficia orationis et praedicationis et sacrificii 
Iesu Christi. Denique vi unionis illius, et ad eam perfectius efficiendam, Ec- 
clesia ad id vocatur, ut Patris gloriam procuret, una cum Filio, per salutem 
hominum. 

Si res universae sic considerantur, ut Verbum Incarnatum centrum sit 
omnium, tunc Ecclesia, Mater hominum, non iam amplius distinguitur ab 
Ecclesia, Sponsa Christi; simul est et Mater et Sponsa; quinimmo, Sponsa 
est ut Mater fiat, sed etiam Mater est ut Sponsa melius efficiatur, usque dum 
admittatur ad nuptias Agni tanquam Sponsa perfecta, cum omnibus filiis ab 
ipsa in lucem editis. 

Ergo nequaquam extraneum est sollicitudini pastorali hierarchiae catho- 
licae, munus illud Ecclesiae, in quantum Sponsae Christi, semper profundius 
intelligere, et illud in praxim semper efficacius inducere. 

Propterea et ipsa Ecclesia instituit et conservat, modo universali, formam 
vitae religiosae quae est quasi manifestatio necessaria propriae vitae, id est 
forma illa vitae religiosae quae in claustris tota dedicatur ad Sponsum divinum 
inquirendum et adorandum et laudandum et contemplandum, in participa- 
tione silentiosa orationis et Crucis Domini, per quas praesertim Christus 
homines salvavit, ut nuper admonuit Summus Pontifex Ioannes XXIII. 1 

Patet etiam quod sub aspectu individuali finis supernaturalis uniuscuiusque 
animae obtineri non potest, praesertim secundum plenitudinem a Deo in- 
tentam, sine unione conscia baptizati cum Christo, Filio Dei, per vitam in 
qua oratio et abnegatio sui ipsius magnum habeant momentum. Inquisitio 
mediorum, quibus promoveatur intimitas illa cum Deo, tum apud laicos, 
tum apud sacerdotes et religiosos, pars etiam constituitur, ut patet, sollicitudi- 
nis pastoralis episcoporum. 



1 Epistola ad em.mum card. Cento, die 24 augusti 1962, occasione IV cente- 
narii reformationis Carmeli. 

Proinde quaeritur: nonne opportunum esset ut Concilium Oecumeni- 
cum, dum principia fundamentalia ministerii pastoralis in ordine ad conditio- 
nes vitae hodiernae determinaturum est, denuo proclamaret necessitatem et 
clare indicaret partes illius activitatis contemplativae, illius unionis cum Chri- 
sto per orationem et exercitium virtutum, quae germen est simul et culmen 
omnis activitatis apostolicae? 

Summatim: optandum videtur ut Concilium homines doceat, vel eis in 
mentem revoeet, quod ministerium pastorale duplicem habeat aspectum: mis- 
sionarium scilicet et contemplativum, et quod illi duo aspectus nequaquam 
dissociari possint, quin integritas ipsius ministerii pastoralis violetur, quin 
verus vultus Ecclesiae vel obnubiletur vel etiam deformetur. Cum Ecclesia 
proprios filios curat, in hoc etiam faciem Domini sui contemplatur. 

« Sponsale » munus illud Ecclesiae, etiam in ministerio pastorali, rite il- 
lustrare, nos accommodaret praeterea traditionali modo cogitandi hoc caput 
fidei christianae, cuius sensum Ecclesiae orientales, sive catholicae, sive prtho- 
doxae, singulariter percipiunt. 2 



2 Cf. perantiquam comparationem Hevae « matris viventium », et Mariae, 
figurae Ecclesiae et novae Hevae; explicationem exegeticam Cantici Canticorum, 
secundum quam Ecclesia in persona Sponsae agnoscitur; doctrinam S. Augustini, 
qui similitudinem statuit inter Ecclesiam, ex latere transfixo Christi in Cruce 
mortui nascentem, et Hevam ex latere Adami dormientis prodeuntem... 

72 

Exc.mus P. D. RENATUS LUDOVICUS STOURM 

Archiepiscopus Senonensis 

Valde optabile et quasi necessarium mihi videtur ut quoddam prooemium 
huic schemati anteponatur, quod exponat quae revera sit Ecclesia eiusque 
naturam reconditam explicet, et, hoc schema ad unitatem reducendo, quod re- 
liquum sit illuminet. 

In hoc prooemio affirmare decet Ecclesiam opus amoris Dei erga nos esse, 
et omnia quae in Ecclesia fiant, amore fieri, et Ecclesiam, hac divina caritate 
sublata, nil valere. Quod est mysterium caritatis Christi. 

Facile declarari potest quomodo omnia in Ecclesia amore Dei ad hoc 
redigantur ut Deo et animabus serviatur, et quomodo id etiam quod videatur 
ratione et iure confectum, postremo hoc amore perfectum sit. 

Item declarari potest quomodo Ecclesia homini veram magnitudinem per 
illam caritatem conferat. 

Oportet, ut ita dicam, in lucem proferre animam Ecclesiae, quae per cari- 
tatem, et amorem Dei erga nos, et voluntatem eius salvandi et redimendi ho- 
mines se manifestat. 

Cap. I, « de Ecclesiae militantis natura ». Par. 7, qua Ecclesia Catholica 
et Romana Corpori Mystico Christi adaequatur, videtur res strictius tractare 
angustiusque concipi. Opportunius delebitur. 

Cap. II, linn. 20-21. In locum verborum: « vere et proprie » haec sub- 
stituantur: « pleno et perfecto sensu ». 

Cap. III, par. 12, « de presbyteris », aptius in sequenti capite locaretur, 
ex quo id clarius ostenderetur quod collaboratores sint episcopi. 

Cap. IV. In titulo delere oportet hoc verbum: « residentialibus », et eo 
solo: « de episcopis » contentum esse. 

Melius videtur ordinem paragraphorum inverti et ita disponi: 

1. Par. 16 et 17. Oportet instantius loqui de hac « collegialitate » epi- 
scopatus, quae ad omnes episcopos pertinet, etiamsi curam dioecesis non 
habent, et planius ostendere quid sit « Corpus mysticum ». 

2. Par. 13, « de missione episcopi », in qua apertius disserendum est de 
apostolica, et caritatis et ministerii, missione (potius quam — ut instantius 
fit — de iure et potestate) episcopi et de statu ministerioque eius in Ec- 
clesia. 

3. Par. 14. De relationibus episcopi cum Summo Pontifice. 

4. Paragraphus « de presbyteris », ex capite praecedenti sumpta et abun- 
dantius explananda, hic locetur. 

Capp. V-VII. Magis rationi convenit, eoque optabilius videtur, ordinem 
horum capitum invertere. 

Primum locum teneat cap. VII « de Ecclesiae magisterio », quod recte 
locatur post cap. IV « de episcopis ». In hoc capite denuo scribendo, cum sit 
longius nimisque iuridicae speciei, oportet in lucem exponere hoc magisterium 
ecclesiale ex amore oriri et in amore reponi. De solis potestatibus et iuribus 
sic disseritur ut ultima ratio harum rerum non reddatur neque origo ex amore 
Christi erga Ecclesiam suam non asseratur. Decet pressius notare auctoritatem 
in Ecclesia esse ministerium quoddam, nec quicquam aliud quam Dei amo- 
rem ad bonum nostrum se effundentem. 

Secundum locum teneat cap. VI, « de laiois ». Cum enim laici Ecclesiae 
partes sint, recte de eis disserendum est post episcopos et presbyteros. In hoc 
capite longius instare convenit de origine horum apostolatus, quae in Bapti- 
smo et in Confirmatione radices habet, et de hac re disserere in par. 20. 
Unde ratione deduci poterit quas partes in Ecclesia teneant laici et unde 
eorum apostolatus maxime fundatur. 

Tertium locum habeat cap. V quod ad laicos quoque partim attinet, cum 
ad totam Ecclesiam, clericos et fideles, tendat. 

Cap. VIII. Optabile est ut hoc caput eo iuridico aspectu spolietur. Quam 
ob causam ostendere oportet, cum auctoritas nihil aliud sit quam amor Dei 
ad bonum erga nos se effundens, oboedientiam nil aliud esse quam voluntatem 
se subiiciendi huic auctoritati ad hoc bonum obtinendum. 

Cap. X. Bonum videtur in hoc capite loqui de missione Ecclesiae non tan- 

tum nec exclusive ad evangelizandum, sed etiam ad caritatem et iustitiam in 
civitate propagandas. 

Schema de Beata Maria Virgine . 

Valde optandum videtur hoe schema neque absolute in se, neque seorsum 
exponi, sed ut caput speciale praeeedenti schemati de Ecclesia inseri. 

Virgo Maria enim magis magisque in dies ut perfecta figura Ecclesiae pro- 
ducitur. Decet ostendere qui sit in Ecclesia status eius et in lucem proferre 
quo ministerio ipsa ut Mater Dei et Sponsa Christi fungatur. Quae cum sit 
prima Ecclesiae filia, eo ipso nobis et exemplum et praesidium constituitur. 

73 

Exc.mus P. D. ANGELUS TEMINO SAIZ 
Episcopus Auriensis 

Brevitati consulentes, praetermittimus multa iam ab aliis agitata, vel quae 
secretariatui tradam, ut unice de sic dicto « iuridismo » in praesenti sche- 
mate de Ecclesia agamus. 

Liceat cum amni sinceritate et claritate loqui, salva comprehensione et 
benevolentia erga aliter opinantes. 

Absque dubio Ecclesia non est tantum conoipienda ad modum societatum 
civilium, quae essentialiter elementis socialibus et vinculis iuridicis absolvun- 
tur. Sed intelligenda est praecipue ut Corpus Christi Mysticum, Spiritu Sancto 
animatum et gratiis internis vivificatum. Praeterea ipsius lex suprema caritas 
esse debet, sive erga Deum sive erga proximum propter Deum. 

Meritum singulare huius schematis in eo esse videtur, quod elementum 
internum maximi habetur. 

At iam quaeritur, vitio vertendum est quod nostris etiam temporibus ele- 
mentum iuridicum moderate sed clare recordetur? 

In mente omnium, ut puto, reperitur, oboedientiam gravi subiacere crisi, 
doctrinas pullulare novas, problemata pastoralia indesinenter apparere. His in 
adiunctis principium auctoritatis, quod in multis obscuratur, in tuto collo- 
candum esse censemus. Nam ideo a Christo est instituta auctoritas in Ecclesia, 
ne circumferamur omni vento doctrinae, et unitas Ecclesiae firmiter conser- 
vetur. 

Pastorale non esset doctrinam catholicam de auctoritate et oboedientia in 
Concilio ignorare. Hoc enim silentio vitium inordinatae independentiae fove- 
retur cum spirituali animarum detrimento. 

Neque oecumenicum esset neque aptum ad unitatem cum fratribus sepa- 
ratis solide procurandam principium unitatis oblivisci, et propriam unitatem 
internam in gravi periculo constituere. 

Concedendum est quidem naturae Ecclesiae Christi minime convenire 
vincula iuridica ita extollere, ut elementum internum obscuretur, vel caritas 



ANIMADVERSIONES SCRIPTAE - DE ECCLESIA 



585 



fraterna parvipendatur. Ita forte iudicatum est schema. At immerito. Si enim 
iuridismo foedatur, debent in illo praetermitti omnia quae ad dogmata de 
auctoritate in Ecclesia, de potestate R. Pontificis vel episcoporum, de hierar- 
chia, dieuntur. Haec autem essentialia sunt in conceptu de Ecclesia. Si illa 
silentio premuntur in essentialibus deficitur. Nec facile evadit cum maiore 
suavitate et paternitate ea proponere. 

Iudicium hoc nimis severum, ut opinor, originem trahere potest ex quodam 
vehementi impressionismo, qui confusionem gignit. Nimirum datur tristis- 
simum spectaculum in mundo caritatem exsulare, cum praeceptum caritatis 
fraternae positum sit a Domino, ut proprium et distinctivum suorum disci- 
pulorum. Inde conatus laudabiles fiunt ut haec maxima virtus in suo emi- 
nenti situ collocetur intra vitam Ecclesiae. 

Sed principium auctoritatis et virtus oboedientiae non opponuntur cari- 
tati, immo e contra illam roborant, dummodo recte exerceantur. Aliis verbis, 
ne confundatur institutum auctoritatis, quod a Deo est, cum abusu qui ab 
hominibus procedit. Omnia quae contra iuridismum vel auctoritarismum sche- 
matis dici possent, tantum vitiosum usum respiciunt, non ipsam facultatem. 

Iam vero de recto usu auctoritatis hierarchicae in aliis schematibus disci- 
plinaribus vel moralibus debet disceptari, hic e contra firmiter stabiliri doc- 
trina, modo pastorali, si placet at minime ambiguo, ne fideles in errorem 
inducantur, vel separati de catholica Ecclesia falsum conceptum efforment. 
Peccata patrata in exercitio auctoritatis non debent nos manuducere ad illam 
parvipendendam, cum a Deo sit, sicuti in S. Sacrificii celebratione, in Sacra- 
mentis administrandis vel recipiendis non semper omnia recte procedunt, et 
nonnulla ex istis a plurimis separatis non agnoscuntur, et nulli in mentem 
venit, quod ideo de omnibus his silere oporteret. 

Superius diximus caritatem non opponi principio auctoritatis, sed eius 
abusui. Et recte quidem. Nunc addimus caritatem, sine exercitio oboedien- 
tiae et humilitatis, prorsus nutare et evanescere. S. Thomas et theologi pulchre 
disserunt de relationibus inter virtutes morales, ut oboedientia, et theologa- 
les; quomodo removeant illae obstacula et positive viam praeparent ut caritas 
vere regnet et imperet in homine post peccatum ad cupiditatem, egoismum et 
superbiam nimis pronus. S. Paulus in notissimo loco primae Epistulae ad 
Cor. 13, praesentat caritatem virtutibus moralibus comitatam, ut vere ge- 
nuina evadat. 

Praeceptum caritatis non est a Christo datum loco oboedientiae vel aucto- 
ritatis, sed ut omnes relationes inter aequales vel inter praepositos et subditos 
vivificet et elevet. Minime ut destruat. 

Liceat postremo addere quod schema perficeretur, si quae ad caritatem 
spectant, non tantum fusiore calamo exponerentur, sed praeterea, occasione 
data, momentum caritatis in Ecclesia magis extolleretur, quin tamen quidquam 
detraheretur de illis, quae ad auctoritatem et oboedientiam spectant. 

Summatim volumus omnia paucis comprehendere: 

Schema de Ecclesia sic dicto iuridismo non videtur vitiatum. Doctrina 

de elemento interno et de caritate recte proponitur, et eius momentum agno- 
scitur. Quae ad auctoritatem et oboedientiam spectant concinne declarantur, 
et cum pertineant ad naturam Ecclesiae, earum omissio vel inadaequata pro- 
positio minime probanda. Nam 

A) Non esset pastorale silentio premere quae ad auctoritatem vel oboe- 
dientiam spectant, cum in nostris temporibus gravis crisis generalis in Eccle- 
sia habeatur cum evidenti periculo salutis animarum. 

B) Auctoritas est omnino necessaria ad unitatem in Ecclesia et procuran- 
dam et conservandam. Ideo a Christo est constituta, Oecumenicum non esset 
unitatem cum separatis quaerere, et media extrinseca a Deo data oblivisci, 
vel propriam unitatem in periculo constituere. 

C) Distinguatur abusus potestatis ab eius natura. De hac nunc necessario 
est agendum. De illo aliunde. Non licet in essentialibus deficere, cum natura 
explicatur, quovis titulo. Auctoritas vero sicut et oboedientia ad ipsam consti- 
tutionem Ecclesiae et eius vitae pertinent. 

D) Caritas principem locum occupare debet inter christianas virtutes. At 
non excludit sed praesupponit exercitium aliarum virtutum, quas sublimare 
debet. 

74 

Exc.mus P. D. HENRICUS TENHUMBERG 

Episcopus tit. Thuburnicensis, aux. Monasteriensis 

Animadversiones ad cap. V schematis de Ecclesia. 

Iure ac merito Concilium Vaticanum II de statu evangelicorum consilio- 
rum disputat, quae magis magisque de saeculo in saeculum magni momenti 
fuerunt et imprimis nunc sunt. Ut hisce nostris temporibus Ecclesia suo 
munere per homines viam perfectionis secundum evangelica consilia appe- 
tentes uberius fungi possit, animadversiones quae sequuntur dicere mihi 
liceat: 

1. Assentior sententiae hic iam pronuntiatae em.morum cardd. Kbnig, 
Alfrink, Dbpfner una cum ipsis proponens, ut totum caput schematis denuo 
elaboretur, ita quidem, ut in exordio schematis gravitas charismatum in Ec- 
clesia et pro Ecclesia tractetur. Quae charismata Deus omnipotens et miseri- 
cors pro sua gratia et benevolentia tum membris sacrae hierarchiae tum laicis 
largiri potest. 

2. Nostris praecipue diebus sic dicto materialismo et fere universali saecu- 
larisatione infectis illa charismata ratione paupertatis, castitatis et oboedientiae 
considerata insignis ponderis sunt. Quod pondus a constitutione Concilii ita 
premendum esse videtur, ut sacerdotes atque laici talia decreta Concilii etiam 
sub respectu apostolatus et eschatologiae magni momenti esse optime cogno- 
scant. 

3. In schemate sicut propositum est aut tollatur aut funditus reformetur 
pars secunda in § 19, pag. 33 a lin. 34 usque ad pag. 34, lin. 14. 
Rationes hae sunt: 

a) Re vera voto ut actui specialis religionis in se eonsiderato peculiaris 
dignitas et gravitas propriae sunt, sicut similiter iuriiurando ut invocationi 
Nominis divini. Attamen ut actus humanus votum quoque subiectivi momenti 
est. Et ideo homines sunt, qui se ad vota non vocatos esse sentiunt vel sciunt 
et tamen solis promissionibus aut simili modo eandem arctam ac perpetuam 
cum Deo coniunctionem appetunt, salva maiore religiosa dignitate quae voto 
ex seipso propria est. Effatum fundamentale huius capitis quod sic sonat: 
«... suapte natura haec observantia melior est ex voto quam ex promissione 
assumpta » ambiguitate laborat. Non distinguit nempe illud duplex voti ele- 
mentum sc. perfectam atque perpetuam coniunctionem cum Deo et obligatio- 
nem in conscientia. Prior sane est de substantia perfectionis evangelicae ad- 
quirendae, posterior vero habet tantum rationem medii specifici quo volun- 
tas humana fragilis, ut sit perpetua, muniatur. Votum et promissio in hoc con- 
veniunt, quod coniunctionem perfectam et indissolubilem cum Deo sectantur, 
diversis tamen mediis. Votum suapte natura inter alia media implicat obliga- 
tionem in conscientia, promissio huius loco tamquam media ponit varia admi- 
nicula ascetica et formationis paedagogicae non minus efficacia v. g. sui conse- 
cratio Deo vel B. Mariae Virgini facta. 

b) Ecclesia tum votum cum medio specifico obligationis in conscientia 
tum promissionem cum suis propriis mediis asceticis et formationis adproba- 
vit tamquam viam ad finem status evangelicae perfectionis persequendum. 
Quod quidem elucet ex legislatione Ecclesiae circa Societates sine votis et 
circa Instituta Saecularia (cf. cc. 684 seq. C.I.C. et Constit. Apostolicam Pro- 
vida mater, 2-2-1942). 

c) Quod iudicium Ecclesiae aequiparantis ambas vias memoratas prae- 
claris comprobatur factis historicis. Sunt etenim Societates sine votis iam per 
saecula existentes v. g. Oratoriani Philippi Neri (1564), Vincentini (1625), 
Sulpitiani (1642), Pallottini (1835), quae tum in suis fundatoribus tum in 
membris veros fructus perfectionis evangelicae produxerunt. Ex quibus B. Vin- 
centius Pallotti hisce nostris diebus a Summo Pontifice catalogo Sanctorum 
adscribitur. 

d) Traditioni Ecclesiae aliena ergo videtur suppositio totum cap. V 
schematis pervadens, ac si coniunctio cum Deo per obligationem in conscien- 
tia roborata, sicuti fit in voto, esset firmior illa quae in promissionem emit- 
tentibus efficitur aliis mediis asceticis et paedagogicis. Isto modo quasdam 
uniones status perfectionis evangelicae de Ecclesia optime meritas vilipendere 
fas non est. 

e) Data falsa suppositione circa media ad obtinendam perfectam atque 
indissolubilem coniunctionem cum Deo et attenta ambiguitate loquendi ti- 
mendum est, ne propositio ad damnandos errores allata sit confusionem pa- 
ritura atque institutionibus probatissimis Ecclesiae iniuriosa, quia ista sen- 

tentia insinuare velle videtur criterium ad diiudicandas diversas formas et 
instituta vitae religiosae secundum maiorem aut minorem eorumdem perfec- 
tionem. Ergo, aut hanc partem schematis una cum commissione de religiosis 
penitus reformandam aut tollendam esse Patribus propono. 

75 

Exc.mus P. D. HYACINTHUS THIANDOUM 

Archiepiscopus Dakarensis 

Loquor nomine conferentiae episcopalis Africae Occidentalis sic dictae 
francophonae. Et haec pauca vellem observare circa schema de Ecclesia quod 
nobis propositum est. 

Primo quidem, omnino assentio iis quae nuper dicta sunt ab em.mo 
card. Montini circa nostrum schema. 

Deinde vellem specialissime deplorare — et in hoc consentiunt episcopi 
qui sunt membra Conferentiae episcopalis Africae Occidentalis — , vellem, 
dico, publice deplorare absentiam in nostro Concilio praefectorum aposto- 
licorum nostrarum regionum. 

Multi iam in hac aula, occasione huius schematis, notaverunt, non sine 
dolore, altum silentium de episcopis titularibus. Idem dicendum est de prae- 
fectis apostolicis, quorum absentia in hac aula conciliari gravis lacuna dicen- 
da est. 

Scimus etenim, praefectos apostolicos non numerari a Iure Canonico 
inter illos qui vocandi sunt ut membra Concilii Oecumenici. Sed scimus 
etiam Concilium Oecumenicum esse auctoritatem supremam in Ecclesia, et 
hic adunati sumus ut illas leges statuamus quae conferunt ad incrementum 
et progressum Ecclesiae universalis. 

Nunc autem, plures sunt rationes quae, mea sententia, postulant prae- 
sentiam praefectorum apostolicorum inter Patres conciliares: 

1. Inter limites proprii territorii, praefecti apostolici habent easdem re- 
sponsabilitates pastorales quas habent episcopi in propria dioecesi; immo, in 
Africa, non raro, praefecturae apostolicae multo maioris momenti sunt quam 
dioeceses Europae, et praefecti apostolici gravius ofEcium habent quam multi 
superiores generales qui tamen inter Patres conciliares vocati sunt. 

2. Quando episcopi Africae ad Concilium proficiscuntur, fideles nostri 
mirantur de discriminatione qua privantur eodem iure, illi quos tamen vo- 
cant « Monseigneur », quique iure habendi et crucem pectoralem et mitram 
dotantur, sicut episcopi. 

3. Nobis videtur quod situatio actualis Statuum Africae independentium, 
in quibus hierarchia Ecclesiastica erecta est, difficillime conciliatur cum situa- 
tione iuridica praefecturarum apostolicarum. Ecclesia, quae primas partes ha- 

buit in promotione Africae, habeat etiam nunc audaciam inducendi mutatio- 
nes fundamentales usque ad ultimas consequentias. 

Liceat mihi, per modum conclusionis, duo vota exprimere: 

Primum votum est quod, in altera sessione Concilii quae mense septem- 
bri initium habebit, praefecti apostolici nobiscum adsint in hac aula conci- 
liari, saltem ut observatores. 

Secundum votum est quod loco praefecturarum apostolicarum dioeceses 
erigantur quam primum. 

Ipsi praefecti apostolici nequeunt hanc petitionem exprimere, quia nihil 
aliud desiderant nisi Christi Ecclesiam omnibus viribus servire, secundum 
voluntatem Pastoris Supremi. 

Nos autem, tale votum, eorum loco, exprimendo, nihil aliud intendimus 
nisi eorum situationem in clariore luce ponere, ad fecundiorem apostolatum 
fovendum. 

76 

Exc.mus P. D. ATHANASIUS TOUTOUNGY 

Archieptscopus Aleppensis Melkitarum 

Au sujet de la nature de 1'Eglise, qu'il me soit permis d^exprimer de- 
vant le Saint Concile trois desirs au sujet de la nature de 1'Eglise. 

1. Le premier est que soit mieux clarifie le concept de TEglise et des 
Eglises. Nous savons tous que TEglise du Christ est une. Cest meme une des 
verites du symbole de la foi sur laquelle 1'accord est unanime parmi tous les 
chretiens. Et cependant St Paul lui-meme parle tantot de 1'Eglise, tantot 
des Eglises. Ces expressions se retrouvent sous la plume des Peres de 1'Eglise 
et dans notre liturgie, ou nous prions tous les jours « pour la prosperite des 
saintes Eglises de Dieu et 1'union de tous ». Les Souverains Pontifes eux- 
memes appellent 1'Eglise romaine « mere de toutes les Eglises ». II faut 
donc croire, me semble-t-il, que ce concept de 1'Eglise et des Eglises repre- 
sente un enrichissement de la doctrine ecclesiologique qu'il ne faut pas per- 
dre. S'il m'etait permis de dire mon avis a ce sujet, je dirais que ce double 
mot indique une double realite. La premiere est que 1'Eglise est un corps or- 
ganique, et non un groupement de cellules directement reliees a la tete. 
Comme dans tout corps organique il y a des membres, diversement consti- 
tues et diversement fonctionnalises, ainsi aussi il y a dans 1'Eglise Une et 
Catholique des Eglises qui sont comme autant de membres. La seconde rea- 
lite est que dans chacune des Eglises se retrouve la notion complete de l'Eglise 
universelle, et que dans PEglise Universelle se trouvent les lineaments de 
chacune des Eglises particulieres. Dans ce double sens, les Peres de 1'Eglise, 
et les Apotres avant eux, ont donne le nom d'Eglise, au sens particulier du 
terme, a chaque diocese. II vaut, a plus forte raison, d'un groupe de dioceses 
reunis autour d'un Archeveque ou d'un Patriarche. Cest dans ce sens qu'il 

est tres juste de parler de PEglise d'Occident, de PEglise maronite, de PEglise 
syrienne, etc. 

2. Mon deuxieme desir est que l'on n'identifie pas PEglise Romaine 
avec le Corps mystique du Christ. Comme Pa deja souligne S. Em. le Cardinal 
Lienart, PEglise Romaine ne s'identifie certainement pas avec PEglise souf- 
frante et PEglise triomphante du ciel. Or ? 1'Eglise militante sur cette terre 
n'est pas toute PEglise. Cest en fonction de PEglise du ciel surtout qu'il 
faut definir PEglise en general. J'ajouterai que meme pour cette courte vie il 
ne faudrait pas identifier PEglise Romaine avec le Corps du Christ. On peut 
en effet appartenir plus ou moins au Corps du Christ. Si certains chretiens 
sont en difficulte avec PEglise Catholique Romaine, il ne f aut pas pour autant 
les exclure de Pappartenance au Christ. 

3. Enfin, je prie ardemment les Peres du Concile de ne pas abonder 
dans le sens excessif d'une certaine ecole theologique, trop imbue de juri- 
disme, et de sauvegarder le caractere ecclesial de nos freres orthodoxes. Ces 
freres ne constituent pas la seule, imique et vraie Eglise du Christ. Mais ils 
n'en sont pas moins une Eglise. Ils ont la parole de Dieu, les sacrements, la 
hierarchie et tous les elements qui sont necessaires a une Eglise, au sens 
ou nous Pentendons. Les Souverains Pontifes, a plusieurs reprises, n'ont pas 
hesite a leur reconnattre ce caractere ecclesial. Ils sont une Eglise separee, 
mais ils sont une Eglise. 

Je soumets humblement ces trois suggestions a votre venerable assem- 
blee. Elles sont de quelque importance, me semble-t-il, pour une conception 
plus profonde de PEglise et pour preparer les voies de Punion de tous les 
chretiens. 

77 

Exc.mus P. D. HERCULANUS VAN DER BURGT 
Archiepiscopus Yontianakensis 

Schema hoc, licet sub aliquibus respectibus laudem mereatur, laborat 
tamen gravibus defectibus. 

1. Conceptio de Ecclesia, quae hic habetur, fere unice attendit ad hi& 
rarchiam. Ita fit ut tria munera Christi in cap. I immediate ad hierarchiam 
transponantur. Econtra in capite de laicis haec munera integro populo chri- 
stiano adscribuntur. Quapropter caput de laicis supponit doctrinam melius 
aequilibratam quam cetera capita. 

2. Quod ad doctrinam de hierarchia attinet, haec certo est inter praeci T 
puas huius Concilii quaestiones. In hac vero doctrina schema nostrum gravi 
quadam incertitudine et incohaerentia laborat. Habitudo inter Summum 
Pontificem et episcopatum universalem in diversis capitibus diversis modis 
concipi videtur. Ratio huius incongruentiae videtur in eo esse quaerenda, 

quod doctrina de collegio apostolico et episcopali incerta est. In alio capite 
deest, in alio adest, in alio accidentale tantum complementum habetur. 

Nulli cedere speramus in amore et reverentia erga Summum Pontificem. 
Sed non propterea negligendum est collegium episcoporum, cuius ipse est 
caput et centrum. 

Exempla autem huius incohaerentiae non legam, sed scripto tradam. 

In primo capite hierarchia fere unice in persona Summi Pontificis colloca- 
tur. Quare hic mentio non fit de collegio episcoporum, qui ut collegium con- 
stituunt successores collegii apostolorum? Gravissimum est, quod in defi- 
nitione sollemni huic capiti subiecta dicitur Christum Ecclesiam suam gu- 
bernandam tradidisse Petro eiusque successoribus (art. 7, pag. 12, 22), dum 
omnino tacetur quod eam ceteris etiam apostolis sub Petro gubernandam 
tradidit. 

Item in secundo capite membra pleno sensu vocantur ii qui « Ecclesiae 
auctoritatem agnoscentes, in compagini visibili eiusdem cum Capite eius, Chri- 
sto videlicet eam regente per Vicarium suum, iunguntur » (art. 9, pag. 15, 
21 ss.). Quare hic non exprimitur unitas cum tota hierarchia, non solum cum 
Romano Pontifice, sed et cum propriis episcopis, qui in schemate etiam vo- 
cantur vicarii Christi (art. 13, pag. 22, 7), et cum toto collegio episcoporum? 

In capite econtra IV dicitur « collegium episcoporum, una cum capite 
suo, Romano Pontifice, et numquam sine hoc capite, unum subiectum plenae 
et supremae potestatis in universam Ecclesiam » (art. 16, pag. 24, 22 s.). Ex 
altera tamen parte haec potestas ordinaria unice et exclusive dicitur exerceri 
in Concilio Oecumenico, id est modo extraordinario. Extra Concilium ergo 
nullomodo exerceretur. Esset ergo potestas omnino latens per saecula, et in 
solis Conciliis evigilans! Concedimus potestatem hanc in Conciliis modo ex- 
traordinario ac sollemni exerceri. Sed verum esse vix potest, quod haec po- 
testas omnino abest in temporibus et saeculis inter Concilia decurrentibus. 

3. Cum hac incertitudine de collegio episcopali cohaeret alia incon- 
gruentia. 

In cap. VII de magisterio in mentem revoeatur doctrina Concilii Vati- 
cani de magisterio tum ordinario, tum extraordinario, tum universali episco- 
patus, tum personali Summi Pontificis (art. 30, pag. 49, 26 ss.). Recte ergo 
ibi ponitur, magisterium ordinarium episcoporum non restringi ad solam 
propriam dioecesim, sed episcopos esse « pro universa Ecclesia testes ex of- 
ficio evangelicae veritatis » (art. 30, pag. 49, 16 s.). 

Quando autem in cap. IV de regimine Ecclesiae agitur, auctoritas episco- 
porum ad solam suam dioecesim restringitur. Episcopi ibi dicuntur vicarii 
et legati Christi pro singulis sibi commissis ecclesiis (art. 13, pag. 22, 7). 
Sed potestatem in universam Ecclesiam dicuntur non habere nisi ex partici- 
patione Romani Pontificis (art. 15, pag. 24, 5 ss.). 

Iamvero secundum dicta in cap. III (n. 11, pag. 20, 3 ss.) tum aucto- 
ritas docendi, tum auctoritas regendi profluunt ex sacramento ordinis. Im- 
possibile ergo videtur quod duae auctoritates, ex uno fonte profluentes, di- 

versa omnino regula reguntur. Potestas docendi non potest esse ordinaria, 
dum potestas regendi est pure delegata. Quod explicite affirmatur de munere 
doctrinali, non potest simpliciter negari de munere pastorali. 

4. Tandem minus felix videtur, quod prius de magisterio Summi Ponti- 
ficis agitur, secundo tantum loco de magisterio universali episcoporum. Con- 
trario ordine procedebat Concilium Vaticanum I. 

Vaticanum I Dz. 1821 prius loquebatur de omnibus apostolis pastoribus 
et doctoribus constitutis, dein de auctoritate Petri, qua huius collegii unitas 
conservaretur. 

Dz. 1839 dicit Romanum Pontificem « ea infallibilitate pollere, qua di- 
vinus Redemptor Ecclesiam suam... instructam esse voluit ». 

Omnes firma fide credimus, Summum Pontificem esse caput et centrum 
collegii episcopalis. Haec autem Summi Pontificis praerogativa melius affir- 
matur et intelligitur, si prius de hoc collegio, et deinde de capite eius sermo 
fit. Summus Pontifex non desinit esse caput huius collegii, quando ex ca- 
thedra loquitur et eius definitiones ex sese non autem ex consensu Ecclesiae 
irreformabiles et infallibiles sunt (Dz. 1839). Immo tunc eius connectio cum 
fide totius Ecclesiae et cum universali episcoporum collegio maxima et intima 
dicenda est. 

Inest itaque in schemate incongruentia gravis. A vobis, Patres venera- 
biles, omnes catholici, immo multi christiani a nobis separati, exspectant 
doctrinam claram et integram de Ecclesia Christi, maxime autem de habi- 
tudine inter primatum Romani Pontificis et auctoritatem episcoporum. Im- 
pleatur precatio card. Newman, ut Vaticanum II compleat Vaticanum I, eo 
quod secundum verba illius Concilii sub Romano Pontifice episcopis univer- 
sis « honor debitus non negatur » (Dz. 1828). 

Ex conceptione breviter delineata de collegio episcopali duo magis prac- 
tica deduci libet: 

1. Continuatio commissionis centralis in aliqua forma apta. 

2. Institutio magis explicita conferentiarum episcopalium. 
Nomine omnium episcoporum Indonesiae dixi. 

78 

Exc.mus P. D. GERARDUS VAN VELSEN 
Episcopus Kroonstadensis 

Schema de Ecclesia materialiter affirmat potestatem episcopalem esse po- 
testatem propriam, ordinariam et immediatam, immo eam esse iuris divini, ita 
ut collegium episcoporum una cum Capite eius sit « unum subiectum plenae 
et supremae in universam Ecclesiam potestatis » (n. 16). Haec tamen colle- 
gialitas de facto a schemate sub n. 15 penitus negatur. Explanatio huius quae- 
stionis immerito enim coarctatur ad considerationem singuli episcopi qua 

singuli et non formaliter qua membri collegii episcopalis. In hoc est fallacia 
totius cap. IV, quod quasi regit totum hoc schema. Potestas tamen ordinaria 
et propria episcoporum non est primarie potestas singuli episcopi qua talis, 
nec summae additae omnium episcoporum, sed formaliter collegii qua talis. 
Singulus episcopus nonnisi ut membrum collegii participat unam potestatem 
ordinariam iuris divini, nempe ipsius collegii qua talis, quod de facto in 
cap. VII, ubi agitur de magisterio ordinario in mundo disperso, ab ipso 
schemate agnoseitur. Ratione huius inconsequentiae schema non curat de per- 
necessaria conclusione ex ipso Ecclesiae regimine, quod est iure divino col- 
legiale. Pro hac quaestione attentionem animi Patrum Concilii rogare velim. 

Cum Ecclesiae regimen iure divino collegio episcoporum una cum eius 
Capite, Summo Pontifice, competat, oportet etiam extra Concilium Oecume- 
nicum evitetur quod forma regiminis parvipenderetur sive sub respectu col- 
legialitatis sive sub respectu Capitis. Porro extra Concilium Oecumenicum 
hoc regimen collegiale Ecclesiae in hodiernis adiunctis minus visibile evadit 
et per consequens minus efficax. Immo posset quis cogitare hanc collegiali- 
tatem fieri nomen sine re. Ecclesia tamen habet ius et obligationem, ut volun- 
tas Christi quoad regimen Ecclesiae fideliter et efficaciter observetur. Attenta 
constitutione a Christo Domino Ecclesiae collata, quaestio exsurgit, qualis 
modus concretus, adaptatus condicionibus hodiernis Ecclesiae in toto mundo 
dispersae, hodie maxime consulere possit structurae collegialis regiminis, ita 
ut illa collegialitas in regendo, i. e. in ministrando Ecclesiam universam, fiat 
visibile et efficax exercitium illius quod voluit Christus ipse. Saepe evenit 
quod theologi elaborationes suas theologicas eruunt ex iure canonico prout 
nunc iacet, dum e contra theologorum est exponere quid sit essentia Eccle- 
siae eiusque regiminis. Quam expositionem theologicam postea ipsi periti 
iuris canonici debent veluti traducere in regulas canonicas, quae essentiae Ec- 
clesiae eiusque regimini dant formam canonicam adaptatam et practicam. De 
huiusmodi traductione nunc agitur. 

Maxime proinde expedit, ut, praesupposito regimine iuris divini collegiali 
Ecclesiae, quoddam organum ad instar « commissionis centralis » instituatur, 
cuius membra sunt verbi gratia praesidentes variarum conferentiarum (seu 
coetuum) episcoporum, pro quibus ipsi verba faciunt. Ita in hac commis- 
sione temporibus statutis suo modo auditur vox totius episcopatus. Haec 
commissio oportet sit organum deliberationis episcoporum una cum Capite, 
Summo Pontifice, ita ut regimen centrale Ecclesiae eiusque regimen colle- 
giale harmonice componi possint. Tale organum non est nisi concretio ipsius 
iuris divini quoad regimen Ecclesiae. Haec concretio necessaria est ad hoc 
quod in praxi salvum remaneat ius divinum quoad regimen collegiale Eccle- 
siae. Sine Capite collegium episcoporum decapitatum et vanum remanet, non 
prosperans in via sua. Sed ex altera parte, utinam ne disiungamus ipsum 
Caput a suo corpore. Caput enim vitam solitariam agere non potest sine suo 
corpore. Et hoc corpus est nihil aliud nec nemo alius nisi ipse ordo episco- 
porum. 

Ita unitas mirabilis Ecclesiae, quam a Christo ut donum necnon ut voca- 
tionem accepimus, in diversitate admirabili manifestare possumus, ut Eccle- 
sia sit sponsa Christi dilecta una et circumdata varietate. 

79 

Exc.mus P. D. HENRICUS VENIAT 

Episcopus Arcis Archambault 

In hoc schemate de Ecclesia duo defectus mihi apparent ut radicem 
et fundamentum aliorum multorum defectuum a multis Patribus iam dicto- 
rum. Hi defectus sic resumi possunt: insufficiens doctrina de Christo, insuf- 
ficiens doctrina de Spiritu Sancto. 

Primum de Christo: in hoc schemate, de Christo certe loquitur. Christus 
dicitur « homo perfectissimus », « Filius Dei Unigenitus », « Episcopus ani- 
marum, Pastor et Sacerdos », pluries dicitur « Redemptor » perpluries dici- 
tur habere Vicarium in Petro et eius successoribus. Haec omnia valde bona. 
Sed in schemate, prorsus videtur ignosci Christum esse Caput Ecclesiae in 
quantum Pater sub pedibus Christi omnia subiecit. Dicitur bene et etiam 
ter dicitur quod Christus oboedivit Patri usque ad mortem; sed ter omittitur 
quod Pater glorificavit Christum et dedit illi nomen quod est super omne 
nomen... etc. Ne dicamus autem, illam gloriam Domini resuscitati esse or- 
namentum quoddam, sive pro Christo, sive pro Ecclesia. 

Christus enim ut caput Ecclesiae non est alius quam Dominus mundi et 
omnium hominum et angelorum, id est « Pantocrator ». 

Ecclesia autem corpus est illius Domini, id est populus qui, mediante 
hierarchia, docetur, nutritur et regitur a Domino Gloriae et testimonium per- 
hibet ad extra de illo glorioso Domino de quo vivit ad intra. Si de hac gloria 
Domini quam Ecclesia mundo annuntiare debet, siletur, Ecclesia nihil aliud 
remanet quam societas bene a Christo fundata, iuridice organisata, sed non 
a Christo in Spiritu Sancto vivificata et vivificans. 

De Spiritu Sancto autem eadem dicam ac de Christo. Vere nominatur in 
nostro schemate Spiritus. Dicitur « anima Corporis », dicitur « coniungere 
fideles », assistere Vicarium Christi, magisterium Ecclesiae, episcopos, dicitur 
et quidem nimis, assistere theologos, praesertim qui pro magisterio directe 
laborant. Sed, e contra, nunquam enuntiatur habitudo Spiritus Sancti ad re- 
surrectionem Christi, neque ad Ascensionem, neque ad Pentecosten de qua 
nulla fit mentio in schemate. Ideoque quando nostrum schema bis aut ter 
nominat Spiritum Sanctum, spiritum Christi, nulla apparet relatio explicita 
inter Christum et personam Trinitatis in qua dicimus « Abba, Pater », et 
Spiritus Sanctus nihil aliud est in schemate quam gratia. 

Isti defectus et quidem ingentes non sunt sine remedio. Eorum causa in 
hoc consistit quod de Christo resuscitato et de Spiritu Sancto in relatione cum 

eo tacetur; ergo loquatur de quo siletur, id est de Christo resuscitato et de 
Spiritu Sancto quem Christus misit in mundum. 

Ergo, sub praesenti forma, hoc schema non placet et votum humi- 
liter efformo ut nominentur periti qui, in commissione quadam mixta non 
obliviscentur quod primi obliti sunt. 

80 

Exc.mus P. D. IOANNES IULIANUS WEBER 

Archiepisco pus-Episcopus Argentinensis 

Cap. I schematis de Ecclesia titulum habet: « De Ecclesiae militantis na- 
tura ». Melius legeretur simpliciter: « De Ecclesiae natura ». 

Redactor schematis laudabiliter non tantum naturam extrinsecam, iuri- 
dicam Ecclesiae descripsit, sed conatus est ad naturam interiorem, essentia- 
lem Ecclesiae perspicere. Ecclesia est, sub hoc respectu, ante omnia « Corpus 
Christi », cuius Christus est caput. Maternitatem quoque Ecclesiae, eiusque 
munus ut « ministra salutis et gratiae erga omnes homines » non est oblitus. 
Certe invenire desideravissemus explicationem uberiorem, profundiorem ho- 
rum attributorum, specialiter ex Scriptura Sacra. Cum gaudio vidimus aucto- 
rem schematis suam doctrinam saepius cum locis ex Evangeliis aut ex Epi- 
stolis Pauli sumptis coniunxisse. Pro his auctor laudandus est. 

Liceat tamen aliquas animadversiones proponere ut noster textus adhuc 
magis biblicus, magis intelligibilis redderetur pro nostris coaetaneis. 

1. In n. 2, pag. 9, lin. 19 quaestio est de Christi muneribus, « Magistri, 
Sacerdotis, Regis ». Quamquam titulus Regis Domino applicatur in Of&cio 
de Christo Rege — sed tamen cum explanationibus quae omnem ideam do- 
minationis temporalis excludunt — , potius esset hic cum Concilio Vati- 
cano I Dominum nominare: « Pastor aeternus et Episcopus animarum nostra- 
rum» (D. 1821). 

In eodem numero, lin. 23 eaedem praerogativae adscribuntur Ecclesiae 
ducibus: « eos muneribus Praeconis, Sacerdotis, Regis, sub Petro exercen- 
dis exornavit ». Eadem fere expressio de Ecclesia ipsa in n. 6, pag. 12, lin. 21 
invenitur. Legere potius vellem: « eos muneribus spiritualibus, scilicet, in do- 
cendo, in sanctificando et in pascendo, sub Petro exercendis exornavit ». 

2. In n. 4, pag. 10, lin. 31 legatur: « Quotquot in Ecclesia fide et bap- 
tismate ingressi », quia semper in Evangeliis et in Epistolis baptisma cum 
fide coniungitur. 

3. In n. 5, pag. 11, lin. 2, melius esset omittere verba: « Clerici et 
laici, praepositi et subditi, magistri et discipuli », eisque substituere quod in 
Epistola I ad Corinthios legimus (12, 4-6): « Cum divisiones gratiarum, divi- 
siones ministeriorum et divisiones operationum sint ». 

In lin. 6 sufficeret legere: « Vinculis socialibus et ministerialibus », omis- 
sa voce: « iuridicis » quae inutilis est. 

4. In n. 7, pag. 12, lin. 17, legatur: « Docet Sacra Synodus et solem- 
niter profitetur non esse posse nisi unicam veram Iesu Christi Ecclesiam », 
addendo ergo vocem « posse ». 

In lin. 21 ad 24 textus schematis addidit notis traditionalibus Ecclesiae, 
quas in nostro « Credo » cantamus: « Unam, sanctam, catholicam et aposto- 
licam Ecclesiam », quintam notam: « Romanam Ecclesiam ». Haec nota non 
est traditionalis, et insuper aequivoca. Si enim comparamus duos textus con- 
ciliares in annotatione 50 pag. 12 relatos, videmus « Romanam Ecclesiam » 
designare, in Professione fidei Tridentina, Ecclesiam quae est Romae, et quae 
est « omnium Ecclesiarum mater et magistra » (D. 999), in textu autem Con- 
cilii Vaticani I totam Ecclesiam. Melius ergo esset hanc vocem omittere, 
dicendo de Ecclesia: « Quam Salvator sibi in cruce acquisivit, sibique tam- 
quam sponsam sponso coniunxit, quamque super apostolicam Petram soli- 
davit » (cf. Orationem in Vigilia App. Petri et Pauli, aut in Missa votiva de 
S. Petro »). 

Cap. I schematis de Ecclesia sic magis erit extra controversiam. 

81 

Exc.mus P. D. VALENTINUS WOJCIK 
Episcopus tit. Barenus in Hellesponto, aux. Sandomiriensis 

Schema proponit doctrinam, quae continetur in documentis magisterii ec- 
clesiastici praesertim Summorum Pontificum a Benedicto XIV usque ad 
feliciter regnantem Ioannem XXIII: de distinctione inter Ecclesiam et socie- 
tatem civilem et de subordinatione finis civitatis fini Ecclesiae, de limitibus 
potestatis Ecclesiae deque officiis Ecclesiae erga potestatem civilem atque de 
officiis religiosis potestatis civilis. In omnibus paragraphis huius schematis 
supponitur autem, Statum, id est cives et rectores gentium, accipere factum 
revelationis christianae et missionem salutiferam Ecclesiae. Ipsi Auctores 
schematis confirmant hanc propositionem scribentes, Potestatem civilem qua- 
tenus populum repraesentat non esse obligatam colere Deum modo a Christo 
statuto, nisi prius factum revelationis a civibus acceptum sit (pag. 66, par. 43, 
linn. 23-26). Aliis verbis principia in schemate contenta non vigent, si unum 
subiectorum relationis inter Ecclesiam et Statum mutatum fuerit. 

Iuxta scopum Concilii Vaticani II constitutiones debent habere valorem 
pastoralem et oecumenicum. Hac de causa in schemate pastores animarum 
vellent videre non solum sana principia theoretica et abstracta sed etiam pro- 
positiones, quae respiciunt hodiernas potestates civiles earumque relationes 
ad singulos cives et ad fidem in supernaturalem missionem Ecclesiae. 

Praeprimis animadvertendum esse, modernis temporibus vix posse in- 
veniri Status, qui habeat omnes cives eiusdem religionis, sed fere ubique ter- 

rarum permixti sunt homines variarum religionum et inter fideles habitant 
quoque ii, qui nulli societati religiosae adscripti sunt vel etiam atheismum 
palam confitentur. Hodie et Ecclesia vivit in omnibus Statibus et fere omnis 
Status habet in suo territorio cives variarum religionum. 

Secundo, praesenti saeculo in maxima parte Statuum potestas eligitur a 
civibus et repraesentat non solum eorum maiorem partem sed etiam totum 
populum et ideo opinionem uniuscuiusque hominis in honore habere debet. 
Quamvis maximum nostrum desiderium esset, ut quamprimum unum ovile 
et unus pastor fiat, non possumus ignorare, quid sit hodie in facto. 

Quibus de causis auctores schematis in elaborandis principiis de rela- 
tionibus inter Ecclesiam et Statum debent prae oculis habere non solum doc- 
trinam revelatam et normas generalissimas iuris naturalis sed etiam actualem 
statum facti et hodiernis animarum pastoribus doctrinam magis concretam 
et magis adaptatam proponere. 

Meo humili iudicio hodierni homines a Concilio Oecumenico exspectant 
affirmationem sequentium principiorum: 1) in relationibus cum Statu Ec- 
clesiam velle omnino servare normam de qua in can. 1351 Codicis Iuris Ca- 
nonici (ad amplexandam fidem catholicam nemo invitus cogatur) et civiliter 
tolerare alias societates religiosas, 2) catholicos obligatos esse apud Pote- 
statem civilem ius libertatis conscientiae et libertatem actionis ecclesiasticae 
non solum in legislatione sed etiam in praxi tueri, 3) catholicos rectores gen- 
tium, quamvis repraesentent etiam cives, qui missionem supernaturalem Ec- 
clesiae non agnoscunt, debere suas obligationes religiosas adimplere et in gu- 
bernatione subditorum non solum vocem suae conscientiae christianae sed 
etiam instructiones magisterii ecclesiastici, quae ad ius naturae pertinent, 
fideliter sequi. 

Praeterea in textu schematis sequentes emendationes liceat mihi pro- 
ponere: 

1. In pag. 64, n. 40, lin. 16, addendum est: « Aliud tamen est funda- 
mentum et aliae sunt proprietates potestatis ecclesiasticae et potestatis civi- 
lis sicut Gelasius I papa scripsit de « sacrata auctoritate pontificum » et de 
« potestate regum ». 

2. In pag. 64, n. 40, post lin. 24, inserenda est propositio: « Hominibus 
quoque qui omnes vivunt simul in societate religiosa et in societate civili 
nociva est non solum quaevis discordia sed etiam separatio inter ordinem su- 
pernaturalem et naturalem ». 

3. Titulus n. 41, in pag. 65, « de officiis Ecclesiae erga potestatem civi- 
lem » non correspondet textui linn. 20-33, in quo non officia sed facta descri- 
buntur. Ideo melior videretur titulus « de cooperatione Ecclesiae in fine Sta- 
tus assequendo ». 

4. In lin. 6, n. 41, pag. 65, post verbum « temporalia » addere vellem 
« hominis per se ». 

5. In lin. 8, n. 41, pag. 65, post verba « puerorum educatio » adicien- 
dum est « et instructio religiosa ». 

Exc.mus P. D. CAROLUS WOJTYLA 
Episcopus tit. Ombitanus, vic. cap. Cracoviensis 

1. Schema de Ecclesia, cum nobis Ecclesiam ut Corpus Christi Mysticum 
imprimis proponit, non tamen sufficienter intrat in mysterium animae sal- 
vandae. Sic autem non illustratur sufficienter finalitas intima Corporis Chri- 
sti Mystici. Munus docendi Ecclesiae divinitus concreditum, de quo pluria 
in schemate invenimus, subordinatur muneri sanctificandi animas immorta- 
les. In sanctificatione enim ope gratiae gratum facientis invenit anima immor- 
talis salutem suam aeternam et sic adimplet finem suum. Si omnia ista non 
ponantur in schemate, tunc non ostenditur missio salvifica Ecclesiae erga per- 
sonam humanam, quod nostris praesertim temporibus multum valet. 

2. Momentum proprium personae humanae in Ecclesia magnum videtur 
sub alio etiam aspectu. Ecclesia enim — Corpus Christi Mysticum — vera 
est societas, persona autem humana constituit cellulam huius Corporis, in 
quantum in Ecclesia-societate invenit et adimplet vocationem suam su- 
pernaturalem, quod non fit sine Ecclesia. Non praesupposito personam hu- 
manam vocationis suae supernaturalis in Ecclesiam consciam esse, nequit 
etiam intelligi responsabilitas et quidem conscia cuiuslibet membri in Corpore 
Christi Mystico. Haec autem conscientia responsabilitatis signum est amoris 
Ecclesiae, qui tam in episcopis et clericis quam in laicis vigere debet. Optan- 
dum est schema de Ecclesia tale esse debere, ut omnibus sensum hunc re- 
sponsabilitatis pro Ecclesia magis innuat. Sic etiam excludetur periculum in- 
dividualismi religiosi in Ecclesia, alia autem ex parte consuletur necessitati 
spirituali hominis contemporanei, qui semper magis persona vocationis suae 
conscia fieri postulat. 

3. Cum schemate de Ecclesia in unum coalescit schema de B. Virgine Ma- 
ria. Cuius coalescentiae sensus talis esse videtur: In hoc, quod Maria Beatis- 
sima sit in Ecclesia-Corpore Christi Mystico tamquam Mater Capitis et 
Mater omnium membrorum et cellularum Corporis, ostendatur insimul ma- 
ternitas ipsius Ecclesiae, quae in schemate magis ut magistra (societas docens) 
quam ut mater praesentata est nobis. Oportet autem ut credatur et confitea- 
tur tamquam mater spiritualis animarum omnium. Haec autem Ecclesiae ma- 
ternitas praesertim inest manibus et cordi Beatissimae Virginis et intime 
coniungitur cum munere Mediatricis. Credimus proinde Mariam esse Matrem 
totius Ecclesiae ut societatis, praesertim autem earum eiusdem partium, quae 
maxime dolent, ipsae enim etiam maxime indigent cura materna. Credimus 
deinde eam esse Matrem cuiuslibet animae humanae, cuiuslibet personae 
— et haec eius maternitas in efficienda consistit assimilatione erga Christum 
Filium Dei eiusque Primogenitum. Eadem Mater filios sibi similes vult pro- 

creare et habere. Ope ergo Maternitatis universalis Beatissimae Virginis ho- 
mines in Ecclesia speciali modo coalescunt in unum: Maternitas eius consti- 
tuit intimam iuncturam Corporis Christi Mystici. 

83 

Exc.mus P. D. PAULUS YU PIN 

Archiepiscopus Nanchimensis 

Constitutio de Ecclesia iure meritoque tractat de relationibus inter Ec- 
clesiam et Statum (in cap. IX) ut inde clare pateant principia directiva circa 
hanc rem tum pro pastoribus quum pro christifidelibus. Attamen dolendum 
est doctrinam ibi descriptam hodiernis exigentiis minime correspondere: 
ita v. g. ne unum quidem verbum invenitur de legitimis aspirationibus et iu- 
ribus populorum ad independentiam nuper constitutorum, dum omnes ho- 
mines magnopere sese occupant de nationibus sic dictis minus evolutis vel 
melius, ut legitur in litteris Enc. Mater et Magistra Ioannis XXIII, feliciter 
regnantis, in via evolutionis. Isti populi multum sperant ab Ecclesia ad sua 
iura rite agnoscenda, praesertim ob dolorosam experientiam colonialismi. 
Quod si in hoc Concilio Ecclesia negligat circa hanc rem, maximum pericu- 
lum mundo incumbebit ut novae nationes inspirentur ideologia Communi- 
smi athei et materialistici. Proh dolor, hoc periculum iam in actu est apud 
aliquos populos! Missio catholica, vel florentissima, immensum patitur dam- 
num. Laeto quidem animo recordor nuntii telegraphici Papae Pii XI ad po- 
pulum sinensem diei 1 augusti anni 1928, quando tota Respublica sinica, 
posito fine belli civilis, unionem politicam est adepta, ubi legitur: « Sanctus 
Pater est primus ad tractandos Sinas non solum in perfecta aequalitate, sed 
etiam cum vera et specialissima sympathia... Exoptat insuper ut populi si- 
nensis iura plene agnoscantur ». Vox praeclara, sed rara! Hodie omnino ne- 
cessarium est ut Ecclesia sit prima inter societates perfectas ad vindicanda, 
tutanda iura novorum Statuum, qui plerumque sunt ex territoriis missionum. 

Ad rem intime connectitur aliud problema in hac constitutione de Eccle- 
sia tractatum: dico tractatum, sed modo valde imperfecto. Problema scilicet 
muneris fidelium relate ad Statum proprium. Habetur quidem in cap. VI, 
n. 25, pag. 41, lin. 2 ad 8, aliqua pericopes ad exhortandum laicos ut libenter 
suscipiant onus in politica societatis ordinatione bonum commune tempo- 
rale efficaciter et apte promovendi et activam et faustam praesentiam exer- 
ceant, ad prosperitatem tum propriae nationis, tum totius communitatis inter- 
nationalis. Si talis commendatio sufficit pro Statibus, ubi catholici constituunt 
vel totalitatem vel saltem maioritatem populi, pro missionibus nullo modo 
sufficiens dici potest: nam rerum conditio postulat ut in politica societatis ordi- 
natione praesentia catholicorum sit indispensabilis : ius enim Ecclesiae facile 
labefactatur et in crisim ponitur si qui sortem populi administrant, omnes 
sunt a religione catholica alieni et, quod non raro accidit, ideis materialismi 

plene imbuti, v. g. leges statuendo contra religionem catholicam, limitando 
libertatem missionariorum, fovendo theorias principiis moralibus contrarias 
et ita porro. Quamquam praxis seu modus, quo laici educari, adduci ad hoc 
onus suscipiendum, opportunius tractabitur in schematibus praeparatis a 
commissione de apostolatu fidelium, principium tamen circa hanc rem debet 
in lucem poni in hac constitutione de Ecclesia, et quidem cum verbis magis 
praecisis atque evincentibus. 

84 

Exc.mus P. D. IGNATIUS ZIADE 

Archiepiscopus Berytensis Maronitarum 

Tribus abhinc annis, fere unanimiter postulaverunt episcopi ut consti- 
tutio aliqua de episcopis veniat coram Concilio Oecumenico Vaticano II, quam 
Vaticanum I, tempore opportuno edicere non potuit, postquam proclamavit 
Romani Pontificis primatum et infallibilitatem. Gratias agamus Deo et Ro- 
mano Pontifici feliciter regnanti, qui acquievit Patrum postulationibus et 
annuit ut schema de Ecclesia, ubi etiam de episcopis, coram vobis veniat et 
citius veniat. 

In hoc schemate legimus sub n. 13 (pag. 22): « Quos ipse Christus... 
voluit usque ad finem temporum successores apostolorum, in munere docto- 
rum et pastorum... eosdem Spiritus Sanctus posuit episcopos regere Ecclesiam 
Dei. Qui episcopi singuli, tanquam vicarii et legati Christi, singulas sibi com- 
missas ecclesias, propria, ordinaria et immediata potestate episcopali, in uni- 
tate cum Romano Pontifice et sub eius auctoritate regunt »; et in pag. 23 
legitur: « longe autem a vero aberrant qui asseverant... episcopos habere 
tantum delegatam potestatem et non esse iuris divini ». 

His auditis, et quidem cum gaudio, veniamus, Patres conciliares, ad 
praxim. De facto, usque dum episcopi nesciunt quid possint. Regendo oves 
suas, quotidie experiuntur necessitatem recurrendi sive ad facultates quin- 
quennales sibi delegatas, sive ad delegatum vel nuntium apostolicum, sive 
ad ipsam Sanctam Sedem. Liceat in hac materia aliqua exempla afferre. 

Episcopus proclamatur iure divino propriae ecclesiae doctor; attamen, 
nonobstante hoc divino munere, indiget S. Officii licentia, ut propriis fide- 
libus concedat facultatem legendi libros prohibitos. 

Episcopus est pastor ordinarius; attamen potestatem missam celebrandi 
media nocte non habet, nec aliis concedere potest licentiam celebrandi extra 
locum et tempus determinatum. 

Episcopus potestate ordinaria regit propriam ecclesiam; attamen etiam 
in minimis recurrere debet ad Congregationes Romanas. Latinus episcopus 
recurrere debet ad dispensationem obtinendam ab impedimento spiritualis 
cognationis, a quo semper dispensatur; recurrere etiam debet ad dispensan- 
dum fratrem sacerdotem, etiam gravi de causa, ab officio divino recitando. 

Per libellum quinquennalem, episcopo, modo habituali, restituuntur facul- 

tates, quas habebat potestate ordinaria, et quibas nunc uti debet potestate 
delegata. 

Quamobrem mirantur et presbyteri et fideles videntes ordinarium eorum 
pastorem esse non « vicarium et legatum Christi » ut supra audivimus, sed 
vicarium Vicarii Christi factum, vel ipsius legatorum. 

His dictis, liceat mihi tria proponere: 

1. Ut facultates quinquennales vel decennales, communiter delegatae, 
supprimantur. 

2. Ut episcopus habeat veram potestatem pascendi oves suas, quin recur- 
rat ad nuntium apostolicum vel ad dicasteria romana, nisi rarissime, i. e. in 
rebus maximi momenti. Hoc proponendo, non negatur ius Romani Pontificis 
sibi reservandi casus expresse determinatos, nec ius ipsius aut Concilii Oecu- 
menici reservandi patriarchis et primatibus alios casus etiam expresse deter- 
minatos; quibus tamen exeeptis, potestas episcopi restringi non debet legibus 
generalibus. 

3. Ut breviter saltem in hoc ipso schemate affirmetur principium gene- 
rale quo successores apostolorum, suos subditos etiam a legibus generalibus 
dispensare possint, quibusdam gravioribus bene determinatis exceptis. 

Ita et episcopis maior facilitas, necessitatibus sui gregis providendi 
conceditur, et Congregationibus Romanis atque nuntiis apostolicis plus tem- 
poris remanebit quo, sine mora, graviora negotia expedire possint. 

85 

CONFERENTIA EPISCOPALIS GERMANIAE-AUSTRIAE 
Beatissime Vater, 

diebus 5 et 6 februarii Patres Conciliares linguae germanicae Monachium 
convenerunt et consilium de laboribus Concilii durante intervalli tempore 
efficaciter promovendis habuerunt. Res erat praesertim de obsequendo sua- 
sioni Patribus in fine primae sessionum periodo communicatae, scilicet ut 
Patres usque ad finem mensis februarii animadversiones suas ad schema de Ec- 
clesia in ultima hebdomada disceptatum in scriptis transmittere vellent. 

Quo profundius atque accuratius suas adnotationes elaborare et eo ipso 
aptiora proposita commissioni de Fide et Moribus facere possint, Patres lin- 
guae germanicae non singuli separatim, sed collatis viribus in praefato con- 
ventu et notas criticas et propositiones positivas ad schema praeiacens emen- 
dandum paraverunt, adhibito consilio theologiae dogmaticae et exegeseos 
S. Scripturae peritorum complurium optime notorum. 

Opportunum duxi pro filiali affectu quo omnes Patres linguae germanicae 
Sanctitati Tuae adhaerent, fructum laborum nostrorum Sanctitati Tuae via 
directa transmittere. 

Primus fasciculus cum titulo « Adnotationes criticae ad schema de Eccle- 

sia » continet praecipuas rationes, propter quas schema profundae emendationi 
subiiciendum esse videtur; alter fasciculus (« Adumbratio schematis constitu- 
tionis dogmaticae de Ecclesia ») continet propositiones positivas seu schema- 
tis emendationis adumbrationem, in qua elaboranda conati sumus mediam viam 
ingredi inter diversas tendentias, quae hac in materia durante disceptatione 
conciliari apparuerunt. 

In casu quaestionis vehementer discussae de notione « membri Ecclesiae » 
accuratius describenda duplicem propositionem fecimus, quarum una concep- 
tum membri evitat, de quo praecise definiendo fortasse consensus sufficiens dif- 
ficile tantum effici poterit. 

Insuper sive in distribuenda materia sive in ipsis rebus pertractandis pro 
viribus contendimus, ut exacte observaremus propositiones a commissione de 
Concilii laboribus coordinandis de hoc schemate in sessione mensis ianuarii 
factas. 

Humiliter petere audeo Sanctitatem Tuam, ut elaborationes transmissas 
benigne accipere dignetur. Eodem tempore eaedem transmittuntur em.mo prae- 
sidi commissionis de Fide et Moribus, adnexis precibus ut eas commissioni pro- 
ponere velit ad examen et usum, in quantum eis utilia quaedam et ad emen- 
dandum schema opportune adhibenda inventa fuerint. 

Hanc occasionem nactus mihi permitto Sanctitatem Tuam de novo certio- 
rem facere me toto animo paratum esse ad fideliter serviendum Ecclesiae et 
sedulo collaborandum in Concilii negotiis meque profiteor 

Sanctitati Tuae 
obsequiosissimum servum ac filium 
Iulium card. Dopfner 

Adnotationes criticae ad schema de Ecclesia 

Variis ex rationibus schema de Ecclesia ut totum nobis placere non potest. 
Nolumus in dubium vocare laborem vere positivum quem commissio theolo- 
gica in praeparando schemate adhibuit. In aperto enim est aspectum positi- 
vum, oecumenicum, pastoralem, qui in schemate nimis desideratur, nonnisi 
ultimis mensibus et inaugurato ipso S. Concilio ut munus speciale huius S. Sy- 
nodi ab omnibus cognitum et agnitum esse. Rationes autem, propter quas 
schema hodie noniam acceptabile esse videtur et quae in sequentibus tribus 
partibus proponuntur, sunt: 

primo generales ex indole totius schematis provenientes; 

secundo speciales, sed tamen fundamentalis momenti; 

tertio singulares enuntiationes respicientes. 

I. Generalia, ex indole totius schematis provenientia. 

1. Schema non proponit organicam et totam doctrinam de Ecclesia. Ve- 
rum quidem est non debere omnia et singula, quae dici possunt, in conciliari 
constitutione de Ecclesia proponi. Tamen quaedam organica unitas et totalitas 

eorum, quae ad Ecclesiam pertinent, exspectatur. Hoc iam in Concilio Vati- 
cano I propositum erat, et negari nequit doetrinam de primatu Romani Ponti- 
ficis propterea, quod separata ab aliis capitibus de Ecclesia mansit, aspectum 
minus perfectum habere. Enuntiationes singulares, etsi in se sumptae sunt ve- 
rae, a veritate tota deficiunt, nisi tractantur in connexione cum toto. Immo 
ansam praebere potest falsae interpretationi enuntiatio pro se sola sumpta, 
dislocata ex ambitu reliquarum enuntiationum, in quarum connexione suum 
recipere debet accentum. Tale quid apparet in nostro schemate e. g. eo, quod 
de episcopis et ministerio sacro fuse tractatur, quin maior sermo sit de fideli- 
bus, ad quos laici non minus pertinent quam ministri. 

2. Quae tamen tractantur in singulis capitibus schematis, sine sufficienti 
ordine ex visceribus rei desumpto proponuntur. Unum iuxta aliud ponitur, 
quin sufficienter appareat, quomodo propositiones singulae inter se cohae- 
reant. 

3. Non tantum electio thematum, sed etiam modus de iis loquendi indo- 
lem nimis negativam prae se fert. Principium, secundum quod themata eli- 
guntur, et modus de iis loquendi, desumpta esse videntur ex haeresibus vel 
erroribus reiiciendis. Secundum finem autem, quem Summus Pontifex Con- 
cilio statuit, et secundum indigentias hodierni temporis doctrina de Ecclesia 
positive et modo vere pastorali proponi debet, quin reticeri debeant errores. 

4. Quae inquisitiones theologiae fundamentalis, exegeticae et dogmaticae 
de Ecclesia ultimis decenniis elaboraverunt, non satis respiciuntur et adhiben- 
tur. Hoc valet e. g. de natura Ecclesiae, quae in S. Scriptura variis imaginibus 
proponitur neque in uno conceptu componi potest, de sacramentalitate, de re- 
latione Ecclesiae ad regnum Dei, de charactere eschatologico Ecclesiae, de Ec- 
clesia ut realitate historica, de interno sensu structurae hierarchicae Ecclesiae, 
de relatione inter ministerium et charismata et multa alia. Praesertim autem 
S. Scriptura in hoc schemate non bene adhibetur (e. g. pag. 37, lin. 10; pag. 61, 
linn. 11-14). 

5. Schema de Ecclesia nimis « essentialistice » loquitur, i. e. Ecclesiam 
proponit ut realitatem semel pro semper aedificatam et perfectam. Nihil dici- 
tur de Ecclesia ut realitate historica, quae essentiam suam operatione Sancti 
Spiritus, sed etiam humana, realizare debet. Id quod non omnibus temporibus 
aeque perfecte fit. Ecclesia tota apparere debet non tantum quatenus hodie per 
totum mundum et omnes homines extenditur, sed etiam quatenus per histo- 
riam continuatur. 

6. Schema tacet de eo, quod in decursu historiae veritas revelata et reali- 
tas a Christo instituta non semper aeque complete realizantur. Quaedam ele- 
menta, quae ad Ecclesiam pertinent, quibusdam temporibus fere oblivioni 
tradi possunt, cum alia nimis efferantur. Si tale quid non respicitur, non atten- 
ditur possibilitas, quod quaedam elementa, quae apud nos nimis negliguntur, 
fortasse apud christianos separatos magis, immo nimis pronuntiantur. Hac in 
re apparet et in schemate dici deberet, quomodo respectus oecumenicus inser- 
vire possit cognitioni perfectae Ecclesiae catholicae. 

7. Schema nihil dicit de valore theologico, quem singulae enuntiationes 
habeant. Ne oriantur magnae difficultates pro interpretatione constitutionis 
conciliaris, dici debet, quomodo intelligantur propositiones, num proponatur 
dogma an res proponantur ea auctoritate, quam iam ex magisterio ordinario 
vel aliis definitionibus habent. Fortasse in prooemio haec vel similia dici pos- 
sunt: « Quae sequuntur, tali ratione dicta et tali cum respectivi assensus obli- 
gatione imposita intellegantur oportet, qualis fide bene edoctis nota iam est ex 
praedicatione magisterii ordinarii Eeclesiae, nisi aliud explicite statuitur ». 

II. Specialia, quae tamen indolem generalem tangunt. 

1. Doctrina de natura Ecclesiae. 

a) Ex diversis imaginibus, quae S. Scriptura adhibet ad describendam 
Ecclesiam, solummodo imago corporis Christi adhibetur. Hoc insufficiens est, 
quia unaquaeque imago specialem praebet accentum, qui omnes coalescere de- 
bent, ut cognoscatur, quid sit Ecclesia. 

b) Schema utitur imagine corporis Christi, quasi esset conceptus logi- 
cus et non imago. Deducit ex tali conceptu proprietates, quin quaerat, utrum 
ipsa S. Scriptura hoc permittat. 

c) Ipsam autem imaginem corporis Christi non sufficienter adhibet se- 
cundum S. Paulum, qui utitur imagine corporis Christi aliter in epistolis ad 
Romanos et Corinthios, aliter in epistolis captivitatis. 

d) Imago Spiritus Sancti animae corporis Christi cautius adhiberi debet, 
ut evitetur monophysitismus ecclesiologicus (cf. Leo XIII, Satis cognitum: 
A.S.S. 28 [1896], 710). Saltem relatio inter Christum caput et Spiritum 
Sanctum animam Ecclesiae explicare debet; secundum S. Scripturam Christus 
functionem capitis per Spiritum Sanctum exercet ita, ut etiam ipse appareat 
quasi anima Ecclesiae. 

2. De membris Ecclesiae eiusque necessitate ad salutem. 

a) Titulus ordinem rerum convertit: Ex necessitate Ecclesiae ad salu- 
tem resultat quaestio, qui sint eius membra. 

b) Doctrina in n. 8 de voto proposita melius explicari deberet. Theologi 
hodie vident difficultates in iis, quae dicuntur de voto baptismatis vel Ecclesiae. 

c) Magis aperta relinquatur quaestio de sorte infantium sine baptismate 
morientium. Fortasse deleatur pericopa pag. 15, linn. 5-9, et dicatur: « Eadem 
necessitas, quae baptismo aut eius voto pro salute convenit, etiam asserenda 
est de Ecclesia » vel similiter. 

d) Quae dicuntur de membris Ecclesiae, cautius dici debent. Estne ra- 
tio membri in indivisibili, quasi aut homo sit sensu pleno membrum Ecclesiae 
aut omnino non realiter sit eius membrum? Alternativa talis non videtur poni 
posse: nam etsi quidam non omnia tria vincula habet, sed tantum unum vel 
alterum, tamen pro sua parte realiter, etsi non sensu pleno et perfecto ad Ec- 
clesiam pertinet et imperfecte dici potest eius membrum. Ergo: aut dicatur 
15, 18 et 20 loco « vero et proprio sensu » « pleno et perfecto sensu » aut 

simpliciter evitetur terminus « membrum » et describantur tantum concrete 
diversi casus, qui diversimodam relationem hominis ad Ecclesiam determinant. 

e) Necessitas Ecclesiae describi deberet non tantum pro salute hominis 
singularis individualistice considerati, sed etiam pro genere humano ut collec- 
tiva unitate. Ecclesia est sacramentum generis humani, quod est magni mo- 
menti etiam quoad eos, qui non baptismate ad eam pertinent. 

/) Quae dicuntur pag. 16, linn. 16-18: « Sp. S. sua virtute, non ex- 
clusa gratia sanctificante, etiam extra venerandum illud Corpus agit... », op- 
pugnant vetustissimo illi principio « extra Ecclesiam nulla salus », quod, etsi 
hodie noniam sensu Cypriani interpretamur, tamen negare non possumus. 

3. De episcopatu ut supremo gradu sacramenti ofdinis et de sacerdotio. 

a) Quaeri potest, utrum sacramentalitas ordinationis episcopalis sit 
gravissima quaestio quoad episcopos. Certissime non est unica. Tractanda vi- 
detur ut pars totius doctrinae de episcopali munere in Ecclesia. 

b) Priusquam de ministerio (episcopali) tractatur, desideratur exposi- 
tio de populo fideli in Ecclesia, cuius saluti ministri inserviunt. Finis ministe- 
rii enim in Ecclesia est parare Deo populum suum. 

c) Ad explicandam essentiam muneris episcopalis in Ecclesia incipi de- 
bet a collegio apostolorum, quod Christus sub Petro capite instituit cuique col- 
legium episcoporum sub Summo Pontifice succedit. 

d) Si tractatur de sacramentalitate ordinationis episcopalis, exspecta- 
bitur etiam expositio de discrimine inter ordinationem episcopalem et presby- 
teralem. Utique de hac re inter theologos adhuc multum disputatur. Saltem 
dici potest episcopum ordinatione cooptari in collegium episcopale ideoque 
participem reddi potestatis pastoralis totius collegii. Sic etiam episcopis con- 
secratis titularibus realis praebetur locus. 

4. De episcopis residentialibus. 

a) Si de singulis muneribus episcoporum tractatur, praemittenda vide- 
tur expositio munerum Ecclesiae ipsius, quibus opus Christi in Ecclesia pe- 
renne redditur (Denz. 1821). Sermo esse debet de ministerio verbi, ministerio 
sacramentorum et regimine, et quidem ita, ut ostendatur regimen esse non 
tantopere munus iuxta ministerium verbi et sacramentorum positum, sed illa 
pertransiens. Ita sensus catholicus munerum verbi et sacramentorum opponi 
posset sensui protestantium, quatenus secundum fidem catholicam verbum et 
sacramenta administrantur sub regimine episcoporum. 

b) De collegio episcoporum primo loco, non ultimo sermo esse debet. 
Nam quid sit episcopatus, quidque eius positio in Ecclesia, solummodo apparet 
ex eo, quod describitur collegium episcoporum sub Summo Pontifice. 

c) Relatio episcoporum ad Summum Pontificem describi debet non 
tantum negative, determinando limites potestatis episcoporum. Dici debet 
Summum Pontificem esse caput collegii episcoporum ita, ut neque collegium 
episcoporum a Summo Pontifice neque Summus Pontifex a collegio episco- 
porum possit separari. 

d) Quae dicuntur in n. 16 de collegio episcoporum, partim bona sunt, 
sed suppleri debent. Non sufficit dicere potestatem collegii ordinariam solum- 
modo modo extraordinario exerceri. Existit realis collegialitas etiam extra 
Concilium et antecedenter ad explicitam voluntatem Summi Pontificis. 

e) Ex eo, quod de collegio episcoporum tractatur sub titulo « de epi- 
scopis residentialibus » videtur dici solummodo ipsos esse membra collegii, 
non autem episcopos consecratos titulares. Re vera autem iam ipsa ordinatione 
episcopus assumitur in collegium et particeps redditur potestatis pastoralis col- 
legii, etsi non habet plenam iurisdictionem. 

/) Relatio singulorum episcoporum ad totam Ecclesiam insufficienter ex- 
plicatur. Iam antecedenter ad subiectivam curam pro tota Ecclesia talis rela- 
tio obiective existit, quatenus singuli episcopi ut membra collegii participant 
potestatem collegii sub Summo Pontifice in totam Ecclesiam. Quae potestas 
non est participatio potestatis Summi Pontificis. 

5. De statibus acquirendae evangelicae perfectionis. 

a) Hoc caput falso videtur poni loeo. Non debet poni in una linea cum 
sacro ministerio ex una et laicis ex altera parte; nam distinctio inter homines 
consilia evangelica sequentes et homines in mundo versantes fit secundum 
respectum prorsus alium quam distinctio inter ministerium et laicatum: haec 
ultima provenit ex institutione Christi, illa autem ex charismatica vocatione. 
Propterea de statu evangelicae perfectionis agendum esset in connexione cum 
charismatibus in Ecclesia eorumque functione pro existentia eschatologica Ec- 
clesiae. 

b) Magis agendum esset etiam de iis, qui consilia evangelica sequuntur 
extra communitates religiosas. 

c) Hoc caput multum abbreviari posset. 

d) Magis explicite dici debet perfectionem, ad quam status consiliorum 
evangelicorum ducat, non esse aliam quam perfectionem omnium christiano- 
rum, scil. perfecta caritas. 

e) Clarius dici debet media ista, etsi in se meliora sunt, tamen pro 
concreta indole et situatione determinati hominis minus apta esse posse ad 
prosequendam perfectionem caritatis. 

6. De laicis. 

a) De laicis agitur hic nimis exclusive quatenus missionarice cooperan- 
tur cum munere hierarchico. Deest descriptio laici, quatenus intra Ecclesiam 
ut membrum populi Dei coram ministris tanquam repraesentantibus Christi 
ponitur et vivit. Deest etiam descriptio situationis specifice laicalis, eius vitae 
saecularis in mundo, qua ex una parte fini intramundano ex voluntate Dei in- 
servitur et ex altera parte modo specifice christiano vivitur. Ex his defectibus 
resultat spiritus quidam clericalis huius capitis. 

b) Examinanda est relatio huius capitis ad schema de apostolatu laico- 
rum a respectiva commissione elaboratum. 

N.B.: De capp. VII-XI secundum normas pro labore Concilii statutas a 
commissione coordinativa hic nihil dicitur. 

III. Quaedam singularia (ad singulas schematis sententias). 

Pag. 9, lin. 14 s.: vox « redemptores » in tali connexione satis inusitata est 
in Ecclesia. Melius: Dei adiutores vel cooperatores. 

Pag. 9, lin. 23: episcopus aegre dicitur « rex ». Melius: pastor. Simili 
modo pag. 10, lin. 6 loeo « gubernii » dicatur « ministerium ». 

Pag. 10, lin 15: cum etiam episcopi spectent ad fundamentum Ecclesiae, 
hi nominandi sunt: « super Petrum atque collegium apostolorum eorundem- 
que successorum, in quibus idem Petrus et sub eo idem collegium... essent... 
superstites ». 

Pag. 10, lin. 22: Ecclesia et regnum Dei non possunt simpliciter identi- 
ficari. 

Pag. 10, lin. 27: loco « principem locum » dicatur « insignem locum » 
vel simile quid. 

Pag. 11, lin. 22 s.: non dicatur « gratia », quia etiam « virtus fidei » gra- 
tia est. Secundum communiorem sententiam ii, qui interne tantum virtutem 
fidei amiserunt, adhuc sunt membra Ecclesiae, dummodo non deficiat professio 
fidei externa. 

Pag. 11, lin. 24 s.: quaestio de peccato in Ecclesia non adaequate solvitur. 
Peccatum membri Ecclesiae non quidem tollit sanctitatem essentialem Eccle- 
siae, ex altera parte autem non est tantum « offensio » quasi ab extrinseco 
illata, sed vere illam afEcit (cf . citata ex S. Augustino et S. Chrysostomo in an- 
notatione 40 huius capitis). 

Pag, 12, lin. 23: loco « catholica romana » dicatur melius « catholica », 
et quidem ex his rationibus: ut Romana exhibetur iam antea par. 14, lin. 21 s.; 
nemo negat unice nostram Ecclesiam nuncupari romanam; romanitas non per- 
tinet ad notas traditionales Ecclesiae; non constat romanitatem qua talem esse 
iuris divini. 

Pag. 15, lin. 25: hoc incisum de excommunicatione deleatur. Disputatur, 
utrum excommunicatus vitandus adhuc sit membrum Ecclesiae an solummodo 
iura membri noniam habeat. 

Pag. 15, lin. 30 et pag. 16, lin. 6: desiderium inscium: videtur esse contra- 
dictio. Dicatur « implicitum desiderium ». 

Pag. 20, lin. 4: dicatur « pascendi » loco « gubernandi ». Hoc melius con- 
sonat cum charactere ministeriali muneris episcopalis. 

Pag. 20, linn. 15-19: haec cautius dici possent propter rationes et specu- 
lativas (potestne Ecclesia apponere validae ministrationi sacramentorum con- 
diciones valoris?) et historicas (reordinationes simoniace ordinatorum). 

Pag. 20, lin. 31: sacerdos agitne vere « vices » episcopi an eum adiuvat? 
Episcopus retinet immediatam necessitudinem ad omnes homines, qui eius 
gregem constituunt. 

Pag. 23, lin. 7: ut dignitati episcoporum et iuri divino episcopatus magis 

correspondeatur, dicatur loco: « a regimine Ecclesiae supremo » melius « me- 
diante regimine supremo ». Deinde evitetur quaestio hodie adhuc disputata, 
utrum nominatio determinati episcopi per Romanum Pontificem sit collatio po- 
testatis a potestate S. Pontificis derivandae an designatio personae eiusque 
cooptationis in collegium episcopale, qua particeps fiat potestatis iure divino 
in collegio residentis. 

Pag. 32, lin. 9: loco « sine proprio » dicatur « pauperem vitam agere ». 
Hoc enim enuntiant ipsa verba Domini, et praeterea abdicatio proprietatis est 
potius medium paupertatis quam res in seipsa bona. 

Pag. 32, lin. 10: loco « in castitate » dicatur « celibes »; nam omnes chri- 
stiani debent caste vivere. 

Pag. 32, lin. 11: dicatur « liberam Eius assumptionem formae servi » {Phil. 
2, 8); nam consilium evangelicum explicari debet tanquam repraesentatio libe- 
rae descendentiae Filii in formam servi. 

Pag. 33, linn. 36-38: deleatur, quia difficile est diversas formas et instituta 
vitae religiosae secundum maiorem vel minorem perfectionem diiudicare. 

Pag. 37, lin. 9 s.: loco « proprii quoque nominis » dicatur « ministeriales »; 
nam sacerdotium universale non est tantum metaphora. 

Pag. 37, lin. 21: etiam laici regnum sacerdotale diffundunt; directio huius 
regni non est functio sacerdotii ministerialis qua sacerdotii, sed functio muneris 
pastorum per iurisdictionem. 

Pag. 37, linn. 25-35: duplex acceptatio vocabuli « laicus » evitari debet. 
Cf. pagg. 33, 34 s. 

Pag. 37, lin. 36 ad pag. 38, lin. 3: ordo debet inverti. Munus apostolatus 
non est primum elementum status laicalis. 

Pag. 38, linn. 1-8: multa disparata hic sine apto ordine enumerantur. 

Pag. 38, lin. 22: sententia nimis apodictica et universalis. Etiam laici in 
continuatione missionis salutaris Christi auctoritatem habere possunt, e. g. 
parentes, educatores (cf. etiam pag. 40, lin. 13). 

Pag. 38, lin. 38 ad pag. 39, lin. 37: id, quod sub c) dicitur, primo loco 
ponendum est. 

Adumbratio SCHEMATIS constitutionis dogmaticae « de Ecclesia » 

seu propositio positiva 
quomodo schema de Ecclesia emendari et compleri possit 

Index 

Prooemium. 

Conditiones Ecclesiae in mundo hodierno. Intentio huius schematis. 

Prologus: Ecclesia in oeconomia salutis divina. 

1. Dei Patris consilium. 

2. Filius incarnatus principium unionis generis humani. 

3. Spiritus Sanctus principium Ecclesiae. 

Caput I: De mysterio Ecclesiae. 

4. Ecclesia populus Dei. 

5. Ecclesia templum seu domus Dei in Spiritu Sancto aedificata. 

6. Ecclesia ut Corpus Christi. 

7. Ecclesia sancta civitas Hierusalem. 

8. Synthesis. 

a) Ecclesia summa totius actionis salutaris Dei. Ecclesia ut fructus 
huius actionis - et ut medium. 

b) Ecclesia una - apostolica. 

c) Ecclesia coniunctio elementi humani et divini. 

d) Ecclesia mysterium fidei. 

e) Ecclesia sacramentum fundamentale et universale et eschatologicum 
salutis. 

/) Ecclesia catholica - eius munus missionarium. 

Caput II: De membris Ecclesiae. 

9. De necessaria cum Ecclesia coniunctione. 

10. Ecclesia signum unum et complexum salutis. 

11. Diversa coniunctio cum Ecclesia, signo salutis uno et complexo. 

12. Coniunctio perfecta cum Ecclesia. (Alternative: Membrum perfectum 
Ecclesiae). 

13. Coniunctiones imperfectae cum Ecclesia. (Alternative: Membrum im- 
perfectum). 

14. De Ecclesiae elementis extra Ecclesiam datis. 

Caput III: De ministeriis in Ecclesia et de ministris, imprimis de episcopis. 

15. De dignitate communi omnium membrorum populi Dei et corporis 
Christi. 

§ 1. De ministeriis in Ecclesia. 

16. De ministeriis in genere. 

17. De ministerio verbi seu de magisterio Ecclesiae. 

18. De infallibilitate huius ministerii verbi. 

19. De ministerio sacramentorum. 

20. De indefectibilitate huius ministerii sacramentorum. 

21. De ministerio gubernandi. 

§ 2. De ministris in Ecclesia. 

22. De ministris Ecclesiae in genere. 

23. De apostolis seu de collegio « duodecim ». 

24. De episcopis successoribus apostolorum. 

25. De collegio apostolorum et de collegio episcoporum. 

26. De potestate collegii episcopalis. 

27. De Romano Pontifice eiusque primatu et infallibilitate. 

28. De singulari episcopo eiusque constitutione. 

29. De sacramentalitate ordinationis episcopalis. 

30. De munere episcopi singularis et praesertim residentialis. 

31. De presbyteris. 

32. De sacerdotibus exemptis. 

33. De diaconis. 

34. De Ordinibus inferioribus. 

Caput IV: De laicis. 

35. Introductio. 

36. Munus fidelium in aedificanda Ecclesia ipsa. 

37. Munus laicorum in sanctificando mundo. 

38. De sana autonomia civitatis terrenae. 

39. Usus temporalium rerum christianus. 

40. Dona charismatica extraordinaria. 

41. Adhortatio. 

Caput V: De statu sequelae Christi secundum consilia evangelica. 

42. De statibus in Ecclesia. 

43. De origine consiliorum evangelicorum. 

44. De sequela Christi per consilia evangelica. 

45. De consiliis evangelicis tamquam signis Ecclesiae. 

46. De servitio ecclesiastico eorum, qui consilia evangelica profitentur. 

Adumbratio SCHEMATIS CONSTITUTIONIS DOGMATICAE « DE Ecclesia ». 
Prooemium. 

Lumen gentium cum sit Ecclesia, haec Sacra Synodus in Spiritu Sancto 
congregata omnibus hominibus, imprimis autem illius filiis in caligine huius 
saeculi viventibus, Dei bonum verbum in Iesu Christo Ecclesiae ipsi concre- 
ditum annuntiare vult. Ab eodem enim Christo Iesu Ecclesia mandatum acce- 
pit praedicandi evangelium omni creaturae. 1 Conditiones autem huius tem- 
poris huic mandato novam urgentioremque addunt vim et instantiam. Homi- 
nes enim, qui hucusque in diversis orbis terrarum partibus segregati et hinc 
sibi invicem nimis ignoti vixerunt, hodie novis vinculis oeconomicis, sociali- 
bus, politicis, culturalibus intime connexi et alii ab aliis dependentes, ut unam 
tantum familiam efforment, vocantur. Eadem sorte aut fortunae aut interitus 
coniunguntur. Ideo ipsa quoque Ecclesia vicinior omnibus facta reapse mundi 
totius Ecclesia evadit. Cum vero sese ut sacramentum intimae unitatis totius 
generis humani in se eiusque unionis cum Deo, omnium principio et fine, co- 
gnoscat, propriam naturam instantius fidelibus suis et mundo universo prae- 
dicare intendit, non ut gloriam suam coram hominibus quaerat, sed ut fidelius 
suam ad mundum missionem impleat et fidem hominum facilius inveniat. 

Quae sequuntur tali ratione dicta et tali cum congruentis assensus obliga- 
tione imposita intelligantur oportet, qualis in fide bene edoctis nota iam est 
ex praedicatione magisterii ordinarii Ecclesiae, nisi contrarium expresse dicitur. 

Prologus: Ecclesia in oeconomia salutis divina. 

1. (Dei Patris consilium). Aeternus Unigeniti Pater nunquam quidem, ne- 
que post peccatum in initio generis humani commissum, desiit colligere sibi ad 
intimam unitatem vitae divinae illos, quos creavit, semperque eos intuitu fu- 
turi Christi sui illa prosecutus est caritate, quae omnes ad se trahit. Quam 
voluntatis suae salvantis et unientis historiam, ut propinquius adduceret ad 
illum, qui est unio et pax nostra, Deus constituit foedus cum populo Israel, 
ut in illo omnes gentes benedicerentur, 2 ponens iam istud foedus typum et 
praeparationem illius communionis universalis et definitivae, quam in Filio 
suo condere volebat. Cum ergo Pater liberrimo eoque arcano sapientiae ei 
caritatis suae consilio statuisset mundum a se conditum incarnatione Filii sui 
ad intimam suam vitam et gloriam asciscere et genus humanum per peccatum 
Adami protoparentis ex statu iustitiae originalis misere delapsum sibi reconci- 
liare, 3 in plenitudine temporis misit hunc Filium suum factum ex muliere, 
factum sub lege, ut eos, qui sub lege erant redimeret, ut adoptionem filiorum 
reciperemus et haeredes Dei essemus. 4 

2. (Filius incarnatus principium unionis generis humani). Missum est igi- 
tur Verbum Dei Patris aeternum, per quod omnia facta sunt, 5 in mundum, ut 
sit lumen ad revelationem gentium et gloria plebis suae Israel. 6 Venit ut 
filios Dei, qui erant dispersi, congregaret in unum. 7 Cum enim Salvator noster 
unus Deus, qui omnes homines vult salvos fieri et ad agnitionem veritatis ve- 
nire, unum mediatorem Dei et hominum, hominem Christum Iesum, consti- 
tuerit eumque fecerit dare redemptionem semetipsum pro onmibus, 8 ut sit 
primogenitus in multis fratribus, 9 generi humano validissimum et firmissimum 
principium unitatis, quo cum Deo et ita in se coniungeretur, immisit. In san- 
guine Christi in cruce morientis et ex sepulchro resurgentis, Deus Pater novum 
Foedus instituit 10 novumque genus humanum creavit, quod non secundum 
carnem, sed in Spiritu Christi ad unitatem coalesceret, ut esset novum Israel 
Dei. 11 Sicut vero Israel secundum carnem, qui in deserto peregrinabatur, 
Dei Ecclesia appellatus est, 12 ita et Christus Israel Dei, qui in praesenti saeculo 
incedens, futuram eamque manentem civitatem inquirit 13 et hanc spem fide 
profitetur et caritate amplectitur, Ecclesiam suam nuncupavit, 14 quippe quam 
suo sanguine adquirere, 15 suo Spiritu implere, 16 aptisque mediis visibilibus 
seu socialibus unionis instruere vellet, eam super Petrum 17 et apostolos 18 aedi- 
ficando. Congregatio eorum, qui in Iesum auctorem salutis et pacis et unitatis 
principem 19 credunt, est Ecclesia Christi ab ipso convocata et legitime consti- 
tuta, ut sit sacramentum universale et visibile et ultimum huius salutiferae 
unitatis. 

3. (Spiritus Sanctus principium Ecclesiae). Deus Pater hominem Iesum, 
qui est Verbum suum incarnatum, Spiritu Sancto unxit 20 et « Christum » eum 
fecit. 21 Virtute huius Spiritus hic Christus Regnum Dei annuntiavit et opere 
suo adduxit, 22 apostolis suum verbum 23 et suam potestatem 24 tradidit. Dex- 
tera Dei exaltatus et promissione Spiritus Sancti accepta a Patre effudit hunc 25 
in die Pentecostes super discipulos suos, quo omnes replerentur, 26 ita ut di- 

spersio gentium et linguarum in unitate novi populi tolleretur. 27 Non solum Ec- 
clesia ex domo Israel adquisita consolatione Sancti Spiritus replebatur, 28 sed 
et in nationes gratia Spiritus Sancti effusa est. 29 Etenim in uno Spiritu omnes 
nos in unum corpus baptizati sumus, sive Iudaei sive gentiles, sive servi sive 
liberi, et omnes in uno Spiritu potati sumus. 30 

Ita Ecclesia est communio illorum, qui in Spiritu Sancto « in novissimis 
diebus » 31 iunguntur et a Deo Patre in filios assumuntur, ita ut in divisione 
gratiarum et ministrationum et operationum, 32 in diversis muneribus et mi- 
nisteriis 33 ubertatem gratiae Dei in mundum effusae ostendant et continuo 
mundo communicent. Quod mysterium Ecclesiae in Sacra Scriptura diversis 
imaginibus et figuris explicatur. 

Caput I: De mysterio Ecclesiae. 

4. (Ecclesia populus Dei). Communitas eorum, quos Pater in sua gratia 
per Christum in Spiritu sibi paravit, secundum testimonium Sacrae Scripturae 
est Ecclesia Dei, 1 Israel Dei, 2 grex Dei. 3 Ipse enim sibi voluit praeparare ge- 
nus electum, regale sacerdotium, gentem sanctam, populum adquisitionis... qui 
aliquando non populus, nunc autem populus Dei est. 4 Communitas christiana 
adeo est opus Dei Patris, ut sit Dei agricultura, 5 eiusque vinea, quae olim ve- 
teri Israel concredita nunc aliis agricolis data est, qui reddant ei fructum tem- 
poribus suis. 6 Ecclesia ita est heres populi duodecim tribuum, sancta civitas 
Hierusalem Nova descendens de caelo a Deo, 7 cuius murus habet fundamenta 
duodecim, et in ipsis duodecim nomina duodecim apostolorum Agni. 8 Deus 
ergo auctor utriusque Testamenti ipse collegit nos in Christo, qui dedit se- 
metipsum pro nobis, ut nos redimeret ab omni iniquitate et mundaret sibi 
populum acceptabilem, sectatorem bonorum operum. 9 Congregatus populus 
iste a Deo patre, adquisitus a Christo, commissus est ut grex Petro pastori, 10 
ut sit in Christo unum ovile et unus pastor. 11 

5. (Ecclesia templum seu domus Dei in Spiritu Sancto aedificata). Quia 
Deus in medio populi sui inhabitat, 12 ideo Ecclesia est domus Dei spirita- 
lis 13 et templum Dei vivi, 14 habitaculum Spiritus Dei, 15 id est Spiritus filia- 
tionis et libertatis, qui fugat spiritum servitutis. 10 Non enim sumus hospites 
tantum et advenae, sed cives sanctorum et domestici Dei, superaedificati super 
fundamentum apostolorum et prophetarum, ipso summo angulari lapide Chri- 
sto Iesu; in quo omnis aedificatio constructa crescit in templum sanctum in 
Domino, in quo coaedificamur in habitaculum Dei in Spiritu. 17 Ibi adoratur 
Deus in Spiritu et veritate 18 agiturque sacerdotium sanctum offerens spiritales 
hostias acceptabiles Deo per Iesum Christum. 19 

6. (Ecclesia ut corpus Christi). Ecclesia vero est populus Dei ut corpus 
Christi, et est corpus Christi ut iste populus adquisitionis. Singuli quidem 
christifideles nova creatura sunt in Christo, 20 nova nativitate geniti, 21 at novam 
suam exsistentiam non habent nisi in nova communitate fundata in Christo 
Iesu, vivificata a Spiritu Sancto. Nemo est Christi, quin pertineat ad corpus 
Christi. 22 Sumus vero corpus et corpus Christi, quia in uno Spiritu omnes in 

unum corpus baptizati... et omnes in uno Spiritu potati sumus. 23 Ideo vero 
imprimis coalescimus in corpus, quia Ecclesia in se ab ipso Domino ut pignus 
unionis concreditum habet verum corpus Christi, quo in Eucharistia omnibus 
fidelibus datur. Quoniam enim unus panis, unum corpus multi sumus, omnes 
qui de uno pane participamus. 24 Haec unitas corporis postulat diversitatem 
membrorum: Nam et corpus non est unum membrum, sed multa... Quod si 
essent omnia unum membrum, ubi corpus? Nunc autem multa quidem mem- 
bra, unum autem corpus. 25 Membra huius corporis inter se distinguuntur et 
simul iunguntur ratione ministeriorum et munerum, etiam stabilium, et cha- 
rismatum, 26 quae singulis ab uno Spiritu Christi in utilitatem totius corporis 
impertiuntur. 27 

Christus vero est caput huius corporis, quia cum Ecclesia format unum 
totum, sicut caput et corpus unum totum sunt, distinctione tamen non sublata. 
Nam Christus simul est Dominus Ecclesiae, cui subiecta est (Eph. 5, 23), qui 
corpus suum gubernat et format: veritatem autem facientes in caritate cre- 
scamus in illo per omnia, qui est caput Christus, ex quo totum corpus com- 
pactum et connexum per omnem iuncturam subministrationis, secundum ope- 
rationem in mensuram uniuscuiusque membri, augmentum corporis facit in 
aedificationem sui in caritate. 28 Inter caput et corpus viget unitas vitae et acti- 
vitatis, sicut inter vitem et palmites. 29 Sors capitis est sors corporis, in passione 
et in gloria. 30 Quia vero Christus caput in caelis cum Ecclesia corpore suo in 
terris intima unione iunctus est, hoc corpus Christum in terris repraesentat 
et praesentem reddit. Sicut Christus est pleroma seu vas plenitudinis Dei, 31 
ita etiam Ecclesia est pleroma seu receptaculum plenitudinis Christi inhabi- 
tantis et ita etiam plenitudinis Dei ipsius. 32 

7. (Ecclesia sancta civitas Hierusalem). Ecclesia autem peregrinans in 
terris perficieteur in illam sanctam civitatem Hierusalem, quae descendit a 
Deo. 33 Haec est civitas sanctorum undequaque perfecta, cuius templum est 
Dominus et Agnus, quae illuminatur claritate Dei et cuius lucerna est Agnus. 34 
In Deo ipso ergo et in Christo colligitur et consummatur populus sanctus Dei. 
Hora nuptiarum Agni 35 venit, cui Ecclesia consummata adducitur ut sponsa 
et uxor, 36 illud novum Israel, quod sponsum tempore probationis non dere- 
liquit. Adeo haec spes firma est, ut iam fideles Ecclesiae peregrinantis in terra 
accessisse se sciunt « ad Sion montem, et civitatem Dei viventis, Hierusalem 
caelestem... ecclesiam primitivorum, qui conscripti sunt in caelis... ». 37 Iam 
considerare se possunt ut conservos et fratres Sanctorum, 38 qui consummati 
sunt in testimonium propriae vocationis. 

Dum autem Ecclesia in suis membris, apostolis et fidelibus, adhuc pere- 
grinatur a Domino, per fidem ambulans et non per speciem, 39 manet quidem 
sortis Christi patientis particeps, 40 at tribulationes et odium huius mundi 41 
in patientia et gaudio Spiritus Sancti patitur. Crucifigitur quidem cum Christo 
ex infirmitate, vivit tamen cum illo ex virtute Dei. 42 Intrabunt quidem in 
eam « lupi rapaces... non parcentes gregi », immo ex medio fratrum exsurgent 
viri loquentes perversa, ut abducant discipulos post se; 43 inveniuntur in ea 

falsi fratres 44 et falsi prophetae; 45 nihilominus portae inferi non praevalebunt 
adversus eam. 46 Quamvis ipsa ex potestate tenebrarum erepta 47 et per san- 
guinem Christi salvata, 48 vocata tamen est, ut sit sancta et immaculata, non 
habens maculam aut rugam aut aliquid huiusmodi. 49 In medio eorum, qui igno- 
rant Deum, est lumen gentium et lux mundi, quia continuo in ea agitur cultus 
adorationis Dei in Spiritu et veritate. 50 Vocata ad ministerium verbi et gratiae 
Dei tamen cura pauperum et indigentium in caritate Christi saeculo exhibet 
suae missionis testimonium. 51 In mundo, sed non de mundo exsistens, 52 
praedicat Evangelium Christi omnibus gentibus usque ad consummationem 
saeculi. 53 

8. (Synthesis). Quae imagines et figurae, quamvis diversae, quibus descri- 
bitur Ecclesia, opus oeconomiae divinae, ad eundem f ere sensum, mysterii 
vero plenum reducunt: 

a) Ecclesia sive exhibetur ut populus Dei, sive ut templum vel domus 
vel civitas Dei, sive ut corpus Christi, sive ut sponsa Agni; in omnibus appa- 
ret ut summa et complexio totius actionis salutaris Dei Patris, coeptae iam 
in Vetere Testamento, vel iam in ipsis initiis historiae humanae, peractae 
plene in vita, morte et exaltatione Christi, consummatae et consummandae in 
communicatione Spiritus Patris et Christi usque ad finem temporum. 

Hac in actione Dei Ecclesia simul est fructus salutis et medium activum 
ad salutem mundo communicandam. Id enim, quod Deus salutifera sua actione 
per Christum in Spiritu Sancto operatur, est « Ecclesia », id est genus huma- 
num redemptum, professione unius fidei et cultu et uno pastore unitum et 
manifestatum. Simul autem ipsa haec Ecclesia vocatur in opus Christi eique 
ut Mater fidelium inservit et sacris institutionibus et Spiritu, ut mundum uni- 
versum Deo lucrifaciat. 

b) Cum Ecclesia sit summa totius actionis salutaris Dei, constituta per 
unum Dominum in uno Spiritu, una fide, uno baptismate et una Eucharistia, 
aedificata supra unum Petrum et fundamentum apostolorum, necessario una 
est, sicut est etiam apostolica, semperque una manet et quidem in sua intima 
vita et in suo sociali et historico aspectu, idque in distinctione et diversitate 
membrorum et munerum et donorum et in successione temporum. Cum vero 
Ecclesia ex altera parte nata sit, ut omnes filios Dei congreget in unum, illam 
unitatem adhuc quaerit, quae est universitas omnis vitae et salutis a gratia 
Christi procedentis. 

c) Sicut in Capite et Domino Ecclesiae in unitate eiusdem personae 
divina et humana concurrunt, inconfuse et inseparabiliter, sic Ecclesia, licet 
dissimili similitudine, id est secundum analogiam, utrumque coniungit: huma- 
num et divinum, terrenum et caeleste, externum et internum, temporale et 
aeternum; habet in se peccatores, et tamen est sancta, cum virtute sanguinis 
Christi omne peccatum abluat. Ex una parte Ecclesia ergo est communitas in 
terris exsistens, professione unius fidei et sacris signis et muneribus stabilibus 
exstructa et manifestata, et simul ex altera parte divinum possidet Spiritum, 
qui est intima eius vita et propria eius realitas. Ecclesia ergo in se elementum 

visibile cum realitate invisibili coniungit, et quidem indissolubiliter. Ita Ecclesia 
quidem semper est visibilis, at non est visibilis ad modum realitatis mere ter- 
restris, sed visibilis est ad modum signi sacramentalis, quod internam gratiam 
significat et praesentem reddit. 

d) Ecclesia visibilis, cum recte non intelligatur nisi prout est signum 
perenne et vas electum illius divinae vitae, quam Deus Pater per Filium suum 
in Spiritu Sancto mundo communicare vult, necessario participat rationem 
mysterii Dei Patris et Christi et Spiritus Sancti, quod fide tantum percipi po- 
test. Fides vero in Ecclesiam excitatur et progreditur ab elemento eius visi- 
bili et historico, quod vi institutionis Christi per se ipsum est tale, ut ratio- 
nem profundiorem eamque divinam postulet. Membra vero Ecclesiae id stu- 
dere debent, ut signum, quod est Ecclesia, semper in sua puritate lucere 
faciant. 

e) Hoc modo Ecclesia sacramentum salutis mundi totius evadit. In 
aspectu suo visibili et historico, seu in verbo, sacramento et lege, est signum 
a Deo per Christum levatum, quo mysterium voluntatis salvificae divinae in 
terris definitive et irrevocabiliter manifestum et praesens factum est, illius 
voluntatis scilicet, qua Deus per Christum in Spiritu Sancto mundo divinam 
vitam gratuita donatione conferre decrevit. Istud autem signum, cum Ecclesia 
sit fructus salutis, indefectibili modo coniunctum est cum re ipsa, quae hoc 
signo manifestatur. Hinc Ecclesia, Corpus Christi, prout est perennis reprae- 
sentatio Christi Salvatoris et vivum organum actionis salutiferae Dei Patris 
per Christum in Spiritu Sancto peragendae, ita ut salutem mundo irrevocabi- 
liter et visibiliter communicet, iure dicitur in nostra oeconomia sacramentum 
fundamentale et universale et eschatologicum salutis mundi. 

/) Ut signum unicum et universale voluntatis salvificae divinae totum 
mundum amplectentis Ecclesia missa est ad omnes gentes ideoque munus 
missionarium illi semper incumbit. Ecclesia non sibi vivit, sed saluti totius 
mundi inservit. Ideo est catholica idque eo magis, quod in dies profundius ut 
fermentum toti massae mundi immittitur, donec fermentatum sit totum. Mis- 
sio haec est opus totius Ecclesiae, non solum pastorum, sed totius populi fide- 
lium. Ita tantum mysterium Ecclesiae lumen gentium esse potest. 

Caput II: De membris Ecclesiae. 

(Nota: Hoc caput obiectum, de quo agitur, duplici modo exhibet: primo 
modo } in quantum fieri potest, terminus « membri » evitatur et sermo est de 
coniunctione cum Ecclesia tantum; altero modo, qui sc. alternative proponitur, 
terminus membri inducitur). 

9. (De necessaria cum Ecclesia coniunctione). Cum Deus in Ecclesia ir- 
revocabiliter suam voluntatem salvificam universalem mundo protestetur, Ec- 
clesia omnes homines ad se trahere debet. Ideo coniunctio cum Ecclesia ea- 
dem ratione ad salutem necessaria dici debet, qua ex antiqua professione Ec- 
clesiae sacramentum baptismatis necessarium est (cf. Mc. 16, 16). Proinde, 
qui neque re neque voto huius signi salutis, quod est Ecclesia, particeps est, 

salutem nullatenus consequi potest. Voto autem ad Ecclesiam ordinantur non 
catechumeni dumtaxat, 1 qui Spiritu Sancto movente, conscio et explicito desi- 
derio ad Ecclesiam aspirant, sed ii quoque, qui etsi ignorantes Ecclesiam veram 
et unicam Christi, tamen gratia Dei movente, implicito desiderio simile prae- 
stant, 2 sive quod sincera voluntate id volunt quod vult Christus, sive quod 
ignorantes Christum, sincere adimplere desiderant voluntatem Dei et Creato- 
ris sui. Gratiae enim caelestis dona nequaquam illis defutura sunt, qui luce 
divina recreari sincero animo velint ac postulent. 3 

Ut intelligatur efEcacitas huius voti Christi et Ecclesiae etiam impliciti, 
attendendae sunt condiciones salutis omnium, quales sunt: universalitas volun- 
tatis salvificae Dei, 4 unitas generis humani et historiae eius, 5 unitas realis 
Christi cum isto genere humano vi incarnationis, 6 redemptio obiectiva omnium 
hominum. Quae condiciones etiam afficiunt Ecclesiam ut est signum salutis 
universale in mundo. 

10. (Ecclesia ut signum unum et complexum salutis). Ut Ecclesia consti- 
tuatur ut signum distinctum et explicitum salutis in mundo, elementa plura 
et determinata requiruntur. Ecclesia vero est signum et medium salutis com- 
plexum, continens in se diversa elementa, licet inter se arctissime coniuncta. 8 
Primum elementum, symbolicum quod vocatur, est professio unius fidei. 9 
Secundum elementum, sacramentale quod vocatur, est legitima administratio 
baptismatis, quo Ecclesia hominem recipit, 10 et reliquorum sacramentorum et 
legitima coena Domini. 11 Tertium elementum hierarchicum, quod vocatur, est 
auctoritas apostolica Petri et apostolorum legitima successione accepta. 12 Ibi 
plenum signum salutis seu vera Ecclesia est, ubi haec tria elementa unius 
signi, scilicet una fides, unum baptisma, unum regimen, simul et plene verifi- 
cantur, id est in una, sancta, catholica et apostolica Ecclesia, quae a succes- 
sore Petri una cum collegio episcoporum nomine Christi regitur. 

11. (Diversa coniunctio cum Ecclesia, signo salutis uno et complexo). 
Teste Sacra Scriptura 13 et Traditione Patrum et experientia Ecclesiae con- 
iunctio singulorum hominum cum his tribus elementis unius signi, quod est 
Ecclesia, ex arcana Dei providentia et dispositione alia et alia esse potest, 
prout quis aut fidem profitetur aut insuper baptisma recepit aut etiam regi- 
mini Ecclesiae subiicitur, idque etiam in iis hominibus, qui absque sua culpa 
Ecclesiam non agnoscunt. 14 * Secundum positivam necessitudinem ad haec 
tria elementa aliam et aliam homines diverso gradu Ecclesiae coniunguntur. 

(Vel alternative: * Secundum positivam necessitudinem ad haec tria ele- 
menta aliam et aliam homines diverso gradu Ecclesiae uniuntur, adeo ut no- 
men membri in lingua Ecclesiae hodiernae non simpliciter denegari debeat 
iis, qui imperfecte tantum Ecclesiae uniuntur). 

12. (Coniunctio perfecta cum Ecclesia). Perfecte, sicut plene correspondet 
voluntati Christi et naturae Ecclesiae, ille coniungitur huic familiae visibili, 
qui signum, quod est Ecclesia catholica, in hoc ordine signi perfecte percipit, 
agnoscit et amplectitur, et iustificatus interne insuper vivit id, quod signo 
externo profitetur, vitam scilicet Spiritus Christi. In ordine visibili et sociali 

signi ipsius ille plene coniungitur Ecclesiae, qui, licet donis gratiae internis 
careat, Ecclesiam participat unam fidem profitendo, unum baptisma susci- 
piendo et hierarchiae successorum Petri et apostolorum in Ecclesia catholica 
sese subiciendo. 15 

(Vel alternative: [Membrum perfectum Ecclesiae]. Membrum perfectum 
huius familiae visibilis est ille, qui signum, quod est Ecclesia catholica, in hoc 
ordine signi perfecte percipit et agnoscit et amplectitur. Quod in illis impletur, 
qui Ecclesiam participant unam fidem profitentes, unum baptisma suscipien- 
tes et hierarchiae successorum Petri et apostolorum in Ecclesia catholica sese 
subiicientes. 15 

Licet tale membrum perfectum constituatur iam per illud triplex vinculum, 
quo quis cum Eeclesia visibiliter iungendus est, tamen, cum triplex hoc vincu- 
lum sit significativum gratiae internae, qua homo Spiritus Sancti Ecclesiae par- 
ticeps fit, membrum Ecclesiae etiam ut tale vocationem non perfecte assequi- 
tur, nisi interne vivit quod signo externo profitetur, vitam scilicet Spiritus 
Christi). 

Quamvis ergo externa professio fidei catholicae et communio cum Eccle- 
sia hierarchica in baptizatis sufficiat ad qualitatem membri perfecte (vel alter- 
native: perfectz) retinendam, Ecclesia tamen nec viva, nec plene Ecclesia Dei 
exstat, nisi in veris fidelibus, Evangelio conversis. 16 Laudabilis igitur et obli- 
gatorius mos baptizandi infantes, omnino nequit officere obligationis vinculo, 
quo baptismati conversio fidesque personalis et vivax coniungitur, ita ut chri- 
stianus infantili aetate baptizatur et sic fidelis effectus, gravi onere obligetur, 
ut ex suo libero assensu fidelis fiat et libera spirituali conversione iustificatio- 
nem baptismalem in adulta aetate sua ratam habeat. Gravi onere obligantur 
sacerdotes totis viribus praedicatione sua curaque pastorali adlaborare, ut 
populus sibi commissus ad vivam fidem personalem perveniat et sacra eucha- 
ristica communione Christo plene incorporetur, seipsum cum eo et in eo Deo 
Patri offerens spiritalem hostiam. 17 

13. (Imperfectae coniunctiones cum Ecclesia). Qui voto Christi et Eccle- 
siae saltem implicito ducuntur, aliquo modo etiam ad Ecclesiam ordinantur, 18 
praesertim si fide, spe et caritate iustificati exsistunt per arcanam Dei gratiam, 
qui nemini sese denegat, qui eum sincero corde quaerit (Denz. 1677). Qui ex- 
plicite et firmiter profitetur Deum salutis et Christum ipsum Filium Dei, Reve- 
latorem Patris et Salvatorem, iam vinculo symbolico iungitur Ecclesiae. Id 
valet primo de catechumeno in Ecclesia catholica; 19 sed secundo dici etiam 
potest de illo in Christum credente, qui nondum plenitudinem huius revela- 
tionis profitetur, sicut ab Ecclesia catholica proponitur. 

Qui vinculo sacramentali, id est baptismate iungitur Ecclesiae, « consti- 
tuitur in Ecclesia Christi persona cum omnibus christianorum iuribus et offi- 
ciis, nisi ad iura quod attinet, obstet obex ecclesiasticae communionis vincu- 
lum impediens ». 20 Qui baptisma validum suscepit, quin etiam iungatur Eccle- 
siae vinculo symbolico perfecto et vinculo hierarchico, ex una parte non per- 
fecte, sicut oportet, Ecclesiae unitur, ex altera parte non caret vinculo eximio, 

quo Ecclesiae verae adstringitur, Cum etiam vinculum sacramentale et vincu- 
lum hierarchicum diverso gradu verificari possint, prout vera coena dominica 
aliaque sacramenta praeter baptisma et aliquid successionis apostolicae haben- 
tur aut deficiunt, coniunctio cum Ecclesia etiam sub hoc duplici respectu 
maior aut minor evadit. 

Ista elementa, quibus Ecclesia ut signum salutis constituitur, ex natura 
sua ad se invicem ordinantur et vicissim se postulant. Ideo homini, qui ra- 
tione signi huius imperfecte tantum cum Ecclesia coniungitur, ex una parte, 
bona fide supposita, iam tota salus interna a Deo offertur, quam Ecclesia ut 
signum significat; ex altera parte iam significationem unius vinculi cum Ec- 
clesia iungentis infructuosam quoad totam salutem internam reddit is, qui 
mala fide alia vincula et ita coniunctionem perfectam cum Ecclesia respuit. 

(Vel alternative: 13. [Membrum imperfectum]. Qui explicite et firmiter 
profitetur Deum salutis et Christum ipsum Filium Dei Revelatorem Patris et 
Salvatorem, iam vinculo symbolico iungitur Ecclesiae, ita ut dignitate mem- 
bri non simpliciter careat. Id valet primo de catechumeno in Ecclesia catho- 
lica; 19 sed secundo dici etiam potest de illo in Christum credente, qui non- 
dum plenitudinem huius revelationis profitetur, sicut ab Ecclesia catholica 
proponitur. 

Qui vinculo sacramentali, id est baptismate Ecclesiae iungitur, « constitui- 
tur in Ecclesia Christi persona cum omnibus christianorum iuribus et ofEciis, 
nisi ad iura quod attinet, obstet obex ecclesiasticae communionis vinculum 
impediens », 20 et hinc dignitas membri Ecclesiae ei iure adiudicatur. 20a 
Qui baptisma validum suscepit, quin etiam iungatur Ecclesiae vinculo symbo- 
lico perfecto, id est tota fide Ecclesiae, et vinculo hierarchico, ex una parte non 
caret quidem ratione membri Ecclesiae, ex altera parte tamen membrum per- 
fectum nullatenus dici potest. Cum etiam vinculum sacramentale et vinculum 
hierarchicum diverso gradu verificari possint, prout vera coena dominica alia- 
que sacramenta praeter baptismum et aliquid successionis apostolicae haben- 
tur aut deficiunt, ratio membri Ecclesiae etiam sub hoc duplici respectu maior 
aut minor evadere potest. 

Ista elementa, quibus Ecclesia ut signum salutis constituitur, ex natura 
sua ad se invicem ordinantur et vicissim se postulant. Ideo homini, qui in sta- 
tu membri imperfecti vivit, ex una parte, bona fide supposita, iam tota salus 
interna a Deo offertur, quam Ecclesia ut signum significat; ex altera parte 
iam significationem unius vinculi cum Ecclesia iungentis infructuosam quoad 
totam salutem reddit is, qui mala fide alia vincula et ita dignitatem membri 
perfecti Ecclesiae respuit). 

14. (De Ecclesiae elementis extra Ecclesiam datis). Quo magis variae com- 
munitates religiosae christianae retinent elementa, quibus Ecclesia ut signum 
constituitur, fidem scilicet, sacramenta et successionem apostolicam, eo magis 
etiam accedunt ad Ecclesiam Christi. Cum insuper vera Christi Ecclesia non 
tantum sit una, sed etiam uniens, haec elementa Ecclesiae extra compagem visi- 
bilem suam data, non tantum sincere ut dona Christi agnoscit, sed etiam satagit, 

ut sibi ipsi uniantur, cum ita non solum illa perfectionem propriam inve- 
niant, sed etiam Ecclesia ipsa augeatur et ditescat. 

Cap. III: De ministeriis in Ecclesia et de ministris, imprimis de episcopis. 

15. (De dignitate communi omnium membrorum populi Dei et corporis 
Christi). Ecclesia ut unum corpus ex multis membris compositum certam osten- 
dit structuram, quae variis muneribus et ministeriis designatur. Quae munera 
et ministeria non sunt nisi ad bonum totius corporis. Quicumque igitur mem- 
brum populi Dei est, iam ex hoc suo statu plena dignitate hominis christiani 
gaudet, quae ex se.se essentialem diversitatem inter singula membra non ponit: 
« Non est iudaeus neque graecus, non est servus neque liber, non est masculus 
neque femina. Omnes enim vos unus estis in Christo Iesu »} Quilibet gradus 
ministerii in Ecclesia hac fundamentali dignitate innititur, quae sola fundat 
hereditatem caelestem, ut pulcherrime dicit S. Augustinus: « Ubi me terret, 
quod vobis sum, ibi me consolatur, quod vobiscum sum. Vobis enim sum epi- 
seopus: vobiscum sum christianus. Illud est nomen suscepti officii, hoc gratiae; 
illud periculi est, hoc salutis ». 2 Omnia membra populi Dei pertinent ad genus 
electum et regale sacerdotium, 3 quia Christus « fecit nos regnum et sacerdotes 
Deo et Patri suo ». 4 Omnes ergo christiani participes sunt sacerdotii Christi 
eiusque dignitatis regalis. Omnes cum illo in caelis regnabunt. In hac ergo 
communi dignitate fundatur vera aequalitas membrorum Ecclesiae, cuius si- 
gnum sit illa fraternitas, quae primos discipulos Christi distinxit. 5 Haec di- 
gnitas sit nofma, secundum quam singula membra aestimentur etiam in vita 
sociali Ecclesiae: « Etenim si introierit in conventum vestrum vir aureum 
anulum habens in veste candida, introierit autem et pauper in sordido habitu, 
et intendatis in eum qui indutus est veste praeclara et dixeritis ei: Tu sede hic 
bene; pauperi autem dicatis: Tu sta illic, aut sede sub scabello pedum meo- 
rum; nonne iudicatis apud vosmetipsos et facti estis iudices cogitationum 
iniquarum » 6 ? 

§ 1. De ministeriis in Ecclesia. 

16. (De ministeriis in genere). Ad aedificandum corpus suum, ad augen- 
dum et nutriendum populum Dei Christus Ecclesiae dedit charismata varia, 
inter quae munera et ministeria etiam stabilia sunt: « Et ipse dedit quosdam 
quidem apostolos, quosdam autem prophetas, alios vero evangelistas, alios 
autem pastores et doctores ad consummationem sanctorum in opus ministerii, 
ad aedificationem corporis Christi ». 7 Sine damno aequalis vocationis omnium 
membrorum corporis sui Christus in Ecclesia ministerium instituit, quo suum 
munus magni pastoris a Patre constituti per visibiles vicarios nomine et Spi- 
ritu suo exercendum perpetuum reddere voluit. Cum enim corpus suum unum 
et visibile sit, cumque ut populus Dei multis personis liberis constituatur, 
Ecclesia tali ministerio carere nequit. Tale ministerium in Ecclesia peregri- 
nante vere est « ministerium ». Non veni ministrari, sed ministrare, aiebat 
Dominus (Mt. 20, 28); et discipulus non est supra magistrum (Mt. 10, 24; 
Lc. 6, 40). Ut ministerium vere adimpleri possit, datur necessaria potestas et 

auctoritas, quae tota est ad salutem et propter salutem procurandam. Mini- 
ster proinde hac potestate uti debet ad Ecclesiae aedificationem, ad voluntatem 
Christi adimplendam, non autem arbitrarie et turpis lucri gratia. Iuxta natu- 
ram huius Ecclesiae ministerium hoc pastorale, quo in finem suum dirigitur, 
triplex elementum continet: ministerium praedicandi, sanctificandi et guber- 
nandi. 

17. (De ministerio verbi seu de Magisterio Ecclesiae). Primo condidit mi- 
nisterium verbi, eo quod Ecclesiae per apostolos tradidit sermonem seu 
verbum suum, 8 ut discipuli in veritate sanctificati sint. 9 Deus Pater ipse per 
Christum mundo indiderat « verbum reconciliationis », lu ut hoc in verbo nova 
creatura fieret, sicut in initio Deus omnia per verbum creaverat. 11 Ultimus 
fons huius ministerii verbi est ergo Deus Pater, ex quo verbum Dei, 12 Dei 
Evangelium, 13 Dei testimonium 14 in mundo praesens factum est, et quidem 
per Christum Verbum Dei caro factum (Io. 1, 14). Christus ergo ipse est pri- 
mus minister verbi ita, ut sermo Patris sit proprie verbum Domini, id est Chri- 
sti, 15 vel Evangelium Christi, 16 vel testimonium Iesu Christi. 17 Sicut autem 
Christus annuntiat verba Patris, ita verba sua praedicanda commisit aposto- 
lis, in quibus hoc ministerium verbi et magisterium instituit, quod apostoli 
nomine diaconiae vel oeconomiae verbi insignant. 18 Agitur enim de munere 
praedicandi verbum ratione mandati et auctoritatis illis proprium, 19 ita ut 
apostoli sint ministri Novi Testamenti et ministri Christi et dispensatores my- 
steriorum Dei. 20 Quo ministerio donum charismaticum testificandi Christum 
non excluditur, 21 cum econtra omnes ad testimonium verbi vocati sint. Mini- 
stri Christi annuntiant vivum sermonem Dei et efficacem et penetrabiliorem 
omni gladio ancipiti et pertingentem usque ad divisionem animae et spiritus... 
et discretorem cogitationum et intentionum cordis, 23 verbum Dei ipsius, qui 
operatur in eis, qui audiunt. 23 Ministrorum verbi est non seipsos annuntiare, 
sed Christum, non in persuasibilibus humanae sapientiae verbis, sed in osten- 
sione spiritus et virtutis, 24 et exemplo propriae vitae, ne forte, cum aliis prae- 
dicaverint, ipsi reprobi efficiantur. 25 Eorum est persecutiones pro verbo pati 
in gaudio, 26 ut in infirmitatibus, in contumeliis, in necessitatibus et angustiis 
virtus verbi manifestetur. 27 Exercitium huius ministerii verbi mundum divi- 
dit, quia his est odor mortis ad mortem, aliis autem odor vitae in vitam. 28 

Sicut autem verbum Dei et Christi est in Apostolis, ita etiam est in 
eorum cooperatoribus 29 et successoribus destinatis, quibus ministerium verbi 
concreditum est: « Qui bene praesunt presbyteri, duplici honore digni habean- 
tur, maxime qui laborant in verbo et doctrina ». 30 Episcopus secundum S. Pau- 
lum aptus esse debet ad docendum. 31 Ipsi vero successores immediati aliis 
ministerium verbi tradere debent: «... quae audisti a me per multos testes, 
haec commenda fidelibus hominibus, qui idonei erunt et alios docere ». 32 

18. (De infallibilitate huius ministerii verbi). Quia Deus in Christo mun- 
dum sibi reconciliavit novum et aeternum foedus condens, verbum Christi 
in Ecclesiae fide numquam ita deficiet, ut Ecclesia tota veritatem Christi vere 
prodat. Verbum Dei et Christi permanere debet in aeternum. 33 Cum autem 

ministri verbi habeant thesaurum istum in vasis fictilibus 34 et nihilominus 
populum Dei auctoritative docere debeant, 35 ideo ministerium verbi in Eccle- 
sia speciali auxilio Christi instruitur, ut sublimitas sit virtutis Dei et non ex 
nobis. 36 Deus autem, isque solus, potens est depositum apostolicum servare 
usque in diem Domini per Spiritum Christi. 37 Spiritus hic veritatis apostolos 
introduxit, in omnem veritatem a Christo revelatam, 38 ille Spiritus veritatis, 
qui a Patre procedit et testimonium perhibet de Christo et ipsorum apostolo- 
rum testimonium infallibile reddit. 39 

Haec infallibilitas ministerii Christi et Dei in Ecclesia est pignus fidelitatis 
Dei ipsius et manifestatio virtutis verbi divini, quod manet in aeternum. 40 
Cum Ecclesia maneat columna et firmamentum veritatis 41 et Christus nobis- 
cum sit omnibus diebus usque ad consummationem saeculi 42 cumque ex Chri- 
sti promissione Spiritus veritatis apud Ecclesiam eius semper maneat, 43 hoc 
verbum apostolorum fidele et omni acceptione dignum (1 Tim. 1, 15; 4, 9) 
semper apud Ecclesiam manere debet et quidem apud eos, qui nomine Christi 
ministerium verbi exercent. 

19. (De ministerio sacramentorum). Iam in verbo suo apostolis commisso 
Christus eis tradidit suam potestatem sanctificandi homines, et quidem in 
veritate, 44 ex qua verus cultus Dei Patris in spiritu et veritate oritur. 45 Totus 
vero fuit Christus in hoc, ut opere suo mundum consecraret ut sacerdos, san- 
guine suo effuso. 46 Plenitudinem huius potestatis sanctificandi posuit in Ec- 
clesia ut sacramento fundamentali et ita in sacramentis huius Ecclesiae, quibus 
ipse non passionis et resurrectionis suae participes reddere voluit. Ut vero hoc 
ministerium sacramentorum continuo in Ecclesia ageret, apostoli illud impo- 
sitione manuum tradiderunt. 47 

20. (De indefectibilitate huius ministerii sacramentorum). Sicut verbum 
Dei Ecclesiae traditum deficere non potest, ita etiam ministerium sacramen- 
torum nomine Ecclesiae applicatum id dat, quod signum exprimit, in iis om- 
nibus, qui obicem non ponunt. Sicut Ecclesia ut tota pignus indefectibile est 
voluntatis Dei salvificae, ita etiam singula sacramenta demonstrant et exhibent 
caritatem Dei Patris in nos et veritatem suae promissionis. Sicut Christus 
Caput in sacramentis Ecclesiae agit per ministros suos, ergo ipse quoque est, 
qui ut sacerdos inter nos cultum divinum per ministrum suum peragit et sacri- 
ficium suae crucis in Ecclesia repraesentat. 48 

21. (De ministerio gubernandi). Sicut Deus pastor populi sui, ipse invi- 
sibilis manens, Christum in carne posuit pastorem et episcopum animarum, 49 
ita Christus ipse Ecclesiae suae regimen visibile repraesentans dignitatem suam 
Capitis et Regis dedit ad ordinandum ministerium verbi et sacramentorum et 
ad dirigendum vitam socialem Ecclesiae. Adeo pastores gregis sui secum con- 
iungit, ut quicquid ligaverint vel solverint in terra, ligatum vel solutum sit 
in caelis. 50 Simul cum ministerio verbi et sacramentorum apostoli secundum 
voluntatem Christi etiam potestatem gubernandi aliis tradiderunt, « quos Spi- 
ritus Sanctus posuit episcopos regere ecclesiam Dei, quam adquisivit sanguine 
suo ». 51 Regimen hoc pastorale si in Ecclesia ita deficeret, ut grex Christi 

pascua eius non iam invenire posset et a lupis dispergeretur, 52 ipse Deus Pa- 
stor et Christus Pastor Bonus, qui semper gregem suum pascere pergit 53 
derelinquerent, quod est contra promissiones Dei et Christi. 54 
§ 2. De ministris in Ecclesia. 

22. (De ministris Ecclesiae in genere). Unum illud ministerium Christi 
secundum eius voluntatem variis gradibus in Ecclesia exercetur. 

23. (De apostolis seu de collegio « duodecim »). Dominus Iesus Chri- 
stus Israel Dei in terris conservare et perficere volens duodecim elegit apo- 
stolos, ut essent cum ipso et ut mitteret eos praedicare nuntium Evangeli- 
cum. 55 Misit autem eos primo ad filios Israel, 56 deinde ad omnes gentes. 57 
Apostoli seu duodecim ut collegium instituti sunt cum Petro eapite. 58 Ita se- 
cundum voluntatem Christi sunt fundamentum Ecclesiae, missione et pote- 
state collata ab ipso Domino, qui semper manet caput corporis Ecclesiae, eius 
principium et primogenitus ex mortuis. 59 Hanc suam potestatem non ad mo- 
dum meri charismatis seu inspirationis religiosae receperunt, sed ad modum 
muneris stabilis, quamvis eorum ministerium nonnisi in Spiritu Sancto exerceri 
possit, uti correspondet naturae et fini Ecclesiae in ipsis conditae. Ut testibus 
Christi resurrectionis immediatis et ut fundamento Ecclesiae duodecim, id 
est collegio cum suo capite, dignitas prorsus singularis convenit, quae succes- 
soribus transmitti non potuit. At eorum ministerium verbi et sacramentorum 
et regiminis a Christo pro tota Ecclesia institutum est, ita ut apostoli sibi 
viros eligerent, qui essent eorum successores et repraesentantes. 60 Ab his apo- 
stolis Ecclesia habet totum thesaurum revelationis Christi et sacramentorum 
et auctoritatis, legitima successione traditae, ita ut Ecclesia vere dici debeat 
apostolica. 61 

24. (De episcopis successoribus apostolorum). Apostoli igitur, ab ipso 
Domino instructi « acceptis mandatis... constituerunt episcopos... eorum, qui 
credituri erant... et ordinem successionis eorum », pro doctrinae, sacri cultus 
et sacramentorum et gubernationis ministerio. 62 Vi huius potestatis acceptae 
episcopi vicario et instrumentali modo munera ipsius Christi Magistri, Sacer- 
dotis et Regis seu Pastoris per tempora et regiones in bonum Ecclesiae 
exercent. 

25. (De collegio apostolorum et de collegio episcoporum). Cum apostoli 
ex voluntate Christi constituant collegium « duodecim » 63 cum Petro capite, 
etiam successores eorum fundamentaliter et primarie potestatem suam habent 
ut collegium, cuius caput est successor Petri, Episcopus Romanus. Singuli 
ergo episcopi legitime in hoc collegium recepti pollent potestate sua ut partem 
habentes potestatis ipsius collegii episcopalis. Ut totum autem hoc collegium 
potestatem suam habet vi institutionis Christi. Sicut singularis episcopus suam 
potestatem episcopalem habet ut membrum collegii, sic ipsum caput, succes- 
sor Petri, suam propriam potestatem habet ut caput huius collegii. Ratione 
vero collegii immediate a Christo instituti singularis episcopus est mandata- 
rius Christi, nec delegatus Summi Pontificis, 61 et nihilominus stat sub Petro, 

quia est membrum huius collegii tantum, in quantum hoc collegium cum ca- 
pite institutum est et singuli episcopi legitime in hoc collegium assumuntur. 

26. (De potestate collegii episcopalis). Ipsum hoc collegium episcoporum 
una cum capite totam regit Ecclesiam, etiamsi singulis episcopis pars gregis 
dominici assignatuf. Cum caput tum membra collegii eundem gregem pascunt, 
nempe totam Ecclesiam, sed pro sua parte vel capitis vel membri. Collegium 
ex pluribus compositum varietatem populi christiani, collegium sub uno 
capite collectum unitatem gregis Christi repraesentat. 65 Populus Dei ita ordi- 
nem suum authenticum habet. Proinde tum intra tum extra Concilium Oecu- 
menicum collegium episcoporum una cum eius capite « suprema pollet in uni- 
versam Ecclesiam potestate » 66 et supremum in Ecclesia exercet magiste- 
rium. 67 Certum enim est collegium episcoporum fungi magisterio ordinario 
debitis sub conditionibus infallibili. Cum talis infallibilitas non componi possit 
ex multis magisteriis singulorum episcoporum de se fallibilium computatis, 
cumque infallibilitas totius Ecclesiae credentis in ordine exsecutionis nitatur 
infallibilitate Ecclesiae docentis et obligantis et non vice versa, infallibilitas, 
quae huic doctrinae convenit, non potest provenire nisi ex eo, quod sit qualitas 
actus collegii episcoporum qua talis. Ecclesiae ipsius et in specie Romani Pon- 
tificis est accuratius determinare normas et methodos, secundum quas colle- 
gium hoc una cum suo capite supremam hanc potestatem in praxi pro tem- 
porum adiunctis exercere potest et debet. 

27. (De Romano Pontifice eiusque primatu et infallibilitate). Romanus 
Pontifex, cum ut Vicarius Christi caput totius Ecclesiae et collegii episcopalis 
exsistat, ex una parte ut tale caput agit et agere debet, si eius actio Ecclesiam 
catholicam aut eiusdem partem praeter dioecesim romanam spectat. Ipse 
enim praecise perpetuum unitatis principium ac visibile fundamentum con- 
stitutus est, ut episcopatus ipse unus et indivisus esset. 68 Ex altera parte se- 
cundum testimonium Sacrae Scripturae 69 , secundum doctrinam et praxim 
traditionis et sollemnem definitionem Concilii Vaticani I non est tale caput 
collegii episcopalis, quod unice impulsu aut ex mandato reliquorum episco- 
porum hanc suam potestatem exercere posset. 70 Episcopus Romanus est potius 
caput collegii episcopalis ex sese activum, quod hanc suam functionem et suum 
mandatum in collegio et pro collegio et respectu reliquorum membrorum col- 
legii ex mandato Christi ipsius exercet. 

Hinc Romanus Pontifex praecise iis officiis et iuribus pollet, quibus col- 
legium episcopale in ministerio verbi et sacramentorum ac cultus et regiminis 
instructum est, suo tamen gradu ut capitis. Quapropter plena et suprema iuris- 
dictione universali, immediata et vere episcopali utitur in totam Ecclesiam et 
etiam in singulos episcopos. Si fungitur suprema sua potestate ut magistri, ex 
cathedra loquens, ea infallibilitate pollet, qua Redemptor noster Ecclesiam et 
corpus episcopale in definienda doctrina de fide vel de moribus instructam esse 
voluit. 71 Cum haec in docendo infallibilitas ei competat prout est caput visi- 
bile et activum Ecclesiae et collegii episcopalis, potestate hac suprema utens 
neque indoli privatae fidens « ex sese » et non ex consensu episcoporum vel 

fidelium infallibiliter docet; 72 nihilominus nec debet nec potest exhibere nisi 
eam doctrinam, quae divinitus revelata iam in Ecclesia adest, quippe cum no- 
vas revelationes publicas Pontifex divinitus non accipiat. 73 Ipse potius mediis 
functioni muneris sui correspondentibus ex Ecclesiae doctrina et fide haurire 
debet. Hinc in suis definitionibus ex cathedra eosdem habet fontes quos habet 
Ecclesia, Scripturam et Traditionem; immo consensio praedicationis prae- 
sentis totius magisterii Ecclesiae unitae cum capite est regula fidei etiam pro 
definitionibus Pontificis. 74 Unde, Romanus Pontifex, pro officio suo et rei 
gravitate tenetur media apta adhibere ad veritatem rite indagandam et apte 
enuntiandam: et eiusmodi media sunt concilia vel etiam consilia episcoporum, 
cardinalium, theologorum etc. Quem modum agendi sapienter et laudabiliter 
Sancta Sedes secuta semper est ad unitatem spiritus in vinculo pacis servan- 
dam. Attamen, ipsae definitiones ex sese, non ex consensu Ecclesiae, infalli- 
biles et irreformabiles evadunt. 

Romani Pontificis authentico magisterio, etiam cum non ex cathedra lo- 
quitur, religiosum voluntatis et intellectus obsequium praestandum est, quo 
nempe magisterium eius supremum reverenter agnoscatur, et sententiae ab 
eo propositae sincere adhaereatur, idque iuxta mentem et voluntatem manife- 
statam ipsius, 75 quae se prodit praecipue vel ex indole documentorum, vel ex 
frequenti propositione eiusdem doctrinae, vel ex dicendi ratione. 

28. (De singulari episcopo eiusque constitutione). Aliquis in collegium 
episcoporum cooptatur, eo quod manuum impositione consecratur et a colle- 
gio episcopali et eius capite ut membrum legitimum huius collegii suscipitur; 
quae susceptio aut, ut de more ordinario, legitima assignatione certi territorii 
regendi perficitur aut fit legitima consecratione intuitu similis muneris in Ec- 
clesia exercendi. Iam enim apostoli Ecclesias locales, quae vocari possunt, in 
civitatibus condiderunt eisque singulis singulos praepositos ut suos vicarios 
praeposuerunt. Et singuli hi coetus locales fidelium iuxta testimonium Sacrae 
Scripturae non tantum quasi particulares provinciae unius Ecclesiae univer- 
salis sunt, sed ipsi eodem nomine Ecclesiae iuste insigniuntur (cf. 1 Cor. 1,2; 
2 Cor. 1,1). 

Ipsi enim repraesentant in certo loco totam Ecclesiam, praesertim cum et 
ipsi actum supremum huius totius Ecclesiae peragunt, mysterium Corporis et 
Sanguinis Domini. 

29. (De sacramentalitate ordinationis episcopalis). Haec manus impositio, 
qua ita constituitur episcopus, est ritus vere sacramentalis et supremus gradus 
sacramenti ordinis, sicut ex traditione, praesertim ex liturgicis ritibus Ecclesiae 
tum orientis tum occidentis innotescit. Praeterea episcopus consecratus ita 
charactere sacramentali ordinis ornatur, ut nunquam simplex sacerdos vel lai- 
cus rursus fieri, vel potestatem valide conferendi sacramentum confirmationis 
et ministros Ecclesiae ordinandi amittere possit. Proinde Sancta Synodus decla- 
rat episcopos, etiam sola vi sacramenti suscepti, presbyteris, in hierarchia 
nempe ordinis, superiores esse. 

30. (De munere episcopi singularis et praesertim residentialis). Episco- 

pus singularis et praesertim residentialis participat ut membrum collegii pro 
sua parte et suo modo potestatem illam supremam in totam Ecclesiam, quae 
collegio episcopali cum et sub suo capite convenit, licet haec potestas essentia- 
liter collegialis maneat et non a singulis pro seipsis, sed a collegio toto tantum 
exerceri possit. Nihilominus ex hac sua indole membrorum huius collegii sin- 
guli episcopi etiam ut tales erga universam Ecclesiam vera sollicitudine tenen- 
tur, quae summopere confert ad Ecclesiae universalis emolumentum. Debent 
enim promovere et tueri unitatem fidei et disciplinam toti Ecclesiae commu- 
nem, fideles suos edocere ad amorem totius mystici Corporis Christi, prae- 
sertim membrorum dolentium et eorum, qui persecutionem patiuntur propter 
iustitiam (cf. Mt. 18, 12 ss.), ac tandem promovere omnem actuositatem, quae 
toti Ecclesiae communis est, praesertim ut fides incrementum capiat et lux 
plenae veritatis oriatur super eos, qui in tenebris et in umbra mortis sedent 
(cf. Lc. 1, 79). Ceterum hoc sanctum est, quod bene regendo propriam suam 
Ecclesiam ut partem Ecclesiae universalis, ad bonum totius Mystici Corporis 
quod teste S. Basilio etiam est corpus Ecclesiarum, efficaciter conferunt. 76 

Hanc vero sibi commissam Ecclesiam localem episcopus nomine Christi 
tanquam eius legatus et vicarius ordinaria et immediata potestate episcopali 
regit ut pater et pastor gregis sui, memor semper Petri moniti: « Pascite qui 
in vobis est gregem Dei, providentes non coacte, sed spontanee secundum 
Deum, neque turpis lucri gratia, sed voluntarie; neque ut dominantes in cleris, 
sed forma facti gregis ex animo. Et cum apparuerit princeps pastorum, perci- 
pietis immarcescibilem gloriae coronam ». 77 Licet hoc munus suum ordina- 
rium episcopi residentiales sub Romano Pontifice exerceant, erga cuius iuris- 
dictionem singuli officio hierarchicae subordinationis veraeque obedientiae ob- 
stringuntur (Denz. 1827), nihilominus ministerium suum non nomine Romani 
Pontificis ut vicarii eius adimplent, sed ut vicarii Christi et membra collegii 
iuris divini. Quapropter iurisdictio immediata Romani Pontificis in singulos 
episcopos et dioeceses, sicut non potest abolere episcopatum universum, sic 
ius singularis episcopi ordinarie ita restringere nequit, ut iste nomine proprio 
dioecesim suam regere iam non valeat. 

Episcopus ex Christi nomine mandato exercet ministerium verbi. Licet 
ut singularis episcopus infallibilitatis praerogativa non polleat, testis tamen 
authenticus et magister est fidei Ecclesiae per orbem dispersae; annuntiat bo- 
num nuntium et eis, qui foris sunt et Christi fidelibus; exhibet universim ver- 
bum Christi efficax, quod, cum gratia divina utpote fructu redemptionis ful- 
ciatur, affert iam, quod edicit; curat, ut verbum divinum tali modo praedicetur, 
ut revera corda inveniat eorum, qui praecise huic Ecclesiae pro temporum et 
locorum varietate concrediti sunt; ducit verbis suae praedicationis ad illud 
verbum ex opere operato efficax, quod ipse eiusque cooperatores in nomine 
Christi eloquuntur in sacramentis; praedicat verbum reconciliationis, solatii, 
vitae futurae, arguit, obsecrat, increpat in omni patientia; 78 nihil loquitur nisi 
Iesum Christum et hunc crucifixum. 79 Episcopi igitur de rebus fidei et morum 
authenticum magisterium, dum in communione cum Apostolica Sede ceteris- 

que catholicae Ecclesiae episcopis exercetur, a fidelibus interno religiosoque 
animi assensu accipiendum et tanquam divinae et catholicae veritatis testimo- 
nium venerandum est. 

Episcopus ministerium sanctificationis exercet, cum una cum suis in sacer- 
dotio cooperatoribus et cum grege sibi concredito in oratione et praesertim in 
dominica coena summum Ecclesiae cultum latreuticum Deo exhibet et admi- 
nister principalis omnium sacramentorum existit. Intra limites universalium 
Ecclesiae normarum episcopus est rector liturgiae sacrae, quae ubique in sua 
dioecesi peragitur; septiformi praesertim Spiritu in sacra confirmatione robo- 
rat et consecrat fideles, ut fidem non erubescant, sed vitae testimonio mun- 
dum Deo et Christo lucrifaciant et consecrent. 

Episcopus ministerio regiminis fungitur. Pastor enim etiam est, quatenus 
cetera membra sacrae hierarchiae sibi ut cooperatores coniuncta exemplo, 
exhortatione et praeceptis in fideli executione ministeriorum et dirigit et unit. 
Pastor insuper fidelium omnium est, quatenus non solum verbi praedicatione, 
exercitio cultus et administratione sacramentorum eis inservit, sed etiam in 
eis, quae socialem vitam Ecclesiae spectant, fideles vera potestate in conscien- 
tia obligante regit, qua tamen nonnisi ad gregis bonum uti potest. Meminerit 
oportet semper hoc in regimine pastorali ad eius munus etiam spectare, ut cari- 
tate Christi motus, quantum fieri potest, suis fidelibus pauperibus, aegrotis, 
vagantibus etiam in eorum indigentiis temporalibus subveniat. 

31. (De presbyteris). Potestas ministerialis tum ordinis tum iurisdictio- 
nis, quae tota et plena residet in collegio episcopali cum suo capite pro condi- 
cionibus temporum et regionum ex voluntate Christi per partes variis subiec- 
tis in Ecclesia legitime demandari potest. 80 Quapropter Ecclesia semper sibi 
adiudicavit potestatem varios gradus sacri ministerii instituendi, 81 ut per- 
fecte obligationi satisfacere possit, quae inest in potestate ei a Christo 
collata. Actus proinde, quo talis potestas participata et partialis confertur, 
potest, licet non semper debeat, habere indolem illius sacramenti, quo potestas 
ordinis episcopalis manuum impositione transmittitur. 82 

Episcoporum cooperatores proximi, qui maximam partem sacrae potesta- 
tis episcopalis participant, vocantur presbyteri aut sacerdotes secundi ordi- 
nis. 83 Sacramentali ordinatione 84 per manus impositionem et characteris sa- 
cerdotalis collationem 85 participes fiunt potestatis suae. Constituunt ad mo- 
dum collegii quasi senatum episcopi, pro cuius auxilio ordinati sunt. Reprae- 
sentant sub uno capite, quod est episcopus, multitudinem gregis et munerum, 
quorum diversitatis semper in Ecclesia ratio habenda est. Iuxta hanc igitur 
quasi « relativam » ordinationem ministerium presbyterorum ordinari et men- 
surari debet. Cum coetui fidelium eucharisticum sacrificium agenti praesunt, 
quod sine eis legitime peragi nequit, veri sacerdotes ministeriales sunt. 86 Ad- 
ministrant, episcopo auxilio additi, ministerium sanctificandi exercentes, sa- 
cramenta tanquam ministri baptismatis et poenitentiae et unctionis infirmo- 
rum ordinarii; et ita et ipsi in persona Christi agunt. 87 Alia sacramenta con- 
ferre possunt, prout valida et licita eorum administratio eis ab Ecclesia legi- 

time demandari potest. 88 Vita vere sancta coram hominibus (cf. Mt. 5, 16) et 
orationis intercessione apud Deum 89 repraesentant totam Ecclesiam. Exercent 
ministerium verbi; curam animarum exercentes nomine episcopi proprii par- 
tem gregis eius iuxta mandatum eius pascunt. 

32. (De sacerdotibus exemptis). Cum Romanus Pontifex polleat iurisdic- 
tione episcopali et immediata in omnes fideles, 90 fas ei est pro temporum con- 
dicionibus et exigentiis Ecclesiae et salutis animarum sibi ipsi immediate ad- 
sciscere tales cooperatores presbyteriales, qui « exempti » vocantur. Isti 
autem, cum Romanus Pontifex semper caput collegii episcopalis existat, nihilo- 
minus in cura animarum necessario etiam referuntur (modo a iure accuratius 
determinando) ad episcopos tanquam eorum collaboratores, intra quorum dioe- 
cesim curam animarum exercent. Et eadem ex ratione presbyteri incardinati, 
qui dicuntur, intime etiam referuntur ad Romanum Pontificem partemque 
habent eiusdem ministerii. Duplex ergo relatio omnis presbyteratus ad Roma- 
num Pontificem et ad episcopos diverso incardinationis et exemptionis iure 
non tollitur. 

33. (De diaconis). Sacramentali ordinatione, 91 licet gradu inferiore, in 
ministerium episcopi vocantur etiam ei, qui diaconi dicuntur. 92 Licet sacerdo- 
tes non sint et hinc actus iuxta traditionem apostolicam specifice sacerdotales 
exercere non possint, tamen ad sacram hierarchiam vere pertinent, 93 inser- 
viunt sacro sacrificio, ministri extraordinarii baptismatis sollemnis et eucha- 
ristiae 94 existunt, et varia officia hierarchiae propria, caritatis scilicet, praedi- 
cationis, administrationis, exercere possunt, prout eis a competenti auctori- 
tate in Ecclesia iuxta temporum et locorum diversitatem assignantur. Licet 
hodie magna ex parte in Ecclesia diaconatus habeatur solummodo ut gradus, 
quo ad sacerdotium ascenditur, 95 id non ubique ita est in Ecclesia neque la- 
tina 96 neque orientali, et diaconatus etiam in futuro tanquam proprius gra- 
dus hierarchiae exerceri potest, si Ecclesia pro necessitate curae animarum 
aut in certis regionibus aut ubique id expedire censebit. Ecclesiae in tali 
casu erit decernere utrum etiam tales diaconi sacra coelibatus lege teneantur 
necne. 

34. (De ordinibus inferioribus). Tum iuxta temporum tum iuxta regionum 
necessitates varios Ecclesia instituit ordines inferioris ministerii sui. 97 Qui, 
aut pleniorem vim ut iterum obtineant aut « ordinatissima dispositione » 98 
adaptentur indigentiis huius temporis, haec Sancta Synodus vehementer exop- 
tat. Curandum in genere erit, ut diversi gradus ministerii ordinatione collati 
quam optime correspondeant ofiiciis et muneribus stabilibus, quae de facto 
in Ecclesia exercentur tanquam spectantia ad ministerium unum et totale 
Christi, quod est in Ecclesia. 

Caput IV: De laicis. 

35. (1. Introductio). Quodsi Sancta Synodus ministerii sacri dignitatem 
et munera praedicat, minime tamen intendit diminuere id, quod ad aedifican- 
dam Ecclesiam Dei Christoque testimonium reddendum in mundo et coram 

mundo universo simul cum clericis et religiosis alia membra populi Dei et viri 
et mulieres conferre vocati sunt. Ut eis omnibus inserviant in Domino, mini- 
steria enim ecclesiastica instituta sunt. Omnes enim fideles sacramento bapti- 
smatis aequaliter tamquam membra corpori Christi inseruntur et confirma- 
tione ad plenitudinem vitae et testimonii christiani roborantur et his eisdem 
sacramentis arcano ac analogico sed vero et reali quodam modo participes 
redduntur regalis sacerdotii Christi viribusque et donis spiritualibus abunde 
ditantur, ut, cooperantibus omnibus membris Christi, « genus electum, regale 
sacerdotium, gens sancta » constituatur. 1 Ad populum Dei vocati et in uno 
corpore Christi sub uno capite constituti quicumque sunt, ut viva membra ad 
Ecclesiae incrementum eiusque continuam sanctificationem vires suas omnes, 
beneficio creatoris et gratia redemptoris acceptas conferre tenentur, non tam- 
quam parvuli fluctuantes, sed secundum operationem in mensuram uniuscuius- 
que membri augmentum corporis facientes, donec perveniant omnes ad aeta- 
tem plenitudinis Christi. 2 

36. (2. Munus fidelium in aedificanda Ecclesia ipsa). Commune omnibus 
membris Ecclesiae ius et officium est, ut verbum Dei fideliter audiant, pieque 
suscipiant sacramenta Ecclesiae; ut inde secundum operationem Spiritus in 
mensuram uniuscuiusque membri, et sub eis, quos idem Spiritus posuit epi- 
scopos regere Ecclesiam Dei 3 « in omni conversatione sancti », 4 sobrie, pie 
et caste in hoc saeculo vivant/ parati semper ad satisfactionem omni po- 
scenti rationem de ea, quae in eis est, spe. 6 Etiam laicorum est, verbo et 
opere dare salutis a Christo acceptae testimonium non tantum coram infide- 
libus, sed multo magis adhuc coram invicem iuxta illud: « Consolamini 
invicem et aedificate alterutrum ». 7 Ius habent, ut secundum capacitates 
suas opus salutare Ecclesiae etiam operose participent. Ius habent, ut de 
fide sua verbo et scriptis testimonium reddant. Ius habent a pastoribus adiu- 
menta ad salutem necessaria accipiendi eisque necessitates et desideria 
sua reverenter patefacere possunt. 8 Pastores Ecclesiae, memores verborum 
Sacrae Scripturae: « Probate spiritus, si ex Deo sunt » 9 et: « Spiritum nolite 
exstinguere », 10 coepta et vota a fidelibus proposita attente in Christo conside- 
rent, et fidelibus officium testimonium vitae integraliter christianae praebendi 
indesinenter inculcent. 

Per baptisma enim in filios Dei regenerati, fidem christianam profitentur 
et ad cultum religionis christianae charactere deputantur. Sacramento confir- 
mationis ad fidem, quam ab Ecclesia acceperunt simul diffundendam et defen- 
dendam roborantur. Sacrificium eucharisticum participantes, vota sua cum votis 
ministri litantis iungentes divinam victimam per manus sacerdotis Deo offe- 
runt et hac maxima ratione partes activas in liturgia agunt. Simul sese Deo 
devoventes sui abnegatione regnum peccati in seipsis et in aliis impugnant. 
Ita de munere Christi sacerdotali, prophetico et regali suo modo participes 
facti, mandatum eius novum et fundamentale observant, caritatem videlicet, 
qua proximos amamus ea dilectione, qua ipse dilexit nos, praesertim minimos 

fratres, quos Dominus sibi speciatim identificat. Ita autem missionem eius 
salutarem non quidem auctoritate, sed dilectione continuant. 

37. (3. Munus laicorum in sanctificando mundo). Iis autem ex his mem- 
bris, qui perfectionem christianam appetunt in mediis mundi negotiis consti- 
tuti eademque fide et caritate ad laudem Dei vertentes, quin a Deo vocentur 
ad sacerdotium ministeriale nec ad hoc, ut via consiliorum evangelicorum 
futuram regni Dei figuram his iam in terris profiteantur, prae aliis incumbit 
opus Ecclesiae toti commissum, ut mundum quoque temporalem immo ma- 
terialem universum utpote creaturam ingemiscentem et parturientem usque 
adhuc, 11 disponant, donec perfecte liberabitur a servitute corruptionis in li- 
bertatem gloriae filiorum Dei. Quos in sensu stricto laicos vocare consuetudo 
est Ecclesiae. 

Quorum vitae testimonio fidem Christi non raro sine verbis praedicante, 
Christi virtus in omnem ambitum vitae humanae, privatae et publicae, invadit, 
etiam in illum, cui continuo vires suas immediate applicare status clericorum 
et religiosorum propriae rationi minus conveniens est; laicorum augmento in 
gratia, familiaritate Christi et caritate eius suavis et efficax, etsi non semper 
attenta, praesentia in mundo paratur. Familiam christianam evolventes laici 
peculiari ratione naturalis cum supernaturali ordine occursum fovent filiosque 
suos christiano modo progignentes et educantes et humanam familiam ditant 
et familiam Dei. Officia et negotia sua in fide et caritate agentes laborem ter- 
restrem in laudem vertunt divinam. Discretione sua et caritate, quae « omnia 
sperat », 12 vias sternere possunt, ut oves omnes, imprimis qui perierint, per 
pastores Ecclesiae pastorum principi, 13 iterum occurrant. 

38. (4. De sana autonomia civitatis terrenae). In mundo a Deo creato et 
Christi passione redempto, humana societas suis propriis principiis ad finem 
suum immediatum, bonum scilicet temporale commune, praesertim per lai- 
corum operositatem, perducenda est. Ex una parte laici confusionem vel in- 
debitam permixtionem religionis et Ecclesiae cum rebus mere civilibus sedulo 
vitabunt; ex altera parte totali separationi earundem vel immo oppositioni 
societatis terrenae contra Deum eiusque Ecclesiam legitime adversabuntur, 
memores omnem activitatem humanam etiam in re profana Dei legibus subesse. 
Unde sicut merito probari debet indoles laica terrenae civitatis, quae saecu- 
laribus curis iure addicta, propriis regitur principiis, ita infensus « laicismus » 
seu « saecularismus » qui societatem extra omnem religionem exstruere con- 
tendit, et libertatem christianam impugnat et eruit, merito proscribitur. 14 

39. (5. Usus temporalium rerum christianus). Laici gloriam Dei et Christi 
eiusque regnum in omnibus temporalium bonorum saeptis et institutis, ser- 
vatis naturaliter eis inditis legibus, promovere possunt. Iis enim imprimis com- 
mittitur executio illius mandati, quod ab initio Deus hominibus impertivit: 
« Crescite et multiplicamini, replete terram et subicite eam ». 15 Quaecumque 
sunt vera, quaecumque pudica, quaecumque iusta, quaecumque sancta, quae- 
cumque amabilia, quaecumque bonae famae, si qua virtus, si qua laus disci- 

plinae: 16 haec omnia subicere valent in Christo ei, qui subiecit sibi omnia, ut 
sit Deus omnia in omnibus. 17 

Omnibus tamen dicta sunt illa apostoli: « Ut et qui habent uxores tam- 
quam non habentes sint, et qui flent, tamquam non flentes, et qui gaudent 
tamquam non gaudentes, et qui utuntur hoc mundo tamquam non utantur: 
Praeterit enim figura huius mundi ». 18 

40. (6. Dona charismatica extraordinaria). Aliquando ad maiorem effi- 
caciam incrementi Ecclesiae et apostolatus Spiritus Sanctus confert laicis, sicut 
et aliis fidelibus, dona charismatica extraordinaria; quae cum sint media pe- 
culiaribus necessitatibus Ecclesiae accommodata, non sunt tamen temere ex- 
spectanda neque praesumptorie ab eis sperandi operarum fructus apostoli- 
carum, sed cum a Deo conceduntur, humilitate et consolatione accipienda 
sunt et Ecclesiae iudicio et disciplinae subicienda. 

41. (7. Adhortatio). Agnoscant igitur laici suam in Ecclesia dignitatem 
atque vocationem, agnoscant suam cum omnibus aliis membris in ea com- 
mune opus communemque responsabilitatem, agnoscant specialem suam in 
eius vita et mundo evolvendam partem, quae ab aliis neque praestatur neque 
praestari potest, agnoscant etiam auctoritatem pastorum, quos Dominus in 
Ecclesia sua posuit. Agnoscant autem ministri in Ecclesia, quidquid Spiritus 
Sanctus etiam in laicis et per laicos effecit et efficere vult, et cum eis unum 
testimonium Ecclesiae coram mundo adintegrent. 

Caput V: De statu sequelae Christi secundum consilia evangelica. 1 

42. (De Statibus in Ecclesia). Duo in Ecclesia status seu conditiones fun- 
damentales habentur, clericorum sc. et laicorum, i. e. eorum, qui in salutem 
populi Dei ministeriis sacris sunt addicti, et reliquorum membrorum Corporis 
Christi. Uterque secundum suam vocationem 2 et dona a Deo sibi data sub hie- 
rarchia ad Ecclesiam aedificandam et mundum redimendum conferre debet. 
Status vero sequelae Christi secundum consilia evangelica qui vocatur non 
eodem sensu praedictis illis statibus ut tertius status adnumerari potest neque 
intermedius est inter illos, cum et clericos et laicos aequo modo amplectatur. 
Est ergo status sui generis. Cum enim distinctio inter clericos et laicos ex in- 
stitutione divina sit, 3 utpote quae ex positiva Christi ordinatione procedat, sta- 
tus sequelae Christi secundum consilia evangelica Christum quidem auctorem 
habet, ut infra ostendetur (n. 2), ut institutio tamen canonica iuris ecclesia- 
stici est. Cum specialis iste modus sequelae Christi sit donum, « quod non 
omnes capiunt, sed quibus datum est », 4 prae ceteris vocari potest status cha- 
rismaticus in Ecclesia. Licet christiani gratia Dei impellente consilia evange- 
lica sive ex parte sive ex toto privatim quoque sequi possint et inde a primaevis 
Ecclesiae temporibus secuti sint, de essentia tamen huius vitae, prout statum 
ecclesiasticum constituit, est vera coram Ecclesia professio istorum consiliorum 
stabili obligatione observandorum. 

43. (De origine consiliorum evangelicorum). Quae consilia originem du- 
cunt a Christo Domino, qui illa non solum praedicavit et per Spiritum suum 

ad ea suscipienda quos elegit vocat, 5 sed et ipse exemplum pauperis, caelibis et 
obedientis, i. e. salutis hominum servitio secundum voluntatem Patris addicti, 6 
dedit. « Oportuit » 7 autem Christum vitam pauperem, caelibem et obedientem 
agere. Nam « Deus mittens filium suum in similitudinem peccati et de peccato 
damnavit peccatum in carne ». 8 Hinc paupertas, caelibatus et obedientia Iesu 
significant et inchoant exinanitionem crucis. Sed et praefigurant resurrectionem 
et gloriam eius. Manifestant enim regnum Dei in Christo iam advenisse; mani- 
festant « novum hominem » 9 « ex toto corde, ex tota anima, ex tota mente 
et ex tota virtute » Patrem et homines diligentem; 10 manifestant novam fra- 
ternitatem et vitam familiae Dei futuram, 11 in qua filiis unius Patris omnia 
communia erunt. Sic persona et vita Christi est norma et regula consiliorum 
evangelicorum. 

44. (De sequela Christi per consilia evangelica). Christus quidem omnes 
ut se sequantur vocavit. Ideo omnes quoque obligantur, ut in hac Christi se- 
quela regnum Dei suscipientes perfecti evadant, sicut Pater caelestis perfectus 
est. 12 Quae obligatio eo magis urget, quod ex Christi adventu in carne et 
eius morte in cruce regnum Dei instat. Quapropter monet apostolus: « Tempus 
breve est: reliquum est, ut et qui habent uxores, tamquam non habentes 
sint: et qui flent, tamquam non fientes: et qui gaudent, tamquam non gau- 
dentes: et qui emunt, tamquam non possidentes: et qui utuntur hoc mundo, 
tamquam non utantur: praeterit enim figura huius mundi ». 13 Quosdam ta- 
men vocat Christus, ut se, quem diligunt et in omnibus imitari desiderant, 
arctius sequantur quique externo etiam et sociali vitae habitu illam mentem 
a sollicitudinibus huius saeculi liberam manifestent, quae omnibus ad salutem 
necessaria est. Hi ipsa sua vocatione, sequendo sc. Christum pauperem, cae- 
libem et oboedientem, admonent fratres suos illius Domini Nostri verbi in 
sermone montano: « Quaerite primum regnum Dei et iustitiam eius », 14 et 
alterius ad Martham: « Unum est necessarium ». 15 

Unde patet consilia evangelica non esse ipsam perfectionem, sed tantum 
media ad illam assequendam. 16 Finis enim vitae evangelicae eiusque perfec- 
tionis omnibus christianis communis proponitur. Habent tamen consilia ista 
singularem dignitatem et eos, quibus datum est, 17 quique animo libenti id in 
dies magis exsequi student, quod eis concreditum est, roborant contra tripli- 
cem concupiscentiam, quae in mundo est. 18 Sunt enim sancita et sanctificata 
per exemplum Christi. Et eum, qui fide et caritate Domino coniunctus est, 
illius efficaciae redemptricis participem reddunt, quae paupertati, caelibatui 
et obedientiae Iesu propria fuit. 

Meminerint ergo omnes ad sequelam Christi per consilia evangelica pecu- 
liariter vocati suum esse officium, ut maiorem in dies caritatem desiderent et 
hac caritate Christum melius commonstrent vel in monte contemplantem, 
vel concionantem ad populos, vel sanantem aegros et saucios, ac peccatores 
ad frugem bonam convertentem, vel denique bene facientem omnibus. 19 

45. (De consiliis evangelicis tamquam signis Ecclesiae). Cum Ecclesia, 
Corpus Christi mysticum, sit sacramentum praesentiae Christi in hoc mundo, 

numquam ei deerunt, qui profitentur consilia evangelica, quibus testimonium 
vivum crucis et resurrectionis et supernae Hierusalem vitae, quam exspecta- 
mus 20 exhibetur. Est enim Ecclesia signum illius salutis, quam Deus in 
Christo mundo donavit, signum rememorativum passionis et resurrectionis 
Christi, demonstrativum gratiae et prognosticum futurae gloriae. 21 Hoc autem 
sacramentale suum mysterium Ecclesia non tantum testificare debet per doc- 
trinam et istituta, sed etiam professione talis vitae, quae Spiritu Christi in- 
terne animatur et figura insuper visibili et sociali exhibetur. 

Ita illud signum salutis mundi eximia cum virtute et « motivum credibi- 
litatis et divinae suae legationis testimonium irrefragabile » erit. 22 

Unde consilia evangelica suos asseclas intime cum Ecclesia eiusque mysterio 
coniungunt. Spiritualis ergo eorum, qui consilia ista profitentur, vita non uti- 
litati individuali, sed bono totius Ecclesiae devota esse debet. Quare admonet 
S. Bernardus: « Nemo nostrum sibi arrogare praesumat, ut animam suam 
quis audeat sponsam Domini appellare; quoniam tamen de Ecclesia sumus, 
quae merito hoc nomine et re nominis gloriatur, non immerito gloriae huius 
participium usurpamus »; 23 nam — sic argumentatur: « Non propter animam 
unam, sed propter multas in unam Ecclesiam colligendas, in unicam astrin- 
gendas sponsam, Deus tam multa fecit et pertulit, cum operatus est in medio 
terrae ». 24 

46. (De servitio ecclesiastico eorum, qui consilia evangelica profitentur). 
Qui ergo profitentur consilia evangelica in media Ecclesia tantum locum 
suum habent, totique destinati ad servitium fratrum omnibus viribus in aedi- 
ficationem Corporis Christi niti debent. Ideo Sancta Synodus exspectat, ut 
omnes, qui Christum secundum consilia evangelica sequuntur, Ecclesiae maiori 
vi ac novis apostolatus viis succurrant, quia « regiones albae sunt iam ad 
messem ». 25 

Die 8 decembris anni 1962 in festo Immaculatae Conceptionis Beatae Mariae 
Virginis, solemni sacro prima periodus Concilii Oecumenici Vaticani II con- 
clusa est. 

Hora decima, praesente Summo Pontifice, in altari Concilii Missam pontifi- 
calem celebravit em.mus card. Paulus Marella, archipresbyter patriarchalis basili- 
cae S. Petri, rev.mis DD. Pfister presbytero assistente, Altaballa Gracia diacono, 
Aluffi Pentini subdiacono. Cantus exsecuti sunt Patres Conciliares rnodis gregorianis 
(missa de angelis), partes vero Missae proprias aliqui religiosi ex Ordine S. Be- 
nedicti. 

Missa expleta, Summus Pontifex, post « oboedientiam » em.morum cardina- 
lium, Patres allocutus est, et benedictionem apostolicam cum indulgentia plenaria 
impertivit. 

Allocutio Summi Pontificis Ioannis XXIII 

Prima Sessio Concilii Oecumenici Vaticani secundi, quae initium 
cepit cum liturgicum celebrabatur festum Divinae Maternitatis beatis- 
simae Virginis Mariae, fauste concluditur sacratissimo hoc die, quo 
Immaculata Conceptio Deiparae celebratur, magnis coruscantibus splen- 
doribus, qui a Dei hominumque Matre emanant. 

Mysticus quidam caelestis arcus coniungit sacrum coetum, qui hodie 
peragitur, cum Oecumenici Concilii rutilanti primordio, quod contigit 
die undecimo elapsi mensis Octobris; hae duae liturgicae celebritates 
iucundam quamdam suppeditant occasionem gratiarum actionibus, quae 
Deo persolvi debent. 

Praeterea, intimus qui subest huic eventui sensus suavior exsistit, 
ubi in memoriam redigitur Decessorem Nostrum Pium IX Concilium Va- 
ticanum primum hoc eodem die auspicatum esse. 

Iuvat has congruentias temporis perpendere, quae si considerantur, 
licet intellegi magnos Ecclesiae eventus obtingere lucente veluti sidere 
ac materne protegente Maria. 

Concilium reapse est actus, quo in Deum creditur, legibus eius ob- 
temperatur, Divinae Redemptionis consilio sincere obsequi studetur: 
consilium dicimus, quo Verbum caro factum est de Maria Virgine. Cum 
igitur hodie Immaculata Virgo de radice lesse recolatur, a cuius radice 
flos ascendit, 1 ingenti gaudio animi nostri perfunduntur: etenim magis 



1 Cf. Is. 11, 1. 

magisque cernimus hunc florem apparere, praesertim cum sacri Adven- 
tus tempus decurrat. 

Cum Antistites quinque continentium terrarum ex hac Petriana 
Aula ad dilectas Dioeceses profecturi sunt — ut perfungi pergant officio 
pastorum, qui greges suos sequuntur — in cogitatione versantur ea, 
quae adhuc effecta sunt; atque, sumptis viribus ac perpensis agendi 
normis, futurum prospicitur, dum in exspectatione est emetiendum iter, 
ut magnum inceptum perfecte in rem deducatur. 

Tria capita Noster sibi sermo proponit: scilicet Concilii Oecumenici 
initium, progressum, atque exspectatos fructus, ut fides, sanctitudo, 
apostolatus in Ecclesiam et in civilem consortionem radios emittant. 

Mentibus nostris penitus adhuc inhaeret ipsum initium Concilii 
Oecumenici, videlicet spectaculum amplissimi illius conventus sacrorum 
Antistitum, e toto terrarum orbe huc congregatorum. Quod per saecu- 
lorum decursum ad haec usque tempora fieri contigit numquam. Scilicet 
una, sancta, catholica et apostolica Ecclesia hominibus se obtulit coru- 
scantem fulgore, qui a perenni munere ipsi constituto exoritur, osten- 
dens compagis suae firmitudinem, exercens flexanimam ac blandam vim 
institutorum suorum. Meminisse etiam iuvat e plurimis gentibus adve- 
nisse, qui, nomine suae cuiusque Civitatis Moderatorum, sollemnibus 
ob ineundum Concilium interessent. Ac liceat Nobis gratum animum 
iterum iterumque profiteri, quod nostri temporis homines cum admi- 
ratione exordium universalis huius Synodi spectaverunt; atque undique 
allatae sunt ad Nos significationes eorum, qui singulari cum studio, 
magna cum reverentia et existimatione, tantum eventum conspiranter 
sunt recordati. 

I. Concilii initium. 

Die igitur illo memorabili undecimo mensis Octobris Patrum mutua 
et socia opera est inchoata. Primo vero gradu temporis in Concilii Oecu- 
menici celebratione absoluto, expedit iam ut de rebus actis paulisper 
recogitemus. 

Prima Sessio, modo quodam lento et sollemni, quasi aditum aperuit 
ad magnum ipsum opus Concilii; fuit scilicet initium, unde Patres alacri 
animo se penitus in ipsam causam et in intimam rationem huius negotii, 
seu divini consilii insinuarent. Oportebat sane ut fratres e longinquis 
regionibus advecti et in eandem hanc vetustam Sedem congregati, se 
necessitudine attingerent; oportebat ut invicem se intuerentur ad mu- 
tuos animorum sensus comperiendos; oportebat ut scientiam, quam 
quisque experiendo sibi comparaverat, cum ceteris considerate et frugi- 

fere communicaret, quasi significationem earum rerum, quae variis in 
locis hominumque ordinibus, ad apostolatum quod attinet, effici contigit. 

Facile intellegitur in tam amplo consessu nonnihil temporis neces- 
sarium fuisse ut ad consensionem de rebus perveniretur quae, salva cari- 
tate, causam praebuerant discrepantiae, minime quidem mirandae sed 
animos paulum sollicitantis. 

Id ipsum e provido Dei consilio propterea evenit, ut veritas in sua 
luce poneretur et coram universa hominum societate manifesta fieret 
sancta libertas filiorum Dei, quae in Ecclesia viget. 

Neque fortuito coeptum est ab expendendo schemate de sacra Litur- 
gia, utpote quae ageret de rationibus, quae inter hominem ac Deum 
intercedunt. Sunt enim hae summi momenti rationes, quae in solido fun- 
damento Revelationis et Magisterii apostolici innitantur oportet, ut 
opus impendatur in bonum animorum amplissima illa cum iudicandi 
ratione, quae non sapiat nimiam illam levitatem et festinationem, saepe 
propriam rationum inter solos homines. 

Deinde quinque schemata proposita sunt, de quibus disceptatum est 
et sententiae latae, quas utilissimas esse arbitramur ad certam ac defi- 
nitam compositionem approbationemque singularum constitutionum per- 
ficiendam, ita ut merito colligi possit bona initia posita esse eorum de 
quibus adhuc erit disputandum. 

II. Concilii progressus. 

En inde, venerabiles Fratres, oculi Nostri ad operam illam conver- 
tuntur, quae proximo novem mensium intervallo, licet tecta silentio nec 
tamen minore cum gravitate, insumetur, postquam ad honoris vestri 
Sedes reversi eritis. 

Dum unumquemque vestrum in sua quisque dioecesi contemplamur, 
commoto oblectamento animus perfunditur Noster, cum sciamus vos, 
ex hac Urbe redeuntes, fiduciae et caritatis fulgentem veluti facem 
commissis populis elaturos esse, atque Nobiscum Deum impensius usque 
deprecaturos, ita ut in memoriam suavissime reducantur verba Libri 
Ecclesiastici de Summo Sacerdote Simone: « et ipse stans iuxta aram, 
et circa illum corona fratrum ». 2 

Ut videtis, mutua hac precum voluntatumque conspiratione navitas 
nostra procedit. 

Coniuncta opera ob sollemnem hanc celebritatem non intermittitur: 
immo labores, qui nos omnes manent, maioris certo ponderis et momenti 



2 Eccli. 5, 13. 

aestimandi sunt, quam in ceteris Oecumenicis Conciliis fuerunt, dum 
intervalla fiebant. Verum enimvero hodiernae vitae condicionibus sin- 
gulorum hominum ac rerum ad apostolatum spectantium sedulae com- 
municationes omne genus faciliores redduntur. 

Etiam nova Commissio nuper constituta, in quam delecti viri e Car- 
dinalium Collegio atque ex Episcoporum coetu cooptati sunt, ut uni- 
versalis Ecclesiae partes gererent, id plane testatur: nempe labores 
Concilii non interquiescere. Etenim huius Commissionis proprium erit, 
proximis mensibus laboribus adesse et moderari, atque, collatis consiliis 
cum singulis Concilii Commissionibus, valida velut fundamenta iacere, 
ut Oecumenica Synodus ad felicem exitum perveniat. Concilium ergo 
nostrum proximis novem mensibus, quibus sessiones intermittentur, 
coeptum iter actuosissime perget. 

Singuli Episcopi, etsi pastoralis officii sollicitudine astricti, propo- 
sita nunc schemata, aliamque materiem, quae opportuno tempore mit- 
tetur, attente meditabuntur atque perpendent. Quam ob rem Sessio, quae 
proximo mense Septembri continget — cum omnes Concilii Patres Ro- 
mam iterum optatissimi convenient — secure, constanter atque expe- 
ditius procedet, praesertim cum maiorem rerum usum hauriat ex coe- 
tibus in hac prima Sessione habitis; indeque sperare licet, fore ut 
postero anno, qui erit quater centesimus ab exitu Concilii Oecumenici 
Tridentini, laborum conclusio, quam Nostri dilectissimi populi exspec- 
tant, inter sacrata gaudia diei Natalis Domini Nostri Iesu Christi habea- 
tur, cum gloriam Verbi Dei, quod caro factum est, videbimus et ado- 
rabimus. 

III. Exspectati Concilii fructus. 

Dum igitur praesaga mente hanc peramplam munerum provinciam 
complectimur, quae magna cum fiducia consociatae navitati patet, enixa 
exspectatione afiicimur, percupientes ut effectum magna illa consilia 
tandem consequantur, quae in animo habuimus dum Concilium indice- 
bamus: nempe ut « Sancta Ecclesia, firma in fide, in spe solidata, et 
caritate ardentior, novo quodam ac iuvenili floreat vigore; atque, sanc- 
tissimis legibus munita, in amplificando Christi Regno sit magis efficax 
atque expedita ». 3 

Quamvis, ut patet, nondum habeantur normae Concilii Oecumenici, 
quae post eiusdem Concilii labores iam absolutos promulgabuntur, nihi- 
lominus iuvat salutares fructus inde orituros iam nunc sitienti animo 



Epistula autographa ad Germaniae Episcopos, die xi mensis Ianuarii mcmlxii. 

praecipere. Faxit Deus, ut hi fructus non solum a catholicae Ecclesiae 
filiis percipiantur, sed etiam redundent in ipsos fratres nostros, qui 
christiano censentur nomine, immo in innumeros illos homines, christia- 
nae lucis nondum compotes, qui antiquissimo ac praestantissimo civilis 
cultus patrimonio a maioribus accepto gloriantur. Qui quidem nihil 
habent quod timeant ab Evangelii luce; quae, contra — ut praeteritis 
aetatibus saepe contigit — valde conferre poterit ad excolenda evolven- 
daque fecundissima illa religiosi sensus civilisque cultus germina, quae 
apud eos reperiuntur. 

Praesagus animus Noster iam illuc prospicit, venerabiles Fratres; 
ac probe novimus, vos eadem ac Nos affici sollicitudine. 

Cum illud tempus advenerit, tunc necesse erit ut in omnes navitatis 
Ecclesiae campos, atque etiam in rei socialis provinciam, ea omnia de- 
ducantur, quae in Oecumenica Synodo statuta fuerint, ac normis ab 
eadem Synodo conditis prompto generosoque animo obtemperetur. 4 

Quod quidem opus, maximi sane momenti, a sacris Pastoribus postu- 
labit, ut viribus unitis impensissimam dent operam sanae doctrinae prae- 
dicandae et Concilii legibus sollerter exsequendis. Ad id efficiendum, 
advocanda erit etiam adiutrix opera sacerdotum ex utroque Clero, Insti- 
tutorum Religiosorum, necnon laicorum hominum pro suo cuiusque 
munere atque facultate. Quorum omnium munus hoc erit, ut Concilii 
Oecumenici laboribus christifideles alacri fidelique voluntate respondeant. 

Tunc procul dubio exoptata illucescet nova Pentecoste, quae Eccle- 
siam spiritualibus viribus uberius ditabit eiusque maternum afflatum 
salutaremque vim per omnes humanae navitatis provincias latius pro- 
pagabit. Tunc Regnum Christi in terris novo amplificabitur incremento. 
Tunc denique altius ac suavius in orbe laetus resonabit humanae Re- 
demptionis nuntius, quo confirmantur suprema Omnipotentis Dei iura, 
fraternae caritatis vincula inter homines, pax, quae his in terris pro- 
missa est hominibus bonae voluntatis. 

Venerabiles Fratres. 

Hi sunt commoti animi sensus, quibus urgemur, quique magnam 
spem supplicationemque Nostram alunt. Peractis huius Sessionis labo- 
ribus, ad Nationes vestras, ad dilectissimos vobis commissos greges iam 
reversuri estis; dum igitur proficiscentes vos votis omnibus prosequi- 
mur, cupimus ut vestris sacerdotibus atque fidelibus impensam benevo- 
lentiam significetis Nostram, ominum atque votorum diserti interpretes 



4 Cf. Oratio ad Spiritum Sanctum pro Concilio Oecumenico. 

facti. Quam ob rem, nunc Nos renovare iuvat bene precantia verba, 
quibus Decessor Noster Pius nonus, in Oecumenico Concilio Vaticano 
primo, Episcopos quondam effatus est: « Videtis, dilectissimi Fratres, 
quam bonum et quam iucundum sit ambulare in domo Dei cum consensu. 
Sic ambulate semper. Et quoniam Dominus noster Iesus Christus pacem 
Apostolis dedit, sic et ego Vicarius indignus nomine suo do vobis pacem. 
Pax, ut scitis, expellit timorem. Pax, prout scitis, claudit aures ser- 
monibus imperitis. Ah! ista pax vos comitetur omnibus diebus vitae 
vestrae ». 5 

Superioribus qui abierunt mensibus, una simul congregati, suavis- 
sima hac delectatione fruiti sumus, quae ab his Pii noni verbis tam apte 
declaratur. 

Adhuc longum est iter nobis emetiendum: sed sciatis, Supremum 
Ecclesiae Pastorem ad unumquemque vestrum amantissimas cogitationes 
continenter convertere, dum in pastoralia munera incumbetis, quae a 
perficiendi Concilii curis et sollicitudinibus minime disiunguntur. Tri- 
plicem laborum nostrorum campum, communi navitati propositum, hodie 
vobis indicavimus, ut animum vobis adderemus: fulgenti Concilii initio 
primus aditus patefactus est ad magnum illud opus inchoandum; con- 
iuncta opera proximis hisce mensibus alacris et cogitata perget, ut 
Oecumenica Synodus optatissimos fidei, spei caritatisque fructus in uni- 
versa hominum familia aliquando edat. Triplex huiusmodi nota singu- 
lare Concilii momentum et gravitatem praedicat. 

Magni ergo ponderis negotia et onera nos exspectant; sed in itinere 
Deus ipse nos sustentabit. 

Nobiscum semper sit Immaculata Virgo Maria; item castissimus eius 
Sponsus Ioseph, Concilii Oecumenici Patronus, cuius nomen ex hodierno 
die in Canone Missae refulget, nos comitetur in via, qui Nazarethanae 
Familiae comes atque auxiliator divinitus est datus; et cum ipsis sint 
Sancti Petrus et Paulus, una cum Sancto Ioanne Baptista, cum universis 
Pontificibus, Pastoribus ac Doctoribus Ecclesiae Dei. 

Versamur in hac principe christianae familiae Basilica, apud Apo- 
stolorum Principis sepulcrum; sed meminisse iuvabit Romanae dioecesis 
cathedrale templum Lateranensem esse Basilicam, matrem et caput 
omnium Ecclesiarum, quae Divino Servatori Iesu dicata est. Ipsi ergo 
Regi saeculorum et populorum, immortali et invisibili, gloria et impe- 
rium in saecula saeculorum. 6 



5 Mansi, 1869-70, p. 765, 158. 

6 1 Tim. 1, 17; Apoc. 1, 6. 

In hac suavi commotione iucunditatis, Caelum patescit supra capita 
nostra, atque illinc splendor aulae caelestis ita super nos collucet, ut 
securam spem, supernaturalem fidei constantiam, laetitiam pacemque 
placidissimam nobis inferat. 

Hos superno illustrati lumine, dum vestrum praestolamur reditum, 
vos omnes, venerabiles Fratres, salutamus « in osculo sancto », 7 divino- 
rum munerum affluentiam vobis enixe implorantes, quorum pignus et 
auspicium esto Apostolica Nostra Benedictio. 8 



7 Cf. Rom. 16, 16. 

8 A.A.S.J 55 (1963), pp. 35-41. 



APPENDIX 



APPENDIX* 



1 - SCHEMA CONSTITUTIONIS DOGMATICAE 
DE DEPOSITO FIDEI PURE CUSTODIENDO 

PROOEMIUM 

1. [Grave officium custodiendi depositum]. Sancta Vaticana 
Synodus secunda, coram Deo et humani generis Redemptore, sibi 
plene conscia est, Ecclesiam minime implere posse quod superne 
accepit mandatum docendi, sanctificandi atque regendi ut esset 
sal terrae et lux mundi (cf. Mt. 5, 13-14), nisi depositum fidei 
purum inviolatumque conserveretur. Cuius quidem sacri depositi 
custodia, non solum singulis pastoribus committitur velut offi- 
cium, de quo rationem Domino reddituri sunt (cf. Hebr. 13, 17), 
sed maxime competit Episcopis universis, per Spiritum Christi 
et sub Romano Pontifice in unum coetum apostolicum congre- 
gatis. 

Ad hoc enimvero instituta est sacra hierarchia ecclesiastica 
cum suis pastoribus et doctoribus, ut « occurramus omnes in uni- 
tatem fidei » et iam non simus parvuli fluctuantes qui circumfe- 
runtur omni vento doctrinae in nequitia hominum, in astutia ad 
circumventionem erroris (cf. Eph. 4, 11-14). In hanc porro hierar- 
chiam apte cadunt quae Apostolus monet Timotheum: « Depo- 
situm custodi, devitans profanas vocum novitates et oppositiones 
falsi nominis scientiae, quam quidem promittentes, circa fidem 
exciderunt » (1 Tim. 6, 20-21). 

2. [S. Synodi mens\ Non praeterit autem S. Synodum men- 
tes hominum nostrae aetatis variis perniciosisque doctrinis tur- 
bari, praesertim circa primarias veritates de humanae existentiae 
ratione, scilicet de origine, natura ac fine vitae hominis super 
terram et de via qua possit quisque ad Deum et ad intimam ple- 
namque felicitatem pervenire. Novit insuper eadem S. Synodus 



* Tria schemata referuntur, quae ad Patres missa sunt ante Sacrosanc- 
tum Concilium inchoatum (cf. vol. I, pars I, pag. 262, nota), tamen in 
Concilio discussa non sunt. 

[25] plura alia spargi errorum semina, indeque fieri ut ipsi fideles 
interdum anxietatibus premantur utque multi sanam doctrinam 
iam non sustineant, sed a veritate auditum avertant et ad fabulas 
30 convertantur (cf. 2 Tim. 4, 4). Quamobrem conciliares Patres, 
ut religiose munere sibi commisso fungantur et hominibus huius 
temporis viam ostendant qua secure Deum Filiumque eius Uni- 
genitum quaerere et invenire possint, suum esse existimant ex 

[26] deposito a Deo S. Ecclesiae concredito nonnullas proferre veri- 
tates, de iis imprimis quae ad ipsius religionis fundamenta spec- 
tent, atque easdem, ad utilitatem fidelium omniumque Deum 
sincero animo quaerentium, in capitibus quae sequuntur concin- 
5 ne exponere et ab erroribus vindicare. 

[27] Caput I 

DE COGNITIONE VERITATIS 

3. \Vundamentum theologicum]. Cum fides illuminet ratio- 
nem eandemque ab erroribus tueatur, 1 S. Synodus, innixa divinae 
revelationi de dignitate hominis ad imaginem Dei creati (cf . Gen. 
1, 26-27; Sap. 2, 23; Eccl. 17, 1); de missione Christi, qui 

5 veritate nos liberavit (cf. Io. 8, 32); de Spiritu Sancto a Domino 
misso ut nos doceret omnem veritatem (cf. Io. 16, 13); de Eccle- 
sia columna et firmamento veritatis (cf. 1 Tim. 3, 15), docet 
hominem natura sua gaudere sublimi facultate adipiscendae veri- 
tatis, quandoquidem, si haec aptitudo excludatur, ipsa ratio hu- 

10 mana corruit, immo et revelatio et fides perimuntur. At vero 
Ecclesia, a Spiritu veritatis edocta, non solum firmiter agnoscit 
hominem facultate pollere intelligendi res prouti in se sunt, 2 sed 
insuper credit intellectum humanum ita a Deo elevari posse et 
elevari, ut fide illuminatus veritates percipere valeat captum 

15 cuiusvis creatae mentis excedentes, donec in patria Primam Ve- 
ritatem, nempe Deum Unum et Trinum, lumine et claritate vi- 
sionis beatificae, facie ad faciem intueatur. 3 

4. [De veritate primorum principiorum]. Quemadmodum 
autem Ecclesia, divino eloquio iugiter freta, semper tenuit veri- 

20 tatem non esse quid mere subiectivum, 4 sed potius existiman- 
dam esse humanae mentis singularem perfectionem, qua rerum 
universitati eadem mens conformari potest, iuxta illud Augu- 
stini: « Non enim ratiocinatio talia facit, sed invenit »; 5 ita 

pari firmitate semper agnovit hominis intellectum facultate ditari [27] 
veritates necessarias et immutabiles assequendi 6 et de illis propo- 25 
sitiones enuntiandi quae mutationi non sint obnoxiae. 7 Quia vero 
super principia illa universalia, quae identitatis, contradictionis, 
rationis sufficientis, causalitatis efficientis et finalis ab eruditis 
vocari solent/ quaeque tam perspicua sunt, ut quasi sponte cui- 
libet innotescant, integrum aedificium cognitionis humanae inni- 30 
titur, immo ipse ordo doctrinae fidei quodammodo superstruitur, 9 
ideo Sacrum Concilium docet, principia illa a nemine in dubium 
ullatenus vocari posse. 

5. [Obscuratae veritatis remedia\. Ex quo autem in servi- [28] 
tutem ignorantiae et cupiditatum, primi lapsus causa, incidit ho- 
mo, lumen naturalis rationis obnubilatum est, 10 proindeque nunc 
difficilior redditur cognitio veritatis, in iis praecipue quae ad reli- 
gionem et mores pertinent (cf. Sap. 9, 13-19; Rom. 1, 18-32). 5 
Quocirca, non obstante miro progressu hodierno omnium scientia- 
rum, solummodo « divinae revelationi tribuendum est, ut quae in 
rebus divinis humanae rationi per se impervia non sunt, in prae- 
senti quoque generis humani conditione, ab omnibus expedite, ■ 
firma certitudine et nullo admixto errore cognosci possint At- 10 
tamen Ecclesia, iure quidem ac merito, utilitatem quoque atque 
efficacitatem bonarum totius animi dispositionum ad veritates reli- 
giosas ac morales plene cognoscendas et amplectendas semper affir- 
mavit: immo semper docuit huiuscemodi dispositionum defectum 
causam esse posse cur intellectus, cupiditatibus praeterea et mala 15 
voluntate detentus, non recte videat et a veritate aberret. 12 



NOTAE 

1 Cf. Conc. Vat., Sess. III, Const. dogm. De fide cath., c. 4: Denz. 
1799. 

2 Cf. S. Thomas, In loh. cap. 18, n. 11. Insuper Pius XII, Alloc. 
iis qui interfuerunt Vrimo Symposio Internationali Geneticae Medicae, 
7 sept. 1953: AAS 45 (1953) p. 601: « La pensee de tous les temps, basee 
sur la saine raison, et la pensee chretienne en particulier sont conscientes 
de devoir maintenir le principe essentiel: la verite est Taccord du jugement 
avec 1'etre des choses determine en lui-meme ». 

Cf. Ioannes XXIII, Nuntius Radiophonicus, 22 dec. 1960: AAS 53 
(1961) pp. 7-8. 

Cf. S. Thomas, Summa Theol. I, q. 16, a. 1. 

3 Cf. Conc. Vat., Sess. III, Const. dogm. De fide cath., c. 4: Denz. 

[28] 1795-1796; Pius IX, Epist. Gravissimas inter, 11 dec. 1862 (contra Iac. 
Frohschammer): Denz. 1673. 

4 S. C. S. Officii, Decr. Lamentabili, 3 iulii 1907, prop. 58: Denz. 
2058, damnatur: « Veritas non est immutabilis plus quam ipse homo, quip- 
pe quae cum ipso, in ipso et per ipsum evolvitur ». 

5 S. Augustinus, De vera religione, c. 39, n. 73: PL 34, 155. 

6 Pius XII, Litt. Encycl. Humani generis, 12 aug. 1950: Denz. 2320: 
« certae et immutabilis veritatis assecutionem ». 

7 Cf. S. C. S. Officii, Decr. Lamentabili, prop. 58: Denz. 2058. 

8 Pius XII, Litt. Encycl. Humani generis, 1. c: « Quae quidem 
philosophia in Ecclesia agnita ac recepta, et verum sincerumque cognitionis 
humanae valorem tuetur, et metaphysica inconcussa principia — rationis 
nempe sufficientis, causalitatis et finalitatis - ac demum certae et immuta- 
bilis veritatis assecutionem »; 

[29] Cf. Alloc. ad medicos, 7 sept. 1953: AAS 45 (1953) p. 601; Alloc. 

ad Univ. Greg., 17 oct. 1953: AAS 45 (1953) p. 685; 

S. Thomas, Summa contra Gent., II, c. 83: « Intellectus noster cogno- 
scit ens et ea quae sunt per se entis, inquantum huiusmodi: in qua cognitione 
fundatur primorum principiorum notitia; ut, non esse simul affirmare et 
negare, et alia huiusmodi. Haec igitur sola principia intellectus noster natu- 
raliter cognoscit, conclusiones autem per ipsa ». 

9 Conc. Vat., Sess. III, Const. dogm. De fide cath., c. 4: Denz. 1799: 
« Neque solum fides et ratio inter se dissidere numquam possunt, sed opem 
quoque sibi mutuam ferunt, cum recta ratio fidei fundamenta demon- 
stret... ». 

Cf. Pius XII, Litt. Encycl. Humani generis: Denz. 2321-2322. 

10 Conc. Trid., Sess. V, Decr. De peccato orig.: Denz. 788: « Totum- 
que Adam per illam praevaricationis offensam secundum corpus et animam 
in deterius commutatum fuisse »; 

Cf. S. Thomas, Summa Theol. I, q. 95, a. 1. 

11 Conc. Vat., Sess. III, Const. dogm. De fide cath., c. 2: Denz. 1786; 
Cf. S. Thomas, Summa Theol. I, q. 1, a. 1. 

12 Cf. Pius XII, Litt. Encycl. Humani generis: Denz. 2324. 

Caput II I 
DE DEO 

6. [Cognitio Dei, finis ultimi hominis]. Ecclesia, testimoniis 
innixa divinae revelationis, semper tenuit in cognitione naturali 
existentiae Dei Creatoris reponendum esse totius vitae religiosae 
fundamentum, quatenus in ea habetur veluti praeambulum ad 
Dei ipsius cognitionem, quae per fidem obtinetur. Profitetur 
insuper Deum, qui caritas est (cf. 1 Io. 4, 8) et lux veritatis 
(cf. 1 Io. 1, 5), atque ideo fons omnium bonorum, a quo et creati 
sumus et aeternam beatitudinem expectamus, ad veritatem tanti 
momenti perviam reddendam, sese hominibus manifestasse, tum 
suae Providentiae operibus supernaturalibus, tum etiam com- 
munibus creationis operibus, quae ita sapienter disposuit, ut aper- 
tum de se ipso redderent testimonium. Non enim longe est ab 
unoquoque nostrum (cf. Act. 17, 27) et « non sine testimonio 
semetipsum reliquit benefaciens de coelo, dans pluvias et tem- 
pora fructifera, implens cibo et laetitia corda nostra » (Act. 
14,17). 

7. [Affirmatur Dei cognoscibilitas]. Porro eadem sancta 
Mater Ecclesia credit et docet invisibilis Dei exsistentiam vel solo 
naturali rationis lumine per visibilia creationis opera, tamquam 
causam per effectus, certo cognosci adeoque et demonstrari pos- 
se; 1 « Invisibilia enim ipsius, a creatura mundi, per ea quae 
facta sunt, intellecta, conspiciuntur; sempiterna quoque eius vir- 
tus et divinitas » (Rom. 1, 20). 

8. [Argumentum ex perfectionibus mundi]. Profecto sancti 
Patres et Doctores Ecclesiae 2 variis atque firmissimis argumentis 
demonstrarunt Deum esse et « causam constitutae universitatis, 
et lucem percipiendae veritatis et fontem bibendae felicitatis ». 3 
Re enim vera incomparabilis magnificentia et pulchritudo, quae 
in mundo conspiciuntur, item ac mirus ordo quo omnia firmiter 
constanterque ad finem suum contendunt, certissime proclamant 
sapientissimum ac potentissimum Auctorem ac Gubernatorem, 

[31] Deum nempe personalem, 4 ita ut vani censendi sint qui, operibus 
attendentes, non agnoscant quis sit artifex, et illorum specie de- 
lectati, non cogitent quanto his dominator eorum speciosior sit 
(cf. Sap. 13, 1-5)" 

5 9. \_Argumentum ex imperfectionibus creaturarum\ Imper- 
fectiones quoque, quae omnibus huius mundi rebus insunt, v. g. 
mutabilitas, inconstantia, dependentia causalis, contingentia, li- 
mitatio et id genus aliae, plane ostendunt eiusmodi res nec a 
seipsis neque ab aliis mundanis principiis, quae iisdem imperfec- 

10 tionibus laborent, esse progenitas, sed a Creatore mundum tran- 
scendente, qui omnimodis perfectionibus polleat, originem tra- 
xisse. Ceterum Ecclesia, quamquam ista argumenta potiora habet, 
non negligit neque parvi facit alia, e. g. quae promuntur ex in- 
nata propensione hominis ad felicitatem vel ex absoluta obliga- 

15 tione legis moralis, cum et haec sua efficacitate ditentur et saltem 
quorundam hominum ingenio sint valde accommodata. 

10. [Errorum reprobatio]. Cum igitur exsistentia unius veri 
Dei tam egregie resplendeat, eo magis deploranda est caecitas 
eorum qui Deum misere abiiciunt. 6 Quapropter imprimis Sancta 

20 Synodus damnat errorem eorum qui, unum et universale princi- 
pium in materia reponentes, Deum esse omnino negant, 7 quinim- 
mo impie satagunt, etiam vi adhibita, Dei nomen ex humanis 
mentibus eradicare. Etiam eorum reprobat errorem qui, falsi 
nominis philosophia vel scientia abutentes, loco Dei personalis 

25 figmenta impersonalia vel mere idealia et adeo inania substituunt, 
vel, reiecta demonstratione in obiectiva veritate fundata, in sub- 
: iectiva tantum et mere voluntaria mentis adhaesione Dei exsisten- 
tiam niti profitentur. 8 

11. [Doctrina de Deo commendatur]. Demum Sacra Syno- 
30 dus fideles enixe hortatur ut rectam quam acceperunt de Deo 

doctrinam quibuslibet bonis anteponant, sollicite custodiant, ab 
impugnationibus defendant, tamquam totius vitae normam assu- 
mant atque ingenii vires non in obnubilandis rationibus, quibus 
mens humana ad Deum elevatur, sed iis elucidandis potius impen- 
35 dant. 9 Denique semper meminerint omnes se esse baptizatos in 
nomine Dei vivi, Patris, et Filii, et Spiritus Sancti, ut Deo, qui 
propter nimiam caritatem suam se manifestavit nobis in Domino 
Iesu, credant eique serviant (cf. 1 Io. 1, 1-3; Eph. 2, 4). 

1 Pius IX, Epist. Gravissimas inter (contra Iac. Frohschammer), 11 dec. 
1862: Denz. 1670; 

Conc. Vat., Sess. III, Const. dogm. De fide cath., c. 2: Denz. 1785; 
coll. can. 1: Denz. 1806; 

lusiurandum contra errores modernismi, 1 sept. 1910: Denz. 2145; 
Pius XII, Litt. Encycl. Humani generis, 12 aug. 1950: Denz. 2317. 

2 S. Gregorius Nazianz., Orat. 28, nn. 6 et 16: PG 36, 31 et 45. 
S. Ioannes Chrysost., In Ep. ad Rom. hom. 3, 2: PG 60, 412-413. 
S. Augustinus, Confess. XI, 4, 6; PL 32, 811; Sermo 141: PL 38, 

776-778; De lib. arb. II, 7, 15 usque 15, 39: PL 32, 1249-1262. 

S. Thomas, Summa Theol I, q. 92, a. 3; In Ev. Ioh. } Prol. in prol. 
S. Hieronymi. 

Cf. Pius XI, Litt. Encycl. Studiorum ducem, 29 iun. 1923: AAS 15 
(1923) p. 317; 

Pius XII, Alloc. ad Pont. Acad. Scient., 22 nov. 1951: AAS 44 (1952) 
pp. 31 s. 

3 S. Augustinus, De Civ. Dei } VIII, 10, 2: PL 41, 235. 

4 Pius XII, Litt. Encycl. Humani generis: Denz. 2317; cf. ibid.: 
Denz. 2325; 

Cf. Pius XI, Litt. Encycl. Mit brennender Sorge, 14 mart. 1937: 
AAS 29 (1937) p. 149. 

5 Cf. etiam Rom. 1, 20-21. 

6 Pius XI, Litt. Encycl. Mit brennender Sorge: AAS 29 (1937) 
pp. 148-150; cf. S. C. S. Officii, Decr. De partibus communistarum, 
1 iulii 1949: AAS 31 (1949) p. 334. 

7 Conc. Vat., Sess. III, Const. dogm. De fide dogm., c. 1: Denz. 
1782-1784 et canones correspondentes: Denz. 1801-1805; 

Cf. Pius XII, Litt. Encycl. Humani generis: Denz. 2306 et 2323. 

8 S. Pius X, Litt. Encycl. Fascendi, 8 sept. 1907: Denz. 2072-2074; 
Pius XII, Litt. Encycl. Humani generis: Denz. 2325. 

9 Pius XII, Litt. Encycl. Mediator Dei } 20 nov. 1947: AAS 39 
(1947) pp. 525-526. 

Caput III 

DE CREATIONE ET EVOLUTIONE MUNDI 1 

12. [Mundi creatio initio temporis]. Cum divinitus inspi- 
rata narratio de creatione mundi vi et momento summopere ex- 
cellat tum ad rectam Dei notionem consequendam, tum ad veram 
religionem profitendam, quandoquidem in huiusmodi creatione 
nititur supremum Dei dominium in homines, S. Vaticana Syno- 
dus secunda, verbi Dei scripti et traditi suffulta testimonio, doc- 
trinam ab Ecclesiae Magisterio compluries assertam rursum con- 
firmat atque asseverat universum mundum ita a Deo ex nihilo 
creatum esse, ut quondam suae exsistentiae cursum inchoaverit. 
Solus enim « verus Deus bonitate sua et omnipotenti virtute, 
non ad augendam suam beatitudinem, nec ad acquirendam, sed 
ad manifestandam perfectionem suam, per bona quae creaturis 
impertitur, liberrimo consilio simul ab initio temporis utramque 
de nihilo condidit creaturam, spiritualem et corporalem, angeli- 
cam videlicet et mundanam ac deinde humanam, quasi commu- 
nem ex spiritu et corpore constitutam ». 2 

13. [Reprobatio evolutionismi tum materialistici, tum pan- 
theistici\ Cui doctrinae maxime adversatur evolutionismus ma- 
terialisticus, asserens mundum, qui incessanter mutatur et pro- 
greditur, nec a Deo originem traxisse nec ab eo gubernari, atque 
eius progressu id tantummodo effici ut materia non facta conti- 
nuo immutetur ex eademque aliae aliis perfectiores proferantur 
compagines, quae propterea in ipsa materia non facta quodam- 
modo praecontinebantur. Dogma autem creationis aperte detor- 
quetur etiam ab eo evolutionismo pantheistico, cuius assertores 
admittunt quidem mundum procedere a principio uno et imma- 
teriali, quod divinum vocant, at perperam rem concipiunt quasi 
mundus non esset nisi summa immutationum quae ab hoc princi- 
pio gradatim sese evolvente, maxime in vita humani spiritus, 
producuntur. Ex quibus sententiis, prima Dei et religionis notio- 
nem omnino perimit, altera ea quae ad religionem pertinent plane 
permiscet, cum Deo mundana humanaque assignet, homini vero 
et mundo divina tribuat. 

14. [Sententiae hodiernae de creatione et evolutione mundi, 
a fidelibus praecavendae]. Caveant insuper Ecclesiae filii ne, aber- 
rantibus opinionibus decepti, quamlibet ex veritatibus revelatis 
depravent. Creationis notionem ne corrumpant, sibi fingentes hanc 
in eo consistere quod Deus gradatim in unitatem redigat quam- 
dam primordialem multiplicitatem rerum, iam exsistentium ante 
omnem divinam actionem. Doctrinam catholicam de mundi sub- 
sistentia in seipso deque omnimoda Dei simplicitate et summa 
perfectione ne labefactent, asserere audentes Deum ita dirigere 
mundi evolutionem, ut res universas in seipsum gradatim colligat 
et easdem sibi quodammodo iungat ac proinde mundanae com- 
positionis quadamtenus particeps fiat. Neque enim investigatio 
scientifica, neque sana philosophia apta argumenta praebere pos- 
sunt, quibus falsae huiusmodi opiniones sustineantur. 

15. [Doctrina fidei et investigatio verae scientiae de evolu- 
tione]. Ea autem quae veri nominis scientia de mundi evolutione 
prudenter investigat et non per modum coniecturae, sed ut reapse 
certa proponere valeat, sive de formatione figurae universi, sive 
de historia terrae et de multiplici vitae progressu in ea, sive de- 
mum de origine et incremento humani generis, nullum prorsus 
detrimentum inferunt doctrinae fidei; quin contra aptum praebent 
subsidium ad eam illustrandam. Etenim « nulla... unquam inter 
fidem et rationem vera dissensio esse potest, cum idem Deus, qui 
mysteria revelat et fidem infundit, animo humano rationis lumen 
indiderit ». 3 Species autem contradictionis, quae nonnumquam 
inter cultores scientiae sacrae et profanae oritur, ex eo potissi- 
mum provenit « quod vel fidei dogmata ad mentem Ecclesiae 
intellecta et exposita non fuerint vel opinionum commenta pro 
rationis effatis habeantur ». 4 Attamen conclusiones huiusmodi 
indagationum scientificarum cedunt dignitate et certitudine sen- 
tentiis fidei, quibus, lumine gratiae adiuti, assensu maxime firmo 
adhaeremus, Deo ipso innixi, qui summa veritas est. Quapropter 
quaestiones quaedam ad evolutionem mundi pertinentes, quae 
directe aut indirecte fidem catholicam tangunt, summa cautela 
tractandae sunt, ne genuinis fidei assertis contradicatur, neve 
eadem asserta in periculum adducantur; singuli autem fideles 
parati sint oportet sese submittere iudicio Ecclesiae, cui a Christo 
munus demandatum est depositum fidei custodiendi atque inter- 
pretandi. 5 

[35] 16. [De creatione hominis et evolutione vitae\ Quod igitur 
attinet ad investigationem scientificam de initiis vitae, ratione 
praesertim habita quaestionis sitne humani generis origo quo- 
dammodo repetenda ab aliquo organismo vivo praeexistente, im- 

5 primis servanda est doctrina catholica de compositione hominis 
spiritu et corpore, essentialiter inter se differentibus, itemque de 
divina et immediata productione animae cuiusvis hominis ex ni- 
hilo, ita ut nullo modo admitti possit animam humanam ab alio 
quocumque principio vitali iam antea quomodolibet exsistente 

io ortam esse. Insuper de ipsa corporis humani prima origine cum 
summa moderatione et cautela tractandum est, nam hoc argu- 
mentum non tantum ad scientias naturales, sed partim etiam ad 
philosophiam spectat, immo plures veritates tangit quae in divi- 
nae revelationis fontibus continentur, ut puta fidei effata de spe- 

15 ciali Dei interventu in formandis corporibus protoparentum ac de 
miro iustitiae originalis statu in quo iidem primum constituti 
sunt. 6 

NOTAE 

1 In tribus primis huius Capitis paragraphis agitur in primis de crea- 
tione mundi universim secundum fidem catholicam et deinde de doctrinis 
philosophicis quae hac in re eidem fidei adversantur. 

In duabus ultimis paragraphis agitur de doctrina fidei circa creationem, 
maxime autem circa creationem hominis et de eius relatione cum investiga- 
tione scientifica. 

2 Conc Vat., Sess. III, Const. dogm. De fide cath., c. 1: Denz. 
1783; cf. Conc Lateran. IV, c. 1: Denz. 428. 

3 Conc Vat., Sess. III, Const. Dogm. De fide cath., c. 4: Denz. 
1797. 

4 Ibid. 

5 Cf. Pius XII, Litt. Encycl. Humani generis, 12 aug. 1950: Denz. 
2326. 

6 Cf. Pius XII, ibid.: Denz. 2327. 

Caput IV 

DE REVELATIONE PUBLICA 
ET DE FIDE CATHOLICA 

17. [Notio catholica revelationis]. 1 Revelatio externa et pu- 
blica, qua obiectum fidei catholicae divinitus communicatum est 
cum Ecclesia, est locutio qua benignissimus Deus, olim in pro- 
phetis, novissime in Filio (cf. Hebr. 1, 1), semetipsum, mysteria 
salutis veritatesque connexas testatus est (cf. Io. 3, 11), « oboe- 
ditionem fidei » (Rom. 16, 26) omnibus praecipiens. 2 Externae 
autem revelationis dono, Deus, qui interius etiam docet, ut sin- 
guli « verbum salutis » (Act. 13, 26) sicut oportet suscipere 
queant, illuminationem inspirationemque gratiae adiungit quae 
suavitatem confert in consentiendo et credendo veritati. 3 

18. [Revelatio et historia salutis]. Longa illa series even- 
tuum salutarium, quae in vita, morte et resurrectione Christi 
fastigium suum tandem attigit, inter obiecta divinae revela- 
tionis conspicuitate et momento eminet, in eademque nobis altis- 
sima mysteria annuntiata sunt. Quapropter, etsi agnoscendum 
sit revelationem nobis datam esse in humanae salutis historia, 
sive praenuntiata sive narrata: 4 tamen minime sentiendum est, 
revelationem meris istis eventibus iam ita constitutam esse, ut 
sermone Christi, Filii Dei, aliorumque Dei legatorum secundarie 
tantum compleatur. Nam ad revelatum ordinem salutis ii eventus 
non pertinent, nisi per veritates quae in iis latent aut cum iis 
connectuntur, sermone Christi et legatorum Dei declarandas at- 
que a nobis fide tenendas. 5 

19. [Revelatio et doctrina]. Insuper revelatio, praeter myste- 
ria, in singularibus factis historiae salutis exhibita, continet etiam 
veritates universales tum naturalis, tum supernaturalis ordinis, 
atque primarie respicit Deum ipsum, quem electi in ineffabili 
mysterio trium Personarum divinarum in patria conspecturi sunt. 
Ideo Patres primae Synodi Vaticanae summam veritatum revela- 
tarum iure nuncupaverunt « doctrinae fidei » nomine, 6 vestigiis 

[37] inhaerentes Domini nostri qui asseverat: « Mea doctrina non est 
mea, sed eius qui misit me » (Io. 7, 16), necnon Apostoli qui 
scribit ad Titum de vita sancta a christifidelibus agenda, ut dignis 
moribus, « doctrinam Salvatoris nostri Dei ornent in omnibus » 
5 (Tit. 2, 10). 7 

20. [Revelatio et manifestatio Christi]. Divinae revelationis 
plenitudo in Christo Filio Dei recte dicitur apparuisse, 8 non solum 
quia ipse, auctor et consummator fidei (cf. Hebr. 12, 2), praeci- 
puas fidei veritates homines docuit, sed insuper quia per totam 

io vitam suam nobis viam salutis monstravit. Nihilominus verum 
manet in ipsa doctrina Christi, Verbi Dei incarnati, causam repo- 
nendam esse cur tota eius vita habeat indolem divini testimonii, 
totumque mysterium Christi propter auctoritatem Dei qui nec 
falli nec fallere potest, sit credendum. Proinde teneri non potest 

15 fidem divinam et catholicam constitui primarie experientia, qua 
totum mysterium Christi in eoque omne revelatum verum per- 
cipiatur, et secundarie tantum in actu consistere quo, per con- 
ceptus et verba, ea exprimantur quae prius altiori gradu expe- 
rientia attigerit. Quin potius catholica fides complectitur et agni- 

20 tionem magisterii Dei et assensum, propter ipsius auctoritatem, 
veritatibus revelatis, prout ab Ecclesia credendae proponuntur. 9 
Eadem autem fides, caritate et donis Spiritus Sancti perfecta, 
augeri potest sensu Christi (cf. 1 Cor. 2, 16), ad veritates reve- 
latas profundius intelligendas, immo quadam fruitione obscura 

25 mysterii Filii Dei, qui cum Patre et Spiritu Sancto animam iusto- 
rum inhabitat. 10 

21. [Errores qui notioni catholicae revelationis plane adver- 
santur]. Catholica revelationis notio penitus abiicitur ab iis qui 
falso contendunt Deum non posse, per legatos ab ipso eruditos 

30 aut inspiratos, communicare cum hominibus prolatis verbis aut 
Sacris etiam Litteris. Idem dicendum est de aliis quibusdam, 
opinantibus divinam revelationem non tantum religionem Veteris 
Novique Foederis, sed, etsi imperfectius, omnes religiones pro- 
tulisse, eamque in eo consistere quod homines religiosi, ut ad 

35 absolutum, ad quod mens humana defertur, aliqua ratione spectare 
queant, res sacras sibi eligant, notionesque sibi effingant, quae, 
etsi conformitate cum re careant, inservirent tamen ad Deum quo- 
dammodo mente prosequendum. 11 

22. [Recens relativismi forma]. Periculose etiam a vero di- 
scedunt qui sentiunt enuntiationes et conceptus quibus, etsi uti- 
que incomplete et imperfecte, veritates revelatae communicantur, 
impares esse ad res divinas omnino vere significandas; sed consi- 
deranda esse ut approximationes semper mutabiles semperque 
denuo corrigendas prout postulet sive altior quidam sensus myste- 
rii quod creditur, sive mutata inter homines cogitandi ratio. Dum 
contra Deus revelans et Ecclesia quae, Deo adiuvante, munus 
exercet custodis et interpretis totius revelatae veritatis, saepe 
aperte significant se, non symbolice tantum, sed etiam proprie 
vereque loqui velle proptereaque assensum plenum immutabilem- 
que postulant doctrinae fidei illo sensu intellectae quem eorum 
sermones declarationesque exhibent. 12 

23. [Externa revelationis signa]. Etsi fides salutaris, qua 
Deo credimus, secundum illud Ioannis: « Filius Dei venit et de- 
dit nobis sensum, ut cognoscamus verum Deum et simus in vero 
Filio eius » (1 Io. 5, 20), procedit a lumine divinitus in mentem 
immisso, nihilominus, cum illa gratia fidei lateat in mente, sa- 
pientissimus Deus, volens ut obsequium fidei nostrae, quae est 
ex auditu, rationi consentaneum esset (cf. Rom. 10, 17 et 12, 1), 
internis Spiritus Sancti auxiliis coniunxit multiplicia revelationis 
signa, eaque imprimis externa, atque indoli publicae revelationis 
et naturae sociali hominum, qui ad fidem vocantur, accommodata, 
Quae quidem signa efficiunt, ut recta ratio divinam revelationis 
originem certis argumentis probare valeat. 13 

24. [Primatus quidam miraculorum et prophetiarum]. Inter 
ea signa, momento et perspicuitate argumenti quod praebent, 
eminent miracula et prophetiae, 14 ut sapientissime docuit Conci- 
lium Vaticanum primum. 15 Quae nonnisi ob praeiudicatas falsas 
opiniones vel absolute negantur, vel nimium extenuantur; at vero 
de illis Dominus noster declaravit: « Opera enim, quae dedit mihi 
Pater ut perficiam ea, ipsa opera, quae ego facio, testimonium per- 
hibent de me, quia Pater misit me » (Io. 5, 36) etiamque: 
« Scrutamini Scripturas, ... illae sunt quae testimonium perhibent 
de me » (Io. 5, 39). 

25. [Resurrectio Christi, prophetiae messianicae, Christus 
ipse]. Ecclesia autem maximum in genere signorum semper 
habuit et habet resurrectionem corporalem Christi quae, ab Ipso 

[39] clare praenuntiata, ob sepulchrum deprehensum vacuum appa- 
ritionesque ipsiusmet Redivivi, fulgens signum historicum facta 
est. In genere autem argumentorum ex prophetiis desumptorum, 
Ecclesia plurimum semper aestimavit admirandam in Christo Iesu 

5 adimpletionem propheticae exspectationis Messiae et regni eius. 
Quod argumentum ipse Dominus prius adhibuit (cf. Lc. 24, 
13-32) et de eo scripsit insuper S. Petrus: « Habemus firmiorem 
propheticum sermonem cui bene facitis attendentes, quasi lucer- 
nae lucenti in caliginoso loco, donec dies elucescat » (2 Petr. 1, 9). 

io Nec praetereundum est praefulgens signum divinum, quod prae- 
sertim humiles corde sua claritate allicere valet, esse ipsum Iesum 
Magistrum, cuius sublimis sapientia et summa sanctitas testi- 
monium quod de se perhibuit adeo solide confirmant, ut ipse, 
distinguens inter se et miracula sua, asseverare potuerit: « Si 

15 mihi non vultis credere, operibus credite (Io. 10, 38). 16 

26. [Praestantia quaedam signi Ecclesiae]. Ecclesia ipsa, 
pro sua etiam nunc in orbe terrarum praesentia ac pro abundantia 
donorum quibus Christus eam ornare numquam destitit, per se 
inter revelationis signa praestat. « Ob suam nempe admirabilem 

20 propagationem, eximiam sanctitatem et inexhaustam in omnibus 
bonis foecunditatem, ob catholicam unitatem invictamque sta- 
bilitatem magnum quoddam et perpetuum est motivum credibi- 
litatis », 17 ac veluti signum levatum in nationes. 18 

27. [Testimonia signaque interna]. Sic fit, ut iis qui Dei 
25 moventis gratia fidem quaerunt, aut iis qui a Deo fidei lumen 

iam acceperunt, largus aditus pateat ad congruam notitiam ac- 
quirendam eamque augendam externorum signorum et probatio- 
num quae divinam revelationem invicte demonstrant. Quibus si- 
gnis et argumentis accedunt plures formae interni testimonii 

30 internaeque vocationis ad credendum, iisque Deus ita mentem 
percellere potest, ut confirmare et corroborare etiam valeant ea 
quae obscura interdum manent in notitia signorum externorum; 
immo interdum, peculiarem gratiam Deo largiente, ipsa signa 
externa supplere possunt. 19 Talia autem interna testimonia atque 

35 signa, quibus Deus, ut ait sanctus Paulus, in cordibus illucet 
(cf. 2 Cor. 4, 6), non sunt quidem praetermittenda: at cavendum 
etiam est ne plus aequo extollantur neve exinde despiciantur 
manifestiora signa externa. Synodus enim Vaticana Prima, de 
signis christianae revelationis agens, sollemniter prohibuit ne 



APPENDIX - DE DEPOSITO FIDEI PURE CUSTODIENDO 

quis censeret « sola interna cuiusque experientia aut inspiratione 
privata homines ad fidem moveri debere ». 20 

28. [Credere Deo, Deum et in Deum\ Quod si fides salu- 
taris argumentis quae divinam revelationis originem probant, 
praeparatur atque protegitur, non tamen eisdem acquiritur; quin 
immo consensu humili suscipitur ut donum gratiae Dei. Fide enim 
non amplectimur divinam revelationem, nisi postquam haec ut 
credenda exhibita est ope iudicii ex divino lumine procedentis; 
immo ipse fidei actus est plenum intellectus et voluntatis obse- 
quium, quo homo, impulsus et tractus gratia Dei (cf . Io. 6, 44), 
credit Deo, Deum et in Deum: Deo nempe ut infallibili magistro 
innititur, Deum in tota doctrina revelata affirmat, in Deum salu- 
tem nostram sancto desiderio libere movetur. 21 

NOTAE 

1 Quod revelatio sit locutio Dei cui correspondeat fides, constat impri- 
mis ex Sacra Scriptura. Vide Io. 3, 11; 8, 25-28; 8, 38; 12, 50; 14, 10; 
17, 13; Rom. 10, 17 de fide ex auditu, et Hebr. 1, 1, citatum etiam in 
Conc. Vatic. Adde quod depositum fidei, in quo continetur tota revelatio 
credenda, vocatur « verbum Dei scriptum et traditum ». Quod ad S. Magi- 
sterium attinet, haud inutile erit eos adducere textus, qui directe aut in- 
directe conferunt ad confirmandam notionem revelationis ut locutionis Dei 
attestantis prouti declaratur in Constitutione. Quae declaratio opportuna 
videtur, ut traditionalis revelationis notio, in Sacra Scriptura etiam fundata, 
protegatur contra sententias minus rectas in quas, praeeuntibus auctoribus 
protestantibus, aliqui etiam catholici theologi inclinant. Sequuntur nunc 
textus Magisterii: 

1. Symbolum Epiphanii: Denz. 13: « Credimus et in Spiritum 
Sanctum, qui locutus est in lege, et per prophetas praedicavit, et ad Iorda- 
nem descendit, in apostolis locutus est, et in sanctis habitat ». 

2. Symbolum Nicaeno-Constantinopolitanum: Denz. 86: « Credi- 
mus ... et in Spiritum Sanctum, ... qui locutus est per sanctos Prophetas ». 

3. Conc. Constantinop. II: Denz. 212: « Confitemur fidem te- 
nere et praedicare ab initio donatam a magno Deo et Salvatore nostro Iesu 
Christo sanctis Apostolis et ab illis in universo mundo praedicatam, 
quam et sancti Patres confessi sunt et explanaverunt... ». 

4. Conc. Lateran. IV: Denz. 428-429: « Haec sancta Trinitas, 
...primo per Moysen et sanctos Prophetas aliosque famulos suos, iuxta 
ordinatissimam dispositionem temporum, doctrinam humano generi tri- 
buit salutarem. Et tandem unigenitus Dei Filius Iesus Christus ...viam 
vitae manifestius demonstravit ». 

5. Conc. Florent.: Denz. 706: « Sacrosancta Romana Ecclesia ... 
unum atque eumdem Deum Veteris et Novi Testamenti, hoc est, Legis 

[41] et Prophetarum atque Evangelii profitetur auctorem; quoniam eodem Spi- 
ritu Sancto inspirante utriusque Testamenti Sancti locuti sunt ». 

6. Conc Trid., Sess. IV, Decr. De can. script.: Denz. 783: « ... pu- 
ritas ipsa Evangelii ... quod promissum ante per Prophetas in Scripturis 
sanctis, Dominus noster Iesus Christus Dei Filius proprio ore primum pro- 
mulgavit, deinde per suos Apostolos tanquam fontem omnis et salutaris 
veritatis et morum disciplinae omni creaturae praedicari iussit ». 

7. Conc Trid., Sess. VI, Decr. De iustificatione , c. 6: Denz. 798: 
« Disponuntur autem ad ipsam iustitiam, dum ... fidem ex auditu conci- 
pientes, libere moventur in Deum ». 

8. Pius IX, Litt. Encycl. Qui pluribus, 9 nov. 1846: Denz. 1636: 
« Et sane cum sanctissima nostra religio non ab humana ratione fuerit in- 
venta, sed a Deo hominibus clementissime patefacta, tum quisque vel fa- 
cile intelligit, religionem ipsam ex eiusdem Dei loquentis auctoritate omnem 
suam vim acquirere ». 

9. Pius IX, ibid.: cf. Denz. 1637. 

10. Conc. Vat., Sess. III, Const. dogm. De fide cath., c. 2: Denz. 
1785: « Eadem sancta mater Ecclesia tenet ac docet ... placuisse eius 
TDeil sapientiae et bonitati. ... seipsum et aeterna voluntatis suae decreta 
humano generi revelare, dicente Apostolo: " Multifariam multisque modis 
oHm Deus loquens patribus in Prophetis: novissime diebus istis locutus est 
nobis in Filio " (Hebr. 1, 1 s.) ». 

11. Conc. Vat., ibid.\ Denz. 1787: « Haec porro supernaturalis 
revelatio ... continetur in libris scriptis et sine scripto traditionibus, quae 
ipsius Christi ore ab Apostolis acceptae, 'aut fab) ipsis Apostolis Spiritu 
Sancto dictante quasi per manus traditae, ad nos usque pervenerunt ». 

12. Conc. Vat., ibid., c. 3: Denz. 1792: « Fide divina et catholica 
ea omnia credenda sunt, quae in verbo Dei scripto vel tradito continentur »; 
Denz. 1793: « Ecclesiam instituit (Deus per Filium suum) ... ut ea tam- 
quam custos et magistra verbi revelati ab omnibus posset aenosci ». 

13. Conc. Vat., ibid., c. 4: Denz. 1800: « Fidei doctrina, quam 
Deus reveWit, ... tanquam divinum depositum Chrtsti Spomae tradita »; 
cf. Sess. IV, Const. doqm. de Ecclesia Christi, c. 4: Denz. 1836: « Tradi- 
tam revelationem seu fidei depositum ». 

14. Conc. Vat., ibid., c. 3: Denz. 1791: « Nemo tamen " evangeli- 
cae Praedicationi consentire n potest, sicut oportet ad salutem consequen- 
dsm. " absaue illuminatione et insptratione Sp 1# ritns Sancti qui dat omnibus 
suavitatem m consentiendo et credendo veritati " »; coll. Conc, Arausic. II 
(a. 529V. Denz. 178 s. 

15. Leo XIII, Ep. Testem benevolentiae , 22 tan. 1899: Denz. 1967: 
« Td autem non de vivendi solum disciplina. sed de doctrinis etiam, quibus 
fidei depositum continetur, intelligendum esse multi arbitrantur ». 

16. lusiurandum contra errores modernismi: Denz. 2145: « Fidei 
doctrinam ab Anostolis per orthodoxos Patres eodem sensu eademque sem- 
per sententia ad nos usque transmissam, sincere recipio... Certissime te- 
neo... fidem... (esse) verum assensum intellectus veritati extrinsecus accep- 
tae ex auditu, quo nempe, quae a Deo personali, creatore ac Domino no- 

stro dicta, testata et revelata sunt, vera esse credimus, propter Dei auctori- 
tatem summe veracis ». 

17. Decr. S. C. S. Officii Lamentabili, 3 iul. 1907: Denz. 2059, 
damnatur prop. 59: « Christus determinatum doctrinae corpus omnibus 
temporibus cunctisque hominibus acceptabile non docuit, sed potius in- 
choavit motum quendam religiosum diversis temporibus ac locis adaptatum 
vel adaptandum ». 

18. CIC, can. 1322, 1: « Christus Dominus fidei depositum Ecclesiae 
concredidit, ut ipsa Spiritu Sancto iugiter assistente, doctrinam revelatam 
sancte custodiret et fideliter exponeret ». 

19. Pius XI, Litt. Encycl. Mortalium animos } 6 ian. 1928: AAS 20 
(1928) p. 8: « Liquet inde, veram religionem esse posse nullam praeter eam 
quae verbo Dei revelato nititur ». Ibid., pp. 11-12: « Utrumque Christi 
praeceptum... alterum scilicet docendi, alterum credendi ad aeternae salutis 
adeptionem, ne intelligi quidem potest, nisi Ecclesia evangelicam doctrinam 
proponat integram ac perspicuam, sitque in ea proponenda a quovis errandi 
periculo immunis ». Ibid., p. 14: « revelatae doctrinae». 

20. Pius XI, Litt. Encycl. Mit brennender Sorge, 14 mart. 1937: 
AAS 29 (1937) p. 156: « Revelatio sensu christiano est verbum Dei ad 
homines [Offenbarung im christlichen Sinn ist das Wort Gottes an die 
Menschen] ». 

2 Vide Conc. Vat., Sess. III, Canones De fide cath.: Denz. 1810: 
« Si quis dixerit, rationem humanam ita independentem esse, ut fides ei 
a Deo imperari non possit, A. S. ». 

3 Cf. Conc. Arausic. II, can. 7: Denz. 180; 

Conc. Vat., Sess. III, Const. dogm. De fide cath., c. 3: Denz. 1791. 

4 Ad rem S. Augustinus, De vera religione, c. 25, n. 46; PL 34, 142: 
« Quid autem agatur cum genere humano, per historiam commendari voluit 
[Deus] et per prophetiam ». 

5 Constitutio intendit ex una parte agnoscere ea quae vera sunt in eis 
quae multi dicunt de indole historica obiecti revelationis, sed ex altera parte 
improbare ea vult quae falso de ea re dicuntur. Non desunt qui, anti-intel- 
lectualismo imbuti, velint statuere revelationem constitutam esse eventibus 
salutaribus, quibus sermones legatorum Dei subsidiarie tantum additi es- 
sent; quod significat fidem christianam iis sermonibus adiuvari posse, sed 
non regi debere. Scripsit G. Tyrrel, Through Scylla and Charybdis, Lon- 
don, p. 287: « Revelation is not a statement, but a " showing God speaks 
by deeds not by words ». Plures protestantes similia placita proferunt; 
quidam catholici periculose efferunt solum adspectum historicum, solos 
eventus in divina revelatione. 

6 Conc. Vat., Sess. III, Const. dogm. De fide cath., c. 4: Denz. 
1800. 

7 Iam modernistae opponebant revelationem ut experientiam et im- 
pressionem eventuum, quam admittebant, revelationi ut doctrinae divinitus 
propositae ad credendum, quam reiiciebant. « Revelation — ita iterum 
Tyrrel [op. cit., p. 280] — belongs rather to the category of impressions, 
than to that of expression »; itemque [p. 213]: « Faith is now an intel- 
lectual assent to this revealed theology as deriving directly from the divine 

intellect; it is no longer the adhesion of the whole man, heart, mind and 
soul, to the divine spirit within — primarily a spirit of life and love, and 
only thereby a guide or beacon leading the mind gradually to a fuller 
instinctive apprehension of the religious truth implicit in the inspirations 
of grace ». 

Non desunt catholici qui ab huiusmodi placitis non satis caveant, cum 
dicant Deum non revelasse doctrinam, et obiectum fidei esse historiam, non 
doctrinam. 

8 Pius XI, Litt. Encycl. Mit brennender Sorge, 17 mart. 1937: AAS 
29 (1937) p. 150: « In Jesus Christus, dem menschgewordenen Gottessohn, 
ist die Fiille der gbttlichen Offenbarung erschienen ». 

9 Conc. Vat., Sess. III, Const. dogm. De fide cath., c. 3: Denz. 
1789 et 1792. 

10 Tendentiae quae corriguntur in hoc numero 20 sunt veluti appli- 
catio, ad adventum Christi, propensionum de quibus Constitutio egit sub 
duobus numeris praecedentibus. Quae hic corriguntur indebite efferunt ad- 
spectum mysticum fidei indebiteque deprimunt adspectum eius doctrinalem. 
Plura huiusmodi inveniuntur apud auctores protestantes, quorum opinione 
aliqui catholici quadamtenus moventur. 

11 Haec opinio, non adeo differens ab aliis, iam damnatis in Decr. S. C. 
S. Officii Lamentabili et in Litt. Encycl. Pascendi (cf. Denz. 2020 et 
2075), desumitur ex auctore H. Dumery, qui inter alia sequentia habet: 
« Le sujet penetre en son fond par la presence de 1'Absolu, ne peut la recon- 
naitre qu'en la reflechissant; il la projette sur les objets exterieurs (le sacre) 
ou sur ses objets interieurs (sanctification de ses intentions, de ses actes 
psychologiques, de ses conduites) » [Philosophie de la religion, t. II, 
p. 189, n. 4]; 

« II n'y a de religion que revelante et revelee: le processus de revelation 
se confond avec la suite des demarches que la conscience doit accomplir 
pour viser 1'Absolu par et dans les representations qu'elle parvient a s'en 
faire » (op. cit., p. 254, n. 4); 

« Le christianisme obeit a une regle generale: il etablit une visee de 
Dieu sur une selection de faits ou d'objets " revelateurs de Dieu " selon 
le processus de toutes les hierophanies connues dans Thistoire. Sa supe- 
riorite eclate neanmoins dans 1'excellence de son choix: il n'insinue pas le 
sacre dans les choses, il ne le depose pas sur des etres depourvus de raison; 
il le depose sur des hommes — les ecrivains bibliques — specialement sur 
un homme en qui la " revelation " culmine parce qu'il professe Tuniversel 
de la charite et qu'on ne voit rien qui puisse etre ajoute au commandement 
de Pamour » (Encyclopedie frangaise, t. XIX, art. Poi, dogmes et sacre- 
ments, 19, 38, 10). 

12 Ea est relativismi dogmatici et theologici forma quae reprobatur a 
Pio XII in Litt. Encycl. Humani generis, 12 aug. 1950: AAS 42 (1950) 
pp. 565-567. 

13 Vide Conc. Vat., Sess. III, Const. dogm. De fide cath., c. 4: 
Denz. 1795, et can. 4 De fide: Denz. 1813. 

Haec paragraphus praesentis Constitutionis non multa nova addit (quae- 
dam tamen circa congruentiam signorum externorum cum natura hominis). 

Est autem fere necessaria ad praeparanda ea quae sequuntur de diversis 
signis. 

14 Quod vox « opera » indicat miracula, patet ex Io. 9, 4-7; 10, 12, 
15, 24; etc. 

15 Conc. Vat., Sess. III, Const. dogm. De fide cath., c. 3: Denz. 
1790. 

16 Recolitur doctrina Conc. Vat., quia a pluribus oblivioni mandatur 
(Denz. 1795, 1813). Praeterea explicatur in quo consistat primatus mira- 
culorum et prophetiarum. Additur, quia hodie valde opportuna esse videtur, 
aliqua nota circa resurrectionem Iesu ut signum historicum et circa prophe- 
tias messianicas. Additur etiam aliquid de signo quod ipse Iesus cum sua 
sapientia et sanctitate constituit, ne videatur Concilium hoc signum negle- 
gere quod tanti momenti est multis fidelibus, divina gratia in Christum 
attractis. 

17 Conc. Vat., Sess. III, Const. Dogm. De fide cath. } c. 3: Denz. 
1794. 

18 Explicatur in quo consistat primatus signi quod est Ecclesia. Nihil 
additur descriptioni signi Ecclesiae a Concilio Vaticano I datae, quia additio 
deberet rem perficere, sed nulli sententiae privatae magis quam alii etiam 
licitae favere. Hoc autem videtur difficile. 

19 Audiamus S. Thomam, in: Summa TheoL, II-II, q. 2, a. 9, ad 3: 
« Ille qui credit habet sufficiens inductivum ad credendum: inducitur 
enim auctoritate divinae doctrinae miraculis confirmatae, et, quod plus est, 
interiori instinctu Dei invitantis, unde non leviter credit. Tamen non habet 
sufficiens inductivum ad sciendum. Et ideo non tollitur ratio meriti »; 

Quodlib. II, q. 4, a. 6, ad 3: « Interior instinctus, quo Christus poterat 
se manifestare sine miraculis exterioribus, pertinet ad virtutem Primae Ve- 
ritatis, quae interius homines illustrat et docet »; cf. etiam loc. laud. ad 2. 

In Adnotationibus in Schemata prosynodalia Concilii Vaticani, haec 
habentur: « Tenendum etiam est, gratiam Dei internam supplere id, quod 
pro huiusmodi hominibus (rudibus) deficit in propositione fidei externa, 
Sed non propterea propositio fidei per motiva captui accommodata et dili- 
gentia necessaria negari ac totum ad internam experientiam et ad internum 
instinctum revocari potest » (Coll. Lac. } t. VII, col. 1623). 

20 Conc. Vat., Sess. III, Canones De fide cath.\ Denz. 1812 

21 Cf. Conc. Trid., Sess. VI, Decr. De iustificatione , c. 6: Denz. 798. 

Caput V 
DE PROGRESSU DOCTRINAE 

29. [Thesaurus veritatis a Christo accipiendus est]. Sancta 
Vaticana Synodus secunda firmiter profitetur thesaurum veritatis, 
quo vita christiana usque ad finem mundi alenda est, a Christo 
Iesu, auctore et consummatore fidei (cf. Hebr. 12, 2), hac ra- 
tione fuisse acceptum ut, postquam cum Apostolis completus 
fuit/ in seipso augeri amplius non possit. 2 Apostoli enim, illu- 
strati a Paraclito, qui eos docebat omnia, iisque suggerebat omnia, 
quaecumque dixerat Magister (cf. Io. 14, 26), praedicaverunt 
ubique quae ille audiverat a Patre (cf. Io. 15, 15), eaque succes- 
soribus tradiderunt tamquam pretiosum depositum (cf. 1 Tim. 
6, 20), ab Ecclesia, Spiritus Sancti in se inhabitantis auxilio freta, 
fideliter custodiendum. 3 

30. [Custodiendi thesauri fidei ratio]. Hic autem thesaurus 
efficaciter fructuoseque non custoditur quidem mera librorum 
conservatione et verborum repetitione, sed viventi magisterio, 
quo Ecclesia fidem et mores reapse dirigat, 4 prout sane postulent 
tum sincera revelatorum intellegentia, 0 tum fidelium pietas ad 
altiorem divitiarum Christi investigationem impellens, 6 tum erran- 
tium impugnationes, 7 tum demum novae temporum necessitates 
novaeque quaestiones solvendae. 8 Quamobrem docet Sancta Sy- 
nodus ipsam naturam sacri magisterii secum ferre et investiga- 
tionem revelationis fontium, et sedulam ac piam sobriamque ipso- 
rum fidei mysteriorum perscrutationem. 

Quae inquisitio mentes a divina revelatione minime avellit; 
nam nullatenus contendit divinitus tradita humanis inventis mu- 
tare aut quomodolibet subrogare, 9 sed eo potius spectat ut divi- 
tias in ipsa revelatione latentes scrutetur atque declaret, 10 iis sane 
viis quae connexionem cum revelatis adamussim servent. 11 

31. [Progressus doctrinalis affirmatio]. Quapropter Sancta 
Synodus agnoscit et profitetur in Ecclesia Christi verum in doctri- 
na fidei intellegenda et proponenda progressum peragi, adeo ut 
etiam novae definitiones veritatum revelatarum haberi valeant; 12 
sed illum tantum legitimum declarat, qui in incremento humanae 

dumtaxat cognitionis de revelatione consistit, non vero in ipsius 
depositi augmento. Illud enim in seipso immutatum permanet, 
cum quaelibet veritas quae ab Ecclesia noviter proponatur, sal- 
tem implicite ibidem contineatur, ideoque auctoritate divina ful» 
ciatur. 

NOTAE 

1 Conc. Trid., Sess. IV, Decr. De can. script.: Denz. 783; Decr. 
S. C. S. Officii Lamentabili, 3 iul. 1907, prop. 21: Denz. 2021. 

2 Pius IX, Breve Eximiam tuam ad Archiep. Coloniensem, 15 iun. 
1857 (contra Guenther): Denz. 1656; Syllabus prop. 5: Denz. 1705; 
Conc Vat., Sess. III, Const. dogm. De fide cath., c. 4: Denz. 1800. 

3 Conc Vat., ibid.; Pius XII, Litt. Encycl. Humani generis, 12 aug. 
1950: Denz. 2307, 2313, 2314. 

4 Leo X, Bulla Exsurge Domine, 15 iun. 1520: Denz. 767; Pius XII, 
Litt. Encycl. Humani generis: Denz. 2313. 

3 Conc Vat., Sess. III, Const. dogm. De fide cath., c. 4: Denz. 1796; 
Pius XII, Litt. Encycl. Humani generis: Denz. 2314. 

6 Pius XII, Litt. Encycl. Mystici Corporis, 29 iun. 1943: AAS 35 
(1943) p. 196. 

7 S. Simplicius, Epist. Quantum presbyterorum, 9 ian. 476: Denz. 
159: « ...Hortor (ergo), frater carissime, ut modis omnibus faciendae sy- 
nodi perversorum conatibus resistatur, quae non alias semper indicta est, 
nisi cum aliquid in pravis sensibus novum aut in assertione dogmatum emer- 
sit ambiguum: ut in commune tractantibus, si quae esset obscuritas, sacer- 
dotalis deliberationis illuminaret auctoritas... »; 

S. Gelasius I, Epist. Licet inter varias, 28 iul. 493 (?): Denz. 161; 

Pius IX, Ep. Gravissimas inter ad Episc. Monaco-Frising. (contra Froh- 
schammer), 11 dec. 1862: Denz. 1675; 

Pius XII, Litt. Encycl. Humani generis: Denz. 2308; Litt. Encycl. 
Mystici Corporis: AAS 35 (1943) pp. 197-198. 

8 Maxime in re morali, progrediente cultura, oriuntur nova proble- 
mata; attamen etiam in ordine magis speculativo progressus fit ob necessi- 
tates religiosas recenter exortas: cf. Litt. Encycl. Mystici Corporis: ibid., 
pp. 196-197. 

9 Pius IX, Breve Eximiam tuam, 15 iun. 1857: Denz. 1656; Syllabus, 
prop. 5: Denz. 1705; 

Conc. Vat., Sess. III, Const. dogm. De fide cath., c. 4: Denz. 1800; 
Sess. IV, Const. dogm. I De Eccl. Christi, c. 4: Denz. 1836; « ... Neque 
enim Petri successoribus Spiritus Sanctus promissus est, ut eo revelante 
novam doctrinam patefacerent, sed ut, eo assistente, traditam per Apostolos 
revelationem seu fidei depositum sancte custodirent et fideliter exponerent ». 

10 S. Simplicius, epist. Quantum presbyterorum: Denz. 159; S. Ge- 
lasius I, epist. Licet inter varias: Denz. 161. 

11 Conc. Vat., Sess. III, Const. dogm. De fide cath., c. 4: Denz. 
1800; coll. can. 3: Denz. 1818; 

[47] Decr. S. C. S. Officii Lamentabili, 3 iul. 1907, prop. 59-65: Denz. 
2059-2065; S. Pius X, Litt. Encycl. Pascendi, 8 sept. 1907: Denz. 2080. 

12 Pius IX, Bulla Inejfabilis Deus, 8 dec. 1854: Denz. 1641; 

Conc. Vat., Sess. IV, Const. dogm. I De Eccl. Christi, c. 3: Denz. 
1831; c. 4: Denz. 1838; 

Pius XII, Const. Apost. Munificentissimus Deus, 1 nov. 1950: Denz. 
2332. 

[48] CAPUT VI 

DE REVELATIONIBUS PRIVATTS 

32. \Vrivatarum revelationum valor]. 1 Cum ipse Dominus 
significaverit charismata et miracula semper fore in Ecclesia, Apo- 
stolus vero monuerit: « Spiritum nolite extinguere » (1 Thess. 
5, 19), revelationes privatas necnon alia dona charismatica, 
5 dummodo idonea divinae originis signa ostendant, Ecclesia re- 
verenter suscipit secundum verba Doctoris gentium: « Omnia 
autem probate, quod bonum est tenete » (1 Thess. 5, 21). 

Circa privatas autem revelationes, quae post mortem Apo- 
stolorum contigisse ferantur, Sancta Synodus declarat eas iudicio 
io Pastorum Ecclesiae penitus subiiciendas esse, ne fideles sedu- 
cantur, cum Christus monuerit: « Pseudoprophetae surgent, et 
seducent multos » (Mt. 24, 11); item declarat tunc solum consi- 
deratione dignas esse, cum omnino congruant veritatibus in pu- 
blico fidei thesauro contentis et ad vitam christianam agendam, 
15 sub Pastorum ductu, impellant; praebere autem non posse occa- 
sionem ad instituta ecclesiastica quaelibet proferenda, nisi aliun- 
de fundamentum dogmaticum habeant; numquam demum licere 
earum causa novas induci doctrinas, vel nova incoepta, invita 
Ecclesia, inchoari. 
20 Insuper docet revelationibus privatis, etsi approbatis, non 
debere, nec posse a nobis exhiberi assensum fidei catholicae, sed 
tantum fidei humanae, iuxta regulas prudentiae, secundum quas 
praedictae revelationes sunt probabiles et pie credibiles. 2 

Proinde christifideles strenue cohibeant immoderatam cu- 
25 riositatem circa mira, non satis probata ab Ecclesiae Pastoribus. 
Sunt enim qui talia prosequantur perinde ac si ipsum fidei De- 
positum insufficiens esset ad vitam christianam fovendam, vel 
quasi extra Depositum uberiora pascua ovibus Christi paterent. 

33. [Praxis perniciosa spiritismi]. Curiositas illa prorsus [48] 
perniciosa evadit, quando fideles, ea permoti, sese tradunt divi- 30 
nationi superstitiosae, cuiuslibet formae, praesertim autem spiri- 
tismo, quo cum spiritibus vel animabus separatis sensibilis com- 
municatio humanis industriis provocare intenditur ad varias no- 
titias variaque auxilia consequenda. « Nec inveniatur in te (ait [* 9 ] 
Dominus Deus) qui ariolos sciscitetur, et observet somnia atque 
auguria, nec sit maleficus nec incantator, nec qui pythones consu- 

lat, nec divinos, aut quaerat a mortuis veritatem. Omnia enim 
haec abominatur Dominus » (Deut. 18, 10- 12). 3 Apostolica vero 5 
Sedes non praetermisit variis suis documentis spiritismi malo 
apta opponere remedia. 4 

34. [Reprobatio praxium]. Cum autem constet multis in 
regionibus late serpere atque magis in dies diffundi superstitio- 
nem, etiam nonnumquam dolo malo sub falso titulo parapsycho- lo 
logiae, seu illius disciplinae cuius est ea explicare facta, quae le- 
gibus ordinariis psychicis contradicere videntur: Sacrum Con- 
cilium divina lege omnino prohibitum declarat, utpote peccatum 
gravissimum contra religionem, velle tum animas mortuorum 
eyocare, tum perceptibilem cum iisdem vel quibuscumque aliis 15 
spiritibus communicationem ad quemlibet finem consequendum 
velle instituere, quocumque modo id fiat, publice vel privatim, 
etiamsi habeatur intentio sese dirigendi ad solos spiritus bonos 
atque tota exhibitio speciem honestatis, pietatis religionisque prae 

se ferat. Vetat insuper omnes christianos, ne vel ex mera curio- 20 
sitate sessionibus spiritisticis aut aliis huius generis conventibus 
intersint aut quocumque modo faveant. 

35. [Cultus fidelium defunctorum et Angelorum custodum]. 
Omnes autem fideles S. Synodus hortatur, ut exemplum piae Ma- 
tris Ecclesiae imitantes, preces effundant pro fidelibus defunctis, 25 
ut iidem visionem Dei consecuti pro nobis apud eum intercedant; 
item ut sese commendent sanctis Angelis, qui ex paterna Dei 
providentia custodiunt humanum genus, singulisque hominibus 
praesto sunt, ne succumbant invidiantibus hostibus, gubernatio- 

ne, auxilio, illuminationibus. 5 30 

NOTAE 

1 Benedictus XIV: De servorum Dei beatif. et beat. canoniz., 
Prati, 1840, 1. III, c. 52-53. Ita, cap. 53, n. 15: « Revelationibus [privatis], 
etsi approbatis, non debere, nec posse a nobis exhiberi assensum fidei ca- 
tholicae, sed tantum fidei humanae, iuxta regulas prudentiae, iuxta quas 
praedictae revelationes sunt probabiles et pie credibiles »; 

Cf. etiam, ibid., II, 32. 

Benedictus XV, Litt. Decr. Ecclesiae consuetudo, 13 maii 1920: 
AAS 12 (1920) p. 486. 

S. Pius X, Litt. Encycl. Pascendi, 8 sept. 1907: ASS 40 (1907) p. 649: 
« Quum autem de piis traditionibus iudicium fuerit, illud meminisse opor- 
tet: Ecclesiam tanta in hac re uti prudentia, ut traditiones eiusmodi ne scri- 
pto narrari permittat nisi cautione multa adhibita praemissaque declaratione 
ab Urbano VIII sancita; quod etsi rite fiat, non tamen facti veritatem adse- 
rit, sed, nisi humana ad credendum argumenta desint, credi modo non prohi- 
bet. Sic plane sacrum Consilium legitimis ritibus tuendis, abhinc annis XXX, 
edicebat [Decr. 2 maii 1877]: " Eiusmodi apparitiones seu revelationes ne- 
que approbatas neque damnatas ab Apostolica Sede fuisse, sed tantum per- 
missas tamquam pie credendas fide solum humana, iuxta traditionem quam 
ferunt, idoneis etiam testimoniis ac monumentis confirmatam ". Hoc qui 
teneat, metu omni vacabit. Nam Apparitionis cuiusvis religio, prout factum 
ipsum spectat et relativa dicitur, conditionem semper habet implicitam de 
veritate facti: prout vero absoluta est, semper in veritate nititur, fertur 
enim in personas ipsas Sanctorum qui honorantur ». 

Pius XI, Litt. Encycl. Miserentissimus Redemptor, 8 maii 1928: AAS 
20 (1928) pp. 177-178. 

Pius XII, Litt. Encycl. Haurietis aquas, 15 maii 1956: AAS 48 
(1956) pp. 328, 346-348; cf. ibid., p. 340: « non proprie rationem habens 
privatae cuiusvis patefactionis divinitus patratae... ». 

2 Cf. Benedictus XIV: /. c. 

3 Vide etiam Lev. 19, 31 et 20, 6; Is. 8, 19-20; Ier. 27, 9; Act. 8, 
9-23; 16, 16-19 et 19, 13-20; Gal. 5, 20; Apoc. 21, 8. 

4 Praeter documenta antiquiora Alexandri IV, Quod super nonnul- 
lis, 21 sept. 1258; Ioannis XXI, dicti XXII, Super illius, anni 1326; Inno- 
centii VIII, Summis desiderantes, 5 dec. 1484; Leonis X, Supernae dispo- 
sitionis, 5 maii 1514, Honestis petentium, 13 febr. 1521; Sixti V, Coeli 
et terrae, 5 ian. 1585; Gregorii XV, Omnipotentis Dei, 20 mart. 1623; 
Urbani VIII, Inscrutabilis, 11 apr. 1631, conferas imprimis Encycl. S. C. 
S. Officii, De magnetismi abusu, 4 aug. 1856: ASS 1 (1865) pp. 177-178: 
Denz. 1653-1654; Responsionem S. C. S. Officii 24 apr. 1917: AAS 9 
(1917) p. 168: Denz. 2182; CIC, can. 1399, 7°. De spiritismo et rebus 
annexis in Conc. Vat., vide Mansi 53, 773; CL VII, 784. 

5 Cf. Catech. Romanus, IV, 9, 4; Hymnus: Custodes hominum; 
Orat. Angele Dei. 

Caput VII 

DE ORDINE NATURALI ET SUPERNATURALI 

36. [Deus auctor naturae et largitor gratiae]. Cum, iuxta 
Scripturae sanctorumque Patrum doctrinam, « quod cecidit in 
Adam primo, erigitur in secundo »/ credit et profitetur Sacro- 
sancta Synodus omnipotentem Deum, cuius essentia bonitas, ho- 
minem creasse ad imaginem et similitudinem suam eumque ad 
sui visionem beatificam per donum gratiae consequendam de- 
stinasse. 

37. [Magna hominis dignitas, qui natura sua ordinatur ad 
servitium Dei]. Homo quidem, universitatis rerum visibilium 
caput et corona (cf. Ps. 8, 6-9) 2 utpote anima praeditus rationali, 
in qua imago Dei resplendet (cf. Gen. 1, 27 ), 3 sua ipsa natura 
ordinatur ad serviendum Deo eique cultum praestandum adora- 
tionis, amoris et laudis. 

Voluit autem Deus, liberrimo suae voluntatis consilio, homi- 
nem ad consortium divinae naturae sublimare, ut qui natura 
potius est servus, adoptionis gratia esset filius, idemque, virtu- 
tibus fidei, spei et caritatis auctus, Creatorem suum coleret non 
solum tamquam Dominum, verum etiam tamquam Patrem, atque, 
exacto probationis tempore, ad vitam sempiternam in perfecta 
possessione et fruitione Dei unius et trini perveniret. 4 

38. [Mysterium nostrae elevationis ad ordinem supernatu- 
ralem]. Porro Sacrosancta Synodus dilectionis divinae mysterium 
agnoscens atque summas grates largitori Deo rependens, fideles 
docet tantum donum simul esse prorsus gratuitum et naturae 
humanae mire conveniens. 0 

Hominis quippe exaltatio in consortium divinae naturae per 
adoptionis gratiam, quae hisce in terris est aeternae gloriae quae- 
dam inchoatio, excedit omnes vires et exigentias humanae natu- 
rae, ideoque gratuitum Dei beneficium dicenda est, seu, ut aiunt 
Ecclesiae Doctores, sanctorum Patrum doctrinae inhaerentes, do- 
num supernaturale. 6 « Oculus non vidit, inquit Apostolus, nec 

[52] 

auris audivit, nec in cor hominis ascendit, quae praeparavit Deus 
iis, qui diligunt illum » (1 Cor. 2, 9). 

Eorundem tamen Patrum ac Doctorum praeeunte doctrina, 
agnoscenda est in humana natura non solum capacitas ad super- 
5 naturale hoc donum suscipiendum, 7 verum etiam admirabilis 
convenientia. Homo enim ad imaginem Dei creatus, naturale ge- 
rit desiderium felicitatis quod in nullo bono finito ex toto quie- 
scere potest, 8 atque ultimam ac perfectam beatitudinem, qua 
adepta nihil remaneat appetendum, Dei visione consequitur. 9 

io 39. [Finis supernaturalis est unicus finis ad quem, etiam post 
peccatum, homo ordinatus manet\. Ex summa vero benignitate, 
qua nos Deus ad ordinem supernaturalem vocavit, id consequi- 
tur, ut homo nonnisi unum habeat ultimum finem, ad quem ex 
Dei consilio, etiam post peccatum, ordinatus manet; quodsi eum 

15 non attingat, nihil ei prodest naturae bonis plurimum affluxisse, 
cum ne naturalem quidem finem consequatur (cf. Mt. 16, 26). 

40. [Gratia perficit naturam ] . In supernaturali autem fine 
et naturalis, ad quem viribus suae naturae homo pervenire po- 
tuisset, continetur tamquam perfectibile in perfecto, et ipsius bona 

20 naturae, quae caelesti statui congruunt, plene servantur ac perfi- 
ciuntur. Etenim ordo supernaturalis nec destruit nec extenuat 
naturalem ordinem, sed potius extollit perficitque, 10 quippe qui 
eidem potiora auxilia praestet atque in eo insitas capacitates 
compleat. 

41. [Errores reprobantur]. Igitur Sacrosancta Synodus tum 
eorum reprobat errores, qui, non apte inter ordinem naturalem 
et supernaturalem distinguentes, vocationem hominis ad statum 
gratiae et gloriae debitam esse naturae humanae, aut ei a Deo 
necessario concedendam asseverent; tum eorum, qui, naturalismo 

30 aut f also humanismo caecati, eo usque ingratitudinis in gratiam 
Dei procedant, ut eadem dona aut spernant aut summe esse ap- 
petenda negent. 

NOTAE 

1 S. Leo M., Sermo 12, 1: PL 54, 168. Huc faciunt omnes textus 
S. Scripturae qui de reconciliatione } restitutione, renovatione... per Christum 
operata loquuntur, qui tamen omnes apte in verbis citatis S. Leonis per- 
stringi videntur. 

2 Vide etiam Sap. 9, 2-3 et 10, 1-2; Gen. 1, 28-30; Eccli, 17, 1-2. 

3 Vide quoque Eccli. 17, 1; 1 Cor. 11, 7; Col. 3, 10. 

4 Pius XII, Litt. Encycl. Mystici Corporis, 29 iun. 1943: AAS 35 
(1943) p. 232. 

5 Urgendi videntur duo limites veritatis catholicae circa mysterium no- 
strae elevationis ad ordinem supernaturalem, nempe gratuitas et summa con- 
venientia, extra quos limites manet tantummodo libertas erroris. 

6 Cf. damnatos errores Baii, prop. 21: Denz. 1021; Paschasii Quesnel, 
prop. 35: Denz. 1385; Synodi Pistoriensis, prop. 16: Denz. 1516; 

S. Pius X, Litt. Encycl. Pascendi, 8 sept. 1907: Denz. 2103, necnon 
Pn XII, Litt. Encycl. Humani generis, 12 aug. 1950: Denz. 2318. 

7 S. Pius X, Litt. Encycl. Pascendi: Denz. 2103: « Hic autem queri 
vehementer Nos iterum oportet, non desiderari e catholicis hominibus, qui... 
in natura humana non capacitatem solum et convenientiam videantur ad- 
mittere ad ordinem supernaturalem, quod quidem apologetae catholici oppor- 
tunis adhibitis temperationibus demonstrarunt semper, sed germanam veri- 
que nominis exigentiam ». 

S. Augustinus, De Trin., XIV, 8, 11: PL 42, 1044: « Eo quippe 
ipso imago eius est, quo eius capax est eiusque particeps esse potest »; 

Id., De Trin., XIV, 4, 6: PL 42, 1040: « quia summae naturae capax 
est, et esse particeps potest, magna natura est [homo] ». 

S. Thomas, Summa Theol., I-II, q. 113, a. 10: « et quantum ad hoc, 
iustificatio impii non est miraculosa, quia naturaliter anima est gratiae ca- 
pax, eo enim ipso quod facta est ad imaginem Dei, capax est Dei per gra- 
tiam, ut Augustinus dicit »; 

Id., Summa Theol., III, q. 9, a. 2, ad 3: « Visio seu scientia beata est 
quodammodo supra naturam animae rationalis, in quantum scilicet propria 
virtute ad eam pervenire non potest; alio modo vero est secundum naturam 
ipsius, in quantum scilicet capax est eius, prout scilicet ad imaginem Dei 
facta est, ut supra dictum est [in corp. art.] ». 

8 S. Augustinus, Confess. I, 1, 1: PL 32, 661: « Fecisti nos ad te, 
et inquietum est cor nostrum donec requiescat in te ». 

S. Thomas, Summa contra Gent. y III, c. 50: « Nihil finitum desiderium 
intellectus quietare potest ». 

9 S. Augustinus, De Civ. Dei, XII, 1, 3: PL 41, 349: « ...in tanta 
excellentia creata est .(rationalis natura), ut ... (non) expleat indigentiam 
suam nisi utique beata sit, eique explendae non sufficiat nisi Deus ». 

S. Thomas, Summa Theol, I-II, q. 3, a. 8: « Ultima et perfecta bea- 
titudo non potest esse nisi in visione divinae essentiae »; Ibid., I-II, q. 2, 
a. 8: « Impossibile est beatitudinem hominis esse in aliquo bono creato ». 

Eadem recinunt auctores qui de hominis fine ultimo, qui totaliter quietet 
appetitum, loquuntur idem adhibentes S. Thomae argumentum. 

10 Pius XI, Litt. Encycl. Divini illius Magistri, 31 dec. 1929: Denz. 
2206. 

Caput VIII 

DE PECCATO ORIGINALI IN FILIIS ADAE 1 

42. [Introductio]. Cum nostro etiam tempore de peccato 
originali eiusque transfusione in omnes homines opiniones cir- 
cumferantur, quae genuinam fidei notionem corrumpunt et ipsa 
fundamenta vitae christianae laedunt profanis vocum novitatibus 

5 (cf. 1 Tim. 6, 20), sacrosancta Vaticana Synodus secunda neces- 
sarium esse ducit doctrinam a superioribus Conciliis definitam 
quoad idem originale peccatum iterum confirmare et pressius 
declarare. 

43. [Dogma de peccato originali mysterii velamine obtectum 
io est]. Primum quidem enixe monet Christi fideles, ut meminerint, 

ad multarum aberrantium opinionum resecandam radicem, pecca- 
tum originale esse dogma fidei, cui perscrutando humana ratio 
non sufficit. 

Licet enim de exsistentia peccati, quo ab origine genus hu- 
15 manum infectum est, etiam ipsa vita hominum, aerumnis et ten- 
tationibus plena, testimonium quoddam praebeat, eiusdem tamen 
peccati intima natura, prout a revelatione credenda proponitur, 
mysterii velamine obtecta est; quod autem mysterium solidarie- 
tate, ut aiunt, generis humani cum Iesu Christo Redemptore ali- 
20 quo modo illustratur (cf. Rom. 5, 17-21). 

Igitur, etiam qui experiuntur difficultatem quaestionis, regan- 
tur oportet gubernaculo auctoritatis, quod est regula fidei; etsi 
enim natura peccati originalis non facili ratione pervideatur, nec 
expedite sermone explicetur, « verum tamen est quod antiquitus 
25 veraci fide catholica praedicatur et creditur per Ecclesiam totam ». 2 

44. [Veccatum originale, quo homines infecti nascuntur, ve- 
ram habet peccati rationem]. Porro semper credit et praedicat 
Ecclesia universa, quemadmodum et consuetudo baptizandi etiam 
infantes ostendit, peccatum, quod ab uno homine in omne genus 

30 humanum propagatione seu generatione transfunditur, non esse 
ut quorundam ferunt placita modernorum, defectum ex limita- 
tione humanae naturae manantem, vel privationem unionis cum 

societate hominum Deo servientium, vel ipsam varietatem divi- [55] 
sionemque qua universum genus humanum inde ab initio laborat, 
vel solum propensionem in malum, quam omnes a nativitate ex- 
periuntur, sed esse, licet diversa ratione ac peccatum personale, 
vere et proprie peccatum, quod homines reos tenet eosque, nisi 5 
per regenerationem deleatur quod generatione contractum est, 
in perditionem vitae aeternae trahit. 

Novimus enim, docente fide, homines nasci expertes vita 
Dei, iniustos, mortuos quantum ad animam, natura filios irae 
(cf. Eph. 2, 3), eosdemque, nisi per meritum Christi Deo recon- io 
cilientur et in Christo renascantur, vitam aeternam, ad quam 
destinati sunt, consequi non posse: « Per unius delictum, ait enim 
Apostolus, in omnes homines in condemnationem » (Rom. 5, 18). 

45. [Quanam causa peccatum originale habeat rationem pec- 
cati]. Credit praeterea ac profitetur Ecclesia originale peccatum, 15 
quod inest unicuique proprium, non ex eo habere peccati ratio- 
nem, quod homo nascendo fit membrum societatis hominum 
corruptae, sed ex eo quod homo generatur in natura peccato Ada- 

mi infecta, quippe qui fuit principium, caput et fons totius hu- 
manae naturae. 3 « In primo quidem Adam (Deum) offendimus, 20 
inquit venerandae traditionis testis Irenaeus, 4 non facientes eius 
praeceptum », et similiter Ecclesiae Doctor Ambrosius: « Omnes, 
inquit, in primo homine peccavimus, et per naturae successionem 
culpae quoque ab uno in omnes transfusa successio est ». 5 

46. [Per peccatum originale genus humanum in deterius 25 
commutatum est]. Item credit et profitetur Ecclesia per illam 
praevaricationem primi parentis universum genus humanum non 
solum innocentiam amisisse indeque id obvenisse ut omnes ho- 
mines debitae iustitiae expertes deinceps necessario nascantur, 
verum etiam ipsum genus humanum, quoad corpus et animam, 30 
in deterius mutatum esse. 

Amissa enim originali iustitia, quam sibi et universae suae 
propagini mandatum Dei transgrediendo Adam perdidit, homines 
imperio mortis etiam corporalis subacti sunt et vulnera susce- 
perunt concupiscentiae et ignorantiae; quibus liberum eorum arbi- 35 
trium, etsi minime exstinctum fuerit, adeo tamen attenuatum est 
ac talem ad malum proclivitatem contraxit ut non solum ad ope- 
ra salutis facienda nihil valeat sine gratiae praevenientis auxilio, 
dicente Domino: « Sine me nihil potestis facere » (Io. 15, 5), sed 

[56] 

etiam ad totam legem naturalem servandam diuque peccata vi- 
tanda, nisi divinitus liberatum adiutumque, impares habeat vires. 
Minime autem hominibus post praevaricationem Adae desperan- 
dum est; nam ipse Adam forma fuit futuri (cf. Rom. 5, 14), 

5 scilicet Christi Domini, qui nos de potestate peccati redemit et 
gratiam largitus est multo magis abundantem. Nam « non sicut 
delictum, ita et donum; si enim unius delicto multi mortui sunt: 
multo magis gratia Dei et donum in gratia unius hominis Iesu 
Christi in plures abundavit » (Rom. 5, 15); in omnes videlicet, 

io qui renascuntur per ipsum ex aqua et Spiritu Sancto (cf. Io. 3, 5). 

47. [Peccatum originale revelatum continetur in Epistola 
ad Romanos]. Tenet insuper ac profitetur sacrosancta Synodus, 
doctrinam Concilii Tridentini et superiorum Conciliorum confir- 
mans ac declarans, 6 veritatem de peccato originali, quod in om- 

15 nes homines pertransiit, ab Apostolo doceri in Epistola ad Roma- 
nos, cap. 5, 12-19, prout verba illa Ecclesia catholica ubique 
diffusa semper intellexit. 

48. [Doctrina de communi origine generis humani]. Cum 
exstent, etiam inter Ecclesiae filios, qui, nostris diebus, unita- 

20 tem originis humani generis aut negent aut in dubium vocent, 
sacrosancta Vaticana Synodus secunda ad integritatem tutandam 
doctrinae supra expositae, qua credimus peccatum originale illud 
ab uno 7 in omnes generatione transfundi, 8 et ad fovenda neces- 
situdinis caritatisque vincula inter omnes populos, qui ad unam 

25 Christi gratiam vocantur quemadmodum ab uno fonte proma- 
nant, profitetur et docet, quod universa Ecclesia, divina innixa 
revelatione, semper tenuit et docuit, homines nempe hisce in 
terris (post Adam viventes), quamlibet gerant corporis formam 
vel colorem, communem suae naturae habere originem sicut com- 

30 munem salutis habent auctorem. 9 Ait enim Apostolus: « Sicut 
per unius delictum in omnes homines in condemnationem, sic 
per unius iustitiam in omnes homines in iustificationem vitae » 
(Rom. 5, 18) et ulterius: « Sicut in Adam omnes moriuntur, ita 
et in Christo omnes vivificabuntur » (1 Cor. 15, 22). 

35 Deus quippe, ut idem ait Apostolus, huius praeco veritatis, 
« fecit ex uno omnes genus hominum inhabitare super universam 
faciem terrae » (Act. 17, 26) formans « primum hominem » 
(cf. 1 Cor. 15, 45), 10 Adam, eiusque uxorem, quae « mater cunc- 
torum viventium » (Gen. 3, 20) appellata est, ut bini illi coniuges 

totius humani generis naturale essent principium, ex quo scilicet [57] 
qui ubilibet nascerentur homines generatione descenderent. 

49. [Opiniones contra monogenismum reprobantur]. Re- 
probat igitur sacrosancta Synodus eorum placita, qui asseverant 
vel post Adam hisce in terris veros homines exstitisse, qui non 5 
ab eodem protoparente naturali generatione originem duxerint, 
vel per Adam multitudinem quamdam protoparentum significari, 
cum huiusmodi opiniones contradicant doctrinae catholicae. Ne- 
quaquam enim apparet, quomodo huiusmodi sententiae componi 
queant cum iis, quae fontes revelatae veritatis et acta Magisterii 10 
Ecclesiae proponunt de peccato originali, quod procedit ex pec- 
cato vere commisso ab uno Adamo, quodque generatione in 
omnes transfusum, inest unicuique proprium. 11 

NOTAE 

1 Ad singulas paragraphos notes: 

Ad § 43: Peccatum originale naturam induit mysterii. 

Si considerentur omnia elementa, quae a revelatione de peccato originali 
perhibentur, nempe quod est verum peccatum et non solum poena peccati, 
quod est voluntarium voluntate primi parentis, quod generatione transfundi- 
tur etiam a parentibus quibus iam est remissum, quod in privatione iustitiae 
originalis consistit, negari non posse videtur in peccato originali naturam 
mysterii latere. 

Tamen cavendum est ne declarando peccatum originale esse mysterium 
quaestionem disputatam definire velimus, scilicet utrum sola ratione ex malis 
huius vitae exsistentia peccati originalis demonstrari possit. Novimus S. Au- 
gustinum adhibuisse hoc argumentum (cf. v. g. Contra lulianum, IV, 16, 
82). S. Thomas scribit quod « satis probabiliter probari potest huiusmodi 
defectus [mortem et concupiscentiam] esse poenales; et sic colligi potest hu- 
manum genus peccato aliquo originaliter esse infectum » {Summa contra 
Gentes, IV, 52). S. Bonaventura existimat « catholicis doctoribus non so- 
lum fide sed etiam rationum evidentia certitudinaliter [apparere] » huma- 
nam naturam in praesentis vitae conditionem deiectam esse merito primae 
praevaricationis (In II Sent. d. 30, a. 1, q. 1). 

Quapropter necessarium erat distinguere inter exsistentiam peccati ori- 
ginalis, cui et vita hominum plena tentationibus et aerumnis testimonium 
saltem probabile, nemine, quantum scitur, diffitente reddit, et definitam seu 
accuratam notionem peccati originalis, quae tegitur mysterii velamine. 

Item placuit citare verba S. Augustini, quae occasione disputationum de 
peccato originali contra rationalismum Iuliani Eclanensis prolata sunt. 
Ad § 44: Veccatum originale veram habet peccati rationem. 

Peccatum originale veram habere rationem peccati definitum fuit in 
Concilio Arausicano II, can. 2 (Denz. 175), et in Concilio Tridentino, Sess. 

[58] V, Decr. De peccato orig., can. 2 (Denz. 789). Quam notionem peccati 
multis modis Concilium Tridentinum exprimit; loquitur enim de reatu pec- 
cati originalis qui in baptismate remittitur (Denz. 792), de peccato originali 
quod mors est animae (Denz. 789), quod homines a conceptione iniustos fa- 
cit (Denz. 795), impios (Denz. 796), Deo inimicos (Denz. 799), filios irae 
(Denz. 793), qui Deo indigent reconciliari per Dominum Christum (Denz. 
790). Praeterea Concilium Lugdunense II (Denz. 464) et Concilium Floren- 
tinum (Denz. 693) definierunt illorum animas qui in actuali mortali peccato 
vel solo originali decedunt, mox in infernum descendere, poenis disparibus 
puniendas. 

Quae omnia urgenda esse videntur propter eorum opiniones qui reatum 
peccati originalis aut negare aut enervare contendunt, existimantes peccatum 
originale nihil esse aliud quam defectum humanae naturae ex eius finitudine 
provenientem (malum radicale), aut defectum communitatis religiosae cui ex 
dispositione divina homo pertinere deberet, aut propensionem vehementem 
qua homines ad malum feruntur, aut (obscura est sententia) rerum multipli- 
citatem antequam multiplicitas ope evolutionis ad unitatem redigatur. 

Ad § 45: Peccatum originale est voluntarium voluntate primi pa- 

rentis. 

Urgendum videtur tum propter quorundam opiniones, qui dicunt ho- 
mines trahere peccatum originale quia nascendo inseruntur in societatem ho- 
minum qui non Deo serviunt sed peccato,tum propter eos,qui polygenismum 
defendere conati sunt vel saltem demonstrare certum non esse quod a fide 
catholica excludatur. 

Ad § 46: Per peccatum originale totus homo in deterius commuta- 

tus est. 

In § 46 redigenda, iuxta desiderium a quibusdam membris Subcommis- 
sionis expressum, facta est distinctio inter amissionem gratiae sanctificantis 
et necessitatem moriendi vulneraque ignorantiae et concupiscentiae. 

Quodhomo per peccatum originale sit in deterius commutatus, cf. Conc 
Arausic. II, can. 1 (Denz. 174) et Conc. Trid., Sess. V, Decr. De peccato 
orig.: Denz. 788. 

De vulneribus peccati originalis praeclare S. Thomas, Summa TheoL, 
I II, q. 85, a. 3. 

De libero arbitrio non exstincto quidem, sed attenuato et inclinato, 
cf. Conc. Trid., Sess. VI, Decr. De iustif.: Denz. 793. 

Tandem haec ipsa verba Concilii Tridentini explicantur per doctrinam 
de necessitate gratiae tum ad opera salutis facienda, cum ad peccata contra 
legem Dei naturalem diu vitanda, quae urgenda videntur propter eos qui 
doctrinam pelagianam de viribus liberi arbitrii exaltantes gratiae spernunt 
necessitatem. 

Ad § 47: Peccatum originale revelatum in Epistula ad Romanos con- 
tinetur. 

Compertum est quam diversae perhibeantur interpretationes de pericope 
ad Rom. 5, 12. Porro rem dogmatice considerando, videtur Magisterium Ec- 
clesiae authentice interpretatum fuisse verba Apostoli ita ut non liceat in 
alios sensus illa detorquere. Nam: 

a) Concilium Carthaginense a Zosimo Summo Pontifice approbatum, 

postquam egit de peccato originali quod infantes nascendo trahunt, haec 
addit: « Quoniam non aliter intelligendum est quod ait Apostolus: " Per 
unum hominem peccatum intravit in mundum, et per peccatum mors, et ita 
in omnes homines pertransiit, in quo omnes peccaverunt nisi quemadmo- 
dum Ecclesia catholica ubique diffusa semper intellexit » (Denz. 102). Haec 
ipsa verba repetit Conc. Trid., Sess. V, Decr. De peccato orig.: Denz. 791. 

b) Conc. Arausic. II asserit eos qui negant peccatum originale, 
quod mors est animae, in omnes pertransire, contradicere Apostolo dicenti: 
Per unum hominem, etc. (Denz. 175). Etiam haec verba repetit Conc. 
Trid., ibid.: Denz. 789. 

Addendum est in Concilio Tridentino inter errores, quos refellendi 
causa decretum de peccato originali editum est, tertio loco istum recenseri: 
« Tertius est Pelagianorum, quem etiam secutus est Erasmus, Paulum ad 
Rom. 5 huius peccati originalis nullam prorsus facere mentionem ». 

2 S. Augustinus, Contra lulianum, VI, 5, 11: PL 44, 829. 

3 Cf. S. Thomas, Ad Roman. 5, 12, lect. 3; Q. D. de Malo IV, 1, 
ad 1. 

4 S. Irenaeus, Adv. Haeres. V, 16, 3: PG 7, 1177. 

5 S. Ambrosius, Apologia prophetae David, II, 12, 71: PL 14, 915, 
CSEL 32, 2, 276. 

6 Cf. Conc. Trid., Sess. V, Decr. De peccato orig.: Denz. 789 et 791; 
Conc. Carth. anni 418, approbatum a Zosimo Papa: Denz. 102 et Conc. 
Arausic. II, can. 2: Denz. 175. 

7 Quod peccatum originale ab uno homine in posteros transfunditur 
et non intellegi potest ut peccatum a multitudine quadam hominum com- 
missa, cf. Conc. Trid., ibid.: Denz. 788: « Si quis non confitetur, primum 
hominem Adam, cum mandatum Dei in paradiso fuisset transgressus... »; 
Sess. VI, Decr. De iustific, c. 4: Denz. 796: « Quibus verbis iustifica- 
tionis impii descriptio insinuatur, ut sit translatio ab eo statu, in quo 
homo nascitur filius primi Adae, in statum gratiae... per secundum Adam, 
Iesum Christum »; Sess. V, Decr. De peccato orig. 2: Denz. 789: « Si 
quis Adae praevaricationem sibi soli et non eius propagini asserit nocuisse; 
acceptam a Deo sanctitatem... sibi soli et non nobis etiam eum perdidisse... 
A. S. »; Pius XII, Litt. Encycl. Humani generis: vide infra, not. 11. 

8 Peccatum originale transfundi in posteros per generationem est in 
S. Traditione ante controversiam pelagianam: cf. Tertull., De testimonio 
animae 3: PL 1, 613; Cyprian., Epist. 64, 5: PL 3, 1018-1019; Novatian., 
De Trinit. 29: PL 3, 944; Origen., In Levit. hom. 8, 3: PG 12, 496; 
Athan., In Psalm. 50, 7: PG 27, 240; Didym. Alex., Contra Manich. 8: 
PG 39, 1096; Aphraat., Demonstr., 6, 14: PS 1, 291; ibid. 23, 3: PS 2, 6; 
Ephraem, Hymni de instaur. Eccl. 4, 1: Lamy, 3, 974; Hilar., In Psalm. 
118, apud August., Contra lulian. I, 3, 9: PL 44, 645; Ambros., Apolog. 
proph. David., I ,11, 56: PL 14, 873; Exp. in Luc. 2, 56: PL 15, 1573; 
Ambrosiast., In Rom. 5, 12: PL 17, 92; Gregor. Naz., Orat. 38, 16 et 
40, 8: PG 36, 330 et 367; Idem apud August., Contra lulian. I, 5, 15: 
PL 44, 649; Chrysost., In Ep. ad Rom., hom. 10, 2: PG 60, 476-477. - 
In ipsa controversia pelagiana cardo quaestionis erat, utrum peccatum Adae 

[59] transiret in posteros imitatione vel propagatione. Cf. August., De pecc. 

merit. et remiss., I, 9, 9: PL 44, 114; ibid., I, 9, 10: PL 44, 115; Opus 

imperf. contra lulian. I, 48: PL 45, 1071. - S. Thomas clare docet transfu- 
[60] sionem per generationem esse de fide credendam, cf. Summa TbeoL I-II 

q. 81, art. 1 et 3 collato art. 4. 

Quod spectat ad magisterium Ecclesiae conferas praeter Leon. Magn., 

Sermo 22,3: PL 54, 196: 

Conc. Arausic. II, confirmatum a Bonif. II, can. 2: Denz. 175: 

« Si quis soli Adae praevaricationem suam non et eius propagini asserit no- 

cuisse... ». 

Conc. Trid., Sess. V, Decr. De peccato orig., can. 2: Denz. 789, 
repetit canonem praedictum Arausicani II. Quid vero Tridentinum nomine 
propagationis intellexerit, clare apparet ex Decr. de iustificatione, cap. 3: 
Denz. 795: « Nam sicut revera homines, nisi ex semine Adae propagati na- 
scerentur, non nascerentur iniusti, cum ea propagatione per ipsum, dum 
concipiuntur, propriam iniustitiam contrahunt: ita nisi in Christo renasce- 
rentur, numquam iustificarentur » et Decr. de pecc. orig. 4: Denz. 791 de 
infantibus baptizandis dicitur: « ut in eis regeneratione mundetur quod ge- 
neratione contraxerunt ». 

9 De unitate generis humani cf. Gen. 1, 27 et 2, 5-25; Act. 17, 26; 
Rom. 5, 12-21; 1 Cor. 15, 45-47. - Quod ad Patres attinet, clare loquuntur 
Irenaeus, Adv. Haer. III, 23, 2: PG 7, 961; Ephraem, Interpr. in 
S. Script.: in Genes. 2: Lamy, 1, 129; Ambros., De Paradiso 10, 48: PL 
14, 298; Theodoret., Graec. affect. curatio: serm. 5: PG 83, 944. 
S. Augustinus aperte docet veritatem de unitate generis humani esse de 
fide: cf. August., De Gen. ad litt. IX, 11, 19: PL 34, 400 et De pecc. 
orig. 24, 28: PL 44, 398. Vide etiam De Civ. Dei XVI, 8 et XVI, 9: PL 
41, 486-487, quibus in locis de distinctione stirpium et de antipodis. - 
Consentit S. Magisterium, cf. Pelag. I, Ep. ad Childebert, 1 apr. 557: 
Denz. 228 a ; Leo XIII, Litt. Encycl. Arcanum divinae, 10 febr. 1880: 
ASS 12 (1879-1880) p. 386; Pius XII, Litt. Encycl. Summi Pontificatus, 
20 oct. 1939: AAS 31 (1939) pp. 426-427. 

10 Conc. Carthagin. (XVI), can. 1: Denz. 101, coll. 1 Cor. 15, 45. 

11 Pius XII, Litt. Encycl. Humani Generis, 12 aug. 1950: AAS 42 
(1950) p. 576: Denz. 2328: « Non enim christifideles eam sententiam am- 
plecti possunt, quam qui retinent asseverant vel post Adam hisce terris 
veros homines exstitisse, qui non ab eodem prouti omnium protoparente, 
naturali generatione originem duxerint, vel Adam significare multitudinem 
quamdam protoparentum: cum nequaquam appareat, quomodo huiusmodi 
sententia componi queat cum iis, quae fontes revelatae veritatis et acta 
Magisterii Ecclesiae proponunt de peccato originali, quod procedit ex pec- 
cato vere commisso ab uno Adamo, quodque generatione in omnes trans- 
fusum, inest unicuique proprium ». 

Theologi Concilii Vaticani I praeparaverant canonem, cf. CL VII, 
1637: « Si quis universum genus humanum ab uno protoparente ortum 
esse negaverit: anathema sit ». In annotationibus, ibidem col. 544-545 ex- 
tollunt « gravissimum momentum huius dogmatis de unitate et communi 

origine totius generis humani, quam nostra aetate ab hominibus quibusdam [60] 
ex levissimis rationibus geologicis et ethnographicis in dubium vocatum 
esse, nemo ignorat ». Vide etiam CL VII, 515 ab , 555-556, 1633 a " b . 

CAPUT IX [61] 
DE NOVISSIMIS 

50. [Prooemium]. Sacrosancta Vaticana Synodus secunda in 
Spiritu Sancto congregata, volens Ecclesiae filios in fide quam 
receperunt confirmare erroresque arcere, qui in perniciem ani- 
marum, nostra etiam tempestate, de doctrina novissimarum re- 
rum sparguntur, eandem de rebus novissimis doctrinam, quam 5 
Christus Dominus et sancti Apostoli instantissime praedicarunt, 
Ecclesia vero sive ordinario sive sollemni magisterio credendam 
proposuit, rursum inculcare pressiusque declarare statuit, ut de- 
pulsis erroribus « sobrie et iuste et pie vivamus in hoc saeculo, 
exspectantes beatam spem et adventum gloriae magni Dei et 10 
Salvatoris nostri Iesu Christi » (Tit. 2, 12-13). 

51. [Tempus merendi vel demerendi morte finitur]. Pri- 
mum quidem illud omnes meminerint oportet, quod Ecclesia 
tamquam dogma fidei divinitus revelatum tenet ac docet, tempus 
nempe merendi vel demerendi seu, ut aiunt, statum viae qua 15 
pergimus ad aeternum finem, morte desinere, nec esse, post hanc 
quam gerimus in terris, alteram vitam, in qua homo possit suae 
consulere saluti. « Statutum est hominibus, ait Apostolus, semel 
mori, post hoc autem iudicium » (Hebr. 9, 27). 1 

Mox autem post mortem, ut sacra Concilia non semel do- 20 
cuerunt, illorum animae qui in gratia Dei decedunt, nihil de com- 
missis vel omissis satisfaciendum habentes, vel, si quid satisfacien- 
dum habent, postquam purgatae fuerint, in caelum recipiuntur; 
illorum vero qui in statu actualis peccati mortalis vel solius origi- 
nalis decesserint, ad inferos descendunt poenis disparibus pu- 25 
niendae. 2 

Sciant igitur fideles reincarnationis seu, ut aiunt, metempsy- 
choseos doctrinam falsam esse et exsecrandam 3 eamque omnino 
devitent totoque animo Apostoli monitum: « dum tempus ha- 
bemus operemur bonum » (Gal. 6, 10), in usu habere nitantur 30 

[61] « Venit enim nox, ait Dominus, quando nemo potest operari » 
(Io. 9, 4). 

[62] 52. [Poenae damnatorwn sine fine erunt]. Non sola divina 
misericordia in iis qui salvi fiunt consideranda est, verum etiam 
divinae iustitiae mysterium agnoscendum et adorandum venit in 
illis qui pereunt seu in illis omnibus qui in peccato mortali ex 
5 hac vita decedunt. 

Fide enim catholica credendum est poenas a damnatis in 
inferno luendas, quas ipsi suis contra legem aeternam praevari- 
cationibus meruerunt, fore perpetuas. « Et ibunt hi, ait Domi- 
nus, in supplicium aeternum, iusti autem in vitam aeternam » 

10 (Mt. 25, 46). « Utrumque aeternum, inquit S. Augustinus, unde 
quia vita aeterna sanctorum sine fine erit, supplicium quoque 
aeternum quibus erit, finem procul dubio non habebit ». 4 Eorum 
igitur sancta Synodus tamquam alienas a fide catholica reprobat 
opiniones, qui negant damnatorum poenas, tum hominum cum 

15 angelorum, esse sine fine seu perpetuas. 0 

Item fide credendum est poenas damnatorum, qui cum reatu 
culpae personalis decesserint, non solum privatione visionis Dei, 
sed etiam, pro culparum diversa gravitate, gehennae cruciatibus 
constare, illo nempe igne, qui, iuxta verba Domini, « paratus 

20 est diabolo et angelis eius » (Mt. 25, 41): hi vero cruciatus, post 
resurrectionem iudiciumque universale, in quo omnibus adstan- 
dum erit « ante tribunal Christi, ut referat unusquisque propria 
corporis, prout gessit, sive bonum, sive malum » (2 Cor. 5, 10), 6 
ad damnatorum corpora extendentur. 

25 53. [Caelestis beatitudo est aeterna]. De beatitudine vero 
illa, quam iustorum animae consequentur in caelis, ubi nullum 
erit malum nullum latebit bonum, quandoquidem « absterget 
Deus omnem lacrymam ab oculis eorum, et mors ultra non erit, 
neque luctus neque clamor neque dolor » (Apoc. 21, 4), et tor- 

30 rente deliciarum suarum potabit eos (cf. Ps. 35, 9), hoc docet 
sancta Mater Ecclesia, ipsam videlicet esse vitam aeternam, quam 
nobis promisit promeruitque Dominus Iesus quaeque in visione 
Dei unius et trini (cf. 1 Cor. 13, 12), in amore summo (cf. 1 Cor. 
13, 8) et in gaudio ineffabili (cf. Mt. 25, 21; Io. 16, 22) consistit. 

35 Deus enim « finis erit desideriorum nostrorum, qui sine fine vide- 
bitur, sine fastidio amabitur, sine fatigatione laudabitur ». 7 

Qua adepta beatitudine, iustorum animae inaestimabilem 

illam consequentur libertatem (cf. Io. 8, 36), quae excludit facul- 
tatem peccandi, 8 et sic semper cum Domino erunt de beatitu- 
dinis qua fruuntur aeternitate certissimae. 40 

De qua interminabili fruitione loquitur S. Petrus cum dicit [ 63 ] 
nos esse regeneratos « in hereditatem incorruptibilem et incon- 
taminatam et immarcescibilem... conservatam in caelis... paratam 
revelari in tempore novissimo » (1 Petr. 1, 4). 

54. [De resurrectione carnis]. Haec beatissima Dei fruitio 5 
non impeditur nec minuitur ex eo quod beatorum animae « re- 
demptionem corporis » (Rom. 8, 24) sui exspectant, quae erit 

« in regeneratione » illa (Mt. 19, 28), qua « novissima inimica 
destruetur mors » (1 Cor. 15, 26). Morte vero destructa per 
resurrectionem carnis in consummatione saeculi ad adventum io 
Christi, 9 non solum anima beatitudine, verum etiam corpus plena 
donabitur immortalitate. « Oportet enim, ut ait Apostolus, cor- 
ruptibile hoc induere incorruptionem et mortale hoc induere 
immortalitatem » (1 Cor. 15, 51) ut totus homo salvus fiat, qui 
totus perierat: « quoniam quidem, ut ab eodem edocemur Apo- 15 
stolo, per hominem mors et per hominem resurrectio mortuorum; 
et sicut in Adam omnes moriuntur, ita et in Christo omnes vivi- 
ficabuntur » (1 Cor. 15, 21). 

55. [Consideratio novissimorum et fiducia in Dei misericor- 

dia commendatur]. Fideles autem enixe monet sancta Synodus, 20 
ut novissima sua memorentur assidue ad peccata vitanda; quod 
si autem noverint se deliquisse, rigore divinae iustitiae salubriter 
concussi, in Dei misericordiam toto animo confugiant in eaque 
spem ponant firmissimam, scientes nullum esse vel gravissimum 
peccatum cuius remissionem per merita Christi obtinere non 25 
possint, si divina excitante atque adiuvante gratia sincero corde 
ad Deum convertantur, eumque implorent, qui neminem vult 
perire, sed omnes percupit ad paenitentiam reverti (cf. 2 Petr. 
3, 9). 

NOTAE 

1 Textus Apostoli additur non intuitu iudicii particularis, cum non 
constet Apostolum de iudicio hic loqui particulari, sed intuitu doctrinae 
confirmandae secundum quam homo post mortem in statum ultimum et defi- 
nitivum redigitur cum ei nonnisi semel mori contingat — sicut Christus 
semel mortuus est — et post mortem exspectare iudicium. 

2 Conc. Lugdun. : Denz. 464; Conc. Florent.: Denz. 693. Cf. Ioan- 
nes XXII, Litt. Nequaquam sine dolore, 21 nov. 1323: Denz. 493 a; 
Benedictus XII, Const. Apost. Benedictus Deus, 29 ian. 1336: Denz. 
530; Leo X, Bulla Exsurge Domine, 15 iun. 1520: Denz. 778. 

In textu fere ad verbum doctrina redditur Conciliorum; loco tamen 
dicendi « in infernum descendunt », maluimus scribere « ad inferos descen- 
dunt », quia vox « infernum » insinuare videtur, prout hodie communiter 
intelligitur, non solum poenam damni, sed etiam poenam sensus, quam 
dicunt. 

3 Reincarnationis doctrinae nostro etiam tempore adhaerent, proh 
dolor, multi spiritismi aut theosophismi cultores. 

4 De civitate Dei, XXII, 23; PL 41, 736. 

5 Aeternitas poenarum in inferno olim negata est et nunc diversa ra- 
tione sive pro omnibus sive pro aliquibus damnatorum negatur. 

6 Etsi 2 Cor. 5, 10 intelligi potest de utroque iudicio, particulari et 
universali, tamen de iudicio ultimo adhibetur in Symb. fidei Conc. Tolet. 
II et in Const. Apost. Benedictus Deus Benedicti XII, ubi de visione beata: 
Denz. 286 et 531. 

7 S. Augustinus, De civitate Dei, XXII, 30, 1; PL 41, 802. 

8 Factum de beatorum impeccabilitate proponitur, relinquendo theo- 
logis quaestionem de modo seu intima impeccabilitatis ratione. 

9 Resurrectionem omnium non fieri statim post mortem, sed in fine 
saeculorum cum Christus venturus est iudicare vivos et mortuos, ita con- 
tinetur in Fontibus Revelationis et in Magisterio Ecclesiae, ut haec veritas 
ad finem pertinere dicenda sit. Cf . Symbolum « Athanasianum » et Const. 
Apost. Pn XII Munificentissimus Deus, 1 nov. 1950: AAS 42 (1950) p. 770. 

Caput X 
DE SATISFACTIONE CHRISTI 

56. [Christus, Dei Verbum, in assumpta carne patiendo et 
moriendo, pro peccatis hominum Deo vere et proprie satisfecit]. 
Divini Redemptoris Sponsa, memor verborum S. Pauli: « Chri- 
stus dilexit Ecclesiam, et seipsum tradidit pro ea, ut illam sancti- 
ficaret » (Eph. 5, 25-26), iugiter Crucem Domini gratissime agno- 
vit ut fontem bonorum omnium supernaturalium hisce in terris 
et in caelis. In ea et per eam Salvator Ecclesiam acquisivit San- 
guine suo (cf. Act. 20, 28), seipsum Patri obtulit pro totius 
mundi salute, pro genere humano intercessit clamore valido et 
lacrymis (c£. Hebr. 5, 7), exemplum heroicum dedit virtutum 
omnium, Ecclesiae meruit inexhauribilem gratiarum fontem, pro 
peccatis hominum satisfecit, idque superabundanter. Quare Ec- 

clesia, ex latere secundi Adae velut in Cruce dormientis orta, 1 
ferre nequit mysterium salvationis nostrae quibusdam doctrinae 
corruptionibus maculari. Ob errores autem qui hodie evulgantur, 
nunc in hac Vaticana Synodo secunda, ne officio suo matris et 
magistrae deficiat, peculiari modo confirmat, tamquam veritatem 
quae inter praecipuas christianae religionis merito ponenda est, 
valorem piacularem mortis Christi, declaratque Dei Verbum, in 
assumpta humana natura patiendo et moriendo, pro peccatis 
nostris Deo vere et proprie satisfecisse. 2 « Omnes enim, ait Apo» 
stolus, peccaverunt, et egent gloria Dei, iustificari gratis per gra- 
tiam ipsius, per redemptionem quae est in Christo Iesu, quem 
proposuit Deus propitiationem, per fidem in sanguine ipsius » 
(Rom. 3, 23-25). 3 

57. [Peccatum est vera et propria iniuria Deo allata\ Re- 
vera, saltem in praesenti oeconomia salutis, nulla creata vis ho- 
minum sceleribus plene expiandis erat satis, nisi humanam na- 
turam Dei Filius reparandam assumpsisset. 4 Peccatum enim, 
iuxta Spiritus Sancti oracula, est iniquitas ac iniuria in Deum; 
nam peccator, legem divinam violans, coram Deo peccat eumque 
contemnit, divinam maiestatem laedit et Dei inimicus fit. 5 Unde 
pariter edocemur quod iniquitates nostrae nos a Deo nostro 
seiungunt, clamant vindictam coram Deo, efficiunt homines Deo 
debitores et filios irae, egentes misericordia Dei qua gratis recon- 
cilientur illi. 6 Proinde ad reparandam iniuriam divinae maiestati 
illatam, ipse Dei Filius proprium sanguinem aeterno Patri per 
Spiritum Sanctum obtulit (cf. Hebr. 9, 14) ac ita per mortem 
suam Deo nos reconciliavit (cf. Rom. 5, 10). Ei etenim uni, 
utpote innocentissimo ac Deo Patri dignitate aequali, congruunt 
verba Ioannis Baptistae: « Ecce Agnus Dei, ecce qui tollit pec- 
catum mundi » (Io. 1, 29). 

58. [Christus satisfactione vicaria pro cunctis hominibus 
iustitiam Dei placavit]. Opus vero mirae caritatis Dei et Christi 
efga nos, quo peccatum mundi tollitur, contemplans Ioannes 
Evangelista, divino Spiritu actus fatetur: « In hoc est caritas, non 
quasi nos dilexerimus Deum, sed quoniam ipse prior dilexit nos 
et misit Filium suum propitiationem pro peccatis nostris » (1 Io. 
4, 10). Propitiatio autem illa, quae est Iesus Christus iustus, pro 
peccatis totius mundi (cf. 1 Io. 2, 2), efficaciam satisfactoriam, 
quam « vicariam » vocant, revera habuit. Non solum enim Re- 

[ 66 1 demptor noster « semel pro peccatis nostris mortuus est, iustus 

20 pro iniustis » (1 Petr. 3, 18), sed etiam ut Caput nostrum et 
novus Adam, nomine et loco totius humani generis, peccatum 
originale atque culpas omnium hominum et poenas iisdem de- 
bitas expiavit, quatenus, ex amore et oboedientia patiendo, longe 
maiorem gloriam Deo reddidit, quam exigeret recompensatio 

25 totius offensae humani generis. 7 Hoc Redemptoris munus iam 
praecinerat Isaias propheta, qui de Servo Iahweh ait: « Vere 
languores nostros ipse tulit et dolores nostros ipse portavit » 
(Is. 53, 4). Apertius autem docet Apostolus: « Christus nos 
redemit de maledicto legis, factus pro nobis maledictum, quia 

30 scriptum est: Maledictus omnis qui pendet in ligno; ut in gen- 
tibus benedictio Abrahae fieret in Christo Iesu » (Gal. 3, 13-14). 
Quamvis enim Deus, ex suprema sua bonitate, potuisset delicta 
hominum contra se commissa absque satisfactione dimittere, 
amoris miserentis propensiones tantum persecutus, 8 maluit tamen 

35 ad suam misericordiam etiam in iustitia superabundanter mani- 
festandam (cf. Rom. 5, 20) atque ad dignitatem hominis plenius 
servandam, mittere Filium suum in mundum, ut per ipsum, 
Deum-hominem, mundum non quidem iudicaret, sed salvaret; 
idcirco proprio Filio suo non pepercit, sed pro nobis omnibus tra- 

40 didit illum (cf. Rom. 8, 32). Christus vero, decreto Patris mise- 
[67] rentissimi ac iustissimi oboediens usque ad mortem crucis (cf. 
Phil. 2, 8), « dilexit nos et tradidit semetipsum pro nobis obla- 
tionem et hostiam Deo in odorem suavitatis » (Eph. 5, 2). Con- 
cors igitur fuit voluntas Patris in decernendo, et Filii incarnati 

5 in offerendo sacrificio crucis pro salute humani generis, ita ut 
Apostolus integrum mysterium redemptionis complexus sit his 
verbis: « Omnia autem ex Deo, qui nos reconciliavit sibi per 
Christum » (2 Cor. 5, 18). 

59. [Reprobantur opiniones pervertentes notionem peccati, 
10 prout est offensa Dei, et satisfactionis a Christo pro nobis exhi- 
bitae]. Quapropter haec Sancta Synodus, doctrinam de humana 
redemptione ex purissimis divinae revelationis fontibus hauriens 
praelucente perenni Ecclesiae magisterio, 9 reiicit opiniones illo- 
rum, qui falso aestimantes peccato nullam veri nominis offensam 
15 Deo inferri, affirmare praesumunt sacrificium Christi in cruce 
valorem tantummodo et efficaciam habuisse exempli, meriti et 
liberationis, non autem verae et proprie dictae satisfactionis pro 

humanis sceleribus, quasi hoc divinae iustitiae repugnaret, dum [67] 
e contra tam misericordiae quam iustitiae aeterni Patris maxime 
congruit. 10 20 

NOTAE 

1 Cf. Leo XIII, Litt. Encycl. Divinum illud, 9 maii 1897: ASS 29 
(1897) p. 649. 

2 Conc. Vat., Schema secundae Constitutionis dogmaticae De fide 
catholica, can. IV, 3. De mysterio Verbi Incarnati: « Si quis negaverit 
ipsum Dei Verbum, in assumpta carne patiendo et moriendo, pro peccatis 
nostris Deo vere et proprie satisfecisse, nobisque gratiam et gloriam me- 
ruisse; aut affirmare praesumpserit, satisfactionem vicariam, unius scilicet 
Mediatoris pro cunctis hominibus, iustitiae divinae repugnare, A.S. » 
(Mansi 53, 294). 

3 Cf. e. g. Fr. Ceuppens, Quaestiones selectae ex Epist. S. Pauli 
(1951) pp. 32-36. Cl. Auctor his verbis mentem Apostoli reddit (cum 
S. Thoma et, inter recentiores exegetas, M. J. Lagrange, A. Lemonnyer, 
J. Sickenberger, G. Ricciotti): « Deus ab aeterno voluit Christum ut expia- 
tionis victimam exhibere ac propitiationis, et hominem huius expiationis 
participem fieri per fidem in sanguine, seu in efficacia sanguinis Christi, quae 
fides conducit homines ad iustificationem » (p. 34). 

4 Cf. Pius XI, Litt. Encycl. Miserentissimus Redemptor, 8 maii 1928: 
AAS 20 (1928) p. 170. 

5 Cf. 1 Io. 3, 4; Ps. 50, 6; Lc. 15, 18; 1 Reg. 2, 30; Deut. 9, 23; 
Ez. 20, 8; 20, 21; Rom. 5, 10. 

6 Cf. Is. 59, 2; Gen. 4, 10; Iac. 5, 4; Rom. 12, 19; Mt. 6, 12; Eph. [68] 
2, 3; Rom. 3, 23; Col. 1, 21. 

7 S. Thomas, Summa Theol. III, q. 48, a. 2: « Christus autem, ex 
caritate et oboedientia patiendo, maius aliquid Deo exhibuit quam exigeret 
recompensatio totius offensae humani generis ». 

8 S. Thomas, Summa Theol. III, q. 46, a. 2, ad 3: « Si voluisset 
(Deus) absque omni satisfactione hominem a peccato liberare, contra iusti- 
tiam non fecisset... Sed Deus non habet aliquem superiorem, sed ipse est 
supremum et commune bonum to tius universi. Et ideo, si dimittat pecca- 
tum, quod habet rationem culpae, ex eo quod contra ipsum committitur, 
nulli facit iniuriam ». 

9 Meminisse iuvabit: 
a) Inter SS. Patres: 

S. Augustinus, Contra Faustum, XIV, 4: PL 42, 297: « Suscepit 
autem Christus sine reatu supplicium nostrum, ut inde solveret reatum no- 
strum et finiret etiam supplicium nostrum »; 

Id., De Trin., IV, 13, 17: PL 42, 899: « Morte sua quippe uno 
verissimo sacrificio pro nobis oblato, quidquid culparum erat unde nos 
principatus et potestates ad luenda supplicia iure detinebant, purgavit, abo- 
levit, exstinxit »; 

S. Gregorius M., Moralia, XVII, 30, 46: PL 76, 33: « Fecit 



ACTA CONC. VATICANI II - PERIODUS I 



[Filius Dei] pro nobis sacrificium, corpus suum exhibuit pro peccatoribus 
victimam sine peccato, quae et humanitate mori et iustitia mundare po- 
tuisset ». 

b) Inter Doctores Ecclesiae: 

S. Thomas, Summa TheoL Suppl., q. 13, a. 1, ad 1: « Satisfactio 
non respondet peccato nisi secundum quod est offensa Dei ». 

c) Magisterium Ecclesiae: 

Conc. Ephes.: Denz. 122: « Si quis dicit, ... (Dei Verbum) 
pro se obtulisse semetipsum oblationem et non potius pro nobis solis ... 
A.S. »; 

Conc. Trid., Sess. V, Decr. De peccato orig.\ Denz. 790, loquitur 
de merito « Iesu Christi qui nos Deo reconciliavit, ... factus nobis iustitia, 
sanctificatio et redemptio (1 Cor. 1, 30) »; 

Leo XIII, Litt. Encycl. Tametsi futura, 1 nov. 1900: ASS 33 
(1900-1901) p. 275: « Sane cum divini venisset maturitas consilii, unige- 
nitus Filius Dei, factus homo, violato Patris Numini cumulatissime pro 
hominibus uberrimeque satisfecit de sanguine suo, tantoque redemptum 
pretio vindicavit sibi genus humanum »; 

Pius XII, Litt. EncycWrientales Ecclesias, 15 dec. 1952: AAS 
45 (1953) p. 13: « Ad propitiandam tot tantisque iniuriis offensisque laesam 
divinam maiestatem ». 

10 F. Ceuppens, congruis textibus ex utroque Testamento allatis, 
probat Deo iustitiam distributivam, quae remunerativam et vindicativam 
in Deo tantum complectitur, formaliter convenire (De Deo Uno, vol. I, 
1938, pp. 226-227). 

Cf. acta praesynod. Conc. Vat., text. cit. nota 2; 

Pius XII, Litt. Encycl. Humani generis, 12 aug. 1950: AAS 42 (1950) 
p. 570: « Nec satis: nam peccati originalis notio, definitionibus tridentinis 
posthabitis, pervertitur, unaque simul, peccati in universum, prout est Dei 
offensa, itemque satisfactionis a Christo pro nobis exhibitae »; 

Pius XII, Litt. Encycl. Haurietis aquas, 15 maii 1956: AAS 48 
(1956) p. 322 ubi refertur textus S. Thomae ex Summa Theol. III, q. 46, 
a. 1, ad 3: « Hominem liberari per passionem Christi, conveniens fuit et 
misericordiae et iustitiae eius. Iustitiae quidem, quia per passionem suam 
Christus satisfecit pro peccato humani generis; et ita homo per iustitiam 
Christi liberatus est. Misericordiae vero, quia, cum homo per se satisfacere 
non posset pro peccato totius humanae naturae, ... Deus ei satisfactorem 
dedit Filium suum »; 

S. Augustinus, De Trin. XIII, 10, 13: PL 42, 1024, ostendit ad li- 
berandum genus humanum: « Non alium modum possibilem Deo defuisse... 
sed sanandae nostrae miseriae convenientiprem modum alium non fuisse, 
nec esse oportuisse »; cf . A. Hacault, La satisfaction du Christ-Jesus a la 
lumiere de VEncyclique " Humant generis * , Montreal, Canada, 1960; 

Acta et Documenta Conc. Oecum. Vat. II Appar., Ser. I, vol. IV, 
P. I, t. 2, pp. 355-363. 

2 - SCHEMA CONSTITUTIONIS DOGMATICAE 
DE ORDINE MORALI CHRISTIANO 

Caput I 

DE FUNDAMENTO ORDINIS MORALIS CHRISTIANI 

1. [De indole obiectiva ordinis moralis]. Deus infinite bonus 
et infinite sanctus, cum in opere creationis et redemptionis my- 
sterium sanctitatis et amoris sui revelavit, hominibus simul mon- 
stravit viam amoris et sanctitatis. Quapropter Sacrum Concilium 
Vaticanum II, secundum effatum apostolicum: « Haec est enim 
voluntas Dei, sanctificatio vestra » (1 Thess. 4, 3), 1 sollemniter 
profitetur, esse ordinationem ipsius Dei infinite boni et infinite 
sancti, qua mensurantur honestas vel inhonestas actuum huma- 
norum. Haec ordinatio divinae sapientiae, quam homines per 
cognitionem participant, iisdem fit regula et norma sanctitatis, 
ut, quemadmodum Sacra Scriptura monet, sancti sint, sicut Ipse 
Deus sanctus est. Hunc ordinem moralem observans auxilio Dei, 
sine quo nemo divinae servire potest voluntati, 2 homo suam vo- 
luntatem conformat ad voluntatem Dei; idemque participans le- 
gem libertatis (cf. Iac. 1, 25) non solum fit servus fidelis Dei, sed 
gaudet quoque illa filiorum Dei libertate, vi cuius solutus a ser- 
vitute peccati 3 tendere potest in finem suum ultimum, qui in hac 
oeconomia salutis est ipse Deus, Pater et Filius et Spiritus Sanc- 
tus, in patria contemplatione et amore possidendus. Ordo igitur 
moralis non est mentis humanae fictio, sed reapse exsistit, sicut 
reapse exsistit voluntas Dei, infinite sapientis, boni ac sancti. 

2. [Ordo moralis absolutus]. Praeterea ordo moralis est 
absolutus, id est semper et ubique viget independenter a circum- 
stantiis, vario tamen modo et gradu. Procedit enim ex ordina- 
tione Dei, qui ob infinitam suam sanctitatem necessario amat 
bonum et odio habet malum, et « apud quem non est transmuta- 
tio nec vicissitudinis obumbratio » (Iac. 1, 17). Refertur quoque 
in finem unicum eumque absolute fixum, qui in hoc consistit, ut 
homo cum Deo maneat inseparabiliter coniunctus. Ordo moralis 
dicendus est absolutus etiam ad normas fundamentales quod 
attinet; quae quidem non dependent ab adiunctis mutabilibus 
rerum, sed radicitus inhaerent in ipso Deo, summa sanctitate et 
aeterna sapientia; atque relationes statuit, quae necessario inter- 

cedere debent sive inter ipsas creaturas rationales, sive praesertim 
inter creaturas rationales et ipsarum Creatorem. Suo quoque 
modo absolutus ille ordo est in iis quae Deus in hac oeconomia 
salutis, etsi in se non necessaria, pro dominio suo immutabiliter 

5 statuere voluit, licet aliter statuere potuisset. Nec solum abso- 
lutus dicendus quoad praecepta et vetita, sed etiam quoad con- 
silia divina, quippe quae ab omnibus magno debeant haberi 
honore, etsi non omnes ea servare tenentur. Quam ob renj, 
non obstantibus aspectibus diversis quos ordo moralis olim 

10 habuit in paradiso terrestri, habet nunc hic in terra in genere 
humano lapso et redempto, et habebit tandem in patria, ac 
non obstantibus quoque diversis normarum applicationibus in 
diversis vitae adiunctis, tamen ordo moralis nullo modo relativus 
dici debet, et S. Synodus reprobat quamlibet doctrinam qua 

15 eidem sive in toto sive in quavis parte essentiali abiudicetur valor 
absolutus. 

3. [Deus custos, iudex, vindex ordinis moralis]. Deus qui 
universum mundum sua sapientia dirigit, homini donavit legem 
libertatis, ut sequendo Creatoris et Redemptoris sui ordinationem, 

20 natura et gratia participatam, veram virtutem veramque digni- 
tatem assequi possit. Sic sanctitas ipsius Dei et ipsius hominis 
bonum immutabiliter exigunt ut omnis quoque libera operositas 
regatur lege aeterna. 4 Quare Deus ordinis moralis non tantum 
est auctor et finis, sed est et necessario esse debet etiam eius- 

25 dem custos, iudex et vindex, 5 secundum ea quae Patres Concilii 
Vaticani Primi docuerunt de providentia, qua Deus universa 
quae condidit tuetur quoque atque gubernat. 6 

4. [Ordinis moralis duplex manifestatio]. Docet quoque et 
profitetur S. Synodus ordinem moralem duplici modo creaturis 

30 fieri manifestum: primum per legem naturalem, quatenus vide- 
licet voluntas Dei, qua iubemur esse sancti sicut Ipse sanctus 
est, innotescit per lucem naturale rationis, reflectentis in huma- 
nam naturam eiusque tendentias et essintiales relationes, et qui- 
dem imprimis ad suum Creatorem; deinde per revelationem Dei 

35 supernaturali lumine fidei participatam, qua lex naturalis confir- 
matur ac perficitur atque, quod maius est, innotescit lex illa divina, 
quae ex misericordi Dei voluntate est oeconomiae salutis propria. 
Quod autem Apostolus de gentibus testatur, eas nempe, licet 
legem Moysis non habeant, tamen, nisi sint obscurati corde, quae 

legis sunt naturaliter facere (cf. Rom. 1, 21-22 et 2, 14), id sana 
ratione et experientia comprobatur communi. In obviis enim, 
communibus et quotidianis adiunctis, quid honestum sit et lici- 
tum, quid inhonestum et prohibitum, homines sani iudicii, etiam 
inculti, veluti sponte et innata quadam inclinatione ducti, diiudi- 
cant et agunt. Revelatione autem Deus effecit, ut lex naturalis 
ab omnibus filiis Adae, peccato protoparentis in rebus moralibus 
cognoscendis et exsequendis misere obscuratis et debilitatis, ex- 
pedite, firma certitudine et nullo admixto errore cognosci posset. 7 
Loquens tandem per Filium suum, qui non venit solvere sed adim- 
plere praecepta Decalogi, gentibus quoque naturaliter cognita 
licet imperfectius, legem naturalem restauravit, declaravit, per- 
fecit, sanctificavit et ad altiorem ordinem evexit. Nulla igitur 
oppositio est inter legem naturalem et legem evangelicam: sed 
lex naturalis in lege evangelica continetur eaque perficitur. 8 Hac 
quoque de causa ad magisterium Ecclesiae, cui Christus deposi- 
tum fidei concredidit et per Paraclitum tradit omnem veritatem 
(cf. Io. 16, 13), ius et officium pertinent legem etiam naturalem 
auctoritative explicandi et definitive interpretandi, 9 aut, ubi id 
postulat commune Ecclesiae bonum, decretis disciplinaribus con- 
troversias de obscurioribus exortas, in determinatum sensum non 
sine auxilio Spiritus Sancti, dirimendi. 

5. [Ea quae ordine morali continentur]. Continet autem 
ordo moralis, prout per gratiam Christi apparet in lege evange- 
lica, omnia quibus homo indiget, ut simpliciter vel facilius vitam 
aeternam obtineat, scilicet praescripta, vetita, permissa, consilia: 
quae quidem Christus Dominus in duo illa maximi momenti man- 
data, nempe dilectionis Dei et proximi, veluti in compendium 
redegit. 10 Immo perficiens legem Veteris Testamenti mandato 
novo, quo fideles tamquam Christi veri nominis discipuli agno- 
scendi essent (cf. Io. 13, 34 et 15, 12), voluit ut iidem omnes 
homines, inimicis non exceptis (cf. Lc. 19, 18; Mt. 5, 43), dili- 
gerent et quidem ea dilectione, qua ipse dilexit nos. Hac autem 
caritate qua Deum amamus super omnia hominesque universos 
propter Deum, quemadmodum illud impletur, ut ipse Dominus 
testatur (cf. Mt. 5, 43-48), praeceptum divinum: « Estote ergo 
vos perfecti, sicut Pater vester caelestis perfectus est » (Mt. 
5, 48), ita pariter omnibus baptizatis demonstratur regalis et prae- 
cellens via ad perfectionem acquirendam. Insigne vero testimo- 
nium in laudem legis gratiae et caritatis est illa specialis acquiren- 

[76] cke perfectionis christianae via, qua fideles a Deo vocati ad consi- 
liorum evangelicorum observationem amplectendam, Christum 
pauperem, castum, ad mortem usque oboedientem, quam proxi- 
me sequi et quam maxime imitari conantur. Testatur igitur S. Sy- 
5 nodus observationem consiliorum, a divino Conditore commenda- 
torum, pretiosum esse Sponsae Christi decus atque ornamentum. 11 

6. [Reprobantur errores]. Gaudet S. Synodus ob magnum 
numerum filiorum Ecclesiae, qui in ordine morali legeque evan- 
gelica observandis, toto corde adhaerent Deo Filioque eius Uni- 

10 genito; dolet quod multi, magis ex fragilitate quam ex pravitate, 
haud raro tamen non sine gravi culpa, legem divinam transgre- 
diuntur. Summopere etiam horrescit animadvertens ubique ter- 
rarum propagari errores, quibus dilatatur via perditionis, clau- 
ditur porta salutis. Sunt qui negant Deum personalem, atque adeo 

15 legem naturalem privant suo fundamento; 12 sunt qui repudiando 
missionem Christi, reiiciunt legem evangelicam; 13 sunt qui ordi- 
nem moralem unice explicant principiis humanis innixi, ideoque 
eum spoliant genuina et ultima obligatione et sanctione; 14 sunt 
qui denegant in re morali intellectum certitudine re vera gaudere 

20 posse; 15 sunt qui asserunt legem moralem etiam in rebus fun- 
damentalibus esse vicissitudinibus evolutionique obnoxiam; 16 
sunt qui docent personam humanam esse tam excelsa dignitate 
praeditam, ut nulli legi a Deo vel ab Ecclesia sibi impositae, sit 
subiecta, vel ut legem christianam propriis viribus sine auxilio 

25 gratiae amplecti implereque valeat; 17 sunt qui statuunt legem 
moralem vigere non posse nisi ex conventione quae procedit vel 
a collectivitate vel a « totalitate », 18 sive haec ut maior pars ci- 
vium, sive ut Status, sive ut populus, sive ut stirps, sive ut natio, 
sive ut factio, sive ut classis consideretur socialis. Sunt etiam 

30 qui censeant legem moralem mere proficisci ex nuda, crassa, et 
bruta potestate, atque hanc suam ideologiam opere exsequuntur. 19 
Qui omnes etsi inter se in pluribus discrepant, hoc tamen com- 
mune habent, ut suis placitis claudant portam regni caelorum, 
nec sinant alios introire (cf. Mt. 23, 13). Accedit quod error 

35 serpens versicolor est et capite multiplici praeditus; veritas autem, 
quae liberabit nos (cf. Io. 8, 32), est una, ut unus est Christus. 
Sed quod olim de semetipso testatus est Ecclesiae Conditor, 
id ipsum hodie Ecclesiae coram mundo profiteri potest: « Ego 
veni in nomine Patris mei, et non accipitis me: si alius venerit 

40 in nomine suo, illum accipietis » (Io. 5, 43). 

NOTAE 

1 1 Thess, 4, 3 non agit de sola castitate, sed de sanctitate in genere, 
ut patet ex versiculo sexto, ubi de dolo et fraude. Notat S. Thomas in 
Commentario ad vers. 3: « Omnia praecepta Dei sunt ad hoc quod sitis 
sancti. Sanctitas enim dicit munditiem et firmitatem. Et omnia praecepta 
Dei inducunt ad ista, ut quis mundus sit a malo, et firmus in bono ». 

Cf. etiam Lev. 11, 44: « Ego enim sum Dominus Deus vester: sancti 
estote, quia ego sanctus sum »; 

Lev. 20, 7-8: « Sanctificamini et estote sancti, quia ego sum Dominus... 
qui sanctifico vos »; 

Eph. 1,4: « ... in Christo, sicut elegit nos in ipso ante mundi consti- 
tutionem, ut essemus sancti et immaculati in conspectu eius in charitate »; 

1 Petr. 1, 14-15: « ... quasi filii oboedientiae, non configurati prioribus 
ignorantiae vestrae desideriis; sed secundum eum, qui vocavit vos, Sanctum: 
et ipsi in omni conversatione sancti sitis: quoniam scriptum est: Sancti eri- 
tis, quoniam ego Sanctus sum »; 

1 Io. 3, 3: « Et omnis, qui habet hanc spem in eo, sanctificat se, sicut 
et ille sanctus est »; 

Io. 17, 17-19: « Sanctifica eos in veritate... Et pro eis ego sanctifico 
meipsum: ut sint et ipsi sanctificati in veritate ». 

2 Cf. Conc. Arausic. II, can. 23 De voluntate Dei et hominis: 
Denz. 196. 

3 Cf. Rom. 6, 20 ss.: « Cum enim servi essetis peccati, liberi fuistis 
iustitiae... Nunc vero liberati a peccato, servi autem facti Deo, habetis fruc- 
tum vestrum in sanctificatione, finem vero vitam aeternam. Stipendia enim 
peccati, mors. Gratia autem Dei, vita aeterna, in Christo Iesu Domino 
nostro »; 

Col. 1, 13: « Qui eripuit nos de potestate tenebrarum »; 

Io. 8, 31-36: « Si vos manseritis in sermone meo, vere discipuli mei 
eritis: et cognoscetis veritatem, et veritas liberabit vos. Responderunt ei: 
Semen Abraham sumus, et nemini servivimus umquam: quomodo tu dicis: 
Liberi eritis? Respondit eis Iesus: Amen, amen dico vobis, quia omnis, 
qui facit peccatum, servus est peccati, servus autem non manet in domo 
in aeternum: filius autem manet in aeternum. Si ergo vos filius liberaverit, 
vere liberi eritis »; 

1 Io. 3, 7-8: « Qui facit iustitiam, iustus est; sicut et ille iustus est. 
Qui facit peccatum, ex diabolo est: quoniam ab initio diabolus peccat »; 

Rom. 6, 18: « Liberati autem a peccato, servi facti estis iustitiae »; 

Conc. Trid., Sess. VI, Decr. De iustific, c. 11: Denz. 804; 

Conc. Mogunt. (a. 1549): Mansi 32, 1407 (Doc. Eccl. Christ. 
Perf., n. 347); 

S. Thomas, Summa Theol. I-II, q. 108, a. 1, ad 2: « Quia igitur gratia 
Spiritus Sancti est sicut interior habitus nobis infusus inclinans nos ad 
recte operandum, facit nos libere operari ea quae conveniunt gratiae, et 
vitare ea quae gratiae repugnant ». 

4 Cf. S. Thomas, SummaTheol. I-II, q. 91, a. 1. 

5 Ps. 7, 12: « Deus iudex iustus, fortis, et patiens »; cf. Ps. 118; 

[78] Act. 10, 42: « Et praecepit nobis praedicare populo, et testificari quia 

ipse est, qui constitutus est a Deo iudex vivorum et mortuorum »; 

2 Tim. 4, 8: « In reliquo reposita est mihi corona iustitiae quam red- 
det mihi Dominus in illa die iustus iudex: non solum autem mihi, sed 
et iis, qui diligunt adventum eius »; 

1 Thess. 4, 6: « ... Quoniam vindex est Dominus de his omnibus... »; 

Rom. 12, 19: « ... Scriptum est enim: mihi vindicta: ego retribuam, 
dicit Dominus »; 

Mt. 25, 31-46, ubi de iudicio ultimo; 

Apoc. (passim); 

Videas quae in S. Scriptura de peccato, de peccatore, de iudicio, de 
Deo iudice, de remuneratione, etc. dicuntur. 

Pius IX, Allocutio Maxima quidem, 9 iun. 1862: Acta I, vol. I, 
p. 454: « Quare hi turbulentissimi perversorum dogmatum cultores bla- 
terant, morum leges divina haud egere sanctione, et minime opus esse, ut 
humanae leges ad naturae ius conformentur, aut obligandi vim a Deo acci- 
piant, ac propterea asserunt, nullam divinam existere legem ». 

6 Conc. Vat., Sess. III, Const. dogm. De fide cath., c. 1:.Denz. 
1784: « Universa vero, quae condidit, Deus providentia sua tuetur atque 
gubernat, attingens a fine usque ad finem fortiter et disponens omnia sua- 
viter (cf. Sap. 8, 1). " Omnia enim nuda et aperta sunt oculis eius }) (Hebr. 
4, 13), ea etiam, quae libera creaturarum actione futura sunt »; 

Pius XII, Litt. Encycl. Summi Pontificatus, 20 oct. 1939: AAS 31 
(1939) p. 423: « Haec naturalis lex veluti fundamento innititur Deo... eo- 
demque et supremo perfectissimoque legum latore et sapientissimo iustis- 
simoque humanarum actionum vindice » (Denz. 2279). 

7 Conc. Vat,, Sess. III, Const. dogm. De fide cath., c. 2: Denz. 1786: 
« Huic divinae revelationi tribuendum quidem est, ut ea, quae in rebus 
divinis humanae rationi per se impervia non sunt, in praesenti quoque 
generis humani conditione ab omnibus expedite, firma certitudine et nullo 
admixto errore cognosci possint »; 

Pius XII, Litt. Encycl. Humani generis, 12 aug. 1950: Denz. 2305: 
« Quapropter divina " revelatio " moraliter necessaria dicenda est, ut ea, 
quae in rebus religionis et morum rationi per se impervia non sunt, in... ». 

8 Mt. 5, 17: « Nolite putare quoniam veni solvere legem, aut pro- 
phetas: non veni solvere, sed adimplere »; 

Pius XI, Litt. Encycl. Divini illius Magistri, 31 dec. 1929: AAS 22 
(1930) p, 58 (Denz. 2206): « ... supernaturalis ordo, in quo iura Ecclesiae 
nituntur, tantum abest, ut naturalem ordinem, ad quem alia pertinent, 
quae memoravimus, iura, destruat atque extenuet, ut, contra, eumdem 
extollat ac perficiat, quorum quidem ordinum alter auxilium et quasi com- 
plementum alteri praestat, suae cuiusque naturae ac dignitati consentaneum, 
cum ambo a Deo profluant, qui non constare sibi non potest... », coll. 
Prima Romana Synodus, 1960, art. 300, n. 1. 

9 Pius XII, Litt. Encycl. Humani generis: Denz. 2325: « Has qui- 
dem a veritate aberrationes deplorare supervacaneum esset, si omnes, etiam 
de rebus philosophicis, qua par est reverentia, ad Magisterium Ecclesiae 
animum intenderent, cuius profecto est, ex divina institutione, non solum 

veritatis divinitus revelatae depositum custodire et interpretari, sed ipsis 
etiam philosophicis disciplinis invigilare, ne quid detrimenti ex placitis 
non rectis catholica patiantur dogmata »; 

Conc. Vat., Sess. IV, Const. dogm. De Eccl. Christi, c. 4: Denz. 
1839; 

Conc, Vat., Primum Schema Const. dogm. De EccL Christi: Mansi 
51, 580. 

10 Mt. 22, 37; Mc. 12, 30; Lc. 10, 27 collato Deut. 6, 5. 

11 Pius XII, Litt. Encycl. Sacra Virginitas, 25 martii 1954: AAS 
46 (1954) pp. 161491. 

12 Iam Pius IX, Allocutio Maxima quidem, 9 iunii 1862: Acta I, 
vol. I, pp. 451 s. et. 454, deinde: « Atque eo opinandi temeritate progre- 
diuntur, ut omnem veritatem, omnemque legem, potestatem et ius divinae 
originis audacissime denegare non metuant. At vero eo impietatis et impu- 
dentiae deveniunt, ut caelum petere, ac Deum ipsum de medio tollere 
conentur. Insigni enim improbitate ac pari stultitia haud timent asserere, 
nullum supremum sapientissimum providentissimumque Numen divinum 
exsistere ab hac rerum universitate distinctum... »; cf. supra notam 5; 

Idem, Litt. Encycl. Quanta cura, 8 dec. 1864: Denz. 1691; 
Syllabus, propp. 3, 56, 58: Denz. 1703, 1756, 1758. 

13 Iam antea Pius IX, Allocutio Maxima quidem: loc. cit., p. 453: 
« Summa praeterea impudentia asserere non dubitant, divinam revelatio- 
nem non solum nihil prodesse, verum etiam nocere hominis perfectioni... »; 

Syllabus, propp. 6, 57: Denz. 1706, 1757. 

14 Cf. supra notas 12 et 13; 

Pius IX, Allocutio Maxima quidem: loc. cit., p. 454: « ... affirmant, 
humanam rationem, nullo prorsus Dei respectu habito, unicum esse veri 
et falsi, boni et mali arbitrium, eademque rationem sibi ipsi esse legem »; 

Syllabus, prop. 56: Denz. 1756. 

15 Pius XII, Litt. Encycl. Humani generis: Denz. 2320-2321. 

16 Ibid.: Denz. 2306. 

17 Pius IX, Litt. Encycl. Quanta cura, 8 dec. 1864: Denz. 1690; 
Pius XII, Allocutio 10 apr. 1958: AAS 50 (1958) pp. 268 ss. 

18 Pius IX, Litt. Encycl. Quanta cura: Denz. 1691. 
Syllabus, prop. 39: Denz. 1739. 

Pius XI, Litt. Encycl. Divini Redemptoris, 19 martii 1937: AAS 29 
(1937) pp. 65-106; Litt. Encycl. Mit brennender Sorge, 14 martii 1937: 
AAS 29 (1937) pp. 145-167; 

Pius XII, Allocutio 13 sept. 1952: AAS 44 (1952) pp. 779-789; Al- 
locutio 30 sept. 1954: AAS 46 (1954) pp. 587-598, praesertim pp. 590 ss. 

19 Pius IX, Litt. Encycl. Maxima quidem: « ... nihil dubitant in veri 
legitimique iuris locum substituere f alsa ac mentita virium iura, ac morum 
ordinem rerum materialium ordini subiicere... »; 

Syllabus, prop. 59-61: Denz. 1759-1761; 

Pius XI, Litt. Encycl. Firmissimam constantiam, 28 martii 1937: 
Denz. 2278. 



ACTA CONC. VATICANI II - PERIODUS I 



Caput II 
DE CONSCIENTIA CHRISTIANA 

7. [Conscientiae notio]. Ordo moralis christianus, de quo 
fideles rationis et revelationis ope edocentur, eosdem dirigit et 
ducit in iudiciis practicis de honestate suarum actionum per sin- 
gulorum conscientiam, quippe quae si recte sit efformata, mo- 
mento electionis ipsis patefacit, quid secundum Dei voluntatem 
iudicandum et agendum sit. 1 Cum autem Dei voluntas nobis 
clarius appareat per doctrinam Christi et magisterium Ecclesiae, 
sub Spiritus Sancti illustratione, conscientia veluti praeco Dei, 
Christi et Ecclesiae constituitur. 2 Ac praeterea, cum tota christifi- 
delium vita, ad mores quod spectat, conscientiae singulorum sub- 
sit, eiusque dictamine regatur ac ducatur, ad conscientiam quoque 
accommodari possunt quae Christus asserit: « Lucerna corporis 
tui est oculus tuus. Si oculus tuus fuerit simplex, totum corpus 
tuum lucidum erit » (Lc. 11, 34). 

8. [De conscientia recte eformanda]. Pariter ad conscien- 
tiam accommodari licet verba Christi, quae sequuntur: « Si (ocu- 
lus) autem nequam fuerit, etiam corpus tuum tenebrosum erit: 
Vide ergo ne lumen, quod in te est, tenebrae sint » (Lc. 11, 
34-35). Quae quidem verba manifestant quam gravis sit causa 
cur in recte efformanda conscientia sedula habenda sit diligentia: 
etenim absque recta conscientiae efformatione, rectitudo vitae 
haberi nequit. Curandum autem imprimis est ut conscientia sit 
recta seu prudenter efformata, seria, sincera et vera. Vera autem 
non erit propterea quod efformetur ad singulorum placitum per- 
sonalemque persuasionem, quantumvis seriam et sinceram: sed 
quia concordat cum normis a Deo constitutis, prout reapse sunt, 
ideoque Dei voluntatem nobis patefacit voluntate, doctrina, vita 
Christi clare expressam. 3 In efformanda igitur conscientia homo 
non est autonomus, sed voluntati Dei subiectus: nec quisquam 
audeat dicere voluntatem Dei placitis hominum esse aptandam, 
cum e contra homo adaptandus sit Deo. 4 

9. [De conscientia erronea]. Principium fundamentale, quod 

statuit normam efformandae conscientiae esse ordinem moralem 
obiectivum, non autem persuasionem mere subiectivam, minime 
derelinquitur in casu conscientiae male efformatae. Errare etenim 
etiam christifidelis potest in efformanda conscientia; at dictamen 
conscientiae erroneae non mutat, ne respectu quidem ipsius er- 
rantis, ordinem moralem obiectivum, sicut etiam non solvit vin- 
culum quo errans huic ordini adstringitur, etiamsi forsitan incul- 
pabiliter secundum falsum dictamen conscientiae errorem exse- 
quatur. Minime igitur in casu erroris bona fide commissi, homo 
sibi in foro conscientiae fit fons atque norma moralitatis. Immo 
quod homo conscientiam suam erroneam non solum sequi potest 
sed etiam debet, hoc non ex subiectiva persuasione oritur, sed 
ex ipso ordine obiectivo, quo graviter prohibetur voluntas pec- 
candi, quam demonstrat homo eo ipso, quod conscientiam suam, 
etiam erroneam, sequi renuit. Quare de conscientia agens dicit 
Apostolus: « Omne autem, quod non est ex fide, peccatum est » 
(Rom. 14, 23). Tanta igitur est ordinis obiectivi utcumque ap- 
prehensi in conscientia vis et valor. Qui igitur bona fide circa 
honestatem obiectivam errat, tamdiu a culpa alienus manet, quam- 
diu persuasio illa sine culpa perdurat. Cum vero talis inculpa- 
bilis error haberi nequeat sine aliquo damno ipsius errantis vel 
communitatis, immo cum tale damiium aliquando notabile esse 
possit, christiani erga formationem rectae conscientiae aliorum se 
indifferenter habere non possunt. 5 

10. [De pseudoconscientia autonoma\ Cum ne conscientia 
quidem bona fide erronea subiectionem illam tollat qua conscien- 
tia legibus in ordine obiectivo contentis subordinatur, multo minus 
illam tollere valet eorum impium tentamen, qui semetipsos scienter 
et volenter subtrahere conantur huic ordini obiectivo, inepte pro- 
vocando ad propriae conscientiae ius, libertatem, dignitatem. 6 
Tale enim ius, talis libertas, talis dignitas neque in humana na- 
tura exsistunt, neque in homine ut persona est: etsi contrariam 
sententiam plures, falsis principiis et ideologiis ducti, non sine 
animarum gravi damno contendunt. 7 Vera autem libertas filio- 
rum Dei et vera personae creatae dignitas non habentur nisi in 
libera dependentia a Deo. 

11. [Conscientia signata Christi veritate et caritate]. Monet 
tandem S. Synodus, ut in conscientia dirigenda non solum veri- 
tas, sed etiam caritas christiana prae oculis habeatur: scientia 

t 82 ] enim absque caritate, teste Apostolo (cf. 1 Cor. 8, 1), inflat, 
non vero aedificat. Quare, postquam omnibus viribus adnisi 
sumus, ut fratres sui erroris conscii fiant, non solum cum cari- 
tate iudicium ferre debemus de iis qui bona fide errant et legem 

5 Dei transgrediuntur, sed etiam eorum nobis ratio habenda est, 
qui erronee ibi peccatum vident, ubi peccatum non est; ne forsan 
iis scandalo simus, exemplo nostro eos conducentes ad ea quae 
erronee peccatum existimant. 8 Vera enim caritas exigit, ut cum 
fratres de errore convincere omnino nequimus, semper, salvis 

io utique iuribus veritatis, iustitiae et boni communis, omnia ea 
omittamus, quibus lucriferi nequeant Christo, qui propter eos 
quoque mortuus est. Genuina conscientia christiana signetur 
oportet Christi veritate et caritate. 

NOTAE 

1 Cf. Gen. 3, 7-10; 4, 12 ss.; 2 Sam. 24, 10; Ps. 25, 1-7; Sap. 12, 18; 
Iob. 27, 6; Mc. 9, 44, 46, 48; Rom. 2, 15: Gentes « qui ostendunt opus 
legis scriptum in cordibus suis, testimonium reddente illis conscientia ip- 
sorum... »; Rom. 13, 5: « Ideo necessitate subditi estote non solum propter 
iram, sed etiam propter conscientiam »; Rom. 14, 20-23; 1 Cor. 8, 7-12; 
1 Tim. 1, 5: « Finis autem praecepti est charitas de corde puro, et con- 
scientia bona, et fide non ficta »; 1 Tim. 3, 9; Act. 24, 16: « In hoc et ipse 
studeo sine ofiendiculo conscientiam habere ad Deum, et ad homines 
semper »; 

Pius XII, Nuntius Radiophonicus, 23 martii 1952: AAS 44 (1952) 
pp. 270-278; Allocutio 18 apr. 1952: AAS 44 (1952) pp. 413-419. 

2 Pius XII, Nuntius Radiophonicus , 23 martii 1952: 1. c, pp. 272- 
275; Allocutio 18 apr. 1952: 1. c, pp. 418 ss. 

3 Pius XII, Nuntius Radiophonicus } 23 martii 1952: 1. c, pp. 272-276; 
Allocutio 18 apr. 1952: 1. c, pp. 418 s. 

4 Gregorius XVI, Litt. Encycl. Mirari vos, 15 aug. 1832: Denz. 
1613: « Atque ex hoc putidissimo indifferentismi fonte absurda illa fluit 
ac erronea sententia seu potius deliramentum, asserendam esse ac vindi- 
candam cuilibet libertatem conscientiae »; 

Pius IX, Allocutio Maxima quidem, 9 iunii 1862: Act. I, vol. I, 
p. 454: «... homini quoddam veluti primarium ius tribuunt, ex quo possit 
libere de religione cogitare et loqui, eumque Deo honorem et cultum 
exhibere, quem pro suo libito meliorem existimat »; 

Syllabus, prop. 15: Denz. 1715; 

Leo XIII, Litt. Encycl. Libertas praestantissimum, 20 iunii 1888: 
ASS 20 (1887) pp. 608-609. 

5 Rom. 14, 22 s.: « Tu fidem habes? penes temetipsum habe coram 
Deo. Beatus, qui non iudicat semetipsum in eo, quod probat. Qui autem 
discernit, si manducaverit, damnatus est: quia non ex fide. Omne autem 

quod non est ex fide, peccatum est »; Io. 9, 41: « Numquid et nos caeci 
sumus? Dixit eis Iesus: Si caeci essetis, non haberetis peccatum, nunc 
vero dicitis: Quia videmus. Peccatum vestrum manet »; Io. 15, 22: « Si 
non venissem, et locutus fuissem eis, peccatum non haberent: nunc autem 
excusationem non habent de peccato suo »; 

Alexander VIII: Decr. S. C. S. Officii, 7 dec. 1690, Errores Ian- 
senistarum, prop. 2: Denz. 1292: « Tametsi detur ignorantia invincibilis 
iuris naturae, haec in statu naturae lapsae operantem ex ipsa non excusat 
a peccato formali »; 

Leo XIII, Litt. Encycl. Immortale Dei, 1 nov. 1885: Denz. 1875: 
« Atque illud quoque magnopere cavere Ecclesia solet, ut ad amplexandam 
fidem catholicam nemo invitus cogatur, quia quod sapienter Augustinus 
monet: " Credere non potest (homo) nisi volens " »; 

Pius IX, Allocutio Singulari quadam, 9 dec. 1854: Denz. 1647: 
« ... sed tamen pro certo pariter habendum est; qui verae religionis igno- 
rantia laborent, si ea sit invincibilis, nulla ipsos obstringi huiusce rei culpa 
ante oculos Domini »; 

Pius IX, Litt. Encycl. Quanto conficiamur moerore, 10 aug. 1863; 
Denz. 1677: « Notum Nobis vobisque est, eos, ( qui invincibili circa sanctis- 
simam nostram religionem ignorantia laborant, quique naturalem legem 
eiusque praecepta in omnium cordibus a Deo insculpta sedulo servantes 
ac Deo oboedire parati, honestam rectamque vitam agunt, posse, divinae 
lucis et gratiae operante virtute, aeternam consequi vitam, cum Deus, qui 
omnium mentes, animos, cogitationes habitusque plane intuetur, scrutatur 
et noscit, pro summa sua bonitate et clementia minime patiatur, quempiam 
aeternis puniri suppliciis, qui voluntariae culpae reatum non habeat ». 

6 Cf . supra notam 1 : Pius XII, Nuntius Radiophonicus necnon Allo- 
cutio ibidem citata; 

Pius IX, cf. supra notam 4; Gregorius XVI, ibid. 

7 Innocentius XI: Decr. S. C. S. Officii, 4 martii 1679, Errores 
varii de re morali, prop. 4: Denz. 1154: « Ab infidelitate excusabitur infi- 
delis non credens, ductus opinione minus probabili ». 

8 1 Cor. 8, 12-13: « Sic peccantes in fratres, et percutientes conscien- 
tiam eorum infirmam, in Christum peccatis. Quapropter si esca scandalizat 
fratrem meum: non manducabo carnem in aeternum, ne fratrem meum 
scandalizem ». 

Caput III 

DE SUBIECTIVISMO ET RELATIVISMO ETHICO 

12. [Lex evangelica et conditiones individuales\ Funda- 
mentales Legis evangelicae obligationes partim iam in ipsa na- 
tura humana immutabili innituntur, partim vero, quatenus nem- 
pe excedunt obligationes Legis naturalis, inhaerent in indole pro- 
pria ordinis supernaturalis, a divino Redemptore constituti, qua 
de causa illae obligationes valent, ubicumque et quibusvis in 
conditionibus homo christianus versetur. 1 Quamvis igitur huma- 
na actio necessario sit singularis, temporisque ac locorum adiun- 
ctis subiecta, tamen ipsa indoles Legis evangelicae postulat, ut 
per hanc Legem singulis conscientiis imperetur, quid in singulis 
casibus et in variis circumstantiis decernere debeant. 2 Numquam 
ergo, si quid divinus Legislator imperaverit aut interdixerit, 
illud in deliberatione poni poterit, sed semper vim habent verba 
a primaevis martyribus prolata: « In re tam iusta nulla est 
consultatio ». 3 Quodsi in casu particulari, norma universalis ap- 
plicanda rerum temporumque adiuncta transcendens, qua diiu- 
dicetur actionis honestas, non clare appareat, prudentiae virtus 
est maxime necessaria; 4 haec enim virtus non tantum universalia 
sed etiam particularia considerat, ut ex accurata et diligenti con- 
sideratione finis atque mediorum, quid in casu liceat vel non, 
statuatur. 

13. [Necessaria cognitio individualium\ Haec autem dili- 
gens rerum inquisitio postulat ut conscientia recte efformetur 
non circa legem evangelicam dumtaxat eiusque obligationes, sed 
etiam circa ea, quae singulorum hominum sunt propria. 5 Attamen 
pro certo habeant fideles hanc individualem diversitatem, quae 
ex diverso sexu et aetate proficiscitur et ex vario loco, quem sin- 
guli in Christi Corpore mystico occupant, inter certos iustosque 
limites circumscribi, nec secum ferre in natura humana discre- 
pantiam: secus enim Iesus Christus per Ecclesiam suam Domi- 
nus, Caput, Magister uniuscuiusque hominis, aetatis et condi- 
tionis esse non posset, nec virtutum omnium pro omnibus exem- 
plar altissimum exstaret. 

14. [Effata falsa]. Caveant igitur christifideles a falsis effa- 
tis quae hodie nimium vulgantur. Ex his aliquod statuit actum 
conscientiae non esse proprie loquendo dictamen sed habendum 
esse ut conclusionem intimi et immediati dialogi cum Deo, 
cui colloquio nulla externa lex, nulla auctoritas, nulla confessio 
religiosa sese interponere possit. 6 Aliud autem, falsam statuens 
oppositionem inter Deum Patrem et Deum legislatorem, sugge- 
rit, potius audiendam esse Patris vocem quam Legislatoris prae- 
cepta, ideoque ultimam agendi rationem non esse ordinem ob- 
iectivum rectum, 7 sed intimum uniuscuiusque sensum, quo quis 
in singulis rerum adiunctis sciat, quid sibi agendum sit, seu 
potius quid agi a Deo non postuletur. Quam perniciosa sint ani- 
morum saluti huiusmodi dicta, ex eorum fructibus cognoscere 
possumus, ut Salvator nos docet; ex praetextu enim servandi 
sinceritatem erga semetipsum et coram Deo, deducitur licitum 
esse ea perficere quae graviter atque universaliter prohibentur, 
ut sunt catholicam fidem cum alia commutare, divortium atten- 
tare, abortum procurare, 8 auctoritati legitime iubenti oboedien- 
tiam recusare, suicidium directe committere. Ne igitur sinant 
fideles se decipi per philosophiam in sublimitate quidem ser- 
monis, sed inani fallacia (cf. Col. 2, 4-8). Pater, qui revera filios 
amat, praecipit ut mala in omni casu caveantur. Nec minus per- 
niciosum est aliud quoque effatum, quod affirmat Deum scruta- 
torem et iudicem conscientiarum unice ad intentionem attendere 
et ad habitudinem fundamentalem, qua quis generatim loquendo 
a Dei offensione abhorreat. Ipsa enim intentio hominis non est 
recta, si quis negligat investigare et implere divinam voluntatem 
mandatis Dei expressam, opusque bonum perficere a Deo requi- 
situm. Secus enim homo per opera sua bona vel prava, nec 
melior nec peior fieret, 9 omniaque essent bona, dummodo « in- 
tentio amoris » vel « habitudo generaliter bona » retineretur. 
Ex hac agendi ratione oritur vir ille duplex animo, inconstans in 
omnibus viis suis, de quo loquitur Iacobus Apostolus (cf. Iac. 
1, 8). « Qui autem perspexerit in legem perfectam libertatis et 
permanserit in ea, non auditor obliviosus factus, sed factor ope- 
ris, hic, teste eodem Apostolo, beatus in facto suo erit » (Ibid. 
1, 25). 

15. [Falsum efiatum de amore utpote unico criterio morali- 
tatis\ Sunt tandem qui amorem ita faciunt unicum criterium 
moralitatis normamque eius unicam, ut alias virtutes parvipen- 

t 86 ] dant. Reapse divina caritas, qua iusti Deum super omnia diligunt 
et proximum propter Deum, fide, spe ceterisque virtutibus 
« maior » est (cf. 1 Cor. 13, 13): attamen nec has nec illas virtutes 
tollit, sed ita eas nutrit et fovet, ut perveniamus « in mensuram 

5 aetatis plenitudinis Christi » (Eph. 4, 13). Monet igitur S. Con- 
cilium, ut omnes christifidelium actiones « in caritate fiant » 
(1 Cor. 16, 14). Ne tamen iidem falso exinde aestiment, ex solius 
caritatis motivo hominem « modo christiano agere », ceterasque 
virtutes esse parvipendendas, quasi Deus nonnisi actum expli- 

io citum caritatis coronaret. Nam iustorum actus ex alio motivo 
vel impulsu honesto immediate procedentes modo condigno 
augmentum gratiae et gloriae merentur, non tamen sine ipsa 
caritate. 10 Pariter cavendum est, ne simplices, ex effato illo: « Ama 
et fac quod vis » male intellecto, f also putent nonnisi unum prae- 

15 ceptum, videlicet: « Diliges » in christiana vita esse retinendum. 
Talis enim vita ad incertum quemdam amoris affectum reducitur, 
neglecta omnino praeceptorum observantia, contradicente ipso 
Domino, qui asseruit: « Si autem vis ad vitam ingredi, serva man- 
data » (Mt, 19, 17), et alibi: « Qui habet mandata mea et servat 

20 ea: ille est qui diligit me » (Io. 14, 21). 

NOTAE 

1 Conc Trid., Sess. VI, Decr. De iustif., c. 11: Denz. 804: « Nemo 
autem, quantumvis iustificatus, liberum se esse ab observatione mandato- 
rum putare debet »; ibid. can. 20: Denz. 830: « Si quis hominem iustifi- 
catum et quantumlibet perfectum dixerit non teneri ad observantiam manda- 
torum Dei et Ecclesiae, sed tantum ad credendum...; A. S. »; 

Pius XII, Allocutio 18 apr. 1952: AAS 44 (1952) p. 417: « On 
demandera comment la loi morale, qui est universelle, peut sufiire, et meme 
etre contraignante dans un cas singulier, lequel en sa situation concrete est 
toujours unique et d'" une fois ". Elle le peut et elle le fait, parce que juste- 
ment a cause de son universalite la loi morale comprend necessairement 
et " intentionnellement " tous les cas particuliers, dans lesquels ses concepts 
se verifient... »; 

Instr. S. C. S. Officii 2 febr. 1956: AAS 48 (1956) pp. 144-145. 

2 Pius XII, Allocutio cit., ibid., pp. 414 s. 

3 Acta Proconsularia S. Cypriani, n. 3: Kirch, Encbir. n. 303; 
Passio Martyrum Scillitanorum, ibid. n. 72: « In re tam iusta nulla est 

deliberatio »; 

S. Ignatius Loyol., Exerc. Spirit.: De tribus humilitatis modis. 

4 Pius XII, Allocutio cit., ibid., p. 418: « La ou il n'y a pas de 
normes absolument obligatoires, independantes de toute circonstance ou 
eventualite, la situation d'" une fois " en son unicite requiert, il est vrai, 

un examen attentif pour decider quelles sont les normes a appliquer et en [87] 
quelle maniere. La morale catholique a toujours et abondamment traite 
ce probleme de la formation de la propre conscience avec examen prealable 
des circonstances du cas a decider. Tout ce qu'elle enseigne offre une aide 
precieuse aux determinations de conscience, tant theoriques que pratiques. 
Qu'il suffise de citer les exposes, non depasses, de S. Thomas sur la vertu 
cardinale de prudence et les vertus qui s'y rattachent » (S. Thomas, Summa 
Theot. II-II, q. 47-57). 

5 Pius XII, Allocutio cit., ibid., p. 418: « L'education chretienne de 
la conscience est bien loin de negliger la personnalite, meme celle de la 
jeune fille et de Tenfant, et de juguler son initiative... ». 

6 Pius XII, Allocutio cit., ibid., pp. 415 s. 

7 S. C. S. Officii, Instr. 2 febr. 1956: AAS 48 (1956) p. 144. 

8 Pius XII, Allocutio cit., ibid. } pp. 416-417. 

9 Conc. Senonen., prop. 13: « Quod propter opera nec melior nec 
peior efficiatur homo » (Denz. 380). 

10 Clemens XI, Const. dogm. Unigenitus, 8 sept. 1713, propp. 53-56: 
Denz. 1403-1406: 

« 53. Sola caritas christiano modo facit (actiones christianas) per rela- 
tionem ad Deum et Iesum Christum. 

54. Sola caritas est, quae Deo loquitur; eam solam Deus audit. 

55. Deus non coronat nisi caritatem: qui currit ex alio impulsu et ex 
alio motivo, in vanum currit. 

56. Deus non remunerat nisi caritatem: quoniam caritas sola Deum 
honorat ». 

Caput IV [88] 
DE PECCATO 

16. [Quo sensu regnum peccati sit destructum]. Dominus 
Noster Iesus Christus piissima morte sua regnum sive peccati 
sive mortis destruxit: et quoscumque Spiritu baptizavit, vere 
liberavit a dominio peccati, si ipsi Spiritu ambulent, quemadmo- 
dum Apostolus testatus est: « lex enim spiritus vitae in Christo 5 
Iesu liberavit me a lege peccati et mortis » (Rom. 8, 2). Nihilo- 
minus, quamdiu in terris peregrinamur, a Fonte vitae recedere 
possumus per peccatum quod est transgressio legis, iniquitas 
(cf. 1 Io. 3, 4) et iniuria Deo illata. 1 Dum autem peccato mortali 
amicitia inter Deum et homines destruitur et homo iterum fit io 
filius irae (cf. Eph. 2, 3), 2 per peccatum veniale, in quod, teste 
Synodo Tridentina, frequentius labimur, caritatis fervor refri- 
gescit, immo nonnumquam, maxime si iteratur, anima ad mor- 
tale peccatum disponitur. 3 

[88] 15 17. [Veccatum mortale cum et ex contemptu]. Ne autem 
quis in errorem incidat cum detrimento animae suae immor- 
talis, Sacra Synodus docet peccatum mortale haberi posse, etiam 
si homo Deum explicite contemnere renuat nec Deum odio ha- 
beat: si videlicet amplectatur plena advertentia plenoque consensu 

20 quod amicitiae divinae omnino repugnet, et si deserat media, 
quae ad verum finem consequendum per se et absolute necessa- 
ria sunt. Non igitur ad idem redit peccatum cum contemptu et 
ex contemptu Dei. Extremum talis malitiae hoc est, ut hominem 
similem reddat diabolo: at negari nequit etiam peccata gravia, 

25 quae non ex tali contemptu procedunt, natura sua fieri cum con- 
temptu legislatoris, ideoque eius amicitiam dissolvere. 4 

18. [Peccata ex debilitate]. Offendit igitur graviter doctri- 
nam Ecclesiae, qui dicat omne peccatum sub influxu sensibilium 
virium hominis patratum, semper esse peccatum tantum veniale. 5 

30 Nec tolerari potest eorum opinio qui asserunt peccatum grave, 
quod formale appellant, haberi non posse nisi in eo, qui liber 
ab omni influxu affectuum, scienter renuat deponere malam con- 
[89] suetudinem, qua culpabiliter laborat. 6 Haec si essent vera, vix 
aliquando contingeret peccatum mortale, formale et imputabile: 
quod quidem aperte repugnat praxi Ecclesiae et Spiritui quo illa 
regitur. Ecclesia enim tamquam reapse lapsos et gravi peccato 

5 detentos eos semper habuit, qui persecutionis tempore Christum 
ob timorem tormentorum negaverunt. Et ipse S. Petrus culpam 
suam amare deflevit (cf. Mt. 26, 75; Lc. 22, 62). 7 

19. [Falsae theoriae psychologicae]. Licet peccatum grave 
generet mortem (cf. Iac. 1, 15) eoque nihil sit detestabilius, ta- 

io men conscientiae remorsus et peccati conscientia sunt magna Dei 
dona, peccatoribus concessa, ut a via mala recedant et ad fontem 
divinae misericordiae revertantur. Misericordiae igitur divinae 
iniuriosum est nullum discrimen ponere inter haec dona salutaria 
et scrupulosam illam anxietatem aut illos status mere psychicos, 

15 qui ex conflictu quodam in conscientia profluere dicuntur. 8 Nec 
conscientiae remorsus sunt mere effectus insatisfactionis seu, ut 
aiunt, frustrationis, in via peccati et mali. 9 

20. [De profectu christifidelis in via iustitiae]. Ad vitam 
christianam ita fructuose agendam, ut Christi optatis respondeat, 

20 satis non est peccata imprimis letalia vitare, ac si doctrina evan- 

gelica indolis esset prorsus negativae, seu mere « ethica actionum [89] 
prohibitarum », ut aiunt. Etenim omnino necesse est ut « in cari- 
tate crescamus in illo per omnia, qui est caput, Christus » (Eph. 
4, 15). Caritatis autem fervori atque incremento peculiari modo 
opponuntur peccata illa, quae leviora, quotidiana, venialia di- 25 
cuntur. Haec etiam, quantum sinit humana fragilitas, 10 christia- 
nus vitare debet, ea praesertim quae sunt plene deliberata. Ad 
vitanda autem venialia, et ad alacriorem quotidie in virtutum 
semita progressum, maxime commendatum vult Sacrosancta Sy- 
nodus pium illum non sine Spiritus Sancti instinctu ab Ecclesia 30 
invectum crebrae confessionis usum, quo recta sui ipsius cognitio 
augetur, christiana crescit humilitas, morum eradicatur pravitas, 
spirituali negligentiae torporique obsistitur, conscientia purifi- 
catur, roboratur voluntas, salutaris animarum moderatio procu- 
ratur, atque ipsius sacramenti vi augetur gratia. 11 35 

21. [Magnum poenitentiae officium]. Sacra Scriptura te- 
stante, militia est vita hominis super terram (cf. Iob. 7, l). 12 
Summa autem militiae christianae est non indulgere corruptis 
saeculi moribus, immo iisdem constanter repugnare atque resi- [90] 
stere. Quapropter videant fideles, quantopere sit a professione 
r christiani nominis alienum, prosequi, uti saepe fit, cuiuslibet 
modi voluptates, horrere virtutis labores, nihilque recusare sibi, 
quod sensibus suaviter delicateque blandiatur. « Qui autem sunt 5 
Christi, carnem suam crucifixerunt cum vitiis et concupiscentiis » 
(Gal. 5, 24). Itaque non consilium, sed officium est, quod non 
ad eos dumtaxat pertinet, qui perfectius vitae optaverint genus, 
sed plane ad omnes, ex virtute Christi pro nobis flagellati, spinis 
coronati, crucifixi, mortificationem Iesu in corporibus nostris cir- io 
cumferre, ut vita ipsius in nobis manifestetur (cf. 2 Cor. 4, 
10-1 1). 13 Qui autem Deo piacula offert pro peccato, is eo ipso pro- 
fitetur sanctas esse supremas morum leges, earumque obligandi 
vim agnoscit atque ius Dei animadvertendi in violatores. Poeniten- 
tiae virtus igitur salutare armorum est genus, quibus utuntur 15 
strenui Christi milites, parati ad universum morum ordinem 
defendendum et, ubi opus sit, restaurandum. Quod si christianus 
divinae legis studio atque fraterno amore reapse flagrat, is non 
modo suis per poenitentiam peccatis luendis operam dabit, sed 
etiam aliena peccata in se suscipiet poenitentiae operibus ex- 20 
pianda. 14 

22. [Errores reprobantur]. Graviter igitur aberrant, qui ex 
falso quietismo vel naturalismo vel aliunde, christianam poeniten- 
tiam parvipendunt; 15 iniuria autem Ecclesiam et ipsum Christum 
afficiunt, qui poenitentiam describunt veluti secretum odium 
carnis, quod olim proprium erat Manichaeorum, vel perversum 
appetitum doloris, propter se delectabiliter quaesitum. 

NOTAE 

1 1 Io. 3, 4: « Omnis, qui facit peccatum, et iniquitatem facit: et 
peccatum est iniquitas »; 1 Io. 5, 17: « Omnis iniquitas peccatum est »; 
1 Io. 1, 8: « Si dixerimus quoniam peccatum non habemus, ipsi nos sedu- 
cimus »; Iac. 3, 2: « In multis enim offendimus omnes ». 

2 Io. 19, 11; 1 Cor. 6, 9-10; Gal. 5, 19-21; Eph. 5, 5; Iac. 1, 14-15; 
Conc. Trid., Sess. VI. Decr. De iustif., c. 14-15: Denz. 807-808; 

ibid., can. 23, 27-29: Denz. 833, 837-839; ibid., Sess. XIV, Doctr. De 
sacr. poenit., c. 1 et 5: Denz. 894, 899; 

S. C. S. Officii Decr., 24 aug. 1960, prop. 2: Denz. 1290. 

3 Io. 19, 11; Iac. 3, 2; 

Conc Carthag. (XVI), can. 6-7: Denz. 106-107; 

Leo X, Bulla Exsurge Domine, 15 iun. 1520, prop. 8: Denz. 748; 
Conc Trid., Sess. VI, Decr. De iustif., c. 11: Denz. 804; ibid., can. 23: 
Denz. 833; ibid., Sess. XIV, Doctr. De sacr. poenit., c. 5: Denz. 899; 
ibid., can. 7: Denz. 917; 

Pius VI, Const. Auctorem fidei, 28 aug. 1794, prop. 39: Denz. 1539; 

CIC can. 902. 

4 Cf. infra notam 7. 

5 1 Cor. 6, 9-10; Gal. 5, 19-21; Eph. 5, 5; 

Pius XII, Allocutio, 22 febr. 1944: AAS 36 (1944) pp. 73 s. 

6 Pius XII, Allocutio, 23 martii 1952: AAS 44 (1952) p. 275. 

7 S. Thomas, Comm. in Matth. 26, 75: « Item notandum, quod in- 
veniuntur quaedam scripta, quae videntur excusare Petrum, quod non pec- 
cavit mortaliter, quia dicit Bernardus: " Sopita fuit in eo caritas, non ex- 
tincta Dicendum quod mortaliter peccavit, non tamen fuit ex malitia, sed 
timore mortis. Et hoc voluit dicere Bernardus quod sopita fuit »; coll. 
II-II, q. 24, a. 12, ad 2: « Ad secundum dicendum quod caritas amittitur 
dupliciter. Uno modo directe, per actualem contemptum. Et hoc modo 
Petrus caritatem non amisit. Alio modo, indirecte: quando committitur ali- 
quod contrarium caritati propter aliquam passionem concupiscentiae vel 
timoris. Et hoc modo Petrus contra caritatem faciens, caritatem amisit: 
sed eam cito recuperavit ». 

8 Inde saepius neuroses. 

9 Sic secundum falsas theorias psychoanalyticas. 

10 Conc Trid., Sess. XIV, Doctr. De sacr. poenit., c. 5: Denz. 899. 

11 Pius XII, Litt. Encycl. Mystici Corporis, 29 iunii 1943: AAS 35 
(1943) p. 235. 

12 Vide Rom. 13, 12; 2 Cor. 10, 4; Eph. 6, 10-20 coll. Mt. 10, 34-39. [91] 

13 Cf. Leo XIII, Epist. Exeunte iam anno, 25 dec. 1888: ASS 21 
(1888) p. 328. 

14 Pius XI, Litt. Encycl. Caritate Christi compulsi, 3 maii 1932: 
AAS 24 (1932)p. 190. 

15 Pius XII, Litt. Encycl. Mystici Corporis, 29 iunii 1943: AAS 35 
(1943) pp. 234-325, coll. p. 245. 

CAPUT V [92] 

DE NATURALI ET SUPERNATURALI DIGNITATE 
PERSONAE HUMANAE 

23. [Homo factus ad imaginem Dei]. Humanae personae 
dignitas in eo sita est, quod homo ad imaginem et similitudinem 
Dei factus, et natura sua immediate ad Creatorem ordinatus, 
rationis lumen, liberae electionis potestatem, amoris flammam, 
rerumque corporalium dominium a Deo accepit. 1 Immo consors 5 
divinae naturae (cf. 2 Petr. 1, 4) factus, vocatur ad eam parti- 
cipationem filiationis divinae Christi, qua et nos filii Dei nomina- 
mur et sumus (cf. 1 Io. 3, 1). Haec autem humanae personae 
dignitas 2 cum verbo Dei proclamatur, tum legibus ecclesiasticis 
munitur, et non pure splendet nisi in iis, qui fide, spe et caritate io 
atque filiali oboedientia Deo Deique legatis sese subiiciunt. Deo 
enim servire regnare est. 3 

24. [Arbitrii libertas vindicatur]. Arbitrii libertatem Ec- 
clesia catholica inde a suis exordiis contra paganos atque Gnosticos 
firmiter vindicavit, 4 nec minus firmiter sese opposuit libertati 15 
illi, quam Apostolorum Princeps « malitiae libertatem » appella- 

vit (cf. 1 Pt. 2, 16), utpote quae secumferret pravum atque effre- 
num usum doni pretiosi libertatis. Veram autem libertatem 
peccati originis labe minime exstinctam eadem Ecclesia sollemni 
iudicio Tridentinae Synodi declaravit. 5 Et licet a multis quoque 20 
coaevis nostris extra Ecclesiae septa degentibus magni habeatur, 6 
tamen haud minor hodie urget necessitas eam defendendi. Pro- 
pagantur enim sententiae prorsus repudiandae, quibus docetur 
sive immania hodiernae vitae adiuncta, sive passionum affectuum- 
que vim, sive ingentem influxum modernae propagationis ideo- 25 
logicae in mentem et in affectus hominis, sive praesertim passim 

[92] atque in dies invalescentes morbos psychopathicos, eiusmodi esse, 
ut plerique in hodiernis conditionibus non tantum censendi 
sint deminutae libertatis, sed plane incapaces ponendi actum 

30 vere liberum: ideoque rarissime hodie inveniri homines qui 
reapse adulti in ordine morali dici possint. Neminem latet per 
huiusmodi effata non solum evanescere humanam libertatem, sed 
cum eadem etiam meritum ac demeritum, moralem et iuridicam 
[93] responsabilitatem, ideoque christianae vitae possibilitatem ne- 
cessario pessumdari. Facta et causas, ex quibus erronee proce- 
dunt praedictae sententiae, dolet pia Mater Ecclesia, et pro suis 
viribus remedia afferre contendit, vehementer exoptans, ut theo- 

5 logiae pastoralis cultores una cum peritis in disciplinis quae ad 
medicinam, psychologiam, rem socialem spectant, coniunctis viri- 
bus adlaborent ad malorum causas melius perspiciendas aptisque 
remediis removendas. Immo nec ignorat eadem Mater Ecclesia 
sententias illas ex zelo quodam incauto exoriri: sublata videlicet 

10 responsabilitate, tolli quoque offensionem formalem Dei et vitae 
aeternae periculum. At iam Apostolus (cf. Rom. 10, 2) repre- 
hendit zelum, qui non sit secundum scientiam. Praeterea animad- 
vertendum est, aliud esse libertatem minui, et aliud eam tolli; 
hac sublata homo privatur sua dignitate, Dei autem gloria ob- 

15 scuratur. 

25. [Defensio dignitatis humanae contra artificia falsa\ Ad 
libertatem humanam tuendam, providet quoque Sancta Ecclesia, 
ut quaecumque eidem repugnant, a praxi morum arceantur. 
Etiam iis, qui publica vel iudiciaria potestate potiuntur vel iudi- 

20 ciorum instructioni praesunt, numquam licet adhibere sive per 
se sive per alios media physica, chimica, psychica, quae iuri natu- 
rali personae humanae opponuntur, ad corporis mentisque inte- 
gritatem retinendam. 7 Insuper nemini licet semetipsum incon- 
ditionate et indiscriminatim psychiatricis clinicis subiicere, neve 

25 iis medicis se tradere, qui aegrotis consulant ut rebus utantur, 
quae praeceptis catholicis obstent. 8 

26. [Scientia, artes liberales, technica]. Dignitas personae 
humanae modo prorsus singulari elucet non solum in filiatione 
divina consortioque divinae naturae, verum etiam in eo, quod a 

30 Deo homo constitutus est supra opera manuum suarum, adeoque 
Angelis paulo minor sit dicendus, ut ait Psalmista (cf. Ps. 8, 6-7). 
Quare cum gaudio Sacra Synodus probe novit, Ecclesiam de 

scientia et artibus liberalibus semper alte et gratulanter cogi- [ 93 ] 
tavisse, non solum quia multopere inserviunt gloriae Dei et sa- 
luti animorum provehendis, sed etiam quia eaedem suapte natura 35 
sunt adumbratio quaedam divinae scientiae et pulchritudinis. 
Pariter disciplinas exactas, quae dicuntur, et artes technicas magni 
aestimat. Cum enim Deus initio homini mandatum impertitus sit 
ut rebus creatis dominaretur (cf. Sap. 9, 2 coll. Gen. 1, 28-30), 
per se laudanda sunt tentamina, quibus homines naturae secreta [94] 
perscrutantur, et ingentes naturae vires in bonum humanitatis 
convertere magis magisque contendunt. 9 Ex hac investigatione 
multa commoda ad vitae humanae profectum gignuntur, atque 
technicae disciplinae, si recte pertractentur, ad Deum iuvante 5 
gratia perducere possunt; 10 immo ad ipsam doctrinae christianae 
diffusionem et gloriam Dei augendam inservire possunt ac debent. 
Quare omnibus viribus conandum est, ne ea quae Deus ad suam 
gloriam hominumque felicitatem temporalem destinavit, detur- 
pentur per superbiam humanam, quae id efficit ut proprio homi- 10 
num ingenio tribuantur, quae sunt tribuenda Deo, et inserviant 
errori depravatisque humanae naturae passionibus: quae quidem 
passiones, si rectae rationi subsint, conferunt homini, ut in veri- 
tatis et honestatis via multum proficiat. 

27. [Progressus technicus et Regnum Dei]. Impium quoque 
et fidei contrarium est asserere, permagnum culturae humanae 
incrementum per disciplinas exactas artesque technicas obtinen- 
dum idem esse ac propagationem Regni Dei in terris. Nam cul- 
tura hominum profana, quamvis excelsa, non constituit Regnum 
Dei terrestre, sed huic regno modo suo inservire debet. Immo 
cultura illa prout crescit secundum vel contra legem evangelicam, 
ita pariter Regni Dei incremento vel detrimento inservire potest. 
Suo autem modo ei inserviat omnino oportet. Nam quamvis omnia 
sunt Christi et Dei, omniaque in Christo instauranda (cf. Eph. 
1, 10), non tamen eodem modo. Nam res sacrae, ut gratia qua 
« divinae consortes naturae » efficimur (cf. 2 Petr. 1, 4), Sacra- 
menta et alia huiusmodi, plene et immediate respiciunt vitam 
aeternam, ad quam vocati sumus; res vero profanae non imme- 
diate ad regnum Dei, ad vitam gratiae et gloriae, ordinantur, 
sed ab homine iusto ad illa referri possunt ac debent, immo Re- 
gno Dei suo modo subservire debent. 

28. [Progressus technicus et progressus religioso-moralis\ 

[94] Omnino a mente Ecclesiae alienum est dicere Christianos ob spem 
et amorem rerum aeternarum temporalia bona aestimare non 
35 posse, ut oportet, et falso quodam indifferentismo laborare ad 
mala physica, dolores, famem bellumque quod spectat. 11 E contra 
Ecclesia semper docuit gratiam supponere naturam, ac generatim 
se munus suum supernaturale ibi fructuose implere rion posse 
ubi desint conditiones sociales, quae reapse respondeant dignitati 

[95] hominis ad imaginem Dei creati. Ex altera parte verum non est, 
technicarum artium, disciplinarum exactarum et humanae cultu- 
rae progressus, suapte natura inferre parem progressum etiam in 
campo morali et religioso. Triplici enim malae concupiscentiae, 
5 de qua S. Ioannes Apostolus (cf. 1 Io. 2, 16), tribuendum est, 
si ea quae inservire debent regno Dei, e contra f aveant eius ad- 
versariis. Quo fit ut multi potius ab homine quam a Deo et 
Christo salutem expectent; immo inter christifideles non desunt, 
qui potius terrena sapiant et terrena sperent quam Salvatorem 
io Dominum nostrum Iesum Christum (cf. Phil. 3, 19-20). Quibus 
iterum iterumque monita illa in memoriam revocanda sunt: 
« ... si consurrexistis cum Christo, quae sursum sunt quaerite, ... 
quae sursum sunt sapite, non quae super terram » (Col. 3, 1-2). 



NOTAE 

1 Gen. 1, 26-30; 1 Cor. 11, 7; Iac. 3, 9; 

Pius XI, Litt. Encycl. Quadragesimo Anno, 15 maii 1931: Denz. 

19-20; 1 Io. 3, 1-3; 1 Io. 4, 7-9; Io. 1, 12-13; Phil. 4, 7; Col. 3, 15. 

3 Pius XI, Litt. Encycl. Divini illius Magistri, 31 dec. 1929: Denz. 
2206; id., ibid.: Denz. 2224; Litt. Encycl. Casti connubit, 31 dec. 1930: 
Denz. 2237; Oratio: « Deus, qui humanae substantiae... ». « Servire Deo 
regnare est » cf. Missa pro pace: Postcommunio. 

4 Iustinus, Apologia I, 43; PG 6, 392 (Rouet de Journel, n. 123); 
id., Dialogus cum Trypbone Iudaeo, 102; PG 6, 713 ([jR] 142); 

Titianus, Adv. Graecos oratio, PG 6, 820 ([R] 156); 

Theophilus Alex., Ad Autolycum 2, 27; PG 6, 1093 ([£] 184): 
« Liberum enim Deus et sui iuris hominem fecit »; 

Irenaeus, Adv. Haer. 4, 37: PG 7, 1099 ([R] 244): « ... quia liberum 
eum Deus fecit ab initio, habentem suam potestatem, sicut et suam animam, 
ad utendum sententia Dei voluntarie, et non coactum a Deo »; 

Pius V, Bulla Ex omnibus afflictionibus , 1 oct. 1567. Errores M. du 
Bay, prop. 41: Denz. 1041: « Is libertatis modus, qui est a necessitate, 

sub libertatis nomine non reperitur in Scripturis, sed solum nomen liberta- 
tis a peccato »; 

Pius IX, Ex Decr. S. C. Indicis, 11 iun. 1855, prop. 2: Denz. 1650: 
« Ratiocinatio Dei existentiam, animae spiritualitatem, hominis libertatem 
cum certitudine probare potest... »; 

Leo XIII, Litt. Encycl. Libertas praestantissimum, 20 iun. 1888: 
ASS 20 (1887-1888) pp. 593-613, praesertim pp. 594 ss. 

5 Conc. Trid., Sess. VI, Decr. De iustif., c. 1: Denz. 793; ibid., 
cann. 4, 5, 7: Denz. 814, 815, 817; 

Cf. etiam Pius V, Bulla Ex omnibus afflictionibus, propp. 27, 28, 39, 
65, 66: Denz. 1027, 1028, 1039, 1065, 1066; 

Innocentius X, Const. Cum occasione, 31 maii 1653, prop. 3: 
Denz. 1094; 

Clemens XI, Const. dogm. Unigenitus, 8 sept. 1713, propp. 38-39: 
Denz. 1388-1389. 

6 Ut praesertim fautores « existentialismi ». 

7 Pius XII, Allocutio, 3 oct. 1953: AAS 45 (1953) p. 735: « L'instruc- 
tion judiciaire doit exclure la torture physique et psychique et la narco-ana- 
lyse... parce qu'elles lesent un droit naturel, meme si Paccuse est reelle- 
ment coupable ». 

8 Prima Romana Synodus, 1960, 239; Pius XII, Allocutio, 13 sept. 
1952: AAS 44 (1952) p. 783: « ... pour se delivrer de refoulements, d'in- 
hibitions, de complexes psychiques, 1'homme n'est pas libre de reveiller 
en lui a des fins therapeutiques, tous et chacun de ces appetits de la sphere 
sexuelle ». 

9 Conc. Vat., Sess. III, Const. dogm. De fide cath., c. 4: Denz. 1799; 
Pius XI, Litt. Encycl. Quadragesimo anno, 15 maii 1931; Denz. 

2270; Litt. Encycl. Divini illius magistri, 31 dec. 1929: Denz. 2205, 2224; 
Leo XIII, Litt. Encycl. Libertas praestantissimum, 1. c. p. 608; 
Pius X, Decr. Lamentabili, 3 iulii 1907, prop. 57; Denz. 2057. 

10 Conc. Vat., ibid. 

11 Cf. notas praecedentes 9-10. 

3 - SCHEMA CONSTITUTIONIS DOGMATICAE 
DE CASTITATE, MATRIMONIO, FAMILIA, VIRGINITATE 

PROOEMIUM 

1. [Ecclesia utriusque status exemplar]. Christifideles uni- 
versi magnam quandam efficiunt familiam, ex virginali simul et 
sponsali Ecclesiae cum Iesu Christo unione ortam, cum numquam 
Salvator Sponsam suam, sanguine acquisitam, castissime fecun- 
dam reddere desinat verbo vitae et gratia Spiritus Sancti. Qua- 
mobrem S. Synodus in una eademque Constitutione dogmatica 
nobilitatem extollere tuerique decrevit tam castitatis in solutis 
eiusque floris pulcherrimi, scilicet virginitatis sacrae, quam casti 
connubii eiusque fructus caelestis, familiae nempe christianae. 

Pars prima 
DE CASTITATE 

2. [Vraenotanda\ Cum omnia mox exponenda, ex divina 
ordinatione, duorum sexuum differentiam eorumque mutuam in- 
ter se relationem supponant, pauca quaedam de origine et natura 
sexus, deque dominio hominis in proprium corpus, quatenus pro- 
pagationi humani generis inservit, praemittuntur. 

Caput I 
PRAEMITTENDA DE SEXIBUS 

3. [Origo et natura sexus\ Ipse Deus « fecit hominem ab 
initio masculum et feminam » (Mt. 19, 4) 1 illisque benedixit 
dicens: « Crescite et multiplicamini » (Gen. 1, 28). Data autem 
benedictione vidit omnia quae fecerat esse « valde bona » (Gen. 
1, 31). 2 Quo fit, ut etiam ea quae hac ex parte in homine natu- 
raliter inveniuntur, per se bona et honesta sint, 3 ut saepe affirma- 
vit Ecclesia, etiam ad proclamandam sanctitatem et dignitatem 
nuptiarum. Attamen post Adae peccatum propriam exigunt vere- 
cundiam et custodiam (cf. Gen. 2, 25 et 3, 7), 4 excluso tamen 
omni falso vel scrupuloso pudore. Meritis autem Christi corpora 
renatorum facta sunt templa Spiritus Sancti: quare in corporibus 

quoque humanis Deus glorificari potest ac debet (cf. 1 Cor. 6, t 100 ] 
19-20). Liquido igitur sequitur, ut animo simplici, reverenti, 
pudico et casto res, quae ad sexum pertineant, considerentur 
atque tractentur oporteat. 5 Firma tamen hac sexus humani ori- 
ginali dignitate, absint oportet falsae superlationes, ac si idcirco 5 
quod masculum et feminam Deus fecisset hominem, eum proprie 
constituisset ad imaginem sui, 6 vel quasi praecipue sexualibus 
homo ut talis constitueretur. 7 Hac enim in mortali vita, licet 
sexus humanus gaudeat etiam aliis humanis qualitatibus, primarie 
tamen ad matrimonium ad eiusque bona spiritualia et temporalia 10 
ordinatur, ut docet S. Scriptura (cf. Mt. 19, 4)/ donec impleatur 
tempus, quo homines « in resurrectione neque nubent neque nu- 
bentur » (Mt. 22, 30), ut dixit Dominus. 

4. [Homo non dominus absolutus corporis]. Animadver- 
tendum sane est, Deum solum esse dominum absolutum vitae 15 
hominis eiusdemque integritatis, nominatim quod attinet ad ea, 
quae hominem naturaliter aptum reddunt et cum Deo consociant 
in vitae humanae propagationem. 9 Unde nefasti sunt conatus 
proprium sexum iam sufficienter determinatum mutandi; nec 
licet ad sanitatem totius hominis salvandam, eius organa genitalia 20 
mutilare 10 vel infoecunda reddere, si aliter eius saluti provideri 
potest. 11 Nec ullo in casu ius datur vel dari potest transferendi 
in corpus humanum organa sexualia animalium, cellulas germi- 
nativas secundum genus suum producentia, vel ordine inverso; 12 
vel etiam germina humana utriusque sexus in laboratorio adhi- 25 
bendi, ut inter se uniantur, etsi, sine violatione pudicitiae et ca- 
stitatis, solus et verus progressus intendatur scientiae. 13 

NOTAE 

1 Cf. etiam Gen. 1, 27: « Masculum et feminam creavit eos »; Mc. 
10, 6: « Ab initio autem creaturae masculum et feminam fecit eos Deus ». 

2 Cf. etiam Eccli. 39, 21: « Opera Domini universa bona valde ». 

3 Cf. Conc. Bracaren. II (I) (a. 561), nn. 11 et 12: Denz. 241-242; 
Denz. 242: « Si quis plasmationem humani corporis diaboli dicit esse 
figmentum et conceptiones in uteris matrum operibus dicit daemonum figu- 
rari, propter quod et resurrectionem carnis non credit, sicut Manichaeus et 
Priscillianus dixerunt, A. S. »; 

et sequens n. 13: Denz. 243: « Si quis dicit, creationem universae 
carnis non opificium Dei, sed malignorum esse angelorum, sicut Priscillianus 
dixit, A. S. ». 



720 



ACTA CONC. VATICANI II - PERIODUS I 



[101] 4 Ex eo autem quod Deus sexualia in homine dederit non licet tamen 

deducere, ut quidam praetendunt, quod nullo velamine vel pudore coope- 
rienda sint organa et functiones sexuales. Scribit S. Thomas, Summa 
Theol., II-II, q. 151, a. 4: « ... Nomen pudicitiae a pudore sumitur, in quo 
verecundia significatur. Et ideo oportet quod pudicitia proprie sit illa de 
quibus homines magis verecundantur. Maxime autem verecundantur ho- 
mines de actibus venereis, ut Augustinus dicit in XIV De Civ. Dei... Vere- 
cundatur autem homo non solum de illa mixtione venerea, sed etiam de 
quibuscumque signis eius: ut Philosophus dicit, in II Rhet. Et ideo pudi- 
citia attenditur proprie circa venerea: et praecipue circa signa venereorum, 
sicut sunt aspectus impudici, oscula et tactus... ». 

5 Cf. Pius XI, Litt. Encycl. Divini illius Magistri, 31 dec. 1929, ubi 
plura habentur contra naturalismum, nulla habita ratione labis « a proto- 
parentibus ad omnem posteritatem transmissae ». Atque praesertim quoad 
puellas Pontifex asserit: «... sed etiam in gymnicis ludis atque exercitatio- 
nibus, in quibus christianae peculiari modo modestiae puellarum cavendum, 
utpote quas ostentare sese atque ante omnium oculos proponere summo- 
pere dedeceat... », cf. Denz. 2215. 

Pius XII, Ad Docentes ex Ordine Fratrum Carmelitarum Discalcea- 
torum: AAS 33 (1951) p. 736: « Antiqui Graeci et Romani ut sermo- 
ne indicarent quae ad castitatem pertinent, singulari utebantur nomine: 
<( cd8oZ<x. - verenda " ea appellabant, si quidem de rebus agitur, quae reve- 
renti modo rationeque tractari debent ». 

6 Sunt qui asserunt Deum fecisse hominem ad imaginem Suam, qua- 
tenus masculum et feminam. Haec non est quaedam solitaria affirmatio, 
sed invenitur apud plures. 

7 Cf. Pius XII, Ad Patresfamilias e Gallia Romam peregrinantes, 
18 sept. 1951: AAS 43 (1951) p. 733: « Cette propagande menace encore 
le peuple catholique d'un double fleau, pour ne pas employer une expression 
plus forte. En premier lieu, elle exagere outre mesure Timportance et la 
portee dans la vie, de Velement sexuel ». 

Pius XII, Iis qui interfuerunt Conventui internationali quinto de psy- 
chotherapia et psychologia, Romae habito, 13 apr. 1953: AAS 45 (1953) 
p. 279: « Ces dynamismes peuvent etre dans 1'ame, dans Thomme; ils ne 
sont cependant pas Vame, ni Vhomme ». 

8 Cf. Pius XII, Allocutio ad obstetrices, 29 oct. 1951: AAS 43 
(1951) pp. 849, 852: « Infatti di Dio la S. Scrittura dice che creo 1'uomo 
a sua immagine e lo creb maschio e femmina, ed ha voluto — come si trova 
ripetutamente affermato nei Libri sacri — che " 1'uomo abbandoni il padre 
e la madre, e si unisca alla sua donna, e formino una carne sola Tutto 
questo e dunque vero e voluto da Dio; ma non deve essere disgiunto dalla 
funzione primaria del matrimonio, cioe dal servizio per la vita nuova... 
Al presente, infatti, si suole sostenere, con le parole e con gli scritti 
(anche da parte di alcuni cattolici), la necessaria autonomia, il proprio fine 
e il proprio valore della sessualita, ... indipendentemente dallo scopo della 
procreazione di una nuova vita ». 

Ut habeatur aliqua notitia de mente modernorum, etiam catholicorum, 

quoad sexualitatem, cf. Ephem. Esprit: fascicul. « La sexualite », nov. [101] 
1960, pp. 1695-1962. 

N. B.\ In Constitutione consulto omissum fuit, matrimonium esse [102] 
unicum et solum finem sexualitatis humanae. 

9 Leo XIII, Epist. Pastoralis officii ad Episc. Germaniae et Austriae: 
Acta Leonis XIII, t. XI, p. 284 (Denz. 1939): « ...utraque divina lex, 
tum ea quae naturalis rationis lumine, tum quae Litteris divino afflatu per- 
scriptis promulgata est, districte vetant, ne quis extra causam publicam ho- 
minem interimat aut vulneret, nisi salutis suae defendendae causa, necessi- 
tate coactus ». 

Pius XI, Litt. Encycl. Casti connubii, 21 dec. 1930: AAS 22 (1930) 
p. 565: « Publici vero magistratus in subditorum membra directam potesta- 
tem habent nullam... Ceterum, quod ipsi privati homines in sui corporis 
membra dominatum alium non habeant, quam qui ad eorum naturales fines 
pertineat, nec possint ea destruere aut mutilare aut alia via ad naturales 
functiones se ineptos reddere, nisi quando bono totius corporis aliter pro- 
videri nequeat, id christiana doctrina statuit atque ex ipso humanae ratio- 
nis lumine omnino constat ». 

Pius XII, Sermo ad medicos, 21 maii 1948: Discorsi e Radiomessaggi, 
t. X, p. 98: «... II principio e inviolabile. Iddio solo e Signore della vita 
e della integrita delVuomo, delle sue membra, dei suoi organi, delle sue po- 
tenze, di quelle particolarmente che lo associano alVopera creatrice ». 

Pius XII, Sermo « AlVunione medico-biologica di S. Luca », 12 nov. 
1944: Discorsi e Radiomessaggi, t. VI, p. 186: « L'uomo invero non e il 
proprietario, il signore assoluto del suo corpo, ma soltanto Pusufruttuario ». 

10 Cf. documenta in superiore nota citata. 

11 Cf. Pius XI, Litt. Encycl. Casti connubii, 1. c; Decretum S. C. 
S. Officii, 22 febr. 1940: AAS 32 (1940) p. 73; Pius XII, Sermo ad me- 
dicos, 21 maii 1948, 1. c: « ... non e meno illecito... di inaridire o steriliz- 
zare, mediante un 'operazione che nessun altro motivo giustifica, le sorgenti 
della vita ». 

Pius XII, Allocutio ad obstetrices, 29 oct. 1951: AAS 43 (1951) 
pp. 843 s.: « La sterilizzazione diretta — cioe quella che mira, come mezzo 
o come scopo, a rendere impossibile la procreazione — e una grave viola- 
zione della legge morale, ed e quindi illecita. Anche Tautorita pubblica 
non ha alcun diritto, sotto pretesto di qualsiasi "indicazione " di permet- 
terla, e molto meno di prescriverlo o di farla eseguire a danno di innocenti. 
Questo principio si trova gia enunciato nella Enciclica summenzionata di 
Pio XI sul matrimonio. Percio quando, or e un decennio, la sterilizzazione 
venne ad essere sempre piu largamente applicata, la S. Sede si vide nella 
necessita di dichiarare espressamente e pubblicamente, che la sterilizzazione 
diretta sia perpetua che temporanea, sia delVuomo che della donna, e ille- 
cita, in virtu della legge naturale, dalla quale la Chiesa stessa, come sapete, 
non ha la potesta di dispensare ». 

Prima Romana Synodus, 1960, art. 493. 

12 Pius XII, Allocutio Moderatoribus ac Sociis Sodalitatis italicae 
oblatorum « corneae » etc: AAS 48 (1956) p. 460: « La transplantation 
de glandes sexuelles animales sur Vhomme est a rejeter comme immorale... ». 

[102] 13 Pius XII, Iis qui interfuemnt Conventui universali de fecunditate 

et sterilitate humana, Neapoli indicto, 19 maii 1956: AAS 48 (1956) p. 471: 
« Au sujet des tentatives de fecondation artificielle humaine " in viro * , 

[103] 3 u, il Nous suffise d'observer qu'il faut les rejeter comme immorales et 
absolument illicites ». 

Hic tamen Constitutio habet prae oculis omnia illa moderna experi- 
menta, quae fiunt per unionem vitalium germinum humanorum, etiam inde- 
pendenter ab intentione fecundationis artificialis, sed ad alios fines obti- 
nendos. Multi exspectant, ut Ecclesia clare dicat in omni hypothesi illa 
experimenta esse illicita, quamvis legislationes civiles hucusque, quantum 
scimus, nihil faciant; immo materialistae occasionem arripiant publice in 
ephemeridibus principia divina irridendi. 

[104] Caput II 

DE CASTITATE SOLUTORUM 

5. [De castitate in solutis]. Omni homini officium grave 
quidem, sed non minus honorificum incumbit dominandi impetus 
affectusque sexuales per castitatis exercitium, quo, iuvante Dei 
gratia, caro et sensus rationi, per quam homo ad altiora evehitur, 

5 debite subiiciuntur, et per rationem fide illustratam, legi evan- 
gelicae. Sic per castitatem relatio sexuum eorumque commercium 
ita nobilitantur, ut digna sint homine ad imaginem Dei creato, 
et christiano. Differt autem castitatis exercitium in solutis et ma- 
trimonio iunctis, cum tantum in solutis annexam habeat conti- 

io nentiam; ac praeterea, dum solutos de more ordinario praeparat 
ad matrimonium vel sacram virginitatem, in matrimonio iunctis 
est splendor ipsius connubii. Ex divina enim ordinatione, lege 
etiam naturae manifesta, homo iam non eo ipso quod habet vali- 
dam sexualem potentiam consequitur ius eandem exercendi. So- 

15 lummodo enim in legitimo matrimonio, et quidem intra limites 
regula morum praestitutos, ius illud obtinetur. 1 Grave igitur offi- 
cium habet homo solutus omittendi actiones, quae, sive solitarie 
sive cum alio, natura sua constituunt potentiae proprie et specifice 
sexualis perfectos vel imperfectos exercendi usus aut quae ad 

20 huiusmodi usum libera et conscia voluntate ordinantur. 2 Severum 
attendatur ad monitum Spiritus Sancti per Apostolum dicentis: 
« Nolite errare: neque fornicarii, neque idolis servientes, neque 
adulteri, neque molles neque masculorum concubitores... regnum 
Dei possidebunt » (1 Cor. 6, 9-10). 3 Immo etiam pravi contra 

25 castitatem interni actus deliberati severe prohibentur a Domino 

(cf. Mt. 5, 28; 15, 18-19). Neque dicatur haec, praesertim hodie, [104] 
vitari non posse. Nam etiam soluti capaces sunt, humiliter im- 
plorata et iuvante Dei gratia, servandi castitatem, ut de ipsis iam 
declaravit S. Tridentina Synodus, 4 et semper docuit Ecclesia. 5 Non 
minus hodie quam olim, etiam pro iuvenibus, valent monita 30 
Apostoli: « Corpus autem non fornicationi sed Domino, et Do- 
minus corpori. ... An nescitis quoniam membra vestra templum 
sunt Spiritus Sancti...? » (1 Cor. 6, 13, 19-20). 6 « Non enim vo- 
cavit nos Deus in immunditiam, sed in sanctificationem » (1 Thess. 
4, 7). Castitas licet neque unicum neque primum sit bonum in [105] 
vita morali hominum, tamen sine ea vita moralis integra exsistere 
nequit; ac nemo denegare potest quanti momenti sit apud Deum 
casta vita illorum, qui, etiam extra matrimonium, puros et imma- 
culatos se servant in hoc saeculo; etenim non sine causa cum ipsa 5 
caritate etiam modestia, continentia et castitas inter Spiritus 
. Sancti fructus adnumerantur (cf. Gal. 5, 22-23). 

6. [Defensio et cura castitatis\ At castitas, quae tanti mo- 
menti est apud Deum, ut revera servetur, efficaciter est amanda, 
in humilitate vigilanter custodienda, defendenda et promovenda 10 
per apta media naturalia et imprimis supernaturalia. 7 Natura 
quidem iam homines in hoc adiuvat per quemdam nativum pudo- 
rem, qui magis crescit et iuvat si spiritu christiano imbuitur. 
Pudicitia enim vere dici potest prudentia et munimen castitatis. 8 
Unde non est sequenda opinio, qua actus impudici, id est natura 15 
sua libidini faventes, indifferentes censendi sunt. 9 A fortiori rei- 
cienda est illa quorumdam aberratio, qua iidem contra pudicitiam 
actus commendantur, ut, per directe quaesitam et obtentam quam- 
dam in illis libidinosam delectationem, melius quis posset ser- 
vare castitatem et vitare peccatum consummatae et perfectae lu- 20 
xuriae. 10 Nec minus damnatur aliud extremum, quo nempe variae 
rationes afferuntur ordinis naturalis, immo ipsa religio et mo- 
ralitas invocantur ad defendendum et propagandum proprium 
quemdam cultum nuditatis, neglecta hominum conditione post 
peccatum Adae (cf. Gen. 2, 25; 3, 7). 11 Quod autem ad sic dictam 25 
« initiationem sexualem » attinet, 12 etsi haec S. Synodus, ut in 
promptu est, prudentem, pudicam et christianam educationem et 
institutionem de rebus ad sexum spectantibus pro singulorum 
conditione et exigentia commendat, immo parentes improbat, qui 
ob nimiam verecundiam vel falsam pudicitiam hoc grave officium 30 
vel negligunt vel leviter adimplent vel, ubi semetipsos incapaces 

[105] sentiunt, id personis aptis non committunt; ex altera parte ta- 
men reprobare debet eius generis initiationem, quae fit simul 
coram pueris et puellis, sine ulla moderatione, modo inverecun- 

35 do, religione plane posthabita. 13 Insuper cum summa aversione 
no vit haec S. Synodus quot ac quantae sint hodie contra casti- 
tatem detestandae insidiae, quibus in hodiernae culturae quam- 
plurimis manifestationibus, etsi datis sub specie ludi, recreatio- 
nis, scientiae, artis vel laudandae pulchritudinis, de facto animae, 

40 sanguine Christi redemptae, singulis momentis et quasi ubique 
[106] etiam in sinu familiae ad malum incitantur, immo trahuntur. 14 
Monet igitur omnes ut contra talia pericula muniant semetipsos, 
orationibus, ieiuniis, Poenitentiae et S. Eucharistiae sacramentis, 
pietate erga Virginem Mariam. Fugiant quoque proximas, quas 

5 vocant, occasiones. 15 Quomodo enim possunt sincero corde orare: 
« Et ne nos inducas in tentationem » (Mt. 6, 13), si tentationes 
ipsi libere quaerunt? Memor autem verborum Domini contra 
scandalizantes, Ecclesia ius et officium habet repugnandi contra 
scandalizantes et praesertim contra publicam moralitatis sexualis 

10 depravationem. 16 Et etiam auctoritas civilis moralitatem custo- 
dire et defendere debet mediis sibi congruis et efficacibus, 17 ma- 
xime iuvando conatus omnium, sive singulorum sive inter se 
unitorum, ad promovendam moralitatem publicam, etiam ubi 
laeditur scriptis, transmissionibus radiophonicis, televisione aliis- 

15 que culturae humanae instrumentis. 

7. [Quidam errores censurantur]. Offendunt igitur graviter 
Ecclesiae doctrinam qui affirmant, etiam in homine bene sano, 
fere omnia, inclusis religiosis, moralibus immo supernaturalibus, 
veluti a priori e sexualibus esse explicanda, addita accusatione 

20 pastores animarum habendos esse non idoneos suique officii non 
capaces, si haec et alia moderna postulata nesciant. 18 Error insu- 
per est, peccatum internum contra castitatem non recognoscere 
velle, vel ipsum peccatum externum novis, v. g. ex psychoana- 
lysi desumptis, iisque doctrinas Ecclesiae offendentibus mensurare 

25 criteriis. 19 Item perfalsae habendae sunt sententiae iniuriose insi- 
nuantes actiones quas ethica traditionalis Ecclesiae retinet casti- 
tati offensivas, potius exigi ab ipsa natura vel a sana humanae 
personae evolutione. 20 Pessimum autem est tenere ipsos turpissi- 
mos amores erga eiusdem sexus personas ut privilegium altioris 

30 culturae. 21 Insuper perniciosos haec S. Synodus declarat eorum 
errores, iuxta quos, si credis, proprie et apprime in campo casti- 

tatis, numquam vel fere numquam essent actiones subiective gra- t 10 ^] 
viter malae, maxime tempore iuventutis et in habitudinariis, oc- 
casionariis et recidivis, quippe qui sufficienti libertate praesuman- 
tur carere; immo actiones huiusmodi essent inevitabiles. 22 Eo 35 
usque procedit hic error ut ad ipsas actiones obiective graviter 
malas licitum dicatur aliquem inducere, ubi illa sunt tantum et 
ad summum peccata materialia. 23 Tandem S. Synodus ut iniurio- 
sos quoque repudiat errores, secundum quos Ecclesia per doctri- 
nam suam de castitate et de pudicitia laederet sanam et robustam 40 
iuventutis educationem. Haec contra Deum directe diriguntur, [107] 
cum ipse Deus dicat per Apostolum: « Fornicatio autem et omnis 
immunditia ... nec nominetur in vobis, sicut decet sanctos » 
(Eph. 5, 3). 

NOTAE 

1 Pius XII, in cit. Allocutione 19 maii 1956: AAS 48 (1956) p. 472 
sq. habetur pertractatio specifica de intrinseca malitia peccati contra sextum. 

2 S. Zephyrinus (?) in Tertullianus, De pudicitia, cap. 1: Denz. 43. 
Conc. Lugdunen. I (a. 1245): Denz. 453: « De fornicatione autem, 

quam solutus cum soluta committit, quin sit mortale peccatum, non est 
aliquatenus ambigendum, cum tam fornicarios, quam adulteros a regno 
Dei Apostolus asserat alienos (1 Cor. 6, 9 s.) ». 

Errores de rebus moralibus damnati in Decr. S. C. S. Officii, 4 mar- 
tii 1679, nn. 48-49: Denz. 1198: « Tam clarum videtur, fornicationem se- 
cundum se nullam involvere malitiam, et solum esse malam quia interdicta, 
ut contrarium omnino rationi dissonum videatur ». Denz. 1199: « MoU 
lities iure naturae prohibita non est. Unde si Deus eam non interdixisset, 
saepe esset bona et aliquando obligatoria sub mortali ». 

Errores Zanini de Solcia, damnati litteris Cum sicut 14 nov. 1459, 
n. 7: Denz. 717 g.: « Extra matrimonium luxuriam non esse peccatum, 
nisi legum positivarum prohibitione, easque propterea minus bene dispo- 
suisse, et sola prohibitione ecclesiastica se fraenari, quominus Epicuri opi- 
nionem ut veram sectaretur ». 

Conc Viennen. (a. 1311-1312): Errores Beguardorum et Beguinarum, 
n. 7: Denz. 477: « Quod mulieris osculum, cum ad hoc natura non incli- 
net, est mortale peccatum; actus autem carnalis } cum ad hoc natura inclinet, 
peccatum non est } maxime cum tentatur exercens ». 

Alexander VII, Errores de rebus moralibus damnati, 18 martii 1666, 
n. 40: Denz. 1140: « Est probabilis opinio, quae dicit, esse tantum veniale 
osculum habitum ob delectationem carnalem et sensibilem, quae ex osculo 
oritur, secluso periculo consensus ulterioris et pollutionis ». 

S. C. S. Officii, Decretum 2 aug. 1929: Denz. 2201. 

Pius XI, Litt. Encycl. Casti connubii, 21 dec. 1930: Denz. 2230. 

Cf. etiam errores Michaelis de Molinos, propp. 24, 41, 42, 47-53: 
Denz. 1244, 1261, 1262, 1267-1273. 

[107] Quoad gravitatem actuum turpium, cf. S. Thomas, Lectura in Eph., 

c. 5, 4, lect. II: « Tria ergo vitia excludit, scilicet turpitudinem, quae 
est in tactis turpibus et amplexibus et osculis libidinosis... Et haec omnia 
sunt mortalia, in quantum ad mortalia peccata ordinantur, quia aliquid 
etiam si bonum sit ex genere, in quantum ad mortale ordinatur, est 
mortale ». 

3 Cf. etiam Gal. 5, 19; Eph. 5, 5; II Petr. 2, 9 s.; Apoc. 22, 15. 
Pius XII, Litt. Encycl. Sacra Virginitas, 25 mart. 1954: AAS 46 

(1954) pp. 182 s.: « Omnes sancti viri sanctaeque mulieres suorum sen- 
suum cupidinumque motibus impense invigilarunt eosque interdum acer- 
rime cohibuerunt, secundum verba ipsius Divini Magistri docentis: " Ego 
[108] autem dico vobis, quia omnis qui viderit mulierem ad concupiscendum eam, 
iam moechatus est eam in corde suo. Quod si oculus tuus dexter scanda- 
lizat te, erue eum et proiice abs te: expedit enim tibi ut pereat unum 
membrorum tuorum, quam totum corpus tuum mittatur in gehennam 99 
(Mat. 5, 28-29 ).Qua admonitione, ut luculenter patet, id a nobis im- 
primis Redemptor noster postulat ut nempe, ne mente quidem, peccato 
unquam concedamus, itemque ut ea omnia a nobis firma voluntate arcea- 
mus, quae pulcherrimam eiusmodi virtutem vel levissimo modo comma- 
culare queant. Hac in re nulla nimia diligentia, nulla severitas nimia haberi 
potest ». 

4 Cf. Conc. Trid., Sess. XXIV, Doct. De sacr. matrimonii, can. 9: 
Denz. 979. 

5 Pius XII, Litt. Encycl. Sacra Virginitas: AAS 46 (1954) p. 181: 
« Verumtamen etsi Deo dicata castitas ardua virtus est, eam nihilo secius 
ii fideliter perfecteque servare possunt, qui Iesu Christi invitationi, re dili- 
genter considerata, generoso respondeant animo, et quidquid possunt ad 
hanc rem assequendam efEciant. Nam, cum eiusmodi virginitatis vel coeli- 
batus statum capesserint, idcirco hoc donum gratiae a Deo accipient, quo 
adiuti suum propositum exsequi possint. Quapropter, si forte habeantur, 
* qui non sentiunt se castitatis (etiamsi eam voverint) habere donum * 
(cf. Conc. Trid., Sess. XXIV, canon 9), ne ipsi contendant exinde suis 
obligationibus hac in re satisfacere non posse. Nam " Deus impossibilia non 
iubet, sed iubendo monet et facere quod possis, et petere quod non possis 
(cf. S. Augustinus, De natura et gratia, c. 48, n. 50: PL 44, 271) et 
adiuvat ut possis " (Conc. Trid., Sess. VI, c. 11). Hanc, solacio plenam 
veritatem eorum quoque in memoriam revocamus, quorum voluntas ob 
nervorum perturbationes injirmata est, et quibus nonnulli medici, interdum 
etiam catholici, nimia facilitate suadent — speciosam interponentes cau- 
sam, se nempe non posse sine mentis aequilibritatis detrimento castitatem 
servare — ut eiusmodi obligatione eximantur ». 

Quoad hos textus obici nequit unice ibidem de illis qui castitatem 
perfectam voverint sermonem fieri. Nam si possibilitas servandi castitatem 
valet pro illis qui perpetuo se obstrinxerunt, a fortiori valet pro aliis, qui 
tamen cogitant se in posterum matrimonio iunctum iri. 

Alia ex parte expresse de iuvenibus etiam ait Pius XII in Nuntio 
Radiophonico, 23 martii 1952: AAS 44 (1952) p. 275: « Consapevoli per- 
tanto del diritto e del dovere della Sede Apostolica d'intervenire, quando 

bisogni, autorevolmente nelle questioni morali, Noi nel discorso del 29 ot- [108] 
tobre del passato anno Ci proponemmo d'illuminare le coscienze intorno ai 
problemi di vita coniugale. Con la medesima autorita dichiariamo oggi agli 
educatori e alla stessa gioventu: II comandamento divino della purezza 
delVanima e del corpo vale senza diminuzione anche per la gioventu odier- 
na. AncVessa ha Vobbligo morale, e, con Vaiuto della grazia, la possibilita 
di conservarsi pura ». 
, 6 Cf . etiam Eph. 5, 3 ss. 

7 Pius XII, Litt. Encycl. Sacra Virginitas: AAS 46 (1954) pp. 182, 
187: « Haec autem sunt, quae Divinus ipse Redemptor nobis commendavit 
adiumenta, quibus virtutem nostram eficaciter tueamur: sedula nempe 
assiduaque vigilantia, ... quae ad quaelibet pertinet nostrae vitae momenta 

et ad quaevis etiam rerum adiuncta, nobis omnino necessaria est: " Caro [109] 
enim concupiscit adversus spiritum, spiritus autem adversus carnem " (Gal. 
5, 17). Si quis vero aliquid, etsi parum, corporis illecebris concesserit, fa- 
cile is ad ea " opera carnis ", quae Apostolus enumerat (cf. ibid., 19-21), 
et quae turpiora ac foediora sunt hominum vitia, se prolabi sentiet ». 

8 Pius XII, Litt. Encycl. Sacra Virginitas: AAS 46 (1954) p. 185: 
« Rectius profecto utiliusque fecerint sacrae iuventutis educatores, si adu- 
lescentium mentibus christianae pudicitiae praecepta inculcaverint quae 
quidem tantopere valet ad virginitatis incolumitatem servandam et quae 
castitatis prudentia dici potest. Pudicitia enim et ingruens periculum pro- 
spicit, et vetat ne quis se discrimini prodat, et ea etiam rerum adiuncta 
vitare iubet, a quibus aliquis minus prudens non refugit ». Haec valent, 
uti patet, non solum pro illis qui se voverunt sacrae virginitati: sed etiam 
pro omnibus solutis, qui castitatem servare debent. 

9 Hic intenditur illa erronea at divulgata praesertim inter iuvenes 
sententia, vid. in amorosis provocationibus vel occasionibus moralitatem 
non tangi, si inter se tantum tactus impudicos agant: praesertim si fiant ad 
melius inveniendam propriam coniugem. Haec divulgata et privatorum 
persuasio invadit campum etiam moralitatis publicae, ubi ipse pudor men- 
suratur ad beneplacitum depravatae hominum consuetudinis, non vero 
iuxta dictamina legis naturalis et christianae. 

Scribit e contra Pius XII, Litt. Encycl. Sacra Virginitas: AAS 46 
(1954) p. 185: « [Pudicitia] verba minus honesta non amat, et ab immo- 
destia vel levissima abhorret, atque a suspecta familiaritate cum alterius 
sexus personis diligenter cavet... ». 

10 His prae oculis habetur, quod, etiam hodie, aliquando saltem prac- 
tice contingit, cum nempe in tentationibus contra castitatem quis reputa- 
tur sibi licere ad illas superandas, tactus vel visus impudicos circa personam 
alterius sexus facere, ipsa consentiente. Tali modo falso putant se mode- 
rari, uti dicunt, flammam libidinis, et ideo nihil mali peragere atque igitur 
posse tranquilla conscientia ad sacramenta accedere. 

Licet non incidatur directe in errores Michaelis de Molinos, qui in 
tentationibus contra castitatem directe invisebat actionem diabolicam, ta- 
men in hac agendi ratione aliqua relatio cum illis erroribus inspici potest. 
Ita in prop. 47 condemnata ab Innocentio XI: Denz. 1267, legitur: 
« Cum huiusmodi violentiae occurrunt, sinere oportet, ut satanas operetur, 

[109] nullam adhibendo industriam nullumque proprium conatum, sed perma- 
nere debet homo in suo nihilo; et etiamsi sequantur pollutiones et actus 
obscoeni propriis manibus et etiam peiora, non opus est seipsum inquie- 
tare (Viva: inquietari), sed foras emittendi sunt scrupuli, dubia et timores; 
quia anima fit magis illuminata, magis roborata magisque candida, et acqui- 
ritur sancta libertas. Et prae omnibus non opus est haec confiteri, et sanctis- 
sime fit non confitendo; quia hoc pacto superatur daemon, et acquiritur 
thesaurus pacis ». 

Ut patet, fundamentum erroris Michaelis de Molinos potest esse aliud, 
sed media et suggestiones erroneae in propositione contentae aliquam ha- 
bent relationem cum istis novis suggestionibus, ab aliquibus datis vel per- 
missis ad superandas difficultates sexuales. 

11 Hic intenditur etiam « nudismus » sive ut doctrina sive ut praxis. 
[110] Hodie quam maxime divulgatus est praesertim in aliquibus regionibus: uti 

in Gallia, in Austria, in Helvetia, in Scandinavia, in America, etc. Adsunt 
« campi nudistarum » quamplurimi et societates; potest etiam alia appella- 
tione vocari: ut « naturalismus » vel « cultura libera corporis », etc. Propo- 
nitur completa seu totalis nuditas variis rationibus commendata: scilicet 
philosophicis, hygienicis, paedagogicis, moralibus, socialibus, artisticis. Ipsi 
cultores « nudismi » non raro accusationes vehementes faciunt sive contra 
S. Bibliam et S. Paulum in specie, sive contra Ecclesiam, cum videantur non 
favere « nudismo ». 

12 Vox « initiatio sexualis » invenitur in Decret. S. Officii, 21 mart. 
1931: AAS 23 (1931) p. 118. 

13 Documenta Pontificia sunt plura: 

S. C. S. Officii, Instructio ad Episcopos Statuum Foederatorum Ame- 
ricae Septentrionalis ; 24 nov. 1875 (confirmata a Summo Pontifice Leo- 
ne XIII), in: Codicis luris Canonici Fontes, T. IV, pp. 362-365. Ibidem 
aliquid dicitur in genere de periculo coeducationis. 

Pius XI, Litt. Encycl. Divini illius Magistri, 31 dec. 1929: AAS 22 
(1930) p. 71 ss. 

S. C. S. Officii, Decretum, 21 martii 1931: AAS 23 (1931) 
pp. 118-119. 

Pius XII, Sermo ad matresfamilias italicas, 26 oct. 1941: AAS 33 
(1941) p. 450. 

Pius XII, Sermo ad patresfamilias gallicos, 18 sept. 1951: AAS 43 
(1951) p. 732 s. 

Pius XII, Sermo ad docentes ex Ordine Eratrum Carmelitarum Di- 
scalceatorum, 23 sept. 1951: AAS 43 (1951) p. 736: « Quocirca huiusmodi 
verecundia non ita accipienda est, ut hac super causa perpetuo aequiparetur 
silentio utque in impertienda disciplina morum ne sobrius quidem cautus- 
que sermo de iis umquam fiat. His super rebus adulescentes consiliis ido- 
neis instruantur eisque liceat aperire animum, sine haesitatione quaerere, 
responsum accipere, quod securum, perspicuum, satis explicatum ipsis lu- 
men et fiduciam iniciat ». 

Pius XII, lis qui interfuerunt Conventui internationali quinto de psy- 
chotherapia et psychologia, 13 apr. 1953: AAS 45 (1953) p. 282: « Un 
mot sur la methode utilisee parfois par le psychologue pour liberer le 

moi de son inhibition dans les cas d'aberration dans le domaine sexuel: [110] 
Nous pensons a Vinitiation sexuelle complete, qui ne veut rien taire, rien 
laisser dans Vobscurite. N'y a-t-il pas la une surestimation pernicieuse du 
savoir? II existe aussi une education sexuelle efficace, qui en toute securite 
enseigne dans le calme et 1'objectivite ce que le jeune homme doit savoir 
pour se conduire lui-meme et traiter avec son entourage ». 

Pius XII, Litt. Encycl. Sacra Virginitas: AAS 46 (1954) p. 186: 
« Verumtamen, nostris hisce temporibus, nonnulli institutores educatores- 
que nimio saepius sibi officium esse ducunt innocentes pueros puellasque 
tali modo arcanis humanae generationis initiandi rebus, qui eorum pudorem 
offendat. Atqui iusta hac in re agendi temperatio ac moderatio adhibenda 
est, quae a Christiana pudicitia requiritur », 

Potest etiam addi Instructio S. C. S. Officii, 16 maii 1943, ubi nor- 
mae reservatae dantur « de agendi ratione confessariorum circa sextum 
Decalogi praeceptum ». Ibi expresse dicitur: « Itidem ne audeat confes- [Hl] 
sarius, seu sponte seu rogatus, de natura vel modo actus quo vita trans- 
mittitur, poenitentes docere, atque ad id nullo umquam praetextu addu- 
catur ». Haec instructio die 4 nov. 1955 a S. C. S. Officii communicata 
fuit cum omnibus Episcopis. 

Quoad coeducationem , in se sola spectatam, nihil expresse in Consti- 
tutione dictum habetur, quia res est sat difficilis ob particularia adiuncta 
regionum. 

14 Hic prae oculis habetur severa reprobatio omnium modernorum 
agendi modorum, qui sunt potius oblectamenta carnis exhibita sive in 
quibusdam peculiaribus institutis (italice « Istituti di bellezza »), sive in 
modo se vestiendi, in choreis praesertim modernis, in quibusdam certami- 
nibus pulchritudinis , in spectaculis, in imaginibus, in cantionibus, in scrip- 
tis, in exercitationibus corporalibus indecoris, in aquaticis et promiscuis bal- 
neis, in mundanis sylvestribus relaxationibus. In omnibus istis pudor saepe 
offenditur, sine ulla animae christianae respectu. Concilium igitur hac in 
re silere nequit, sicut nec siluit Christus. Nam hodie scandalum eo magis 
crescit et divulgatur, quod ope transmissionum radiophonicarum, cinema- 
tographei et televisionis id quod prius uno solo loco aspici poterat, nunc 
ubique terrarum videre est. Nec minus notum est hodiernam divarum, 
quas vocant, latriam occasionem esse scandali. In prima redactione haec 
erant magis specificata. Postea sententia eorum praevaluit qui magis oppor- 
tunum esse putaverunt, ut haec omnia in Constitutione solummodo quasi 
velato dicantur et improbentur, ne ipsa Constitutio nimis cruda aut « veri- 
stica » diiudicaretur. 

15 Pius XII, Litt. Encycl. Sacra Virginitas: AAS 46 (1954) p. 183: 
« Ad tuendam castimoniam, secundum Hieronymi sententiam, fuga magis 
valet quam apertum certamen: " Ideo fugio, ne vincar " (S. Hieronymus, 
Contra Vigilant., 16: PL 23, 352). Quae quidem fuga ita intellegenda 
est, ut non modo peccandi occasiones diligenter arceamus, sed praesertim ut 
in huius generis certaminibus mentem animumque ad divina erigamus... ». 

16 De isto iure et officio Ecclesiae, quod hodie a laicistis ipsi negatur, 
nullum dubium moveri potest, uti apparet ex frequentibus Ecclesiae docu- 
mentis, in quibus contra violatores moralitatis publicae insurgit: cf. 

[111] Pius X, Litt. Encycl. Editae saepe, 26 maii 1910: AAS 2 (1910) 

p. 357. 

Pius XI, Litt. Encycl. Firmissimam constantiam, 28 martii 1937: 
AAS 29 (1937) p. 189. 

Pius XII, Ad patresfamilias e Gallia Romam peregrinantes, 18 sept. 
1951: AAS 43 (1951) pp. 730 ss. 

Pius XII, Litt. I rapidi progressi, ad Episc. Italiae, 1 ian. 1954: AAS 
46 (1954) p. 18. 

Pius XII, Litt. Encycl. Miranda prorsus, 8 sept. 1957: AAS 49 
(1957) p. 765 ss. 

17 Pius XI, Litt. Encycl. Divini illius Magistri, 1. c. 

Pius XII, Litt. I rapidi progressi: AAS 46 (1954) p. 20 s.: « Alle au- 
torita pubbliche soprattutto spetta prendere ogni cautela, perche in nessuna 
maniera sia recata oflesa o turbamento a quell'aura di purezza e di riserva- 
tezza che deve circondare il foeolare domestico... Noi nutriamo profonda 
[112] fiducia che Palto senso di responsabilita di coloro che presiedono alla vita 
pubblica verra ad impedire le tristi eventualita... ». 

Ita etiam in pluribus aliis Magisterii documentis. 

18 Non tangitur hic expresse sic dictus pansexualismus ; cum constet 
hodie inter psychologos adesse, qui negant et ipsum Freud docuisse vere 
pansexualismum. Hac de causa increparunt ipsum Pium XII, cum de me- 
thodo pansexuali sermonem fecit, ut infra notatur. Ex alia parte constat 
quod theoretice et practice in vita hominum plus aequo elementa sexualia 
producuntur quasi sint unica vel saltem praeeminentia, immo explicativa 
rerum etiam supernaturalium. Ideo sexualismus damnatur eo sensu, quo 
in Constitutione intelligitur. Pro hac quaestione, quidquid est de panse- 
xualismo freudiano, remanent ut valida documenta sequentia: 

Pius XII, Sermo 14 sept. 1952: AAS 44 (1952) p. 783: «II n'est 
pas prouve, il est meme inexact, que la methode pansexuelle d'une cer- 
taine ecole de psychanalyse soit une partie integrante indispensable de toute 
psychotherapie serieuse et digne de ce nom; que le fait d'avoir dans le 
passe neglige cette methode ait cause de graves dommages psychiques, 
des erreurs dans la doctrine et dans les applications en education, en psy- 
chotherapie et non moins encore dans la pastorale; qu'il soit urgent de com- 
bler cette lacune, et d'initier tous ceux qui s^occupent de questions psy- 
chiques, aux idees directrices et meme, s'il le faut, au maniement pratique 
de cette technique de la sexualite ». 

In quodam articulo cui titulus: A proposito di psicanalisi, auctorita- 
tive edito in TJOsservatore Romano, 21 sept. 1952, occasione illius ser- 
monis Summi Pontificis, legitur: « Aggiungono inoltre cotesti psicanali- 
sti, che anche i sacerdoti, in cura d'anime o dedicati alla direzione spirituale 
delle coscienze, dovrebbero conoscere le parti sostanziali della teoria e della 
prassi della psicanalisi, cosl intesa, e persuadersi che questo mezzo non puo 
essere trascurato, benche essi medesimi, personalmente, non debbano usar- 
lo, ma debbano servirsi dell'aiuto di un competente medico psicoanalista. 
Altrimenti e da temersi — essi sostengono — che i sacerdoti esercitino il 
loro ministero spirituale con pericolo e danno delle anime. Purtroppo 
queste idee vengono imprudentemente proposte e difese in articoli, libri 

e conferenze anche da alcuni teologi, i quali, piu preoccupati delPaspetto [112] 
medico, trascurano le norme stabilite dalla morale cristiana, di nuovo pro- 
mulgate ed inculcate dal Sommo Pontefice ». 

Uti patet, neque Summus Pontifex neque praesens Constitutio vult 
damnare cognitionem et utilitatem istarum scientiarum, etiam apud sacer- 
dotes; attamen error est omnia per sexum in pastorali animarum explicare, 
atque accusare pastoralem catholicam ac si hac in re Ecclesia defecerit 
in essentialibus quoad directionem animarum. In Constitutione scite pro- 
visum est, ut, dum damnatur error, pro secunda parte tantum describatur 
accusatio, vitato tamen verbo damnationis, ne Concilium accusetur adver- 
sari scientiis. Habetur tamen erroris, de quo in Constitutione, descriptio et 
reprobatio etiam apud Pium XII, Litt. Encycl. Sacra Virginitas: AAS 46 
(1954) p. 174 sq.: « Imprimisque a communi probatorum hominum sensu, 
quem quidem Ecclesia semper in honore habuit, ii procul dubio aberrant, 
qui naturalem sexus instinctum considerant quasi potiorem maioremque 
humanae compagis propensionem et exinde concludunt hominem non posse 
per totius vitae cursum huiusmodi appetitum coercere sine gravi periculo [H3] 
eius corporis vitalia potissimumque nervos perturbandi, ideoque humanae 
personae aequilibritati detrimentum inferendi ». In aliis quoque locis 
(cf. supra nota 7) reprobatur quaecumque exaggeratio elementi sexualis 
in vita hominis. 

19 Contra e. g. Dr. Hesnard, Morale sans peche et alii eiusdem libri 
qui ideo in Indicem librorum prohibitorum inserti sunt. Pro notitia errorum 
ibidem contentorum, cf.; VOsservatore Komano, 23-24 ian. 1956, Psica- 
nalisi e mitomorale } ubi explicatur damnatio trium librorum D.ris Hesnard. 

20 Cf. apud eundem Hesnard et non paucos medicos antiquos et 
modernos. 

Pius XII, Litt. Encycl. Sacra Virginitas: AAS 46 (1954) p. 174 s.: 
«... et exinde concludunt hominem non posse per totius vitae cursum 
huiusmodi appetitum coercere sine gravi periculo eius corporis vitalia po- 
tissimumque nervos perturbandi, ideoque humanae personae aequilibritati 
detrimentum inferendi ». 

Idem Pius XII, in Allocutio ad obstetrices, 29 oct. 1951: AAS 43 
(1951) p. 850 s.: « Tutti questi valori secondari della sfera e delPattivita 
generativa rientrano nelPambito delPufficio specifico dei coniugi, che e di 
essere autori ed educatori della nuova vita. Alto e nobile ufEcio! il quale 
pero non appartiene alVessenza di un essere umano completo, come se, 
non venendo la naturale tendenza generativa alla sua attuazione, si avesse 
in qualche modo o grado una diminuzione della persona umana. La rinun- 
zia a quelPattuazione non b — specialmente se fatta per i piu nobili mo 
tivi — una mutilazione dei valori personali e spirituali ». 

Cf. etiam Pius XII pluribus aliis occasionibus. Licet aliqua verba di- 
recte spectent ad virginitatem et castitatem perpetuam, tamen principium 
moralis catholicae est sat clarum. 

21 Hodie quoque vitium homosexualitatis sat divulgatur; nedum de 
illo foedissimo vitio horror saltem habeatur, praetenditur illud etiam lau- 
dandum et proponendum tamquam signum superioris amoris et altioris cul- 
turae. Nam, dicitur, amare personam alterius sexus facile est; sed amare 



732 



ACTA CONC. VATICANI II - PERIODUS I 



[113] sexualiter personam eiusdem sexus non est omnium, sed tantum pauco- 
rum, qui ad hoe idonei et educati sunt. Sic intelligitur cur factum illud 
deplorandum propagetur, scilicet etiam homines maioris ingenii huic vitio 
fuisse addictos. 

22 Hic agitur contra plures modernos, praesertim inter psychologos, 
qui libertatem sufficientem, maxime in iuvenibus et quoad peccata contra 
sextum non admittunt; cum e contra libertas in hominibus bene sanis 
supponenda est quousque non probetur contrarium, ut non una vice edixit 
Pius XII: 

Pius XII, Allocutio, 26 maii 1957: AAS 49 (1957) p. 406: « Percio 
la morale e il diritto non si immobilitano in un'attitudine superata, quando 
affermano che bisogna dimostrare ove la liberta cessa, e non ove comincia. 
La sana ragione e lo stesso buon senso si sollevano contro un tale deter- 
minismo di fatto che ridurrebbe al minimo la liberta e la responsabilita ». 

Pius XII, Nuntius Radiophonicus, 23 martii 1952: AAS 44 (1952) 
p. 275: « Respingiamo, quindi come erronea Taffermazione di coloro, che 
considerano inevitabili le cadute negli anni della puberta, le quali cosl non 
[1 14] meriterebbero che se ne faccia gran caso, quasi che non siano colpa grave, 
perche ordinariamente, essi aggiungono, la passione toglie la liberta neces- 
saria, affinche un atto sia moralmente imputabile ». 

Non sine ratione et relatione ad istos errores damnatus est a S. C. 
S. Officii liber Marc Oraison, Vie chretienne et problemes de la se- 
xualite, Paris 1951. 

23 Pius XII, Allocutio ad parochos Urbis et concionatores sacri tem- 
poris Quadragesimalis'. De praeceptis Decalogi, 22 febr. 1944: AAS 36 
(1944) p. 73, ubi data opera Pontifex sermonem facit de erroneis concepti- 
bus quoad peccatum grave (de quibus cf. etiam supra in Const. de Ordine 
Morali). Specifice autem quoad peccata contra sextum sic queritur Pon- 
tifex: « Per portare un esempio : le moltiformi deviazioni del sesto co- 
mandamento non sarebbero per il credente, il quale nel resto vuol man- 
tenersi unito a Dio e conservarsi amico di Lui, nessuna grave mancanza, 
ne importerebbero colpa mortale ». 

Pius XII, Allocutio, 13 apr. 1953: AAS 45 (1953) p. 286, ubi agit 
ex professo de sic dicto « peccato materiali » et inter alia dicit: « La psy- 
chotherapie peut encore moins donner au malade le conseil de commettre 
tranquillement un peche materiel, parce qu'il le fera sans faute subjective, 
et ce conseil serait aussi erronne si une telle action devait paraitre necessaire 
pour la detente psychique du malade et donc pour le but de la cure. On ne 
peut jamais conseiller une action consciente qui serait une deformation, 
non une image de la perfection divine ». 

Cf. etiam Pius XII, Allocutio, 1 oct. 1953: AAS 45 (1953) p. 728. 

Pars secunda [ 115 ] 
DE MATRIMONIO ET FAMILIA 

8. [Praenotanda]. In fontibus divinae Revelationis non se- 
mel cum unio mystica Christi et Ecclesiae, tum alia religionis 
mysteria, nuptiarum ac familiae similitudinibus exponuntur. 1 Iam 
solo hoc facto a Spiritu Sancto innuitur matrimonium et familiam 
non esse labilia et mutabilia hominum inventa, sed procedere a 5 
Deo, qui est auctor naturae et gratiae, et « apud quem non est 
transmutatio nec vicissitudinis obumbratio » (Iac. 1, 17). Hac 

de causa S. Synodus, non minus Spiritu amoris quam veritatis 
edocta, ut casti connubii familiaeque christianae institutio, finis, 
munera, clarius innotescant, ut eorundem momentum, nobilitas, 10 
pulchritudo amplius effulgeant, et ab errorum tenebris ubique 
exsurgentium efficacius defendantur, id proponere intendit quod 
ipse Deus creando hominem masculum et feminam et dando ei 
adiutorium simile sibi (cf. Gen. 1, 27; 2, 18-24 et 5, 2; Mt. 19, 4) 
reapse voluit, et Iesus Christus matrimonium restaurando illud- 15 
que ad Sacramenti dignitatem elevando, Ecclesiae veluti legem 
fundamentalem nec umquam mutabilem divinitus consignavit. 

Caput I 

DE ORDINE MATRIMONII CHRISTIANI 
DIVINITUS CONSTITUTO 

9. [Matrimonii origo, natura, dignitas]. Providit Deus hu- 
mani generis multiplicationi per matrimonii institutionem (cf. 
Gen. 1, 28; 2, 18-25; Mt. 19, 4). 2 Est igitur matrimonium ori- 20 
gine, fine, officio, natura sua bonum et sacrum. 3 Immo pro bap- 
tizatis Sacramentum, ad cuius dignitatem a Christo est elevatum. 4 
Docet autem S. Synodus hoc sacramentum inter Christianos eo 
ipso constitui, quod duo baptizati, vir et mulier, uno eodemque 
mutuo ac valido consensu in vero connubio se legitime iungunt. 5 25 
Atque ideo ex ipsa voluntate Dei Patris et Iesu Christi talis huma- 
nus consensus, etiam in christiano coniugio, ita est essentialis, ut 

[l 16 ] sine ipso Sacramentum non habeatur; 6 ita personalis, ut nullo 
alio consensu vel humana potestate suppleri valeat; 7 ita unus et 
indivisibilis, ut inter baptizatos nullum dari possit verum atque 
validum matrimonium, quin sit eo ipso Sacramentum. 8 Hac autem 

5 indole sacramentali tanta est sponsorum christianorum dignitas, 
nobilitas et splendor, ut ipsi non tantum purissimam atque fecun- 
dissimam unionem Christi cum Ecclesia repraesentent (cf . Eph. 
5, 32-33), sed iidem in persona Christi et Ecclesiae efficiantur per 
validum consensum mutuo exterius rite manifestatum et accep- 

io tum, huius Sacramenti ministri, cum hoc suo consensu signum 
constituant, quo non ponentibus obicem gratia confertur. 9 Gratia 
enim, ut docet Synodus Tridentina, quam ipse Christus sua nobis 
passione promeruit, naturalis amor perficitur, indissolubilis uni- 
tas confirmatur coniugesque sanctificantur. 10 Atque ita revera con- 

15 iuges in proprio suo statu symbolum esse possunt atque debent 
gratiae et caritatis Salvatoris. 11 

10. [Matrimonii proprietates]. Licet matrimonium christia- 
num, in se consideratum, non constituat statum evangelicae per- 
fectionis, 12 tamen suam quoque perfectionem iuxta Christi leges 

20 exigit. 13 Atque in primis ordo vigens divinus circa eius proprie- 
tates, fines et bona est servandus, etiam si, hac de causa, opus 
sit actibus heroicis. 14 Restaurando quod corruerat, Christus sta- 
tuit, ut non solummodo matrimonium christianum, sed etiam 
matrimonium pro omnibus, sit stabiliter unum; insuper ita indis- 

25 solubile, ut numquam voluntate partium, immo nulla auctoritate 
mere humana dirimi queat. 15 Unitas ergo et indissolubilitas ita 
sunt cuiusque matrimonii proprietates intrinsecae et essentiales, 16 
ut ne contrahentium quidem contrariae voluntati obnoxiae esse 
possint, ideoque ab eo qui vult verum matrimonium contrahere, 

30 necessario et perpetuo recipi debeant. 17 Omnia igitur, quae ab 
hominibus, hac in re quavis potestate destitutis, contra matri- 
monii unitatem vel indissolubilitatem proponuntur vel fiunt, nec 
respondent exigentiis naturae vel bono societatis, nec ad huma- 
nae culturae progressum pertinent, sed potius actus nullius va- 

35 loris censendi sunt, ex quibus apparet hominis peccatoris in or- 
dine morali ab originali iustitia miserrimus regressus. Quae enim 
laedunt ordinem divinum, nec individuo, nec familiae, nec socie- 
tati civili prodesse ullo modo valent. 18 

11. [Matrimonii fines]. Habet insuper matrimonium in se, 

independenter scilicet ab intentione contrahentium, suos fines 
obiectivos divinitus statutos. 19 Inter quos si attente consideren- 
tur divina ipsius matrimonii institutio nec non ipsa natura et 
Ecclesiae magisterium, 20 finis primarius unice est prolis procrea- 
tio atque educatio, 21 etiamsi matrimonium particulare fecundum 
non sit. 22 Hunc finem persequendo homo cum Deo, creatore et 
sanctificatore animarum, per paternitatis et maternitatis dignita- 
tem sociam confert operam ad humani generis propagationem et 
sanctificationem. Hac de causa prolis procreatio, licet non sit 
obiectum consensus matrimonialis, tamen ita est per se omni 
coniugio connaturalis, immo hoc sensu essentialis, ut in quovis 
valido consensu, ius perpetuum et exclusivum ad actus per se ad 
prolis generationem naturaliter aptos veluti obiectum proprium 
tradendum includatur; 23 ita demum est primaria et praevalens, 
ut ab aliis finibus intentis, licet a natura indicatis, non dependeat, 
immo cum illis nec aequiparari nec confundi queat. 24 Alii autem 
matrimonii fines obiectivi, ex indole ipsius matrimonii oriundi 
sed secundarii, sunt mutuum coniugum adiutorium solatiumque 
in vitae domesticae communione et remedium, quod dicitur, con- 
cupiscentiae. In matrimonio enim concupiscentia per fidem con- 
iugalem recte dirigitur, ideoque rationi subiecta castitati inservit 
et nobilitatur. 25 Qui fines debite intenti iura quamvis subordinata 
in matrimonio constituunt, 26 et ideo etsi secundarii in se non 
sunt spernendi vel parvi pendendi, sed debito modo in vera cari- 
tate promovendi. 27 

Dum prolis procreatio modo legitimo unice in matrimonio 
obtinetur, concupiscentia etiam extra matrimonium divinae gra- 
tiae ope vinci potest. 28 Quatenus tamen mutuum adiutorium et 
remedium concupiscentiae in ipso matrimonio sunt consequenda, 
participant naturam specificam unionis coniugalis, quippe quae a 
quocumque alio adiutorio, etiamsi ex amicitia proveniat, specifice 
differat. 29 Alii autem fines subiectivi, quibus homines non raro 
proxime et prima ratione 30 moventur ad coniugium ineundum, 
non obstant matrimonio, dummodo finibus ab ipsa natura indi- 
catis non contradicant, sed eis subordinentur. 31 

Meminerint autem fideles omnes matrimonii fines, cum obiec- 
tivos tum subiectivos, etiam primarium illum, quo homines cum 
Deo consociantur in opera eius creatrice, perfecte attingi noh 
posse, nisi connubium informetur vero ac recto amore coniugali; 
qui in connubiis christianis, caritate supernaturali et gratia Chri- 
sti ditatus, magis magisque confert ad finium assecutionem. 

[118] 12. [Ecclesiae potestas]. Matrimonium, utpote pertinens ad 
ordinem divinum, non singulis hominibus, sed Ecclesiae Christus 
concredidit, ut doctrinam et normas quibus regitur custodiret, 
explicaret, determinaret. 32 Hanc autem potestatem Ecclesia non 

5 solum exerceat oportet in bonum animarum, sed etiam in fidei 
christianae commodum 33 et Mystici Corporis incrementum. 34 Hac 
de causa Christus, qui voluit ut Ecclesia quam maxime defenderet 
indissolubilitatem matrimonii ab ipso restauratam, eidem Eccle- 
siae etiam dedit potestatem 35 solvendi, intra limites et conditio- 

io nes iure divino statutas, vinculum omnium aliorum coniugiorum, 
cum naturalium, tum sacramentalium, excepto tamen et semper 
matrimonio post utriusque partis baptismum consummato. 36 

13. [Auctoritatis civilis competentia]. Legitima auctoritas 
civilis absque dubio competentia gaudet circa effectus mere civiles 

15 matrimonii, etiam baptizatorum, ad normam legis naturalis se- 
cundum boni communis rectas exigentias. 37 Gaudet etiam pote- 
state vi proprii iuris, ex sua quoque parte et in suo campo, enun- 
tiandi, applicandi, urgendi postulata matrimonialia iuris naturalis. 
Nulla vero potestate gaudet sive circa solutionem vinculi cuiusvis 

20 matrimonii valide initi, 38 sive circa matrimonii christiani indolem 
sacramentalem, 39 sive circa alia bona cum matrimonio divinitus 
coniuncta, 40 sive circa impedimenta ab Ecclesia posita, 41 sive circa 
sententias iudiciales ab Ecclesia prolatas 42 Haec enim, utpote Dei 
et non Caesaris propria, unice Ecclesiae competunt (cf. Mt. 

25 22, 21). 43 

14. [Errores reprobantur]. Scit S. Synodus quantopere salus 
Corporis Christi mystici etiam ab ordine divino quoad matrimo- 
nium recte agnito dependeat. 44 Quam ut tueatur, imprimis officii 
sui esse ducit condemnare radicales illos omnes eorum errores, 

30 qui retinent matrimonium, in sua origine et constitutione, esse 
absque ullo valore naturali vel supernaturali quoddam phaeno- 
menon mere sociale in continua evolutione; non vero procedere 
a Deo et a Christo neque in nova salutis oeconomia potestati Ec- 
clesiae esse subiectum 45 Item damnat errores illos, quibus tenetur 

35 matrimonium christianorum vel non esse sacramentum vel ipsum 
sacramentum esse quid accessorium aut separabile ab ipso con- 
tractu. 46 Reprobat etiam eorum sententiam qui asserunt matri- 
monii usum esse medium specificum attingendi perfectionem eam, 
qua revera ac proprie homo sit imago Dei et Sanctissimae Trini- 

tatis. 47 Severe improbat errores et theorias, quibus negatur ordo t 11 ^] 
divinus immutabilis circa proprietates et fines matrimonii. Atque 
nominatim ut summam calumniam refellit assertum, matrimonii 
indissolubilitatem non procedere a Deo, sed esse crudele inven- 
tum Ecclesiae, non minus crudeliter retentum. 48 Improbat denique 5 
theorias, quibus recto ordine valorum subverso, finis primarius 
matrimonii postponitur valoribus biologicis et personalibus con- 
iugum 49 et amor coniugalis, in ipso ordine obiectivo, procla- 
matur tamquam finis primarius. 50 

NOTAE 

1 Cf. Mt. 9, 15; 22, 2; 25, 1; Eph. 5, 22-23; Apoc. 19, 7-9 cet. 

2 Cf. Leo XIII, Litt. Ci siamo, 10 iulii 1879: Acta Leonis XIII, Ro- 
mae 1881 ss., t. I, pp. 236-247; Litt. Encycl. Arcanum divinae sapientiae, 
10 febr. 1880: Acta Leonis XIII, t. II, pp. 10-40. 

Pius XI, Litt. Encycl. Casti connubii, 31 dec. 1930: AAS 22 (1930) 
pp. 539-592 (passim): Denz. 2225-2250. 

3 Cf. Conc. Bracaren. II, can. 11: Denz. 241; 
Conc. Lateran. II, can. 23: Denz. 367; 

Professio fidei Durando de Osca et sociis eius Waldensibus praescripta: 
Denz. 424. 

Conc. Florent., Decretum pro Armenis: Denz. 702; Errores Arme- 
norum 19: Denz. 537. 

Leo XIII, Litt. Encycl. Arcanum divinae sapientiae: Acta Leonis XIII, 
t. II, pp. 22 s.: « Etenim cum matrimonium habeat Deum auctorem, fuerit- 
que vel a principio quaedam Incarnationis Verbi Dei adumbratio, idcirco 
inest in eo sacrum et religiosum quiddam, non adventitium, sed ingenitum, 
non ab hominibus acceptum, sed natura insitum... Igitur cum matrimo- 
nium sit sua vi, sua natura, sua sponte sacrum, consentaneum est, ut rega- 
tur ac temperetur non principum imperio, sed divina auctoritate Ecclesiae, 
quae rerum sacrarum sola habet magisterium ». 

Pius XI, Litt. Encycl. Casti connubii, 1. c. 

Prima Romana Synodus, 1960, art. 490, § 1. 

4 Conc. Trid., Sess. XXIV, Doctr. De sacr. matrimonii, can. 1: 
Denz. 971. 

5 Conc. Florent.: Decretum pro Armenis: Denz. 702: « Causa 
efficiens matrimonii regulariter est mutuus consensus per verba de prae- 
senti expressus ». 

Pius XI, Litt. Encycl. Casti connubii: Denz. 2225: « At, quamquam 
matrimonium suapte natura divinitus est institutum, tamen humana quoque 
voluntas suas in eo partes habet easque nobilissimas; nam singulare quod- 
que matrimonium, prout est coniugalis coniunctio inter hunc virum et 
hanc mulierem, non oritur nisi ex libero utriusque sponsi consensu... ». 

Leo XIII, Litt. Encycl. Arcanum divinae sapientiae, 1. c, p. 25 s.: 
« ... in matrimonio christiano contractum a sacramento non esse dissocia- 

[120] bilem; atque ideo non posse contractum verum et legitimum consistere, 
quin sit eo ipso sacramentum. Nam Christus Dominus dignitate sacramenti 
auxit matrimonium; matrimonium autem est ipse contractus, si modo sit 
factus iure... Itaque apparet, omne inter Christianos iustum coniugium, 
in se et per se esse sacramentum: nihilque magis abhorrere a veritate, quam 
esse sacramentum decus quoddam adiunctum, aut proprietatem allapsam 
extrinsecus quae a contractu disiungi ac disparari hominum arbitratu queat ». 
Ita etiam in pluribus aliis magisterii Ecclesiae documentis. 

6 Cf. Pius IX, Syllabus, n. 66: Denz. 1766; 
Pius XI, Litt. Encycl. Casti connubii, 1. c; 

In Concilio Vaticano Primo, quoad hoc paratus erat sequens canon: 
« Can. 2: Si quis dixerit, matnmonii sacramentum non esse ipsum inter 
Christianos contractum, qui consensu perficitur; aut esse aliquid contrac- 
tui accessorium et ab eo separabile; aut vi contractus mere civilis posse 
inter christianos verum matrimonium consistere: A. S. », Mansi 53, 
col. 721. 

7 Pius XI, Litt. Encycl. Casti connubii: Denz. 2225: « ... qui qui- 
dem liber voluntatis actus, quo utraque pars tradit et acceptat ius coniugii 
proprium, ad verum matrimonium constituendum tam necessarius est, ut 
nulla humana potestate suppleri valeat ». 

Cf. CIC, can. 1081, § 1. 

Pius XII, Sermo, 5 martii 1941: Discorsi e Radiomessaggi, t. III, 
p. 8: « Davanti alPaltare, solo la vostra libera volonta e valsa a congiun- 
gervi col nesso del sacramento del matrimonio, e nessun altro consenso 
poteva sostituirsi al vostro. Altri sacramenti — quelli cioe che sono piu 
necessari — quando manchi il ministro, possono essere suppliti dalla 
potenza della misericordia divina, che varca anche i segni esterni per por- 
tare la grazia nei cuori... Ma nel sacramento del matrimonio non v'e sup- 
plenza di ministri, come non v f e sostituzione di persone: vi trionfa Pin- 
comparabile grandezza del maggior dono, che e la liberta del volere... ». 

8 Doctrina de inseparabilitate contractus a sacramento matrimonii et 
vice versa valde discussa, elaborata et praeparata fuit in Conc. Vat. I. 
Multum disputatum fuit de definibilitate vel minus. Affirmari potest hoc 
fuisse quoddam caput praecipuum totius Commissionis ad parandum 
schema quoad matrimonium christianum. Hoc explicatur ex errore libera- 
lismi et laicismi, qui tunc temporis late invalescebat. 

Canones parati quoad hoc erant sequentes: Mansi 53, col. 720 s.: 
« Can. 1. Si quis dixerit, Christum non evexisse matrimonium ad sacra- 
menti dignitatem, et viri ac mulieris coniunctionem haberi inter christia- 
nos posse, quae sit verum matrimonium, non autem sacramentum: A. S. ». 
Can. 2: cf. supra, n. 6. 

9 Cf. Catechismus Romanus, c. VIII: De matrim. Sacr., nn. 4-8. 
Pius XI, Litt. Encycl. Casti connubii: Denz. 2237: « Et quoniam 

Christus ipsum coniugalem inter fideles validum consensum signum gratiae 
constituit, ratio sacramenti cum christiano coniugio tam intime coniun- 
gitur, ut nullum inter baptizatos verum matrimonium esse possit, * quin 
iit eo ipso sacramentum Cum igitur sincero animo fideles talem con- 
sensum praestant, aperiunt sibi sacramentalis gratiae thesaurum, ex quo 

supernaturales vires hauriant ad officia et munera sua fideliter, sancte, per- [121] 
severanter ad mortem usque adimplenda ». 

Pius XII, Sermo, 5 martii 1941: Discorsi e Radiomessaggi, t. III, 
p. 6: «... voi stessi siete stati costituiti da Dio ministri del sacramento, 
voi, di cui Egli si e servito per stringere Tindissolubile unione vostra ed 
efiondere nelle vostre anime le grazie e che vi rendano costanti e fedeli ai 
vostri nuovi obblighi. A quale grande onore e dignita vi ha Egli in- 
nalzati! ». 

10 Cf. Conc. Trid., Sess. XXIV, Doctr. De sacr. matrimoniv. 
Denz. 969. 

11 Cf. Pius XI, Litt. Encycl. Casti connubii: Denz. 2236. 

12 Vide etiam Constitutionem de Ecclesia, caput V. 

13 Conferas quoque Constitutionem de Ordine morali. 

14 Pius XII, Sermo, 6 dec. 1939: Discorsi e Radiomessaggi, t. I, 
p. 414: «E immacolato dinnanzi a Dio chiunque compia con fedelta e 
senza debolezza gli obbligbi del proprio stato. Dio non chiama tutti i 
suoi figli allo stato di perfezione, ma invita ciascuno alla perfezione del 
suo stato: " Siate perfetti, diceva Gesu, come e perfetto il vostro Padre 
celeste " (Mt. 5, 48). I doveri della castita coniugale voi li conoscete. Essi 
esigono un coraggio reale, talvolta eroico, e una fiducia filiale nella divina 
Provvidenza... ». Cf. etiam Pius XI, Litt. Encycl. Casti connubii: AAS 
22 (1930) p. 579. 

Ut patet ex isto textu et ex Constitutionis nostrae contextu verbum 
« perfectio » hic accipitur in sensu morali sat amplo quatenus scilicet in- 
cludit praecepta et consilia: nam Summus Pontifex imprimis loquitur de 
obligationibus proprii status. 

15 Conc. Trid., Sess. XXIV, Doctr. De sacr. matrimonii-. Denz. 
969 : « Matrimonii perpetuum indissolubilemque nexum primus humani 
generis parens divini Spiritus Sancti instinctu pronuntiavit, cum dixit: 
u Hoc nunc os ex ossibus meis, et caro de carne mea. Quamobrem relin- 
quet homo patrem et matrem, et adhaerebit uxori suae, et erunt duo in 
carne una " (Gen. 2, 23 s.; cf. Eph. 5, 31) ». 

Hoc autem vinculo duos tantummodo copulari et coniungi, Christus 
Dominus apertius docuit, cum postrema illa verba, tamquam a Deo pro- 
lata, referens dixit: « Itaque iam non sunt duo, sed una caro » (Mt. 
19, 16), statimque eiusdem nexus firmitatem, ab Adamo tanto ante pro- 
nuntiatam, his verbis confirmavit: « Quod ergo Deus coniunxit, homo 
non separet... ». 

Can. 2: Denz. 972: « Si quis dixerit, licere Christianis plures simul 
habere uxores, et hoc nulla lege divina esse prohibitum (Mt. 19, 4 ss. 9): 
A. S. » ... can. 7: Denz. 977: « Si quis dixerit, Ecclesiam errare, cum do- 
cuit et docet, iuxta evangelicam et apostolicam doctrinam (Mc. 10; 1 Cor. 
7), propter adulterium alterius coniugum matrimonii vinculum non posse 
dissolvi, et utrumque, vel etiam innocentem, qui causam adulterio non 
dedit, non posse, altero coniuge vivente, aliud matrimonium contrahere, 
moecharique eum, qui dimissa adultera aliam duxerit, et eam, quae di- 
misso adultero alii nupserit: A. S. ». 

Cf. etiam Vrima Romana Synodus, 1960, artt. 491-492. 

[121] 16 Leo XIII, Litt. Encycl. Arcanum divinae sapientiae, Acta Leo- 

[122] nis XIII, t. II, p. 12 s.: « Atque illa viri et mulieris coniunctio, quo sa- 
pientissimis Dei consiliis responderet aptius, vel ex eo tempore duas po- 
tissimum, easque in primis nobiles, quasi alte impressas et insculptas prae 
se tulit proprietates, nimirum unitatem et perpetuitatem ». 
Cf. Pius XI, Litt. Encycl. Casti connubii, passim. 

17 Pius XI, Litt. Encycl. Casti connubiv. AAS 22 (1930) p. 541: 
«... quae proinde leges nullis hominum placitis, nulli ne ipsorum quidem 
coniugum contrario convento obnoxiae esse possint... ». 

Pius XII, Litt. Encycl. Sertum laetitiae, 1 nov. 1939: AAS 31 (1939) 
p. 640 sq.: « Hac ipsa de causa summopere curandum est, ut dogma, 
quod adserit divino iure individuum perpetuumque matrimonium vincu- 
lum } a nuptias contrahentibus religiose retineatur sancteque custodiatur... 
Utinam patria vestra alieno experimento potius quam proprio usu novisset 
damnorum cumulum, quem divortiorum licentia parit! Suadeat religionis 
reverentia, suadeat erga nobile americanum genus pietas, ut dire invale- 
scens curetur et avellatur morbus, cuius consectaria ita nervose et vere 
Leo Pp. XIII descripsit: " Divortiorum causa fiunt maritalia foedera 
mutabilia: extenuatur benevolentia: infidelitati perniciosa incitamenta 
suppeditantur: tuitioni atque institutioni liberorum nocetur: dissuendis 
societatibus domesticis praebetur occasio: discordiarum inter familias 
semina sparguntur: minuitur ac deprimitur dignitas mulierum, quae in 
periculum veniunt, ne, cum libidini virorum inservierint, pro derelictis 
habeantur. Et quoniam ad perdendas familias, frangendas regnorum opes 
nihil tam valet quam corruptela morum, facile prospicitur prosperitati fa- 
miliarum ac civitatum maxima inimica esse divortia " (Litt. Encycl. 
Arcanum) ». 

18 Verba Constitutionis directe refellere volunt etiam falsam persua- 
sionem, qua divortium vinculi valeret etiam in foro Dei et introductio di- 
vortii esset signum civilitatis, cum omnes fere nationes materialiter civi- 
liores illud institutum habeant. Unde necessitas declarandi sollemniter 
illud potius esse sic dictae « civilta del peccato » effectum. 

19 Momentosum est in primis affirmare, ipsos fines matrimonii esse 
intelligendos iuxta ordinem constitutum ab ipso Deo iuxta doctrinam 
Pn XI, Litt. Encycl. Casti connubii: AAS 22 (1930) p. 542: « ...Ex Deo 
sunt ipsa matrimonii institutio, fines, leges, bona... ». 

20 Fontes doctrinae circa quaestionem de fine matrimonii videntur 
significari verbis Pn XII, Sermo ad obstetrices, 29 oct. 1951: AAS 43 
(1951) p. 849: « Precisamente per tagliar corto a tutte le incertezze e le 
deviazioni, che minacciavano di diffondere errori intorno alla scala dei 
fini del matrimonio e ai loro reciproci rapporti, redigemmo Noi stessi al- 
cuni anni or sono (10 marzo 1944) una dichiarazione sulPordine di quei 
fini, indicando quel che la stessa struttura interna della disposizione na- 
turale rivela, quel che h patrimonio della tradizione cristiana, quel che i 
Sommi Pontefici hanno ripetutamente insegnato, quel che poi nelle debite 
forme e stato fissato dal Codice di Diritto canonico ». Si tales fontes valent 
pro hierarchia finium, valent iam etiam pro ipsorum exsistentia et natura. 

21 Cf. in primis Catechismus Romanus, De matrimonii Sacramento, 

c. VIII, n. 12: « Quod vero a Domino dictum est: Crescite et multipli- [122] 
camini, id eo spectat, ut cuius rei causa matrimonium institutum erat, 
declaret ». Quae verba praecedunt omnia alia quae postea ipse Catechi- [123] 
smus Romanus dicit de rationibus quibus homines moventur ad matri- 
monium. Adde: 

Leo XIII, Litt. Encycl. Rerum Novarum, 15 maii 1891: Acta Leo- 
nis XIII, t. XI, p. 104: « Ius coniugii naturale et primigenium homini 
adimere, causamve nuptiarum praecipuam, Dei auctoritate initio consti- 
tutam, quoquo modo circumscribere lex hominum nulla potest: Crescite 
et multiplicamini ». 

Pius XI, Litt. Encycl. Casti connubii: AAS 22 (1930) p. 543: « Ita- 
que primum inter matrimonii bona locum tenet proles ». 

Pius XII, Sermo } 3 oct. 1941: AAS 33 (1941) p. 423: « Nella quale 
delicata altrettanto che difficile questione due tendenze sono da evitarsi: 
quella che nelPesaminare gli elementi costitutivi delPatto della generazione 
da peso unicamente al fine primario del matrimonio, come se il fine secon- 
dario non esistesse o almeno non fosse finis operis stabilito dalPOrdina- 
tore stesso della natura; e quella che considera il fine secondario come 
ugualmente principale, svincolandolo dalla essenziale sua subordinazione 
al fine primario, il che per logica necessita condurrebbe a funeste conse- 
guenze. Due estremi, in altre parole, se il vero sta nel mezzo, sono da 
fuggirsi: da una parte, il negare praticamente o il deprimere eccessiva- 
mente il fine secondario del matrimonio e delPatto della generazione; dal- 
Paltra, lo sciogliere o il separare oltre misura Patto coniugale dal fine 
primario, al quale secondo tutta la sua intrinseca struttura e primieramente 
e in modo principale ordinato ». 

Pius XII, Sermo, 18 martii 1942: Discorsi e Radiomessaggi, t. IV, 
p. 5: « Dio ha stabilito che al fine essenziale e primario del vincolo co- 
niugale, che e la generazione dei figli, cooperassero il padre e la madre... ». 

Pius XII, Sermo ad obstetrices, 29 oct. 1951: AAS 43 (1951) 
p. 848 s.: « Ora la verita e che il matrimonio, come istituzione naturale, 
in virtu della volonta del Creatore non ha come fine primario e intimo il 
perfezionamento personale degli sposi, ma la procreazione e la educazione 
della nuova vita... » et paulo post, p. 852, prosequitur: « Ora invece 
questo e insomma tutto subordinato e ordinato a quelVunica grande legge 
della generatio et educatio prolis " , vale a dire al compimento del fine 
primario del matrimonio come origine e sorgente della vita ». 

Et in eodem sermone Pius XII dicit, p. 850 s.: « Tutti questi valori 
secondari della sfera e delPattivita generativa rientrano nelPambito del- 
Vufficio specifico dei coniugi, che e di essere autori ed educatori della 
nuova vita ». 

Cf. etiam Prima Synodus Romana, 1960, art. 493. 

22 Pius XII, Sermo ad obstetrices, 29 oct. 1951: AAS 43 (1951) 
p. 849. 

25 Cf. CIC, can. 1013, § 1. 

Non agitur hic de distinctione inter ius et exercitium iuris. 
24 Cf. S. C. S. Officii, Decretum, 1 apr. 1944: AAS 36 (1944) 
p. 103. 

[123] 25 Cf. S. Thomas, In 1 Cor. 7, 2-9. 

26 Cf. Pius XII, Sermo ad obstetrices, 29 oct. 1951, 1. c. 
[124] 27 cf. Pius XII, Allocutio ad S. Romanae Rotae Auditores, 3 oct. 

1941: AAS 33 (1941) p. 421; et Sermo ad obstetrices, 1. c. 

28 Cf. S. Romanae Rotae Sententia, 22 ian. 1944: AAS 36 (1944) 
pp. 179-200. 

29 Cf. Pius XII, Sermo ad obstetrices, 29 oct. 1951, U. cc. 

Fines enim secundarii in matrimonio consequendi, licet subordinate, 
participant naturam specificam unionis coniugalis, quae a quacumque, 
etiam amicali unione specifice differt, per relationem intrinsecam essen- 
tialem ad finem primarium, ad quem igitur illi fines obiectivi sed secun- 
darii per se ordinati etiam sunt. 

Cf. Pius XI, Litt. Encycl. Casti connubii: AAS 22 (1930) p. 561. 

30 Catechismus Romanus, De matrim. Sacr., c. VIII, n. 13. Ibidem 
sermo fit de finibus matrimonii sub aspectu subiectivo seu finis operantis. 

31 Hic agitur de motivis personalibus, quibus coniuges vario modo 
moventur ad ineundum matrimonium particulare cum determinata per- 
sona. Nam matrimonium in casu particulari exsurgere non potest sine 
sponsorum voluntate: cf. Pius XI, Litt. Encycl. Casti connubii: AAS 22 
(1930) p. 541. 

32 Leo XIII, Litt. Encycl. Arcanum divinae sapientiae, 10 febr. 1880, 
Acta Leonis XIII, t. II, p. 18. 

Pius XI, Litt. Encycl. Castt connubii: AAS 22 (1930) p. 539 ss. 

Haec autem Ecclesiae potestas, ut expresse dicitur in documentis 
haud paucis magisterii Ecclesiae se extendit sive ad ipsa sponsalia, sive 
ad ipsum vinculum ineundum vel relaxandum, sive ad conditiones quoad 
validitatem et liceitatem, sive ad iudicia declarationis nullitatis, sive ad 
separationem coniugum, sive ad defensionem sanctitatis in matrimonio 
servandae, etiam adiuncta canonica coactione; et in genere se extendit 
ad omnia, quae ei competunt iuxta iuris divini latitudinem, ab ipsa sola 
Ecclesia authentice interpretandam. 

33 Hic innuitur Vrivilegium Vaulinum et Retrinum. Cuius potestatis 
exercitium, etiamsi antea intercesserit dispensatio ab impedimento dispa- 
ritatis cultus, Ecclesiae iudicio prudenti relinquitur. Ideo non dantur in 
Constitutione aliae declarationes. 

34 Leo XIII, Litt. Encycl. Arcanum divinae sapientiae: Acta Leo- 
nis XIII, t. II, p. 17: « Neque iis dumtaxat quae commemorata sunt, 
Christiana eius perfectio absolutioque continetur. Nam primo quidem nup- 
tiali societati excelsius quiddam et nobilius propositum est, quam antea 
fuisset; ea enim spectare iussa est non modo ad propagandum genus hu- 
manum, sed ad ingenerandam Ecclesiae sobolem, cives sanctorum et dome- 
sticos Dei: ut nimirum populus ad veri Dei et Salvatoris nostri Christi cuU 
tum et religionem procrearetur atque educaretur (Cath. Rom., cap. VIII) ». 

35 Pius XII, Allocutio ad S. Romanae Rotae Auditores, 3 oct. 1941: 
AAS 33 (1941) pp. 421-426, praesertim p. 424, n. 3 usque ad p. 426; 
1 oct. 1942: AAS 34 (1942) pp. 338-343; 2 oct. 1944: AAS 36 (1944) 
pp. 281-290. 

36 Pius XI, Litt. Encycl. Casti connubii: AAS 22 (1930) p. 552: 

« Quod si exceptioni, etsi rarissimae, haec firmitas obnoxia videatur, ut [1 24] 
in quibusdam coniugiis naturalibus solum inter infideles initis vel, si inter 
Christifideles ; ratis illis quidem sed nondum consummatis, ea exceptio non 
ex hominum voluntate pendet, neque potestatis cuiuslibet mere humanae, [125] 
sed ex iure divino, cuius una custos atque interpres est Ecclesia Christi. 
Nulla tamen, neque ullam ob causam, f acultas huiusmodi cadere unquam 
poterit in matrimonium christianum ratum atque consummatum ». 

37 Benedictus XIV, Litt. Redditae sunt nohis, 17 sept. 1746: Migne, 
Theol. Curs. compl, Paris 1839-1845, t. 25, p. 682. 

Pius VII, Litt. Que votre Majeste, 26 iunii 1805. 
Pius IX, Litt. La lettera, 9 sept. 1852: CIC Fontes, v. II, pp. 869-872. 
Leo XIII, Litt. Ci siamo, 1 iunii 1879: Acta Leonis XIII, tom. I, 
p. 236 s. 

Leo XIII, Litt. Encycl. Arcanum divinae sapientiae: Acta Leonis XIII, 
t. II, pp. 10-40; Allocutio consistorialis , 18 martii 1895: Acta Leonis XIII, 
t. XV, pp. 73-77; Litt. Quam religiosa, 10 aug. 1898: Acta Leonis XIII, 
t. XVIII, pp. 140-144. 

Pius XII, Allocutio ad S. Romanae Rotae Auditores, 6 oct. 1946: AAS 
38 (1946) pp. 391-397. 

38 Pius VI, Litt. Litteris tuis, 11 iulii 1789: Migne, ibidem, t. 25, 
p. 703. 

39 Pius VI, Litt. Deessemus nos, 16 sept. 1788: Migne, ibidem, 
t. 25, p. 694. 

Pius VII, Litt. Que votre Majeste, 26 iunii 1805. 

Leo XIII, Litt. Encycl. Arcanum divinae sapientiae: Acta Leonis XIII, 
t. II, pp. 10-40; Allocutio consistorialis ; 16 dec. 1901: Acta Leonis XIII, 
t. XXI, pp. 185-188. 

Pius XII, Allocutio ad S. Romanae Rotae Auditores, 6 oct. 1946 1. c. 

40 Ex documentis pontificiis sat constat, quod auctoritas civilis non 
potest delimitare finem primarium matrimonii (ut alio loco Constitutionis 
dicitur) neque leges ferre, legibus divinis iniuriosas, circa unitatem, indis- 
solubilitatem, fidelitatem, etc. Plura sunt quoad hoc documenta Ecclesiae. 

41 Pius VI, Const. Auctorem fidei contra errores Synodi Pistoriensis, 
errores de sponsalibus et matrimonio, prop. 60: Denz. 1560. 

42 Hae iudiciales sententiae Ecclesiae possunt intelligi etiam quoad 
sponsalia, quoad vinculum vel etiam quoad simplicem separationem coniu- 
gum: pro qua tamen cf. Pius XI, Casti connubii. Cf. etiam notam se- 
quentem. 

43 Pius IX, Litt. La lettera, in Codicis Iuris canonici Fontes, t. II, 
p. 870: « Non vi e pertanto altro mezzo di conciliazione che, ritenendo Ce- 
sare quello che e suo, lasci atta Chiesa cib che ad essa appartiene. II potere 
civile disponga pure degli effetti civili, che derivano dalle nozze, ma lasci 
alla Chiesa il regolarne la validita fra i cristiani. La legge civile prenda le 
mosse dalla validita od invalidita del matrimonio, come sara dalla Chiesa 
determinata, e partendo da questo fatto, che e fuori della sua sfera il 
costituirlo, disponga allora degli effetti civili ». 

44 Cf. Catechismus Romanus, De matrim. Sacr., c. VIII, n. 1. 

45 Cf. Schema paratum in Conc. Vat. I: Mansi 53, 719 s. 

[125] 46 Cf. Schema paratum in Conc. Vat. I: ibid. 

47 Cf. etiam Schema Const. De Ordine Morali, a Commissione Theo- 
logica paratum. 

[126] 48 Conc. Trid., Sess. XXIV, Doctr. De sacr. matrimonii, c. 5-7; 

Denz. 975-977. 

Pius IX, Syllabus, n. 67: Denz. 1767. 

Leo XIII, Litt. Encycl. Arcanum divinae sapientiae, cf. supra not. 2. 

Pius XI, Litt. Encycl. Casti connubii, cf. supra not. 2. 

Pius XII, Mlocutio, 22 apr. 1942: Discorsi e Radiomessaggi, t. IV, 
p. 47: « II vincolo del matrimonio cristiano e cosl forte, che, se esso ha 
raggiunto la sua piena stabilita con l'uso dei diritti coniugali, nessuna potesta 
al mondo, nemmeno la Nostra, quella cioe del Vicario di Cristo, vale a re- 
scinderlo ». 

Pius XII, Allocutio, 16 martii 1946, ibid. } t. VIII, p. 14: « ... il ma- 
trimonio fra battezzati validamente contratto e consumato non puo essere 
sciolto da nessuna potesta sulla terra, nemmeno dalla Suprema autorita 
ecclesiastica ». 

49 Cf. varias sententias erroneas de finibus matrimonii inter quos: 
H. Doms, Vom Sinn und Zweck der Ehe, Breslau, 1935. Cf. etiam E. Mi- 
chel, Ehe, Eine Anthropologie der Geschlechtsgemeinschaft, Stuttgart 
1948 (2 a ed. 1950). Hic liber in Indicem librorum prohibitorum a S. C. 
S. Officii insertus est: AAS 44 (1952) p. 879. 

50 Qui statuunt amorem coniugalem uti finem primarium matrimonii 
increpantur expresse a Pio XII, Allocutio, 29 oct. 1951: AAS 43 (1951) 
p. 849 s.: « Non soltanto Topera comune della vita esterna, ma anche tutto 
Tarricchimento personale, lo stesso arricchimento intellettuale e spirituale, 
perfino tutto cib che vi e di piu spirituale e profondo nelVamore coniugale 
come tale, e stato messo, per volonta della natura e del Creatore, al servizio 
della discendenza ». 

Pius XII, Allocutio, 19 maii 1956: AAS 48 (1956) p. 469 s.: « Plu- 
sieurs fois deja Nous avons cru necessaire de rappeler comment les inten- 
tions particulieres des conjoints, leur vie commune, leur perfectionnement 
personnel, ne pouvaient se concevoir que subordonnes au but qui les de- 
passe, la paternite et la maternite. " Non seulement Toeuvre commune de 
la vie exterieure, disons-Nous dans une allocution adressee aux sages- 
femmes le 29 octobre 1951, mais encore tout 1'enrichissement personnel, 
meme 1'enrichissement intellectuel et spirituel, jusqu^a ce qu'il y a de plus 
spirituel et profond dans Tamour comme tel, a ete mis par la volonte de la 
nature et du Createur au service de la descendance n . Tel est 1'enseignement 
constant de TEglise; elle a rejete toute conception du mariage qui menace- 
rait de le replier sur lui-meme, d'en faire une recherche egoiste de satis- 
factions affectives et physiques dans Pinteret des seuls epoux ». 

Cf. etiam: Pius XI, Litt. Encycl. Casti connubii: AAS 22 (1930), 
p. 548 s., quamvis quidam ex verbis Catechismi Romani, ibidem relatis, 
indebite superextollant amorem coniugalem ut finem primarium obiectivum 
ipsius matrimonii. 

Caput II 

DE IURIBUS, OBLIGATIONIBUS, VIRTUTIBUS 
MATRIMONIO CHRISTIANO PROPRIIS 

15. [Iura et officia singulorum hominum\ Omnis homo ha- 
bet per se ius innatum, personale et inviolabile matrimonium le- 
gitime ineundi. Potest tamen obstare, absolute vel relative, per- 
petuo vel ad tempus, aliquod legitimum impedimentum. 1 Ali- 
quando vero quidam propter rationes varias, v. gr. medicas, euge- 
neticas, oeconomicas, sociales adhortandi sunt, ne contrahant 
matrimonium, nisi rationes praevalentes ordinis personalis et mo- 
ralis, aliis quidem rationibus inferioris momenti non obstantibus, 
suadeant ut etiam illi matrimonium ineant vel eo utantur. 2 Itidem 
nulla privata vel publica auctoritate homo, naturaliter capax, in- 
debitis limitibus et conditionibus praematrimonialibus vi iuris a 
matrimonio ineundo impediri potest. 3 His iuribus salvis, unius- 
cuiusque officium est se etiam in iis, quae matrimonium praece- 
dunt, prudenter, iuste casteque gerere. 4 Hac de causa moraliter 
improbanda sunt imprudentia sponsalia, alterius partis dolosae 
deceptiones, et illicitae libertates sexuales inter futuros sponsos, 
etiam ad matrimonium securius ineundum. 5 Non enim, monente 
Apostolo (cf. Rom. 3, 8), facienda sunt mala ut eveniant bona. 
Summi momenti autem est ad matrimonium recta atque christia- 
na educatio et diligens cum aptis instructionibus praeparatio, in 
spiritu castitatis, caritatis et sacrificii, adiuvantibus varii generis 
mediis cum naturalibus, tum maxime supernaturalibus, vitatis 
naturalismi erroribus. 6 In ipsa denique nuptiarum celebratione 
officium grave est consensum requisitum legitime exprimere, ve- 
tita quacumque simulatione seu profanatione. 

16. [Iura et obligationes quoad bonum prolis]. Ex ordine 
divinitus constituto, circa matrimonii naturam, proprietates et 
fines, clare patet, Deum ipsum et Christum illud ordinavisse ad 
quaedam bona consequenda. Quae quidem bona veluti in summam 
collegit S. Augustinus hisce verbis: « Haec omnia bona sunt, prop- 
ter quae nuptiae bonae sunt: proles, fides, sacramentum »/ Circa 
ista tria bona divinitus data sunt iura et obligationes, a coniugibus 

[128] debite servanda; et inter ea, attento fine, ob quem matrimonium 
a Deo institutum est, bonum prolis primum locum tenet. 8 Ideo- 
que oportet proles amanter suscipiatur, benigne nutriatur, reli- 
giose educetur, ut nervose dicit idem S. Augustinus; 9 eademque, 

5 ut saepenumero monet S. Scriptura, tamquam verum bonum, be- 
nedictio caelestis donumque Dei fideliter agnoscatur. 10 Quod at- 
tinet ad ipsum procreandi actum, qui, utpote a Deo ordinatus, 
per se legitimus et bonus est, 11 ius et officium coniugum est, in 
modo agendi ea servare quae sunt secundum naturam. 12 Quare 

io etiam in matrimonio legitime inito desiderium per se tam lauda- 
bile habendi prolem ex proprio coniugio, non licitam efficit fecun- 
dationem, quam vocant artificialem: non autem prohibet arti- 
ficiale adiumentum actus coniugalis. 13 Similiter omnes modi vel 
artes, quibus in usu coniugii directe, de industria humana, impe- 

15 ditur procreatio prolis, ut intrinsece et graviter mala haberi de- 
bent. 14 Onanismus coniugalis formalisque ad eundem cooperatio 
semper graviter prohibentur. 15 Quoad amplexum, qui reservatus 
audit, pastores et fideles, se gerant iuxta doctrinam et decreta 
S. Sedis. 16 Ad prolem conservandam quod attinet, coniuges grave 

20 officium habent vitandi quamcumque, sive ut finem sive ut me- 
dium, intentam prolis occisionem, 17 quamvis peragatur per abor- 
tum therapeuticum procurata. 18 Illicitum quoque est post actum 
coniugalem positum, processum conceptionis quocumque gradu 
obtentum interrumpere, 19 vel fetus nondum nati directam destruc- 

25 tionem operari: qua quidem agendi ratione etiam peccatur con- 
tra grave praeceptum Dei. 

17. [lura, obligationes et virtutes quoad bonum fidei]. Con- 
iugum quoque est sancte servare et promovere bonum fidei, quod 
importat praeter cetera coniugii unitatem et castam coniugum 

30 fidelitatem, et christianum inter coniuges amorem. 20 Exigit autem 
casta fidelitas ab utroque coniuge, etiam iustitiae titulo, ut ser- 
ventur et reddantur iura sibi invicem in contrahendo matrimonio 
tradita. Quaevis igitur adulterina relatio absolute est ab utroque 
coniuge vitanda. Nam a peccato adulterii non excusat adulterium 

35 alterius coniugis, nec eiusdem silentium vel consensus, vel suo- 
rum iurium renuntiatio, 31 vel infidelitas solis actibus internis com- 
missa (cf. Mt. 5, 28). Insuper casta fidelitas exigit ut in debito 
mutuo reddendo nullo modo agatur contra legem Dei, etiamsi 
id actus vere heroicos imponat. Quos tamen actus coniuges, iu- 

40 vante Dei gratia, praestare possunt. Deus enim impossibilia non 



APPENDIX - DE CASTITATE, MATRIMONIO, FAMILIA, VIRGINITATE 



747 



iubet, sed iubendo monet et facere quod possis et petere quod non [129] 
possis, et adiuvat ut possis, cum Deus id recte petentibus non 
deneget, nec patiatur nos, supra id quod possumus, tentari (cf. 
1 Cor. 10, 13). 22 

18. [De caritate coniugali]. Supra autem omnia iura, officia 
et virtutes, proprium principatum tenens, 23 splendet caritas, quae 
etiam in vita coniugali alias leges supponit et implet, immo com- 
plet et elevat, monente Apostolo: « Viri diligite uxores vestras, 
sicut et Christus dilexit Ecclesiam » (Eph. 5, 25). Quapropter 
amor christianus coniugalis non tantum excellat oportet gloriosis 
insignibus caritatis, ab Apostolo exaltatis (cf. 1 Cor. 13, 4-7), sed 
quantum fieri potest imitari debet suo modo amorem Christi erga 
Ecclesiam (cf. Eph. 5, 25 ss.), sanguine acquisitam (Act. 20, 28). 
Est igitur caritas amoris coniugalis perfectio 24 ac plenitudo: nam 
etiam de statu matrimoniali valet verbum Dei: plenitudinem legis 
esse dilectionem (cf. Rom. 13, 10). Ne tamen consensus nuptia- 
lis dicatur invalidus, si de facto amor coniugalis deficit; 25 nec 
amoris perfectio potius quam in divinae voluntatis ex toto corde 
observantia ponenda est in quadam animae mollitie, a nonnullis 
proclamata veluti basis vitae cuiusdam spiritualis solis coniugibus 
propriae; 26 absit denique, ut restringatur ad quasdam sensuales 
et caecas inclinationes: sed animo et opere coniuges, in Deo et 
propter Deum, se invicem ament oportet. 27 

19. [Obligationes quoad bonum sacramenti]. Bonum sacra- 
menti « quo denotatur et vinculi indissolubilitas et contractus in 25 
efficax gratiae signum per Christum facta elatio atque consecra- 
tio » 28 sub proprio aspectu est praecellens 29 atque etiam gravia 
importat munera. Imprimis grave officium christifidelium est, ne 
seposito connubio religioso ab Ecclesia praescripto, solo « matri- 
monio civili » se iungant, quo actu iuridico hoc solo sensu con- 30 
iuges ab auctoritate civili declarantur, quatenus in foro status 
civilis instruuntur iuribus oneribusque mere civilibus. Sciant fi- 
deles ex unione sola et mere civili, quae contradicit legibus irri- 
tantibus Ecclesiae, nullum sibi exsurgere coram Deo validum 
vinculum coniugale vel Sacramentum. Hac de causa dolose atque 35 
invalide contra leges Ecclesiae coniuncti iure merito ut publici 
peccatores habentur, atque Ecclesia ius habet filios suos errantes 
publice ut tales declarandi eosque poenis canonicis afficiendi. 30 

[130] 20. [De divortio civili]. Graviter prohibentur coniuges quo- 
minus petant divortium, quod vocant civile, veluti proprie dictam 
dissolutionem, ac si ipsum validum vinculum coram Deo accep- 
tum ab auctoritate civili posset dissolvi; immo neque aliis licitum 
5 est directe et formaliter ad tale divortium civile cooperari. Nullo 
enim in casu et nulla ratione, etsi non raro gravi et dolorosa, fide- 
libus licet, permanente sacro vinculo, dimittere uxorem ad acci- 
piendam aliam, ut clare docet ipse Dominus (Mc. 10, 11), quam- 
vis nonnumquam hoc invalide concedat civilis auctoritas. Ali- 
io quando vero ipsum « divortium civile », salvo tamen vinculo et 
non contradicente auctoritate ecclesiastica, peti potest. Nec illa, 
quae vocatur simplex separatio facienda est leviter, sine iusta, 
gravi, proportionata causa 31 

21. [De matrimoniis mixtis]. Ubi matrimonium inter duos 
15 catholicos sine extraordinariis difficultatibus contrahi potest, bo- 

num religionis plerumque exigit, ut viri et mulieres catholici vi- 
tent matrimonia quae mixta dicuntur, maxime cum infidelibus. 
Sed etiam fidelium est, iuxta prudentiae et aliarum virtutum dicta- 
mina, vitare matrimonium cum illis, qui Deo vel religioni adver- 

20 santur 32 vel cum illis qui nomine non vita sunt catholici. Licet 
Ecclesia sua potestate utendo mixta matrimonia permittat, tamen 
pars catholica, ipsa dictante lege divina, in matrimonio mixto 
sibi concesso vitare debet pericula fidei et indifferentismum, sedulo 
semper incumbere in catholicam prolis educationem, atque aman- 

25 ter et prudenter conari coniugem ad veritatem catholicam per- 
ducere. 33 Pastores autem specialem curam habeant eorum, qui 
matrimonio mixto iuncti sunt. Scit quidem S. Synodus matrimo- 
nia mixta in nonnullis locis vitari non posse, sed ex hoc facto 
quod alicubi contingere potest ne deducantur falsa principia vel 

30 periculosa incitamenta. 34 

22. [Errores reprobantur]. S. Synodi est severe damnare 
illud quod vocant « matrimonium ad tempus » vel « ad experi- 
mentum » vel « amicale ». 35 Reiicit insuper, ut homine atque ma- 
xime ut christiano indignas, instructiones illas, quibus variis arti- 

35 ficiis, veri nominis hedonismus in ipso sacro ac sancto coniugio 
propagatur. 36 Reprobat theorias, quibus ut licita retinetur coniu- 
gibus fidei coniugalis violatio, sive cum amor mutuus inter con- 
iuges deficit sive cum sexualitatis impetus intra limites matri- 
monii monogamici coarctari non posse falso putatur 37 Erroneum 

quoque est asserere ipsam auctoritatem civilem nullo in casu 

[131] 

gaudere potestate puniendi, et quidem per se aequali poena cum 
viros, tum mulieres adulteros. 38 Increpat autem illos qui autu- 
mant, et quidem sub specie boni Ecclesiae, universaliter et per 
se loquendo coniugia mixta potius esse promovenda quam tole- 5 
randa. Erronea quoque est sententia, quae tenet, ex solo defectu 
amoris matrimonium ut invalidum declarari vel solvi posse. 39 Se- 
verissime denique condemnat S. Synodus illum quem vocant 
« amorem liberum », quo etiam falso praetextu inter homines 
construendi novam fraternitatem et societatem, contra ordinem 10 
divinum peccatur atque letale vulnus infligitur non solum matri- 
monio, sed etiam familiae et societati. 

NOTAE 

1 Leo XIII, Litt. Encycl. Arcanum divinae sapientiae, 10 febr. 1880: 
Acta Leonis XIII, t. II, pp. 10-40. 

Pius XI, Litt. Encycl. Casti connubii, 31 dec. 1930: AAS 22 (1930) 
pp. 539-592, passim. 

Pius XII, Allocutio, 3 oct. 1941: AAS 33 (1941) p. 422: «E in 
primo luogo, se si considera il diritto al matrimonio , i Nostri gloriosi Pre- 
decessori Leone XIII e Pio XI insegnarorno gia, che " niuna legge umana 
puo togliere airuomo il diritto naturale e primitivo del coniugio *. Tale 
diritto invero, poiche fu dato airuomo immediatamente dall'Autore della 
natura, supremo Legislatore, non puo essere ad alcuno negato, se non si 
provi che egli, o vi abbia liberamente rinunziato o sia incapace di contrarre 
matrimonio per difetto di mente o di corpo. Ma, perche nei casi particolari 
il matrimonio da contrarre venga impedito o gia contratto sia dichiarato 
nullo, e necessario che questa incapacita antecedente e perpetua consti non 
soltanto in modo dubbio o probabile, ma con morale certezza; e in tale 
condizione di certezza, ne il matrimonio si puo permettere, ne gia celebrato 
puo dirsi valido ». 

2 Pius XI, Litt. Encycl. Casti connubir. AAS 22 (1930) p. 565: « Et 
fas profecto non est homines, matrimonii ceteroquin capaces, quos, adhi- 
bita etiam omni cura et diligentia, nonnisi mancam genituros esse prolem 
conicitur, ob eam causam gravi culpa onerare si coniugium contrahant, 
quamquam saepe matrimonium iis dissuadendum est ». 

Pius XII, Allocutio, 7 sept. 1953: Discorsi e Radiomessaggi, t. 15, 
p. 265: « Certainement, on a raison, et dans la plupart des cas le devoir, 
de faire remarquer a ceux qui sont certainement porteurs d'une heredite 
tres chargee, quel fardeau ils sont sur le point de s'imposer a eux-memes, au 
conjoint et a leur descendance; ce fardeau deviendra peut-etre intolerable. 
Mais deconseiller n'est pas interdire. II peut y avoir d'autres motifs, surtout 
moraux et d^ordre personnel, qui Temportent tellement qu'ils autorisent 
a contracter et a user du mariage meme dans les circonstances indiquees ». 

[131] 3 Pius XI, Litt. Encycl. Casti connubii: AAS 22 (1930) p. 564 s. 

[132] Pius XII, Allocutio, 7 sept. 1953, 1. c, p. 264 s.: « Un autre chemin 

conduit au meme but: Tinterdiction du mariage ou son impossibilite phy- 
sique par Pinternement de ceux dont Theredite est taree sont egalement a 
rejeter. L'objectif poursuivi est bon en soi, mais le moyen de 1'obtenir lese 
le droit personnel a contracter et a user du mariage. Quand le porteur d'une 
tare hereditaire n'est pas apte a se conduire humainement, ni par consequent 
a contracter mariage, ou lorsque plus tard il est devenu incapable de 
revendiquer par un acte libre le droit acquis par un mariage valide, on 
peut Pempecher d'une maniere licite de procreer une nouvelle vie. Hors de 
ces cas, Pinterdiction du mariage et des rapports matrimoniaux pour des 
motifs biologiques, genetiques et eugeniques est une injustice, quel que soit 
celui qui porte cette interdiction, un particulier ou les pouvoirs publics ». 

4 Pius XI, Litt. Encycl. Casti connubii: AAS 22 (1930) p. 585. 
Implicite hic improbantur illi moderni sed imprudentes modi inveniendi 
coniugem per sic dictam « Agenzie matrimoniali » non tamen per se, sed 
quatenus aliqua virtus christiana in illis modis laeditur. 

5 Prima Romana Synodus, 1960, art. 495, § 2. 

6 Pius XI, Litt. Encycl. Casti connubii, 1. c; S. C. S. Officii, Decre- 
tum } 21 martii 1931: AAS 23 (1931) p. 118. 

Pius XII, Allocutio ad parochos, 22 febr. 1944: AAS 36 (1944) 
pp. 69-87; Allocutio, 18 sept. 1951: Discorsi e Radiomessaggi, t. 13, 
pp. 241-245; Allocutio, 19 martii 1953: ibid., t. 15, pp. 9-17; Allocutio, 
19 apr. 1953: ibid., pp. 95-98; Allocutio, 8 sept. 1953: ibid. } pp. 269-272. 

Vrima Romana Synodus, 1960, art. 494. 

7 S. Augustinus, De bono coniugali, 24, 32: PL 40, 394: « Haec 
omnia bona sunt, propter quae nuptiae bona sunt: proles, fides, sacramen- 
tum »: cf. Pius XI, Litt. Encycl. Casti connubii: AAS 22 (1930) p. 543. 

8 Cf. Gen. 1, 28; 1 Tim. 5, 14. 

Pius XI, Litt. Encycl. Casti connubii, 1. c: Denz. 2228: « Itaque 
primum inter matrimonii bona locum tenet proles ». Cf. etiam Catechismus 
Romanus, De matrim. Sacr., c. VIII, n. 23: « Primum igitur bonum est 
proles... ». 

9 S. Augustinus, De Gen. ad litt. IX, 7, 12: PL 34, 397. 

10 Cf. Ps. 126, 3; Ps. 127, 3; Io. 16, 21; 1 Tim. 2, 15. 

Pius XII, Allocutio ad obstetrices, 29 oct. 1951: AAS 43 (1951) 
p. 848 s. 

11 Cf. Pius XII, Allocutio ad obstetrices, 1. c. 

12 Cf. Pius XI, Litt. Encycl. Casti connubii } 1. c: Denz. 2239. 
Pius XII, Allocutio ad obstetrices, 1. c 

13 Cf. S. C. S. Officii, Decretum, 26 martii 1897: ASS 29 (1896- 
1897) p. 704. 

Pius XII, Allocutio, 29 sept. 1949: AAS 41 (1949) pp. 557-561. 

Pius XII, Allocutio ad obstetrices, 1. c, p. 850: « ... abbiamo for- 
malmente esclusa dal matrimonio la fecondazione artificiale ». 

Pius XII, Allocutio, 19 maii 1956: AAS 48 (1956) p. 471: « Sur les 
diverses questions de morale qui se posent a propos de la fecondation arti- 
ficielle, au sens ordinaire du mot, ou "insemination artificielle " 9 Nous 

avons deja exprime Notre pensee dans un discours adresse aux medecins [132] 
le 29 septembre 1949; aussi Nous renvoyons pour le detail a ce que Nous 
disions alors et Nous Nous limitons ici a repeter le jugement donne pour [133] 
conclure: " En ce qui touche la fecondation artificielle, non seulement il y 
a lieu d'etre extremement reserve, mais il faut absolument Vecarter En 
parlant ainsi, on ne proscrit pas necessairement Pemploi de certains moyens 
artificiels destines uniquement soit a faciliter Pacte naturel, soit a faire at- 
teindre sa fin a Pacte naturel normalement accompli ». 

In Constitutione, uti patet, interdicitur quaecumque fecundatio vere 
artificialis, ut iam fecit Yrima Synodus Romana, art. 493, § 2. Sine addito 
condemnatur: ideoque non solum inter ipsos coniuges, sed a fortiori extra 
legitimum coniugium vel ex alio viro. 

14 Ergo in primis condemnatur omnis sterilizatio directa sive perpetua 
sive temporanea, quae operatur ad vitandam prolem: Cf. Pius XI, Litt. 
Encycl. Casti connubii-. AAS 22 (1930) p. 560: « quemlibet matrimo- 
nii usum, in quo exercendo actus, de industria hominum, naturali sua vitae 
procreandae vi destituatur, Dei et naturae legem infringere, et eos qui tale 
quid commiserint gravis noxae labe commaculari ». 

Pius XII, Allocutio ad obstetrices, 29 oct. 1951: AAS 43 (1951) 
p. 844. Quoad modernas artes ad tempus suspendendi facultatem genera- 
tivam (scilicet irradiatione, pillulis, « drogues », etc), verba Summi Ponti- 
ficis prae oculis habenda sunt: Pius XII, Allocutio, 12 sept. 1958: AAS 
50 (1958) pp. 734-736. 

15 Plura sunt documenta et decisiones S. Sedis quoad onanismum 
coniugalem: 

S. Yaenitentiaria Apost.: 15 nov. 1816; 23 apr. 1822; 1 febr. 1823; 
8 iunii 1842; 27 maii 1847; 21 maii 1851; 2 martii 1853; 14 dec. 1876; 
16 iunii 1880; 10 martii 1886; 13 nov. 1901; 2 sept. 1904; 3 apr. 1916; 
3 iunii 1916: cf. quoad omnia: Fr. Hurth, Leo XIII et Pius XI: Enc. 
de Matrimonio Christiano, Textus et Documenta, Ser. Theologica 25, 
Romae 1953, p. 86 ss. 

S. C. S. Officii, 21 maii 1851; 19 apr. 1853; 1 dec. 1922: ibid., 
p. 87, 99, 94. 

Pius XI, Litt. Encycl. Casti connubii: AAS 22 (1930) p. 559 ss. 
Pius XII, Allocutio ad obstetrices, 29 oct. 1951: AAS 43 (1951) 
p. 842 ss.; Allocutio, 19 maii 1956: AAS 48 (1956) p. 469 ss. 

16 Hic prae oculis habetur illa copula reservata, quae licet non mo- 
derni temporis, sed etiam antiquitus usitata a coniugibus, hodie maxime 
diffunditur etiam a catholicis ore ac scriptis; immo adsunt aliqua Instituta 
(e. g. in Gallia « Dynam-Institut » et « L'Institut de sexologie familia- 
le », etc.) qui methodos docent et propagant. Licet Commissio sciat de 
difficultate determinandi, num talis amplexus in se sit intrinsece malus, 
tamen Ecclesia ob periculum hedonismi diffundendi ius habet practice pro- 
hibendi quominus propagetur, sicut iam fecit Monitum S. C. S. Officii, 
30 iunii 1952: AAS 44 (1952) p. 546. 

Cf. etiam Pius XII, Allocutio ad obstetrices, 29 oct. 1951: AAS 43 
(1951) pp. 851-853. 

17 Cf. inter alia: Pius XI, Litt. Encycl. Casti connubii: Denz. 2242. 

[133] 18 Cf. S. C. S. Officii, Decretum, 4 maii 1898: ASS 30 (1897-98) 

p. 704; 24 iulii 1895: ASS 28 (1895-96) p. 383 s.; 31 maii 1884: ASS 
17 (1884) p. 556. 

[134] Pius XI, Litt. Encycl. Casti connubii, 1. c: Denz. 2243. 

19 Hic condemnantur omnes artes quibus processus vitalis humanus 
iam inceptus interrumpitur. Neque excusat probabilis sententia, qua anima 
rationalis tantum post aliquod tempus a conceptione infundi retinetur. 
Quidquid de veritate istius doctrinae, etiam a magnae auctoritatis viris 
retenta, remanet principium, quo numquam licet interrumpere processum 
vitalem humanum iam inceptum. 

20 Pius XI, Litt. Encycl. Casti connubii, 1. c: Denz. 2231 ss., 2247 s. 

21 Ex professo de condemnatione adulterii sub omnibus aspectibus: 
Pius XI, Litt. Encycl. Casti connubii, ubi expresse etiam improbantur qui 
« quaecumque de fide coniugali retinenda latae fuerint poenales reipublicae 
leges, eas irritas esse volunt, aut certe irritandas »: AAS 22 (1930) p. 566. 

Cf. S. C. S. Officii, Decretum, 4 martii 1676, prop. 50: Denz. 1200: 
« Copula cum coniugata, consentiente marito, non est adulterium ». 

Cf. etiam: Prima Romana Synodus, 1960, art. 492, § 2: « Coniugalis 
fides est utrique coniugii ius et officium sacrum ». Non raro putatur adulte- 
rium esse reprehensibile tantum in muliere. 

22 Conc. Trid., Sess. VI, Decr. De iustif., c 11: Denz. 804 et 
Sess. XXIV, Doctr. De sacr. matrimonii, can. 9: Denz. 979. 

S. Augustinus, De natura et Gratia, c 43, n. 50: PL 44, 271. 

Pius XII, Allocutio, 20 aug. 1941: Discorsi e Radiomessaggi, t. III, 
p. 184: « Allorche i Nostri Predecessori di venerata memoria, e particolar- 
mente il Sommo Pontefice Pio XI nella Lettera Enciclica Casti connubii, 
hanno richiamato e ricordato le sante ed ineluttabili leggi della vita matri- 
moniale, ponderavano e si rendevano perfettamente conto che in non 
pochi casi agli sposi cristiani si richiede un vero eroismo per osservarle in- 
violabilmente ». 

Pius XII, Allocutio ad obstetrices, 29 oct. 1951: AAS 43 (1951) 
p. 846 s., ubi denuo agit de possibilitate et de gratia. 

23 Cf. Pius XI, Litt. Encycl. Casti connubii: Denz. 2232. 

24 Multi hodie confundunt amorem coniugalem naturalem cum cari- 
tate coniugali, quae est ordinis supernaturalis. Unde Constitutio sermonem 
facit de caritate. Gratia perficit amorem ipsum coniugalem iuxta doctrinam 
Conc. Trid., Sess. XXIV, Doctr. De sacr. matrimonii\ Denz, 969. 

Pius XII, Allocutio, 29 ian. 1941: Discorsi e Radiomessaggi, t. II, 
p. 384: « Un^affezione mutua, nata nella sola inclinazione che vi porta 
Puno verso Paltra, o anche nella mera compiacenza per i doni umani che 
scoprite con tanto appagamento Puno nelPaltra; una tale affezione, per 
quanto bella e profonda si riveli e riecheggi nella intimita dei fidi colloqui 
di sposi novelli, non e mai che basti; ne varrebbe a pienamente comporre 
quelPunione delle vostre anime, quale Pha intesa e bramata Pamorosa 
Provvidenza di Dio nel condurvi Puno verso Paltra. Soltanto la carita 
soprannaturale, vincolo di amicizia fra Dio e Vuomo, puo stringere nodi 
incrollabili a tutte le scosse, a tutte le vicissitudini, a tutte le prove inevi- 
tabili durante una lunga vita a due... ». 

Et in eodem sensu iam Leo XIII, Litt. Encycl. Arcanum divinae sa- [134] 
pientiae: Acta Leonis XIII, t. II, p. 16: « Iamvero Apostolis magistris 
accepta referenda sunt, quae sancti Patres nostri, Concilia et universalis 
Ecclesiae traditio semper docuerunt, nimirum Christum Dominum ad sacra- 
menti dignitatem evexisse matrimonium... atque in eo, ad exemplar my- [135] 
stici connubii sui cum Ecclesia mire conformato, et amorem qui est naturae 
consentaneus perfecisse, et viri et mulieris individuam suapte natura socie- 
tatem divinae caritatis vinculo validius coniunxisse ». 

25 Reprobatur hic sententia, qua amor coniugalis dicitur obiectum 
proprium consensus matrimonialis, qua talis. Cum e contra solum ius ad 
actus per se aptos ad prolis generationem, utpote obiectivum, non vero amor 
coniugalis, exsistere potest per se « etiam non considerato qualiter ab 
agente fiat » ut dicit S. Thomas (Summa TheoL, II-II, q. 57, a. 1). Attamen 
non negatur, amorem coniugalem, perfectum caritate supernaturali, esse 
legem quae debet totam vitam coniugalem christiane pervadere. Alius error 
adest, qui statuit amorem coniugalem uti finem primarium matrimonii; 
qui quidem error improbatur circa finem Constitutionis. 

26 Habetur prae oculis quaedam falsa « spiritualitas coniugalis » et 
quaedam falsa opinio de amore coniugali, in quibus praescinditur a legibus, 
ut iam monuit agens contra sic dictam « moralem novam » Pius XII, 
Nuntius radioph. 23 martii 1952: AAS 44 (1952) p. 270 ss. et 18 apr. 
1952: Discorsi e Radiomessaggi, t. XIV, p. 71 ss. 

Iam antea Pius XI, Litt. Encycl. Casti connubii: AAS 22 (1930) 
p. 583 : « Quidquid tandem verbo et scripto asseri et propagari velit, fir- 
miter constanterque coniugibus sanctum ac sollemne esto: in omnibus 
quae ad matrimonium pertinent, sine ulla haesitatione Dei mandatis stare 
se velle: mutuo caritatis auxilio semper praestando, castitatis fide servanda, 
vinculi firmitate numquam violanda, iuribus per coniugium acquisitis non 
nisi christiane semper et moderate adhibendis, primo praesertim coniugii 
tempore, ut, si quando postea rerum adiuncta continentiam postularint, 
uterque iam assuetus continere, faciliore negotio, se queat ». 

27 Cf. Pius XI, Litt. Encycl. Casti connubii: Denz. 2232, cui adde: 
Pius XII, Allocutio, 29 oct. 1951: AAS 43 (1951) p. 852 s.: « Al pre- 
sente... si suole sostenere, con le parole e con gli scritti (anche da parte di 
alcuni cattolici) la necessaria autonomia, il proprio fine e il proprio valore 
della sessualita e della sua attuazione, indipendente dallo scopo della pro- 
creazione di una nuova vita... Non si vorrebbe ammettere altro freno nel 
modo di soddisfare Pistinto che Tosservare Tessenza deiratto istintivo... 
Questo edonismo anticristiano troppo spesso non si arrossisce di erigerlo a 
dottrina, inculcando la brama di rendere sempre piu intenso il godimento 
nella preparazione e nella attuazione della unione coniugale; come se nei 
rapporti coniugali tutta la legge morale si riducesse al regolare compimento 
delPatto stesso, e come se tutto il resto, in qualunque modo fatto, rimanga 
giustificato dalla effusione del reciproco affetto, santificato dal sacramento 
del matrimonio, meritevole di lode e di mercede dinnanzi a Dio e alla co- 
scienza. Della dignita delPuomo e della dignita del cristiano, che mettono 
un freno agli eccessi della sensualita, non si ha cura. Ebbene no. La gra- 
vita e la santita della legge morale cristiana non ammettono una sfrenata 

[135] soddisfazione dell'istinto sessuale e di tendere cosl soltanto al piacere e al 
godimento; essa non permette alPuomo ragionevole di lasciarsi dominare 
sino a tal punto, ne quanto alla sostanza, ne quanto alle circostanze del- 
Patto. Si vorrebbe da alcuni addurre che la felicita nel matrimonio e in 
ragione diretta al reciproco godimento nei rapporti coniugali. No: la feli- 

[136] cita nel matrimonio e invece in ragione diretta del vicendevole rispetto 
fra i coniugi, anche nelle loro intime relazioni; non gia quasi che essi 
giudichino immorale e rifiutino quel che la natura offre e il Creatore ha 
donato, ma perche questo rispetto, e la mutua stima che esso ingenera, e 
uno dei piu validi elementi di un amore puro, e per cib stesso tanto piu 
tenero ». 

28 Cf. Pius XI, Litt. Encycl. Casti connubii: Denz. 2234. 

29 Cf. Pius XI, Litt. Encycl. Casti connubii: AAS 22 (1930) p. 569: 
« Sed sicut haec bona tertium, quod sacramenti est, longe antecellit, ita nil 
mirum, quod hanc imprimis excellentiam multo acrius videmus ab iisdem 
oppugnari »; cf. etiam pp, 550-553. 

30 Quoad matrimonium civile iam in Conc. Vat. I parati erant 
aliqui canones: cf. Mansi 53, 721, 718 (n. 16), 752. 

De hac re innumera sunt documenta magisterii Ecclesiae: cf. inter 

alia: 

Instructio S. C. de Disciplina Sacramentorum: AAS 21 (1929) p. 352 
et Frima Romana Synodus, 1960, art. 496, § 2: « Itali fideles noverint, si 
" forte civiliter contrahere ausi fuerint, quamvis animus ipsis sit cele- 
brandi postea religiosum matrimonium, se pro publicis peccatoribus habi- 
tum iri, et parochum ad normam can. 1066 se gessurum " ». 

In aliquibus tamen regionibus matrimonium civile imponitur ut prae- 
cedat matrimonio religioso. In his casibus evidenter satis est ut fideles 
faciant quod possint. 

31 Doctrina contra divortium civile innumeris continetur documentis 
Ecclesiae, quae unusquisque facile sibi comparare potest. 

Quoad iustam causam in separatione considerandam sic scribit Cate- 
chismus Romanus, De matrim. Sacr., n. 20: « Neque enim sancta Ecclesia 
viro et uxori permittit, ut sine gravioribus causis alter ab altero discedat ». 

32 Etiam quoad matrimonium mixtum, in Conc. Vat. I doctrina et 
canon parata erant: Mansi 53, 721, 754 s. 

Cf. S. C. S. Officii, Decretum, 1 iul. 1949: AAS 41 (1949) p. 334, 
et Declaratio, 11 aug. 1949: AAS 41 (1949) p. 427 s. 

33 Benedictus XIV, Litt. Encycl. Magnae nobis, 29 iunii 1748: 
Bullarium, t. II, Romae 1754, p. 247 ss. 

Clemens XIII, Litt. Apost. Quantopere, 16 nov. 1763: Bullarii Rom. 
Continuatio, t. II Pont. Clem. XIII, Romae 1837, p. 425 ss. 

Pius VI, Litt. Exsequendo nunc, 13 iulii 1782: CIC Fontes, Vol. II, 
p. 655 ss. 

Pius VIII, Litt. Apost. Litteris altero, 25 martii 1830: CIC Fontes, 
Vol. II, p. 733 ss. 

Gregorius XVI, Litt. Encycl. Summo iugiter, 27 maii 1832: Acta 
Gregorii Papae XVI, Vol. I, Romae 1901, p. 140 ss.; Litt. Encycl. Com- 
missum divinitus, 17 maii 1835: ibid., Vol. II, Romae 1901, p. 32 ss.; 

Breve Non sine gravi, 23 maii 1846: ibid., Vol. III, Romae 1902, [136] 
p. 537 s.; Litt. Apost. Quas vestro, 30 apr. 1841: ibid., Vol. III, Romae 
1902, p. 122 ss. 

Leo XIII, Litt. Encycl. Arcanum divinae, 10 febr. 1880: Acta Leo- 
nis XIII, t. II, p. 10 ss.; Constanti Hungarorum, 2 sept. 1893: ibid., 
t. XIII, p. 268 88.; Litt. Quam religiosa, 16 aug. 1898: ibid., t. XVIII, [137] 
p. 140 ss. 

Pius XI, Litt. Encycl. Casti connubii: AAS 22 (1930), p. 539 ss. 
Pius XII, Litt. Encycl. Sertum laetitiae, 1 nov. 1939: AAS 31 (1939) 
p. 635 ss. 

CIC, cann. 1060-1066. 

34 Pius VII, Breve Etsi Fraternitatis, 8 oct. 1803: CIC Fontes, 
t. II, p. 718: « Atque horum primum est, Catholicorum cum haereticis 
connubia Ecclesiam catholicam tamquam illicita, perniciosa et detestabilia 
perpetuo interdixisse et reprobasse, quod innumeris possemus Conciliorum, 
Summorumque Pontificum decretis demonstrare... Et licet in quibusdam 
regionibus propter locorum et temporum difficultatem eadem connubia 
tolerari contingat, id quidem ad eam referendum est aequanimitatem, quae 
nulla ratione approbationis et consensus cuiuspiam loco habenda sit, sed 
merae patientiae, quam ad maiora vitanda mala affert necessitas, non volun- 
tas... », coll. pluribus aliis documentis, maxime enumeratis in nota ad Denz. 
1499 et in nota ad CIC, can. 1060. Quod ad canones 10 et 31 Conc. 
Laodicen. attinet (Mansi II, 565 et 570), observetur eos intellegendos 
esse in luce totius doctrinae Concilii, quod ne permittit quidem, ut fideles 
cum haereticis et schismaticis orent. 

35 Pius XI, Litt. Encycl. Casti connubii: AAS 22 (1930) p. 558 s.: 
« Hisce principiis innixi, quidam eo devenerunt, ut nova effingerent con- 
iunctionum genera, ad praesentes hominum ac temporum rationes, ut opi- 
nantur, accommodata, quae totidem novas matrimonii species esse volunt: 
aliud ad tempus, aliud ad experimentum, aliud amicale quod plenam ma- 
trimonii licentiam omniaque iura sibi vindicat, dempto tamen indissolubili 
vinculo et prole exclusa, nisi partes suam vitae communionem et consue- 
tudinem in pleni iuris matrimonium deinde converterint ». 

56 Hic habetur prae oculis vulgatus liber II matrimonio perjetto auc- 
toris Van de Velde in Indicem librorum prohibitorum relatus; et con- 
demnatur etiam modus quo in pelliculis ipsa sanctitas matrimonii profa- 
natur publice. 

37 Cf. Pius XI, Litt. Encycl. Casti connubii, ubi isti errores expresse 
damnantur. 

38 Hic non agitur particularibus quaestionibus vel erroribus circa de- 
lictum adulterii eiusque punitionem iuxta leges civiles. Sed tantum quoddam 
principium generale improbatur. 

39 De isto « libero amore » etiam hodie continuo Ecclesiae adversarii 
sermonem faciunt. Quare ista divulgata opinio tandem explicite est dam- 
nanda. 

[138] Caput III 

DE ORDINE FAMILIAE CHRISTIANAE 
DIVINITUS CONSTITUTO 

23. [Origo et dignitas familiae christianae]. Familia ex ipso 
ordine divino parentibus et prole constituitur, et quidem, ex le- 
gitimo matrimonio, 1 quo deficiente per se neque dari potest, 
coram Deo et Ecclesia, aliqua legitima familia. Proles tamen ille- 

5 gitima possidet iura et officia, quae obveniunt ex ipso procreatio- 
nis facto. Origine, natura sua et fine, familia, sicut matrimonium, 
est sacra et pro christianis sancta, 2 qua sanctitate familia chri- 
stiana prae aliis splendescit. Secundum igitur ordinem divinum, 
in ipsa regnare debent gratia et virtutes, atque in primis caritas, 

io quemadmodum contigit in sanctissima nazarethana familia, quae 
est omnis familiae christianae perfectissimum exemplar. 3 

24. [Familia ut vera societas]. Attento eodem ordine divino, 
familia vera societas est, alias societates naturales per se antece- 
dens; 4 licet ab his, ut proprios suos fines reapse consequi valeat, 

15 iuvari et promoveri possit ac debeat. Immo familia est, et usque 
ad finem saeculorum erit, societas cuique homini, in quocumque 
ordine sociali, necessaria et inviolabilis, aliarum societatum prin- 
cipium et praesuppositum, propria unitate spirituali et morali, 
iuridica atque oeconomica praedita. 5 Proprietates igitur et bona 

20 quibus matrimonium ornatur, praesertim unitas, indissolubilitas 
et casta fidelitas utriusque coniugis, etiam in tutamen et bonum 
totius familiae a Deo data sunt. 6 

25. [Auctoritas in societate domestica]. Familia utpote or- 
dinatus convictus, non potest esse sine propria auctoritate, 7 quae 

25 ita est intelligenda, ut bonum aliorum membrorum procuret, se- 
cundum illud Mt. 23, 11: « Qui maior est vestrum, erit minister 
vester ». Etsi vir et mulier tamquam personae humanae eiusdem 
dignitatis sunt coram Deo et plena iurium aequalitate gaudent 
in iis quae constituunt contractus matrimonialis essentiam: tamen 

30 vir naturaliter praeest toti familiae, 8 uxori nempe, ut sociae pe- 
culiariter honorandae et diligendae, liberis autem qui enutrien- 

di et educandi sunt. Qui naturalis primatus in uxorem confirma- [ 139 1 
tus et elevatus est per sacramentum matrimonii, 9 docente Apo- 
stolo: « Mulieres viris suis subditae sint sicut Domino; quoniam 
vir caput est mulieris, sicut Christus caput est Ecclesiae. ... Sicut 
Ecclesia subiecta est Christo, ita et mulieres viris suis in omni- 5 
bus » (Eph. 5, 22-24). Quamvis igitur mulier subiecta sit viro, 
tamen ut mater propriam etiam habet in filios auctoritatem, pa- 
tris auctoritati subordinatam. Immo vices viri in gerenda familia 
uxor habet si forte ille officio suo satisfacere non possit. 10 Sequi- 
tur ut filii in parentum potestate sint (cf. 1 Tim. 3, 4), quousque io 
et ipsi sui iuris fiant. 11 Insuper mulier in familia est velut cor, 
propriis distinctisque dotata qualitatibus et muneribus, ut sua- 
viter et efficaciter disponat omnia ad totius convictus domestici 
bonum. 12 Hac de causa uxor a viro non veluti ancilla habenda 
est, quae sit quibuslibet mariti placitis subiecta; sed mulier socia 15 
viri in procreatione, etiam socia in prolis educatione esse debet 
et viro adiumentum, ut voluit Deus iam ab initio (cf. Gen. 2, 18), 
in caritate et sanctificatione. 13 Ecclesia autem, memor doctrinae 
Apostoli, qui docet coram Deo non esse masculum neque femi- 
nam, sed omnes baptizatos esse unum in Christo Iesu (cf. Gal. 20 
3, 28), reiecit et reiicit ideas falsas, quibus mulier describitur 
veluti maturo deficiens iudicio, vel suorum actuum dominii in- 
capax, vel ad iura sua exercenda non satis instructa. 14 Viri ergo 
in uxorem auctoritas informari atque temperari debet virtutibus 
tum naturalibus tum supernaturalibus, praesertim amore coniu- 2 $ 
gali secundum divinum mandatum: « Viri diligite uxores vestras, 
sicut et Christus dilexit Ecclesiam et se ipsum tradidit pro ea » 
(Eph. 5, 25). Ut autem utriusque genitoris in prolem auctoritas 
ea moderatione exerceatur sine qua educationis uberior fructus 
sperari nequit, parentibus et peculiariter patri dictum est: « No- 30 
lite ad indignationem provocare filios vestros, ut non pusillo ani- 
mo fiant » (Col. 3, 21). 15 Sint fortes et suaves: si vero mites 
fuerint, Deus eos docebit vias suas (Ps. 24, 9), ut et ipsi filios 
conducere valeant in via Domini. Sicut autem auctoritas patris 
amore informari oportet, sic oboedientia uxoris filiorumque sit 35 
etiam amoris obsequium. 

26. [Quidam errores improbantur\ Erroneum igitur est di- 
vinam familiae originem negare vel ordinationem in ipsa a Deo 
positam subvertere, vel ordinis divini et Ecclesiae regimini et 
influxui illam subducere. Atque ideo haec S. Synodus dum iura 40 

[ 14 °] mulieris defendit, reprobat tamen illam malam emancipationis 
formam qua eiusdem mulieris, sive ut filiae sive ut uxoris sive 
ut matris, propria natura, functio et munus deturpantur, falsa 
quadam aequalitatis cum viro opinione inducta. 16 Nec approbat 
5 eam agendi rationem, qua quidam, immo vel ipsa auctoritas civi- 
lis, in detrimentum etiam boni familiaris, naturales viri et mu- 
lieris distinctas qualitates et munera vel negant, vel parvipen- 
dunt, vel, quod peius est, practice destruunt, falsa quadam liber- 
tatis exaltatione moti. 17 

NOTAE 

1 Cf. Leo XIII, Epist. Ci siamo, 1 iun. 1879: Leonis XIII P. M. Acta, 
I, pp. 237-238. 

Id., Litt. Encycl. Arcanum divinae sapientiae, 10 febr. 1880: ASS 
12 (1879-80) p. 391. 

Id., Epist. II divisamento, 8 febr. 1893: Leonis XIII P. M. Acta, 
XIII, pp. 37-38. 

Id., Allocutio in Consistorio, 18 mart. 1895: Leonis XIII P. M. Acta, 
XV, pp. 74-75. 

Pius XII, Allocutio ad sponsos, 12 iul. 1939: Discorsi e Radiomes- 
saggi, I, p. 247. 

2 Cf. Leo XIII (in documentis supra notatis). 

Pius XI, Litt. Encycl. Ubi arcano, 23 dec. 1922: AAS 14 (1922) 
p. 678. 

Id., Litt. Encycl. Casti connubii, 31 dec. 1930: AAS 22 (1930) 
pp. 539 ss., 583-584, 590. 

3 Leo XIII, Epist. Apost. Neminem fugit, 14 ian. 1891: Leonis XIII 
P. M. Acta, XII, p. 149. 

Pius XI, Litt. Encycl. Ubi arcano: AAS 14 (1922) p. 690. 

4 Leo XIII, Litt. Encycl. Rerum Novarum, 15 maii 1891: Leonis XIII 
P. M. Acta, XI, p. 104: « En igitur familia seu societas domestica, perparva 
illa quidem, sed vera societas, eademque omni civitate antiquior\ cui prop- 
terea sua quaedam iura officiaque necesse est, quae minime pendeant a 
republica ». 

Pius XI, Litt. Encycl. Divini illius Magistri, 31 dec. 1929: AAS 22 
(1930), pp. 52-53. 

5 Pius XII, Allocutio, 21 nov. 1953: Discorsi e Radiomessaggi, XV, 
p. 477: « Essa [la Chiesa] non puo cessare di ammonire e di ricordare che, 
secondo la volonta del Creatore e Tordine naturale da lui stabilito, la 
famiglia dev'essere un'unita spirituale e morale, giuridica ed economica... ». 

6 Cf. Pius XII, Litt. Encycl. Sertum laetitiae, 1 nov. 1939: AAS 
31 (1939) p. 640. 

Leo XIII, Litt. Encycl. Immortale Dei, 1 nov. 1885: Leonis XIII 
P. M. Acta, V, p. 129. 

Id., Litt. Encycl. Caritatis, 19 mart. 1894: ibid., XIV. 

Id., Litt. Encycl. Longinqua oceani, 6 ian. 1895: ibid., XV, p. 15. [141] 
Pius XI, Litt. Encycl. Casti connubii: AAS 22 (1930) pp. 553-554. 

7 Leo XIII, Litt. Encycl. Rerum novarum: Leonis XIII P. M. Acta, 
XI, p. 105: « Quemadmodum civitas, eodem modo familia, ut memora- 
vimus veri nominis societas est, quae potestate propria, hoc est paterna 
regitur ». 

8 Leo XIII, Litt. Encycl. Arcanum divinae sapientiae, 10 febr. 1880: 
Leonis XIII P. M. Acta, II, p. 18: « Vir est familiae princeps et caput 
mulieris... ». 

9 Leo XIII, Litt. Encycl. Quod apostolici, 28 dec. 1878: Leonis XIII 
P. M. Acta, I, pp. 178-179. 

10 Pius XI, Litt. Encycl. Casti connubii: AAS 22 (1930) pp. 549-550: 
« Immo si vir officio suo defuerit, uxoris est vices eius in dirigenda familia 
supplere ». 

11 Hic tamen minime tanguntur quaestiones iuridicae de emancipatione 
legali et iuridica filiorum, quae dependet etiam a variis Statuum legisla- 
tionibus. 

12 Pius XI, Litt. Encycl. Casti connubii: AAS 22 (1930) p. 549: « Si 
enim vir est caput, mulier est cor, et sicut ille principatum tenet regiminis, 
haec amoris principatum sibi ut proprium vindicare potest et debet ». 

13 Leo XIII, Litt. Encycl. Arcanum divinae sapientiae, 1. c: « ... [mu- 
lier] subiiciatur pareatque viro, in morem non ancillae sed sociae ». 

Pius XI, Litt. Encycl. Casti connubii, 1. c, p. 549: « ...neque obse- 
cundare eam iubet quibuslibet viri optatis, ipsi forte rationi vel uxoris 
dignitati minus congruentibus... ». 

14 Pius XI, Litt. Encycl. Casti connubii, 1. c p. 549: « ... nec denique 
uxorem aequiparandam docet personis, quae in iure minores dicuntur, qui- 
bus ob maturioris iudicii defectum vel rerum humanarum imperitiam libe- 
rum suorum iurium exercitium concedi non solet... ». 

15 Leo XIII, Litt. Encycl. Arcanum divinae sapientiae: Leonis XIII 
P. M. Acta, II, p. 18, citatur in: 

Pius XI, Litt. Encycl. Casti connubii, 31 dec. 1930: AAS 22 (1930) 
p. 550: «... divina caritas esto perpetua moderatrix officii. ». 

16 Pius XI, Litt. Encycl. Casti connubii: AAS 22 (1930) pp. 567-568, 
ubi ex professo et fuse error reprobatur de falsa mulieris emancipatione. 

Prima Romana Synodus, 1960, art. 213, § 2. 

17 Leo XIII, Epist. Quod apostolici, 28 dec. 1878: Leonis XIII P. M. 
Acta, I, pp. 171, 178 ss. 

Benedictus XV, Motu proprio Bonum sane, 25 iul. 1920: AAS 12 
(1920) p. 314. 

Pius XI, Litt. Encycl. Divini illius Magistri, 31 dec 1929: AAS 
22 (1930) pp. 49-86. 

Id., Litt. Encycl. Casti connubii: AAS 22 (1930) p. 568. 

[142] Caput IV 

DE IURIBUS, OBLIGATIONIBUS 
VIRTUTIBUS FAMILIAE CHRISTIANAE PROPRIIS 

27. [Responsabilitas parentum quoad numerum filiorum]. 
Parentum reapse christianorum, hodie praesertim, veluti signum 
distinctivum esse debet generosus ille et ad normas virtutum 
christianarum conformatus agendi modus, quo circa filiorum nu- 

5 merum et recte sentiant et factis congruenter se gerant. 1 Minime 
utique ignorat S. Synodus quot et quantae difficultates, hac in re 
gravi coniugibus occurrere possint. Universim ideo docet e lege 
divina, naturali vel positiva, ad numerum filiorum in unaquaque 
familia habendum quod attinet, non esse universalem normam, 

io sed in singulis casibus ponderandum esse, quid conditiones indi- 
viduales, bonum totius familiae et societatis innuant, iuxta dicta- 
mina prudentiae christianae, cum aliis etiam virtutibus connexae. 
In suis igitur particularibus consiliis capiendis fideles ne mo- 
veantur solis considerationibus temporalibus et materialibus, sed 

15 in primis supernaturalibus, ac luce rationis et fidei ducantur. 2 
Et, ut christianos decet, in ipsa numerositate prolis mensuranda, 
memores sint Providentiae divinae, qua omnia sapienter ordi- 
nantur. In re tam gravi caveant etiam fideles ab irrationali et 
caeco instinctu et a variis hedonismi formis. 3 Licitum autem est 

20 coniugibus, recte utrisque consentientibus, ex iusta causa matri- 
monio uti solis illis diebus, qui praevidentur infecundi. 4 Ipsa 
tamen usus matrimonii renuntiatio illicita coniugibus evadit si 
per illam, ut animadvertit ipse Apostolus (cf. 1 Cor. 7, 5), coniu- 
ges in proximum peccandi periculum versentur. Suprema vero 

25 regula esto Apostoli universale monitum: « Omnia vestra in ca- 
ritate fiant » (1 Cor. 16, 14). Atque ideo valores rationesque 
mere medicales, eugeneticae, oeconomicae, sociales et aliae ordinis 
temporalis et materialis minime opponi, praeponi vel aequari 
possunt valoribus et rationibus altioris ordinis, scilicet religiosi 

30 et moralis. 6 

28. [De quaestione demographica\ Nulla obligatio restrin- 
gendi prolis multiplicationem ex solo timore nimiae hominum 

multitudinis absolute consideratae, seu disproportionis univer- t 143 ] 
salis, necessariae et definitivae inter numerum hominum viven- 
tium et quantitatem mediorum temporalium ipsis necessariorum, 
per se deduci potest. Theoria enim quae in hoc timore inni- 
titur a priori probari nequit, nisi negetur indoles spiritualis agen- 5 
tis humani, immonisi defectus divinae Providentiae ponatur in 
ordine creationis ab ipso sapientissimo Deo constituto. 6 Quae- 
dam vero iusto maior hominum multitudo relativa et temporanea, 
quae propter concursum variarum causarum contingentium hic 
vel alibi evenire potest, potius stimulare debet homines ad novas 10 
vias in bonis gignendis quaerendas et in bonis effectis recte distri- 
buendis quam ad procreationem contra legem divinam prolis li- 
mitandam. Propagatio idearum circa necessitatem adaequationis 
generationis infantium ad conditiones oeconomicas continue va- 
riabiles, in res, quae ad familiam pertinent, quandam inducit 15 
aestimandi rationem, quae nimis ad utilitatem spectat, materia- 
lismum sapit ac proinde a germana domestici convictus natura 
prorsus est aliena. 7 Nihil sane prohibet, quominus quidam pro- 
cessus et quaedam transformationes sociales in ordine oecono- 
mico, hygienico, instructionis publicae in aliisque bonis conse- 20 
quendis promoveantur. Valde tamen cavendum est, ne in his 
transformationibus socialibus, valores essentiales et ordinis supe- 
rioris convictus domestici corrumpantur; sed omnino curandum 
ut ipsae mutationes cum legibus divinis conformiter perficiantur. 8 

29. [Iura et officia parentum quoad prolis educationem\ 25 
Parentum officium grave et divinitus sancitum est, praesertim 
verbo et exemplo prolem propriam educare non solum quoad na- 
turalia et terrena, sed praesertim quoad supernaturalia et aeter- 
na. 9 Unde in primis ipsi parentes, etiam ex debito officio erga 
ipsam prolem, curare debent ut non tantum neonati quam pri- 30 
mum fieri potest in vita supernaturali renascantur, sed etiam ut 
iam a prima aetate religiose educentur praesertim quoad elemen- 
ta religionis christianae rectamque observantiam legis evangeli- 
cae. 10 Ipsum enim matrimonium et familia eo quoque spectat, ut 
crescat corpus Ecclesiae numerusque electorum augeatur. 11 Bona 35 
naturalia et terrena parentes in filiorum educatione attendere de- 
bent, servata tamen recta valorum aestimatione et gradu. 12 Scien- 
tiae autem et artes paedagogicae sint oportet veris et christianis 
principiis conformes/ 3 idque hac in re praesertim animadver- 
tatur, quod homo ex una parte illuminationibus et motionibus 40 

[144] Spiritus Sancti illustratur et ducitur, ex altera vero parte malae 
concupiscentiae et aliis peccati originalis sequelis manet obno- 
xius. 

30. [Iura et officia filiorum]. Filii suorum parentum re vera 
5 esse debent honor (cf. Mal. 1, 6), corona et gloria (cf . Prov. 17, 6). 

Oportet igitur ut filii reapse sint erga parentes oboedientes, do- 
ciles, ipsos ament non solum affective sed etiam effective seu 
operibus, ut non una vice monet S. Scriptura. 14 Curandum etiam 
ne filii in suis iuribus laedantur, praesertim cum agitur de libera 
10 proprii matrimonii electione vel de sequenda libere sua, maxime 
ad divinum servitium, vocatione. 15 

31. [Munera cum aliorum tum societatis civilis erga fami- 
liam]. Cognati quoque sive naturales sive spirituales et alii etiam 
qui ex munere vel officio familiis addicti sunt, adiuvare debent 

15 easdem aliquo modo sibi coniunctas, imprimis in prolis susten- 
tatione et recta educatione. Etiam auctoritas civilis sua habet 
officia erga convictum domesticum. Auctoritas igitur civilis, si- 
ve nationalis sive internationalis, propriis organis et mediis, ius 
et officium habet servandi, defendendi et promovendi bona fami- 

20 liae, ipsam etiam positive iuvando, praesertim in filiorum susten- 
tatione et educatione, iuxta exigentias boni communis. 16 Quam- 
obrem eadem publica auctoritas curare debet ne familia deficiat 
vel privetur rebus sibi necessariis, etiam ad iustum et rectum sui 
in coetu sociali profectum; insuper ne familiae ius ad laborem, 

25 cum debito et congruo salario, contra ipsam naturalem iustitiam 
vel aequitatem, violetur; ne denique familia debita facultate emi- 
grandi privetur neve eius membra iniuste separatim vivere cogan- 
tur; et generatim, ne ipsi parentes, maxime vero matres, di- 
recte vel indirecte, a facultate recte implendi propria munera 

30 prohibeantur. 17 

32. [Familia et scholae]. Quod ad scholas attinet, auctori- 
tati civili iusta parentum et Ecclesiae iura laedere non licet, ut 
nempe filii recte et christiane etiam in scholis educentur. 18 Immo 
eadem auctoritas civilis familiam etiam hac in re mediis sibi con- 

35 gruentibus et pro viribus iuvare debet. 19 Parentum enim ius et 
officium est diligenter cavere, ne filii scholas vel associationes 
adeant in quibus vel religio vel morum integritas in proximo 

periculo versetur, 20 quod saepe obtineri nequit nisi expensis, quae [ 145 1 
familiae solvere non valent. 

33. [Familia et Ecclesia]. Familia iure divino Ecclesiae con- 
credita est, non solum quia matrimonium, e quo legitime oritur, 

ad Ecclesiam primo et per se pertinet; sed etiam quia Ecclesia 5 
divinitus ius habet gravissimum illudque independens et invio- 
labile a quacumque potestate humana, educationem christianam 
impertiendi, per suos quidem magistros et scholas, non solum 
filiis familias sed etiam ipsis parentibus, praesertim ad ipsorum 
instructionem, ut christiane implendis proprii status obligationi- 10 
bus pares sint. 21 Hoc ius Ecclesiae proprium est cum propter 
suum universale magisterium, tum etiam propter suam materni- 
tatem spiritualem in filios et parentes. 22 Nam soli Ecclesiae, per 
administrationem Sacramentorum ad sanctuarium conscientiae sive 
parentum sive filiorum nomine Christi aditus patet. 23 Ipsa igitur 15 
intimitas coniugalis vel familiaris proprios habet limites, etiam 
quoad ipsa familiae membra. Ex quo fit ut familia christiana 
talis ac tantae matris Ecclesiae evadat honorificum organon vi- 
vum atque sanctum, in aedificationem Corporis Christi. 

34. [Errores reprobantur]. Erroneum est, immo humanae 20 
atque christianae dignitatis laesivum in ponderandis demogra- 
phicis quaestionibus, hominum procreationem eorumque fami- 
liam unice in ordine ad servitium societatis civilis considerare 

vel eas ad modum specierum animalium tractare et sic re vera 
dehonestare. 24 Hac de causa S. Synodus, dum instantissime om- 25 
nes hortatur ut quisque pro sua facultate familias filiorum nume- 
ro oneratas efficaciter adiuvet, simul severe reprobat commenda- 
tionem vel propagationem inhonestorum mediorum anticoncep- 
tionalium ad delimitandam prolem; quibus non tantum non de- 
fenditur bonum populorum, ut hodie aliquando falso putatur, 30 
sed potius corrumpitur totus ordo socialis. 25 Damnat insuper 
S. Synodus theorias omnes, quibus quocumque modo negantur 
Ecclesiae et familiae iura quoad puerorum educationem; vel qui- 
bus hac in re ius primarium auctoritati civili attribuitur; eosque 
gravissime improbat, qui ad leges iniquas, de matrimonio et fa- 35 
milia ferendas, directe dant operam vel formaliter cooperantur. 26 
Reiicit autem, quoad ipsam educationem iuvenum, cuiusdam mo- 
ralis doctrinae placita, quibus Ecclesia diffamatur ac si in educa- 
tione morali potius quam legem libertatis et amoris foveret ex- 

[146] clusive quamdam educationem moralem unice legibus et timore 
innixam, negativam, contradicentem, uti aiunt, authenticae Chri- 
sti doctrinae et methodo. Quae quidem quam falsae sint erga 
Ecclesiam accusationes vel malevolae insinuationes, patebit si 

5 illud in memoriam recolatur, quod nempe Ecclesia in sua de edu- 
catione christiana doctrina, semper prae oculis habuit exemplum 
divini Magistri, qui dum ex una parte concredidit Ecclesiae no- 
vum et magnum mandatum caritatis, ex altera parte tamen ursit 
Decalogi etiam praecepta negativa (cf. Mt. 19, 18), 27 immo in- 

10 stanter sui ipsius abnegationem et crucem proposuit (cf . Mt. 
16, 24). Et si Apostolus, Spiritu divino ductus, omnes fideles 
monet ut cum timore et tremore operentur suam salutem (cf. 
Phil. 1, 12), ea verba sibi duplicem ob titulum ii sibi dicta sciant, 
qui educationi christianae aeque onerosae ac gloriosae ex divina 

15 voluntate se tradunt. 

NOTAE 

1 Pius XII, Allocutio ad obstetrices, 29 oct. 1951: AAS 43 (1951) 
p. 841: « Purtroppo non sono rari i casi in cui il parlare, anche soltanto 
con un cauto accenno, dei figliuoli come di una " benedizione basta per 
provocare contraddizione o forse anche derisione. Molto piu spesso do- 
mina Pidea e la parola del grave " peso " dei figli. Come quella mentalita 
e opposta al pensiero di Vio e al linguaggio della Sacra Scrittura, e anche 
alla sana ragione e al sentimento della natura! ». 

Id., Allocutio Dirigentibus Foederationis nationalis Italicae Sodalitatum 
e Familiis cum multa prole, 20 ian. 1958: AAS 50 (1958) p. 93: « Soltanto 
la luce divina ed eterna del cristianesimo illumina e vivifica la famiglia, 
in tal modo che, sia nelPorigine sia nello sviluppo, la famiglia numerosa 
e spesso presa come sinonimo di famiglia cristiana ». 

2 Cf. Pius XII, Iis qui interfuerunt Conventui VII internationali a 
« Societate internationali Hematologiae » Romae habito, 12 sept. 1958: 
AAS 50 (1958) pp. 732-740. 

Id., Allocutio ad obstetrices, 29 oct. 1951: AAS 43 (1951) pp. 835-854. 

3 Cf. Pius XI, Litt. Encycl. Casti connubii } 31 dec. 1930: AAS 22 
(1930) p. 548. 

Pius XII, Allocutio ad obstetrices, 29 oct. 1951: AAS 43 (1951) 
p. 853: « La gravita e la santita della legge morale cristiana non ammet- 
tono una sfrenata soddisfazione deiristinto sessuale... ». 

4 Cf. Responsum S. Poenitentiariae Apost., 2 mart. 1853, 16 iun. 
1880. 

Pius XI, Litt. Encycl. Casti connubii, 31 dec. 1930: AAS 22 (1930) 
p. 561. 

Pius XII, Allocutio ad obstetrices, 29 oct. 1951: AAS 43 (1951) 
pp. 844 ss. 

Ob controversias hodie vigentes inter theologo», Constitutio non de- [147] 
cernit utrum iusta et gravis causa requiratur sub poena peccati gravis. 

5 Pius XII, Nuntius Radiophonicus, 24 dec. 1952: AAS 45 (1953) 
p. 42: « Ma voler trarsi d'imbarazzo con la formula che il numero degli 
uomini deve essere regolato secondo la economia pubblica, equivale a 
sovvertire 1'ordine della natura e tutto il mondo psicologico e morale 
ad essa legato ». 

6 Cf. Pius XII, Allocutio Dirigentibus Foederationis nationalis Ita- 
licae Sodalitatum e Familiis cum multa prole, 20 ian. 1958; AAS 50 (1958) 
pp. 92-93. 

Ioannes XXIII, Litt. Encycl. Mater et Magistra, 15 maii 1961: AAS 
53 (1961) pp. 445 ss. 

N. B.: Quod spectat ad absolutam impossibilitatem superpopulationis 
universalis, Commissionis theologicae membra non idem sentiebant. Alii 
putabant decisionem tam claram non esse opportunam. In subcommissione, 
in qua erant duo sociologi, non erat divisio. Omnes tenebant impossibili- 
tatem superpopulationis non quidem sociologice, sed dogmatice constare. 
Si enim est superpopulatio, cadit illud Gen. 1, 22: « Crescite et multipli- 
camini », ideoque finis primarius matrimonii. 

7 Pius XII, Allocutio Dirigentibus Foederationis nationalis Italicae 
Sodalitatum e Familiis cum multa prole, 20 ian. 1958: AAS 50 (1958) 
pp. 92-93: « Anche di recente si e visto come la cosidetta " politica demo- 
grafica " non ottiene notevoli risultati, sia perche sulPegoismo collettivo, 
di cui essa e spesso la espressione, prevale quasi sempre 1'individuale, sia 
perche le intenzioni ed i metodi di quella politica avviliscono la dignita 
della famiglia e delle persone, pareggiandole quasi a specie inferiori ». 

Ioannes XXIII, Litt. Encycl. Mater et Magistra, 1. c, p. 447. 

8 Cf. Ioannes XXIII, Litt. Encycl. Mater et Magistra, 1. c, 
pp. 446-447. 

9 CIC, can. 1113. 

Pius XII, Nuntius Radiophonicus, 23 mart. 1952: AAS 44 (1952) 
pp. 270-278. 

Pius XI, Litt. Encycl. Divini illius Magistri, 31 dec 1929: AAS 22 
(1930) pp. 49-86. 

Id., Litt. Encycl. Casti connubii, 31 dec 1930: AAS 22 (1930) p. 545. 

10 Cf. CIC, can. 770. 

Pius XI, Litt. Encycl. Divini illius Magistri, 31 dec 1929: 1. c. 
passim. 

11 Pius XII, Allocutio, 24 maii 1939. 

Catechismus Romanus, De matrim. Sacr., c VIII, n. 15. 

12 Cf. CIC, can. 1113. 

Pius XI, Litt. Encycl. Divini illius Magistri, 1. c. passim. 

13 Cf. S. Pius XI, Litt. Encycl. Editae saepe, 26 maii 1910: AAS 2 
(1910) pp. 357-380. 

Pius XII, Nuntius Radiophonicus , 12 ian. 1954: AAS 46 (1954) 
pp. 59-62. 

Id., Allocutio ad docentes et alumnos Universitatum Studiorum et 

49 

[148] Scholarum e Gallia Romam peregrinantes, 21 sept. 1950: AAS 42 (1950) 
pp. 735-738. 

14 Cf. Prov. 6, 20; Eccli. 3, 14; Eph. 6,1; Col. 3, 20, etc. 

15 Cf. CIC, cann. 214; 1087; 2352. 
Prima Romana Synodus, 1960, art. 495, § 2. 

16 Cf. Pius XI, Litt. Encycl. Divini illius Magistri, 1. c. 

17 Plura sunt documenta pontificia sive quoad salarium familiare sive 
quoad alia iura hic recensita. 

18 Cf. Pius XI, Litt. Encycl. Divini illius Magistri, 1. c. 

19 Hic innuitur munus societatis civilis adiuvandi etiam scholas liberas 
catholicas iuxta tamen leges iustas. 

20 Cf. Prima Romana Synodus, 1960, artt. 241-243. 

21 In aliquibus regionibus enim, tyrannice oppressis, solus modus 
praesentiae Ecclesiae est per parentes recte et christiane instructos atque 
ita educantes prolem. 

23 Cf. Pius XI, Litt. Encycl. Divini illius Magistri: AAS 22 (1930) 
pp. 53 ss. 

23 Cf. Pius XII, Nuntius Radiopbonicus, 23 mart. 1952: AAS 44 
(1952) p. 271: « La coscienza e quindi, per dirla con una immagine tanto 
antica quanto degna, un ocSutov un santuario, sulla cui soglia tutti debbono 
arrestarsi; anche, se si tratta di un fanciullo, il padre e la madre. Solo 
il sacerdote vi entra come curatore di anime e come ministro del sacra- 
mento della penitenza... ». 

24 Cf. Pius XII, Allocutio iis qui interfuerunt Conventui Sodalitatis 
vulgo nuncupatae « Fronte della Famiglia » atque Consociationum inter 
Familias copiosae prolis, 26 nov. 1951: AAS 43 (1951) p. 856: « Ma vi e 
una miseria anche piu profonda, dalla quale occorre preservare la famiglia, 
vale a dire Pavvilente servaggio, a cui riduce una mentalita, che tende a 
farne un puro organismo al servizio della comunita sociale, per procreare 
ad essa una massa sufficiente di " materiale umano " ». 

25 Hic agitur de condemnatione omnium modorum quibus diffunditur 
actus coniugalis perversio ad vitandam prolem; cf. iam Pius XI, Litt. En- 
cycl. Casti connubii: AAS 22 (1930) pp. 559 ss. Sed in Constitutione 
damnatur error non solum sub aspectu individuali sed etiam sub aspectu 
sociali. 

26 Damnatio est necessaria ut ipsi catholici in re publica responsabili- 
tatem habentes recte invigilent atque dent operam salvandis et promo- 
vendis iuribus familiae iuxta Ecclesiae doctrinam. 

27 Pius XII, Nuntius Radiophonicus } 23 mart. 1952: AAS 44 (1952) 
pp. 274 s.: « Egli [Gesu] ha parlato della " porta stretta " e della " angusta 
via " che conduce alla vita (cf. Mt. 7, 13-14) (...) Similmente al giovane 
ricco, che lo interroga, egli dice: " Se vuoi entrare nella vita, osserva i 
comandamenti " e alla nuova domanda " Quali? " risponde: " Non ucci- 
dere! non commettere adulterio! non rubare! non fare testimonianza falsa! 
onora il padre e la madre! e ama il prossimo tuo come te stesso! ". Egli 
ha messo come condizione a chi vuole imitarlo, di rinunziare a se stesso e 
di prendere ogni giorno la sua croce (cf. Lc. 9, 23) (...). Cosi parlava Gesu 
Cristo, il divino Vedagogo, che sa certamente, meglio degli uomini, pene- 

trare nelle anime e attrarle al suo amore con le infinite perfezioni del suo [149] 
Cuore, bonitate et amore plenum. E 1'Apostolo delle genti S. Paolo ha forse 
predicato altrimenti? (...) sono altrettanto suoi gli ammonimenti come 
questo: " Operate con timore e tremore la vostra salute " (Phil. 2, 12) (...) 
Di guisa che Taccusa di durezza opprimente, dalla " nuova morale » mossa 
contro la Chiesa, in realta va a colpire in primo luogo la stessa adorabile 
Persona di Cristo ». 

Pars TERTIA [150] 
DE SACRA VIRGINITATE 

35. [De sacrae virginitatis excellentia]. Quodsi sancta Ma- 
ter Ecclesia castitatem, ut fructum exiiiiium Spiritus Sancti (cf . 
Gal. 5, 23) peciiliari in honore habuit, utique inter thesauros suos 
maxime pretiosos omni tempore reputavit perfectam illam casti- 
tatem, qua quis se sacra virginitate consecrat Dei famulatui, et 5 
amore singulari erga Deum, propter regnum coelorum (cf. Mt. 
19/12), spirituali liberae voluntatis proposito, a nuptiis earum- 
que corporalibus delectationibus abstinet. Qui honor a Sponsa 
Christi datus adhuc crescit, si illa castitas suscepta ex vinculo 
perpetuo, maiore circumdatur robore ac firmitate. 1 Tali enim con- i° 
secratione homo quodammodo puritatem Angelorum aemula- 
tur, 2 statum coelestium aliquatenus iam hisce in terris anticipat, 
perfectius Christo Virgini, ex Virgine immaculata nato, adsimu- 
latur, atque arctius cum Deo, Spiritu purissimo, coniungitur. 
Eadem quoque consecratione, iuvante Dei gratia, obtinetur, ut 15 
homo sese totaliter tradere possit servitio divinae Maiestatis, fa- 
cilius vacet rerum divinarum contemplationi, atque liber a curis 
saecularijbus et carnalibus promptius aggrediatur opera aposto- 
lica, ob Regni Dei dilatationem suscepta. 4 

36. [Virginitas et matrimonium\ Mirum igitur esse nequit, 20 
si Sancta Ecclesia ab ipso divino Magistro et gentium Apostolo 
edocta (cf. Mt. 19, 11-12; 1 Cor. 7, 25-27, 32-36, 38-40), vir- 
ginitatem prae matrimonio extollere numquam destitit, etsi sem- 
per fuerunt et erunt, qui, teste ipso Domino, eius verbum non 
capiant (cf. Mt. 19, 12). Sobrie, sed clare, alios ut solet deiloquos 25 
Patres 5 secutus, dicit S. Ioannes Damascenus: « Virginitas ange- 
licum est vitae genus, incorporeae omnis naturae peculiaris nota. 
Neque id dicimus, ut matrimonium detrahamus, absit: scimus 

[150] en [ m Dominum praesentia sua nuptiis benedixisse, illumque no- 
30 vimus, qui dixit: honorabile connubium... et thorus immacu- 
latus (Hebr. 13, 4); sed quia nuptiis, quamvis alioquin bonis, 
praestare virginitatem agnovimus ». 6 Nec minus sobrie et clare 
S. Synodus Tridentina docuit, melius esse et beatius manere in 

[151] virginitate aut coelibatu (utique propter Deum susceptis), quam 
iungi matrimonio. 7 Nec per sacram virginitatem, quippe quo 
modo prorsus singulari Christo virgini conformamur, propriae 
personalitatis evolutio impeditur vel diminuitur, sed potius au- 
5 getur et ad perfectiorem gradum adduci potest (cf. 1 Cor. 7, 
33-40). 8 

37. [Praxis Ecclesiae]. Non obstante igitur matrimonii exi- 
mia dignitate et familiae christianae numquam satis laudanda 
excellentia, Ecclesia ordinem obiectivum a Deo per Iesum Chri- 

10 stum institutum considerans, voluit ut castum quoque connu- 
bium, quod est magnum mysterium in Christo et Ecclesia (cf. 
Eph. 5, 32), honore cederet statui sacrae virginitatis, etiam ubi 
virginitas non iungitur voto vel professioni aliorum consiliorum 
evangelicorum, dummodo reapse sit suscepta non propter ratio- 

15 nes humanas, sed ob Dei et Iesu Christi amorem; et a sacrorum 
ministris latini ritus postulat, ut volenter libenterque sacram vir- 
ginitatem ut sponsam eligant eidemque ad mortem usque fideles 
maneant, dum eandem castitatem virginalem ministris rituum 
orientalium ut dulce decus sacerdotale commendat. 9 

20 38. [Errores reprobantur\ Pia Mater Ecclesia, sicut prae 
gaudio exsultat ob magnum numerum eorum, qui in variis re- 
gionibus, nominatim in ecclesiis recenter fundatis, Spiritu Sancto 
inspirante et iuvante, sacrum amplectuntur virginitatis statum: ita 
quoque non sine anxia sollicitudine observat in non paucis re- 

2 5 gionibus, in quibus olim virginitas sacra decus erat multarum 
familiarum, nunc minui et nonnumquam notabiliter reduci nu- 
merum eorum, qui divina gratia ad statum a Deo tam singulariter 
dilectum aspirent; idque non solum ob spiritum mundanum, fa- 
cilius hodie quam olim in familias quoque catholicas penetran- 

30 tem, sed etiam ob errores de indole matrimonii et sacrae virgini- 
tatis sparsos ac propagatos. Quare dura necessitate coacta reno- 
vat condemnationem severam olim a Sacro Concilio Tridentino 
prolatam contra eos, qui asserere audent, statum coniugalem esse 
anteponendum statui virginitatis vel coelibatus, 10 et illorum gra- 

35 viter quoque reprobat sententiam, qui proferunt hodie vinculum 

coelibatus esse obsoleti valoris, immo hodie impossibile, exce- [151] 
dens Ecclesiae competentiam atque relaxandum secundum volun- 
tatem subiecti. 11 Severe quoque reicere debet periculosam et vitae 
Ecclesiae nocivam valde sententiam, qua docetur obligationes 
circa castitatem virginalem a iuvenibus sese Deo dicare volenti- [ 15 2] 
bus assumptas, esse practice non exsistentes, cum adolescentes 
a priori et universali ratione praesumantur carere maturitate psy- 
chologica atque praerequisita circa alterius sexus personas ex- 
perientia. 12 5 

Hortatur tandem S. Synodus parentes christianos ut oratione, 
vitae puritate et veneratione erga statum sacerdotalem et religio- 
sum, sacras vocationes promoveant, scientes castum connubium 
tunc maxime honorari, cum ex eo procedunt flores sacrae vir- 
ginitatis. 10 

EPILOGUS 



39. [Admonitio brevis]. Haec sunt, quae Sacrae Synodo 
pro huius temporis necessitatibus exponenda videntur, non tan- 
tum ut veritas melius innotescat, sed etiam ut libentius agno- 
scatur atque in ipsa vita salutariter exprimatur. Monet igitur Pa- 
stores, ut fideles sancte de hisce decretis instruant bonisque con- 15 
siliis adiuvent; monet coniuges ut continuo crescere in se sinant 
dona et gratias, quae in suscipiendo Sacramento, quo figuratur 
amor sponsalis Christi et Ecclesiae, caelitus acceperunt; monet 
parentes et filios, ut imitantes sacram Nazarethanam familiam ad 
altiora continuo tendant; monet eos qui sacra virginitate Deo in- 20 
serviunt, ut amore Iesu Christi abnegantes saecularia desideria, 
amorem carnalem omnem in spiritualem convertant. Monet om- 
nes, ut incommoda et asperitates, in hoc ordine post Adae lapsum 
veluti inevitabiliter cum donis divinis coniuncta, animo generoso 
in spiritu amoris et subiectionis ultro suscipiant Deoque offerant. 25 
Ut pia mater fidelium Ecclesia compatitur angustiis, miseriis, an- 
goribus, quibus magnus infantium numerus premitur nec raro 
deprimitur. Sed etiam sacrificia a Deo et Iesu Christo volita, silere 
non potuit. Et non minus fidelibus nonnullis lamentantibus, quam 
inimicis multis calumniantibus respondere cogitur: « Si iustum 30 
est in conspectu Dei vos potius audire quam Deum iudicate. ... 
Oboedire oportet Deo magis quam hominibus » (Act. 4, 19 et 
5, 29). Quod si vero vox Ecclesiae audiatur, matrimonium et fa- 

[152] milia respondebunt consiliis Dei, qui est amor, et Iesu Christi, 
35 qui caritate perpetua dilexit nos; id autem « quod in praesenti 
est momentaneum et leve tribulationis nostrae, supra modum in 
sublimitate aeternum gloriae pondus operatur » (2 Cor. 4, 17-18). 

[153] NOTAE 

1 Cf. Pius XII, Litt. Encycl. Sacra Virginitas, 25 mart. 1954: AAS 
46 (1954) pp. 161-191. De voto ibidem, p. 165. 

3 S. Ioannes Chrysostomus, In Mt. hom. 70, 5: PG 58, 660. 

S. Bona ventur a , De perfectione evangelica, q. 3, a. 3. 

S. Thomas, Catena aurea in Mattb. evang., cap. 22, v. 30-32 ed. 
Parm. 1860, p. 254 jB: « ... sic omnes virtutes sunt res angelicae, praecipue 
tamen castitas, per quam vincitur natura virtutibus ». 

S. Cyprianus, De habitu virginum, 22: PL 4, 462: « Cum castae per- 
severatis et virgines, Angelis Dei estis aequales ». 

S. Ambrosius, De Virginibus, lib. 1, c. 8, n. 52: PL 16, 202-203. 

Pius XII, Lit. Encycl. Sacra Virginitas, 25 martii 1954: AAS 46 
(1954) pp. 167, 173. 

3 Cf. Mt. 22, 30. 

4 Cf. 1 Cor. 7, 32-34. 

5 Cf. imprimis Didym. Alex., Contra Manich. 8: PG 39, 1096, et 
S. Ioannes Chrysost., De Virginitate 10: PG 48, 540. 

6 De fide orth., IV, 24: PG, 94, 1210. 

7 Conc. Trid., Sess. XXIV, Doctr. De sacr. matrimonii, can. 10: 
Denz. 980: « Si quis dixerit, statum coniugalem anteponendum esse statui 
virginitatis vel coelibatus, et non esse melius ac beatius manere in virgini- 
tate aut coelibatu, quam iungi matrimonio (cf. Mt. 19, 11 s.; 1 Cor. 7, 
25 s. 38, 40): A. S. ». 

8 Pius XII, Litt. Encycl. Sacra Virginitas: AAS 46 (1954) p. 176 s.: 
« Nam, quamquam ii omnes, qui perfectae castitatis institutum amplexi 
sunt, humano huiusmodi amore se abdicaverunt, nihilo secius hac de causa 
affirmari non potest eos ob hanc eandem privationem suam reddidisse hu- 
manam personam quasi imminutam ac despoliatam. Ii enim a caelestium 
ipso munerum Datore spirituale aliquid accipiunt, quod quidem illud in 
immensum exsuperat " mutuum adiutorium ", a coniugibus sibi invicem 
impertitum. Cum siquidem ei omnino se devoveant, qui suum principium 
est, quique divinam cum ipsis participat vitam, semetipsos non minuunt, 
sed quam maxime adaugent ». 

Pius XII, Sermo, 15 sept. 1952: Discorsi e Radiomessaggi, t. XIV, 
p. 334: « Aujourd^hui Nous voulons uniquement Nous adresser a ceux 
qui, pretres ou laics, predicateurs, orateurs ou ecrivains, n^ont plus un 
mot d^approbation ou de louange pour la virginite vouee au Christ; qui 
depuis des annees, malgre les avertissements de PEglise et a Pencontre de sa 
pensee, accordent au mariage une preference de principe sur la virginite; 
qui vont meme jusqu^a le presenter comme le seul moyen capable d^assurer 

a la personnalite humaine son developpement et sa perfection naturelle: [153] 
ceux qui parlent et ecrivent ainsi, qu'ils prennent conscience de leur res- 
ponsabilite devant Dieu et devant PEglise ». 

9 Cf. Conc. Trid., Sess. XXIV, Doctr. De sacr. matrimonii, can. 10: 
Denz. 980. 

10 Ibid. 

11 Ibid., can. 9: Denz. 979. 

13 Ita Pius XII, Litt. Encycl. Sacra Virginitas: AAS 46 (1954) [154] 
p. 183 s.: « Nonnulli siquidem autumant christianos omnes, ac praesertim 
sacrorum administros, non ut superioribus aetatibus esse a mundo segregan- 
dos, ut aiunt, sed mundo praesentes esse oportere, et ideo necesse est eos 
aleam subire atque eorum castitatem in discrimen adducere, ut inde clare 
pateat utrum babeant, an non } validam, obsistendi facultatem: omnia igitur 
videant iuvenes clerici, ita ut omnia cernere aequo animo assuescant, atque 
adeo quibusve perturbationibus se immunes reddant ». 

Sed iam eousque hodie proceditur ut etiam relationes amorosae consu- 
lantur illis qui vovere se cupiunt castitati perpetuae. Insuper directe hic 
id increpari intenditur quod affirmant multi psychologi, tempore nempe 
pubertatis et primae iuventutis hominem esse incapacem actus humani 
plene liberi et plene responsabilis. Haec pro dolor est opinio quae auditur 
etiam a psychologis catholicis. In Constitutione evidenter non increpatur 
sanus educationis modus ad castitatem, quo iuvenes et etiam clerici, si ad 
curam animarum destinati sunt, educantur ita, ut omnia quae debent videre 
vel tractare, cum animo puro et simplici videant ac tractent. Item non in- 
tenduntur conditiones extraordinariae vel pathologicae, vel impetuosae 
sexualitatis, quae redderent iuvenem minus aptum sese vovendi castitati 
perfectae vel quae possent minuere imputabilitatem. Quae omnia in singulis 
casibus secundum singulorum adiuncta sunt mensuranda. 

